
STUDIU INTRODUCTIV 


Copleston şi filosofia medievală: un model de praeparatio evangelica 


ÎN textul care însoţeşte volumul I al Istoriei lui Copleston am apelat mult la Hegel. 
Copleston însuşi o face, fie pentru a fi de acord, fie pentru a lua distanţă de teuton. E 
de acord cu Hegel că istoria filosofiei nu e o simplă colecţie de opinii izolate; nu mai 
e de acord când Hegel spune, în finalul Istoriei sale, că istoria filosofiei şi-a încheiat 
evoluţia ei spiralată şi a ajuns la forma cea mai înaltă pe care şi-o dă despre sine con¬ 
ştiinţa de sine a spiritului. în „Introducerea” lui Copleston de la volumul II, Hegel nu 
mai este la fel de simpatizat, fără să fie însă şi detestat, chiar dacă Copleston pare să- 
şi găsească motive pentru aceasta. Hegel pleacă bine: „până acum filosofia s-a situat 
înăuntrul sferei religiei elene (păgâne). De acum înainte filosofia îşi are locul în lu¬ 
mea creştină... O nouă religie şi-a făcut apariţia în lume, creştinismul .” 1 îl ia însă peste 
picior şi se distrează, cu măsură, atunci când Hegel, în continuarea lui Tennemann 
şi Brucker, îl pune pe Roger Bacon printre mistici şi îl expediază în două rânduri şi 
jumătate: „Roger Bacon s-a ocupat mai cu seamă de fizică; n-a exercitat influenţă. A 
descoperit praful de puşcă, oglinda, lentilele. A murit în 1294 ." 2 Atunci când îşi începe 
capitolul despre gânditorii franciscani, Copleston îl sfidează Hegel şi spune că Doctor 
Mirabilis a fost unul din cei mai interesanţi gânditori ai Evului Mediu. Plus că Hegel 
sare peste patristică şi din filosofia alexandrină intră direct în scolastică. Hegel e gră¬ 
bit: „La Părinţii Bisericii, şi mai târziu la scolastici, filosofia a avut acelaşi caracter al 
unei gândiri lipsite de independenţă.” 3 Părinţii, crede Hegel, aparţin culturii latine şi 
imperiului, inclusiv bizantinii. Da, este de acord Copleston, dar asta numai istoric. 

Hegel are scuza, lasă Copleston să se înţeleagă, nu de tot convins, că studii valabi¬ 
le asupra filosofiei medievale nu apar înainte de jumătatea secolului al XlX-lea. Nu -1 


1 G.W.F. Hegel, Prelegeri de istorie a filosofiei, voi. II, trad. de D.D. Roşea, Ed. Academiei RPR, 
Bucureşti, 1964, p. 213. 

2 Ibidem, p. 293. 

3 Ibidem, p. 241. 

blamează. Lumină asupra medievalilor fac Grabmann, De Wulf, Mandonnet, Ehrle 
şi alţi câţiva amintiţi de autor. Şi, fidel istorismului său tematic, Copleston trece în 
revistă, evident în cheie tomistă, şi aceasta are în vedere în primul rând raportul raţi¬ 
unii cu credinţa, al filosofi ei cu teologia, trece în revistă, repet, patristica, pe Augustin, 
Dionisie, Eriugena, Anselm, Bonaventura, Toma, Scotus etc. Trei sunt punctele de 
plecare ale lui Copleston: 

- relaţia teologiei cu filosofi a e o temă extrem de importantă a medievalilor şi di¬ 
feriţi gânditori au adoptat diferite atitudini faţă cu problema aceasta; 

- Toma e perfect serios când dă credit filosofiei. Distincţia dintre teologia dog¬ 
matică şi filosofie nu e simplă chestiune formală şi, se înţelege deja, 

- filosofia medievală nu este doar teologie. 

Aceasta vreau să arăt în rândurile care întârzie textul lui Copleston. 

i. Sfântul Toma - „apostolul adevărului" 

Ioan Paul al II-lea, in enciclica Fides et ratio , 1 ne spune că „Sfântul Toma a iubit 
adevărul intr-un fel dezinteresat. L-a căutat oriunde putea să se arate, evidenţiind la 
maximum universalitatea sa. în el, Magisteriul Bisericii a văzut şi apreciat pasiunea 
pentru adevăr.” Capitolul IV al enciclicii tratează raportul dintre raţiune şi credinţă în¬ 
cepând cu momentul în care vestea creştină se confruntă cu filosofiile timpului. Este 
vorba despre discursul lui Paul din Areopag, de unde se vede că întâlnirea veştii celei 
noi cu filosofia nu a fost nici imediată şi nici uşoară. Filosofia manifestă un dezinte¬ 
res superior. Treptat, un Iustin şi Clement încep să impună, Origen să impresioneze, 
Augustin şi Dionisie să dea, aşa-zicând, clasă, iar „sinteza făcută de Sfântul Augustin 
va rămâne timp de secole forma cea mai înaltă a speculaţiei filosofice şi teologice pe 
care Occidentul a cunoscut-o vreodată. Puternic prin istoria sa personală şi ajutat de o 
minunată sfinţenie a vieţii, el a fost capabil şi să introducă în lucrările sale numeroase 
date care, făcând referinţă la experienţă, prevesteau viitoarele dezvoltări ale unor cu¬ 
rente filosofice.” 2 Cu Anselm, mai târziu şi sub influenţa lui Augustin, rolul raţiunii 
devine şi mai relevant iar în cazul lui Toma, spune Sfântul Părinte, putem vorbi de 
noutatea veşnică a gândirii lui. Toma are meritul de a aduce în prim plan asemănarea 
care există între cele două, între raţiune şi credinţă. 

în Summa contra Gentiles, capitolul 7 din cartea I este intitulat astfel; Quod veritati 
fidei Christianae non contrariatur veritas rationis. De ce nu e cu putinţă o asemenea 


' Ioan Paul al II-lea, Fides et ratio, trad. de Wilhelm Dancă, Ed. Presa Bună, Iaşi, p. 35. 
2 Ibidem, p. 32. 

contradicţie? Simplu: pentru că şi lumina raţiunii şi lumina credinţei provin, ambele, 
de la Dumnezeu. Prin consecinţă, nici nu se pot contrazice între ele. Credinţa nu 
are a se teme de raţiune. „Din acest motiv, şi pe bună dreptate, Sfântul Toma a fost 
propus întotdeauna de Biserică drept maestru al gândirii şi model al metodei juste 
de a face teologie.” 1 Şi în Scrisoarea apostolică Lumen Ecclesiae (20 noiembrie 1974) 
a Papei Paul al Vl-lea, şi din care Ioan Paul al Il-lea citează, se spune: „Fără îndoia¬ 
lă, Toma stăpânea în cel mai înalt grad curajul adevărului, libertatea spiritului în a 
aborda probleme noi, onestitatea intelectuală a celui care nu admite contaminarea 
creştinismului cu filosofia profană, dar nici refuzul aprioric al acesteia. De aceea, el a 
intrat în istoria gândirii creştine ca un pionier pe noul drum al filosofiei şi al culturii 
universale. Punctul central şi aproape miezul soluţiei pe care el a dat-o la problema 
noii confruntări dintre raţiune şi credinţă prin genialitatea intuiţiei sale profetice a 
fost acela al concilierii dintre caracterul secular al lumii şi cel radical al Evangheliei, 
ocolind în felul acesta tendinţa negativă nenaturală a lumii şi a valorilor sale, fără ca 
de altfel să dăuneze cu ceva exigenţelor supreme şi inflexibile ale ordinii supranatura¬ 
le.” Iar în 1879, Papa Leon al XlII-lea numea pe Toma „apostol al adevărului” ( Aetemi 
Patris, 4 august 1879). Că mai târziu distincţia, legitimă de altfel, dintre filosofie şi 
teologie a depăşit stadiul distincţiei pentru a se transforma în separare, a fost un fapt 
cu totul nefast. 

2. Raţiune şi credinţă la Sfântul Augustin 

Scopul catehezei este, pentru Augustin, acela de a crea în catehet disponibilita¬ 
tea sufletească şi raţională de a primi şi a înţelege adevărul. în Evrei 11, 1 este scris: 
„Iar credinţa este încredinţarea celor nădăjduite, dovedirea lucrurilor celor nevăzute”. 
De aici pleacă Augustin în definirea scopului catehezei - credinţa. în Enchiridion, 8, 
scrie despre credinţă că este convictio rerum quae non videntur. Credinţa ca atare anga¬ 
jează toate facultăţile sufleteşti, în primul rând raţiunea şi voinţa. Sermo XLIII, 7, 9 
spune: credo, ut intelligam, pentru că nullus quique credit aliquid, nisi prius cogitaverit 
credendum („nimeni nu crede ceva dacă nu gândeşte mai întâi că trebuie crezut" - De 
praedestinatione sanctorum, II, 5). Progresul cunoaşterii şi al credinţei este reciproc, 
în Sermo XVIII, 2, 3 este foarte clară ideea următoare: „căci deşi nimeni nu crede 
în Dumnezeu dacă nu înţelege ceva, totuşi, prin însăşi credinţa cu care crede este 
vindecat, pentru ca să înţeleagă cele măreţe; căci sunt unele pe care dacă nu le înţele¬ 
gem nu le credem, şi sunt altele pe care dacă nu le credem nu le înţelegem.” Totuşi, 


1 Ibidem, p. 34. 

în domeniul credinţei, esenţială este autoritatea: quod scimus, debemus rationi; quod 
credimus, auctoritati („ceea ce ştim datorăm raţiunii, ceea ce credem, autorităţii”). 1 
Dumnezeu este obiectul material, formal şi final al credinţei. Credinţa ne conduce 
la certitudine non argumentadone humana, sed divina auctoritate (De Trinitate, XIII, 
9, 12), după cum fides enim gradus intelligendi; intellectus autem meritumfidei (Sermo 
CXXVI, 1, 1: „credinţa este călăuza spre cunoştinţă; cunoştinţa este răsplata credin¬ 
ţei”). Din perspectiva aceasta literaţii, dar care trebuiesc catehizaţi, au a învăţa să nule 
displacă limbajul ferm al Scripturii, doar pentru că nu e emfatic. Augustin îşi aduce 
aminte cât de decepţionat a fost el când a încercat prima dată să citească Biblia, şi 
cazul său nu este singular. Ieronim, Amobius, Lactantius nu spun despre ei înşişi că 
au păţit în vreun alt fel. Literatul să-şi biruie prejudecăţile. Cultul excesiv al formei e 
o deşertăciune condamnabilă. Ideea este mai presus de cuvânt, după cum sufletul e 
mai presus de trup. 2 

Augustin afirmă imediat după convertire cele două surse ale cunoaşterii: raţiunea 
şi autoritatea. Această concluzie i se impune încă din Contra Academicos (III, 20, 43): 
nulii dubium est, gemino pondere nos impelli ad discendum, auctoritatis atque rationis. 
Cronologic, credinţa precedă raţiunii. Pentru a înţelege un lucru, trebuie în prealabil 
să admitem credo, ut intelligam. în mai multe locuri Augustin afirmă întâietatea cre¬ 
dinţei: 

- De ordine, I, 9, 26: tempore auctoritas, re autem rado prior est ; 

- De Trinitate, VIII, 5, 8: priusquam intelligamus, credere debemus; 

-In Ioannis Evangelium, XL, 9: credimus ut cognoscamus, non cognoscimus ut cre- 
damus. 

în toate aceste pasaje este vorba însă despre înţelegerea intimă a adevărurilor re¬ 
velate. în ceea ce priveşte pregătirea pentru credinţă, Augustin marchează în mod 
net rolul raţiunii care precedă şi însoţeşte adeziunea spiritului. Aceasta este ordinea 
relaţiilor dintre raţiune şi credinţă. 

înaintea credinţei, raţiunea are a ne arăta nu adevărul intim al afirmaţiilor, ci cali¬ 
tatea celui care vrea să fie crezut pe cuvânt. Scrisoarea CXX, adresată lui Consentius, 
studiază tocmai raportul dintre raţiune şi credinţă şi, după ce proclamă principiul eti- 
am credere non possemus, nisi rationales animas haberemus, explică prioritatea raţiunii: 
fides praecedat radonem, procul dubio quantulacumque rado quae hoc persuadet, edam 


1 Augustin, Retractationes, I, 14, 3. 

2 Henri-Irenee Marrou, Sfântul Augustin şi sfârşitul culturii antice, traducere de Dragan Stoia- 
novici şi Lucia Wald, Editura Humanitas, Bucureşti, 1997, pp. 381-382, 396, 414. 

ipsa antecedit fidem (I, 3). în actul însuşi al credinţei, raţiunea apără autoritatea măr¬ 
turiei. Spune Augustin în De praedestinatione sanctorum, II: cogitat omnis qui credit, 
credendo cogitat, et cogitando credit. Pentru înţelegerea intimă a misterului, credinţa 
precedă raţiunii. Odată mărturia divină cunoscută, raţiunea se opreşte la marginea 
misterului. Augustin îşi rezumă poziţia în două formule: intellige ut credas, crede ut 
intelligas şi nisi credamus, non intelligimus. 

Augustin e cel dintâi, cel puţin în spaţiul apusean, care a resimţit nevoia de a-şi 
raţionaliza credinţa, ceea ce e acelaşi lucru cu a spune că o pune în acord cu raţiunea, 
„înţeleg ca să cred; cred ca să înţeleg”, înseamnă că eu, înainte de a crede, am nevoie 
de a stabili cu ajutorul raţiunii discursive motivele de credibilitate sau temeiurile cre¬ 
dinţei mele. La fel, odată credincios, raţiunea fiecăruia are a se exercita mereu dacă 
vrea să pătrundă armonia adevărurilor dogmatice între ele sau concordanţa lor cu 
raţiunea. Numai în acest caz credinciosul va experimenta veracitatea creştinismului. 

Noi credem pentru ca să cunoaştem, nu cunoaştem pentru ca să credem (credimus 
ut cognoscamus, non cognoscimus ut credamus) \ în acest fel credinţa precedă raţiunii (fi- 
des antecedit rationem). Aceasta nu înseamnă o desconsiderare a ştiinţei (raţiunii); de 
altfel, Augustin îi consideră eretici pe toţi cei care sunt adepţii credinţei oarbe. După 
cum credinţa precedă raţiunii, şi aceasta din urmă poate preceda credinţei, fără a afla 
aici vreo contradicţie. Spune în De Magistro, XI, 37: „Deci, ceea ce înţeleg cred totdeo¬ 
dată; dar nu tot ce cred înţeleg. Iar tot ce înţeleg ştiu; dar nu tot ceea ce cred ştiu.” 

Credinţa îşi adecvează adevărul prin adeziune; raţiunea îşi realizează intim adevărul 
prin ştiinţă. Cele două genuri de adevăr nu se exclud ci se întregesc, întrucât temeiul 
lor e unul singur - Dumnezeu. Mai mult, adevărul raţional e o confirmare a credinţei 
pentru că, spune Augustin, ştiinţa uneori premerge credinţei, alteori îi urmează. Pre- 
merge, pentru că adevărul credinţei este făcut inteligibil cu ajutorul conceptelor ştiinţei; 
urmează, pentru că adevărul ştiinţei duce la aprofundarea adevărului îmbrăţişat prin 
doctrina revelată. Nimeni să nu vadă aici două adevăruri, ci unul singur. 

Totuşi, până la urmă, condiţia esenţială a colaborării raţiunii cu credinţa stă în 
primatul credinţei; respectând această exigenţă, creştinul poate face uz de raţiune. în 
De vera religione, 8, Augustin spune că raţiunea ne face să înţelegem cele pe care le 
credem. Legea însăşi a fost scrisă pe piatră, pentru că oamenii încetaseră să o citească 
în inimă, acolo unde o aveau deja „scrisă”. Revelaţia garantează obiectivitatea raţiunii, 
nu şi invers. Credinţa nu demonstrează; ea propune, nu impune, nu este demonstrativă, 
ci indicativă. Raţiunea demonstrează, şi în actul acesta ea nu trebuie să uite ce dato¬ 
rează Revelaţiei. Şi raţiunea este indicativă, în ceea ce priveşte scopurile, dar nu mai 
e capabilă de a ne procura mijloacele pentru îndeplinirea acestor scopuri. Neputinţa 

aceasta devine operantă abia cu credinţa care nu naşte orgoliul, aşa cum face raţiunea. 
Imediat după convertire, Augustin are multă încredere în raţiune; mai târziu îi va 
restrânge sfera de competenţă. Credinţa ne dă adevărul, raţiunea îl aprofundează. Se 
vede clar că raţiunii îi este acordat un rol dintre cele mai importante; raţiunea întăreşte 
credinţa. în De doctrina christiana (II, ii, 61) apare o restricţie care vizează orgoliul filo¬ 
sofilor: dacă vreun filosof a vorbit despre Mântuitor, se cuvine să-l lăudăm, nicidecum 
să-l urmăm! A filosofa este un lucru bun, dar cu măsură! Credinţa, de cealaltă parte, 
nu este altceva decât o cugetare asupra căreia cineva a consimţit. Dumnezeu ne-a dat 
nouă raţiunea şi, prin urmare, El nu poate uri în noi raţiunea. Se află în noi multe pe 
care le credem fără să le ştim, dar nimic pe care să-l ştim, fără să-l credem. Nu toţi cei 
care cugetă şi cred, dar toţi cei care cred, cugetă. De utilitate credendi (XII, 26) exem¬ 
plifică: „aceea pe care o numim credinţă este baza vieţii omeneşti. Pe ea se întemeiază 
prietenia, căci gândurile prietenului nu pot fi văzute şi totuşi sunt crezute.” 

Fides sine operibus mortua est;fides per dilectionem operatur; pentru cine nu are iu¬ 
bire, credinţa nu are vreun folos, şi cine iubeşte altceva decât adevărul se înşală. Ad¬ 
versarii lui Augustin nu sunt filosofii ci ereticii. Lui Dioscur îi scrie Augustin că, dacă 
e să cercetăm doctrinele contrare adevărului, avem a ne ocupa mai curând de eretici 
decât de Anaxagoras sau Democrit. Filosofii merită mai multă cinstire decât idolii! 

Filosofia lui Augustin „se dezvoltă în întregime înlăuntrul credinţei, nefiind decât 
o strădanie de a regăsi prin raţiune adevărul primit în suflet pe calea autorităţii”. 1 Ast¬ 
fel că „a crede pentru a înţelege” este pentru augustinism o exigenţă esenţială, care 
implică adeziunea (credinţa) şi participarea (raţiunea şi credinţa). Adică fides debet 
praecedere intellectum, ut sit intellectus fidel praemium („credinţa are a premerge înţe¬ 
legerii, pentru ca înţelegerea să fie o răsplată pentru credinţă”). Un lucru nu poate fi 
iubit decât dacă este cunoscut. Dacă nu este gândită, spune Augustin în De praedes- 
tinatione sanctorum (2, 5), credinţa este nulă, iar Defide, spe et caritate, 7 relaţionează 
credinţa consimţământului; „dacă se dă deoparte consimţământul, se dă deoparte 
credinţa, deoarece fără consimţământ nu se crede nicidecum”. Acceptând Revelaţia, 
raţiunea nu se umileşte şi încetează să mai caute; recunoaşterea diferenţelor nu se 
opune evidenţei convergenţelor. 

3. T eologie şifilosofie la Sfântul Augustin 

în momentul în care ne propunem să studiem „filosofia” Sfântului Augustin în¬ 
tâlnim o dificultate preliminară, căci hermeneuţii şi istoricii nu ajung la un consens 


1 Ibidem, p. 155. 

nici cu privire la existenţa unei asemenea filosofii, şi nici în ceea ce priveşte natura 
şi caracteristicile proprii acestui tip de filosofare, dacă el există. Dezacordul acesta 
trădează, în fapt, divergenţa de opinii foarte profundă asupra obiectului şi misiunii 
filosofiei în general. Cum putem scăpa din încurcătură? Numind „filosofie" a lui Au- 
gustin ceea ce Augustin însuşi consideră ca fiind filosofia sa. 1 Cu siguranţă istoricul 
ar eşua în încercarea sa dacă aceasta ar fi în prealabil legată de o concepţie prea pre¬ 
cisă despre natura filosofiei. 

Efortul lui Augustin a constat în a demonstra cum se petrece întâlnirea inteligen¬ 
ţei (care are nevoie de un ghid) cu revelaţia care i se oferă. Faptul acesta presupune 
trecerea de la raţiune la credinţă şi, până la urmă, nicio parte a filosofiei augustiniene 
nu-i scapă lui credo, ut intelligam. Acest credo este însă un act rezonabil şi prudent. 
Augustin nu cere în niciun moment al cercetării intelectuale supunerea oarbă pe care 
o practică, de pildă, fideismul. Convingerea lui este că actul de credinţă nu e niciodată 
o trădare a Spiritului. 2 Pe de altă parte însă, dorind să scutească pe alţii de erori şi să-i 
pună cât mai repede în posesia unei „inteligenţe creştine", episcopul din Hippona re¬ 
duce la minimum demersurile intelectuale anterioare credinţei. Consecinţa e că acest 
„minimum”, care se poate reduce la reflecţii şi observaţii lejere, nu mai merită nu¬ 
mele de filosofie sau înţelepciune. Ceea ce premerge este o simplă pregătire pentru 
credinţă şi nimănui nu i se cere să fie mai întâi genial pentru a fi mai apoi credincios. 
Aceasta este un gen de praeparatio pentru adevărata filosofie care, întrucât provine 
dintr-o inteligenţă purificată şi corectată de credinţă, ajunge fără vreun alt ajutor în 
posesia beatitudinii. Pentru unii, credinţa creştină trebuie să se sprijine pe o filosofie. 
Afirmaţia îi pare inexactă lui Steenberghen. Motivul? Actul de credinţă presupune 
întemeieri suficiente pentru a crede, dar acestea din urmă (motivele) pot fi net diferite 
de filosofie. Augustin putea foarte bine, fără să se contrazică, să afirme fundamentul 
raţional al credinţei şi totodată să excludă din filosofia sa creştină acelaşi fundament, 
cum şi procedează de altfel. Nu există nicio îndoială că izvorul adevăratei filosofii este, 
la Augustin, credinţa. Nici autoritatea divină şi nici credinţa care-i răspunde nu sunt 
străine gândirii şi nu violentează raţiunea. Doctrina lui Augustin rămâne esenţial 
intelectualistă (intellectum valde ama), or aceasta înseamnă tocmai faptul că, urmând 
o expresie a lui Labriolle, „nu se îndrăgosteşte de independenţă", ci se supune Bise¬ 
ricii. Nici Gilson nu va spune altceva: tot ceea ce este filosofie la Augustin nu e decât 


1 Femand Van Steenberghen, Introduction ă l’etude de la Philosophie Medievale, Publications 
Universitaires, Louvain, 1974, p. 334. 

Ibidem, p. 335. 

trecerea de la credinţă la mistică, iar filosofia augustiniană este explorare raţională a 
conţinutului credinţei. Adevărata filosofie începe printr-un act de aderare la ordinea 
supranaturală, şi în această aderare voinţa cărnii este eliberată prin graţie, iar scepti¬ 
cismul prin revelaţie. 

Gilson, spune Steenberghen, a subliniat cu insistenţă caracterul „creştin” al spe¬ 
culaţiei augustiniene. Gilson merge până acolo încât afirmă că în afara augustinis- 
mului putem afla doar filosofii anticreştine sau filosofii compatibile cu creştinismul, 
dar pentru a fi creştină ca filosofie, o filosofie va fi augustiniană sau nu va fi deloc. 
Concluzia lui Gilson: augustinismul în întregime e o filosofie, dar o filosofie de na¬ 
tură specială, o filosofie creştină. Steenberghen se întreabă: e potrivită oare sintagma 
aceasta? Va răspunde că nu! Cum argumentează? „în primul rând nu mi se pare 
potrivit să caracterizăm ansamblul doctrinelor sale (ale lui Augustin - n.m.) prin ter¬ 
menul de «filosofie creştină», căci această doctrină nu e o filosofie în sens propriu; 
expresia «filosofie creştină» nu rezistă analizei; ea este, în orice caz, inaplicabilă unei 
doctrine care se inspiră formal din Credo."' Dacă ar fi să o concepem astfel, doctrina 
lui Augustin se apropie foarte mult de ceea ce numim astăzi teologie. S-ar putea spu¬ 
ne, dacă urmăm acest raţionament, că Augustin este în mod formal un teolog datorită 
faptului că întreaga sa speculaţie nu este şi nu vrea să fie decât explorarea raţională 
a lui Credo. Mai curând are dreptate Martin Grabmann cum că adevărata filosofie pe 
care Augustin o opune filosofi ei păgâne coincide cu teologia speculativă în sensul 
actual al expresiei. „Opera lui Augustin, în mod formal teologică în privinţa intenţiei 
şi a metodei care o caracterizează, e în întregime pătrunsă de gândirea şi de critica 
teologică. E teologie speculativă şi valorează atât cât valorează instrumentul raţional 
de care ea se foloseşte.” 1 2 împărtăşesc părerea că, dacă înţelepciunea augustiniană e şi 
azi sursă a meditaţiilor filosofice fecunde, acest lucru se datorează geniului speculativ 
al episcopului african, geniu pus fără rezerve în slujba credinţei. 

Foarte interesantă este opinia după care, dacă ar trebui să imaginăm în mod de¬ 
osebit, pe de o parte o filosofie, pe de alta o teologie, pentru a concepe proiectul de a 
face din una supusa şi servitoarea celeilalte (aşa cum gândeşte Gilson), ar fi de ajuns 
ca el, credinciosul, să-şi dezvolte credinţa în speculaţia teologică, şi în acest caz s-ar 
afla sub imperiul necesităţii de a recurge la serviciile raţiunii şi de a-şi exersa faculta¬ 
tea de a filosofa; aceasta din urmă e ridicată dintr-odată la rangul, foarte onorabil, de 
„servitoare a credinţei". Dacă lucrurile ar sta aşa, crede P. Mandonnet spre deosebire 


1 Ibidem, p. 346. 

2 Ibidem, p. 347. 

de Steenberghen, filosofia nu ar interveni decât pentru scopuri ancilare şi secundare. 
Pentru scopuri ancilare, da!, spune Steenberghen, dar deloc secundare. 

Să exemplific, urmând pe Steenberghen şi pe cei la care se referă el însuşi. După 
J. Maritain, inteligenţa născută din credinţă se dezvoltă în înţelepciune care tinde la 
uniunea mistică a celui înţelept (înţelepţit) cu Dumnezeu. Augustin se serveşte în 
mod constant de filosofie, nu creează vreun sistem filosofic şi se situează deasupra fi- 
losofiei. Această interpretare pe care Maritain o dă aici doctrinei lui Augustin nu mai 
ţine de competenţa filosofului, ci de credinţa religioasă. Dar filosofia astfel concepută 
nu mai este acea filosofie pe care o cunoaştem în mod obişnuit. Pentru Augustin, 
adevărata filosofie nu e decât inteligenţa îndrăgostită de Credo, căci „adevăratul filosof 
nu poate fi decât o făptură umană care -1 iubeşte pe Dumnezeu.” 1 2 Cert e că gândirea 
lui Augustin se pretează cel mai puţin la fragmentare, iar a izola elementele filosofice 
este o operaţie mereu dificilă şi delicată. Gilson o face şi află în Augustin „teologul 
care argumentează" şi „filosoful creştin care meditează". Diferenţa este următoarea: 
teologul pleacă de la un dat revelat şi încearcă să-i definească în mod raţional conţinu¬ 
tul; filosoful creştin pleacă de la acelaşi dat revelat şi îl supune reflecţiilor sale pentru 
a vedea dacă şi în ce măsură conţinutul datului coincide cu acela al raţiunii. 

Lui Gilson i se opune Romeyer în lucrarea Trei probleme de filosofie augustiniană. 
Spune aici că Augustin nu a exclus din filosofia sa creştină stabilirea raţională a mo¬ 
tivelor de credibilitate, motive pe care le consideră chiar punct de plecare. în primele 
opt cărţi din De Trinitate, spune Romeyer, Augustin argumentează în mod principal 
ca teolog, dar abia filosoful din Augustin va reuşi să realizeze într-o oarecare măsură 
conţinutul credinţei sale. Maniera lui Augustin de a lucra asupra informaţiei revelate 
nu e doar aceea a unui teolog; ea este aceea a unui adevărat filosof. Pe scurt, raportul 
acesta este exprimat de Gilson astfel: „când se reproşează celor care definesc metoda 
filosofiei creştine prin^des quaerens intellectum de a confunda teologia şi filosofia, ară¬ 
tăm că nu înţeleg ce este teologia. Căci, deşi teologia este o ştiinţă, ea nu-şi propune 
să transforme în inteligenţă credinţa prin care ea aderă la principiile sale... Atâta timp 
cât credinciosul îşi întemeiază aserţiunile pe convingerile intime pe care credinţa sa 
i le conferă, el rămâne un credincios pur şi n-a intrat încă în domeniul filosofiei, dar 
de îndată ce el găseşte printre credinţele sale adevăruri care pot deveni obiecte ale şti¬ 
inţei, el însuşi devine filosof.” 1 Ciudată i se pare lui Steenberghen consecinţa acestui 
raţionament, căci ea susţine că, dacă teologia este o ştiinţă, aceasta nu poate fi decât 


1 De civitate Dei, VIII, i: verus philosophus est amator Dei. 

2 Etienne Gilson, L’esprit de la Philosophie Medievale, J. Vrin, Paris, 1932, pp. 37-38. 

în măsura în care datul revelat, mai întâi simplu obiect de credinţă, devine şi obiect 
pentru ştiinţă. De aici înainte, fides quaerens intellectum defineşte foarte exact funcţia 
teologului şi metoda teologiei. Problema este acum: fides quaerens intellectum poate fi 
definit şi ca metodă a filosofului creştin? în alţi termeni, există vreo manieră neteolo¬ 
gică prin care se pleacă de la credinţă ca să se ajungă la inteligenţă? Gilson spune că 
nu. Filosofii creştini pleacă de la datul revelat ca de la un obiect de studiu şi se întrea¬ 
bă dacă şi în ce măsură conţinutul acestui dat coincide cu acela al raţiunii. Echivocul 
se naşte din nou, căci dacă e vorba despre a confrunta conţinutul revelaţiei cu acela al 
raţiunii în scopul de a „lumina” datul revelat prin „lumina" raţiunii, atunci teologia 
este aceea care intră în joc. Poate, pe de altă parte, să fie vorba despre căutare, caz în 
care datul revelat nu intervine în mod formal ca sursă de lumină pentru raţiune; în 
acest caz, suntem în domeniul filosofiei, şi revelaţia nu e decât ocazia sau ajutorul 
extrinsec care stimulează căutarea filosofului creştin. Conchide Steenberghen: „mi 
se pare c ă fides quaerens intellectum reflectă destul de nefericit această metodă. Căci nu 
se concepe ca un credincios, dornic să se dăruiască acestei căutări raţionale, să ia ca 
punct de plecare datul revelat; pentru creştin, credinţa este întotdeauna sursa esenţia¬ 
lă de lumină; creştinul se ocupă de filosofie, îi este utilă filosofia (dar nu indispensabi¬ 
lă); filosoful creştin (ar fi mai corect să spunem aici: creştinul care filosofează) este un 
creştin în căutare de ştiinţă. Dar este clar că această atitudine personală nu defineşte 
metoda filosofiei, fie că aceasta este creştină sau nu. Exerciţiul creştin al raţiunii nu 
cere ca filosoful creştin să plece de la datul revelat.” 1 Rezumă Steenberghen: sau datul 
revelat intervine în mod formal ca sursă de cunoaştere, şi atunci el este cu necesitate 
principiu, punct de plecare al cercetării şi suntem în domeniul teologiei, sau datul 
revelat nu intervine, caz în care nici nu constituie datul iniţial de la care se pleacă, şi 
atunci suntem în domeniul filosofiei. Ipotezele sunt contradictorii şi Gilson, în acest 
loc, nu convinge. „în gândirea mea, spune Steenberghen, există fără îndoială filosofi 
creştini, pot exista jilosofi de inspiraţie creştină, dar nu am putea recunoaşte semnifica¬ 
ţia cu adevărat tehnică a expresiei filosofie creştină. Aceasta ar însemna să admitem că 
acest calificativ - creştin - poate, în sensul său formal, să determine în mod intrinsec 
o filosofie. După opinia mea, aceasta nu poate să existe decât într-o manieră extrinse¬ 
că. Altfel se va vorbi despre «filosofie creştină», aşa cum se discută despre «filosofie 
germană» sau «filosofie modernă» pentru a fixa limite geografice sau cronologice 
unui fragment de istorie a filosofiei.” 2 La acelaşi mod formal, prin consecinţă, nu pu- 


' Femand Van Steenberghen, op.cit., p. 343. 
2 Ibidem, p. 344. 

tem spune despre o filosofie că este creştină fără a nega prin aceasta că ea este o filo- 
sofie. întrucât e dificil de a fixa un vocabular pe această temă, Steenberghen propune, 
ca mai indicat şi mai avantajos, să se elimine expresia „filosofie creştină”; expresia e 
adecvată atunci când marchează relaţiile intime care unesc efortul filosofic şi credinţa 
în subiectul uman, căci un filosof creştin nu este un filosof şi un creştin care să acţio¬ 
neze în manieră independentă. Filosoful creştin este un om care, ca filosof, ţine cont 
de luminile superioare ale credinţei. 

Filosofia şi revelaţia vor fi mereu extrinseci şifides quaerens intellectum nu este 
metoda filosofiei creştine, cum crede Gilson. Maritain e mai aproape de poziţia sim¬ 
patizată de Steenberghen. El respectă perfect exigenţele metodei filosofice atunci când 
arată că revelaţia nu intervine în elaborarea unei filosofii, chiar a uneia „creştine”. 
Ceea ce este de recomandat e respectul riguros al autonomiei cercetării filosofice, pen¬ 
tru că în celălalt caz problema nu se pune. Distincţia dintre teologie şi filosofie trebuie 
clar făcută pe linia conţinutului şi a metodelor, şi numai astfel unitatea înţelepciunii 
creştine devine o sinteză care va respecta natura elementelor sale constitutive. 

în „Prefaţa" la lucrarea despre Albert cel Mare (lucrare scrisă de Albert Garreau), 
Mandonnet spune despre acesta (despre Albert cel Mare) că este un geniu religios, 
nu şi unul teologic şi cu atât mai puţin unul filosofic. Apoi vorbeşte despre scopul an¬ 
cilar şi secundar al filosofiei. Afirmaţia apare exagerată şi, după Steenberghen, chiar 
e. Căci dacă ar trebui, pentru a merita titlul de mare filosof, să fi scris importante 
tratate de filosofie, atunci şi Sfântul Toma ar fi un simplu filosof printre atâţia alţii. 
Deşi pare să corijeze afirmaţia lui Mandonnet, Portalie nu face decât să o adâncească. 
Portalie spune: „există deci o filosofie a lui Augustin (şi aici are dreptate - n.m.). Dar 
la el filosofia e intim legată de teologie şi nu le-am putea separa. De asemenea, n-am 
studia separat teologul de filosof... Augustin nu e un om pe care să-l putem diviza.” 1 
în a doua parte a afirmaţiei, Portalie are doar pe jumătate dreptate. Dacă spusa lui 
satisface pe teologi, nu satisface şi pe filosofi. în calitate de filosof, Augustin vede în 
ce măsură conţinutul revelaţiei coincide cu acela al raţiunii. Dacă el poate discerne, 
printre adevărurile în care crede, pe acelea care pot deveni obiecte ale ştiinţei, face 
acest lucru întrucât surprinde diferenţa esenţială dintre un adevăr crezut şi unul ştiut. 
în virtutea acestei diferenţe va discerne Gilson (şi aici Steenberghen subscrie poziţiei 
gilsoniene) în doctrina lui Augustin elementele filosofice pe care doctrina augustini- 
ană le încorporează. La Augustin, ca şi la Toma, filosofia este exerciţiul raţiunii care 


1 E. Portalie, art. „Saint Augustin”, in Dictionnaire de la Theologie Catholique, Paris, 1931, col. 
2322. 

lucrează în organizarea datului experienţei în sistem inteligibil. De altfel Augustin 
însuşi a vorbit despre două categorii de adevăruri: unele accesibile doar credinţei, 
altele reductibile la raţiune. Această distincţie permite acceptarea unei teologii şi a 
unei filosofii la episcopul Hipponei. „Dacă Sfântul Augustin n-ar fi observat şi n-ar 
fi admis această distincţie între speculaţie, al cărei principiu indispensabil este datul 
revelat, şi raţiune, care vizează interpretarea datului experienţei, orice distincţie intro¬ 
dusă în augustinismul istoric între teologia Sfântului Augustin şi filosofia sa ar trebui 
condamnată ca artificială şi arbitrară.” 1 

In concluzie, se poate spune că doctrina augustiniană este o ştiinţă al cărei prin¬ 
cipiu e credinţa, iar efortul înţelepciunii creştine conduce la posesia beatifică a lui 
Dumnezeu şi acest efort merită numele de filosofie. Steenberghen spune că această 
„adevărată filosofie” („filosofia creştină”) este, de fapt, o vastă teologie, una speculati¬ 
vă. Acest tip de filosofie îl opune Augustin filosofiei păgâne. Augustin nu s-a preocu¬ 
pat expres de a-şi organiza reflecţiile filosofice, pentru că filosofia este asumată de el 
în înţelepciunea superioară care se grefează pe credinţă şi se hrăneşte din ea. 

Simptomatică e la Augustin absenţa metodei. Situaţia este explicabilă prin chiar 
faptul că temperamentul lui nu s-a supus decât cu mare dificultate disciplinei de tip 
ştiinţific. Credinţa e metoda lui. Scrierile lui sunt, de cele mai multe ori, dictate de 
circumstanţe şi răspund unor preocupări particulare. E mai mult „doctorul credinţei" 
şi, ca atare, preocupat de a expune şi apăra ortodoxia doctrinei. 

4. Situaţia anselmiană ca intermediari tate 

Lumea este obişnuită să lucreze cu dihotomii şi aceasta poate pentru că natura 
gândirii este diviziunea, multiplul. Gândirea se aplică naturii şi astfel ea devine un 
dar făcut acesteia. Gândirea ne spune că un lucru nu poate exista decât dacă are un 
opus şi acest fapt se aplică doar lucrurilor create. 

Totul pare să pornească de la un episod evanghelic. Sinopticii (Matei, Marcu, Luca) 
prezintă episodul avut în vedere: cei doi tâlhari crucificaţi alături de Isus. Matei ne 
spune: „Tot atunci sunt răstigniţi cu el doi tâlhari, unul la dreapta şi altul la stânga” 
(27, 38; vezi şi Isaia 53, 12). Trecătorii, arhiereii, cărturarii şi bătrânii îl insultau, la 
fel şi tâlharii răstigniţi cu el (Matei 27, 39-44). Marcu ne spune acelaşi lucru (15, 27) 
şi completează cum că doar trecătorii şi arhiereii îl insultau, nu şi cărturarii alături 
de bătrâni (15, 29-32). La sinoptici, imediat după capitolul şi pericopele care prezintă 
răstignirea, urmează acelea care vorbesc despre insultele adresate lui Isus. Cine erau 


Femand Van Steenberghen, op.cit., p. 350. 



STUDIU INTRODUCTIV 


aceia care îl batjocoreau? Trecătorii, preoţii cei mai de seamă, cărturarii şi bătrânii, 
ostaşii (adaugă, singur, Luca) şi tâlharii (la Matei şi Marca). Numai în Luca apare 
episodul următor: „Unul dintre răufăcătorii răstigniţi îl insulta: «Nu eşti tu Cristos? 
Mântuieşte-te pe tine şi pe noi!» Dar celălalt răspundea mustrându- 1 : «Nu te temi 
nici de Dumnezeu, cu toate că te afli la aceeaşi pedeapsă? Noi, pe drept, căci ne luăm 
ce-am meritat pentru faptele noastre, dar el n-a făcut niciun rău». Apoi zise: «Isuse, 
adu-ţi aminte de mine când vei ajunge în împărăţia ta». Isus îi răspunse: «Adevărat 
îţi spun, astăzi vei fi cu mine în rai».“ (Luca 23, 39-43) loan este şi mai criptic: amin¬ 
teşte de tâlhari (19, 18), dar nu ne spune nimic despre vorbele lor, ci despre altceva 
( I 9> 3!-33)- 

Aceasta este situaţia în Evanghelii. Să coborâm în timpul istoriei sacre şi să ur¬ 
mărim, în locurile exemplare, raportul stânga-dreapta, căci acest raport revine, cu 
exagerarea de rigoare, raportului raţiune-credinţă, filosofie-teologie. 

El începe în Geneză (13, 5-13) cu o ceartă. Despre Avraam şi Lot este vorba. S-au 
certat păzitorii vitelor lor şi Avraam îi cere lui Lot să nu se certe şi ei, că doar sunt 
fraţi. îi spune patriarhul: „Mai bine desparte-te de mine; dacă tu apuci la stânga, eu 
voi apuca la dreapta." (13, 9) Şi Lot a apucat la stânga (ceea ce nu -1 face în niciun fel 
ateu!) locuind „în cetăţile din Câmpie, şi şi-a întins corturile până la Sodoma” (Geneza 
13,12). Un simplu exerciţiu de geografie biblică ne arată că Avraam, rămas în Canaan, 
e la dreapta, iar Lot coboară spre capătul de sud al Mării Moarte mai jos de deşertul 
lui Iuda, unde pare să fi fost situată Sodoma. Şi cu Lot ştim ce se întâmplă (Geneza 
19, 30-38)! 

Semnalez alte câteva locuri despre „stânga”- „dreapta" în istoria sacră tocmai pen¬ 
tru a vedea că accentul cade pe „dreapta”. Iată-le: 

- „Dreapta Ta, Doamne, şi-a făcut vestită tăria" ( Exod 15, 6); 

- „când este El la dreapta mea, nu mă clatin” (Psalmi 16, 8); 

- „nu braţul lor i-a mântuit, ci dreapta Ta” (Psalmi 44, 3); 

- „Eu te sprijin cu dreapta mea binevoitoare” (Isaia 41,10); 

- „Dacă mâna ta cea dreaptă te va face să cazi în păcat, tai-o” (Matei 5, 30). Mai 
amintesc: Marcu 16,19; loan 21, 6; Fapte 2, 33; Romani 8, 34; Efeseni 1, 20, şi am făcut 
doar o selecţie! 

Mai insist asupra a două pericope din Matei. Prima e în legătură cu cererea mamei 
fiilor lui Zebedeu (20, 20-22): „Atunci veni la el mama fiilor lui Zebedeu împreună 
cu fiii săi şi se plecă dinaintea lui, ca să-i ceară ceva. El o întreabă: «Ce doreşti?» Ea 
răspunse: «Spune ca aceşti doi fii ai mei să şadă unul la dreapta ta şi celălalt la stânga 
în împărăţia ta». Isus răspunse: «Nu ştiţi ce cereţi».” Şi nu ştiau! 

Apoi, în capitolul despre judecata viitoare ( Matei 25, 31-46), se arată cum va des¬ 
părţi Isus neamurile; o va face asemenea păstorului care desparte oile de capre - „şi 
va pune oile la dreapta sa, iar caprele la stânga" (Matei 25,33). Celor de la dreapta le va 
spune: „Veniţi binecuvântaţii Părintelui Meu, moşteniţi împărăţia pregătită pentru 
voi” ( Matei 25,34). Le va spune şi celor de la stânga ceva: „Plecaţi de la mine blestema¬ 
ţilor, în focul cel veşnic” (Matei 25, 41). 

Cât despre tâlharul de la dreapta, bunul tâlhar, el e cel din urmă om pe care l-a 
convertit Isus atunci când încă mai îmbrăca trupul de carne. Un text apocrif (Evanghe¬ 
lia lui Nicodim, „Prolog”, X, 2) păstrează numele tâlharului. Giovanni Papini spune, 
în Viaţa lui Isus, că Biserica l-a primit printre sfinţii săi, pe temeiul acelei făgăduinţe 
a lui Cristos, sub numele de Dismas. 1 

în cartea a IV-a din Defide orthodoxa (cap. 12), loan Damaschin vorbeşte despre 
motivele închinării către Răsărit. Spune Damaschinul că nici la întâmplare şi nici fără 
de motiv alegem a ne închina către Răsărit. Motivele? Ne închinăm lui Dumnezeu în- 
tr-un chip dublu după felul dublei noastre alcătuiri: fire văzută/sensibilă şi nevăzută/ 
spirituală. Lui Cristos îi arondăm Răsăritul spre închinăciune. Alungat din Eden, care 
era aşezat spre Răsărit, Adam locuieşte la Apus, cu Răsăritul în dreapta lui; cortul lui 
Moise avea catapeteasma către Răsărit şi seminţia lui Iuda, mai cinstită, era aşezată în 
acelaşi spaţiu răsăritean. Răstignit, Isus privea spre Apus, iar la înălţare a pornit către 
Răsărit. Fulgerul se vede dinspre Răsărit şi tot aşa va fi şi venirea Fiului ( Matei 24, 27; 
Luca 17, 24). Dacă -1 aşteptăm pe Isus, nu ne putem închina către Apus. Ca poziţie, 
în Scriptură, a privi la dreapta înseamnă a privi dinspre apărător şi locul apărătorului 
este locul lui Dumnezeu. Păcătoşii merg spre stânga, dreapta are sens activ, este sim¬ 
bolul stabilităţii şi al autorităţii. Dinspre locul din care priveşti, spre cruce sau dinspre 
ea, şi Marta şi Maria iubesc. în ordinea omenescului, a spune care dintre ele iubeşte 
mai mult înseamnă a te plasa prost în problemă. Chiar dacă Maria iubeşte mai mult 
în asemănare decât în chip, se poate spune despre Marta că iubeşte mai mult în chip 
decât în asemănare? Nu cred, şi faţă cu Maria şi Marta locul dinspre care priveşti 


1 Giovanni Papini, Viaţa lui Isus, trad. de Alexandru Marcu, Ed. „Ago-Temporis", Chişinău, 
1991, PP- 324-326. Posteritatea lui Dismas e dintre cele mai ciudate. Pare să fie un sfânt 
care nu-şi suportă sfinţenia, după cum a fost un tâlhar care şi-a depăşit condiţia. Una peste 
alta, Dismas dă seamă faptului de a fi fost de-a dreapta, şi numai aşa este el asumat de 
„dreptaci”. „De unde rezultă că tâlharul cel bun recunoaşte pe Domnul ca împărat al Ce¬ 
rurilor şi ca Dumnezeu. Iar Domnul îl confirmă indirect dar şi cum mai categoric nu se 
poate. «Spaţial»: in rai', «temporal»: astăzi; ipostatic: cu Mine." (Nicolae Steinhardt, Dăruind 
vei dobândi. Baia Mare, 1992, p. 55) 

contează cel mai puţin. Maria nu e bunul tâlhar şi nici Marta celălalt, după cum nu e 
Biserica Răsăritului a Măriei şi nici aceea apuseană a Martei. 1 Vreau să ma opresc în 
legătură cu problema poziţiei ca spaţiu al cenzurii asupra unui caz anume, întrucât el 
răspunde exigenţelor exemplarităţii. 

Problema este, la limită, aceea a teodiceii şi e un loc comun acela că scolasticii se 
preocupau de patru chestiuni cu privire la teodicee. Le amintesc pe scurt: 

a. dacă Dumnezeu poate fi obiect al cunoaşterii noastre; 

b. dacă putem demonstra că Dumnezeu există (şi cum putem face asta); este vorba 
de argumente raţionale pentru dovedirea existenţei lui Dumnezeu; medievalii soco¬ 
teau la peste 5000 numărul acestor argumente şi care, la rigoare, pot fi grupate în 
cinci categorii: argumentul istoric, argumentul cosmologic (cu patru subspecii argu- 
mentative: cauzalitatea, mişcarea, contingenţa, entropia), acela teleologic, argumen¬ 
tul moral şi, în fine, argumentul ontologic. Acesta din urmă, cel mai contestat de 
altfel, este singurul din toate cinci de provenienţă nemijlocit creştină. Este singurul 
deductiv, celelalte patru folosesc raţionamentul inductiv, şi e de spus că proba ontolo¬ 
gică se însoţeşte cu acceptarea ineităţii; 

c. dacă există un singur Dumnezeu; 

d. dacă putem demonstra că Dumnezeu este infinit. 2 

Premisa de la care plec este una tomistă, cel puţin în formulare, ea fiind acceptată 
de toate şcolile medievale. Toma vorbeşte despre modul în care Dumnezeu poate fi 
cunoscut prin raţiunea naturală (asta după ce am acceptat că propoziţia potrivit căreia 
„omul se poate ridica până la Dumnezeu prin intermediul raţiunii naturale” nu este 
lovită de nulitate). Locul tomist este de aflat în Summa theologiae, p. I, q. XII, art. 13. 
Problema este însă alta: nu e suficient de a şti dacă raţiunea naturală are puterea de 
a proba existenţa lui Dumnezeu; avem a ne întreba şi cum face ea lucrul acesta? Aici 
aflăm trei tipologii interpretative: 

- prima, întemeiată pe principii complet a priori (proba lui Anselm, reînnoită 
de R. Descartes, acceptată de Leibniz, respinsă de Albert cel Mare şi Kant, în parte 
acceptată de Toma); 

- a doua, aşezată pe simpla experienţă comentată de raţionament; 


1 Toma PidlQc, Spiritualitatea Răsăritului Creştin, voi. II, trad. de Ioan I. Ică jr., Rugăciunea, 
Ed. Deisis, Sibiu, 1998, p. 149 ş.u. 

2 Sfântul Toma sintetizează preocupările scolasticilor în prima şi a doua parte din Summa 
theologiae - q. II, q. VII, q. XI, q. XII, şi asta pentru a face trimiterea cea mai parcimonioasă. 
Toma însuşi se vede pus în situaţia de a reduce la esenţial cele cinci argumente (p. I, q. II, 
art. 3). 

- a treia, extrasă din principiile necesare pe care Augustin le vede ca semne vizi¬ 
bile ale gândului divin şi aflate în sufletul nostru. 

Primul tip, se vede, este cel mai dificil, pare artificial şi, prin consecinţă, neputin¬ 
cios, în tot cazul, falacios. Pe acesta şi-l asumă Anselm, şi nu doar faţă cu moderni¬ 
tatea. 

în Divina Comedie (Cântul I, cartea Paradisului), atunci când poetul intră, călăuzit 
de Beatrice, în cercul Soarelui, cerc mistic, este întâmpinat de o îndoită cunună, adevă¬ 
rate „hore spirituale” - cununa raţională şi cununa mistică. în fruntea primeia păşea 
Toma urmat de Albert cel Mare, Dionisie Areopagitul, Petru Lombardul, Boethius. Bo- 
naventura, întâiul păşitor al celei de-a doua cununi, este urmat de Ioan Gură de Aur 
şi Anselm. în spatele celor două cununi aflăm umbrele filosofilor păgâni - Avicenna 
şi Averroes. Prin urmare, Evul Mediu debutează cu o incompletitudine: nu -1 ştie pe 
Platon şi îl cunoaşte incomplet şi interesat pe Aristotel (după ce, la o adică, de Platon 
auzise doar prin ecou). începe, firesc, să se manifeste opoziţia fides-ratio şi în care 
avem, ca termeni: platonismul, peripatetismul (în forma lui arabă) şi creştinismul. 
Unul din martori e Bonaventura pentru care eroarea fundamentală practicată de Aris¬ 
totel a fost respingerea teoriei Ideilor. De aici o triplă greşală, cel puţin prin căderea 
dintr-un raţionament în altul: dacă Dumnezeu nu posedă în El ideile tuturor lucruri¬ 
lor, atunci nu se cunoaşte decât pe sine şi ignoră particularul; ignorând particularul, 
nu posedă omniscienţa, încât nu-şi poate exercita providenţa în ceea ce priveşte parti¬ 
cularele; urmează că totul provine fie prin hazard, fie printr-o necesitate fatală. Tripla 
eroare (în fapt una singură şi consecinţele ei) e cuprinsă în ignorarea exemplarităţii, 
a providenţei, fapt ce poate pune dispoziţia lumii în vederea altuia. 

Lui Anselm nu-i este plăcută postura, încât se pune pe sine în joc şi declanşează 
situaţia anselmiană. 

Se întâmplă să cadă în moştenirea anselmiană un fapt pe care Anselm însuşi 
nu l-a dorit în mod nemijlocit. Spun aceasta gândindu-mă la două poziţii, relativ 
târzii, faţă cu proba arhiepiscopului cu pricina, „neînţelegeri” pe care le trec, din 
perspectiva oppositoriilor, lui Kant şi Hegel. Kant este deranjat de proba anselmiană 
şi, crede el, proba nu rezistă. Kant nu acceptă ideea că simpla definire a unei fiinţe 
necesare implică existenţa acesteia în acelaşi fel în care definiţia triunghiului implică 
existenţa unghiurilor triunghiului. Spune Kant că proba lui Anselm este funcţiona¬ 
lă numai dacă acceptăm mai întâi existenţa unei astfel de fiinţe. în continuarea lui 
Gaunilon, Kant reiterează faptul celor ioo de taleri în minte care nu sunt echivalenţi 
aceleiaşi sume în buzunar, chiar dacă, şi unii şi alţii, au aceleaşi atribute. După Kant, 
existenţa în sine nu poate fi conţinută în concept şi, ca atare, nici nu poate fi dedusă 

din concept. Hegel e mai clement: Dumnezeu trebuie să fie acel ceva care nu poate 
fi conceput decât ca existând. înainte vreme, Toma acceptase proba lui Anselm. Apoi 
manifestă rezerve: nu pot demonstra decât a posteriori că Dumnezeu există. Descartes 
însuşi cade în petitio principii vrând să întărească pe Anselm. Sigur că ideea de Dum¬ 
nezeu nu poate fi înnăscută decât dacă a aşezat-o cineva în mintea mea, dar în felul 
acesta ideea de Dumnezeu are a se sprijini pe existenţa lui Dumnezeu pentru a fi ve¬ 
ridică (asta vrea să spună că raportul dintre ideea de Dumnezeu şi existenţa lui Dum¬ 
nezeu, la Descartes, este exact invers, şi ceea ce se dorea a fi probă, abia urmează a fi 
demonstrat; fiecare din cei doi termeni, în raport unul cu altul, este slab. Vrând să se 
întărească reciproc se slăbesc reciproc, şi asta în cazul cel mai fericit.) La limită, ches¬ 
tiunea aceasta se subsumează unui fapt, într-un fel, clasic. Despre ce este vorba? 

în mod subversiv o problemă traversează Evul Mediu. E problema raportului din¬ 
tre raţiune şi credinţă. Spun subversiv întrucât suntem obişnuiţi să o plasăm într-un 
loc din Noul Testament în care ea nici măcar nu există. Am în vedere un imperativ 
atribuit textelor sacre prin abuz - „crede şi nu cerceta". Textul acesta nu există în Bi¬ 
blie sau în vreun loc pe care să-l putem atribui Sfinţilor Părinţi. Locul s-a constituit în 
timp, fără o paternitate anume şi printr-o procedură ilicită care-1 plasează în Ioan 20, 
27-29. Aici se şi termină faptul, la drept vorbind, fără ca el să fi început vreodată de 
acolo. Din alt loc vreau să plec. De la Eriugena, socotit un gânditor care şi-a permis, 
s-a spus, prea multe libertăţi. Pentru vremea lui a fost socotit, horribile dicta, raţiona¬ 
list. Chestiunea debutează cu faptul că i se reproşează de a amesteca filosofia cu teo¬ 
logia, prin urmare, de a socoti cei doi termeni ca fiind aproape echivalenţi. Eriugena 
e însă mult mai subtil. El deosebeşte între stările succesive ale omului faţă de adevăr. 
Este cert că natura umană, spune el, simte dorinţa înnăscută (loc anselmian, pe cale 
de consecinţă) de a cunoaşte adevărul, şi istoria raţiunii are cel puţin două etape: 

- de la păcat până la venirea lui Cristos; 

- după venirea lui Cristos. 

în prima etapă raţiunea este singură sau, mai bine spus, este întunecată de urmă¬ 
rile păcatului, încât drumul ei către adevăr este extrem de anevoios. Raţiunea devine 
desăvârşită în a doua etapă, când este iluminată deplin de Evanghelie (de venirea lui 
Cristos; căci Cristos nu ar fi venit dacă omul nu ar fi căzut). Raţiunea intră acum 
într-o a doua stare; nu mai e singură, nu mai e întunecată, căci Isus ia asupra Sa 
păcatele lumii. Adevărul, întrucât îi este revelat, îi şi vine acum, raţiunii, dintr-o sur¬ 
să infailibilă, sigură, şi înţelepciunea nu mai înseamnă pentru raţiune altceva decât 
acceptarea acestui adevăr. De acum înainte credinţa precedă raţiunii, dar asta nu în¬ 
seamnă că raţiunea dispare. Vom vedea mai jos, în două exemple testamentare, cum 



xxii/xxiii 


stau lucrurile cu raţiunea şi credinţa. Celei de-a doua stări a raţiunii îi urmează o a 
treia: starea în care vom vedea Adevărul însuşi, şi atunci raţiunea şi credinţa vor dis¬ 
părea în faţa viziunii. Viziunea face inutil exerciţiul credinţei şi al raţiunii, inutil în 
a treia stare a raţiunii, după cum am văzut. Omenirea era (în zilele lui Eriugena, ale 
lui Anselm, şi care sunt şi zilele noastre) în a doua fază, când raţiunea nu mai este 
singură, ci călăuzită de Revelaţie. 

Pe linia lui Augustin, Eriugena (deopotrivă Anselm) este de acord cu formula - 
credo ut intelligam („cred, pentru ca să înţeleg”), şi credinţa este condiţia înţelegerii. 
Două locuri din Noul Testament ne pot ajuta. Iată-le: 

- Petru şi Ioan se duc la mormânt. Episodul apare, cu cei doi ucenici împreună, 
numai în Ioan (20, 2-10), în timp ce în Luca (24, 12) este vorba doar despre Petru. 
Cum interpretăm pericopa din Ioan? Petru şi Ioan aleargă împreună la mormânt. Pe¬ 
tru este simbolul credinţei, Ioan al raţiunii, mormântul este Scriptura. Ioan, mai tâ¬ 
năr şi mai sprinten, ajunge mai repede la mormânt, dar nu intră. Petru trece primul, 
apoi intră şi Ioan, vede şi crede. Credinţa (Petru) trebuie să treacă înainte, căci dacă 
Dumnezeu a vorbit nu se poate ca raţiunea să nu ţină seama de aceasta. Ca să înţelegi 
adevărul trebuie mai întâi să-l crezi. Petru crede ca să înţeleagă, nu înţelege ca să 
creadă (“Fă-te Petru, sau Ioan, şi grăbeşte-te la mormânt, alergând sau împreună-aler- 
gând, întrecându-te în întrecerea cea bună”, spune Grigore Teologul în Cuvântare la 
Paşti. Maxim Mărturisitorul interpretează în Ambigua, 141-142: „Petru este tot omul 
care a dobândit tăria credinţei în Cristos prin felul vieţii. Iar Ioan e cel ce pentru multa 
blândeţe şi neînclinata curăţie a inimii e iubit de Cuvântul şi de aceea e încredinţat 
cu comorile înţelepciunii şi ale cunoştinţei... Aceştia aleargă întrecându-se între ei, 
unul râvnind să depăşească, prin făptuire virtuoasă, contemplaţia celuilalt; iar celălalt, 
grăbindu-se să întreacă prin contemplaţia cunoscătoare făptuirea celui dintâi. Şi tind 
alergând împreună, fiecare tinzând în mod egal spre binele propriu. Iarăşi, Petru sau 
Ioan e fiecare om care s-a învrednicit să se apropie de Dumnezeu şi are latura activă 
a sufletului ca pe un oarecare Petru, şi pe cea contemplativă ca pe un oarecare Ioan, 
concurând împreună, conform raţiunii, fără nicio şovăire sau scădere a vreuneia faţă 
de alta; şi iarăşi, luându-se la întrecere, încât fiecare, tinzând spre culmea proprie, 
pare a o lua înaintea celeilalte.” Omul întreg e şi Petru şi Ioan. Dezbinaţi, cei doi nu 
mai sunt un întreg, şi faptul că mai sunt, totuşi, ceva, nu înseamnă mare lucru.) 

-al doilea episod este acela cu samarineanca, şi el apare tot numai la Ioan( 4,1-42). 
Samarineanca e natura umană care caută adevărul exclusiv prin raţiune, e raţiunea 
însăşi, neînsoţită, singură. Raţiunea (samarineanca) întâlneşte credinţa (pe Cristos) 
şi, aici e miezul parabolei, Cristos îi cere apă „ca şi cum "credinţa i-ar cere raţiunii s-o 

adape. Or asta înseamnă că Mântuitorul cere făpturii, oricărei făpturi pe care a zidit-o 
(şi samarineanca este aleasă tocmai pentru a arăta că mântuirea este pentru toţi), să-l 
caute cu ajutorul raţiunii (excepţională interpretarea lui Nicolae Steinhardt din Dă¬ 
ruind vei dobândi, pp. 56-60. Se întâlnesc două caractere, două puteri, două libertăţi, şi 
Cristos „a recunoscut în femeia care a venit să scoată apă una din acele firi necăldicele 
vrednice a fi provocate şi cucerite de el” - p. 56). 

Dumnezeu cere credinţă, dar şi înţelegere raţională. Eriugena are în vedere uni¬ 
tatea înţelepciunii creştine. Pentru Eriugena, filosofia este căutarea lui Dumnezeu, şi 
din acest motiv filosofia şi teologia aproape că se confundă. Mulţi au credinţă, spune 
el, dar foarte puţini fac apel la raţiune. Metoda folosită de raţiune pentru a ajunge la 
înţelegerea lucrurilor pe care ea le crede este dialectica (prin cele două procedee: divizi¬ 
unea şi analiza; şi aici Hegel ar fi trebuit să pluseze. Nu o face, măcar că Eriugena i-ar 
fi convenit. Spune, totuşi, că e „primul medieval cu care începe o filosofie adevărată”, 
îi alocă mai puţin de două pagini. Copleston se revanşează aici, are peste 20 de pa¬ 
gini.) Dialectica lui Eriugena constă în aceea că spiritul descoperă, prin auto reflecţie, 
dublul demers care, străbătând ierarhii, îl duce de la Unu la Multiplu şi de la Multiplu 
la Unu, de la Dumnezeu la lume şi invers. Eriugena nu a raţionalizat teologia. Nu se 
pune la el problema de a alege între Petru şi Ioan; problema e ca samarineanca să 
întâlnească pe Isus. Şi, la Eriugena, îl întâlneşte! Dacă i se poate reproşa ceva lui Eriu¬ 
gena este că nu a făcut o deosebire clară între ceea ce, din Revelaţie, este asimilabil 
raţiunii şi ceea ce, din aceeaşi Revelaţie, rămâne transcendent. Din acest motiv, la el, 
dogmele par să se raţionalizeze şi filosofia pare să se piardă în teologie. Abia peste 
vreo patru sute de ani, cu Sfântul Toma, problema aceasta va fi pusă „definitiv" la 
punct. Eriugena este convins că în faţa autorităţii Revelaţiei, raţiunea trebuie să se ple¬ 
ce. Cuvântul lui Dumnezeu este adevărat, indiferent dacă raţiunea îl înţelege sau nu. 

Cum stau lucrurile la Anselm? în felul următor. Ca să cunoaştem, facem apel 
la credinţă sau la raţiune. Am utilizat intenţionat disjuncţia tocmai pentru că An¬ 
selm e conjunctiv. La el avem ca izvoare nu credinţa sau raţiunea, ci credinţa şi raţiu¬ 
nea. De la credinţă se pleacă, şi înţelegerea presupune credinţa. A-ţi înţelege credinţa 
înseamnă a te apropia de vederea lui Dumnezeu. Anselm nu este un habotnic, după 
cum nu e niciun raţionalist excesiv, dar ordinea spune că mai întâi trebuie să crezi ca 
apoi să poţi înţelege. E, de fapt, la el, un soi de constituire ontogenetică a adevărului: 
e în firea omului ca la început (în copilărie) să creadă, abia apoi să înceapă (sau nu!) 
să înţeleagă. Ordinea e: credo - intellige - credo, şi a pune credinţa pe locul doi e trufie, 
după cum a te mulţumi numai cu credinţa e nepăsare. Ambele situaţii sunt anapoda 
şi de ele, singure, avem a ne feri. Lui Anselm i se pare o neglijenţă să fii tare în ere- 

dinţă şi să nu cauţi, totodată, să înţelegi ceea ce crezi. Semnificativ este că Anselm nu 
aplică procedeul investigaţiei raţionale la alte materii decât la teologie. Credinţa însăşi 
este pregătită şi desăvârşită de adeziunea inteligenţei, încât studiul raţional trebuie să 
ducă la confirmarea dogmei. Credinţa trebuie să preceadă totdeauna, dar aprofunda¬ 
rea raţională duce la încoronarea credinţei. Cele două principii - a crede şi a înţelege 
- nu se opun în niciun fel. Cred ca să înţeleg, nu înţeleg ca să cred, căci acela care 
nu crede nici nu înţelege. Opera lui Anselm e un dialog între logică şi Revelaţie, şi 
proba ontologică este dovada faptului că existenţa/prezenţa lui Dumnezeu se impune 
minţii noastre (nu credinţei, pentru că aici, în credinţă, existenţa lui Dumnezeu este 
de la sine înţeleasă), cel puţin la fel cum se impune aceleiaşi minţi existenţa tuturor 
realităţilor care ne înconjoară. La Anselm nu este vorba despre o credinţă care să intre 
în posesie acolo unde raţiunea se dovedeşte neputincioasă. în abordarea adevărului 
teologic, credinţa şi raţiunea trebuie să meargă mână în mână. Credinţa este actul 
de autoconservare care -1 pune pe om într-o relaţie corectă cu Dumnezeu şi care îl 
face capabil să reflecteze asupra conţinutului însuşi al acestei relaţii. Raţiunea are un 
rol important în înţelegerea acestei relaţii şi în actul reflecţiei asupra ei. Anselm nu 
ne impune să credem, el ne propune să înţelegem, încât „conflictul” dintre filosofie şi 
teologie este, la el, lovit de nulitate. 

Am senzaţia că Alain de Libera este, în vremurile din urmă, decisiv în acest punct: 
„e vorba nu de a limita drepturile raţiunii pentru a face loc credinţei, ci pe acelea ale 
analizei logice pentru a face loc unei exegeze mai puţin magistrale, dar mai autentice, 
adică mai apropiată de authentica decât de magistralia ”Cu alte cuvinte, vocabula „ev 
mediu" nu lasă pe nimeni indiferent; ea fie entuziasmează, fie irită. Secolul al XlI-lea, 
şi prin Anselm, dezvoltă arta de a filosofa - intelligentia spiritualis şi debutează într-o 
atmosferă de sărbătoare: releagă pământul cerului şi îşi află caracterizarea în univer¬ 
salitate. La nivelul ideilor, secolul al XI I-lea este creator, după cum este pasional în 
ceea ce priveşte implicarea persoanei. Vrea, pe scurt, să redea Scriptura Scripturii. 

5. Raţiune şi credinţă la Sfântul Toma -filosofii şi credinciosul 

„O filosofie este în primul rând un filosof, însă această evidenţă nu se schimbă 
nici când filosoful este în primul rând un teolog. Tomismul nu se înţelege cu ade¬ 
vărat atâta vreme cât nu se simte prezenţa Sfântului Toma însuşi, sau mai degrabă 
a fratelui Toma înainte de a fi devenit un sfânt sărbătorit în calendar, pe scurt omul 


1 Alain de Libera, „Filosofia medievală occidentală”, în Jacqueline Russ (coordonator), Istoria 
Filosofiei. Inventarea lumii modeme, voi. II, trad. de Alexandru Valentin, Ed. Univers Enci¬ 
clopedic, Bucureşti, 2000, p. 83. 

cu temperamentul, caracterul, sentimentele, gusturile şi chiar pasiunile sale. Căci 
a avut cel puţin una. La nivelul naturii umane pur şi simplu, Toma a avut pasiunea 
înţelegerii.” 1 Ei bine, în „Introducerea” la volumul I, Copleston, când discută despre 
cum se studiază istoria filosofiei, atrage atenţia că e nevoie de o anume empatie chiar 
în sensul psihologic. Istoricul filosofiei trebuie să ştie câte ceva despre filosoful pe 
care-1 tratează şi, din perspectiva vieţii acestuia, să poată să se pună în locul lui, să, 
cu un termen bergsonian, simpatizeze. Este motivul pentru care Copleston prefaţează 
orice filosof cu un paragraf dedicat vieţii acestuia. 

Ei bine, pentru Toma e mereu un subiect de uimire că există fiinţe inteligente (in¬ 
telecte, spune el). Admiraţia lui pentru intelect e perpetuă. A-l citi în afara ei înseamnă 
a nu -1 înţelege. Cel puţin câteva semne vădesc adâncul lui respect pentru inteligenţă: 

- admiraţia pentru Aristotel şi, în general, pentru filosofi („aceste spirite ilustre” 
- ista praeclara ingenia ); 

- contemplarea adevărului este proprie doar omului şi 

- „participarea la cunoaşterea intelectuală face din om o fiinţă spirituală compa¬ 
rabilă celor mai înalte creaturi pe care le-a zămislit Dumnezeu". 2 Dumnezeu e spirit, 
îngerii la fel, oamenii de asemenea sunt şi spirit. Ce se poate cere mai mult?! Astfel că 
poziţia metafizică a intelectului omenesc poate fi desfăşurată în felul: 

- ea nu poate funcţiona în afara imaginaţiei (phantasia). Separă prin abstracţie 
lucrurile unite în mod natural (aşa devine imaginaţia centrul antropologiei şi episte¬ 
mologiei tomiste) şi 

- este discursivă. 

Acest dublu caracter este resimţit ca o imperfecţiune, încât cunoaşterea umană 
urmează să se realizeze prin raport la o cunoştinţă ideală. Argumentaţia lui Toma, şi 
care pleacă de la o presupoziţie aristotelică, devine: 

- Dumnezeu este gândirea gândirii; 

- în inteligenţă termenul cunoscut este identic cu subiectul cunoscător, pentru a 
demonstra că: 

- această cunoaştere este realizată în Dumnezeu. 

La Aristotel însă, Dumnezeu nu cunoaşte nimic în afară de el însuşi şi, din acest 
motiv, dându-i cunoştinţa lucrurilor, altele decât el, înseamnă a introduce în divini- 


1 fitienne Gilson, Tomismul. Introducere înfilosofia Sfântului Toma D’Aquino, trad. din fran¬ 
ceză de Adrian Niţă, trad. din latină de Lucia Wald, Ed. Humanitas, Bucureşti, 2002, 
p. 42. 

2 Ibidem, p. 43. 

tate mutabilitatea, discursivul, imperfecţia. La Stagirit, raportul inteligenţei divine cu 
inteligenţa umană ne scapă. Dumnezeu rămâne exterior gândirii noastre. Toma vede 
aici necesară o corecţie, una neoplatonică: introduce în inteligenţa Dumnezeului aris¬ 
totelic inteligenţa în care toate lucrurile există în unitate (lumea inteligibilă). Aşa că 
Dumnezeu vede lucrurile nu în ele însele ci ca fiind esenţa sa. Toma formulează ast¬ 
fel principiul armoniei dintre raţiune şi credinţă, dintre filosofie şi teologie. în Dum¬ 
nezeu există lucruri relative şi accesibile raţiunii după cum există dintre acelea care 
depăşesc raţiunea. în acest moment intervine credinţa şi relaţia filosofie - teologie se 
exprimă în formula: „este imposibil să ştii şi să crezi acelaşi lucru în acelaşi timp şi 
sub acelaşi raport". 1 Obiectul credinţei începe acolo unde sfârşeşte acela al ştiinţei, de 
unde faptul că orice cunoaştere raţională care se poate întemeia pe primele principii 
scapă credinţei. în relaţia filosofie - teologie putem puncta: 

- dacă raţiunea nu poate demonstra adevărul revelat (şi nu poate), nu este mai pu¬ 
ţin adevărat că orice demonstraţie raţională care pretinde a stabili falsitatea credinţei 
este un pur sofi sm; 

- teologia este ştiinţa adevărurilor necesare, or toate adevărurile sunt necesare; 

- filosofii îşi împrumută argumentele esenţelor şi, prin consecinţă, cauzelor pro¬ 
prii ale lucrurilor, ceea ce dacă nu este absurd este ca şi inutil; 

- teologii argumentează recurgând la cauza primă (Ego sum via, veritas et vita). 

Ce urmează? Că dacă un singur adevăr există, adevărul există. De aici faptul că 

adevărul nu poate contrazice adevărul. Nimic din raţiunea imperfectă şi deficitară 
nu poate obstrucţiona adevărul unei cunoaşteri care vrea mai mult decât raţiunea şi 
care este în noi un dar gratuit al lui Dumnezeu. Sigur că raţiunea şi credinţa se deo¬ 
sebesc prin şi după principiile lor, dar nu apare între ele vreo diferenţă ireconciliabilă. 
Opoziţia lor, spune Toma, e nulă pentru că ambele comportă una şi aceeaşi origi¬ 
ne. Credinţa este lumina venită din Lumina însăşi care este Dumnezeu; cunoaşterea 
naturală a principiilor vine de la Dumnezeu. Ar însemna să opunem înţelepciunea 
divină ei înşişi dacă am pretinde că un anume adevăr din punct de vedere al raţiunii 
ar fi contrar credinţei. Acordul raţiunii şi credinţei - şi premisa şi concluzia lui Toma 
- se realizează prin recursul la Dumnezeu. în consecinţă, colaborarea dintre raţiune 
şi credinţă nu este doar de dorit; este de neocolit. Şi nu e vorba doar de o simplă armo¬ 
nie exterioară. Activitatea proprie a raţiunii decurge din credinţă ca dintr-o garanţie 
care-i este şi un preţios ajutor. Credinţa nu înlocuieşte efortul natural al raţiunii, nici 
vorbă, îl confirmă doar. Până la urmă, raţiunea dobândeşte în acordul ei cu credinţa 


Ibidem, p. 50. 

inclusiv condiţia de a fi cuceritoare a cuceririlor ei. Raţiunea apoi slujeşte credinţei. 
Ea permite de a păstra credinţa intactă înlăturând erorile susţinute de scriitorii cei 
vechi. în fond, dacă spunem că deasupra raţiunii este credinţa, spunem că adevărul 
supranatural nu poate fi recunoscut prin forţa simplă a spiritului nostru. Nu putem 
spune, conchide şi Copleston, că vom realiza proximitatea lui Dumnezeu cu ajutorul 
raţiunii, dar nici că acela care, cu pietate, se află în căutarea infinitului, măcar că nu-1 
va atinge, nu va face mereu şi mereu un drum profitabil. Adeziunea la credinţă este 
mai puternică decât oricare alta tocmai pentru că ea provine şi din voinţă, nu doar 
din intelect. Certitudinea derivată din raţionament nu egalează nicicând certitudinea 
care urmează autorităţii. Toma e un predicător al doctrinei sacre, însă este unul care 
aprofundează filosofia. Actul de credinţă este echivalent acceptării unei invitaţii, nu 
supunerii unei constrângeri. Scurt spus, ratio confortata fide şi Toma, astfel, leagă 
teologia de filosofie nu atât prin metodă cât prin scopul lor: căutarea adevărului. Şi, 
cu vorba lui Gilson, în timp ce teologia lui Toma este cea a unui filosof, filosofia sa 
rămâne cea a unui teolog, a unui sfânt. Şi dacă Hegel crede că datorează lui Toma o 
pagină, Copleston îi oferă peste 130. Plus o lucrare separată! Iar din faptul că Hegel 
numeşte pe Toma „al doilea Augustin”, nu rezultă în niciun fel cine a fost şi ce a făcut 
cel dintâi. Şi nici măcar nu -1 numeşte Hegel în acest fel! 

6. Augustinism şi tomism 

Suntem puşi în situaţia de a recunoaşte, fie că vrem sau nu, că, de-a lungul istori¬ 
ei, mişcări doctrinare diverse, mai mult sau mai puţin suspecte din perspectiva orto¬ 
doxiei, s-au reclamat de la patronajul Sfântului Augustin şi au recurs la augustinism 
pentru a-şi justifica tezele cele mai îndrăzneţe. Amintesc aici protestantismul, janse¬ 
nismul şi, mai aproape de noi, fideismul. Biserica a protestat mereu contra acestor 
pretenţii, iar cauza lui Augustin nu a fost niciodată confundată, în ochii Bisericii, cu 
aceea a stânjenitorilor discipoli. Pe de altă parte, faptul că acest lucru s-a întâmplat, 
şi încă la modul constant, nu s-ar putea înţelege dacă, în anumite puncte, opera lui 
Augustin nu s-ar preta, într-un fel sau altul, la aceste exegeze tendenţioase. Iată şi 
motivul pentru care anumiţi mari gânditori se distanţează oarecum de doctrina au- 
gustiniană. Este şi cazul Sfântului Toma. 1 Tomismul este o doctrină intelectualistă, 
clară, echilibrată şi coerentă, ceea ce nu se poate spune despre augustinism în felul 
în care termenii aceştia funcţionează pentru tomism. în 1879, Papa Leon al XlII-lea, 
prin enciclica Aetemi Patris, propune ca model pentru filosofii şi teologii catolici pe 


1 Vezi Femand Van Steenberghen, op.cit., pp. 272-281. 

Sfanţul Toma, iar Benedict al XV-lea dă putere de lege acestui fapt prin canonul 1366 
din Codul de drept canonic. Se observă că succesul Sfântului Augustin înregistrează 
o cotitură, şi influenţa lui a fost maximă până în secolul al XlII-lea. După aceas¬ 
tă dată, prestigiul care creşte necontenit este acela al Sfântului Toma. Augustinieni 
mari („familia augustiniană”) au fost Sfântul Anselm, Sfântul Bonaventura, Pascal, 
Malebranche, însă mult timp a fost dominantă părerea că doar tomismul luminea¬ 
ză inteligenţele creştine. Steenberghen vorbeşte, cumva în contrapartidă, despre o 
„revigorare a augustinismului", şi Augustin este chemat să întărească poziţiile unor 
şcoli rivale şcolii tomiste (bergsonismul, de pildă, în speţă intuiţionismul bergsoni- 
an). Momentul este dat de celebrarea a 1500 de ani de la moartea Sfântului Augustin 
(1930) şi apoi de „Congresul Internaţional Augustinian” (1954), iar publicaţiile sunt 
înregistrate regulat în Revista de studii augustiniene. 

Chestiunea care se naşte este aceea a raporturilor dintre tomism şi augustinism. 
Avem, se înţelege, trei poziţii: tomismul intransigent, augustinismul exclusiv şi con- 
cordismul, la care se adaugă o a patra: istoricismul (consideră cele două doctrine ca 
fiind ireductibile, dar la fel de stimabile; asupra primelor trei poziţii nu e nevoie să in¬ 
sist). Poziţiile acestea (soluţii?) nu sunt în stare pură, dar e de remarcat că majoritatea 
autorilor recenţi (de după 1930) sunt partizanii concilierii, ai concordismului. 

Câteva lucruri ar fi de remarcat: 

- există profunde diferenţieri de temperament şi preocupări între cele două doc¬ 
trine; Augustin, spre exemplu, nu a încercat niciodată să-şi organizeze ştiinţific doc¬ 
trina; pe scurt, nu întâlnim la el preocupările de metodologie ştiinţifică proprii sa¬ 
vantului. Absenţa sistematizării şi a preciziei tehnice, digresiunea, indistincţia dintre 
filosofie şi teologie (corectată însă de orientarea constantă a demersului înspre Dum¬ 
nezeu), recursul masiv la artificii literare sunt pentru augustinism incompatibile faţă 
cu rigoarea ştiinţifică pe care o aflăm în tomism. E clar, spune Steenberghen, că 
Toma a avut motive serioase pentru a se îndepărta de Augustin; 

- pe de altă parte nici nu trebuie exagerate divergenţele doctrinare. Că Augustin 
e neoplatonician, iată un lucru neîndoios, doar că platonismul augustinian este pro¬ 
fund transformat de seva creştină încât e, deseori, original. Nu altfel stau lucrurile cu 
aristotelismul tomist. în raport cu originea sa augustiniană, putem spune că tomis¬ 
mul este un augustinism consolidat şi stabilizat de o puternică armătură aristotelică, 
ea însăşi perfecţionată de adaosurile metafizice ale revelaţiei şi ale neoplatonismului.' 
Dacă tomismul e superior tehnic şi, prin consecinţă, doctrinar, Augustin e „mai” psi- 


1 Ibidem, pp. 279-280. 

holog şi „mai" critic decât Toma şi, la limită, Augustin se întâlneşte şi răspunde mai 
uşor aspiraţiilor sufletului modern. în mare, plecând de la aceste fapte, s-a vorbit des¬ 
pre „exilul” Sfântului Augustin, un termen, cred, prea dur, prea exclusivist. Revigo¬ 
rarea augustinismului nu e nicio calamitate şi nicio ameninţare. De altfel, în gândirea 
papilor, începând nu doar de la Aetemi Patris, triumful tornismului nu presupune o 
respingere a augustinismului. Scolastica e o împlinire a învăţăturii Părinţilor Biseri¬ 
cii, în particular a Sfântului Augustin. 

E. Gilson punctează câteva aspecte ale relaţiei Augustin-Toma. în joc e teoria cu¬ 
noaşterii şi, mai ales, iluminarea. înaintea lui Toma exista un acord unanim în a sus¬ 
ţine doctrina augustiniană a iluminării; după Toma, acest acord încetează a mai exista 
şi merge până acolo încât franciscanul Duns Scotus abandonează tradiţia augusti¬ 
niană (e de notat că tradiţia aceasta, franciscanii, în genere, o susţin fidel). Sfântul 
Toma, pe de altă parte, nu critică în mod sistematic (pare aici, în cazul lui, o scăpare 
„augustiniană"!) această doctrină. Ar mai fi o explicaţie: dacă Toma elimină această 
doctrină şi nu ne spune de ce i se pare nesatisfacătoare, e, poate, pentru că el nu face 
din ea obiectul imediat al criticii sale. 

Problema este însă alta, şi anume influenţa lui Avicenna asupra augustinismului 
medieval. Influenţa lui Averroes este imediată şi evidentă. Cea a lui Avicenna, mai 
puţin manifestă, dar mai complexă, nu a fost şi mai puţin durabilă, ba chiar a depă- 
şit-o pe a lui Averroes, cel puţin în profunzime. Altfel spus, creştinii a căror gândire 
era alimentată de Produs şi Plotin prin Augustin, aflau în Avicenna platonismul. Un 
augustinian nu -1 putea citi pe Avicenna fără să fie frapat de această asemănare cu epi¬ 
scopul Hipponei. în afara lui Avicenna, Toma critică şi pe Guillaume d’Auvergne, tot 
pe linia teoriei cunoaşterii. Acesta din urmă, la întrebarea unde putem afla primele 
cauze sau forme, răspunde făcând apel la iluminarea augustiniană. Doctrina creştină, 
pentru care adevărul absolut nu poate fi pus în discuţie, ne arată sufletul ca fiind în 
mod natural aşezat în punctul de contact al celor două lumi. Creatorul este adevărul 
etern şi modelul care exprimă clar şi expresiv toate lucrurile. Concluzia: Dumnezeu 
însuşi este registrul propriu şi natural al intelectului omenesc (Creator ipse liber est na- 
turalis et proprius intellectus humani ). 1 Prin Dumnezeu se formează în noi impresiile, 
şi prin acestea se înscriu în intelectul nostru semnele inteligibile pe baza cărora, ulte¬ 
rior, raţionăm. Guillaume d'Auvergne nu vede o altă soluţie posibilă teoriei cunoaşte¬ 
rii decât de a da lui Dumnezeu, în doctrina lui, rolul iluminativ pe care Avicenna îl re- 


Etienne Gilson, Pourquoi Saint Thomas a critique Saint Augustin, ). Vrin, Paris, 1986, pp. 5, 

6 , 7,71- 

zervase intelectului agent. Chestiunea e: cui se opune Sfântul Toma? Se opune acelor 
teologi care, sub influenţa lui Avicenna, împrumută terminologia lui Aristotel pentru a 
formula teoria augustiniană a iluminării (aceasta ar fi şi o definiţie a ceea ce se numeş¬ 
te „augustinism avicennizant”). în măsura în care Guillaume d’Auvergne reuşeşte să 
demonstreze că sufletul nostru nu este decât un intelect posibil şi că intelectul agent 
(activ), privit separat de Aristotel şi Avicenna, nu poate fi decât Dumnezeul Sfântului 
Augustin, el stabileşte totodată că iluminarea augustiniană implică pe Dumnezeu în 
ceea ce priveşte operaţiile sufletului nostru. 1 Acelaşi Guillaume d’Auvergne (în De 
anima şi în De Universo ) distinge două aspecte ale problemei: iluminarea intelectului 
de către Dumnezeu şi, apoi, funcţionarea acestui intelect astfel iluminat. în primul 
caz, intelectul uman se comportă ca un intelect posibil, căci el primeşte iluminarea 
fără să producă nimic. în al doilea caz, e vorba despre a şti în ce măsură sufletul e 
activ sau pasiv. Problema nu mai are sens, căci activismul şi pasivismul presupun 
divizibilitatea, or noi ştim că sufletul este indivizibil. 

O poziţie intennediară aflăm în lucrarea lui Jean Peckham - Quaestiones de ani¬ 
ma ; autorul franciscan se reclamă de la Bonaventura şi Alexander din Hales. E de 
acord cu Bonaventura şi cu dascălul lor comun, Alexander. Pentru ei, există un in¬ 
telect agent care aparţine sufletului şi care intelect este chiar o parte a acestui suflet. 
Peckham e decisiv când spune că intellectus agens creatus, numai că acestui intelect 
i se refuză de a fi şi cauza suficientă a cunoaşterii. Problema lui Peckham este: cui 
revine, la propriu, numele de intelect agent (activ) ? Cu alte cuvinte, Peckham nu e de 
acord în totalitate cu: 

- Averroes, împotriva căruia neagă unicitatea intelectului agent şi a celui posibil; 

- Avicenna, pentru care intelectul agent este o substanţă creată separat; Peckham, 
în fapt, nu -1 critică pe Avicenna pentru că a afirmat existenţa separată a intelectului 
agent, ci pentru că nu a înţeles că intelectul agent unic şi separat nu poate fi decât 
increat, adică Dumnezeu; 

- Toma, pentru care Dumnezeu nu este intelectul nostru agent. împotriva lui 
Toma, Peckham neagă expres cum că fiecare om posedă intelect agent, care ar fi 
cauza suficientă a cunoaşterii naturale. Contraargumentul este acela care spune că 
sufletul este constituit astfel încât să fie savant prin intelectul agent şi ignorant prin 
intelectul posibil, în acelaşi timp şi sub acelaşi raport; 


1 Ibidem, pp. no-iii; Idem, Filosofia în Evul Mediu, trad. de Ileana Stănescu, Ed. Humanitas, 
Bucureşti, pp. 385-392. 

- Guillaume d’Auvergne, împotriva căruia va atribui omului un intelect agent 
creat, şi asta îl va obliga să afirme că acest intelect agent, cât este el de real, nu este 
intelectul agent adevărat, pentru că singurul care merită acest nume este Dumnezeu. 1 
Peckham vede în expresia intellectus agens creatus doar o concesie verbală; sensul pro¬ 
priu al sintagmei „intelect agent” îi pare a'fi, în doctrina lui Aristotel, acela de intelect 
agent separat, de unde rezultă, după franciscanul în cauză, că Aristotel nu desemnea¬ 
ză prin acest nume o parte a sufletului, ci pe Dumnezeu însuşi. Dacă Peckham ar fi 
pus să aleagă între Toma (care nu recunoaşte alt intelect activ în afară de al nostru) şi 
Avicenna (care va rezerva acest nume unui intelect agent separat), ar opta, fără ezita¬ 
re, în favoarea lui Avicenna! 

Să sintetizez. Sfântul Toma se află în faţa a două şcoli opuse. Prima utilizează dis¬ 
tincţia aristotelică între intelectul posibil şi intelectul agent pentru a marca existenţa 
intelectului omenesc înzestrat cu activitate proprie. Şcoala începe cu Alexander din 
Hales şi Bonaventura şi se separă de Avicenna şi Guillaume d’Auvergne prin aceea că 
atribuie în mod expres omului un intelect agent, dar rămâne fidelă doctrinei augus- 
tiniene a iluminării. A doua consideră doctrina iluminării drept soluţia completă a 
problemei cunoaşterii şi cuprinde pe Avicenna şi Guillaume d’Auvergne, separân- 
du-se de Alexander din Hales şi Bonaventura, refuzând omului intelectul agent şi 
neacordând acestei expresii altă accepţie legitimă decât aceea care se aplică lui Dum¬ 
nezeu însuşi. Pentru prima şcoală, Dumnezeu nu poate fi intelect agent decât în 
sens impropriu. Pentru a doua, singur Dumnezeu poate fi în sens propriu intelectul 
nostru agent. 2 

închei cu poziţia lui Toma, poziţie desfăşurată de-a lungul a trei secvenţe: 

- prima chestiune e de a şti dacă se poate atribui omului un intelect agent. Toma 
răspunde în Comentariul la Sentenţele lombardiene. Ce spune? Că doctrina care neagă 
faptul că intelectul agent aparţine omului este improbabilă. A refuza fiecărui individ 
un intelect agent care-i este propriu înseamnă a nu atribui sufletului raţional prin¬ 
cipiul activ fără de care acest suflet nu-şi poate îndeplini operaţiile naturale. Prin 
consecinţă, a nu admite decât un singur intelect agent pentru toţi oamenii şi care să 
fie Dumnezeu sau o inteligenţă separată (aşa cum face Augustin) înseamnă a presu¬ 
pune că Dumnezeu a creat un suflet raţional incapabil de a uza de raţiune, ceea ce 
este absurd; 


' Idem, Pourquoi..., pp. 99-103; Idem, Filosofia in Evul Mediu, pp. 451-453. 
2 Idem, Filosofia în Evul Mediu, pp. 330-335; 513-519; 633-635. 

- a doua chestiune vizează concepţia lui Aristotel însuşi cu privire la natura in¬ 
telectului agent. Toma spune că aproape toţi filosofii sunt de acord cu Aristotel în 
a face din intelectul agent şi intelectul posibil două substanţe distincte; urmează că 
intelectul agent e o substanţă separată, dar o asemenea doctrină e considerată a fi 
inconciliabilă credinţei; 

- de aici şi a treia chestiune: ce credem despre doctrinele care consideră pe Dum¬ 
nezeu ca fiind intelectul nostru activ? Toma vede bine că toţi cei care o susţin cedând 
influenţei lui Avicenna, o şi corectează; o corijează deoarece ştiu că originea iluminării 
noastre nu poate fi diferită de originea beatitudinii noastre şi că aceste două surse nu 
pot fi decât Dumnezeu; o urmează pentru că identifică intelectul agent aristotelic cu 
acest izvor al iluminării şi fericirii depline. Despre această doctrină Toma nu spune 
nici că este adevărată, nici că este falsă; spune doar că e probabilă. Identificarea Dum¬ 
nezeului iluminativ al Sfântului Augustin cu intelectul agent separat împrumutat 
lui Aristotel de interpretarea lui Avicenna falsifică în realitate gândirea lui Augustin. 
Sfântul Toma ar fi putut restabili adevărul, degajându -1 pe Augustin de o asemenea 
vecinătate compromiţătoare, numai că Augustin însuşi, formal, nu învaţă nicăieri că 
Dumnezeu este intelect agent, încât Toma este absolut îndreptăţit în a nega faptul că 
iluminarea augustiniană se confundă cu augustinismul avicennizant. Nu se poate 
reproşa lui Toma o anume incorectitudine, atâta vreme cât el face diferenţa între 
augustinismul veritabil şi acela al contemporanilor săi, dar un Dumnezeu care este 
simultan lui însuşi şi nouă intelect este inacceptabil pentru tomism. Un Dumnezeu 
care să ilumineze intelectul nostru, fără să şi fie intelectul nostru, şi care acţionează 
pentru noi, fără să se confunde în această acţiune cu noi, este de neconceput. Or, aşa 
ceva, spune Toma, este tocmai ceea ce textele lui Augustin propun: o doctrină a ilu¬ 
minării divine, fără o definiţie tehnică precisă (obsesie tomistă, extrem de onorabilă 
de altfel) a modului în care această iluminare se desfăşoară, nu se pliază tomismului. 
Gilson conchide că sentimentul e acela că Toma, care nu întreprinde o critică siste¬ 
matică în această privinţă (o scăpare tomistă?; greu de crezut!), e preocupat mai mult 
de a se împăca (a nu se „certa") cu Augustin decât de a -1 judeca, având în vedere starea 
de indeterminare în care Augustin îşi suspendase doctrina. Riguros totuşi, Toma 
arată în articolul io (intitulat Utrum intellectus agens sit unus omnium hominum) din 
De spiritualibus creaturis la modul cel mai clar cum Augustin se inspiră din tradiţia 
platoniciană, iar el din cea aristotelică. De aici şi divergenţele lor cu privire la modul 
în care se exercită iluminarea. Numai că, şi aici e surpriza, această diferenţă pe care o 
defineşte foarte precis, lui Toma i se pare de mică importanţă! Aşa se înţelege, până 

la urmă, spusa potrivit căreia Sfântul Toma, cel mai mare teolog al Evului Mediu, nu 
este, în realitate, decât cel mai bun interpret al Sfântului Augustin! 

Toma rămâne cu Aristotel împotriva tuturor celor înşiraţi de partea Iui Platon. 
Tomismul e obligat de a reconstrui filosofia creştină pe alte baze decât cele puse de 
Sfântul Augustin. 1 


Anton Adămuţ 


1 Idem, Pourquoi..., pp. 111-113:117-126- 

i. În volumul al II-lea din istoria filosofiei realizată de mine am sperat iniţial să ofer 
o imagine a dezvoltării filosofiei pe întreaga perioadă a Evului Mediu, înţelegând prin 
filosofie medievală gândirea filosofică şi sistemele elaborate în perioada cuprinsă în¬ 
tre renaşterea carolingiană din ultima parte a secolului al VIII-lea (Ioan Scotus Eriu- 
gena, primul filosof important al filosofiei medievale, s-a născut în jurul anului 810) 
şi sfârşitul secolului al XlV-lea. Reflectând însă, am ajuns la concluzia că ar trebui de¬ 
dicate două volume perioadei medievale. Dat fiind faptul că primul volum 1 se încheie 
cu o prezentare a neoplatonismului, fără a se ocupa de ideile filosofice din gândirea 
primilor scriitori creştini, am considerat necesar să spun câteva cuvinte despre aceste 
idei în volumul de faţă. Este adevărat că gânditori precum Sf. Grigore de Nyssa şi Sf. 
Augustin au aparţinut perioadei Imperiului Roman şi că înrudirea gândirii acestora 
cu platonismul, înţeles în sens larg, nu îi poate grupa în rândul autorilor medievali, 
însă la fel de adevărat este că ei au fost gânditori creştini şi că au exercitat o influenţă 
importantă asupra Evului Mediu. Este dificil să-i înţelegem pe Sf. Anselm sau Sf. 
Bonaventura fără a şti ceva despre gândirea Sf. Augustin, iar problemele dezbătute de 
Ioan Scotus Eriugena nu pot fi înţelese fără cunoaşterea gândirii Sfântului Grigore de 
Nyssa şi a lui Pseudo-Dionisie. Prin urmare, nu este nevoie de scuze pentru a începe 
o istorie a filosofiei medievale prin abordarea unor gânditori care au aparţinut, din 
perspectivă cronologică, perioadei Imperiului Roman. 

Acest volum începe, în consecinţă, cu perioada creştinismului timpuriu şi urcă în 
istoria filosofiei medievale până Ia sfârşitul secolului al XlII-lea, incluzându- 1 , astfel, 
şi pe Duns Scotus (aproximativ 1263-1308). în cel de-al treilea volum propun tratarea 
filosofiei secolului al XlV-lea, cu un accent deosebit pe gândirea ockhamistă. în acest 
volum voi include şi o analiză a filosofilor Renaşterii, a secolelor al XV-lea şi al XVI- 
lea şi a „Epocii de argint” a gândirii scolastice, chiar dacă Francisco Suarez nu a murit 
decât în 1617, la 21 de ani după naşterea lui Descartes. Este posibil ca această opţiune 
să pară arbitrară şi, într-o oarecare măsură, chiar este astfel. Este, însă, extrem de im- 


Istoria filosofiei. Voi. I: Grecia şi Roma, trad. de Ştefan Dominic Georgescu şi Dragoş Roşea, 
Editura ALL, Bucureşti, 2008. 

probabil să putem realiza o separare mai precisă între filosofia medievală şi cea mo¬ 
dernă şi ar fi destul de curioasă includerea lui Descartes în grupul ultimilor scolastici 
contrar tradiţiei. Eu nu propun adoptarea acestei abordări iar dacă includ în cel de-al 
IlI-lea volum unii filosofi care ar părea că aparţin, mai degrabă „perioadei moderne", 
motivul este, mai degrabă, unul ce ţine de comoditate, pentru a deschide calea, în cel 
de-al IV-lea volum, dezvoltării, într-un mod sistematic, a relaţiei dintre principalele 
sisteme filosofice, de la Francis Bacon în Anglia şi Descartes în Franţa până la Kant 
inclusiv. Orice metodă de grupare a gânditorilor ar fi folosită, trebuie avut în vedere 
că perioadele în care se împarte istoria filosofiei nu sunt impermeabile, că tranziţia 
este graduală, nu abruptă, că există suprapuneri şi conexiuni şi că sistemele care se 
succedă nu sunt tăiate şi separate unul de altul cu securea. 

2. Au fost momente când filosofia medievală a fost considerată nedemnă de un 
studiu aprofundat, când se lua ca de la sine înţeles că filosofia Evului Mediu era în- 
tr-o măsură atât de mare supusă teologiei încât era practic imposibil să o distingi de 
aceasta, iar când putea fi distinsă, ea nu depăşea o simplă dispută logică aridă sau un 
joc de cuvinte. Cu alte cuvinte, se considera de la sine înţeles că gândirea filosofică 
europeană cuprindea două mari perioade, cea antică, în care erau incluse doar filoso- 
fiile lui Platon şi Aristotel, şi cea modernă, în care raţiunea speculativă a început să 
se bucure de libertate după noaptea întunecată a Evului Mediu. în această perioadă 
a domnit autoritatea ecleziastică, iar raţiunea umană, înlănţuită, a fost obligată să se 
limiteze la studiul inutil, dar plin de imaginaţie al teologiei, până când un gânditor ca 
Descartes a rupt lanţurile şi a redat libertatea raţiunii. Dacă în perioada antică şi în cea 
modernă, filosofia poate fi considerată un om liber, în perioada medievală, condiţia 
sa a fost cea a unui sclav. 

Dincolo de faptul că filosofia medievală a împărtăşit lipsa de consideraţie cu care a 
fost adesea privit Evul Mediu, unul din factorii parţial responsabili pentru atitudinea 
adoptată faţă de gânditorii medievali a fost, fără îndoială, limbajul folosit de către 
gânditori precum Francis Bacon şi Rene Descartes faţă de Scolastică. La fel cum aris- 
totelicienii au fost tentaţi să evalueze platonismul în termenii criticismului aristotelic, 
adepţii curentului iniţiat, după câte se pare, de către Bacon şi Descartes erau dispuşi 
să privească gândirea medievală prin proprii ochi, fără a fi conştienţi de faptul că 
multe din lucrurile pe care Francis Bacon, spre exemplu, le reproşa scolasticilor nu 
puteau fi aplicate în mod legitim marilor figuri ale gândirii medievale, oricât de apli¬ 
cabile s-ar fi dovedit ele scolasticilor târzii şi „decadenţi” care proslăveau litera în de¬ 
favoarea spiritului. Privind chiar de la început filosofia medievală din această lumină, 
este greu de crezut că istoricii şi-au dorit să se apropie mai mult şi mai direct de ea: 

ei au condamnat-o fără să cunoască nici diversitatea formelor de gândire medievală, 
nici adâncimea lor; pentru ei, filosofia medievală era un bloc unitar, un joc arid de 
cuvinte, aflat într-o dependenţă slugarnică de teologie. în plus, insuficient de critici, 
ei nu au reuşit să înţeleagă faptul că, dacă filosofii medievali au fost influenţaţi de un 
factor extern, teologia, şi filosofii moderni au fost influenţaţi de factori externi, chiar 
dacă în cazul lor nu a fost vorba de teologie. Marii majorităţi a acestor istorici i s-ar fi 
părut fără sens ca cineva să le sugereze ca Duns Scotus, de pildă, să fi pretins să fie 
considerat un mare filosof britanic, cel puţin la fel de mare ca John Locke, fără a şti, 
în laudele lor privitoare inteligenţa lui David Hume, că unii dintre gânditorii Evului 
Mediu târziu anticipaseră deja o mare parte din criticismul considerat contribuţia 
specifică la filosofie a eminentului scoţian. 

Voi menţiona un singur exemplu: aprecierile despre filosofia medievală făcute 
de Georg Wilhelm Friedrich Hegel, la rândul său un mare filosof. Exemplul este 
interesant, căci ideea dialectică hegeliană de istorie a filosofiei cerea în mod evident 
ca filosofia medievală să fie considerată o contribuţie importantă la dezvoltarea gân¬ 
dirii filosofice, deşi Hegel personal nu era un simplu oponent al filosofiei medievale. 
Dar, deşi Hegel admite că filosofia medievală a avut o funcţie extrem de utilă, cea de 
a exprima în termeni filosofici „conţinutul absolut” al creştinismului, el insistă că ea 
este doar o repetare formalistă a conţinutului credinţei, în cadrul căreia Dumnezeu 
este reprezentat ca o entitate de natură exterioară. în plus, dacă ne amintim că, pen¬ 
tru Hegel, credinţa este modalitatea de exprimare a conştiinţei religioase, fiind clar 
inferioară abordării filosofice şi speculative, adică nivelului raţiunii pure, este clar 
că în ochii săi filosofia medievală poate fi filosofie doar cu numele. în consecinţă, el 
declară că filosofia scolastică este teologie pură. însă, prin aceasta, Hegel nu vrea să 
spună că Dumnezeu nu este obiectul filosofiei, cum este şi al teologiei, ci că filosofia 
medievală a avut în vedere obiectul adecvat al filosofiei, dar l-a tratat potrivit unor 
categorii ale teologiei, în loc să înlocuiască categoriile sale exterioare (spre exemplu, 
relaţia lumii cu Dumnezeu, văzută precum cea a unui efect exterior cu o cauză liberă) 
cu cele sistematice, ştiinţifice, raţionale şi necesare şi cu conexiunile filosofiei. Filoso¬ 
fia medievală a fost, astfel, filosofie potrivit conţinutului, dar teologie potrivit formei, 
iar, conform lui Hegel, istoria filosofiei medievale este una monotonă în care oamenii 
au căutat în van să găsească o etapă distinctă, caracterizată de un progres real şi de o 
dezvoltare a gândirii. 

în ce măsură concepţia hegeliană despre filosofia medievală este dependentă de 
sistemul său filosofic sau despre părerea sa despre relaţia dintre religie şi filosofie, 
dintre credinţă şi raţiune şi dintre nemijlocire şi mijlocire, nu pot să discut în acest 

volum; vreau însă să arăt cum analiza hegeliană a filosofiei medievale este însoţită 
de o ignoranţă extrem de reală cu privire la cursul istoriei acesteia. Desigur, este po¬ 
sibil pentru un hegelian să dobândească o cunoaştere adâncită a dezvoltării filosofiei 
medievale şi, totuşi, să adopte, tocmai pentru că este hegelian, punctul de vedere al 
acestui gânditor cu privire la filosofia medievală, însă nu este nicio umbră de îndoială, 
fie şi admiţând că nu îşi redacta şi publica singur prelegerile despre istoria filosofiei, 
că el nu a avut o cunoaştere profundă a acestui domeniu. Căci cum ar putea cineva 
să considere că e vorba de erudiţie in cazul cuiva care îl include pe Roger Bacon în 
categoria misticilor şi care remarcă că „Roger Bacon a abordat în special fizica, dar 
nu a fost influenţat de ea; a inventat praful de puşcă, oglinzile, telescopul şi a murit 
în 1297”? Explicaţia se află în faptul că Hegel se baza pentru informaţiile sale despre 
filosofia medievală pe autori precum Tennemann şi Brucker, în vreme ce primele 
studii importante despre aceasta nu au apărut mai devreme de mijlocul secolului al 
XlX-lea. Menţionându -1 pe Hegel, nu vreau să îl acuz; doresc doar să atrag atenţia 
asupra evoluţiei produse în cunoaşterea noastră despre medievalitate prin cercetă¬ 
rile ce au urmat după 1880. Dacă putem înţelege şi scuza erorile de interpretare pe 
care le-a comis în mod inconştient un gânditor ca Hegel, nu putem avea aceeaşi 
îngăduinţă pentru erori similare contemporane, după cercetări precum cele realizate 
de Baeumker, Ehrle, Grabmann, De Wulf, Pelster, Geyer, Mandonnet, Pelzer etc. 
După clarificările realizate prin publicarea textelor şi prin editarea unor ediţii critice 
ale lucrărilor deja publicate, după volumele splendide editate de Părinţii franciscani 
din Quaracchi, după publicarea unui număr mare din seria Beitrdge, după realizarea 
unor istorii cum este aceea a lui Maurice De Wulf, după studiile lucide ale Iui Etienne 
Gilson şi după munca, plină de răbdare, a Academiei Medievale din America, nu mai 
poate fi posibil să gândim că filosofii medievali erau „toţi la fel”, că filosofia medievală 
ar fi lipsită de bogăţie şi de varietate şi că gânditorii acelei perioade ar fi fost oameni 
de o importanţă secundară, cu realizări sărăcăcioase. Mai mult, autori precum Gilson 
ne-au ajutat să înţelegem continuitatea dintre filosofia medievală şi cea modernă. 
Gilson ne-a arătat modul în care cartezianismul era cu mult mai dependent de gândi¬ 
rea medievală decât s-a considerat mai înainte. Mai rămân multe de făcut în ceea ce 
priveşte editarea şi interpretarea textelor (numai dacă menţionăm comentariul lui W. 
Ockham la Sentinţe), însă acum a devenit posibilă înţelegerea printr-o privire sinopti¬ 
că a curentelor şi evoluţiei lor, a modelului şi a texturii, a contribuţiilor importante şi 
mai puţin importante din filosofia medievală. 

3. însă, chiar dacă filosofia medievală a fost de fapt, mai bogată şi mai variată 
decât s-a presupus uneori, nu este oare corect să spunem că ea a fost atât de legată de 

teologie încât nu se poate deosebi practic de ea? Nu e oare relevant că marea majori¬ 
tate a filosofilor medievali erau preoţi şi teologi care urmau studii filosofice dintr-o 
perspectivă teologică, ba chiar apologetică? 

în primul rând, este necesar să remarcăm că relaţia teologiei cu filosofia era în 
sine o temă importantă a gândirii medievale şi că unii gânditori au adoptat atitudini 
diferite cu privire la această relaţie. începând cu încercarea de a înţelege datele reve¬ 
laţiei, atât cât e posibil pentru gândirea umană, medievalii timpurii, în acord cu maxi¬ 
ma Credo, ut intelligam' au aplicat dialectica raţională misterelor credinţei în încerca¬ 
rea de a le înţelege. Astfel, ei au pus bazele teologiei scolastice, de vreme ce aplicarea 
raţiunii la datele teologice, în sensul de date ale revelaţiei, este şi rămâne o problemă 
de teologie, fără a deveni filosofie. într-adevăr, unii gânditori, mânaţi de dorinţa lor 
entuziastă de a înţelege misterele apelând la raţiune, în cel mai înalt grad posibil, pot 
fi numiţi la prima vedere raţionalişti sau, după cum i-ar putea numi cineva, hegelieni 
înaintea lui Hegel. Este însă un adevărat anacronism să îi considerăm pe aceşti gân¬ 
ditori raţionalişti în sensul modern al cuvântului, de vreme ce, atunci când Anselm, 
de pildă, sau Richard de Saint Victor au încercat să demonstreze misterul Sfintei 
Treimi prin „raţiuni necesare”, ei nu aveau nicio intenţie de a reduce dogma sau de a 
afecta integritatea revelaţiei divine. (La acest subiect voi reveni pe parcursul lucrării). 
Deşi se comportau ca nişte teologi, aceşti gânditori nu au făcut o delimitare riguroasă 
între sferele teologiei şi filosofiei, urmărind, în consecinţă, anumite teme filosofice 
şi dezvoltând argumente de natură filosofică. De pildă, chiar dacă Sf. Anselm este în 
primul rând important ca unul dintre fondatorii teologiei scolastice, el a contribuit şi 
la dezvoltarea filosofiei scolastice, spre exemplu, prin argumentele sale raţionale des¬ 
pre existenţa lui Dumnezeu. Ar fi incorect să îl considerăm pur şi simplu pe Abelard 
filosof, iar pe Sf. Anselm teolog. în orice caz, în secolul al XlII-lea exista o distincţie 
clară făcută de Sf. Toma de Aquino între teologie, care foloseşte ca premise datele 
revelaţiei, şi filosofie (incluzând, evident, ceea ce azi numim „teologie naturală”), ca 
activitate a raţiunii umane nesusţinută de revelaţie. Este adevărat că, în acelaşi secol, 
Sf. Bonaventura era un susţinător conştient şi hotărât a ceea ce s-ar putea numi vizi¬ 
unea integralistă, augustiniană; însă, în timp ce Doctorul franciscan ar fi putut crede 
că o cunoaştere pur filosofică a lui Dumnezeu suferă prin faptul că este incompletă, 
Bonaventura era perfect conştient că există adevăruri filosofice care pot fi descoperite 
doar prin raţiune. Diferenţa dintre Sf. Bonaventura şi Sf. Toma poate fi enunţată 


1 „Cred, deci înţeleg." (Ib.lat., n.r.) 

astfel.' Toma afirma că e posibilă, în principiu, realizarea unui sistem filosofic satisfă¬ 
cător care, în cazul cunoaşterii lui Dumnezeu, de pildă, ar fi incomplet dar nu şi fals. 
în schimb, Sf. Bonaventura a susţinut că tocmai acest aspect de incompletitudine sau 
inadecvare generează falsificarea, ceea ce face ca, deşi o filosofie naturală ar fi posibilă 
fără lumina credinţei, o adevărată metafizică să nu fie realizabilă. Bonaventura consi¬ 
dera că, dacă un filosof demonstrează raţional şi susţine unitatea lui Dumnezeu, fără 
a şti, în acelaşi timp, că Dumnezeu este Treimea într-o singură natură, el îi atribuie 
lui Dumnezeu o unitate care nu este Unitatea divină. 

în al doilea rând, Sf. Toma vorbea serios atunci când îi recunoştea filosofiei „drep¬ 
turile”. Pentru un observator superficial, ar putea să pară că, atunci când Toma afir¬ 
ma existenţa clară a unei distincţii între teologie dogmatică şi filosofie, el făcea o 
distincţie formală, care nu i-a influenţat gândirea şi pe care nu a luat-o în serios în 
practică; o asemenea viziune ar fi însă departe de adevăr, după cum se poate vedea 
din următorul exemplu. Sf. Toma credea că revelaţia ne vorbeşte despre crearea lumii 
în timp, adică despre non-eternitatea lumii; el a susţinut, însă, cu hotărâre că filoso¬ 
ful nu poate demonstra nici că lumea a fost creată din eternitate, nici că lumea a fost 
creată în timp, deşi poate arăta că ea depinde de Dumnezeu în calitatea sa de Creator. 
Susţinând acest punct de vedere, Toma s-a situat pe o poziţie diferită faţă de Sf. Bo¬ 
naventura, de pildă, iar faptul că a susţinut acest punct de vedere în dispută arată clar 
că el a acceptat serios în practică delimitările sale teoretice dintre sfera filosofiei şi cea 
a teologiei dogmatice. 

în al treilea rând, dacă e adevărat că filosofia medievală se reducea la teologie, ne 
putem aştepta să descoperim că gânditori care au acceptat aceeaşi credinţă, vor accep¬ 
ta aceeaşi filosofie sau că diferenţele dintre ei se vor limita la diferenţele de aplicare 
dialectică a datelor revelaţiei. De fapt, lucrurile sunt departe de a sta astfel. Deşi Sf. 
Bonaventura, Sf. Toma de Aquino şi Duns Scotus, Egidio Romano, dar şi William 
Ockham, au acceptat aceeaşi credinţă, ideile lor filosofice nu erau nici pe departe 
identice în toate privinţele. Dacă filosofiile lor erau sau nu în aceeaşi măsură compa¬ 
tibile cu exigenţele teologiei este, evident, o altă problemă (filosofia lui Ockham cu 
greu poate fi considerată compatibilă cu aceste exigenţe); acest aspect este irelevant, 
însă, pentru chestiunea aflată în discuţie, de vreme ce, chiar dacă erau sau nu compa¬ 
tibile cu teologia corectă din punct de vedere dogmatic, aceste filosofii au existat şi nu 
erau identice. Istoricul poate urmări liniile de dezvoltare şi divergenţele din interiorul 


Această afirmaţie simplă, deşi susţinută de Gilson, necesită unele detalieri. Vezi pp. 245- 
249. 

filosofiei medievale, iar dacă poate face acest lucru, este clar că trebuie să existe ceva 
ce se poate numi filosofie medievală, căci fără existenţa sa nu am putea avea o istorie 
a acestei filosofii. 

Pe parcursul acestei lucrări, vom aborda puncte de vedere diferite despre relaţia 
dintre filosofie şi teologie. Pe moment însă, nu vreau să dezvolt mai mult această 
problemă, dar trebuie admis de la început că, datorită fundamentelor comune ale 
credinţei creştine, lumea s-a înfăţişat gânditorului medieval mai mult sau mai puţin 
în aceeaşi lumină. Chiar dacă gânditorul susţinea sau nega distincţia clară dintre sfera 
teologiei şi cea a filosofiei, în ambele cazuri, el privea lumea ca un creştin şi cu greu ar 
fi putut să nu facă astfel. în argumentele sale filosofice el se putea distanţa de revelaţia 
creştină, însă perspectiva şi credinţa creştină rămâneau prezente în adâncul gândirii 
sale. însă acest lucru nu înseamnă că argumentele lui filosofice nu erau cu adevărat 
filosofice sau că dovezile lui raţionale nu erau cu adevărat raţionale; ar trebui să luăm 
în considerare fiecare argument sau dovadă pentru aspectele lor pozitive sau negative 
şi să nu le catalogăm drept teologice doar pe baza faptului că autorul a fost creştin. 

4. După ce am afirmat că a existat cu adevărat o filosofie medievală sau că măcar 
poate să existe una, chiar dacă majoritatea filosofilor medievali au fost creştini şi cei 
mai mulţi dintre ei teologi, vreau să expun câte ceva despre scopul acestei cărţi (şi al 
volumului următor) şi despre modul în care este tratat subiectul. 

Nu intenţionez să narez toate opiniile tuturor filosofilor medievali cunoscuţi. Cu 
alte cuvinte, volumele II şi III din istoria mea nu sunt gândite ca o enciclopedie de 
filosofie medievală. Pe de altă parte, nu am intenţia să dau doar o schiţă sau serii de 
impresii despre filosofia medievală. Am căutat să ofer o imagine inteligibilă şi coe¬ 
rentă a dezvoltării filosofiei medievale şi a fazelor prin care aceasta a trecut, excluzând 
multe nume şi alegând pe acei gânditori care sunt deosebit de importanţi şi intere¬ 
sanţi pentru conţinutul gândirii lor sau care reprezintă şi ilustrează un tip particular 
de filosofie sau un stadiu de dezvoltare. Unora dintre aceşti gânditori le-am dedicat 
un spaţiu apreciabil, analizând opiniile lor într-o manieră extinsă. Acest fapt poate să 
aibă un efect negativ, în măsura în care poate duce la estomparea liniilor generale de 
conectare şi dezvoltare dar, aşa cum am spus, nu am avut intenţia de a realiza doar o 
schiţă a filosofiei medievale şi probabil că numai printr-o abordare detaliată a siste¬ 
melor filosofice relevante se poate dezvălui bogata varietate a gândirii medievale. A 
accentua liniile principale de corelare şi dezvoltare şi a prezenta, în acelaşi timp, ide¬ 
ile filosofilor aleşi nu constituie, desigur, o abordare facilă şi ar fi totodată absurd să 
cred că atât toate numele pe care le-am inclus şi mai ales cele pe care nu le-am inclus, 
cât şi spaţiul alocat fiecăruia vor mulţumi pe toată lumea; să nu vezi copacii din cauza 

pădurii sau pădurea din cauza copacilor este destul de uşor, dar să Ie vezi pe ambele 
în mod clar şi în acelaşi timp nu este deloc uşor. Cu toate acestea, consider că acesta 
este un scop care merită urmărit. Nu am ezitat să acord aceeaşi importanţă filosofiei 
lui Bonaventura, Toma, Duns Scotus şi Ockham, dar am căutat să fac inteligibilă şi 
dezvoltarea generală a filosofiei medievale de la primele ei lupte, prin splendida ei 
maturitate, până Ia declinul său. 

Dacă vorbim de declin, se poate obiecta că este vorba despre un punct de vedere 
filosofic, nu istoric. Destul de adevărat, dar dacă trebuie să detectăm un model inteli¬ 
gibil medieval, trebuie să avem un principiu de selecţie şi, cel puţin în această măsu¬ 
ră, se poate vorbi de viziune filosofică. Cuvântul declin are o coloratură valorică, astfel 
că folosirea lui ar putea să pară o depăşire a teritoriului specific istoriei. Este posibil 
să fie aşa, intr-un anume sens, dar ce istoric al filosofiei a fost sau este pur şi simplu 
un istoric în sensul cel mai îngust al cuvântului? Niciun hegelian, marxist, pozitivist, 
kantian nu scrie istorie fără o viziune filosofică şi cu toate astea doar tomistul singur 
trebuie condamnat pentru o practică deosebit de necesară, pentru ca istoria filosofiei 
să nu devină ininteligibilă, prin faptul că devine o simplă înşiruire de opinii? 

Prin declin înţeleg chiar declin, de vreme ce eu consider filosofia medievală ca fi¬ 
ind împărţită în trei faze principale. Mai întâi, o fază pregătitoare, până la şi incluzând 
secolul al XH-lea, apoi perioada sintezei constructive, secolul al XlII-lea, şi în final 
secolul al XlV-lea, perioada criticismului distructiv, care subminează şi generează 
declinul. însă din alt punct de vedere, nu pot să nu admit că ultima fază a fost inevita¬ 
bilă, iar într-o perspectivă pe termen lung ea poate fi benefică, deoarece a stimulat pe 
filosofii scolastici să-şi stabilească şi să dezvolte principiile cu mai multă fermitate în 
faţa criticismului şi să utilizeze tot ceea ce filosofia putea să ofere ca valoare pozitivă. 
Dintr-o anume perspectivă, perioada sofiştilor din filosofia antică (folosind termenul 
sofist intr-un sens mai mult sau mai puţin platonic) a constituit un declin, de vreme 
ce se caracteriza, printre altele, ca o vlăguire a gândirii constructive; dar a fost o fază 
inevitabilă în filosofia greacă şi, în perspectivă mai largă, poate fi văzută ca având şi 
rezultate pozitive. Oricine apreciază gândirea lui Platon şi Aristotel poate privi activi¬ 
tatea şi criticismul sofiştilor ca un dezastru pentru filosofie. 

Planul general al acestui volum şi a celor ce urmează este de a expune fazele şi di¬ 
recţiile filosofice principale din filosofia medievală. Mai întâi tratez pe scurt perioada 
patristică, vorbind despre acei gânditori creştini care au avut o influenţă reală asupra 
Evului Mediu: Boethius, Pseudo-Dionisie şi, mai ales, Sf. Augustin din Hippona. 
După această parte introductivă a volumului, voi aborda faza pregătitoare a gândi¬ 
rii medievale, renaşterea carolingiană, înfiinţarea Şcolilor, controversa referitoare la 

conceptele universale şi la utilizarea tot mai intensă a dialecticii, gândirea pozitivă a 
Sfântului Anselm în secolul al Xl-lea, şcolile din secolul al XH-lea, mai ales cele de la 
Chartres şi Saint Victor. Apoi va fi necesar să spunem ceva despre filosofia arabă şi 
evreiască, nu atât de mult pentru ele însele, căci mă interesează în primul rând filoso¬ 
fia medievală a creştinătăţii, ci pentru faptul că arabii şi evreii au constituit un canal 
important prin care sistemul aristotelic în întregul lui a pătruns în Occidentul creştin. 
A doua fază este aceea a marilor sinteze din secolul al XlII-lea, mai ales filosofiile lui 
Bonaventura, Toma de Aquino şi Duns Scotus. Următoarea fază, secolul al XlV-lea, 
conţine noile direcţii şi criticismul distructiv al şcolii ockhamiste. în final, am abordat 
gândirea care aparţine perioadei de tranziţie dintre medievalitate şi filosofia moder¬ 
nităţii. Voi face consideraţii despre ceea ce se numeşte de obicei filosofie modernă în al 
patrulea volum al acestei istorii. 

în concluzie, trebuie menţionate două aspecte. Primul: nu consider că e de datoria 
istoricului filosofiei să înlocuiască ideile gânditorilor din trecut cu propriile idei sau 
cu cele ale unor filosofi recenţi sau contemporani, ca şi cum gânditorii analizaţi nu 
ar fi ştiut ce voiau să spună. Când Platon a realizat doctrina reminiscenţei nu afirma 
nimic de factură neo-kantiană şi, chiar dacă Sf. Augustin l-a anticipat pe Descartes, 
spunând Si fallor, sum 1 , ar fi o greşeală extrem de mare să încercăm să introducem 
filosofia sa în modelul cartezian. Pe de altă parte, unele probleme care au fost ridicate 
de filosofii moderni au fost abordate şi în Evul Mediu, chiar dacă într-o conjunctură 
diferită, şi este corect să atragem atenţia asupra similarităţii problemei sau răspunsu¬ 
lui dat. Iarăşi, nu e incorect să ne întrebăm dacă un anumit filosof medieval ar putea, 
în afara propriului sistem, să se confrunte cu acea problemă pe care a ridicat-o ulte¬ 
rior un filosof. Ca urmare, deşi am căutat să evit multiplicarea referirilor la filosofia 
modernă, mi-am permis, atunci când am avut ocazia, să fac comparaţii cu filosofiile 
ulterioare şi să discut capacitatea sistemului filosofic medieval de a se confrunta cu o 
dificultate care poate să apară unui cercetător al gândirii moderne. Dar am raţionali¬ 
zat intervenţiile mele în asemenea comparaţii şi discuţii, nu numai din consideraţii 
de spaţiu, dar şi datorită demersului istoric. 

Al doilea aspect ce trebuie menţionat este că, datorită influenţei marxiste, există 
o anumită cerinţă ca istoricul filosofiei să atragă atenţia asupra contextului social şi 
politic al perioadei şi să arunce o lumină asupra influenţei pe care factorii sociali şi 
politici au avut-o asupra gândirii şi dezvoltării filosofiei. însă, dincolo de faptul că 
pentru a menţine biografia cuiva în nişte limite rezonabile, trebuie să ne concentrăm 


„Dacă greşesc, exist.” (lb. lat., n.r.) 

asupra filosofiei însăşi, nu asupra evenimentelor politice şi a evoluţiei istorice, este 
ridicol să presupunem că toate filosofiile şi toate părţile unei filosofii date sunt la fel 
influenţate de mediul social şi politic. Pentru a înţelege gândirea politică a unui filo¬ 
sof trebuie să avem o anumită cunoaştere a situaţiei politice contextuale, dar pentru a 
discuta doctrina Sf. Toma despre caracterul univoc al conceptului de fiinţă, nu trebuie 
să introducem referinţe la contextul politic şi economic. Mai mult chiar, filosofia este 
influenţată şi de alţi factori, nu numai de cei politici şi economici. Platon a fost influ¬ 
enţat de progresul cunoaşterii matematice din Grecia; filosofia medievală, considera¬ 
tă ca identică cu teologia, a fost influenţată de aceasta; consideraţii despre dezvoltarea 
fizicii sunt relevante în concepţia lui Descartes despre lumea materială; biologia l-a 
influenţat pe Bergson şi aşa mai departe. Ca urmare, consider că e o mare greşeală 
ca analiza să se facă doar din perspectiva economicului şi politicului şi ca progresul 
celorlalte ştiinţe să fie explicat doar prin istoria economiei, aşa cum pretinde teoria 
marxistă a filosofiei. Prin urmare, lăsând la o parte faptul că problemele legate de 
spaţiul alocat nu mi-au permis să mă opresc prea mult asupra contextului politic, 
social şi economic al filosofiei medievale, am respins deliberat nevoia nejustificată de 
a interpreta suprastructura ideologică în termenii economici. Această carte este istoria 
unei anumite perioade a filosofiei medievale, nu este o istorie politică şi nicio istorie 
a economiei medievale. 



PARTEA ÎNTÂI 

INFLUENŢE 

PRE-MEDIEVALE 




| FILOSOFI A MEDIEVALA 


CAPITOLUL II 


PERIOADA PATRISTICĂ 

Creştinism şi filosofie greacă - Apologeţii greci (Aristides, Sf. Iustin Martirul, Taţian, 
Athenagoras, Teofil) - Gnosticismul şi gânditorii anti-gnostici (Sf. îreneu, Hipolit) - 
Apologeţii latini (Minucius Felix, Tertullian, Amobius, Lactanţiu) - Şcoala catehetică 
de la Alexandria (Clement, Origen) - Părinţii greci (Sf. Vasile, Eusebiu, Sf. Grigore de 
Nyssa) - Părinţii latini (Sf. Ambrozie) - Sf. Ioan Damaschinul - Rezumat. 


i. Creştinismul a venit pe lume ca o religie revelată: a fost dat lumii prin Christos ca 
doctrină a mântuirii, salvării şi dragostei, nu ca sistem abstract şi teoretic, iar El şi-a 
trimis apostolii să predice, nu să ia locul învăţaţilor. Creştinismul era „Calea”, un 
drum către Dumnezeu, de urmat de fiecare, nu un alt sistem filosofic, care se adăuga 
sistemelor de gândire şi şcolilor antichităţii. Apostolii şi urmaşii lor erau hotărâţi să 
convertească lumea, nu să creeze un sistem filosofic. Mai mult, câtă vreme mesajul a 
fost adresat evreilor, apostolii s-au confruntat mai degrabă cu atacuri teologice decât 
filosofice, în timp ce, atunci când s-au adresat ne-evreilor, nu ni se spune, cu excepţia 
relatării celebrei faimoasei predici a Sfântului Pavel de la Atena, că apostolii s-ar fi 
confruntat sau ar fi abordat filosofi greci, în sensul academic al cuvântului. 

Cu toate acestea, creştinismul a prins repede rădăcini şi a crescut, stârnind sus¬ 
piciuni şi ostilitate, nu doar în rândul evreilor şi al autorităţilor politice, ci şi al inte¬ 
lectualilor şi scriitorilor păgâni. Unele dintre atacurile la adresa creştinismului se 
datorau pur şi simplu ignoranţei, bănuielilor credule, fricii de necunoscut sau repre¬ 
zentărilor deformate; alte atacuri se situau, însă, intr-un plan teoretic, aveau temeiuri 
filosofice, iar acestor atacuri trebuia să li se răspundă, ceea ce însemna că trebuiau 
folosite argumente filosofice şi teologice. Şi chiar dacă există elemente filosofice în 
scrierile primilor apologeţi creştini şi ale Sfinţilor Părinţi, ar fi inutil să căutăm în 
ele vreun sistem filosofic, de vreme ce interesul acestor scriitori este în primul rând 
unul teologic, de apărare a Credinţei. Şi cu toate acestea, pe măsură ce creştinismul 
s-a consolidat şi a devenit mai cunoscut, iar erudiţii creştini au putut să elaboreze o 
gândire şi o învăţătură, elementul filosofic a început să fie mai vizibil, în special în 
confruntările cu filosofii păgâni. 

Deşi, iniţial, influenţa apologeticii asupra evoluţiei filosofiei creştine s-a datorat, 
în mod clar, unei cauze exterioare creştinătăţii, şi anume atacului ostil al detracto- 




rilor, a existat şi un alt motiv al acestei evoluţii, o raţiune internă, independentă de 
atacurile din afară. Din ce în ce mai mulţi intelectuali creştini au simţit nevoia să 
pătrundă, atât cât se putea, cele revelate şi să ajungă, astfel, la o viziune mai cuprin¬ 
zătoare asupra lumii şi a vieţii umane, în lumina credinţei. Acest din urmă motiv 
s-a impus, probabil, mai târziu, iar în perioada Părinţilor Bisericii îl regăsim cel mai 
pregnant în gândirea Sfântului Augustin. Primul motiv însă, dorinţa de a pătrunde 
dogmele credinţei (o anticipare a poziţiei Credo, ut intelligam), şi-a dovedit influenţa 
încă de la început. în parte din simpla dorinţă de a înţelege şi de a discerne, în parte 
din nevoia de a defini mai clar dogma în faţa ereziilor, conţinutul iniţial al revelaţiei a 
fost explicitat şi „elaborat”, în sensul în care ceea ce fusese anterior implicit a devenit 
explicit. Spre exemplu, chiar dacă încă de la început creştinii au acceptat natura duală 
a lui Christos, abia mai târziu implicaţiile acestui fapt au fost clarificate şi incluse în 
definiţii teologice, cum ar fi cea potrivit căreia natura umană perfectă a lui Christos 
implică faptul că acesta poseda o voinţă umană. Desigur, aceste teze erau unele de 
natură teologică, iar trecerea de la implicit la explicit a fost un progres al ştiinţei teo¬ 
logiei, însă trebuie spus că în acest demers de argumentare şi de definire au fost 
folosite concepte şi categorii împrumutate din filosofie. Mai mult, în condiţiile în care 
creştinii nu aveau o filosofie proprie - în sensul academic al termenului - era firesc 
ca aceştia să îşi îndrepte atenţia spre filosofia dominantă, de inspiraţie platonicia- 
nă, puternic impregnată însă şi de alte elemente. în consecinţă, în linii mari, putem 
afirma că ideile filosofice ale primilor scriitori creştini erau de inspiraţie platonică 
şi neoplatonică (cu o tentă de stoicism) şi că, din punct de vedere filosofic, tradiţia 
platonică a continuat să domine multă vreme gândirea creştină. Atunci când spunem 
acest lucru, trebuie să ne amintim însă că scriitorii creştini nu au făcut o distincţie 
clară între teologie şi filosofie, ci au urmărit mai degrabă să prezinte înţelepciunea 
sau „filosofia” creştină, într-un sens foarte larg, în primul rând din punct de vedere 
teologic, deşi cu unele elemente filosofice. Sarcina istoricului filosofiei este să izoleze 
aceste elemente filosofice şi nu ar fi rezonabil să îi cerem acestuia un tablou adecvat 
al gândirii creştine timpurii, deoarece el nu este, ex hypothesi, un istoric al teologiei 
dogmatice sau al exegezei. 

în condiţiile în care, pe de o parte, filosofii păgâni încercau să atace Biserica şi 
doctrina acesteia, iar, pe de alta, apologeţii şi teologii creştini erau înclinaţi să împru¬ 
mute armele adversarilor lor atunci când credeau că acestea le-ar putea servi scopu¬ 
rilor proprii, ne-am aştepta ca scriitorii creştini să manifeste păreri divergente faţă 
de filosofia antică, după cum alegeau să o considere drept duşman şi rival al creşti¬ 
nismului, drept arsenal şi tezaur sau drept precursor providenţial al creştinismului. 
Astfel, în vreme ce, pentru Tertullian, filosofia păgână nu trecea cu mult dincolo de 

superficialitatea acestei lumi. Clement din Alexandria vedea în filosofie un dar de la 
Dumnezeu, un mijloc de educare a lumii păgâne pentru Christos, aşa cum era Legea 
pentru evrei. Aşa cum o făcuse Iustin înaintea sa, Clement a crezut că Platon preluase 
înţelepciunea lui Moise şi a profeţilor (un punct de vedere al lui Filon). Şi, după cum 
Filon a încercat să împace filosofia greacă cu Vechiul Testament, Clement a încercat 
să reconcilieze filosofia greacă cu religia creştină. Până la urmă, poziţia lui Clement, 
nu cea a lui Tertullian, a triumfat, de vreme ce Sf. Augustin s-a folosit masiv de ideile 
neoplatonice în prezentarea Weltanschauung -ului creştin. 

2. în primul grup de gânditori creştini ale căror lucrări conţin elemente filosofice 
putem include apologeţii preocupaţi în special să apere credinţa creştină de atacurile 
păgâne (sau mai degrabă să demonstreze autorităţilor imperiale dreptul la existenţă al 
creştinismului), cum ar fi Aristides, Iustin, Melito, Taţian, Athenagoras şi Teofil din 
Antiohia. Cum într-o prezentare sumară a filosofiei patristice, ce se vrea o propede¬ 
utică la temele mari ale cărţii, nu pot fi trataţi nici toţi apologeţii, nici vreunul dintre 
ei în mod complet, intenţia mea aici este mai degrabă să indic tipul de elemente pe 
care le conţin lucrările lor. 

i) Marcianus Aristides (Aristides), considerat unul dintre „filosofii Atenei”, a scris, 
în jurul anului 140, o Apologie dedicată împăratului Antoninus Pius, 1 cuprinzând, 
în mare parte, un atac la adresa divinităţilor păgâne ale Greciei şi Egiptului, cu unele 
referiri la morala greacă. La început însă, Aristides declară că, „uimit de ordinea exis¬ 
tentă în univers” şi înţelegând că „lumea şi tot ceea ce se află într-însa sunt mişcate 
de un impuls exterior", iar „ceea ce mişcă este mai puternic decât ceea ce este mişcat”, 
ajunge la concluzia că Mişcătorul lumii este „Dumnezeul tuturor lucrurilor, cel care 
a făcut toate de dragul omului”. Aristides oferă, astfel, într-o formă extrem de conci¬ 
să, un argument bazat pe planul şi ordinea universului şi un altul bazat pe mişcare, 
identificându-1 pe cel care a proiectat universul şi se face răspunzător de mişcarea sa 
drept Dumnezeul creştin. Despre el, Aristides predică mai multe atribute: eternita¬ 
tea, perfecţiunea, faptul de a fi incomprehensibil, înţelepciunea şi bunătatea. Apare 
aici o foarte rudimentară teologie naturală, prezentată mai degrabă pentru apărarea 
religiei creştine decât din motive pur filosofice. 

ii) O aplecare mult mai explicită spre filosofie regăsim în scrierile lui Flavius Jus- 
tinus (Iustin Martirul), născut la Neapolis (Nablus) din părinţi păgâni în jurul anu¬ 
lui 100, convertit la creştinism şi suferind martiriul la Roma în jurul anului 164. 
în Dialogul său cu Tryphon, Iustin Martirul susţine că filosofia este cel mai preţios 


1 Citatele provin din ediţia publicată în Texts and Studies, voi. I. 

dar dat omului de către Dumnezeu, menit să-l călăuzească pe acesta spre divinitate, 
chiar dacă natura adevărată a filosofîei şi unitatea sa nu au fost recunoscute de toţi 
oamenii, după cum rezultă din existenţa unui număr atât de mare de şcoli filosofice. 1 
Iniţial, Iustin a mers la şcoala unui stoic însă, nemulţumit de doctrina stoică despre 
Dumnezeu, s-a alăturat unui peripatetician de la care a plecat curând, căci acesta s-a 
dovedit foarte lacom de câştiguri. 2 După plecarea grăbită de la peripatetician, Iustin 
s-a îndreptat spre un pitagoreic faimos, însă lipsa cunoştinţelor sale în domeniul mu¬ 
zicii, geometriei şi astronomiei l-au făcut să fie considerat inapt pentru filosofie în 
ochii potenţialului său dascăl. Cum nu dorea să piardă prea mult timp cu dobândirea 
acestor cunoştinţe, Iustin s-a orientat spre platonicieni şi a fost atât de încântat de 
doctrina acestora despre ideile imateriale, încât a început să se aştepte să îşi formeze 
o imagine destul de clară despre Dumnezeu, despre care Iustin credea că este ţelul 
filosofîei platonice. 3 Cu toate acestea, la puţin timp după aceea, Iustin s-a întâlnit cu 
un creştin care i-a arătat lipsurile filosofîei păgâne, chiar şi cele ale filosofîei platoni¬ 
ce. Iustin este, astfel, un exemplu de convertire culturală pornind de la convingeri 
păgâne, care, văzând în convertirea sa sfârşitul unui proces, nu putea adopta o simplă 
atitudine negativă şi ostilă faţă de filosofîa greacă. 

Concepţia lui Iustin despre platonism din Dialog ne arată clar preţuirea sa pentru 
filosofîa platonică. Iustin admira doctrina platonică despre lumea imaterială şi despre 
fiinţa de dincolo de esenţă, pe care o identifica cu Dumnezeu, deşi se convinsese că 
adevărata cunoaştere a lui Dumnezeu, adevărata „filosofie”, poate fi atinsă doar prin 
acceptarea revelaţiei. în cele două Apologii, el foloseşte adesea termeni platonici, re- 
ferindu-se, de pildă, la Dumnezeu ca la „Demiurg". 4 Nu vreau să sugerez că, atunci 
când Iustin se foloseşte termenii platonici sau neoplatonici, el înţelege termenii exact 
în sensul lor platonic: folosirea lor este mai degrabă efectul pregătirii sale filosofice 
şi al simpatiei pe care a păstrat-o pentru platonism. El nu ezită să facă analogii în¬ 
tre doctrina creştină şi cea platonică referitor, de pildă, la răsplata şi pedeapsa după 
moarte, 5 iar admiraţia sa pentru Socrate este evidentă. Atunci când Socrate, stăpânit 
de logos sau acţionând ca mijloc al acestuia, a încercat să îi conducă pe oameni de 
la fals spre adevăr, oamenii haini l-au condamnat la moarte, acuzându-1 că este un 
ateu profanator, după cum şi creştinii, care urmează şi se supun Logosului întrupat 


‘ 2 . 1 . 

2 2 . 3 . 

3 2,4-6. 

4 Ibid., I.8.4. 

5 Ibid., I.8.4. 

şi care denunţă zeii falşi, sunt consideraţi atei. 1 Cu alte cuvinte, aşa cum activitatea 
lui Socrate, aflat în slujba adevărului, a fost o pregătire pentru efortul lui Christos, 
condamnarea sa a fost o repetiţie sau o anticipare a condamnării lui Christos şi a 
discipolilor Săi. Din nou, acţiunile oamenilor nu sunt determinate, aşa cum afirmă 
stoicii, ci oamenii acţionează corect sau incorect potrivit liberului lor arbitru, însă, 
din cauza demonilor răi, Socrate şi alţii ca el sunt persecutaţi, în timp ce Epicur şi cei 
asemenea lui sunt respectaţi. 2 * 

Astfel, Iustin nu a făcut o clară distincţie între teologie şi filosofie în sensul strict 
al cuvântului: există o înţelepciune, o „filosofi e”, revelată complet în şi prin Christos, 
dar pentru care cele mai importante elemente ale filosofiei păgâne, şi mai ales pla¬ 
tonismul, sunt doar o propedeutică. în măsura în care filosofii păgâni au divinizat 
adevărul, ei au făcut acest lucru doar sub imperiul logosului, Christos fiind, totuşi. Lo¬ 
gosul însuşi, întrupat. Această concepţie despre filosofia greacă a avut o considerabilă 
influenţă asupra autorilor de mai târziu. 

iii) Potrivit lui Irineu, 1 Taţian a fost unul din discipolii lui Iustin. Taţian era si¬ 
rian şi a fost educat în spiritul literaturii şi filosofiei greceşti, însă ulterior a devenit 
creştin. Nu sunt motive să ne îndoim că Taţian a fost, într-un anume sens, discipolul 
lui Iustin Martirul, însă este destul de clar din lucrarea sa Către Greci că Taţian nu 
împărtăşea simpatia acestuia pentru filosofia greacă în aspectele sale mai spiritua¬ 
le. Potrivit lui Taţian, îl cunoaştem pe Dumnezeu prin lucrările Sale. El dezvoltă o 
doctrină despre Logos, în care deosebeşte sufletul (yuxB) de spirit (7tVEU|ra), vorbeşte 
despre creaţia în timp şi insistă asupra liberului arbitru. Toate aceste aspecte sunt, 
însă, preluate din Scriptură şi din învăţătura creştină: se pare că Taţian nu s-a folosit 
de educaţia grecească, deşi cu greu ar fi putut să evite influenţa sa. De fapt, Taţian a 
fost înclinat spre un rigorism excesiv. Aflăm de la Sfinţii Ireneu şi Ieronim 4 că, după 
martiriul lui Iustin, Taţian s-a îndepărtat de Biserică, îmbrăţişând gnosticismul valen- 
tinian şi fondând ulterior secta encratiţilor. El s-a opus consumului de vin şi a folosirii 
de către femei a podoabelor, respingând chiar şi căsătoria, pe care o considera imorală 
şi încurajând păcatul trupesc. 5 

în mod evident, Taţian recunoştea capacitatea minţii umane de a dovedi existenţa 
lui Dumnezeu prin mărturia creaturilor sale şi s-a folosit de noţiuni filosofice şi de 


1 Ibid., I.5.3 s q- 

z II. 6(7), 3. 

5 împotriva Ereziilor, I.28. 

4 Adv. Iovin I.3; Comm in Amos. 

5 Iren., împotriva ereziilor , I.28. 



categorii atunci când a susţinut despre acel Cuvânt, care purcede din esenţa simplă 
a lui Dumnezeu, că acesta nu „sună în gol”, aşa cum o fac cuvintele oamenilor, ci 
rămâne în sine, fiind instrumentul divin al creaţiei. Astfel, Taţian foloseşte analogia 
creării gândirii umane şi a rostirii pentru a ilustra purcederea Cuvântului, deşi în 
susţinerea doctrinei creaţiei, el foloseşte un limbaj ce aminteşte de cel din Timaios 
cu privire la Demiurg. Chiar dacă a folosit termeni şi idei din filosofia păgână, Taţian 
nu a procedat astfel din simpatie faţă de aceasta, ci mai degrabă din convingerea că 
filosofii greci au preluat din Scriptură orice adevăr pe care îl susţineau şi că orice ar 
fi adăugat ulterior nu era decât falsitate şi denaturare. Stoicii, de pildă, au denaturat 
doctrina providenţei prin teoria lor diabolică despre determinismul fatalist. în cazul 
lui Taţian, este o adevărată ironie a istoriei că un gânditor care şi-a afirmat atât de 
deschis ostilitatea faţă de gândirea greacă şi a trasat o distincţie atât de categorică între 
„sofistica” păgână şi înţelepciunea creştină va sfârşi el însuşi în erezie. 

iv) O abordare mult mai abilă a gândirii greceşti, în armonie cu aceea a lui Iustin 
Martirul, a fost făcută de Athenagoras, care a adresat împăraţilor Marcus Aurelius şi 
Commodus, „cuceritorii Armeniei şi Sarmatiei şi, mai presus de toate, filosofi" o 
Pledoarie către creştini (npecPeia Tiepi xpmxiavcov) în jurul anului 177. în această carte, 
autorul încearcă să apere creştinismul împotriva a trei acuzaţii: de ateism, de ospeţe 
canibalice şi de incest. La prima acuzaţie, Athenagoras răspunde prin apărarea cre¬ 
dinţei creştinilor într-un singur Dumnezeu etern şi spiritual şi citează, în primul 
rând, din gânditori greci, cum ar fi Philolaos, Platon, Aristotel şi stoicii. Athenagoras 
citează din dialogul platonician Timaios pentru a arăta că e greu să îl găsim pe Creator 
sau Tatăl universului şi imposibil ca, atunci când este găsit, să le fie făcut cunos¬ 
cut tuturor. Totodată, Athenagoras se întreabă de ce creştinii, crezând într-un singur 
Dumnezeu, ar trebui să fie numiţi atei, în condiţiile în care Platon nu este numit 
astfel, deşi vorbeşte despre Demiurg. Mânaţi de un impuls divin, poeţii şi fi losofii au 
încercat să îl descopere pe Dumnezeu, iar oamenii le-au urmat concluziile. Cât de 
prostesc ar fi, în consecinţă, să refuzăm să ascultăm adevăratul Spirit al lui Dumne¬ 
zeu, vorbind prin gura Profeţilor? 

în continuare, Athenagoras arată că nu pot exista mai mulţi zei materiali, că Dum¬ 
nezeu, creatorul materiei, trebuie să o transceandă (deşi reuşeşte cu greu să îl concea¬ 
pă pe Dumnezeu în lipsa legăturii acestuia cu spaţiul), dar şi că acea cauză care stă la 
baza lucrurilor perisabile trebuie să fie imuabilă şi spirituală, iar pentru a-şi susţine 
cele spuse citează, în special, din Platon. Athenagoras adoptă, astfel, aceeaşi atitudine 
cu Iustin Martirul. Există o singură „filosofie” adevărată sau înţelepciune, la care se 
ajunge doar prin revelaţia creştină, deşi filosofii greci au divinizat, la rândul lor, unele 
entităţi. Cu alte cuvinte, chiar respectul pentru gânditorii şi poeţii greci trebuia să-i 



CAPITOLUL II - PERIOADA PATRISTICĂ 


determine pe unii oameni inteligenţi, cum ar fi Marcus Aurelius, să aprecieze măcar 
şi să stimeze creştinismul, dacă nu să se convertească la învăţăturile sale. Deşi scopul 
său fundamental este unul teologic şi apologetic, Athenagoras se foloseşte de argu¬ 
mente şi teme filosofice. Spre exemplu, în încercarea de a demonstra caracterul just 
al doctrinei învierii trupului, Athenagoras îşi exprimă clar convingerile antiplatonice, 
susţinând că trupul este parte integrantă a omului, că acesta nu este doar un suflet 
care se foloseşte de trup. 1 

v) Un apel similar la gândirea păgână a fost făcut de Theophilus din Antiohia ( Teo - 
fii) în lucrarea sa Ad Autolycum, scrisă în jurul anului 180. După ce subliniază faptul 
că puritatea morală este necesară pentru cunoaşterea lui Dumnezeu, Teofil vorbeş¬ 
te despre atributele divine şi despre incomprehensibilitatea, puterea, înţelepciunea, 
eternitatea şi imuabilitatea lui Dumnezeu. Aşa cum sufletul omului, invizibil, poate 
fi perceput prin mişcările trupului, la fel şi Dumnezeu, la rândul său invizibil, este 
cunoscut prin providenţă şi prin lucrările Sale. Deşi prezentarea pe care o face opinii¬ 
lor filosofilor greci nu este întotdeauna precisă, Teofil l-a admirat pe Platon, pe care îl 
considera „dintre ei, cel mai respectabil filosof’, 2 deşi acesta a greşit că prin faptul că 
nu a vorbit despre tema creaţiei din nimic (pe care Teofil o afirma cu multă convinge¬ 
re) şi prin concepţia privind căsătoria (pe care Teofil nu o redă corect). 

3. Apologeţii anteriori, care scriseseră în greacă, erau în principal preocupaţi să 
răspundă la atacurile păgânilor împotriva credinţei creştine. Putem acum să ne refe¬ 
rim pe scurt la marele oponent al gnosticismului, Sf. Ireneu, la care îl putem adăuga 
pe Hipolit. Chiar dacă ambii au scris în greacă şi au combătut gnosticismul, care a 
înflorit în secolul al II-lea d.Chr., lucrările lui Hipolit acopereau o gamă mai largă de 
teme, conţinând numeroase referiri la filosofia greacă şi la reprezentanţii săi. 

Despre gnosticism este suficient să spunem aici că a fost o monstruoasă îmbinare 
între elemente creştine, greceşti şi orientale care, încercând să substituie cunoaşte¬ 
rea (gnosis) credinţei, a oferit o doctrină despre Dumnezeu, creaţie, originea răului 
şi mântuire acelora care se considerau superiori majorităţii creştinilor. A existat un 
gnosticism iudaic anterior variantei „creştine”, iar aceasta din urmă este considerată 
o erezie creştină, doar în măsura în care gnosticii au preluat unele teme specific creş¬ 
tine. Chiar dacă elementele orientale şi elenistice sunt mult prea vizibile pentru ca 
gnosticismul să poată fi considerat o erezie creştină în sensul obişnuit al termenului, 
el a reprezentat un pericol real pentru creştinism în secolul al II-lea, atrăgându-i pe 


1 Despre înviere. 

2 Ad Autol. 3.6. 

acei creştini atraşi de speculaţiile teosofice bizare pe care gnosticii le ofereau sub titlul 
de „cunoaştere". In fapt, au existat mai multe sisteme gnostice cum ar fi acelea ale 
lui Cerint, Marcion, al ofiţilor, al lui Basilide, sau al lui Valentin. Ştim că Marcion era 
un creştin care a fost excomunicat. Ofiţii erau, probabil, evrei alexandrini, în timp ce 
despre Basilide şi Valentin (secolul al II-lea) nu există informaţii că ar fi fost creştini. 

Caracteristica generală a gnosticismului este dualismul dintre Dumnezeu şi ma¬ 
terie care, fără a fi absolut, se apropie de acela al maniheismului târziu. Prăpastia 
dintre Dumnezeu şi materie este umplută de gnostici cu o serie de emanaţii sau 
fiinţe intermediare printre care se numără şi Christos, iar corespondentul procesului 
emanaţiei este revenirea la Dumnezeu pe calea mântuirii. 

în sistemul lui Marcion, elementul creştin este important. Dumnezeul Vechiului 
Testament, Demiurgul, este inferior Dumnezeului Noului Testament, rămas necu¬ 
noscut până la momentul revelării Sale prin Christos. în sistemele lui Basilide şi 
Valentin însă, elementele creştine sunt mai puţin relevante: Christos este o fiinţă 
inferioară (un Eon), într-o ierarhie fantastică de emanaţii divine şi cvasi-divine, a că¬ 
rui misiune se limitează la a transmite omului cunoaşterea mântuitoare a gnozei. 
Deoarece materia este răul, ea nu poate fi lucrarea Dumnezeului Suprem, fiind opera 
„marelui Archon", venerat de evrei şi autoproclamat unicul Dumnezeul Suprem. Sis¬ 
temele gnostice nu erau astfel dualiste într-un sens maniheist tare, căci Demiurgul, 
identificat cu Dumnezeul Vechiului Testament, nu era considerat un principiu al 
răului, independent şi original (elementul neoplatonic era prea puternic pentru a ad¬ 
mite dualismul absolut), iar caracteristica lor comună stătea mai degrabă în insistenţa 
asupra gnozei ca modalitate de mântuire decât în aplecarea spre dualism. Adoptarea 
elementelor creştine se datora în principal dorinţei de înglobare a creştinismului şi de 
substituire a credinţei cu gnoza. Aprofundarea aspectelor care diferenţiază diferitele 
sisteme gnostice şi detalierea seriilor de emanaţii mi se pare insă o sarcină obositoare 
şi inutilă; este suficient, prin urmare, să arătăm că schema lor generală presupunea un 
amestec de teme orientale şi greceşti (spre exemplu, neopitagoreice şi neoplatonice) 
la care se adăugau un număr variabil de elemente creştine, preluate atât din creştinis¬ 
mul propriu-zis cât şi din textele apocrife şi falsificate. Azi, ne este greu să înţelegem 
cum gnosticismul a putut fi considerat un adevărat pericol pentru Biserică sau o cale 
de urmat pentru orice minte sănătoasă; trebuie însă să ne amintim că gnosticismul 
a apărut într-o perioadă în care o mulţime de şcoli filosofice şi de religii dominate de 
mistere căutau să suplinească nevoile spirituale ale oamenilor. Mai mult, sistemele 
ezoterice şi teosofice, învăluite în strălucirea falsă a „înţelepciunii orientale”, nu şi-au 
pierdut complet atractivitatea pentru unii, chiar şi în epoci mai recente. 

(i) în scrierea sa împotriva gnosticilor, Adversus Haereses, Sf. Ireneu (născut în jurul 
anilor 137-140) afirmă că există un singur Dumnezeu la originea tuturor lucrurilor, 
Creatorul cerurilor şi al pământului. Ireneu apelează, printre altele, la argumentul ba¬ 
zat pe proiectul divin şi la cel bazat pe acordul universal, observând că înşişi păgânii 
au învăţat din cele create, prin folosirea raţiunii, de existenţa lui Dumnezeu Creator. 1 
Dumnezeu a creat liber lumea şi nu din necesitate. 2 Mai mult, El a creat lumea din 
nimic şi nu din vreo materie preexistentă, aşa cum pretindeau gnosticii bazându-se 
pe Anaxagora, Empedocle şi Platon. 3 însă, chiar dacă mintea umană poate ajunge să 
îl cunoască pe Dumnezeu prin raţiune şi revelaţie, ea nu îl poate înţelege pe Dum¬ 
nezeu, a cărui esenţă transcende inteligenţa umană. A pretinde însă că e posibilă 
cunoaşterea misterelor inefabile ale lui Dumnezeu şi a merge dincolo de credinţa şi 
iubirea smerite, aşa cum pretindeau gnosticii, este doar infatuare şi mândrie. Doctri¬ 
na reîncarnării este falsă, în timp ce legea morală revelată nu anulează, ci împlineşte 
şi extinde legea naturală. în fine, „învăţătura apostolilor este adevărata gnoză ”. 4 

Potrivit lui Ireneu, gnosticii au preluat majoritatea noţiunilor de la filosofii greci, 
acuzându-i, spre exemplu, că ar fi preluat morala epicureică şi cinică şi doctrina reîn¬ 
carnării de la Platon. Ideea lui Ireneu de a atribui filosofilor greci teoriile gnosticilor 
a fost preluată de 

ii) Hipolit (mort în jur de 236 d.Hr.) care, potrivit lui Fotie, 5 a fost discipolul lui 
Ireneu şi a folosit învăţătura şi scrierile acestuia. în Proemium la Philosophumena (ac¬ 
ceptată azi ca fiind a lui Hipolit), acesta susţine că are intenţia, nerealizată complet, 
să arate că gnosticii au plagiat, demonstrând cum multe dintre opiniile lor au fost 
preluate din filosofia greacă, deşi aceasta a fost desconsiderată de gnostici. 

Pentru a realiza acest obiectiv mai uşor, Hipolit îşi propune să rezume opiniile fi¬ 
losofilor, bazându-se, în cea mai mare parte, pe doxografia lui Teofrast. Dar informa¬ 
ţiile nu sunt întotdeauna precise. Acuza sa principală la adresa grecilor este că aceştia 
au proslăvit aspecte ale creaţiei prin formulări elegante, însă au rămas ignoranţi în 
privinţa Creatorului tuturor lucrurilor, care le-a creat din nimic şi liber, potrivit pro¬ 
priei înţelepciuni şi cunoaşteri. 

4. Gânditorii anteriori au scris în greacă; a existat însă şi un grup de apologeţi 
latini, Minucius Felix, Tertullian, Arnobius şi Lactanţiu, dintre care cel mai important 
a fost Tertullian. 


2.1.1.; 2,5,3 

3 2.14,4 

4 4 - 33.8 

5 Bibi. cod. 121. 

i) Nu este sigur dacă Minucius Felix a scris înainte sau după Tertullian, însă atitudi¬ 
nea sa faţă de filosofia greacă, aşa cum transpare din lucrarea sa Octavius, este mai favo¬ 
rabilă acesteia decât lucrările lui Tertullian. Susţinând că existenţa lui Dumnezeu poate fi 
cunoscută cu certitudine din ordinea naturii şi din structura organismelor vii, mai ales a 
celui uman, iar unitatea lui Dumnezeu poate fi dedusă din unitatea ordinii cosmice, gân¬ 
ditorul susţine că şi filosofii greci au recunoscut aceste adevăruri. Astfel, Aristotel a recu¬ 
noscut un Zeu Suprem, stoicii au avut o doctrină a providenţei divine, în timp ce Platon 
vorbeşte în termeni aproape creştini în Timaios despre Creatorul şi Tatăl universului. 

ii) Tertullian, în schimb, adoptă o atitudine diferită faţă de filosofia greacă. Născut 
în jurul anului 160 din părinţi păgâni, de formaţie jurist (a practicat dreptul la Roma), 
Tertullian se converteşte la creştinism pentru a intra apoi în erezia montanistă, o 
formă de puritanism riguros şi excesiv. Tertullian a fost primul mare gânditor creştin 
latin, iar lucrările sale exprimă clar dispreţul pentru gândirea şi învăţătura păgână. Ce 
au în comun filosoful şi creştinul, discipolul Greciei, prietenul greşelii şi discipolul 
cerurilor cu duşmanul greşelii şi prietenul adevărului? 1 Nici înţelepciunea lui Socrate 
nu valorează prea mult, de vreme ce nimeni nu -1 poate cunoaşte pe Dumnezeu cu 
excepţia lui Christos, şi nici Christos în lipsa Sfântului Duh. Mai mult, Socrate a 
fost călăuzit de un demon! - după cum singur mărturiseşte. 2 în ceea ce-1 priveşte pe 
Platon, acesta a spus că îi era greu să găsească un Creator şi Tată al universului când 
cel mai simplu creştin îl găsise deja. 3 în plus, filosofii greci sunt patriarhii ereticilor, 4 
de vreme ce Valentin a preluat elemente de la platonicieni, Marcion de la stoici iar 
filosofii din Vechiul Testament, modificându-le şi pretinzând apoi că le aparţin. 5 

Cu toate acestea, în pofida antitezei în care pune înţelepciunea creştină şi filosofia 
greacă, Tertullian a dezvoltat el însuşi teme filosofice şi a fost influenţat de stoici. El 
afirmă că existenţa lui Dumnezeu este cunoscută cu certitudine din lucrările Sale 6 
şi că putem susţine perfecţiunea Sa din faptul că El nu a fost creat (Imperfectum non 
potest esse, nisi quod factum est ), 7 însă face afirmaţia uluitoare că orice lucru, inclusiv 


1 Apoi. 46. 

2 De Anima, I. 

3 Apoi. 46. 

4 De Anima, 3. 

5 Apoi. 47. 

6 De Resurrect., 2-3. 

7 Herm. 28. („Nupoatefinedesăvârşitdecâtceeaceafostcreat”, lb.lat., Contralui Hermoghenes, 
în Tertullian, Tratate dogmatice şi apologetice, trad. şi note de Dionisie Pîrvuloiu, Polirom, 
2007, p. 201) 

Dumnezeu, are un caracter material, corporal. „Toate cele care există au o existenţă 
corporală sui generis. Doar cele ce nu există sunt lipsite de existenţă corporală”: 1 „căci 
cine va nega că Dumnezeu este trup, deşi „Dumnezeu este Spirit"? 2 Căci Spiritul 
are o substanţă corporală proprie, într-o formă specifică sieşi”. 3 Mulţi gânditori au 
considerat că Tertullian susţine în aceste pasaje o doctrină materialistă şi că vede în 
Dumnezeu o fiinţă corporală, la fel cum stoicii îl credeau pe Dumnezeu material; unii 
au susţinut însă că, prin acel „corp”, Tertullian a înţeles adesea substanţă şi că atunci 
când atribuie lui Dumnezeu un caracter material, el îi atribuie de fapt substanţiali¬ 
tate. Dată fiind această explicaţie, atunci când Tertullian susţine că Dumnezeu este 
corpus sui generis, că El este corpus şi totuşi spiritus, el vrea să spună că Dumnezeu este 
o substanţă spirituală şi chiar dacă limbajul lui este inadecvat, ideile sale nu trebuie 
respinse. Chiar dacă această explicaţie nu poate fi exclusă ca fiind pur şi simplu im¬ 
posibilă, este adevărat totodată că, vorbind despre sufletul uman, Tertullian afirmă că 
acesta trebuie să fie de natură materială, de vreme ce poate suferi. 4 * Cu toate acestea, 
formulările sale sunt destul de ambigue, chiar şi atunci când se referă la natura sufle¬ 
tului, iar în Apologia 5 sa el oferă drept motivaţie pentru învierea trupurilor păcătoşilor 
faptul că „sufletul nu este capabil să sufere fără a avea o substanţă tare, carnea”. Este, 
probabil, cel mai corect să spunem că, deşi limbajul lui Tertullian ne duce adesea cu 
gândul la un materialism mai degrabă simplist, semnificaţia acestuia ar fi putut să nu 
fie cea pe care o implica limbajul lui. Atunci când vorbeşte despre sufletul copilului 
ca derivat din sămânţa tatălui asemenea unui germene ( surculus, tradux ), 6 Tertullian 
pare să expună o doctrină materialistă evidentă. Acest „traducianism” 7 a fost adoptat 
însă parţial din motive teologice, pentru a explica transmiterea păcatului originar, 
ceea ce s-a întâmplat ulterior şi cu alţi gânditori, care, înclinaţi spre o viziune simila¬ 
ră, nu şi-au dat seama, după cât se pare, de implicaţiile materiale ale acestei doctrine. 
Deşi acest lucru nu ne arată faptul că Tertullian nu ar fi fost materialist, el ne-ar putea 
avertiza să fim precauţi înainte de a susţine că interesul său general a coincis întot- 


1 De Came Christi, ii. 

2 Adv. Prax, 7. 

3 De Anima, 7, cf. 8. 

4 De Anima, 7, cf. 8. 

3 48. 

6 De Anima, 19. 

7 Doctrină despre originea sufletului care susţine că sufletul omenesc este transmis copiilor 
de către părinţi odată cu trupul. Printre cei mai cunoscuţi susţinători ai acestei doctrine se 
numără Tertullian şi Sf. Augustin. (n.r.) 

deauna cu cuvintele folosite. Afirmaţiile sale despre liberul arbitru şi despre nemuri¬ 
rea naturală a sufletului se vor potrivi cu greu, din punct de vedere logic, cu materia¬ 
lismul pur. Din nou, aceasta nu va justifica pe cineva să nege că Tertullian a fost un 
materialist, de vreme ce este posibil ca acesta să fi susţinut o teorie materialistă fără 
să fi înţeles faptul că unele atribute pe care le atribuia sufletului erau incompatibile 
cu o poziţie materialistă în deplinul sens al cuvântului. 

Una din marile contribuţii ale lui Tertullian la gândirea creştină a fost îmbogăţirea 
terminologiei latine în domeniul teologic şi filosofic. Astfel, sensul tehnic al termenu¬ 
lui persona apare pentru prima dată în scrierile sale: Persoanele divine sunt distinc¬ 
te ca Personae, fără a fi substantiae diferite, divizate. 1 în doctrina sa despre Cuvânt, 2 
Tertullian apelează explicit la stoici, la Zenon şi Cleanthes. 3 Cu toate acestea, textele 
teologice ale lui Tertullian şi părerile legate de ortodoxia sau ne-ortodoxia sa nu sunt 
probleme care ne preocupe în această lucrare. 

iii) în lucrarea Adversus Gentes (din jurul anului 303), Amobius face unele observa¬ 
ţii curioase referitoare la suflet. Astfel, deşi susţine creaţionismul, împotriva doctrinei 
platoniciene a preexistenţei, Amobius vede în entitatea creatoare o fiinţă inferioară 
lui Dumnezeu. De asemenea, Arnobius afirmă şi caracterul neîntemeiat al nemuririi 
sufletului, negând nemurirea naturală. Unul din motive era, evident, cel al folosirii 
caracterului neîntemeiat al nemuririi ca argument pentru a deveni creştin şi a duce 
o viaţă morală. Din nou, combătând teoria reamintirii la Platon, Arnobius susţine că 
ideile îşi au originea în experienţă, cu o singură excepţie: ideea de Dumnezeu. El dă 
drept exemplu un copil crescut în singurătate, tăcere şi necunoaştere pe parcursul 
întregii sale copilării: cu siguranţă el nu va avea vreo cunoaştere prin „reamintire”. 
Prin urmare, teoria lui Platon din Menon nu este convingătoare. 4 

iv) Originea sufletului se datorează direct creaţiei lui Dumnezeu, în opoziţie cu 
orice formă de traducianism după cum a fost afirmat de Lactanţiu (aprox. 259 - aprox. 
325) în lucrarea De opificio Dei. 5 

5. Aşa cum a fost combătut de Sf. Ireneu şi Ipolit, gnosticismul a fost, în măsura 
în care poate fi corelat cu creştinismul, un sistem speculativ eretic sau, mai precis, un 
corpus de sisteme care, pe lângă elementele orientale şi creştine, a inclus elemente 


1 Adv. Prax. 12. 

2 Sermo, Ratio. 

3 Apoi, 21. 

4 2,20 sg. 

19. 

ale gândirii greceşti. Unul dintre efectele sale a fost să stârnească o opoziţie manifestă 
faţă de filosofia greacă din partea acelor gânditori creştini care au exagerat legăturile 
dintre gnosticism şi aceasta, pe care o considerau terenul fertil al ereziilor. Un alt 
efect a fost acela de a contribui la efortul de a construi o „gnoză” ne-eretică, un sistem 
teologico-filosofic creştin. Acest efort a fost caracteristic pentru şcoala catehetică din 
Alexandria ai cărei cei mai de seamă reprezentanţi sunt Clement şi Origen. 

i) Titus Flavius Clemens (Clement din Alexandria) s-a născut în jurul anului 150, 
probabil la Atena şi a venit la Alexandria în 202 sau 203, unde a şi murit în 219. 
Animat de atitudinea care a fost ulterior concentrată în formula Credo, ut intelligam, 
el a încercat să realizeze o prezentare sistematică a înţelepciunii creştine într-o gnosis 
adevărată, opunându-se celei false. Clement a urmat modul în care Iustin Martirul i-a 
tratat pe filosofii greci, raportându-se la lucrările acestora ca la o propedeutică la creş¬ 
tinism, ca la o educare a lumii elene pentru religia revelată, mai degrabă decât ca la o 
nebunie şi o înşelăciune. Logosul divin a luminat dintotdeauna sufletele, însă, în timp 
ce evreii erau luminaţi de Moise şi de Profeţi, grecii i-au avut pe bărbaţii lor înţelepţi, 
filosofii lor, astfel încât filosofia a fost pentru greci ceea ce Legea a fost pentru evrei. 1 
Este adevărat că alexandrinul a crezut, urmându -1 din nou pe Iustin, că grecii au pre¬ 
luat elemente din Vechiul Testament şi au distorsionat, din motive închipuite, ceea 
ce au împrumutat. însă tot el era convins că lumina Logosului i-a făcut pe greci să 
ajungă la multe adevăruri şi că filosofia este în realitate acel corpus de adevăruri care 
nu aparţin în particular vreunei şcoli greceşti, ci se află, în grade diferite, răspândite în 
învăţăturile diverselor şcoli, chiar dacă Platon a fost cu adevărat cel mai mare filosof. 2 

Filosofia nu a fost doar o propedeutică la creştinism, ci şi un element care a con¬ 
tribuit la înţelegerea creştinismului. Cel care crede fără a face niciun efort să înţeleagă 
este asemenea unui copil prin comparaţie cu un adult: credinţa oarbă şi acceptarea 
pasivă nu pot fi idealul, deşi cunoaşterea, speculaţia, raţionamentul nu pot fi adevă¬ 
rate dacă nu se armonizează cu revelaţia. Cu alte cuvinte, ca prim cărturar creştin, 
Clement din Alexandria dorea să gândească doctrina creştină în relaţie cu filosofia 
şi să folosească raţiunea speculativă la sistematizarea şi dezvoltarea teologiei. în pa¬ 
ranteză, este interesant de remarcat că el respinge orice cunoaştere pozitivă reală a 
lui Dumnezeu: noi cunoaştem cu adevărat doar ceea ce Dumnezeu nu este, spre 
exemplu, că El nu este nici gen, nici specie, că este dincolo de orice obiect a cărui ex¬ 
perienţă am avut-o sau pe care îl putem concepe. Deşi suntem întemeiaţi să predicăm 


1 Strom. I.ţ 

2 Paedagogus, 3.11. 

perfecţiunile lui Dumnezeu, trebuie să ne amintim că toate numele pe care le folosim 
pentru a -1 numi sunt inadecvate, şi astfel, într-un alt sens, inaplicabile. Sub influenţa 
lui Platon, care vorbeşte despre Bine în Republica, şi a lui Filon, Clement a afirmat 
existenţa acelei via negativa, atât de preţuită de mistici, care şi-a atins expresia clasică 
în scrierile lui Pseudo-Dionisie. 

ii) Origen, unul din membrii importanţi ai Şcolii catehetice din Alexandria, s-a 
născut în jurul anului 185 sau 186. A studiat filosofia greacă şi se spune că a urmat 
cursurile lui Ammonius Saccas, profesorul lui Plotin. Origen a trebuit să abandoneze 
conducerea Şcolii din Alexandria ca urmare a unui proces sinodal (în jur de 231 sau 
232), intentat pentru anumite aspecte ale doctrinei sale, şi a faptului că fusese hiro¬ 
tonisit (Origen fusese hirotonisit preot în Palestina, în pofida faptului că se auto-mu- 
tilase), întemeind o şcoală în Cezareea din Palestina, unde l-a avut drept discipol pe 
Sf. Grigorie Taumaturgul. A murit în 154 sau 255, în urma unei torturi la care a fost 
supus în timpul persecuţiei lui Decius. 

Origen a fost cel mai prolific şi mai învăţat dintre toţi gânditorii creştini de dinain¬ 
tea Conciliului de la Niceea şi nu există nicio îndoială că a fost şi şi-a dorit să rămână 
un bun creştin, deşi dorinţa sa de a reconcilia filosofia platonică cu gândirea creştină 
şi entuziasmul său pentru interpretarea alegorică a Scripturii l-au condus la unele 
opinii heterodoxe. Astfel, sub influenţa platonismului sau, mai degrabă, a neopla¬ 
tonismului, Origen afirmă că Dumnezeu, o entitate pur spirituală, povdţ sau evăq,' 
care transcende adevărul şi raţiunea, esenţa şi fiinţa (în cartea sa împotriva filosofu¬ 
lui păgân Celsus, 1 2 3 el ne spune, urmând învăţătura platoniciană, că Dumnezeu este 
£7i£KEiva vou kcu ouaiou;), a creat lumea din eternitate şi prin necesitatea Naturii Sale. 
Dumnezeu, care este bunătate, nu poate să fie „inactiv” de vreme ce bunătatea tinde 
mereu să se auto-transmită, să se auto-distribuie. Mai mult chiar, dacă Dumnezeu a 
creat lumea în timp, dacă a existat vreodată „un timp" în care lumea nu era, caracterul 
imuabil al lui Dumnezeu ar fi diminuat, ceea ce ar fi o imposibilitate.’ Ambele argu¬ 
mente sunt concepute în relaţie cu gândirea neoplatonică. Dumnezeu este cu ade¬ 
vărat creatorul materiei şi, astfel, Creator în sensul strict şi cel creştin, 4 deşi există o 
infinitate de lumi, una succedându-i celeilalte şi toate diferite între ele , 5 Deoarece răul 


1 De prindpiis, I.I.6. 

2 7 - 38 - 

3 De prindpiis, 1.2.10; 3.4.3. 

4 Ibid., 2.1.4. 

3 Ibid., 3.5.3; 2.3.4-5. 

reprezintă o absenţă, nu ceva pozitiv, Dumnezeu nu poate fi acuzat că a creat răul. 1 
Logosul, sau Cuvântul, este creaţia exemplară, i5ea iSecbv, 2 iar prin Logos sunt create 
toate lucrurile, Logosul acţionând ca mediator între Dumnezeu şi creaturi. 3 Ultima 
purcedere din Divinitate este Duhul Sfânt şi, imediat sub acesta sunt spiritele create, 
care, prin puterea acestuia, sunt înălţate spre a deveni fiii lui Dumnezeu, în uniune 
cu Fiul, şi care, într-un final, participă la viaţa divină a Tatălui. 4 

Chiar dacă Dumnezeu a creat sufletele calitativ identice, în starea anterioară exis¬ 
tenţei, păcatul a dus la învelirea lor în trupuri, ceea ce face ca deosebirile calitative 
dintre acestea să se datoreze comportamentului lor anterior intrării în această lume. 
Deşi pe pământ sufletele se bucură de libertatea de alegere, actele lor depind atât de 
liberul arbitru, cât şi de harul divin, distribuit potrivit comportamentului lor din pe¬ 
rioada de dinaintea întrupării. într-un final, toate sufletele, chiar şi diavolii şi demo¬ 
nii, vor ajunge, prin suferinţe purificatoare, la uniunea cu Dumnezeu. Aceasta este 
doctrina reintegrării tuturor lucrurilor (e 7 iavop 0 coaxq ăraKa'totcrraau; nâvroDv), potrivit 
căreia toate lucrurile vor reveni la principiul ultim, iar Dumnezeu se va regăsi întreg 
în toate, 5 ceea ce presupune, desigur, o negare a doctrinei creştine a iadului. 

Chiar şi din puţinele lucruri spuse despre gândirea lui Origen ar trebui să ne 
transpară faptul că el a încercat o fuziune a doctrinei creştine cu filosofia platonică şi 
neoplatonică. Deşi parte a Divinităţii, Fiul şi Sfântul Duh din Sfânta Treime sunt de¬ 
scrişi de Origen într-o manieră care indică clar influenţa emanaţionismului lui Filon 
şi a gândirii neoplatonice. Teoria Logosului ca „Idee a ideilor” şi a eternei şi necesarei 
creaţii rezultă din aceeaşi sursă, iar teoria preexistenţei este de origine platonică. De¬ 
sigur, ideile filosofice adoptate de Origen au fost încorporate într-un cadru creştin, 
ceea ce îl face să fie considerat pe drept primul gânditor sintetic al creştinismului; 
chiar dacă acestor idei le-a ataşat mari pasaje biblice interpretate liber, entuziasmul 
său pentru gândirea greacă l-a dus uneori la heterodoxie. 

6. Părinţii greci ai Bisericii din secolele al IV-lea şi al V-lea au fost preocupaţi în 
principal de probleme teologice. Astfel, Sf. Athanasie, mort în 373, a fost cel mai mare 
duşman al arianismului; Sf. Grigorie de Nazians, mort în 390 şi supranumit Teolo¬ 
gul, este deosebit de valoros prin lucrările sale despre teologia Treimii şi cea christo- 


1 In Ioann. 2.7. 

2 Contra Celsum, 5.64. 

3 De principiis, 2.6.1. 

4 Ibid., 6, 1-3. 

5 Ibid., 3.6.1 sq; 1.6.3. 

logică; Sf. Ioan Chrysostomul (mort în 406) este considerat unul dintre cei mai mari 
oratori ai Bisericii şi este apreciat pentru lucrările sale despre Scriptură. Chiar dacă în 
tratarea unor dogme cum ar fi Sfânta Treime şi Unirea Ipostatică, Părinţii au folosit 
termeni filosofici, aplicarea acestor termeni la teologie nu face din aceşti teologi nişte 
filosofi în sensul strict al termenului, aşa că vom trece peste lucrările lor. Se poate 
menţiona totuşi că Sf. Vasile (mort în 379) a studiat la Atena împreună cu Grigore de 
Nazianz şi că în lucrarea sa Ad Adolescentes el recomandă studierea poeţilor, oratori¬ 
lor, istoricilor şi filosofilor greci, cu menţiunea recomandării unei selecţii a operelor, 
pentru a evita pasajele imorale. Literatura şi educaţia greacă sunt un instrument valo¬ 
ros al cunoaşterii, însă educaţia morală este mai importantă decât formarea literară şi 
cea filosofică. (Sf. Vasile, în descrierea animalelor, s-a bazat aproape în întregime pe 
lucrările importante ale lui Aristotel.) 

Deşi nu putem să vorbim aici despre speculaţiile teologice ale Părinţilor greci, 
trebuie spus câte ceva referitor la cele două figuri eminente ale perioadei, istoricul 
Eusebiu din Cezareea şi Sf. Grigore de Nyssa. 

i) Eusebiu din Cezareea s-a născut în Palestina în jurul anului 265, a devenit în 
313 episcop de Cezareea, locul naşterii sale, şi a murit în jur de 339 sau 340. Cu¬ 
noscut mai degrabă ca istoric al Bisericii, Eusebiu este o personalitate importantă 
a apologeticii creştine şi sub acest semn stă atitudinea sa faţă de filosofia greacă, pe 
care a considerat-o, în general, şi mai ales platonismul, o propedeutică pentru creş¬ 
tinism, conştient fiind de erorile filosofilor greci şi de contradicţiile dintre diversele 
şcoli filosofice. Cu toate acestea, deşi ia întotdeauna atitudine tranşantă, poziţia sa 
este îngăduitoare şi pozitivă, aşa cum transpare cel mai evident din lucrarea în 15 
cărţi Praeparatio evangelica. Este, cu siguranţă, o mare pierdere că nu s-au păstrat 
toate cele 25 de cărţi ale lucrării, pe care Eusebiu le-a scris în răspuns la atacurile lui 
Porfir asupra creştinismului, căci răspunsul său adresat eminentului neoplatonist şi 
discipol al lui Plotin ar dezvălui fără îndoială mai multe aspecte ale ideilor sale filoso¬ 
fice. Praeparatio evangelica este însă suficientă pentru a ne arăta nu doar că Eusebiu a 
împărtăşit concepţia generală a lui Iustin Martirul, Clement din Alexandria şi Origen, 
ci şi lecturile sale extinse din literatura greacă. Eusebiu era, de fapt, un om extrem 
de învăţat, iar lucrările sale rămân o importantă sursă pentru cunoştinţele noastre 
despre filosofia acelor gânditori ale căror opere au dispărut. 

Dacă ne aşteptam, dată fiind atitudinea predecesorilor săi, ca Eusebiu să aibă o 
atitudine pozitivă faţă de Platon, vom constata că el îi va dedica acestuia trei cărţi (11- 

13) din Praeparatio. Clement vedea in Platon un Moise scriind în greacă, iar Eusebiu, 
urmându -1 pe Clement, este de părere că Platon şi Moise au avut idei asemănătoare' 
şi că Platon poate fi numit un profet al economiei mântuirii. 2 Asemenea lui Clement, 
Origen şi Filon, Eusebiu a crezut că Platon a preluat adevăruri din Vechiul Testa¬ 
ment. 3 în acelaşi timp, el nu respinge posibilitatea ca Platon să fi descoperit el însuşi 
adevărul sau să fi fost iluminat de Dumnezeu. 4 în orice caz, nu numai că Platon este 
în acord cu literatura sfântă a evreilor prin ideea sa de Dumnezeu, ci sugerează chiar, 
în Scrisorile sale, ideea Sfintei Treimi. în această privinţă, Eusebiu îl interpretează pe 
Platon într-un sens neoplatonic, referindu-se la cele trei principii: Unul sau Binele, 
Nous sau Intelectul şi Sufletul Lumii. 3 Ideile sunt ideile lui Dumnezeu, ale Logosului 
şi modele creaţiei, iar reprezentarea creaţiei din Timaios este asemănătoare celei din 
Geneză . 6 Din nou, Platon este în acord cu Scriptura în doctrina sa despre nemurire, 7 
iar învăţătura morală din Phaidros îi aminteşte lui Eusebiu de doctrina Sf. Pavel. 8 
Chiar şi idealul politic platonic şi-a găsit realizarea în teocraţia evreiască .9 

Cu toate acestea, rămâne adevărat că Platon nu a afirmat aceste adevăruri fără să 
greşească: 10 doctrina sa despre Dumnezeu şi creaţie este influenţată de doctrina ema¬ 
naţiei şi de acceptarea eternităţii materiei, iar doctrina sa despre suflet şi nemurire de 
teoria sa despre preexistenţă şi reîntrupare ş.a.m.d. Astfel, Platon nu a fost mai mult 
decât un „profet": el nu a intrat pe Pământul Făgăduinţei, deşi s-a apropiat mult de 
acesta. Creştinismul este singura doctrină care întrupează adevărata filosofie. Mai 
mult, gândirea lui Platon a fost una profund intelectualistă, inabordabilă pentru cei 
mulţi, spre deosebire de creştinism, pentru care toţi oamenii, bărbaţi sau femei, bo¬ 
gaţi sau săraci, şcoliţi sau mai puţin şcoliţi, pot fi „filosofi”. 

O discuţie despre interpretarea făcută de Eusebiu la Platon nu şi-ar avea locul 
aici; este suficient să observăm că, asemenea multor gânditori greci creştini, dintre 
gânditorii păgâni, el acordă cea mai mare atenţie lui Platon şi că, tot în acord cu alţi 

gânditori creştini anteriori, Eusebiu nu face distincţie între teologie, în sensul strict 
al cuvântului, şi filosofie. Există o înţelepciune care poate fi găsită adecvat şi complet 
doar în creştinism, iar gânditorii greci au atins adevărata filosofie sau înţelepciune, 
în măsura în care au anticipat creştinismul. Printre cei care au anticipat adevărata 
filosofie, Platon rămâne gânditorul cel mai valoros, deşi chiar şi el s-a aflat doar pe 
pragul adevărului. Desigur, noţiunea pe care Platon şi alţi gânditori greci au împru- 
mutat-o din Vechiul Testament, deşi, parţial, o consecinţă a ceea ce ei înţelegeau prin 
„filosofie”, a contribuit la confirmarea unor gânditori creştini, cum ar fi Eusebiu, şi a 
interpretării lor mai largi cu privire la semnificaţia „filosofiei”, ca incluzând, alături 
de rezultatul speculaţiei, şi datele revelaţiei. De fapt, în pofida aprecierilor sale extrem 
de favorabile la adresa lui Platon, concluzia logică care poate fi extrasă din convingeri¬ 
le lui Eusebiu şi ale altora privind faptul că filosofii greci împrumutaseră noţiuni din 
Vechiul Testament ar fi, în mod inevitabil, că speculaţia umană lipsită de iluminarea 
divină nu este de mare folos în atingerea adevărului. Căci ce sunt greşelile cu care 
până şi Platon a contaminat adevărul dacă nu rezultatul speculaţiilor umane? Dacă 
adevărul conţinut în filosofia greacă a venit din împrumuturile preluate din Vechiul 
Testament, adică din revelaţie, cu greu se poate evita concluzia că greşelile filosofiei 
greceşti au provenit din speculaţiile omeneşti, ceea ce duce la consecinţe nefavorabile 
cu privire la puterea acestei speculaţii. Această atitudine era extrem de comună prin¬ 
tre Părinţii Bisericii, iar în Evul Mediu avea să fie clar exprimată de Sf. Bonaventura 
în secolul al XlII-lea, deşi nu aceasta va fi viziunea care va domina scolastica, ci cea a 
Sfântului Toma de Aquino şi a lui Duns Scotus. 

ii) Unul dintre cei mai instruiţi Părinţi Greci şi totodată unul dintre cei mai inte¬ 
resanţi, din perspectivă filosofică, a fost fratele Sfântului Vasile, Sf. Grigore de Nyssa, 
născut la Cezareea (din Cappadocia, nu din Palestina) în jurul anului 335, care, după ce 
a fost profesor de retorică, a devenit episcop de Nyssa şi a murit în jurul anului 395. 

Grigore de Nyssa a înţeles clar că datele revelaţiei sunt acceptate prin credinţă, fără 
a constitui rezultatul unui proces logic de judecată şi că misterele credinţei nu sunt fi¬ 
losofice şi ştiinţifice. Căci dacă ar fi fost, atunci între credinţa în supranatural, aşa cum 
a fost înţeleasă ea de creştini, şi filosofia greacă nu ar fi existat deosebiri. Pe de altă 
parte, credinţa are o bază raţională prin faptul că, logic vorbind, acceptarea misterelor 
pe baza argumentului autorităţii presupune certificarea prin judecată raţională a unor 
adevăruri preliminare, mai ales a existenţei lui Dumnezeu, adevăruri capabile să fie 
demonstrate filosofic. Prin urmare, deşi superioritatea credinţei trebuie păstrată, este 
corect să fie invocat ajutorul filosofiei. Etica, filosofia naturală, logica, matematicile nu 
sunt doar ornamente în templul adevărului, ci pot contribui la o viaţă dedicată înţelep- 

ciunii şi virtuţii. Ele nu trebuie dispreţuite sau respinse," deşi revelaţia divină trebuie 
acceptată ca fundament şi totodată, drept criteriu al adevărului, de vreme ce raţiunea 
umană trebuie judecată de Cuvântul lui Dumnezeu, nu Cuvântul lui Dumnezeu de 
raţiunea umană. 1 2 încă o dată, este corect să folosim speculaţia şi raţiunea umană în co¬ 
relaţie cu dogma, însă concluziile nu vor fi valide dacă nu sunt în acord cu Scriptura. 3 

Ordinea cosmică dovedeşte existenţa lui Dumnezeu, iar din perfecţiunea necesară 
a lui Dumnezeu putem deduce unitatea Sa, faptul că există un singur Creator. Grigore 
a căutat să ofere argumente pentru Treimea persoanelor existente în unicul Dumne¬ 
zeu. 4 De pildă. Dumnezeu trebuie să aibă un Logos, un cuvânt, o raţiune. El nu poate 
fi inferior omului care are raţiune şi cuvânt. însă Logosul divin nu poate fi trecător şi 
etern, după cum trebuie să fie şi viu. Vorbirea omului este un accident trecător, însă 
în privinţa lui Dumnezeu nu poate exista aşa ceva: Logosul are aceeaşi natură cu Ta¬ 
tăl, căci nu există decât un singur Dumnezeu, distincţia dintre Logos şi Tatăl, Cuvânt 
şi Vorbitor fiind o distincţie de relaţie. Nu intenţionăm să intrăm în doctrina Treimii 
la Sf. Grigore, dar faptul că el încearcă, în diferite moduri, să „demonstreze” doctrina 
constituie un aspect interesant, de vreme ce a oferit un precedent pentru scrierile 
ulterioare ale Sf. Anselm şi Richard de St. Victor în încercarea de a deduce Treimea, 
de a proba că e vorba de rationibus necessariis. 

Este evident că intenţia Sf ântului Grigore, ca şi aceea a Sfântului Anselm, a fost să 
facă misterul mai inteligibil prin aplicarea dialecticii, nu să „raţionalizeze” misterul 
în sensul separării de dogmă. La fel, teoria lui potrivit căreia cuvântul „om” este apli¬ 
cabil mai întâi generalului şi abia apoi omului individual a fost o încercare de a face 
misterul mai inteligibil:- termenul „Dumnezeu” se referă în primul rând la esenţa 
divină care e una şi doar apoi la Persoanele divine care sunt Trei, astfel încât creşti¬ 
nul nu poate fi acuzat de triteism. Dar, deşi exemplificarea a fost introdusă pentru a 
înfrânge acuza de triteism şi pentru a face misterul mai inteligibil, a fost o exemplifi¬ 
care neinspirată căci a presupus o viziune hiperrealistă a universaliilor. 

Platonismul Sf ântului Grigore cu privire la universalii devine şi mai clar în lucra¬ 
rea De hominis opificio, unde deosebeşte omul ceresc, ideal, universal, de cel pămân¬ 
tesc, care este obiectul experienţei. Primul, omul ideal sau fiinţa umană ideală, există 
doar în ideea divină şi nu are determinare sexuală, nefiind nici bărbat, nici femeie; 


1 De vita Moysis, PG 44, 336DG, 360BC. 

2 De anima et resurrectione, PG 46, 49C. 

3 Contra Eunom., PG 45, 341B. 

4 Oratio Catechetica: PG 45. 

celălalt, fiinţa umană a experienţei, este expresia unui ideal şi este sexual determinat 
- idealul e «împărţit» sau parţial exprimat în mulţi indivizi singulari. Astfel, potrivit 
lui Grigore, fiinţele individuale se nasc prin creaţie, nu prin emanaţie, din ideal, din 
Logosul divin. Această teorie se raportează clar la neoplatonism şi filonism şi a fost 
adoptată de primul mare filosof medieval, Ioan Scotus Eriugena, care a fost foarte 
influenţat de scrierile Sfântului Grigore de Nyssa. Trebuie să amintim că Grigore nu 
a presupus nicio clipă că ar fi existat cândva un om ideal istoric, sexual nedetermi¬ 
nat; ideea de om a lui Dumnezeu va fi realizată doar escatologic atunci când (potrivit 
cuvintelor Sfântului Pavel, aşa cum sunt interpretate de Grigore) nu va mai fi nici 
bărbat, nici femeie, căci în ceruri nu vor fi căsătorii. 

Dumnezeu a creat lumea din preaplinul bunătăţii lui şi din iubire pentru ca să 
existe creaturi care să participe la bunătatea divină; dar deşi Dumnezeu este bunătate 
şi a creat lumea din bunătate, El nu a creat lumea din necesitate, ci liber. O parte din 
această libertate, Dumnezeu i-a dăruit-o omului căci i-a dat voie să aleagă răul dacă 
aşa vrea. Este adevărat că Dumnezeu a prevăzut răul şi că El îl va permite, dar în spa¬ 
tele acestei providenţe El a creat omul, pentru că ştia că va aduce în final pe toţi oame¬ 
nii la El. Grigore a acceptat astfel teoria origenistă a «restaurării tuturor lucrurilor»: 
fiecare fiinţă umană, chiar Satana şi îngerii căzuţi, se vor întoarce la Dumnezeu, cel 
puţin prin purificarea oferită de suferinţe. Intr-un fel, fiecare fiinţă umană va reveni 
la Ideal şi va fi inclus în el, deşi Grigore accepta nemurirea individuală. Această noţi¬ 
une a revenirii tuturor lucrurilor la Dumnezeu, la Principiul din care s-au răspândit 
in lume şi atingerea stării în care Dumnezeu este «tot in toate», a fost preluată de 
Ioan Scotus Eriugena de la Sf. Grigore. Interpretând limbajul oarecum ambiguu al 
lui Ioan Scotus putem să reţinem gândirea Sfântului Grigore chiar şi atunci când 
admitem posibilitatea ca Ioan Scotus să fi acordat o semnificaţie diferită unor cuvinte 
similare. 

Deşi Sf. Grigore a susţinut teoria lui Origen despre restaurarea tuturor lucrurilor, 
el nu a preluat şi noţiunea platonică a preexistenţei. In De hominis opificio' afirmă că 
autorul lucrării De Principiis a fost ispitit de teoriile elenilor. Sufletul, care nu e limitat 
la nicio parte din trup, este „o esenţă creată (onoia yEwryrri) o esenţă vie, intelectuală, 
cu un trup organic şi senzitiv, o esenţă care are puterea de a da viaţă şi de a percepe 
obiecte senzoriale atât timp cât componentele trupului sunt vii”. 2 Fiind simplu şi 


PG 44, 229 sq. 

De anima et resurrectione, PG 46, 29. 

necompus (d7iXx|v kcu dcruvGeiav) sufletul are puterea de a supravieţui trupului 1 dar 
cu care va fi reunit în final. Sufletul este spiritual şi lipsit de materialitate; dar cum 
este posibil ca sufletul să fie diferit de trup, căci trupul, adică un obiect material, este 
compus din calităţi care sunt nemateriale în ele însele? în De hominis opificio , 2 el 
afirmă că unirea calităţilor precum culoarea, soliditatea, cantitatea, greutatea duce la 
formarea trupului iar disoluţia lor duce la dispariţia trupului. într-un capitol anterior, 
el îşi pusese următoarea întrebare: fie lucrurile materiale purced din Dumnezeu, iar 
în acest caz Dumnezeu, ca sursă a lor, ar conţine materie în Sine însuşi, adică ar fi 
material, fie dacă Dumnezeu nu este material, atunci lucrurile materiale nu purced 
din El şi materia este eternă. Grigore respinge atât materialitatea lui Dumnezeu cât şi 
dualismul şi concluzia ar fi că acele calităţi din care sunt alcătuite lucrurile materiale 
nu sunt materiale. Este adevărat că, afirmând creaţia ex nihilo, Grigore susţine că noi 
nu putem înţelege cum creează Dumnezeu calităţile din nimic, dar este de presupus 
că în viziunea lui calităţile care formează trupul nu sunt materiale ele însele: de fapt, 
ele nici nu pot să fie materiale, căci nu există vreun corp concret decât în şi prin uni¬ 
ficarea lor. Este de presupus că Grigore a fost influenţat de doctrina platonică a cali¬ 
tăţilor din Timaios. Atunci cum se poate spune că ele nu ar fi spirituale? Si dacă sunt 
spirituale, cum se deosebeşte esenţial sufletul de trup? Răspunsul va fi următorul: 
deşi calităţile se unesc pentru a forma trupul şi nu pot, considerate în mod abstract, 
să fie numite „trupuri”, au totuşi o relaţie fundamentală cu materia, căci este vorba 
de funcţia lor principală, aceea de a forma materia. O dificultate similară apare cu 
privire la doctrina aristotelic-tomistă a materiei şi a formei. Materia primară nu este 
corporalitate în sine însăşi dar este unul din principiile trupului; atunci cum poate fi 
considerată în ea însăşi, diferă ea de imaterial şi spiritual? Filosofii tomişti spun că 
materia primară nu există niciodată prin sine însăşi şi că tinde spre cantitate şi are o 
orientare esenţială spre trupul concret. Probabil că Grigore de Nyssa ar spune ceva 
asemănător cu privire la calităţile primare. Se poate observa că dificultăţi similare pot 
apărea cu privire la unele teorii moderne referitoare la constituirea materiei. Platon 
ar saluta aceste teorii dacă ar trăi astăzi şi nu este improbabil ca Sf. Grigore de Nyssa 
să îl urmeze îndeaproape. 

Din cele prezentate este clar că Grigore de Nyssa a fost mult influenţat de pla¬ 
tonism, neoplatonism şi scrierile lui Filon (el vorbeşte, de pildă, de dpoicooii; 0 e\p ca 
fiind scopul final al omului, de „zborul celui singur către Cel Singur”, de dreptatea în 


1 Ibid., 44. 

2 Cap. 24. 

sine, de eros şi de ascensiunea spre Frumosul ideal). Trebuie scos în evidenţă faptul 
că, deşi Grigore a folosit teme plotiniene şi chiar formulări ale lui Plotin, dar şi ale 
lui Filon, în mai mică măsură, el nu le-a înţeles într-un sens plotinian ori filonian. 
Dimpotrivă, a folosit aceste formulări ale lui Plotin sau Platon pentru a expune şi a 
susţine doctrinele creştine. De exemplu, „asemănarea cu Dumnezeu" este lucrarea 
harului, o dezvoltare sub acţiunea divină dublată de străduinţa umană a chipului sau 
euccbv al lui Dumnezeu aşezat în suflet prin botez. Iarăşi, dreptatea în sine însăşi nu 
este o virtute abstractă, nici măcar o idee în Nous; ea este Logosul care locuieşte în 
suflet, efectul acestei locuiri fiind participarea la virtute. Logosul nu este acel Nous 
al lui Plotin, nici Logos-ul lui Filon; el este a doua Persoană a Sfintei Treimi şi între 
Dumnezeu şi creaturi nu există intermediari, ipostaze intermediare. 

In final trebuie să menţionăm că Sf. Grigore de Nyssa a fost adevăratul fondator 
al teologiei mistice sistematice. El a folosit temele plotiniene şi filoniene dar pentru 
o semnificaţie creştină şi într-o schemă christocentrică a gândirii. Desigur, mintea 
umană este adecvată pentru a cunoaşte lucrurile sensibile şi pentru a le contempla, 
mintea poate ajunge să afle ceva despre Dumnezeu şi atributele Lui (teologia sim¬ 
bolică, echivalentul teologiei naturale in sensul modern). Pe de altă parte, deşi omul 
prin natură are ca obiect propriu al cunoaşterii tocmai lucrurile sensibile, acestea nu 
sunt complet reale, ele sunt mirajul şi iluzia deşi sunt şi simboluri sau manifestări 
ale realităţii imateriale, acea realitate spre care omul este atras spiritual. Tensiunea 
din suflet duce la o stare de ăveX.jiioxta sau disperare care reprezintă momentul naş¬ 
terii misticismului. Sufletul, atras spre Dumnezeu, părăseşte obiectul lui natural de 
cunoaştere, fără să fie capabil să vadă pe Dumnezeu spre care este atras prin iubire: el 
intră în întuneric, ceea ce medievalul numeşte Norul Necunoscutului. (Acestui stadiu 
îi corespunde teologia negativă care a influenţat atât de puternic pe Pseudo-Dionisie). 
Sufletul parcurge două etape în procesul de ascensiune: acela al locuirii în Dumneze¬ 
ul Treimii şi acela în care sufletul iese din sine atingând ecstazul. Origen a interpretat 
ecstaza filoniană din punct de vedere intelectual, căci orice altă formă de „ecstază" 
era suspectată datorită exceselor montaniste. Grigore plasează ecstaza la momentul 
culminant al călătoriei sufletului, interpretând-o primordial ca iubire ecstatică. 

„întunericul" care îl învăluie pe Dumnezeu se datorează parţial caracterului trans¬ 
cendent al esenţei divine şi Grigore trage concluzia că şi în ceruri, sufletul tinde să 
înainteze, atras de iubire, să pătrundă tot mai departe în Dumnezeu. O condiţie stati¬ 
că ar însemna fie saţietatea, fie moartea: viaţa spirituală cere un progres constant iar 
natura divinităţii transcendente presupune acelaşi progres, căci gândirea umană nu 
poate niciodată să-l înţeleagă pe Dumnezeu. Ca urmare, „întunericul divin” persistă 

întotdeauna şi este corect să afirmăm că Grigore a acordat prioritate acestei cunoaşteri 
a întunericului în faţa cunoaşterii intelective nu numai pentru că a dispreţuit intelec¬ 
tul uman, dar şi pentru că a înţeles transcendenţa lui Dumnezeu. 

Schema ascensiunii sufletului oferită de Sf. Grigore se aseamănă oarecum cu 
aceea a lui Plotin dar, în acelaşi timp, este intens christocentrică. Ascensiunea su¬ 
fletului este lucrarea Logosului divin, Christos. Mai mult, idealul lui nu este acela al 
unei uniuni solitare cu Dumnezeu ci o realizare a Pleromei lui Christos: ascensiunea 
unui suflet aduce har şi binecuvântare celorlalte şi îndumnezeirea individului afec¬ 
tează întregul Trup. Misticismul lui este atent sacramental în caracteristici: eikcdv este 
restaurat prin botez, uniunea cu Dumnezeu este întărită de Eucharistie. Scrierile Sf. 
Grigore de Nyssa sunt sursă nu numai pentru Pseudo-Dionisie, dar şi pentru mistici 
precum Sf. Ioan al Crucii care au extras o mare parte din ideile lor din gândirea lui 
Grigore. Ele sunt totodată surse pentru acele sisteme filosofice creştine care urmăresc 
parcursul sufletului prin diverse stadii de cunoaştere şi iubire până la viaţa mistică 
şi la Viziunea Sfântă. Dacă un gânditor spiritual precum Sf. Ioan al Crucii se află în 
şirul celor care se inspiră din gândirea lui Grigore, la fel se întâmplă şi cu gânditorul 
mistic Sf. Bonaventura. 

7. Dintre Părinţii latini, cel mai valoros este, cu siguranţă, Sf. Augustin din Hip- 
pona. Deoarece gândirea lui este foarte importantă pentru Evul Mediu, voi aborda 
filosofia lui într-un capitol separat acordându-i un spaţiu mai generos. în această 
secţiune este suficient să menţionez rezumativ aspectele gândirii Sf. Ambrozie (între 
333 Şi 397 )’ Episcop de Milano. 

Sf. Ambrozie a păstrat atitudinea tipic romană faţă de filosofie adică a manifestat 
un interes special pentru problemele practice şi etice, dublat de un oarecare interes 
pentru speculaţia metafizică. în lucrările lui dogmatice şi de exegeză biblică s-a bazat 
în special pe Părinţii greci; dar în etică a fost influenţat de Cicero, iar în De ojfîciis 
ministrorum, compusă prin 391 şi adresată clerului din Milano, a realizat o replică 
creştină a lucrării De officiis a marelui orator latin. în cartea lui. Sfântul urmează 
îndeaproape viziunea lui Cicero despre ierarhia virtuţilor, dar întreaga analiză este 
influenţată de ethosul creştin şi de idealul stoic de fericire, întemeiat pe virţuti. La 
acestea se adaugă idealul fericirii eterne în Dumnezeu. Sf. Ambrozie nu aduce con¬ 
tribuţii originale la etica creştină: importanţa lucrării lui constă în influenţa pe care a 
avut-o asupra urmaşilor, care au scris studii de etică. 

8. Părinţii greci au fost influenţaţi de tradiţia platonică; unul dintre factorii care 
au contribuit la pregătirea căii pentru receptarea favorabilă a aristotelismului în lu¬ 
mea latină a fost lucrarea ultimului Părinte grec al Bisericii, Ioan Damaschinul. 

Sf. Ioan Damaschinul, care a murit probabil la sfârşitul anului 749, nu a fost nu¬ 
mai un hotărât oponent al iconoclasmului, dar şi un mare gânditor care a sistematizat 
teologia, astfel că el poate fi considerat Scolasticul Orientului. El afirmă explicit că nu 
doreşte să prezinte opinii personale ci să conserve şi să valorifice gândirea celor sfinţi 
şi cultivaţi. Tocmai de aceea e inutil să căutăm în lucrările lui noutatea conţinutului; 
dar în prezentarea sistematică a ideilor predecesorilor, apare o anumită originalitate. 
Lucrarea lui fundamentală este Fântâna înţelepciunii. In prima parte, el ne oferă o 
schemă a gândirii aristotelice din logică şi ontologie, deşi are în vedere şi alte lucrări 
ale altor gânditori, de pildă, Porfir. în prima parte, Dialectica, afirmă clar că filosofia şi 
ştiinţa profană sunt instrumente ale teologiei. El adoptă astfel concepţia lui Clement 
din Alexandria şi a celor doi Grigore, o concepţie care urcă înapoi în istorie la Filon 
din Alexandria şi a fost deseori reluată în Evul Mediu.' în partea a doua a lucrării, 
Ioan Damaschinul face o istorie a ereziilor folosind materialul oferit de gânditorii 
anteriori iar în a treia parte, De Fide Orthodoxa, ne oferă, în patru capitole, o analiză a 
teologiei patristice care respectă dreapta credinţă. Această a treia parte a fost tradusă 
în latină de Burgundius din Pisa în 1151 şi a fost folosită de Petrus Lombardus, Sf. 
Albert cel Mare şi Sf. Toma de Aquino. în Răsărit, Sf. Ioan Damaschinul se bucură 
de aceeaşi stimă şi veneraţie precum Sf. Toma de Aquino în Apus. 

9. Din această scurtă abordare rezumativă este clar că nu există o sinteză filoso¬ 
fică sistematică în vreuna dintre lucrările Părinţilor greci ai Bisericii şi nici ale celor 
latini cu excepţia lui Augustin. Părinţii greci nu fac distincţii precise între teologie şi 
filosofie dar consideră creştinismul ca singura înţelepciune sau „fîlosofie” adevărată. 
Filosofia elenică a fost considerată o propedeutică pentru creştinism, astfel că inte¬ 
resul lor de bază în abordarea gândirii filosofice era să indice mai ales aspectele prin 
care era anticipat adevărul creştin, aspecte prezente în unele lucrări, şi abaterile de 
la acest adevăr pe care le considerau foarte clare. Ei considerau că aspectele creştine 
au fost împrumutate din Vechiul Testament, iar celelalte se datorau, în viziunea lor, 
slăbiciunii speculaţiei umane şi dorinţei perverse de originalitate, dorinţei de glorie 
a filosofilor înşişi. Atunci când Părinţii Bisericii au adoptat idei din filosofia elenică, 
le-au acceptat deoarece credeau că vor contribui la o mai bună prezentare a înţelep¬ 
ciunii creştine, nu pentru a le încorpora într-un sistem filosofic în sensul strict al 
termenului. 

Cu toate acestea, există elemente filosofice în lucrările Părinţilor, după cum am 
putut constata. De pildă, folosesc argumente raţionale despre existenţa lui Dumne- 

zeu, mai ales argumentul despre ordine şi providenţă. Ei speculează despre originea 
şi natura sufletului. Sf. Grigore de Nyssa a avut chiar unele idei care stau sub semnul 
filosofiei naturii sau cosmologiei. Dar, de vreme ce argumentele lor, de pildă cele 
despre existenţa lui Dumnezeu, nu sunt prelucrate în vreo dezvoltare sistematică, ar 
putea să pară straniu să le luăm în evidenţă în această lucrare. Cred, totuşi, că ar fi o 
greşeală, căci chiar şi o abordare succintă a gândirii patristice este suficientă pentru a 
dezvălui un aspect care ar putea fi uitat de către cei care cunosc puţine lucruri despre 
gândirea filosofică creştină. Dat fiind că Sf. Toma de Aquino, ale cărui lucrări au cu¬ 
noscut în ultima vreme un interes deosebit din partea gânditorilor catolici, a adoptat 
o bună parte din sistemul aristotelic şi că gânditori timpurii ai „erei moderne”, cum 
ar fi Descartes şi Francis Bacon, au criticat sever aristotelismul scolastic, se acceptă 
ca un lucru prestabilit că filosofia creştină, sau cel puţin filosofia catolică, înseamnă 
aristotelism şi nimic mai mult. Cu toate acestea, lăsând deoparte abordările din ulti¬ 
mele secole, o analiză a gândirii patristice arată că Platon, nu Aristotel, a fost gândi¬ 
torul grec cel mai prezent în textele Părinţilor Bisericii. Aceasta s-ar putea datora in 
mare parte faptului că neoplatonsimul a fost filosofia dominantă şi viguroasă în acea 
vreme şi că Părinţii nu numai că l-au citit pe Platon prin intermediul interpretărilor 
neoplatonice, dar cunoşteau desigur mai puţine despre Aristotel, în majoritatea ca¬ 
zurilor. Rămâne însă adevărat că, oricare ar fi fost cauza sau cauzele. Părinţii au avut 
tendinţa să vadă în Platon un precursor al creştinismului iar elementele filosofice pe 
care le-au adoptat au fost, în marea lor majoritate, din tradiţia platonică. Dacă Ia aces¬ 
tea se adaugă faptul că gândirea patristică, mai ales cea a lui Augustin, a influenţat 
profund nu numai primele secole medievale, nu numai gânditori eminenţi precum 
Sf. Anselm sau Sf. Bonaventura, ci şi pe Sf. Toma de Aquino însuşi, se poate constata 
că, din punct de vedere istoric cel puţin, o cunoaştere a gândirii patristice este demnă 
de interes şi valoroasă în sine. 

CAPITOLUL III 


SF. AUGUSTIN (i) 

Viaţa şi opera - Sf. Augustin şifilosofia. 


Pentru creştinătatea latină, numele Sfântului Augustin se impune ca cel mai de 
seamă dintre cele ale Părinţilor Bisericii, atât din punct de vedere literar, cât şi din 
punct de vedere teologic, un nume care a dominat gândirea occidentală până în se¬ 
colul al XlII-lea şi care nu îşi poate pierde vreodată strălucirea, în pofida aristotelis- 
mului Sfântului Toma de Aquino şi a Şcolii sale, mai ales pentru că acest aristotelism 
nu putea să-l ignore şi nici să-l subestimeze pe marele învăţător african. într-adevăr, 
pentru a înţelege mai bine curentele de gândire ale Evului Mediu, o cunoaştere a 
augustinismului este esenţială. în această lucrare gândirea lui Augustin nu poate fi 
tratată la înălţimea meritelor sale, şi anume exhaustiv, însă trebuie abordată, chiar 
dacă doar pe scurt. 

Născut la Tagaste, în provincia Numidia, la 13 noiembrie 354, Augustin provenea 
dintr-un tată păgân, Patriciu, şi o mamă creştină. Sfânta Monica. Mama şi-a crescut 
copilul în tradiţia creştină, însă botezul lui Augustin a fost amânat conform unui 
obicei, chiar dacă de nedorit, al timpurilor. 1 Copilul a deprins noţiuni de latină şi 
aritmetică de la un profesor din Tagaste, însă prefera jocurile - la care şi-a dorit 
întotdeauna să fie câştigător - studiului; cât despre greacă - pe care a început să o 
înveţe mai târziu - o ura, deşi se simţea atras de poemele homerice pe care le privea ca 
pe o poveste. A spune că Augustin nu ştia aproape deloc greaca nu ar fi adevărat, însă 
este la fel de cert că el nu a reuşit niciodată să citească cu uşurinţă în această limbă. 

în jurul anului 365, Augustin a ajuns în oraşul Madaura, unde şi-a însuşit bazele 
cunoştinţelor de literatură şi de gramatică latină. Madaura era încă, în mare parte, un 
oraş păgân, şi ca urmare a atmosferei generale şi a studierii clasicilor latini, tânărul 
s-a îndepărtat de credinţa mamei sale. Anul de inactivitate petrecut la Tagaste (între 
369-370) nu a remediat situaţia. în 370, anul morţii tatălui său, care tocmai devenise 
credincios, Augustin a început studiul retoricii la Cartagina, cel mai mare oraş pe care 
îl văzuse până atunci. Moravurile din marele port şi centru de guvernământ, amestecul 


1 Conf., r, 11 , 17 . 

dintre ritualurile obscene şi culturile importate din Orient, la care se adaugă faptul că 
Augustin, fire mediteraneană, era deja un bărbat cu dorinţe aprinse şi năvalnice, au dus 
la distanţarea sa de idealurile morale ale creştinismului şi nu a trecut mult timp până 
când şi-a luat o amantă cu care a trăit mai bine de zece ani şi cu care, in al doilea an al 
şederii sale la Cartagina, a avut un copil. Totuşi, în pofida stilului său de viaţă dezordonat, 
Augustin nu şi-a neglijat niciodată studiile şi a excelat în ceea ce priveşte retorica. 

La puţin timp după ce a citit Hortensius al lui Cicero, care a îndreptat mintea 
tânărului spre căutarea adevărului, Augustin a acceptat învăţăturile maniheilor, 1 
care păreau să-i ofere o reprezentare raţională a adevărului, spre deosebire de ideile 
barbare şi doctrinele lipsite de logică ale creştinismului. Astfel, creştinii susţineau că 
Dumnezeu a creat întreaga lume şi că Dumnezeu este bun; cum puteau ei, atunci, 
explica existenţa răului şi a suferinţei? Maniheii susţineau o teorie dualistă, potrivit 
căreia există două principii ultime: unul bun, cel al luminii, Dumnezeu sau Ormuzd, 
şi unul rău, cel al întunericului, Ahriman. Aceste principii sunt veşnice, la fel şi lupta 
ce se dă intre ele, o luptă reflectată in lume, rezultatul acestor două principii mereu 
aflate în conflict reciproc. Sufletul omului este compus din lumină şi este rezultatul 
principiului binelui, in timp ce trupul, alcătuit din materie şi, deci, inferior, este 
lucrarea principiului răului. Acest sistem îl mulţumea pe Augustin atât pentru că 
părea să explice problema răului, cât şi datorită materialismului său fundamental, căci 
până atunci nu putuse să conceapă existenţa unei realităţi imateriale, imperceptibile 
simţurilor. Conştient de propriile impulsuri şi dorinţe senzuale, Augustin simţea 
acum că le poate atribui unei cauze malefice, exterioare lui. în plus, deşi maniheii 
condamnau actul sexual şi consumul de carne şi propăvăduiau practicile ascetice, 
cum ar fi postul, aceste practici erau obligatorii doar pentru cei aleşi, nu şi pentru 
„aspiranţi", din rândul cărora făcea parte Augustin. 

Distanţat de creştinism atât din punctul de vedere moral cât şi intelectual, Augustin 
s-a întors la Tagaste în 374 şi a predat literatura şi gramatica latină pentru un an, după 
care şi-a deschis o şcoală de retorică la Cartagina in toamna anului 374. A locuit cu 
amanta şi copilul lor, Adeodatus, iar în această perioadă a câştigat un premiu pentru 
poezie (o lucrare dramatică care nu s-a mai păstrat) şi a publicat prima sa lucrare în 
proză, De pulchro et apto. Şederea la Cartagina a durat până în 383 şi, la scurt timp 
înainte de plecarea sa la Roma, a avut loc un eveniment important. Augustin era 
măcinat de dileme la care maniheii nu puteau răspunde, cum ar fi problema originii 


Maniheismul, fondat de Manes sau Mani în secolul al IlI-lea, originar din Persia, era un 
amestec de elemente persane şi creştine. 

certitudinii în gândirea umană, motivul pentru care cele două principii sunt într- 
un etern conflict etc S-a întâmplat ca un cunoscut episcop maniheist, Faustus, să 
vină la Cartagina, iar Augustin s-a hotărât să afle la el o rezolvare satisfăcătoare a 
problemelor sale, însă, deşi l-a găsit pe Faustus agreabil şi prietenos, nu a reuşit să 
găsească în cuvintele sale satisfacţia intelectuală aşteptată. Prin urmare, cu credinţa 
în maniheism oarecum zdruncinată, a pornit către Roma. Plecarea s-a datorat pe de o 
parte faptului că studenţii săi din Cartagina erau lipsiţi de educaţie şi greu de stăpânit, 
în timp ce despre comportamentul studenţilor din Roma auzise lucruri bune, iar pe de 
alta faptului că spera într-un un mai mare succes în cariera sa în metropola imperială. 
Ajuns la Roma, şi-a deschis o şcoală de retorică, dar, deşi studenţii se purtau frumos, 
aveau obiceiul supărător de a se muta din şcoală chiar atunci când trebuia făcută 
plata taxelor de şcolarizare. Prin urmare, şi-a căutat şi a reuşit să şi obţină un post de 
profesor de retorică Ia Milano în 384, însă nu a părăsit Roma fără să-şi fi pierdut o 
mare parte din credinţa sa în maniheism şi să fi fost atras de scepticismul academic, 
cu toate că a rămas, cu numele, un adept al maniheismului şi încă mai accepta unele 
din ideile maniheilor, spre exemplu, materialismul acestora. 

La Milano, Augustin a început să aibă o părere mai bună despre creştinism, 
datorită predicilor despre Scripturi ale Sfântului Ambrozie, episcopul de Milano, 
însă deşi era pregătit să devină din nou catehumen, nu era convins încă de adevărul 
creştinismului. Mai mult decât atât, dorinţele sale erau încă prea puternice pentru el. 
Mama sa şi-ar fi dorit să-l căsătorească cu o fată anume, sperând că mariajul îl va ajuta 
să-şi schimbe viaţa, însă neputând să o aştepte cât ar fi trebuit pe fata respectivă, şi-a 
luat o altă amantă în locul mamei lui Adeodatus, de care se despărţise îndurerat, în 
vederea căsătoriei propuse. în acea perioadă Augustin a citit unele tratate „platonice” 
în traducerea latină a lui Victorinus, cel mai probabil Eneadele lui Plotin. Efectul neo¬ 
platonismului a fost acela de a-1 elibera de încătuşarea materialismului şi de a-i înlesni 
acceptarea ideii de realitate imaterială. în plus, conceptul plotinian al răului văzut ca 
absenţă mai degrabă decât ceva pozitiv, i-a arătat cum se putea pune problema fără a 
recurge la dualismul specific maniheilor. Altfel spus, rolul neoplatonismului la acea 
vreme a fost să facă posibil ca Augustin să vadă cât de raţional este creştinismul 
şi l-a determinat să recitească Noul Testament, în special scrierile Sfântului Pavel. 
Dacă neoplatonismul i-a sugerat ideea de contemplare a lucrurilor spirituale şi a 
înţelepciunii, în sensul intelectual al termenului, Noul Testament i-a arătat că era 
necesar să-ţi şi trăieşti viaţa în acord cu înţelepciunea. 

Aceste impresii i-au fost confirmate de întâlnirea cu doi oameni, Simplicianus 
şi Pontitianus. Cel dintâi, un preot bătrân, i-a relatat cum s-a petrecut convertirea 
lui Victorianus neoplatonicul la creştinism şi, ascultându- 1 , tânărul „ardea de dorinţa 

de a face la fel”, 1 în timp ce ultimul i-a vorbit despre viaţa Sfântului Antonie din 
Egipt, fâcându -1 pe Augustin să se simtă dezgustat de starea sa morală. 2 A urmat 
acea intensă luptă morală, care a culminat cu celebra scenă petrecută în grădina casei 
sale, atunci când, auzind o voce de copil de dincolo de un zid strigând în mod repetat 
Toile lege! Toile lege!? Augustin a deschis Noul Testament la întâmplare şi a dat peste 
cuvintele Sfântului Pavel din Epistola către Romani, 4 care i-au pecetluit convertirea 
morală. 5 Este limpede că această convertire care a avut loc atunci era una morală, o 
convertire a voinţei, o convertire care a urmat celei intelectuale. Lectura scrierilor 
neoplatonice a fost un instrument al convertirii intelectuale a lui Augustin, în vreme 
ce convertirea sa morală, din punct de vedere uman, a fost pregătită de predicile lui 
Ambrozie şi de cuvintele lui Simplicianus şi Pontitianus şi confirmată şi pecetluită 
de Noul Testament. Lupta celei de-a doua convertiri, a celei morale, a fost accentuată 
de faptul că ştia deja ce trebuie să facă, deşi, pe de altă parte, se simţea lipsit de 
forţa necesară pentru a o îndeplini: oricum, sub impulsul harului, el a dat cuvintelor 
Sfântului Pavel, pe care le-a citit în grădină, o „veritabilă adeziune” şi, astfel, viaţa sa 
a fost schimbată. Această convertire a avut loc în vara anului 386. 

O boală a plămânilor i-a oferit 1 u i Augustin scuza pentru ase retrage din activitatea 
didactică, iar la Cassiciacum, prin lecturi, reflecţii şi discuţii cu prietenii, a încercat 
să ajungă la o mai bună înţelegere a religiei creştine, folosind ca instrumente în 
acest scop concepte şi teme împrumutate din filosofia neoplatonică, ideea sa despre 
creştinism fiind, pe moment, încă incompletă şi impregnată de neoplatonism. Din 
această perioadă a retragerii sale datează lucrările Contra Academicos, De Beata Vita 
şi De Ordine. întorcându-se la Milano, Augustin a scris De Immortalitate Animae (şi 
Soliloquia au fost scrise cam în această perioadă) şi a început să lucreze la De Musica. 
în Sâmbăta Mare a anului 387, Augustin a fost botezat de Sfântul Ambrozie, iar la 
scurt timp s-a pregătit să se întoarcă în Africa. Mama sa, care venise în Italia, a murit 
la Ostia în timp ce aşteptau o corabie. (La Ostia s-a petrecut celebra scenă descrisă în 
Confesiuni ). 6 Augustin şi-a amânat întoarcerea în Africa şi, în timp ce stătea la Roma, 
a scris De libero arbitrio, De Quantitate Animae şi De moribus ecclesiae Catholicae et de 
moribus Manichaeorum. în toamna anului 388 s-a îmbarcat spre Africa. 


' Conf, 8, 5,10. 

2 Ibidem, 8, 7,16. 

3 „Ia, citeşte! Ia, citeşte!" ( 1 b. lat., n.r.) 

4 Rom., 13, 13-14. 

s Conf., 8, 8-12. 

6 9, 10, 23-26. 



CAPITOLUL III - SF. AUGUSTIN (i) 


Ajuns înapoi la Tagaste, Augustin a întemeiat o comunitate monahală restrânsă. 
Din această perioadă (388-391) datează De g enesi contra Manichaeos, De Magistro şi 
De vera religione, şi tot atunci a terminat şi De Musica. Probabil că tot în acest timp 
a revizuit sau a dus la bun sfârşit De Moribus, menţionat mai sus. La Cassiciacum, 
Augustin hotărâse să nu se căsătorească, dar se pare că nu a intenţionat să ceară 
hirotonisirea, pentru că împotriva voinţei sale episcopul de Hippona l-a sfinţit preot 
în anul 391, pe când se afla în vizită în acest oraş-port, la aproximativ o sută cincizeci 
de mile vest de Cartagina. Episcopul dorea ajutorul său iar Augustin s-a stabilit la 
Hippona şi a ridicat o mănăstire. Angajat în controverse cu maniheii, el a scris De 
utilitate credendi, De duabus animus, Disputatio contra Fortunatum şi De Fide et Symbolo, 
o predică despre Crez ţinută în faţa unui sinod al episcopilor africani, şi Psalmus contra 
partem Donaţi, o predică împotriva donatiştilor. De asemenea, Augustin a început să 
scrie un comentariu literal al Genezei, însă aşa cum sugerează şi numele, De Genesi 
ad litteram liber imperfectus, l-a lăsat neterminat. De diversis quaestionibus (389-396), 
Contra Adimantum Manichaeum, De Sermone Domini in monte, De Mendacio şi De 
Continentia şi diverse Comentarii (ale Epistolelor către Romani şi Galateni) datează tot 
din perioada de început a vieţii preoţeşti a lui Augustin. 

în anul 395-396, Augustin a fost uns episcop auxiliar de Hippona, punând bazele 
altui aşezământ monastic, situat în imediata vecinătate a reşedinţei sale, la foarte scurt 
timp după hirotonisirea sa ca episcop. Atunci când Valerius, episcop de Hippona, a 
murit în 396, la nici un an de la investirea lui Augustin, acesta a devenit episcop în 
locul lui Valerius şi şi-a păstrat funcţia până la moarte. Aceasta însemna că Augustin 
trebuia să îşi asume conducerea unei dioceze marcate de schisma donatistă, în loc să 
se dedice unei vieţi calme de rugăciune şi studiu. Cu toate acestea, oricare ar fi fost 
dispoziţiile sale personale, Augustin s-a aruncat cu ardoare în lupta anti-donatistă, 
predicând, polemizând şi publicând dezbateri anti-donatiste. în pofida acestei 
activităţi, el şi-a găsit timp şi pentru a scrie opere precum De diversis quaestionibus ad 
Simplicianum (397), o parte din De Doctrina Christiana (a IV-a carte fiind adăugată în 
426), o parte din Confesiuni (întreaga lucrare apare în jurul anului 400) şi Annotationes 
in Job. Augustin a purtat o corespondenţă polemică, pe subiecte biblice, cu Sfântul 
Ieronim, marele învăţat. 

în anul 400, Sfântul Augustin a început unul dintre cele mai importante tratate, 
cele cincisprezece cărţi ale De Trinitate, terminate în 417, iar în 401 a început să 
scrie cele douăsprezece cărţi din De Genesi ad litteram, finalizate în 415. în acelaşi 
an (400) a apărut De catechizandis rudibus, De Consensu Evangelistarum, De Opera 
Monachorum, Contra Faustum Manichaeum (treizeci şi trei de cărţi) şi prima carte 
din Contra litteras Petiliani (episcop donatist de Cirta), a doua datând din 401-402, 

iar a treia din 402-403. Acestea au fost urmate de alte lucrări antidonatiste, cum ar fi 
Contra Cresconium grammaticum partis Donaţi (402), cu toate că multe opere nu au 
fost păstrate, şi de mai multe scrieri împotriva maniheilor. Pe lângă această activitate 
polemică, Augustin a predicat şi a scris scrisori în mod constant: astfel, scrisoarea 
către Dioscorus, 1 în care - ca răspuns la anumite întrebări despre Cicero - Augustin 
îşi dezvoltă ideile cu privire la filosofia păgână, încă manifestând o predilecţie către 
neoplatonism, datează din anul 410. 

De-a lungul timpului, împotriva donatiştilor au fost emise mai multe edicte 
imperiale, iar în preajma anului 411, după întâlnirea ce a avut loc atunci, Augustin 
a putut să-şi îndrepte atenţia către alţi adversari, pelagienii. Pelagius, cel care a 
exagerat rolul voinţei umane în mântuirea omului, minimizându-1 pe cel al harului 
şi negând păcatul originar, a vizitat Cartagina în 410 însoţit de Coelestius. în 411, 
după plecarea lui Pelagius spre Orient, Coelestius a fost excomunicat de către un 
conciliu din Cartagina. Pelagius încercase să folosească texte augustiniene din De 
libero arbitrio pentru a-şi susţine propria erezie, însă episcopul şi-a expus foarte clar 
punctul de vedere în De peccatorum meritis et remissione, et de baptismo parvulorum, 
ad Marcellinum şi, în acelaşi an (412), în De spiritu et littera şi, mai târziu, în Defide 
et operibus (413), De natura et gratia contra Pelagium (415) şi în De perfectione iustitiae 
hominis (415). Totuşi, nemulţumit de polemica sa anti-pelagiană, Augustin a început 
în 413 cele douăzeci şi două de cărţi ale De Civitate Dei (terminate în 426), una dintre 
cele mai importante şi mai cunoscute lucrări ale sale, scrise pe fundalul invaziei 
barbare în imperiu, pregătind totodată o mare parte din Enarrationes in Psalmos. în 
415, Augustin a mai publicat Ad Orosium, contra Priscillianistas et Origenistas, o carte 
împotriva ereziei iniţiate de episcopul spaniol Priscillian, iar în cadrul polemicii 
antipelagiene. De Gestis Pelagii (417) şi De Gratia Christi et peccato originali (418). Ca 
şi cum toate acestea nu ar fi fost de ajuns, Augustin a terminat De Trinitate şi a scris 
In Joannis Evangelium (416-417) şi In Epistolas Joannis ad Parthos (416), ca să nu mai 
vorbim de numeroasele sale scrisori şi predici. 

în 418, pelagianismul a fost condamnat, mai întâi de un Conciliu al episcopilor 
africani, apoi de împăratul Honorius şi, în cele din urmă, de Papa Zosimus, însă 
controversa nu se terminase încă. Atunci când Augustin a fost acuzat de Iulian, 
episcop eretic de Eclanum, că a inventat conceptul de păcat originar. Sfântul i-a 
răspuns în lucrarea De nuptiis et concupiscentia (4T9-420), iar în 420 i-a adresat Papei 
două cărţi Contra duas epistolas Pelagianorum ad Bonifacium Papam, urmate de Contra 


Epist., 118. 

Iulianum haeresis Pelagianae defensorem (şase cărţi) în 421. Din această perioadă mai 
datează şi De anima et dus origine (419), Contra mendacium ad Consentium (420), 
Contra adversarium Legis et Prophetarum (420), Enchiridion ad Laurentium, Defide, spe, 
caritate (421), De cura pro mortuis gerenda, ad Paulinum Nolanum (420-421). 

în 426, simţind că nu mai are mult de trăit, Augustin a asigurat viitorul diocezei 
sale, numindu -1 ca succesor pe preotul Eraclius, un gest aclamat de popor. însă viaţa 
literară a Sfântului nu se terminase încă, aşa că în 426-427, Augustin publică De 
gratia et libero arbitrio ad Valentinum, De correptione et gratia şi cele două cărţi din 
Retractiones, conţinând o analiză critică a lucrărilor sale şi fiind deosebit de valoroase 
pentru stabilirea cronologiei lor. în tot acest timp, situaţia Imperiului se înrăutăţea, iar 
în 429 Genseric i-a condus pe vandali din Spania către Africa. Augustin a continuat 
însă să scrie. în 427, el publică Speculum de Scriptura Sacra, o selecţie de texte biblice, 
iar în 428 De haeresibus ad Quodvultdeum, urmată de De praedestinatione sanctorum 
ad Prosperam şi De dono perseverantiae ad Prosperam în 428-429. Totodată, Augustin 
a început Opus imperfectum contra Julianum (429), o respingere neterminată a unui 
tratat anti-augustinian scris cu ceva timp înainte de către Iulian pelagianul, care i-a 
parvenit Sfântului abia în 428. Augustin a intrat în contact şi cu arianismul, iar în 
428 i-au apărut Collatio cum Maximino Arianorum episcopo şi Contra Maximinum 
haereticum. 

La sfârşitul primăverii sau la începutul verii lui 430, vandalii au asediat Hippona. 
Chiar în timpul acestui asediu, Augustin a murit, la 28 august 430, în timp ce recita 
psalmii de penitenţă. Possidius remarcă faptul că el nu a lăsat niciun testament pentru 
că, asemenea unui sărac al Domnului, el nu avea nimic de lăsat. Ulterior, vandalii au 
incendiat oraşul, însă catedrala şi biblioteca lui Augustin au rămas intacte. Possidius 
a scris Viaţa lui Augustin, care poate fi găsită în Patrologia latină. „Cei ce au citit ceea 
ce el (Augustin) a scris despre cele divine pot avea multe de câştigat; cred însă că ar 
fi profitat mai mult dacă l-ar fi auzit sau l-ar fi văzut predicând în biserică şi mai ales 
dacă ar fi avut privilegiul să se bucure de o discuţie personală cu el”. 1 

2. Poate părea ciudat faptul că am vorbit despre controversele teologice ale 
Sfântului Augustin, enumerând un număr mare de tratate teologice, însă o schiţă 
sumară a vieţii şi a activităţii sale sunt de ajuns pentru a lămuri faptul că, din punctul 
meu de vedere, Augustin nu a scris opere strict filosofice. într-o lucrare ca cea de faţă 
nu intenţionez să tratez doctrina pur teologică a lui Augustin, însă, pentru a evidenţia 
învăţătura sa filosofică, trebuie să recurgem frecvent la tratate, în principal, teologice. 


1 Vita S. Aug., 31. 

De aceea, pentru a clarifica teoria cunoaşterii la Augustin, este necesar să consultăm 
textele relevante din De Trinitate, pentru teoria sa despre rationes seminales, De Genesi 
ad litteram, iar pentru concepţia sa despre timp, Confesiuni. Acest amestec de teme 
teologice şi filosofice ne poate părea straniu şi nesistematic, obişnuiţi fiind cu o 
distincţie clară între terenul teologiei dogmatice şi cel al filosofiei; trebuie să ţinem 
însă seama că Augustin, asemenea altor Părinţi şi autori de texte ale creştinismului 
timpuriu, nu a delimitat aceste domenii cu precizie. Acest fapt nu înseamnă că 
Augustin nu ar fi recunoscut, cu atât mai puţin că ar fi negat, puterea intelectului 
de a ajunge la adevăr în lipsa Revelaţiei; mai degrabă, el a privit înţelepciunea 
creştină ca pe un tot unitar, a încercat să înţeleagă credinţa creştină şi să vadă lumea 
şi viaţa în lumina înţelepciunii creştine. Augustin ştia foarte bine că argumentele 
raţionale pot fi invocate, spre exemplu, pentru a demonstra existenţa lui Dumnezeu, 
însă nu era interesat de o adeziune pur intelectuală faţă de existenţa Acestuia, ci 
de consimţământul real al voinţei, de aderarea fermă a acesteia la Dumnezeu, fiind 
conştient totodată că, in concreto, o asemenea adeziune necesită harul divin. Pe scurt, 
Augustin nu a jucat două roluri, cel al teologului şi cel al filosofului, interesat de 
„omul natural”, ci l-a privit pe om aşa cum este el de fapt, în umanitatea sa căzută 
şi mântuită, un om capabil de a ajunge la adevăr, dar dependent în mod constant de 
harul lui Dumnezeu, pe care îl cere pentru a primi adevărul care mântuieşte. Dacă 
este vorba de a convinge pe cineva că Dumnezeu există, Augustin ar privi dovada ca 
pe un stadiu sau ca pe un instrument în procesul complex de convertire şi mântuire 
a omului: ar recunoaşte dovada ca fiind în sine raţională, însă ar fi pe deplin conştient 
nu doar de pregătirea morală necesară pentru a susţine cu convingere dovada, ci 
şi de faptul că, potrivit planului lui Dumnezeu pentru om, recunoaşterea existenţei 
Sale nu este suficientă, ci ea ar trebui să îl conducă pe om, sub impulsul harului, 
la credinţa supranaturală în Revelaţia divină şi la o viaţă conformă cu învăţătura lui 
Christos. Raţiunea are rolul său în a aduce un om spre credinţă, iar odată ce omul 
a dobândit acea credinţă, ea are rolul său în a pătrunde fundamentele sale, însă 
ceea ce primează în viziunea lui Augustin este relaţia dintre suflet şi Dumnezeu. 
Raţiunea, după cum am văzut, şi-a avut rolul său în propria-i convertire intelectuală 
şi chiar şi după aceea: generalizând propria-i experienţă, Augustin obişnuia să vadă 
în plinătatea înţelepciunii aprofundarea obiectului credinţei, deşi, tinzând spre 
înţelepciune, raţiunea îl ajută pe om să se pregătească pentru credinţă. „Tratamentul 
care-i este administrat treptat şi precis sufletului de providenţă şi de nemaipomenita 
sa bunătate este de o extraordinară frumuseţe. Căci acest tratament îi este dat cu 
hotărâre şi raţiune. Autoritatea reclamă credinţă şi-l pregăteşte pe om pentru pentru 

raţiune. Raţiunea îl conduce pe om la înţelegere şi cunoaştere, cu toate că raţiunea nu 
renunţă nicodată de tot la autoritate, când se ţine seama în cine trebuie să creadă .” 1 

Această atitudine a fost specifică tradiţiei augustiniene. Dacă idealul Sfântului 
Anselm este exprimat prin dictonul Credo, ut intelligam, în secolul al XlII-lea, Sf. 
Bonaventura respingea în mod explicit delimitarea strictă între sfera teologiei şi cea 
a filosofiei. Distincţia tomistă dintre ştiinţele teologiei dogmatice şi filosofie, alături 
de distincţia dintre metodele proprii fiecărei ştiinţe, s-au dezvoltat inevitabil dintr-o 
atitudine anterioară, deşi, spre deosebire de aceasta, ea se bucură de marele avantaj 
de a-şi găsi corespondent în distincţia reală dintre Revelaţie şi datele raţiunii, între 
supranatural şi natural. Este, în acelaşi timp, o protejare a doctrinei supranaturalului 
şi a capacităţilor naturale ale omului. Şi cu toate acestea, pe de altă parte, atitudinea 
augustiniană se bucură de avantajul de a contempla omul aşa cum este el, omul concret, 
căci omul de fado are un singur scop, cel supranatural, iar în ceea ce priveşte existenţa 
reală, există numai un om căzut şi mântuit: nu a fost, nu este şi nu va exista niciodată 
un om pur „natural", fără o vocaţie şi un scop supranaturale. Dacă tomismul, fără a 
neglija că omul in concreto nu poate fi lipsit de un scop supranatural, pune accentul 
pe distincţia dintre supranatural şi natural, dintre credinţă şi raţiune, augustinismul, 
fără a ignora nici în cel mai mic amănunt caracterul dat al credinţei supranaturale şi 
al harului, prezintă întotdeauna omul in concreto şi este în primul rând interesat de 
relaţia lui efectivă cu Dumnezeu. 

Aşa stând lucrurile, este normal să trebuiască să distingem ideile „pur filosofice" 
ale lui Augustin din întreaga textură a gândirii sale. Pentru a face aceasta, trebuie, 
desigur, să analizăm augustinismul dintr-un punct de vedere mai mult sau mai puţin 
tomist, ceea ce nu înseamnă că o astfel de abordare nu ar fi legitimă: ar însemna 
să ne întrebăm care din ideile lui Augustin sunt filosofice în sensul academic al 
cuvântului, să desprindem ideile din context, ceea ce într-o istorie a filosofiei, care 
presupune o anume idee referitor la ce este aceasta, nu avem de ales. Trebuie să 
admitem, totuşi, că o astfel analiză a ideilor filosofice ale lui Augustin, folosind 
cuvântul în sensul tomist, ar da o idee destul de vagă despre realizările intelectuale 
ale Sfântului, cel puţin aceluia pregătit în spiritul academic şi obiectiv al tomismului, 
deoarece Augustin nu şi-a elaborat niciodată un sistem filosofic ca atare şi nici nu şi-a 
dezvoltat, definit şi demonstrat ideile filosofice aşa cum procedează în mod obişnuit 
un tomist. Rezultatul este că, adesea, este greu de precizat ce a vrut Augustin să 
spună prin cutare sau cutare idee sau afirmaţie şi cât de precis a înţeles-o: adesea 


1 De vero relig., 24, 45. [trad. rom.. Despre adevărata religie, trad. de Christian Bejan, Ed. Hu- 
manitas. Bucureşti, 2007, p. 103] 

există o aură de vaguitate, de aluzii şi de lipsă a definiţiilor în ceea ce priveşte ideile 
sale, ce ne lasă nesatisfacuţi, perplecşi şi curioşi. Stilul rigid al tomismului ar putea 
susţine în continuare că filosofi a lui Augustin nu conţine nimic important care să 
nu fi fost spus mai bine de Sfântul Toma, mai clar definit şi delimitat, însă este un 
fapt de netăgăduit că tradiţia augustiniană este şi astăzi vie. Poate tocmai această 
formă incompletă, această lipsă de sistematicitate, şi această capacitate de a „sugera” 
contribuie la longevitatea tradiţiei sale, deoarece „augustinianul" nu se confruntă 
cu un sistem închis, pentru a fi acceptat, respins sau mutilat, ci cu o abordare, o 
inspiraţie şi cu anumite idei fundamentale care se pretează la noi dezvoltări, astfel 
încât acesta să rămână perfect fidel spiritului augustinian, fără a se distanţa de ceea 
ce Augustin a spus de fapt. 






FILOSOFlA MEDIEVALĂ 

4 V, & ^ ;V % V J 

SF. AUGUSTIN (2): CUNOAŞTEREA 

Cunoaşterea în vederea beatitudinii - împotriva scepticismului - 
Cunoaşterea prin experienţă - Natura senzaţiei - Idei Divine - Iluminare şi abstracţie. 


1. A Începe cu „epistemologia” Sfântului Augustin poate da impresia că Augustin era 
preocupat de elaborarea unei teorii a cunoaşterii pentru ea însăşi sau ca o propedeu¬ 
tică metodologică către metafizică. Totuşi, aceasta ar fi o impresie greşită, deoarece 
Augustin nu s-a aplecat, să zicem aşa, spre crearea unei teorii a cunoaşterii şi, apoi, 
pe baza unei teorii realiste a cunoaşterii, spre construirea unei metafizici sistematice. 
Dacă Spinoza, potrivit propriilor sale cuvinte', a dorit să elaboreze filosofia despre 
Dumnezeu sau Substanţă, datorită faptului că numai contemplarea unui Obiect in¬ 
finit şi etern poate satisface pe deplin mintea şi sufletul şi poate aduce fericire su¬ 
fletului, cu atât mai mult am putea face o afirmaţie analogă despre Augustin, care a 
accentuat faptul că trebuie căutată cunoaşterea adevărului nu din motive pur acade¬ 
mice, ci pentru că aduce adevărata fericire, adevărata beatitudine. Omul îşi dă seama 
de imperfecţiunea sa, tinde spre ceva mai mare decât el, care îi poate aduce pace şi 
fericire, iar cunoaşterea acelui obiect este o condiţie esenţială pentru atingerea aces¬ 
tuia; dar consideră această cunoaştere în funcţie de o finalitate, beatitudinea. Numai 
înţeleptul poate fi fericit, şi înţelepciunea postulează cunoaşterea adevărului, dar nu 
poate fi vorba, în gândirea lui Augustin, de speculaţie ca o finalitate în sine. Când 
tânărul Licentius, din Contra Academicos, susţine că înţelepciunea constă în căutarea 
adevărului şi declară, precum Lessing, că fericirea trebuie aflată mai degrabă în cău¬ 
tarea adevărului decât în atingerea efectivă şi deţinerea acestuia, Augustin răspunde 
că este absurd să vorbeşti despre înţelepciunea unui om care nu cunoaşte adevărul. în 
De Beata Vita 2 , el spune că nimeni nu este fericit când nu are ceea ce se străduieşte să 
obţină, astfel încât omul care caută adevărul, dar nul-a găsit încă, nu se poate spune 
că este cu adevărat fericit. Augustin însuşi a căutat adevărul pentru că a simţit nevoia 
de a-1 căuta, şi, privind în urmă la calea sa, el a interpretat aceasta ca pe o căutare a lui 


De Intellectus Emendatione. 
2 ,10 şi 14; 4, 27 sq. 



5o/5i 


Christos şi a înţelepciunii creştine, ca pe o atracţie către frumuseţea divină, şi a uni¬ 
versalizat această experienţă. Cu toate acestea, această universalizare a propriei sale 
experienţe nu înseamnă că ideile sale erau pur subiective: introspecţia sa psihologică 
i-a permis să dezvăluie dinamismul sufletului uman. 

Totuşi, a spune că Augustin nu a fost un „intelectualist” în sens academic şi că 
filosofia sa este eudemonistă nu înseamnă că nu a fost perfect conştient de problema 
certitudinii. Ar fi totuşi o greşeală să spunem că Augustin a fost preocupat de între¬ 
barea „Putem oare atinge certitudinea?”. După cum vom vedea, el chiar a răspuns 
la această întrebare, dar întrebarea care i-a captat atenţia în perioada de maturitate 
a gândirii sale a fost mai degrabă „Cum putem să atingem certitudinea?”. Dacă nu 
putem pune la îndoială faptul că atingem certitudinea, rămâne totuşi problema ur¬ 
mătoare: „Cum poate mintea umană, limitată şi schimbătoare, să atingă o anumită 
cunoaştere a adevărurilor eterne, adevăruri care conduc mintea umană şi astfel o 
transcend?". După ce s-a desprins de credinţa sa în maniheism, Augustin a fost ten¬ 
tat să cadă iar în plasa scepticismului academic: victoria sa asupra acestei tentaţii şi-a 
expus-o în Contra Academicos, unde ne arată că ajungem cu siguranţă la certitudinea 
anumitor fapte cel puţin. Odată lămurite acestea, lectura „lucrărilor platonice" l-a 
condus la o nouă problemă: Cum se face că putem nu numai să cunoaştem cu cer¬ 
titudine adevăruri eterne şi necesare, dar să le şi cunoaştem ca adevăruri eterne şi 
necesare? Platon explica acest lucru prin teoria reminiscenţei; cum avea să o explice 
Augustin? Discutarea problemei îl interesa în sine şi pentru sine, fără îndoială; dar 
vedea de asemenea în ceea ce considera a fi răspunsul corect o dovadă clară a existen¬ 
ţei şi lucrării lui Dumnezeu. Cunoaşterea adevărului etern ar trebui astfel să conducă 
sufletul, prin meditaţia asupra acelei cunoaşteri, la cunoaşterea lui Dumnezeu însuşi 
şi a activităţii Sale. 

2. După cum am mai spus deja, în Contra Academicos Augustin este în primul 
rând preocupat să expună faptul că înţelepciunea este legată de fericire, iar cunoaş¬ 
terea adevărului, de înţelepciune. El clarifică de asemenea faptul că până şi scepticii 
sunt siguri de anumite adevăruri, cum ar fi acela că din două propoziţii disjunctive 
una este adevărată, iar cealaltă este falsă. „Sunt convins că există fie o lume, fie mai 
multe, şi, dacă sunt mai multe, atunci există un număr fie finit, fie infinit de lumi.” 
La fel, ştiu că lumea fie nu are început sau sfârşit, fie are un început, dar nu are sfâr¬ 
şit, fie nu a avut început, dar va avea un sfârşit, fie are şi început şi sfârşit. Cu alte 
cuvinte, sunt cel puţin sigur de principiul contradicţiei, 1 Din nou, chiar dacă uneori 


1 C. Acad., 3,10,23. 



CAPITOLUL IV - SF. AUGUSTIN (2) 


mă înşel crezând că aparenţele şi realitatea corespund tot timpul, sunt cel puţin si¬ 
gur de impresia mea subiectivă. „Nu pot să mă plâng în ceea ce priveşte simţurile, 
nu este corect să le ceri mai mult decât îţi pot oferi: orice văd ochii, văd cu adevărat. 
Atunci este oare adevărat ceea ce văd în cazul vâslei în apă? Adevărat. Căci, dată fiind 
cauza pentru care ea apare în acest fel (adică, strâmbă), dacă, atunci când este lăsată 
în apă, vâsla ar părea dreaptă, ar trebui să cred că mă înşeală ochii. Pentru că ei nu ar 
vedea ceea ce, date fiind circumstanţele, ar trebui să vadă... De asemenea, dacă sunt 
de acord cu ceea ce ochii văd, s-ar putea spune că mă înşel. Aşa că nu accepţi aceasta 
decât ca pe o aparenţă, şi atunci nu te vei înşela. Şi nu înţeleg cum scepticul l-ar putea 
contrazice pe omul care spune: „Ştiu că acest obiect îmi apare ca fiind alb, ştiu că acest 
sunet îmi place, ştiu că acest miros îmi este agreabil, ştiu că acesta pare dulce la gust, 
ştiu că simt rece atunci când ating acest lucru”.” 1 Sfântul Augustin se referă în pasajul 
de mai sus la epicurieni şi este clar că ceea ce vrea să spună este că simţurile ca atare 
nu ne înşală niciodată, nici nu ne mint, chiar dacă ne înşelăm noi înşine judecând că 
lucrurile există în mod obiectiv în acelaşi mod în care par a fi. Simpla aparenţă a vâslei 
strâmbe nu este iluzie, pentru că ar fi ceva în neregulă cu ochii mei dacă ea ar părea 
dreaptă. Dacă aş continua să judec că vâsla este intr-adevăr, strâmbă în sine, mă înşel, 
dar atâta timp cât spun pur şi simplu: „îmi apare ca fiind strâmbă”, spun adevărul şi 
ştiu că spun adevărul. La fel, dacă ies dintr-o cameră unde este foarte cald şi îmi bag 
mâna în apă călduţă, îmi poate părea rece, dar atât timp cât spun doar: „Această apă 
mi se pare rece", spun un lucru de al cărui adevăr sunt sigur, şi niciun sceptic nu mă 
poate contrazice. 

în afară de aceasta, oricine se îndoieşte ştie că se îndoieşte, aşa că este sigur măcar 
de acest adevăr, adică de faptul că se îndoieşte. Astfel oricine se îndoieşte că adevărul 
există cunoaşte cel puţin un adevăr, astfel încât însăşi capacitatea sa de a se îndoi ar 
trebui să îl convingă că există un asemenea lucru ca adevărul. 2 Suntem siguri de ase¬ 
menea de adevărurile matematice. Când cineva susţine că şapte plus trei egal zece, nu 
spune că ar trebui să fie egal cu zece, ci ştie cu siguranţă că este egal cu zece. 1 

3. Dar existenţele reale? Suntem oare siguri de existenţa vreunui obiect real sau 
suntem limitaţi la o anumită cunoaştere a unor principii abstracte şi a unor adevăruri 
matematice? Augustin răspunde că un om este cel puţin sigur de existenţa sa. Chiar 
şi presupunând că se îndoieşte de existenţa altor obiecte create sau a lui Dumnezeu, 


1 De vera relig., 39, 73. 

2 Ibidem, 3, 11, 26. 

1 De lib. arbit., 12, 34. 



însuşi faptul că se îndoieşte demonstrează că el există, căci dacă nu s-ar putea îndoi, 
nu ar fi existat, La fel, nici nu ar avea rost să sugerezi că cineva ar putea fi înşelat să 
creadă că cineva există, pentru că „dacă nu ai exista n-ai putea fi indus în eroare". 1 2 în 
această privinţă. Sfântul Augustin îl anticipează pe Descartes: Sifallor, sum. 

Cu existenţa, Augustin asociază viaţa şi înţelegerea. în De Libero Arbitrio,- scoate în 
evidenţă faptul că este limpede pentru un om că există, iar acest fapt nu ar fi şi nu ar 
putea fi limpede decât dacă acesta este viu. Mai mult, îi este clar că înţelege atât faptul 
că el există cât şi faptul că este viu. Prin urmare, este sigur de trei lucruri: că există, 
că trăieşte şi că înţelege. în mod similar, în De Trinitate , 3 remarcă faptul că este inutil 
pentru sceptici să insinueze că omul este adormit şi vede aceste lucruri în visele sale, 
pentru că omul nu afirmă că este treaz, ci că trăieşte: „indiferent dacă doarme sau este 
treaz, acesta trăieşte.” Chiar dacă ar fi nebun, el tot ar fi viu. în afară de aceasta, un om 
este cu siguranţă conştient de ceea ce vrea. Dacă cineva afirmă că doreşte să fie fericit, 
este o pură neobrăzare să-i sugerezi că se înşală. Filosofii sceptici pot să vorbească des¬ 
pre simţuri şi despre felul în care ele ne înşală, dar nu pot desfiinţa acea cunoaştere pe 
care mintea o are prin ea însăşi, fără intervenţia simţurilor. 4 „Existăm, ştim că existăm 
şi iubim acest lucru şi cunoaşterea noastră despre acesta; în aceste trei lucruri pe care 
le-am enumerat, nicio teamă de iluzie nu ne tulbură; căci nu le atingem folosindu-ne 
de simţuri, aşa cum facem cu obiectele exterioare nouă.” 5 

Augustin pretinde certitudinea pentru ceea ce cunoaştem din experienţă, prin 
conştiinţa de sine: ce crede el despre modul în care cunoaştem obiectele exterioare 
nouă, despre lucrurile pe care le cunoaştem prin intermediul simţurilor? Avem vreo 
certitudine în privinţa lor? Augustin era extrem de conştient că ne putem înşela în 
judecăţile noastre despre obiectele simţurilor, iar unele din remarcile sale ne arată 
că era conştient şi de relativitatea impresiilor furnizate de simţuri, în sensul că o 
judecată despre rece sau cald depinde, într-o anumită măsură, de starea organelor de 
simţ. Mai mult, Augustin nu a considerat că obiectele percepute de simţuri constituie 
obiectul propriu al intelectului uman. Fiind în principal interesat de orientarea sufle¬ 
tului către Dumnezeu, obiectele materiale îi păreau lui Augustin un punct de plecare 
în ascensiunea minţii spre Dumnezeu, deşi, chiar şi în această privinţă, sufletul este 


1 De lib. arbit., 2, 3, 7. [trad. rom., Despre liberul arbitru, ed. bilingvă, trad. şi note de Gh.I. 
Şerban, Ed. Humanitas, Bucureşti, 2004, p. 141] 

2 2.3,7- 

3 15, 12, 21. 

4 Ibidem. 

5 DeCivit.Dei, 11,26. 

un punct de plecare mult mai potrivit, căci ar trebui să ne întoarcem spre noi înşine, 
acolo unde sălăşluieşte adevărul, şi să ne folosim de suflet, imaginea lui Dumnezeu, 
ca de o treaptă în drumul spre El. 1 Cu toate acestea, chiar dacă obiectele materiale, 
obiectele simţurilor, sunt, prin esenţa lor, nestatornice şi mult mai puţin potrivite 
de a fi considerate manifestări divine prin comparaţie cu sufletul şi chiar dacă prin 
concentrarea asupra obiectelor simţurilor iau naştere cele mai grave erori, suntem, 
totuşi, dependenţi de simţuri în ceea ce priveşte o mare parte a cunoaşterii noastre, 
iar Augustin nu a avut nicio intenţie de a menţine o atitudine pur sceptică referitor 
la obiectele simţurilor. Una este să recunoaştem posibilitatea de eroare a cunoaşterii 
bazate pe simţuri şi cu totul altceva refuzul complet de a te încrede în simţuri. Din 
acest motiv, după ce a spus că filosofii pot vorbi împotriva simţurilor, însă nu pot 
respinge conştiinţa existenţei de sine, Augustin afirmă dintr-odată: „departe de noi să 
ne îndoim de adevărul a ceea ce am aflat prin simţuri; căci prin ele am învăţat să cu¬ 
noaştem cerul şi pământul". învăţăm mult din mărturiile altora, iar faptul că uneori 
ne înşelăm nu este o garanţie pentru a nu da crezare nicunei mărturii: astfel, faptul 
că uneori suntem înşelaţi în privinţa obiectelor simţurilor noastre nu este o garanţie 
pentru un scepticism absolut. „Trebuie să recunoaştem că nu doar propriile noastre 
simţuri, ci şi ale altor persoane au contribuit foarte mult la cunoaşterea noastră.” 2 în 
viaţa de zi cu zi este necesar să ne încredem în simţuri, 3 iar cel ce crede că nu ar trebui 
să o facem cade într-o greşeală mai gravă decât orice greşeală în care ar putea să cadă 
încrezându-se în ele. Din acest motiv, Augustin susţine că noi „credem" în simţuri, 
că le acordăm încredere, aşa cum acordăm încredere mărturiei altora, însă foloseşte 
în mod frecvent cuvântul „credem" în opoziţie cu cunoaşterea directă, fără a subîn¬ 
ţelege că o asemenea „credinţă” este lipsită de un motiv potrivit. Astfel, atunci când 
cineva îmi spune ceva despre propria sa stare mentală, spre exemplu că înţelege sau 
doreşte un lucru sau altul, îl „cred”, însă atunci când îmi spune ceva adevărat despre 
mintea omenească, nu doar despre propria-i minte, „recunosc şi aprob, căci ştiu prin 
conştiinţa de sine şi prin introspecţie că ceea ce spune este adevărat.” 4 Poate că, în cele 
din urmă, Augustin l-a anticipat pe Descartes cu al său „Si fallor, sum", însă nu a fost 
preocupat de întrebarea dacă lumea exterioară există cu adevărat sau nu. Augustin nu 
se îndoia că aceasta există, deşi a văzut destul de limpede că uneori emitem judecăţi 
eronate în ceea ce o priveşte şi că nu te poţi baza întotdeauna pe o mărturie, indiferent 


1 Cf. De vera relig., 39, 72; Serm., 330, 3; Retract., 1, 8, 3; etc. 

2 De Trinit., 15,12, 21. 

3 Conf., 6, 5, 7. 

4 De Trinit., 9, 6, 9. 

dacă ea este ea bazată pe propriile noastre simţuri, sau pe cele ale altor oameni. Cum 
Augustin era interesat în mod deosebit de cunoaşterea adevărurilor eterne şi de rela¬ 
ţia dintre această cunoaştere şi Dumnezeu, cu greu el şi-ar fi putut dedica foarte mult 
timp studiului cunoaşterii pe care o avem despre obiectele schimbătoare ale simţu¬ 
rilor. „Platonismul" său asociat cu interesul pentru spirit şi perspectiva deschisă de 
acesta l-au făcut să nu vadă în obiectele materiale obiectul propriu-zis al cunoaşterii, 
dat fiind caracterul lor nestatornic şi faptul că modul în care le cunoaştem depinde de 
organele de simţ, care nu sunt întotdeauna în aceeaşi stare ca obiectele însele. Dacă 
nu am căpătat o „cunoaştere adevărată” a obiectelor simţurilor, de acest lucru se face 
responsabilă nu doar o carenţă a subiectului, ci şi o deficienţă esenţială a obiectului. 
Cu alte cuvinte, atitudinea lui Augustin cu privire la cunoaşterea prin simţuri este 
mai degrabă platonică decât carteziană. 1 

4. Cel mai de jos nivel al cunoaşterii este, prin urmare, cel la care se ajunge cu 
ajutorul simţurilor, bazat pe senzaţii, considerate de către Augustin, în acord cu psi¬ 
hologia sa platonică, drept acţiuni ale sufletului, care foloseşte organele simţurilor 
ca instrument. Sentire non est corporis sed animae per corpus . 2 * Sufletul animă întregul 
corp, însă atunci când îşi măreşte sau îşi intensifică activitatea într-o anumită parte, 
de exemplu intr-un anumit organ al simţurilor sale, exercită puterea senzaţiilor. 5 Din 
această teorie, s-ar părea că orice deficienţă a cunoşterii sensibile trebuie să provină 
atât din mutabilitatea instrumentului senzaţiei, adică a organului de simţ, cât şi din 
obiectul senzaţiei, şi acesta este sensul exact pe care l-a vizat Augustin. Sufletul raţional 
al omului este capabil de cunoaştere adevărată şi atinge certitudinea adevărată atunci 
când contemplă adevărurile eterne in şi prin sine: când se întoarce către lumea ma¬ 
terială şi foloseşte instrumentele materiale, nu poate atinge adevărata cunoaştere. 
Augustin susţinea, ca şi Platon, că obiectele cunoaşterii adevărate sunt neschimbate, 
de unde rezultă cu necesitate că nu este o cunoaştere veritabilă aceea a obiectelor 
schimbătoare. Este un fel de cunoaştere sau un stadiu al cunoaşterii care este indis¬ 
pensabil în viaţa de zi cu zi; dar omul care se concentrează asupra sferei mutabilului 
neglijează sfera imuabilului, care este obiectul care face legătura între sufletul uman 
şi cunoaştere, în sensul deplin al cuvântului. 

în sensul strict, senzaţia este, desigur, comună oamenilor şi animalelor; dar oa¬ 
menii pot avea şi chiar au în evidenţă faptul că animalele pot simţi lucrurile materiale, 


1 Scotus a reluat ideea Sfântului Augustin că statutul cunoaşterii prin simţuri poate fi legat 
de păcatul originar. 

2 „A simţi nu ţine de trup, ci de suflet, prin mijlocirea trupului." (lb. lat., n.r.) 

5 Cf. De Musica, 6-5, 9-10; De Tiinit., 11, 2, 2-5. 

şi le pot aminti şi pot căuta ceea ce le este necesar şi evita ceea ce le face rău, dar că 
nu pot comite acţiuni pe care să le reţină în mod voluntar, nici să şi le amintească 
atunci când vor, şi nu pot efectua nicio altă operaţie care necesită folosirea raţiunii; 
aşa că, în ce priveşte cunoaşterea obiectelor simţurilor, cunoaşterea umană este prin 
esenţă superioară celei a animalelor. în plus, omul este capabil de judecăţi raţionale 
referitoare la obiectele materiale şi să le perceapă ca pe nişte aproximări în raport cu 
modelele eterne. De exemplu, dacă un om consideră că un obiect este mai frumos 
decât un altul, judecata sa comparativă (dat fiind caracterul obiectiv al frumosului) 
implică o referire la un model etern al frumuseţii, în timp ce o judecată cu privire la 
o linie care este mai mult sau mai puţin dreaptă, sau că această figură este un cerc 
bine desenat, implică o referire la dreapta ideală şi la cercul geometric perfect. Cu alte 
cuvinte, astfel de judecăţi comparative implică o referire la „idei" (a nu se înţelege pur 
subiective). „Este un atribut al raţiunii supreme să judece aceste obiecte materiale, 
raportându-le la cauzele eterne şi imateriale, care, dacă nu ar depăşi mintea omeneas¬ 
că, cu siguranţă nu ar fi imuabile. Şi totuşi, nu ar trebui să le putem folosi ca modele 
după care să judecăm lucrurile materiale decât dacă ceva al nostru ar fi legat de aceste 
modele... Dar capacitatea noastră care este implicată în abordarea lucrurilor materiale 
şi trecătoare este într-adevăr raţională şi, prin aceasta, nu este comună oamenilor şi 
animalelor, ci este desprinsă, să zicem, din substanţa raţională a minţii noastre, prin 
care depindem de şi aderăm la adevărul inteligibil şi imuabil, şi care se ocupă de lu¬ 
crurile inferioare şi le conduce. ” r 

Iată ceea ce a vrut să spună Sfântul Augustin: cel mai de jos nivel al cunoaşterii, 
dacă o putem numi cunoaştere, este senzaţia, comună oamenilor şi animalelor; cel 
mai înalt nivel al cunoaşterii, specific omului, este contemplarea lucrurilor eterne 
(înţelepciunea) doar de către minte, fără intervenţia senzaţiilor. Dar între aceste două 
niveluri este o treaptă intermediară, în care mintea judecă obiectele materiale după 
modelele eterne şi imateriale. Acest nivel al cunoaşterii este unul raţional, şi de aceea 
este specific omului şi animalele nu au acces la el, dar implică folosirea simţurilor şi 
priveşte obiectele sensibile, astfel încât este un nivel inferior aceluia de contemplare 
directă a obiectelor eterne şi imateriale. în plus, această folosire a raţiunii la un nivel 
inferior este îndreptată către acţiune, în timp ce înţelepciunea este contemplativă 
şi nu practică. „Acţiunea prin care ne folosim de lucrurile temporale diferă de con¬ 
templarea lucrurilor eterne; cea dintâi este considerată drept cunoaştere, iar cea din 
urmă, drept înţelepciune... Prin această distincţie trebuie înţeles faptul că înţelepciu- 


1 Ibidem. 

nea este legată de contemplare, iar cunoaşterea de acţiune.” 1 Idealul este ca înţelep¬ 
ciunea contemplativă să crească, dar, în acelaşi timp, raţiunea noastră trebuie să fie 
în parte îndreptată spre buna folosinţă a lucrurilor schimbătoare şi materiale, „fără de 
care această viaţă nu poate merge înainte”. Aceasta cu condiţia ca, în atenţia pe care o 
acordăm lucrurilor trecătoare, să ne folosim de ele pentru a ajunge la lucrurile eterne, 
„trecând uşor peste cele dintâi, dar rămânând credincioşi celor din urmă”. 2 3 

Această perspectivă este puternic marcată de platonism. Există aceeaşi depreciere 
a obiectelor sensibile în comparaţie cu realităţile imateriale şi eterne, aceeaşi recu¬ 
noaştere aproape silită a cunoaşterii practice ca o necesitate a vieţii, aceeaşi insistenţă 
asupra contemplării „teoretice", aceeaşi insistenţă asupra accentuării purificării sufle¬ 
tului şi a eliberării din sclavia simţurilor care însoţeşte ascensiunea epistemologică. Şi 
totuşi ar fi o greşeală să percepem atitudinea lui Augustin ca pe o simplă adoptare a 
ideilor lui Platon şi nimic mai mult. Fără îndoială, Augustin recurge la teme platoni¬ 
ce şi neo-platonice, dar interesul lui este întotdeauna şi mai presus de toate acela ca 
omul să atingă finalitatea sa supranaturală, beatitudinea, ca omul să fie al lui Dumne¬ 
zeu şi să îl vadă pe Dumnezeu, şi, în pofida modului intelectualist de a vorbi pe care îl 
foloseşte uneori şi pe care l-a împrumutat din tradiţia platonică, în schema completă 
a gândirii sale, dragostea primează: Pondus meum, amor meus. ! într-adevăr, şi aceasta 
îşi are analogul tot în platonism, dar nu trebuie uitat faptul că pentru Augustin scopul 
este atingerea nu a unui Bine impersonal, ci a unui Dumnezeu personal. Adevărul 
este că a găsit în platonism doctrine pe care le-a considerat adaptate în mod admirabil 
expunerii unei filosofii profund creştine a vieţii. 

5. Obiectele sensibile, lucrurile materiale, sunt inferioare intelectului uman, care 
le judecă în relaţie cu un anumit model, căruia nu îi corespund întru totul. Există şi 
alte obiecte ale cunoaşterii care sunt mai presus de mintea omenească, în sensul că 
sunt descoperite de către minte, care, în mod necesar, le aprobă şi nu se gândeşte să 
le schimbe sau să judece că ele ar trebui să fie altfel decât sunt. De exemplu, văd o 
lucrare de artă şi o apreciez ca fiind mai mult sau mai puţin frumoasă, o judecată ce 
implică nu numai existenţa unui model obiectiv de frumuseţe, dar şi o cunoaştere 
din partea mea a modelului, căci altfel cum aş putea să judec această boltă sau aceas¬ 
tă pictură ca fiind imperfectă, de o frumuseţe relativă, dacă nu aş cunoaşte într-o 
oarecare măsură modelul de frumuseţe, frumuseţea însăşi, ideea de frumos? Cum 


1 DeTrini t., 12,14, 22. 

2 Ibidem, 12, 13, 21. 

3 Conf., 13, 9, 10. [„Greutatea mea este iubirea”, lb. lat. Ceea ce vrea să spună aici Augustin 
este că iubirea aşează fiecare suflet la locul care i se cuvine.] 

ar putea judecata mea presupus obiectivă să fie justificată fără existenţa unui model, 
imuabil şi perfect, asemenea lucrurilor frumoase dar imuabile, constante, perfecte 
şi eterne? 1 Geometrul pleacă de la liniile şi cercurile perfecte, şi judecă cercurile şi 
liniile aproximative, după acel model perfect. Obiectele circulare sunt temporale şi 
trecătoare, dar natura circularităţii în sine, ideea de cerc, esenţa sa, rămâne aceeaşi. La 
fel, putem aduna şapte mere cu trei mere şi vom obţine zece mere, merele pe care le 
numărăm fiind sensibile şi schimbătoare, temporale şi trecătoare; dar numerele trei 
şi şapte, considerate în sine şi separate de lucruri, sunt alese de către aritmetician ca 
prin adunare să rezulte cifra zece, un adevăr pe care acesta îl descoperă ca fiind nece¬ 
sar şi etern, independent de lumea sensibilă şi de mintea umană. 2 Aceste adevăruri 
eterne ne sunt comune tuturor. în timp ce senzaţiile sunt individuale, în sensul că, de 
exemplu, ceea ce unuia i se pare rece, nu i se pare neapărat la fel altui om, adevărurile 
matematice ne sunt comune şi mintea fiecăruia dintre noi trebuie să le accepte şi să 
le recunoască posesia unui adevăr absolut şi valabilitatea, care este independentă de 
reacţiile proprii. 

în această situaţie, atitudinea lui Augustin este evident platonică. Modelele de 
bunătate şi frumuseţe, de exemplu, corespund principiilor prime ale lui Platon sau 
ăpxai, ideile exemplare, în timp ce figurile geometrice ideale corespund obiectelor 
matematice ale lui Platon, ia pa 0 T]paTiKd, obiectele care ţin de Stdvora. Aceeaşi în¬ 
trebare care s-ar putea pune în ceea ce priveşte teoria platonică reapare, deci, şi legat 
de teoria augustiniană, şi anume „Unde sunt aceste idei?’’. (Nu trebuie, desigur, uitat 
faptul că, pentru amândoi, „ideile" în cauză nu sunt idei subiective, ci esenţe obiective, 
iar întrebarea „unde” nu se referă la o localizare a acestora, deoarece „ideile” sunt ex 
hypothesi imateriale, ci mai degrabă la ceea ce s-ar putea numi situaţie sau statut onto¬ 
logic.) Neoplatonicienii, văzând dificultatea în a accepta o sferă a esenţelor imateriale 
impersonale, anume condiţia cel puţin aparent atribuită esenţelor din lucrările publi¬ 
cate ale lui Platon, au interpretat ideile platonice ca gânduri ale lui Dumnezeu şi le-au 
„plasat” în Nous, spiritul divin care emană din Unul, ca prima ipostază. (Comparaţi 
cu teoria lui Philon despre ideile conţinute în Logos.) Am putea spune că Augustin a 
acceptat această poziţie, dacă ţinem cont de faptul că nu a admis teoria neoplatonică 
a emanaţiei. Ideile exemplare şi adevărurile eterne sunt în Dumnezeu. „Ideile sunt 
nişte forme arhetipale anume sau nişte esenţe stabile şi imuabile ale lucrurilor, care 
nu fost formate ele însele, ci existând de-a pururi şi fără să se schimbe, sunt conţinute 


1 Cf. De Trinit., 9, 6, 9-11. 

1 Cf. Ibidem, 12,14, 22-23; 12 > U- 2 4 ! Delib. arbit. 2, 13, 35; 2, 8, 20-24. 

în inteligenţa divină.” 1 Această teorie trebuie acceptată, altfel am fi obligaţi să spunem 
că Dumnezeu a creat lumea intr-un mod neinteligent. 2 

6. Totuşi, aceasta ridică imediat o problemă. Dacă mintea umană contemplă ide¬ 
ile exemplare şi adevărurile eterne, şi dacă aceste idei şi adevăruri sunt în mintea lui 
Dumnezeu, oare nu reiese faptul că mintea umană contemplă esenţa lui Dumnezeu, 
din moment ce mintea divină, cu tot ceea ce conţine, este din punct de vedere ontolo¬ 
gic identică cu esenţa divină? Unii scriitori au crezut că, de fapt, asta a vrut să spună 
Augustin. Dintre filosofi, Malebranche a recurs la Augustin pentru a susţine teoria 
că spiritul contemplă ideile eterne în Dumnezeu, şi a încercat să scape de concluzia 
aparent logică conform căreia, în acest caz, spiritul uman contemplă esenţa lui Dum¬ 
nezeu, spunând că spiritul vede nu esenţa divină aşa cum este ea în sine (viziunea su¬ 
pranaturală a celor binecuvântaţi), ci esenţa divină ca participabilă ad extra, ca model 
al creaţiei. Ontologiştii îl invocă şi ei pe Augustin atunci când susţin teoria intuiţiei 
imediate pe care sufletul o are despre Dumnezeu. 

Acum este imposibil să negăm faptul că anumite texte din Augustin, luate se¬ 
parat, favorizează o asemenea interpretare. Dar, ţinând cont de faptul că, ocazional, 
Augustin pare că pleda în favoarea ontologismului, îmi pare evident că, dacă cineva 
ia în considerare ansamblul gândirii sale, o asemenea interpretare este inadmisibilă, 
în mod cert, nu ar trebui să fiu atât de îndrăzneţ încât să sugerez că Augustin nu a 
fost niciodată inconsecvent, dar ceea ce cred cu tărie este că interpretarea ontologistă 
a lui Augustin nu prea corespunde doctrinei sale spirituale, încât, dacă există alte tex¬ 
te ce pledează în favoarea unei interpretări neontologiste (şi există asemenea texte), 
textelor aparent ontologiste le-ar trebui acordată o poziţie şi o importanţă secundare. 
Augustin a fost perfect conştient de faptul că omul poate discerne adevărurile eterne 
şi necesare, principiile matematice, de exemplu, fără a fi un om bun: un asemenea 
om nu poate vedea aceste adevăruri în Temeiul lor ultim, dar, fără îndoială, le dis¬ 
cerne. Cum ar fi putut Augustin să presupună că o fiinţă ca aceasta poate contempla 
esenţa divină, când în doctrina sa spirituală insistă atât de mult asupra nevoii de puri¬ 
ficare morală pentru apropierea de Dumnezeu, şi este perfect conştient că vederea lui 
Dumnezeu le este rezervată celor mântuiţi, în viaţa de apoi? Un om care, din punct de 
vedere moral şi spiritual, se află departe de Dumnezeu poate foarte bine să aprecieze 
catedrala din Canterbury ca fiind mai frumoasă decât o colibă, la fel cum şi Sfântul 
Augustin însuşi a putut discerne diverse stadii ale frumuseţii sensibile înainte de a se 


1 De Ideis, 2. 

1 Cf. Retract., i, 3, 2. 

converti. într-un celebru pasaj din Confesiuni, el exclamă: „Târziu de tot Te-am iubit, 
o, Tu, Frumuseţe atât de veche, şi totuşi atât de nouă, târziu de tot te-am iubit. Şi iată 
că tu te aflai înlăuntrul meu, iar eu în afară, şi eu acolo, în afară. Te căutam şi dădeam 
năvală peste acele lucruri frumoase care Tu le-ai făcut, eu, cel lipsit de frumuseţe." 1 
In mod similar, Augustin afirmă limpede în De quantitate animae 2 că această con¬ 
templare a frumuseţii vine la sfârşitul căutării întreprinse de suflet. Din perspectiva 
acestei învăţături, mi se pare de neconceput faptul că Augustin a crezut că sufletul, în 
încercarea sa de a sesiza adevărurile necesare şi eterne, sesizează, de fapt, chiar esen¬ 
ţa minţii divine. Pasajele ce par a arăta că ar fi gândit astfel pot fi explicate ca o con¬ 
secinţă a preluării expresiilor platonice sau neoplatonice, care, luate ad liUeram, nu 
se potrivesc cu orientarea generală a gândirii sale. Nu pare a fi posibil să spunem cu 
exactitate cum a conceput Augustin statutul adevărurilor eterne ca sesizate de mintea 
umană (perspectiva ontologică a problemei pe care nu a reuşit probabil niciodată să 
o rezolve); dar, mi se pare preferabil să presupun că adevărurile şi ideile eterne, aşa 
cum sunt ele în Dumnezeu, îndeplinesc o funcţie ideogenetică, mai degrabă decât 
să accept o interpretare pur neoplatonică sau ontologistă. Mai degrabă „lumina" care 
vine dinspre Dumnezeu în mintea umană îi permite acesteia să vadă neschimbarea 
şi necesitatea ca atribute ale adevărurilor eterne. 

Cu toate acestea, se poate mai adăuga ceva împotriva interpretării ontologiste a 
lui Augustin. Sfântul s-a folosit de sesizarea adevărurilor eterne şi necesare, ca dova¬ 
dă a existenţei lui Dumnezeu, argumentând că aceste adevăruri necesită un Temei 
imuabil şi etern. Fără să mergem mai departe cu acest argument deocamdată, merită 
să scoatem în evidenţă faptul că, dacă argumentul ar fi să aibă vreun sens, acesta 
presupune în mod clar posibilitatea ca mintea umană să perceapă aceste adevăruri 
fără a-L percepe în acelaşi timp pe Dumnezeu, poate chiar îndoindu-se de existenţa 
Lui sau chiar negând-o. Dacă Augustin este gata să spună cuiva: „Te îndoieşti sau 
negi existenţa lui Dumnezeu, dar trebuie să admiţi că recunoşti adevărurile absolute 
şi îţi voi dovedi că recunoaşterea unor astfel de adevăruri implică recunoaşterea lui 
Dumnezeu”, înseamnă că ar fi putut cu greu să presupună că cel ce se îndoieşte sau 
ateul ar putea vreodată să-L vadă pe Dumnezeu. Această afirmaţie mi se pare că do¬ 
mină interpretarea ontologistă. Dar, înainte de a continua acest subiect, este necesar 
să menţionez ceva în legătură cu teoria augustiniană a iluminării, în măsura în care 


1 Con/., 10, 27, 38. [trad. rom. Confesiuni, trad. de Gh.I. Şerban, Ed. Humanitas, Bucureşti, 
1998, p. 365] 

2 35 . 79 - 

acest lucru ar uşura înţelegerea poziţiei sale, deşi trebuie recunoscut că interpretarea 
aceste teorii este în sine cam neclară. 

7. Nu putem, spune Augustin, percepe adevărul imuabil al lucrurilor decât dacă 
ele sunt luminate ca de un soare. 1 Această lumină divină care iluminează mintea vine 
de la Dumnezeu, care este „lumina inteligibilă" în care, prin care şi prin mijlocirea 
căreia toate acele lucruri care sunt luminoase pentru intelect devin luminoase. 2 In 
această doctrină a luminii, specifică şcolii augustiniene, Augustin foloseşte o temă 
neoplatonică, care îşi are originea în comparaţia pe care Platon o face între Ideea de 
Bine şi soare, 3 Ideea de Bine care iradiază obiectele sau Ideile inteligibile subordona¬ 
te. Pentru Plotin, Unul sau Dumnezeu este soarele, lumina transcendentă. Folosirea 
metaforei luminii nu ne spune totuşi prin ea însăşi, prea clar, ce a vrut Augustin 
să spună. Din fericire, ne putem ajuta de texte ca pasajul din De Trinitate , 4 în care 
Sfântul spune că natura minţii, „atunci când este orientată spre lucrurile inteligibi¬ 
le în mod natural, conform hotărârii Creatorului, vede aceste lucruri într-o lumină 
imaterială care este sui generis, aşa cum ochiul trupului vede obiectele din jurul său 
în lumina materială”. Aceste cuvinte par să arate că iluminarea în cauză este o ilumi¬ 
nare spirituală, care îndeplineşte aceeaşi funcţie pentru obiectele spiritului precum 
lumina soarelui în a face vizibile ochiului obiecte. Cu alte cuvinte, aşa cum lumina 
soarelui face ca lucrurile materiale să fie vizibile ochiului, tot aşa iluminarea divină 
face vizibile pentru minte adevărurile eterne. Ar decurge din aceasta că nu iluminarea 
însăşi este văzută de minte, nici Soarele inteligibil, Dumnezeu, ci necesitatea şi eter¬ 
nitatea adevărurilor necesare şi eterne sunt făcute cunoscute minţii prin activitatea 
lui Dumnezeu. Aceasta nu este, cu siguranţă, o teorie ontologistă. 

Dar de ce Sfântul Augustin a postulat o asemenea iluminare; de ce a considerat-o 
necesară? Răspunsul este că iluminarea este necesară, pentru că mintea umană este 
schimbătoare şi temporală, astfel încât ceea ce nu se schimbă şi este etern o transcen- 
de şi îi depăşeşte capacitatea. „Atunci când mintea omenească se cunoaşte şi se iubeş¬ 
te pe sine, nu cunoaşte şi nici nu iubeşte ceva imuabil”, 3 şi dacă adevărul „ar fi egal 
minţilor noastre, ar fi şi el schimbător", căci mintea noastră vede adevărul, mai mult 
sau mai puţin, şi tocmai prin aceasta, ea se dovedeşte schimbătoare. în fapt, adevărul 
nu este nici inferior, nici egal minţii noastre, ci „mai presus şi cu mult mai distins 


Solii., 8,15. 

2 Ibidem, i, 1,3. 

3 Rep., 314-518. 

4 12, 15, 24. 

5 De Trinit., 9, 6, 9. 

decât ea”. 1 Prin urmare, avem nevoie de o iluminare divină pentru a putea sesiza ceea 
ce transcende mintea noastră, „căci nicio creatură, oricât de raţională şi intelectuală, 
nu este iluminată prin sine, ci prin participarea la Adevărul etern". 2 „Dumnezeu a 
creat mintea raţională a omului pentru ca ea să primească lumina Lui... astfel i-a dat 
din lumina Lui, pentru ca nu doar acele lucruri pe care adevărul le dezvăluie să fie 
sesizate de ochiul minţii ci şi adevărul însuşi.”’ Această lumină străluceşte deasupra 
adevărurilor şi face ca imuabilitatea şi eternitatea lor să fie vizibile minţii umane 
schimbătoare şi trecătoare. 

Faptul că iluminarea divină se distribuie fără să se împartă şi sui generis este în 
mod explicit susţinut de Augustin după cum am văzut mai devreme. Pare aproape 
imposibil să reducem teoria iluminării la o afirmare a adevărului că Dumnezeu păs¬ 
trează şi creează intelectul uman şi că lumina naturală a intelectului este o lumină 
împărtăşită. Tomiştii, care doresc să arate faţă de Sfântul Augustin acelaşi respect pe 
care l-au arătat Sfântului Toma, se opun, evident, recunoaşterii unei diferenţe radica¬ 
le de opinie între cei doi mari teologi şi filosofi şi sunt tentaţi să interpreteze lucrările 
Sfântului Augustin într-un mod care ar estompa diferenţa dintre gândirea sa şi cea a 
Sfântului Toma. însă Sf. Augustin era departe de a înţelege prin „lumină" intelectul 
însuşi sau activitatea sa, chiar cu sprijinul obişnuit al lui Dumnezeu, deoarece tocmai 
ca urmare a limitelor inteligenţei omeneşti el a postulat existenţa şi activitatea ilumi¬ 
nării divine. A spune că Sf. Augustin s-a înşelat în postularea unei iluminări divine 
speciale şi că Sf. Toma a avut dreptate atunci când a negat necesitatea unei asemenea 
iluminări este o atitudine de înţeles, însă această conciliere pare exagerată dacă încer¬ 
căm să susţinem că ambii gânditori au spus acelaşi lucru, chiar dacă unii afirmă că 
Sf. Toma a spus clar şi fără ambiguităţi ceea ce Sf. Augustin afirmase într-o manieră 
obscură şi metaforică. 

Am arătat deja că accept interpretarea gândirii lui Augustin, potrivit căreia funcţia 
iluminării divine este cea de a face vizibilă minţii necesitatea adevărurilor eterne şi că 
resping interpretarea ontologistă, în orice formă. Această respingere implică, evident, 
respingerea concepţiei care statuează că, potrivit lui Augustin, mintea contemplă di¬ 
rect ideea de frumos, aşa cum este ea în Dumnezeu. Refuz, însă, de asemenea, să ac¬ 
cept concepţia care susţine că, potrivit lui Augustin, Dumnezeu este cel ce imprimă, 
de fapt, ideea de fmmuseţe sau orice altă idee normativă (referitoare la care facem 


1 De lib. arbit., 2, 13, 35. [op. cit., p. 201] 

2 In Ps. 119; Serm., 23,1. 

’ In Ps. 118; Serm., 18, 4. 

judecăţi comparative de intensitate, ca, spre exemplu, că acest obiect este mai frumos 
decât acela, că această acţiune este mai corectă decât aceea etc.) care există anterior 
în minte. Aceasta concepţie ideogenetică extremă ar face ca funcţia iluminării divine 
să fie asemenea unui intelect activ separat. De fapt, însuşi Dumnezeu ar deveni un 
intelect activ separat, ontologic vorbind, care inoculează minţii umane idei, fără ca 
sensibilitatea sau mintea omenească să joace vreun alt rol decât acela pur pasiv al 
minţii. (Această referire la un intelect activ nu vrea să sugereze că Augustin a gândit 
sau s-a exprimat în termenii psihologiei aristotelice). Chiar dacă, desigur, putem spu¬ 
ne multe despre ea,‘ o asemenea interpretare nu mi se pare satisfăcătoare în totalitate. 
Potrivit Sfântului Augustin, pentru minte, activitatea iluminării este analogă funcţiei 
pe care o are lumina solară pentru vedere, şi deşi lumina soarelui face vizibile obiec¬ 
tele materiale, cu siguranţă, Augustin nu s-a gândit la ea ca şi cum aceasta ar crea 
imagini ale obiectelor în subiectul uman. în plus, deşi iluminarea divină înlocuieşte, 
în gândirea lui Augustin, reminiscenţa din filosofia platonică, ceea ce face ca ilumi¬ 
narea să dea impresia că îndeplineşte o funcţie ideogenetică, nu trebuie uitat faptul 
că problema lui Augustin se referă la certitudine, însă nu una privind conţinutul con¬ 
ceptelor sau ideilor noastre, ci, mai degrabă, forma unei anumite judecăţi şi forma 
ideii normative decât conţinutul real al judecăţii sau al ideii. în De Trinitate 3 , Augustin 
susţine că mintea „ajunge la cunoaşterea lucrurilor materiale prin simţuri" şi, câtă 
vreme nu pare deloc procupat de formarea conceptului, s-ar părea că el concepe faptul 
că mintea omenească discerne inteligibilul în sensibil, realizând ceva ce este, într-un 
sens cel puţin, echivalent cu abstracţia. Atunci când vine însă vorba de a discerne 
dacă un corp este, de exemplu, mai mult sau mai puţin frumos, de a aprecia obiectul 
în funcţie de un model neschimbat, mintea judecă prin prisma acţiunii regulatoare 
a Ideii eterne, ea însăşi invizibilă minţii. Frumuseţea iluminează activitatea minţii 
astfel încât aceasta poate discerne mai marea sau mai mica adecvare a obiectului faţă 
de model, chiar dacă mintea nu contemplă în mod direct Frumosul în sine. în acest 
sens, iluminarea lui Augustin joacă rolul reminiscenţei lui Platon. în plus, chiar dacă 
Augustin nu precizează în mod clar cum obţinem noţiunile de şapte, trei şi zece, rolul 
iluminării nu este acela de a infuza noţiunile acestor numere, ci ca, prin iluminarea 
judecăţii că şapte plus trei este egal cu zece, să discernem necesitatea şi eternitatea 


1 A se vedea, de exemplu, articolul lui Portalie despre Augustin, in Dictionnaire de theologie 
catholique. 

2 9 . 3 . 3 - 

judecăţii. Dintr-un pasaj la care ne-am referit mai înainte, 1 ca şi din alte pasaje, 2 pare 
să rezulte că, în timp ce ajungem în posesia conceptului de obiecte materiale ple¬ 
când de la simţuri, iar conceptul de obiect imaterial, asemenea sufletului, cu ajutorul 
conştiinţei de sine şi prin interpretare, judecăţile noastre sigure privitoare la aceste 
obiecte sunt elaborate din perspectiva „iluminării”, sub acţiunea regulatoare a Ideilor 
eterne. Dacă iluminarea are o funcţie ideogenetică, aşa cum consider că are din punc¬ 
tul de vedere al lui Augustin, atunci aceasta se referă nu la conţinutul conceptului, ca 
şi cum ar infuza acel conţinut, ci la calitatea judecăţii noastre despre concept sau la 
puterea noastră de discernământ despre caracterul unui obiect, relaţia sa cu norma 
sau modelul, absentă din simpla noţiune a lucrului. Dacă aşa stau lucrurile, atunci 
diferenţa dintre Sfântul Augustin şi Sfântul Toma nu constă atât în atitudinea fiecă¬ 
ruia cu privire la abstracţie (căci opinia lui Augustin, aşa cum a fost interpretată mai 
sus, ar cere cel puţin o oarecare abstracţie) cât în faptul că Augustin, spre deosebire 
de Sfântul Toma, a considerat necesar să postuleze o acţiune specială de iluminare a 
lui Dumnezeu, dincolo de activitatea Sa de creare şi de menţinere, pentru ca minţile 
oamenilor să poată percepe adevărurile eterne şi necesare. 

în această teorie a iluminării putem înţelege de ce a văzut Sf. Augustin în necesi¬ 
tatea şi imuabilitatea adevărurilor eterne o dovadă a existenţei lui Dumnezeu, ceea ce 
în interpretarea ontologistă ar fi inexplicabil, în condiţiile care, dacă mintea îl percepe 
pe Dumnezeu sau ideile divine în mod direct, ea nu are nevoie de nicio dovadă a exis¬ 
tenţei lui Dumnezeu. Că Augustin nu a explicat în mod detaliat cum este format con¬ 
ţinutul conceptului poate fi regretabil, dar totuşi de înţeles, de vreme ce, deşi interesat 
de observaţia psihologică, interesul său nu a avut la bază un motiv academic, ci, mai 
degrabă, motive religioase şi spirituale. Relaţia sufletului cu Dumnezeu l-a preocupat 
în primul rând pe Augustin, şi în timp ce doctrina iluminării şi necesitatea şi imua¬ 
bilitatea adevărurilor eterne (prin comparaţie cu contingenţa şi caracterul schimbător 
al minţii omeneşti) l-au ajutat să vadă această relaţie la justa ei valoare şi să stimuleze 
sufletul în căutarea lui Dumnezeu, o examinare a felului în care se formează conceptul 
ca atare nu ar fi avut o relaţie atât de clară cu Noverim me, noverim Te . 3 

în concluzie, Sfântul Augustin se întreabă: Cum se face că obţinem o cunoaştere 
a adevărurilor necesare, imuabile şi eterne? Că obţinem o asemenea cunoaştere, îi 
este clar din experienţă. Nu putem dobândi o asemenea cunoaştere doar prin ex¬ 
perienţă, deoarece obiectele materiale sunt contingente, schimbătoare şi trecătoare 


1 Ibidem. 

2 Solii., 1, 8,15.; InJoann. Evang., 35, 8, 3: De Trinit., 9, 15, 24; etc. 

1 „A mă fi cunoscut pe mine înseamnă a te fi cunoscut pe Tine." (lb. lat., n.r.) 

şi nici nu putem crea adevărurile din mintea noastră, de asemenea contingenţă şi 
schimbătoare. în plus, asemenea adevăruri ne conduc şi ne domină mintea, se im¬ 
pun minţii noastre, ceea ce nu s-ar întâmpla dacă acest lucru dacă ar depinde de noi. 
Prin urmare, suntem în măsură să percepem astfel de adevăruri cu ajutorul singurei 
Fiinţe necesare, neschimbătoare şi eterne, Dumnezeu. Dumnezeu este ca un soare ce 
ne luminează mintea, este asemenea unui magistru care ne învaţă. Din acest punct, 
începe dificultatea în a interpreta. Autorul de faţă tinde spre interpretarea potrivit 
căreia, în vreme ce conţinutul conceptelor noastre despre obiectele materiale provine 
din experienţă şi din reflectarea asupra sa, influenţa regulatoare a ideilor divine (sau 
influenţa lui Dumnezeu) îi dă omului posibilitatea să vadă relaţia dintre lucrurile 
create şi realităţile eterne suprasensibile, pe care nu le putem vedea direct în această 
viaţă. De asemenea, autorul favorizează interpretarea potrivit căreia lumina lui Dum¬ 
nezeu permite minţii să discearnă elementele de necesitate, imuabilitate şi eterni¬ 
tate din acea relaţie dintre concepte exprimată în judecata necesară. Totuşi, datorită 
folosirii de către Sf. Augustin a metaforei, dar şi ca urmare a faptului că el nu a fost 
interesat, în primul rând, să elaboreze o schemă riguroasă şi „scolastică” a procesului 
cunoaşterii, nu pare posibil să ajungem la o interpretare definitivă a gândirii sale, care 
să explice în mod potrivit toate afirmaţiile făcute. 



FILO SOFIA MEDIEVALA 


CAPITOLUL V 


SF. AUGUSTIN (3): DUMNEZEU 

Argumentul existenţei lui Dumnezeu bazat pe adevărurile eterne - 
Argumente pornind de la Creaţie şi de la ordinea universală - Diversele argumente ca 
stadii ale unui singur proces - Atributele lui Dumnezeu - Exemplarismul. 


1. Ar fi probabil corect să afirmăm că argumentul esenţial şi privilegiat al existenţei 
lui Dumnezeu, dat de Sf. Augustin, este pornind de la gândire, adică un argument 
ce vine din lăuntrul nostru. Punctul de plecare al acestui argument îl constituie fap¬ 
tul că mintea noastră sesizează adevărurile necesare şi imuabile, un adevăr „pe care 
n-ai putea să-l numeşti al tău, sau al meu, sau al indiferent cărui om, ci să admiţi 
că el se află la dispoziţia tuturor ce discern adevăruri imuabile”. 1 Acest adevăr este 
superior minţii, într-o asemenea măsură încât aceasta trebuie să se plece în faţa lui 
şi să îl accepte: mintea nu l-a format, nici nu-1 poate îmbunătăţi; mintea recunoaşte 
că acest adevăr o transcende şi îi conduce gândirea mai degrabă decât invers. Dacă 
ar fi inferior minţii, aceasta l-ar putea schimba sau îmbunătăţi, în timp ce dacă ar 
fi egal cu aceasta, de aceeaşi natură, ar putut fi schimbător, aşa cum este şi mintea. 
Mintea variază în înţelegerea adevărului, percepându -1 când mai clar, când mai puţin 
clar, însă adevărul rămâne mereu acelaşi. „Drept care, dacă adevărul nu este nici mai 
prejos şi nici egal minţii noastre, rămâne ca el să fie cu mult mai presus şi cu mult 
mai distins decât ea.” 2 

Dar adevărurile eterne trebuie fondate pe fiinţă, reflectând Temeiul întregului ade¬ 
văr. La fel cum imaginaţia omului reflectă imperfecţiunea şi caracterul schimbător al 
minţii omeneşti, din care izvorăşte, şi la fel cum impresiile simţurilor reflectă obiecte¬ 
le materiale de la care se pleacă, tot aşa, adevărurile eterne îşi dezvăluie Temeiul, Ade¬ 
vărul în sine, reflectând necesitatea şi imuabilitatea lui Dumnezeu. Aceasta se referă 
la toate modelele esenţiale. Dacă judecăm o acţiune ca fiind mai mult sau mai puţin 
corectă, de exemplu, o judecăm conform unui model esenţial şi invariabil; acţiunile 
concrete ale omului pot varia, dar modelele rămân aceleaşi. Prin prisma modelului 


De lib. orbit., 2, 12, 33. [op. cit., p. 200] 
Ibidem. [op. cit., p. 201] 

etern şi perfect judecăm fapte concrete, iar acest model trebuie să fie înrădăcinat în 
Fiinţa eternă şi perfectă. Dacă există o sferă inteligibilă a adevărurilor absolute, aceasta 
nu poate fi concepută fără un Temei al adevărului, „adevărul în care, de la care şi prin 
care sunt adevărate toate cele care sunt adevărate”. 1 

Acest argument, ce susţine că Dumnezeu este temeiul adevărului etern şi nece¬ 
sar, nu a fost acceptat numai de „Şcoala Augustiniană”, ci reapare în gândirea mai 
multor filosofi eminenţi, cum ar fi Leibniz. 

2. Sf. Augustin dovedeşte, intr-adevăr, existenţa lui Dumnezeu pornind de la lu¬ 
mea exterioară, materială; dar referirile sale la acest subiect sunt mai degrabă de natu¬ 
ra unor indicii, aluzii sau a unor afirmaţii sumare decât dovezi elaborate în sens aca¬ 
demic. El nu a fost atât de preocupat să le demonstreze ateilor că Dumnezeu există, 
cât de faptul de a arăta cum întreaga creaţie îl slăveşte pe Dumnezeu, a cărui experi¬ 
enţă interioară sufletul o poate avea, Dumnezeu cel viu. Acest avânt al sufletului către 
Dumnezeu a fost ceea ce l-a interesat pe Augustin, nu construcţia unor argumente 
dialectice cu o concluzie pur teoretică. A recunoaşte printr-o adeziune pur intelectua¬ 
lă că o Fiinţă supremă există este una; a-şi apropria acel adevăr este mai mult. Sufletul 
caută fericirea şi mulţi sunt tentaţi să o caute în afara lor; Sfântul Augustin încearcă 
să arate cum creaţia nu poate aduce sufletului fericirea perfectă pe care acesta o caută, 
ci îl indică pe Dumnezeu cel viu, care trebuie căutat în noi înşine. Această atitudine 
religioasă şi spirituală fundamentală trebuie reţinută, ca să nu privim argumentele 
lui Augustin ca dovezi dialectice în sens teoretic şi astfel să le reducem la afirmaţii ne¬ 
potrivite şi fără importanţă în legătură cu lucruri pe care Sf. Toma avea să le exprime 
mult mai bine. Scopurile celor doi nu erau chiar aceleaşi. 

Atunci când Augustin, comentând pe marginea Psalmului 73, remarcă: „Cum 
pot şti eu că tu trăieşti, tu al cărui suflet nu îl pot vedea? Cum pot şti eu, oare? Tu 
vei răspunde: pentru că vorbesc, pentru că merg, pentru că lucrez. Nebunule! După 
mişcările trupului ştiu că eşti viu, însă nu poţi să îl cunoşti pe Creator prin lucrările 
creaţiei?”, el oferă o dovadă a existenţei lui Dumnezeu prin efectele Sale, însă nu 
stăruie asupra dovezii doar de dragul acesteia, ci o introduce în comentariul exegetic 
al Scripturii. în mod similar, atunci când în De Civitate Dei 2 Augustin afirmă că „ordi¬ 
nea însăşi, aşezarea, frumuseţea, schimbarea şi mişcarea lumii şi a tuturor lucrurilor 
vizibile susţin în tăcere că nu au putut fi create decât de Dumnezeu, Cel inefabil, a că¬ 
rui măreţie şi frumuseţe nu le putem vedea”, el le aminteşte mai degrabă creştinilor 


1 Solii, 1, r, 3. [trad. rom., Solilocvii, trad. de Gheorghe I. Şerban, ed. Humanitas, Bucureşti, 

1993 . P- 45 ] 

2 11, 4, 2. 

un fapt decât încearcă să aducă în mod sistematic dovezi ale existenţei lui Dumnezeu. 
Pe de altă parte, comentând textul Genezei, 1 atunci când Augustin afirmă că „puterea 
Creatorului şi forţa Sa atotputernică şi atotstăpânitoare este pentru flecare creatură 
cauza existenţei sale continue, iar dacă această forţă ar înceta vreodată să conducă 
lucrurile create, în acelaşi timp speciile lor ar înceta să existe şi întreaga lor natură ar 
pieri...”, el susţine de fapt că Dumnezeu menţine în existenţă creaţia şi necesitatea 
acestui lucru, amintindu-le cititorilor săi un fapt deja cunoscut mai degrabă decât să-l 
demonstreze filosofic. 

Augustin reia ceea ce, într-o variantă foarte scurtă, este cunoscut ca argumentul 
ordinii universale. „Astfel - ne spune el - este puterea adevărată a naturii divine, care 
nu poate fi ascunsă cu desăvârşire fiinţei raţional, odată ce face apel la raţiunea sa. 
Pentru că, exceptându-i pe acei puţini în care natura este foarte coruptă, întreaga spe¬ 
cie umană îl mărturiseşte pe Dumnezeu ca fiind creatorul întregii lumi" 2 . Şi chiar dacă 
cineva crede în existenţa mai multor zei, ei încearcă să-l conceapă pe „acel dumnezeu 
al dumnezeilor" „în afara căruia nu există nimic mai sublim sau excelent”... „Toate 
contribuie în a crede că Dumnezeu este cel care depăşeşte în demnitate toate celelalte 
obiecte.” 3 Neîndoielnic, Sfântul Anselm a fost influenţat de aceste cuvinte ale Sfântu¬ 
lui Augustin atunci când, în „argumentul ontologic”, a preluat ca ideea universală de 
Dumnezeu „pe cel în raport cu care unul mai mare nu poate fi conceput”. 

3. Profesorul Gilson, în Introduction ă l’etude de Saint Augustin , 4 susţine că în gân¬ 
direa Sfântului Augustin există într-adevăr un argument complex în favoarea existen¬ 
ţei lui Dumnezeu, argument ce constă în etape variate. 5 Astfel, de la stadiul iniţial de 
îndoială şi respingerea sa prin Sifallor, sum, care este un fel de pregătire metodică 
în aflarea adevărului, asigurându-i minţii putinţa de a ajunge la adevăr, sufletul con¬ 
tinuă să cerceteze lumea simţurilor. Oricum, în această lume, el nu descoperă ade¬ 
vărul pe care îl caută, astfel că se întoarce către sine, unde, după ce ia în considerare 
propria-i putinţă de a greşi, descoperă adevărul imuabil, care transcende sufletul şi 
nu depinde de suflet. Astfel, este condus spre înţelegerea lui Dumnezeu ca Temei al 
oricărui adevăr. 

Descrierea argumentului complet pe care Augustin îl aduce pentru existenţa lui 
Dumnezeu, aşa cum apare la dl. Gilson, este, fără îndoială, reprezentativă pentru 


1 De Gen. ad litt., 4, 22, 22. 

2 In Joann. Evang., 106, 4. 

3 De doct.Christ., 1, 7, 7. 

4 Cap. 2. 

5 Cf. şi G. Grunwald: G eschichte der Gottesbeweise im Mittelalter, in Bei trage, 6, 3, p. 6. 

gândirea Sfântului şi are marele avantaj nu doar de a scoate în evidenţă argumentul 
bazat pe gândire, pe adevărurile eterne, ci şi de a corela „argumentul” cu căutarea 
lui Dumnezeu de către suflet, ca izvor al fericirii, ca beatitudine obiectivă, într-o ase¬ 
menea manieră încât dovada nu se va reduce la o înlănţuire de silogisme. Această 
descriere este confirmată de un pasaj precum cel din predica 241,' în care Sfântul 
prezintă sufletul omului chestionând lucrurile sensibile şi ascultându-le, mărturisind 
că frumuseţea lumii vizibile şi a lucrurilor schimbătoare este creaţia şi reflectarea 
Frumosului, după care sufletul se îndreaptă spre sine, se descoperă pe sine şi în¬ 
ţelege superioritatea sufletului faţă de trup. „Oamenii au văzut aceste două lucruri, 
le-au cântărit, le-au cercetat şi au descoperit că fiecare este schimbător în om.” Prin 
urmare, mintea porneşte în căutarea a ceea ce este imuabil, înţelegând că şi trupul 
şi sufletul sunt schimbătoare. „Şi astfel, au ajuns la o cunoaştere a lui Dumnezeu 
Creatorul prin intermediul lucrurilor pe care El le-a creat.” Deci, Sfântul Augustin 
nu neagă nicicum ceea ce noi numim o cunoaştere „naturală” sau „raţională” a lui 
Dumnezeu; dar această cunoaştere raţională a lui Dumnezeu este privită în strânsă 
legătură cu căutarea de către suflet a Adevărului care beatifică şi este considerată ea 
însăşi un fel de revelare de sine a lui Dumnezeu către suflet, o revelaţie împlinită în 
revelaţia plenară în Christos şi confirmată în viaţa creştinească de rugăciune. Augus¬ 
tin nu face astfel nicio dihotomie strictă între domeniile teologiei naturale şi revelate, 
nu din cauza faptului că nu a reuşit să vadă distincţia între raţiune şi credinţă, ci mai 
degrabă pentru că a privit cunoaşterea pe care sufletul o are despre Dumnezeu în 
strânsă legătură cu demersul sufletului, căutarea sa spirituală a lui Dumnezeu, ca 
unicul Obiect şi Izvor al beatitudinii. Când Harnack îi reproşează lui Augustin ca nu 
a expus clar relaţia dintre credinţă şi ştiinţă, 1 2 el nu înţelege că Sfântul este interesat 
în primul rând de experienţa spirituală a legăturii cu Dumnezeu şi că, în viziunea sa, 
credinţa şi raţiunea îşi au fiecare rolul lor într-o experienţă care reprezintă o unitate 
organică. 

4. Augustin accentuează faptul că lumea creaturilor îl reflectă şi îl manifestă pe 
Dumnezeu, chiar dacă o face într-un mod nepotrivit, şi că „dacă orice lucru care este 
demn de laudă este observat în natura lucrurilor, indiferent dacă este vorba de o 
laudă mai mare sau mai mică, el participă la lauda excelentă şi inef abilă a Creatoru¬ 
lui”. Creaturile se îndreaptă într-adevăr spre nefiinţă, dar, atâta timp cât ele sunt, au 
o anumită formă şi aceasta este reflecţia Formei care nici nu poate să decadă, nici 


1 Serm., 241, 2, 2 şi 3, 3. 

2 Lehrbuch der Dogmengeschichte, ed. a IlI-a, tomul 3, p. 119. 

să dispară. 1 Astfel, ordinea şi unitatea Naturii manifestă unitatea Creatorului, 2 aşa 
cum bunătatea creaturilor, realitatea lor pozitivă, revelează bunătatea lui Dumnezeu, 3 
iar ordinea şi stabilitatea universului manifestă înţelepciunea lui Dumnezeu. 4 Pe de 
altă parte, Dumnezeu - ca Fiinţă care există prin Sine, eternă şi imuabilă - este in¬ 
finit şi, fiind infinit, este de nepătruns. Dumnezeu îşi este propria Perfecţiune, este 
„simplu”, astfel încât înţelepciunea şi cunoaşterea Sa, bunătatea şi puterea Sa sunt 
propria-I esenţă, care nu admite niciun acident. 5 Prin urmare. Dumnezeu transcende 
spaţiul în virtutea spiritualităţii, a infinităţii şi a simplităţii Sale, aşa cum transcende 
timpul în virtutea eternităţii Sale: „Dumnezeu însuşi nu este nici într-un interval al 
spaţiului, nici într-o extensie a lui, ci, în puterea sa imuabilă şi superioară, este atât 
interior tuturor pentru că toate lucrurile sunt în El, cât şi exterior tuturor, pentru că 
este mai presus de toate lucrurile. Tot astfel, El nu este nici într-un interval al timpu¬ 
lui, nici într-o extensie a lui, ci, în eternitatea sa imuabilă, este mai bătrân decât toate 
lucrurile pentru că le precede, şi mai tânăr decât toate lucrurile, pentru că tot El este 
după toate.” 6 

5. Din veşnicie Dumnezeu cunoştea toate lucrurile pe care avea să le creeze: El 
nu le cunoaşte pentru că le-a creat ci mai degrabă invers. Dumnezeu mai întâi a cu¬ 
noscut lucrurile creaţiei, deşi ele au venit în existenţă doar în timp. Speciile lucrurilor 
create îşi au ideile sau rationes în Dumnezeu, şi Dumnezeu, din veşnicie, a văzut 
în Sine, „ca reflecţii posibile ale Sinelui”, lucrurile pe care le putea crea şi voia să le 
creeze. Le cunoştea înaintea creaţiei, aşa cum sunt în El, ca Exemplare, dar le-a făcut 
aşa cum există, adică reflecţii exterioare şi finite ale esenţei Sale divine. 7 Dumnezeu 
nu a făcut nimic fără cunoaştere. El a avut preştiinţa tuturor celor pe care avea să 
le facă, dar cunoaşterea Sa nu reprezintă acte distincte de cunoaştere, ci „o viziune 
eternă, imuabilă şi inefabilă”. 8 în virtutea acestui act etern de cunoaştere, de viziune, 
pentru care nimic nu este trecut sau viitor. Dumnezeu vede, „pre-vede”, chiar actele 
libere ale oamenilor, cunoscând „dinainte”, de exemplu, „ce ar trebui să cerem de la 


1 De lib. arbit., 2, 17, 46. 

2 Ibidem, 3, 23, 70. 

3 De Trinit., 11, 5, 8. 

4 De Civit. Dei, 11, 28. 

5 De Trinit., 5, 2, 3; 5, n, 12; 6, 4, 6; 6, 10,11; 15, 43, 22; In Joann, Evang., 99, 4; etc. 

6 De Gen. ad litt., 8,26,48. 

7 Cf. Ibidem, 5,15, 33; Ad Orosium, 8, 9. 

8 De Trinit., 15,7,13. 

El şi când, pe cine ar trebui să asculte sau nu, şi în ce privinţă”. 1 O dezbatere potrivită 
asupra acestui ultim punct, pentru care ar fi nevoie să luăm în considerare teoria 
augustiniană a harului, nu poate fi abordată. 

Contemplându-şi propria esenţă din veşnicie, Dumnezeu vede în Sine toate esen¬ 
ţele limitate posibile, reflecţiile finite ale perfecţiunii Sale infinite, astfel încât esenţe¬ 
le sau rationes ale lucrurilor sunt prezente în mintea divină din eternitate, ca idei divi¬ 
ne, deşi, în perspectiva învăţăturii lui Augustin despre simplitatea divină menţionată 
anterior, prin aceasta nu ar trebui să se înţeleagă că există „accidente” în Dumnezeu, 
idei distincte ontologic de esenţa Sa. în Confesiuni , 2 Sfântul exclamă că „raţiunile” 
eterne ale lucrurilor create rămân de neschimbat în Dumnezeu, iar în De Ideis } el 
explică faptul că ideile divine sunt „forme arhetipale anume” sau raţiuni stabile şi 
neschimbătoare ale lucrurilor, care nu au fost formate ele însele, ci sunt conţinute 
în mintea divină din veşnicie şi sunt întotdeauna la fel. Nici nu apar nici nu dispar, 
dar orice apare şi dispare este format conform lor. Corolarul acestei idei este că orice 
creatură are propriul adevăr ontologic, atât timp cât ele întruchipează sau exemplifică 
modelul din mintea divină, şi că Dumnezeu însuşi este modelul adevărului. Aceas¬ 
tă doctrină exemplaristă a fost, desigur, influenţată de teoria neoplatonică, conform 
căreia ideile exemplare ale lui Platon sunt conţinute în Nous, deşi pentru Augustin, 
ideiile sunt conţinute în Cuvânt, care nu este o ipostază subordonată, precum Nous- 
ul neoplatonic, ci a doua Persoană a Preasfintei Treimi, consubstanţială cu Tatăl. 4 De 
la Augustin, doctrina exemplarismului a traversat Evul Mediu. Poate fi considerat 
ca fiind caracteristic pentru Şcoala Augustiniană, dar trebuie amintit faptul că Sf. 
Toma de Aquino nu a respins-o, deşi era prudent să o afirme într-un mod în care 
să nu se considere că există idei separate ontologic în Dumnezeu, o doctrină care ar 
afecta simplitatea divină, pentru că în Dumnezeu nu există o reală distincţie, în afara 
distincţiei dintre cele trei Persoane divine. 5 Totuşi, deşi Sf. Toma a fost în această 
privinţă un continuator al lui Augustin, Sf. Bonaventura a fost cel care a insistat cel 
mai mult în secolul al XlII-lea asupra doctrinei exemplarismului şi asupra prezenţei 
Ideilor divine în Cuvântul lui Dumnezeu, o insistenţă care a contribuit la atitudinea 
sa ostilă faţă de Aristotel metafizicianul, care s-a distanţat de Ideile lui Platon. 


1 Ibidem, 15,13, 22. 

2 1, 6, 9. 

î 2. 

4 De Trinit., 4,1, 3. 

5 Cf. Summa Theol., Ia, q.15, art. 2 şi 3. 

CAPITOLUL VI 


SF. AUGUSTIN (4): LUMEA 

Creaţia liberă din nimic - Materia - Rationes seminales - Numerele - 
Sufletul şi trupul - Nemurirea - Originea sufletului. 


Dată fiind linia generală şi complexitatea gândirii lui Augustin, cu greu ne-am aştep¬ 
ta ca Sfântul să fie deosebit de interesat de lumea materială în sine,'de vreme ce gân¬ 
direa sa s-a concentrat asupra relaţiei sufletului cu Dumnezeu. Filosofia sa generală 
a inclus însă o teorie despre lumea materială, constând din elemente preluate de la 
gânditorii anteriori, integrate într-un cadru creştin. Ar fi o greşeală, însă, să credem 
că Augustin s-a inspirat din operele lor pentru teoriile sale, preluând mecanic ele¬ 
mente; el a accentuat de fapt acele linii care i se păreau că subliniază mai bine natura 
relaţiei cu Dumnezeu şi dependenţa de El. 

1. O doctrină ignorată de gânditorii păgâni, dar susţinută de Augustin şi de alţi 
autori creştini, a fost cea a creaţiei lumii din nimic, printr-un act liber al lui Dumne¬ 
zeu. în teoria plotiniană a emanaţiei, lumea purcede de la Dumnezeu, fără ca Dum¬ 
nezeu să se diminueze sau să fie afectat în vreun fel, însă pentru Plotin, Dumnezeu 
nu acţionează liber (deoarece o astfel de activitate ar postula o schimbare în Dumne¬ 
zeu), ci mai degrabă din necessitate naturae, Binele răspândindu-se în mod necesar. 
Doctrina creaţiei libere din nimic nu poate fi regăsită în neoplatonism, cu excepţia 
unuia sau a doi gânditori păgâni, influenţaţi, probabil, de învăţătura creştină. Este 
posibil ca Augustin să fi crezut că Platon a susţinut în timp creaţia din nimic, însă 
este improbabil, în pofida interpretării date de Aristotel dialogului Timaios, ca Platon 
să fi intenţionat să spună acest lucru. Indiferent ce ar fi putut gândi Augustin despre 
viziunea lui Platon în această privinţă, el însuşi afirmă clar doctrina creaţiei libere 
din nimic, iar aceasta se dovedeşte esenţială pentru insistenţa sa asupra supremaţiei 
complete a lui Dumnezeu şi a dependenţei totale a lumii faţă de El. Toate lucrurile îşi 
datorează existenţa lui Dumnezeu . 1 

2. Dacă lucrurile ar fi fost însă create dintr-o materie informă? Nu ar fi fost ea 
independentă de Dumnezeu? Mai întâi de toate, întreabă Augustin, vorbiţi de o ma- 


De lib. arbit., 3, 15, 42. 

terie absolut informă sau despre o materie informă doar prin comparaţie cu cele cu o 
formă desăvârşită? Dacă este vorba de primul caz, atunci vorbiţi despre neant. „Acel 
ceva din care Dumnezeu a făcut e ceea ce nu are nici specie, nici formă, care nu este 
altceva decât neant”. Dacă, totuşi, vorbiţi despre cel de-al doilea caz, despre materia 
care nu are o formă desăvârşită, ci un început de formă, în sensul că are capacitatea 
de a primi forma, atunci despre o astfel de materie nu se poate spune că este, în to¬ 
talitate, nimic, ci, fiind ceva, ceea ce este vine de la Dumnezeu. „în consecinţă, chiar 
dacă lumea a fost făcută din vreo materie fără formă, această materie a fost, totuşi, 
făcută în întregime din nimic.”' în Confesiuni , 2 Augustin identifică această materie 
cu caracterul schimbător al trupurilor (ceea ce este echivalent cu a spune că acesta 
este elementul potenţial) şi subliniază că, dacă ar putea să o numească „nimic” sau 
să afirme că ea nu există, ar face astfel, însă dacă materia este capacitatea de a primi 
forma, ea nu poate fi identificată cu nimicul absolut. în plus, Augustin remarcă în 
De vera religione 1 că nu doar posesia formei, ci chiar şi capacitatea de a primi formă 
este un bun, iar ceea ce este bun nu poate fi neant. Totuşi, această materie, care nu 
este neant, este ea însăşi creaţia lui Dumnezeu, fără a precede lucrurile care posedă 
formă, ci fiind con-creată cu forma; 4 el identifică „materia informă pe care Dumnezeu 
a creat-o din nimic” cu cerul şi pământul menţionate în primul verset din primul ca¬ 
pitol al Genezei, cu prima creaţie a lui Dumnezeu. 5 Cu alte cuvinte, Sfântul Augustin 
afirmă într-o formă neelaborată doctrina scolastică despre creaţia pe care Dumnezeu 
o săvârşeşte din nimic, nu o „materie primă" absolut informă, independentă de orice 
formă, ci formă şi materie laolaltă, deşi, dacă înclinăm să considerăm afirmaţiile lui 
Augustin ca o expresie primară a mult mai elaboratei doctrine scolastice, ar trebui 
să amintim că Sfântul nu este interesat atât să dezvolte o doctrină filosofică pentru 
ea însăşi, cât să pună în evidenţă dependenţa esenţială a tuturor lucrurilor faţă de 
Dumnezeu şi natura coruptibilă a tuturor lucrurilor materiale chiar şi după ce ele au 
căpătat existenţă. Ele îşi au existenţa de la Dumnezeu, însă fiinţa lor este legată de 
caracterul lor vremelnic. 

3. O teorie la care Augustin şi discipolii săi au ţinut, deşi respinsă de Sf. Toma, 
care avea ca scop să pună în evidenţă acţiunea divină în detrimentul acţiunii cauzale, 
a fost cea privind rationes seminales sau „temeiurile ultime”, germenii acelor lucruri 


1 Cf. De vera relig., 18, 35-36. [op. cit., p. 85] 

2 12, 6, 6. 

3 Loc. cit. 

4 De Gen. ad litt., 1,15, 29. 

De Gen. contra Manich., 1,17,11. 

care aveau să fie dezvoltate în timp. Astfel, însuşi omul, cel puţin în ceea ce priveşte 
trupul, fără a lua, pentru moment, în calcul, originea sufletului, a fost creat în rati¬ 
ones seminales, „în mod invizibil, potenţial şi cauzal, aşa cum sunt create lucrurile 
care trebuie să fie, dar care încă nu au fost create". 1 Rationes seminales sunt germenii 
lucrurilor, puterile lor invizibile sau potenţialităţile create de Dumnezeu la început, 
în solul umed, şi dezvoltându-se în obiectele diverselor specii prin desfăşurarea lor 
temporală. Ideea acestor potenţialităţi în germene putea fi întâlnită, şi cu siguranţă 
Sf. Augustin a găsit-o, în filosofia lui Plotin, întorcându-se chiar la acele rationes semi¬ 
nales sau 1 ogoi spermatikoi ale stoicilor, dar ideea este mai degrabă vagă. Intr-adevăr, 
Sfântul Augustin nu a presupus niciodată că ele sunt obiectul experienţei, că pot fi 
văzute sau atinse, de vreme ce ele sunt invizibile, au forme incipiente şi capacita¬ 
tea de a-şi dezvolta forma potrivit planului divin. Temeiurile ultime nu sunt pur şi 
simplu pasive, ci au tendinţa de a se autodezvolta, deşi absenţa condiţiilor necesare, 
a circumstanţelor şi a altor acţiuni exterioare le pot împiedica dezvoltarea. 2 Sfântul 
Bonaventura, care a susţinut teoria Sfântului Augustin în această privinţă, a compa¬ 
rat rado seminalis cu bobocul de trandafir, care nu este încă trandafir, dar care se va 
transforma într-unul, dată fiind prezenţa forţelor pozitive necesare şi absenţa celor 
negative sau care împiedică această transformare. 

Faptul că Sfântul Augustin a susţinut o teorie destul de vagă referitor la lucruri¬ 
le care nu sunt obiecte ale experienţei directe va părea mai puţin surprinzător dacă 
luăm în considerare de ce a susţinut acest lucru. Afirmaţia a fost rezultatul unei pro¬ 
bleme exegetice, nu ştiinţifice, şi problema a apărut în felul următor. Potrivit cărţii 
Ecleziastului, 3 „Cel ce trăieşte în veac a zidit toate laolaltă”, în timp ce, pe de altă parte, 
potrivit cărţii Genezei, speciile de peşti şi de păsări, spre exemplu, au apărut abia în 
a cincea „zi” a creaţiei, iar animalele şi fiarele sălbatice au apărut abia în a şasea „zi”. 
(Augustin nu a interpretat „ziua” ca fiind ziua de 24 de ore, deoarece soarele a fost 
creat abia într-a patra „zi”.) Cum pot fi atunci oare alăturate aceste două afirmaţii, 
cea că Dumnezeu a creat toate lucrurile laolaltă şi cea că unele au fost făcute după 
celelalte, adică nu toate lucrurile au fost create deodată? Felul în care Sfântul Augus¬ 
tin a rezolvat această problemă a fost să precizeze că Dumnezeu, într-adevăr, a creat 
toate lucrurile, deodată, la început, însă că nu toate au fost create în acelaşi fel. Multe 
lucruri, toate speciile de plante, de peşti, de păsări, de animale şi pe om însuşi. El le-a 


1 De Gen. ad litt., 6, 5, 8. 

2 De Trinit., 3, 8,13. 

3 18, 1. 

creat în mod invizibil, latent, potenţial, în germene, în ale lor rationes seminales. Ast¬ 
fel, Dumnezeu a creat la început toată vegetaţia pământului înainte ca ea să crească 
pe pământ 1 şi chiar pe om. în acest fel, el ar rezolva contradicţia aparentă între Eclezi¬ 
ast şi Geneză, printr-o distincţie. Dacă vorbim despre desăvârşirea formei reale, nu la 
aceasta se referă Ecleziastul, în timp ce Geneza da; dacă includem creaţia germinală, 
vorbim despre ceea ce ne spune Ecleziastul. 

De ce Augustin nu s-a mulţumit cu „seminţele”, în sensul comun al termenului, 
cu seminţele vizibile ale plantelor, cu boabele şi aşa mai departe? Pentru că în cartea 
Genezei se subînţelege că pământul dă naştere la iarba verde, înaintea seminţei, 2 şi 
acelaşi lucru este subînţeles cu referire la celelalte lucruri vii care se reproduc. Aceas¬ 
ta l-a obligat să recurgă la un alt tip de sămânţă. De exemplu, Dumnezeu a creat, la 
început, ratio seminalis a grâului, care, potrivit planului şi activităţii lui Dumnezeu, a 
devenit, la timpul potrivit, grâu adevărat, care apoi a avut sămânţă în sensul obişnuit. 3 
în plus. Dumnezeu nu a creat toate seminţele sau toate ouăle în act, la început, aşa 
încât şi ele au nevoie de o ratio seminalis. Prin urmare, fiecare specie, cu toată evoluţia 
sa viitoare şi cu indivizii proprii, a fost creată la început pentru un motiv particular. 

Din ceea ce s-a spus ar trebui să fie limpede că Sfântul nu era interesat în primul 
rând de o problemă ştiinţifică, ci mai degrabă de una exegetică, astfel încât nu ar fi 
potrivit să-l cităm fie ca susţinător, fie ca adversar al evoluţiei, în sensul lui Lamarck 
sau al lui Darwin. 

4. Sfântul Augustin a folosit tema platonică a numerelor cu originea în pitago- 
rism. Desigur, felul în care abordează numerele ne apare azi uneori bizar, ba chiar 
fantastic, ca atunci când vorbeşte despre numere perfecte şi imperfecte sau inter¬ 
pretează pasaje ale Scripturii care fac referire la numere. în general, însă, Augustin 
priveşte numărul ca principiu al ordinii şi al formei, al frumosului şi al perfecţiunii, 
al proporţiei şi al legii. Astfel, Ideile sunt numere eterne, în timp ce corpurile sunt 
numere trecătoare care se desfăşoară în timp. într-adevăr, corpurile pot fi considerate 
numere în diverse moduri, ca întreguri constând dintr-un număr de părţi ordonate şi 
legate, manifestându-se în etape succesive (planta, spre exemplu, încolţeşte, înfrun¬ 
zeşte, dă flori şi fructe şi seminţe), sau constând dintr-un număr de părţi dispuse 
într-o ordine în spaţiu, cu alte cuvinte, ca ilustrând numărul intrinsec, numărul local 
sau spaţial şi numărul temporal. „Raţiunile ultime” sunt numere ascunse, în timp ce 
corpurile sunt numere vizibile. Aşa cum numărul matematic începe de la unu şi se 


1 De Gen. ad litt., 5, 4, 7-9. 

2 Gen., i.ii. 

3 De Gen. ad litt., 5, 4, 9. 

termină cu un număr întreg, la fel ierarhia fiinţelor începe cu Unul suprem, Dumne¬ 
zeu, care aduce la existenţă şi este reflectat în unităţi mai mult sau mai puţin perfecte. 
Această comparaţie sau paralelă între numărul matematic şi numărul metafizic îşi 
are, desigur, originea în sistemul lui Plotin şi, în general, modul în care Augustin 
priveşte numărul nu aduce nimic substanţial modului în care acesta a fost deja privit 
în tradiţia pitagoreico-platonică. 

5. Culmea creaţiei materiale este omul, trup şi suflet nemuritor. Augustin sus¬ 
ţine destul de clar că omul este alcătuit din suflet şi trup, după cum spune şi că „un 
suflet care are un trup nu constituie două persoane, ci una singură”. 1 De ce este, însă, 
necesar să menţionăm un lucru atât de evident? Pentru că Augustin vorbeşte despre 
suflet ca despre o substanţă în toată regula (substantia quacdam rationis particeps, re- 
gendo corpori accomodata ) 2 3 ba chiar îl defineşte pe om drept „un suflet raţional cu un 
trup muritor şi pământesc". 5 Această atitudine platonică referitoare la suflet îşi are 
consecinţele sale, după cum am văzut deja, în doctrina augustiniană a senzaţiei, pe 
care Sfântul o prezintă ca activitate a sufletului folosind trupul ca instrument, mai 
degrabă decât pe o activitate a întregului organism psiho-fizic: este, de fapt, o creştere 
temporară a intensităţii acţiunii prin care sufletul animă o anumită parte a trupului. 
Fiind superior trupului, sufletul nu poate fi condus de acesta, însă el percepe schim¬ 
bările din trup datorate unui stimul extern. 

6. Sufletul omenesc este un principiu imaterial, deşi, asemenea sufletului ani¬ 
malelor, el animă trupul. Un om poate să susţină sau chiar să creadă că sufletul său 
este compus, spre exemplu, din aer, dar nu poate şti niciodată că este alcătuit din aer. 
Pe de altă parte, el ştie foarte bine că este inteligent, că gândeşte şi că nu are niciun 
motiv să presupună că aerul poate gândi. 4 în plus, imaterialitatea sau substanţialitatea 
sufletului îi asigură nemurirea. în această privinţă, Augustin foloseşte argumente îm¬ 
prumutate de la Platon. 5 Spre exemplu, Augustin recurge la argumentul din Phaidon, 
potrivit căruia în măsura în care sufletul este principiul vieţii, iar cele două contrarii 
sunt incompatibile, sufletul nu poate muri. Dincolo de faptul că acest argument nu 
este în niciun caz convingător, el nu ar putea fi admisibil pentru Augustin, fără o 
modificare, deoarece lasă impresia că sufletul există de la sine sau este o parte a lui 
Dumnezeu. El a adaptat, prin urmare, argumentul, susţinând că sufletul participă 


1 In Joann. Evang., 19, 5,15. 

2 De quant. Animae, 13, 21. ["substanţă participantă într-o oarecare măsură la raţiune, adecva¬ 
tă corpului”, 1b. lat.] 

3 De moribus eccl., r, 27, 52; In Joann. Evang., 19, 5,15. 

4 De Gen. ad litt., 7, 21, 28; De Trinit., 10,10,14. 

3 Cf. Solii, 2, 19, 33; Ep., 3, 4; De Immortal. An., cap. 1-6. 

la Viaţă, extrăgându-şi fiinţa şi esenţa dintr-un principiu care nu admite niciun con¬ 
trariu, şi arătând că, deoarece fiinţa pe care sufletul o primeşte de la acest Principiu 
(care nu admite contrariu) este tocmai viaţa, el nu poate muri. Argumentul ar putea, 
totuşi, implica şi că sufletul animalelor este, la rândul său, nemuritor, de vreme ce 
şi el este un principiu al vieţii, şi astfel argumentul ar dovedi prea mult. Din această 
cauză, argumentul trebuie alăturat unui alt argument, preluat şi el din Platon, care 
precizează că sufletul care ajunge la adevărul indestructibil este, la rândul său, indes¬ 
tructibil. în De Quantitate animae,' Augustin face distincţia între sufletele animalelor, 
care au capacitatea de senzaţie, dar nu şi pe cea de a raţiona şi de a cunoaşte, şi sufle¬ 
tele oamenilor, care le au pe ambele, ceea ce face ca argumentul să se aplice doar su¬ 
fletelor omeneşti. Platon demonstrase că sufletul omenesc, fiind capabil să distingă 
Ideile eterne şi incoruptibile, se dovedeşte a fi asemenea lor, şi anume „divin”, adică 
indestructibil şi etern, iar Augustin, fără a afirma preexistenţa, susţine, într-un mod 
analog, nemurirea sufletului. în plus, pornind de la dorinţa de beatitudine, Augustin 
ajunge la dorinţa de fericire desăvârşită, acesta devenind un subiect favorit de dispută 
al augustinienilor cu Sfântul Bonaventura, spre exemplu. 

7. Augustin a susţinut în mod clar că sufletul este creat de Dumnezeu, 1 2 3 deşi nu 
pare să se fi hotărât asupra momentului precis şi asupra felului în care acesta a apă¬ 
rut. El pare să fi jonglat cu anumite aspecte ale teoriei platonice a formelor preexis¬ 
tente, refuzând, în acelaşi timp, să admită că sufletul a fost închis în trup ca pedeapsă 
pentru greşelile comise într-o etapă ante-pământească. întrebarea sa principală era 
dacă Dumnezeu creează fiecare suflet individual în mod separat sau a creat toate su¬ 
fletele creând sufletul lui Adam, sufletul fiind „transmis" prin intermediul părinţilor 
(traducianism). Această a două opinie ar părea că implică din punct de vedere logic o 
viziune materialistă asupra sufletului, când, de fapt, Augustin nu a susţinut în niciun 
caz un asemenea punct de vedere, insistând asupra faptului că sufletul nu este distri¬ 
buit în tot trupul. 5 Dacă Augustin a înclinat spre traducianism, el a făcut-o din motive 
teologice, nu filosofice, deoarece a crezut că, în acest mod, păcatul originar ar putea fi 
explicat ca o pată transmisă pe suflet. Dacă păcatul originar este privit ca ceva pozitiv 
şi nu ca o lipsă în sine, există, într-adevăr, o dificultate, chiar dacă nu una insurmon¬ 
tabilă, în afirmarea creaţiei de către Dumnezeu a fiecărui suflet uman în parte, însă, 
chiar dacă lăsăm deoparte acest lucru, este incontestabil că traducianismul este in¬ 
compatibil cu o afirmare clară a caracterului spiritual şi imaterial al sufletului. 


1 28,54 sq. 

2 De anima et dus origine, 1, 4, 4. 

3 Ep., 156. 

CAPITOLUL VII 


SF. AUGUSTIN (5): TEORIA MORALĂ 

Fericirea şi Dumnezeu - Libertatea şi obligaţia - Necesitatea harului - 
Răul - Cele două cetăţi. 


1. Etica Sfântului Augustin împărtăşeşte o trăsătură cu ceea ce s-ar putea numi etica 
tipic grecească, şi anume caracterul său eudaimonist, propunând ca scop al conduitei 
umane fericirea, cu menţiunea că această fericire poate fi găsită doar în Dumnezeu. 
„Epicurianul, care plasează binele suprem al omului în trup, îşi pune speranţa în el 
însuşi," 1 însă „creatura raţională... a fost în aşa fel construită încât nu poate să fie ea 
însăşi binele prin care este făcută fericită”: 2 fiinţa umană este schimbătoare şi insufi¬ 
cientă sieşi şi îşi poate găsi fericirea doar în ceea ce o depăşeşte, şi anume în posesia 
unui obiect imuabil. Nici măcar virtutea nu poate fi scopul său: „Nu virtutea sufletului 
tău te face fericit, ci Cel care ţi-a dat ţie virtute, cel care te-a făcut să ai voinţă şi ţi-a dat 
puterea de a acţiona.” 3 Nu idealul epicurean este cel care poate aduce fericire omului, 
nici măcar cel al stoicului, ci Dumnezeu însuşi: „căutarea lui Dumnezeu este, aşadar, 
dorinţa de beatitudine, iar găsirea lui Dumnezeu este beatitudinea însăşi”. 4 Că fiinţa 
umană este în căutarea fericirii sau a beatitudinii şi că beatitudinea înseamnă atinge¬ 
rea unui obiect, Augustin ştia din propria experienţă, chiar dacă a găsit confirmarea 
acestui lucru în filosofie. Şi tot experienţa personală l-a făcut să afle că acest obiect 
este Dumnezeu, chiar dacă fusese ajutat să înţeleagă acest lucru de filosofia lui Plotin. 
însă atunci când susţine că fericirea trebuie găsită în găsirea şi posesia unui Obiect 
etern şi imuabil, şi anume Dumnezeu, Augustin nu se gândea la o contemplare pur 
filosofică şi teoretică a acestuia, ci la o uniune în iubire cu Dumnezeu şi la posesia 
acestuia, la o uniune supranaturală cu El, oferită creştinului ca rezultat al străduinţei 
sale inspirate de graţia divină. Căci nu putem separa în gândirea lui Augustin o etică 
naturală de una supranaturală, de vreme ce este vorba de om in concreto, iar acesta 
are o vocaţie supranaturală. El considera că neoplatonicienii înţelegeau parţial ceea 


1 Serm., 150, 7, 8. 

2 Serm., 150, 8, 9. 

3 Ep., 140, 23, 56. 

4 De moribus eccl., I, II, 18. 

ce fusese revelat de Christos, văzând în neoplatonism o întruchipare inadecvată şi 
incompletă a adevărului. 

Etica lui Augustin este, prin urmare, în primul rând, o etică a dragostei: prin vo¬ 
inţă, omul tinde spre Dumnezeu, îl găseşte şi se bucură de El. „Acolo unde voinţa, 
care este un bine mijlociu, atunci când se uneşte cu binele etern..., omul atinge o viaţă 
fericită"; 1 „căci dacă Dumnezeu este bunul suprem al omului... rezultă limpede că, 
de vreme ce a căuta supremul bine înseamnă a trăi bine, şi a trăi bine nu înseamnă 
nimic altceva decât a-L iubi pe Dumnezeu din toată inima, din tot sufletul şi din tot 
cugetul." 2 Intr-adevăr, după ce a citat cuvintele lui Christos, aşa cum sunt menţiona¬ 
te ele de Sfântul Matei, 3 „să-L iubeşti pe Domnul Dumnezeu tău, cu toată inima ta, 
cu tot sufletul tău şi cu tot cugetul tău" şi „să-ţi iubeşti aproapele ca pe tine însuţi", 
Augustin afirmă că „aici este vorba de filosofia naturală, de vreme ce toate cauzele 
tuturor lucrurilor naturale sunt în Dumnezeu, Creatorul” şi că totodată „este vorba de 
etică, deoarece o viaţă bună şi onestă nu poate fi altfel decât iubind, aşa cum ar trebui, 
acele lucruri care merită iubite, şi anume pe Dumnezeu şi pe aproapele nostru." 4 
Prin urmare, etica augustiniană se concentrează în jurul dinamicii voinţei, care este 
o dinamică a dragostei (pondus meum, amor meus ) , 5 deşi atingerea beatitudinii, „par¬ 
ticiparea la binele imuabil", nu este accesibilă omului în lipsa harului şi a primirii 
„milei gratuite a Creatorului". 6 

2. Oricum, voinţa este liberă, iar voinţa liberă este supusă obligaţiei morale. Filo¬ 
sofii greci vedeau în fericire scopul întregii vieţi şi nu poate spune că nu ştiau ce este 
obligaţia, însă datorită concepţiei sale mai clare despre Dumnezeu şi despre creaţia 
divină, Augustin a reuşit să dea obligaţiei morale un fundament metafizic mai solid 
decât cel oferit de filosofii greci. 

Fundamentul necesar al obligaţiei este libertatea. Voinţa este liberă să se desprin¬ 
dă de binele imuabil şi să se ataşeze bunurilor schimbătoare, luându-şi ca obiect fie 
bunurile sufletului, fără nicio referire la Dumnezeu, fie bunurile trupului. Voinţa 
caută în mod obligatoriu fericirea sau satisfacţia, iar, defacto, această fericire poate 
fi găsită doar în Dumnezeu sau Binele imuabil. Omul nu ajunge însă la viziunea lui 
Dumnezeu în această viaţă, îşi poate îndrepta atenţia şi se poate ataşa de bunurile 


1 De lib. arbit., 2, 19, 52. [op. cit., p. 232] 

2 De moribus ecci, 1, 25, 46. 

3 22,37-39. 

4 Ep.,i 37,5,17. 

5 Con/, 13, 9, 10. 

6 Ep., 140, 21,14. 

perisabile în loc de Dumnezeu, şi „nici această abatere şi nici această întoarcere nu 
reprezintă constrângeri, ci acte voluntare". 1 

Voinţa umană este atunci liberă să se îndrepte spre Dumnezeu sau să se înde¬ 
părteze de el, însă, în acelaşi timp, mintea umană trebuie să recunoască adevărul, 
nu doar pentru că ceea ce caută, şi anume fericirea, poate fi găsit în posesia Binelui 
imuabil. Dumnezeu, d şi pentru că orientarea voinţei spre acel Bine este sădită şi 
voită de Dumnezeu, sau Creatorul. Depărtându-se de Dumnezeu, voinţa se opune 
legii divine, exprimată în natura umană şi creată de Dumnezeu pentru El însuşi. Toţi 
oamenii sunt conştienţi într-o anumită măsură de standardele şi legile morale: „chiar 
şi cei fără de Dumnezeu... învinuiesc şi laudă pe drept multe din comportamentul 
oamenilor”. Cum ar putea ei să facă acest lucru, dacă nu discernând regulile conform 
cărora oamenii ar trebui să trăiască, chiar dacă nu se şi conformează lor? Unde văd ei 
aceste legi? Nu în mintea lor, deoarece aceasta este schimbătoare, în timp ce „legile 
dreptăţii” sunt imuabile, nici în caracterul lor, deoarece ei sunt ex hypothesi nedrepţi. 
Ei văd regulile morale „în cartea acelei lumini numite Adevăr”, ne spune Augustin 
folosindu-se de stilul său obişnuit, chiar dacă obscur, de a vorbi. Legile eterne ale 
moralităţii sunt imprimate în inima omului, „aşa cum urma unui peceţi rămâne în 
ceară, deşi nu dispare de pe pecete." Există, într-adevăr, unii oameni care ignoră mai 
mult sau mai puţin legea, însă chiar şi aceştia sunt „uneori atinşi de splendoarea 
adevărului omniprezent". 2 Prin urmare, aşa cum mintea umană percepe adevărurile 
teoretice eterne prin lumina lui Dumnezeu, la fel ea percepe, în aceeaşi lumină, ade¬ 
vărurile sau principiile practice care ar trebui să conducă voinţa liberă. Omul tinde, 
prin natura sa, spre Dumnezeu, însă el poate realiza caracterul dinamic al acestei 
naturi doar respectând legile morale ce reflectă legea eternă a Creatorului, legi care 
nu sunt arbitrare, ci provin din natura lui Dumnezeu şi din relaţia omului cu Acesta. 
Legile nu sunt capricii arbitrare ale lui Dumnezeu, căci respectarea lor este dorită de 
Dumnezeu, iar El nu l-ar fi creat pe om fără să vrea ca omul să fie ceea ce El l-a menit 
să fie. Voinţa este liberă, însă, în acelaşi timp, supusă obligaţiilor morale, iar iubirea 
de Dumnezeu este o datorie. 

3. Relaţia omului cu Dumnezeu este, însă, relaţia dintre o creatură finită şi Fiinţa 
infinită, iar prăpastia dintre cele două fiinţe nu poate fi trecută fără ajutorul divin, 
fără har: harul este necesar chiar pentru a începe să doreşti să-l iubeşti pe Dumnezeu. 
„Atunci când omul încearcă să trăiască drept prin propriile sale puteri", ne spune 


1 De lib. arbit., 2, 19, 53. [op. cit., p. 233] 

2 De Trinit., 14, 15, 21. 

Augustin, „fără ajutorul harului eliberator al lui Dumnezeu, el este răpus de păcate, 
în liberul său arbitru stă puterea sa de a crede în Salvator şi de a primi harul.” 1 „Prin 
urmare, legea a fost dată pentru ca harul să poată fi căutat, iar harul, pentru ca legea 
să fie împlinită.” 2 * „După lege, voinţa noastră se dovedeşte slabă, iar harul poate să-i 
vindece neputinţa.” 5 „Legea învaţă şi porunceşte că ceea ce nu poate fi împlinit fără 
har îi demonstrează omului slăbiciunea pentru ca acesta să poată apela la Salvator şi, 
prin vindecarea pe care El i-o aduce voinţei, să poată face ceea ce în neputinţa sa părea 
imposibil.” 4 Nu este cazul să abordăm aici problema doctrinei harului la Augustin şi 
nici relaţia sa cu liberul arbitru, care rămâne, oricum, o problemă dificilă. Este nece¬ 
sar însă să înţelegem că, atunci când Augustin vede în iubirea lui Dumnezeu esenţa 
legii morale, el se referă la acea unire a voinţei cu Dumnezeu care necesită înălţarea 
obţinută prin har. Această idee pare firească, în condiţiile în care Augustin vede omul 
aşa cum este el, şi anume înzestrat cu o vocaţie supranaturală, iar acest lucru înseam¬ 
nă că el adaugă şi completează înţelepciunea filosofiei cu înţelepciunea Scripturilor, 
în dorinţa de a sintetiza, putem încerca să-l separăm pe Augustin filosoful de Augus¬ 
tin teologul, însă, în propria sa viziune, adevăratul filosof este cel care examinează 
realitatea concretă, aşa cum este ea, iar aceasta nu poate fi văzută în realitatea sa fără 
a lua în calcul problema mântuirii şi a harului. 

4. Dacă perfecţiunea morală constă în a -1 iubi pe Dumnezeu, în a ne îndrepta 
voinţa spre El şi în a face ca toate celelalte capacităţi, de pildă simţurile, să conveargă 
spre El, răul va consta în înstrăinarea voinţei de Dumnezeu. Ce este însă răul în sine, 
răul moral? Este el ceva pozitiv? Mai întâi de toate, răul nu poate fi ceva pozitiv în ca¬ 
litate de creaţie a lui Dumnezeu, de vreme ce cauza răului moral nu este Creatorul, ci 
voinţa creată. Cauza lucrurilor bune este bunătatea divină, iar cauza răului este voinţa 
creată care se îndepărtează de Binele imuabil, 5 căci răul este îndepărtarea voinţei cre¬ 
ate de la Binele imuabil şi infinit. 6 însă răul nu poate fi strict considerat un „lucru", 
dat fiind că acest cuvânt implică o realitate pozitivă, iar dacă răul moral ar fi o realitate 
pozitivă, el ar trebui atribuit Creatorului, pentru a evita să-i atribuim fiinţei create 
capacitatea de a crea lucruri din nimic. Răul este, prin urmare, „ceea ce se desprinde 


1 Expos. quarumdam prop. ex epist. ad Rom., 44. 

2 De spir. et litt., 19, 34. 

5 Ibid., 9, 15. 

4 Ep. 145, 3 - 4 - 

5 Enchirid., 23. 

6 De lib. arbit., 1, 16, 35. 

din esenţă şi tinde spre nefiinţă... şi tinde să facă ceea ce îi curmă existenţa.” 1 Orice 
lucru în care există ordine şi măsură trebuie să îi fie atribuit lui Dumnezeu, în timp 
ce voinţei care se îndepărtează de Dumnezeu îi este rezervată dezordinea. Voinţa în 
sine este bună, însă absenţa dreptei ordini, sau mai degrabă privarea de aceasta, de 
care se face responsabil individul, este rea. Răul moral este, prin urmare, o absenţă a 
dreptei ordini în voinţa creată. 

Această doctrină a răului ca absenţă a fost doctrina lui Plotin şi în ea a găsit Au- 
gustin răspunsul la maniheism. Căci dacă răul este o absenţă şi nu un lucru pozitiv, 
atunci nu mai suntem în situaţia de a alege între atribuirea răului moral bunului Cre¬ 
ator şi inventarea unui principiu ultim al răului responsabil pentru existenţa acestuia. 
Această doctrină a fost adoptată de scolastici, în principal, de la Augustin şi îşi găseşte 
adepţi printre mai mulţi filosofi moderni importanţi, cum ar fi Leibniz. 

5. Dacă principiul moralităţii este dragostea faţă de Dumnezeu, iar esenţa răului 
este îndepărtarea de acesta, rezultă că specia umană poate fi împărţită în două mari 
categorii, una a celor care îl iubesc pe Dumnezeu şi îl preferă sinelui şi una a celor 
care se preferă pe ei lui Dumnezeu, căci ceea ce îi diferenţiază în mod decisiv pe 
oameni este caracterul voinţei lor şi al iubirii lor predominante. Augustin vede în 
istoria speciei umane o istorie a dialecticii acestor două principii, unul alcătuind ce¬ 
tatea Ierusalimului, celălalt cetatea Babilonului. „Fiecare să se întrebe ce iubeşte; şi 
va găsi singur cărei cetăţi îi este cetăţean”. 2 „Sunt două feluri de iubire... Aceste două 
feluri de iubire disting cele două cetăţi ale speciei umane... şi generaţii de-a rândul au 
trecut prin ele.” 3 „Aţi auzit şi ştiţi că există două cetăţi, acum amestecate în trup, dar 
separate în inimă.” 4 

Pentru istoria creştinătăţii acest lucru este de o mare importanţă. Căderea omului a 
avut loc în istorie şi tot în istorie el a fost izbăvit. în istorie, treptat, Trupul lui Christos 
pe pământ creşte şi se dezvoltă şi tot în istorie a fost dezvăluit planul lui Dumnezeu. 
Pentru creştini, istoria separată de conţinutul Revelaţiei îşi pierde adevăratul sens: 
nu este de mirare, deci, că Augustin a privit istoria dintr-un punct de vedere creştin 
şi că perspectiva sa a fost, în primul rând, una spirituală şi morală. Dacă vorbim de o 
filosofie a istoriei în gândirea lui Augustin, atunci cuvântul „filosofie” trebuie înţeles, 
într-un sens larg, ca înţelepciune creştină. Cunoaşterea faptelor istoriei poate fi, în 


1 De moribus eccl., 2, 2, 2. 

2 In Ps., 64, 2. 

3 De Gen. ad litt., 11,15, 20. 

4 In Ps., 136,1. 

principal, o cunoaştere naturală, cum ar fi cunoaşterea existenţei şi a evoluţiei Impe¬ 
riilor Asirian şi Babilonian, însă principiile prin care faptele sunt interpretate şi prin 
care li se dă sens şi sunt judecate, nu provin din faptele însele. Ceea ce este vremelnic 
şi trecător este judecat în lumina eternului. Că istoricul modern nu poate aproba 
tendinţa lui Augustin de a se concentra asupra paralelei dintre Asiria şi Cetatea Babi- 
lonului (în sensul moral) este destul de uşor de înţeles. Augustin nu a fost preocupat, 
însă, să joace rolul unui istoric în sensul obişnuit al cuvântului, ci mai degrabă să facă 
în „filosofia” istoriei, aşa cum a gândit-o şi a înţeles-o, distincţia dintre semnificaţia 
spirituală şi morală a fenomenelor şi a evenimentelor istorice. într-adevăr, in măsura 
în care poate exista o filosofie a istoriei, creştinii vor fi de acord cu Augustin că doar 
o filosofie creştină a istoriei se poate apropia de acurateţe: pentru necreştini, rolul 
evreilor, spre exemplu, este radical diferit de rolul pe care poporul evreu îl ocupă în 
ochii creştinilor. Dacă s-ar obiecta, aşa cum evident s-ar putea întâmpla, că acest fapt 
implică o interpretare teologică a istoriei, o lectură a istoriei în lumina dogmei, obiec¬ 
ţia nu-i va crea nicio dificultate lui Augustin, în condiţiile în care acesta nu a pretins 
niciodată că şi-ar dori să facă o dihotomie radicală între teologie şi filosofie, aşa cum 
sugerează obiecţia. 

CAPITOLUL VIII 


SF. AUGUSTIN (6): STATUL 

Statul şi cetatea Babilonului nu sunt identice - Statul păgân nu întruchipează 
adevărata dreptate - Biserica este superioară Statului. 


i. După cum am remarcat deja, Augustin a văzut în istorie, după cum a văzut şi în 
individ, lupta dintre două principii comportamentale, două iubiri, pe de o parte dra¬ 
gostea pentru Dumnezeu şi supunerea faţă de legea Sa, pe de altă parte iubirea de 
sine, dragostea pentru plăcere, dragostea de lume. Era firesc atunci ca, după cum a 
văzut în Biserica Catolică întruchiparea cetăţii cereşti, Ierusalim, Augustin să vadă în 
Stat, în special în Statul păgân, întruchiparea cetăţii Babilonului, iar urmarea este că 
suntem tentaţi să presupunem că, pentru el, Cetatea lui Dumnezeu poate fi identifi¬ 
cată cu Biserica, ca societate reală, iar cetatea Babilonului cu Statul ca atare. Căci nu 
se întreabă el: „Dacă dispare spiritul de dreptate, ce altceva sunt regatele decât nişte 
puteri tâlhăreşti? Şi aceasta, pentru că războaiele tâlhăreşti nu sunt altceva decât nişte 
mici regate?" Şi nu aprobă el replica piratului către Alexandru cel Mare: „Pentru că eu 
practic pirateria cu o navă modestă, sunt denumit tâlhar, în schimb tu, care foloseşti 
o flotă mare, te numeşti împărat ’ n Asiria şi Roma păgână au fost întemeiate, s-au dez¬ 
voltat şi au supravieţuit prin nedreptate, violenţă, jaf, opresiune: nu înseamnă acest 
lucru că Statul şi cetatea Babilonului sunt unul şi acelaşi lucru? 

Fără îndoială, Augustin credea că cele mai reprezentative întruchipări istorice ale 
cetăţii Babilonului sunt de găsit în imperiile păgâne ale Asiriei şi Romei, la fel cum, 
cu siguranţă, credea că Cetatea Ierusalimului, Cetatea lui Dumnezeu, se manifestă 
prin Biserică. Cu toate acestea, ideile despre cetăţile cereşti şi pământeşti sunt idei 
morale şi spirituale, al căror conţinut nu coincide perfect cu formele de organizare 
reală. De pildă, deşi un om poate fi creştin şi poate aparţine unei biserici, dacă princi¬ 
piul după care se ghidează în comportamentul său este dragostea de sine şi nu cea de 
Dumnezeu, el aparţine, spiritual şi moral, cetăţii Babilonului. La fel, dacă un oficial al 
Statului este condus de dragostea de Dumnezeu, însă caută în acţiunile sale dreptatea 
şi caritatea, el aparţine din punct de vedere spiritual şi moral cetăţii Ierusalimului. 


1 De Civit. Del, 4, 4. [trad. rom., Despre Cetatea lui Dumnezeu, trad. de Paul Găleşanu, Ed. 
Ştiinţifică, Bucureşti, 1998, pp. 256-257] 

„Să luăm ca exemplu un cetăţean al Ierusalimului, al regatului cerurilor, care deţine 
o funcţie aici pe pământ, cum ar fi cea de episcop, magistrat, edil, proconsul, împă¬ 
rat, conducând cetatea pământească, dar a cărui inimă este dincolo de acestea, dacă 
este creştin, dacă face parte dintre credincioşi... Prin urmare, să nu disperăm când 
vedem cetăţeni ai regatului cerului angajaţi în treburile Babilonului, adică făcând 
ceva lumesc într-o republică lumească; şi, de asemenea, să nu ne grăbim să-i lăudăm 
imediat pe toţi cei pe care îi vedem implicaţi în treburile spirituale, căci uneori fiii 
răului se aşează pe locul lui Moise... dar va veni şi vremea cernerii, atunci când vor fi 
separaţi unul de celălalt, cu cea mai mare grijă...” 1 Şi chiar dacă Cetatea Babilonului, 
în sensul moral şi spiritual al cuvântului, tinde să se identifice cu Statul, în special 
cu Statul păgân, iar Cetatea Ierusalimului cu Biserica, luată ca formă de organizare 
reală, identificarea nu este completă, deoarece nu se poate conchide în mod legitim 
că datorită faptului că un om este, spre exemplu, un oficial al Bisericii, el este şi un 
cetăţean al Cetăţii spirituale a Ierusalimului, în condiţiile în care, cât timp este vorba 
despre condiţia sa morală şi spirituală, el poate să aparţină Cetăţii Babilonului. în 
plus, dacă Statul ar coincide în mod necesar cu Cetatea Babilonului, niciun creştin 
nu ar putea deţine în mod legitim o funcţie în Stat şi nici nu ar putea fi cetăţean, iar 
Sfântul Augustin nu aproba niciuna din aceste opinii. 

2. Dar dacă statul şi Cetatea Babilonului nu se pot identifica pur şi simplu, cu 
siguranţă că Sfântul Augustin nu s-a gândit că statul ca atare are la bază dreptatea 
sau că adevărata dreptate poate fi întâlnită în vreun stat real, cu atât mai puţin în unul 
păgân. Este destul de evident că există o oarecare dreptate chiar şi intr-un stat păgân, 
însă adevărata dreptate cere ca închinarea să fie adusă lui Dumnezeu, iar Roma pă¬ 
gână nu a adus această închinare, ba chiar, în timpurile creştine, a făcut tot posibilul 
pentru a împiedica acest lucru. Pe de altă parte, în condiţiile în care Roma păgână era, 
în mod evident, un stat, cum poate fi atunci evitată concluzia că adevărata dreptate 
nu trebuie inclusă în definiţia statului? Căci dacă aşa stau lucrurile, am fi în situa¬ 
ţia imposibilă de a nega faptul că Roma păgână era un stat. Prin urmare, Augustin 
defineşte o societate ca „o multitudine de creaturi raţionale asociate printr-un acord 
comun privind lucrurile la care ţin”. 2 Dacă lucrurile pe care le valorizează o societate 
sunt bune, societatea va fi o societate bună, iar dacă acestea sunt rele, societatea va fi, 
la rândul său, rea. în definirea unui popor nu se spune însă dacă obiectele iubirii sale 
sunt bune sau rele, ceea ce face ca definiţia să se aplice şi statului păgân. 


1 In Ps., 51, 6. 

De Civ. Dei, 19, 24. 

Aceasta nu înseamnă, desigur, că, în viziunea lui Augustin, statul există într-o 
sferă amorală: dimpotrivă, aceeaşi lege morală se aplică statului şi indivizilor. Ceea 
ce Augustin vrea să evidenţieze aici este faptul că statul nu va întruchipa adevărata 
dreptate, nu va fi pe deplin un stat cu adevărat moral, decât dacă este un stat creştin, 
căci creştinismul este cel care îi face pe oameni buni cetăţeni. Statul în sine, ca instru¬ 
ment al forţei, îşi are rădăcinile în efectele păcatului originar, şi în lumina acestuia şi 
a consecinţelor sale, el este o instituţie necesară. Un stat drept iese însă din discuţie 
dacă nu este un stat creştin. „Niciun stat nu este mai bine stabilit şi păstrat decât pe 
bazele şi prin legătura credinţei şi a unei înţelegeri stabile, atunci când binele cel mai 
înalt şi mai adevărat, şi anume Dumnezeu, este iubit de către toţi, iar oamenii se 
iubesc unii pe alţii în El, fără prefăcătorie, pentru că se iubesc unii pe alţii din iubire 
de Dumnezeu." 1 Cu alte cuvinte, statul are la bază iubirea acestei lumi atunci când 
este lăsat să se dezvolte liber, însă poate fi fundamentat de principii mai înalte, care 
trebuie să derive însă din creştinism. 

3. De aici rezultă două consecinţe importante. (1) Biserica Creştină va încerca să 
aducă la cunoştinţa societăţii civile propriile principii de conduită cerească, având ast¬ 
fel misiunea de a acţiona ca ferment al lumii. Concepţia lui Augustin despre Biserica 
Creştină şi misiunea acesteia era una esenţial dinamică şi socială: Biserica trebuie 
să pătrundă în stat prin principiile sale. (2) Biserica este singura societate perfectă 
şi net superioară Statului, întrucât, dacă Statul trebuie să adopte principiile Biseri¬ 
cii, el nu poate fi nici mai presus de aceasta şi nici măcar la acelaşi nivel cu ea. Prin 
această afirmaţie. Sfântul Augustin se plasează în fruntea susţinătorilor superiorităţii 
medievale a Bisericii faţă de stat, fiind de acord cu invocarea ajutorului statului doar 
împotriva donatiştilor, deoarece, în viziunea sa, Biserica este o societate superioară 
căreia Christos i-a supus regatele lumii şi care deţine dreptul de a se folosi de puterea 
acestora. 2 Pe de altă parte, deşi concepţia lui Augustin despre relaţia dintre Biserică şi 
stat este cea care a devenit dominantă în creştinătătea de apus şi nu în cea bizantină, 
aceasta nu înseamnă că ideile sale au avut tendinţa de a diminua importanţa vieţii 
civile şi sociale. Aşa cum a arătat Christopher Dawson, 3 deşi Augustin a privat statul 
de aura sa divină, el a insistat, în acelaşi timp, asupra valorii personalităţii umane 
libere şi a responsabilităţii sale morale, chiar şi împotriva statului, astfel încât „a făcut 
posibil un ideal de ordine socială bazat pe personalitatea liberă şi pe efortul comun 
spre atingerea unor idealuri morale”. 


' Ep„ 137, 5,18. 

2 Cf. ibid., 105, 5, 6; 35, 3. 

3 A Monument to St. Augustine, pp. 76-77. 

CAPITOLUL IX 


PSEUDO-DIONISIE 

Opera şi autorul - Calea afirmativă - Calea negativă - 
Interpretarea neoplatonică a Treimii - învăţătura ambiguă despre creaţie - 
Problema răului - Caracter corect doctrinar? 


i . În Evul Mediu, scrierile atribuite la acel moment atenianului convertit de Sf. 
Pavel, Dionisie Areopagitul, s-au bucurat de mult respect, nu doar printre mistici 
şi autori de lucrări de teologie mistică, ci şi printre teologi profesionişti şi filosofi, 
cum ar fi Sf. Albert cel Mare şi Sf. Toma de Aquino. Respectul şi admiraţia faţă de 
aceste lucrări se datorau, desigur, în mare parte, unei greşeli a autorului, o greşeală 
care îşi are originea în faptul că acesta folosea un pseudonim. „Presbiterul Dionisie, 
către împreună-presbiterul Timotei.’’ 1 în 533, patriarhul Antiohiei, Severus, apelează 
la scrierile lui Dionisie pentru susţinerea doctrinei monofizite, fapt care ar proba 
autoritatea de care se bucurau deja aceste scrieri. însă, chiar dacă Severus a apelat 
la ele pentru susţinerea unei doctrinei eretice, faptul că ele îi erau atribuite direct 
Sfântului Dionisie le elibera de orice suspiciune în privinţa dreptei lor credinţe. în 
Biserica de Răsărit, scrierile erau extrem de răspândite, fiind comentate de Maxim 
Mărturisitorul în secolul al VH-lea şi menţionate de marele gânditor răsăritean Sf. 
loan Damaschinul în secolul al VUI-lea, deşi Hypatius din Efes a obiectat faţă de 
autenticitatea lor. 

în Occident, papa Martin I s-a referit la aceste texte ca autentice la primul 
Conciliu Lateran din 649, iar în jurul anului 858, loan Scotus Eriugena, la cererea 
lui Carol cel Pleşuv, a tradus textul grecesc primit în dar de Ludovic cel Drept în 827 
din partea împăratului bizantin Mihail Balbus. loan Scotus nu doar a tradus textul 
lui Pseudo-Dionisie, ci l-a şi comentat, oferind astfel prima exegeză dintr-o serie în 
spaţiul creştinătăţii occidentale. De pildă, Hugo de St. Victor (mort în 1141) a comentat 
Ierarhia cerească folosind traducerea lui Eriugena, iar Robert Grosseteste (mort în 
1253) şi Albert cel Mare (mort în 1280) au făcut la rândul lor comentarii la lucrările 
areopagitice. Toma de Aquino a scris un comentariu la Numirile dumnezeieşti în 


Exordium la Numirile dumnezeieşti, [trad. rom., Sfântul Dionisie Areopagitul. Opere complete, 
trad. de Dumitru Stăniloae, Paideia, Bucureşti, 1996, p. 15.] 

jurul anului 1261. Toţi aceşti autori, la care poate fi adăugat şi Dionisie Carthusianul, 
au acceptat autenticitatea textelor, însă ulterior s-a dovedit că acestea conţineau 
importante elemente de neoplatonism târziu şi că, de fapt, constituiau o încercare de 
reconciliere între neoplatonism şi creştinism, ceea ce însemna că trebuiau atribuite 
unui autor care a trăit într-o perioadă mult mai târzie decât Dionisie Areopagitul. 
Problema autenticităţii scrierilor nu este identică cu cea referitoare la corectitudinea 
lor dogmatică şi, cu toate că în secolul al XVII-lea, atunci când criticii au început 
să atace autenticitatea scrierilor, corectitudinea lor dogmatică lor a fost şi ea supusă 
cercetării, o recunoaştere a lipsei autenticităţii acestora nu a condus la ideea că 
scrierile ar fi incompatibile cu doctrina creştină, deşi era evident că nu se mai putea 
invoca corectitudinea lor dogmatică pe baza temeiului aprioric că au fost compuse 
de discipolul Sfântului Pavel. Personal, consider că textele sunt corecte din punct de 
vedere dogmatic cu privire la respingerea monismului, însă în privinţa Sfintei Treimi 
este cel puţin extrem de discutabil dacă ele pot fi reconciliate cu dogma creştină 
corectă. Oricare ar fi fost intenţiile autorului, cuvintele sale, dincolo de obscuritatea 
lor, despre care vorbeşte Toma, sunt prea puţin compatibile cu doctrina despre 
trinitate a lui Augustin şi Toma de Aquino. Se poate obiecta că scrierile acordă prea 
puţină atenţie dogmei întrupării, doctrină esenţială pentru creştinism, însă autorul 
menţionează această doctrină şi, în orice caz, a spune puţine lucruri despre o anumită 
doctrină, fie ea una importantă, nu este acelaşi lucru cu a o nega. Citind pasaje 
relevante din Pseudo-Dionisie, nu pare posibilă respingerea lor ca neconforme cu 
dreapta credinţă, decât dacă cineva vrea să respingă pe acest temei, de pildă, doctrina 
mistică a Sfântului Ioan al Crucii, la rândul său un Doctor al Bisericii. 

Deşi azi nimeni nu mai crede că textele au fost scrise de Dionisie Areopagitul, până 
în prezent nu s-a reuşit stabilirea autorului. Cel mai probabil, textele au fost compuse 
la sfârşitul secolului al V-lea, deoarece în ele regăsim idei ale neoplatonicului Prodos 
(418-485) şi, totodată, s-a acceptat că, unul din personajele scrierilor, Hierotheus, a fost 
misticul sirian Ştefan Bar Sadaili. Dacă scrierile lui Pseudo-Dionisie sunt influenţate 
într-o oarecare măsură de filosofia lui Proclos, acestea nu puteau fi compuse înainte 
de ultimele decenii ale secolului al V-lea, iar, dat fiind faptul că au fost menţionate la 
Conciliul din 533, cu greu se poate accepta că au fost scrise mult după anul 500. Prin 
urmare, este posibil să fi fost scrise în jurul anului 500, iar supoziţia că ele ar proveni 
din Siria este şi ea raţională. Autorul lor era un teolog şi, totodată, un slujitor al bisericii, 
însă acesta nu a fost însuşi Severus, aşa cum au pretins unul sau doi cercetători. 
Oricum, deşi ar fi foarte interesant să ştim cu certitudine cine a fost autorul, este 
puţin probabil să depăşim vreodată stadiul supoziţiilor. Interesul principal pentru 
aceste texte nu se datorează personalităţii autorului ci, mai degrabă, conţinutului şi 

influenţei scrierilor: Despre Numirile dumnezeieşti (De divinis Nominibus), Teologia 
mistică (De mystica Theologia), Ierarhia cerească (De coelesti Hierarchia) şi Ierarhia 
ecleziastică (De ecclesiastica Hierarchia), precum şi cele zece scrisori. Textele apar în 
Patrologia Graeca, a lui Migne, volumele 3-4, însă urmează să apară şi o ediţie critică 
a textului. 

2. Există două modalităţi pentru a ne apropia de Dumenezeu, punctul central 
al tuturor speculaţiilor, o cale pozitivă (KaracpariK'q) şi o cale negativă (cuTO(pcmKT|). 
1 n prima modalitate sau cale, gândirea porneşte de la cele mai universale judecăţi, 
pentru a purcede apoi, cu ajutorul termenilor intermediari, spre aspectele parti¬ 
culare, 1 pornindu-se, deci, de la „cea mai înaltă categorie”. 2 3 în Despre Numirile 
Dumnezeieşti, Pseudo-Dionisie dezvoltă această metodă afirmativă, arătând cum 
denumiri precum Bine, Viaţă, înţelepciune şi Putere, sunt aplicabile lui Dumnezeu 
intr-un mod transcendental şi fiinţelor create doar în virtutea faptului că ele derivă 
din Dumnezeu şi a gradelor diferite de participare la aceste calităţi, care se regăsesc 
în Dumnezeu, nu ca nişte calităţi inerente, ci în unitate substanţială. Astfel, el începe 
cu ideea sau numele cel mai general, cel de bine, în măsura în care toate lucrurile, 
existente sau posibile, sunt într-o măsură mai mare sau mai mică bune, dar şi a 
faptului că exprimă, totodată, Natura lui Dumnezeu: „Nimeni nu este bun decât 
numai Dumnezeu. ” J Dumnezeu, ca Bine, este cauza creaţiei prin emanaţie şi scopul 
ei final, „căci lumina este din Bine şi ea este chipul bunătăţii. De aceea binele se şi 
laudă cu numiri luminoase, care descoperă ca în chipuri arhetipul.” 4 Aici intervine 
motivul neoplatonic al luminii, iar dependenţa lui Pseudo-Dionisie de neoplatonism 
este vizibilă în limbaj, atunci când abordează tema Binelui ca Frumos, ca „frumosul 
de dincolo de esenţe”, şi foloseşte formulările lui Platon din Symposion care reapar, 
de fapt, şi în Enneadele lui Plotin. Din nou, atunci când în capitolul 13 din Despre 
Numirile Dumnezeieşti, Pseudo-Dionisie vorbeşte despre Unu ca despre numirea cea 
mai importantă dintre toate, 5 el este, evident, influenţat direct de doctrina plotiniană 
a Principiului cel mai înalt, Unul. 

în consecinţă, calea afirmativă presupune că lui Dumnezeu i se atribuie toate 
perfecţiunile existente în fiinţele create, adică acele perfecţiuni compatibile cu Natura 
spirituală a lui Dumnezeu, deşi acestea nu există în El în acelaşi fel în care există în 


1 Myst. Theol., 2. 

2 Ibid., 3. 

3 Div. Nom. 2,1; Sf. Matei, 19.17. [op. cit., p. 139] 

4 Div. Nom., 4, 4. [op. cit., pp. 146-147] 

5 Ibid. 13, i. 

fiinţele create, căci în Dumnezeu acestea există fără nicio imperfecţiune, şi, în cazul 
numelor atribuite Naturii Divine, fără nicio diferenţiere reală. Faptul că începem cu 
calea afirmativă, cu cele mai înalte categorii, se datorează, ne spune autorul, 1 faptului 
că trebuie să începem cu ceea ce e cel mai înrudit cu Dumnezeu, aşa că este mai 
adevărat să afirmăm că El este viaţa şi bunătatea decât aerul sau piatra. Dacă numirile 
„Viaţă” şi „Bunătate" se referă la ceva ce se află în Dumnezeu, faptul că acesta este 
aer sau piatră referă la Dumnezeu doar într-un sens metaforic sau în sensul în care 
El este cauza acestora. Cu toate acestea, Pseudo-Dionisie are grijă să afirme că, deşi 
unele numiri îl descriu pe Dumnezeu mai bine decât altele, ele sunt departe de a 
reprezenta o cunoaştere adecvată a lui Dumnezeu din partea noastră. El îşi exprimă 
această convingere vorbind despre Dumnezeu ca despre Esenţa supra-esenţială, 
Frumosul supra-esenţial şi aşa mai departe. Fără a repeta pur şi simplu formulări ale 
tradiţiei platonice, el exprimă convingerea că referinţa obiectivă sau conţinutul acestor 
numiri, aşa cum sunt ele în Dumnezeu, transcend infinit conţinutul aceloraşi numiri, 
aşa cum le înţelegem noi. De pildă, dacă îi atribuim lui Dumnezeu inteligenţă, acest 
lucru nu înseamnă că îi atribuim lui Dumnezeu inteligenţa umană, singura pe care o 
cunoaştem şi din care extragem numele, ci că înţelegem că Dumnezeu este mai mult, 
infinit mai mult, decât ceea ce înţelegem noi că ar fi inteligenţa, iar acest lucru este 
cel mai bine exprimat atunci când vorbim despre Dumnezeu ca supra-Inteligenţă sau 
ca Inteligenţă supra-esentială. 

3. Metoda afirmativă a fost utilizată de Pseudo-Dionisie îndeosebi în Despre numirile 
Dumnezeieşti şi în Teologia simbolică, dar şi în Schiţe Teologice (ultimele două pierdute), 
în timp ce metoda negativă, cea a excluderii imperfecţiunilor fiinţelor create din sfera 
divinităţii, este caracteristică pentru Teologia mistică. Distincţia dintre cele două a fost 
influenţată de Prodos şi dezvoltată apoi de Pseudo-Dionisie, a trecut în filosofia şi 
teologia creştină, fiind acceptată, printre alţii, de Toma de Aquino. Pseudo-Dionisie 
acordă întâietate căii negative. Astfel, gândirea purcede prin negarea trăsăturilor cele 
mai îndepărtate de Dumnezeu, spre exemplu, „plăcerea vinului sau furia nestăpânită” 2 
şi urcă apoi progresiv negând atributele şi calităţile care aparţin fiinţelor, până la 
atingerea „acelui întuneric mai presus de fiinţă”. 3 Deoarece Dumnezeu este complet 
transcendent, îl slăvim cel mai bine „prin înlăturarea tuturor celor ce sunt, cum cei 
ce fac o statuie naturală, înlăturând toate acoperămintele adause vederii curate a celui 


1 Myst. Theol., 3. 

2 Ibid. 

3 Ibid., 2. [op. cit., p. 248] 

ascuns, descoperă, prin depărtarea aceasta, ceea ce e ascuns în el.”' Omul este înclinat 
să îşi formeze reprezentări antropomorfice despre Divinitate, aşa că este necesar să 
îndepărtăm toate aceste concepţii omeneşti, prea omeneşti, prin via rcmotionis. însă 
Pseudo-Dionisie nu vrea să spună că din acest proces se poate obţine o imagine clară 
a ceea ce este Dumnezeu în sine însuşi: comparaţia cu statuia nu trebuie să ne înşele. 
Atunci când intelectul uman se îndepărtează de ideea de Dumnezeu, el pătrunde în 
sfera superioară a „întunericului neştiinţei", 1 2 acolo unde „părăseşte toate percepţiile 
cunoscute, ca să ajungă în Cel cu totul nearătat şi nevăzut [...] unit desăvârşit cu 
cel necunoscut”, 3 adică domeniul misticii. întunericul Ininteligibilului nu este 
însă cauzat de faptul că Obiectul, considerat în sine însuşi, nu este inteligibil, ci de 
caracterul limitat al intelectului uman, orbit de excesul de lumină. Această doctrină 
este cu certitudine măcar parţial influenţată de neoplatonism şi poate fi găsită şi în 
textele teologilor mistici, mai ales în cele ale lui Grigore de Nyssa, ale cărui scrieri, 
deşi influenţate la nivelul limbajului şi al prezentării de tratatele neoplatonice, sunt 
totodată expresia unei experienţe personale. 

4. Influenţa neoplatonică asupra lui Pseudo-Dionisie se dezvăluie puternic în 
doctrina sa despre Sfânta Treime, autorul părând animat de dorinţa de a găsi Unitatea 
dincolo de diferenţele dintre Persoanele ce alcătuiesc Treimea. El acceptă diferenţa 
eternă dintre Persoanele Treimii şi faptul că, de pildă. Tatăl nu este Fiul şi Fiul 
nu este Tatăl, însă atâta vreme cât se poate obţine o interpretare corectă a ceea ce 
afirmă autorul, se pare că, în opinia acestuia, diferenţierea dintre Persoane există la 
nivelul manifestării acestora. Este vorba de o manifestare eternă, diferenţierea fiind 
o diferenţiere eternă în Dumnezeu, care trebuie distinsă de manifestarea exterioară 
a lui Dumnezeu în cele create. Dincolo de planul manifestării, Dumnezeu este o 
Unitate nediferenţiată. Se poate justifica limbajul lui Pseudo-Dionisie referitor la 
natura lui Dumnezeu care, potrivit doctrinei despre Treime, este una şi neîmpărţită 
şi identică substanţial cu fiecare dintre Persoanele care o alcătuiesc. Este posibil, ca 
să nu spunem sigur, ca autorul să fi fost influenţat nu doar de doctrina lui Plotin 
despre Unu, ci şi de doctrina lui Proclos despre principiul primordial, care transcende 
atributele Unitate, Bine şi Fiinţă. Acel Unu supra-esenţial reprezintă primul principiu 
al lui Proclos, iar distincţia celor trei Persoane în unitatea Naturii pare să reprezinte 
concepţia neoplatonică despre emanaţie, ca treaptă în manifestarea de sine sau în 


1 Ibid. [op. cit., p. 248] 

2 Este evident că autorul tratatului mistic medieval Norul Neştiinţei şi-a scris lucrarea în stric¬ 
tă dependenţă de lucrările lui Pseudo-Dionisie. 

Myst. Theol., 1. [op. cit., p. 208] 

revelarea Dumnezeului sau Absolutului. Atunci când vorbim de Dumnezeul Absolut 
şi complet transcendent ca Unitate a unei Treimi, nu este o Unitate sau o Treime 
aşa cum putem noi să cunoaştem... căci (deşi aplicăm) „numirea dumnezeiască 
trei mică şi unitară să o numim mai presus de nume, fiinţa mai presus de fiinţă, [...] 
(pentru Dumnezeul transcendent) nu există nici nume, nici cuvânt [...] Nu-i dăm 
nici numele bunătăţii ca fiind corespunzător ei [...].”' (Dumnezeul transcendent) „nu 
e nici unul, nici unitate, nici bunătate, nici Intelect, nici Fiul sau Tatăl [...] nici nu 
aparţine categoriei nefiinţei sau fiinţei.” 2 

Este adevărat că asemenea formulări pot fi apărate, cel puţin din perspectiva 
intenţiei autorului, dacă nu a cuvintelor folosite, prin precizarea că termenul Tată 
se referă la Prima Persoană, ca Persoană, nu la Fiu, deşi substanţa divină există în 
identitatea numerică şi fără o deosebire reală pentru fiecare dintre cele trei Persoane 
divine şi, totodată, prin acceptarea faptului că, aplicat primei Persoane, termenul Tată, 
deşi cel mai convenabil din limbajul uman pentru acest scop, este împrumutat din 
relaţia umană specifică şi aplicat divinităţii într-un mod analogic, şi astfel, conţinutul 
ideii de „Tată” din mintea noastră nu este adecvat realităţii din Dumnezeu. Mai mult, 
Pseudo-Dionisie vorbeşte cu siguranţă de o diferenţiere în doctrina caracterului 
supra-esenţial al lui Dumnezeu, referindu-se la Treimea Persoanelor şi a numelor 
aplicabile pentru fiecare Persoană 3 şi neagă că ar „introduce o amestecare a tuturor 
deosebirilor din interiorul divinităţii”, 4 susţinând că în timp ce denumiri precum 
„supra-viaţă”, „supra-înţelepciune” aparţin „dumnezeirii întregi”, „numirile care 
deosebesc”, cele de Tată, Fiu şi Duh, „nici nu pot fi schimbate între ele, nici nu pot fi 
folosite în comun”. 5 Apoi, deşi există „o interrelaţionare şi convieţuire” a Persoanelor 
divine „într-o Unitate nediferenţiată şi transcendentă” acest fapt „nu duce la confuzie". 6 
Deşi multe dintre ideile pe care Pseudo-Dionisie doreşte să le exprime despre doctrina 
Treimii pot fi interpretate şi apărate de pe poziţia ortodoxiei teologice, este foarte greu 
să nu se observe o tendinţă puternică de a trece dincolo de distincţia dintre Persoane, 
spre o Unitate super-transcendentă nediferenţiată. Probabil că Pseudo-Dionisie, 
deşi un drept credincios, supus în intenţie doctrinei Treimii, a fost foarte puternic 
influenţat de filosofia neo-platonică, astfel încât se poate observa o tensiune între cele 


1 Div. Nom., 13, 3. [op. cit., p. 175] 

2 Myst. Theol., 5. 

3 Div. Nom., 2, 5. 

4 Ibid., 2. 

5 Ibid., 3. 

6 Ibid., 4. 

două elemente, pe care caută să o rezolve facând-o în acelaşi timp destul de evidentă 
în enunţurile sale. 

5. Cât priveşte relaţia dintre lume şi Dumnezeu, Pseudo-Dionisie vorbeşte de 
„emanaţia” (rcpoo 5 oi;) lui Dumnezeu în univers;' însă caută să combine emanaţia 
neoplatonică cu doctrina creştină a creaţiei fără a fi panteist. De pildă, de vreme ce 
Dumnezeu dăruieşte fiinţă tuturor lucrurilor care există. El devine multiplu prin 
faptul că face manifeste cele existente în El şi pentru El; în acelaşi timp. Dumnezeu 
rămâne Unu chiar şi în actul de „auto-multiplicare” şi nu devine diferit în procesul 
de emanaţie. 1 2 3 Proclos a insistat asupra faptului că Principiul nu se diminuează 
prin procesul de emanaţie, iar Pseudo-Dionisie repetă această idee; însă influenţa 
neoplatonismului pare să sugereze că el nu a înţeles clar relaţia creaţiei cu voinţa 
divină sau cu libertatea de acţiune a creaţiei, căci este înclinat să sugereze că 
procesul creaţiei ar fi un efect natural şi chiar spontan al bunătăţii divine, chiar dacă 
Dumnezeu este distinct de univers. Dumnezeu există indivizibil şi fără a se multiplica 
în toate lucrurile individuale, separate şi multiple şi, deşi ele participă la bunătatea 
care izvorăşte din El şi deşi pot fi considerate într-un anume sens o „extensie” a 
lui Dumnezeu, acesta nu este implicat în multiplicarea lor. Pe scurt, lumea este o 
emanaţie a bunătăţii divine, însă nu este Dumnezeu însuşi. Asupra acestui aspect al 
transcendenţei lui Dumnezeu şi asupra imanenţei Sale, Pseudo-Dionisie se exprimă 
clar, însă dorinţa sa de a prezenta universul ca manifestare a bunătăţii nelimitate a 
lui Dumnezeu, precum şi creionarea unei paralele între purcederea internă divină 
şi purcederea externă în procesul creaţiei, l-au făcut să considere creaţia o activitate 
spontană a lui Dumnezeu, ca şi cum Dumnezeu a creat prin necesitatea naturii. 

Pseudo- Dionisie afirmă de mai multe ori că Dumnezeu este cauza transcendentă 
a tuturor lucrurilor, explicând, în plus, că Dumnezeu a creat lumea prin Ideile 
exemplare sau arhetipale, acele „preordonări" (îrpoopiapoi) care există în El; s în plus, 
Dumnezeu este cauza finală a tuturor lucrurilor, atrăgând toate lucrurile la El, ca 
Bine. 4 Prin urmare, El este „obârşie şi capăt al tuturor", 5 „începutul ca şi Cauză a lor 
şi Sfârşitul ca Scopul lor Final”. 6 Există, prin urmare, o ieşire din Dumnezeu şi o 
revenire la Dumnezeu, un proces de multiplicare şi un proces de intercomuniune 


1 Ibid., 5,1. 

2 Ibid., 2, 11. 

3 Div. Nom., 5, 8. 

4 Ibid., 4, 4 sq. 

5 Ibid., 4, 35. [op. cit., p. 158] 

6 Ibid., 5,10. 

şi revenire. Această idee a devenit una fundamentală în gândirea celui care a tradus 
textele areopagitice, loan Scotus Eriugena. 

6 . în condiţiile în care a insistat atât de mult asupra bunătăţii divine, 
Pseudo-Dionisie trebuia să acorde atenţie existenţei şi problemei răului, ceea ce se 
întâmplă în Despre Numirile Dumnezeieşti,' unde el se bazează, parţial măcar, pe lucrarea 
lui Proclos, De subsistentia mali. în primul rând, el insistă că dacă răul ar fi ceva pozitiv, 
atunci Dumnezeu ar fi fost cauza sa, însă aceasta nu este ceva pozitiv, tocmai pentru 
că nu are fiinţă. Dacă se obiectează că răul trebuie să fie ceva pozitiv, de vreme ce el are 
efecte, uneori chiar benefice, şi de vreme ce necumpătarea, ca opusă cumpătării, este 
ceva rău dar totodată pozitiv, el răspunde că nimic nu are efecte prin faptul că este rău, 
ci doar în măsura în care este bun sau prin acţiunea binelui, căci răul ca atare tinde 
doar să distrugă şi să pervertească. Faptul că răul nu are o existenţă pozitivă în sine 
este clar din faptul că binele şi fiinţa sunt sinonime, căci tot ceea ce fiinţează purcede 
din Bine şi, ca fiinţă, este bun. Oare aceasta înseamnă că răul şi nefiinţa sunt identice? 
Pseudo-Dionisie sugerează că aşa stau lucrurile, însă semnificaţia adâncă e dată de 
afirmaţia sa potrivit căreia „toate existenţele, întrucât sunt, sunt bune şi sunt din Bine; 
dar întrucât au o lipsă de bine, nu sunt bune, nici existente”. 1 Cu alte cuvinte, răul este 
o privare sau o lipsă; el nu constă pur şi simplu în nefiinţă sau în absenţa fiinţei, ci în 
absenţa binelui care ar trebui să fie prezent. Păcătosul, de pildă, este bun în măsura în 
care are fiinţă, viaţă, existenţă, voinţă; răul constă în privarea de binele care ar trebui să 
fie, dar nu este, în relaţia greşită a voinţei sale cu regulile moralei şi în absenţa uneia 
sau alteia dintre virtuţi etc. Rezultă că nicio fiinţă creată, înţeleasă ca fiind existentă, nu 
poate fi rea. Chiar şi diavolii sunt buni in măsura în care există, căci ei şi-au dobândit 
fiinţa de la Bine, iar existenţa rămâne bună; ei sunt răi, însă nu pentru că există, adică 
prin condiţia lor naturală, ci „numai din lipsa bunătăţilor îngereşti”: 3 „ei sunt numiţi 
răi prin privare şi pierdere dacă sunt lipsiţi de virtuţile cele adevărate.” Aceeaşi idee 
este adevărată şi pentru oamenii răi, numiţi astfel „din căderea din el pentru slăbirea 
proprie". „Deci nu e nici în demoni, nici în noi răul ca o existenţă rea, ci ca lipsă şi 
absenţă a deplinătăţii bunurilor proprii.” 4 

Răul fizic, non-moral, este tratat în mod asemănător. „Deci nu e rea firea, ci răul 
firii este acela de a nu împlini cele ale firii proprii.” 5 Iarăşi, „urâţenia şi boala sunt o 


4,19 sqq. 

2 Div. Nom., 4, 20 ţtrad. rom., op. cit., p. 153] 

3 Ibid., 23. [trad. rom., op. cit., p. 155] 

4 Ibid., 24. [trad. rom., op. cit., p. 155] 

5 Ibid., 26. [trad. rom., op. cit., p. 155] 

lipsă a chipului şi o absenţă a rânduielii" şi acestea nu sunt complet rele, „fiind doar 
mai puţin bune”. 1 Nici materia nu poate fi rea căci „participă şi ea la ordine, frumos şi 
formă”; 2 materia nu poate fi rea în sine însăşi, de vreme ce este creată de Bine şi este 
necesară Naturii. Nu e necesar apelul la cele două principii fundamentale, binele şi 
răul. „Binele e din cauza unică şi integrală, iar răul din lipsuri multe şi parţiale”. 3 

Dacă se spune că unii oameni doresc răul înseamnă că răul, ca obiect al dorinţei, 
trebuie să fie ceva pozitiv. Pseudo-Dionisie răspunde că toate actele au ca scop 
binele, însă că unele pot da greş, de vreme ce agentul poate greşi cu privire la ce 
este adevăratul bine sau obiectul dorinţei. Păcătosul are capacitatea de a cunoaşte 
adevăratul bine şi ceea ce e drept, astfel că „greşeala” trebuie să-i fie atribuită lui. 4 Mai 
mult chiar, obiecţia că Providenţa ar trebui să-i călăuzească pe oameni spre virtute 
chiar şi împotriva voinţei lor este greşită, căci „nu e propriu Providenţei să strice 
firea”; Providenţa asigură libera alegere şi o respectă. 5 

7. în concluzie, deşi Ferdinand Christian Baur 6 pare să fi mers prea departe 
atunci când a afirmat că Pseudo-Dionisie reduce doctrina creştină a Trinităţii la o 
utilizare formală a termenilor creştini, goliţi de conţinutul specific şi că sistemul său 
nu permite întruparea, trebuie să admitem că a existat o tensiune în gândirea lui 
Pseudo-Dionisie între filosofia neoplatonică pe care a adoptat-o şi dogmele creştine 
în care cu certitudine a crezut. El a vrut să armonizeze două elemente, să exprime 
teologia creştină şi misticismul creştin într-un cadru filosofic neoplatonic, însă cu greu 
poate fi pus la îndoială faptul că, atunci când s-a produs ciocnirea între neoplatonism 
şi creştinism, elementele neoplatonice au avut tendinţa de a prevala. întruparea 
specifică şi individualizată a fost unul dintre aspectele majore ale creştinismului 
faţă de care neoplatonismul păgân, cum ar fi cel al lui Porfir, a obiectat, şi, deşi nu 
putem justifica afirmaţia că Pseudo-Dionisie a negat această întrupare, modul în care 
a acceptat-o nu se încadrează prea bine în sistemul său filosofic şi nici nu joacă un rol 
central în textele sale. Ne putem îndoi de faptul că scrierile sale ar fi influenţat atât de 
mult pe gânditorii creştini medievali dacă aceştia nu ar fi considerat că pseudonimul 
autorului reprezintă numele său real. 


1 Ibid., 27. [trad. rom., op. cit., p. 156] 

2 Ibid., 28. 

3 Ibid., 30. (trad. rom., op. cit., p. 157] 

4 Ibid., 35. 

s Ibid., 33. (trad. rom., op. cit., p. 157] 

6 în lucrarea Christlkhe Lehre von der Dreieinigkeit und Menschwerdung Gottes, voi. 2, p. 42. 

CAPITOLUL X 


BOETHIUS, CASIODOR, ISIDOR 

Transmiterea ideilor aristotelice de către Boethius - Teologie naturală - 
Influenţa asupra Evului Mediu - Casiodor despre cele şapte arte liberale şi spiritualitatea 
sufletului - Etimologiile lui Isidorşi Sentinţele. 


i. Dacă una dintre căile prin care filosofia antică s-a perpetuat în Evul Mediu o con¬ 
stituie scrierile lui Pseudo-Dionisie, o alta, complementară sub multe aspecte, o re¬ 
prezintă scrierile lui Boethius (c.480-524/525). Boethius era un creştin care, după ce a 
studiat la Atena şi a obţinut o funcţie de înalt magistrat sub domnia regelui ostrogoţi- 
lor, Teodoric, a fost în cele din urmă executat, fiind acuzat de înaltă trădare. Folosesc 
termenul „complementară" căci, în timp ce Pseudo-Dionisie a contribuit la impreg¬ 
narea filosofiei medievale timpurii, mai ales aceea a lui Ioan Scotus Eriugena, cu ele¬ 
mente preluate din speculaţia neoplatonică, Boethius a transmis primilor medievali 
cunoaşterea logicii lui Aristotel. Lucrările sale au fost prezentate în volumul despre 
filosofia greacă şi romană, ceea ce mă face să nu le repet aici; e suficient să amintim 
că a tradus în latină Organonul lui Aristotel, a comentat Isagoga lui Porfir şi a compus 
tratate de logică. Pe lângă acestea, Boethius a scris mai multe lucrări teologice, printre 
care, în răstimpul petrecut în închisoare, celebra De Consolatione Philosophiae. 

Nu este cert dacă Boethius a tradus, potrivit planului iniţial, şi alte lucrări ale lui 
Aristotel în afară de Organon, însă în lucrările care s-au păstrat, se menţionează mai 
multe doctrine aristotelice. Primii gânditori medievali erau preocupaţi de discutarea 
problemei universaliilor pornind de la textele lui Porfir şi Boethius şi nu au acordat 
prea multă atenţie doctrinelor metafizice ale lui Aristotel, luând ca punct de pornire 
unele dintre scrierile lui Boethius. Primul gânditor speculativ din Evul Mediu, Ioan 
Scotus Eriugena, a fost mult mai îndatorat lui Pseudo-Dionisie şi altor gânditori de¬ 
pendenţi de neoplatonism decât oricărei influenţe aristotelice şi, până la apariţia cor¬ 
pusului aristotelic în Occident, la sfârşitul secolului al Xll-lea şi începutul secolului al 
XlII-lea, s-a aşteptat mereu o sinteză a concepţiei aristotelice. Acest lucru nu schim¬ 
bă însă faptul că doctrinele importante aristotelice au fost încorporate în scrierile 

lui Boethius. De pildă, în lucrarea sa teologică despre Eutyches', Boethius vorbeşte 
cu claritate despre „materie”, substratul comun al tuturor lucrurilor, care este baza 
modificărilor substanţiale ale corpurilor, facându-le posibile, în timp ce absenţa sa 
din substanţele necorporale face imposibilă schimbarea unei substanţe imateriale în 
alta sau modificarea substanţei corporale într-una lipsită de corporalitate sau invers. 
Discuţia e continuată într-un cadru teologic şi cu scopuri teologice, căci Boethius 
doreşte să arate că în Christos, Natura divină şi Natura umană sunt distincte şi reale, 
împotriva lui Eutyches care considera că „uniunea cu Dumnezeu a presupus dispa¬ 
riţia naturii umane’’; 1 2 3 în acel cadru teologic este inclusă însă şi discuţia filosofică, 
iar categoriile folosite sunt de sorginte aristotelică. în acelaşi mod, în De Trinitate,’ 
Boethius vorbeşte despre principiul corelativ materiei, şi anume forma. De pildă, pă¬ 
mântul nu este pământ ca urmare a materiei nedeterminate ci datorită faptului că 
este o formă distinctă. (Pentru „materii nedeterminate”, Boethius foloseşte expresia 
grecească artora uA.p, pe care o preia cu siguranţă de la Alexandru din Afrodisia.) 4 5 Pe 
de altă parte, Dumnezeu, Substanţa divină, este Forma fără materie şi nu poate fi 
substrat. Ca Formă pură, El este Unu. 

în De Trinitate 5 Boethius prezintă zece Categorii sau Praedicamenta şi arată că 
atunci când îl numim pe Dumnezeu „substanţă” nu înseamnă că Dumnezeu este 
substanţă în acelaşi mod in care este substanţă un lucru creat, ci „o substanţă su- 
pra-substanţială”. La fel, dacă predicăm o calitate a lui Dumnezeu, cum ar fi „drep¬ 
tatea” sau „măreţia’’, acest lucru nu înseamnă că el are o calitate inerentă. Căci „în El, 
a fi drept şi a fi Dumnezeu sunt unul şi acelaşi lucru”. în timp ce „omul este măreţ, 
Dumnezeu este măreţia”. în Contra Eutychen 6 apare celebra definiţie dată de Boethius 
persoanei, ca naturae rationalis individua substantia, 7 acceptată de Sfântul Toma şi 
devenită clasică în şcoli. 

2. în timp ce, în doctrina Trinităţii, Boethius se bazează mult pe Sfântul Augus- 
tin, în De Consolatione Philosophiae el dezvoltă o teologie naturală pe liniile trasate 
de Aristotel, deosebind între teologia naturală, partea cea mai înaltă a filosofiei, şi 
teologia dogmatică în care, spre deosebire de prima, sunt acceptate premisele oferite 


1 Contra Eutychen, 6. 

2 Ibid., 5. 

3 2. 

4 Cf. textul lui Alexandru, De Anima, 17,17 şi textul De anima ibri mantissa, 124, 7. 

5 4 - 

6 3 - 

7 „substanţa individuală a naturii raţionale” (lb. lat., n.r.). 



CAPITOLUL X - BOETHIUS, CASIODOR, ISIDOR 


de revelaţie. în cartea a IlI-a menţionează argumentul raţional pentru existenţa lui 
Dumnezeu ca Mişcător nemişcat, în timp ce cartea a V-a‘ abordează dificultatea re¬ 
concilierii dintre libertatea umană individuală şi cunoaşterea anterioară divină. „Dacă 
Dumnezeu cunoaşte toate şi nu poate fi înşelat, decurge cu necesitate că providenţa 
Sa prevede ce urmează să se întâmple. Ca urmare, dacă din eternitate El cunoaşte 
nu numai faptele oamenilor, ci şi gândurile şi dorinţele lor, nu poate să existe liber 
arbitru". 2 A considera că un răspuns de tipul: „evenimentele viitoare vor avea loc pen¬ 
tru că Dumnezeu are cunoaşterea lor anterioară" nu este la fel de corect precum: 
„Dumnezeu le cunoaşte anterior tocmai pentru că vor avea loc” nu este soluţia corec¬ 
tă, deoarece el implică faptul că evenimentele temporale şi actele temporale ale fiinţe¬ 
lor create sunt cauze ale cunoaşterii anterioare eterne a lui Dumnezeu. Mai degrabă, 
trebuie să spunem că Dumnezeu nu „prevede”, strict vorbind, orice: Dumnezeu este 
etern, eternitatea fiind definită prin celebra formulare interminabilis vitae tota simul et 
perfecta possessio , 3 iar cunoaşterea Sa este cunoaşterea a ceea ce este etern prezent în 
El, a unui moment continuu, nu o cunoaştere anterioară celor care ar fi viitoare pen¬ 
tru Dumnezeu. Cunoaşterea unui eveniment prezent nu-i impune evenimentului un 
caracter necesar, astfel că ştiinţa lui Dumnezeu despre actele libere ale omului, care, 
din perspectiva umană, aparţin viitorului, deşi din perspectiva divină aparţin prezen¬ 
tului, nu face ca acele acte să fie determinate şi necesare (în sensul că nu ar fi libere). 
Eternitatea viziunii lui Dumnezeu „întotdeauna prezentă, este în acord cu valoarea 
viitoare a acţiunii”. 

Boethius s-a folosit nu doar de textele aristotelice, ci şi cele ale lui Porfir şi ale 
altor gânditori neoplatonici, precum şi ale lui Cicero, fiind, spre exemplu, posibil, ca 
divizarea filosofi ei sau a ştiinţei speculative în fizică, matematică şi teologie să fi fost 
preluată direct din Isagoga lui Porfir. Trebuie însă amintit că Porfir însuşi o preluase 
de la Aristotel. Oricum, din perspectiva caracterului accentuat neoplatonic al filosofi¬ 
ci creştine ce s-a constituit ulterior, elementul aristotelic al gândirii lui Boethius este 
mai demn de interes şi mai relevant decât cel specific neoplatonic. Este adevărat că 
vorbeşte despre Binele divin şi emanaţia sa în maniera specific neoplatonică (în De 
Consol. Phil* el afirmă că „substanţa lui Dumnezeu constă numai din bunătate”) şi 
uneori foloseşte termeni precum dejluere , 5 atunci când se referă la purcederea lucruri- 

5.6. [„posesia întreagă şi deopotrivă desăvârşită a vieţii fără de sfârşit”, lb. lat.] 
3.9. 

„curgere” (lb.lat., n.r.). 

lor create din Dumnezeu, 1 însă este destul de precis atunci când face distincţia dintre 
Dumnezeu şi lume şi abordează doctrina creştină a creaţiei. El afirmă că Dumnezeu, 
„fără de schimbare şi prin voinţa cunoscută doar Lui, s-a hotărât să creeze lumea şi 
a creat-o când nu era absolut nimic şi nu din propria sa substanţă", 2 3 negând astfel 
faptul că substanţa divină in externa dilabatuD sau că „toate lucrurile care există sunt 
Dumnezeu’’. 4 5 

3. Boethius a fost un gânditor extrem de important, care a transmis primelor se¬ 
cole medievale o mare parte a gândirii aristotelice disponibilă la acea vreme. în plus, 
aplicarea categoriilor filosofice la teologie a contribuit la dezvoltarea teologiei, iar fap¬ 
tul că a oferit definiţii ale termenilor filosofici a fost de bun augur atât teologiei, cât 
şi filosofiei. Putem să mai menţionăm influenţa exercitată de comentariile sale, căci 
acest tip de texte a devenit o metodă predilectă de compoziţie printre medievali. Chiar 
dacă nu a fost un filosof original, Boethius rămâne semnificativ ca gânditor care a 
transmis elemente ale gândirii antice şi ca filosof care a încercat să exprime doctrina 
creştină în termeni extraşi nu doar din neoplatonism, ci şi din gândirea unui filosof 
care avea să devină sursa predominantă în marea sinteză filosofică a Evului Mediu. 

4. Casiodor (477-0.565/579) a fost un discipol al lui Boethius şi, asemeni men¬ 
torului său, a fost o vreme în slujba lui Teodoric, regele ostrogoţilor. în lucrarea De 
artibus ac disciplinis liberalium litterarum (care constituie cartea a Il-a din Institutio- 
nes) abordează cele şapte arte liberale, adică cele trei scientiae sermocinales 5 (gramatica, 
dialectica şi retorica) şi cele patru scientiae reales (aritmetica, geometria, muzica şi 
astronomia). Nu a căutat noul şi originalitatea gândirii, ci a dorit să ofere o sinteză a 
educaţiei obţinute din textele altora, 6 iar cartea sa despre arte, asemeni celei realizate 
de Martianus Capella, a constituit manualul de bază pentru primele secole medievale, 
în De anima, Casiodor comentează textele Sfântului Augustin şi ale lui Claudianus 
Mamertus (mort prin 474) pentru a discuta problema spiritualităţii sufletului uman. 
Deşi sufletul nu poate fi o parte a lui Dumenzeu, căci este supus devenirii şi e capabil 
de rău, el nu este material şi nici nu poate să fie material, de vreme ce are ceea ce este 
spiritual ca obiect al cunoaşterii sale şi numai ceea ce este spiritual poate cunoaşte 
spiritualul. Fiind spiritual, sufletul este în întregime în întregul corp şi în întregime 


1 Cf. Lib. de hebdom., 173. 

2 Defide catholica. 

3 De Consol Phil., 3.12. [‘‘se răspândeşte în cele exterioare”, lb. lat.] 

4 Ouomodo Substantiae. Nu vreau să sugerez că ar exista vreo doctrină a creaţiei la Aristotel. 

5 „ştiinţe ale limbii” (lb. lat., n.r.). 

6 De anima, 12. 

în fiecare parte fiind indivizibil şi imuabil, dar acţionează într-o parte anume a trupu¬ 
lui, de pildă în organul văzului, când cu mai mare, când cu mai mică intensitate. 1 

5. Casiodor a fost mai mult un „transmiţător de cunoaştere" decât un gânditor 
original şi aceeaşi caracteristică îi revine şi lui Isidor (mort prin 636) care a devenit 
arhiepiscop de Sevilla în regatul vizigot şi a cărui enciclopedie, O riginum seu Etymo- 
logiarum libri XX, a fost foarte cunoscută în primele secole medievale, fiind inclusă 
în lista oricărei biblioteci mănăstireşti. în acest text, Isidor se referă la cele şapte arte 
liberale şi la un mare număr de aspecte si teorii ştiinţifice sau pseudo-ştiinţifice des¬ 
pre subiecte foarte variate, de la Biblie, la jurisprudenţă şi medicină, la arhitectură, 
agricultură, război, navigaţie ş.a.m.d. El îşi exprimă convingerile referitoare la origi¬ 
nea divină a autorităţii regale şi la autoritatea moralei, a legii şi justiţiei în societatea 
civilă, chiar şi cu privire la comportamentul şi faptele monarhului. Pe lângă această 
Etimologie, Isidor a mai scris Libri tres sententiarum, o colecţie de teze teologice şi 
morale preluate de la Sf. Augustin şi de la Sf. Grigore cel Mare, care, la rândul ei, a 
cunoscut o largă răspândire. Tratatul lui despre numere, Liber Numerorum, care cer¬ 
cetează semnificaţia numerelor care apar în Scriptură, fiind deseori fantezist până la 
extrem în semnificaţiile mistice pe care le atribuie numerelor. 


De anima, 4. 

CAPITOLUL XI 


RENAŞTEREA CAROLINGIANĂ 

Carol cel Mare - Alcuin şi Şcoala Palatină - 
Alte şcoli, programa şcolară, bibliotecile - Rabanus Maurus. 


i. În anul 771 d.Chr., moartea lui Carloman l-a făcut pe Carol (Charlemagne) singu¬ 
rul conducător al domeniilor francilor, iar distrugerea regatului lombard, dar şi poli¬ 
tica sa generală l-au ajutat să devină, la sfârşitul secolului, suveranul cel mai renumit 
al creştinătăţii occidentale. încoronarea sa ca împărat de către papă, la 25 decembrie 
800, a simbolizat succesul politicii sale imperiale şi apogeul puterii francilor. Im¬ 
periul francilor avea să se dividă ulterior, iar coroana imperială urma să treacă în 
Germania dar, pe moment, Carol cel Mare era stăpânul indiscutabil al Occidentului 
creştin şi avea capacitatea de a pune pe picioare întreaga activitate de reorganizare 
şi de reformă, devenită imperioasă sub dinastia merovingienilor. împăratul era, cu 
siguranţă, un soldat, dar şi un organizator politic: el îşi dorea, totodată, să dezvolte 
interesul cultural al supuşilor săi prin extinderea şi ameliorarea sistemului educativ. 
Pentru acest scop, Carol cel Mare avea nevoie de cărturari şi buni pedagogi, şi pentru 
că aceştia nu erau uşor de găsit în regatul franc, a fost nevoit să-i aducă din afară. încă 
din secolul al V-lea, vechea cultură a Galiei romanizate se afla într-un declin accen¬ 
tuat, iar în secolele al Vl-lea şi al VlI-lea va ajunge într-o situaţie cu adevărat deplora¬ 
bilă: nu existau şcoli, iar învăţământul presupunea citirea, scrierea şi cunoştinţe ru¬ 
dimentare de latină, evident, pe lângă instrucţia religioasă. Era necesară remedierea 
acestei situaţii jalnice a învăţământului şi educaţiei. Tocmai de aceea, Carol a apelat 
la cărturari străini, precum italienii Pietro di Pisa şi Paulus Diaconus. Primul era, se 
pare, mai bătrân atunci când a început să predea latină la Şcoala Palatină a lui Carol, 
iar celălalt (Paul Wamefrid, Diaconul) venise în Franţa în 782, încercând să obţină 
eliberarea fratelui său, prizonier de război. Paul a predat limba greacă din 782 până 
în 786, atunci când s-a retras la Monte Cassino, unde a compus o Istorie a lombarzilor. 
Un alt profesor italian de la Şcoala Palatină a fost Paulinus de Aquileia, care a predat 
aici din 777 până în 787. 

Pe lângă grupul gramaticienilor italieni, pot fi menţionaţi doi spanioli care au 
venit în Franţa ca refugiaţi: Agobard, care a devenit arhiepiscop de Lyon în 816, şi 
Theodulf, înscăunat episcop de Orleans şi mort în 821. Cel din urmă era familiarizat 

cu clasicii latini şi compunea poezii în latină. Cel mai vechi manuscris medieval din 
operele lui Quintilian vine din biblioteca particulară a lui Theodulf, însă din punctul 
de vedere al importanţei practice a activităţii educaţionale a lui Carol, italienii şi spa¬ 
niolii au fost puşi în umbră de celebrul cărturar englez Alcuin din York. 

2. Alcuin (aproximativ 730-804) a primit prima educaţie la York. Din 669, edu¬ 
caţia progresase în Anglia, atunci când Theodor din Tars, un călugăr grec, a ajuns 
în aceste ţinuturi ca arhiepiscop de Canterbury şi, împreună cu abatele Hadrian, a 
organizat o şcoală la Canterbury şi i-au îmbogăţit biblioteca. Această activitate a fost 
realizată de oameni precum episcopul Benedict, care a întemeiat mănăstiri la Wear- 
mouth (674), Jarrow (682) şi Aldhelm, care, după studiile cu Theodor şi Hadrian, a 
organizat mănăstirea din Malmesbury în Wiltshire, al cărui abate a devenit ulterior. O 
figură mult mai importantă a culturii anglo-saxone a fost marele exeget şi istoric Beda 
(674-735), un P re °t ŞÎ călugăr din Jarrow. Prin activitatea prietenului lui şi discipolul 
său, Egbert, numit arhiepiscop de York la scurt timp după moartea lui Beda, şcoala 
din York a devenit un centru cultural şi educaţional renumit în Anglia şi celebru pen¬ 
tru bogăţia bibliotecii sale. 

La York, Alcuin s-a aflat sub protecţia lui Aelbert, cu care a călătorit la Roma. 
în această călătorie el l-a cunoscut pe Carol, iar atunci când Aelbert i-a succedat lui 
Egbert ca arhiepiscop de York, în 767, responsabilităţile şcolii i-au revenit lui Alcuin. 
în 78r, Alcuin a fost trimis de Aelbert la Roma, iar la Parma l-a reîntâlnit pe Carol. 
Regele a folosit prilejul pentru a -1 încuraja pe cărturar să intre în serviciul său. După 
ce a primit permisiunea propriului rege şi a arhiepiscopului său, Alcuin a acceptat 
invitaţia şi în 782, a preluat conducerea Şcolii Palatine pe care a păstrat-o (cu excepţia 
unei scurte vizite în Anglia în 786 şi a alteia mai lungi din 790 până în 793) până în 
796 atunci când a acceptat de la Sf. Martin abaţia din Tours, unde şi-a petrecut ultimii 
ani din viaţă. 

Probabil în jurul anului 777, Carol cel Mare i-a scris o scrisoare lui Baugulf, abate 
de Fulda, 1 în care îl îndeamnă pe el şi întreaga sa comunitate să fie mai zeloşi întru 
învăţătură, acesta constituind unul dintre exemplele interesului său constant pentru 
educaţie. Şcoala cel mai adesea asociată numelui regelui este aşa-numita Şcoală Pa¬ 
latină care, fără a fi o creaţie nouă a împăratului, îi datora întreaga înflorire. înainte 
de dezvoltarea sa sub patronajul lui Carol cel Mare, se pare că şcoala a existat pentru 
educarea prinţilor şi a copiilor marii nobilimi în stilul de viaţă al cavalerilor. împăra- 


Dacă Baugulf a devenit cumva abate de-abiâ în 788, scrisoarea nu poate fi datată înaintea 
acelui an. 

tul a pus, însă, accent pe educaţia intelectuală şi, ca rezultat al reformei sale, se pare 
că elevii aparţineau unui cerc mai larg decât cel specific curţii. Cercetătorii francezi au 
susţinut mereu că Şcoala Palatină a reprezentat nucleul Universităţii din Paris, însă 
curtea împăratului era la Aachen sau Aix-la-Chapelle, deşi se pare că, mai târziu, ea 
a fost transferată la Paris de Carol cel Pleşuv (mort în 877). Totuşi, aşa cum Univer¬ 
sitatea din Paris s-a dezvoltat din mai multe şcoli pariziene, se poate spune că Şcoala 
Palatină era, dintr-un anumit punct de vedere, un strămoş îndepărtat al Universităţii, 
chiar dacă relaţia dintre cele două s-a pierdut cu timpul. 

Instrumentul principal al lui Carol cel Mare în organizarea Şcolii Palatine a fost 
Alcuin, din ale cărui texte ne putem face o imagine despre programa de studiu. Al- 
cuin nu era, cu siguranţă, un gânditor original, iar textele sale educaţionale, scrise 
sub formă de dialog, se bazează în cea mai mare parte pe autori anteriori. De pildă, 
De Rhetorica apelează la Cicero, la care se adaugă texte preluate de la alţi autori. în 
alte tratate, Alcuin foloseşte texte din Donatus, Priscian, Casiodor, Boethius, Isidor 
şi Beda. Cu toate acestea, deşi Alcuin nu era un gânditor original şi, în plus, era me¬ 
diocru ca scriitor şi cu greu merită titlul de filosof, el pare să fi fost un eminent pro¬ 
fesor, iar unele dintre cele mai cunoscute figuri ale renaşterii carolingiene, de pildă 
Rabanus Maurus, erau discipolii săi. Atunci când s-a retras la abaţia St. Martin din 
Tours, Alcuin şi-a continuat activitatea didactică, aşa cum rezultă clar dintr-o scrisoa¬ 
re adresată împăratului, în care Alcuin descrie cum a servit el mierea Scripturii unor 
tineri, în timp ce pe alţii a căutat să-i molipsească cu vinul literaturii antice, unii s-au 
hrănit cu merele studiului gramaticii, iar altora le-a expus ordinea strălucirii corpuri- 
lorcereşti care împodobesc cerurile albastre. (Carol cel Mare era deosebit de interesat 
de astronomie şi cei doi au corespondat intens pe acest subiect.) 

La Tours, Alcuin a îmbogăţit biblioteca, aducând numeroase copii ale manuscri¬ 
selor de la biblioteca din York, cea mai bună din Europa de Vest, şi şi-a dedicat inte¬ 
resul ameliorării metodelor de copiere a manuscriselor. într-o scrisoare din 799', el 
aminteşte despre lupta sa cotidiană cu „rusticitatea” celor de la Tours. Se poate uşor 
presupune că drumul reformei nu era unul uşor. Este sigur că Alcuin a acordat aten¬ 
ţie şi copierii cât mai corecte, dar şi amendării manuscriselor Scripturii, căci se referă 
direct la aceste aspecte în scrisorile către Carol cel Mare din 800 2 şi 801.’ Şi chiar dacă 
nu este sigur ce poziţie a adoptat în revizuirea Vulgatei, cerută de împărat, cunoscută 
sub denumirea de „revizuirea alcuniană”, având în vedere poziţia importantă ocupată 


r Ep„ 4, 172. 

2 Ibid., 195. 

3 Ibid., 205. 

de cărturar în introducerea reformelor împăratului, pare rezonabilă presupunerea că 
Alcuin a avut un rol important în această acţiune, contribuind la oprirea procesului 
de accentuare a coruperii textelor sacre. 

3. în ceea ce priveşte dezvoltarea altor şcoli (altele decât Şcoala Palatină şi cea din 
Tours), se pot menţiona şcolile din jurul mănăstirilor de la St. Gali, Corbie şi Fulda. 
în mănăstiri, educaţia era asigurată nu doar pentru cei aleşi să devină membrii unor 
ordine religioase, ci şi pentru alţi tineri, deşi se pare că au fost două tipuri de şcoli, 
schola claustri, pentru prima categorie de studenţi şi schola exterior, pentru cealaltă. 
Astfel, la St. Gali, schola claustri se afla în interiorul mănăstirii, în timp ce schola 
exterior se găsea undeva în clădirile de la extremitatea complexului mănăstiresc. Un 
capitulariu al lui Ludovic cel Pios (817) cerea ca mănăstirile să organizeze cursuri 
doar pentru persoanele dedicate vieţii monahale, însă se pare că nu s-a acordat prea 
mare atenţie acestei ordonanţe. 

Şcoala Palatină avea o organizare specifică, dar celelalte erau de două tipuri: şcoli 
episcopale, sau capitulare, şi şcoli monastice. în ceea ce priveşte programa, aceasta 
presupunea, pe lângă studiul teologiei şi al exegezei biblice, mai ales în cazul celor 
care se pregăteau pentru preoţie sau pentru viaţă religioasă, studiul Trivium-ului (gra¬ 
matică, retorică şi dialectică) şi Quadrivium-ului (aritmetică, geometrie, astronomie 
şi muzică), al celor şapte arte liberale. Evident, nu existau prea multe lucrări originale 
în aceste domenii. Astfel, gramatica, incluzând literatura, va fi studiată prin interme¬ 
diul textelor lui Priscian şi ale lui Donatus. în cărţile de texte ale lui Alcuin, de pildă, 
comentariile erau compuse pe baza lucrărilor gramaticienilor antici, cum ar fi Sma- 
ragdus, inspirându-se din textele lui Donatus. Foarte puţine lucrări de gramatică au 
fost scrise, cum ar fi Ars grammaticae a lui Clemens Scotus, care a început să predea 
la Şcoala Palatină în ultimii ani de domnie a lui Carol cel Mare. Logica apărea şi ea în 
manualele lui Alcuin, iar dacă erau necesare texte suplimentare, se apela la autorii pe 
care se baza acesta, de pildă Boethius. Pentru geometrie şi astronomie nu s-au făcut 
prea multe în secolul al IX-lea, deşi teoria muzicii era abordată de Musica enchiriadis, 
atribuită lui Hoger, Abate de Werden (mort în 902). Bibliotecile, de pildă cea din St. 
Gali, au fost mult îmbogăţite în secolul al IX-lea incluzând, pe lângă lucrările teolo¬ 
gice şi religioase care alcătuiau baza, lucrări juridice şi de gramatică dar şi lucrări ale 
unor autori clasici, însă este clar că în ceea ce priveşte filosofia, logica sau dialectica 
(înţeleasă, potrivit lui Aristotel ca propedeutică la filosofie, nu ca o ramură a filosofiei 
însăşi) erau singurele domenii studiate. A existat un singur filosof speculativ în seco¬ 
lul al IX-lea şi acesta a fost Ioan Scotus Eriugena. Renaşterea carolingiană şi-a propus 
răspândirea învăţăturii, iar ceea ce s-a realizat a fost cu adevărat remarcabil, însă nu 
a condus la creaţii şi speculaţii originale, cu excepţia sistemului lui Eriugena. Dacă 

imperiul şi civilizaţia carolingiană ar fi supravieţuit şi ar fi continuat să înflorească, ar 
fi urmat, cu certitudine, şi o perioadă de creaţii originale, însă au urmat noi veacuri 
întunecate, care au necesitat o altă renaştere, pentru ca în perioada medievală să apa¬ 
ră lucrări originale şi constructive. 

4. Datorită importanţei pe care a avut-o asupra educaţiei în Germania, trebuie 
menţionată personalitatea lui Raban Maurul (Rabanus Maurus), aflat în strânsă legă¬ 
tură cu renaşterea carolingiană. El s-a născut în jurul anului 776 şi a fost discipolul 
lui Alcuin. A predat la mănăstirea din Fulda, unde a devenit abate în 822. în 847 a 
fost numit arhiepiscop de Mainz, unde a rămas până la moartea sa, în 856. Rabanus 
era preocupat de educaţia clerului, alcătuind, în acest scop, lucrarea De Institutione 
Clericorum, în trei cărţi. Pe lângă abordarea problemelor referitoare la gradele ecle¬ 
ziastice, liturghie, pregătirea predicilor şi alte teme specifice, această lucrare are în 
vedere şi cele şapte arte liberale. Gânditorul nu manifestă o originalitate sporită nici 
în această lucrare, nici în De re rum naturis, o enciclopedie inspirată pe larg din cea 
realizată de Isidor. în general, autorul depinde aproape complet de scriitorii anteriori 
precum Isidor, Beda şi Augustin. în ceea ce priveşte exegeza, Rabanus a favorizat 
interpretarea mistică şi alegorică. Cu alte cuvinte, Praeceptor Germaniae a fost un pro¬ 
dus onest al renaşterii carolingiene, un cărturar cu un real entuziasm pentru studiu 
şi dând dovadă de un zel impresionant în pregătirea intelectuală a clerului, dar lipsit 
de originalitate. 






FILO SOFIA MEDIEVA LĂ 


'vi 


CAPITOLUL XII 


IOAN SCOTUS ERIUGENA (i) 

Viaţa şi opera. 


Unul dintre cele mai remarcabile fenomene ale secolului al IX-lea este sistemul filo¬ 
sofic al lui Ioan Scotus Eriugena, care se înalţă ca o stâncă în mijlocul câmpiei. Am 
văzut că a existat o activitate educaţională intensă în decursul acestui veac şi, având 
în vedere nivelul, materialele şi oportunităţile timpului, se dezvoltă un interes sporit 
pentru învăţătură şi studiu, însă speculaţia originală era aproape absentă. Acest aspect 
nu trebuie ne pară surprinzător cu privire la o perioadă de conservare şi diseminare a 
cunoaşterii, însă este cu atât mai remarcabil faptul că un caz izolat de speculaţie origi¬ 
nală s-a produs brusc, fără etape pregătitoare şi fără o continuare imediată. Faptul că 
Ioan Scotus s-a limitat să speculeze în privinţa unuia sau a două aspecte nu ar trebui 
să ne surprindă, căci, de fapt, el este autorul primului mare sistem de gândire al Evu¬ 
lui Mediu. Trebuie menţionat că el s-a bazat din plin pe speculaţiile Sfântului Grigore 
de Nyssa şi, mai ales, pe lucrările lui Pseudo-Dionisie, însă cu greu se poate evita, 
atunci când citim De Divisione Naturae, impresia că cineva priveşte cu atenţie cum 
o minte originală, profundă şi viguroasă luptă cu categoriile, modurile de gândire şi 
ideile pe care gânditorii anteriori i le-au transmis ca material asupra căruia şi cu care 
să lucreze, modelându-1 într-un sistem şi impregnând întregul cu atmosfera, culoarea 
şi tonul specifice lui. Este interesant şi chiar profitabil să ne întrebăm cum ar fi evolu¬ 
at gândirea lui Ioan Scotus dacă ar fi trăit într-o perioadă ulterioară, mai bogată în ac¬ 
tivităţi filosofice; aşa cum stau lucrurile, ne aflăm în faţa unei minţi dotate cu o mare 
forţă creatoare, care trebuie să înfrunte limitările epocii şi sărăcia materialului aflat la 
dispoziţia sa. Este, desigur, greşit să interpretăm sistemul lui Ioan Scotus în termenii 
filosofiei ulterioare, cum ar fi cea hegeliană, care, la rândul său, a fost influenţată de 
dezvoltarea anterioară şi de circumstanţele istorice ale acelor vremuri, însă nu putem 
să nu ne întrebăm care sunt aspectele caracteristice gândirii lui Ioan Scotus, gândire 
care, într-o anumită măsură, a transformat semnificaţia ideilor şi categoriilor pe care 
le-a preluat de la gânditorii anteriori. 

Despre viaţa lui Ioan Scotus nu ştim prea multe. S-a născut în Irlanda în 810 şi 
a studiat într-o mănăstire irlandeză. Eriugena înseamnă „din neamul lui Erin”, iar 
termenul „Scotus” nu trebuie interpretat ca indicând o relaţie directă cu Scoţia, căci în 




112/113 


secolul al IX-lea Irlanda era cunoscută ca Scoţia Maior, iar irlandezii ca Scoţi. Este cert 
că el şi-a însuşit cunoştinţele de limbă greacă într-o mănăstire irlandeză. în general, 
în secolul al IX-lea, studiul limbii greceşti era caracteristic mănăstirilor irlandeze. 
Este adevărat că Beda reuşise să atingă un nivel sporit de cunoaştere a limbii, astfel 
încât putea să lucreze cu texte greceşti, însă nici Alcuin, nici Rabanus Maurus nu au 
ştiut limba greacă. Primul folosea formulări greceşti în comentarii însă, deşi se pare 
că ar fi cunoscut alfabetul grecesc, aceste graeca erau preluate din textele altor autori 
şi, în general, s-a demonstrat că prezenţa unor expresii greceşti într-un manuscris 
indică originea irlandeză a autorului sau o anumită asociere sau influenţă a unui 
autor irlandez. Atenţia acordată limbii greceşti la St. Gali, de pildă, se datora călugă¬ 
rilor irlandezi. Totuşi, chiar dacă prezenţa unor formule greceşti într-un manuscris 
indică influenţa irlandeză, directă sau indirectă, şi chiar dacă studiul limbii greceşti 
în secolul al IX-lea a fost specific mănăstirilor irlandeze, ar fi extrem de hazardat să 
credem că toţi autorii irlandezi care au folosit expresii greceşti, cu atât mai puţin toţi 
călugării irlandezi, au studiat şi ştiau cu adevărat limba greacă. Folosirea unei for¬ 
mule greceşti nu este în sine o dovadă a unei cunoaşteri adevărate a limbii, nu mai 
mult decât este utilizarea expresiei franceze fait accompli o dovadă a cunoaşterii limbii 
franceze, iar numărul călugărilor irlandezi care ştiau mai mult decât rudimente ale 
limbii greceşti era, cu siguranţă, mic. Ioan Scotus Eriugena se număra printre aceş¬ 
tia, după cum rezultă din faptul că el a reuşit, în timpul şederii în Franţa, să traducă 
din greacă scrierile Sf. Grigore de Nyssa şi ale lui Pseudo-Dionisie şi a încercat chiar 
să compună versuri în greacă. Ar fi absurd să considerăm că nivelul de cunoaştere al 
limbii greceşti de către Ioan Scotus era şi nivelul tipic pentru acest secol sau pentru 
mănăstirile irlandeze; adevărul este că el a fost, pentru secolul al IX-lea, un extraordi¬ 
nar cunoscător de limbă greacă. 

Cândva prin anii '40 ai veacului al IX-lea, Ioan Scotus a traversat marea spre Fran¬ 
ţa. în jurul anului 850, îl găsim la curtea lui Carol cel Pleşuv, ocupând o funcţie 
importantă în Şcoala Palatină. Nu există dovezi certe că ar fi fost acceptat ca preot, 
însă ştim că a fost convins de Hincmar, episcop de Rheims, să intervină în disputa te¬ 
ologică referitoare la predestinare, iar rezultatul a fost lucrarea sa De praedestinatione 
care nu a mulţumit niciuna din părţile aflate în dispută şi i-a adus autorului suspiciu¬ 
nea de erezie. De atunci, Ioan Scotus şi-a îndreptat atenţia spre filosofie şi în 858 a 
început, la cererea lui Carol cel Pleşuv, traducerea lucrărilor lui Pseudo-Dionisie din 
greacă în latină. Manuscrisul fusese dăruit lui Ludovic cel Drept în 827 de către împă¬ 
ratul bizantin Mihail Balbus, însă nu fusese corect tradus până atunci. Ioan a început 
nu doar traducerea lor, ci şi comentarea acestora, realizând mai multe comentarii la 
operele areopagitice, cu excepţia Teologiei mistice. Papa Nicolae I a fost nemulţumit că 

traducerea nu făcea referire şi la el. Ioan Scotus a publicat şi traducerea la lucrarea lui 
Maxim Mărturisitorul, Ambigua, şi cea la De Hominis Opijicio, a Sfântului Grigore de 
Nyssa. Se pare că ulterior el a comentat Evanghelia lui Ioan, De Consolatione Philoso- 
phiae, precum şi operele teologice ale lui Boethius. 

Lucrarea pentru care este reamintit Ioan Scotus este De Divisione Naturae, pe care 
acesta a elaborat-o, probabil, între 860 şi 866. Lucrarea are cinci cărţi şi este scrisă 
sub forma unui dialog, formă foarte populară la acea vreme, utilizată intens de Alcuin 
şi de alţi gânditori anteriori. Nu e uşor de analizat această lucrare, deoarece încercarea 
autorului de a interpreta învăţătura creştină şi doctrina filosofică a lui Augustin prin 
viziunea lui Pseudo-Dionisie şi a filosofiei neoplatonice lasă loc disputei dacă Ioan 
Scotus a fost un bun creştin sau dacă nu cumva un panteist. Cei care susţin intenţiile 
sale ortodoxe indică o serie de afirmaţii precum cea că „autoritatea Sfintei Scripturi 
trebuie respectată în toate privinţele”, 1 iar cei care afirmă că ar fi considerat filosofia 
superioară teologiei şi că ar fi anticipat raţionalismul hegelian pot arăta pasajul po¬ 
trivit căruia „fiecare autoritate (e.g. cea a Părinţilor) ce nu e confirmată de adevărata 
raţiune, este slabă, în timp ce adevărata raţiune nu are nevoie să fie susţinută de nicio 
autoritate”. Nu este, însă, util să discutăm problema interpretării decât după ce vom 
expune doctrina din De Divisione Naturae, deşi este bine să indicăm de la început că 
există o adevărată dispută cu privire la interpretarea corectă a acesteia. 

Se pare că Ioan Scotus nu a supravieţuit lui Carol cel Pleşuv, care a murit în 877. 
Există mai multe istorisiri despre ultimii săi ani de viaţă, oferite de cronicari, cum ar 
fi faptul că ar fi devenit abate de Athelney sau că ar fi fost ucis de călugări, însă sunt 
prea puţine dovezi care să ateste aceste povestiri şi, probabil, ele sunt legende sau se 
datorează unei confuzii cu un alt Ioan. 


De div. Nat., 1, 64. 

CAPITOLUL XIII 


IOAN SCOTUS ERIUGENA (2) 

Natura - Dumnezeu şi creaţia - Cunoaşterea lui Dumnezeu pe cale afirmativă şi pe cale 
negativă; imposibilitatea de a aplica lui Dumnezeu categoriile - Cum se poate spune că 
Dumnezeu ajacut lumea? - Ideile divine în Cuvânt - Lucrurile create ca participări şi 
teofanii;fiinţele create sunt în Dumnezeu - Natura omului - Reîntoarcerea tuturor 
lucrurilor la Dumnezeu - Pedeapsa eternă în lumina revenirii cosmice - 
Interpretarea sistemului lui Ioan Scotus. 


1. La începutul primei cărţi din De Divisione Naturae, prin cuvintele Maestrului, în- 
tr-un dialog cu Discipolul, Ioan Scotus explică faptul că prin „Natură" înţelege totali¬ 
tatea celor ce sunt şi celor ce nu sunt, oferind mai multe metode de a face distincţia 
dintre acestea. De pildă, cele percepute prin simţuri sau de intelect sunt cele ce sunt, 
iar cele care transcend puterea intelectului sunt cele ce nu sunt. Apoi, cele care stau 
ascunse în semina lor, fără a se actualiza, acelea „nu sunt”, iar cele care s-au dezvoltat, 
ieşind afară din seminţele lor, „sunt”. Obiectele ce sunt doar obiecte ale raţiunii ar 
putea fi considerate cele ce sunt, în timp ce obiectele materiale, supuse spaţiului, tim¬ 
pului şi distrugerii, pot fi considerate cele care nu sunt. De asemenea, despre natura 
umană, dacă se îndepărtează de Dumnezeu prin păcat se poate spune că „nu este”, 
iar atunci când se apropie de Dumnezeu prin har, ea începe să fie. 

Termenul „Natură” cuprinde, deci, pentru Ioan Scotus Eriugena, nu doar lumea 
naturală, ci şi pe Dumnezeu şi sfera supranaturală, deci întreaga Realitate. 1 Prin ur¬ 
mare, atunci când el afirmă 2 că natura e divizată în patru specii: Natura care creează şi 
nu este creată, Natura care este creată şi creează, Natura care este creată şi nu creează 
şi Natura care nici nu creează şi nici nu este creată, făcând aparent ca Dumnezeu şi 
lucrurile create să fie specii ale Naturii, el pare să susţină o doctrină monistă, iar dacă 
aceste cuvinte sunt luate în sensul literal, chiar o susţine. Cu toate acestea, la înce¬ 
putul Cărţii a Il-a, într-un fragment extins şi oarecum complicat, Ioan Scotus afirmă 
clar că nu are intenţia să susţină că cele create sunt o parte a lui Dumnezeu sau că 
Dumnezeu este gen pentru care acestea sunt specii, deşi păstrează clasificarea în 


Cf. 3,1. 

patru specii a Naturii, şi afirmă că Dumnezeu şi cele create ar putea fi considerate ca 
formând împreună o universitas, adică un univers, o totalitate. Putem trage concluzia 
că Ioan Scotus nu voia să susţină o doctrină a monismului panteist sau să nege dis¬ 
tincţia dintre Dumnezeu şi cele create, deşi explicaţia sa filosofică sau raţionalizarea 
emanaţiei celor create din Dumnezeu şi revenirea acestora la Dumnezeu poate, luată 
de una singură, implica un panteism şi o negare a distincţiei. 

2. „Natura care creează şi nu este creată” este desigur, Dumenezeu însuşi, cauza 
tuturor, dar El însuşi fără cauză. El este începutul sau primul principiu, de vreme ce 
toate cele create purced din El, este „mediul” (medium), căci cele create există şi se 
mişcă în El şi prin El şi este scopul sau cauza finală, de vreme ce este ţinta mişcării 
de dezvoltare şi perfecţionare a fiinţelor. 1 El este cauza primă care a adus fiinţele din 
starea de ne-fiinţă, din nimic (de nihilo), la starea de fiinţă. 2 Această doctrină despre 
Dumnezeu este în acord cu teologia creştină şi conţine o afirmare clară a transcen¬ 
denţei divine şi a existenţei prin sine a divinităţii. însă Ioan Scotus continuă afirmând 
că se poate spune că Dumnezeu este creat în cele create, făcut în ele şi incepe să existe 
odată cu lucrurile care încep să fie. Ar fi anacronic să considerăm că Ioan Scotus 
susţine un panteism evoluţionist şi afirmă că natura, în sensul comun, este Dumne- 
zeu-în-Alteritatea-Sa, căci el explică’ că, atunci când afirmă că Dumnezeu este creat 
în cele create, vrea să spună că Dumnezeu „apare” sau se manifestă în ele, iar acestea 
sunt o teofanie a Sa. Unele dintre exemplificările folosite sunt oarecum nefericite din 
perspectiva unui punct de vedere creştin, precum aceea că, aşa cum intelectul uman 
care se actualizează, în sensul că începe să gândească, poate fi văzut drept creat de 
gândurile sale, tot astfel Dumnezeu poate fi văzut ca fiind creat în cele ce purced din 
El, o ilustrare care pare să presupună faptul că cele create sunt o actualizare a lui 
Dumnezeu. însă orice exemplificare ar folosi Ioan Scotus şi oricât de mult ar fi influ¬ 
enţat de tradiţia filosofică derivată din neoplatonism, pare clar faptul că intenţia sa a 
fost aceea de a păstra distincţia dintre Dumnezeu şi creaţie şi de a susţine că Dum¬ 
nezeu în relaţie cu creaţia este Natura quae creat et non creaturi De adevărul acestei 
formulări Ioan Scotus este perfect convins. 

3. Pentru a ajunge la o anumită cunoaştere a ceea ce el numeşte natura quae creat 
et non creatur se poate folosi atât calea afirmativă (KuruqxmKfţ), cât şi cea negativă 
(coiotpaTUCij). Atunci când este folosită calea negativă, se neagă faptul că esenţa sau 


1, 11. 

1,12. 

Ibid. 

„natura care creează şi nu este creată" (lb. lat., n.r.). 

substanţa divină ar fi vreunul din aceste lucruri „care există”, adică dintre cele care 
pot fi cunoscute de noi; atunci când se foloseşte calea afirmativă, sunt predicate des¬ 
pre Dumnezeu cele „ce sunt”, în sensul în care cauza este manifestă în efect. 1 Această 
dublă metodă a teologiei a fost preluată de Ioan Scotus de la Pseudo-Dionisie, după 
cum singur afirmă, 2 şi tot de la acesta a preluat ideea potrivit căreia Dumnezeu nu tre¬ 
buie numit, de pildă. Adevăr, înţelepciune sau Esenţă ci supra-Adevăr, supra-înţelep- 
ciune şi supra-Esenţă, căci niciunnume preluat de la fiinţele create nu poate fi aplicat 
lui Dumnezeu în sensul strict şi propriu, ci doar metaforic sau prin transfer. Mai mult 
chiar, într-un pasaj care urmează, 3 Ioan Scotus foloseşte o formulă dialectică foarte 
ingenioasă pentru a arăta că metoda afirmativă nu contrazice doctrina caracterului 
inefabil şi ininteligibil al divinităţii şi că metoda negativă este una fundamentală. De 
pildă, prin metoda afirmativă spunem că Dumnezeu nu este înţelepciune, ceea ce, 
la prima vedere, pare o contradicţie, însă în realitate, atunci când spunem că Dum¬ 
nezeu este înţelepciune, folosim cuvântul „înţelepciune” într-un sens metaforic (un 
sens „analogic”, ar spune scolasticii), iar atunci când spunem că Dumnezeu nu este 
înţelepciune folosim cuvântul în sensul său propriu şi primar (în sensul înţelepciunii 
umane, singura pe care o putem cunoaşte direct). Prin urmare, contradicţia nu este 
reală, ci doar verbală, şi este rezolvată când afirmăm că Dumnezeu este supra-înţe- 
lepciune. A predica supra-înţelepciunea despre Dumnezeu ar însemna să vorbim de 
un act al gândirii care respectă metoda afirmativă, însă dacă analizăm problema cu 
mai multă atenţie vom constata că, deşi formularea aparţine formal şi verbal acelei 
via afirmativa, gândirea nu oferă un conţinut sau o idee care să corespundă prefixului 
„supra" astfel că, în realitate, formularea aparţine celeilalte căi, via negativa şi în plus, 
cuvântul „supra” adăugat cuvântului „înţelepciune” este echivalentul unei negaţii. 
Din punct de vedere verbal nu există negaţie în predicatul „supra-înţelepciune”, însă 
atunci când avem în vedere conţinutul gândirii, există o negaţie. Via negativa este, 
deci, fundamentală şi, cum nu dorim să definim ce este „supra” în sine însuşi, ca¬ 
racterul inefabil şi ininteligibil al lui Dumenezeu nu poate fi lămurit. Desigur, dacă 
spunem că folosirea cuvântului „supra” este pur şi simplu echivalentul negaţiei, apare 
obiecţia (care va fi adusă de pozitivismul logic) că nu există un înţeles în mintea noas¬ 
tră atunci când folosim expresia, că fraza respectivă nu are un sens. Deşi Ioan Scotus 
nu discută această dificultate, el oferă un răspuns atunci când arată că, dacă spunem 
că Dumnezeu este, de pildă, supra-înţelepciune, noi vrem să spunem că El este mai 


1,13. 

2 i, 14. 

3 Ibid. 

mult decât înţelepciune. Dacă aşa stau lucrurile, adăugarea cuvântului „supra” nu 
poate fi echivalentul unei negaţii, de vreme ce putem spune „o piatră nu este înţeleap¬ 
tă" şi înţelegem, cu siguranţă, ceva diferit atunci când spunem că „Dumnezeu nu este 
înţelept" şi că „o piatră nu este înţeleaptă"; noi vrem să arătăm că dacă atributul „în¬ 
ţelept" este aplicat înţelepciunii umane, atunci Dumnezeu nu este înţelept, în sensul 
că El este mai mult decât înţelepciunea umană, în timp ce o piatră nu este înţeleaptă în 
sensul că piatra este mai puţin decât înţeleaptă. Această modalitate de gândire este in¬ 
dicată de Ioan Scotus printr-un exemplu final. „Dumnezeu este esenţă” reprezintă o 
afirmaţie, „Dumnezeu nu este esenţă", o negaţie, iar „Dumnezeu este supra-esenţă” 
reprezintă o afirmaţie şi negaţie în acelaşi timp.' Teza şi antiteza sunt astfel reconci¬ 
liate dialectic în sinteză. 

Prin urmare, Dumnezeu nu poate fi pe drept numit înţelept, căci termenul nu se 
predică despre lucrurile strict materiale, şi cu atât mai puţin îi putem aplica oricare 
dintre cele zece categorii ale lui Aristotel, care sunt specifice existenţelor materiale. 
De pildă, cantitatea nu poate fi predicată despre Dumnezeu, căci ea implică existenţa 
unor dimensiuni, iar Dumnezeu nu are dimensiuni şi nu ocupă un loc în spaţiu. 2 
Propriu-zis, Dumnezeu nu este nici substanţă sau ouoîa, deoarece El este infinit mai 
mult decât substanţa, deşi poate fi numit astf el prin transfer, în măsura în care El este 
creatorul tuturor substanţelor. Categoriile se întemeiază şi sunt raportate la lucrurile 
create, fiind complet inaplicabile lui Dumnezeu, după cum nici predicatul „Dumne¬ 
zeu” nu este gen, specie sau accident. în acest mod, Dumnezeu transcende preaedica- 
menta şi praedicabilia, iar în această privinţă Ioan Scotus nu este monist, ci accentuea¬ 
ză transcendenţa divină în modul în care a facut-o Pseudo-Dionisie. Teologia Treimii 
ne vorbeşte despre relaţia existentă în Dumnezeu, însă nu rezultă că aceasta cade sub 
categoria relaţiei. Termenul este folosit metaforic şi prin transfer, şi aplicat Persoane¬ 
lor divine, el nu este folosit în sensul lui propriu şi inteligibil: „relaţiile” divine sunt 
mai mult decât relaţii. Pe scurt, chiar dacă putem afla de la cele create că Dumnezeu 
există, nu putem afla ce este El. Aflăm că El este mai mult decât substanţă, mai mult 
decât înţelepciune şi aşa mai departe, dar ce înseamnă mai mult, ce înseamnă această 
substanţă sau ce înseamnă această înţelepciune aplicată lui Dumnezeu nu putem să 
ştim, căci El transcende orice intelect, fie că este al îngerilor sau al oamenilor. 

4. însă, deşi doctrina care afirmă imposibilitatea aplicării categoriilor aristotelice 
la Dumnezeu impune dincolo de orice îndoială caracterul Său transcendent şi deose- 


1,14- 
1,15. 

birea clară dintre El şi lucrurile create, prin luarea în considerare a categoriile/acere 1 2 
şi pati,* Ioan Scotus pare să ajungă la concluzii foarte diferite. Intr-o abordare foarte 
ingenioasă, 3 el arată că pati nu poate fi predicată despre Dumenezeu şi în acelaşi timp 
argumentează că atât facere, cât şi pati presupun mişcarea. Este oare posibil să atri¬ 
buim lui Dumnezeu mişcarea? Nu, nu este posibil. în acest caz nici atributul creaţiei 
nu poate fi atribuit lui Dumnezeu. însă cum putem să explicăm în acest caz doctrina 
Scripturii potrivit căreia Dumnezeu este creatorul tuturor lucrurilor? în primul rând, 
nu putem presupune că Dumnezeu a existat înainte de a crea lumea, căci dacă ar fi 
fost aşa, Dumnezeu nu numai că ar fi plasat în timp, ci, totodată, creaţia Sa ar fi un 
accident, iar ambele supoziţii sunt imposibile. Creaţia lui Dumnezeu trebuie să fie 
co-etemă cu El. în al doilea rând, chiar dacă creaţia este eternă şi identică cu Dumne¬ 
zeu, nu un accident, nu putem să-i atribuim lui Dumnezeu mişcarea, care este parte 
a creaţiei. Ce înseamnă, aşadar, să spunem că Dumnezeu a făcut toate lucrurile? 
„Atunci când auzim că Dumnezeu a făcut toate lucrurile, ar trebui să înţelegem că 
Dumnezeu este în toate lucrurile, adică este esenţa tuturor lucrurilor. Căci doar El 
singur este cu adevărat şi tot ceea ce se spune că există cu adevărat în cele ce sunt este 
Dumnezeu însuşi". 4 Această afirmaţie ar putea să pară foarte apropiată de panteism 
şi de doctrina lui Spinoza, aşa că nu este de mirare că Ioan Scotus îşi prefaţează dis¬ 
cuţia cu unele observaţii despre relaţia dintre raţiune şi autoritate, 5 în care spune că 
raţiunea este anterioară autorităţii şi că adevărata autoritate este „adevărul găsit prin 
puterea raţiunii şi transmis prin scris de Părinţii Bisericii pentru posteritate”. Conclu¬ 
zia este că termenii şi formulările Scripturii, indiferent de cât de adecvate s-ar dovedi 
pentru cei needucaţi, trebuie să fie interpretate raţional de către cei capabili să o facă. 
Cu alte cuvinte, Ioan Scotus nu se consideră ca fiind dintre cei care nu respectă dog¬ 
ma creştină sau care ar intenţiona să nu o respecte, însă interpretarea sa filosofică a 
Scripturii pare uneori echivalentă raţionalizării sale şi plasării raţiunii deasupra auto¬ 
rităţii şi credinţei. Totuşi, această interpretare nu trebuie supraestimată. De pildă, în 
pofida pasajului cu caracter panteist accentuat pe care l-am citat, el continuă afirmând 
încă o dată creaţia din nimic şi este clar că atunci când refuză să afirme că Dumnezeu 
a făcut lumea, el nu intenţionează să nege creaţia, ci doar să o nege în sensul în care 
înţelegem noi termenul, ca accident, adică în măsura în care s-ar afla sub o anumită 


1 „acţiunii” (lb. lat., n.r.). 

2 „sensibilităţii” (lb. lat., n.r.). 

3 1,70-72. 

4 1,72. 

5 1,69. 

categorie. Existenţa şi esenţa lui Dumenezeu şi actul Său de creaţie, sunt din punct 
de vedere ontologic, unul şi acelaşi lucru 1 şi toate predicatele pe care le aplicăm lui 
Dumnezeu semnifică acea supra-Esenţă ininteligibilă. 2 

Adevărul acestui aspect constă în faptul că Ioan Scotus, deşi afirmă distincţia din¬ 
tre Dumnezeu şi lucrurile create, doreşte în acelaşi timp să afirme concepţia despre 
Dumenezeu ca acea Realitate atotcuprinzătoare, cel puţin atunci când Dumnezeu 
este gândit altiori theoria. Astfel, el arată 3 că prima şi a patra diviziune a Naturii (Na¬ 
tura quae creat et non creatur şi Natura quae creatur et non creat) sunt verificate doar în 
cele create, însă continuă afirmând 4 că, atâta vreme cât fiecare lucru creat participă 
la El, singurul care există în Sine, întreaga Natură poate fi redusă la un Principiu, iar 
Creatorul şi lucrurile create pot fi considerate tot una. 

5. A doua diviziune importantă a Naturii ( Natura quae et creatur et creat ) se referă 
la „cauzele primordiale” numite de greci irponorumi, iSecu etc. 5 Aceste cauze primor¬ 
diale sau praedestinationes sunt cauzele exemplare ale ideilor divine, prototipurile tu¬ 
turor esenţelor create. Cum se poate spune atunci că sunt „create”? Ioan Scotus vrea 
să spună că procesul etern al creaţiei Cuvântului sau a Fiului implică crearea eternă 
a ideilor arhetipale sau a cauzelor exemplare în Cuvânt. Creaţia Cuvântului nu este 
un proces temporal, ci unul etern, la fel precum crearea acelor praedestinationes, căci 
prioritatea Cuvântului, considerat în mod abstract, faţă de arhetipuri, este o prioritate 
logică, nu una temporală. Apariţia acestor arhetipuri este parte a purcederii eterne a 
Cuvântului prin „generare” şi doar în acest sens se poate spune că arhetipurile sunt 
create. 6 Cu toate acestea, prioritatea logică a Cuvântului faţă de arhetip şi dependenţa 
arhetipurilor de Cuvânt înseamnă că, deşi nu a existat vreun moment în care Cuvân¬ 
tul exista în lipsa arhetipurilor, ele nu sunt omnino coaetemae (causae ) 7 cu Cuvântul. 8 

în acest caz, se poate oare spune că aceste cauze primordiale sunt create? Dacă 
ar trebui susţinută asemenea afirmaţie, că rcpcoroTimov este răspândit (diffunditur) în 
toate lucrurile, dându-le astfel esenţă sau că el pătrunde toate lucrurile pe care el le-a 
făcut?, s-ar putea afirma că e vorba de o interpretare panteistă. Totuşi, Ioan Scotus re- 


3 

4 

5 

6 

7 

8 


1 . 77 - 
l > 75 - 
2, 2. 

Ibid. 

Ibid. 

2, 20. 

„pe de-a-ntregul co-eterne” (lb. lat., n.r.). 
2, 21. 

2, 27. 

petă 1 că Treimea „a creat din nimic toate cele pe care le-a creat”, ceea ce implică faptul 
că prototipurile sunt cauze doar în sensul unor cauze exemplare. Nimic nu e creat cu 
excepţia a ceea ce a fost pre-ordonat din veşnicie, iar aceste praedeterminationes eterne 
sau 0E'ta 0r|Â,f)pcn:a. sunt prototipuri. Toate lucrurile create „participă” la arhetipuri; de 
pildă, înţelepciunea umană participă la înţelepciunea în sine. 2 Ioan Scotus se inspiră 
puternic în doctrina sa din Pseudo-Dionisie şi Maxim şi dă impresia că a avut intenţia 
să reconcilieze speculaţiile sale filosofice cu teologia creştină, însă limbajul său dă 
mai degrabă impresia că forţează nota şi că gândirea sa, în pofida direcţiei corecte din 
perspectivă teologică, tinde spre o formă de panteism filosofic. Faptul că intenţiile sale 
erau corecte dogmatic apare suficient de clar din frecventele cautelae pe care le oferă. 

Se poate oare considera că e vorba de o pluralitate de praedestinationes ontologice 
în Cuvânt? Ioan Scotus dă un răspuns negativ.’ Numerele purced din monas, sau uni¬ 
tate, şi în purcederea lor ele sunt multiplicate şi ordonate; considerate însă din per¬ 
spectiva originii lor, monada, ele nu formează o pluralitate şi nu sunt separate unul 
de altul. Astfel, cauzele primordiale, ca existente în Cuvânt, sunt una şi indistincte, 
deşi, prin efectele lor, care constituie o pluralitate ordonată, ele sunt multiple. Mona¬ 
da nu devine mai puţin monadă şi nu suportă modificări prin derivarea numerelor, 
iar cauza primordială nu suportă modificări şi nici diminuări prin derivarea efectelor 
sale, chiar dacă, din alt punct de vedere, ele sunt conţinute în ea. Ioan Scotus aderă 
aici la viziunea neoplatonică potrivit căreia principiul nu suportă nicio modificare sau 
diminuare prin emanaţia efectului şi pare că filosofia sa suferă ca urmare a aceleiaşi 
tensiuni observabile în neoplatonism, între teoria emanaţiei şi refuzul de a accepta că 
emanaţia sau purcederea diminuează integritatea principiului. 

6 . Natura quae creatur et non creat conţine lucrurile create, exterioare lui Dumne¬ 
zeu, care formează lumea naturii în sensul cel mai îngust, creată de Dumnezeu din 
nimic. Ioan Scotus numeşte aceste fiinţe create „participări" şi afirmă că ele participă 
la cauzele primordiale, la fel cum acestea din urmă participă direct la Dumnezeu. 4 Ca¬ 
uzele primordiale privesc în sus spre ultimul principiu şi în jos spre efectele lor multi¬ 
ple, o doctrină care provine desigur din teoria emanaţiei neoplatonice. „Participarea” 
înseamnă derivare şi, interpretând cuvântul grecesc peroxn sau peTouaioc ca având 
semnificaţia peiafi'/ouacţ sau pexaovioia ( post-essentia sau secunda essentia), el afirmă că 


1 2 , 24 , col. 580 . 

2 2 , 36 . 

5 3.i- 

participarea nu este altceva decât derivarea unei a doua esenţe dintr-una superioară. 1 
Aşa cum apa ţâşneşte dintr-o fântână şi curge apoi în albia râului, tot astfel, bunătatea 
divină, esenţa, viaţa etc. din Fântâna tuturor lucrurilor, mai întâi se revarsă în cauzele 
primordiale, care le dau existenţă, apoi purced prin intermediul cauzelor primordi¬ 
ale spre efectele lor. 2 3 Este evidentă metafora emanaţiei, iar Ioan Scotus conchide că 
Dumnezeu este tot adevărul, de vreme ce El creează şi este în toate lucrurile, „după 
cum spune Sfântul Dionisie Areopagitul”. 5 Bunătatea divină este distribuită progresiv 
în universul creaţiei, astfel încât ea „creează toate lucrurile şi este concepută în toate 
lucrurile şi este toate lucrurile”. 4 Chiar dacă această concepţie seamănă cu o doctrină 
panteistă a emanaţiei, Ioan Scotus afirmă totodată că bunătatea divină a creat toate 
lucrurile din nimic şi explică că ex nihilo nu presupune preexistenţa niciunei materii, 
fie ea formată sau neformată, determinată sau nedeterminată, ce ar putea fi numită 
nihil, ci mai degrabă nihil înseamnă negaţia şi absenţa întregii esenţe sau substanţe şi 
aparţine tuturor lucrurilor care au fost create. Creatorul nu a făcut lumea ex aliquo, s ci, 
mai degrabă, de omnino nihilo. 6 încă o dată Ioan Scotus încearcă să combine doctrina 
creştină a creaţiei şi relaţia lucrurilor create cu Dumnezeu cu filosofia neoplatonică 
a emanaţiei, şi în această încercare stă temeiul diferenţelor de interpretare privind 
elementul care este privit drept mai fundamental decât altul. 

Această tensiune a devenit mai clară din următoarea idee. Lucrurile create con¬ 
stituie nu doar o „participare” a bunătăţii divine, ci şi o manifestare sau o teofanie a 
divinităţii însăşi. Toate obiectele intelectului sau senzaţiilor reprezintă „aparenţa a 
ceea ce nu apare, manifestarea nevăzutului, afirmarea celui negat (o referire la via 
negativa), înţelegerea ininteligibilului, rostirea inefabilului, aproprierea a ceea ce este 
imposibil de apropriat, materialitatea a ceea ce e lipsit de materie, esenţa supra-esen- 
ţialului, forma a ceea ce e lipsit de formă” etc. 7 Aşa cum mintea umană, la rândul 
său nevăzută, devine vizibilă sau manifestă prin cuvinte, scriere sau gesturi, la fel 
nevăzutul şi incomprehensibilul Dumnezeu se dezvăluie pe Sine în natură, ceea ce 
este, prin urmare, o adevărată teofanie. în condiţiile în care creaţia este o teofanie, o 
revelaţie a bunătăţii divine, ea însăşi incomprehensibilă, nevăzută şi ascunsă, oare 
acest aspect nu sugerează o nouă interpretare a lui nihilum din care purcede creaţia? 


1 Ibid. 

2 3.4- 

3 Ibid. 

4 Ibid. 

5 „din ceva” (1b. lat., n.r.). 

6 3, 5. ["din nimicul total”, lb. lat.]. 

7 3.4- 

Ioan Scotus explică într-un pasaj ulterior 1 că nihilum înseamnă „strălucirea inefabilă, 
incomprehensibilă şi inacesibilă a bunătăţii divine”, căci ceea ce e incomprehensibil 
poate fi numit „nimic" per excellentiam, astfel încât atunci când Dumnezeu începe 
să apară în teofaniile sale, se poate spune că purcede ex nihilo in aliquid. 2 Despre bu¬ 
nătatea divină, privită în sine, se poate spune că este omnino nihil, deşi în creaţie ea 
capătă existenţă, de vreme ce este esenţa întregului univers. Ar fi un anacronism să 
îi atribuim lui Ioan Scotus o doctrină a Absolutului şi să considerăm că el a afirmat 
că Dumnezeu, considerat în Sine şi separat de „teofanii”, este o abstracţie logică. Se 
pare însă că sunt prezente două linii de gândire distincte în textele sale despre creaţie: 
doctrina creştină a creaţiei libere „în timp” şi doctrina neoplatonică a răspândirii ne¬ 
cesare a bunătăţii divine prin „emanaţie”. Este posibil ca Ioan Scotus să fi intenţionat 
să păstreze doctrina creştină, însă, în acelaşi timp, să considere că oferea o explicaţie 
filosofică legitimă a sa. O asemenea atitudine ar fi întărită de faptul că nu exista în 
acelaşi timp o distincţie clară între teologie şi filosofie. Rezultatul era faptul că gân¬ 
ditorul, nefiind ceea ce noi astăzi am numi un relaţionist, putea să accepte dogma 
revelată, şi anume dogma Treimii, şi apoi să treacă la „explicarea” sau deducerea ei, 
în spiritul celei mai profunde credinţe, dar printr-o metodă prin care explicaţia putea 
să schimbe dogma în cu totul altceva. Dacă vrem să vedem în Ioan Scotus un hegelian 
înaintea lui Hegel, trebuie să ne amintim că este foarte posibil ca el să nu fi realizat 
ceea ce făcea. 

Relaţia precisă dintre natura creată şi Dumnezeu în filosofia lui Ioan Scotus nu 
este uşor de determinat. Faptul că lumea este eternă într-unul din sensuri, anume 
prin acele rationes ale sale, prin cauzele sale primordiale, adică prin dorinţa lui Dum¬ 
nezeu de a crea, nu generează nicio dificultate, iar dacă autorul, atunci când spune 
că lumea este atât eternă cât şi creată, a vrut pur şi simplu să afirme că, în măsura în 
care a fost pregândită şi dorită de Dumnezeu, lumea este eternă, în timp ce, în mă¬ 
sura în care este creată, lumea este temporală şi în afara lui Dumnezeu, acest lucru 
nu trebuie să ne mire. El afirmă însă că lumea nu este în afara lui Dumnezeu şi că ea 
este atât eternă, cât şi creată în Dumnezeu. 3 în ceea ce priveşte primul punct, faptul 
că lumea nu se află extra Deum, formularea trebuie înţeleasă în termenii teoriei par¬ 
ticipării şi „asumării” (est igitur participatio divinae essentiae assumptio). 4 în măsura în 
care lucrurile create derivă din Dumnezeu şi datorează toată realitatea lui Dumnezeu, 


2 „din nimic în ceva” (Ib. lat., n.r.). 

3 Vezi discuţia extinsă de la 3, 5 sqq. 

3, 9. („asumarea este, prin urmare, împărtăşire de la esenţa divină”, lb. lat.]. 

separate de Dumnezeu ele nu sunt nimic, şi în acest sens se poate spune că nu există 
nimic în afara lui Dumnezeu: dacă acţiunea divinităţii ar fi retrasă, lucrurile create 
ar înceta să existe. Trebuie să mergem însă mai departe. 1 Dumnezeu a văzut din 
eternitate tot ceea ce a dorit să creeze. Dacă El a văzut lucrurile create din eternitate, 
atunci înseamnă că el le-a şi creat din eternitate deoarece, în Dumnezeu, viziunea şi 
acţiunea sunt una. Mai mult chiar, deoarece El a văzut lucrurile create în Sine, El le-a 
făcut în Sine. Prin urmare. Dumnezeu şi lucrurile create nu sunt distincte, ci unul şi 
acelaşi lucru (unum et id ipsum), lucrurile create subzistând în Dumnezeu, iar Dum¬ 
nezeu fiind creat în acestea „într-o manieră minunată şi inefabilă”. Dumnezeu, prin 
urmare, „conţine şi cuprinde natura tuturor lucrurilor sensibile în Sine, nu în sensul 
că El conţine în Sine însuşi tot ce este în afara Sa, ci în sensul că El este substanţial 
şi tot ceea ce El conţine, substanţa tuturor lucrurilor vizibile, este creată în El”. 2 Aces¬ 
ta este momentul în care loan Scotus oferă interpretarea sa asupra „nimicului” din 
care purced lucrurile create ca bunătate divină 5 şi conchide că Dumnezeu este totul, 
este creat din supra-esenţialitatea naturii Sale (in qua dicitur non esse) 4 de către El în¬ 
suşi, prin cauzele primordiale, şi apoi prin efectele acestora, în teofanii. în cele din 
urmă, la sfârşitul ordinii naturale, Dumnezeu retrage toate lucrurile înapoi în Sine, 
în natura divină din care au purces, fiind totodată Cauză primă şi cea finală, omnia 
in omnibusJ 

Se poate obiecta că, în primul rând, loan Scotus afirmă că Dumnezeu este Natura 
quae creat et non creatur şi, apoi, continuă identificând cu Dumnezeu Natura quae cre- 
atur et non creat. Cum pot fi reconciliate cele două poziţii? Dacă privim Natura divină 
în sine însăşi, constatăm că ea este lipsită de cauză, avap^oq şi avaixioq, 6 şi, în acelaşi 
timp, este cauza tuturor lucrurilor create, deci este corect să o numim „Natura care 
creează şi nu este creată”. Dintr-un alt punct de vedere, considerându -1 pe Dumnezeu 
drept cauza finală, ca sfârşit al ritmului procesului cosmic, El poate fi numit „Natura 
care nici nu creează, nici nu este creată.” Pe de altă parte, considerat ca apărând din 
adâncimile ascunse ale naturii Sale şi începând „să apară”, El se manifestă mai întâi 
în cauzele primordiale sau rationes aeteme. Astfel, Dumnezeu îşi apare Sieşi, devine 
conştient de Sine şi se creează pe Sine, adică generează Cuvântul, dar şi acele relatio- 

nes conţinute în Cuvânt. Dumnezeu este, astfel, „Natura care creează şi este creată în 
aceeaşi măsură”. în al doilea moment al purcederii divine sau al teofaniei, Dummne- 
zeu apare în efectele cauzelor primordiale şi este, astfel, „Natura care este creată”, dar 
rămânând, câtă vreme ce aceste efecte au o limită şi includ toate efectele pentru a nu 
a apărea efecte suplimentare, „Natura care nu creează”. 1 

7. Explicaţia alegorică a lui Ioan Scotus privind cele şase zile ale creaţiei, potrivit 
textului biblic, 2 explicată în termenii propriei filosofii, îl conduce, în cartea a patra, 
la doctrina sa despre om. Putem spune că acesta este animal, dar totodată, că el nu 
este animal 3 deoarece, în timp ce împărtăşeşte cu animalele funcţiile hrănirii, simţirii 
etc., el posedă şi facultatea gândirii, care îi este specifică şi îl înalţă deasupra tuturor 
animalelor. Cu toate acestea, nu există două suflete în om, un suflet animal şi unul 
raţional, ci doar unul raţional simplu şi prezent în fiecare parte a trupului, îndepli¬ 
nind diverse funcţii. Ioan Scotus doreşte, astfel, să accepte definiţia omului ca animal 
raţionale, înţelegând prin animal genul şi prin raţionale diferenţa specifică. Pe de altă 
parte, sufletul uman este realizat după chipul lui Dumnezeu, este asemenea lui Dum¬ 
nezeu, iar această asemănare exprimă adevărata substanţă şi esenţă a omului. în mă¬ 
sura în care există în fiecare om, este un efect, în măsura în care există în Dumnezeu 
este o cauză primordială, deşi cele două sunt doar două căi de a privi acelaşi lucru. 4 
Din acest punct de vedere, omul poate fi definit ca notio quaedam intellectualis in mente 
divina aetemaliter facta Că această substanţă a omului, asemănarea cu Dumnezeu 
sau participarea la Dumnezeu există sunt lucruri ce pot fi cunoscute de gândirea 
umană, după cum aceasta poate cunoaşte şi că Dumnezeu există, însă gândirea uma¬ 
nă nu poate şti ce substanţă este El, după cum nu poate şti nici ce este. Dacă, dintr-un 
punct de vedere, omul este definibil, dintr-un altul el nu poate fi definit, căci gândirea 
sau raţiunea umană este făcută după chipul lui Dumnezeu, iar chipul Său, asemenea 
lui Dumnezeu însuşi, depăşeşte puterea noastră de înţelegere. în această discuţie 
privind definirea omului, putem observa elemente aristotelice şi neoplatonice, dar şi 
creştine, ceea ce generează atitudini şi concepţii diferite despre acest subiect. 

Ioan Scotus accentuează faptul că omul este microcosmosul creaţiei, de vreme 
ce însumează în sine lumea materială şi lumea spirituală, împărtăşind cu plantele 
capacitatea de a creşte şi de a se hrăni, cu animalele facultatea simţirii şi reacţiile 


' Ibid. 

2 3, 24 sqq. 

3 4-5- 

4 4-7- 

5 Ibid. [„noţiune participantă la eternitate prin participare la mintea divină", 1 b. lat.]. 

emoţionale, iar cu îngerii capacitatea de a înţelege, el fiind ceea ce Posidonius numea 
liantul sau Seapoi;, legătura dintre material şi spiritual, dintre creaţia vizibilă şi cea 
invizibilă. Din acest punct de vedere, se poate spune că fiecare gen de animal se află 
în om mai mult decât acesta se regăseşte în genul animal. 1 

8. Al patrulea stadiu al procesului Naturii este Natura quae nec creat nec creatur, 
adică Dumnezeu ca termen final şi sfârşit al tuturor lucrurilor, Dumnezeu întreg în 
toate. Această etapă este aceea a revenirii la Dumnezeu, mişcarea corespondentă mo¬ 
mentului purcederii, căci există un ritm în viaţa Naturii, astfel încât aşa cum lumea 
lucrurilor create a purces din cauzele primordiale, la fel ea revine la aceste cauze. 
„Căci sfârşitul întregii mişcări este începutul său, de vreme ce sfârşitul este însuşi 
principiul, din care începe mişcarea şi spre care ea doreşte constant să revină, pentru 
a-şi afla repausul. Şi acest lucru trebuie înţeles nu doar referitor la părţile lumii sensi¬ 
bile, ci şi privind întreaga lume. Scopul este, totodată, şi începutul pe care şi-l doreşte, 
iar atunci când îl va regăsi, va înceta să existe, dar nu prin dispariţia substanţei, ci prin 
revenirea la ideile (rationes) din care purcede." 2 Procesul este, astfel, unul cosmic şi 
afectează întreaga creaţie, deşi materia schimbătoare şi nespiritualizată, pe care Ioan 
Scotus, urmându-1 pe Sfântul Grigore de Nyssa, a reprezentat-o ca pe un complex de 
accidente şi aparenţe, 3 va pieri. 

Dincolo de procesul cosmic al creaţiei ca întreg există tema specific creştină (deşi 
Ioan Scotus o „raţionalizează” deseori) a revenirii omului la Dumnezeu. Omul căzut 
este călăuzit înapoi spre Dumnezeu de către Logosul întrupat, care şi-a asumat natura 
umană şi a răscumpărat pe toţi oamenii în acea natură umană. Ioan Scotus accentu¬ 
ează ideea de solidaritate, atât în căderea adamică, cât şi în învierea lui Christos. El re¬ 
aduce omenirea înapoi la Dumnezeu, deşi nu toţi sunt uniţi cu Dumnezeu în acelaşi 
grad, căci, deşi a răscumpărat întreaga natură umană, „pe unii îi readuce în starea an¬ 
terioară a naturii umane, în timp ce pe alţii îi îndumnezeieşte dincolo de natura uma¬ 
nă”; cu toate acestea, niciunul cu excepţia lui însuşi nu este natură umană substanţial 
unită cu Dumnezeu Tatăl. 4 Ioan Scotus afirmă astfel caracterul unic al întrupării şi 
relaţia dintre natura umană a lui Christos şi Divinitate, deşi, atunci când el enumeră 
etapele revenii naturii umane la Dumnezeu, apare un alt punct de vedere, mai puţin 
corect din punct de vedere doctrinar. Etapele sunt: 3 1 . disoluţia corpului uman în cele 

patru elemente ale lumii sensibile; 2. învierea trupului; 3. transformarea trupului în 
spirit; 4. revenirea naturii umane in întregul său la cauzele primordiale şi eterne şi 
5. revenirea naturii şi a cauzelor primordiale la Dumnezeu. „Căci Dumnezeu va fi în 
toate şi nimic nu va mai exista, doar Dumnezeu singur." Chiar dacă la prima vedere 
acest ultim aspect pare în dezacord cu doctrina creştină şi mai ales cu poziţia unică 
a lui Christos, Ioan Scotus nu a dorit să susţină o absorbţie panteistă în Dumnezeu, 
căci continuă afirmând că nu se referă la o substanţă individuală şi perisabilă, ci la 
înălţarea sa. El foloseşte ca ilustrare exemplul fierului care se albeşte în foc şi observă 
că, deşi s-ar putea spune că fierul se transformă în foc, substanţa fierului rămâne. Aşa 
se întâmplă atunci când trupul omenesc se transformă în spirit: nu se poate spune 
că e vorba de o trans-substanţiere, ci de o glorificare şi de o „spiritualizare” a trupului 
uman. Mai mult chiar, trebuie să ne amintim că Ioan Scotus afirmă că se bazează pe 
doctrina Sfântului Grigore de Nyssa şi a comentatorului acestuia Maxim, iar învăţă¬ 
tura sa trebuie înţeleasă în lumina acestor afirmaţii. Pentru a nu fi considerat că îi 
neglijează complet pe latini în favoarea grecilor, el adaugă mărturia Sfântului Ambro¬ 
zie. Chiar dacă cerurile şi pământul vor pieri (această dispariţie fiind interpretată ca 
un reditus in causas ceea ce înseamnă încetarea existenţei lumii materiale generate), 
sufletele individuale ale oamenilor, în procesul reditus in causas, nu vor înceta să exis¬ 
te: îndumnezeirea lor nu înseamnă absorbţia în Dumnezeu, la fel cum parcurgerea 
aerului de către lumină nu înseamnă distrugerea sau trans-substanţierea sa. Ioan 
Scotus este destul de precis în această privinţă. 

De fapt, în cazul „revenirii” cosmice, el caută să combine învăţătura Scripturii şi 
a Părinţilor Bisericii cu speculaţia filosofică neoplatonică sau să exprime acel Weltan- 
schauung creştin în termenii acestei speculaţii. înţelepciunea creştină este considera¬ 
tă ca o totalitate şi tocmai de aceea nu se face o distincţie clară între teologia revelată şi 
filosofie. în acest caz, aplicarea metodei speculative a lui Ioan înseamnă o raţionaliza¬ 
re defacto, oricât de corecte dogmatic ar fi intenţiile sale. De pildă, deşi insistă asupra 
faptului că revenirea la Dumnezeu nu înseamnă anihilarea sau absorbirea completă 
a individului şi cu toate că se exprimă foarte clar în această privinţă, atitudinea sa faţă 
de materie ca termen al procesului descendent divine îl face să afirme 1 2 că, înainte de 
Cădere, fiinţele umane nu erau diferenţiate sexual şi că după înviere ele vor reveni la 
această stare (în sprijinul acestor concepţii apelează la Sfanţul Paul, Sântul Grigore 
şi Maxim), Dacă omul nu ar fi decăzut, sexele nu aer fi fost diferenţiate, căci în cauza 


1 „întoarcere la cauza primă” (lb. lat., n.r.). 

2 5,20. 

primordială natura umană nu este diferenţiată sexual: procesul reditus in causam pre¬ 
supune, deci, o revenire la starea naturii umane in causa şi eliberarea din starea ce a 
urmat Căderii. Reditus in causam este o etapă în procesul cosmic al Naturii, astfel în¬ 
cât loan Scotus trebuie să afirme că învierea trupului are loc prin natură, natura et non 
per gradam , 1 deşi apelează la sprijinul Sf. Grigore de Nyssa, al lui Maxim şi al Sfanţu¬ 
lui Epifanie. Pe de altă parte, este sigur, cel puţin sub aspect teologic, că ceva trebuie 
atribuit harului divin, aşa că loan Scotus atribuie darului divin al lui Dumnezeu, 
harul deificatio, care nu este atins de toate fiinţele umane. Acesta este un exemplu al 
încercării sale de a combina revelaţia cu exigenţele speculaţiilor filosofice, o încercare 
în care, desigur, a fost susţinut dc scrierile Părinţilor Bisericii. Pe de o parte, loan 
Scotus, îndatorat intenţiilor sale creştine, trebuie să atribuie învierea, măcar printr-un 
aspect al său, harului lui Dumnezeu, iar pe de altă parte, doctrina sa filosofică despre 
revenirea tuturor lucrurilor la Dumnezeu presupune ca el să considere învierea, în- 
tr-un anume grad, un proces natural şi necesar, nu numai pentru că natura umană 
însăşi trebuie să revină la cauza sa, dar şi pentru că întreaga creaţie trebuie să revină 
la această cauză pentru a exista exterior, iar acest lucru se realizează în măsura în care 
învierea este conţinută în om, ca microcosmos. 2 

9. însă, dacă are loc o revenire cosmică la Dumnezeu în şi prin natura umană, 
astfel încât Dumnezeu, după cum spune Sf. Pavel, va fi „tot în toate”, cum se poate 
afirma atunci doctrina corectă teologic a pedepsei eterne a celor damnaţi? Scriptura 
ne învaţă că îngerii căzuţi şi oamenii care nu se căiesc vor fi pedepsiţi pe veşnicie, în 
vreme ce raţiunea ne arată că răul nu poate fi fără sfârşit, de vreme ce Dumnezeu este 
tot în toate, iar răul este diametral opus lui Dumnezeu, care este bunătatea însăşi. 3 
Cum pot fi reconciliate aceste două poziţii fără a se respinge fie autoritatea, fie raţiu¬ 
nea? Răspunsul lui loan Scotus 4 este ingenios şi oferă un bun exemplu de „raţionali¬ 
zare”. Nimic din ceea ce a creat Dumnezeu nu este rău, deci substanţele sau naturile 
demonilor şi ale oamenilor răi trebuie să fie bune. Pentru această idee loan Scotus îl 
citează pe Pseudo-Dionisie. Demonii şi oamenii răi nu vor fi anihilaţi niciodată. Tot 
ceea ce Dumnezeu a creat se va întoarce la Dumnezeu şi întreaga „natură” va fi con¬ 
ţinută în Dumnezeu, inclusiv natura umană, şi astfel este imposibil ca natura umană 
să suporte pedeapsa eternă. Cum se explică atunci pedepsele descrise în Scriptură? în 
primul rând, ele nu pot fi corporale sau materiale, iar în al doilea rând, ele pot afecta 


' 5- 2 3- [»P r ’ n natură, nu pnn graţie”, lb. lat.) 

2 5> 2 5- 

3 5,26-27. 

4 5,27-28. 

doar ceea ce Dumnezeu nu a creat şi ceea ce, în acest sens, este în afara „naturii". 
Dumnezeu nu a creat voinţa perversă a demonilor şi a oamenilor răi şi pe aceasta o va 
pedepsi. Dar, dacă toate lucrurile sunt făcute să revină la Dumnezeu şi Dumnezeu va 
fi în toate, cum poate Dumnezeu să conţină pedeapsa? Mai mult chiar, dacă răutatea 
şi tot ce este păcătos dispare, ce mai rămâne spre a fi pedepsit? Pedeapsa presupune 
o măsură eternă din partea lui Dumnezeu de a împiedica tendinţa voinţei de a se con¬ 
centra asupra imaginilor, păstrate în memorie, a obiectelor dorite pe pământ. Dum¬ 
nezeu va fi tot în toate şi toate relele vor fi pierit, dar cel rău va fi pedepsit etern. Este 
evident, totuşi, că, din perspectiva dogmei, termenii „cel rău” şi „pedepsit” trebuie 
puşi în ghilimele, de vreme ce Ioan Scotus a raţionalizat învăţătura Scripturii pentru 
a satisface exigenţele sistemului său filosofic. 1 întreaga natură umană, toţi oamenii 
fără excepţie, se vor înălţa cu trupurile spiritualizate şi în deplina posesie a bunurilor 
naturale, deşi doar cei aleşi se vor bucura de „îndumnezeire”. 2 Concluzia presupune 
că natura divină este scopul final al tuturor lucrurilor care vor reveni la acele rationes 
aetemae şi vor rămâne acolo „încetând să mai fie numite cu numele de fiinţe create”, 
căci Dumnezeu va fi întreg în toate „şi fiecare lucru creat va fi aruncat în umbră, adică 
transformat întru Dumnezeu, precum stelele la răsăritul soarelui". 3 

10. Deşi De Divisione Naturae nu a avut efectul pe care l-ar fi meritat pentru calita¬ 
tea sa deosebită ca sistem metafizic, ea a fost utilizată de mai mulţi gânditori medie¬ 
vali de la Remigius din Auxerre la Amalric de Bene, inclusiv de Berengarius, Anselm 
de Laon, William din Malmesbury, care a lăudat mult această lucrare deşi nu a fost 
de acord cu preferinţa lui Ioan Scotus pentru autorii greci, şi de Honorius de Autun, 
în vreme ce Pseudo-Avicenna a preluat din lucrare idei în De Intelligentiis, scrisă pe 
la mijlocul-sau în ultima parte a secolului al XlI-lea. Cu toate acestea, faptul că albi- 
genzii au apelat la această lucrare, iar Amalric de Bene (sfârşitul secolului al XlI-lea) 
a folosit doctrina lui Ioan Scotus în sens panteist, a dus la condamnarea sa în 1225 de 
către Papa Honorius al IlI-lea, care a cerut să fie arsă. Cerinţa sa nu a fost întotdeauna 
dusă la îndeplinire. Această condamnare a lucrării De Divisione Naturae şi interpre¬ 
tarea care a dus la condamnare ridică o serie de întrebări referitoare la caracterul 
panteist al gândirii lui Ioan Scotus. 

Am demonstrat deja că Ioan Scotus a avut intenţii corecte din punct de vedere 
dogmatic, însă există mai multe aspecte care ar putea fi menţionate pe scurt în sus¬ 
ţinerea acestei afirmaţii. Mai întâi, el preia mult din scrierile şi din ideile autorilor 

despre care a crezut că împărtăşesc o gândire corectă din punct de vedere dogmatic şi 
cu ale căror idei a considerat că se află în acord. De pildă, foloseşte din plin lucrările 
lui Grigore de Nyssa, ale lui Pseudo-Dionisie Areopagitul (pe care îl considera Sfân¬ 
tul Dionisie Areopagitul) şi, pentru a nu-i neglija pe latini, îi citează pe Sf. Augustin 
şi Sf. Ambrozie în sprijinul concepţiilor sale. Mai mult chiar, Ioan Scotus consideră 
că speculaţiile sale se regăsesc in Scriptură. De pildă, teoria celor patru stadii ale 
Naturii, Deus omnia in omnibus, se întemeiază pe cuvintele Sfântului Pavel: 1 „Şi când 
toate lucrurile vor fi supuse, atunci chiar şi Fiul se va supune Celui ce a supus toate 
lucrurile, pentru ca Dumnezeu să fie totul în toate”, în timp ce doctrina trupului care 
„devine spirit” prin înviere se întemeiază pe cuvântul Sfântului Pavel, care spune că 
trupul este murdărit prin corupere şi înălţat prin purificare şi că trupul înălţat este 
un „trup spiritual”. Ioan Scotus extrage din Evanghelia după Ioan concepţia sa despre 
Logosul prin care au fost create toate lucrurile, în timp ce tema deificatio -ului era un 
loc comun în scrierile Părinţilor. 

însă chiar dacă Ioan Scotus a scris ca şi cum sistemul său s-ar întemeia pe Scrip¬ 
tură şi tradiţie, nu se poate oare presupune că el a raţionalizat în mod conştient textul 
Scripturii, că „nu l-a luat prea în serios”? Nu spune el oare 2 că autoritatea decurge 
din adevărata raţiune, iar raţiunea decurge din autoritate, că fiecare autoritate care 
nu este susţinută de adevărata raţiune pare să fie slabă, că adevărata raţiune nu are 
nevoie de confirmarea niciunei autorităţi şi că autoritatea nu e nimic altceva decât 
adevărul întemeiat de puterea raţiunii şi transmisă de Părinţi, prin scrierile lor, pen¬ 
tru folosul urmaşilor? Şi oare nu arată toate aceste lucruri faptul că nu avea mare în¬ 
credere în autoritate? Judecând contextual, pare că atunci când Ioan Scotus vorbeşte 
despre „autoritate”, el nu se referă la cuvintele Scripturii, ci la învăţătura Părinţilor şi 
la interpretarea pe care ei au dat-o cuvintelor Scripturii. Desigur, deşi este adevărat 
că autoritatea se întemeiază pe raţiune, în sensul că autoritatea trebuie să fie argu¬ 
mentată, afirmaţia lui Ioan Scotus că autoritatea nu este nimic altceva decât adevărul 
găsit de raţiune şi transmis de Părinţi este inacceptabilă din punct de vedere teologic 
(adică din perspectiva doctrinei corecte din perspectivă teologică a Tradiţiei). Ceea 
ce Ioan Scotus pare să spună nu este însă faptul că doctrina Treimii, de pildă, este 
pur şi simplu un adevăr descoperit prin raţiune, nu unul revelat, ci că „explicaţia” 
sau elaborarea dogmei realizată de unul sau altul dintre Părinţii Bisericii este pur şi 
simplu rezultatul efortului raţional al respectivului Părinte. El nu vrea să sugereze 


' I Cor., 15.28. 
2 1,69. 

că dogma, aşa cum apare ea în Scriptură şi este păstrată, de pildă, de Sf. Augustin 
poate fi în mod legitim pusă sub semnul întrebării, ci doar că evoluţia intelectuală a 
dogmei, aşa cum e dată de Sf. Augustin, deşi merită pe deplin respectul, este opera 
raţiunii şi nu poate fi plasată la acelaşi nivel cu dogma însăşi. Prin urmare, poziţia sa 
este următoarea: dacă Sf Pavel spune că Dumnezeu va fi omnia in omnibus, acesta 
este un adevăr revelat, dar când se ajunge la momentul în care trebuie să se decidă 
ce a vrut Sf. Pavel să spună prin aceste cuvinte şi cum trebuie ele înţelese în mod 
precis, raţiunea este autoritatea ultimă la care se poate apela. Nu încerc să sugerez 
că această atitudine este acceptabilă din punct de vedere teologic, ci mai degrabă să 
spun că, indiferent dacă viziunea sa este acceptabilă sau nu, Ioan Scotus nu pune în 
discuţie dogma ca atare şi nici nu pretinde că ar avea vreun drept să o nege, ci susţine 
că are dreptul să o interpreteze şi că „raţionalizarea” sa constă în acest demers. El 
nu ia prea în serios textul biblic, atunci când interpretează Scriptura, deoarece crede 
sincer că datele revelaţiei trebuie interpretate raţional şi, cum am spune, filosofic, 
acest lucru datorându-se parţial faptului că nu face o distincţie clară între teologie şi 
filosofi e. Sistemul său presupune „înţelepciunea creştină” (inclusiv adevărurile care 
pot fi descoperite de raţiunea însăşi, de pildă, existenţa lui Dumnezeu, şi adevărurile 
care sunt revelate, nu descoperite doar prin raţiune, de pildă, Treimea Persoanelor 
în Dumnezeu) şi este o încercare speculativă de a exprima înţelepciunea creştină ca 
un întreg organic şi interrelaţionat, fără a face distincţii clare între sferele filosofiei 
şi ale revelaţiei. Această încercare implică inevitabil şi raţionalizări. Repet, nu caut să 
apăr raţionalizarea realizată de Ioan Scotus, ci vreau să îi explic poziţia, iar teza mea 
este că ar fi o greşeală să interpretăm „raţionalizarea" sa ca pe o postdatare a unei 
diviziuni clare între filosofie şi teologie, iar atitudinea sa nu este esenţial diferită de 
aceea a unor teologi medievali ulteriori care au căutat să demonstreze acele rationi- 
bus necessariis 1 ale Treimii. Dacă Ioan Scotus a fost un „filosof’, în mod conştient, în 
sensul îngust al termenului, şi nimic mai mult, ar trebui să-l numim un raţionalist 
în sens modern; el a fost însă atât teolog, cât şi filosof (intr-un mod amalgamat), iar 
raţionalizarea sa a fost, psihologic vorbind, destul de compatibilă cu credinţa în revela¬ 
ţie. Prin urmare, atunci când afirmă 2 că nu vrea să pară că se opune Apostolului sau 
când se încredinţează summae ac sanctae auctoritatis , 3 el este cât se poate de sincer. 
Adevărata sa atitudine este clar indicată de afirmaţia 4 potrivit căreia „nu trebuie să 


1 „raţiuni necesare" (lb. lat., n.r.). 

2 i.7- 

3 „supremei autorităţi” (lb. lat., n.r.). 

4 2,16. 

judecăm opiniile Sfinţilor Părinţi, ci să le acceptăm cu smerenie şi umilinţă, deşi nu 
suntem lipsiţi de libertatea de a alege (între opiniile lor) acea opinie care pare raţiunii 
noastre că se armonizează cel mai bine cu cuvintele divine". Ioan Scotus acceptă, de 
pildă, doctrina pedepsei eterne, deoarece este revelată şi o acceptă în mod sincer, însă 
nu consideră că aceasta îl împiedică să încerce să explice doctrina într-o asemenea 
manieră, încât să se armonizeze cu restul sistemului său, un sistem pe care îl vede 
întemeiat în mod fundamental pe revelaţie. 

Chiar dacă discuţia pare să se fi îndepărtat de la tema de bază, nu aceasta este 
realitatea. De pildă, în cazul revelaţiei, dogma creştină ne învaţă clar că lumea a fost 
creată de Dumnezeu din nimic, iar fiinţele create nu sunt Dumnezeu. Sistemul gene¬ 
ral al lui Ioan Scotus cere ca fiinţele create să revină la Dumnezeu şi ca Dumnezeu să 
fie întreg în toate. Considerând ambele adevăruri ca întemeiate pe învăţătura divină, 
Ioan Scotus trebuie să le reconcilieze raţional astfel încât reditus in Deum să nu ducă 
la concluzia la care pare să ducă şi anume la o absorbţie panteistă, ci la faptul că pre¬ 
zentarea distincţiei dintre Dumnezeu şi lucrurile create nu contrazice afirmaţia Sfân¬ 
tului Pa vel potrivit căreia Dumnezeu va fi întreg în toate. Procesul reconcilierii poate 
să-l implice în ceea ce teologii tomişti ar numi „raţionalizare", însă acele cautelae 1 ale 
sale, de pildă faptul că fiinţele create revin la Dumnezeu şi „devin” Dumnezeu, nu ita 
ut non sint, ci ut melius sint , 2 nu sunt fărâmituri aruncate teologilor, fără a fi luate în 
serios, ci formulări sincere ale dorinţei lui Ioan Scotus de a păstra învăţătura creştină 
sau ceea ce el consideră, corect sau eronat, drept învăţătura creştină. 

Faptul că se dezvoltă o tensiune între latura creştină şi elementele neoplatonice 
în gândirea lui Ioan Scotus a fost deja semnalat, însă merită reamintit, deoarece are 
relevanţă pentru problema „raţionalismului” lui. în acord cu tradiţia neoplatonică 
moştenită prin Pseudo-Dionisie, Ioan Scotus afirmă 3 că Dumnezeu în Sine însuşi, 
natura quae creat et non creatur, este impenetrabilă lui însuşi, necunoscută Lui în¬ 
suşi, fiind infinită şi supra-esenţială, şi că El se relevă lui însuşi doar prin teofaniile 
Sale. Aceste aspecte constituie, desigur, un ecou al doctrinei neoplatonice a Unului, 
Dumnezeul Suprem, aflat dincolo de gândire şi de cunoaşterea de sine, de vreme 
ce gândirea şi auto-cunoaşterea presupun o dualitate subiect-obiect. Faptul că Dum¬ 
nezeu în Sine însuşi este incomprehensibil minţilor create este cu siguranţă o idee 
creştină, însă faptul că El nu se relevă Lui însuşi nu aparţine învăţăturii creştine. Ioan 
Scotus trebuie să reconcilieze cele două poziţii, dacă vrea să le păstreze pe amândouă; 


' „precauţii” (lb. lat., n.r.). 

2 „ca să nu fie aşa, ci mai bine” (lb. lat., n.r.). 

3 E.G., 3.23. 

el încearcă să procedeze astfel considerând prima teofanie, apariţia Logosului, care 
conţine cauzele primordiale, astfel încât în şi prin Logos Dumnezeu să devină (deşi 
nu în dimensiune temporală) conştient de Sine însuşi şi să îşi apară Sie însuşi. Ast¬ 
fel, Logosul corespunde acelui Nous neoplatonic, iar raţionalizarea se produce prin 
dorinţa de a păstra doctrina creştină şi principiile a ceea ce Ioan Scotus consideră 
ca fiind adevărata fllosofie. Dorinţa de a păstra doctrina creştină este sinceră, însă o 
tensiune dintre cele două elemente este inevitabilă. Dacă luăm mai multe afirmaţii 
izolate ale lui Ioan Scotus, vom fi tentaţi să spunem că el a fost fie panteist, fie teist. 
De pildă, afirmaţia potrivit căreia distincţia dintre al doilea şi al treilea stadiu al Na¬ 
turii se datorează formelor judecăţii umane 1 este clar panteistă, în timp ce ideea că 
distincţia substanţială dintre Dumnezeu şi lucrurile create este întotdeauna păstrată 
este una clar teistă. S-ar părea că trebuie să optăm pentm una sau alta dintre atitudini, 
fără a avea o cunoaştere aprofundată, însă tocmai o asemenea atitudine a dat naştere 
ideii că Ioan Scotus a fost un panteist conştient de acest lucru, care a făcut concesii 
verbale doctrinei creştine, fără a o lua prea în serios. Dacă se acceptă însă că Ioan 
Scotus a fost un creştin sincer, care a încercat să reconcilieze învăţătura creştină cu 
filosofi a neoplatonică sau să exprime înţelepciunea creştină în singurul cadru de gân¬ 
dire pe care îl avea atunci la îndemână şi care s-a întâmplat să fie predominant unul 
neoplatonic, ar trebui să înţelegem că, în pofida tensiunilor implicate şi a tendinţei de 
raţionalizare a dogmei creştine, în măsura în care este implicată o atitudine subiec¬ 
tivă a filosofului, s-a realizat o reconciliere satisfăcătoare. Acest aspect nu modifică, 
desigur, faptul că nu puţine afirmaţii, luate izolat, susţin o doctrină panteistă, în timp 
ce altele sunt ireconciliabile cu linia teologică fundamentală în probleme importante 
precum pedeapsa eternă, ceea ce a făcut ca, din cauza acestor afirmaţii, De Divisione 
Naturae să fie condamnată de autoritatea ecleziastică. Cu toate acestea, indiferent 
dacă a respectat direcţia fundamentală a dogmei sau nu, lucrarea stă mărturie pentru 
gândirea sa puternică şi pătrunzătoare, gândirea unui filosof speculativ care a ţintit 
mai sus decât orice alt gânditor din vremea sa. 

CAPITOLUL XIV 


PROBLEMA UNIVERSALIILOR 

Situaţia în perioada ulterioară morţii lui Carol cel Mare - Sursa discuţiilor din 
textele lui Porfir şi Boethius - Importanţa problemei - Realismul exagerat - 
„Nominalismul” lui Roscelinus - Atitudinea faţă de dialectică a lui Petrus Damiani - 
Guillaume de Champeaux - Abelard - Gilbert de la Porree şi loan din Salisbury - 
Hugo de St. Victor - Sf. Toma de Aquino. 


i. S-ar putea crede că renaşterea interesului pentru cultură şi educaţie din timpul 
domniei lui Carol cel Mare a generat o dezvoltare progresivă a filosofi ei şi că (ceea ce 
fusese acumulat fiind deja păstrat) gânditorii ar fi reuşit să-şi extindă cunoaşterea şi să 
urmeze calea unei speculaţii aprofundate, cu atât mai mult cu cât Europa Occidentală 
avea deja un model de gândire speculativă şi sistematică oferit de loan Scotus Eriuge- 
na. De fapt nu aşa s-au petrecut lucrurile, căci evenimentele istorice care s-au produs 
au cufundat imperiul lui Carol cel Mare într-o nouă perioadă întunecată, în timpul 
secolului al X-lea, şi au înşelat speranţele generate de renaşterea carolingiană. 

Progresul cultural depindea într-o oarecare măsură de menţinerea tendinţei de 
centralizare manifestate în timpul domniei lui Carol cel Mare. După moartea sa, im¬ 
periul a fost împărţit între mai mulţi urmaşi, ceea ce a determinat dezvoltarea feu¬ 
dalismului, prin descentralizare. Deoarece nobilii puteau fi recompensaţi doar prin 
dăruirea de terenuri, aceştia au început să manifeste tendinţa de a deveni tot mai 
independenţi de monarhie, tocmai ca urmare a achiziţionării unor suprafeţe extin¬ 
se, iar interesele lor au devenit divergente şi chiar conflictuale. Prelaţii de rang înalt 
au devenit, la rândul lor, proprietari de terenuri, viaţa monastică s-a degradat (de 
pildă, prin practica deja extinsă de a numi stareţi laici), iar episcopiile erau dăruite 
slujitorilor regelui drept recompensă pentru serviciile aduse Coroanei. Papalitatea, 
care a încercat să controleze şi să remedieze deteriorarea situaţiei din Franţa, era, la 
rândul său, într-un accentuat declin spiritual şi moral. în plus, de vreme ce procesul 
de educare şi învăţare se afla în principal sub autoritatea călugărilor şi a prelaţilor, 
rezultatul inevitabil al divizării imperiului carolingian a fost diminuarea accentuată a 
activităţilor ce ţin de educaţie şi instrucţie. Reforma nu a început decât prin înteme¬ 
ierea mănăstirii de la Cluny în 910, iar influenţa pe care a avut-o aceasta s-a resimţit 
doar treptat. Sf. Dunstant, care fusese la mănăstirea cluniană de la Gent, a introdus 
ideile acestei reforme în Anglia. 

Pe lângă factorii interni care au împiedicat maturizarea idealurilor renaşterii caro- 
lingiene (cum ar fi dezintegrarea politică din secolul al X-lea, care a dus la transferarea 
coroanei imperiale din Franţa în Germania, declinul vieţii monastice şi ecleziastice şi 
degradarea autorităţii papale), au existat şi factori externi, cum ar fi atacurile norman¬ 
zilor din secolele al IX-lea şi al X-lea, care au distrus centre culturale şi au împiedicat 
dezvoltarea civilizaţiei, atacurile sarazinilor şi mongolilor. Declinul intern, combinat 
cu pericolele şi atacurile externe, a făcut ca progresul cultural să devină imposibil. 
Dezvoltarea educaţiei şi a gândirii filosofice rămânea doar o speranţă pentru viitor, 
singura atitudine posibilă în acel moment fiind conservarea sau măcar încercarea de 
a o realiza. Interesul pentru filosofie se orienta spre problemele dialectice, mai ales 
spre problema universaliilor, punctul de pornire fiind textele lui Porfir şi Boethius. 

2. în comentariul la Isagoga lui Porfir,' Boethius îl citează pe acesta menţionând, 
că, pentru moment, nu vroia să decidă dacă genurile şi speciile sunt entităţi de sine 
stătătoare sau sunt doar concepte, dacă, în condiţiile în care sunt de sine stătătoare, 
sunt materiale sau imateriale şi, în plus, dacă sunt separate de cele sensibile sau nu, 
pe motiv că asemenea subiecte nu pot fi tratate într-o introducere. Boethius caută să 
trateze problema, remarcând mai întâi dificultatea acesteia şi nevoia de precauţie în 
abordarea sa. Apoi, menţionează că sunt două căi prin care se formează o idee, astfel 
încât conţinutul său să nu fie exact acelaşi cu cel al lucrurilor extra-mentale. De pildă, 
cineva poate combina arbitrar omul şi calul, pentru a forma ideea de centaur, punând 
împreună obiecte pe care natura nu le uneşte, iar aceste idei construite arbitrar sunt 
„false". Pe de altă parte, dacă ne formăm ideea de linie, pe care o are în vedere geo¬ 
metrul, atunci, deşi este adevărat că nu există nicio linie în realitatea extra-mentală, 
ideea nu este „falsă”, căci corpurile includ linii şi tot ceea ce am făcut este să izolăm 
linia şi să o considerăm în abstract. Alăturarea (aşa cum se realizează pentru a forma 
centaurul, de pildă) produce o idee falsă, în vreme ce abstracţia produce o idee adevă¬ 
rată, chiar dacă ceea ce este gândit nu există în realitate într-o stare de abstracţie sau 
de separare. 

Ideile de gen şi specie sunt idei de ultimul tip, formate prin abstracţie. Asemăna¬ 
rea dintre oameni este abstrasă din oameni consideraţi în mod individual, iar această 
asemănare, considerată de gândire, conduce la ideea de specie, în timp ce ideea de 
gen se formează prin analiza asemănării diverselor specii. Prin urmare, „genurile şi 
speciile se află în indivizi, dar, în măsura în care sunt gândite, sunt universalii”. „Ele 
subzistă în lucrurile sensibile, dar sunt gândite independent de materie”. în realitatea 


1 P.L., 64, col. 82-86. 

extra-mentală există doar un singur subiect pentru genuri şi specii, şi anume individul, 
însă acest lucru nu le împiedică să fie gândite separat, tot aşa cum faptul că aceeaşi 
linie poate fi considerată şi concavă, şi convexă nu ne împiedică să avem idei diferite 
despre ceea ce este concav şi convex şi să definim aceste concepte în mod diferit. 

Boethius a creat, astfel, materialul pentru o soluţie aristotelică a problemei, deşi 
continuă precizând că nu s-a decis încă între Platon şi Aristotel şi urmează opiniile 
lui Aristotel doar pentru că lucrarea se referă la Categorii. Deşi Boethius oferea mate¬ 
rial pentru soluţionarea problemei universaliilor pe calea unui realism moderat, iar 
citatele din Porfir şi comentariile sale au demarat discuţia despre această problemă la 
începutul Evului Mediu, prima soluţie a medievalilor nu s-a înscris pe direcţia suge¬ 
rată de Boethius, fiind doar o formă destul de simplistă a unui realism extrem. 

3. Cei grăbiţi ar putea să creadă că medievalii, căutând să rezolve această proble¬ 
mă, nu au făcut decât să ţeasă o pânză inutilă sau să se complacă într-o dialectică 
lipsită de orice eficienţă. O analiză mai profundă ar fi suficientă pentru a indica im¬ 
portanţa acestei dezbateri, cel puţin în ceea ce priveşte implicaţiile sale. 

Deşi ceea ce vedem şi atingem sunt lucruri particulare, atunci când le gândim, 
nu putem să nu folosim idei generale şi cuvinte: „Acest obiect pe care -1 văd este un 
copac, mai precis un ulm". O asemenea judecată afirmă despre un anumit lucru că 
este de un anume tip, că aparţine genului copac şi speciei ulm. Este clar că pot exista 
multe alte lucruri pe lângă cel menţionat, cărora li se poate atribui acelaşi termen şi 
care se află sub aceeaşi idee. Cu alte cuvinte, lucrurile din afara gândirii sunt indi¬ 
viduale, iar conceptele sunt generale, universale, în sensul că ele se aplică în mod 
similar unei multitudini de indivizi. Dacă lucrurile extra-mentale sunt particulare, 
iar conceptele umane sunt universale, descoperirea relaţiei dintre ele este, în mod 
evident, importantă. Dacă lucrurile sunt individuale, iar conceptele sunt generale, 
acest lucru înseamnă că ultimele nu îşi au temeiul în realitatea extra-mentală. Dacă 
universalitatea conceptelor presupune că ele sunt simple idei, atunci se creează o 
prăpastie între gândire şi lucruri, iar cunoaşterea noastră, atâta timp cât este expri¬ 
mată în concepte şi judecăţi universale, are o validitate îndoielnică. Omul de ştiinţă 
îşi exprimă cunoaşterea în termeni abstracţi şi universali (de pildă, nu face un enunţ 
despre acest electron, ci despre electroni în general), iar dacă aceşti termeni nu au 
niciun temei în realitatea extra-mentală, ştiinţa devine o construcţie arbitrară, fără 
nicio relaţie cu realitatea. Atâta timp cât judecata umană are un caracter universal sau 
include concepte universale, ca în enunţul „Acest trandafir este roşu", problema se 
extinde la cunoaşterea umană în general. în plus, dacă se răspunde negativ la între¬ 
barea privind existenţa unei întemeieri extra-mentale a conceptului universal, acest 
lucru va conduce la scepticism. 

Problema se poate pune în diverse moduri şi, din punct de vedere istoric, a luat 
forme diferite în momente diferite. De pildă, se poate pune în acest mod: „Ce cores¬ 
punde conceptelor universale ale gândirii în realitatea extra-mentală?" Aceasta poate 
fi considerată o abordare ontologică şi exact sub această formă au discutat problema 
medievalii din primele secole. Unii autori se pot întreba cum se formează conceptele 
noastre universale. Aceasta este direcţia psihologică, care pune accentul în mod dife¬ 
rit faţă de prima abordare, deşi ambele sunt foarte apropiate şi cu greu se poate trata 
aspectul ontologic fără să se răspundă, într-o oarecare măsură, şi la cel psihologic. 
Dacă presupunem o soluţie conceptualistă, conceptele universale sunt doar construc¬ 
ţii conceptuale şi ne putem întreba cum este posibilă întreaga cunoaştere ştiinţifică, 
întrebare fundamentală pentru scopurile practice. Dar, oricum ar fi abordată această 
problemă şi orice formă ar lua, ea este de importanţă fundamentală. Probabil, unul 
dintre factorii care ar da impresia că medievalii au abordat probleme mai puţin im¬ 
portante este acela că ei şi-au limitat atenţia la genurile şi speciile din categoria sub¬ 
stanţei. Este adevărată că, fie şi în această formă restrânsă, întrebarea este importanţă, 
însă dacă ea se referă şi la celelalte categorii, implicaţiile cu privire la cea mai mare 
parte a cunoaşterii umane devin mult mai clare. Devine, deci, evident că este vorba de 
marea problemă epistemologică a relaţiei dintre gândire şi realitate. 

4. Prima soluţie dată a fost cea cunoscută ca „realismul exagerat". Faptul că a fost, 
din punct de vedere cronologic, prima soluţie a condus la faptul că oponenţii ei au 
fost numiţi moderni, iar Abelard, de pildă, o considera antiqua doctrina. Potrivit aces¬ 
tei doctrine, conceptele noastre generice şi specifice corespund unei realităţi existente 
în lucruri, o realitate de sine stătătoare la care participă indivizii. Astfel, conceptul de 
om sau umanitate reflectă o realitate, umanitatea sau substanţa naturii umane, care 
există extra-mental aşa cum este gândită, ca o substanţă unitară pe care toţi oamenii o 
împărtăşesc. Dacă pentru Platon conceptul de om reflectă idealul naturii umane, care 
există separat şi „în afara” oricărui individ uman, un ideal pe care îl întrupează indi¬ 
vizii sau îl „imită" intr-o măsură mai mică sau mai mare, realistul medieval credea 
că e vorba despre un concept care reflectă o substanţă unitară, existentă extra-mental, 
la care participă oamenii, care sunt consideraţi doar modificări accidentale ale ei. O 
asemenea viziune este, desigur, extrem de naivă şi indică o completă neînţelegere a 
modului în care Boethius a tratat problema, deoarece ea presupune că dacă obiectul 
reflectat de concept nu există extra-mental în exact acelaşi mod în care există în gândi¬ 
re, conceptul este complet subiectiv. Cu alte cuvinte, se presupune că singura cale de 
a salva obiectivitatea cunoaşterii noastre presupune menţinerea unei corespondenţe 
naive şi exacte între gândire şi lucruri. 

Realismul apare deja în gândirea lui Fredegisius, care i-a urmat lui Alcuin ca abate 
la St. Martin din Tours şi care a afirmat că fiecare nume sau termen presupune o 
realitate pozitivă corespondentă (de pildă, întunericul sau Nimicul). Ideea reapare la 
Ioan Scotus Eriugena. Găsim o afirmare a acestei doctrine şi în învăţătura lui Remigius 
din Auxerre (cca. 841-908), care a susţinut că specia este partitio substantialis a genului 
şi că specia om este unitatea substanţială a mai multor indivizi (Homo est multorum 
hominum substantialis unitas). O afirmaţie de acest tip, dacă e înţeleasă în sensul că 
mulţimea indivizilor umani are ca temei o substanţă comună, care este una din punct 
de vedere numeric, are drept consecinţă faptul că indivizii diferă doar accidental unul 
de altul. Odo de Toumai (m. 1113), de la şcoala catedralei din Toumai (care mai este 
numit şi Odo de Cambrai pentru că a devenit episcop de Cambrai), nu a ezitat să tragă 
această concluzie, afirmând că atunci când se naşte un copil, Dumnezeu creează o 
nouă fiinţă dintr-o substanţă deja existentă, nu din una nouă. Din punct de vedere 
logic, acest ultra-realism trebuie să ducă, în mod evident, la monism. De pildă, avem 
conceptele de substanţă şi de fiinţă şi, pe baza principiilor ultra-realismului, ar re¬ 
zulta că toate lucrurile cărora le aplicăm termenul de substanţă sunt modificări ale 
unei substanţe şi că toate substanţele sunt modificări ale unei Fiinţe. Este probabil ca 
această atitudine să fi cântărit mult în ochii lui Ioan Scotus Eriugena, în măsura în 
care acesta poate fi considerat monist. 

Aşa cum a indicat profesorul Gilson şi alţi cercetători, cei care susţineau ultra-re- 
alismul la începutul Evului Mediu făceau filosofie ca logicieni, în sensul în care 
afirmau că ordinea logică şi cea reală sunt paralele, această susţinere bazându-se pe 
faptul că semnificaţia termenului „om” este aceeaşi în aserţiunile „Platon este om" 
şi „Aristotel este om”, căci există o identitate substanţială în ordinea reală între Pla¬ 
ton şi Aristotel. Dar cred că ar fi o greşeală să presupunem că ultra-realiştii au fost 
influenţaţi doar de aspectele logice: cele teologice au contat şi ele în bună măsură. 
Acest aspect este evident în cazul lui Odo de Toumai, care a folosit ultra-realismul 
pentru a explica transmiterea păcatului originar. Cel care înţelege păcatul originar ca 
o contaminare, în sens pozitiv, a sufletului uman se confruntă imediat cu următoa¬ 
rea dilemă: fie trebuie să afirme că Dumnezeu creează din nimic o substanţă umană 
nouă de fiecare dată când se naşte un copil, consecinţa fiind că Dumnezeu este răs¬ 
punzător de contaminarea substanţei umane, fie trebuie să nege faptul că Dumnezeu 
creează sufletul uman individual. Ceea ce afirma Odo de Toumai a fost o formă de 
traducianism, adică, substanţa umană sau substanţa lui Adam, contaminată de păca¬ 
tul originar, este transferată la naştere şi ceea ce creează Dumnezeu este doar o nouă 
proprietate a unei substanţe deja existente. 

Evaluarea semnificaţiei precise a susţinerilor primilor medievali nu este întot¬ 
deauna uşoară, căci nu putem spune în toate cazurile cu certitudine dacă autorul a 
înţeles toate implicaţiile cuvintelor lui sau dacă a adoptat o poziţie mai vehementă 
într-o controversă, probabil ca un argumentum ad hominem, fără să dorească să se 
acorde afirmaţiei lui semnificaţia literală. Astfel, atunci când Roscelinus a afirmat că 
cele trei Persoane ale Treimii ar putea fi considerate trei divinităţi, pe baza faptului că 
fiecare fiinţă este un individ, Anselm (1033-1109) a întrebat cum este posibil ca cineva 
care nu înţelege cum o mulţime de oameni constituie unul singur să înţeleagă cum 
mai multe Persoane, fiecare fiind Dumnezeu cel Perfect, sunt un singur Dumnezeu.' 
Pe baza acestui argument, Anselm a fost considerat un realist exagerat sau ultra-rea- 
list. Interpretarea naturală a afirmaţiei, în lumina dogmei teologice implicate, este că, 
aşa cum există doar o singură Substanţă sau Natură în Dumnezeu Tatăl, tot aşa există 
doar o singură substanţă sau natură (una numeric vorbind) pentru toţi oamenii. Se 
poate spune că Anselm aducea argumente ad homincm şi că această problemă duce la 
o altă întrebare, cea privind modul în care un om care nu înţelege unitatea specifică 
a oamenilor (dacă presupunem că Roscelinus a negat orice realitate pentru universa¬ 
lii) poate să înţeleagă unitatea şi mai importantă a persoanelor divine într-o singură 
natură, o natură care este una din punct de vedere numeric. Anselm a fost poate un 
ultra-realist, dar a doua interpretare a întrebării lui se susţine prin faptul că a crezut 
că Roscelinus considera că universaliile nu au nicio realitate, fiind simple Jlatus vocis, 
şi prin faptul că în Dialogus de Grammatico 1 a făcut distincţia dintre substanţa primă 
şi cea secundă, menţionându -1 în acest sens pe Aristotel. 

5. Dacă principiul implicat de ultra-realişti era corespondenţa perfectă dintre 
gândire şi realitatea extra-mentală, principiul adversarilor ultra-realismului afirma că 
doar indivizii există. Astfel, Eric (Heiricus) d'Auxerre (841-876) a remarcat că atunci 
când se afirmă că albul sau negrul există în mod absolut, fără o substanţă la care să ad¬ 
ere, nu se indică nicio realitate corespunzătoare, fiind necesară referirea la un om alb 
sau la un cal negru. Numelor generale nu le corespund lucruri generale sau universa¬ 
le; lucrurile sunt doar individuale. Atunci, cum apar conceptele universale, ce funcţie 
au şi care e relaţia lor cu realitatea? Nici intelectul, nici memoria nu pot să cuprindă 
toţi indivizii şi, la fel, gândirea pune împreună ( coarctat ) multitudinea de individuale, 
formând ideea de specie, de exemplu: om, cal, leu. însă speciile animalelor sau ale 
plantelor sunt şi ele prea numeroase pentru a fi cuprinse de gândire dintr-odată şi, de 

aceea, aceasta adună mai multe specii pentru a forma genul. Apoi există multe genuri 
şi gândirea parcurge un alt moment în procesul de coarctatio ,' formând un concept şi 
mai larg, acela de usia (ouoia). La o primă vedere, aceasta pare să fie o poziţie nomi¬ 
nalistă, care ne aminteşte de teoria lui J.S. Mill, însă în absenţa unei dovezi extinse, ar 
fi pripit din partea noastră să afirmăm că aceasta a fost viziunea conştientă a lui Eric. 
Probabil, el vroia doar să accentueze faptul că numai individualele există, adică vroia 
să nege ultra-realismul şi să atragă totodată atenţia asupra unei explicaţii psihologice 
a conceptelor noastre universale. Nu avem dovezi suficiente să susţinem că el ar fi 
negat orice temei real pentru conceptul universal. 

O dificultate asemănătoare de interpretare apare cu privire la învăţătura lui Rosce- 
linus (c.1050-1120) care, după ce a studiat la Soissons şi Rheims, a predat la Compi- 
egne, locul naşterii sale, apoi la Loches, Besanţon şi Tours. Scrierile lui s-au pierdut, 
cu excepţia unei scrisori trimisă lui Abelard, şi trebuie să ne bazăm pe mărturia altor 
gânditori precum Anselm, Abelard şi Ioan din Salisbury. Aceştia afirmă cu claritate 
că Roscelinus era un oponent al ultra-realismului şi că a susţinut mereu doar existen¬ 
ţa indivizilor, dar învăţătura lui nu este clară. Potrivit lui Anselm, 1 2 Roscelinus consi¬ 
dera că universalul este un simplu cuvânt (Jlatus vocis) şi, ca urmare, este menţionat 
de Anselm printre ereticii contemporani în domeniul dialecticii. Anselm remarcă 
faptul că aceştia credeau că o culoare nu e nimic altceva decât materie şi că înţelepciu¬ 
nea omului nu ar fi nimic altceva decât suflet, iar greşeala fundamentală a „ereticilor 
dialecticieni" ar consta în faptul că gândirea lor este atât de strâns împletită cu ima¬ 
ginaţia, încât nu se pot elibera de imagini şi contempla lucrurile abstracte şi inteligi¬ 
bile. 3 Roscelinus a afirmat că univesaliile sunt cuvinte cu caracter general. Nu putem 
nega mărturia lui Anselm, dar este greu de enunţat cu precizie ce a vrut să spună prin 
aceasta. Dacă îl interpretăm pe Anselm ca aristotelician, adică anti-ultrarealist, atunci 
ar trebui să spunem că a văzut în învăţătura lui Roscelinus o negare a oricărui tip de 
obiectivitate a universaliilor; dacă îl interpretăm pe Anselm ca pe un ultra-realist, pu¬ 
tem presupune că Roscelinus nu făcea altceva decât să negeîntr-o manieră apăsată ul¬ 
tra-realismul. Este, desigur, incontestabil că afirmaţia potrivit căreia universalul este 
doar Jlatus vocis este, preluată literal, o negaţie nu numai a ultra-realismului şi a realis¬ 
mului moderat, dar chiar şi a conceptualismului şi a prezenţei conceptelor universale 
în gândire, dar nu avem suficiente dovezi pentru a spune că Roscelinus considera 
astfel conceptul sau dacă a acordat cu adevărat atenţie acestei probleme. Este posibil 


1 „însumare” (1b. lat., n.r.). 

2 Defide Trin., 2; P.L., 158, 265A. 

3 Defide Trin., 2; P.L., 158, 265B. 

ca în demersul lui de a nega ultra-realismul, adică existenţa formală a univers aliilor, 
să fi arătat că numai indivizii există şi că universalul nu există extra-mental, dar nu a 
spus nimic despre universale in mente, pe care e posibil să le fi acceptat ca atare sau să 
nu se fi gândit niciodată la ele. Astfel, decurge clar din unele observaţii ale lui Abelard 
(în scrisoarea lui despre Roscelinus, adresată episcopului de Paris, 1 şi în lucrarea De 
divisione et definitione) că, potrivit lui Roscelinus, o parte este doar un cuvânt în sensul 
că atunci când spui că o substanţă întreagă constă din părţi, ideea întregului consis¬ 
tând din părţi este un „simplu cuvânt", de vreme ce realitatea obiectivă constă într-o 
multitudine de lucruri individuale sau substanţe. însă ar fi pripit să tragem concluzia 
că Roscelinus, dacă i s-ar fi cerut să-şi definească poziţia, ar fi fost pregătit să afirme 
că nu avem nicio idee a întregului alcătuit din părţi. Oare nu a vrut să spună pur şi 
simplu că ideea noastră despre un întreg care constă din părţi este complet subiectivă 
şi că singura realitate obiectivă este o multiplicitate de substanţe individuale? (în mod 
similar, el pare că a negat unitatea logică a silogismului şi l-a dizolvat în propoziţii se¬ 
parate.) Potrivit lui Abelard, aserţiunea lui Roscelinus potrivit căreia ideile de întreg şi 
de parte sunt simple cuvinte este în opoziţie cu afirmaţia potrivit căreia speciile sunt 
doar cuvinte. Dacă interpretarea aceasta se susţine cu privire la relaţia dintre întreg şi 
parte, am putea să o aplicăm şi la doctrina lui despre genuri şi specii şi să spunem că 
identificarea pe care o face el între acestea şi cuvinte este o afirmare a subiectivităţii 
lor, mai mult decât o negare a faptului că există ceva precum o idee generală. 

Nu există o soluţie unică pentru interpretarea lui Roscelinus. Este posibil să fi 
fost nominalist în sensul complet şi naiv, iar eu nu sunt pregătit să afirm că nu a fost 
astfel. Ioan din Salisbury pare să-l fi înţeles în acest sens, căci spune că „unii sunt de 
părere că cuvintele însele sunt genuri şi specii, deşi această viziune a fost deja respin¬ 
să şi a dispărut odată cu autorul ei”, 2 o observaţie care se referă probabil la Roscelinus, 
de vreme ce acelaşi autor spune în Metalogică că viziunea care identifică speciile şi 
genurile cu cuvintele a dispărut practic odată cu Roscelinus. Dar chiar dacă Rosceli¬ 
nus a fost, intr-adevăr, un nominalist pur şi chiar dacă mărturiile fragmentare despre 
el, interpretate literal, susţin această interpretare, totuşi, nu pare posibil să susţinem 
că nu ar fi fost interesat de problema privind existenţa unor idei pentru genuri şi 
specii şi, cu atât mai puţin, că ar fi negat acest lucru, chiar dacă cuvintele lui implică 
o asemenea atitudine. Tot ceea ce putem spune cu certitudine este că, fie nominalist, 
fie conceptualist, Roscelinus a fost un antirealist convins. 


' P . L .. 178, 358B. 

3 Polycraticus , 7, 12; P . L ., 199, 665A. 
3 2, 17; P.L., 199, 874C. 

6. S-a putut constata că Roscelinus a propus o formă de triteism, care a stârnit 
reacţia negativă a lui Anselm şi care a făcut să fie condamnat şi să trebuiască să-şi 
retracteze teoria la Conciliul de la Soisson în 1092. Tocmai asemenea incursiuni ale 
dialecticienilor în teologie provocau ostilitatea faţă de ei a unor teologi precum Pe- 
trus Damiani. Dialecticienii peripatetici sau sofiştii laici care au venit din Italia şi au 
călătorit de la un centru de studii la altul, oameni precum Anselmus Peripateticus 
din Parma, care a încercat să ridiculizeze principiul contradicţiei, au plasat dialecti¬ 
ca într-o lumină defavorabilă prin sofistica lor verbală şi prin viclenie, dar atât timp 
cât se limitau la dispute verbale, nu reprezentau ceva mai mult decât un zgomot de 
fond; doar atunci când au aplicat dialectica lor la teologie şi au căzut în erezie, au 
stârnit duşmănia teologilor. Astfel, Berengarius de Tours (c. 1000-1088), afirmând că 
accidentele nu pot să existe fără substanţa lor, a negat doctrina Transubstanţierii. 
Berengarius era călugăr, nu un Peripateticus, dar se pare că era un spirit revoltat care 
nu se supunea autorităţii. Această caracteristică se pare că a aparţinut unui grup de 
dialecticieni din secolul al Xl-lea şi tocmai acest tip de atitudine l-a determinat pe Pe- 
trus Damiani să considere că dialectica este superfluă, iar pe Otloh de St. Emmeran 
(c.1010-1070) să spună că unii dialecticieni au mai multă încredere în Boethius decât 
în Scriptură. 

Petrus Damiani (1007-1072) nu a simpatizat prea mult artele liberale (sunt inu¬ 
tile, spunea el) sau dialectica, de vreme ce acestea nu se referă la Dumnezeu sau la 
mântuirea sufletului, deşi, ca teolog şi gânditor, trebuia să folosească şi el dialectica. 
A fost convins că dialectica este o preocupare inferioară şi că folosirea ei în teologie 
trebuie să fie subordonată unor scopuri mai înalte, nu numai pentru că dogmele sunt 
adevăruri revelate, dar şi pentru că principiile ultime ale raţiunii nu se pot aplica în¬ 
totdeauna în teologie. De pildă, Dumnezeu, potrivit lui Petrus Damiani, nu este doar 
arbitru al valorilor morale şi al legii morale (ar fi putut accepta unele gânduri ale lui 
Kierkegaard despre Avraam), ci, totodată, poate face ca un eveniment istoric să nu se 
producă, fapt ce este împotriva principiului contradicţiei, ceea ce este cu atât mai rău 
pentru acest principiu; exemplul indică inferioritatea logicii în comparaţie cu teolo¬ 
gia. Pe scurt, rolul dialecticii este acela al unei slujnice, velut ancilla dominae.' 

Această idee a fost reluată de Gerard din Cenad (m. 1046), un veneţian care a de¬ 
venit episcop de Cenad, în Ungaria. Gerard a accentuat rolul înţelepciunii apostolilor 
faţă de gândirea lui Aristotel şi Platon şi a afirmat că dialectica trebuie să fie ancilla 


De div. omnip.; P.L., 8.145, 63. 

theologiae De obicei se consideră că aceasta este viziunea tomistă asupra filosofiei, 
dar, având în vedere delimitarea realizată de Toma între teologie şi filosofie, ideea 
nu este în acord cu doctrina lui despre natura filosofiei, fiind mai degrabă (aşa cum 
observă M. De Wulf) ideea unui „grup restrâns de teologi”, care nu aveau nicio des¬ 
chidere spre cunoaşterea „la modă”. Cu toate acestea, chiar ei trebuiau să folosească 
dialectica, iar Arhiepiscopul Lanfranc (s-a născut prin 1010 şi a murit ca arhiepiscop 
de Canterbury în 1089) spunea doar un lucru obişnuit atunci când susţinea că nu 
dialectica însăşi trebuie condamnată, ci utilizarea ei abuzivă. 

7. Opoziţia unui sfânt şi a unui teolog rigorist în privinţa dialecticii reprezintă, de 
asemenea, unul dintre motivele vieţii lui Abelard a cărui controversă cu Guillaume 
de Champeaux formează următoarea etapă din istoria disputei universaliilor. Trebuie 
menţionat că este afectată doar viaţa lui Abelard, nu şi victoria luptei lui împotriva 
ultra-realismului. 

Guillaume de Champeaux (1070-1120), după ce a studiat la Paris şi Laon, a mers la 
Compiegne unde a studiat sub îndrumarea lui Roscelinus. Cu toate acestea, a adoptat 
exact teoria opusă celei susţinute de Roscelinus şi doctrina pe care a predat-o la Şcoala 
Catedrală de la Paris a fost aceea a ultra-realismului. Potrivit lui Abelard (care a audiat 
conferinţele lui Guillaume de la Paris şi de la care obţinem informaţii despre învă¬ 
ţătura lui), Guillaume a susţinut că aceeaşi natură esenţială este prezentă în acelaşi 
timp în fiecare individ al unei specii, aceasta conducând la consecinţa logică potrivit 
căreia membrii individuali ai unei specii diferă unii de alţii nu substanţial, ci doar ac¬ 
cidental. 1 2 3 Dacă este aşa, spune Abelard,* există aceeaşi substanţă în Platon, care se află 
într-un loc, şi în Socrate, care se află în alt loc, iar Platon este alcătuit dintr-un anumit 
set de accidente, iar Socrate din altul. O asemenea doctrină este forma curentă a 
ultra-realismului la începutul Evului Mediu, iar lui Abelard nu i-a fost greu să arate 
care sunt consecinţele absurde pe care le implica. De pildă, dacă specia umană este 
substanţială şi, deci, prezentă în întregime atât în Socrate, cât şi în Platon în acelaşi 
timp, atunci Socrate trebuie să fie Platon şi trebuie să fie prezent în două locuri în 
acelaşi timp. 4 Mai mult chiar, o asemenea doctrină duce la panteism, căci Dumnezeu 
este substanţă şi toate substanţele vor fi identice cu substanţa divină. 

Sub presiunea unei critici de acest tip, Guillaume de Champeaux şi-a modificat 
viziunea, abandonând teoria identităţii în favoarea celei a indiferenţei şi a susţinut că 
doi membri ai aceleiaşi specii sunt acelaşi lucru nu în mod esenţial (essentialiter), ci în 


1 „slujnica teologiei” (lb. lat., n.r.). 

2 Hist. calam., 2; P.L., 178,119AB. 

3 Dialectica, edit Geyer, p.io. 

4 De generibus et speciebus; Cousin, Ouvrages inedits d’Abăard, p. 153. 

mod indiferent (indifferenter). Această informaţie ne-o dă Abelard, 1 care a considerat 
noua teorie ca un simplu subterfugiu, de vreme ce acum Guillaume spunea că So- 
crate şi Platon nu sunt identici, dar totuşi nu sunt diferiţi. însă unele fragmente din 
Sententiae 2 3 lămuresc poziţia lui Guillaume. El afirmă că cele două cuvinte „Unu” şi 
„acelaşi” pot fi înţelese în două moduri, secundum indifferentiam et secundum identita- 
tem eiusdem prorsus essentiae 1 şi continuă explicând că Petru şi Pavel sunt oameni în 
mod „indiferent" sau posedă umanitate secundum indifferentiam, prin faptul că Petru 
este o fiinţă raţională, la fel cum este şi Pavel, iar Petru este o fiinţă muritoare, la fel 
ca Pavel etc., dar umanitatea lor nu este aceeaşi (înţelegând prin aceasta că esenţa 
sau natura lor nu este numeric aceeaşi) ci asemenea (similis), de vreme ce ei sunt doi 
oameni. El arată că acest fel de unitate nu se aplică Naturii divine, referindu-se desi¬ 
gur la faptul că Natura divină este identică în fiecare dintre cele trei Persoane divine. 
Acest fragment, în ciuda faptului că foloseşte un limbaj oarecum obscur, se opune în 
mod evident ultra-realismului. Atunci când Guillaume spune că Petru şi Pavel sunt 
unul şi acelaşi în umanitatea lor secundum indifferentiam, el vrea să spună că esenţele 
lor sunt asemenea şi că această asemănare este temeiul conceptului universal de om, 
care se aplică în mod „indiferent” lui Petru şi Pavel sau oricărui alt om. Orice ar fi 
gândit Abelard despre teoria modifi cată a lui Guillame sau în orice interpretare ar fi 
vrut să o atace, această teorie este de fapt o negare a ultra-realismului, nefiind prea 
diferită de viziunea proprie a lui Abelard. 

Ar trebui menţionat că cele prezentate mai sus sunt doar un rezumat, în măsura 
în care cursul exact al evenimentelor din disputa Abelard-Guillaume nu este cunoscut. 
De pildă, deşi este cert că, după ce a fost înfrânt de Abelard, Guillaume s-a retras la 
abaţia de la St. Victor şi a predat acolo, devenind ulterior episcop de Chalons-sur-Mame, 
nu se cunoaşte când s-a retras acesta din controversă. Se pare că, în perioada în care 
a predat la Paris, şi-a modificat teoria şi apoi, sub presiunea criticii lui Abelard, jus¬ 
tificate sau nu, s-a retras la St. Victor, unde a continuat să predea şi a întemeiat, se 
pare, tradiţia mistică a acestui centru. Potrivit afirmaţiilor lui De Wulf, s-a retras la St. 
Victor şi a predat acolo noua formă a teoriei sale, teoria indiferenţei. Se consideră de 
obicei că Guillaume a susţinut trei teorii: i) teoria identităţii, parte a ultra-realismului; 

ii) teoria indiferenţei, pe care a atacat-o Abelard ca fiind asemănătoare cu prima; şi 

iii) o teorie antirealistă pe care ar fi predat-o după retragerea la St. Victor. Această 
viziune poate fi corectă şi este probabil susţinută de interpretarea lui Abelard şi de 


1 Hist. calam. 2; P.L., 178, 119B. 

2 Edit. Lefevre, p. 24. 

3 „potrivit absenţei diferenţei şi potrivit identităţii esenţei” (lb. lat., n.r.). 

critica teoriei indiferenţei, dar este posibil ca interpretarea lui Abelard să fie doar una 
polemică şi sunt înclinat să fiu de acord cu De Wulf că teoria indiferenţei presupunea 
o negare a teoriei identităţii, deci nu era un simplu subterfugiu verbal. Oricum, pro¬ 
blema nu are prea multă importanţă de vreme ce toţi sunt de acord că Guillaume de 
Champeaux a abandonat ultra-realismul cu care începuse. 

8. Cel care l-a atacat pe Guillaume de Champeaux, Abelard (1079-1142) s-a născut 
la Le Pallet, Paiet sau Pallais lângă Nantes, de aici derivându-şi numele din Peripateti- 
cus Palatinus, şi a studiat dialectica împreună cu Roscelinus şi Guillaume. A deschis 
apoi o şcoală proprie, mai întâi la Melun, apoi la Corbeil, şi ulterior la Paris, unde a 
organizat disputa cu fostul mentor. Apoi şi-a îndreptat atenţia spre teologie, a studiat 
cu Anselm la Laon şi a început să predea teologie la Paris în 1113. Ca urmare a episo¬ 
dului cu Heloise, Abelard a fost nevoit să se retragă la abaţia St. Denis. Cartea lui, De 
Unitate ei trinitate divina, a fost condamnată în 1121 la Soissons, iar Abelard a înte¬ 
meiat o şcoală la Le Paraclet, lângă Nogent-sur-Seine, pe care o abandonează în 1125 
pentru a deveni abate de Sf. Gildas în Bretania şi părăseşte mănăstirea în 1129. Din 
1136 până în 1149 a predat la Ste. Genevieve la Paris, unde Ioan din Salisbury i-a fost 
student. St. Bernard l-a acuzat de erezie şi în 1141 a fost condamnat la Conciliul de la 
Sens. Apelul făcut de el către Papa Inocenţiu al II-lea a dus la o noua condamnare şi 
la interdicţia de a preda. Se retrage la Cluny şi rămâne acolo până la moarte. 

Abelard a fost o personalitate combativă şi necruţătoare cu adversarii: i-a ridicu¬ 
lizat pe profesorii lui de filosofie şi teologie, Guillaume de Champeaux şi Anselm 
de Laon. A fost considerat o fire sentimentală, egoistă şi dificilă. Simptomatic este 
faptul că a părăsit două mănăstiri (St. Denis şi St. Gildas), pentru că nu era capabil 
să convieţuiască în linişte cu ceilalţi călugări. A fost, însă, un om cu o mare abilitate, 
un dialectician de seamă, cu mult superior lui Guillaume de Champeaux; nu a fost 
un om mediocru, pe care l-am putea ignora, şi avem dovezi că talentul lui dialectic 
şi strălucirea gândirii sale, precum şi atacurile sale asupra celorlalţi profesori, i-au 
adus celebritatea. însă, incursiunile sale în teologie, mai ales pentru că era un om cu 
o mare reputaţie, l-au făcut să pară un gânditor periculos pentru cei care nu aveau 
prea mare simpatie pentru dialectică şi pentru inteligenţa sa vie. Astfel, Abelard a fost 
urmărit cu multă ostilitate de Sf. Bernard mai ales, care se pare că l-a considerat pe 
filosof un slujitor al lui Satana. Ca urmare, a făcut tot ce i-a stat în putinţă să obţină 
condamnarea lui Abelard. L-a acuzat pe Abelard că susţine o doctrină eretică cu pri¬ 
vire la Sfânta Treime, o acuzaţie pe care Abelard a contestat-o vehement. Probabil că 
filosoful nu era raţionalist în sensul obişnuit al termenului, măcar în intenţii (nu a 
vrut să nege revelaţia sau să explice misterul); dar, în acelaşi timp, în aplicarea dialec¬ 
ticii la teologie se pare că a ofensat gândirea teologică în fapt, dacă nu în intenţie. Pe 

de altă parte, tocmai aplicarea dialecticii la teologie a făcut posibil progresul teologiei 
şi a facilitat sistematizarea scolastică a teologiei din secolul al XlII-lea. 

După cum am văzut, lui Abelard nu i-a fost greu să arate care sunt erorile la care 
a ajuns Guillaume de Champeaux ca urmare a ultra-realismului, iar sarcina sa era 
acum de a realiza o teorie mai satisfăcătoare. Acceptând definiţia dată de Aristotel 
universaliilor, aşa cum era transmisă de Boethius (quod in pluribus natum est praedi- 
cari, singulare vero quod non),' Abelard a afirmat că predicaţia nu se face despre un lu¬ 
cru, ci despre un nume şi conchide că „trebuie să atribuim universalitatea de acest fel 
doar cuvintelor”. 1 2 Această afirmaţie sună strict naturalist, în sensul dat de Roscelinus 
(cu care a studiat Abelard), dar faptul că dorea să vorbească despre cuvinte universa¬ 
le şi particulare arată că nu putem trage imediat concluzia că Abelard a negat orice 
posibilitate ca unui cuvânt universal să îi corespundă ceva real, căci nu a negat că 
termenilor particulari le corespunde ceva real, în acest caz individul. Mai mult chiar, 
Abelard a făcut distincţia (în Logica nostrorum petitioni sociorum) între vox şi sermo şi 
nu a afirmat că Universale est vox, ci că Universale est sermo. De ce a făcut această dis¬ 
tincţie? Pentru că vox se referă la cuvânt ca entitate fizică ( flatus vocis) , un lucru, dar 
niciun lucru nu poate fi predicat despre un altul, în timp ce sermo se referă la cuvânt 
din punctul de vedere al relaţiei sale cu conţinutul logic, iar acesta poate fi predicat. 

Ce este conţinutul logic, ce este intellectus universalis sau ideea universală care este 
exprimată de nomen universale? Prin ideile universale mintea „concepe o imagine 
comună şi confuză a multor lucruri... Când aud om, o anumită imagine îmi apare 
în minte. Ea se referă la oamenii individuali, este comună tuturor şi nu e specifică 
niciunuia”. O asemenea formulare sugerează că, potrivit lui Abelard, nu există con¬ 
cepte universale, ci numai imagini confuze, generice sau specifice potrivit gradului 
de confuzie şi de nediferenţiere. Abelard continuă afirmând: conceptele universale 
se formează prin abstracţie şi prin aceste concepte gândim ce este în obiect, deşi nu-1 
gândim ca fiind în obiect. „Când consider acest om doar în natura substanţei sau a 
corpului, nu în natura lui ca animal sau om sau gramatician, desigur că nu înţeleg 
nimic decât ceea ce este în acea natură dar nu consider tot ce are el”. Apoi, el explică 
faptul că atunci când a spus că ideea noastră de om este „confuză”, a înţeles că, prin 
intermediul abstractizării, natura este eliberată de orice individualitate şi este consi¬ 
derată ca nea vând nicio relaţie specială cu niciun individ particular, putând fi predica¬ 
tă despre toţi indivizii umani. Ceea ce este conceput prin ideile specifice şi generice se 


1 „ceea ce este în mod natural predicat despre mai mulţi, în timp ce singularul este ceea ce 
se enunţă ca atare” (lb. lat., n.r.). 

2 Ingredientibus, edit. Geyer, 16. 

află în lucruri (ideea nu este golită de orice referinţă obiectivă), dar nu se află în ele, 
adică în lucrurile individuale, aşa cum este concepută. Cu alte cuvinte, ultra-realis- 
mul este fals, dar aceasta nu înseamnă că universaliile sunt doar construcţii complet 
subiective, cu atât mai puţin că ele sunt simple cuvinte. Atunci când Abelard afirmă 
că universalul este un nomen sau un sermo, ceea ce înţelege este că unitatea logică a 
conceptelor universale afectează doar predicatul, care este un nomen, nu un res sau 
un lucru individual. Dacă am vrea, asemeni lui Ioan din Salisbury, să-l considerăm 
pe Abelard un nominalist, trebuie să recunoaştem că „nominalismul” lui este doar o 
negaţie a ultra-realismului şi o susţinere a distincţiei dintre ordinea logică şi cea reală, 
fără ca acest lucru să implice o negare a întemeierii obiective a conceptului universal. 
Doctrina lui Abelard este o pregătire, în ciuda limbajului uneori ambiguu, pentru 
teoria mai dezvoltată a „realismului moderat”. 

în Theologia Christiana şi Theologia, Abelard preia viziunea lui Augustin, Macro- 
bius şi Priscian, care plasau în gândirea lui Dumnezeu formae exemplares sau idei 
divine, generice şi specifice care sunt identice cu Dumnezeu însuşi şi, astfel, se ori¬ 
entează spre Platon, pe care îl înţelege într-un sens neoplatonic, plasând Ideile în 
gândirea divină, quam Graeci Noyn appellant.' 

9. Maniera în care Abelard a tratat problema universaliilor a fost decisivă, în 
sensul că a dat o lovitură puternică ultra-realismului, arătând cum poate fi respinsă 
aceasta doctrină, fără a nega în acelaşi timp obiectivitatea genurilor şi a speciilor. Deşi 
Şcoala de la Chartres din secolul al XH-lea (spre deosebire de şcoala de la St. Victor) a 
înclinat spre ultra-realism, cele mai remarcabile personalităţi ale acestei şcoli, Gilbert 
de la Porree şi Ioan din Salisbury, au renunţat la această tradiţie. 

i) Gilbert de la Porree sau Gilbertus Porretanus s-a născut la Poitiers în 1076, a de¬ 
venit discipolul lui Bernard de Chartres şi a predat el însuşi Ia Chartres timp de peste 
12 ani. Ulterior, a predat Ia Paris, deşi a devenit episcop de Poitiers în 1142. A murit 
în 1154. 

Gilbert de la Porree a susţinut cu fermitate că fiecare om îşi are propria sa umani¬ 
tate sau natură umană, 1 2 3 însă a avut o concepţie specifică privind structura interioară 
a individului. în individ trebuie să deosebim esenţa sau substanţa individualizată, în 
care se află accidentele lucrului şi acele formae substantiales sau formae nativae) Aceste 
forme native sunt comune, în sensul că sunt identice în obiectele aceloraşi specii sau 
genuri, şi îşi au modelele în Dumnezeu. Atunci când gândirea contemplă formele na- 


1 „pe care grecii o numesc Nous” (lb. lat., n.r.). 

2 In Boeth. de dual. nat., P.L., 64, 1378. 

3 In Boeth. de Trinit. P.L., 64,1393. Cf. Ioan din Salisbury, Metalog. 2. 17, P.L., 64, 875-876. 

tive din lucruri, le poate abstrage din materia în care sunt întrupate sau concretizate, 
iar acestea pot fi considerate în abstracţia lor; astfel se ajunge la gen sau specie, care 
sunt substantiae, dar nu obiecte ce există substanţial. 1 De pildă, genul este doar suma 
(collectio ) acelor substantiae obţinute din compararea lucrurilor care, deşi diferă prin 
specie, sunt asemenea. 2 El vrea să spună că ideea de specie se obţine prin compararea 
determinaţiilor esenţiale similare sau a formelor unor obiecte individuale similare, 
care sunt subordonate unei singure idei, în vreme ce ideea de gen este obţinută prin 
compararea obiectelor care diferă specific, dar care au unele determinaţii sau forme 
esenţiale în comun, aşa cum calul şi câinele au ambele calitatea de a fi animale. For¬ 
ma, aşa cum observă Ioan din Salisbury, referindu-se la doctrina lui Gilbert, 3 este sen¬ 
sibilă în obiectele sensibile, dar este concepută de gândire independent de simţuri, 
într-o manieră imaterială şi, deşi este individuală în fiecare individ, este comună sau 
identică în toţi membrii speciei sau ai genului. 

Doctrina abstractizării şi comparaţiei arată clar că Gilbert era un realist moderat, 
nu un ultra-realist, dar ideea lui curioasă privind distincţia dintre esenţa individuală 
sau substanţă şi esenţa comună („comun" însemnând identic într-o multitudine de 
indivizi) l-a dus la dificultăţi atunci când a aplicat-o la doctrina Treimii şi a deosebit ca 
fiind diferite Deus şi Divinitas, Pater şi Patemitas, tot aşa cum ar distinge între Socrate 
şi umanitate, adică umanitatea lui Socrate. A fost acuzat că separă unitatea lui Dum¬ 
nezeu şi că ar fi eretic. Sf. Bernard a fost unul dintre cei care l-au atacat. Condamnat 
de Conciliul de la Rheims în 1148, a retractat propoziţiile ofensatoare. 

ii) Ioan din Salisbury (c.1115-1180) a plecat la Paris în 1136, unde a participat la 
cursurile ţinute, printre alţii, de Abelard, Gilbert de la Porree, Adam Parvipontanus 
(Smallbridge) şi Robert Pulleyn. A devenit secretarul arhiepiscopului de Canterbury, 
mai întâi al arhiepiscopului Theobald şi apoi al lui Thomas â Becket, fiind apoi numit 
episcop de Chartres în 1176. Discutând problema universaliilor, spune Ioan, lumea 
a îmbătrânit; mai mult timp s-a risipit pentru discutarea acestei teme decât a fost ne¬ 
cesar Cezarilor ca să cucerească şi să conducă lumea. 4 Dar cine caută genuri şi specii 
în afara lucrurilor sensibile îşi pierde timpul în van; 5 ultra-realismul nu este adevărat 
şi contrazice învăţătura lui Aristotel, 6 pe care Ioan îl simpatiza în mod deosebit pen- 


1 P.L., 64,1267. 

2 Ibid., 64,1389. 

3 Ibid., 64, 875-876. 

4 Polycrat., 1,12. 

5 Metal. 2, 20. 

6 Ibid. 

tru dialectica sa, observând că Topicele reprezintă o carte mai utilă decât majoritatea 
celorlalte cărţi de dialectică pe care modernii sunt obişnuiţi să le prezinte în şcoli.' 
Genurile şi speciile nu sunt lucruri, ci formele lucrurilor, pe care mintea, comparând 
asemănarea lucrurilor, le abstrage şi le unifică în concepte universale. 2 Concepte¬ 
le universale, sau genurile şi speciile, considerate în mod abstract, sunt construcţii 
mentale {figurata rationis), de vreme ce nu există ca universalii în realitatea extra-men¬ 
tală, dar construcţiile provin dintr-o comparaţie a lucrurilor şi o abstracţie din acestea 
şi de aceea conceptele universale nu sunt vide de temei obiectiv şi de referinţă.’ 

10. S-a menţionat deja că şcoala de la St. Victor a înclinat spre un realism mode¬ 
rat. Hugo de St. Victor (1096-1141) a adoptat poziţia lui Abelard şi a susţinut o doctrină 
clară a abstracţiei, pe care a aplicat-o la matematică şi fizică. Domeniul matematicii 
tinde spre adus conjusos inconfiise 4 prin abstractizare, în sensul că izolează, spre exem¬ 
plu, liniile sau suprafaţele, deşi nici liniile, nici suprafeţele nu există separat de cor¬ 
puri. în domeniul fizicii, de asemenea, fizicianul consideră în abstract proprietăţile 
celor patru elemente, deşi, în realitate, ele se regăsesc doar în anumite combinaţii. La 
fel, dialecticianul consideră formele lucrurilor prin izolare şi abstracţie, intr-un con¬ 
cept unificat, deşi, în realitate, formele lucrurilor sensibile nu există nici prin izolarea 
de materie, nici ca universalii. 

11. Temeiurile doctrinei tomiste, dominată de un realism moderat, au fost puse 
astfel înaintea secolului al XlII-lea şi putem spune că Abelard este cel care a distrus 
cu adevărat ultra-realismul. Atunci când Toma de Aquino afirmă că universaliile nu 
sunt entităţi care există prin ele însele, ci doar prin lucruri individuale, 5 reia ceea ce 
Abelard şi Ioan din Salisbury afirmaseră deja anterior. De pildă, umanitatea sau na¬ 
tura umană există doar în acest sau în acel om, iar universalitatea ataşată umanităţii 
prin acest concept este rezultatul abstracţiei şi al unei contribuţii subiective. 6 Dar 
aceste fapt nu implică falsitatea conceptului universal. Dacă ar trebui să abstractizăm 
forma specifică lucrului şi, în acelaşi timp, să gândim că ar exista într-o stare de abs¬ 
tracţie, ideea noastră ar fi cu adevărat falsă, căci ar implica o judecată falsă referitoare 
la lucrul însuşi; însă, deşi în conceptul universal gândirea concepe ceva intr-un mod 
diferit de acela al existenţei concrete, judecata noastră despre lucrul însuşi nu este 


3 

4 

5 

6 


Ibid., 3, 10. 
Ibid., 2, 20. 


Ibid., 3, 3. 

Didasc., 2.18; P.L., 176, 785. (“clarificare’’, lb. lat.]. 
Contra Cent., 1, 65. 

S.T., Ia, 85,1, ad 1; Ia. 85, 2, ad 2. 

eronată, referindu-se doar la faptul că acea fonnă, care există în lucru într-o stare in¬ 
dividualizată, este abstractizată, adică devine obiect de interes pentru gândire printr-o 
activitate imaterială. întemeierea obiectivă a conceptului universal specific este astfel 
esenţa obiectivă şi individuală a lucrului, esenţă care este eliberată prin gândire de 
factorii individualizatori, adică, potrivit lui Toma, de materie, şi este considerată în 
abstracţiunea ei. De pildă, gândirea abstractizează din omul individual esenţa uma¬ 
nităţii care este aceeaşi, dar nu este numeric aceeaşi printre membrii speciei umane, 
în timp ce temeiul conceptului universal este o determinare esenţială pe care o au în 
comun mai multe specii, precum specia om, cal, câine etc., care au în comun „carac¬ 
terul de a fi animal”. 

Toma de Aquino a negat astfel ambele forme de ultra-realism, aceea a lui Platon şi 
aceea a primilor medievali. Asemenea lui Abelard, vroia să respingă blocajul generat 
de platonism, adică platonismul dezvoltat de Augustin. Ideile există în gândirea divi¬ 
nă, deşi nu sunt distincte ontologic de Dumnezeu şi nici nu sunt o pluralitate şi, în 
măsura în care se acceptă acest adevăr, teoria platonică este justificată. 1 Toma admite 
astfel: i) universale ante rem, care, accentuează el, nu este o entitate de sine stătătoare, 
separată de lucrurile concrete (Platon) sau în lucruri (ultra-realismul medieval iniţial), 
ci Dumnezeu, în măsura în care acesta îşi percepe esenţa ca imita bilă ad extra intr-un 
anume tip de fiinţă creată; ii) universale in re, care este esenţa individuală concretă, 
asemenea în membrii speciei; şi iii) universale post rem, care este conceptul universal 
abstract. 2 3 Este inutil să mai spunem că termenul universale in re, folosit în Comentariul 
la Sentinţe este interpretat în lumina doctrinei generale a lui Toma, adică e înţeles ca 
temeiul conceptului universal, temeiul fiind esenţa concretă sau quidditas reid 

în Evul Mediu târziu, problema universaliilor avea să fie reluată, iar William Ock- 
ham şi discipolii vor găsi o soluţie diferită, dar principiul care afirmă că nu există 
decât indivizii ca lucruri concrete a rămas de necontestat. Noul curent din secolul al 
XlV-lea nu s-a constituit împotriva realismului ci departe de el. Istoria acestei mişcări 
va fi prezentată în volumul următor. 


1 Contra Gent., 3, 24. 

1 în Sent., 2; Dist. 3, 2 ad 1. 

3 Distincţia dintre universale ante rem, in re şi p ost rem a fost făcută iniţial de Avicenna. 

CAPITOLUL XV 


SF. ANSELM DE CANTERBURY 

Sf. Anselm ca filosof - Argumente în favoarea existenţei lui Dumnezeu în Monologium - 
Argumente în favoarea existenţei lui Dumnezeu în Proslogium - 
Ideea de adevăr şi alte elemente augustiniene în gândirea lui Anselm. 



i. Sfântul Anselm s-a născut la Aosta, în Piemont, în 1033. După studii pregătitoare, 
în Burgundia, la Avranches şi apoi la Bec, a intrat în ordinul benedictin şi ulterior a 
devenit stareţ de Bec (1063) şi apoi abate (1078). în 1093, Anselm a devenit arhiepiscop 
de Canterbury, urmându-i fostului său profesor, prieten şi superior, Lanfranc şi a 
murit în nog. 

De obicei, se consideră că gândirea lui Anselm aparţine tradiţiei augustiniene. 
Asemenea marelui Doctor african, Anselm s-a dedicat înţelegerii doctrinei credinţei 
creştine, iar atitudinea sa, aşa cum este expusă în Proslogium,' poartă amprenta de ne¬ 
tăgăduit a spiritului augustinian. „Eu, Doamne, nu ţintesc la a pătrunde înălţimea Ta, 
fiindcă în niciun fel eu n-o alătur ei pe aceea a minţii mele, însă doresc întrucâtva să 
înţeleg adevărul Tău pe care inima mea îl crede şi îl iubeşte. Căci eu nu caut să înţeleg 
pentru a crede, ci cred ca să-nţeleg. Şi chiar aceasta cred: că necrezând, n-aş înţelege.” 
Această atitudine de tip credo, ut intelligam este comună lui Augustin şi lui Anselm, 
iar Anselm este de acord cu Augustin atunci când remarcă, în Cur Deus Homo , 2 că 
am da dovadă de neglijenţă dacă nu am încerca să înţelegem ceea ce credem. în 
practică, aceasta înseamnă că, pentru Anselm, e necesară aplicarea dialecticii sau a 
raţionamentului logic la dogmele credinţei nu pentru a le goli de mister, ci pentru a 
le înţelege, dezvolta şi a le identifica implicaţiile, atât cât este posibil pentru mintea 
umană, iar rezultatele sale, de pildă cartea sa despre întrupare şi mântuire (Cur Deus 
Homo) fac din Anselm o personalitate importantă pentru istoria dezvoltării gândirii 
teologice şi a speculaţiei filosofice. 

Aplicarea dialecticii la domeniul teologiei rămâne teologie, iar Anselm şi-ar fi câş¬ 
tigat cu greu un loc în istoria filosofiei prin speculaţiile sale teologice, cu excepţia 
aplicării categoriilor filosofice la dogmele revelate, aplicare în care este necesară o 


‘ P.L., 158, 227. [trad. rom., Proslogion, trad. de Alexander Baumgarten, Ed. Apostrof, Cluj- 

Napoca, 1996, p. 12] 

2 Ibid., 158, 362. 

prelucrare şi o dezvoltare a categoriilor filosofice. Folosirea lui Credo, ut intelligam nu 
a fost limitată de Anselm şi de Augustin la înţelegerea acelor adevăruri revelate, nu 
descoperite dialectic, ci a fost extinsă la adevăruri care sunt cu adevărat crezute, dar 
care pot fi atinse de raţiunea umană, precum cel al existenţei lui Dumnezeu. Prin 
urmare, pe lângă opera de teolog dogmatic a lui Anselm, trebuie să avem în vedere 
scrierile sale de teologie naturală sau de metafizică şi, doar din această perspectivă, 
Anselm merită să fie inclus într-o istorie a filosofiei, de vreme ce el a contribuit la dez¬ 
voltarea acelei ramuri a filosofiei cunoscută ca teologie naturală. Fie că argumentele 
sale referitoare la existenţa lui Dumnezeu sunt considerate valide sau nu, faptul că 
el a elaborat aceste argumente într-o manieră sistematică este semnificativ şi conferă 
lucrărilor sale importanţa necesară pentru a fi studiate de istoricul filosofiei. 

Asemenea lui Augustin, Anselm nu a făcut o distincţie clară între teologie şi filo- 
sofie, iar atitudinea sa poate fi descrisă astfel: creştinul trebuie să încerce să înţeleagă 
în mod raţional tot ceea ce crede, atât cât este posibil pentru gândirea umană. Noi 
credem în existenţa lui Dumnezeu şi în doctrina Sfintei Treimi. Ar trebui, deci, să 
ne folosim intelectul pentru înţelegerea acestor adevăruri. Din acest punct de vede¬ 
re, pentru cineva care, asemenea tomistului, distinge clar între filosofie şi teologie 
dogmatică, aplicarea raţiunii la primul adevăr - existenţa lui Dumnezeu - va cădea 
în domeniul filosofiei, iar aplicarea raţiunii la al doilea adevăr - Treimea - va arăta 
că primul adevăr este demonstrabil prin raţiunea umană, în timp ce cel de-al doilea 
adevăr nu este demonstrabil astfel, chiar dacă gândirea umană este capabilă să facă 
afirmaţii despre mister, după ce acesta a fost revelat, şi să respingă obiecţiile împo¬ 
triva sa, obiecţii pe care raţiunea umană le poate ridica. Dar dacă cineva se plasează 
în poziţia lui Anselm, adică într-o stare anterioară distincţiei clare dintre filosofie şi 
teologie, e uşor să vedem cum faptul că primul adevăr este demonstrabil, la care se 
adaugă dorinţa de a înţelege tot ceea ce credem şi încercarea de a satisface această 
dorinţă, considerată o îndatorire, va duce la încercarea de a demonstra şi al doilea ade¬ 
văr. De fapt, Sfântul Anselm vorbeşte despre demonstrarea Treimii Persoanelor prin 
„raţiuni necesare” 1 şi despre demonstrarea, în acelaşi mod, a faptului că este imposi¬ 
bil pentru om să fie mântuit fără ajutorul lui Christos. 2 Pentru ca această concepţie 
să poată fi considerată „raţionalism”, aşa cum s-a afirmat uneori, ar trebui mai întâi 
să se definească foarte precis ce se înţelege prin acest termen. Dacă se are in vedere 
o atitudine a gândirii care neagă revelaţia şi credinţa, cu siguranţă că Anselm nu a 


1 Defide Trin., 4. P.L.. 158, 272. 

2 Cur Deus Homo; P.L.. 158, 361. 

fost un raţionalist, de vreme ce a acceptat primatul credinţei şi autoritatea sa şi doar 
apoi a căutat să înţeleagă datele credinţei. Dacă termenul „raţionalism" este extins 
pentru a cuprinde şi acea atitudine a gândirii care conduce la încercarea de a demon¬ 
stra misterul, nu pentru că misterele nu ar fi acceptate de credinţă sau pentru că ar fi 
respinse dacă nu ar putea fi probate, ci pentru că se doreşte înţelegerea celor crezute, 
fără a fi definite mai întâi căile prin care diversele adevăruri ne sunt accesibile, atunci, 
desigur, gândirea lui Anselm ar putea fi considerată „raţionalism" sau o aproximare 
a raţionalismului. O completă neînţelegere a atitudinii lui Anselm ar fi aceea în care 
s-ar presupune că el a fost pregătit să respingă doctrina Treimii, de pildă, dacă nu ar fi 
găsit acele rationes necessariae pentru ea, în condiţiile în care, mai întâi, el a crezut în 
doctrină şi de abia apoi a încercat să o înţeleagă. Această dispută despre raţionalismul 
sau non-raţionalismul lui Anselm este chiar inutilă dacă nu înţelegem de la început 
faptul că el nu a avut nicio intenţie de a atenta la integritatea credinţei creştine; dacă 
insistăm să-l interpretăm pe Anselm ca şi cum ar fi trăit după Toma de Aquino şi ar fi 
avut o reprezentare clară a distincţiei dintre teologie şi filosofie, ne vom face vinovaţi 
de anacronism şi de interpretare greşită. 

2. în Monologium , 1 Anselm dezvoltă argumentul existenţei lui Dumnezeu bazat pe 
gradele de perfecţiune prezente în fiinţele create. în primul capitol, el aplică argumen¬ 
tul la bunătate, iar în cel de-al doilea, la caracteristica mărimii. Prin aceasta, Anselm 
nu înţelege mărimea din punct de vedere cantitativ, ci vorbeşte despre mărimea unei 
calităţi, cum ar fi înţelepciunea, care, deţinută într-o mai mare măsură, aduce mai mult 
bine, căci mărimea sporită nu probează superioritatea calitativă. Asemenea calităţi sunt 
prezente în diverse grade în obiecte, astfel că argumentul porneşte de la observaţiile 
empirice referitoare la gradele de bunătate, transformându-se doar ulterior intr-un ar¬ 
gument a posteriori. însă judecata privind diversele grade de perfecţiune (Anselm pre¬ 
supune că judecata este obiectiv întemeiată) presupune o referinţă la un standard de 
perfecţiune, iar faptul că lucrurile participă obiectiv la bunătate în diverse grade arată că 
standardul însuşi este obiectiv, adică există, de pildă, o bunătate absolută, la care toate 
lucrurile bune participă şi faţă de care sunt mai apropiate sau mai îndepărtate. 

Acest tip de argument este de origine platonică (deşi Aristotel a susţinut la rândul 
său, în perioada sa platonică, de tinereţe, că acolo unde există un mai bine trebuie să 
existe şi binele perfect) şi reapare în Via quarta a lui Toma de Aquino. Este vorba de 
un argument a posteriori, aşa cum am menţionat deja; el nu merge de la ideea binelui 
absolut către existenţa binelui absolut, ci de la gradele de bunătate către existenţa 


P.L., 158. 

binelui absolut şi de la gradele de înţelepciune către existenţa înţelepciunii absolute, 
binele absolut şi înţelepciunea fiind identificate cu Dumnezeu. Forma dezvoltată a 
argumentului ar necesita o demonstraţie a obiectivităţii judecăţii referitoare la faptul 
că gradele de bunătate diferă între ele şi a principiului pe care Anselm îşi întemeiază 
argumentul, potrivit căruia, dacă obiectele posedă binele intr-un grad limitat, acesta 
provine dintr-un bine în sine, care este bine per se,' nu per aii ud . 1 2 * Trebuie reţinut şi 
faptul că argumentul poate fi aplicat doar la acele perfecţiuni care nu implică prin ele 
însele limitarea şi fmitudinea, de pildă, nu poate fi aplicat dimensiunilor cantitative. 
(Nu îi revine istoricului să decidă dacă argumentul este valid.) 

în al treilea capitol din Monologium, Anselm aplică acelaşi tip de argument pentru 
fiinţă. Tot ceea ce există, există fie prin ceva, fie prin nimic. Ultima supoziţie este ab¬ 
surdă, aşa că orice există trebuie să existe prin ceva anume. Aceasta înseamnă că toate 
cele existente există fie unele prin altele, fie prin ele însele, fie datorită unei cauze a 
existenţei. însă faptul că X există prin Y şi Y există prin X este de neconceput: alegerea 
se face între o multitudine de cauze necauzate şi o singură asemenea cauză. Până 
acum, acesta era un simplu argument bazat pe cauzalitate, însă, ulterior, Anselm 
introduce un element platonic, susţinând că, dacă există o multitudine de lucruri 
care au fiinţă prin ele însele, adică sunt auto-dependente (suficiente lor) şi necauzate, 
există o formă de fiinţă în sine însăşi, la care participă celelalte. în acest moment, 
argumentul devine similar celui deja menţionat, implicaţia fiind că, atunci când mai 
multe fiinţe posedă aceeaşi formă, trebuie să existe o existenţă unitară exterioară lor 
care reprezintă acea formă. Prin urmare, nu poate exista decât o singură Fiinţă sufici¬ 
entă sieşi sau absolută şi aceasta trebuie să fie cea mai bună, cea mai înaltă şi cea mai 
valoroasă dintre toate cele ce există. 

în capitolele VIII şi IX, Anselm abordează relaţia dintre cele cauzate şi Cauză 
şi arată că toate obiectele finite sunt create din nimic, ex nihilo, nu dintr-o materie 
anterioară sau dintr-o Cauză văzută ca materie. El arată că a spune că un lucru este 
făcut ex nihilo nu înseamnă a spune că este făcut din nimic în calitate de material, ci 
că ceva este creat non ex aliquo , J adică, deşi înainte nu a avut existenţă în afara gândirii 
divine, acum se bucură de această existenţă. Deşi acest aspect pare destul de evident, 
s-a afirmat uneori că a spune că o creatură este creată ex nihilo înseamnă fie să trans¬ 
formi nimicul în ceva, fie să laşi deschisă calea spre observaţia că ex nihilo nihiljit . 4 


1 „prin sine" (lb. lat., n.r.). 

2 „prin altceva" (lb. lat., n.r.). 

5 „nu din ceva” (lb. lat., n.r.). 

4 „din nimic nu se naşte nimic" (lb. lat., n.r.). 

Anselm susţine, însă, foarte clar că ex nihilo nu înseamnă ex nihilo tamquam materia , 1 
ci doar non ex aliquo. 

Cât priveşte atributele lui Ens a Se , 2 putem predica despre ea doar acele calităţi pe 
care este mai bine în mod absolut să le posede decât să nu le posede. 3 De pildă, a fi aur 
este mai bine pentru aur decât a fi plumb, însă pentru un om nu ar fi mai bine să fie 
făcut din aur. A fi material este mai bine decât a nu fi nimic, dar, pentru un spirit, 
nu ar fi mai bine să fie material decât imaterial. A fi aur este mai bine decât de a nu 
fi aur doar în mod relativ, la fel cum a fi material este mai bine decât a fi imaterial. în 
mod absolut este mai bine să fii înţelept decât să nu fii înţelept, să trăieşti decât să nu 
trăieşti, să fii drept decât să fii nedrept. Trebuie, aşadar, să atribuim Fiinţei înţelep¬ 
ciune, viaţă, dreptate, dar nu şi materialitate sau faptul de a fi aur. Mai mult chiar, în 
condiţiile în care Fiinţa supremă nu posedă atributele prin participare, ci prin propria 
esenţă. Fiinţa este înţelepciunea, Dreptatea, Viaţa etc. 4 şi, de vreme ce Fiinţa nu poate 
fi compusă din elemente (care ar putea fi anterioare logic, pentru că astfel Fiinţa nu 
ar mai fi suprema Fiinţă), aceste atribute sunt identice cu esenţa divină, care este 
simplă. 5 Dumnezeu trebuie să transceandă spaţiul datorită simplităţii şi spiritualităţii 
Sale, iar timpul, datorită eternităţii Sale. El este prezent în orice, dar nu în mod local, 
determinat, şi toate lucrurile sunt prezente în eternitatea Sa, care nu poate fi gândită 
ca timp nesfârşit, ci ca interminabilis vita simul perfecte tota existens . 6 Dumnezeu poate 
fi numit substanţă dacă prin aceasta ne referim la esenţa divină, nu şi dacă ne referim 
la categoria substanţei, de vreme ce El nu se modifică şi nici nu e supus accidentelor. 7 
în fine, dacă îi aplicăm orice nume pe care îl aplicăm şi fiinţelor create, valde procul 
dubio intelligenda est diversa significatio, 8 

în Monologium, Anselm oferă argumente pentru natura unică a Persoanelor Tre¬ 
imii, fără a da indicaţii prea clare că ar fi conştient că părăseşte un domeniu al cu¬ 
noaşterii pentru a intra în altul, iar în acest subiect, oricât de interesant ar putea 
să pară teologilor, nu putem să-l urmăm. S-a afirmat, însă, suficient pentru a arăta 
că Anselm a contribuit semnificativ la teologia naturală. Elementele platonice sunt 


1 „din nimic ca materie” (lb. lat., n.r.). 

2 „Fiinţa în Sine” (lb. lat., n.r.). 

3 Cap. 15. 

4 Cap. 16. 

5 Cap. 17. 

6 Cap. 24. („nesfârşita viaţă care există desăvârşită”, lb. lat. - trad. rom., Monologion, trad. de 
Alexander Baumgarten, Ed. Apostrof, Cluj-Napoca, 1996, p. 61] 

7 Cap. 26. 

8 „este evident că se cuvin înţelese semnificaţii diferite” [lb. lat., trad. rom., op.cit., p. 64]. 

evidente, însă, în afara unor remarci disparate, nu există nicio analiză a asemănării. 
Anselm oferă însă argumente a posteriori pentru existenţa lui Dumnezeu, mult mai 
sistematice decât cele ale lui Augustin şi abordează atributele divine şi caracterul ne¬ 
schimbător şi etern al divinităţii. Este clar acum cât de eronată este asocierea numelui 
lui Anselm cu „argumentul ontologic” astfel încât să se implice că singura contribuţie 
a lui Anselm la dezvoltarea fi losofi ei ar fi un argument a cărui validitate este cel puţin 
îndoielnică. Este posibil ca opera sa să nu fi exercitat nicio influenţă considerabilă 
asupra gânditorilor contemporani cu el şi a celor care au urmat imediat din cauza 
interesului acestora pentru alte domenii (probleme legate de dialectică, reconcilierea 
concepţiilor Părinţilor Bisericii etc.). Privit însă din perspectiva dezvoltării generale 
a filosofiei medievale, Anselm poate fi considerat ca unul dintre cei mai importanţi 
gânditori care au contribuit la filosofi a şi teologia scolastică, pe baza teologiei sale 
naturale şi a interesului său pentru aplicarea dialecticii la dogmele creştine. 

3. în Proslogium, Anselm dezvoltă aşa-numitul „argument ontologic” care porneş¬ 
te de la ideea de Dumnezeu către Dumnezeu ca realitate, ca existent. El ne arată că 
întrebările fraţilor săi întru credinţă şi consideraţiile despre argumentele complexe 
şi variate prezentate în Monologium l-au determinat să cerceteze dacă ar putea găsi 
un argument care ar fi suficient prin sine însuşi pentru a demonstra tot ceea ce cre¬ 
dem că se referă la Substanţa Divină, astfel ca acesta să îndeplinească funcţia mai 
multor argumente complementare din lucrarea sa anterioară. Anselm consideră că a 
descoperit un asemenea argument, care ar putea fi pus într-o formă silogistică, deşi 
Anselm ni -1 expune sub forma unei adresări către Dumnezeu: 

Dumnezeu este ceea ce gândirea nu poate depăşi în mărime. 

însă acel ceva faţă de care nu poate fi gândit nimic mai mare trebuie să exis¬ 
te nu numai în gând, în idee, ci şt în realitate. 

Prin urmare, Dumnezeu există nu numai în idee, în gând, ci şi în realitate. 

Premisa majoră dă ideea de Dumnezeu, ideea pe care omul o are despre 
Dumnezeu, chiar şi atunci când îi neagă existenţa. 

Premisa minoră e clară, căci dacă acel ceva faţă de care nimic altceva nu poate 
fi mai mare ar exista doar în minte, atunci acesta nu ar fi acel ceva faţă de care 
nimic mai mare nu poate fi gândit. Ceva mai mare poate fi gândit, spre exem¬ 
plu o fiinţă care există în realitatea extra- mentală şi în gând. 

Acest argument începe cu ideea de Dumnezeu înţeles ca acel ceva faţă de care 
nimic mai mare nu poate fi conceput, adică perfecţiunea absolută: exact ceea ce înţe¬ 
legem prin Dumnezeu. 

Dacă o asemenea fiinţă ar avea doar realitate ideală, existând doar în ideile noastre 
subiective, am putea, totuşi, să gândim o fiinţă mai mare, o fiinţă care nu există doar 
în mintea noastră, ci şi în realitatea obiectivă. Prin urmare rezultă că ideea de Dum¬ 
nezeu ca perfecţiune absolută este în mod necesar ideea unei Fiinţe existente, iar An- 
selm susţine că, în acest caz, nimeni nu poate avea ideea de Dumnezeu şi în acelaşi 
timp să nege existenţa Sa. Dacă cineva a gândit pe Dumnezeu ca fiind asemenea unui 
supraom, de pildă, el ar putea, pe bună dreptate, să nege existenţa lui Dumnezeu în 
acest sens, însă nu ar nega obiectivitatea ideii de Dumnezeu. Dacă un om ar avea 
adevărata idee de Dumnezeu şi ar concepe semnificaţia termenului „Dumnezeu”, el 
ar putea într-adevăr nega existenţa Sa cu propriul glas, însă dacă înţelege ce implică 
această negare (adică afirmaţia că Fiinţa care trebuie să existe, Fiinţa necesară, nu 
există) şi susţine negaţia, el se face vinovat de o deplină contradicţie, căci doar nebu¬ 
nul, insipiens, a spus în inima sa „Nu există Dumnezeu”. Fiinţa absolut perfectă este 
o Fiinţă, a cărei esenţă implică în mod necesar existenţa, de vreme ce altfel s-ar putea 
concepe o fiinţă mult mai perfectă; de asemenea, această fiinţă absolut perfectă este 
Fiinţa necesară, iar o fiinţă necesară care nu ar exista ar fi o contradicţie în termeni. 

Anselm şi-a dorit ca argumentul său să fie o demonstraţie despre tot ce conside¬ 
răm că se referă la natura divină şi, pentru că argumentul are în vedere Fiinţa absolut 
perfectă, atributele lui Dumnezeu se află implicit în concluzia argumentului. Trebuie 
doar să ne întrebăm ce implică ideea de Fiinţă faţă de care nimic mai mare nu poate 
fi gândit, pentru a vedea că Dumnezeu trebuie să fie omnipotent, omniscient, drept 
în mod absolut şi aşa mai departe. Mai mult, atunci când deduce aceste atribute în 
Proslogium, Anselm clarifică noţiunea în discuţie. De pildă, Dumnezeu nu poate să 
mintă; dar nu este oare acesta un semn al lipsei de omnipotenţă? Nu, răspunde el, 
a fi capabil să minţi ar trebui numit impotenţă, imperfecţiune, nu perfecţiune. Dacă 
Dumnezeu ar acţiona într-un mod care nu e adecvat esenţei Sale, aceasta ar marca o 
lipsă de putere din partea Sa. Desigur, se poate obiecta că argumentul presupune că 
noi cunoaştem deja ce este sau implică esenţa lui Dumnezeu, însă aceasta este exact 
ceea ce trebuie să dovedim; Anselm ar răspunde însă că a stabilit deja faptul că Dum¬ 
nezeu este perfect şi, prin urmare. El este omnipotent şi are proprietatea veracităţii; 
rămâne doar să arate ce înseamnă omnipotenţa perfecţiunii şi să expună falsitatea 
unei idei greşite despre omnipotenţă. 

Argumentul dat de Anselm în Proslogium a fost atacat de călugărul Gaunilo, în a 
sa Liber pro Insipiente adversus Anselmi in Proslogio ratiocinationem, unde observă că 
ideea pe care o avem despre un lucru nu constituie o garanţie a existenţei obiective 
a acestuia şi că Anselm se face vinovat de o tranziţie ilicită de la ordinea logică la cea 
reală. Am putea spune la fel de bine că cele mai frumoase insule posibile trebuie să 

existe undeva pentru că noi le putem gândi. Anselm, în Libri Apologeticus contra Gau- 
nilonem respondentem pro Insipiente, a negat comparaţia şi a negat-o în mod corect, de 
vreme ce, dacă ideea de Dumnezeu este ideea unei Fiinţe absolut perfecte, iar perfec¬ 
ţiunea absolută implică existenţa, atunci această idee este ideea unei Fiinţe existente 
în mod necesar, în vreme ce ideea celor mai frumoase insule nu este ideea a ceva 
care trebuie să existe; chiar şi în ordinea logică cele două idei nu sunt identice. Dacă 
Dumnezeu este posibil, cu alte cuvinte, dacă ideea Fiinţei complet perfecte şi necesa¬ 
re nu conţine nicio contradicţie, Dumnezeu trebuie să existe, de vreme ce ar fi absurd 
să vorbim despre o Fiinţă posibil necesară, în vreme ce atunci când se vorbeşte despre 
insule frumoase posibile, nu există nicio contradicţie. Principala obiecţie adusă argu¬ 
mentului lui Anselm, ridicată şi împotriva lui Descartes şi la care Leibniz a încercat 
să răspundă, este că noi nu ştim a priori că ideea de Dumnezeu, ideea de Perfecţiune 
infinită şi absolută, este ideea unei Fiinţe posibile. Noi am putea să nu vedem nicio 
contradicţie în această idee dar, spun oponenţii, această posibilitate „negativă” nu este 
aceeaşi cu posibilitatea „pozitivă”. Ea nu arată că nu ar exista vreo contradicţie reală 
în idee. Faptul că nu există nicio contradicţie în idee devine dar doar atunci când am 
arătat a posteriori că Dumnezeu există. 

Argumentul din Proslogium nu a stârnit imediat interes, însă în secolul al XlII-lea 
a fost folosit de Bonaventura, care a pus un accent pe dimensiunea psihologică în 
detrimentul celei logice, fiind ulterior respins de Toma de Aquino. Duns Scotus l-a 
folosit ca ajutor suplimentar. în epoca „modernă", argumentul a avut o carieră strălu¬ 
cită. Descartes l-a adoptat şi adaptat, Leibniz l-a apărat intr-un mod atent şi ingenios, 
iar Kant l-a atacat. în universităţi, el este, în general, respins, deşi unii gânditori i-au 
susţinut validitatea. 

4. Printre caracteristicile augustiniene ale filosofiei lui Anselm se poate menţi¬ 
ona teoria adevărului. Atunci când abordează adevărul judecăţii,' Anselm urmează 
concepţia aristotelică, arătând că adevărul constă în faptul că judecata sau propoziţia 
afirmă ceea ce există sau neagă ceea ce nu există, lucrul semnificat fiind temeiul ade¬ 
vărului iar adevărul însuşi aflându-se în judecată (teoria adevărului corespondenţă), 
însă atunci când, după ce tratează adevărul (rectitudinea) în voinţă, 1 2 el continuă să 
vorbească despre adevărul fiinţei sau al esenţei 3 şi afirmă că adevărul lucrurilor constă 
în a fi ceea ce „trebuie” să fie, adică în întruparea sau corespondenţa cu ideea lor în 
Dumnezeu, Adevărul suprem şi standardul adevărului, şi atunci când el deduce din 


1 Dialogus de Veritate, 2; P.L., 158. 

2 Dial., 4. 

3 Ibid., 7 sq. 

adevărul etern al judecăţii eternitatea cauzei adevărului. Dumnezeu 1 2 , Anselm merge 
pe urmele lui Augustin. Aşadar, Dumnezeu este Adevărul veşnic şi de sine stătător, 
cauza adevărului ontologic al tuturor fiinţelor. Adevărul etern este doar cauza, iar ade¬ 
vărul judecăţii este doar efectul, în vreme ce adevărul ontologic al lucrurilor este atât 
efect (al eternului Adevăr), cât şi cauză (a adevărului din judecată). Această concepţie 
augustiniană a adevărului ontologic, împreună cu exemplarismul pe care îl implică, a 
fost păstrată de Toma de Aquino în secolul al XlII-lea, deşi acesta a pus mai mult ac¬ 
cent pe adevărul judecăţii. Astfel, în vreme ce definiţia de bază a lui Toma referitoare 
la adevăr este adaequatio rei et intellectus , 1 cea a lui Anselm vorbeşte despre rectitudo 
sola mente perceptibilis. 3 

în privinţa modului său general de abordare a relaţiei suflet - trup şi prin absenţa 
unei teorii alcătuirii hilomorfice a cele două elemente, Anselm urmează tradiţia pla- 
tonic-augustiniană, deşi, asemenea lui Augustin, a fost conştient că sufletul şi trupul 
formează un singur om. Cuvintele sale din Proslogium 4 5 despre lumina divină reamin¬ 
tesc teoria augustiniană a iluminării: Quanta namque est lux illa, de qua micat omne 
verum, quod raţionali menti lucetJ 

Se poate spune în general că, deşi filosofia lui Anselm continuă tradiţia augustinia¬ 
nă, ea este cu mult mai sistematic elaborată decât teologia naturală augustiniană şi că, 
prin aplicarea metodică a dialecticii, ea se înscrie într-o etapă ulterioară a gândirii. 


1 Ibid., io. 

2 „adecvarea dintre lucru şi intelect” (lb. lat., n.r.). 

5 Ibid., ii. ["rectitudinea perceptibilă doar cu mintea”, lb. lat.) 

4 Cap. 14. 

5 „Şi cât de mare e lumina aceea în faţa căreia se înfioară un adevăr pe care -1 luminează o 
fiinţă raţională!” [lb. lat., trad. rom., Proslogion, p. 34] 

CAPITOLUL XVI 


ŞCOALA DE LA CHARTRES 

Universalismul de la Paris şi sistematizarea ştiinţelor în secolul al XII-lea - Regionalism, 
umanism - Platonismul de la Chartres - Hilomorfismul de la Chartres - 
Panteismul prima fade - Teoria politică a lui loan din Salisbury. 


i. Una dintre marile contribuţii ale Evului Mediu la dezvoltarea civilizaţiei europene 
a fost sistemul universitar, iar cea mai mare universitate medievală a fost, fără nicio 
îndoială, Universitatea din Paris. Acest mare centru de studii teologice şi filosofice nu 
a funcţionat ca universitate, în adevăratul sens al cuvântului, decât de la începutul se¬ 
colului al XlII-lea, însă se poate vorbi, într-un sens mai puţin tehnic, de şcolile parizie¬ 
ne care formau deja o „universitate” încă din secolul al XII-lea. Sub anumite aspecte, 
secolul al XII-lea a fost dominat mai mult de şcolile franceze decât secolul următor, 
căci în secolul al XlII-lea alte universităţi, cum ar fi cea de la Oxford, au reuşit să se 
impună şi au început să manifeste un spirit propriu. Acest aspect este specific mai 
ales nordului european. în sud, Universitatea din Bologna, de pildă, a fost instituită 
în 1158 de Frederic I. însă, deşi Franţa era cel mai mare centru intelectual al secolu¬ 
lui al XII-lea, circula formula, deseori amintită, „Italia are Papalitatea, Germania are 
Imperiul, iar Franţa are Cunoaşterea”. Această afirmaţie nu presupune că activitatea 
intelectuală era alocată exclusiv francezilor; cultura europeană era internaţională, iar 
supremaţia intelectuală a Franţei însemna că studenţii, profesorii şi cărturarii ve¬ 
neau în număr mare la şcolile franceze. Din Anglia au venit gânditori precum Adam 
Smallbridge şi Alexander Neckham, dialecticienii secolului al XII-lea, Adelard din 
Bath şi Robert Pulleyn, Richard de St. Victor (mort în 1173) şi loan din Salisbury; din 
Germania, Hugo de St. Victor (mort în 1141), teolog, filosof şi mistic; din Italia, Pe- 
trus Lombardus (cca. 1100-1160), autorul celebrelor Sentinţe, care au devenit ulterior 
subiectul multor comentarii medievale realizate, de pildă, de Toma de Aquino sau de 
Duns Scotus. Se poate spune, astfel, că Universitatea din Paris a reprezentat caracte¬ 
rul internaţional al culturii europene medievale, după cum Papalitatea a reprezentat 
caracterul internaţional sau, mai bine spus, supra-naţional al religiei medievale, deşi 
cele două erau desigur, foarte strâns legate, căci o unică religie asigura o abordare 
intelectuală comună, iar limba utilizată în şcoli, limba latină, era în acelaşi timp, lim¬ 
ba Bisericii. Aceste două unităţi, religia şi cultura, atât de strâns legate, au fost ceea 
ce numim unităţi reale şi efective, în timp ce unitatea politică a Sfântului Imperiu 

Roman era mai mult teoretică decât efectivă, căci, deşi monarhiile absolute nu se 
dezvoltaseră încă, naţionalismul începea să se contureze deja, chiar dacă evoluţia lui a 
fost mereu limitată de feudalism, de caracterul local al instituţiilor medievale politice 
şi economice, de limba comună şi concepţia intelectuală. 

Această dezvoltare şi extindere a vieţii universitare şi-a găsit expresia intelectuală 
şi academică în încercarea de a clasifica şi de a sistematiza ştiinţa, cunoaşterea şi spe¬ 
culaţia vremii, o întreprindere care apăruse deja în secolul al XH-lea. Putem da două 
exemple: sistematizarea realizată de Hugo de St. Victor şi cea a lui Petrus Lombardus. 
Primul, în Didascalion,' urmează în multe privinţe clasificarea aristotelică. Astfel, lo¬ 
gica este o propedeutică sau un preambul pentru cunoaşterea riguroasă, operează 
cu concepte, nu cu lucruri şi se împarte în gramatică şi în Ratio Disserendi, care se 
subdivide, la rândul său, în Demonstratio, Pars probabilis şi Pars sophistica (dialectică, 
retorică şi sofistică). Ştiinţa, pentru care logica este instrumentul necesar, este diviza¬ 
tă în: ştiinţa teoretică, ştiinţa practică şi mecanică. Ştiinţa teoretică includea teologia, 
matematicile (aritmetica, care se ocupa de aspectul numeric al lucrurilor; muzica, 
care se ocupa de proporţii numerice; geometria, care trata despre extensia lucrurilor; 
astronomia, care studia mişcarea lucrurilor) şi fizica (al cărei subiect fundamental îl 
reprezenta natura internă sau calităţile interne ale lucrurilor, pătrunzând astfel mai 
adânc decât matematicile). Ştiinţa practică se împărţea în etică, economie şi politică, 
iar mecanica includea cele şapte arte non-liberale sau scientiae adultennae, căci meşte¬ 
şugarul îşi preia formele din natură. Acestea includeau prelucrarea lânii, arta produ¬ 
cerii armelor şi prelucrarea lemnului, navigaţia sau comerţul care, potrivit lui Hugo, 
„îi uneşte pe oameni, calmează războaiele, întăreşte pacea şi face ca bunurile indivi¬ 
duale să fie utile tuturor”, agricultura, vânătoarea (inclusiv gastronomia), medicina 
şi artele teatrale. Este clar că această clasificare se inspiră nu doar din Aristotel, prin 
Boethius, ci şi din textele enciclopedice ale unor gânditori precum Isidor din Sevilla. 

Petrus Lombardus a fost educat la Şcoala de la St. Victor, a predat la Şcoala Ca¬ 
tedrală din Paris şi a fost, ulterior, episcopul acestui oraş, între 1150 şi 1152. A scris 
Libri Quattuor Sententiarum, o lucrare care, deşi lipsită de originalitate, a avut o in¬ 
fluenţă uriaşă prin faptul că a stimulat alţi gânditori spre elaborarea unei expuneri 
sistematice şi comprehensive a dogmei, devenind subiectul compendiilor şi al multor 
comentarii şi rămânând în atenţia gânditorilor până la sfârşitul secolului al XVI-lea. 
Sentinţele lui Lombardus constituie un volum de texte, 2 care adună opiniile sau sen- 


P.L., 176. 
Cf. Prolog. 

tentiae ale Părinţilor Bisericii despre doctrinele teologice, prima parte referindu-se 
la Dumnezeu, a doua la fiinţele create, a treia la întrupare şi Mântuire şi la virtuţi şi 
a patra la cele şapte taine şi la cele patru lucruri de pe urmă. Cel mai mare număr 
de citate şi aspectele fundamentale ale doctrinei sunt preluate de la Augustin, deşi 
sunt citaţi şi alţi Părinţi latini. Chiar şi loan Damaschinul apare citat o dată, deşi s-a 
demonstrat că Lombardus a văzut doar o mică parte din traducerea latină realizată 
de Burgundius din Pisa din Fons Scientiae. Sentinţele reprezintă o lucrare cu caracter 
predominant teologic, însă Lombardus vorbeşte despre acele lucruri înţelese de gân¬ 
direa naturală, care pot fi cunoscute înainte de a fi crezute, 1 cum ar fi existenţa lui 
Dumnezeu, crearea lumii de către Acesta şi nemurirea sufletului. 

2. Am văzut anterior că dezvoltarea şi extinderea vieţii intelectuale în secolul al 
XH-lea este demonstrată de creşterea importanţei „universităţii" din Paris şi de pri¬ 
mele încercări de clasificare şi sistematizare a cunoaşterii, însă faptul că Parisul de¬ 
ţinea o astfel de poziţie nu însemna că şcolile regionale nu înfloreau. Vigoarea vieţii 
şi a intereselor locale constituie un element complementar pentru caracterul inter¬ 
naţional al vieţii religioase şi intelectuale. De pildă, deşi unii dintre cei care au venit 
la Paris pentru a studia au rămas acolo şi pentru a preda, alţii s-au întors în propriile 
ţinuturi sau provincii şi au devenit membri ai instituţiilor locale de educaţie. A existat 
şi o tendinţă de specializare a universităţilor. De pildă, Bologna era celebră pentru 
învăţământul juridic, Montpellier pentru medicină, în timp ce teologia mistică repre¬ 
zenta specialitatea Şcolii de la St. Victor, din afara Parisului. 

Una dintre cele mai înfloritoare şi mai interesante şcoli locale din secolul al XH-lea 
a fost cea de la Chartres, în cadrul căreia anumite doctrine aristotelice, amestecate 
cu o doză semnificativă de platonism, au început să capete o importanţă deosebită. 
Această şcoală a fost asociată studiilor umaniste. Astfel, îi putem aminti pe Theodo- 
ric din Chartres (Thierry) care, după ce a condus şcoala în 1121, a predat la Paris şi a 
revenit la Chartres de abia în 1141, unde a devenit cancelar, urmându-i lui Gilbert de 
la Porree. Ioan din Salisbury, el însuşi un umanist, îl considera pe Theodoric artium 
studiosissimus investigator . 2 Lucrarea sa, Heptateuchon, abordează tema celor şapte arte 
liberale; autorul îi combate viguros pe anti-umanişti, pe „Cornificieni”, care discredi¬ 
tau studiul şi forma literară. în acelaşi mod, Guillaume de Conches (cca. 1080-1154), 
care a studiat cu Bemard de Chartres, a predat la Paris şi a devenit tutorele lui Henric 
Plantagenet, i-a atacat, de asemenea, pe cornificieni. Theodoric a fost atras de studiile 


3- 24.3- 

„cel mai studios cercetător al artelor” (lb. lat., n.r.). 

de gramatică, ceea ce l-a făcut pe loan din Salisbury să afirme că era cel mai talentat 
gramatician după Bernard de Chartres. 1 Ioan din Salisbury (1115/20-1180) a fost cel 
mai talentat dintre umaniştii apropiaţi şcolii de la Chartres. Deşi nu a fost educat la 
Chartres, el a devenit, aşa cum am văzut anterior, episcop de Chartres în 1176. Un 
susţinător al artelor liberale, familiarizat cu creaţiile latine clasice, şi cu Cicero în mod 
special, el detesta barbaritatea stilului, exprimându-şi îndoieli cu privire la persoanele 
care se opuneau stilisticii şi retoricii după principiul „Cornificienilor”. Grijuliu faţă 
de propriul stil literar, el reprezintă cel mai bine umanismul filosofic al secolului al 
XlI-lea, aşa cum Bernard, deşi probabil nu cu intenţie, reprezintă umanismul, prin 
imnurile şi scrierile sale spirituale. în secolul al XlII-lea, lucrările filosofilor nu vor 
mai fi studiate pentru latinitatea lor, căci majoritatea gânditorilor vor fi mai preocu¬ 
paţi de conţinut decât de formă. 

3. Deşi a atins apogeul dezvoltării în secolul al XI Mea, Şcoala de la Chartres a avut 
o istorie îndelungată, fiind întemeiată în 990 de către Fulbert, un discipol al lui Ger- 
bert d’Aurillac. (Acesta a fost o personalitate deosebită a secolului al X-lea, umanist 
şi gânditor, care a predat la Rheims şi Paris, a făcut mai multe vizite la curtea împă¬ 
ratului german, a devenit abate de Bobbio, arhiepiscop de Rheims şi arhiepiscop de 
Ravenna şi a urcat pe tronul papal ca Silvestru al II-lea, murind în 1003). întemeiată în 
secolul al X-lea, Şcoala de la Chartres a păstrat chiar şi în secolul al XlI-lea un anume 
spirit conservator pe care şi l-a dovedit prin tradiţia platonistă promovată, în special 
prin devotamentul pentru Timaios şi pentru lucrările orientate platonic ale lui Boe- 
thius. Astfel, Bernard de Chartres, conducătorul şcolii între 1114 şi 1119 şi cancelar din 
1119 până în 1124, a afirmat mereu că materia a existat într-o manieră haotică înainte 
de a fi in-formată, înainte ca ordinea să fie instaurată asupra dezordinii. Numit de 
Ioan din Salisbury „cel mai de seamă printre platoniştii vremurilor nostre”, 2 Bernard a 
considerat Natura un organism şi a susţinut teoria platonică a Sufletului Lumii. A fost 
urmat de Bernard de Tours (Silvestris), cancelar la Chartres în jurul anului 1156, şi 
autorul poemului De mundi universitate, în care foloseşte comentariul lui Chalcidius la 
Timaios şi prezintă Sufletul Lumii ca fiind cel care dă viaţă Naturii şi formează fiinţele 
naturale din haosul primei materii, în acord cu Ideile care există în Dumnezeu sau 
Nous. Guillaume de Conches a mers chiar mai departe, identificând Sufletul Lumii cu 
Sfântul Duh, o doctrină care a prilejuit atacuri din partea lui Guillaume de St. Theodo- 
ric. Retractând, acesta a explicat că era creştin, nu membru al Academiei. 


Metal, 1, 5. 
Metal, 4, 33. 

în legătură cu aceste speculaţii în spiritul dialogului Timaios, se poate menţiona 
înclinaţia Şcolii de la Chartres spre ultra-realism deşi, după cum am văzut anterior, 
două dintre cele mai valoroase personalităţi asociate centrului de la Chartres, Gilbert 
de la Porree şi loan din Salisbury, nu erau ultra-realişti. Clarembald din Arras, unul 
dintre discipolii lui Theodoric din Chartres, devenit înalt prelat în Arras în 1152 şi 
arhidiacon în Arras în 1160, a afirmat în Comentariul la De Trinitate al lui Boethius, 
împotriva lui Gilbert de la Porree, că toţi oamenii au aceeaşi natură şi că indivizii se 
deosebesc doar propter accidentium varietatem.' 

4. în pofida admiraţiei pentru Timaios, membrii Şcolii de la Chartres au manifes¬ 
tat şi un interes accentuat pentru Aristotel, nu doar urmându -1 pe acesta în privinţa 
logicii, ci şi introducând în învăţăturile şcolii concepţia sa hilomorfistă, ceea ce a făcut 
din Chartres locul unde această teorie a apărut pentru prima dată în secolul al XI Mea. 
Astfel, potrivit lui Bernard de Chartres, obiectele naturale sunt constituite din formă 
şi materie. Aceste forme au fost numite formae nativae iar Bernard le-a considerat 
copii ale Ideilor lui Dumnezeu. Această informaţie o avem de la loan din Salisbury, 
care ne spune că Bernard şi discipolii săi au căutat să medieze sau să-l reconcilieze 
pe Platon cu Aristotel. 1 2 * Şi pentru Bernard de Tours, formele lucrurilor sunt copii ale 
Ideilor lui Dumnezeu, în timp ce Clarembald din Arras a considerat materia ca fiind 
întotdeauna în continuă mişcare şi devenire sau vertibilitas, forma fiind perfecţiunea 
şi integritatea lucrului. 5 Astfel, el a interpretat materia lui Aristotel în lumina concep¬ 
ţiei lui Platon despre caracterul perisabil şi în continuă devenire al lucrurilor materia¬ 
le. Guillaume de Conches a pornit într-o direcţie personală, susţinând teoria atomistă 
a lui Democrit 4 însă, în general, putem spune că membrii Şcolii de la Chartres au 
adoptat teoria hilomorfistă a lui Aristotel, deşi o interpretau în lumina concepţiei din 
TimaiosJ 

5. Doctrina potrivit căreia obiectele naturale sunt compuse din materie şi formă, 
forma fiind o copie a ceea ce este exemplar, a Ideii din Dumnezeu, distinge clar între 
Dumnezeu şi creaturi, fără a avea un caracter panteist, însă unii membri ai Şcolii au 
folosit o terminologie care, dacă e considerată literal şi fără determinaţii precise, ar 
putea avea semnificaţii panteiste. Astfel, Theodoric din Chartres, fratele mai tânăr 


1 Ed. W. Janssen, p. 42. [„prin varietatea caracteristicilor particulare”, lb.lat.] 

2 Metal., 2, 17. 

5 Ed. W. Janssen, pp. 44 Şi C> 3 - 

4 P.L., 90, 1132. 

5 Gilbert de la Porree atrage atentia asupra teoriei hilomorfiste atunci când comentează car¬ 
tea lui Boethius, Contra Eutychen sau Liber de duabus Naturiset una Persana Christi; P.L., 64, 
1367. 

al lui Bernard, a afirmat că „toate formele reprezintă o unică formă, forma divină 
presupune toate formele”; divinitatea este văzută ca forma essendi a fiecărui lucru, iar 
creaţia drept producerea celor multe din unul singur. 1 însă chiar dacă aceste texte, 
considerate literal şi separat, sunt panteiste sau moniste în caracter, acest fapt nu 
înseamnă că Theodoric din Chartres sau Clarembald din Arras au dorit să susţină o 
doctrină monistă. De pildă, după ce afirmă că forma divină presupune toate formele, 
Theodoric arată că, deşi aceasta reprezintă toate formele prin faptul că este perfecţiu¬ 
nea şi integritatea tuturor lucrurilor, nu se poate conchide că forma divină reprezintă 
umanitatea. Ar însemna că doctrina lui Theodoric trebuie înţeleasă în lumina exem- 
plarismului, de vreme ce spune că forma divină nu poate fi întrupată şi, ca urmare, 
nu poate fi forma concretă a omului sau a calului sau a pietrei. în mod asemănător, 
doctrina lui Clarembald din Arras şi faptul că a inşi stat atât asupra faptului că formele 
lucrurilor materiale sunt copii, imagines, sunt incompatibile cu panteismul. Formu¬ 
lările care par să exprime o doctrină a emanaţiei sunt împrumutate de la Boethius şi 
este probabil ca, la Theodoric şi Clarembald, acestea să nu exprime o înţelegere lite¬ 
rală a emanaţiei, aşa cum se întâmplă şi la Boethius; de fapt, sunt formulări devenite 
canonice, datorită vechimii lor şi nu ar trebui interpretate forţat. 

6 . Deşi Ioan din Salisbury nu a fost educat la Chartres, este corect să menţionăm 
aici câteva aspecte ale filosofîei sale despre stat, aşa cum apar în Polycraticus. Disputele 
dintre Sfântul Scaun şi Imperiu şi controversele asupra investiturilor au dus la apari¬ 
ţia unor gânditori care au luat parte la dispute, dorind să-şi exprime, fie chiar şi doar 
ocazional, opinia cu privire la funcţia Statului şi a conducătorului său. Unul sau doi 
gânditori au mers mai departe şi au făcut o radiografie a teoriilor politice. Astfel, Ma- 
negold de Lautenbach (secolul al Xl-lea) avea în vedere relaţia dintre puterea conducă¬ 
torului şi pactul cu poporul său, 2 considerând 3 că, dacă regele nu mai respectă legea şi 
devine tiran, trebuie să se considere că a încălcat jurământul căruia îi datorează pute¬ 
rea pe care o deţine, şi poate fi astfel înlăturat din funcţie de poporul său. Asemenea 
idei despre lege şi dreptate, considerate drept esenţiale pentru Stat, şi despre dreptul 
natural, a cărui expresie ar trebui să fie dreptul civil, se bazau pe texte ale lui Cicero, ale 
stoicilor şi juriştilor latini şi reapar în gândirea lui Ioan din Salisbury, care s-a folosit, 
la rândul său, de De Civitate Dei a lui Augustin şi de De Officiis a lui Ambrozie. 

Deşi Ioan din Salisbury nu a dezvoltat nicio teorie exhaustivă, cum este cea a lui 
Manegold de Lautenbach, el a insistat pe ideea că prinţul nu este deasupra legii, pre- 


1 De sex dierum operibus, ed. W. Janssen, pp. 16, 21, 108,109. 

2 Liber ad Gebehardum, 30 şi 47. 

3 Ibid., 47. 

cizând că, orice s-ar spune şi orice argumente ar fi aduse, el nu va accepta că prinţul 
nu ar trebui să se supună niciunor restricţii şi legi. Ce voia să spună însă atunci când 
afirma că prinţul e supus legii? Cel puţin parţial, în conformitate cu doctrina stoică 
potrivit căreia există o lege naturală, el avea în gând (şi aceasta constituia convingerea 
sa de bază) că la această lege naturală trebuie să se raporteze legea juridică. Prinţul nu 
are dreptul să impună legi împotriva legii naturale sau ireconciliabile cu ea şi cu acea 
aequitas, care este rerum convenientia, tribuens unicuique quod suum est. Legea juridică 
defineşte şi aplică legea naturală şi dreptatea naturală, iar atitudinea conducătorului 
în această privinţă arată dacă el este prinţ sau tiran. Dacă deciziile sale definesc, aplică 
sau susţin legea naturală şi justiţia naturală, el este prinţ, iar dacă acestea dăunează 
legii şi dreptăţii naturale, acţionând potrivit bunului plac, el se dovedeşte un tiran, 
căci nu-şi îndeplineşte funcţia ce-i revine. 

înţelegea Ioan din Salisbury altceva prin lege atunci când afirma că prinţul este 
supus legii? Afirmă el că prinţul este în orice situaţie supus legii? Desigur că exista 
şi atunci o anumită convingere generală că prinţul era supus într-o anumită măsură 
obiceiurilor locului şi hotărârilor strămoşilor săi, legilor ţării sau tradiţiei care se dez¬ 
voltase de-a lungul veacurilor şi, cu toate că scrierile politice ale lui Ioan din Salisbury 
nu se arată interesate de aspectele feudalismului, de vreme ce ele se bazează pe gândi¬ 
rea politică latină, este corect să presupunem că el împărtăşea viziunea comună a vre¬ 
mii în această privinţă. Judecata sa referitoare la puterea şi funcţia prinţului exprima 
concepţia generală, deşi abordarea sa avea la bază dreptul roman şi, cu siguranţă, el 
nu avea în vedere aplicarea în sens absolut a principiului roman Quod principi placuit 
legis habet vigorem.' 

De vreme ce Ioan din Salisbury lăuda dreptul roman şi îl considera unul dintre 
cei mai importanţi factori de civilizaţie pentru Europa, el s-a confruntat cu nevoia de 
a interpreta şi principiul citat mai sus, fără a fi nevoit, totodată, să îşi sacrifice propria 
convingere despre restrângerea puterilor prinţului. Mai întâi, se pune întrebarea cum 
înţelegea însuşi Ulpian acest principiu? El a fost jurist, iar scopul său era să justi¬ 
fice şi să explice legalitatea deciziilor împăratului şi a acelor constitutiones romane. 
Potrivit juriştilor republicani, legea trebuie să îi călăuzească pe magistraţi, însă era 
evident că, în timpul Imperiului, împăratul devine una dintre sursele legii juridice, 
iar juriştii trebuiau să explice legalitatea poziţiei sale. Prin urmare, Ulpian a afirmat 
că, deşi autoritatea legiuitoare a împăratului îi e dată de poporul roman, acesta din 
urmă, prin lex regia, îi transferă şi îl investeşte pe împărat cu toată autoritatea şi pu- 


' „Ceea ce este pe placul principelui are valoare de lege.” (lb. lat., n.r.) 

terea poporului, astfel încât, odată investit cu această autoritate, voinţa împăratului 
are forţa legii. Cu alte cuvinte, Ulpian explica legitimitatea deciziilor împăratului, 
fără a fi preocupat să elaboreze o teorie politică prin care să afirme că împăratul avea 
dreptul să nu respecte dreptatea naturală şi principiile moralităţii. Ioan din Salisbury 
remarcă, referindu-se în mod special la principiul juridic al lui Ulpian, că atunci când 
se spune că regele nu e supus legii, nu trebuie să înţelegem că el are dreptul de a face 
ceea ce e nedrept, ci doar că acesta are obligaţia morală de a respecta echitatea sau 
dreptatea naturală din iubire de dreptate, nu din teama de pedeapsă, care nu i se apli¬ 
că lui, regelui. Or, în această situaţie, Ioan din Salisbury exprimă concepţia generală 
a juriştilor medievali, care nu contrazice principiul lui Ulpian. Mai târziu, unii teore¬ 
ticieni ai gândirii politice au separat principiul lui Ulpian de persoana împăratului şi 
l-au transferat rolului monarhului cu puteri absolute, depăşind concepţia medievală 
generală. în acelaşi timp, s-a modificat semnificaţia generală a principiului, înţeles ca 
o declaraţie abstractă a teoriei politice absolutiste. 

în concluzie, se poate observa că Ioan din Salisbury a acceptat supremaţia puterii 
ecleziastice (Hune ergo Radiant de mânu Ecclesiae accipit princeps ), 1 însă a realizat dis¬ 
tincţia dintre rege şi tiran, pe care a dus-o până la ultimele sale consecinţe, admiţând 
legitimitatea uciderii tiranului, Atunci când tiranul se opune binelui comun, uciderea 
sa poate să devină chiar obligatorie, cu menţiunea că Ioan face afirmaţia curioasă că, 
în acest scop, nu ar trebui folosită otrava. 2 


1 Polycrat., 4, 3. („Principele primeşte această sabie, simbol al puterii, din mâna autorităţii 
ecleziastice.’’, lb. lat.]. 

2 Ibid., 8.10. 

CAPITOLUL XVII 


ŞCOALA DE LA ST. VICTOR 

Hugo de St. Victor; dovezi ale existenţei lui Dumnezeu, credinţă, misticism - Richard 
de St. Victor; argumente în favoarea existenţei lui Dumnezeu - Godefroy de St. Victor şi 

Walter de St. Victor. 


Abaţia de la St. Victor, situată în afara zidurilor Parisului, aparţinea ordinului 
augustinian şi am văzut deja că Guillaume de Champeaux era cunoscut în această 
abaţie, unde s-a retras după ce a fost acuzat de Abelard. Şcoala şi-a dobândit însă 
celebritatea ca urmare a operelor realizate de alţi doi gânditori: un german, Hugo de 
St. Victor şi un scoţian, Richard de St. Victor. 

i. Hugo de St. Victor s-a născut în Saxonia în 1096 într-o familie de aristocraţi şi 
a urmat primele cursuri la mănăstirea Hamersleben de lângă Halberstadt. După ce 
s-a călugărit, el a plecat la Paris în 1115 pentru a-şi continua studiile la Abaţia de la St. 
Victor. în 1125 a început să predea iar din 1133 şi până la moartea sa, survenită în 1141, 
el a condus şcoala de la St. Victor. Fiind unul dintre cei mai apreciaţi teologi, dogmatici 
şi mistici ai vremii sale, Hugo a susţinut cultivarea artelor, considerând că studiul 
acestora, dacă e corect urmat, duce la o apropiere mai rapidă de teologie. Totodată, el 
considera că, în general, cunoaşterea este utilă credinţei. „î nvaţă orice; vei vedea apoi 
că nimic nu e inutil”, susţinea el. 1 Principala sa lucrare filosofică este Didascalicon, 
o scriere în 7 cărţi, în care vorbeşte despre artele liberale (3 cărţi), despre teologie (3 
cărţi) şi despre meditaţia religioasă (o carte). Scrierile sale despre sfintele taine sunt, 
de asemenea, importante pentru teologie. Totodată, Hugo a scris lucrări cu caracter 
exegetic şi mistic şi un comentariu despre Ierarhiile Cereşti ale lui Pseudo-Dionisie, 
folosind traducerea latină a lui Ioan Scotus Eriugena. 

Preocuparea lui Hugo de a sistematiza şi clasifica ştiinţele se înscrie în tendinţa 
generală a vremii, specifică secolului alXII-lea şi se datorează parţial aplicării dialecticii 
în teologie. Totodată, el aplică teoria abstractizării în contextul disputei despre 
universalii. Aceste două aspecte dezvăluie influenţele aristotelice ale concepţiei sale, 
iar temele de psihologie tratate de el îi dezvăluie orientarea augustiniană. „Nimeni nu 
este înţelept cu adevărat dacă nu înţelege că există, iar dacă ajunge să mediteze asupra 

faptului că există, el va constata că nu este reprezentat de niciunul dintre acele lucruri 
care sunt sau pot fi văzute în el. Şi aceasta pentru că ceea ce este capabil de judecată în 
noi, deşi este, ca să spunem aşa, răspândit şi amestecat cu trupul, este totuşi separabil 
de el prin gândire şi diferit de acesta.” 1 Cu alte cuvinte, gândirea şi capacitatea de 
introspecţie sunt martore nu doar ale existenţei sufletului, ci şi ale caracterului său 
spiritual şi imaterial. Mai mult, sufletul este el însuşi o persoană, având, ca spirit 
raţional, personalitatea sa, iar trupul formează un element al personalităţii umane 
doar datorită unirii cu spiritul raţional, 2 unire ce presupune mai degrabă o alăturare 
decât un amestec. 5 

Hugo a contribuit la dezvoltarea teologiei naturale, oferind argumente a posteriori 
atât pe baza experienţei interioare, cât şi a celei exterioare. în ceea ce priveşte prima 
direcţie, aceasta se bazează pe faptul trăit al propriei conştiinţe, al unui sine „văzut” 
într-un mod complet raţional, care nu poate fi material. Considerând conştiinţa de 
sine ca necesară existenţei fiinţei raţionale, Hugo afirmă că, de vreme ce sufletul 
nu a fost întotdeauna conştient de propria existenţă, a fost o perioadă de timp în 
care el nu a existat. Cum el nu-şi poate oferi singur existenţă, aceasta se datorează 
existenţei unei alte fiinţe, iar aceasta trebuie să fie o fiinţă necesară şi suficientă 
sieşi, Dumnezeu. 4 Această argumentaţie este într-o anumită măsură comprimată, 
presupunând premisele potrivit cărora cauza principiului raţional trebuie să fie 
ea însăşi raţională iar regresul infinit este imposibil. Noţiunea de „interioritate" o 
aminteşte pe cea augustiniană, fără a fi vorba nici de argumentul lui Augustin bazat 
pe cunoaşterea pe care o are sufletul despre adevărurile eterne, nici de un argument 
ce presupune experienţa religioasă, cu atât mai puţin mistică. Argumentele lui Hugo 
în favoarea existenţei lui Dumnezeu se întemeiază pe experienţa naturală a conştiinţei 
de sine a sufletului. 

Al doilea argument, bazat pe experienţa exterioară, s se întemeiază pe concepţia 
devenirii, a transformării. Lucrurile se transformă continuu, din momentul în care 
încep să existe până când existenţa lor încetează, iar întregul, compus din aceste 
lucruri schimbătoare, trebuie să fi avut şi el un început şi deci o Cauză. Orice lucru 
caracterizat prin devenire şi care încetează cândva să mai existe a intrat în existenţă cu 
ajutorul unei Cauze exterioare lui. Ideea unui astfel de argument este exprimată în De 


' P.L., 176, 825A. 

2 Ibid., 176, 409. 

5 Ibid. 

4 De Sacramentis, 3, 7; P.L., 176, 219. 

5 De Sacramentis, 3,10; P.L., 176, 219 şi Sent., 1, 3; P.L., 176, 45. 

Fide Orthodoxa, scrisă de Ioan Damaschinul 1 iar Hugo de St. Victor caută să elimine 
unele deficienţe ale demersului lui Ioan. 

Pe lângă argumentul bazat pe devenire, Hugo aduce un argument de natură 
teleologică. 2 în lumea animală constatăm că simţurile şi dorinţele sunt satisfăcute 
prin intermediul altor lucruri; în lume vedem o mare varietate de mişcări (mişcări în 
spaţiu), care se realizează într-o anumită armonie. Dezvoltarea este, însă, un aspect al 
experienţei şi, de vreme ce presupune o continuă adăugare a ceva nou, ea nu poate fi 
realizată doar de acel ceva care se dezvoltă. Hugo conchide că aceste trei considerente 
exclud aleatoriul, întâmplarea, postulând o providenţă responsabilă de dezvoltare, 
care călăuzeşte toate cele existente, ţinând seamă de legitate. 3 Deşi argumentul este 
puţin convingător în forma dată, el se bazează pe faptele experienţei ca punct de 
plecare, aceasta fiind în general caracteristica argumentelor lui Hugo, care a adoptat 
teoria lui Guillaume de Conches despre structura atomică a materiei, potrivit căreia 
atomii sunt entităţi simple, capabile de creştere şi dezvoltare. 4 

Iată, deci, că Hugo s-a exprimat destul de clar în privinţa posibilităţii unei 
cunoaşteri naturale a existenţei lui Dumenezeu, insistând, însă, în aceeaşi măsură, 
asupra necesităţii credinţei. Aceasta este necesară nu doar datorită faptului că oculus 
contemplationis, prin care sufletul îl cunoaşte pe Dumnezeu în el însuşi et ea quae in 
Deo erant, a fost complet întunecat de păcat, dar şi pentru că misterele care depăşesc 
posibilitatea de înţelegere a raţiunii umane pot fi acceptate doar prin credinţă. Aceste 
mistere sunt supra rationem, deoarece doar revelaţia şi credinţa le pot accepta, dar 
secundam rationem, nu şi contra rationem: ele sunt raţionale în sine şi pot constitui 
obiect al cunoaşterii, dar nu în sensul strict, căci mintea umană este prea slabă, în 
special atunci când este întunecată de păcat. Cunoaşterea este plasată pe o poziţie 
superioară credinţei, care oferă certitudini gândirii despre cele absente, superioare 
opiniei, dar inferioare cunoaşterii riguroase sau ştiinţei, de vreme aceia ce înţeleg 
obiectul ca prezent în mod nemediat (acei scientes) sunt superiori acelora a căror 
credinţă se bazează pe autoritate. Putem spune, aşadar, că Hugo de St. Victor a 
deosebit în mod clar între credinţă şi cunoaştere raţională şi, chiar dacă a recunoscut 
superioritatea celei din urmă, nu a pus la îndoială necesitatea celei dintâi. Doctrina sa 
despre superioritatea cunoaşterii în raport cu credinţa nu este echivalentă în niciun 
caz cu doctrina hegeliană, căci Hugo nu considera că, în această viaţă, cunoaşterea 
poate fi înlocuită cu credinţa. 


1 i, 3; P.G., 94, 796A. 

2 P.L. 176, 826. 

3 Cf. De Fide Orthodoxa, 1, 3; P.G., 94, 795B. 

4 De Sacramentis, 1, 6, 37; P.L, 176, 286. 

Chiar dacă oculus contemplationis a fost întunecat de păcat, gândirea, sub 
influenţa supranaturală a harului divin, poate să acceadă, treptat, la contemplarea 
lui Dumnezeu însuşi. Astfel, misticismul este plasat în vârful procesului cunoaşterii 
din această viaţă, tot aşa cum viziunea beatifică a lui Dumnezeu deţine locul suprem 
în ceruri. Şi chiar dacă nu vom dezvolta aici învăţătura mistică a lui Hugo, trebuie 
menţionat că tradiţia mistică de la St. Victor nu era doar o speculaţie spirituală, 
ci a constituit o parte fundamentală a sintezei lor teologico-filosofice. în filosofie, 
existenţa lui Dumnezeu este demonstrată prin folosirea naturală a raţiunii, în timp 
ce, în teologie, gândirea află despre Natura lui Dumnezeu şi aplică dialectica la datele 
revelaţiei acceptate prin credinţă. Cunoaşterea filosofică şi teologică (dialectică) sunt 
modalităţi de cunoaştere a lui Dumnezeu care se realizează prin experienţa mistică, 
o cunoaştere întemeiată pe iubire sau o iubire ce îl cunoaşte de Dumnezeu. Pe de 
altă parte, cunoaşterea mistică nu este una completă, iar prezenţa lui Dumnezeu în 
suflet în timpul experienţei mistice orbeşte sufletul prin excesul de lumină, astfel că 
deasupra cunoaşterii lui Dumnezeu prin credinţă şi prin cunoaştere mistică se află 
viziunea beatifică a cerurilor. 

2. Richard de St. Victor s-a născut în Scoţia, însă a plecat la Paris şi a intrat la 
Abaţia de la St. Victor, unde a devenit mâna dreaptă a egumenului mănăstirii, în 
1157, şi apoi egumen, în 1162. A murit în 1173. Abaţia a trecut printr-o perioadă 
dificilă în răstimpul acestor ani, deoarece abatele, un englez pe nume Ervisius, a 
risipit proprietăţile acesteia şi a dezorganizat-o, comportându-se atât de independent 
încât Papa Alexandru al IIMea l-a numit „un alt Cezar”. Cu destul de multă greutate 
acesta a fost convins să renunţe la funcţia sa, în 1172, cu un an înainte de moartea lui 
Richard. Cu toate acestea, deşi abatele a fost mult prea necugetat şi independent în 
luarea deciziilor, Richard a lăsat în urma sa amintirea bunului exemplu, o viaţă de 
sfânt şi scrieri minunate. 

Richard este o personalitate importantă a teologiei medievale, lucrarea sa 
fundamentală fiind o scriere în şase părţi, intitulată De Trinitate. Richard a fost filosof 
şi teolog mistic, publicând două lucrări despre contemplaţie şi Beniamin maior, despre 
harul contemplării. Cu alte cuvinte, Richard a fost un continuator valoros al lui Hugo 
de St. Victor şi, asemenea acestuia, a insistat asupra necesităţii folosirii raţiunii în 
căutarea şi cercetarea adevărului. „Am citit deseori că există doar un Dumnezeu, că 
El este etern, necreat, imens, omnipotent şi Stăpânul tuturor lucrurilor.... Am citit 
că Dumnezeu este unul şi trei, unul în Substanţă şi trei în Persoane. Despre toate 

acestea am citit, dar nu-mi amintesc să fi citit cum sunt toate acestea demonstrate,” 1 * 
Sau, „despre aceste subiecte, textele cu autoritate vorbesc mult, dar nu şi despre 
argumente; în privinţa acestora, experimenta desant, dovezile sunt tot mai rare; cred 
că ar trebui să fac ceva pentru a ajuta puţin gândirea celor doritori să ştie, chiar dacă 
nu voi putea să îi mulţumesc pe deplin.” 

Atitudinea generală anselmiană este evidentă în formularea Credo, ut intelligam. 
Pornind de la datele religiei creştine, Richard de St. Victor caută să înţeleagă şi să 
demonstreze. La fel cum Anselm a afirmat că va încerca să demonstreze existenţa 
Sfintei Treimi prin „raţiuni necesare", tot astfel, Richard declară la începutul lucrării 
sale De Trinitate 2 că, atât cât îi va permite Dumnezeu, va căuta să aducă explicaţiile 
necesare pentru cele pe care le credem. El menţionează că, pentru ceea ce există cu 
necesitate, trebuie să existe raţiuni necesare şi, astfel, deoarece Dumnezeu este cu 
necesitate Trei în Unu, pentru acest fapt trebuie să existe o raţiune necesară. Desigur, 
din faptul că Dumnezeu este în mod necesar Trei în Unu (Dumnezeu fiind Fiinţa 
necesară), nu rezultă faptul că noi putem să înţelegem această necesitate. Richard 
admite că nu putem să înţelegem complet misterele credinţei şi, mai ales, pe cel 
a Sfintei Treimi, 3 însă aceasta nu îl împiedică să încerce să arate că pluralitatea 
Persoanelor în Dumnezeu rezultă cu necesitate din faptul că Dumnezeu este Iubire 
şi să demonstreze Treimea Persoanelor într-o singură Natură. 

Speculaţiile lui Richard asupra Sfintei Treimi au avut o influenţă considerabilă 
asupra teologiei scolastice, însă, din perspectivă filosofică, argumentele sale în 
favoarea existenţei lui Dumnezeu sunt mai importante. Aceste argumente, considera 
el, trebuie să se întemeieze pe experienţă: „trebuie să începem de la nivelul lucrurilor 
despre care nu avem nicio îndoială că există şi, cu ajutorul lor, să ajungem la concluzii 
raţionale referitoare la obiectele care transcend experienţa”. 4 Aceste obiecte ale 
experienţei sunt obiectele contingente, lucruri care încep să existe şi încetează să 
existe. Aceste lucruri le cunoaştem doar prin experienţă directă, de vreme ce acel ceva 
ce intră şi iese din existenţă nu poate să existe cu necesitate şi, prin urmare, existenţa 
sa nu poate fi demonstrată a priori, ci cunoscută doar prin experienţă. 5 Astfel, punctul 
de pornire al argumentului este asigurat de obiectele contingente ale experienţei; însă 
pentru ca raţionamentul pe această bază să fie încununat de succes, este necesar 


1 De Trinit., i, 5; P.L., 196, 893BC. 

z P.L., 196, 892C. 

3 Ibid., 196, 894. 

4 Ibid., 196, 894. 

5 P.L., 196, 892. 

să începem cu un fundament solid şi imuabil al adevărului, 1 ceea ce înseamnă că 
argumentarea are nevoie de un principiu sigur pe care să se poată întemeia. Acest 
principiu afirmă că tot ceea ce există sau poate să existe există în sine sau primeşte 
fiinţa din exteriorul său şi că orice există sau poate să existe există în mod veşnic 
sau are un început în timp. Această aplicaţie a principiului contradicţiei ne permite 
să realizăm o clasificare a celor ce există. Orice lucru existent trebuie să existe fie 
(i) din eternitate şi prin sine însuşi, fiindu-şi astfel auto-suficient, fie (ii) nici din 
eternitate, nici prin sine însuşi, fie (iii) din eternitate dar nu prin sine însuşi, fie (iv) 
nu din eternitate şi totuşi din sine însuşi. Această împărţire logică în patru clase se 
reduce imediat la o clasificare în trei clase, căci un lucru ce nu este etern, dar a se, este 
imposibil, căci un lucru care a început să existe la un moment dat nu poate să-şi fi 
dat singur fiinţă sau să fie o existenţă necesară. 2 3 Intrarea în existenţă şi autosuficienţa 
sunt incompatibile, ceea ce înseamnă că ne referim doar la lucrurile experienţei 
apelând la principiul general. Lucrurile experienţei, aşa cum putem observa în lumea 
umană, animală şi vegetală, şi în natură în general, sunt perisabile şi contingente: 
ele au un început. Dacă au un început înseamnă că ele nu sunt eterne. Insă ceea ce 
nu este etern nu poate exista prin sine însuşi, după cum s-a afirmat anterior, şi, prin 
urmare, trebuie să provină din altul. însă trebuie să existe o fiinţă care există prin 
sine însăşi, adică în mod necesar, de vreme ce, dacă nu ar exista, nu ar exista niciun 
temei suficient pentru existenţa vreunei fiinţe şi, deci, nu ar exista nimic; dar noi 
ştim, din experienţă, că există. Dacă se obiectează că trebuie cu adevărat să fie un 
ens a se, dar acesta ar putea să fie lumea însăşi, Richard ar răspunde că a exclus deja 
această posibilitate, arătând că noi ştim din experienţă despre caracterul contingent al 
lucrurilor din care e compusă lumea. 

Dacă în primul argument, metoda lui Richard indică o modificare semnificativă 
faţă de argumentarea lui Anselm, în al doilea, el adoptă o poziţie cunoscută de la 
Anselm.î Experienţa ne arată că există grade variate de bunătate sau perfecţiune, 
raţiunea fiind superioară iraţionalului. De la acest fapt al experienţei, Richard trece 
la afirmaţia că trebuie să existe un cel mai înalt grad faţă de care nu există nimic 
mai bun sau mai apropiat de perfecţiune. întrucât raţionalul e superior iraţionalului, 
această substanţă supremă trebuie să fie inteligibilă şi cum nimic din ce este superior 
nu poate primi ceea ce îl caracterizează de la cel inferior, superiorul trebuie să îşi aibă 
fiinţa şi existenţa sa din sine însuşi. Aceasta înseamnă că acest ceva este etern. Ceva 


1 Ibid., 196, 893. 

2 Cf. ibid., 196, 893. 

3 De Trinit., 1, 11; P.L., 196, 895-896. 

este etern şi a se, după cum s-a arătat deja, căci altfel nimic nu ar exista, însă experienţa 
ne învaţă că de fapt există; iar dacă superiorul nu poate primi ceea ce posedă de la 
inferior, înseamnă că superiorul. Substanţa supremă, este Fiinţa eternă şi necesară. 

în al treilea rând, Richard încearcă să demonstreze existenţa lui Dumnezeu pe 
baza ideii de posibilitate . 1 în univers, nimic nu poate exista decât dacă are posibilitatea 
de a fi (potenţialitatea sau capacitatea de a fi) din el însuşi sau o primeşte din afară. 
Un lucru care nu are capacitatea de a fi, care este complet imposibil, nu este nimic, iar 
pentru ca ceva să existe, trebuie să primească această posibilitate de a fi (posse esse) de la 
temeiul posibilităţii. (Faptul că obiectele din univers nu-şi au posibilitatea în ele însele, 
nu pot fi auto-suficiente, este acceptat de la început de Richard: în primul argument, 
el a arătat incompatibilitatea sinelui cu temporalitatea sau începutul unei existenţe). 
Acest temei al posibilităţii, ca sursă a posibilităţii şi a existenţei tuturor lucrurilor, 
trebuie să fie auto-suficient. Orice esenţă, orice capacitate, orice înţelepciune depinde 
de acest temei, astfel încât ea este Esenţa supremă, ca temei al tuturor esenţelor, este 
suprema Putere, ca sursă a tuturor puterilor, şi suprema înţelepciune, ca sursă a 
tuturor formelor de înţelepciune, de vreme ce este imposibil ca o sursă să dăruiască 
mai mult decât posedă ea însăşi. Nu există înţelepciune separată de substanţa 
raţională, în care este imanentă; aşadar, există o Substanţă raţională şi supremă în 
care înţelepciunea supremă este imanentă. Domeniul tuturor posibilităţilor este, prin 
urmare, Substanţa supremă. 

Aceste argumentări sunt, desigur, exerciţii de gândire raţională, discursivă ale lui 
oculus rationis, superior lui oculus imaginationis, care percepe lumea materială, dar 
inferior lui oculus intelligentiae, prin care Dumnezeu se autocontemplă . 2 La nivelul 
inferior, obiectele simţului sunt considerate ca prezente; la nivelul mediu, raţiunea 
gândeşte discursiv despre lucruri care nu sunt nemijlocit vizibile, argumentând, de 
pildă, de la efect la cauză sau vice versa ; la nivel superior, gândirea percepe o entitate 
invizibilă, Dumnezeu, ca nemijlocit prezentă . 3 Nivelul contemplării este astfel analogul 
spiritual al senzorialităţii, fiind asemenea acestuia în nemijlocire şi concretitudine, în 
opoziţie cu gândirea discursivă, deşi diferă prin aceea că este o activitate pur spirituală, 
direcţionată spre un obiect spiritual. Richard distinge şase grade ale cunoaşterii, de 
la perceperea frumuseţii lui Dumnezeu din frumuseţea creaţiei la mentis alienatio, 
aflată sub acţiunea harului divin şi l-a influenţat pe Bonaventura în realizarea lucrării 
lui Itinerariul minţii în Dumnezeu. 


' De Trini t.,. i, 12; P.L., 196, 896. 

2 De gratia contemplationis, 1, 3, 7; P.L., 196, 66CD, 72C. 

3 De gratia contemplationis, 1, 3, 9; P.L., 196, 110D. 

3. Godefroy de St. Victor (mort în 1194) a scris lucrarea Fântâna filosofiei (Fons 
Philosophiae), in care clasifică ştiinţele şi analizează operele unor filosofi precum 
Platon, Aristotel, Boethius şi Macrobius. El alocă un capitol special problemei 
universaliilor şi caută să ofere soluţii la această problemă. Walter de Sf. Victor (mort 
după 1180) a fost autorul diatribei Contra quattuor Labyrinthos Franciae, împotriva lui 
Abelard, Petrus Lombardus, Petrus de Poitiers şi Gilbert de la Porree, reprezentanţii 
teologiei dialectice care, potrivit acestuia, erau impreganţi de spiritul lui Aristotel 
şi care, tratând problema scolastică a caracterului inefabil al Sfintei Treimi şi al 
întrupării, au emis o serie de erezii pline de erori. Cu alte cuvinte, Walter de St. 
Victor a fost un reacţionar, care nu prezintă spiritul curat al gândirii de la St. Victor, 
al lui Hugo Germanul şi al lui Richard Scoţianul, caracterizat de combinaţia dintre 
filosofie, teologie dialectică şi misticism. Oricum, ceasul nu mai putea fi dat înapoi, 
căci teologia dialectică se întemeiase pentru a se afirma, iar în secolul următor avea 
să-şi atingă apogeul în cele mai mari sinteze sistematice medievale. 

CAPITOLUL XVIII 


DUALIŞTI ŞI PANTEIŞTI 

Albigenzii şi catharii - Amalric de Bene - David de Dinant. 


i. În secolul al XlII-lea, Sfântul Dominic a predicat împotriva albigenzilor. Această 
sectă, la fel ca cea a catharilor, se răspândise deja în sudul Franţei şi în Italia în se¬ 
colul al XH-lea. Aspectul principal al concepţiei acestor secte era dualismul de tip 
maniheist care a pătruns în Europa Occidentală prin Bizanţ. Potrivit acestei concepţii, 
există două principii, unul bun şi altul rău. Primul a creat sufletul, iar celălalt trupul 
şi materia în general. Din această ipoteză, ei ajungeau la concluzia că trupul este rău 
şi trebuie supus prin ascetism şi, prin urmare, e greşită încurajarea căsătoriilor şi 
perpetuarea speciei umane. Este curios cum o sectă care susţinea asemenea doctrine 
a putut să se dezvolte, însă trebuie să ne amintim că se considera suficient că puţini 
oameni, perfecţi, duceau o asemenea existenţă ascetică, în vreme ce adepţii mai puţin 
exaltaţi puteau duce o viaţă mult mai apropiată de firesc şi doar înaintea morţii pri¬ 
meau binecuvântarea unuia dintre „perfecţi”. Trebuie să ne amintim că interdicţia 
căsătoriei şi procreării, considerate ca manifestări ale răului, duc la concluzia că nu 
ar exista deosebiri între căsătorie şi concubinaj, ceea ce explică atenţia care li s-a acor¬ 
dat albigenzilor şi catharilor din partea autorităţilor ecleziastice şi politice ale vremii. 
Catharii negau legitimitatea jurămintelor şi a tuturor războaielor. Era, deci, firesc ca 
aceste secte să fie considerate ca reprezentând un pericol pentru civilizaţia creştină. 
Secta waldenzilor, care există încă, provine din mişcarea cathară şi a fost iniţial o sectă 
dualistă, deşi, ulterior, a fost absorbită de Reformă şi a adoptat o atitudine anticatolică 
şi anti-sacerdotală.' 

2. Amalric de Bene s-a născut lângă Chartres şi a murit ca profesor de teologie la 
Paris în jur de 1206-1207. Sf. Toma de Aquino 1 2 observă că „unii spun că Dumnezeu 
este principiul formal al tuturor lucrurilor şi se consideră că această afirmaţie aparţine 
adepţilor lui Amalric”. Martin din Polonia susţine că Amalric considera că Dumne¬ 
zeu este esenţa tuturor fiinţelor create şi existenţa lor. Aparent, Amalric a interpretat 
în sens panteist învăţătura lui loan Scotus Eriugena şi fraze folosite de Theodoric din 


1 Sursele referitoare la doctrina albigenzilor nu sunt numeroase, iar istoria acestei mişcări 
eretice este destul de obscură. 

2 S.T., Ia. 3, 8, in corpore. 

Chartres şi Clarembald din Arras, mergând până acolo încât a susţinut că Persoanele 
Treimii sunt fiinţe create, care s-au întrupat, şi că fiecare om este în aceeaşi măsură 
Dumnezeu pe cât era Christos. Din această doctrină, unii dintre adepţii săi au extras 
concluzia că păcatul este ceva ireal, bazându-se pe argumentul potrivit căruia, dacă 
fiecare om are o natură divină, nu se mai pune problema comiterii păcatului. Fie că 
Amalric a susţinut cu adevărat o concepţie panteistă, fie că nu, el a fost acuzat de 
erezie şi obligat să retracteze cele afirmate, iar doctrina sa a fost condamnată în 1210, 
după moartea sa, împreună cu cea a lui Ioan Scotus Eriugena. 

3. Dacă, pentru Amalric de Bene, Dumnezeu este forma tuturor lucrurilor, pentru 
David de Dinant, El era identificat cu materia primă, în sensul de potenţialitate a tutu¬ 
ror lucrurilor. Se cunosc prea puţine despre viaţa lui David de Dinant, despre sursele 
doctrinelor sale sau despre doctrinele însele, căci scrierile sale, condamnate în 1210 şi 
interzise la Paris în 1215, au dispărut fără urmă. Sfântul Albert cel Mare 1 îi atribuie De 
tomis, hoc este de divisionibus, iar documentele Conciliului de la Paris (1210) îl consideră 
autorul Quateni sau Quatemuli, deşi Geyer, de pildă, presupune că aceste două titluri se 
referă la aceeaşi lucrare, constând dintr-un număr de secţiuni sau paragrafe (quatemi). 
în orice caz, trebuie să ne bazăm, în cunoaşterea doctrinei sale, pe citatele şi relatările 
Sfântului Albert cel Mare, ale lui Toma de Aquino şi ale lui Nicolaus Cusanus. 

în Summa Theologiae , 2 Toma susţine că David de Dinant „a afirmat nesocotit că 
Dumnezeu este materia primă". în altă parte, 3 el ne spune că David a împărţit lucru¬ 
rile în trei clase: corpuri, suflete şi substanţe eterne, corpurile fiind alcătuite din Hyle, 
sufletele din Nous, sau gândire, iar substanţele eterne din Dumnezeu. Aceste trei sur¬ 
se constitutive sunt cele trei indivizibile, care sunt unul şi acelaşi lucru. Astfel, toate 
corpurile ar fi moduri ale unei singure entităţi indivizibile, Hyle, şi toate sufletele, 
moduri ale unei singure entităţi indivizibile, Nous. însă aceste două entităţi indivizi¬ 
bile sunt una şi sunt identificate de David cu Dumnezeu sau Substanţa unică. „Este 
clar (potrivit lui David) că există doar o singură substanţă, nu doar pentru toate corpu¬ 
rile, dar şi pentru toate sufletele, iar această substanţă nu este alta decât Dumnezeu 
însuşi... Este dar, deci, că Dumnezeu este substanţa tuturor corpurilor şi sufletelor şi 
că Dumnezeu, Hyle şi Metis, sunt una şi aceeaşi substanţă.”' t 

David de Dinant a căutat să argumenteze dialectic această poziţie. Pentru ca două 
tipuri de substanţe să se deosebească una de alta, ele trebuie să se deosebească în 


' S.T., la, 4, 20, 2, quaest. incidens. 

2 Ia, 3, 8 incorpore. 

3 2 Sent., 17, 1 ,1. 

■* Alb. M. S.T., IIa, 1.12, q. 72, membr. 4, a. 2, n. 4. 

virtutea unei diferenţe, iar prezenţa acesteia implică prezenţa unui element comun. 
Dacă materia se deosebeşte de gândire, trebuie să existe o dfferentia în materia primă, 
adică o formă şi o materie, şi în acest caz ar trebui să continuăm analiza la infinit. 1 
Toma de Aquino argumentează astfel. 2 Atunci când două lucruri nu diferă în niciun 
fel, ele sunt identice. însă dacă un lucru se deosebeşte de altele, el se deosebeşte în 
virtutea unor differentiae şi, în acest caz, lucrurile trebuie să fie compuse. însă Dum¬ 
nezeu şi materia primă sunt substanţe simple, nu sunt compuse. Prin urmare, ele 
nu pot diferi în niciun fel şi sunt, prin urmare, identice. Acestui argument, Toma îi 
răspunde arătând că lucrurile compuse, cum sunt omul sau calul, se deosebesc unul 
de altul în virtutea acelor differentiae, în timp ce lucrurile simple nu se deosebesc: 
despre cele simple trebuie spus, în consecinţă, că ele sunt diverse ( diversa esse), nu 
diferite (differre). Cu alte cuvinte, Toma îl acuză pe David că se joacă cu noţiunile şi 
că alege, pentru a exprima deosebirea dintre Dumnezeu şi materie, un termen care 
implică natura compusă a lui Dumnezeu şi a materiei. 

De ce au acordat Sfântul Albert şi Toma o atenţie atât de mare unui sistem pante¬ 
ist al cărui temei teoretic era, mai mult sau mai puţin, o eschivare dialectică? Probabil 
că motivul nu avea atât de mult legătură cu faptul că David de Dinant a avut o influ¬ 
enţă semnificativă în acea vreme, ci mai curând cu faptul că ei se temeau ca erezia sa 
să nu compromită autoritatea gândirii lui Aristotel. Sursele din care şi-a extras David 
teoriile constituie un aspect controversat, însă se acceptă că el se baza pe aspectele 
materialismului antic din Fizica şi din Metafizica şi este clar că a folosit ideile aristote¬ 
lice despre materie şi formă. în 1210, tot Conciliul de la Paris care a condamnat scrie¬ 
rile lui David a interzis predarea publică sau privată a filosofiei naturale a lui Aristotel 
la Universitate. Cel mai probabil, Toma a intenţionat să demonstreze că monismul 
lui David de Dinant nu decurgea din gândirea lui Aristotel, iar în răspunsul său la 
obiecţia deja citată, el se referă în mod expres la Metafizica. 


' Ibid., Ia, t. 4, q. 20, membr. 2: In Metaph., t. 4, c. 7. 
2 S. T., Ia, 3, 8. ob. 3. 

CAPITOLUL XIX 

FILOSOFIA ISLAMICĂ 

Motivaţii pentru analizaJilosofiei islamice - Originile filosojiei islamice - 
Alfarabi - Avicenna - Averroes - Dante şi filosofii arabi. 


i. A aloca un capitol filosofiei arabe într-o lucrare despre gândirea medievală, înţe¬ 
leasă ca gândire a creştinătăţii medievale, ar putea să surprindă pe cititorul care de 
abia se familiarizează cu filosofia Evului Mediu, însă influenţa, pozitivă şi negativă 
totodată, a filosofiei islamice asupra creştinismului constituie un aspect deja familiar 
pentru istorici şi cu greu s-ar putea evita abordarea acestui subiect. Filosofia arabă 
a fost unul dintre canalele principale prin care opera integrală aristotelică a fost in¬ 
trodusă în Occident, iar marii filosofi ai medievalităţii islamice, precum Avicenna şi 
Averroes, au fost mult mai mult decât nişte transmiţători sau chiar comentatori; ei au 
modificat şi au dezvoltat filosofia lui Aristotel, într-un spirit mai mult sau mai puţin 
neoplatonic, iar mulţi dintre ei l-au interpretat pe Aristotel într-un sens care, corect 
sau nu din punct de vedere exegetic, era incompatibil cu teologia şi credinţa creştină. 1 
Prin urmare, atunci când Aristotel a apărut gânditorilor medievali creştini în forma 
dată de Averroes, de pildă, el a părut în mod natural un duşman al gândirii creştine 
şi al filosofiei creştine într-un sens larg. Acest fapt explică în mare măsură opoziţia 
cu care a fost întâmpinat aristotelismul în secolul al XlII-lea de către marii gânditori 
ai tradiţiei creştine, care se raportau la filosof ca inamic al lui Augustin, Anselm şi al 
marilor filosofi ai creştinătăţii. Opoziţia varia de la o respingere brutală, dublată de 
teama de nou, până la opoziţia argumentată a unui gânditor precum Bonaventura. 
Opoziţia devine tot mai uşor de înţeles dacă ne amintim că un filosof musulman 
precum Averroes pretindea că oferă interpretarea corectă a gândirii aristotelice şi că 
această gândire era în multe privinţe diferită de cea creştină. Aceasta explică şi atenţia 
acordată filosofilor islamici de către aceia care (mai ales Toma de Aquino) au văzut 
în sistemul aristotelic nu doar un instrument valoros pentru exprimarea dialectică 
a teologiei creştine, ci şi adevărata filosofie, căci aceşti gânditori trebuiau să arate că 
aristotelismul nu includea cu necesitate interpretarea dată de musulmani, fiind nevo- 


Este totuşi adevărat că unii filosofi musulmani, precum Avicenna, au făcut posibile, prin 
lucrările lor, o interpretare creştină a lui Aristotel. 

iţi să se disocieze chiar ei de Averroes şi să facă distincţii clare între aristotelismul lor 
şi acela al gânditorului musulman. 

Pentru a înţelege polemicile lui Toma de Aquino şi ale celorlalţi, este necesar să 
ştim câte ceva despre filosofia medievală islamică. Este, totodată, necesar, din motive 
corelate, să menţionăm faptul că la Paris s-a format o şcoală de filosofi care pretin¬ 
deau că reprezintă aristotelismul integral, iar figura centrală a acestei şcoli a fost cu¬ 
noscutul opozant al lui lui Toma, Siger de Brabant. Acest aristotelism „integral”, aris¬ 
totelismul autentic, după cum considerau chiar reprezentanţii săi, însemna sistemul 
lui Aristotel aşa cum fusese el interpretat de Averroes, comentatorul par excellence. 
Prin urmare, pentru a înţelege această şcoală şi o importantă fază a controverselor 
de la Paris, este necesară o anumită familiarizare cu poziţia lui Averroes în istoria 
filosofiei şi cu doctrina sa. 

Deşi trebuie alocat un spaţiu anume filosofiei islamice, scopul acestei lucrări nu 
constă însă în discutarea acesteia pentru ea însăşi. Chiar dacă este adevărat că ea 
prezintă propriul său interes (de pildă, prin relaţiile sale cu teologia islamică, prin 
încercarea lor de reconciliere şi tensiunea dintre ele, precum şi prin relaţia gândirii 
islamice cu misticismul din interiorul lumii islamice şi relaţia filosofiei islamice cu 
cultura islamică în general), cititorul acestei cărţi nu trebuie să se aştepte aici decât la 
o schiţare a filosofiei islamice din perioada medievală, o abordare care are în vedere 
mai mult influenţa sa asupra creştinătăţii medievale. Această abordare, mai degrabă 
unilaterală, nu are ca scop diminuarea realizărilor filosofiei islamice şi nici nu pre¬ 
supune o negare a interesului pentru această filosofie în sine însăşi, ci este pur şi 
simplu dictată de scopul general şi de subiectul de bază al acestei cărţi, precum şi de 
considerente legate de spaţiu. 

2. Dacă filosofia islamică era corelată cu filosofia creştină în modul care a fost 
menţionat, ea era, totodată, legată de creştinism, la originile sale, ca urmare a faptului 
că primii traducători ai lui Aristotel şi ai altor filosofi antici în arabă au fost creştinii 
sirieni. Prima etapă a constat în traducerea lucrărilor greceşti în siriacă la şcoala din 
Edessa, Mesopotamia, întemeiată de Sfântul Efrem din Nissibis în 363 şi închisă de 
împăratul Zenon în 489, din cauza nestorianismului care prevala în şcoală. La Edes¬ 
sa, unele lucrări ale lui Aristotel, în special cele de logică, alături de Isagoga lui Porfir, 
au fost traduse în siriacă, iar procesul a continuat în Persia, la Nisibe şi Gandisapora, 
unde s-au instalat gânditorii de la Edessa după închiderea şcolii. Aşa s-a realizat tra¬ 
ducerea operelor lui Platon şi Aristotel în limba persană. In secolul al Vl-lea, lucrările 
lui Aristotel şi Porfir şi scrierile lui Pseudo-Dionisie au fost traduse în siriacă în şco¬ 
lile monofizite din Siria. 

A doua etapă a constat în traducerea lucrărilor din siriacă în arabă. Chiar înainte 
de Mahomed (569-632) au existat mai mulţi creştini nestorieni care au trăit printre 
arabi, mai ales ca medici, iar atunci când dinastia Abasizilor a înlocuit dinastia Ome- 
iazilor în 750, cărturarii sirieni au fost invitaţi la curtea arabă din Bagdad. Lucrările 
cu caracter medical au fost traduse primele, însă, ulterior, au început să fie traduse 
lucrări filosofice, iar în 832 a fost întemeiată o şcoală de traducători la Bagdad, institu¬ 
ţie care a realizat versiunea arabă a operelor lui Aristotel, Alexandru din Aphrodisia, 
Themistius, Porfir şi Ammonius. Republica şi Legile lui Platon au fost şi ele traduse, la 
fel şi aşa-numita Teologie a lui Aristotel (în prima parte a secolului al IX-lea), constând 
din compilarea Enneadelor { IV-VI) ale lui Plotin, atribuite în mod eronat lui Aristotel. 
La aceasta se poate adăuga faptul că Liber de Causis, de fapt Institutio Theologica a lui 
Proclos, era, de asemenea, atribuită lui Aristotel. Aceste atribuiri greşite, precum şi 
traducerea în arabă a comentatorilor neoplatonici ai lui Aristotel, au contribuit la 
răspândirea interpretărilor neoplatonice ale sistemului aristotelic printre arabi, care, 
împreună cu alte influenţe, au contribuit la formarea filosofiei islamice, a religiei isla¬ 
mice în sine şi a influenţei gândirii religioase orientale, cum ar fi cea persană. 

3. Filosofii musulmani se pot grupa în două grupuri, cel răsăritean şi cel apusean, 
în acest capitol vom analiza succint trei gânditori care aparţin grupului răsăritean. 

i) Alfarabi, care aparţinea şcolii din Bagdad şi a murit în jurul anului 950, este 
un bun exemplu de gânditor care a fost influenţat puternic de gânditorii antici men¬ 
ţionaţi mai sus. El a contribuit la introducerea în lumea musulmană cultivată a logi¬ 
cii aristotelice, în timp ce prin clasificarea ramurilor filosofiei şi teologiei a separat 
filosofia de teologie. Logica este o propedeutică pentru filosofie, pe care Alfarabi a 
împărţit-o în fizică, incluzând discipinele particulare (printre care şi psihologia, în 
interiorul căreia se trata şi teoria cunoaşterii), metafizică (fizica şi metafizica fiind 
considerate cele două ramuri ale filosofiei teoretice) şi etică sau filosofia practică. 
Schema sa pentru teologie includea ca secţiuni (1) omnipotenţa şi dreptatea divină; 
(2) unitatea şi alte atribute ale lui Dumnezeu; (3) doctrina pedepselor în lumea de 
dincolo; (4) şi (5) drepturile individului şi relaţiile sociale ale musulmanilor. Făcând 
din filosofie un domeniu separat, Alfarabi nu a vrut să suplinească sau să submineze 
teologia islamică, ci a pus schematizarea şi logica în slujba teologiei. 

în plus, Alfarabi a folosit argumentele aristotelice pentru susţinerea existenţei 
lui Dumnezeu. Astfel, presupunând că lucrurile universului sunt mişcate, o idee în 
perfect acord perfect cu teologia islamică, el a argumentat că acestea trebuie să-şi pri¬ 
mească mişcarea de la Primul Mişcător, Dumnezeu. Din nou, lucrurile acestei lumi 
sunt contingente, nu există cu necesitate, esenţa lor nu implică existenţa lor, aşa cum 
se poate demonstra prin faptul că au un moment în care îşi încep existenţa şi unul 

în care încetează să mai existe. Din aceasta rezultă că şi-au primit existenţa şi trebuie 
să se admită existenţa unei Fiinţe care există în mod esenţial, necesar şi este Cauză a 
existenţei tuturor lucrurilor contingente. 

Pe de altă parte, atunci când se discută sistemul general al lui Alfarabi, influenţa 
neoplatonică este evidentă. Astfel, tema emanaţiei este folosită pentru a arăta cum din 
cea mai înaltă Divinitate sau Unu au purces Inteligenţa şi Sufletul Lumii, din ale cărui 
gânduri sau idei purcede Cosmosul, începând de la sferele cele mai înalte sau mai ex¬ 
terioare până la sferele cele mai joase sau interioare. Trupurile sunt compuse din ma¬ 
terie şi formă. Inteligenţa umană este iluminată de inteligenţa cosmică, care este inte¬ 
lectul activ al omului (vouq etuktptoc;) potrivit teoriei lui Alexandru din Aphrodisia. 
Mai mult, iluminarea intelectului uman este o explicaţie pentru armonizarea concep¬ 
telor noastre cu lucrurile, de vreme ce Ideile divine sunt, în acelaşi timp, paradigma şi 
sursa conceptelor din gândirea umană şi a formelor din lucruri. 

Această doctrină a iluminării este corelată nu doar cu neoplatonismul, ci şi cu 
misticismul oriental. Alfarabi însuşi a devenit adeptul şcolii mistice sau sectei sufite, 
iar filosofia sa a avut o orientare religioasă. îndatorirea supremă a omului este cu¬ 
noaşterea lui Dumnezeu şi, aşa cum procesul general al universului este asemenea 
unui flux care porneşte şi se întoarce la Dumnezeu, la fel ar trebui şi omul, care pur¬ 
cede de la Dumnezeu prin procesul emanaţiei şi este iluminat de El, să se străduiască 
să revină la Dumnezeu asemănându-se cu El. 

ii) Cel mai mare filosof islamic din grupul răsăritean este fără nicio îndoială Avi- 
cenna sau Ibn Şina (980-1037), adevăratul creator al unui sistem scolastic în lumea 
islamică.' De origine persană, născut lângă Buhara, Avicenna a fost educat în arabă, 
iar majoritatea operelor sale, foarte numeroase de altfel, au fost scrise în această lim¬ 
bă. Un copil precoce, Avicenna a studiat succesiv Coranul, literatura arabă, geome¬ 
tria, jurisprudenţa şi logica. Depăşindu-şi mentorii, băiatul a studiat singur teologia, 
fizica, matematica şi medicina, iar la vârsta de şaisprezece ani era deja medic practici¬ 
an. S-a dedicat timp de un an şi jumătate studiului filosofiei şi logicii, însă doar după 
ce a citit un comentariu al lui Alfarabi a reuşit să înţeleagă Metafizica lui Aristotel, 
pe care o citise, după cum singur spune, de patruzeci de ori fără a o putea înţelege. 
Restul vieţii lui Avicenna a fost agitat şi plin de evenimente, căci filosoful a îndeplinit 
funcţia de vizir sub domnia mai multor sultani şi a practicat medicina, trăind suişuri¬ 
le şi coborâşurile vieţii, cât şi favoarea sau duşmănia prinţilor. întotdeauna Avicenna 


' Numele Avicenna, prin care Ibn Şina a fost cunoscut în lumea medievală, provine din ver¬ 
siunea ebraică. Aven Şina. 

a rămas filosof, continuându-şi studiile şi scrierile oriunde se afla, în închisoare sau 
pe şaua calului. A murit la Hamadan, la vârsta de 57 de ani, după ce şi-a îndeplinit 
ritualurile religioase, s-a căit pentru păcatele sale, a făcut pomeni şi şi-a eliberat scla¬ 
vii. Lucrarea sa fundamentală este As-Sifa, cunoscută în Evul Mediu ca Sufficientiae, 
cuprinzând logica, fizica (în care erau incluse ştiinţele naturale), matematica, psiholo¬ 
gia şi metafizica. Najat e o colecţie de texte reluate din prima lucrare şi aranjate într-o 
ordine diferită. 

împărţirea filosofiei în logică, propedeutica filosofiei, filosofi e speculativă (fizică, 
matematică şi teologie) şi filosofie practică (etică, economie şi politică) nu prezintă 
aspecte remarcabile, cu excepţia faptului că teologia este împărţită în teologie primară 
(echivalentul ontologiei şi al teologiei naturale) şi teologie secundară (incluzând temele 
islamice), ceea ce distinge teologia islamică de cea greacă. însă metafizica sa, în pofida 
împrumuturilor din Aristotel şi din neoplatonism, prezintă şi unele caracteristici pro¬ 
prii, care dovedesc că, oricât de mult ar fi preluat de la alţi filosofi, Avicenna şi-a gândit 
sistemul cu multă atenţie şi în mod independent şi a elaborat totul într-un sistem 
specific. De pildă, deşi este de acord cu Aristotel atunci când plasează studiul fiinţei 
în domeniul metafizicii, Avicenna foloseşte o ilustrare nearistotelică pentru a arăta că 
gândirea concepe cu necesitate ideea de fiinţă, deşi aceasta este dobândită, de obicei, 
prin experienţă. Să ne imaginăm un om creat brusc, care nu poate să vadă şi să audă, 
care pluteşte în spaţiu şi ale cărui membre sunt astfel dispuse încât nu se pot atinge 
unul pe altul. Presupunând că nu se poate folosi de simţuri şi că nu poate dobândi 
noţiunea de fiinţă prin simţul văzului şi cel tactil, va fi el oare incapabil să îşi formeze 
această noţiune? Răspunsul este „nu", deoarece el va fi conştient şi îşi va afirma pro¬ 
pria existenţă aşa că, deşi nu poate dobândi noţiunea de fiinţă prin experienţă directă, 
externă, el va fi capabil să o dobândească cu ajutorul propriei capacităţi reflexive. 1 

în concepţia lui Avicenna, noţiunea de necesitate este, la rândul său, o noţiune 
fundamentală, căci, pentru el, toate fiinţele sunt necesare. Trebuie distinse însă două 
tipuri de necesitate. Un obiect particular nu este necesar în sine însuşi, cu alte cuvinte 
esenţa sa nu presupune existenţa necesară, lucru indicat de faptul că, la un moment 
dat, el începe să existe, iar apoi dispare, ci este necesar în sensul că existenţa sa este de¬ 
terminată de acţiunea necesară a unei cauze exterioare. Prin urmare, o existenţă con¬ 
tingenţă înseamnă pentru Avicenna o fiinţă a cărei existenţă nu se datorează esenţei fi¬ 
inţei însăşi, ci acţiunii necesare a unei cauze externe. Asemenea fiinţe sunt cauzate şi, 
prin urmare, „contingente", însă, cu toate acestea, acţiunea cauzei este determinată. 


Sifa, I, 281 şi 363. 

Acest fapt îl determină pe Avicenna să argumenteze că lanţul cauzal nu poate 
fi nelimitat, căci nu ar mai exista nicio raţiune pentru existenţa a ceva, ci trebuie să 
existe o cauză primă care nu este cauzată de o alta. Această Fiinţă ce nu e cauzată de 
nimic, Fiinţa necesară, nu poate să-şi primească esenţa de la o alta, iar existenţa sa 
nu poate forma o parte din esenţa ei, de vreme ce compunerea părţilor ar presupune 
o cauză anterioară unificatoare. Esenţa şi existenţa trebuie să fie identice în Fiinţa 
necesară. Această Fiinţă ultimă este necesară în sine însăşi, în timp ce fiinţele „con¬ 
tingente” nu sunt necesare în ele însele, ci doar prin altele, astfel încât conceptul de 
„fiinţă”, aplicat la fiinţa necesară şi la cea contingenţă, nu are acelaşi sens. Prin urma¬ 
re, ele nu sunt speciile unui singur gen; Fiinţa aparţine par excellence în mod corect 
şi primordial Fiinţei necesare şi este predicată pentru fiinţa contingenţă doar în mod 
secundar şi prin analogie. 

în strânsă legătură cu distincţia dintre posibil şi necesar este distincţia dintre po- 
tenţă şi act. Potenţa, după cum a afirmat Aristotel, este principiul transformării în 
altceva, iar acest principiu poate să existe fie în cel ce acţionează (potenţa activă), fie 
în cel asupra se acţionează (potenţa pasivă). Mai mult, există grade de potenţă şi act, 
distribuite între limita inferioară, potenţa pură, materia primă şi limita superioară, 
actul pur, Fiinţa necesară, deşi Avicenna nu foloseşte formularea „Actul Pur" quoad 
verbum.' Din această poziţie, Avicenna demonstrează că Dumnezeu este Adevărul, 
Binele, Iubirea şi Viaţa. De pildă, Fiinţa care este mereu în act, fără potenţă şi priva¬ 
ţiune, trebuie să fie Binele absolut, iar pentru că atributele divine sunt inseparabile 
ontologic, Binele divin trebuie să fie identic cu Iubirea absolută. 

Deoarece Dumnezeu este Binele absolut, El tinde cu necesitate să îşi împartă bu¬ 
nătatea, să o emane, iar aceasta înseamnă că El creează în mod necesar. Deoarece 
Dumnezeu este Fiinţa necesară, toate atributele Sale trebuie să fie necesare. El este, 
prin urmare, Creator în mod necesar. însă acest fapt conduce la concluzia potrivit 
căreia creaţia este eternă deoarece, dacă Dumnezeu este în mod necesar Creator şi 
Dumnezeu este etern, creaţia trebuie să fie eternă. Mai mult chiar, dacă Dumnezeu 
creează prin necesitatea naturii Lui, rezultă că nu există alegere liberă în creaţie, că 
Dumnezeu nu poate crea altfel sau alte lucruri decât cele pe care Ie creează. însă 
Dumnezeu poate crea în mod nemijlocit lucrurile de aceeaşi natură ca a sa; este im¬ 
posibil pentru Dumnezeu să creeze cele materiale în mod direct. Prima fiinţă care 
purcede din Dumnezeu este primul Intelect. Acesta este creat în sensul că purcede 
din Dumnezeu; îşi primeşte existenţa şi astfel începe diada. în timp ce în Unu nu 


„ca atare” (lb. lat., n.r.). 

există diada, în intelectul primordial există diada esenţei şi a existenţei, căci existenţa 
este primită, dar şi o diadă a cunoaşterii, căci Intelectul primar cunoaşte pe Unu 
sau pe Dumnezeu ca necesar şi pe sine ca posibil. Astfel, Avicenna deduce cele zece 
tipuri de inteligenţă, care conţin o diversitate tot mai pronunţată, reuşind astfel să 
umple golul dintre unitatea lui Dumnezeu şi multiplicitatea creaţiei. A zecea inteli¬ 
genţă este „cea care conferă forme", forme care sunt primite în materia primă, pură 
potenţialitate (sau potenţialitate „lipsită” de formă şi astfel, intr-un sens, „rea”), care 
devine capabilă de multiplicare în cadrul speciilor. Diversele forme de inteligenţă 
se pot deosebi între ele prin apropierea mai mare sau mai mică de Unu şi prin sim¬ 
plitatea descrescătoare în procesul emanaţiei. însă, deoarece materia este principiul 
individuaţiei, aceeaşi formă specifică poate fi multiplicată într-o mulţime de obiecte 
concrete individuale, deşi materia primă trebuie mai întâi să fie extrasă din starea 
ei de indeterminare şi pregătită pentru receptarea formelor specifice, mai întâi prin 
forma corporeitatis' şi, ulterior, prin acţiunea cauzelor externe care pregătesc materia 
pentru receptarea unei anumite forme specifice. 

A zecea inteligenţă are o altă funcţie pe lângă aceea de Datorformarum , 2 căci exer¬ 
cită şi funcţia intelectului activ la om. în analiza gândirii abstracte, Avicenna nu va da 
credit intelectului uman în privinţa actului final al abstracţiei, aprehensiunea univer¬ 
salului în starea de pură inteligibilitate, căci aceasta ar însemna-că intelectul trece de 
la starea de potenţă la cea de act doar prin propria putere. Or, niciun agent nu poate 
trece de la potenţa pasivă la act decât prin influenţa unui agent extern, dar asemănă¬ 
tor lui. Ca urmare, Avicenna a deosebit intelectul activ de cel pasiv, dar a considerat 
că intelectul activ este separat şi unitar şi iluminează intelectul uman sau îi conferă 
capacitatea intelectuală şi abstractă de percepere a esenţelor (esenţa sau universalul 
post rem, care e distinct de esenţa ante rem şi de cea in re). 

Ideea lui Avicenna despre creaţia necesară şi respingerea faptului că Unul ar avea 
o cunoaştere directă a multiplicităţii obiectelor concrete l-a dus la deosebiri faţă de 
viziunea teologiei Coranului. Tocmai de aceea, a căutat să reconcilieze sistemul lui 
aristotelico-neoplatonist cu Islamismul tradiţional. De pildă, în ciuda doctrinei lui 
despre separaţia intelectului activ, nu a respins nemurirea sufletului uman, susţi¬ 
nând o doctrină a sancţiunilor din viaţa de apoi, deşi a interpretat-o într-o manieră 
intelectualistă, afirmând că răsplata constă în cunoaşterea obiectelor inteligibile, iar 


' „forma corporală" (lb. lat., n.r.). 
2 „dătător de formă” (lb. lat., n.r.). 

pedeapsa în privarea de o astfel de cunoaştere. 1 De asemenea, deşi analiza şi explicarea 
creaţiei şi relaţia lumii cu Dumnezeu presupuneau o teorie a emanaţiei şi tindea astfel 
spre panteism, a încercat să se apere de acuza de panteism, susţinând distincţia dintre 
esenţă şi existenţă în toate fiinţele care purced nemijlocit sau mijlocit din Dumnezeu. 
Este posibil ca doctrina islamică despre omnipotenţa divină, atunci când este inter¬ 
pretată „speculativ", să tindă spre panteism şi se poate ca unele principii fundamen¬ 
tale ale sistemului lui Avicenna să favorizeze panteismul, însă, cu siguranţă, el nu a 
fost panteist prin intenţie. 

în secolul al XlI-lea, atunci când fragmente din operele lui Avicenna au fost tradu¬ 
se în latină, creştinii s-au confruntai pentru prima dată cu un sistem care avea să exer¬ 
cite o atracţie puternică asupra multor gânditori. Astfel, Gundissalinus (mort în 1151) 
a tradus în latină traducerea spaniolă realizată de Ioannes Hispanus (Avendeath) şi a 
folosit gândirea lui Avicenna în lucrarea De Anima, urmând psihologia lui Avicenna 
(a citat de pildă alegoria acestuia despre „omul zburător”), deşi l-a părăsit pe Avicenna 
în favoarea lui Augustin, atunci când a considerat că intelectul activ, ca sursă a ilumi¬ 
nării, este identic cu Dumnezeu. Mai mult chiar, în lucrarea De Processione Mundi, a 
căutat să reconcilieze cosmogonia lui Avicenna cu doctrina creştină, deşi exemplul 
lui în această privinţă nu a fost urmat. înainte ca Metafizica lui Aristotel să fie dispo¬ 
nibilă în întregime, nu se ştia cu precizie care doctrine să fie atribuite lui Avicenna 
şi care lui Aristotel. Astfel, Roger Bacon a considerat că Avicenna l-ar fi urmat pe 
Aristotel, deşi el (Bacon) nu cunoştea cărţile M şi N din Metafizica şi nu putea astfel să 
verifice adevărul sau neadevărul acestei presupuneri. Rezultatul a fost că Guillaume 
d’Auvergne (mort în jurul anului 1249), primul opozant viguros al lui Avicenna, a 
atribuit cosmogonia acestuia lui Aristotel însuşi. Această cosmogonie, spunea Guilla¬ 
ume, era greşită pentru că admitea intermediare în procesul creaţiei, atribuind astfel 
fiinţelor create o putere divină, nega libertatea divină, afirmând eternitatea lumii, fă¬ 
cea din materie principiul individuaţiei şi considera intelectul activ separat ca fiind ca¬ 
uza eficientă a sufletelor umane. Guillaume l-a urmat, cu toate acestea, pe Avicenna, 
introducând în scolastica latină distincţia dintre esenţă şi existenţă. Mai mult, negând 
doctrina lui Avicenna despre intelectul activ, l-a identificat pe acesta cu Dumnezeu. 


1 Trebuie menţionat că doctrina averroistă a unităţii intelectului pasiv sau potenţial a fost cea 
care a condus in mod necesar la negarea nemuririi persoanei. Doctrina unităţii intelectului 
activ nu implică o asemenea respingere, iar intelectul activ este identificat cu un intelect 
subordonat sau cu Dumnezeu în funcţia Sa de revelator. Asemenea lui Aristotel, este 
posibil ca el să nu fi crezut in nemurirea individuală, însă respingerea acesteia nu rezultă 
cu necesitate din doctrina sa despre intelectul activ, aşa cum se întâmplă în cazul doctrinei 
lui Averroes. în acest punct, poziţia lui Avicenna şi cea a lui Averroes se deosebesc clar. 

Alţi gânditori, cum ar fi Alexander din Hales, Jean de la Rochelle şi Sf. Albert, deşi ne¬ 
gau doctrina intelectului activ separat, au folosit teoria lui Avicenna despre abstracţie 
şi necesitatea iluminării, în timp ce Roger Bacon şi Roger Marston au considerat că 
eroarea lui Avicenna consta doar în faptul că nu ar identifica intelectul activ şi separat 
cu Dumnezeu. Fără să dezvoltăm problema influenţei lui Avicenna, care ar necesita 
o monografie distinctă, se poate spune că el a influenţat scolastica latină cu privire la 
cel puţin trei teme, cea a cunoaşterii şi iluminării, a relaţiei dintre esenţă şi existenţă 
şi a materiei ca principiu al individuaţiei. 1 Faptul că gânditorii scolastici au criticat 
concepţia lui Avicenna nu înseamnă că aceştia au respins orice idee avicenniană. De 
pildă, Toma a considerat că e necesar să critice modul în care filosoful musulman a 
tratat posibilul, 2 dar acest lucru nu înseamnă că Toma nu şi-a exprimat propria lui 
poziţie parţial prin raportare la doctrina lui Avicenna, chiar dacă este greu de evaluat 
gradul precis al influenţei exercitate de acesta din urmă asupra celor mai mari scolas¬ 
tici. Scotus a fost mult mai influenţat de Avicenna decât a fost Toma, deşi nu a fost 
numit niciodată un discipol al lui Avicenna. 

iii) Algazel (1058-1111), care a predat o vreme la Bagdad, s-a opus concepţiilor lui 
Alfarabi şi Avicenna din perspectiva tradiţionalismului mahomedan. în Maqasid, sau 
Intentiones Philosophorum, el abordează concepţiile celor doi filosofi, iar lucrarea sa, 
tradusă în latină de Gundissalinus, dă impresia că Algazel ar fi fost de acord cu opi¬ 
niile exprimate. Astfel, Guillaume d’Auvergne i-a pus alături, atacându-i ca „adepţi ai 
lui Aristotel” pe Alfarabi, Algazel şi Avicenna, fără a fi conştient că Algazel a criticat 
sistemele celor doi filosofi în lucrarea Destructio philosophorum , 3 în care căuta să arate 
cât de mult se contrazic filosofii. Această lucrare l-a determinat mai târziu pe Aver- 
roes să scrie Destructio destructionis philosophorum. în Renaşterea ştiinţelor religioase, el 
oferă viziunea sa pozitivă, apărând doctrina tradiţională a creaţiei lumii în timp şi din 
nimic împotriva concepţiei lui Avicenna privitoare la emanaţie şi la eternitatea lumii. 
Algazel a susţinut, totodată, doctrina caracterului universal al cauzalităţii divine, fă¬ 
când ca legătura dintre cauză şi efect să depindă de puterea divină, nu doar de o activi¬ 
tate cauzală a fiinţelor create. Filosoful înţelege consecinţele sau conjuncţia constantă 
şi ajunge la concluzia relaţiei dintre cauză şi efect, deşi succesiunea evenimentelor 
este datorată puterii şi acţiunii lui Dumnezeu. Cu alte cuvinte, Algazel a susţinut o 
doctrină ocazionalistă. 


1 Despre influenţa lui Avicenna, cf. Roland-Gosselin, comentariu la De ente et essentia, pp. 59 
şi 150. 

2 Cf. De Pot., 5.3; Contra Gent., 2, 30. 

3 Mai adecvat ar fi titlul lncoherentia philosophorum. 

Algazel a fost departe de a fi doar un filosof care a dorit să contraatace tendinţele 
ne-ortodoxe ale predecesorilor săi de orientare elenistică, fiind un eminent sufist, un 
gânditor mistic şi spiritual. Părăsind Bagdadul, el s-a retras în Siria, unde a trăit în 
contemplaţie şi ascetism. Uneori revenea din asceză şi a avut discipoli, întemeind un 
soi de colegiu teologic şi o şcoală de sufîsm în localitatea unde se retrăsese, Tus. Sco¬ 
pul major al vieţii sale a fost, însă, renaşterea religiei în sensul misticismului. Bazân- 
du-se nu doar pe sursele islamice, ci şi pe idei neoplatonice şi chiar pe unele idei pre¬ 
luate din iudaism şi creştinism, Algazel a construit un sistem personalist, ne-panteist. 
Unele formulări ale lui Algazel par, la o primă vedere, că ar include aspecte panteiste, 
dar neoplatonismul său a fost pus mai degrabă in slujba misticismului religios decât 
în slujba speculaţiei. El nu identifică lumea cu Dumnezeu, însă folosirea doctrinelor 
islamice despre predestinare şi puterea divină omnicauzală, îmbinate cu misticism 
religios accentuat, l-au condus la un soi de panteism. Monoteismul semitic, văzut în 
lumina neoplatonismului, dublat de misticism, nu puteau, probabil, să îl conducă în 
altă direcţie. în domeniul speculaţiei filosofice, Algazel adoptă o atitudine oarecum 
sceptică şi întruchipează protestul misticismului religios împotriva raţionalismului, 
precum şi cel al teologiei islamice împotriva filosofiei aristotelice. 

4. Cadrul cultural al filosofilor islamici din Vest a fost asigurat de civilizaţia is¬ 
lamică strălucitoare care s-a dezvoltat în Spania în secolul al X-lea şi care, la acea 
vreme, era net superioară celei oferite de creştinismul occidental. Primul filosof din 
grupul occidental a fost Ibn Masarrah (mort în 931) care a adoptat idei ale lui Pseu- 
do-Empedocle, iar Avempace sau Ibn Bajja (mort in 1138) şi Abubacer sau Ibn Tufail 
(mort în 1185) au reprezentat tendinţele mistice. Cea mai valoroasă figură a acestui 
grup a fost, cu siguranţă, Averroes, care ocupă această poziţie proeminentă în grupul 
apusean, aşa cum Avicenna este situat pe primul loc în grupul răsăritean. Averroes, 
sau Ibn Rusd (Comentatorul pentru scolasticii latini), s-a născut la Cordoba în 1126 ca 
fiu al unui judecător. După studii de teologie, jurisprudenţă, medicină, matematică 
şi filosofie, el a ocupat posturi juridice, mai întâi la Sevilla şi apoi la Cordoba. Devine 
medic al califului în 1182. Cade în dizgraţia califului Al-Mansur şi este alungat de la 
Curte. Pleacă în Maroc unde moare în 1198. 

Fiind convins că geniul lui Aristotel a fost culmea inteligenţei umane, Averroes 
s-a devotat compunerii de comentarii. Acestea se grupează în trei clase: i) comen¬ 
tariile mici sau medii, în care Averroes prezintă conţinutul doctrinelor aristotelice, 
adăugând propriile explicaţii şi dezvoltări, astfel încât nu e întotdeauna uşor de deo¬ 
sebit ce provine de la Aristotel şi ce îi aparţine lui Averroes; ii) comentariile ample în 
care Averroes prezintă mai întâi o parte din textul aristotelic şi adaugă, ulterior, pro¬ 
priul comentariu şi iii) micile comentarii (parafraze sau compendii), în care prezintă 

concluziile la care a ajuns Aristotel, dar nu şi dovezile şi referinţele istorice, texte 
gândite pentru studenţii care nu aveau acces la sursă sau la comentariile mai bogate. 
(Aparent, Averroes a compus comentariile medii şi compendiile înaintea celor mari), 
întregul Organon aristotelic din comentariile mai mici şi din compendii s-a păstrat, 
alături de traducerile latine ale tuturor celor trei clase de comentarii pentru Analiticele 
Secunde, Fizica, De Caelo, De Anima şi Metafizica. Alături de acestea şi de alte comen¬ 
tarii din traducerile latine, scolasticii creştini se aflau în posesia răspunsului dat de 
Averroes lui Algazel (Destructio destructionis philosophorum), a mai multor lucrări de 
logică, a unei scrisori despre relaţia dintre inteligenţa abstractă şi om şi a unei lucrări 
despre beatitudinea sufletului ş.a. 

Scara metafizică urcă de la materia pură, ca limită inferioară, la Actul pur. Dum¬ 
nezeu, ca limita cea mai înaltă, iar între aceste limite se află lucruri compuse din po- 
tenţă şi act care formează Natura naturata. (Formulările din traducerea latină, Natura 
naturans şi Natura naturata, reapar în sistemul lui Spinoza). Materia primă, ca echi¬ 
valent al nefiinţei, ca pură potenţialitate şi absenţă a oricărei determinaţii, nu poate 
fi termenul actului creator: ea este co-eternă lui Dumnezeu. Dar Dumnezeu extrage 
formele lucrurilor materiale din potenţa materiei pure şi creează cele zece forme de 
Intelect, corelate extrinsec cu sferele, astfel că teoria lui Avicenna despre emanaţie 
este evitată şi panteismul real este exclus. Dar ordinea creaţiei sau generarea lucruri¬ 
lor este determinată. 

Chiar dacă respingerea teoriei lui Avicenna despre emanaţie îl face pe Averroes 
mult mai tradiţionalist decât înaintaşul său, el nu îl urmează pe acesta şi în problema 
nemuririi individuale. Averroes l-a avut, într-adevăr, în vedere pe Themistius şi pe 
alţi comentatori atunci când a afirmat că intellectus materialis este aceeaşi substanţă 
cu intellectus agens şi că ambele supravieţuiesc morţii, însă l-a urmat pe Alexandru 
din Aphrodisia atunci când a pretins că această substanţă este un intelect separat şi 
unitar. (Este vorba de intelectul Lunii, sfera cea mai apropiată de pământ.) Intelectul 
individual pasiv din om devine, sub acţiunea intelectului activ, „intelectul receptor”, 
absorbit de intelectul activ într-o asemenea măsură încât, deşi supravieţuieşte morţii 
trupului, el nu supravieţuieşte ca existenţă individuală şi personală, ci doar ca mo¬ 
ment în inteligenţa universală şi comună a speciei umane. Prin urmare, se poate vor¬ 
bi de nemurire, dar nu de o nemurire personală. Această concepţie a fost vehement 
contestată de Toma de Aquino şi de alţi scolastici, deşi a fost menţinută de averroiştii 
latini ca un adevăr filosofic. 

Mai interesantă, totuşi, decât doctrina filosofică a lui Averroes este concepţia sa 
despre relaţia generală a filosofiei cu teologia. Pentru că a considerat că Aristotel a fost 

cel care a realizat cunoaşterea totală a omenirii,' modelul perfecţiunii umane, şi că a 
fost autorul unui sistem reprezentând adevărul suprem şi pentru că l-a interpretat ca 
susţinător al unicităţii intelectului activ şi al doctrinei eternităţii materiei, Averroes a 
încercat să realizeze o reconciliere a ideilor sale filosofice cu teologia tradiţională isla¬ 
mică, mai ales că erau numeroşi cei care doreau să-l acuze de erezie, pentru admiraţia 
sa faţă de un gânditor păgân. în consecinţă, el a căutat să realizeze această reconci¬ 
liere prin teoria aşa-numitului „adevăr dublu”. Aceasta nu înseamnă că o propoziţie 
poate fi adevărată în filosofie şi falsă în teologie sau vi ce versa: teoria sa presupune că 
unul şi acelaşi adevăr este înţeles clar în filosofie şi exprimat alegoric în teologie. For¬ 
mularea ştiinţifică a adevărului este realizată doar în filosofie, însă acelaşi adevăr este 
exprimat în teologie, însă într-o manieră diferită. învăţarea prin imagini a Coranului 
exprimă adevărul într-un mod inteligibil pentru omul comun, pentru cel analfabet, 
în timp ce filosoful îndepărtează învelişul alegoric şi atinge adevărul „neîmpodobit", 
eliberat de capacanele Vorstellung- ului. Ideea lui Averroes despre relaţia filosofiei cu 
teologia se aseamănă cu aceea a lui Hegel, însă este şi a fost considerată innaceptabilă 
pentru teologii islamici tradiţionali, deşi nu era vorba de ideea absurdă că o propoziţie 
poate fi adevărată în filosofie, în timp ce una diametral opusă ar fi adevărată în teolo¬ 
gie. Ceea ce a făcut Averroes a fost să subordoneze filosofiei teologia, să o facă pe cea 
din urmă judecătoarea celei dintâi, astfel încât filosofului să îi revină obligaţia de a 
decide de ce are nevoie doctrina teologică pentru a fi alegoric interpretată şi în ce mod 
ar trebui interpretată. Această concepţie a fost acceptată de averroiştii latini, însă tot 
ea s-a aflat la originea ostilităţii teologilor islamici la adresa lui Averroses şi a filosofiei 
în general. în ceea ce priveşte afirmaţiile atribuite lui Averroes, care, dacă sunt consi¬ 
derate literal, implică faptul că o propoziţie, de pildă cea care afirmă că intelectul activ 
este unul din punct de vedere numeric, este adevărată în filosofie şi falsă în teologie, 
s-a sugerat că acestea reprezintă doar o modalitate sarcastică de a spune că doctrina 
teologică este un nonsens. Atunci când Averroes susţine că unele propoziţii sunt ade¬ 
vărate în teologia fideistă a conservatorilor care respingeau filosofia, el vrea să afirme 
că ele sunt „adevărate” în Şcoala duşmanilor cunoaşterii, adică că aceste propoziţii 
sunt pur şi simplu false. El nu a fost simpatizat de tradiţionalişti, după cum nici el 
nu i-a simpatizat, iar atitudinea sa în această problemă a dus la interzicerea studiului 
filosofiei greceşti în Spania islamică şi la arderea lucrărilor sale filosofice. 

5. Influenţa lui Averroes asupra creştinismului latin va fi o temă abordată în ca¬ 
pitolele următoare. Este, probabil, important să adaug acum câteva cuvinte despre 


De Anima, 3, 2. 

atitudinea lui Dante (1265-1321) faţă de filosofii arabi. 1 Problema atitudinii lui Dante 
cu privire la filosofii arabi a apărut atunci când gânditorii au început să se întrebe în 
mod serios şi fără prejudecăţi de ce Dante, care în Divina Comedie îl aşază pe Maho- 
med în Infern, i-a aşezat pe Averroes şi pe Avicenna în Limb, în timp ce pe averroistul 
latin Siger de Brabant îl descoperim în Paradis unde este elogiat de Toma de Aquino, 
unul dintre opozanţii cei mai ardenţi ai lui Siger. Cu siguranţă, Dante îi considera pe 
Avicenna şi pe Averroes filosofi şi astfel se explică de ce i-a plasat pe cei doi gânditori 
islamici într-o poziţie atât de înaltă. Nefiind creştini, el a considerat că nu-i poate scoa¬ 
te din Infern aşa că i-a plasat în Limb. Pe de altă parte, Siger a fost creştin, iar Dante a 
putut să-l plaseze în Paradis. Faptul că i-a dat lui Toma de Aquino rolul de a rosti un 
elogiu la adresa lui Siger şi l-a aşezat în partea stângă a lui Toma, în timp ce Albert cel 
Mare se află în dreapta lui Toma este explicabil, dacă ne amintim că sistemul tomist 
presupune o filosofie construită doar pe raţiunea naturală, iar ideea de a construi o 
filosofie întemeiată doar pe raţiune era exact ceea ce susţinuse Siger de Brabant. Nu 
trebuie să presupunem, însă, că Dante a aprobat viziunea lui Siger, ci că l-a considerat 
pe acesta simbolul „fîlosofiei pure”. 

Cu toate acestea, de ce i-a individualizat Dante pe Avicenna, Averroes şi Siger de 
Brabant? Doar pentru că aceştia erau filosofi sau Dante le datora ceva musulmanilor? 
Bruno Nardi 2 3 a arătat, tema fiind reluată de Asin Palacios, J că Dante datora multe idei 
din filosofia sa unor gânditori precum Alfarabi, Avicenna, Algazel şi Averroes, cum 
ar fi doctrina luminii lui Dumnezeu, teoria Intelectului, influenţa sferelor cereşti, 
ideea că doar partea intelectivă a sufletului este creată direct, nevoia de iluminare 
pentru actul intelectiv etc. Unele dintre aceste idei erau deja prezente în tradiţia au- 
gustiniană, e adevărat, dar s-a demonstrat că Dante, departe de a fi un simplu tomist, 
era destul de îndatorat gândirii islamice şi lui Averroes în special. Acest lucru explică 
de ce el îl tratează astfel pe acest eminent filosof musulman şi de ce îi plasează în 
Paradis pe cei mai importanţi averroişti latini. 


1 Pentru mai multe completări la acest subiect, vezi pp. 439-440. 

2 Intomo al tomismo di Dante e alia questione di Sigien (Giomale Dantesco, XXII, 5). 

3 Islam and the Divine Comedy (trad. engl. prescurtată, London, 1926). 

CAPITOLUL XX 


FILOSOFIÂ EVREIASCĂ 

Cabala - Avicebron - Maimonide. 


i. Filosofia evreiască îşi datorează existenţa relaţiilor cu alte naţiuni şi culturi. în pri¬ 
mul volum al acestei istorii am analizat deja gândirea lui Filon, evreul din Alexandria 
(c.25 î.Chr. - c.40 d.Chr.), care a încercat să reconcilieze teologia biblică iudaică cu 
filosofia greacă, realizând un sistem în care au fost împletite elemente ale tradiţiei 
platonice (teoria Ideilor), ale stoicismului (doctrina Logosului) şi ale gândirii orientale 
(fiinţele intermediare). Filon accentuează puternic transcendenţa lui Dumnezeu, iar 
această insistenţă asupra transcedenţei a fost caracteristică doctrinei Cabalei, modi¬ 
ficată de greci, în special de teoriile platonice. Cabala conţinea două lucrări, Jezirah 
(creaţia), compusă probabil după mijlocul secolului al IX-lea, şi Sohar (strălucirea), 
compusă de la începutul secolului al XlII-lea şi transpusă în scris de către un evreu 
spaniol în jurul anului 1300, ulterior fiind făcute adăugiri şi comentarii. Filosofia ca- 
balistă prezintă influenţe ale neoplatonismului în ceea ce priveşte doctrina emanaţiei 
şi a fiinţelor intermediare situate între Dumnezeu şi lume, iar unul dintre canalele 
prin care neoplatonismul a influenţat elaborarea filosofiei emanaţioniste din Sohar a 
fost gândirea evreului spaniol cunoscut scolasticilor latini sub numele Avicebron. 

2. Salomon Ibn Gabirol, sau Avicebron (numit astfel de către scolasticii latini, care 
credeau că era arab), s-a născut la Malaga în jurul anului 1021, a fost educat la Za- 
ragoza şi a murit în 1069-1070. Avicebron a fost influenţat de filosofia arabă, iar 
lucrarea sa fundamentală, Fons Vitae, a fost iniţial scrisă în arabă. Originalul arab nu 
mai există, însă s-a păstrat lucrarea în traducerea latină a lui Ioannes Hispanus (Aven- 
death) şi Dominicus Gundissalinus. Lucrarea conţine cinci cărţi şi a avut o influenţă 
considerabilă asupra scolasticilor creştini. 

Influenţa neoplatonică se manifestă în schema emanaţionistă a filosofiei lui Avice¬ 
bron. în vârful ierarhiei şi sursă a tuturor fiinţelor limitate este, desigur, Dumnezeu, 
care este unul şi incognoscibil prin raţiunea discursivă, însă poate fi cunoscut prin 
intuiţia extazului. La acestea, Avicebron a adăugat o doctrină specifică privitoare la 
voinţa divină prin care sunt create sau din care emană toate fiinţele inferioare. Voinţa 
divină, asemenea lui Dumnezeu însuşi, transcende compoziţia materiei şi formei şi 
poate fi cunoscută doar prin experienţă mistică, însă relaţia exactă dintre voinţa divi¬ 
nă şi Dumnezeu nu este uşor de determinat. Distincţia dintre esenţa divină şi voinţa 

divină face ca aceasta din urmă să fie o ipostază distinctă, deşi, pe de altă parte, voinţa 
divină este descrisă ca fiind Dumnezeu însuşi, ca un ad extra activ, ca Dumnezeu în 
manifestarea Sa. în orice caz, este vorba de o substituire a Voinţei cu Logosul. De la 
Dumnezeu, via voinţa divină, fie că e vorba de Dumnezeu sub un anumit aspect sau 
de o ipostază distinctă, purcede spiritul cosmic sau Sufletul Lumii, inferior lui Dum¬ 
nezeu şi compus din materie şi formă, materia universalis şi forma universalis. Din 
Sufletul Lumii, în schimb, purced spiritele pure şi lucrurile materiale. 

Aspectul cel mai interesant al sistemului lui Avicebron nu îl reprezintă schema 
emanaţionistă, ci doctrina sa despre alcătuirea hilomorfică a tuturor fiinţelor inferi¬ 
oare în raport cu Dumnezeu, o doctrină îndatorată măcar indirect lui Plotin şi care 
a influenţat o tradiţie a scolasticii creştine. Din Sufletul Lumii purced formele indi¬ 
viduale, dar şi materia spirituală, prezentă în Inteligenţă şi în sufletul raţional şi în 
materia corporală. Materia, care, in sine, nu implică corporalitatea, este principiul 
limitării şi al finitudinii în toate fiinţele create: compoziţia hilomorfică a fiinţelor este 
cea care le separă de Dumnezeu, căci în Dumnezeu nu există nimic compus. Această 
doctrină a alcătuirii universale hilomorfice a tuturor fiinţelor create a fost afirmată şi 
de Bonaventura, marele contemporan franciscan al lui Toma de Aquino. Mai mult, 
există o multitudine de forme în fiecare fiinţă care conţine în sine o pluralitate de 
grade de perfecţiune, aşa cum fiinţa umană, microcosmosul, posedă perfecţiuni ale 
materialităţii, ale vieţii vegetative, senzoriale şi intelectuale. Fiecare fiinţă materială 
posedă forma corporeitatis, însă trebuie în continuare să îşi primească locul determinat 
în ierarhia fiinţei. Aceasta se realizează prin primirea formei sau formelor prin care 
devine, spre exemplu, fiinţă vie, animal, câine. S-a susţinut că doctrina lui Avicebron 
ar fi constituit sursa originară pentru teoria pluralităţii formelor afirmată de şcoala 
augustiniană, însă chiar dacă s-ar accepta acest lucru, trebuie amintit că doctrina era 
uşor de integrat în schema filosofiei augustiniene, căci Augustin însuşi a susţinut 
că funcţia formelor inferioare este aceea de a conduce spre formele superioare şi că 
acest aspect este, de asemenea, adevărat şi pentru modul în care sunt reprezentate 
aceste forme în cunoaşterea umană, anume că prin contemplarea nivelelor inferioare 
mintea poate ajunge la nivelele mai înalte. 

3. Cel mai interesant dintre filosofii medievali evrei este Moise Maimonide, care 
s-a născut la Cordoba în 1135 şi a murit la Cairo în 1204, după ce fusese obligat să 
părăsească Spania maură care încetase să mai fie favorabilă filosofilor. în lucrarea 
sa Călăuza nehotărâţilor, el a căutat să dea teologiei o bază raţională, filosofia, care, 
pentru el, însemna filosofia lui Aristotel, la care se raporta ca la cel mai valoros exem¬ 
plu de forţă intelectuală umană, alături de Profeţi. Trebuie să determinăm ce ne este 
dat prin simţuri şi ce poate fi demonstrat prin intelect: dacă afirmaţiile din Vechiul 

Testament contrazic ceea ce este deplin stabilit de raţiune, atunci asemenea afirmaţii 
trebuie interpretate alegoric. Această opinie nu însemna că Maimonide respingea 
învăţătura teologică ori de câte ori Aristotel susţinea un punct de vedere diferit faţă 
de ceea ce afirma Scriptura. Spre exemplu, teologia ne vorbeşte despre geneza lumii 
în timp şi din nimic, iar aceasta înseamnă atât că Dumnezeu este creatorul materiei 
şi al formei, cât şi că lumea nu poate fi veşnică. Dacă veşnicia lumii ar putea fi de¬ 
monstrată de către raţiune, astfel încât opusul său să ne apară în mod clar drept o im¬ 
posibilitate, atunci ar trebui să interpretăm învăţătura biblică in mod corespunzător, 
învăţătura este, însă, clară, iar argumentele filosofice pentru demonstrarea veşniciei 
lumii nu sunt concludente, şi, prin urmare, trebuie să respingem învăţătura lui Aris¬ 
totel în această privinţă. Platon a fost mai aproape de adevăr decât Aristotel, însă, la 
rândul său, a acceptat ideea de materie necreată. Creaţia din nimic, atât a materiei, 
cât şi a formei, este necesară, potrivit lui Maimonide, dacă miracolele, prezente în Ve¬ 
chiul Testament, sunt acceptate, căci, dacă Dumnezeu este capabil să suspende felul 
în care acţionează legile naturii, El trebuie să fie Suveranul absolut al naturii, ceea ce 
nu s-ar întâmpla dacă El nu ar fi Creatorul, în sensul deplin al cuvântului. Pentru fa¬ 
natici, interpretarea alegorică a lui Maimonide la unele reprezentări scripturale ale lui 
Dumnezeu pare să fie o vânzare a Sfintei Scripturi grecilor, iar unii evrei din Franţa au 
mers până acolo încât au solicitat ajutorul Inchiziţiei împotriva acestei „erezii", însă, 
de fapt, Maimonide afirma doar că poate exista o sursă de adevăr în afara teologiei. Cu 
alte cuvinte, el dădea o anumită autoritate filosofiei şi, astfel, a influenţat dezvoltarea 
interesului filosofic printre evreii din Spania, chiar dacă influenţa sa principală s-a si¬ 
tuat în domeniul teologiei. Faptul că nu a fost un adept servil al lui Aristotel a fost deja 
demonstrat. Maimonide credea că Aristotel a greşit atunci când a susţinut veşnicia lu¬ 
mii şi, chiar dacă filosofia nu poate să demonstreze creaţia în timp, ea poate să arate că 
argumentele aduse în favoarea poziţiei aristotelice sunt neconcludente şi imprecise. 

Bazându-se parţial pe teologia naturală a lui Alfarabi şi Avicenna, Maimonide 
a demonstrat existenţa lui Dumnezeu în mai multe feluri, argumentând că El este 
primul Mişcător, Fiinţa necesară şi Cauza Primă. A susţinut aceste argumente prin 
afirmaţiile lui Aristotel din Fizica şi Metafizica. însă chiar dacă Maimonide a anticipat 
majoritatea tipurilor de argumente date mai târziu de către Toma de Aquino, el a fost 
mai insistent decât acesta cu privire la faptul că predicatele pozitive nu i se aplică lui 
Dumnezeu. El este Actul pur, fără materie şi fără potenţialitate, infinit îndepărtat de 
fiiinţele create. Cât priveşte „calităţile", putem spune mai degrabă ce nu este Dumne¬ 
zeu decât ceea ce este. El este unul şi transcendent (între Dumnezeu şi lume există 
o ierarhie a formelor Inteligenţei sau a spiritelor pure), însă noi nu ne putem forma 
nicio idee pozitivă despre Dumnezeu. Toma de Aquino ar admite, desigur, această 

idee, însă Maimonide a fost chiar mai insistent cu privire la via negativa. Putem, 
totuşi, să atribuim lui Dumnezeu acte, acte ale creaţiei şi providenţei, cu condiţia să 
înţelegem că deosebirea dintre nume nu corespunde niciunei deosebiri în Dumne¬ 
zeu însuşi şi că Dumnezeu este imuabil. Spre deosebire de Avicebron, Maimonide 
a admis providenţa specială a lui Dumnezeu cu privire la anumite fiinţe, deşi acest 
lucru era adevărat doar pentru oameni, la nivelul lumii materiale. Intelectul activ este 
a zecea treaptă a Inteligenţei (Inteligenţele sunt lipsite de „materie”), însă formele 
pasive de intelect sunt la fel de eterne. Prin urmare, Maimonide a admis nemurirea 
doar pentru un număr redus de oameni, pentru cei drepţi, însă a păstrat liberul arbi¬ 
tru, prin care oamenii devin drepţi, şi a negat influenţa corpurilor cereşti şi a sferelor 
asupra comportamentului uman. In fine, Moise Maimonide a reuşit să facă mai mult 
pentru reconcilierea filosofiei greceşti cu tradiţia evreiască decât Avicebron şi este de 
reţinut că influenţa sistemului aristotelic este mult mai evidentă în cazul primului 
decât al celui din urmă. 

CAPITOLUL XXI 


TRADUCERILE 

Operele traduse - Traducerile din greacă şi din arabă - 
Efectele traducerilor şi anti-aristotelismul. 


i. Înainte de secolul al XlI-lea, fragmente din Organonul lui Aristotel ( Categoriile şi 
Despre interpretare) au fost cunoscute filosofilor medievali in versiunea latină a lui Bo- 
ethius ( Logica vetus), însă Organonul integral a devenit accesibil la începutul secolului 
al XlI-lea. Astfel, în jurul anului 1128, Iacob din Veneţia a tradus din greacă Analiti¬ 
cele, Topicele şi Respingerile sofistice, iar noile lucrări traduse au devenit cunoscute sub 
denumirea generică de Logica nova. Se pare că cel puţin fragmente din alte cărţi ale 
Organonului, dincolo de Categorii şi Despre Interpretare, au supravieţuit în secolul al 
XlI-lea în traducerea lui Boethius, însă, în orice caz, o traducere completă a Organo¬ 
nului a fost efectuată la mijlocul secolului. Trebuie menţionat că traducerea lui Iacob 
din Spania a fost făcută din greacă, la fel ca traducerea cărţii a IV-a din Meteorologica, 
făcută de Henricus Aristippus înainte de 1162. Henricus Aristippus a fost arhidiacon 
de Catania în Sicilia, unul dintre centrele importante pentru traduceri. Tot în Sicilia 
secolului al XlI-lea s-au tradus din greacă în latină opere precum (.i£YdÂ?j cnjvxa^ şi 
Optica lui Ptolemeu sau lucrările lui Euclid şi Elementatio physica a lui Proclos. 

Sicilia era centrul activităţilor de traducere. Spania era un alt centru important de 
traduceri, cea mai cunoscută şcoală de traducători fiind la Toledo. Astfel, sub con¬ 
ducerea arhiepiscopului Raymond (1126-1251), Ioannes Hispanus a tradus din arabă 
în latină ( via spaniolă) Logica lui Avicenna, iar Dominicus Gundissalinus a tradus 
(cu ajutorul altor cărturari) Metafizica lui Avicenna, părţi din Fizica, De Sufficientia, 
De Caelo et Mundo şi De Mundo, Metafizica lui Algazel şi De Scientiis a lui Alfarabi. 
Dominicus Gundissalinus şi Ioan de Spania au mai tradus din arabă în latină Fons 
Vitae a lui Avicebron. 

Un membru distins al acestui grup de cărturari a fost Gerard de Cremona, care a 
continuat lucrul la Toledo din 1134 şi a murit în ri87. El a tradus din arabă în latină Ana¬ 
liticele Secunde (împreună cu comentariul lui Themistius), Fizica, De Caelo et Mundo, 
De Generatione et Corruptione, Meteorologica (primele trei cărţi), lucrările lui Alkindi De 
intellectu. De Somno et Visione, De quinque Essentiis, Liber de Causis şi alte câteva lucrări. 

Şcoala de la Toledo a continuat să fie renumită şi în secolul al XII Mea. Astfel, Mi- 
chael Scot (mort în jurul anului 1235) a tradus la Toledo De Caelo et Mundo, De Anima, 

scrierile de zoologie, (probabil) Fizica lui Aristotel şi comentariile lui Averroes la De 
Caelo et Mundo şi De Anima, rezumatul la lucrarea lui Avicenna De Animalibus, iar 
Herman Germanul, care a murit în 1272 ca episcop de Astorga, a tradus „comentari¬ 
ile medii” ale lui Averroes la Etica Nicomahică şi rezumatul la aceeaşi lucrare, dar şi 
comentariile la Retorica şi Poetica. 

2. Se poate observa din cele menţionate până acum că ar fi o greşeală să ne ima¬ 
ginăm că scolasticii latini erau complet dependenţi de traducerile din arabă sau chiar 
că traducerile din arabă le-au precedat întotdeauna pe cele din greacă. Astfel, Hen- 
ricus Aristippus traduce cartea a IV-a din Meteorologica direct din greacă, înainte ca 
Gerard de Cremona să realizeze traducerea primelor trei cărţi din aceeaşi lucrare, dar 
din limba arabă. Traducerea din greacă, 1 care nu cuprindea doar primele trei cărţi 
şi o mică parte din cartea a patra, aşa cum se crezuse anterior, circula deja la Paris 
prin 1210 şi era cunoscută sub denumirea Metaphysica vetus, spre deosebire de tra¬ 
ducerea din arabă care fusese realizată de Gerard de Cremona sau de Michael Scot şi 
era cunoscută (în prima jumătate a secolului al Xlll-lea) ca Metaphysica nova. Cărţile 
K, M, N, dar şi pasaje mai mici, lipseau din această traducere. în a doua jumătate a 
secolului, titlul Metaphyisica nova sau Translatio nova a fost dat traducerii din greacă 
realizată de Wilhelm din Moerbeke (după 1260) pe care se bazează comentariul lui 
Toma de Aquino. S-a mai menţionat că a existat o translatio media din greacă, pe care 
şi-a bazat comentariile Albert cel Mare şi a fost cunoscută şi de Toma de Aquino. 

Cât priveşte scrierile etice ale lui Aristotel, o traducere a cărţilor a Il-a şi a Ill-a 
din Etica Nicomahică a fost deja realizată la sfârşitul secolului al Xll-lea. Această tra¬ 
ducere s-a făcut din greacă (este posibil să fi fost chiar traducerea lui Boethius) şi era 
cunoscută ca Ethica vetus iar o traducere ulterioară (a primei cărţi) a circulat ca Ethica 
nova. A fost, apoi, realizată o traducere completă din greacă, atribuită, de obicei, lui 
Robert Grosseteste (mort în 1253), primele trei cărţi fiind o recenzie la Ethica vetus şi 
la Ethica nova. Magna Moralia a fost tradusă de Bartholomeo din Messina în timpul 
domniei lui Manfred (1258-1266), însă doar cartea a Vll-lea din Ethica Eudemică a fost 
cunoscută în secolul al Xlll-lea. 

De Anima a fost tradusă din greacă înainte de 1215, iar traducerea din arabă a lui 
Michael Scot a venit mai târziu. Wilhelm din Moerbeke a realizat şi el o versiune din 
greacă sau a corectat ediţia primei traduceri din greacă. A existat şi o traducere din 
greacă a lucrării Fizica, anterioară celor două traduceri din arabă realizate de Gerard 
de Cremona şi Michael Scot, iar traducerea din greacă a lucrării De Generatione et Cor- 


Traducerea lui Toma, Translatio Boethii. 

ruptione a precedat traducerea din arabă realizată de Gerard de Cremona. Politica a fost 
tradusă din greacă prin 1260 de către Wilhelm din Moerbeke (nu a existat o traducere 
din arabă), care, probabil, a tradus şi Economica prin 1267. Acest spirit eminent, care 
s-a născut în jurul anului 1215 şi a murit în 1286 ca arhepiscop de Corint, şi-a reeditat 
traducerile anterioare (dându-i astfel posibilitatea prietenului său, Sf. Toma de Aqui- 
no, să scrie comentariile sale), a tradus din greacă unele comentarii ale lui Alexandru 
din Aphrodisia, Simplicius, Ioan Philoponos şi Themistius, precum şi unele lucrări 
ale lui Proclos, printre care comentariul la Timaios al lui Platon. 1 Traducerea lucrării lui 
Proclos, Elementatio theologica, l-a ajutat pe Sf. Toma să înţeleagă că Liber de Causis nu 
era opera lui Aristotel aşa cum se credea, ci se baza pe operele lui Proclos. Tot Wilhelm 
din Moerbeke a tradus Retorica lui Aristotel. Cât priveşte Poetica, medievalii cunoşteau 
doar traducerea făcută de Herman Germanul comentariului realizat de Averroes. 2 

Cum cercetările modeme au arătat că traducerea din greacă a precedat, de obicei, 
traducerea din arabă şi că atunci când traducerea din greacă era incompletă, versiu¬ 
nea arabo-latină era curând înlocuită cu o nouă şi mai bună traducere din greacă, nu 
se mai poate susţine că medievalii nu aveau o cunoaştere exactă a gândirii lui Aris¬ 
totel, ci doar o schiţă a doctrinei sale, o imagine distorsionată de gânditorii arabi. Se 
poate, însă, spune că aceştia nu erau întotdeauna capabili să deosebească ce trebuia 
să fie atribuit lui Aristotel şi ce nu îi aparţinea. Un mare progres s-a realizat atunci 
când Sf. Toma a înţeles că Liber de Causis nu era lucrarea lui Aristotel. El era deja con¬ 
ştient de faptul că multe dintre comentariile lui Averroes nu trebuiau considerate ca 
interpretări perfecte ale filosofiei lui Aristotel şi pare să fi presupus, măcar pentru o 
vreme, că Pseudo-Dionisie ar fi putut să fie un adept al lui Aristotel. Nu este adevărat 
că medievalii nu au avut texte sigure ale lui Aristotel, ci ei nu aveau cunoaşterea isto¬ 
rică necesară; de pildă, ei nu înţelegeau corect relaţia dintre Aristotel şi Platon sau cea 
dintre neoplatonism şi Platon şi Aristotel. Faptul că Sf. Toma a fost un comentator 
capabil al lui Aristotel poate fi negat numai de cei nefamiliarizaţi cu comentariile sale, 
însă ar fi o nebunie să susţinem, fie chiar şi în privinţa lui Toma, că acesta a avut o 
cunoaştere a istoriei şi dezvoltării filosofiei greceşti, aşa cum e accesibilă unui cerce¬ 
tător modem. El a folosit foarte bine informaţia pe care a avut-o, însă acea informaţie 
a fost foarte restrânsă. 


1 Dialogul Timaios al lui Platon a fost cunoscut în Occident datorită lui Cicero şi Chalcidius, 
insă de abia în secolul al XlI-lea au fost traduse dialogurile Menon şi Phaidon (de către 
Henricus Aristippus). 

2 S-a discutat mult asupra modului în care Sf. Toma de Aquino a folosit traducerea lui 
Moerbeke. 

3- Traducerea operei lui Aristotel şi a comentatorilor săi, precum şi a gânditorilor 
arabi, le-a oferit scolasticilor latini un material intelectual deosebit de valoros. în parti¬ 
cular, ei au avut acces la cunoaşterea sistemelor filosofice, independente metodologic 
de teologie, care erau meditaţii ale gândirii umane asupra universului. Sistemele lui 
Aristotel, Avicenna, Averroes au deschis o perspectivă impresionantă asupra capaci¬ 
tăţii raţiunii umane şi a fost clar pentru medievali că adevărul atins de aceşti gânditori 
a fost independent de revelaţia creştină, căci a fost atins de un filosof grec şi de co¬ 
mentatorii lui greci şi arabi. în acest mod, noile traduceri au ajutat la clarificarea gân¬ 
dirii medievalilor cu privire la relaţia dintre filosofie şi teologie şi au contribuit mult 
la delimitarea domeniilor celor două discipline. Este adevărat că sistemul lui Aristotel 
a fost preferat în comparaţie cu cel al comentatorilor lui, iar filosofia lui tindea să pară 
completă în ochii latinilor, care erau impresionaţi de acest ne plus ultra al căutărilor 
intelectuale umane, căci ea constituia cel mai extins efort al minţii umane pe care ei 
îl cunoşteau. însă erau deja conştienţi că totul era o lucrare a raţiunii umane, nu un 
set de dogme revelate. Am putea să credem că unii medievali au exagerat genialitatea 
lui Aristotel (ştim că ei nu aveau cunoştinţă de multiplele straturi din gândirea lui 
Aristotel), dar trebuie să ne plasăm in locul lor şi să ne imaginăm impresia făcută asu¬ 
pra unui filosof medieval de înţelegerea a ceea ce oricum este una dintre supremele 
realizări ale gândirii umane, un sistem care, din punctul de vedere al completitudinii 
şi al judecăţii riguroase, era fără egal în gândirea Evului Mediu timpuriu. 

Cu toate acestea, sistemul aristotelic nu a fost aprobat în mod unanim, deşi nu a 
fost ignorat. în special pentru că Liber de Causis (până când Toma a descoperit ade¬ 
vărul), aşa-numita Thcologia Aristotelis (extrase din Enneadele lui Plotin) şi De secretis 
secretorum (compusă de un filosof arab din secolul al Xl-lea sau începutul secolului 
al Xll-lea) erau incorect atribuite lui Aristotel. în acest mod, filosofia lui părea să fie 
pusă într-o lumină falsă. Mai mult chiar, atribuirea acestor lucrări lui Aristotel a făcut 
uşor acceptabilă interpretarea neoplatonică a filosofilor arabi. în 1210, Conciliul pro¬ 
vincial din Paris, condus de Pierre de Corbeil, arhiepiscop de Sens, a interzis preda¬ 
rea privată sau publică a „filosofiei naturale" a lui Aristotel sau a comentariilor asupra 
ei. Această interdicţie a fost impusă sub pedeapsa excomunicării şi a fost aplicată 
Universităţii din Paris. „Filosofia naturală” includea metafizica lui Aristotel, căci în 
1215 când programa universităţii a fost verificată de Robert de Courţon, legatul papal, 
lucrările de metafizică şi de filosofie naturală ale lui Aristotel, precum şi rezumatele 
acestor lucrări şi doctrinele lui David de Dinant, Amalric de Bene şi Mauriciu de Spa¬ 
nia (probabil, Averroes Maurus) au fost interzise, deşi studiul logicii aristotelice era 
admis. Studiul Eticii nu a fost interzis. 

Interdicţia a fost determinată, în bună măsură, de faptul că lui Aristotel i se atribu- 
iseră lucrări care nu-i aparţineau. Amalric de Bene, ale cărui scrieri erau menţionate 
în lista de texte interzise din 1215, a susţinut doctrine care erau opuse învăţăturii creş¬ 
tine şi care păreau că găsesc un suport în filosofia aristotelică, dacă aceasta din urmă 
era interpretată în lumina tuturor textelor atribuite Stagiritului. David de Dinant, ce¬ 
lălalt filosof eretic ale cărui scrieri au fost interzise, a apelat la Metafizica, lucrare ce 
fusese deja tradusă în latină din versiunea greacă adusă din Bizanţ înainte de 1210. 

La aceste consideraţii trebuie să adăugăm faptul că Aristotel a susţinut eternitatea 
lumii. Desigur că nu era nefiresc ca sistemul aristotelic, mai ales când era cuplat cu 
concepţia lui David de Dinant, Amalric de Bene şi Averroes, să apară în ochii tradiţio¬ 
naliştilor ca un pericol pentru doctrina creştină. Logica aristotelică fusese cunoscută 
de multă vreme, chiar dacă Organonul integral nu intrase în circulaţie decât de puţină 
vreme, dar doctrinele metafizice şi cosmologice constituiau o noutate, una care deve¬ 
nea şi mai periculoasă prin asocierea cu filosofiile eretice. 

Cu toate acestea, în 1231, papa Grigore al IX-lea, deşi menţine interdicţia, numeşte 
o comisie de teologi, formată din Guillaume d’Auxerre, Etienne de Provins şi Simon 
d’Authie, pentru a corecta cărţile interzise ale lui Aristotel şi, cum această măsură ară¬ 
ta că lucrările nu erau fundamental neîntemeiate, interdicţia a fost treptat neglijată. 
Dar a fost extinsă la Toulouse în 1245 de către Inocenţiu al IV-lea, însă la acea vreme 
nu mai era posibil controlul asupra răspândirii aristotelismului iar din 1255 toate 
lucrările cunoscute ale lui Aristotel au fost studiate oficial la Universitatea din Paris. 
Sfântul Scaun nu a făcut nicio mişcare împotriva Universităţii, deşi în 1263 Urban 
al IV-lea a reînnoit interdicţia din 1210, probabil din teama de averroism, dar noua 
interdicţie a rămas literă moartă. Papa a ştiut cu siguranţă că Wilhelm din Moerbeke 
traducea deja aceste lucrări şi interdicţia din 1263 a fost probabil determinată de tea¬ 
ma de averroism, nefiind o încercare de a pune capăt tuturor studiilor aristotelice. 
Oricum, interdicţia nu a avut niciun efect, iar în 1366 legaţii lui Urban al V-lea au 
cerut tuturor candidaţilor la licenţă în Arte de la Paris să cunoască toate lucrările lui 
Aristotel. Devenise deja clar pentru toţi medievalii că o carte precum Liber de Causis 
nu era aristotelică şi că filosofia lui Aristotel nu era legată de interpretările date ei de 
Averroes, ci putea fi armonizată cu credinţa creştină. Dogma se exprimase deja prin 
formulări luate de teologi din sistemul aristotelic. 

Această sumară prezentare a atitudinii oficiale faţă de Aristotel din partea autori¬ 
tăţilor ecleziastice şi universitare arată că aristotelismul a triumfat în cele din urmă. 
Asta nu înseamnă că toţi filosofii medievali din secolul al XlII-lea şi al XlV-lea au pri¬ 
mit la fel gândirea aristotelică sau că toţi l-au înţeles în acelaşi fel: vigoarea şi varietatea 
gândirii medievale va fi lămurită în capitolele următoare. însă este adevărat că umbra 

lui Aristotel a plutit deasupra şi a dominat gândirea filosofică a Evului Mediu. Dar nu 
acesta este întregul adevăr şi am avea o idee foarte neclară despre filosofia medievală 
din secolele al XlII-lea şi al XlV-lea dacă ne-am imagina că a fost inspirată şi caracte¬ 
rizată de o acceptare supusă a fiecărui cuvânt al marelui filosof grec. 



PARTEA A CINCEA 


SECOLUL AL XIII-LEA 







FILOSOFIA MEDIEVALĂ 


CAPITOLUL XXII 


INTRODUCERE 

Universitatea din Paris - Universităţi închise şi instituţii privilegiate - Curriculum - 
Ordinele religioase la Paris - Curente de gândire în secolul al XlII-lea. 


i. Cei mai renumiţi filosofi şi teologi ai secolului al XlII-lea au fost toţi asociaţi, în 
aceeaşi perioadă, cu Universitatea din Paris, care s-a dezvoltat din corpul de profe¬ 
sori şi studenţi ai Şcolii Catedralei Notre Dame şi ai altor şcoli din Paris. Statutul 
universităţii a fost stabilit de legatul papal Robert de Courţon, în 1215. Alexander din 
Hales, Bonaventura, Albert cel Mare, Toma de Aquino, Matteo di Aquasparta, Roger 
Marston, Richard din Middleton, Roger Bacon, Egidio Romano, Siger de Brabant, 
Henric din Gent, Raymundus Lullus, Duns Scotus (mort în 1308), toţi au studiat sau 
au predat (sau ambele) la Paris, însă şi alte centre universitare aveau să se dezvolte şi 
să dobândească o tradiţie proprie. Astfel, numele Universităţii din Oxford a fost aso¬ 
ciat unor nume precum Robert Grosseteste, Roger Bacon şi Duns Scotus şi, în timp 
ce Parisul era scena unde se juca triumful aristotelismului, Oxf ordul era asociat mai 
mult unui amestec de tradiţie augustiniană şi „empirism”, cum se întâmplă în cazul 
filosofiei lui Roger Bacon. în pofida importanţei crescânde a Universităţii Oxford, a 
celei din Bologna şi, totodată, a Curţii Papale, Universitatea din Paris era de departe 
cel mai important centru de studii universitare al creştinătăţii în secolul al XlII-lea. 
Cărturarii veneau la Paris pentru studii, apoi reveneau la Bologna sau la Oxford pen¬ 
tru a preda, ducând cu ei spiritul şi idealurile marii universităţi. Chiar şi acei gândi¬ 
tori care nu au pus niciodată piciorul în Paris resimţeau influenţa pariziană. Robert 
Grosseteste, de pildă, care este posibil să nu fi studiat niciodată la Paris, a fost cu 
siguranţă influenţat de profesorii din acest oraş. 

Caracterul internaţional al Universităţii din Paris, cu rolul său deosebit în for¬ 
marea unei creaţii intelectuale şi în apărarea creştinismului, a asigurat păstrarea 
dreptei credinţe, unul din interesele majore ale Sfântului Scaun. Tocmai din acest 
motiv, controversa averroistă trebuie văzută în lumina importanţei internaţionale a 
universităţii; ea reprezenta, prin sine însăşi, cultura intelectuală medievală, în măsura 
în care aceasta includea filosofia şi teologia, iar răspândirea, chiar în interiorul zidu¬ 
rilor ei, a unui sistem de gândire ireconciliabil cu creştinismul nu putea să constituie 
un fenomen lipsit de importanţă pentru Roma. Pe de altă parte, ar fi o greşeală să pre¬ 
supunem că a existat vreo impunere rigidă a unei anumite tradiţii. Toma de Aquino 

s-a confruntat cu anumite dificultăţi în încercarea sa de acceptare şi propagare a aris- 
totelismului, însă asemenea dificultăţi nu au durat, şi chiar dacă filosofi a lui Aristotel 
a ajuns să domine viaţa intelectuală a universităţii, în secolele al XlII-lea şi al XlV-lea 
era destul loc pentru alte direcţii filosofice. 

2. Pentru a fi constituite, universităţile trebuiau să primească o cartă oficială fie 
din partea papei, fie a împăratului (Frederic al II-lea a acordat carta de întemeiere 
Universităţii din Napoli) sau, mai târziu, din partea regilor. Aceste carte confereau 
privilegii considerabile profesorilor şi studenţilor, privilegii pe care, ulterior, aceştia 
le apărau cu ardoare. Cele mai importante două privilegii erau cel al jurisdicţiei in¬ 
terne (care încă mai supravieţuieşte, de pildă, la Oxford) şi dreptul de a acorda titluri, 
care aduceau cu ele dreptul de a preda. Studenţii erau scutiţi de serviciul militar, cu 
excepţia unor circumstanţe speciale, iar universitatea era scutită de un mare număr 
de taxe, mai ales de plata taxelor locale. în nordul Europei, profesorii conduceau 
universitatea, iar rectorul era ales. în timp ce în sudul continentului existau diverse 
clauze democratice privind modul de conducere; însă în ambele zone universitatea 
era o instituţie în mare parte independentă şi închisă, care îşi păstra privilegiile în ra¬ 
port cu Biserica şi Statul. în această privinţă, Universităţile din Oxford şi Cambridge 
reprezintă mai fidel tradiţia şi practica medievală decât o fac cele continentale, în care 
rectorii şi profesorii sunt numiţi de stat. 

3. în veacurile medievale, şi chiar şi pentru perioade mult mai mari de timp, 
studenţii intrau la universitate la o vârstă mult mai mică decât în prezent. Băieţi de 
13-14 ani puteau deja să fie studenţi la universitate, iar dacă cineva ia în considerare 
acest lucru, numărul de ani necesari pentru obţinerea doctoratului nu va mai părea 
atât de surprinzător. Cursurile la Arte durau între patru ani şi jumătate şi şase ani în 
funcţie de universitate (deşi la Oxford erau necesari şapte ani) şi, pentru o perioadă 
de timp, studentul mai rămânea în facultatea de arte pentru a se perfecţiona înainte 
de a merge să studieze teologia. Aici, studentul trebuia să studieze patru ani Biblia 
şi apoi încă doi ani cursurile despre Sentinţe după care, în jurul vârstei de 26 de ani, 
devenea bacalaureat şi ţinea cursuri despre două cărţi din Biblie în următorii doi ani. 
Ulterior, el putea să ţină cursuri despre Sentinţe şi, în cele din urmă, după mai mulţi 
ani de studii şi dezbateri, putea să-şi susţină doctoratul şi să predea teologie, la vârsta 
minimă de 34 de ani. La Paris, exista tendinţa de mărire a numărului de ani necesari 
pentru obţinerea doctoratului, deşi la Oxford cursurile de arte nu se mai ţineau, iar 
cele de teologie durau mai puţin decât la Paris. 

Acei studenţi care îşi luau doctoratul şi părăseau universitatea erau magistri non 
regentes, iar cei care rămâneau să predea erau magistri regentes. Indiferent de numărul 
studenţilor care nu reuşeau să treacă de prima parte a studiilor, este clar că durata 

mare a studiilor universitare era gândită astfel încât să asigure noi generaţii de cadre 
universitare şi de profesori de carieră. 

Cât priveşte programa universitară, practica generală din universitatea secolului al 
XII Mea consta în predarea unor cursuri referitoare la anumite texte. Pe lângă scrierile 
unor gramaticieni precum Priscian şi Donatus şi alte câteva texte clasice, lucrările lui 
Aristotel au ajuns să domine facultatea de arte şi este semnificativ faptul că „averroiştii 
latini” erau profesori în special la această facultate. La Teologie, Biblia şi Sentinţele 
lui Petrus Lombardus dominau scena, iar profesorul îşi expunea propriile concepţii 
prin comentarii. Alături de cursuri, exista o altă formă prevăzută în programa de 
învăţământ, dezbaterea, care avea loc fie într-o formă obişnuită ( disputatio ordinaria ), 
fie într-una generală [de quolibet). Aceasta din urmă, în care se alegea dintr-o mare va¬ 
rietate de teme, avea loc cu prilejuri solemne şi, după dezbaterea propriu-zisă, dintre 
un apărător sau respondens şi mai mulţi participanţi care aduceau obiecţii, opponentes, 
profesorul rezuma întreaga discuţie, argumentele, obiecţiile şi răspunsurile şi încheia, 
oferind propria sa soluţie (determinatio) pentru tema disputată. în această prezentare, 
el începea cu cuvintele Respondeo dicendum . 1 Rezultatul final, ajustat de către profesor, 
era apoi publicat ca Quolibet. (S f. Torna de Aquino a lăsat vreo unsprezece-douăsprezece 
Quolibet). Disputatio ordinaria era urmată de o determinatio şi era publicată ca o quaes- 
tio disputata. Existau şi alte forme de dezbatere, dar acestea două, disputatio ordinaria şi 
disputatio de quolibet, erau cele mai importante. Ele aveau ca scop creşterea înţelegerii 
studentului cu privire la o anumită temă, precum şi dezvoltarea capacităţii de argu¬ 
mentare şi de respingere a obiecţiilor. De fapt, sistemul educaţional al universităţii 
medievale avea ca scop transmiterea unui corpus de cunoştinţe şi a dexterităţii de 
a lucra cu ele, însă nu îşi propunea să dezvolte cunoaşterea factuală, aşa cum se 
întâmplă într-un institut modern de cercetare. Desigur, profesorii căutau să dezvolte 
cunoaşterea speculativă, însă dezvoltarea cunoaşterii ştiinţifice, de pildă, ocupa prea 
puţin loc în educaţia medievală, deşi în secolul al XlV-lea s-au realizat unele progrese 
în planul ştiinţei, la Paris şi la Viena. 

4. O importanţă considerabilă în viaţa oraşelor Paris şi Oxford o aveau ordinele 
religioase, în special cele două ordine ale călugărilor pelerini întemeiate în secolul al 
XlII-lea, dominicanii şi franciscanii. Ordinul dominican s-a stabilit la Paris în 1217, 
iar cel franciscan câţiva ani mai târziu. Ambele ordine au ridicat pretenţii la catedrele 
de teologie din universitate, pretinzând, spre exemplu, incorporarea catedrelor lor 
de teologie în universitate şi privilegii universitare pentru profesorii şi studenţii lor. 


„răspund: trebuie spus că...” (lb. lat., n.r.). 

Şi chiar dacă faţă de aceste cereri s-a manifestat o opoziţie considerabilă din partea 
corpului profesoral, în 1229 dominicanii au primit o catedră, iar în 1231 a doua şi, 
în acelaşi an, franciscanii au obţinut prima lor catedră (dar nu şi pe a doua). Roland 
de Cremona şi Jean de St. Giles au fost primii profesori dominicani, iar Alexander 
din Hales, primul profesor franciscan. în 1248, Capitulul general al Ordinului Do¬ 
minican a decis construirea unor studia generaţia (reşedinţe de studiu pentru întregul 
ordin, distincte de reşedinţele de studiu pentru diversele provincii) la Koln, Bologna, 
Montpellier şi Oxford, iar franciscanii au construit studia generaţia la Oxford şi Tou- 
louse. în 1260, augustinienii au deschis o astfel de reşedinţă la Paris, primul doctor 
oficial fiind Egidio Romano, iar carmeliţii, una la Oxford, în 1253 şi la Paris, în 1259. 
Au urmat decizii similare ale altor ordine. 

Ordinele religioase, mai ales dominicanii şi franciscanii, au realizat opere deosebite 
în plan intelectual şi au pregătit gânditori de o deosebită valoare (să ne gândim doar 
la Albert cel Mare şi Toma de Aquino din rândul dominicanilor, Alexander din Hales 
şi Bonaventura, pentru franciscani), însă au trebuit să înfrunte o puternică opoziţie, 
determinată, desigur, şi de invidie. Opozanţii nu au cerut doar ca ordinele religioase 
să nu ocupe decât câte o catedră la un moment dat, ci au încercat şi să le atace statutul 
religios. în 1255, Guillaume de St. Amour a publicat un pamflet, De periculis novissimo- 
rum temporum care a atras replica lui Toma, Contra impugnantes Dei cultum. Pamfletul 
lui Guillaume de St. Amour a fost condamnat, iar în 1257 laicilor li s-a interzis să pub¬ 
lice texte împotriva călugărilor, însă, în pofida acestei interdicţii, Gerard d’Abbeville a 
reînceput atacul prin Contra adversarium perfectionis christianae. Oricât de mult s-ar fi 
contrazis în planul disputelor filosofice, Bonaventura şi Toma de Aquino s-au unit în 
apărarea ordinelor religioase şi au publicat răspunsuri la textul lui Gerard, în timp ce 
laicii au evocat, de partea lor, o contralovitură din partea lui Nicolas de Lisieux. Disputa 
dintre călugări şi laici a reizbucnit cu diverse alte ocazii dar, în ceea ce priveşte tema 
de bază a disputei, încorporarea catedrelor ordinelor religioase în cadrul universităţii, 
decizia a fost în favoarea acestora şi nu a fost revocată. Una dintre consecinţele ce 
merită amintite a fost întemeierea Colegiului de la Sorbona, în 1253, de către Robert 
de Sorbon, preotul capelan al lui Ludovic al IX-lea, pentru pregătirea studenţilor în te¬ 
ologie, unde erau admişi şi studenţi laici. Atunci când numesc întemeierea Colegiului 
de la Sorbona şi a unor colegii similare „rezultat” al controversei dintre laici şi călugări, 
ceea ce vreau să spun este că asemenea colegii au fost întemeiate, parţial, pentru a 
contrabalansa influenţa şi poziţia călugărilor şi, desigur, pentru a extinde şi mai mult 
beneficiile acestui tip de educaţie şi pregătire asigurat de călugări. 

5. în secolul al XIII-lea se pot deosebi mai multe curente de gândire care, în cadrul 
ordinelor religioase, au devenit mai mult sau mai puţin şcoli. Mai întâi este vorba de 

curentul augustinian de gândire, conservator şi rezervat în poziţia sa faţă de aristo- 
teiism, poziţie care a variat de la o ostilitate accentuată spre o acceptare parţială. Acest 
curent este caracteristic gânditorilor franciscani (şi primilor dominicani), reprezentat 
fiind de Robert Grosseteste, Alexander din Hales şi Bonaventura. Urmează curentul 
aristotelic de gândire, devenit caracteristic pentru dominicani, prin Albert cel Mare 
(parţial) şi prin Toma de Aquino (complet). în al treilea rând simt averroiştii, 
reprezentaţi de Siger de Brabant. Urmează gânditorii independenţi şi eclectici pre¬ 
cum Egidio Romano şi Henric din Gent. La sfârşitul secolului apare marea person¬ 
alitatea a lui Duns Scotus, care a revizuit tradiţia franciscană în lumina aristotelismu- 
lui şi care, asemenea lui Bonaventura, a devenit Doctorul recunoscut al ordinul său. 
Nu voi detalia aici gândirea tuturor filosofilor secolului al XlII-lea, dar voi încerca să 
reliefez clar caracteristicile lor distincte, să arăt varietatea gândirii lor, intr-un cadru 
conceptual mai mult sau mai puţin comun, şi să indic modul de formare şi dezvoltare 
a diverselor tradiţii. 

CAPITOLUL XXIII 


GUILLAUME D'AUVERGNE 

Motive pentru analiza gândirii lui Guillaume d'Auvergne - Dumnezeu şi lucrurile create; 
esenţă şi existenţă - Creaţia lui Dumnezeu, divină şi în timp - Argumente în favoarea 
existenţei lui Dumnezeu - Hilomoifismul - Sufletul - Cunoaşterea - 
Guillaume d’Auvergne, un gânditor de tranziţie. 


i. Guillaume d’Auvergne (sau Guillaume de Paris), autorul operelor: De Trinitate 
sau De primo principio (c.1225). De anima (c. 1230), De universo creaturarum (c. 1231) 
şi a altor tratate mai mici, a fost episcop de Paris din 1228 până în anul morţii sale, 
1249. Fără a fi unul dintre cei mai cunoscuţi gânditori ai Evului Mediu, Guillaume 
d’Auvergne merită atenţia noastră în calitate de filosof, teolog şi Episcop al Parisului 
la momentul la care Grigore al IX-lea a numit o comisie teologică pentru revizui¬ 
rea operelor lui Aristotel, modificând astfel, tacit, atitudinea Bisericii faţă de filosoful 
păgân. Guillaume d’Auvergne reprezintă, de fapt, atitudinea adoptată de Grigore al 
IX-lea, atunci când, în De Anima, susţine că, deşi Aristotel contrazice adesea adevărul, 
ceea ce ar trebui să ducă la respingerea sa, învăţătura sa trebuie acceptată atunci când 
e conformă cu adevărul, şi anume atunci când aceasta se dovedeşte compatibilă cu 
doctrina creştină. în scrierile sale, Guillaume continuă tradiţia Sfântului Augustin, a 
lui Boethius şi a Sf. Anselm, însă el cunoştea nu doar lucrările lui Aristotel, ci şi pe 
acelea ale filosofilor arabi şi evrei, cărora nu a ezitat să le folosească ideile. în gene¬ 
ral, se poate spune că Guillaume d’Auvergne a fost un simpatizant al vechii tradiţii, 
inteligent şi receptiv la nou, care dorea să aplice noile curente de gândire, dar era per¬ 
fect conştient de aspectele prin care arabii şi Aristotel însuşi se distanţau de doctrina 
creştină. Gândirea sa reprezintă o exemplificare a împletirii a două secole, al XH-lea 
şi al XlII-lea, fiind o lectură de referinţă pentru familiarizarea cu gânditorii secolului 
al XlII-lea. în plus, Guillaume a fost un preot care a ocupat scaunul episcopal al Pari¬ 
sului atunci când ordinele de călugări cerşetori au obţinut primele lor catedre, ceea ce 
legitimează discutarea ideilor sale filosofice înainte de a trece la analiza gânditorilor 
franciscani şi dominicani. în plus, Guillaume nu este o figură neglijabilă; dimpotrivă, 
gândirea sa e viguroasă, originală şi sistematică. 

2. Guillaume a preluat de la Avicenna distincţia dintre esenţă şi existenţă şi a fo¬ 
losit-o pentru a explica finitudinea şi dependenţa fiinţelor create. Esse, existenţa unui 
obiect nu aparţine ratio sau esenţei sale decât în cazul acelei entităţi (Dumnezeu) în 

care existenţa este identică cu esenţa; despre toate celelalte obiecte, existenţa este pre¬ 
dicată doar „accidental", adică le aparţine doar prin participare (per participationem). 
Dacă avem în vedere orice lucru finit, înţelegem că există o distincţie între ratio-ul 
său sau natura sa esenţială şi existenţa sa, însă dacă avem în vedere Fiinţa necesară, 
înţelegem că esenţa sa nu poate fi concepută în lipsa existenţei. în fine, „în orice lu¬ 
cru (altul decât Dumnezeu) ens este ceva, iar esse ori entitas altceva”, 1 scrie Guillaume. 
Aceasta înseamnă că doar Dumnezeu este existenţă pură, existenţa fiind esenţa Sa, 
iar lucrurile nu există în mod esenţial, căci ele primesc esenţa, o dobândesc. Prin 
urmare, relaţia lucrurilor, altele decât Dumnezeu, cu Dumnezeu este relaţia dintre 
Creator şi lucrul creat, de unde rezultă că teoria emanaţiei e falsă. 2 * Dumnezeu este 
absolut simplu. Lucrurile nu preexistă în Dumnezeu ca părţi ale Sale, aşa cum ar fi 
trebuit să fie dacă ele ar fi purces din Dumnezeu precum apele dintr-un izvor, ci doar 
în acele formes exemplares care sunt identice cu Dumnezeu. Dumnezeu se vede pe 
sine ca fiind cauza exemplară a tuturor creaturilor. 5 

3. Dacă Guillaume d’Auvergne respinge teoria emanaţiei din neoplatonismul 
arab, el respinge, totodată, noţiunea de creaţie prin intermediari. Ierarhia formelor 
Intelectului, postulată de Aristotel şi discipolii săi, nu are temei în realitate; 4 Dum¬ 
nezeu a creat lumea în mod direct. De aici rezultă că el îşi manifestă providenţa cu 
privire la lucrurile individuale, iar Guillaume dezvoltă o întreagă argumentare despre 
instinctele animalelor ca ilustrare a acţiunii providenţei divine. 5 Din nou, Guillaume 
respinge doctrina aristotelică a eternităţii lumii. Orice ar spune oamenii şi oricât ar 
încerca să îl scuze pe Aristotel, este sigur că el a susţinut eternitatea lumii şi că pen¬ 
tru el aceasta nu avea început, iar Avicenna l-a urinat. în consecinţă, Guillaume nu 
doar prezintă motivele pentru care Aristotel şi Avicenna au susţinut această opinie, ci 
încearcă chiar să îi pună într-o lumină mai bună, îmbogăţindu-le argumentele, după 
ce iniţial le respinsese. Spre exemplu, ideea că dacă Dumnezeu ar fi precedat creaţia 
lumii, ar fi fost necesară o durată infinită înaintea creaţiei sau cea potrivit căreia tim¬ 
pul anterior creaţiei ar fi unul vid sunt două idei care se întemeiază pe confuzia între 
eternitate şi timp. Ideea unei durate infinite ce precede creaţia ar fi semnificativă 
doar dacă eternitatea ar fi identică cu timpul, adică dacă nu ar exista eternitate, dacă 
Dumnezeu ar fi în timp; totodată, ideea timpului gol anterior creaţiei nu are nici ea 


1 Cf. De Universo, i, 3, 26; 2, 2, 8; De Trinitate, 1 şi 2. 

2 De Universo, 1, 3, 2-3. 

5 Ibid., 1,1,17. 

4 Ibid., 1,1, 24 sq. 

5 Ibid., 1, 3, 2-3. 

sens, căci anterior creaţiei nu poate exista timp. Trebuie să vorbim despre Dumnezeu 
ca precedând creaţia, ca existând înaintea lumii, însă, în acelaşi timp, trebuie să ne 
amintim că asemenea exprimări sunt preluate din durata temporală, iar când sunt 
aplicate eternului, ele sunt folosite în sens analog, nu în acelaşi sens. 

Totuşi, aşa cum remarcă Guillaume d’Auvergne, 1 nu e suficientă contrazicerea 
opozanţilor şi evidenţierea lipsurilor argumentelor acestora, dacă nu se demonstrea¬ 
ză o altă poziţie. în consecinţă, el oferă mai multe argumente pentru creaţia lumii în 
timp, dintre care unele vor apărea din nou la Sf. Bonaventura şi vor fi considerate ne¬ 
concludente de către Sf. Toma. De pildă, Guillaume consideră, preluând formulările 
adversarilor săi, că dacă lumea ar fi existat etern, un timp infinit ar fi trecut înainte 
de momentul prezent. însă un timp infinit este imposibil. Prin urmare, lumea nu 
poate exista veşnic şi, aşadar, a fost creată în timp, adică există un prim moment. Din 
nou, presupunând că numărul mişcărilor de revoluţie ale lui Saturn este în raport de 
unu la treizeci faţă de numărul mişcărilor de revoluţie ale Soarelui, acesta din urmă 
a făcut deja, din momentul creaţiei, de treizeci de ori mai multe mişcări de revoluţie 
decât Saturn. Cum poate fi însă o infinitate de treizeci de ori mai mare decât o altă 
infinitate? 

Din cele afirmate până acum, este clar că Guillaume d’Auvergne nu a negat pur 
şi simplu concepţia neoplatonică a emanaţiei şi ideea aristotelică a lumii eterne, sus¬ 
ţinând, în acelaşi timp, doctrina augustiniană a creaţiei directe şi libere, realizată de 
Dumnezeu în timp. Dimpotrivă, el a detaliat şi a respins argumentele opozanţilor 
săi şi a elaborat argumente sistematice în favoarea propriilor teze. A fost capabil să 
procedeze astfel datorită faptului că avea o cunoaştere directă a scrierilor lui Aristotel 
şi ale arabilor şi nu a ezitat să folosească logica şi categoriile aristotelice, dar şi ideile 
lui Aristotel, Avicenna şi ale altora, atunci când acestea erau acceptabile. După cum 
s-a menţionat anterior, Guillaume a folosit distincţia lui Avicenna dintre esenţă şi 
existenţă şi, astfel, a devenit primul medieval scolastic care a făcut ca această distinc¬ 
ţie să devină explicită şi fundamentală în filosofia sa. La această distincţie, care i-a dat 
posibilitatea să dezvolte cu claritate relaţia dintre Creator şi lucrurile create, Guilla¬ 
ume a adăugat doctrina analogiei. Pornind de la faptul că lucrurile finite posedă esse 
„prin participare”, el observă că cititorul nu trebuie să fie supărat sau mirat de faptul 
că acelaşi cuvânt sau concept este aplicat atât lui Dumnezeu cât şi lucrurilor create, 
de vreme ce acesta nu este aplicat în acelaşi sens (univoce) sau la fel, ci este aplicat 
în mod primordial lui Dumnezeu, care est esse, şi doar în mod secundar lucrurilor 


1 De Universo, i, 2, ii. 

create, care deţin esse, care participă la existenţă, în virtutea faptului că o primesc 
prin actul creator al lui Dumnezeu. Sănătatea, comentează el, este predicată despre 
om, despre urină, despre medicamente şi despre alimente, însă nu este predicată în 
acelaşi sens sau în acelaşi fel. 1 2 3 Şi chiar dacă această ilustrare a sănătăţii este oarecum 
artificială, ea indică faptul că Guillaume d'Auvergne şi-a însuşit doctrina analogiei, 
esenţială filosofiei teiste. 

4. în ceea ce priveşte argumentele despre existenţa lui Dumnezeu, este curios 
că Guillaume d’Auvergne a folosit prea puţin argumentele aristotelice sau pe cele 
ale lui Moise Maimonide. Argumentul aristotelic despre existenţa divinităţii ca prim 
Mişcător Nemişcat nu este oferit de Guillaume şi, deşi acesta consideră că Dumnezeu 
este prima cauză eficientă, argumentul său caracteristic este unul care aminteşte de 
direcţia argumentării Sfântului Anselm, deşi Guillaume nu reproduce argumentul 
acestuia din urmă. Acest argument se întemeiază pe ideea că fiinţa care există prin 
participare se raportează la fiinţa care există esenţial, per essentiam. Aceasta sugerează 
imediat argumentul bazat pe contingenţă din filosofia arabă şi evreiască, însă Guilla¬ 
ume preferă să argumenteze pornind de la un concept spre altul. De pildă, conceptul 
de esse adunatum- are drept corelat conceptul de esse non causatum, în timp ce esse 
causatum implică esse non causatum, esse secundarius, esse primum şi aşa mai departe.! 
Guillaume vorbeşte de analogia oppositorum şi arată modul în care un concept sau un 
cuvânt implică în mod necesar conceptul sau cuvântul corelat, astfel încât Grunwald 4 
poate să afirme că Guillaume preferă o argumentare eminamente logică sau chiar 
gramaticală, datorită faptului că de la un cuvânt el trece la altul conţinut sau presupus 
de primul. Este adevărat că argumentul tinde să dea această impresie şi, dacă ar fi un 
simplu argument verbal, el ar putea atrage răspunsul că, deşi cuvintele sau conceptele 
de esse participatum şi de esse causatum implică, în mod cert, cuvintele sau conceptele 
de esse per essentiam sau de esse non causatum, nu există nicio dovadă că acestea din 
urmă există într-adevăr, dacă nu s-a arătat mai întâi că există un esse participatum sau 
un esse causatum. Altfel, argumentarea lui Guillaume nu ar fi un argument mai valo¬ 
ros despre existenţa lui Dumnezeu decât argumentul a priori al Sfântului Anselm. Cu 
toate acestea, deşi Guillaume nu dezvoltă suficient caracterul bazat pe experienţă al 
argumentului, în ceea ce priveşte punctul său de plecare, argumentul său nu este unul 
pur verbal, de vreme ce el ne arată că lucrul care primeşte existenţă nu poate să fie au- 
todependent sau autocauzat. Esse indigentiae cere esse sufficientiae ca motivaţie pentru 


1 De Trinitate, 7. 

2 „a fi unit” (lb. lat., n.r.). 

3 Ibid., 6. 

4 Gesch. der Gottesbeiveise im Mittelalter; Beitrage, 6, 3, p. 92. 

existenţa sa, după cum esse potenţiale necesită actul pentru a fi adusă la starea de actu¬ 
alitate. întregul univers cere ca Fiinţa necesară să îi fie cauză şi temei. Cu alte cuvinte, 
deşi se poate crede că Guillaume analizează pur şi simplu concepte şi le ipostaziază, el 
oferă, de fapt, un argument care nu este doar logic şi verbal, ci totodată metafizic. 

5. Guillaume d’Auvergne a acceptat doctrina aristotelică a alcătuirii hilomorfice, 
însă a refuzat să admită concepţia lui Avicebron despre Inteligenţe sau îngeri şi des¬ 
pre faptul că acestea ar fi compuse hilomorfic. 1 Este clar că Aristotel nu a crezut că 
sufletul raţional conţine materia prima, de vreme ce el afirmă clar că aceasta este o 
formă imaterială, după cum nu a crezut nici Averroes, potrivit căruia materia primă 
este potenţialitatea substanţei sensibile, iar substanţa sensibilă, actul final al materiei 
prime, ceea ce implică deci, potrivit ambilor gânditori, că materia primă este doar 
materia substanţei sensibile. Mai mult chiar, care ar putea fi utilitatea materiei prime 
pentru îngeri şi ce funcţie ar îndeplini ea? Materia în sine este ceva mort, care nu 
poate contribui în niciun fel la activitatea intelectuală şi spirituală şi nici nu o poate 
recepta. Pentru că folosise deja distincţia dintre esenţă şi existenţă pentru a explica 
finitudinea lucrurilor create şi deosebirea lor radicală faţă de Dumnezeu, Guillaume 
nu a avut nevoie pentru acest scop de alcătuirea universală hilomorfică şi, pentru că a 
considerat că postularea prezenţei materiei prime la îngeri mai mult ar deranja decât 
ar înlesni explicarea acţiunilor lor pur spirituale, el a restrâns materia primă la lumea 
sensibilă, aşa cum a procedat mai târziu şi Sf. Toma. 

6. în concepţia sa despre suflet, aşa cum a formulat-o în De Anima, Guillaume 
d’Auvergne a combinat teme aristotelice cu teme augustiniene. Astfel, el a adoptat 
definiţia aristotelică a sufletului ca fiind perfectio coiporis physici organici potentia vitam 
habentis , 2 3 deşi avertizează cititorul că nu îl citează pe Aristotel ca pe o autoritate abso¬ 
lută, ci doreşte să arate valabilitatea definiţiei sale. Faptul că omul are suflet trebuie 
să fie clar pentru oricine, de vreme ce acesta este conştient de faptul că înţelege şi 
judecă,* însă sufletul său nu reprezintă întreaga natură umană. Dacă ar reprezenta 
cu adevărat întreaga natură umană, atunci un suflet aflat într-im corp aerian de pildă, 
ar fi, totuşi, om, când, de fapt, nu este. Prin urmare, Aristotel a avut dreptate atunci 
când a afirmat că sufletul reprezintă pentru trup ceea ce forma este pentru materie. 4 
Totuşi, aceasta nu -1 împiedică să afirme că sufletul este o substanţă pe temeiul că 
acesta poate fi fie substanţă, fie accident, însă nu poate fi accident, şi pentru aceasta 


1 De imiverso, 2, 2, 8. 

2 De Anima, 1, 1. [„perfecţiunea trupului natural, având în potenţa viaţa”, lb. lat.] 

3 Ibid., 1, 3. 

4 Ibid., 1, 2. 

foloseşte comparaţia augustiniană a sufletului cu un cântăreţ la harpă al cărui trup 
este harpa. S-ar părea că în om există trei suflete: primul ca principiu al vieţii (sufletul 
vegetativ), cel de-al doilea ca principiu al senzaţiei (sufletul animal sau senzorial), iar 
cel de-al treilea ca principiu al intelectului (sufletul raţional). O scurtă analiză va dove¬ 
di că lucrurile nu stau aşa. Dacă ar exista un suflet animal în om, distinct de cel raţi¬ 
onal sau de cel uman, atunci natura umană nu ar include animalitatea când, de fapt, 
omul este un animal tocmai pentru că este om, deoarece animalitatea aparţine naturii 
umane. 1 Prin urmare, există un singur suflet în om, cu diverse funcţii. Este creat şi 
înzestrat cu viaţă doar de Dumnezeu, nu de părinţi şi nici zămislit din potenţialitatea 
materiei, 2 * şi este nemuritor, după cum arată Guillaume cu ajutorul argumentelor, 
unele de origine platonică. De pildă, dacă răutatea unui suflet diabolic nu îi distruge 
propria esse, cum ar putea să o distrugă moartea trupului? 5 Din nou, de vreme ce 
trupul primeşte viaţă de la suflet, iar puterea sufletului este cea de a da viaţă trupului 
care, luat în sine, este mort, adică lipsit de viaţă, faptul că trupul încetează să existe nu 
înseamnă că forţa vitală inerentă sufletului poate fi distrusă. 4 Mai mult chiar, sufletul 
poate comunica cu substantiae separatae, fiind astfel, asemenea acestora, nemuritor, 
însă în măsura în care sufletul uman este indivizibil şi unul, rezultă că întregul suflet 
uman este nemuritor, nu doar partea sa raţională. 5 

Chiar dacă acceptă însă doctrina peripatetică a sufletului ca formă a trupului (tre¬ 
buie menţionat că uneori el foloseşte formulări platonico-augustiniene cu privire 
la unitatea sufletului cu trupul), Guillaume d’Auvergne îl urmează pe Sf. Augustin 
atunci când refuză să recunoască o distincţie reală dintre suflet şi facultăţile acestuia. 6 
D«ar o substanţă poate să înţeleagă sau să vrea, un accident nu poate. Prin urmare, su¬ 
fletul este cel care înţelege sau doreşte, deşi se manifestă asupra unor lucruri diverse 
sau asupra aceloraşi, dar în moduri diferite, fie prin cunoaşterea lor, fie prin faptul că 
şi le doreşte. De aici rezultă că distincţia aristotelică dintre intelectul activ şi cel pasiv 
trebuie respinsă. Guillaume d’Auvergne respinge, într-adevăr, în bloc doctrinele des¬ 
pre intelectul activ şi despre species intelligibilis. Discipolii lui Aristotel şi comentatorii 
lor au preluat teoria intelectului activ fără nicio reflecţie prealabilă şi, astfel, nu doar 
că argumentele aduse în favoarea teoriei sunt insuficiente, însă, totodată, pot fi ofe- 


1 Ibid., 4,1-3. 

2 Ibid., 5,1 sq. 

5 Ibid., 6,1. 

4 Ibid., 6, 7. 

5 De Anima, 6,8. 

6 Ibid. 

rite numeroase contraargumente solide, cum ar fi cel privind simplitatea sufletului. 
Conceptul intelectului activ trebuie respins ca o ficţiune inutilă. 1 A fortiori, desigur, 
Guillaume respinge ideea arabă a unui intelect separate, o idee pe care, urmându -1 pe 
Averroes, Guillaume i-a atribuit-o (probabil corect) lui Aristotel însuşi. 

7. în ceea ce priveşte intelectul activ, Guillaume d’Auvergne este influenţat nu 
doar de către Aristotel şi arabi, ci şi de Sf. Augustin, influenţa augustiniană fiind ob¬ 
servabilă în teoria sa despre cunoaştere. Asemenea Sfântului Augustin, el accentuea¬ 
ză capacitatea sufletului de a se cunoaşte pe sine, conştiinţa de sine a sufletului, şi, tot 
asemenea Sfântului Augustin, el minimalizează importanţa simţurilor. Este adevărat 
că omul este tentat să se concentreze asupra lucrurilor materiale, asupra obiectelor 
simţurilor; tocmai de aceea omul poate neglija datele conştiinţei şi se poate dovedi 
chiar atât de lipsit de raţiune încât să nege existenţa sufletului imaterial. Este, de ase¬ 
menea, adevărat că, pentru percepţia senzorială, simţurile sunt necesare, iar lucrurile 
materiale produc o impresie fizică asupra organelor de simţ. însă formele inteligibile, 
abstracte şi universale, prin care cunoaştem lucrurile lumii materiale, nu pot apărea 
nici din lucrurile însele, nici din imaginile acestora, de vreme ce atât lucrurile, cât şi 
imaginile lor sunt particulare. Cum sunt atunci produse ideile noastre abstracte şi 
universale despre lucrurile sensibile? Răspunsul este că ele sunt produse de înţelege¬ 
rea însăşi, care nu este pur pasivă, ci activă, effectrix earum (scientiarum quae a parte 
sensibilium ei advenire videntur) apud semetipsam et in semetipsa . 2 3 Această activitate este 
o activitate a sufletului însuşi, deşi este exercitată odată cu impresiile. 

Aşadar, ce garanţie există pentru caracterul obiectiv al ideilor abstracte şi univer¬ 
sale? Garanţia constă în faptul că intelectul nu este doar activ, ci şi pasiv, deşi el este 
pasiv în raport cu Dumnezeu, dar nu şi în raport cu obiectele simţurilor. Dumnezeu 
imprimă în intelect nu doar primele principii, ci şi ideile noastre abstracte despre 
lumea sensibilă. în De Anima} Guillaume vorbeşte explicit despre faptul că nu doar 
primele principii (regulae primae et per se natae) şi normele moralei (regulae honestatis ) 
sunt cunoscute în acest mod, ci şi formele inteligibile ale lucrurilor sensibile. Sufletul 
uman ocupă o poziţie specială, la frontiera dintre cele două lumi (velut in horizonte 
duorum mundorum naturaliter esse constitutam et ordinatam) , 4 una fiind lumea sensi¬ 
bilului, căreia îi aparţine trupul, cealaltă fiind reprezentată de Dumnezeu însuşi, nu 


1 Ibid., 7,3. 

2 De Anima, 5,6. [„cînţelegerea s e află> la originea acelor ştiinţe (care par a cumula elemente 
ale lumii sensibile) şi este îndreptată către ea însăşi şi <există> prin ea însăşi", lb. lat.) 

3 7,6. 

4 „este constituită şi aşezată firesc în orizontul a două lumi” (lb. lat., n.r.). 

de Ideile universale platonice sau de Intelectul separat aristotelic. Dumnezeu, creator 
ipse, este exemplar, speculum şi liber vivus, atât de prezent în intelectul uman, încât 
acesta poate citi în Dumnezeu (absque ullo alio medio)' principiile, regulile şi formele 
inteligibile. în acest mod, Guillaume d’Auvergne face ca intelectul activ al lui Aristo- 
tel şi al gânditorilor arabi să fie Dumnezeu însuşi, combinând această teorie cu teoria 
augustiniană a iluminării, interpretată ideogenetic. 

8 . Ar putea părea surprinzător faptul am dedicat un capitol special unui gân¬ 
ditor al cărui nume nu se află printre gânditorii medievali faimoşi, însă Guillaume 
d’Auvergne prezintă interes nu doar pentru că a fost un filosof viguros şi sistematic, 
ci şi pentru că ilustrează modul în care ideile cosmologice şi psihologice ale lui Aris- 
totel şi ale gânditorilor arabi au influenţat un gânditor receptiv, situat pe direcţia unei 
tradiţii mai vechi. Guillaume d’Auvergne a fost pregătit să accepte idei aristotelice, a 
adoptat definiţia sufletului şi a folosit distincţia lui Avicenna dintre esenţă şi existen¬ 
ţă, însă a fost în primul rând un filosof creştin şi, dincolo de orice preferinţă perso¬ 
nală pentru Sf. Augustin, nu a acceptat doctrine aristotelice sau presupus aristotelice 
atunci când a considerat că acestea sunt incompatibile cu credinţa creştină. Astfel, 
el a respins fără ezitare doctrina aristotelică despre eternitatea lumii, noţiunea de 
emanaţie de origine neoplatonică şi, apoi, arabă, „creaţia” prin intermediari şi teoria 
unui intelect separat, unitar şi infra-divin. Totuşi, ar fi o eroare să presupunem că el a 
respins aceste idei pentru că erau incompatibile cu creştinismul şi a rămas la nivelul 
acestei respingeri. Guillaume a fost convins că argumentele acestor poziţii erau ne¬ 
concludente şi insuficiente, în timp ce argumentele sale se dovedeau concludente. Cu 
alte cuvinte, Guillaume a fost un filosof şi a scris ca un filosof, chiar dacă în lucrările 
sale găsim, tratate indistinct, teme filosofice şi teologice, aceasta fiind o caracteristică 
comună majorităţii gânditorilor medievali. 

S-ar putea spune că Guillaume d’Auvergne a fost un gânditor de tranziţie. El a 
contribuit prin cunoaşterea sa aprofundată a lucrărilor lui Aristotel şi a filosofilor 
arabi şi evrei, dar şi prin acceptarea rezervată a teoriilor lor, la netezirea căii spre 
apariţia unor gânditori mai profunzi precum Sf. Albert şi Sf. Toma. Pe de altă parte, 
faptul că a respins clar unele noţiuni fundamentale ale aristotelismului şi ale discipo¬ 
lilor săi a deschis drumul către manifestarea explicită a unei atitudini anti-aristotelice 
a unui augustinian precum Sf. Bonaventura. Aşa cum am menţionat mai sus, Guilla¬ 
ume este o întruchipare a joncţiunii dintre secolele al XH-lea şi al XlII-lea, o întâlnire 
a celor două veacuri plină de înţelegere, însă nu lipsită de o dimensiune critică. 


,fară niciun alt mijloc” (lb. lat., n.r.). 

Deşi suntem tentaţi să-l considerăm pe Guillaume d’Auvergne un gânditor de 
tranziţie în privinţa influenţei crescânde a aristotelismului, un stadiu în dezvoltarea 
gândirii de la augustinismul mai vechi spre aristotelismul creştin al Sfântului Toma, 
putem să apreciem filosofia sa ca o etapă în dezvoltarea augustinismului însuşi. Sf. 
Anselm s-a folosit destul de puţin de aristotelism, despre care ştia destul de puţine, 
însă augustinienii de mai târziu au fost nevoiţi să ţină seamă de Aristotel. în secolul al 
XllI-lea, îl găsim pe Duns Scotus încercând să realizeze o sinteză în care augustinis¬ 
mul este extins şi apărat cu ajutorul lui Aristotel. Desigur, este discutabil dacă aceşti 
gânditori trebuie consideraţi augustinieni care au modificat şi au îmbogăţit augusti¬ 
nismul sub influenţa lui Aristotel sau nişte aristotelicieni incompleţi, iar aprecierea 
filosofi ei lui Guillaume poate diferi în funcţie de care dintre cele două atitudini este 
adoptată. însă, dacă nu considerăm întreaga filosofie medievală în raport cu tomis- 
mul, trebuie să admitem că Guillaume d’Auvergne p«ate fi considerat ca deschizând 
calea pentru Duns Scotus, în aceeaşi măsură ca pentru Sf. Toma. Probabil că ambele 
judecăţi sunt adevărate, deşi de pe poziţii diferite. într-un sens, orice filosof medieval 
pre-tomist care a folosit doctrinele aristotelice constituie un moment pregătitor pen¬ 
tru adoptarea completă a aristotelismului şi nu există niciun obstacol în admiterea 
acestei idei. însă, este la fel de legitim să ne întrebăm dacă elementele aristotelice 
au fost folosite în favoarea tradiţiei augustiniene, astfel încât rezultatul este unul în 
care predomină temele augustiniene, sau au fost folosite în construirea unei filosofii 
orientată definitiv spre aristotelism, ca sistem. Dacă se pune această întrebare, nu 
există nicio îndoială cu privire la răspunsul ce poate fi dat cu privire la Guillaume 
d’Auvergne şi, astfel, Gilson poate face afirmaţia conform căreia „complexul augus- 
tinian al secolului al XII 1 -lea este reprezentat aproape în întregime de doctrina lui 
Guillaume d'Auvergne” şi, chiar dacă nimic n-a putut opri invadarea şcolilor de către 
gândirea lui Aristotel, „influenţa lui Guillaume a făcut desigur mult pentru întârzie¬ 
rea sau limitarea ei”. 1 


1 La Philosophie au Moyen Age, ed. a IlI-a, 1944, pp. 423-424 [trad. rom., Filozofia în Evul 
Mediu, traducere de Ileana Stănescu, Editura Humanitas, Bucureşti, p. 392]. 

ROBERT GROSSETESTE ŞI ALEXANDER DIN HALES 

a) Viaţa ţi scrierile lui Robert Grosseteste - Doctrina luminii - 
Dumnezeu ţi lucrurile create - Doctrina adevărului ţi a iluminării, 
b) Atitudinea lui Alexander din Halesfaţă defilosofie - Argumente privind existenţa lui 
Dumnezeu - Atributele divine - Compunerea fiinţelor create - Suflet, intelect, voinţă - 
Spiritul filosofiei lui Alexander din Hales. 


Atunci când analizăm filosofia medievală, nu este uşor de decis modul în care vor fi 
grupaţi gânditorii. Astfel, putem trata separat gânditorii de la Oxford şi pe cei de la 
Paris. La Oxford, tendinţa generală în metafizică şi psihologie a fost una conservatoare, 
augustiniană, deşi, în acelaşi timp, s-a dezvoltat un interes deosebit pentru studiile em¬ 
pirice, iar combinarea acestor doi factori poate oferi o motivaţie pentru a urmări cursul 
filosofiei la Oxford, de la Robert Grosseteste la Roger Bacon. în ceea ce-i priveşte pe 
parizieni, augustinismul lui Alexander din Hales şi al Sfântului Bonaventura, pe de o 
parte, şi aristotelismul Sfântului Albert şi al Sfântului Toma, pe de alta, împreună cu 
relaţiile dintre cele două şcoli, pot sugera posibilitatea unei abordări care să le considere 
apropiate. Totuşi, această metodă are dezavantajele sale. De pildă, Roger Bacon a murit 
(în jurul anului 1292) cu mult după Alexander din Hales (1245), la lucrările sale făcând 
unele observaţii şi, de asemenea, după Sf. Albert cel Mare (1280), faţă de care, se pare, 
a avut o anumită ostilitate, astfel încât pare de dorit ca o abordare a lui Roger Bacon să 
se realizeze după analiza acestor doi gânditori. Chiar şi aşa, unii ar putea să creadă că 
Robert Grosseteste poate fi plasat alături de Roger Bacon, însă rămâne cert faptul că 
Grosseteste a murit (în 1253) cu mult înaintea condamnării de către Universitatea din 
Oxford a mai multor teze printre care figurau şi unele susţinute de Sf. Toma (1277 şi 
1284), în vreme ce Roger Bacon trăia în perioada acelor condamnări şi a criticat-o pe 
cea din 1277, de care s-a simţit personal vizat. Prin urmare, admiţând că ar fi multe de 
spus în favoarea unui alt mod de grupare a gânditorilor, în care s-ar acorda mai multă 
atenţie afinităţii lor spirituale decât cronologiei, am decis să abordez mai întâi pe Ro¬ 
bert Grosseteste, de la şcoala de la Oxford, şi pe Alexander din Hales, de la Paris, apoi 
pe discipolul lui Alexander, Sf. Bonaventura, cel mai renumit reprezentant al tradiţiei 
augustiniene din secolul al XlII-lea, pentru a trece ulterior la aristotelismul Sfântului 
Albert şi al Sfântului Toma şi la controversele generate de aceştia şi doar după aceea la 
gândirea lui Roger Bacon, în pofida afinităţii spirituale dintre el şi Grosseteste. 

a) Robert Grosseteste 

1. Robert Grosseteste s-a născut în Suffolk în jurul anului 1170 şi a devenit can¬ 
celar al Universităţii din Oxford în 1223. Din 1229 până în 1232, el a fost arhidiacon 
de Leicester, iar în 1235 a devenit episcop de Lincoln, un post pe care l-a ocupat până 
la moartea sa în 1253. Pe lângă traduceri (am menţionat deja că a tradus, probabil, 
Eticile direct din greacă), Robert Grosseteste a compus comentarii despre Analiticele 
secunde, Respingerile Sofistice şi Fizica, deşi „comentariul” la Fizica a fost mai degrabă 
un rezumat, şi a scris comentarii la Pseudo-Dionisie. Afirmaţia lui Roger Bacon cum 
că Grosseteste neglexit omnino libros Aristotelis et vias eorum 1 nu poate fi interpretată în 
sensul că acesta nu cunoştea lucrările lui Aristotel, ci în acela că, deşi familiarizat cu 
gândirea acestuia, Grosseteste a abordat problemele filosofice într-o manieră diferită. 
Acest aspect devine clar din cele afirmate ulterior de Bacon, şi anume că Grosseteste 
îşi întemeia concepţia pe gândirea altor autori decât Aristotel, dar şi pe propria sa 
experienţă. 

Robert Grosseteste a publicat o serie de lucrări originale: De unica forma omnium, 
De Intelligentiis, De stătu causarum, De potentia et actu, De veritate, De veritate pro- 
positionis, De scientia Dei, De ordino emanandi causatorum a Deo, De libero arbitrio, 
autenticitatea lucrării De Anima nefiind certă. în aceste lucrări este destul de clar că 
Grosseteste se plasa în direcţia augustiniană, deşi cunoştea filosofia lui Aristotel şi i-a 
folosit unele teme. El a împletit însă augustinismul cu interesul pentru cunoaşterea 
empirică, interes care l-a influenţat şi pe Roger Bacon, stârnindu-i admiraţia. Bacon 
va afirma că Grosseteste, mentorul său, a cunoscut ştiinţele mai bine decât oricare 
altul 1 2 şi a fost capabil să explice cauzele prin intermediul matematicilor. 3 Grosseteste 
a scris: De utilitate artium, De generatione sonorum, De sphaera, De computo, De gene- 
ratione stellarum, De cometis, De impressione aeris, De luce, De lineis, angulis etfiguris, 
De natura locorum, De iride, De colore, De calore solis, De differentiis localibus, De impre- 
ssionibus elementorum, De motu corporali, De motu supercaelestium, De finitate motus et 
temporis, Quod homo sit minor mundus. 

Filosofia lui Robert Grosseteste gravitează în jurul ideii de lumină, atât de dragă 
gândirii Sfântului Augustin. în De luce , 4 Grosseteste observă că prima formă mate¬ 
rială, pe care unii o numesc corporalitate, este în concepţia sa, lumina. Aceasta se 


1 Compendium studii, ed. Brewer, p.469. [,,a neglijat complet scrierile lui Aristotel şi interpre¬ 
tarea lor”, lb. lat.) 

2 Ibid., p. 472. 

3 Opus Maius, ed. Bridges, 1,108. 

4 Ed. Baur, p. 51. 

contopeşte cu materia, adică cu materia primă aristotelică pentru a forma o substanţă 
simplă, fără dimensiuni. De ce consideră Grosseteste că lumina este prima formă 
corporală? Deoarece natura luminii se răspândeşte, iar gânditorul foloseşte această 
proprietate a luminii pentru a explica modul în care o substanţă cu o formă şi o mate¬ 
rie nedimensională dobândeşte tridimensionalitate. Dacă presupunem că funcţia lu¬ 
minii este să se multiplice şi să se răspândească şi, astfel, să fie răspunzătoare pentru 
întinderea actuală, putem să tragem concluzia că lumina este prima formă corporală, 
căci nu ar fi posibil pentru prima formă corporală să dea naştere întinderii printr-o 
formă secundară sau ulterioară. Mai mult, lumina este cea mai nobilă dintre toate 
formele şi se aseamănă în cea mai mare măsură cu inteligenţele distincte, ceea ce o 
face, într-adevăr, prima formă corporală. 

Lumina (lux) se răspândeşte în toate direcţiile în mod „sferic”, formând cea mai ex¬ 
terioară sferă, firmamentul, aflată la cea mai îndepărtată distanţă de centrul de difuzare, 
iar această sferă constă din lumină şi materie primă. Din fiecare parte a firmamentului, 
lumina ( lumen ) este răspândită spre centrul sferei, această lumină (lumina experienţei) 
fiind corpus spirituale sive mavis dicere spiritus coiporalis . 1 Răspândirea are loc prin au- 
to-multiplicare şi generare de lumină, astfel că, din când în când, apare o nouă sferă, 
până când cele nouă sfere concentrice sunt complete, cea mai interioară fiind sfera lu¬ 
nii. Această sferă produce la rândul său lumină, însă rarefierea sau răspândirea este cu 
atât mai mică cu cât lumina se apropie mai mult de centru şi sunt generate cele patru 
sfere infra-lunare, de foc, aer, apă şi pământ. Prin urmare, în lumea sensibilă există în 
total treisprezece sfere, cele nouă sfere cereşti care sunt imuabile şi nepieritoare şi cele 
patru sfere infra-cereşti, capabile de mişcare şi supuse transformării. 

Gradul de lumină propriu fiecărui tip de materie determină locul acesteia în ierar¬ 
hia corporală, lumina fiind species et perfectio coiporum omnium . 2 Grosseteste explică, 
de asemenea, şi culorile în termenii luminii, afirmând că este vorba de lux incorporata 
perspicuo . 3 Albul presupune o abundenţă de lumină in perspicuo puro iar lux pauca in 
perspicuo impuro nigredo est, 4 iar Grosseteste menţionează afirmaţiile lui Aristotel 5 6 şi 
Averroes potrivit căreia negrul este o absenţă. Lumina este, totodată, principiul miş¬ 
cării, care nu este altceva decât vis multiplicativa lucis. b 


1 p. 55. [„corpul spiritual sau, dacă preferi, spiritul corporal", lb. lat.] 

2 p. 56. [„strălucirea şi desăvârşirea tuturor corpurilor”, lb. lat.] 

3 De colore, p. 78. [„lumina încorporată în oglindă”, lb. lat.] 

4 „într-o oglindă tulbure, lumina redusă pare neagră” (lb. lat., n.r.). 

5 Fizica, 201a; Metafizica, 1065b 11. 

6 De motu corporali et luce, p. 92. [„forţa amplificatoare a luminii”, lb. lat.] 

3. Lumina a fost considerată ca având caracter corporal, ca o componentă a unui 
ceva corporal. Grosseteste extinde însă această viziune despre lumină pentru a in¬ 
clude şi lumea spirituală. Astfel, Dumnezeu este Lumina pură. Lumina eternă (nu 
într-un sens corporal desigur), iar îngerii sunt, de asemenea, lumini imateriale parti¬ 
cipând la Lumina eternă. Dumnezeu este, de asemenea, „Forma tuturor lucrurilor”, 
însă Grosseteste este atent să explice că Dumnezeu nu este forma tuturor lucrurilor 
ca intrând în substanţa lor şi unindu-se cu materia, ci forma lor exemplară. 1 Dumne¬ 
zeu precede toate creaturile, însă „precede” trebuie înţeles în sensul că Dumnezeu 
este etern, în timp ce creaţia este trecătoare; dacă ar fi înţeles în sensul că există o 
durată comună în care atât Dumnezeu cât şi creaturile există, afirmaţia ar fi incorectă 
căci Creatorul şi creatura nu împărtăşesc aceleaşi măsuri. 2 Ne imaginăm în mod na¬ 
tural un timp în care Dumnezeu a existat înaintea creaţiei, tot aşa cum ne imaginăm 
un spaţi în afara universului; a ne baza însă pe imaginaţie în asemenea probleme este 
o sursă de eroare. 

4. în De veritate propositionis , 3 Grosseteste afirmă că veritas sermonis vel opinionis 
est adaequatio sermonis vel opinionis et rei* însă el se concentrează mai mult asupra 
„adevărului ontologic”, asupra adevărului din perspectivă augustiniană. El doreşte 
să accepte concepţia aristotelică a adevărului enunţului ca adaequatio sermonis et rei 
sau adaequatio ad intellectum, însă adevărul înseamnă, de fapt, conformitatea dintre 
lucruri şi Cuvântul etern quo dicuntur, constă în conformitatea cu Cuvântul divin. 5 Un 
lucru este adevărat în măsura în care este ceea ce trebuie să fie şi este ceea ce trebuie 
să fie atunci când este în acord cu Cuvântul, adică este în conformitate cu modelul 
său. Această conformitate poate fî percepută doar de gândire, astfel încât adevărul 
poate fi definit, asemenea Sfântului Anselm, ca rectitudo sola mente perceptibilis . 6 

De aici decurge că niciun adevăr creat nu poate fî perceput decât în lumina Ade¬ 
vărului suprem, Dumnezeu. Sf. Augustin afirmă că un adevăr creat este vizibil doar 
în măsura în care lumina, ratio eterna, a sa este prezentă în gândire. 7 Cum este atunci 
posibil ca cei răi şi păcătoşi să ajungă la adevăr, din moment ce se presupune că ei 
nu pot să-l vadă pe Dumnezeu, care este văzut doar de cei cu suflet curat? Răspunsul 


' De unica forma omnium, p. 109. 

2 De ordine emanandi causatorum a Deo, p. 149. 

1 P- H 4 - 

4 „adevărul discursului sau al opiniei este adecvarea discursului sau a opiniei la fapte” (lb. 
lat., n.r.). 

5 De veritate, pp. 134-135. 

6 Ibid., p. 135.[„potrivirea percepută doar cu mintea”, lb. lat.] 

7 Ibid., p. 137. 

este că gândirea nu percepe Cuvântul sau ratio eterna în mod direct, ci prin lumina 
Cuvântului. Tot aşa cum ochii trupului percep lucrurile materiale prin lumina soare¬ 
lui, fără să privească direct spre acesta sau chiar ascunzându-se de el, tot aşa mintea 
percepe adevărul în lumina iluminării divine, fără să-l perceapă pe Dumnezeu, Veri- 
tas summa , 1 direct şi fără ca nici măcar să realizeze că doar în lumina divină se poate 
vedea adevărul. 2 Astfel, Grosseteste urmează doctrina iluminării divine, însă respinge 
explicit «rice interpretare a doctrinei care ar implica o viziune despre Dumnezeu. 

în ceea ce priveşte concepţia lui Grosseteste despre matematică, perspectivă etc., 
nu pot să mă pronunţ; s-a spus însă suficient despre cum filosofia lui Grosseteste 
s-a construit pe baza gândirii augustiniene, deşi cunoştea şi dorea să utilizeze ideile 
aristotelice. 

b) Alexander din Hales 

5. în interiorul ordinului franciscan a existat o grupare de fanatici care a adoptat o 
atitudine ostilă faţă de învăţătură şi faţă de alte înlesniri determinate de nevoile vieţii, 
în care vedeau o trădare a idealismului simplu al Părintelui Serafic, însă aceşti „Spiri¬ 
tuali” au fost respinşi de Sfântul Scaun. Ordinul franciscan a produs un număr mare 
de teologi şi filosofi celebri, prima figură eminentă fiind cea a englezului Alexander 
din Hales, care s-a născut în Gloucestershire, între 1170 şi 1180, a intrat în ordinul 
franciscan prin 1231 şi a murit în 1245. A fost primul profesor franciscan de teologie 
la Paris şi a ocupataceastă catedră până spre sfârşitul vieţii, fiind urmat de Jean de la 
Rochelle. 

Este dificil de apreciat care a fost contribuţia filosofică a lui Alexander din Hales, 
căci Summa theologiae, pe care unii o trec sub numele său şi care a atras comentarii 
caustice din partea lui Roger Bacon, cuprinde, mai ales în ultima parte, elemente 
preluate din scrierile altor gânditori şi pare să fi ajuns la forma finală la vreo zece ani 
după moartea lui Alexander. 3 în orice caz, lucrarea reprezintă o etapă în dezvoltarea 
filosofiei occidentale şi o tendinţă în această dezvoltare. Ea constituie o etapă, deoa¬ 
rece filosofia aristotelică este cunoscută şi utilizată în mod clar. Totodată, lucrarea 
reprezintă o tendinţă deoarece atitudinea faţă de Aristotel este critică, în sensul în 
care Alexander nu doar atacă doctrinele aristotelice şi pe aristotelicieni dar, totodată, 
crede că filosofii păgâni erau incapabili să formuleze o „filosofie” satisfăcătoare, în 


' „adevărul suprem" (lb. lat., n.r.). 

2 De veritate, p. 138. 

3 Referirile ce urmează sunt din Summa Theologiae, ediţia Quaracchi, menţionându-se volu¬ 
mul şi secţiunea. 

sens larg, pentru că aceştia nu au cunoscut revelaţia creştină, căci un om aflat pe un 
deal poate vedea mult mai departe în vale decât unul aflat la poalele dealului. Aces¬ 
te lucruri au făcut ca Alexander să îi urmeze mai mult pe predecesorii săi creştini 
(Părinţii Bisericii, mai ales pe Sf. Augustin, Boethius, Pseudo-Dionisie, Sf. Anselm, 
victorinii) decât pe Aristotel. 

6. Doctrina despre Sfânta Treime nu poate fi înţeleasă de gândirea umană neaju¬ 
tată din cauza slăbiciunii intelectului uman, 1 însă existenţa lui Dumnezeu poate fi cu¬ 
noscută de toţi oamenii, fie că sunt buni sau răi. 2 Deosebind existenţa lui Dumnezeu 
(quia est ) de natura Sa (quid est), Alexander ne arată că toţi oamenii pot să cunoască 
existenţa lui Dumnezeu prin intermediul celor create, recunoscând că Dumnezeu 
este cauza eficientă şi finală. 3 4 Mai mult chiar, dacă lumina naturală a raţiunii este 
insuficientă pentru a atinge cunoaşterea naturii divine în sine însăşi, acest fapt nu în¬ 
seamnă că întreaga cunoaştere despre natura lui Dumnezeu este limitată la intelectul 
natural (vegetativ), căci acesta poate ajunge să cunoască ceva despre Dumnezeu, de 
pildă, despre puterea şi înţelepciunea Sa, să cunoască modul Său de acţiune asupra 
celor create, o cunoaştere deschisă tuturor celor care nu au atins starea de graţie.' 1 
Acest tip de cunoaştere nu este univoc, ci analogic. 5 6 De pildă, bunătatea se predică 
despre Dumnezeu şi despre cele create, însă în timp ce lui Dumnezeu se aplică per 
naturam, ca fiind identică cu natura Sa, ca sursă autonomă a tuturor bunătăţilor, des¬ 
pre cele create ea se predică per participationem, în măsura în care acestea depind de 
Dumnezeu, sunt efecte ale Acestuia şi primesc de la El un grad redus de bunătate. 

Căutând să demonstreze existenţa lui Dumnezeu, Alexander foloseşte o mare va¬ 
rietate de argumente. Astfel, el foloseşte dovezile lui Richard de St. Victor referitoare 
la contingenţă, argumentul lui Ioan Damaschinul despre cauzalitate şi argumentul 
lui Hugo de St. Victor despre cunoaşterea sufletului, potrivit căruia acesta ar fi avut 
un început, dar şi argumentele Sfântului Augustin şi Sf. Anselm despre eternitatea 
adevărului. Alexander acceptă argumentul Sfântului Anselm pornind de la ideea de 
perfecţiune, aşa cum este prezentată aceasta în Proslogium . c în plus, el susţine că 
este imposibil să fim ignoranţi în privinţa existenţei lui Dumnezeu. 7 Aceasta este o 
afirmaţie uimitoare, însă este necesar să avem în gând anumite distincţii. De pildă, 


1 I, nr. io. 

2 I, nr. 15. 

3 I, nr. 21. 

4 I, nr. 15. 

5 I, nr. 21. 

6 I, nr. 25. 

7 I, nr. 26. 

trebuie să deosebim între cunoaşterea habituală şi cunoaşterea actuală (cognitio habi- 
tu, cognitio actu). Prima, ne spune Alexander, este un obicei inculcat în mod natural 
în intelect, care dă posibilitatea acestuia să îl cunoască pe Dumnezeu şi pare să nu 
depăşească cunoaşterea implicită, dacă aceasta poate fi numită cunoaştere. Sf. Albert 
cel Mare comentează destul de sarcastic că această distincţie este o solutio mirabilis . 1 2 * 
Cunoaşterea actuală trebuie deosebită, deoarece ea poate cuprinde recunoaşterea de 
către suflet a faptului că nu este a se, sau poate însemna o concentrare asupra celor 
create. în măsura în care cunoaşterea actuală de primul tip este cea avută în vedere, 
sufletul nu poate să nu reuşească să nu cunoască existenţa lui Dumnezeu, deşi ar 
putea să pară că recunoaşterea lui Dumnezeu ar putea să fie chiar şi aici „implicită”, 
însă, în măsura în care sufletul este îndepărtat de Dumnezeu prin greşeală şi păcat şi 
îşi fixează atenţia asupra celor create, e posibil să nu realizeze existenţa lui Dumne¬ 
zeu. în acest ultim caz trebuie introdusă o distincţie suplimentară între cunoaşterea 
lui Dumnezeu in ratione communi 2 şi cea in ratione propria .' De pildă, cel care conside¬ 
ră că fericirea sa se întemeiază pe bogăţii şi plăceri senzuale îl cunoaşte pe Dumnezeu 
doar în sensul în care Acesta este Fericirea, însă acel om nu are cunoaşterea adevărată 
a lui Dumnezeu, in ratione propria. în mod similar, idolatrul îl recunoaşte pe Dumne¬ 
zeu in communi, de pildă, ca pe un „Ceva" dar nu aşa cum este El cu adevărat, in rati¬ 
one propria. Asemenea distincţii pot să apară oarecum greoaie, însă Alexander are în 
vedere lucruri precum cele afirmate de Sf. Pavel, 4 potrivit căruia păgânii îl cunosc pe 
Dumnezeu, însă nu -1 venerează ca Dumnezeu, sau Ioan Damaschinul care afirma că 
întreaga cunoaştere de Dumnezeu este în mod natural inculcată în gândirea umană. 5 
Concepţia potrivit căreia gândirea umană nu poate să existe fără nicio cunoaştere de 
Dumnezeu este caracteristică pentru şcoala Sfântului Augustin; în virtutea faptului 
că există idolatrii sau măcar atei, orice gânditor care vrea să afirme o asemenea con¬ 
cepţie este obligat să introducă distincţia dintre cunoaşterea implicită şi explicită sau 
dintre cunoaşterea lui Dumnezeu in ratione communi şi cunoaşterea de Dumnezeu 
in ratione propria. 

7. Alexander abordează mai multe atribute ale lui Dumnezeu: caracterul său imu¬ 
abil, simplu, infinit, incomprehensibil, imens, etern, unic, adevărat, bun, puternic, 
înţelept. Alexander menţionează obiecţii, dă propriile răspunsuri la problemele gene- 


1 S.T., p. 1, tr. 4, q. 19. 

2 „în nume general” (1b. lat., n.r.). 

5 „în nume propriu" (lb. lat., n.r.). 

4 Romani I. 

5 Defi.de. orthod., 1, cc 1 şi 3; P.G.. 94, 790 şi 794. 

rale şi răspunde la obiecţii. El apelează la gânditorii anteriori şi citează frecvent auto¬ 
rităţi precum Sf. Augustin şi Sf. Anselm, iar doctrina sa nu este una elaborată într-o 
modalitate originală, ci într-una sistematică şi atentă, care include pasaje extinse de 
reflecţie filosofică. De pildă, atunci când tratează unitatea naturii divine, Alexander 
începe prin a considera unitatea în general, definind unitas ca indivisio entis şi unum ca 
ens indivisum in se, divisum autem ab aliis' şi continuă, abordând relaţia dintre unitate 
şi fiinţă şi cea dintre adevăr şi bunătate. 1 2 în ceea ce priveşte cunoaşterea divină, Ale¬ 
xander afi rmă, unnându-i pe Sf. Augustin şi pe Sf. Anselm, că Dumnezeu cunoaşte 
toate lucrurile în şi prin El însuşi. „Ideile” exemplare şi eterne despre cele create există 
în Dumnezeu, deşi, considerate în ele însele, ele nu formează o multitudine, ci sunt 
identice cu esenţa divină, ceea ce face ca prin cunoaşterea de Sine, Dumnezeu să cu¬ 
noască toate lucrurile. Cum cunoaşte atunci El răul şi păcatul? Doar ca lipsă, de pildă, 
ca lipsă de bunătate. Dacă luminii, spune Alexander, unnându -1 pe Pseudo-Dionisie, 
i-ar fi fost dată puterea cunoaşterii, ar şti că acest sau acel obiect nu a fost receptiv la 
acţiunea sa, însă nu ar cunoaşte întunericul în sine, fără orice relaţie cu lumina. Aceas¬ 
tă idee implică, desigur, concepţia potrivit căreia răul nu este nimic pozitiv sau, altfel 
spus, este mai degrabă o privare de ceva, 3 căci dacă răul ar fi ceva pozitiv, ar fi necesară 
fie păstrarea dualismului, fie afirmaţia că răul este reprezentat în Dumnezeu. 

Tratând despre voinţa divină, Alexander se întreabă dacă Dumnezeu poate sau nu 
să ordone acţiuni împotriva legii naturale. Sursa acestei preocupări se află în exegeza 
biblică; cum să explicăm, de pildă, porunca dată de Dumnezeu israeliţilor de a-i prăda 
pe egipteni? Este evident că problema are o semnificaţie mult mai largă. Alexander ne 
răspunde că Dumnezeu nu poate să ceară o acţiune contrară legii naturale, căci s-ar 
contrazice pe Sine; El nu poate dori ca omul să aibă alt scop decât Dumnezeu, căci 
Dumnezeu este, cu adevărat, scopul final. Dumnezeu nu poate să le ceară israeliţilor 
să fure în sensul propriu al cuvântului, căci acest ordin ar implica un act orientat exact 
împotriva lui Dumnezeu, un păcat. Dumnezeu poate însă să-i lipsească pe egipteni 
de proprietăţile lor şi, astfel, să poruncească israeliţilor să le ia. El le mai poate cere să 
ia ceva ce aparţine altuia, de vreme acest lucru afectează doar ordo ad creaturam , 4 5 însă 
nu le poate ordona să ia acel obiect ex cupiditate 5 căci ar afecta ordo ad Deum , 6 ceea ce 


1 I, nr. 72. [„unitatea ca indivizibilitate a fiinţei şi unul ca fiinţă indivizibilă prin sine, însă 
divizibilă prin alţii”, lb. lat.] 

2 I, nr. 73. 

3 Cf. I, nr. 123 sqq. 

4 „ordinea creaturilor” (lb, lat., n.r.). 

5 „din lăcomie" (lb. lat., n.r.). 

„ordinea divină” (lb. lat., n.r.). 

ar presupune o contrazicere cu sine însuşi din partea lui Dumnezeu. 1 în mod similar, 
Dumnezeu i-ar fi putut ordona profetului Isaia să întreţină relaţii sexuale cu o femeie 
care nu era soţia sa, în măsura în care acest act implica ordo at creaturam, însă nu i-ar 
fi putut porunci lui Isaia să facă acest lucru ex libidine , 2 de vreme ce acest lucru ar fi 
implicat ordo ad Deum. Distincţiile făcute de Alexander în această problemă sunt ne¬ 
clare şi nu întotdeauna satisfăcătoare, însă este clar că el nu a crezut că legea morală 
depinde de acel fiat arbitrar al lui Dumnezeu, după cum va susţine ulterior Ockham. 

8. Dumnezeu este Creatorul nemijlocit al universului atât în ceea ce priveşte for¬ 
ma, cât şi materia, iar caracterul vremelnic al lumii poate fi probat. 3 Astfel, Alexander 
respinge noţiunea aristotelică de eternitate a lumii, dar acceptă doctrina alcătuirii 
hilomorfice. Alcătuirea hilomorfică se regăseşte în fiecare lucru creat, căci „materia” 
constă în potenţialitate, însă o alcătuire mai fundamentală existentă, de asemenea, 
în fiecare fiinţă creată este cea dintre quo est şi quod est . 4 Este posibil ca aceasta să fie 
distincţia dintre esenţă şi existenţă, însă se pare că quod est se referă la fiinţa concretă, 
un om de pildă, iar quo est la esenţa abstractă, cum ar fi, spre exemplu, umanitatea, 
în orice caz, distincţia este una „raţională”, căci putem predica quo est al lui quod est 
într-un anume sens, măcar atunci când spunem că această fiinţă este un om. Nu 
există nicio distincţie între un om şi umanitatea lui, şi totuşi umanitatea sa este una 
dobândită. în Dumnezeu nu există dependenţă şi nimic nu este dobândit din afară, 
astfel că El nu este alcătuit din quod est (Deus) şi quo est (Deitas). 

9. în acord cu atitudinea sa de respect faţă de tradiţie, Alexander din Hales oferă 
şi susţine şapte definiţii sau descrieri ale sufletului omenesc. 5 Spre exemplu, sufletul 
poate fi definit ca Dei forme spiraculum viatae , 6 ca substantia quaedam rationis particeps, 
regendo cotpori accommodata 7 sau ca substantia spiritualis a Deo creata, propria sui cor- 
poris vivificatrix . 8 Alte definiţii sunt preluate de la Sf. Augustin, Ioan Damaschinul 
şi Seneca. Sufletul, consideră Alexander, nu este o substanţă doar în sensul în care 


1 I, nr. 276. 

2 „dând curs poftelor” (lb. lat., n.r.). 

3 II, nr. 67. 

4 II, nr. 59-61. 

5 II,nr. 321. 

6 Cf. De sp. et an. c. 42 (considerată ca făcând parte dintre lucrările Sfântului Augustin; P.L., 
40, 811) şi Augustin, De Gen. ad litt., ycc. 1-3. [„suflare dumnezeiască de viaţă”, lb. lat.] 

7 Aug. De quant. an. c. 13, nr. 22. [„substanţa participantă într-o anumită măsură la raţiune, 
potrivită cu stăpânirea trupului", lb. lat.] 

8 Cassiodorus, De Anima, c. 2. [„substanţă spirituală, creată de Dumnezeu, vieţuind în chip 
propriu prin însuşi trupul său”, lb. lat.] 

el este formă substanţială, ci este un ens in se, o substanţă simpliciter, compusă din 
materie „intelectuală” şi fonnă. Dacă în această privinţă Alexander urmează tradiţia 
platonic-augustiniană, sugerând chiar că sufl etul trebuie să fie o substanţă, de vreme 
ce acesta este legat de trup, asemenea marinarului de corabie, el insistă şi asupra fap¬ 
tului că sufletul dă viaţă trupului. Chiar dacă îngerul este spiraculum vitae, el nu este 
spiraculum vitae corporis, în timp ce sufletul este principiul vieţii trupului. 

Fiecare suflet omenesc este creat de Dumnezeu din nimic. 1 4 Sufletul omenesc nu 
este emanaţia lui Dumnezeu, o parte a substanţei divine 2 şi nici nu se propagă în 
modul în care susţin traducianiştii. Păcatul originar poate fi explicat fără a face apel 
la teoria traducianistă. 5 Sufletul e unit cu trupul asemenea unităţii dintre materie şi 
formă (ad modumformae cum materia),* însă acest fapt trebuie interpretat în sens 
augustinian, căci sufl etul raţional este alăturat trupului ut motor mobili et ut perfectio 
formalis suo perfectibilii Sufletul are trei facultăţi: vis vegetativa, vis sensitiva şi vis in- 
tellectiva şi, cu toate că aceste facultăţi nu sunt numite părţi ale sufletului, în sensul 
strict al cuvântului „parte”, 6 ele se deosebesc una de alta şi totodată de esenţa sufle¬ 
tului. Alexander explică afirmaţia Sfântului Augustin despre identitatea sufletului şi 
a facultăţilor acestuia, afirmând că această identitate se raportează la substanţă, nu 
la esenţa sufletului. 7 8 9 Sufletul nu poate exista în lipsa facultăţilor sale şi nici nu există 
facultăţi ale intelectului separate de suflet ci, după cum esse şi operări nu sunt identice, 
tot aşa nici essentia şi potentia. 

Intelectul activ şi cel pasiv sunt duae differentiae ale sufletului raţional, prima refe- 
rindu-se la forma spirituală a sufletului, iar cea de-a doua la materia sa spirituală, iar 
intelectul activ nu este separat de suflet, ci îi aparţine. 8 Alături de clasificarea aristote¬ 
lică a facultăţilor raţionale ale sufletului, Alexander oferă şi clasificările Sfântului Au¬ 
gustin şi Ioan Damaschin, căutând să le reconcilieze. De pildă, pentru filosofia aristo¬ 
telică, noţiunea de „intelect” se referă la facultatea noastră de a dobândi cunoaşterea 
formelor inteligibile prin abstractizare 9 şi corespunde, deci, acelei ratio augustiniene, 


1 II, nr. 329 şi 322. 

2 II, nr. 322. 

* II, nr. 327. 

4 II, nr. 347. [„în chipul în care forma se îmbină cu materia”, lb. lat.] 

5 II, nr. 345. [„precum principiul mişcării este unit cu ceea ce mişcă iar perfecţiunea formală 
se îmbină cu ceea ce este perfect", lb. lat.) 

6 II, nr. 351. 

7 11, nr. 349. 

8 11, nr. 372. 

9 II, nr. 368. 

însă nu şi acelui intellectus sau intelligentia augustiniene, care se referă la obiectele de 
natură spirituală. Intelectul, în sensul aristotelic, se referă la forme materializate, pe 
care le abstrage din phantasmata, în timp ce în sens augustinian el se referă la forme 
spirituale, ne-materializate, iar atunci când se pune problema cunoaşterii acelor for¬ 
me superioare sufletului uman, intelectul este neputincios dacă nu este iluminat de 
Dumnezeu. 1 Şi chiar dacă Alexander nu oferă nicio explicaţie clară cu privire la defini¬ 
ţia iluminării, el afirmă clar că acceptă doctrina aristotelică a abstractizării cu privire 
la lumea materială, deşi consideră că pentru lumea spirituală, doctrina lui Aristotel 
trebuie completată cu cea a Sfântului Augustin. Se poate observa că Alexander a avut 
dreptate atunci când a considerat clasificarea peripatetică drept o analiză psihologică 
şi a văzut în clasificarea augustiniană o împărţire a obiectelor cunoaşterii. 

Alexander propune trei definiţii despre liberul arbitru, cea dată de Sf. Anselm 
(potestas servandi rectitudinem propter se), 2 3 cea a Sfântului Augustin (facultas rationis 
et voluntatis, qua bonum eligitur gratia assistente et malum cădem desistente )’ şi cea a 
lui Bemard (consensus ob voluntatis inamissibilem libertatem et rationis indeclinabile 
iudicium) 4 şi caută să le pună în acord. 5 Liberam arbitrium este comun lui Dumne¬ 
zeu şi sufletului, însă nu se predică niciuniversal, nici echivoc, ci analogic, mai întâi 
despre Dumnezeu şi mai apoi despre cele create. 6 In cazul omului, este vorba de o 
facultate sau de o funcţie a raţiunii împletită cu voinţa şi numai în acest sens ea poate 
fi considerată distinctă de raţiune şi voinţă, nefiind, aşadar, în realitate, o facultate se¬ 
parată a sufletului. Mai mult, dat fiind faptul că este în relaţie cu raţiunea şi voinţa, ea 
este inseparabilă de sufl et în măsura în care se urmăreşte libertatea naturală. Urmân- 
du -1 pe Bemard, Alexander deosebeşte libertas arbitrii de libertas consilii et complaciti 7 
şi declară că ultima se poate pierde, dar nu şi prima. 

io. Alexander din Hales este un gânditor ce prezintă interes, căci lucrarea sa prin¬ 
cipală este o lucrare sistematică, în care autorul face o prezentare a teologiei şi filo- 
sofiei creştine. în ce priveşte forma, lucrarea aparţine sumwae-lor medievale, împăr¬ 
tăşind din meritele, dar şi din defectele acestui tip de scriere, prin caracterul succint 


1 II, nr. 372. 

2 „capacitatea de a sluji dreptatea prin sine” (lb. lat., n.r.). 

3 „capacitatea raţiunii şi a voinţei prin care este ales binele, prin mijlocirea harului, iar răul, 
prin absenţa harului" (lb. lat., n.r.). 

4 „acordul dintre libertatea care nu se poate pierde a voinţei şi judecata (opinia) imutabilă a 
raţiunii” (lb. lat., n.r.). 

5 II, nr. 393-396. 

6 II, nr. 402. 

57 „libertatea judecăţii şi a acceptării" (lb. lat., n.r.). 

al prezentării şi prin dispunerea ordonată, precum şi prin ariditatea şi absenţa unor 
dezvoltări mai cuprinzătoare, care, din punctul nostru de vedere, sunt totuşi caracte¬ 
ristici dezirabile. în ceea ce priveşte conţinutul, pe de o parte Summa lui Alexander se 
află in strânsă legătură cu trecutul, căci autorul este hotărât să fie credincios tradiţiei 
şi îi citează foarte des pe Sf. Augustin sau Sf.. Anselm, Bernard sau Ioan Damaschin, 
în loc să-şi dezvolte propriile argumente. Aceasta nu înseamnă că el face apel pur şi 
simplu la autorităţi, în sensul că ar oferi citate din gânditori faimoşi, de vreme ce el 
citează deseori argumentele predecesorilor săi, ci că argumentele care ar fi fost de 
dorit chiar în vremea când scria nu existau. Totuşi, lucrarea sa este o Summa, deci 
un rezumat. Pe de altă parte, lucrarea indică o bună cunoaştere a gândirii aristotelice, 
cu toate că Stagiritul nu este menţionat explicit, deşi se foloseşte uneori doctrina pe¬ 
ripatetică. Cu toate acestea, este întotdeauna uşor de observat dorinţa de a armoniza 
elementele preluate de la Aristotel cu învăţătura Sfântului Augustin şi Sf. Anselm, 
iar tendinţa generală este de a-i pune in contrast pe gânditorii creştini iluminaţi de 
Dumnezeu şi pe filosofi. Alexander nu dă impresia că ar fi un gânditor polemic şi nici 
că ar face confuzii între filosofie şi teologie,' ci că este preocupat de cunoaşterea lui 
Dumnezeu şi a lui Christos. Iar a spune acest lucru înseamnă a spune pur şi simplu 
că Alexander a fost credincios tradiţiei şcolii augustiniene. 


1 Cf. I, nr. 2. 

CAPITOLUL XXV 


SF. BONAVENTURA (i) 

Viaţa şi opera - Spiritul - Teologie şifilosofie - Atitudinea faţă de aristotelism. 


i. Sfântul Bonaventura, Giovanni Fidanza, s-a născut la Bagnorea în Toscana în anul 
1221. Vindecat de o boală grea în copilărie prin invocarea Sfântului Francisc de Assisi 
de către mama sa, Bonaventura a intrat în ordinul franciscan la o dată care nu poate 
fi stabilită cu precizie. Probabil că acest eveniment s-a produs cu puţin înainte sau 
după 1240, însă este cert că Bonaventura intrase în ordinul franciscan atunci când 
a început să studieze cu Alexander din Hales la Paris, înainte ca acesta să moară in 
1245. Este cert că Alexander din Hales a produs o impresie covârşitoare asupra sa, 
de vreme ce, în Praelocutio prooemio in secundam librum Sententiarum praemissa, Sf. 
Bonaventura afirmă că, aşa cum se menţionează în prima carte a Sentinţelor, a îm¬ 
părtăşit la rândul său opiniile mentorilor săi şi, mai ales, opiniile „mentorului nostru 
şi părinte de frumoasă amintire, Fratele Alexander”, aşa că nici în următoarele cărţi 
nu se va îndepărta de direcţiile parcurse de acesta. 1 Cu alte cuvinte, Sf. Bonaventura 
se îmbibase de tradiţia franciscană, adică augustiniană, şi era hotărât să continue în 
aceeaşi direcţie. Se poate afirma că această hotărâre indică doar un conservatorism 
pios şi că Sf. Bonaventura nu cunoştea sau cel puţin ignora noile tendinţe filosofice 
de la Paris şi, ca urmare, nu a adoptat o poziţie clară faţă de acestea, însă Comentariul 
la Sentinţe datează din 1250-1251 (a început să predea în 1248 despre Evanghelia Sfân¬ 
tului Luca) iar, la acea vreme, Sf. Bonaventura nu putea să-şi fi făcut studiile la Paris 
fără să cunoască filosofi a aristotelică. Mai mult chiar, aşa cum vom vedea mai târziu, 
el a adoptat o atitudine foarte clară faţă de filosofie, o atitudine care, fără a fi rezultatul 
ignoranţei, se născuse din meditaţie şi convingeri raţionale. 

Asemeni Sfântului Toma, Sf. Bonaventura a fost implicat în conflictele dintre 
teologii călugări şi cei laici, iar în 1255 a fost exclus din universitate, fără a fi recunos¬ 
cut ca doctor şi profesor al universităţii. A fost readmis, probabil în 1256, şi acceptat 
împreună cu Sf. Toma în octombrie 1257, ca urmare a unei intervenţii papale. A fost 
apoi profesor de teologie la universitate şi şi-ar fi urmat, cu siguranţă, profesia dacă 


Alexander este numit, de asemenea, „părintele şi mentorul nostru" în Sent., 23, 2, 3; II, p. 
547 - 

nu ar fi fost ales conducătorul ordinului franciscan la 2 februarie 1257. De altfel, în¬ 
deplinirea acestei funcţii l-a împiedicat să ducă o viaţă de profesor universitar, însă 
au existat şi multe divergenţe la acea vreme chiar în interiorul ordinului cu privire la 
spiritul, practica şi funcţia sa, iar Sf. Bonaventura s-a confruntat cu dificila sarcină de 
reinstalare şi menţinere a păcii interne. Cu toate acestea, în 1259, el scrie Itinerarium 
mentis in Deum, în 1261 două texte despre viaţa Sfântului Francisc, în 1267 sau 1268, 
Collationes de decern praeceptis (Predicile Lenten), ulterior De decern donis Spiritus sandi 
(în jurul anului 1270) şi Collationes in Hexaemeron în 1273. Breviloquium a fost scris 
în 1257. Comentariile la Scriptură, scurtele tratate mistice, predicile şi corespondenţa 
sa despre probleme privind ordinul franciscan constituie celelalte scrieri ale sale, din 
diferite perioade ale vieţii. 

Deşi, în 1265, Sf. Bonaventura a reuşit să-l convingă pe papă să nu -1 numească ar¬ 
hiepiscop de York, a fost totuşi numit episcop de Albano şi cardinal în 1273. în 1274, 
Sf. Bonaventura a participat la Conciliul de la Lyon, unde a predicat în favoarea reu¬ 
nirii Bisericii răsăritene cu Roma, însă la sfârşitul Conciliului a murit (15 iulie 1274), 
fiind înmormântat la Lyon în prezenţa Papei Grigore al X-lea. 

2. Sf. Bonaventura nu a fost doar un învăţat; el a încurajat dezvoltarea studiilor 
în cadrul ordinului franciscan, un aspect care poate părea ciudat, căci cu greu se 
poate spune că întemeietorul ordinului şi-ar fi dorit ca fraţii fransciscani să fie de¬ 
votaţi erudiţiei, însă este clar că un ordin compus în special din preoţi, cu o vocaţie 
care presupunea ţinerea de predici, nu putea să-şi îndeplinească această vocaţie dacă 
membrii săi, măcar cei care erau deja destinaţi preoţiei, nu ar fi studiat Scriptura şi 
teologia. însă studiul teologiei scolastice era imposibil fără o cunoaştere prealabilă a 
filosofiei, aşa că studiile de filosofie şi cele de teologie trebuiau combinate în egală 
măsură. De îndată ce acest principiu general a fost admis, a fost foarte greu de stabilit 
o limită pentru gradul de profunzime al studiului. Dacă era necesar ca studenţii să fie 
pregătiţi în filosofie şi teologie, trebuiau să aibă profesori, iar profesorii trebuiau să 
fie competenţi, dar şi capabili să-i pregătească pe cei ce aveau să le continue căutările. 
Mai mult chiar, dacă activitatea apostolică presupunea relaţii strânse cu cei învăţaţi, 
dar probabil şi cu ereticii, nu erau necesare temeiuri stabilite a priori privind limita 
până la care puteau fi adâncite studiile. 

Aceste consideraţii pot fi extinse, căci ele au motivat dezvoltarea studiilor din ca¬ 
drul ordinului franciscan. în ceea ce -1 priveşte pe Sf. Bonaventura, trebuie menţionat 
un alt aspect important. El a crezut total în doctrina Sfântului Francisc cu privire la 
înţelegerea comuniunii cu Dumnezeu drept cel mai important scop al vieţii, însă şi-a 
dat foarte bine seama că acest scop nu poate fi atins fără cunoaşterea lui Dumnezeu 
şi a celor divine sau că, cel puţin, cunoaşterea nu este o piedică în faţa cunoaşterii lui 

Dumnezeu şi poate predispune sufletul spre o apropiere mai strânsă. El recomanda 
studierea Scripturii şi a teologiei, ceea ce a făcut la rândul său, în detrimentul altor 
probleme ce nu erau legate de Dumnezeu. Aceasta este unul dintre motivele pentru 
care Sf. Bonaventura nu a apreciat şi nici nu a avut încredere în filosofi a metafizică 
a lui Aristotel, în care nu exista loc pentru comuniunea cu Dumnezeu şi nici pen¬ 
tru Christos. Aşa cum a arătat Gilson, există o anumită paralelă între viaţa Sfântului 
Francisc şi învăţătura Sfântului Bonaventura. După cum viaţa celui dintâi a culminat 
prin comuniunea mistică cu Dumnezeu, învăţătura celuilalt a culminat cu doctrina sa 
mistică şi, după cum Francisc s-a apropiat de Dumnezeu prin Christos şi a văzut con¬ 
cret toate cele create prin lumina Cuvântului divin, tot astfel Sf. Bonaventura a insistat 
ca filosoful creştin să vadă lumea prin relaţia cu Cuvântul creator. După cum explica 
el, Christos este medium sau Centrul tuturor ştiinţelor şi, din această cauză, el nu a 
acceptat metafizica aristotelică. Aristotel, deşi nu cunoştea nimic despre Christos, a 
respins până şi exemplarismul susţinut de Platon. 

în cele din urmă, ordinul franciscan l-a acceptat pe Duns Scotus ca doctor par ex- 
cellence, însă, deşi era corect să se procedeze astfel şi deşi Scotus era, fără nicio îndoia¬ 
lă, o persoană genială şi un gânditor cu o mare capacitate speculativă şi analitică, s-ar 
putea spune că Sf. Bonaventura a fost cel care s-a situat cel mai aproape de gândirea 
şi spiritul Părintelui Serafic. Tocmai de aceea, nu e de mirare că i-a fost acordat titlul 
de Doctor Serafic. 

3. Concepţia Sfântului Bonaventura despre scopul şi valoarea studiului, concepţie 
determinată de propriile înclinaţii şi tendinţe spirituale, precum şi de pregătirea sa 
intelectuală cu Alexander din Hales şi de apartenenţa la ordinul franciscan, l-a situat 
în linia tradiţiei augustiniene. Gândirea Sfântului Augustin s-a centrat pe Dumnezeu 
şi pe relaţia sufletului cu Acesta. Considerând că omul, care e înrudit cu Dumnezeu, 
este omul concret şi actual al istoriei care a căzut în dizgraţia divină, dar a fost mân¬ 
tuit prin graţie divină, Sf. Augustin se raporta la acesta, nu la „omul natural”, adică 
nu la omul separat de vocaţia sa supranaturală şi abstras din domeniul acţiunii graţiei 
divine. Aceasta însemna că nu putea să facă distincţii rigide între filosofi e şi teologie, 
chiar dacă a deosebit clar lumina naturală a raţiunii de credinţa supranaturală. Există, 
desigur, o justificare pentru abordarea filosofică a omului în „starea naturală”, căci 
ordinea graţiei este supranaturală şi se poate face o distincţie între ordinea graţiei şi 
ordinea naturii. Eu vreau să atrag însă atenţia asupra faptului că, atunci când punem 
accentul pe înălţarea sufletului spre Dumnezeu, aşa cum au făcut Sf. Augustin şi Sf. 
Bonaventura, avem în vedere omul concret, iar omul concret este omul cu vocaţie 
supranaturală. Omul considerat în „starea naturală" este o abstracţie legitimă, însă 
această abstracţie nu are în vedere actuala ordine istorică. Este, desigur, o problemă 

de abordare şi de metodă. Nici Sf. Augustin, nici Sf. Bonaventura nu vor nega distinc¬ 
ţia dintre natural şi supranatural dar, de vreme ce ei au fost interesaţi în primul rând 
de omul actual, istoric, adică de omul cu vocaţie supranaturală, ei au amestecat mai 
degrabă temele teologice cu cele filosofice într-o înţelepciune creştină, fără a realiza o 
distincţie rigidă, metodologică, între filosofie şi teologie. 

Se poate obiecta că, în acest caz, Sf. Bonaventura este un simplu teolog, nu un 
filosof; însă în cazul Sfântului Bonaventura se poate da acelaşi răspuns ca în cazul 
Sfântului Augustin. Dacă definim filosoful ca fiind cel care studiază Fiinţa sau cau¬ 
zele ultime sau orice alt lucru pe care vrem să i-1 atribuim, fără raportare la revelaţie 
şi detaşându-se complet dc teologia dogmatică, atunci desigur că nici Augustin, nici 
Bonaventura nu pot fi numiţi filosofi; dacă admitem însă ca filosof pe cel care studia¬ 
ză temele în general recunoscute ca filosofice, atunci ambii gânditori trebuie conside¬ 
raţi filosofi. Sf. Bonaventura, de pildă, abordează stadiile ascensiunii sufletului, de la 
cunoaşterea lui Dumnezeu prin creaturile sale la cunoaşterea nemijlocită, interioară 
a lui Dumnezeu şi vorbeşte despre acestea fără a distinge clar ceea ce aparţine teo¬ 
logiei de ceea ce aparţine filosofiei. însă acest lucru nu schimbă faptul că, abordând 
cunoaşterea lui Dumnezeu prin cele create, el analizează argumentele în favoarea 
existenţei lui Dumnezeu, care pot fi considerate argumente filosofice. Interesul Sfân¬ 
tului Bonaventura cu privire la lumea materială poate fi un interes motivat de faptul 
că lumea este manifestarea lui Dumnezeu şi că în ea se pot vedea acele vestigia 1 ale 
lui Dumnezeu Triunitar, însă aceasta nu schimbă faptul că el are unele concepţii 
cosmologice şi filosofice despre natura lumii şi structura sa. Este adevărat că, sepa¬ 
rând doctrinele filosofice ale Sfântului Bonaventura, nu facem decât să atentăm la 
integritatea sistemului său, însă datorită faptului că sistemul său cuprinde doctrine 
filosofice, avem posibilitatea de a-i găsim un loc în istoria filosofiei. Mai mult chiar, 
el a adoptat o atitudine foarte clară faţă de filosofie în general şi faţă de sistemul aris¬ 
totelic în special şi tocmai de aceea merită atenţia noastră 5 ntr-o istorie a filosofiei. Cu 
greu ar putea cineva să-l excludă pe Kierkegaard din istoria filosofiei, deşi atitudinea 
sa faţă de filosofie, în sensul pe care îl dă el termenului, este ostilă, căci el a filosofat 
despre filosofie; cu atât mai puţin putem să-l excludem pe Sf. Bonaventura, a cărui 
atitudine nu a fost atât de ostilă şi care reprezintă un moment important al filosofiei, 
acel moment în care s-a dovedit că există o filosofie creştină şi totodată, că orice filo¬ 
sofie prezintă erori, şi chiar dacă aceste concepţii sunt corecte sau greşite, justificate 
sau nejustificate, ele trebuie analizate de istoria filosofiei. 


„semne" (lb. lat., n.r.). 

Sf. Bonaventura aparţine tradiţiei augustiniene, însă trebuie menţionat că multe 
lucruri se schimbaseră de la dispariţia Sfântului Augustin: s-a dezvoltat mult scolasti¬ 
ca, gândirea a fost sistematizată, iar metafizica aristotelică a fost cunoscută integral de 
lumea creştină occidentală. Sf. Bonaventura a comentat Sentinţele lui Petrus Lombar- 
dus şi era familiarizat cu gândirea lui Aristotel. Prin urmare, nu putem să nu găsim 
în scrierile sale multe elemente de tip scolastic şi de metodă scolastică, spre deosebire 
de textele Sfântului Augustin. Mai mult chiar, vom descoperi că Sf. Bonaventura a 
adoptat o serie de idei aristotelice. Sf. Bonaventura a respins blocajul aristotelic, dar 
l-a respectat pe gânditorul grec pentru filosofia lui naturală, chiar dacă nu era prea 
impresionat de metafizica şi teologia acestuia. Astfel, din punctul de vedere al secolu¬ 
lui alXHI-lea, sistemul Sfântului Bonaventura era un augustinism modern, dezvoltat 
de-a lungul secolelor şi regândit în strânsă relaţie cu aristotelismul. 

4. Care a fost, aşadar, concepţia Sfântului Bonaventura despre relaţia dintre filo¬ 
sofi e şi teologie şi care a fost atitudinea sa faţă de aristotelism? Cele două întrebări pot 
fi analizate împreună, căci răspunsul la prima determină răspunsul la cealaltă. 

Aşa cum s-a observat deja, Sf. Augustin a deosebit credinţa de raţiune, iar Sf. 
Bonaventura l-a urmat pe această cale, citând cuvintele Sfântului Augustin potrivit 
cărora ceea ce credem se datorează credinţei, iar ceea ce înţelegem, raţiunii. 1 De aici 
rezultă, ar putea să creadă cineva, că filosofia şi teologia sunt două ştiinţe separate şi 
că o filosofie independentă şi satisfăcătoare este posibilă, măcar la nivel teoretic. Sf. 
Bonaventura face o distincţie clară între teologia dogmatică şi filosofie. De pildă, în 
Breviloquim, 2 - el afirmă că teologia începe cu Dumnezeu, Cauza Supremă, acolo unde 
filosofia se sfârşeşte. Cu alte cuvinte, teologia îşi ia datele din revelaţie şi porneşte de 
la Dumnezeu spre efectele Sale, în vreme ce filosofia începe de la efectele vizibile şi 
argumentează către Dumnezeu, considerat drept Cauză. In De Reductione Artium ad 
Theologiam i el împarte „filosofia naturală” în fizică, matematică şi metafizică, iar în 
In Hexaemeron 4 împarte filosofia în fizică, logică şi etică. 

Având în vedere cele menţionate mai sus, cum se poate afirma că Sf. Bonaventura 
nu a admis distincţii clare între filosofie şi teologie? El a admis o distincţie metodo¬ 
logică între ştiinţe şi o distincţie în ceea ce priveşte subiectul abordat, însă a insistat 
asupra faptului că niciun sistem metafizic sau filosofic nu poate fi dezvoltat dacă 
filosoful nu e călăuzit de lumina credinţei. De pildă, Sf. Bonaventura era conştient 
că un filosof poate ajunge la existenţa lui Dumnezeu fără ajutorul revelaţiei. Şi chiar 

dacă nu ar fi fost convins de propria raţiune şi de mărturia Scripturii, filosofia lui 
Aristotel ar fi fost suficientă pentru a -1 convinge de acest fapt. Sf. Bonaventura nu 
s-a mulţumit, însă, să afirme că această cunoaştere de Dumnezeu, atinsă astfel, este 
incompletă şi are nevoie de revelaţie pentru a atinge completitudinea, ci a mers chiar 
mai departe, afi rmând că asemenea cunoaştere complet raţională este şi trebuie să fie 
în numeroase privinţe o cunoaştere greşită. în acest scop, Sf. Bonaventura s-a folosit 
de argumente empirice. De pildă, în ceea ce îi priveşte pe „nobilul Plotin, din secta lui 
Platon şi pe Tullius, din cea a academicilor", deşi ideile lor despre Dumnezeu şi suflet 
erau preferabile celor exprimate de Aristotel, aceştia au greşit atunci când nu au înţe¬ 
les scopul supranatural al omului, adevărata înviere a trupului şi fericirea veşnică. 1 Ei 
nu puteau să cunoască aceste lucruri fără lumina credinţei şi au greşit tocmai pentru 
că nu au primit-o. în mod asemănător, un simplu metafizician poate să ajungă la 
cunoaşterea Cauzei supreme, însă dacă acesta este un simplu metafizician se va opri 
aici, iar dacă se opreşte, se află deja în eroare, căci el consideră pe Dumnezeu altfel 
decât este, neştiind că Dumnezeu este şi unu şi trei. „Filosofia este calea pentru alte 
ştiinţe, dar cel care se opreşte aici cade în întuneric.’’ 2 Cu alte cuvinte, Sf. Bonaventura 
nu neagă capacitatea filosofului de a atinge adevărul, însă consideră că omul care este 
mulţumit de filosofi e, care rămâne un simplu filosof, va cădea în greşeală. Una este 
dacă cineva ajunge prin raţiune să-l cunoască pe Dumnezeu şi apoi să recunoască, 
prin lumina credinţei, că unitatea divinităţii este unitatea Naturii în Treimea Persoa¬ 
nelor şi altceva dacă se opreşte la problema unităţii lui Dumnezeu. în acest ultim caz, 
omul afirmă unitatea Naturii, excluzând Treimea Persoanelor, iar dacă procedează 
astfel, cade în greşeală. Dacă i s-ar spune că nu e necesară excluderea Treimii, căci 
filosoful poate să cunoască şi revelaţia, şi astfel, cunoaşterea sa filosofică, deşi incom¬ 
pletă, poate fi adevărată, Sf. Bonaventura ar răspunde că, dacă omul acela este doar 
un simplu filosof şi persistă în studierea filosofi ei, el va fi convins că Dumnezeu este 
Unul în natura sa şi nu trei în ceea ce priveşte numărul Persoanelor Treimii. Pentru 
a-şi completa viziunea, un astfel de om are nevoie de lumina credinţei, care nu aduce 
argumente raţionale în favoarea existenţei lui Dumnezeu (filosofia este cea care se 
ocupă de această problemă), ci oferă certitudinea că filosofia rămâne „deschisă", fără 
a se închide în sine şi duce, astfel, la rezultate greşite. 

Concepţia Sfântului Bonaventura despre aristotelism decurge din aceste premise. 
Sf. Bonaventura admite că Aristotel a fost eminent ca filosof al naturii, adică al lumii 


1 In Hexaem. 7, 3 sqq. 

2 De Donis, 3, 12. 

sensibile, create, dar nu acceptă că Aristotel a fost un adevărat metafizician şi că me¬ 
tafizica sa ar fi mulţumitoare. Văzând că Aristotel a fost atât de valoros în alte ştiinţe, 
unii îşi imaginează că el a ajuns la adevăr şi în metafizică, însă nu s-a întâmplat aşa, 
căci pentru elaborarea unui sistem metafizic satisfăcător este necesară lumina cre¬ 
dinţei. Mai mult, Aristotel a fost extrem de competent în alte ştiinţe tocmai pentru că 
gândirea şi interesele sale îl făceau să nu elaboreze o concepţie care să tindă spre un 
adevăr aflat dincolo de ea însăşi. Astfel, Aristotel a refuzat să considere că principiul 
lumii se află dincolo de ea, a respins ideile lui Platon 1 2 şi a considerat că lumea este 
eternă. 1 Din această respingere a teoriei platonice a ideilor a rezultat nu doar negarea 
creaţiei, ci şi negarea providenţei divine şi a capacităţii lui Dumnezeu de a cunoaş¬ 
te lucrurile particulare. 3 Doctrina unicităţii intelectului este atribuită lui Aristotel de 
către Averroes şi de aici decurge negarea fericirii individuale sau a pedepsei după 
moarte. 4 Pe scurt, deşi toţi filosofii păgâni au greşit, Aristotel a căzut în eroare mai 
mult decât Platon sau Plotin, crede Sf. Bonaventura. 

Se poate obţine o imagine mai clară a concepţiei Sfântului Bonaventura despre 
relaţia dintre filosofie şi teologie dacă avem în vedere atitudinea sa în viaţa practică. 
Chiar dacă ultimele sale lucrări nu mai aduc în discuţie argumente pentru existenţa 
lui Dumnezeu, acest lucru nu înseamnă că, la acea vreme, Sf. Bonaventura devenise 
ateu sau că îşi nega credinţa faţă de dogma Treimii, ci că reflecta în lumina a ceea ce 
deja afirmase, fără a ajunge la concluzia unei unităţi în Dumnezeu care să excludă 
Treimea Persoanelor. Pe de altă parte, argumentele sale despre existenţa lui Dumne¬ 
zeu sunt raţionale: el nu face nicio referire la dogmă, iar valoarea argumentelor este 
dată de meritele lor filosofice. Din punct de vedere psihologic, gânditorul îşi urmează 
argumentele în lumina credinţei, iar credinţa, deşi nu este utilizată pe faţă în argu¬ 
mentele filosofice, îl ajută să pună întrebările corecte şi să evite concluziile greşite. 
Tomiştii ar spune că, pentru filosof, credinţa este o normă extrinsecă, că filosoful 
trebuie să renunţe la credinţa sa chiar dacă nu o neagă şi că un păgân ar putea, cel 
puţin teoretic, să ajungă la aceleaşi concluzii cu ajutorul filosofi ei. Cu toate acestea, 
Sf. Bonaventura ar spune că, deşi filosoful ar putea să se folosească pe faţă de dogmă 
intr-unui sau în mai multe argumente metafizice, el reflectează în lumina credinţei, 
iar acest aspect este unul pozitiv: credinţa are un efect pozitiv asupra gândirii filoso¬ 
fice, iar în lipsa sa filosoful ar putea cădea uşor în greşeală. Nu se poate afirma cu 


1 In Hexaem., 6, 2. 

2 Ibid., 4. 

3 Ibid., 2-3. 

4 Ibid., 4. 

toată certitudinea că Sf. Bonaventura a crezut doar într-o înţelepciune creştină totală, 
care să cuprindă fără deosebire adevăruri teologice şi filosofice, de vreme ce el a ad¬ 
mis clasificarea ştiinţelor în care este inclusă şi filosofia; odată admis acest punct de 
vedere, se poate spune însă că idealul său a fost idealul înţelepciunii creştine în care 
Cuvântul luminează nu doar adevărurile teologice, ci şi pe cele filosofice, în lipsa Sa 
aceste adevăruri neputând fi atinse. 

Am arătat că, de vreme ce Sf. Bonaventura a tratat probleme filosofice, el şi-a câş¬ 
tigat dreptul de a fi inclus într-o istorie a filosofiei şi nu văd cum poate fi această afir¬ 
maţie respinsă. Rămâne, însă, o certitudine faptul că Sf. Bonaventura a fost teolog, a 
scris in această calitate şi nu a abordat problemele filosofice doar de dragul acestora. La 
rândul său, Sf. Toma a fost mai întâi teolog şi a scris în această calitate, insă a abordat 
problemele filosofice pe larg şi a compus chiar lucrări filosofice, ceea ce Sf. Bonaven¬ 
tura nu a făcut. Comentariul la Sentinţe nu era ceea ce am numi astăzi o lucrare filo¬ 
sofică. Din acest motiv, pare întrucâtva exagerată afirmaţia lui Gilson din studiul său 
despre gândirea filosofică a Sfântului Bonaventura, potrivit căreia se poate vorbi de 
un sistem filosofic al acestui gânditor, al cărui spirit şi conţinut pot fi precis definite. 
Am văzut că Sf. Bonaventura a considerat filosofia o ştiinţă determinată, separată de 
teologie, dar în ceea ce -1 priveşte, el ar putea fi numit filosof doar per accidens. Aceeaşi 
idee este adevărată pentru orice gânditor medieval care a fost în primul rând teolog, 
chiar şi pentru Sf. Toma, dar este şi mai relevant în cazul unui gânditor care a fost 
preocupat în special de înălţarea sufletului spre Dumnezeu. Mai mult chiar, Gilson 
tinde să exagereze atitudinea ostilă a Sfântului Bonaventura faţă de filosofia păgână şi 
faţă de Aristotel, în special. Am acceptat faptul că Sf. Bonaventura a atacat metafizica 
aristotelică (acest fapt nu poate fi negat) şi a considerat că un filosof care rămâne un 
simplu filosof va cădea în eroare, însă trebuie să ne reamintim că Sf. Toma însuşi a in¬ 
sistat asupra necesităţii morale a revelaţiei. în acest punct, cei doi gânditori au fost de 
acord. Amândoi au respins filosofia păgână atunci când aceasta s-a dovedit incompati¬ 
bilă cu dogma creştină, deşi au avut opinii diferite cu privire la aspectele care trebuiau 
respinse şi la cât de mult se putea merge în acceptarea lui Aristotel. 

Deşi consider că dorinţa lui Gilson de a contura specificul fiecărui gânditor şi 
de a-1 plasa într-o lumină cât mai clară îl face să exagereze aspectele sistematice ale 
filosofiei Sfântului Bonaventura şi să găsească o opoziţie mai mare între concepţiile 
Sfântului Bonaventura şi a lui Toma cu privire la filosofii păgâni decât există, probabil, 
în realitate, nu pot să nu subscriu la aprecierea făcută de Femand Van Steenberghen 1 


1 Aristote en Occident, p. 147. 

potrivit căruia „filosofi a Sfântului Bonaventura este un aristotelism eclectic şi neopla- 
tonizant, pus în slujba teologiei augustiniene. ” Faptul că Sf. Bonaventura a folosit din 
plin aristotelismul este perfect adevărat, însă sursa filosofi ei sale este, în opinia mea, 
augustiniană. Aşa cum am menţionat cu privire la Guillaume d’Auvergne, depinde 
în mare măsură de concepţia fiecăruia dacă îi numim aristotelicieni incompleţi sau 
augustinieni devianţi pe acei teologi care au adoptat anumite doctrine aristotelice. în 
cazul unui gânditor al cărui întreg interes s-a concentrat pe înălţarea sufletului spre 
Dumnezeu, care a pus un accent deosebit pe acţiunea iluminantă a lui Dumnezeu şi 
care, aşa cum afirmă Van Steenberghen atunci când îl critică pe Gilson, nu a elaborat 
niciodată o concepţie filosofică de dragul ei, eu consider că termenul „augustmian” 
este unicul termen potrivit pentru caracterizarea gândirii sale, fie şi măcar pe baza 
principiului maior pars trahit minorem,' dar şi pentru că spiritul călăuzeşte litera. 


„partea mai mare o trage după sine pe cea mică” (lb. lat., n.r.). 

SF. BONAVENTURA (2): EXISTENŢA LUI DUMNEZEU 

Spiritul argumentelor Sfântului Bonaventura privitoare la existenţa lui Dumnezeu - 
Dovezi oferite de lumea sensibilă - Cunoaşterea a priori a lui Dumnezeu - 
Argumentul anselmian - Argumentul bazat pe adevăr. 


1. Am văzut că, asemenea Sfântului Augustin, Sf. Bonaventura a fost preocupat în 
special de relaţia sufletului cu Dumnezeu. Această preocupare a influenţat modul în 
care el a tratat argumentele referitoare la existenţa lui Dumnezeu, a expus argumen¬ 
tele ca stadii ale înălţării sufletului către Dumnezeu sau le-a tratat în relaţie directă cu 
aceasta. Trebuie înţeles că Dumnezeul pentru a cărui existenţă se aduc argumente nu 
este un principiu abstract al inteligibilităţii, ci este Dumnezeul conştiinţei creştine. 
Dumnezeul la care se roagă oamenii. Nu vreau să sugerez, desigur, că ar exista o dis¬ 
crepanţă ontologică sau orice altă tensiune ireconciliabilă între Dumnezeul „filoso¬ 
filor" şi Dumnezeul experienţei, dar, de vreme ce Sf. Bonaventura manifestă interes 
pentru Dumnezeu ca obiect al venerării şi rugăciunii şi ca scop al sufletului uman, 
el tinde să arate că înseşi argumentele sunt acte de manifestare a divinităţii, fie în 
lumea materială, fie în sufletul însuşi. într-adevăr, Sf. Bonaventura pune un accent 
mai mare pe argumentele bazate pe lumea interioară, pe suflet, decât pe cele bazate 
pe lumea materială. El argumentează existenţa lui Dumnezeu pornind de la lumea 
exterioară, sensibilă (la fel cum a procedat şi Augustin) şi arată cum, din cunoaşterea 
celor finite, imperfecte, compuse, mişcătoare şi contingente, omul se poate înălţa la 
înţelegerea Fiinţei infinite, perfecte, simple, imuabile şi necesare. Dovezile nu sunt 
sistematic elaborate, iar explicaţia nu se află într-o presupusă incapacitate a Sfântului 
Bonaventura de a dezvolta dialectic aceste argumente, d în convingerea sa că exis¬ 
tenţa lui Dumnezeu este atât de evidentă pentru suflet atunci când meditează asupra 
lui însuşi, încât creaţia lumii exterioare slujeşte doar pentru a ne ajuta să ne amintim 
acest fapt. Atitudinea sa este aceea a Psalmistului: Coeli enarrant gloriam Dei, et opera 
manuum eius annuntiat firmamentum 1 şi, astfel, este adevărat că imperfecţiunea celor 
finite şi contingente cere şi demonstrează existenţa perfecţiunii absolute, Dumne- 


1 „Cerurile vestesc gloria lui Dumnezeu, iar bolta înfăţişează lucrarea mâinilor sale” (lb. lat., 
nr.). 

zeu. Sf. Bonaventura se întreabă într-o manieră de-a dreptul platonică: „Cum poate 
înţelege intelectul ceea ce este incomplet şi imperfect, dacă n-ar cunoaşte fiinţa fără 
de vreo lipsă?”. 1 Cu alte cuvinte, ideea de imperfecţiune implică ideea de perfecţiune, 
astfel că aceasta din urmă nu poate fi obţinută doar prin negaţie şi abstractizare, iar 
considerarea celor create din perspectiva caracterului lor finit şi imperfect slujeşte 
doar pentru a reaminti sufletului sau pentru a-1 face să înţeleagă mai uşor ceea ce îi 
este deja evident şi deja cunoscut. 

2. Sf. Bonaventura nu neagă faptul că existenţa lui Dumnezeu poate fi demonstra¬ 
tă prin cele create, ci dimpotrivă, el susţine această idee. în Comentariul la Sentinţe 1 3 el 
afirmă că Dumnezeu poate fi cunoscut prin cele create, asemenea Cauzei prin efectele 
sale, şi continuă afirmând că acest mod de cunoaştere este natural omului, căci lucru¬ 
rile sensibile sunt mijloacele prin care ajungem la cunoaşterea acelor „intelligibilia", a 
entităţilor care transcend simţurile. Existenţa Treimii nu poate fi demonstrată în ace¬ 
laşi mod, prin lumina naturală a raţiunii, de vreme ce nu putem ajunge la concluzia 
existenţei Treimii Persoanelor nici prin negarea unor proprietăţi sau limitări ale celor 
create, nici pe calea pozitivă, prin care se atribuie lui Dumnezeu unele calităţi ale ce¬ 
lor create. 1 Astfel, Sf. Bonaventura vorbeşte suficient de clar despre posibilitatea unei 
cunoaşteri naturale şi „filosofice” a lui Dumnezeu, iar remarcile sale despre caracte¬ 
rul psihologic al acestei apropieri de Dumnezeu prin intermediul celor sensibile sunt 
de sorginte aristotelică. în Hexaemeron , 4 5 el arată că, dacă cele create există, trebuie să 
existe şi o Fiinţă primordială, căci trebuie să existe o cauză; dacă există fiinţe ab alto, 1 
trebuie să existe o Fiinţă a se; dacă există fiinţe compuse, trebuie să existe o Fiinţă 
simplă; dacă există fiinţe supuse devenirii, trebuie să existe o Fiinţă imuabilă, quia 
mobile reducitur ad immobile , 6 Ultima afirmaţie este, desigur, o referire la argumentul 
aristotelic în favoarea existenţei Mişcătorului Nemişcat, deşi Sf. Bonaventura îl men¬ 
ţionează pe Aristotel doar pentru a spune că, pe baza acestei susţineri, cel din urmă a 
argumentat doctrina eternităţii lumii, greşind în această privinţă. 

La fel, în De Mysterio Trinitatis , 7 Sf. Bonaventura oferă o serie de argumente pen¬ 
tru a arăta că toate cele create afirmă existenţa lui Dumnezeu. De pildă, dacă există 
ens ab alio, trebuie să existe ens non ab alio, deoarece nimic nu poate trece singur din 


1 Itin., p. 28. 

1 1, 3, 2:Utrum Deus sit cognoscibilis per creaturas. 

3 1, Sent., 3, 4. 

4 5.29. 

5 „din ceva anume” (lb. lat., n.r.j. 

6 „căci ceea este mişcător se reduce la ceea ce este nemişcat” (lb. lat., n.r.j. 

starea de nefiinţă în starea de fiinţă şi, în cele din urmă, trebuie să existe o Fiinţă 
primă care îşi este suficientă sieşi. Dacă există ens possibile, Fiinţa care poate să existe 
şi poate să nu existe, trebuie să existe şi ens necessarium, o fiinţă care nu are nicio posi¬ 
bilitate de a nu fi, căci este necesară pentru a explica trecerea fiinţei posibile la stadiul 
de existenţă. Dacă există ens in potentia trebuie să existe ens in actu căci nicio potenţă 
nu e reductibilă la act decât prin acţiunea a ceva ce este el însuşi în act. în fine, trebuie 
să existe actus purus, o Fiinţă care este Act pur, fără nicio potenţialitate, adică Dum¬ 
nezeu. Din nou, dacă există ens mutabile, trebuie să existe şi ens immutabile deoarece, 
aşa cum argumentează Aristotel, mişcarea are ca principiu o fiinţă nemişcată, care 
este cauza finală în vederea căreia mişcarea există. 

Din aceste pasaje, în care Sf. Bonaventura foloseşte argumente aristotelice, ar pu¬ 
tea rezulta că afirmaţiile potrivit cărora Sf. Bonaventura consideră că lumea celor crea¬ 
te oferă argumente despre existenţa lui Dumnezeu în strânsă dependenţă de înălţarea 
sufletului către Acesta şi că existenţa lui Dumnezeu este un adevăr evident prin sine 
însuşi, ar fi afirmaţii care nu se pot susţine. El declară însă în mai multe rânduri 1 2 3 că, 
pentru el, lumea este o oglindă a lui Dumnezeu iar cunoaşterea sensibilă sau cunoaş¬ 
terea obţinută pe calea simţurilor şi a refl ecţiei asupra obiectelor sensibile constituie 
primul pas în înălţarea spirituală a sufletului, cel mai înalt stadiu din această viaţă 
fiind cunoaşterea lui Dumnezeu prin experienţă, prin acel apex mentis 2 sau synderesis 
scintilla 1 (în această privinţă, Sf. Bonaventura se manifestă ca un continuator al Sfân¬ 
tului Augustin şi al victorinilor). în lucrarea De Mysterio Trinitatis, acolo unde aduce 
argumentele de mai sus, Sf. Bonaventura afirmă că existenţa lui Dumnezeu este, fără 
îndoială, un adevăr implantat în mod natural în gândirea umană ( quod Deum esse sit 
menti humanae indibitabile, tanquam sibi naturaliter insertum ). 4 El continuă, adăugând 
la cele deja expuse cu privire la această temă, că mai există o cale pentru a demonstra 
că existenţa lui Dumnezeu este un adevăr indubitabil. Această a doua cale arată că 
ceea ce afirmă toate fiinţele create este un adevăr indubitabil, iar în acest punct Sf. 
Bonaventura oferă succesiunea sa de argumente sau indicii, potrivit cărora fiecare en¬ 
titate creată afirmă existenţa lui Dumnezeu. Ulterior, el adaugă că există o a treia cale 
de a arăta că nu se poate pune la îndoială existenţa lui Dumnezeu, oferind versiunea 
sa cu privire la argumentul anselmian din Proslogium. Prin urmare, se poate spune că 


1 De pildă, în Itinerarium mentis in Deum, c.i. 

2 „culmea minţii” (lb. lat., n.r.). 

3 „scânteia synderezei” (lb. lat., n.r.). 

4 „căci este neîndoielnic că fiinţa lui Dumnezeu este înscrisă în chip natural în mintea 
omului” (lb. lat., n.r.). 

Sf. Bonaventura a afirmat cu tărie existenţa lui Dumnezeu ca fiind evidentă prin sine 
însăşi, însă problema este ce a vrut să susţină, mai exact, teologul prin aceste afirma¬ 
ţii, acesta fiind aspectul pe care îl vom aborda în secţiunea următoare. 

3. în primul rând, Sf. Bonaventura nu a presupus că toţi oamenii au o cunoaştere 
clară şi explicită despre Dumnezeu şi, cu atât mai puţin, că ar avea această cunoaştere 
din naştere sau de la prima folosire conştientă a raţiunii. El era conştient de exis¬ 
tenţa idolatrilor şi a acelor insipiens, nebunii, care îşi spun în sinea lor că nu există 
Dumnezeu. Existenţa idolatrilor nu creează multe probleme, de vreme ce idolatrii şi 
păgânii nu neagă existenţa lui Dumnezeu, ci au o idee greşită despre El. Ce putem 
spune, însă, despre insipiens? De pildă, de la constatarea că cei păcătoşi nu sunt întot¬ 
deauna pedepsiţi în această lume şi că, uneori, aceştia chiar par să o ducă mai bine 
decât mulţi alţi oameni credincioşi, aceştia ajung la concluzia că nu există providenţă 
divină, că nu există un conducător divin al acestei lumi. 1 Mai mult chiar, el afirmă 
explicit, 2 ca răspuns la obiecţia că este inutil să demonstrezi existenţa a ceva ce este 
evident prin sine însuşi, a ceva de care nimeni nu se îndoieşte, că, deşi indubitabilă 
din punct de vedere obiectiv, existenţa lui Dumnezeu poate fi supusă îndoielii propter 
defectam considerationis ex parte nostra, ca urmare a reflecţiei insuficiente din partea 
noastră. Oare nu arată aceasta că Sf. Bonaventura nu afirmă altceva decât că existenţa 
lui Dumnezeu este indubitabilă din punct de vedere obiectiv (adică atunci când este 
analizată, dovada este indubitabilă şi concludentă) dar că, din punct de vedere subiec¬ 
tiv, ea poate fi supusă îndoielii (în condiţiile în care există oameni care nu acordă su¬ 
ficientă atenţie dovezilor obiective)? Iar dacă aceasta vrea să spună atunci când afirmă 
că existenţa lui Dumnezeu este indubitabilă şi evidentă prin sine însăşi, cum se poate 
crede că poziţia sa se deosebeşte de aceea a Sfântului Toma? 

Răspunsul pare să fie acesta. Deşi Sf. Bonaventura nu a postulat în fiecare fiinţă 
umană o idee explicită şi clară a lui Dumnezeu, cu atât mai puţin vreo viziune ne¬ 
mijlocită a Acestuia, el a postulat, totuşi, în fiecare om, o cunoaştere vagă, implicită, 
a lui Dumnezeu, care nu poate fi complet negată şi care devine explicită şi clară prin 
meditaţia interioară asupra lumii sensibile. Cunoaşterea universală a lui Dumnezeu 
este, aşadar, implicită, nu explicită. Ea este implicită în sensul că poate fi făcută ex¬ 
plicită doar prin meditaţie interioară. Sf. Toma a admis o cunoaştere implicită a lui 
Dumnezeu, însă, prin aceasta, el s-a referit la faptul că gândirea are capacitatea de a 
atinge cunoaşterea despre existenţa lui Dumnezeu prin meditaţie asupra lucrurilor 


1 De Mysterio Trinitatis, 1,1, conclusio. 

2 Ibid., 12. 

sensibile şi prin argumente ce merg de la efect spre cauză. Sf. Bonaventura a înţeles 
ceva mai mult prin cunoaştere implicită, şi anume o cunoaştere virtuală a lui Dumne¬ 
zeu, o cunoaştere vagă, care poate deveni explicită fără a face apel la lumea sensibilă. 

O aplicare a acestei concepţii la situaţiile concrete oferite de Sf. Bonaventura va 
contribui la o înţelegere mai uşoară. De pildă, fiecare om posedă dorinţa naturală de 
fericire (appetitus beatitudinis), însă fericirea constă în cunoaşterea Binelui suprem, 
Dumnezeu. Prin urmare, fiecare om şi-l doreşte pe Dumnezeu. însă nu poate exista 
dorinţă fără cunoaşterea obiectului dorinţei (sine aliquali notitia). Prin urmare, cu¬ 
noaşterea faptului că Dumnezeu sau Binele suprem există este implantată în mod na¬ 
tural în suflet.' în mod asemănător, sufletul raţional are o cunoaştere naturală despre 
sine, deoarece îşi este prezent sieşi şi se cunoaşte pe sine. însă Dumnezeu este în cea 
mai mare măsură prezent sufletului şi este cognoscibil şi, prin urmare, cunoaşterea 
lui Dumnezeu este implantată în sufletul uman. Dacă s-ar obiecta că sufletul, spre 
deosebire de fiinţa divină, este un obiect ce nu depăşeşte capacitatea de cunoaştere, 
s-ar putea răspunde că dacă această concluzie ar fi adevărată, sufletul nu ar putea ni¬ 
ciodată să ajungă la cunoaşterea lui Dumnezeu, ceea ce este evident fals. 1 2 

Potrivit argumentului de mai sus, voinţa umană este orientată natural spre Binele 
suprem, sau Dumnezeu, iar această voinţă este inexplicabilă dacă Binele suprem, 
Dumnezeu, nu ar exista cu adevărat; totodată, argumentul implică o cunoaştere a 
priori a lui Dumnezeu.’ Această cunoaştere nu este în mod necesar explicită sau cla¬ 
ră, căci dacă ar fi nu ar mai exista atei. Ea este implicită şi vagă. Dacă se obiectează 
că o cunoaştere implicită şi vagă nu este cunoaştere, se poate răspunde că un om 
fără prejudecăţi care meditează asupra orientării voinţei sale spre fericire va ajunge 
să înţeleagă că direcţia voinţei lui implică existenţa unui obiect adecvat şi că acesta, 
Binele complet, trebuie să existe şi este exact ceea ce numim Dumnezeu. Căutând 
fericirea, el va înţelege nu doar faptul că fericirea este Dumnezeu, ci şi că această 
căutare implică o anumită înţelegere a lui Dumnezeu, căci nu există căutare a ceva 
ce este complet necunoscut. Prin urmare, meditând asupra lui însuşi, asupra pro¬ 
priei dorinţe de înţelepciune, pace şi fericire, sufletul poate să recunoască existenţa 
lui Dumnezeu, acţiunea lui Dumnezeu în el; şi nu este necesar să-L caute în afară, 


1 De Mysterio Trinitatis, 1,1, 7. 

2 Ibid., 10. 

’ Atunci când vorbesc de o orientare „naturală” a voinţei, nu folosesc termenul într-un sens 
strict teologic ci, mai degrabă, in sensul că voinţa umană este orientată spre atingerea lui 
Dumnezeu, decurgând din întrebarea dacă este sau nu desiderium naturale videndi Deum. 
(„o dorinţă naturală de a -1 vedea pe Dumnezeu", lb. lat., n.r.] 

trebuie doar să urmeze sfatul Sfântului Augustin şi să pătrundă în propriul sine şi 
atunci va constata că întotdeauna a avut o anumită înţelegere, o conştiinţă vagă, o 
cunoaştere „virtuală” a lui Dumnezeu. Este o contradicţie să cauţi fericirea (şi fiecare 
fiinţă omenească trebuie să-şi dorească fericirea) şi să negi existenţa lui Dumnezeu, 
deoarece aceasta înseamnă a nega cu buzele ceea ce afirmi cu voinţa şi, cel puţin în 
cazul celor înţelepţi, cu intelectul. Nu îmi propun să discut aici dacă acest argument 
este valid sau nu. în mod evident, împotriva sa se poate argumenta astfel: dacă nu ar 
exista niciun Dumnezeu, atunci dorinţa de fericire ar putea fi frustra sau ar avea altă 
cauză decât existenţa lui Dumnezeu. Este însă clar că Sf. Bonaventura nu a postulat 
o idee înnăscută de Dumnezeu în forma brută în care Locke a atacat mai târziu ideile 
înnăscute. Atunci când afirmă că sufletul îl cunoaşte pe Dumnezeu ca fiindu-i în 
cea mai mare măsură prezent, Sf. Bonaventura nu susţine o concepţie ontologistă şi 
nici nu spune că sufletul îl vede pe Dumnezeu în mod nemijlocit, ci vrea să spună că 
sufletul, recunoscându-şi dependenţa, recunoaşte, dacă meditează, că este imaginea 
lui Dumnezeu şi îl vede pe Dumnezeu în imaginea Lui. Deoarece se cunoaşte şi este 
conştient de sine, omul îl cunoaşte cu necesitate pe Dumnezeu, cel puţin într-o mani¬ 
eră implicită. Contemplându-se pe sine, el poate să facă astfel încât această conştiinţă 
implicită să devină explicită, fără a se raporta la lumea exterioară. Este discutabil dacă 
absenţa raportării la lumea exterioară este ceva mai mult decât un element formal, 
decât o simplă evitare a menţionării explicite a lumii exterioare. 

4. Am văzut că, pentru Sf. Bonaventura, argumentele bazate pe lumea exterioară 
presupun o anumită conştiinţă a lui Dumnezeu, căci el se întreabă cum ar putea 
gândirea să cunoască faptul că acele lucruri sensibile sunt imperfecte, dacă nu ar 
avea o cunoaştere anterioară a perfecţiunii, prin raportare la care sufletul recunoaşte 
imperfecţiunea celor create. Trebuie să ţinem minte acest punct de vedere pentru 
momentul în care vom analiza poziţia Sfântului Bonaventura faţă de argumentul 
Sfântului Anselm pe care l-a preluat din Proslogium. 

în comentariul la Sentinţe,' Sf. Bonaventura rezumă argumentul anselmian. 
Dumnezeu este ceva faţă de care nimic mai mare nu poate fi gândit. Dar ceva ce nu 
poate fi gândit că nu există este mai mare decât ceva ce poate fi gândit că nu există. 
Prin urmare, de vreme ce Dumnezeu este acel ceva faţă de care nimic mai mare nu 
poate fi gândit, Dumnezeu nu poate fi gândit ca neexistând. în De Mysterio Trinitatis 1 2 , 
el citează argumentul într-o formulă extinsă şi arată 3 că poate interveni îndoiala, în 


1 1, 8,1, 2. 

2 1,1, 21-4. 

3 Ibid., conclusio. 

cazul în care cineva are o concepţie eronată despre Dumnezeu şi nu înţelege că El 
este acel ceva faţă de care nu poate fi gândit nimic altceva mai mare. Din momentul 
în care înţelege ce presupune ideea de Dumnezeu, gândirea trebuie să înţeleagă nu 
doar că existenţa Sa nu trebuie pusă la îndoială, ci şi că non-existenţa Sa nici nu poate 
fi gândită. în ceea ce priveşte obiecţia lui Gaunilo despre cea mai frumoasă dintre 
insulele posibile, Sf. Bonaventura răspunde' că această comparaţie nu este adecvată, 
căci, deşi în conceptul de Fiinţă faţă de care nimic mai mare nu poate fi gândit nu 
există nicio contradicţie, ideea unei insule faţă de care nimic mai mare nu poate fi 
gândit este o contradicţie în termeni (oppositio in adiecto), căci „insulă” semnifică un 
lucru imperfect în vreme ce „acel ceva faţă de care nimic mai bun nu poate fi gândit” 
denotă o fiinţă perfectă. 

Această metodă de argumentare poate să pară una pur dialectică dar, aşa cum 
am menţionat deja, Sf. Bonaventura nu a considerat că ideea de perfecţiune poa¬ 
te fi obţinută doar prin negaţia imperfecţiunii celor create, ci că ea este presupusă 
de capacitatea noastră de a recunoaşte caracterul imperfect al celor create, cel puţin 
în sensul că dorinţa omului pentru perfecţiune implică o cunoaştere anterioară. în 
acord cu tradiţia platonic-augustiniană, Sf. Bonaventura a presupus o idee înnăscută, 
virtuală, a perfecţiunii, care nu poate fi nimic altceva decât imprimarea caracterului 
divin al lui Dumnezeu în sufletul omenesc, fără ca de aici să rezulte că sufletul este 
perfect, ci doar că el primeşte ideea de perfecţiune prin iluminarea divină. Această 
idee nu reprezintă ceva negativ, a cărei realizare în existenţa concretă poate fi negată, 
căci prezenţa ideii însăşi implică în mod necesar existenţa lui Dumnezeu. în această 
privinţă, putem observa asemănarea dintre doctrina Sfântului Bonaventura şi cea a 
lui Descartes. 1 2 

5. Argumentul preferat al Sfântului Augustin în favoarea existenţei lui Dumne¬ 
zeu a fost cel ce se bazează pe adevăr şi pe existenţa adevărurilor eterne. Sf. Bona¬ 
ventura a folosit la rândul său acest argument. De pildă, fiecare propoziţie afirmativă 
susţine ceva ca fiind adevărat, însă afirmaţia oricărui adevăr susţine, de asemenea, 
cauza tuturor adevărurilor. 3 Chiar dacă cineva susţine că un om este un măgar, aceas¬ 
tă afirmaţie, corectă sau nu, afirmă existenţa adevărului primordial, şi chiar dacă ci¬ 
neva susţine că nu există niciun adevăr, el afirmă această negaţie ca fiind adevărată 
şi implică, astfel, existenţa temeiului şi a cauzei adevărului. 4 Niciun adevăr nu poate 


1 De Mysterio Trinitatis, 1, 1, 6. 

2 Cf. E. Gilson, comentariul la Discours de la Methode, referitor la ideea perfecţiunii. 

3 1, Sent. 8, 1, 2, conclusio. 

4 Ibid., 5 şi 7. Cf. De Mysterio Trinitatis, 1, 1, 26. 

fi văzut decât prin primul adevăr, iar adevărul prin care orice alt adevăr este văzut 
este un adevăr indubitabil. Prin urmare, de vreme ce primul Adevăr este Dumnezeu, 
existenţa sa este indubitabilă. 1 

Din nou însă, Sf. Bonaventura nu urmăreşte dezvoltarea unui simplu argument 
verbal şi dialectic. într-un pasaj din In Hexaemeron , 1 unde arată că omul care afir¬ 
mă că nu există niciun adevăr se contrazice pe sine, de vreme ce afirmă ca adevărat 
faptul că nu există niciun adevăr, el observă că lumina sufletului este adevărul, care 
iluminează sufletul astfel încât acesta nu poate să nege existenţa adevărului fără să 
se contrazică pe el însuşi, iar în Itinerarium mentis in Deum 3 el afirmă că gândirea 
poate să înţeleagă adevărurile eterne şi să tragă unele concluzii necesare doar prin 
intermediul luminii divine. Intelectul nu poate înţelege adevărul cu certitudine decât 
dacă este călăuzit de Adevărul însuşi. A nega existenţa lui Dumnezeu nu este doar 
o eroare a unei contradicţii dialectice, ci înseamnă a nega şi existenţa Sursei acelei 
lumini, necesară pentru ca gândirea să atingă certitudinea, lumina quae iIluminat 
omnem fiominem venientem in hune mundum; 4 cu alte cuvinte, înseamnă a nega Sursa 
în numele a ceea ce purcede de la Ea. 


1 De Mysterio Trinitatis, I, I, 25. 

* 4.1. 

3 3, 2 sqq. 

4 „care luminează orice fiinţă venită în lumea aceasta” (lb. lat., n.r.). 

SF. BONAVENTURA (3): 

RELAŢIA CELOR CREATE CU DUMNEZEU 

Exemplarismul - Cunoaşterea divină - Imposibilitatea creaţiei din eternitate - 
Erorile care decurg din negarea exemplarismului şi creaţiei - Asemănarea celor create 
cu Creatorul, analogia - Este această lume cea mai bună lume posibilă? 


I. Am văzut că liniile argumentării Sfântului Bonaventura nu duc la Mişcătorul Ne¬ 
mişcat şi transcendent, suficient sieşi, al lui Aristotel (deşi el nu ezită să utilizeze 
gândirea Filosofului şi să îl citeze atunci când consideră necesar), ci la un Dumnezeu 
transcendent şi imanent în acelaşi timp, care este Binele ce guvernează voinţa, Adevă¬ 
rul ce nu este doar temeiul tuturor adevărurilor particulare, Lumina care, prin răspân¬ 
direa sa în suflet, conduce la înţelegerea unor adevăruri, Originalul care se oglindeşte 
în sufletul uman şi în natură şi Perfectul care patronează ideea de perfecţiune din 
sufletul uman. In acest mod, argumentele pentru existenţa lui Dumnezeu se află în 
strânsă legătură cu viaţa spirituală a sufletului, dezvăluindu -1 pe Cel pe care acesta l-a 
căutat mereu, fie chiar şi într-o stare de semi-conştienţă, pe Cel care a acţionat mereu 
asupra sa. Cunoaşterea lui Dumnezeu dată prin revelaţie încoronează cunoaşterea 
filosofică şi deschide calea spre nivelurile mai înalte ale vieţii spirituale a sufletului 
şi spre posibilitatea unei comuniuni mai strânse cu Dumnezeu. Filosofia şi teologia 
sunt, astfel, cuprinse împreună, prima ducând către cea de-a doua, iar aceasta din 
urmă aruncând lumină spre semnificaţiile mai adânci ale celei dintâi. 

O integrare similară a filosofiei şi teologiei apare şi în concepţia examplaristă a 
Sfântului Bonaventura, de o deosebită importanţă pentru acesta, în condiţiile în care, 
în In Hexaemeron , 1 el face din exemplaiism punctul central al metafizicii sale. Meta¬ 
fizicianul, spune Sf. Bonaventura, porneşte de la cele create, de la substanţa particu¬ 
lară, spre substanţa necreată şi universală (desigur, nu în sens panteist) şi astfel, în 
măsura în care tratează despre principiul originar al lucrurilor create, el se înrudeşte 
cu filosoful naturii, care porneşte şi el de la originea lucrurilor; de asemenea, în mă¬ 
sura în care consideră pe Dumnezeu ca scop final, el are, într-o oarecare măsură, 
un subiect comun cu eticianul, care consideră, la rândul său, Binele suprem drept 


1,13. 

scop final şi acordând atenţie fericirii atât în ordine speculativă, cât şi in cea practică. 
Pe de altă parte, în măsura în care abordează Fiinţa supremă, pe Dumnezeu, drept 
cauză exemplară a tuturor lucrurilor, metafizicianul tratează o temă pe care nu o 
mai împărtăşeşte cu nimeni (cwm nullo communicat et verus est metaphysicus).' Totuşi, 
chiar dacă ajunge la adevăr în privinţa exemplarismului, metafizicianul nu se poate 
opri la simplul fapt că Dumnezeu este Cauza exemplară a tuturor lucrurilor, căci 
acel medium al creaţiei, chipul Tatălui, model pentru toate cele create, este Cuvântul 
divin. In calitate de filosof, el nu poate ajunge la o cunoaştere specifică a Cuvântului; 1 2 
dacă se mulţumeşte să fie un simplu filosof, el va cădea în greşeală. Din acest motiv, 
el trebuie să treacă dincolo de filosofie, şi iluminat de credinţă, să vadă în Cuvântul 
divin Cauza exemplară a tuturor celor create. Doctrina filosofică a exemplarismului 
pregăteşte, astfel, calea pentru teologia Cuvântului care, la rândul său, aruncă o lumi¬ 
nă asupra adevărului la care ajunge filosofia, în acest sens, Christos fiind medium nu 
doar pentru teologie, ci şi pentru filosofie. 

Din aceste afirmaţii, rezultă o concluzie evidentă privitoare la Aristotel. Platon a 
susţinut doctrina ideilor arhetipale sau a esenţelor şi, orice vor fi gândit sau nu vor 
fi gândit despre Platon, neoplatoniştii au plasat aceste idei în intelectul divin, astfel 
că Sf. Augustin a ajuns să-i laude pe Platon şi Plotin în această privinţă. Aristotel a 
respins ideile lui Platon şi i-a atacat teoria cu vehemenţă (in principia Metaphysicae et 
in fine et in multis aliis locis exsecratur ideas Platonis ). 3 Şi în Etica, el atacă doctrina pla- 
toniciană, deşi argumentele pe care le of eră nu sunt semnificative (nihil valent rationes 
suae ). 4 De ce l-a atacat pe Platon? Pentru că acesta era pur şi simplu un filosof al natu¬ 
rii interesat de lucrurile acestei lumi în sine, dăruit cu sermo scientiae , 5 nu şi cu sermo 
sapientiae . 6 Refuzând dispreţul faţă de lumea sensibilă şi restrângerea cunoaşterii la 
transcendenţă, Aristotel avea perfectă dreptate, spre deosebire de Platon care, în en¬ 
tuziasmul său pentru via sapientiae, a distrus via scientiae. Aristotel a procedat corect 
criticându -1 pe Platon în această privinţă, însă a alunecat în direcţia opusă şi a distrus 
senno sapientiae . 7 Negând doctrina exemplarismului, Aristotel s-a implicat în negarea 
creaţiei şi providenţei divine, astfel încât eroarea sa a fost mai mare decât cea a lui 
Platon. Aşa cum am văzut, exemplarismul, asupra căruia a insistat Platon, este cheia 


1 „metafizicianul nu împărtăşeşte cu nimeni şi este îndreptăţit să o facă” (lb. lat., n.r.). 

2 In Hexaem., 1, 13. 

3 Ibid., 6, 2. 

4 Ibid. [„judecăţile sale nu au nicio valoare”, lb. lat.] 

5 „cu limbajul ştiinţei” (lb. lat., n.r.). 

6 „cu limbajul înţelepciunii”(lb. lat., n.r.). 

7 Serm., 18. 

spre nucleul metafizicii, aşa că Aristotel, respingând exemplarismul, s-a autoexdus 
din rândul metafizicienilor, în sensul pe care îl dă Sf. Bonaventura acestui termen. 

Trebuie să trecem însă dincolo de Platon şi să învăţăm de la Augustin, căruia i-au 
fost dăruite atât sermo sapientiae cât şi sermo scientiae , 1 căci acesta ştia că ideile se află 
în Cuvântul divin şi că acesta este arhetipul creaţiei. Tatăl se cunoaşte pe Sine în mod 
complet, iar acest act al cunoaşterii este imaginea şi expresia Sa, este Cuvântul Său, 
acea similitudo expressiva . 2 Deoarece purcede din Tatăl, Cuvântul este Fiul divin (filius 
semnifică similitudo hypostatica, similitudo connaturalis) , 3 iar pentru că îl reprezintă 
pe Tatăl, ca Imago, ca similitudo expressa, Cuvântul exprimă şi reprezintă tot ceea ce 
Tatăl poate să creeze (quidquid Pater potest) , 4 5 Dacă cineva ar putea cunoaşte Cuvântul, 
ar cunoaşte toate cele ce sunt cognoscibile (si igitur inteliligis Verbum, intelligis omnia 
scibilia ). ! Prin Fiul Său sau prin Cuvânt, Tatăl exprimă tot ce poate crea (adică toate 
fiinţele posibile sunt reprezentate ideal sau arhetipal în Cuvânt) şi tot ceea ce va crea. 6 
„Ideile" tuturor fiinţelor create, ale celor posibile şi ale celor în act, se află în Cuvânt, 
iar aceste idei se extind nu doar la universalii (genera şi species ), ci şi la lucrurile indivi¬ 
duale. 7 Ele sunt infinite numeric, reprezentând toate posibilităţile şi puterea creatoare 
infinită a lui Dumnezeu. 8 însă atunci când se afirmă că în Cuvânt există o infinitate 
de idei, nu se susţine că ideile sunt distincte în Dumnezeu, căci nu există distincţii în 
Dumnezeu, cu excepţia distincţiilor dintre Persoanele divine: considerate ca distincte 
în Dumnezeu, ideile nu sunt diferite de Esenţa divină sau între ele (ideae sunt unum 
secundam rem ). 9 Rezultă că, nefiind distincte una de alta, ele nu pot forma o ierarhie 
reală. 10 11 Cu toate acestea, deşi ideile sunt, din punct de vedere ontologic, una singură, 
fără a exista vreo distincţie reală între ele, există o distincţie a raţiunii, astfel că ele 
sunt plures secundam rationem intelligendi." Temeiul acestei distincţii nu poate fi o 
distincţie din interiorul Esenţei divine, căci nu doar că ideile sunt identice din punct 
de vedere ontologic cu Esenţa divină simplă, ci, de asemenea, din punctul de vedere 


1 Serm., 4,19. 

2 Breviloq., 1, 3. 

3 Ibid. [„asemănare prin substanţă”; „asemănare prin natură", lb. lat.] 

4 In Hexaem., 3,4. 

5 Ibid. 

6 Ibid., 1,13. 

7 1 Sent., 35, art. Unicus, 4. 

8 Ibid., 5. 

9 Ibid., 2. [„ideile sunt una, după lucru”, lb. lat.] 

10 Ibid., 6 . 

11 Ibid., 3. [„mai multe, după raţiunea gânditoare”, lb. lat.] 

al lui Dumnezeu, între Acesta şi cele create nu există nicio relaţie reală, căci El nu 
depinde în niciun fel de cele create. Totuşi, între cele create şi Dumnezeu există o 
relaţie reală din punctul de vedere al celor create şi, de aceea, Dumnezeu şi cele create 
nu sunt la fel, astfel încât din punctul de vedere al lucrurilor semnificate sau conotate, 
ideile sunt distincte secundum rationem intelligendi. Ideile sunt una în Dumnezeu, 
însă din punctul nostru de vedere, ele se află plasate la mijloc, între Dumnezeu, Cel 
care cunoaşte, şi lucrul cunoscut, iar distincţia dintre ele nu este o distincţie ce pri¬ 
veşte natura (nu e o distincţie reală), ci una ce priveşte conotaţia, temeiul distincţiei 
fiind diversitatea reală a lucrurilor conotate (adică a celor create), nu o distincţie reală 
din Esenţa divină sau din cunoaşterea divină. 

Platon a finisat atent doctrina ideilor, dar pentru că nu a beneficiat de lumina 
credinţei, nu a reuşit să ajungă la doctrina adevărată, ci s-a oprit brusc; căci pentru 
a cunoaşte adevărata doctrină a ideilor, este necesară cunoaşterea Cuvântului. Mai 
mult chiar, de vreme ce lucrurile au fost create prin intermediul Cuvântului şi nu 
ar fi putut fi create decât astfel, ele nu pot fi cunoscute cu adevărat decât dacă sunt 
cunoscute în lumina relaţiei lor cu Cuvântul divin. Aristotel a fost un filosof al naturii 
cu adevărat eminent, însă el nu putea să cunoască cu adevărat nici măcar obiectele 
studiilor sale, de vreme ce el nu le-a văzut în relaţia lor cu Cuvântul divin, ca reflectări 
ale Imaginii divine. 

2. Cunoscându-se pe sine, Dumnezeu cunoaşte, de asemenea, toate modurile în 
care esenţa Sa divină se poate reflecta în exterior. El cunoaşte toate lucrurile finite 
care vor fi realizate în timp, iar Sf. Bonaventura numeşte această cunoaştere cognitio 
approbationis, cunoaşterea acelor lucruri la care se extinde acea beneplacitum voiunta- 
tis a Sa. De asemenea, el ştie nu doar toate lucrurile bune care au fost, sunt şi vor fi 
în cursul timpului, ci şi pe cele rele, cunoaştere pe care Sf. Bonaventura o numeşte 
cognitio visionis. Obiectele sale, posibilele, sunt infinite ca număr câtă vreme obiectele 
celorlalte două tipuri de cunoaştere sunt finite. 1 Desigur, Sf. Bonaventura nu vrea să 
spună că în Dumnezeu există o idee exemplară a răului; răul este doar o absenţă în 
cele create a ceea ce trebuia să existe în ele, conform ideii din Dumnezeu. De ase¬ 
menea, Dumnezeu cunoaşte toate lucrurile posibile, iar Sf. Bonaventura numeşte 
această cunoaştere cognitio intelligentiae. Cele trei tipuri de cunoaştere nu sunt, totuşi, 
accidente în Dumnezeu, distincte unul de altul; considerate ontologic, ca fiind în 
Dumnezeu, ele reprezintă un unic act al cunoaşterii, identic cu esenţa divină. 

Cunoaşterea lui Dumnezeu este infinită şi eternă, aşa că toate lucrurile sunt pre¬ 
zente în El, chiar şi cele viitoare; nu există succesiune în cunoaşterea divină, iar dacă 


1 Cf. 1 Sent. 39, I, 2 şi 3; De Scientia Christi, 1. 



CAPITOLUL XXVII - SF. BONAVENTURA (3) 


vorbim de pre-cunoaşterea lui Dumnezeu, trebuie să înţelegem dimensiunea tempo¬ 
rală a viitorului ca referind la lucrurile însele (în sensul că ele se succed unul după 
altul în timp, iar Dumnezeu cunoaşte acest fapt), nu la cunoaşterea divină în sine. 
Dumnezeu ştie toate cele create printr-un singur act etern, în care nu există nicio 
succesiune temporală, niciun „înainte” sau un „după”. Insă Dumnezeu cunoaşte 
etern lucrurile prin chiar acel act, ca succedându-se în timp unul altuia. Aşadar, Sf. 
Bonaventura face o distincţie cu privire la afirmaţia potrivit căreia Dumnezeu cunoaş¬ 
te toate lucrurile praesenter, el arată că această praesentialitas 1 trebuie să fie înţeleasă 
ca referindu-se la Dumnezeu (a parte cognoscentis) , 2 * nu la obiecte cunoscute (a parte 
cognitorum). } Dacă ar fi înţeleasă în ultimul sens, consecinţa ar fi că toate lucrurile 
sunt prezente unul altuia, ceea ce este fals; ele nu sunt toate prezente unul altuia, deşi 
sunt prezente lui Dumnezeu. 4 Să ne imaginăm, spune el, 5 că ne fixăm privirea asupra 
unui zid şi observăm, printr-un singur act al vederii, mişcărUe succesive ale persoa¬ 
nelor şi lucrurilor care trec prin faţa sa. Ochiul nu se schimbă, nici actul vederii, ci 
lucrurile care se perindă prin faţa zidului. Sf. Bonaventura observă că acest exemplu 
nu este adecvat, căci cunoaşterea divină nu poate fi reprezentată în acest mod, însă 
exemplul poate contribui la înţelegerea semnificaţiei celor expuse. 

3. Dacă nu ar exista idei divine, dacă Dumnezeu nu s-ar cunoaşte pe Sine şi nu 
ar şti ce poate crea şi ce va crea, nu ar putea exista creaţie, deoarece aceasta necesită 
cunoaştere şi voinţă din partea Creatorului. Prin urmare, nu e o surpriză că Aristotel, 
care a respins doctrina ideilor, a respins şi creaţia, vorbind despre o lume eternă, ne¬ 
creată de Dumnezeu. Cel puţin Părinţii greci, precum Grigore de Nyssa, Grigore de 
Nazianz, loan Damaschinul şi Vasile, şi comentatorii arabi consideră că Aristotel a 
susţinut astfel de teorii, bazându-se pe faptul că el nu spune nicăieri că lumea are un 
început şi chiar îl critică pe Platon, singurul filosof grec care pare că ar fi afirmat că 
timpul a avut un început. 6 Sf. Bonaventura nu avea de ce să folosească termeni atât de 
precauţi, căci cu siguranţă Aristotel nu a crezut în creaţia divină a lumii din nimic. 

Sf. Toma nu a găsit nicio incompatibilitate, din punct de vedere filosofic, între 
ideea de creaţie şi cea de eternitate a lumii, aşa că, pentru el, lumea putea să nu 
aibă început în timp, dar totuşi să fie creată, adică Dumnezeu să fi creat lumea din 


1 „participare” (lb. lat., n.r.). 

2 „în ce-1 priveşte pe cel care cunoaşte” (lb. lat., n.r.). 

5 „în ce priveşte lucrurile cunoscute" (lb. lat., n.r.). 

4 Cf. Sent. 39, 2, 3, conclusio. 

5 Ibid., 2, conclusio. 

6 In Hexaem. 6. 4. 

eternitate. însă Sf. Bonaventura a considerat că eternitatea lumii este imposibilă şi 
că Dumnezeu nu putea să o fi creat din eternitate. Dacă este creată, atunci timpul a 
avut cu siguranţă un început. Rezultă că a nega faptul că timpul a avut un început 
înseamnă a nega că lumea a fost creată, iar a demonstra că mişcarea eternă sau tim¬ 
pul fără început sunt imposibile înseamnă a demonstra că lumea a fost creată. Sf. 
Bonaventura privea, deci, ideea aristotelică a eternităţii lumii ca necesar corelată cu 
negarea creaţiei, iar această opinie, pe care Sf. Toma nu a împărtăşit-o, i-a accentuat 
opoziţia faţă de Aristotel. Atât Sf. Bonaventura, cât şi Sf. Toma au acceptat că lumea 
are un început în timp, căci aceasta este învăţătura teologiei creştine. însă ei aveau 
păreri diferite asupra posibilităţii abstracte a creaţiei din eternitate, iar convingerea 
Sfântului Bonaventura despre imposibilitatea naturală a acestei creaţii l-a determinat 
să îl critice pe Aristotel. Sf. Bonaventura considera că susţinerea lui Aristotel a creaţiei 
din eternitate, ca fapt, nu doar ca posibilitate, ar fi o afirmare a independenţei lumii 
faţă de Dumnezeu, care, considera el, se explică prin faptul că Aristotel a respins 
exemplarismul. Care erau motivele pentru care Sf. Bonaventura considera că miş¬ 
carea eternă şi timpul fără de început sunt imposibile? Argumentele sale sunt, mai 
mult sau mai puţin, asemănătoare cu cele pe care Sf. Toma le tratează ca obiecţii la 
propria lui poziţie. Voi da câteva exemple. 

i) Dacă lumea ar fi existat din eternitate, ar rezulta că este posibil să adăugăm 
ceva infinitului. De pildă, deşi ar fi deja un număr infinit de mişcări de revoluţie a 
Soarelui, în fiecare zi s-a mai adăuga câte una. însă este imposibil să adăugăm ceva 
infinitului. Prin urmare, lumea nu putea să fi existat dintotdeauna. 1 

Sf. Toma răspunde: 2 dacă timpul e considerat etern, el este infi nit ex parte ante , 3 
nu ex parte post, 4 şi nu există o obiecţie convingătoare împotriva faptului că se adaugă 
ceva unei infinităţi la sfârşitul căreia există ceva finit, ceva care se termină în prezent. 
La această afi rmaţie, Sf. Bonaventura răspunde că, dacă avem în vedere doar trecutul, 
atunci ar trebui să admitem un număr infinit de mişcări de revoluţie ale Lunii. Există 
doar douăsprezece mişcări de revoluţie ale Lunii într-un an solar. Prin urmare, ne 
confruntăm cu două numere infinite, dintre care unul este de douăsprezece ori mai 
mare decât celălalt, iar acest lucru este imposibil. 

ii) Este imposibil să treci printr-o serie infinită, aşa că, dacă timpul ar fi etern, 
adică dacă nu ar avea început, lumea nu ar fi ajuns niciodată în prezent. însă este 


1 2 Sent., 1, 1,1, 2,1. 

2 Contra Gent., 2, 38. 

3 „anterior" (lb. lat., n.r.), 

4 „posterior” (lb. lat., n.r.). 

clar că a ajuns.' Răspunsul dat de Sf. Toma 1 2 este că orice trece prin, transitus, necesită 
un moment de început şi unul de final. însă dacă timpul este infinit ca durată, nu 
poate să existe un prim moment şi, deci, niciun transitus, aşa că obiecţia nu poate fi 
acceptată. Sf. Bonaventura răspunde că fie există o mişcare de revoluţie a soarelui care 
este infinit în trecut de mişcarea de revoluţie de acum, fie nu există. Dacă nu există, 
atunci distanţa este finită şi seria trebuie să fi avut un început. Dacă există, atunci ce 
anume a urmat imediat mişcării de revoluţie infinit depărtată de cea de astăzi? Este 
această mişcare de revoluţie infinit depărtată de cea de astăzi sau nu? Dacă nu, atunci 
mişcarea de revoluţie ipotetic infinit depărtată nu poate fi infinit depărtată, căci inter¬ 
valul dintre „prima” şi a doua mişcare de revoluţie este finit. Dacă este, atunci ce se 
poate spune despre a treia şi a patra mişcare de revoluţie? Dacă ele sunt, atunci cea de 
astăzi nu este mai puţin depărtată de ele decât de prima. în acest caz nu există nicio 
succesiune, ele fiind simultane, ceea ce este absurd. 

iii) Este imposibil să existe în acelaşi timp o infinitate de obiecte concrete. Dar 
dacă lumea ar exista din eternitate, ar exista acum o infinitate de suflete raţionale. 
Prin urmare, lumea nu poate să existe din eternitate. 3 4 

Sf. Toma răspunde* că unii afirmă că sufletul există după moartea trupului, iar 
alţii afirmă că nu supravieţuieşte decât un intelect (comun); alţii afirmă doctrina reîn¬ 
carnării, în timp ce unii gânditori susţin că în cazul lucrurilor care nu sunt ordonate 
(in his quae ordinem non habent) este posibil un număr infinit în act. Desigur, Sf. 
Toma nu susţinea niciuna dintre primele trei poziţii; în ceea ce priveşte cea de-a pa¬ 
tra, atitudinea sa finală pare să fie cea de îndoială. Sf. Bonaventura a remarcat caustic 
că teoria reîncarnării este o eroare filosofică şi contrară psihologiei lui Aristotel, în 
vreme ce doctrina despre intelectul comun, care ar fi singurul care supravieţuieşte 
trupului, este o eroare şi mai mare. Cât priveşte posibilitatea unui număr infinit în 
act, el considera că ar fi o noţiune eronată, ca urmare a faptului că o multitudine infi¬ 
nită nu poate fi ordonată şi, astfel, nu poate fi supusă providenţei divine, deşi, de fapt, 
tot ceea ce Dumnezeu a creat este supus providenţei Sale. 

Astfel, Sf. Bonaventura a fost convins că se poate demonstra filosofic, împotriva 
lui Aristotel, că lumea a avut un început şi că ideea creaţiei din eternitate presupune 
„o contradicţie evidentă”, de vreme ce, dacă lumea a fost creată din nimic, ea are fi- 


1 2 Sent., 1,1,1, 2, 3. 

2 Contra Gent., 2, 38; S.T., Ia, 46, 2 ad 6. 

3 2 Sent., 1,1, 1, 2, 5. 

4 Contra Gent., 2, 38. 

inţă după nefiinţă (essepost non-esse ) 1 şi, astfel, nu putea să fi existat din eternitate. Sf. 
Toma răspunde că cei care afirmă creaţia din eternitate nu spun că lumea a fost creată 
post nihilum, ci că a fost creată din nimic, iar opusul acestei aserţiuni este „creată din 
ceva”. Acest lucru înseamnă că ideea de timp nu e implicată în niciun fel. în viziunea 
Sfântului Bonaventura, este suficient de greşit să se spună că lumea este eternă şi ne¬ 
creată (este o eroare care poate fi respinsă filosofic), însă a spune că a fost creată etern 
din nimic constituie o contradicţie „atât de opusă raţiunii, încât nu aş fi crezut că 
vreun filosof ar fi putut să o afirme vreodată, oricât de puţină cunoaştere ar fi avut.” 2 

4. Dacă doctrina exemplarismului este negată şi dacă Dumnezeu nu a creat lu¬ 
mea, este firesc să tragem concluzia că Dumnezeu se cunoaşte doar pe Sine, că El se 
mişcă doar ca o Cauză finală, ca obiect al dorinţei şi iubirii (ut desideratum et amantum) 
şi că nu cunoaşte niciun lucru particular, ci doar pe Sine. 3 în acest caz, Dumnezeu nu 
poate exercita nicio providenţă, căci nu are în sine acele rationes rerum, idei ale lucruri¬ 
lor, prin care El le-ar putea cunoaşte. 4 Sf. Bonaventura afirmă, desigur, că Dumnezeu 
cunoaşte lucrurile diferite de El dar le cunoaşte în şi prin El însuşi, prin ideile exem¬ 
plare. Dacă nu ar fi susţinut această doctrină, el ar fi trebuit să afirme că cunoaşterea 
divină primeşte o completare de la lucrurile din afara Sa, deci ar depinde în oarecare 
măsură de cele create. în realitate, Dumnezeu este complet independent; cele create 
sunt dependente de El şi nu pot oferi nicio perfecţiune Fiinţei Sale. 5 însă dacă Dum¬ 
nezeu este învăluit în Sine, în sensul că nu ar avea nicio cunoaştere a celor create şi nu 
ar exercita nicio providenţă, rezultă că devenirea lumii este fie rezultatul întâmplării, 
ceea ce este imposibil, fie este una din necesitate, aşa cum au afirmat filosofii arabi, 
corpurile cereşti determinând mişcarea lucrurilor din această lume. Dar dacă acest lu¬ 
cru ar fi adevărat, atunci doctrina pedepsei şi a recompensei în această lume trebuie să 
dispară, iar Aristotel nu vorbeşte niciodată de fericire după viaţa actuală. 6 Toate aceste 
concluzii greşite decurg din respingerea exemplarismului şi este mai mult decât evi¬ 
dent că acesta este cheia pentru metafizica adevărată şi că, fără a-1 susţine, filosoful va 
cădea inevitabil în greşeală, atunci când abordează teme de metafizică. 

5. Din doctrina exemplarismului decurge că există o anume asemănare între cele 
create şi Dumnezeu, dar trebuie să distingem între diversele tipuri de asemănare (simi- 


1 2 Sent., 1, 1,1, 2, 6. 

2 Ibid., conclusio. 

5 In Hexaem., 6, 2. 

4 Ibid., 3. 

5 Cf. 1 Sent. 39,1,1, conclusio. 

6 In Hexaem., 6, 3. 

litudo), pentru a ajunge la ideea corectă a relaţiei dintre cele create şi Dumenzeu, cu sco¬ 
pul de a evita panteismul, pe de o parte, şi o lume total independentă, pe de altă parte. în 
comentariul la Sentinţe' Sf. Bonaventura explică că similitudo poate însemna acordul a 
două lucruri printr-un al treilea (pe care îl numeşte similitudo secundum univocationem ) 1 2 * 
sau poate să însemne asemănarea unui lucru cu altul fără nicio mediere printr-un al 
treilea, şi în acest sens se spune că fiinţa e creată asemenea lui Dumnezeu. în aceeaşi 
conclusio (ad. 2), el deosebeşte similitudo univocationis sive pârtieipation^ şi similitudo 
imitationis et expressionis , 4 5 remarcând totodată că prima nu se referă la relaţia dintre 
Dumnezeu şi cele create pentru că nu există un termen comun (quia nihil est commune), 
pentru că nu există nimic comun între Dumnezeu şi cele create. Ceea ce vrea să spună 
este că Dumnezeu şi creatura nu participă la Fiinţă de pildă, în mod univoc (exact în ace¬ 
laşi sens), căci dacă ar fi aşa, creatura ar fi Dumnezeu, şi această concluzie duce la pan¬ 
teism. Creatura este, totuşi, o imitaţie a lui Dumnezeu, a ideii acesteia în Dumnezeu, 
iar Dumnezeu exprimă această idee în exterior, în creatura finită. Prin urmare, atunci 
când Sf. Bonaventura respinge similitudo participationis, trebuie să înţelegem participa¬ 
rea cu referire la ceva comun atât a lui Dumnezeu cât şi a celor create, dar într-un sens 
univoc, într-un tertium commune, după cum îl numeşte el. 

Se poate obiecta că, dacă nu există nimic comun între Dumnezeu şi cele create, 
nu poate exista nici asemănare. Comuniunea pe care Sf. Bonaventura vrea să o ex¬ 
cludă este cea univocă, iar acesteia el îi opune analogia. Asemănarea celor create cu 
Dumnezeu sau a lui Dumnezeu cu cele create (exemplaris ad exemplatum ) este un tip 
de analogie, celălalt tip fiind cel bazat pe proportionalitas (habitudo duorum ad du o) s 
dintre grupuri de lucruri aparţinând unor genuri diferite, deşi în cazul relaţiei dintre 
creaturi şi Dumnezeu doar creatura aparţine unei clase generice. Astfel, un profesor 
este pentru şcoala sa asemenea unui căpitan pentru o corabie, adică ambii conduc. 6 
în al doilea caz, Sf. Bonaventura atribuie proporţiei un sens mai larg, nu cel strict, şi 
anume acela care se manifestă între membrii aceleiaşi clase, numere aritmetice, de 
pildă. O proporţie în acest sens strict nu poate să existe între Dumnezeu şi creaturi. 

însă, cu toate că Sf. Bonaventura vorbeşte de analogia bazată pe proporţionalitate, 
analogiile cărora le acordă mai multă atenţie sunt cele bazate pe asemănare, el fiind 


1 1, 35, art. un, 1,1, conclusio. 

2 „asemănare univocă" (lb. lat., n.r.). 

5 „asemănare univocă sau participativă” (lb. lat., n.r.). 

4 „asemănare imitativă şi formatoare” (lb. lat., n.r.). 

5 „proporţionalitatea (corespondenţa de la doi la doi)” (lb. lat., n.r.). 

6 Cf. 1 Sent., 3, 1, art. un., 2, 3 şi 1 ibid., 48, 1, 1, conclusio. 

interesat să găsească expresii, manifestări, imagini şi vestigia ale lui Dumnezeu în 
lumea celor create. Astfel, în Comentariul la Sentinţe' după ce exclude similitudo per 
convenientiam omnimodam in natura , 1 2 * care funcţionează bine între cele trei Persoane 
divine, fiecare fiind identică cu natura divină, şi similitudo per participationem alicuius 
naturae univesalis,> care funcţionează bine între om şi măgar, ambii aparţinând genului 
animal, el admite asemănarea prin proporţionalitate, similitudo secundum proportiona- 
litatem (dând exemplul căpitanului de corabie şi conducătorului unui car de luptă aflaţi 
în relaţie cu obiectele pe care le conduc) şi similitudo per convenientiam ordinis (sicut 
exemplatum assimilatur exemplari) 4 şi discută apoi aceste ultime tipuri de analogie, de 
vreme ce amândouă sunt exemplare pentru relaţia dintre cele create şi Dumnezeu. 

Fiecare fiinţă creată, ne spune Sf. Bonaventura, este un vestigium al lui Dumne¬ 
zeu, iar cele două tipuri de analogie (aceea a lui exemplatum faţă de exemplar şi aceea a 
proporţionalităţii) se aplică oricărei fiinţe create, căci prin primul tip de analogie, fie¬ 
care fiinţă creată este produsul lui Dumnezeu şi este în acord cu Dumnezeu prin ide- 
ea divină, iar prin al doilea tip, fiinţa creată produce şi ea un efect, deşi nu în acelaşi 
mod în care produce Dumnezeu efectul Său (sicut enim Deus producit suum effectum, 
sic et agens creatum, licet non omnino - căci fiinţa creată nu este cauza totală a efectului 
său). însă, deşi fiecare fiinţă creată este un vestigium Dei, această conformare generală 
a celor create la Dumnezeu este îndepărtată ( magis de longinquo); există un alt tip de 
asemănare mai apropiat (de proximo) şi mai expresiv şi se aplică doar unor anumite 
fiinţe create. Toate cele create sunt subordonate lui Dumnezeu, dar doar cele raţiona¬ 
le sunt orientate nemijlocit (immediate) către Dumnezeu, în timp ce fiinţele iraţionale 
sunt orientate către Dumnezeu în mod mijlocit (mediante creatura raţionali). Doar 
fiinţa raţională îl poate cunoaşte pe Dumnezeu, se poate ruga lui Dumnezeu şi îl poa¬ 
te sluji în mod conştient, fiind astfel intr-un acord mai mare cu Dumnezeu, având o 
mai mare convenientia ordinis decât cele iraţionale. Cu cât convenientia ordinis este mai 
mare, cu atât este mai mare, mai apropiată şi mai expresivă asemănarea sau similitu¬ 
do. Această asemănare mai mare este numită de Sf. Bonaventura imago. Fiecare fiinţă 
creată este în acest mod un vestigium Dei, însă doar fiinţa raţională este o imago Dei, 
căci se aseamănă cu Dumnezeu prin faptul că posedă capacităţi spirituale prin care 
îşi poate spori această asemănare. 


1 2 Sen t., 16,1,1, conclusio. 

2 „similitudine prin armonia totală cu natura" (lb. lat., n.r.). 

’ „asemănare prin participarea a orice ţine de întreaga natură” (lb. lat., n.r.). 

4 „asemănare în acord cu o ordine preexistentă (după cum copia reproduce modelul)” (lb. 
lat., n.r.). 



CAPITOLUL XXVII - SF. BONAVENTURA (3) 


O deosebire similară între fiinţa raţională şi cea iraţională poate fi observată atunci 
când avem în vedere analogia proporţionalităţii. Putem spune, dacă ne luăm măsurile 
de precauţie necesare, că, după cum Dumnezeu este Cauza fiinţei create, în raport cu 
efectul Său, acelaşi raport există între fiinţa creată şi efectul său, iar acest aspect este 
valabil pentru toate fiinţele create în măsura în care ele sunt considerate agenţi activi; 
efectul considerat este însă extrinsec agentului, în vreme ce, în cazul fiinţelor raţio¬ 
nale şi doar în acest caz, există o proporţie intrinsecă. în Dumnezeu există o unitate a 
naturii persoanelor ce alcătuiesc Treimea, în timp ce în om există o unitate a esenţei, 
într-o treime a facultăţilor care sunt subordonate una alteia, relaţia dintre acestea ase- 
mănându-se, într-o oarecare măsură, cu relaţiile din interiorul lui Dumnezeu (quasi 
consimili modo se habentium, sicut se habent personae in divinis ). 1 Sf. Bonaventura nu 
vrea să afirme că noi putem demonstra doctrina Treimii prin lumina naturală a raţiu¬ 
nii, pornind de la analiza naturii umane, căci el neagă posibilitatea oricărei dovezi fi¬ 
losofice a misterului, ci, mai degrabă, că, ghidat de lumina credinţei, omul poate găsi 
o analogie a Treimii în natura raţională a omului. Aşa cum natura divină se raportea¬ 
ză la cele trei Persoane divine, la fel (quasi consimili modo) se raportează natura umană 
sau esenţa sa la cele trei facultăţi ale sale. Este vorba de o asemănare proporţională 
„manifestă” şi, din acest punct de vedere, omul trebuie să fie considerat imaginea lui 
Dumnezeu. Termenul „manifestă” are în vedere faptul că Treimea s-a exprimat, s-a 
manifestat intr-un anume grad în alcătuirea naturii umane şi este clar că, pentru Sf. 
Bonaventura, analogia asemănării (exemplati ad exemplar) este mai importantă decât 
analogia proporţionalităţii, aceasta din urmă fiind tratată în funcţie de prima, fără a 
avea o valoare concretă sau o semnificaţie separată de cealaltă. 

în acest mod, Sf. Bonaventura poate să ordoneze ierarhia fiinţei în acord cu ase¬ 
mănarea mai mare sau mai mică a fiinţei create faţă de Dumnezeu. Lumea lucrurilor 
sensibile este vestigium sau umbra Dei, deşi şi aici el găseşte analogii ale Treimii; este 
acel liber scriptus forinsecus. Atunci când este abordată doar de filosoful naturii, care 
rămâne la acest nivel, ea este doar natura: acest om nu poate citi cartea naturii, căci 
ea nu este pentru el un vestigium Dei, ci doar ceva considerat pentru sine însăşi şi 
fără referire la Dumnezeu. 2 Creaţia raţională se află deasupra celei sensibile şi este 
imago Dei, adică imaginea, chipul lui Dumnezeu, într-un sens special. Dar însăşi for¬ 
mularea „imaginea lui Dumnezeu” are numeroase aplicaţii, căci ea acoperă nu doar 
substanţa naturală a oamenilor şi a îngerilor, ci şi asemănarea supranaturală, rezultat 


1 „ca şi cum s-ar afla într-un raport de co-similaritate, aşa cum sunt fiinţele în cele divine” (lb. 
lat., n.r.). 

2 In Hexaem. 12, 15. 



270/271 


al harului divin. Sufletul cu har este chipul lui Dumnezeu într-un sens mai înalt decât 
este esenţa naturală umană, iar sufletul care se bucură în ceruri de viziunea beatifică 
a divinităţii este imaginea lui Dumnezeu într-un sens şi mai adânc. Ca urmare, există 
mai multe grade de analogie, de asemănare cu Dumnezeu, şi fiecare grad trebuie 
văzut în lumina Cuvântului, cosubstanţial imaginii Tatălui şi exemplar pentru toată 
creaţia, reflectat în toate cele create potrivit diverselor grade de manifestare. Putem 
remarca nu doar împletirea constantă a teologiei cu filosofia, ci şi faptul că diversele 
grade de asemănare se află în strânsă legătură cu viaţa spirituală şi intelectuală a 
omului. înălţarea către Dumnezeu, realizată de fiecare individ în parte, presupune o 
întoarcere dinspre umbra sau simplul vestigium, contemplat de simţuri, dinspre liber 
scriptus forinsecus' către imaginea interiorizată a lui Dumnezeu, imago Dei, acea liber 
scriptus intrinsecus , 1 2 în acord cu îndemnul Sfântului Augustin de a pătrunde în pro¬ 
priul eu pentru a ajunge în final la contemplarea lui Dumnezeu în sine, acel exempla- 
tum. Faptul că Sf. Bonaventura nu tratează filosofia şi teologia ca domenii separate, 
care nu comunică între ele, îl ajută să lege viziunea sa despre univers de viziunea 
ascetică şi mistică şi, prin aceasta, el îşi merită numele de gânditor creştin. 

6. Lumea aceasta, care reflectă atât de bine pe Creatorul divin, este ea oare cea 
mai bună dintre lumile posibile? Trebuie mai întâi să facem distincţie între două 
aspecte. Ar fi putut Dumnezeu să facă o lume mai bună decât aceasta? Ar fi putut 
Dumnezeu să facă această lume mai bună decât este ea? Sf. Bonaventura răspunde 
la prima întrebare, afirmând că Dumnezeu ar fi putut să facă o lume mai bună decât 
aceasta dacă ar fi creat esenţe mai nobile, iar acest fapt nu poate fi negat fără să se 
limiteze puterea divină; Cât priveşte a doua întrebare, totul depinde de ceea ce se 
înţelege prin „lume” şi „mai bună”. Dacă ne referim la substanţele din care a fost 
creată lumea, ne putem întreba dacă Dumnezeu ar fi putut să le facă pe acestea mai 
bune, în sensul că ar fi putut să fie mai nobile, adică de un rang superior, sau dacă 
Dumnezeu le-ar fi putut face accidental mai bune, dar rămânând în propria lor clasă. 
Dacă punem prima întrebare, atunci răspunsul este că Dumnezeu putea, într-adevăr, 
să schimbe substanţele cu altele mai nobile, dar astfel lumea nu ar mai fi aceeaşi 
lume, iar Dumnezeu nu ar face această lume mai bună. Dacă punem a doua între¬ 
bare, atunci răspunsul este că Dumnezeu ar fi putut să facă această lume mai bună. 
lată un exemplu; dacă Dumnezeu ar transforma un om în înger, omul nu ar mai fi 
om şi Dumnezeu nu ar face omul mai bun; dar Dumnezeu ar putea să îl facă pe om 


1 „carte scrisă pe dinafară" (lb. lat., n.r.). 

2 „carte scrisă pe interior" (lb. lat., n.r.). 

mai bun, sporindu-i capacităţile intelectuale şi calităţile morale.' Din nou, atunci când 
Dumnezeu ar face acest om sau acest cal un om, respectiv un cal mai bun, trebuie să 
facem o altă distincţie: trebuie să ne întrebăm dacă Dumnezeu ar putea sau nu să-l 
facă pe om mai bun în sensul că l-ar plasa în condiţii mai bune. în sens absolut, El ar 
putea; însă dacă avem în vedere scopul pentru care El l-a plasat pe om în aceste con¬ 
diţii sau i-a permis să fie în aceste condiţii, este posibil ca El să nu fi putut să-l facă pe 
om mai bun. De pildă, dacă Dumnezeu a stabilit ca toţi oamenii să-L slujească bine, 
ar face ca omul să fie mai bun din punct de vedere abstract, însă dacă avem în vedere 
scopul pentru care Dumnezeu i-a permis omului să-L slujească bine sau rău, El nu -1 
va face pe om mai bun prin controlul liberului arbitru al acestuia. în final, dacă cineva 
se întreabă de ce, dacă Dumnezeu ar fi putut sau ar putea să facă lumea mai bună, El 
nu a facut-o sau nu o face, nu se poate da niciun răspuns cu excepţia unuia singur: că 
El a voit aşa şi că doar El singur cunoaşte motivul (solutio non potest dări nisi haec, quia 
voluit, et rationem ipse novit). 2 


1 1 Sent., 44,1,1, conclusio. 

1 Ibid., ad 4. [.soluţia nu poate fi alta decât cea dată, fiindcă a voit şi a cunoscut raţiunea de a 
fi”, lb. lat.] 

SF. BONAVENTURA (4): 

CREAŢIA MATERIALĂ 

Structura hilomorfică a celor create - Individuaţia - Lumina - 
Multitudinea de forme - Rationes seminales. 


1. Sf. Bonaventura a preluat de la mentorul său, Alexander din Hales, doctrina hilo- 
morfismului tuturor fiinţelor create, care afirmă că acestea sunt alcătuite din materie 
şi formă. Prin „materie", Sf. Bonaventura înţelegea principiul potenţei într-un sens 
mai larg, nu „materia" în sensul în care e opusă spiritului. „Materia, considerată în 
sine, nu este nici spirituală, nici corporală” şi astfel, în sine, ea poate recepta la fel de 
bine atât o formă spirituală, cât şi una corporală. însă ca materie, niciodată nu există 
singură, separată de o formă definită; odată unită cu o formă corporală sau spirituală, 
ea rămâne întotdeauna corporală sau spirituală. De aici rezultă că materia prezentă în 
substanţa corporală este diferită de aceea din substanţa spirituală. 1 „Materia” poate fi 
considerată în mai multe moduri. Dacă o considerăm din perspectiva „absenţei” (per 
privationem), ca abstrasă din toate formele, fie substanţială fie accidentală, trebuie 
să admitem că ea este esenţialmente aceeaşi în toate cele create, „căci, dacă oricare 
dintre tipurile de materie este separată de toate formele şi toate accidentele, nu se 
va observa nicio deosebire,” Dar dacă materia este considerată „analogic" ( secundum 
analogiam), adică doar ca potenţialitate, ca bază pentru formă, trebuie făcută o dis¬ 
tincţie. în măsura în care materia e considerată ca fiind bază pentru formă, în ceea ce 
priveşte doar existenţa (in ratione entis), ea este la fel, atât în fiinţele spirituale, cât şi în 
cele materiale, căci atât în cele spirituale, cât şi în cele materiale ea există şi subzistă. 
Existenţa lor poate fi considerată în sine, fără a se avea în vedere modul precis în care 
există sau ce gen de lucruri sunt. în acest mod priveşte metafizicianul materia, şi 
astfel, în ochii săi, materia este similară în creaţia spirituală şi în cea materială. Dim¬ 
potrivă, materia privită doar în relaţia sa cu mişcarea într-un sens larg, înţeleasă ca 
transformare, nu este la fel în cele create care nu pot suporta modificări substanţiale 
sau primi forme corporale şi în cele create care pot suporta modificări substanţiale şi 
pot primi forme corporale, deşi aceste două clase pot fi considerate similare din punct 


2 Sent., 3, 1,1, 2, conclusio ad 3. 

de vedere analogic, după cum îngerii, de pildă, pot fi consideraţi ca fiind sub influenţa 
divină. Filosoful naturii sau physicus este cel care consideră materia în acest mod. 

Fără să adâncim prea mult distincţiile făcute de Sf. Bonaventura şi fără să încercăm 
să emitem o judecată evaluativă asupra doctrinei sale, se poate afirma că învăţătura sa 
despre hilomorfismul tuturor celor create presupune că materia este principiul poten¬ 
ţialităţii. Atât fiinţele spirituale, cât şi cele materiale sunt dependente, nu de sine stă¬ 
tătoare, astfel încât, dacă avem în vedere potenţialitatea şi facem abstracţie de forme, 
dacă o privim ca pe un co-principiu al fiinţei, putem spune, împreună cu metafizicia¬ 
nul, că, din punct de vedere al esenţei, ea este aceeaşi în ambele cazuri. Dacă, totuşi, o 
considerăm ca existentă în act, în relaţie cu o formă concretă, spirituală sau materială, 
materia este diferită în cele două tipuri de fiinţe. Filosoful naturii se apleacă asupra 
corpurilor şi este preocupat de materie nu în esenţa sa abstractă, ci aşa cum există ea 
într-o formă particulară, aşa cum se află într-o relaţie concretă cu un anume tip de 
formă, forma materială, iar materia considerată în acest mod nu se găseşte în fiinţele 
spirituale. Se poate obiecta că, dacă materia ca existenţă concretă, unită cu forma, este 
de diferite tipuri şi rămâne diferită, trebuie să existe ceva în materia însăşi care o face 
să fie diferită, astfel încât asemănarea materiei din lumea creaturilor materiale şi a ce¬ 
lei din lumea creaturilor spirituale să nu poată fi decât analogică. însă Sf. Bonaventura 
admite că materia în act nu există separată de formă şi afirmă doar că, dacă aceasta 
este considerată ca simplă potenţialitate, făcând abstracţie de toate formele, atunci se 
poate spune că ea este esenţialmente aceeaşi. Dacă îngerii au în ei înşişi un element 
de posibilitate, de potenţialitate, aşa cum se şi întâmplă, ei pot să conţină materie, căci 
materia considerată în sine este doar posibilitate sau potenţă, doar în Fiinţa ce este Act 
pur, fără nicio potenţialitate sau posibilitate, neexistând materie. 

2. Este materia principiul individuaţiei ? Unii gânditori, ne spune Sf. Bonaventura, 1 
au acceptat aceastăidee bazându-se pe cuvintele lui Aristotel, însă este foarte dificil să 
vezi cum ceva comun tuturor lucrurilor poate fi cauza principală a deosebirii, a indivi¬ 
dualităţii. Pe de altă parte, a spune că forma este principiul individuaţiei şi a postula o 
formă individuală, care urmează formei speciilor, înseamnă a ne orienta spre opusul 
extrem şi a uita că fiecare formă creată este capabilă să aibă o alta asemenea ei. Este 
mai bine dacă susţinem că individuaţia se naşte din unirea actuală a materiei cu for¬ 
ma, care le anexează una alteia, prin unirea lor. Sigiliile sunt făcute prin imprimarea 
a diverse forme în ceară şi, în lipsa acesteia, ele nu ar putea să fie mai multe. La fel, 
materia este necesară pentru a exista deosebire, diversitate şi număr, însă forma este 


2 Sent., 3, i, 2, 3, conclusio. 

şi ea necesară, căci deosebirea şi diversitatea presupun constituirea substanţei prin 
elementele ce o compun. Faptul că o substanţă individuală este ceva definit, de un 
tip definit, se datorează formei. Faptul că el este acest obiect se datorează în special 
materiei prin care forma ocupă o poziţie în spaţiu şi timp. Individuaţia denotă ceva 
substanţial, o substanţă compusă din materie şi formă, însă denotă şi ceva ce poate 
fi considerat accident, numărul. Individualitatea (discretio individualis) denotă două 
lucruri: individuaţia, care apare din unirea celor două principii, materia şi forma, şi 
deosebirea faţă de alte lucruri, care stă la originea numerelor, deşi prima formă, indi¬ 
viduaţia, este cea mai importantă. 

Personalitatea (discretio personalis) apare atunci când forma unită cu materia este 
o formă raţională şi, astfel, la individualitate se adaugă demnitatea naturii raţionale, 
care ocupă cel mai înalt loc printre fiinţele create şi faţă de care nu poate exista o for¬ 
mă substanţială mai înaltă. însă, pentru constituirea personalităţii, mai este nevoie de 
încă ceva, şi anume de ceva faţă de care, prin suppositum, 1 nu poate exista nimic mai 
înalt în demnitate, căci prin suppositum, raţiunea trebuie să prezinte actualem emi- 
nentiam. 2 (în Christos, natura umană, deşi perfectă şi completă, nu posedă actualem 
eminentiam şi, de aceea, Christos nu este o persoană.) „Trebuie să spunem că, după 
cum individualitatea se naşte din existenţa unei forme naturale în materie, la fel, per¬ 
sonalitatea apare din existenţa unei naturi nobile şi supra-eminente în substanţă." 3 

în condiţiile în care Sf. Bonaventura atribuie îngerilor materie, adică materie spi¬ 
rituală, el poate să admită o multitudine de îngeri individuali în acelaşi gen, fără să fie 
obligat, precum Sf. Toma, să postuleze un număr de genuri angelice egal cu numărul 
îngerilor. Scriptura ne vorbeşte de câţiva îngeri care au aceleaşi funcţii, iar aceasta 
dovedeşte identitatea în gen; în acelaşi fel, „iubirea creştină” necesită o multitudine 
de îngeri în cadrul aceluiaşi gen. 4 

3. în creaţia materială există o formă substanţială pe care o posedă toate corpurile, 
iar aceasta este forma luminii. 5 Lumina a fost creată în prima zi, cu trei zile înaintea 
creării soarelui, şi este corporală, în opinia Sfântului Bonaventura, deşi Sf. Augustin 
o interpreta ca fiind o creaţie angelică. Lumina nu este propriu-zis un corp, ci forma 
unui corp, prima formă substanţială comună tuturor corpurilor şi principiului activi¬ 
tăţii lor, iar diversele tipuri de corpuri se ordonează ierarhic potrivit modului în care 


1 „substituire” (lb. lat., n.r.). 

2 „demnitate prezentă” (lb. lat., n.r.). 

3 2, Sent., 3, 1, 2, 2, conclusio. 

4 Ibid., 3, 1, 2,1. 

5 Cf. 2, Sent., 13. 

participă la forma luminii. Astfel, empireul se află la unul din capetele scării iar pă¬ 
mântul la cel opus, la capătul inferior. în acest mod, tema luminii, atât de dragă şcolii 
augustiniene şi urcând până la Plotin şi la comparaţia lui Platon dintre Ideea de Bine 
şi soare, îşi găseşte acum un loc important şi în filosofia Sfântului Bonaventura. 

4. Este evident că, dacă Sf. Bonaventura susţine că lumina este o formă substan¬ 
ţială, prezentă în toate corpurile, el trebuie să afirme că trebuie să existe o multitu¬ 
dine de forme substanţiale într-o singură substanţă. El considera că nu există nicio 
dificultate în susţinerea acestei idei de vreme ce, pentru el, forma era acel ceva care 
pregăteşte trupul pentru receptarea altor perfecţiuni şi mai înalte. în vreme ce Sf. 
Toma considera că forma substanţială este limitativă şi definitivă, astfel încât nu ar 
putea exista mai mult de o formă substanţială într-un corp, pentru Sf. Bonaventura, 
forma privea înainte şi în sus, am putea spune, mai curând decât să „înconjoare” 
corpul şi să-l delimiteze, pentru a-1 pregăti pentru alte posibilităţi şi perfecţiuni. în 
In Hexaemeron,' Sf. Bonaventura a mers atât de departe, încât a susţinut că ar fi o 
nebunie ( insanum ) să se spună că forma finală este adăugată la materia primă fără 
să existe vreo formă intermediară şi a dorit să traseze o paralelă între ordinea harului 
divin şi cea a naturii. Aşa cum darul cunoaşterii profită de darul înţelepciunii şi nu 
este anulat de acesta din urmă, iar darurile nu anulează virtuţile teologice, tot aşa o 
formă predispune la o altă formă mai înaltă iar aceasta, iar atunci când este primită, 
nu o elimină pe cealaltă, ci o sporeşte. 

5. Este de presupus că Sf. Bonaventura, care a continuat tradiţia augustiniană, a 
acceptat doctrina acelor rationes seminales, mai ales în măsura în care această doctrină 
pune accent pe lucrarea lui Dumnezeu şi diminuează independenţa agentului natu¬ 
ral, deşi, pentru Sf. Bonaventura ea nu era o „doctrină ştiinţifică" în sensul modern 
al termenului, aşa cum nu fusese nici pentru Augustin. Pentru amândoi, respectiva 
doctrină era cerută de exegeza Scripturii sau, mai degrabă, de o filosofie care are în 
vedere datele revelaţiei la care, în cazul Sfântului Bonaventura, s-a adăugat raţiunea, 
al cărei rol a fost susţinut de marele său predecesor, filosoful creştin par excellence, 
care a fost dăruit atât cu serrno sapientiae, cât şi cu sermo scientiae. „Consider că această 
concepţie trebuie afirmată nu numai pentru că raţiunea ne face să înclinăm în fa¬ 
voarea sa, ci şi pentru că autoritatea Sfântului Augustin, în comentariul lui literal la 
Geneză, o confirmă cu prisosinţă." 1 2 


1 Cf. 2 Sent., 13. 

2 2 Sent., 7, 2, 2,1, resp. 

Astfel, Sf. Bonaventura a susţinut o anumită latitatio formarum 1 a lucrurilor în 
materie, însă a refuzat să accepte concepţia potrivit căreia formele lucrurilor care apar 
în timp au fost iniţial în materie într-un stadiu actual, asemenea picturii acoperite 
cu o pânză, astfel încât agentul individual doar să le dezvăluie, asemenea celui care 
îndepărtează pânza de pe tablou şi lasă, astfel, să apară pictura. în această viziune, 
formele contrare, care se exclud una pe alta, ar fi fost împreună în acelaşi timp, în 
acelaşi subiect, ceea ce este imposibil. Sf. Bonaventura nu va accepta nici faptul că 
Dumnezeu ar fi doar cauză eficientă a generării formelor, căci aceasta ar însemna că 
Dumnezeu creează toate formele în modul în care creează sufletul uman raţional şi 
că agentul secundar nu face chiar nimic, când, de fapt, este clar că activitatea sa con¬ 
tribuie la obţinerea unui anume efect. O altă viziune reduce sau elimină activitatea 
agentului creat, în vreme ce prima o reduce la minim, însă Sf. Bonaventura nu do¬ 
reşte să accepte niciuna dintre acestea. El preferă acea concepţie care „pare să fi fost 
a lui Aristotel şi care este acum susţinută de doctorii în filosofie şi teologie”, potrivit 
căreia „aproape toate formele naturale, cel puţin cele corporale, cum ar fi formele 
elementelor şi acelea ale amestecurilor, sunt conţinute în potenţa materiei şi sunt 
reduse la act (educuntur in actum) prin acţiunea unui agent particular." însă această 
formulare poate fi înţeleasă în două moduri. Ea poate să însemne că materia are atât 
potenţa de a primi forma, cât şi tendinţa de a coopera în producerea formei şi că for¬ 
ma ce urmează a fi produsă se află în agentul particular ca în principiul ei eficient şi 
originar, astfel că generarea sa are loc prin multiplicarea formei agentului, aşa cum o 
lumânare aprinsă poate aprinde, la rândul ei, o mulţime de alte lumânări; de aseme¬ 
nea, ea poate însemna că materia conţine forma care urmează a fi generată nu numai 
ca aceea în care şi prin care este produsă, ci şi ca aceea din care este produsă, deşi 
doar în sensul în care este con-creată cu materia şi în materie, nu ca o formă actuală, 
ci doar ca o formă virtuală. în prima ipoteză, formele nu trebuie să fie create de agent, 
de vreme ce nu se nasc din nimic, deşi se pare că se produce o nouă esenţă, în vreme 
ce în a doua ipoteză nu se produce nicio esenţă sau quidditate nouă, însă forma care a 
existat în potenţă, virtual, este redusă la act, primeşte o nouă dispositio. Aşadar, in cea 
de a doua ipoteză, se atribuie un rol mai mic agentului creat decât în prima ipoteză, 
căci acesta doar face ca ceea ce existase anterior într-o anumită formă să existe acum 
în altă formă, pe când în prima ipoteză, agentul creat produce ceva nou, chiar dacă 
nu prin creaţia din nimic. Dacă un grădinar îngrijeşte un trandafir, astfel ca florile să 
poată înflori, el face ceva, este adevărat, dar mai puţin decât dacă ar trebui să creeze 


.ascundere a formelor" (lb. lat., n.r.). 

planta dintr-un alt arbust. Astfel, Sf. Bonaventura, dornic să evite orice atribuire de 
forţe creatoare unui agent creat, alege ipoteza care atribuie un rol mai mic agentului 
creat şi un rol mai mare Creatorului. 

Prin urmare, formele obţinute se aflau iniţial în materie într-un stadiu virtual, în 
potenţa. Aceste forme virtuale sunt rationes seminales. O ratio seminalis este o putere 
activă care există în materie, puterea activă este esenţa formei ce trebuie creată, şi se 
află, în raport cu aceasta, în relaţia lui esse incompletum 1 faţă de esse completum 1 2 3 sau a lui 
esse in potentia faţă de esse in actu. ] Materia este, astfel, un seminarium sau un strat de 
pământ în care Dumnezeu a creat, într-o fază virtuală, forme corporale care, ulterior, 
vor fi generate. Aceasta nu se aplică doar formelor lucrurilor anorganice, ci şi suflete¬ 
lor animalelor şi vegetalelor. Nu mai trebuie să adăugăm că Sf. Bonaventura este con¬ 
ştient că activitatea agenţilor individuali este necesară pentru naşterea unui animal, 
însă el nu va admite teoria traducianistă potrivit căreia sufletul unui nou animal este 
produs prin „multiplicarea" sufletului unui părinte, dar fără diminuarea acestuia din 
urmă, pentru că această teorie implică faptul că forma creată poate produce din nimic 
o altă formă similară. 4 Ceea ce se întâmplă este că părinţii acţionează asupra a ceea 
ce ei înşişi au primit, principiul seminal, o forţă activă sau o potenţă conţinând noul 
suflet în germene, deşi activitatea părinţilor este necesară pentru ca virtualul să devină 
actual. Astfel, Sf. Bonaventura găseşte o cale de mijloc între cea de a atribui prea puţin 
sau nimic agentului creat şi cea de a atribui ceea ce i se părea că e prea mult, principiul 
său general fiind că, în timp ce Dumnezeu creează din nimic, un agent creat poate să 
creeze ceva ce exista deja în potenţă, virtual. 5 Este, însă, inutil, să căutăm o descriere 
şi o explicaţie a acţiunii concrete a acestei teorii despre rationes seminales, de vreme ce 
aceasta se întemeiază parţial pe autoritatea credinţei şi parţial pe o gândire filosofică a 
priori, nu pe observaţie empirică sau pe experiment ştiinţific. 


1 „fiinţă nedesăvârşită” (lb. lat., n.r.). 

2 „fiinţă desăvârşită” (lb. lat., n.r.). 

3 2 Sent., 18, 1, 3, resp. 

4 Ibid., 2, 15,1, 1, resp. 

5 Cf. 2 Sent. 7, 2, 2, 2, resp. 



FIIOSOFIA MEDIEVALĂ 


CAPITOLUL XXIX 


SF. BON AVENTURA (5): 

SUFLETUL UMAN 

Unitatea sufletului uman - Relaţia sufletului cu trupul - 
Nemurirea sufletului uman - Caracterul fals al monopsihismului averroist - 
Cunoaşterea lucrurilor sensibile şi a primelor principii logice - 
Cunoaşterea realităţilor spirituale - Iluminarea - 
înălţarea sufletului la Dumnezeu - Sf. Bonaventura, filosof al vieţii creştine. 


1. Am văzut că, potrivit Sfântului Bonaventura, sufletele animalelor sunt produse se- 
minaliter, însă acest lucru nu se aplică şi sufletului, produs nemijlocit de Dumnezeu, 
creat de El din nimic. Sufletul uman este imaginea lui Dumnezeu, chemat la unirea 
cu Dumnezeu şi, în această privinţă (propter dignitatem), crearea sa este rezervată 
lui Dumnezeu însuşi. Această concepţie face apel la gândirea teologică, însă Sf. Bo¬ 
naventura argumentează totodată că, de vreme ce sufletul uman este nemuritor şi 
nesupus distrugerii, crearea sa poate fi realizată doar de acel Principiu care are o viaţă 
şi o veşnicie în sine. Nemurirea sufletului uman implică o „materie” în suflet, care 
nu poate fi un element al schimbării substanţiale, însă activitatea agenţilor creaţi se 
limitează la acţiunea asupra materiei transformabile, iar producerea unei substanţe 
cu materie nealterabilă transcende puterea unor astfel de agenţi. Rezultă că viziunea 
traducianistă trebuie respinsă, chiar dacă Sf. Augustin a înclinat uneori spre ea, cre¬ 
zând că astfel ar putea explica transmiterea păcatului originar. 1 

Ce creează Dumnezeu? Sufletul întreg, nu doar facultatea raţională. Există un 
singur suflet în om, dotat cu capacităţi sensibile şi raţionale şi acesta este sufletul pe 
care îl creează Dumnezeu. Trupul s-a aflat seminaliter 2 în corpul lui Adam, primul 
om, şi este transmis prin intermediul seminţei umane, însă acest lucru nu înseamnă 
că trupul posedă un suflet sensibil, generat de potenţialitatea materiei şi distinct de 
sufletul raţional creat şi inculcat. Sămânţa conţine nu doar hrana fluidă a tatălui, ci şi 
acea humiditas radicalism astfel încât în embrion există, înainte de inculcarea sufletu¬ 
lui, o dispoziţie activă spre actul senzaţiei, un fel de sensibilitate incipientă. Această 


1 2 Sent., 18, 2, 3, resp. 

2 „prin insămânţare" (lb. lat., n.r.). 

5 „fertilitate primordială" (lb. lat, n.r.). 



280/281 


dispoziţie este însă o dispoziţie de a realiza actul senzaţiei prin facultăţile sufletului, 
odată ce acesta a fost inculcat. La activarea completă a embrionului prin inculcarea 
sufletului, această sensibilitate incipientă încetează sau este subsumată activităţii su¬ 
fletului, care este principiul senzaţiei în aceeaşi măsură în care este principiul gândi¬ 
rii. Cu alte cuvinte, Sf. Bonaventura are grijă să susţină continuitatea vieţii şi existenţa 
relaţiei de înrudire dintre copil şi părinte, evitând în acelaşi timp orice împărţire a 
sufletului uman în două părţi distincte. 1 

2. Sufletul uman este forma trupului. Sf. Bonaventura foloseşte doctrina aristote¬ 
lică împotriva celor care susţin că sufletele oamenilor sunt, toate, o singură substanţă. 
„Sufletul raţional este actul şi entelehia trupului uman; prin urmare, devreme ce tru¬ 
purile umane sunt distincte, sufletele raţionale care desăvârşesc aceste trupuri vor fi 
şi ele distincte”. 2 3 Sufletul este o formă inteligentă, vie, înzestrată cu libertate. 5 Sufletul 
este prezent, în întregul său, în fiecare parte a corpului, aşa cum a arătat Augustin, pe 
care Sf. Bonaventura îl aprobă, considerând că teoria sa este de preferat acelei teorii 
care afirmă că sufletul este prezent în principal doar într-o parte anume a trupului, 
de pildă, în inimă. „Pentru că este forma întregului trup, el este prezent în tot trupul; 
pentru că este simplu, el nu este prezent în parte aici sau acolo; pentru că este prin¬ 
cipiul motor suficient (motor sufficiens) al trupului, el nu are un loc specific, nu este 
prezent într-un singur punct precis sau într-o anumită parte.” 4 

Deşi Sf. Bonaventura acceptă definiţia aristotelică a sufletului ca formă a trupului, 
tendinţa sa generală este platoniciană şi augustiniană, în măsura în care insistă asu¬ 
pra faptului că sufletul uman este o substanţă spirituală, compusă din formă spiritu¬ 
ală şi materie spirituală. Nu este suficient să spunem că există în suflet o substanţă 
compusă din ex quo est 5 şi din quod est, 6 de vreme ce sufletul poate acţiona şi poate fi 
supus acţiunii, poate mişca şi poate fi mişcat, ceea ce exprimă prezenţa „materiei", 
principiul pasivităţii şi al devenirii, deşi această materie transcende întinderea şi al- 
terabilitatea, fiind vorba de o materie spirituală, nu de una corporală. 7 Această con¬ 
cepţie pare să contrazică simplitatea sufletului uman, însă Sf. Bonaventura arată 8 că 
„simplitatea” are numeroase semnificaţii şi grade. Astfel „simplitatea” se poate referi 


1 Cf. 2, Sent., 30, 3, 1 şi 31, r, 1. 

2 Ibid., 18, 2, 1, contra 1. 

3 Breviloq., 2, 9. 

4 1 Sent., 8, 2, ort. un., 3, resp. 

5 „cum este” ţlb. lat., n.r). 

„ce este” ţlb. lat., n.r). 

2 Sent, 17, x, 2, resp.. 

Ibid., ad 5. 

la absenţa părţilor cantitative şi aceasta caracterizează sufletul, el fiind simplu prin 
comparaţie cu lucrurile corporale sau se poate referi la absenţa părţilor constitutive şi 
acest aspect nu caracterizează sufletul. Aspectul principal este că sufletul, deşi formă 
şi principiu motor al trupului, este mai mult decât acesta şi poate exista prin sine 
însuşi fiind hoc aliquid 1 2 * deşi, ca hoc aliquid, în parte pasiv şi supus devenirii, trebuie 
să aibă în sine materie spirituală. Doctrina compoziţiei hilomorfice a sufletului uman 
este menită să asigure demnitatea sufletului şi puterea sa de a exista separat de trup. 

Dacă sufletul este compus din formă şi materie spirituală, rezultă că el este indi- 
viduat prin propriile principii.* Dacă este astfel, atunci de ce este el unit cu trupul, de 
vreme ce este o substanţă spirituală individuală de sine stătătoare? Răspunsul este 
că sufletul, chiar dacă este o substanţă spirituală, este astfel constituit astfel încât 
nu doar că poate in-forma trupul, ci, totodată, are o tendinţă naturală să facă astfel. 
Trupul, deşi compus din materie şi formă, are un appetitus pentru a fi in-format de 
suflet. Unitatea dintre trup şi suflet este, astfel, spre avantajul fiecăruia, fără a nu fi în 
detrimentul niciunuia.’ Sufletul nu există doar ca să mişte trupul 4 ci spre a -1 bucura 
pe Dumnezeu. Cu toate acestea, el îşi exercită puterile în mod deplin doar prin in-for- 
marea trupului, pentru ca, într-o zi, la înviere, să se reunească cu trupul. Aristotel nu 
cunoştea acestea şi nu trebuie să ne mire acest lucru, căci „filosoful cade întotdeauna 
în greşeală, dacă nu este ajutat de lumina credinţei.” 5 

3. Doctrina alcătuirii hilomorfice a sufletului uman contribuie la demonstrarea 
nemuririi acestuia, de vreme ce Sf. Bonaventura nu leagă foarte strâns sufletul de 
corp, aşa cum o face doctrina aristotelică, însă argumentul său favorit este unul extras 
din analiza scopului fundamental al sufletului (ex consideratione finis). Sufletul caută 
fericirea perfectă (un aspect de care nimeni nu se îndoieşte, „dacă raţiunea sa nu îi 
este pervertită”). Nimeni nu poate fi însă perfect fericit dacă se teme că va pierde ceea 
ce posedă; dimpotrivă, tocmai această temere este aceea care îl face nefericit. Prin 
urmare, dat fiind că sufletul are o dorinţă naturală spre fericirea totală, el trebuie să 
fie nemuritor. Acest argument presupune existenţa lui Dumnezeu, posibilitatea de 
a atinge fericirea totală, dar şi existenţa unei dorinţe umane naturale pentru fericire. 
Acest argument a fost preferat de Sf. Bonaventura datorită caracterului său spiritual, 


1 „acest ceva" (lb. lat., n.r.). 

2 2 Sent., 18, 2, 1, ad 1. 

5 Cf. Ibid., 17,1, 2, ad 6. 

4 Ibid., 18, 2, ad 6. 

5 Ibid. 

a relaţiei cu mişcarea sufletului spre Dumnezeu, fiind pentru acesta ratio principalis, 
argumentul principial în favoarea existenţei lui Dumnezeu. 1 

într-un mod asemănător, Sf. Bonaventura argumentează 2 pornind de la cauza for¬ 
mală, de la natura sufletului ca imagine a lui Dumnezeu. Dat fiind faptul că sufletul 
a fost făcut în scopul atingerii fericirii, constând în posesia supremului Bine, adică 
Dumnezeu, sufl etul trebuie să fie capabil de o asemenea posesie (capax Dei), deci tre¬ 
buie să fie făcut după chipul şi asemănarea Sa. Dar el nu ar fi făcut după asemănarea 
cu Dumnezeu dacă ar fi muritor. Prin urmare, el trebuie să fie nemuritor. Din nou, 
(argumentând ex parte materiae ), Sf. Bonaventura declară că forma sufletului raţional 
are un grad atât de înalt de desăvârşire încât îl face pe acesta să fie asemenea lui Dum¬ 
nezeu, de unde rezultă că materia unită cu această formă (adică materia spirituală) 
îşi găseşte împlinirea şi perfecţiunea doar în această unire şi, prin urmare, sufletul 
trebuie să fie, de asemenea, nemuritor. 

Sf. Bonaventura mai oferă alte două argumente, cel bazat pe necesitatea peni¬ 
tenţelor în lumea de dincolo 3 şi cel bazat pe neputinţa lui Dumnezeu de a zădărnici 
faptele bune. în acest din urmă argument, el susţine că ar fi împotriva dreptăţii divi¬ 
ne ca ceea ce a fost bine făcut să tindă spre rău şi spre lipsa binelui. Potrivit tuturor 
principiilor morale, omul ar trebui să-şi dorească moartea în loc să comită vreo ne¬ 
dreptate. Dacă sufletul ar fi însă muritor, tendinţa sa spre dreptate, proslăvită de toţi 
filosofii moralei, s-ar reduce la nimic, iar acest aspect este contrar dreptăţii divine. Şi 
mai aristotelice sunt argumentele despre puterea sufletului de a reflecta asupra sieşi 
şi despre activitatea sa intelectuală, care nu e dependentă intrinsec de trup. Aceste 
argumente probează superioritatea sufletului faţă de materia corporală şi caracterul 
său veşnic, nesupus devenirii. 4 însă chiar dacă aceste dovezi de inspiraţie aristotelică 
sunt pentru noi mai uşor de acceptat, deoarece presupun mai puţine şi nu implică 
apelul la gândirea teologică, în viziunea Sfântului Bonaventura, dovezile preluate de 
la Sf. Augustin sau pe aceeaşi linie de gândire cu acesta erau cu mult mai convin¬ 
gătoare, în special cele privind dorinţa de fericire. Argumentul augustinian despre 
aprehensiunea şi asimilarea de către suflet a adevărului este dat de Sf. Bonaventura, 5 
însă nu apare ca potissimus modus 6 pentru demonstrarea nemuririi sufletului. Această 
caracterizare este rezervată argumentelor bazate pe dorinţa de fericire. 


1 2 Sent., 19, 1, 1, resp.. 

2 Ibid. 

3 Ibid., sed contra 3, 4. 

4 Ibid., 7 sq. Cf. De Anima, Cartea 3. 

5 2 Sent., 11. 

6 „modul cel mai adecvat” (lb. lat., n.r.). 

Dacă s-ar obiecta, împotriva Sfântului Bonaventura, că acest tip de argument pre¬ 
supune dorinţa de unire cu Dumnezeu, în vederea fericirii totale, că această dorinţă 
funcţionează doar sub acţiunea harului divin şi că, astfel, aparţine ordinii supranatu¬ 
rale şi nu ordinii naturii, care constituie, de fapt, obiectul de studiu al filosofului, Sf. 
Bonaventura ar răspunde că nu a avut nici cea mai mică intenţie de a nega lucrarea 
harului divin sau a caracterului său supranatural, dar că, pe de altă parte, adevăratul 
filosof consideră lumea şi viaţa umană aşa cum sunt, iar una din realităţi este tocmai 
această dorinţă de fericire totală. Chiar dacă dorinţa poate implica acţiunea harului, 
aceasta este un dat al experienţei şi, astfel, poate fi avută în vedere de către filosof. 
Dacă filosoful nu o poate explica fără a face apel la teologie, aceasta constituie o do¬ 
vadă în plus pentru convingerea Sfântului Bonaventura că nicio filosofie nu poate fi 
satisfăcătoare dacă nu este iluminată de lumina credinţei. Cu alte cuvinte, în vreme 
ce „tomiştii” elimină sistematic din datele experienţei tot ceea ce ştiu că este suprana¬ 
tural pentru ca apoi, ca filosofi, să discute despre „natură" în sensul rezultat, filosoful 
bonaventurian porneşte de la natură, în sensul de dat. Este adevărat că harul nu este 
ceva „dat", în sensul că ar fi vizibil sau aprehensibil unei raţiuni neasistate, însă unele 
dintre efectele sale sunt date în experienţă şi pe acestea le va lua în considerare filoso¬ 
ful, deşi el nu le poate explica fără să se raporteze la teologie. Demersul tomist şi cel 
bonaventurian diferă, prin urmare, şi nu pot fi asimilate aceluiaşi cadru de gândire, 
fără a fi distorsionate. 

4. Tot ce s-a spus despre sufletul uman implică individualitatea sufletului, însă 
Sf. Bonaventura a avut cunoştinţă de interpretarea averroistă a gândirii lui Aristotel şi 
a adus o serie de argumente împotriva sa. Averroes a afirmat că atât intelectul activ, 
cât şi cel pasiv supravieţuiesc trupului şi, oricare ar fi fost convingerea lui Aristotel, 
comentatorul său, Averroes, considera că aceste forme ale intelectului nu sunt indi¬ 
viduale fiecărui om, nu sunt părţi sau facultăţi ale fiecărui individ, ci substanţe uni¬ 
tare, inteligenţe cosmice. O asemenea poziţie nu este doar eretică şi contrară religiei 
creştine, ci şi contrară raţiunii şi experienţei. 1 Este împotriva raţiunii, de vreme ce este 
clar că sufletul raţional este o perfecţiune a omului ca om, iar oamenii diferă unul de 
altul, sunt persoane individuale ca oameni, nu doar ca fiinţe vii, aşa cum ar fi cazul 
dacă sufletul raţional ar fi unul din punct de vedere numeric pentru toţi oamenii. 
Este împotriva experienţei, căci este un fapt al experienţei faptul că diverşi oameni 
au gânduri diferite. Şi nu ajută să spunem că această diferenţă în privinţa gândurilor 
provine doar din diversitatea genurilor de imaginaţie a oamenilor, cu alte cuvinte, că 


2 Sent., 18, 2, 1, resp. 

doar imaginaţia perisabilă şi hrănită de simţuri este diferită pentru fiecare individ, 
de vreme ce oamenii se deosebesc în ideile lor, de pildă, despre virtuţi, care nu sunt 
bazate pe percepţiile senzoriale şi nu sunt abstrase din acele genuri ale imaginaţiei. 
Sf. Bonaventura consideră, totodată, că nu constituie un bun argument acela prin 
care se afirmă că sufletul raţional este independent de trup şi, prin urmare, nu poate 
fi individuat prin acesta, de vreme ce sufletul este individuat de uniunea celor două 
principii constitutive, materia spirituală şi forma spirituală. 

5. în ceea ce priveşte conţinutul cunoaşterii sufletului despre obiectele sensibile, 
această cunoaştere depinde de simţuri şi Sf. Bonaventura este de acord cu Aristotel 
că sufletul nu are singur cunoaşterea lucrurilor sensibile: intelectul uman este creat 
într-o stare iniţială de „nuditate” şi este dependent de simţuri şi imaginaţie. 1 Obiec¬ 
tul sensibil acţionează asupra organului senzorial şi produce o formă sensibilă, care 
acţionează asupra facultăţii senzoriale, astfel având loc percepţia. Trebuie remarcat 
că, admiţând un element pasiv în senzaţie, Sf. Bonaventura porneşte de la învăţătura 
Sfântului Augustin. însă, în acelaşi timp, el afirmă că facultatea senzaţiei sau capaci¬ 
tatea senzitivă a sufletului judecă conţinutul senzaţiei, de pildă, faptul că acest obiect 
este alb; receptarea pasivă a speciei este atribuită organului, iar activitatea judecăţii 
este atribuită facultăţii respective. 2 Această judecată nu este o judecată reflexivă, ci 
mai degrabă o conştientizare spontană. Ea este posibilă deoarece facultatea senzaţiei 
este facultatea senzorială a sufletului raţional, căci sufletul este cel care comunică tru¬ 
pului actul senzaţiei. 3 Senzaţiile separate, de pildă ale culorii şi tactile, sunt unite de 
„simţul comun” şi păstrate în imaginaţie, care nu este aceeaşi cu „memoria”, cea din 
urmă fiind considerată ca recordatio sau amintire cerută de voinţă. 4 în cele din urmă, 
intelectul activ şi cel pasiv, lucrând în cooperare, abstrag forma din imaginaţie. Inte¬ 
lectul activ şi cel pasiv nu sunt două capacităţi care pot lucra fără ajutorul celeilalte, 
ci sunt două „diferenţe” ale aceleiaşi facultăţi intelective a sufletului. Putem spune că 
intelectul activ abstrage şi cel pasiv primeşte, dar Sf. Bonaventura consideră că inte¬ 
lectul pasiv are capacitatea de a abstrage forma şi de a o judeca, deşi doar cu ajutorul 
celui activ, în timp ce activitatea de cunoaştere a intelectului activ este dependentă de 
informaţia intelectului pasiv prin forme. De fapt, există doar un singur act de intelec- 
ţie, iar cele două forme de intelect cooperează inseparabil la acest act. 5 


1 2 Sent., 3, 2, 2, 1, resp. şi ad 4. 

2 Ibid., 8, 1, 3, 2, ad 7. 

3 Ibid., 25, 2, ort. un. 6, resp. 

4 Ibid., 7, 2, 1, 2 resp., unde Bonaventura distinge memoria ca obişnuinţă, retentio speciei, de 
actul de reamintire sau recordatio. 

5 2 Sent., 24,1, 2, 4. 

Este clar, prin urmare, că, independent de diverse dovezi de augustinism, cum ar 
fi refuzul de a face distincţii clare între facultăţile sufletului, viziunea Sfântului Bona- 
ventura despre modul în care dobândim cunoaşterea lucrurilor sensibile se apropie 
mai mult sau mai puţin de teoria aristotelică. El admite că sufletul este iniţial o tabula 
rasa 1 în ceea ce priveşte această cunoaştere şi nu conţine idei înnăscute. Mai mult 
chiar, această respingere a ideilor înnăscute se aplică şi cunoaşterii noastre despre 
primele principii. Unii au afirmat că aceste principii sunt înnăscute în intelectul ac¬ 
tiv, deşi sunt dobândite de către intelectul posibil. Dar o asemenea teorie nu este în 
acord nici cu viziunea lui Aristotel, nici cu adevărul, căci, dacă aceste principii ar fi 
înnăscute în intelectul activ, de ce nu ar putea acesta să le comunice intelectului po¬ 
sibil fără ajutorul simţurilor şi de ce nu cunoaşte aceste principii încă de la început? 
O versiune modificată a ineismului presupune că principiile sunt înnăscute în forma 
lor cea mai generală, iar concluziile sau aplicaţiile particulare sunt dobândite, dar ar fi 
dificil să arătăm, pe baza unei asemenea viziuni, de ce un copil nu cunoaşte principii¬ 
le prime în forma lor generală. Mai mult, chiar acest ineism modificat contrazice atât 
viziunea lui Aristotel, cât şi pe aceea a Sfântului Augustin, iar Sf. Bonaventura consi¬ 
dera, desigur, că o teorie care îi unea împotriva ei pe Aristotel şi pe Sf. Augustin nu 
putea să fie adevărată. în acest caz, rămâne de spus că principiile sunt înnăscute doar 
în sensul că intelectul este dotat cu o lumină naturală, care îl ajută să perceapă princi¬ 
piile în dimensiunea lor universală, atunci când dobândeşte cunoaşterea unor forme 
sau idei relevante. De pildă, nimeni nu ştie ce este un întreg sau o parte până nu a 
dobândit ideea sau forma, în strânsă relaţie cu simţurile, dar de îndată ce a dobândit 
ideea, lumina intelectului îl ajută să înţeleagă principiul potrivit căruia întregul e mai 
mare decât partea. 2 în această privinţă, Sf. Bonaventura este de acord cu Sf. Toma. 

6. Dar chiar dacă nu avem o cunoaştere înnăscută a lucrurilor sensibile, a esen¬ 
ţelor lor sau a primelor principii, logice sau matematice, nu rezultă că cunoaşterea 
noastră despre realităţile complet spirituale este dobândită prin percepţii senzoriale. 
„Pe Dumnezeu nu -1 cunoaştem pe baza unei asemănări extrase prin simţuri”,’ ci prin 
meditaţia sufletului asupra lui însuşi. Acesta nu are o viziune intuitivă asupra lui 
Dumnezeu, a esenţei divine, în această viaţă, ci este făcut după chipul lui Dumnezeu 
şi este orientat spre Dumnezeu în dorinţă şi voinţă, astfel că reflecţia asupra propriei 
naturi şi a direcţiei voinţei îl ajută să-şi formeze ideea de Dumnezeu, fără a recurge la 
lumea sensibilă exterioară. în acest sens, ideea de Dumnezeu este „înnăscută”, deşi 


1 Ibid., resp. 

2 Ibid., 39,1, 2, resp. 

’ 2 Sent, 39, 1, 2, resp. 

nu în sensul că fiecare om are de la început o cunoaştere clară, explicită şi precisă 
despre Dumnezeu. Direcţia voinţei, dorinţa de fericire completă este efectul acţiunii 
divine, iar reflecţia asupra acestei dorinţe demonstrează sufletului existenţa Obiectu¬ 
lui dorinţei, pe care deja îl cunoaşte intr-un mod vag, nu sub forma unei idei explicite. 
„Cunoaşterea acestui adevăr (existenţa lui Dumnezeu) este înnăscută în mintea uma¬ 
nă, în aceeaşi măsură în care mintea este o imagine a lui Dumnezeu. Datorită acestui 
adevăr, omul are o înclinaţie naturală către El, o cunoaştere şi o amintire a Lui, după 
a cărui imagine a fost făcut şi spre care tinde natural, pentru a-şi găsi fericirea în El." 1 
Cunoaşterea lui Dumnezeu este de diverse feluri: Dumnezeu are o cunoaştere com¬ 
prehensivă a lui însuşi, cei binecuvântaţi îl cunosc foarte bine (clare et perspicue), noi 
îl cunoaştem parţial şi într-o manieră ascunsă (ex parte et in aenigmate), această ultimă 
formă de cunoaştere fiind conţinută implicit de convingerea pe care fiecare suflet o 
are că nu a existat întotdeauna şi că a avut un început. 2 3 

Şi cunoaşterea virtuţilor trebuie să fie „înnăscută”, în sensul că nu este derivată 
din percepţii. Un om nedrept ştie ce este dreptatea; dar nu cunoaşte dreptatea prin 
prezenţa acesteia în sufletul său, căci nu o posedă, deoarece nu este un obiect al 
simţurilor, iar în lumea simţurilor nu există nimic asemănător cu ea. El nu o poate 
cunoaşte nici prin efectele ei, căci nu ar recunoaşte efectele dreptăţii, dacă nu a cu¬ 
noscut mai întâi ce este dreptatea, aşa cum nu se pot recunoaşte efectele activităţii 
umane ca efecte ale activităţii umane, dacă nu cunoaşte dinainte ce este omul.’ Ca 
urmare, trebuie să existe o cunoaştere a priori sau înnăscută a virtuţilor. în ce sens 
este înnăscută? Nu există nicio idee înnăscută (species innata), în sensul existenţei în 
minte, încă de la începutul ei, a unei idei clare sau a ceva asemănător ideii de virtute; 
dar în suflet este prezentă o lumină naturală prin care omul poate recunoaşte adevă¬ 
rul şi ceea ce este just, precum şi o anumită înclinaţie a voinţei. Sufletul ştie, aşadar, 
ce este dreptatea şi ce înseamnă înclinaţia voinţei şi în acest mod recunoaşte ce este 
rectitudo ajfectionis. 4 Dacă este vorba despre milă, el ştie ce este mila, chiar dacă nu 
posedă această virtute. 5 

Astfel, cunoaşterea virtuţilor este înnăscută în acelaşi sens în care este înnăscută 
cunoaşterea lui Dumnezeu, nu ca o idee sau formă înnăscută, ci în sensul că sufletul 
are în el toate materialele necesare pentru a forma o idee explicită, fără să fie necesar 


1 De Myst. Trinit., 1, 1, resp. 

z lbid., 1, 2, ad 14. 

3 De Scientia Christi, 4, 23. 

4 „justeţea sentimentelor" (lb. lat., n.r.). 

3 1 Sent., 17, 1, ort. un., 4, resp. 

să recurgă la lumea sensibilă. Pentru Sf. Bonaventura, ideea înnăscută este o idee vir¬ 
tual înnăscută. Desigur, există o mare diferenţă între cunoaşterea noastră privitoare la 
virtuţi şi cea referitoare la Dumnezeu căci, în vreme ce noi nu putem cunoaşte esenţa 
lui Dumnezeu în această viaţă, esenţa virtuţilor o putem cuprinde. Totuşi, modul 
în care ajungem la cunoaşterea virtuţilor şi la cea a lui Dumnezeu sunt similare şi 
putem spune că sufletul posedă o cunoaştere înnăscută privind principiile necesare 
comportamentului. El ştie prin propria meditaţie că Dumnezeu este, ce este frica şi 
ce este iubirea, şi astfel ştie ce înseamnă să-ţi fie frică şi să-L iubeşti pe Dumnezeu.’ 
Dacă cineva replică, folosind dictonul Filosofului, că nihil est in intellectu, quod prius 
nonjuerit in sensu , 1 2 răspunsul este că acest dicton trebuie înţeles ca referindu-se doar 
la cunoaşterea umană a celor sensibile sau la dobândirea de idei care se pot forma 
prin abstragerea din formele sensibile. 3 

7. însă, deşi Sf. Bonaventura nu va admite că primele principii care guvernea¬ 
ză lumea sau chiar primele principii ale comportamentului sunt explicite în mintea 
noastră de la început sau infuzate în ea din afară, separat de orice activitate a minţii 
însăşi, nu rezultă că el este pregătit să se îndepărteze de doctrina augustiniană a ilu¬ 
minării, pe care, dimpotrivă, o consideră unul dintre cele mai importante adevăruri 
ale metafizicii. 

Adevărul este adaequatio rei et intellectus , 4 implicând obiectul cunoscut şi intelec¬ 
tul cunoscător. Pentru ca adevărul în acest sens, adevărul perceput, să existe, sunt 
necesare mai multe condiţii, atât din partea subiectului, cât şi din partea obiectului, 
caracter imuabil din partea ultimului şi infailibilitate din partea celui dintâi. 5 Dar dacă 
Sf. Bonaventura este pregătit să exprime astfel gândurile platoniene din Theaitetos, ce¬ 
rând aceste două condiţii pentru ca o cunoaştere certă, cognitio certitudinalis, să poată 
exista, el se confruntă cu probleme asemănătoare celor pe care le-au avut Platon şi 
Augustin, căci niciun lucru creat nu este imuabil şi toate cele sensibile sunt supuse 
devenirii, în vreme ce gândirea umană nu este infailibilă în sine însăşi, în raport cu 
orice clasă de lucruri. Ca urmare, trebuie să primească ajutor din afară şi Sf. Bonaven¬ 
tura recurge la teoria augustiniană a iluminării, care i se impunea nu numai pentru 
că Sf. Augustin o enunţase, dar şi pentru că ea scotea în evidenţă atât dependenţa 
intelectului uman de Dumnezeu, cât şi acţiunea lui Dumnezeu în sufletul uman. 


1 2 Sent. 39,1, 2, resp. 

2 „nu este nimic în intelect care să nu fi fost înainte în simţuri" (lb. lat., n.r.). 

3 Ibid. 

4 1 Sent. Resp, ad 1, 2, 3; cf. Brevilog., 6, 8. 

5 De Scientia Christi, 4, resp. 

Pentru el, era un adevăr atât epistemologic, cât şi religios, ceva ce ar putea fi stabilit ca 
o concluzie necesară a unei analize a esenţei certitudinii, ceva asupra căruia se poate 
reflecta cu folos din punct de vedere religios. într-adevăr, pentru el, viaţa intelectuală 
şi cea spirituală nu pot fi separate. 

Gândirea umană este supusă modificării, îndoielii, erorii, în vreme ce fenomenele 
pe care le experimentăm şi le cunoaştem sunt, la rândul lor, supuse devenirii. Pe de 
altă parte, este indubitabil că mintea umană posedă certitudini, că ştie acest lucru şi 
că înţelege principiile şi esenţele imuabile. Doar Dumnezeu, care este imuabil, ceea 
ce înseamnă că gândirea umană este ajutată de Dumnezeu şi că obiectul cunoaşterii 
îşi are, într-un sens, sursa în Dumnezeu, există în rationibus aeternis, sau ideile divi¬ 
ne. Dar noi nu cunoaştem ideile divine în mod direct, în ele însele, şi Sf. Bonaventura 
arată împreună cu Sf. Augustin că a urma doctrina platonică înseamnă a deschide 
uşa scepticismului, căci, dacă singura cunoaştere certă este cunoaşterea directă a ar¬ 
hetipurilor eterne şi dacă nu avem cunoaşterea directă a acestor arhetipuri, concluzia 
necesară este că adevărata certitudine nu poate fi obţinută de către gândirea umană. 1 
Pe de altă parte, nu este suficient să spunem că ratio eterna influenţează gândirea 
doar în acest sens, că gândirea cunoscătoare nu atinge principiul etern însuşi, ci doar 
efectele lui, ca o habitus mentis , 2 * căci aceasta din urmă este ea însăşi creată şi supusă 
aceloraşi condiţii ca gândirea a cărui manifestare este. 5 Rationes aeternae trebuie să 
aibă o acţiune directă, regulativă asupra gândirii umane, deşi ele rămân nevăzute. Ele 
sunt cele care mişcă gândirea şi guvernează în judecăţile ei, ajutând-o să înţeleagă 
adevărurile eterne şi sigure în ordine morală şi speculativă şi să ajungă la judecăţi cer¬ 
te şi adevărate referitoare la cele sensibile; acţiunea lor (care este iluminarea divină) 
dă gândirii capacitatea să înţeleagă esenţele neschimbătoare şi stabile din fluxul celor 
create, supuse devenirii. Acest lucru nu înseamnă că Sf. Bonaventura nu mai este 
de acord cu doctrina aristotelică referitoare la modul cum cunoaşte gândirea umană 
lumea sensibilă, ci înseamnă că o consideră insuficientă. Fără percepţie senzorială nu 
vom cunoaşte niciodată lucrurile sensibile şi este adevărat că intelectul abstrage, dar 
iluminarea divină, acţiunea directă a lui ratio aetema, este necesară pentru ca gândi¬ 
rea să vadă într-un lucru reflexul acelei ratio neschimbătoare şi să fie capabilă să reali¬ 
zeze o judecată infailibilă despre acesta. Percepţia senzorială este necesară pentru ca 
ideile noastre despre obiectele sensibile să se manifeste, dar stabilitatea şi necesitatea 
judecăţilor noastre ce se referă la ele se datorează acţiunii acelor rationes aeternae, căci 


1 De Scientia Christi, 4, resp. 

2 „obişnuinţă a gândirii” (lb. lat, n.r ). 

5 Ibid. 



CAPITOLUL XXIX - SF. BONAVENTURA (5) 


obiectele sensibile ale experienţei noastre nu sunt imuabile şi nici gândirea care le 
cunoaşte pe acestea nu este infailibilă în sine însăşi. Formele neclare (obtenebratae) 
ale gândirii noastre, afectate de caracterul vag şi obscur al acelor phantasmata 1 sunt 
astfel iluminate pentru ca gândirea să le poată cunoaşte. „Căci, dacă a avea o cunoaş¬ 
tere adevărată înseamnă a şti că un lucru nu poate fi altfel, este necesar ca El singur să 
ne ajute să cunoaştem, El care ştie adevărul şi are adevărul în El însuşi.’’ 1 2 * Astfel, prin 
ratio aetema gândirea umană judecă toate lucrurile pe care le cunoaşte prin simţuri. 5 

In Itinerarium Mentis in Deum , 4 Sf. Bonaventura descrie modul în care lucrurile 
sensibile produc o asemănare a lor ( similitudo ) mai întâi în mediul lor şi apoi, prin 
intermediul acestuia, asupra organelor de simţ şi astfel înspre simţul interior. Simţul 
individual sau facultatea senzorială care acţionează prin simţul individual judecă dacă 
acest obiect este alb sau negru sau altfel, iar apoi simţul interior evaluează dacă este 
un obiect plăcut, frumos sau nu. Capacitatea intelectivă, orientându-se spre forme, 
se întreabă de ce obiectul reprezentat este frumos şi apreciază că este frumos pentru 
că posedă anumite caracteristici. Insă această judecată implică o referire la ideea de 
frumos, care este stabilă şi nemodificabilă, pentru că nu este dependentă de loc sau 
timp. Aici intervine iluminarea divină, pentru a explica judecata în dimensiunea ei 
stabilă şi supra-temporală, prin raportare la ratio aetema, care are un caracter norma¬ 
tiv, regulativ. Aşadar, scopul ei nu este să anuleze activitatea simţurilor sau activitatea 
de abstractizare. Toate cele sensibile şi care sunt cunoscute pătrund în minte prin trei 
operaţiuni ale sufletului: apprehensio, oblectatio şi diiudicatio , ! dar ultima operaţiune 
trebuie să fie o judecată realizată în lumina acelor rationes aetemae. 

Aşa cum am văzut mai sus, rationes aetemae sunt identificate ontologic şi sunt 
identice cu Cuvântul lui Dumnezeu. Rezultă că cel care iluminează gândirea umană 
este Cuvântul, adică el dă clarviziune fiecărei fiinţe umane care se naşte. „Christos 
este învăţătorul intern şi niciun adevăr nu este cunoscut fără El, dar nu prin rostirea 
Lui, aşa cum vorbim noi, ci prin iluminarea Lui asupra interiorului nostru... El este 
prezent în modul cel mai intim în sufletul nostru şi prin cele mai clare idei ale Lui, 
El străluceşte deasupra ideilor obscure din minţile noastre.” 6 Nu avem nicio imagine 
a Cuvântului lui Dumnezeu şi cu toate că lumina este atât de intim în interiorul nos- 


1 „plăsmuiri" (lb. lat, n.r.). 

2 In Hexaem., 12, 5. 

5 Itin. Mentis in Deum, 2, 9. 

4 2,4-6. 

5 „înţelegere, participare, decizie" (lb. lat., n.r.). 

6 In Hexaem., 12, 5. 

tru, ea este invizibilă, inaccessibilis: noi putem doar să gândim prezenţa ei, observând 
rezultatele ei. 1 Astfel, doctrina iluminării şi interpretarea pe care Sf. Bonaventura o 
dă concepţiei augustiniene nu implică ontologismul. Doctrina lui completează susţi¬ 
nerea lui cu caracter aristotelic privind abstracţia şi respingerea caracterului înnăscut 
al primelor principii. Aceasta conferă viziunii lui o impresie specială de non-aristote- 
lism şi de augustinism. Este adevărat că realizăm procesul abstractizării, dar nu am 
putea înţelege ceea ce e inteligibil şi stabil doar prin abstractizare, avem nevoie şi de 
iluminarea divină. Putem atinge cunoaşterea principiilor morale prin meditaţie inte¬ 
rioară, dar nu am putea să le înţelegem caracterul imuabil şi necesar fără acţiunea că¬ 
lăuzitoare, regulativă, a luminii divine. Aristotel nu a reuşit să vadă acest lucru, faptul 
că nu putem să cunoaştem cele create în mod complet dacă nu le vedem ca exemplata 
ale acelui exemplar divin, astfel încât nu putem realiza anumite judecăţi despre ele 
fără lumina Cuvântului divin, a lui Ratio Aetema. Exemplarismul şi iluminarea sunt 
strâns corelate, adevăratul metafizician le recunoaşte pe amândouă, dar Aristotel nu 
le-a recunoscut pe niciuna. 

8 . Există doar patru facultăţi ale sufletului, cea vegetativă şi cea senzorială, inte¬ 
lectul şi voinţa. însă Sf. Bonaventura distinge mai multe „aspecte” ale sufletului şi, 
în special, ale intelectului sau gândirii, în funcţie de obiectele spre care este orientată 
atenţia lui şi potrivit modalităţii în care este direcţionată aceasta. Ca urmare, ar fi o 
greşeală să presupunem că el a vrut să spună că ratio, intellectus, intellignetia şi apex 
mentis 2 3 sau synderesis scintilla 5 sunt toate, facultăţi diferite ale sufletului: ele numesc 
mai degrabă funcţii ale sufletului raţional, în înălţarea lui de la lucrurile sensibile la 
Dumnezeu însuşi. în Comentariul la Sentinţe , 4 * el afirmă clar că divizarea raţiunii în- 
tr-un nivel inferior şi unul superior (ratio inferior şi ratio superior ) nu este o diviziune 
a mai multor facultăţi: este o diviziune în of} icia s şi dispositiones , 6 care este ceva mai 
mult decât o diviziune în aspecte (aspectus). Raţiunea inferioară este orientată spre 
lucrurile sensibile, cea superioară este orientată spre lucrurile inteligibile, termenii 
„inferior" şi „superior” referindu-se astfel la funcţii sau officia diferite ale aceleiaşi 
facultăţi. Mai trebuie adăugat un aspect, faptul că raţiunea, fiind orientată spre enti¬ 
tăţile inteligibile, este întărită şi revigorată, în vreme ce orientarea spre cele sensibile 


1 Ibid., 12,1. 

2 „culmea minţii” (lb. lat). 

3 Itin. Mentis in Deum, 1, 6. [„scânteia synderezei", lb. lat.] 

2 Sent., 24, 1, 2, 2, resp. 

s „funcţii” (lb. lat., n.r.). 

6 „aşezare” (lb. lat., n.r.). 

o diminuează şi o epuizează, astfel încât, deşi există doar o ratio, distincţia dintre cea 
superioară şi cea inferioară nu corespunde doar unor funcţii diferite, ci şi unor dispo¬ 
ziţii diferite ale aceleiaşi raţiuni. 

Stadiile înălţării gândirii nu necesită o elaborare extinsă, căci ele sunt corelate 
cu teologia ascetică şi mistică mai mult decât cu filosofia, în sensul nostru. însă, de 
vreme ce sunt corelate cu filosofia în înţelegerea dată de Sf. Bonaventura termenului, 
este corect să le abordăm sumar, căci ele ilustrează tendinţa lui de a împleti filoso¬ 
fia şi teologia cât mai strâns posibil. Mergând pe urmele Sfântului Augustin şi ale 
victorinilor, Sf. Bonaventura trasează stadiile ascendente ale vieţii sufletului, stadii 
care corespund diverselor potenţialităţi ale sufletului şi îl călăuzesc de la sfera naturii 
spre aceea a harului divin. Pornind de la capacităţile senzoriale ale sufletului (sensu- 
alitas) el arată cum poate sufletul să vadă în lucrurile sensibile acele vestigia Dei,' căci 
el contemplă lucrurile sensibile ca efecte ale lui Dumnezeu, apoi ca lucruri în care 
Dumnezeu este prezent, pentru ca în cele din urmă să însoţească sufletul, împreună 
cu Augustin, în acea retragere în sine şi contemplare a constituţiei şi puterilor lui na¬ 
turale, ca imagine a lui Dumnezeu. Intelectul ne este apoi prezentat contemplându -1 
pe Dumnezeu prin facultăţile sufleteşti revigorate şi înălţate de harul divin, datorită 
intervenţiei Cuvântului lui Dumnezeu. în acest stadiu, sufletul contemplă încă pe 
Dumnezeu prin chipul lui, care este sufletul însuşi, chiar dacă este înălţat prin harul 
divin. Apoi purcede mai departe, spre contemplarea lui Dumnezeu supra nos, mai 
întâi ca Fiinţă, apoi ca Bine. Fiinţa este binele, iar contemplarea lui Dumnezeu ca 
Fiinţă, ca perfecţiune a Fiinţei, duce la realizarea Fiinţei ca Bine, ca diffusivum sui, 1 2 şi 
astf el, la contemplarea Sfintei Treimi. Mai departe de acest punct, intelectul nu poate 
urca. Dincolo de această limită se află întunericul luminos al contemplării mistice şi 
al extazului, acel apex affectus care acţionează cu o viteză imposibil de conceput de că¬ 
tre intelectul uman. însă voinţa este o facultate a sufletului uman şi, deşi se naşte din 
substanţa sufletului, nu este un accident, aşa că a spune că afectarea voinţei depăşeşte 
intelectul înseamnă a afirma că sufletul este unit cu Dumnezeu prin iubire atât de 
strâns, încât lumina receptată îl orbeşte. Nu poate exista decât un singur stadiu mai 
înalt, rezervat vieţii următoare, adică puterea de a -1 vedea pe Dumnezeu în ceruri. 

9. Să nu uităm că există trei puncte cardinale ale metafizicii Sfântului Bonaven¬ 
tura: creaţia, exemplarismul şi iluminarea. Sistemul lui metafizic devine astfel unitar 
prin faptul că doctrina creaţiei dezvăluie lumea care purcede din Dumnezeu, creată 


1 „semne ale divinităţii" (lb. lat., n.r.). 

2 „ca cel care se răspândeşte pe sine" (lb. lat., n.r.). 

din nimic şi complet dependentă de El, în vreme ce doctrina exemplarismului dez¬ 
văluie lumea celor create, care este faţă de Dumnezeu asemeni copiei faţă de model, 
asemeni exemplatum-ului faţă de exemplar, doctrina iluminării trasează stadiile reve¬ 
nirii sufletului la Dumnezeu pe calea contemplării celor sensibile, a lui însuşi şi, în 
cele din urmă, a Fiinţei Perfecte. Acţiunea divină este mereu scoasă în evidenţă. Cre¬ 
aţia din nimic poate fi dovedită, la fel, prezenţa lui Dumnezeu şi acţiunea lui în cele 
create şi mai ales în sufletul însuşi. Acţiunea divină pătrunde în înţelegerea fiecărui 
adevăr şi, chiar dacă pentru stabilirea stadiilor superioare ale înălţării sufletului, date¬ 
le teologiei sunt necesare, există, într-un sens, o continuitate a acţiunii divine, din ce 
în ce mai puternică. Dumnezeu acţionează în mintea fiecărui om atunci când atinge 
adevărul, dar în acest stadiu activitatea lui Dumnezeu nu este complet suficientă, 
omul este la rândul lui activ, căci foloseşte capacităţile sale naturale; pentru stadiile 
superioare, acţiunea lui Dumnezeu creşte în intensitate, ajungând ca, în stadiul ex¬ 
tazului, Dumnezeu să ia în stăpânire sufletul, iar activitatea intelectului uman să fie 
complet eliminată. 

Sf. Bonaventura poate fi astfel considerat un filosof al vieţii creştine, căci foloseşte 
atât raţiunea, cât şi credinţa pentru a-şi realiza sinteza. Această îmbinare a raţiunii 
cu credinţa, a filosofi ei cu teologia, este accentuată prin locul pe care îl acordă lui 
Christos, Cuvântul lui Dumnezeu. Aşa cum creaţia şi exemplarismul nu pot să fie 
înţelese în mod corect independent de faptul că toate lucrurile au fost create prin Cu¬ 
vântul lui Dumnezeu şi Cuvântul lui Dumnezeu este chipul cosubstanţial al Tatălui, 
pe care toate cele create îl reflectă, tot astfel, iluminarea, în diversele ei stadii, nu poate 
fi înţeleasă corect independent de faptul că însuşi Cuvântul lui Dumnezeu este cel 
care iluminează pe fiecare om, Cuvântul lui Dumnezeu este poarta prin care sufletul 
intră în Dumnezeu, cel aflat deasupra lui. Cuvântul lui Dumnezeu este cel care, prin 
Duhul Sfânt pe care El l-a trimis, dă aripi sufletului şi îl călăuzeşte dincolo de limită¬ 
rile ideilor lui clare, spre unirea extatică. în cele din urmă. Cuvântul lui Dumnezeu 
este cel care ne arată pe Tatăl şi ne deschide calea spre viziunea beatifică a cerurilor. 
Christos este de fapt, medium omnium scientiarum' al metafizicii, în aceeaşi măsură 
ca al teologiei, căci metafizicianul nu poate ajunge la cunoaşterea Cuvântului prin 
folosirea raţiunii naturale, nu poate face o judecată adevărată şi certă fără iluminarea 
Cuvântului, chiar dacă nu îşi dă seama de acest lucru şi, în plus, ştiinţa lui este incom¬ 
pletă şi viciată de incompletitudine, dacă nu este îmbogăţită de teologie. 


In Hexaem., 1, 11. [„punctul central al tuturor ştiinţelor", lb. lat.) 

CAPITOLUL XXX 


SF. ALBERT CEL MARE 

Viaţa şi activitatea intelectuală - Filosofie şi teologie - Dumnezeu - Creaţia - Sufletul - 
Reputaţia şi importanţa Sf. Albert cel Mare. 


i. Albert cel Mare s-a născut în 1206 la Lauingen, în Suabia, însă a părăsit Germania 
pentru a studia artele la Padova, unde a intrat în cadrul ordinului dominican în 1223. 
După ce a predat teologie la Kdln şi în alte centre universitare, el a primit titlul de doc¬ 
tor la Paris în 1245, avându -1 pe Sf. Toma printre discipolii săi, între 1245 şi 1248. în 
ultimul an, Sf. Albert a revenit la Koln însoţit de Sf. Toma, pentru a înfiinţa o comuni¬ 
tate dominicană de studii în acest centru universitar. Activitatea sa intelectuală a fost 
întreruptă de o serie de îndatoriri administrative pe care a trebuit să le îndeplinească. 
Astfel, din 1254 în 1257, el a fost guvernator provincial al provinciilor germane, iar 
din 1260 în 1262, episcop de Ratisbon. Vizitele sale la Roma şi predicile pentru o 
cruciadă în Boemia i-au ocupat mult timp şi se pare că Albert a ales Kdln ca reşedinţă 
generală. Tot din Kdln, el a plecat spre Paris în 1277 pentru a apăra concepţia Sfântu¬ 
lui Toma (mort în 1274) şi a murit în acelaşi Koln, la 15 noiembrie 1280. 

Este suficient de clar din scrierile şi din activitatea sa că Sf. Albert cel Mare a 
fost un om cu preocupări intelectuale extinse şi pare puţin probabil ca un om de o 
asemenea anvergură să fi putut ignora ascensiunea aristotelismului din Facultatea 
pariziană de Arte, mai ales că era conştient de tulburările pe care le produsese noul 
curent. Fiind un gânditor cu viziuni largi şi cu simpatii intelectuale clare, nu era posi¬ 
bil ca Sf. Albert să adopte o atitudine complet ostilă faţă de noua mişcare, deşi era un 
simpatizant al tradiţiei neoplatonice şi al augustinismului. Prin urmare, Sf. Albert a 
adoptat elemente aristotelice, pe care le-a încorporat în filosofi a sa, însă a păstrat mult 
din tradiţia augustiniană şi nearistotelică, iar filosofia sa are caracterul unui stadiu de 
tranziţie pe calea unei mai depline integrări a aristotelismului, aşa cum a fost realiza¬ 
tă aceasta de marele său discipol, Sf. Toma. Mai mult chiar, fiind, în primul rând, un 
teolog, Sf. Albert a fost sensibil la aspectele importante în care gândirea lui Aristotel 
s-a confruntat cu doctrina creştină, iar acceptarea necritică a filosofului grec, devenită 
o atitudine „la modă” în Facultatea de Arte, i se părea imposibilă. Prin urmare, nu 
constituie o surpriză faptul că, deşi a scris comentarii la mai multe lucrări aristoteli¬ 
ce de logică, de fizică (de pildă la Fizica şi la De Caelo et Mundo), de metafizică şi de 

etică (Etica Nicomahică şi Politica), Sf. Albert nu a ezitat să arate greşelile pe care le-a 
comis Filosoful şi a publicat o lucrare intitulată De unitate intellectus, împotriva lui 
Averroes. Intenţia sa declarată în compunerea acestor comentarii era să-l facă inteli¬ 
gibil pe Aristotel pentru latini, acesta fiind motivul pentru care el afirmă că oferă doar 
un rezumat obiectiv al concepţiei aristotelice. însă Sf. Albert nu putea să-l critice pe 
Aristotel fără să îşi expună propriile idei, chiar dacă comentariile sale sunt în marea 
lor majoritate impersonale şi conţin doar explicaţii la lucrările Filosofului. 

Deşi nu s-au putut demonstra cu precizie datele la care au fost scrise lucrările 
şi nici ordinea în care le-a făcut cunoscute, se pare că publicarea Comentariului la 
Sentinţele lui Petrus Lombardus şi la Summa de Creaturis este anterioară publicării 
comentariilor la operele aristotelice. Sf. Albert a mai publicat şi un Comentariu la 
operele lui Pseudo-Dionisie Areopagitul. Lucrarea De unitate intellectus pare să fi fost 
compusă după 1270, iar Summa theologiae, care poate fi o compilaţie datorată altcuiva, 
a rămas neterminată. 

Nu se poate trece cu vederea o latură remarcabilă a interesului şi activităţii Sfân¬ 
tului Albert, interesul său pentru ştiinţele fizice. într-o manieră strălucitoare, el a 
insistat asupra necesităţii observaţiei şi experimentului, iar în De vegetalibus şi în De 
animalibus, Sf. Albert oferă rezultatele propriilor sale observaţii, dar şi idei ale unor 
gânditori anteriori. în legătură cu descrierea pe care o face copacilor şi plantelor, el 
menţionează că ceea ce a notat reprezintă rezultatul propriei experienţe sau a fost 
preluat de la autori care şi-au confirmat ideile prin observaţie, căci, în asemenea do¬ 
menii, experienţa singură poate oferi certitudini. 1 Speculaţiile sale sunt, adesea, foarte 
atente, ca în cazul care, spre deosebire de cei care susţineau că regiunile de la sud de 
ecuator nu sunt locuite, el afirmă că afirmaţia opusă este, probabil, adevărată, deşi 
frigul de la poli ar putea fi atât de excesiv încât să împiedice locuirea. Dacă, totuşi, 
există vieţuitoare care trăiesc în acele locuri, trebuie să presupunem că acestea au o 
blană suficient de groasă pentru a le proteja de frig şi că această blană este, probabil, 
albă. Oricum, nu este raţional să presupunem că oamenii care ar trăi acolo, în partea 
inferioară (în emisfera sudică) a pământului, ar putea să cadă în gol, căci termenul 
„inferior” este raportat la noi (cei care trăim în emisfera nordică). 2 Desigur, Sf. Albert 
se bazează mult pe opiniile, observaţiile şi imaginaţia predecesorilor săi, însă apelea¬ 
ză deseori şi la propriile observaţii, la ceea ce singur a remarcat referitor la obiceiuri¬ 
le păsărilor migratoare sau la caracteristicile plantelor, dând astfel dovada unui bun 


1 Liber 6, De Veget. Et Plantis, Tract. 1, c, 1. 

2 Cf. De Natura Locorum, Tract. 1, cc.6, 7, 8, 12. 

simţ robust. De pildă, atunci când afirmă că argumentele a priori pentru faptul că 
„zona toridă” nu ar fi locuită nu pot fi mai valoroase decât faptul, evident, că părţi ale 
pământului despre care ştim că se află în această regiune, sunt nelocuite. Atunci când 
vorbeşte despre halo-ul lunar sau despre „curcubeu” 1 2 el menţionează că, potrivit lui 
Aristotel, acest fenomen apare doar de două ori în cincizeci de ani, în vreme ce el şi 
alţii l-au observat de două ori pe an, aşa că Aristotel a vorbit, cu siguranţă, din auzite, 
nu din experienţă. Oricum, indiferent de valoarea concluziilor formulate de Sf. Albert 
cel Mare, nu putem să nu remarcăm curiozitatea şi încrederea sa în experiment şi 
observaţie, ceea ce este remarcabil şi contribuie la diferenţierea sa faţă de marea ma¬ 
joritate a scolasticilor din perioada următoare. Acest spirit al curiozităţii ştiinţifice şi 
al intereselor largi l-a adus la opera lui Aristotel, căci Filosoful însuşi a fost conştient 
de valoarea cercetării empirice în domeniile ştiinţei, indiferent cât de mulţi din disci¬ 
polii săi au preluat cele spuse de el fără discernământ personal şi nu au beneficiat de 
spiritul său de cercetător şi de interesele sale variate. 

2. Sf. Albert cel Mare este destul de clar în modul cum formulează distincţia 
dintre teologie şi filosofie şi dintre teologia care se întemeiază pe datele revelaţiei şi 
teologia ca lucrare a raţiunii umane neasistate din exterior, ultima fiind o disciplină a 
filosofiei metafizice. Astfel, metafizica sau prima teologie, tratează despre Dumnezeu 
în calitate de Fiinţă Primă ( secundam quod substat proprietatibus entis primi ), 3 în timp 
ce teologia vorbeşte despre Dumnezeu, aşa cum ne este El cunoscut prin credinţă 
(secundum quod, substat attributis quaeperfidem attribuuntur). } Filosoful gândeşte sub 
influenţa luminii generale a raţiunii, dată tuturor oamenilor, cu ajutorul căreia el 
vede principiile prime, în timp ce teologul gândeşte cu ajutorul luminii dăruite de 
credinţă, prin care el primeşte dogmele revelate. 4 5 In consecinţă, Sf. Albert are o sim¬ 
patie redusă pentru cei care neagă sau diminuează rolul filosofiei, de vreme ce el nu 
doar foloseşte dialectica în gândirea teologică, ci şi consideră filosofia drept o ştiinţă 
independentă de teologie. împotriva celor care afirmă că este greşit să se introducă 
raţionamentul filosofic în teologie, el susţine că un astfel de raţionament poate fi fun¬ 
damental, de vreme ce dogma este dovedită tamquam ex priori? adică este considerată 
de către teolog ca fiind revelată, fără a fi o simplă concluzie a unui argument filoso¬ 
fic. Sf. Albert continuă, afirmând că argumentele filosofice pot fi utile la un nivel 


1 Liber 3, Meteorum, tract. 4, c.ii. 

2 „în raport cu ceea ce se sprijină pe proprietăţile fiinţei prime” (lb. lat., n.r.). 

3 „în raport cu ceea ce se sprijină pe atributele care se impun prin credinţă” (lb. lat., n.r.). 

4 1 Summa Theol., 1, 4, ad 2 etţ. 

5 „întocmai ca înainte" (lb. lat., n.r.). 

secund, atunci când este vorba de obiecţiile aduse de filosofii ostili, şi aminteşte de 
acei ignoranţi care vor să atace în orice formă folosirea filosofiei, pe care îi aseamănă 
cu „brutele revoltate de ceea ce nu cunosc”. 1 Chiar şi în interiorul Ordinului Predica¬ 
torilor exista o anume opoziţie faţă de filosof ie şi faţă de studiul unei discipline atât 
de „profane", iar una dintre marile contribuţii ale Sfântului Albert a fost aceea de a 
încuraja studiul filosofiei de către ordinul său. 

3. Doctrina Sfântului Albert cel Mare nu este omogenă ci, mai degrabă, un ames¬ 
tec de elemente aristotelice şi neoplatonice. De pildă, el apelează la Aristotel atunci 
când vrea să ofere un argument pentru existenţa lui Dumnezeu pornind de la mişca¬ 
re 2 3 şi susţine că un lanţ infinit de principia este imposibil şi contradictoriu, de vreme 
ce astfel, în realitate, nu ar mai exista niciun principium. Principiul prim sau primam 
pxincipium trebuie, tocmai în virtutea faptului că este primul principiu, să îşi aibă 
existenţa în sine însuşi, nu în altul; fiinţa sa (esse) trebuie să fie şi substanţa şi esenţa 
sa.’ El este Fiinţa necesară, fără niciun adaos de contingenţă sau de potenţialitate, iar 
Sf. Albert ne arată că ea este şi inteligentă, vie, omnipotentă, liberă, astfel încât îşi este 
propria raţiune. în cunoaşterea lui Dumnezeu despre Sine nu există nicio distincţie 
între subiect şi obiect; voinţa Sa nu este ceva deosebit de Esenţa Lui. în final, Sf. Al¬ 
bert deosebeşte cu atenţie între Dumnezeu, Principiul Prim, şi lume, observând că 
niciunul dintre numele pe care le atribuim lui Dumnezeu nu pot fi predicate despre 
El în sensul lor primar. Dacă, de pildă, Dumnezeu este numit substanţă, acest lucru 
nu se datorează faptului că El stă sub categoria substanţei, ci faptului că El este deasu¬ 
pra tuturor substanţelor şi a întregii categorii a substanţei. La fel, termenul „fiinţă”, se 
referă în primul rând la ideea generală şi abstractă de fiinţă care nu poate fi predicată 
despre Dumnezeu. 4 în fine, este mai adevărat să spunem despre Dumnezeu că ştim 
ceea ce El nu este, decât ceea ce este. 5 S-ar putea spune că, în filosofia Sfântului Albert 
cel Mare, Dumnezeu este reprezentat, pornind de la Aristotel, ca Primul Mişcător ne¬ 
mişcat, ca Act pur şi ca Intelect care se cunoaşte pe sine, însă accentul cade, datorită 
influenţei lui Pseudo-Dionisie, pe faptul că Dumnezeu transcende toate conceptele 
noastre şi toate numele pe care le predicăm despre El. 

4. Această combinaţie între Aristotel şi Pseudo-Dionisie salvează transcendenţa 
divină şi constituie fundamentul pentru doctrina analogiei. Atunci când ajunge să 


1 Comm., in Epist. 9 B Dion. Areop., 7, 2. 

2 Lib. 1, de causis et proc. universitatis, 1, 7. 

3 Ibid., 1, 8. 

4 Ibid., 3, 6. 

5 Comm in Epist. 9 B Dion. Arep., 1. 

descrie creaţia lumii, Sf. Albert îl interpretează pe Aristotel potrivit doctrinei peripate¬ 
ticienilor, adică potrivit acelor interpretări care sunt, în realitate, neoplatonice. Astfel, 
el foloseşte cuvintele jluxus şi emanaţiei (fluxus est emanatio fonnae a primo fonte, qui 
omniumfonnarumestfons et origo ) 1 şi afirmă că primul principiu, intellectus universali- 
ter agens , 2 este sursa din care purcede al doilea intelect, iar acesta devine sursa pentru 
al treilea intelect şi aşa mai departe. Din fiecare formă subordonată de intelect este 
derivată propria sa sferă, până ce este creat pământul. Această schemă generală (Sf. 
Albert oferă mai multe scheme individuale pe care le-a preluat de la „antici") pare să 
slăbească transcendenţa şi imuabilitatea transcendenţei divine, precum şi activitatea 
creatoare a lui Dumnezeu; însă Sf. Albert nu îl gândeşte pe Dumnezeu ca fiind di¬ 
minuat prin procesul emanaţiei sau ca suportând vreo modificare, ci insistă asupra 
faptului că o cauză subordonată lucrează doar în strânsă dependenţă şi cu ajutorul 
cauzei superioare, astfel că întregul proces se raportează finalmente la Dumnezeu. 
Acest proces este reprezentat ca o răspândire graduală a binelui sau a luminii. Totuşi, 
este clar că, în această reprezentare a creaţiei, Sf. Albert s-a inspirat mai mult din Liber 
de causis, adică din neoplatonism şi aristotelicienii neoplatonici, decât din gândirea lui 
Aristotel însuşi. Pe de altă parte, pare că nu a înţeles că noţiunea neoplatonică de ema¬ 
naţie, deşi nu este strict panteistă, căci Dumnezeu rămâne distinct de toate celelalte 
fiinţe, nu este totuşi în acord deplin cu doctrina creştină a creaţiei libere din nimic. Nu 
vreau să sugerez că Sf. Albert a intenţionat să înlocuiască doctrina creştină cu procesul 
emanaţiei neoplatonice; mai degrabă a încercat să o exprime pe prima prin termenii 
celeilalte, fără să înţeleagă, se pare, care sunt dificultăţile unui asemenea demers. 

Sf. Albert cel Mare se îndepărtează de tradiţia augustiniano-franciscană, afirmând 
că raţiunea nu poate demonstra cu certitudine creaţia lumii în timp, adică faptul că 
lumea nu a fost creată din eternitate, 3 şi negând totodată faptul că îngerii şi sufletul 
uman sunt compuşi din materie şi formă, pentru că materia este legată de cantitate; 
însă, pe de altă parte, acceptă doctrina acelor rationes seminales şi pe cea a luminii 
ca forma coiporeitatis. Mai mult, dincolo de adoptarea doctrinelor uneori de sorginte 
aristotelică, iar alteori de sorginte augustiniană sau neoplatonică, Sf. Albert adoptă 
formulări ale unei tradiţii, pe care le interpretează însă în sensul celeilalte tradiţii. Aşa 
se întâmplă atunci când vorbeşte despre vederea esenţelor în lumina divină, când, 
de fapt, el se gândeşte că raţiunea umană şi funcţionarea ei constituie o reflectare a 


1 Lib. i, de causis et proc universitatis, 4, 1. [„fluxul este emanaţie a formei din izvorul prim, 
care este izvorul şi originea tuturor formelor”, lb. lat.]. 

2 „intelectul, mişcător al tuturor lucrurilor” (lb. lat., n.r.). 

In Phys., 8,1, 13. 

luminii divine, un efect, dar nu se gândeşte că o anumită activitate de iluminare din 
partea lui Dumnezeu este necesară, dincolo de cea de creaţie şi conservare a intelec¬ 
tului. în general, el urmează teoria aristotelică a abstractizării. însă Sf. Albert nu îşi 
marchează întotdeauna clar înţelesurile şi, astfel, rămâne îndoielnic dacă a considerat 
că distincţia dintre esenţa şi existenţă este una reală sau doar una conceptuală. Cum 
a negat prezenţa materiei la nivelul îngerilor, afirmând că ei sunt alcătuiţi din „părţi 
esenţiale”, pare rezonabil să presupunem că el a susţinut teoria distincţiei reale. în 
unele locuri, Sf. Albert chiar se exprimă astfel, însă, cu alte prilejuri, el vorbeşte din 
perspectiva teoriei averroiste a distincţiilor conceptuale. Astfel, rămânem cu aceas¬ 
tă dificultate privitoare la interpretarea gândirii sale asupra acestui aspect şi asupra 
altora, datorită obiceiului său de a se raporta la mai multe teorii, fără să facă nicio 
indicaţie precisă referitoare la soluţia pe care el o adoptă pentru problema în discu¬ 
ţie. Nu este întotdeauna clar cât de mult merge în rezumarea opiniilor altora şi cât 
de mult acceptă pentru el însuşi aceste viziuni. în această situaţie, este imposibil să 
vorbim de un „sistem" complet în cazul Sfântului Albert cel Mare. Gândirea sa con¬ 
stituie un stadiu în adoptarea filosofiei aristotelice ca instrument intelectual pentru 
exprimarea concepţiei creştine. Procesul de adoptare şi adaptare a aristotelismului 
a fost realizat mult mai bine şi mai cuprinzător de discipolul Sfântului Albert, Sf. 
Toma. Ar fi însă o greşeală să exagerăm importanţa aristotelismului chiar şi în cazul 
acestuia din urmă. Ambii gânditori au rămas în mare măsură sub influenţa tradiţiei 
augustiniene, deşi amândoi, Sf. Albert într-o formă incompletă, iar Sf. Tomaîntr-una 
mult mai apropiată de completitudine, au interpretat gândirea augustiniană potrivit 
categoriilor aristotelice. 

5. Sf. Albert a fost convins că nemurirea sufletului poate fi demonstrată cu aju¬ 
torul raţiunii. Astfel, în cartea sa despre natura şi originea sufletului’ el oferă mai 
multe dovezi, arătând de pildă că, prin operaţiile sale intelectuale, sufletul transcende 
materia, căci deţine principiul acestor activităţi în sine însuşi şi astfel nu poate să 
depindă de corp secundum esse et essentiam , 1 2 însă nu va permite ca argumentele des¬ 
pre unicitatea intelectului activ în toţi oamenii să fie valide, argumente care, dacă se 
probează, ar nega nemurirea personală. El tratează această problemă nu numai în 
De Anima, dar şi în lucrarea lui dedicată special acestui subiect, Libellus de unitate 
intellectus contra Averroem. După ce remarcă faptul că această problemă este foarte 
dificilă şi că doar filosofii experimentaţi, obişnuiţi cu gândirea metafizică, ar putea să 


1 Liber de natura el origine ammae, 2, 6; de asemenea cf. De Anima, 3. 

2 „în raport cu fiinţa şi esenţa” (lb. lat., n.r.j. 

participe la dispută, 1 continuă expunând treizeci de argumente pe care averroiştii le 
aduc sau pot să le propună pentru a-şi susţine afirmaţiile şi observă că este dificil să 
oferi argumente împotriva acestora. Cu toate acestea, Sf. Albert oferă treizeci şi şase 
de argumente împotriva averroiştilor, subliniază opţiunea sa pentru sufletul raţional 
şi, ulterior, răspunde pe rând 1 la treizeci de argumente averroiste. Sufletul raţional 
este forma omului, astfel că el trebuie multiplicat în fiecare individ; însă ceea ce este 
multiplicat numeric trebuie multiplicat şi substanţial. Dacă se poate demonstra că 
sufletul raţional este nemuritor, ceea ce este demonstrabil, rezultă că multitudinea 
sufletelor raţionale supravieţuieşte morţii. Totodată, esse este actul formei finale a 
fiecărui lucru (formae ultimae), iar forma finală sau ultimă a omului este sufletul ra¬ 
ţional. Fie toţi indivizii umani au propria lor esse separată, fie nu o au. Dacă spunem 
că nu, înseamnă că nu sunt entităţi individuale, ceea ce este fals, iar dacă admitem că 
fiecare om are propria lui esse, atunci el trebuie să aibă şi propriul său suflet raţional. 

6 . Sf. Albert cel Mare s-a bucurat de o reputaţie deosebită încă din timpul vieţii, 
ceea ce l-a făcut pe Roger Bacon, nici pe departe un admirator entuziast al său, să 
susţină că „aşa cum Aristotel, Avicenna şi Averroes sunt citaţi ( allegantur ) în Şcoli, 
la fel este şi el”. Roger Bacon vrea să spună că Sf. Albert era citat deseori, ceea ce era 
contrar obiceiului acelor timpuri în care gânditorii nu erau menţionaţi cu numele 
lor. Acest aspect ne sugerează ceva despre stima pe care o câştigase Sf. Albert cel 
Mare. Reputaţia sa se datora, desigur, erudiţiei sale şi preocupărilor foarte variate ca 
teolog, filosof, om de ştiinţă şi comentator. Avea o cunoaştere cuprinzătoare despre 
filosofia arabă şi evreiască şi, adesea, cita opiniile altor gânditori, astfel că, în pofida 
unor imprecizii ale gândirii şi formulărilor sale, scrierile sale dau impresia unui gân¬ 
ditor cu o cunoaştere extinsă, care a citit mult şi a fost interesat de multe aspecte ale 
gândirii umane. Discipolul său, Ulric de Strasbourg, un dominican care a dezvoltat 
latura neoplatonică a gândirii Sfântului Albert, îl numea „minunea şi miracolul vre¬ 
murilor noastre”. 3 Dincolo de interesul pentru ştiinţa experimentală, gândirea Sfân¬ 
tului Albert prezintă interes pentru noi în primul rând datorită influenţei sale asupra 
Sfântului Toma care, spre deosebire de Ulric de Strasbourg şi Jean de Fribourg, a 
dezvoltat latura aristotelică a gândirii albertiene. Ştim că mentorul, care a supravieţuit 
discipolului şi a fost devotat memoriei acestuia, obişnuia să se gândească la Sf. Toma 
atunci când citea Canonul Messei şi îşi ştergea lacrimile amintindu-şi de cel care a 
fost floarea şi gloria lumii. 


1 c. 3 . 

2 C. 7 . 

3 Summa de bono, 4, 3, 9. 



300/301 


Reputaţia Sfântului Albert cel Mare ca om de cultură şi cu preocupări multiple 
este pe deplin meritată. însă meritul său fundamental, aşa cum consideră mulţi is¬ 
torici ai filosofiei, este că a înţeles ce comori erau pentru Occidentul creştin sistemul 
aristotelic şi scrierile gânditorilor arabi. Privind înapoi spre secolul al XII Mea, unii 
ar fi înclinaţi să vadă dezvoltarea aristotelismului în lumina aristotelismului scolastic 
şi arid de mai târziu, care a sacrificat spiritul în favoarea literei şi nu a înţeles deloc 
dimensiunea scrutătoare a marelui filosof grec, interesul său pentru ştiinţă şi caracte¬ 
rul temerar al multora din afirmaţiile sale. A privi, însă, secolul al XlII-lea din această 
perspectivă ar însemna să ne facem vinovaţi de anacronism, deoarece atitudinea aris¬ 
totelismului decadent de mai târziu nu a fost şi atitudinea Sfântului Albert cel Mare. 
Occidentul creştin nu avea încă o gândire proprie, în domeniul filosofiei sau al ştiinţe¬ 
lor naturale, care să se poată compara cu filosofia lui Aristotel sau a gânditorilor arabi. 
Sf. Albert cel Mare a înţeles acest aspect. El a înţeles că trebuie adoptată o atitudine 
favorabilă aristotelismului, care nu putea fi pur şi simplu respins, şi a fost convins că 
ar fi de-a dreptul catastrofal să fie tratat astfel. Pe de altă parte, Sf. Albert era conştient 
că, în unele aspecte, Aristotel şi gânditorii arabi susţineau doctrine incompatibile cu 
dogma, dar, totodată, a înţeles că acesta nu era un motiv pentru a-1 respinge în tota¬ 
litate. El a făcut efortul de a face inteligibil aristotelismul pentru latini şi de a le arăta 
acestora în ce constă valoarea sa, indicând, în acelaşi timp, şi erorile. Faptul că Sf. 
Albert a acceptat un aspect sau altul al gândirii aristotelice nu este la fel de important 
ca însuşi faptul de a fi înţeles semnificaţia generală şi valoarea aristotelismului şi, cu 
siguranţă, nu trebuie să fii un aristotelician rigid pentru a aprecia meritele Sfântului 
Albert în această privinţă. Este greşit să accentuăm independenţa Sfântului Albert cu 
privire la unele observaţii ale lui Aristotel, cum facem, de pildă, atunci când pierdem 
din vedere marele serviciu pe care acesta l-a făcut mutând centrul atenţiei asupra lui 
Aristotel, prin etalarea câtorva aspecte din bogăţia gândirii acestuia. Trecerea anilor a 
adus c.u sine o anumită osificare a tradiţiei aristotelice, însă vina nu poate fi lăsată pe 
umerii Sfântului Albert cel Mare. Dacă încercăm să ne imaginăm ce ar fi fost filoso- 
fîa medievală fără Aristotel, înlăturând sinteza tomistă şi filosofia lui Duns Scotus şi 
îndepărtând elementele aristotelice din gândirea Sfântului Bonaventura, cu greu am 
putea să considerăm pătrunderea aristotelismului drept o neşansă istorică. 

SF. TOMA DE AQUINO (i) 

Viaţa - Opera - Modul de prezentare ajilosofiei Sf. Toma - 
Spiritul filo sofiei Sf. Toma. 


i . Sf. Toma de Aquino s-a născut la castelul din Roccasecca, în apropiere de Napoli, 
la sfârşitul anului 1224 sau la începutul lui 1225, tatăl său fiind Contele de Aquino. La 
vârsta de cinci ani, a fost dus de părinţii săi la Abaţia Benedictină din Monte Casino, 
unde viitorul Sfânt şi Doctor a devenit ucenic şi a făcut şcoala primară, rămânând în 
mănăstire până în 1239, an în care călugării au fost daţi afară de către împăratul Fre- 
deric al Il-lea. Băiatul s-a întors la familia sa pentru câteva luni, după care s-a înscris 
la Universitatea din Napoli, la numai 14 ani. în acel oraş exista pe atunci o mănăstire 
dominicană, iar Toma, atras de stilul său de viaţă, a intrat în Ordin în anul 1244. Pă¬ 
rinţii săi nu au putut accepta acest pas, deoarece îl vedeau ca viitor membru al abaţiei 
de la Monte Casino, ca prim pas către o ascensiune în interiorul Bisericii. Probabil că 
tocmai această opoziţie din partea familiei l-a făcut pe Generalul Dominican de acolo 
să-l ia pe Toma cu el la Bologna, de unde vroia apoi să-l trimită la Universitatea din 
Paris. Toma a fost răpit însă de propriii săi fraţi în drumul spre Bologna şi a fost ţinut 
în custodie aproape un an în oraşul său natal. El a rămas însă neclintit în hotărârea 
sa de a rămâne fidel Ordinului, astfel că, în toamna lui 1245, a fost lăsat să plece spre 
Paris. 

Toma a trăit la Paris, după toate probabilităţile, din 1245 până în vara lui 1248, 
cândl-a însoţit de Sf. Albert cel Mare la Koln, unde acesta din urmă a întemeiat o casă 
de studii ( studium generale ) pentru Ordinul Dominican. Toma a rămas acolo până în 
1252. în această perioadă, mai întâi la Paris şi apoi la Koln, el a fost foarte apropiat de 
Albert cel Mare, care şi-a dat seama de marele potenţial al elevului său. în afară de 
faptul că gustul său pentru învăţătură şi studiu a fost, în mod evident, intens stimulat 
de relaţia apropiată cu un profesor atât de erudit şi cu o curiozitate intelectuală de o 
asemenea anvergură, ar fi nerezonabil să credem că încercarea Sfântului Albert de a 
revalorifica moştenirea aristotelică nu a avut nicio influenţă directă asupra evoluţiei 
spirituale a elevului său. Chiar dacă Toma nu şi-a propus de la această vârstă frage¬ 
dă să desăvârşească proiectul început de maestrul său, el trebuie să fi fost profund 
influenţat cel puţin de deschiderea spirituală a acestuia. Toma nu era caracterizat de 

aceeaşi curiozitate faţă de orice domeniu ca şi maestrul său (am putea spune, mai 
degrabă, că avea un anumit simţ al economiei mentale), însă avea, încă de pe atunci, 
cu siguranţă, o mare capacitate de sistematizare, iar rezultatele acestei întâlniri dintre 
erudiţia şi curiozitatea omului în vârstă şi puterea speculativă şi capacitatea de sinteză 
a tânărului nu puteau să nu apară. Sf. Toma a fost cel care a oferit o formulare a ide¬ 
ologiei creştine în termeni aristotelici şi cel care a folosit aristotelismul ca instrument 
de analiză şi sinteză teologică şi filosofică; însă aceşti ani petrecuţi la Paris şi Koln în 
compania Sfântului Albert au jucat, fără îndoială, un rol esenţial în evoluţia sa inte¬ 
lectuală. Indiferent dacă alegem sau nu să considerăm sistemul Sfântului Albert ca 
un tomism incipient, cel mai important este să remarcăm că Sf. Albert a fost (mutatis 
mutandis) un Socrate al lui Toma. 

în 1252, Sf. Toma s-a întors la Paris, unde şi-a continuat studiile, devenind lector 
al Scripturilor ca Baccalaureus Biblicus (1252-1254) şi al Sentinţelor lui Petrus Lom- 
bardus ca Baccalaureus Sententiarius (1254-1256), după care şi-a obţinut Licenţa, care 
îi permitea să predea la facultatea de teologie. Tot în 1256, el a devenit Magister şi 
a ţinut lecţii ca profesor dominican până în 1259. Am menţionat deja controversa 
legată de catedrele universitare dominicane şi franciscane. în 1259, Toma a părăsit 
Parisul, îndreptându-se spre Italia. Acolo, a predat teologia în cadrul unui studium 
curiae asociat Curţii Papale, până în 1268. Astfel, el a fost la Anagni cu Alexandru 
al IV-lea (1259-1261), la Orvieto cu Urban al IV-lea (1261-1264), la Santa Sabina în 
Roma (1265-1267) şi la Viterbo cu Clement al IV-lea (1267-1268). La curtea lui Urban 
al IV-lea l-a întâlnit pe faimosul traducător Wilhelm din Moerbeke şi acelaşi Urban i-a 
încredinţat sarcina de a alcătui Oficiul pentru sărbătoarea Corpus Christi. 

în 1268, Toma a revenit la Paris, unde a predat până în 1272, angajându-se într-o 
dezbatere intensă cu averroiştii, precum şi cu cei care au reluat atacurile la adresa Or¬ 
dinelor religioase. în 1272, a fost trimis la Napoli pentru a ridica un studium generale 
dominican, continuându-şi acolo activitatea didactică până în 1274, când Papa Grigo- 
re al X-lea l-a trimis la Lyon pentru a lua parte la Conciliu. Toma a pornit în această 
călătorie, pe care nu a mai apucat însă să o încheie, murind pe drum, pe 7 martie 
1274, la mănăstirea cisterciană de la Fossanuova, aflată între Napoli şi Roma. Avea 
49 de ani atunci când a murit şi a lăsat în urma sa o întreagă viaţă dedicată studiului 
şi profesoratului. Nu avut o viaţă prea agitată sau activă, dacă facem abstracţie de po¬ 
vestea din tinereţe, când a fost închis, de călătoriile mai mult sau mai puţin frecvente 
şi de dezbaterile în care a fost implicat. A trăit însă o viaţă dedicată căutării şi apărării 
adevărului, pătrunsă şi motivată de o profundă spiritualitate. Intr-un fel, Toma de 
Aquino a fost prototipul profesorului (exista mai multe poveşti despre felul în care se 
rupea de lumea din jur atunci când se concentra sau se angaja în demersuri abstracte, 

de profunzime), însă a fost mai mult decât un profesor sau un teolog: Toma a fost un 
Sfânt, şi chiar dacă devotamentul şi dragostea sa nu pot fi văzute ca atare în paginile 
lucrărilor sale academice, extazul şi comuniunea cu Dumnezeu din ultimii săi ani de 
viaţă stau mărturie pentru faptul că adevărurile pe care le-a scris au fost realităţi întru 
care a trăit. 

2. Comentariul Sfântului Toma la Sentinţele lui Petrus Lombardus a fost scris, pro¬ 
babil, intre 1254 şi 1256, De principiis naturae în 1255, De ente et essentia în 1256, iar De 
veritate între 1256 şi 1259. Se poate, de asemenea, ca Quaestiones quodlibetales 7, 8, 9, 
10 şi n să fi fost compuse înainte de 1259, adică înainte ca Toma să fi plecat de la Paris 
spre Italia. Lucrările In Boethium de Hebdomadibus şi In Boethium de Trinitate sunt şi ele 
atribuite acestei perioade. In timpul şederii în Italia, Toma a scris Summa contra Genti- 
les, De potentia, Contra errores Graeeorum, De emptione et venditione şi De regimine prind- 
pum. Tot din această perioadă provin şi mai multe Comentarii la Aristotel: de exemplu, 
cele la Fizica (probabil), la Metafizica, la Etica nicomahică, la De Anima şi la Politica 
(probabil). După întoarcerea la Paris, când s-a angajat în dezbaterea cu averroiştii, Sf. 
Toma a scris De aetemitate mundi contra murmurantes şi De unitate intellectus contra 
Averroistas, De Mab (probabil), De spiritualibus creaturis, De anima (Quaestio disputata), 
De unione Verbi incarnaţi, precum şi Quaestiones quodlibetales 1-6, iar comentariile la De 
causis, la Meteorologica 1 şi la Perihermeneias aparţin aceleiaşi perioade. în timpul petre¬ 
cut la Napoli, Sf. Toma a scris De mixtione elementorum, De motu cordis, De virtutibus 
şi comentariile la lucrările lui Aristotel De Caelo şi De generatione et corruptione. In ce 
priveşte Summa theologiae, această lucrare a fost scrisă între 1265 (cel mai devreme) şi 
1273, Pars prima fiind scrisă la Paris, Prima secundae şi Secunda secundae în Italia, iar 
Tertiapars din nou la Paris, între 1272 şi 1273. Supplementum, alcătuit din scrieri anteri¬ 
oare ale Sfântului Toma, a fost adăugat de Reginald de Pipemo, secretarul lui începând 
cu anul 1261. Trebuie să mai menţionăm că Pierre d'Auvergne a completat comentariul 
la De Caelo şi pe cel la Politica (începând cu Cartea 3, lectio 7), în vreme ce Ptolemeu de 
Lucea s-a ocupat de o parte din De regimine principum, Toma scriind numai prima carte 
a acestei lucrări şi primele patru capitole din a doua. Compendium theologiae, o lucrare 
neterminată, a fost scrisă în ultimii ani de viaţă ai Sfântului Toma, însă nu este sigur 
dacă înainte sau după întoarcerea la Paris în 1268. 

Sfântului Toma i-au fost atribuite şi câteva lucrări care, cu siguranţă, nu au fost 
scrise de el, în timp ce autenticitatea altor lucrări de mici dimensiuni este şi ea pusă la 


1 Comentariul la Meteorologica pare să fi fost completat de un autor anonim, pornind de la 
ideile lui Peter din Auvergne. 

îndoială - de exemplu, De natura verbi intellectus. Nu există un acord unanim cu privi¬ 
re la cronologia expusă mai sus; de pildă. Monseniorul Martin Grabmann şi Părintele 
Mandonnet atribuie anumite lucrări altor perioade. In legătură cu acest subiect, pot fi 
consultate lucrările relevante menţionate în Bibliografie. 

3. încercarea de a oferi o schiţă adecvată a „sistemului filosofic” al celui mai mare 
dintre scolastici este un proiect de anvergură. Mie unul nu mi se pare o chestiune 
esenţială dacă trebuie să încercăm o expunere sistematică sau una genetică, de vreme 
ce perioada literară a vieţii Sfântului Toma nu a cuprins decât douăzeci de ani, şi cu 
toate că au existat anumite modificări şi evoluţii ale ideilor sale în acest timp, nu pu¬ 
tem vorbi de o evoluţie substanţială, ca în cazul lui Platon, şi nici de vreo succesiune 
de etape sau perioade, ca la Schelling. 1 Putem considera că este dezirabil să tratăm 
gândirea lui Platon dintr-o perspectivă genetică (deşi eu am adoptat, de fapt, o formă 
predominant sistematică în expunerea din primul volum, din motive de utilitate şi 
claritate), iar în cazul gândirii lui Schelling, abordarea genetică este chiar esenţială, 
însă nu avem niciun temei real să nu prezentăm sistemul Sfântului Toma într-o 
manieră sistematică. Dimpotrivă, avem toate motivele pentru a proceda în acest stil 
sistematic. 

Dificultăţile apar mai degrabă atunci când ne întrebăm ce formă particulară ar tre¬ 
bui să ia această expunere sistematică, pe ce elemente ale gândirii Sfântului Toma ar 
trebui să punem accentul şi cum să le interpretăm. Sf. Toma a fost un teolog şi, chiar 
dacă a distins între teologia revelată şi filosofie, el nu a elaborat o expunere sistemati¬ 
că de sine stătătoare a filosofiei (putem vorbi de elemente teologice chiar şi în Summa 
contra Gentiles), astfel încât metoda expunerii nu ne este impusă de către el însuşi. 

La această idee s-ar putea aduce obiecţia că Sf. Toma a fixat în mod clar un punct 
de pornire pentru orice expunere a filosofiei sale. Gilson, în lucrarea sa excelentă 
dedicată Sfântului Toma, 2 argumentează că maniera corectă de a prezenta filosofia 
tomistă este cea de a o expune în conformitate cu ordinea teologiei teomiste. Sf. Toma 
a fost un teolog, iar filosofia sa trebuie să fie privită în lumina relaţiei cu teologia sa. 
Nu doar că putem spune că pierderea unei opere teologice precum Summa theologiae 
ar fi reprezentat un dezastru din perspectiva cunoaşterii noastre cu privire la filosofia 
Sfântului Toma, în timp ce pierderea Comentariilor la Aristotel, deşi deplorabilă, 
nu ar fi fost la fel de importantă. Mai mult chiar, concepţia Sfântului Toma asupra 


' Totuşi, studii recente sugerează că transformările gândirii Sfântului Toma au fost mai 
pronunţate decât se consideră de obicei. 

2 Le Thomisme, ed. a V-a, Paris, 1944. [Tomismul, tr. rom. Adrian Niţă, Bucureşti, Humanitas, 
2002.) 

conţinutului filosofiei sau a obiectului pe care îl tratează filosoful (adică, teologul-fi- 
losof) vizează le revelable, ceea ce s-ar fi putut revela, dar nu a fost revelat, şi ceea ce 
s-a revelat, dar nu era necesar să se fi revelat, în sensul că poate fi cunoscut şi de 
raţiunea umană, de exemplu, faptul că Dumnezeu este înţelept. Aşa cum remarcă pe 
bună dreptate Gilson, pentru Sf. Toma, problema nu era cum să introducă filosofia 
în teologie fără a corupe esenţa şi natura filosofiei, ci cum să o introducă fără să corupă 
esenţa şi natura teologiei. Teologia tratează ceea ce este revelat, iar revelaţia trebuie să 
rămână neatinsă; însă teologia ne învaţă anumite adevăruri ce pot fi cunoscute fără 
ajutorul revelaţiei (existenţa lui Dumnezeu, de pildă), în timp ce există alte adevăruri 
care nu au fost revelate, dar care ar fi putut fi revelate şi care sunt importante pentru 
cunoaşterea deplină a creaţiei lui Dumnezeu. Filosofia Sfântului Toma trebuie pri¬ 
vită, aşadar, în lumina relaţiei ei cu teologia şi este o greşeală să adunăm elementele 
filosofice din lucrările lui, inclusiv din cele teologice, şi apoi să construim un sistem 
din ele potrivit propriei noastre viziuni asupra a ceea ce înseamnă un sistem filosofic, 
chiar dacă Sf. Toma însuşi ar fi refuzat, foarte probabil, să accepte adecvarea unui 
astfel de sistem la adevăratele sale intenţii. Reconstrucţia în această manieră a siste¬ 
mului tomist este legitimă poate pentru un filosof, însă sarcina istoricului este de a 
rămâne fidel metodei proprii a Sfântului Toma. 

Gilson îşi argumentează aceste idei cu luciditatea şi rigoarea cu care ne-a obişnu¬ 
it, iar eu cred că trebuie să fim de acord în mare cu ceea ce spune. Dacă am începe 
o expunere istorică a filosofiei Sfântului Toma cu teoria sa a cunoaşterii, de exem¬ 
plu, mai ales dacă o privim ca fiind separată de psihologie sau de viziunea asupra 
sufletului, ne-am îndepărta cu mult de metoda Sfântului Toma, chiar dacă gestul ar 
putea fi considerat legitim pentru o expunere a „tomismului” care nu ar avea pre¬ 
tenţia de a fi în primul rând una istorică. Pe de altă parte, se ştie că Sf. Toma a scris 
câteva lucrări filosofice înainte de a compune Summa theologiae, iar demonstraţiile 
existenţei lui Dumnezeu din acest volum presupun în mod evident o suită întreagă 
de idei filosofice. Mai mult, de vreme ce aceste idei filosofice nu sunt simple idei, ci, 
în conformitate cu principiile filosofiei Sfântului Toma, sunt abstrase din experienţa 
concretului, par să existe bune temeiuri pentru a începe cu lumea sensibilă concretă 
a experienţei şi a lua în considerare câteva dintre teoriile Sfântului Toma asupra 
acesteia, înainte de a ne ocupa de teologia lui naturală. Aceasta este şi procedura pe 
care eu o voi adopta aici. 

încă un lucru; scriitura Sfântului Toma este extrem de clară, dar au existat şi exis¬ 
tă, totuşi, divergenţe în privinţa interpretării anumitor doctrine ale sale. într-o istorie 
generală a filosofiei, nu este însă posibilă o discuţie completă a tuturor argumentelor 

pro şi contra legate de aceste interpretări: nu putem face altceva decât să optăm pen¬ 
tru interpretarea care ni se pare cea mai plauzibilă. în acelaşi timp, în ceea ce îl pri¬ 
veşte pe autorul acestor rânduri, el nu poate spune care este interpretarea indubitabil 
corectă în legătură cu orice chestiune asupra căreia există divergenţe de interpretare. 
Până la urmă, există vreun sistem al unui mare filosof asupra căruia sa se fi ajuns la un 
consens interpretativ complet şi universal? Platon, Aristotel, Descartes, Leibniz, Kant, 
Hegel? în cazul unora dintre aceşti filosofi, mai cu seamă în al celor care şi-au exprimat 
gândurile în mod clar şi riguros, cum este şi Sf. Toma, există o interpretare acceptată 
la un nivel destul de general în privinţa sistemului ca întreg; însă este îndoielnic că 
acest consens este sau va ajunge vreodată să fie absolut şi universal. Un filosof poate 
să scrie clar şi, totuşi, să nu-şi exprime nişte concluzii ultime în privinţa tuturor pro¬ 
blemelor asociate cu sistemul său, mai ales în măsura în care el nici nu şi-a pus unele 
dintre aceste probleme: ar fi absurd din partea noastră să ne aşteptăm ca un filosof să 
fi răspuns la toate întrebările, să fi rezolvat toate problemele, sau ca măcar ca el să-şi fi 
organizat sistemul în aşa fel încât să nu poată exista niciun temei pentru divergenţe de 
interpretare. Autorul acestui volum are numai respect şi preţuire pentru geniul Sfân¬ 
tului Toma de Aquino, însă nu crede că vom câştiga ceva dacă vom confunda spiritul 
finit al Sfântului cu Spiritul Absolut sau dacă vom afirma, vorbind despre acest sistem, 
lucruri pe care Sf. Toma însuşi nu şi-ar fi permis niciodată să le spună. 

4. Filosofia Sfântului Toma este, în mod esenţial, realistă şi concretă. Sf. Toma 
adoptă în mod clar ideea lui Aristotel că filosofia primă sau metafizica studiază fiinţa 
ca fiinţă; însă este la fel de evident că sarcina pe care şi-o asumă este de a explica fiinţa 
existentă, în măsura în care ea este accesibilă minţii umane. Cu alte cuvinte, el nu 
presupune o noţiune din care urmează să fie dedusă realitatea, ci porneşte de la lu¬ 
mea existentă şi cercetează care este fiinţa ei, cum există ea, care sunt condiţiile ei de 
existenţă. Mai mult, gândirea sa se concentrează asupra Existenţei supreme, a Fiinţei 
care nu doar posedă existenţă, ci este propria sa existenţă, care este însăşi plenitudi¬ 
nea existenţei, ipsum esse subsistens:' gândirea lui rămâne întotdeauna în contact cu 
concretul, cu existentul, atât cu ceea ce posedă existenţă în mod derivat, ca un lucru 
primit, cât şi cu ceea ce nu primeşte existenţă, ci este existenţă. în acest sens, putem 
spune pe bună dreptate că tomismul este o „filosofie existenţială”, deşi ar fi extrem de 
înşelător, cred eu, să-l numim pe Sf. Toma un „existenţialist”, de vreme ce Existenz 
al existenţialiştilor nu este acelaşi lucru cu esse al Sfântului Toma şi nici metoda de 


„fiinţa subzistentă" (lb. lat., n.r.). 

abordare a problemei existenţei a Sfântului Toma nu este aceeaşi cu cea a filosofilor 
numiţi astăzi existenţialişti. 

Unii comentatori au afirmat că Sf. Toma, aducând esse în prim-planul scenei filo¬ 
sofice, a trecut dincolo de filosofiile esenţei, în particular de cea a lui Platon şi de filo- 
sofiile de inspiraţie platonică. Această teză exprimă cu siguranţă un adevăr: cu toate 
că Platon nu a ignorat chestiunea existenţei, cel mai important element al filosofiei 
sale este explicaţia lumii în termenii esenţei, nu ai existenţei, în timp ce, pentru Aris- 
totel. Dumnezeu este în primul rând Gândire sau Idee, Binele platonic sub o formă 
„personală", deşi este Act pur. De asemenea, deşi Aristotel a încercat să explice forma 
şi ordinea din lume, precum şi procesul inteligibil al dezvoltării ei, el nu a explicat 
existenţa lumii; se pare că el nu a crezut că este necesară o astfel de explicaţie. în 
neoplatonism, la fel, deşi se oferă o explicaţie a originii lumii, schema generală a ema¬ 
naţiei este în mod fundamental una a emanaţiei de esenţe, cu toate că existenţa nu 
este defel ignorată: Dumnezeu este, în mod primar. Unul sau Binele, nu ipsum esse 
subsistens, adică nu Eu sunt cel ce sunt. Creaţia din nimic, trebuie să ne amintim, nu a 
fost o idee la care filosofii greci au ajuns independent de iudaism şi creştinism şi, fără 
această idee, derivarea lumii tinde să fie explicată ca o derivare necesară a esenţelor. 
Acei filosofi creştini care au folosit şi au depins de terminologia neoplatonică au privit 
lumea drept ceva ce curge sau emană din Dumnezeu, până şi Sf. Toma exprimân- 
du-se uneori în aceşti termeni; însă un filosof creştin autentic, orice terminologie ar 
folosi, priveşte lumea ca fiind creată în mod liber de către Dumnezeu, ca primind esse 
de la ipsum esse subsistens. Atunci când Sf. Toma insistă asupra faptului că Dumnezeu 
este existenţă subzistentă, că esenţa Sa nu este în mod fundamental bunătatea sau 
gândirea, ci existenţa, el nu face decât să expliciteze implicaţiile viziunii iudaice şi 
creştine asupra relaţiei dintre Dumnezeu şi lume. Nu vreau să sugerez aici că ideea 
creaţiei nu este accesibilă raţiunii; însă trebuie spus că filosofii greci nu au ajuns la ea 
şi le-ar fi fost foarte greu să o facă, dată fiind ideea lor de divinitate. 

Voi vorbi mai încolo despre relaţia generală dintre Sf. Toma şi Aristotel, dar me¬ 
rită să amintim aici o influenţă importantă pe care aristotelismul a avut-o asupra per¬ 
spectivei şi metodei Sfântului Toma. Ne-am putea aştepta ca Sf. Toma, fiind un teolog 
şi pelerin creştin, să pună accentul pe relaţia sufletului cu Dumnezeu şi să pornească 
de la ceea ce unii filosofi moderni numesc „subiectivitate”, să plaseze viaţa interioară 
în avanpostul filosofiei sale, aşa cum a făcut Sf. Bonaventura. însă, una dintre prin¬ 
cipalele caracteristici ale filosofiei Sfântului Toma este, de fapt, „obiectivitatea" ei, 
nu „subiectivitatea”. Obiectul nemijlocit al intelectului uman este esenţa lucrurilor 
materiale, iar Sf. Toma îşi contruieşte filosofia reflectând asupra experienţelor sen¬ 
zoriale. în demonstraţiile pe care le oferă pentru existenţa lui Dumnezeu, procesul 

argumentării porneşte întotdeauna dinspre lumea sensibilă către Dumnezeu. Fără 
îndoială, anumite demonstraţii ar putea lua şi sufletul însuşi ca punct de pornire, 
pentru a se dezvolta apoi într-o manieră diferită; însă este un fapt că nu aşa a proce¬ 
dat Sf. Toma, iar demonstraţia pe care el o numeşte via manifestior este în cea mai 
mare măsură dependentă de argumentele lui Aristotel însuşi. Această „obiectivitate” 
aristotelică a Sfântului Toma i-ar putea dezorienta pe aceia pentru care „adevărul 
este subiectivitate"; în acelaşi timp, însă, ea întăreşte foarte mult argumentele lui, 
deoarece face ca meritele şi lipsurile lor să poată fi evaluate în sine, independent de 
viaţa Sfanţului Toma, singura chestiune relevantă fiind forţa lor obiectivă. O altă con¬ 
secinţă este că filosofia Sfântului Toma ne apare drept „modernă” într-un sens în care 
filosofia Sfântului Bonaventura nu ar putea să o facă. Aceasta din urmă tinde să ne 
pară ca fiind legată în mod esenţial de cadrul general medieval şi de viaţa şi tradiţiile 
spirituale creştine, astfel încât se situează la un alt nivel decât filosofiile „profane" ale 
timpurilor moderne, în vreme ce filosofia tomistă poate fi despărţită de spiritualitatea 
creştină şi, în mare măsură, de viziunea şi fundalul epocii medievale, putând intra în 
competiţie directă cu sisteme mai recente. De altfel, o reînviere a tomismului a avut 
loc, după cum ştie toată lumea. O reînviere a filosofiei bonaventuriene este mai greu 
de imaginat, dacă nu ne schimbăm însăşi concepţia asupra filosofiei, caz în care nu 
s-ar putea spune că filosoful modern şi cel bonaventurian vorbesc aceeaşi limbă. 

Totuşi, să nu uităm că Sf. Toma a fost un filosof creştin. Aşa cum am spus deja, 
Sf. Toma îl urmează pe Aristotel şi consideră metafizica drept ştiinţa fiinţei ca fiinţă, 
însă faptul că gândirea sa este centrată în jurul concretului şi cel că a fost un teolog 
creştin l-au făcut să pună accentul pe ideea că „filosofia primă este în întregime di- 
recţionată către cunoaşterea lui Dumnezeu ca scop final al ei” iar „cunoaşterea lui 
Dumnezeu este scopul ultim al oricărei cunoaşteri şi operaţiuni omeneşti”. 1 Omul 
a fost creat însă în vederea unei cunoaşteri mai profunde şi mai intime a lui Dum¬ 
nezeu decât cea care poate fi atinsă prin exerciţiul raţiunii naturale în această viaţă, 
astfel încât revelaţia este necesară din punct de vedere moral pentru ca mintea sa să 
poată ajunge mai sus decât raţiunea, iar omul trebuie să dorească şi să se străduiască 
neîncetat să atingă acel ceva „ce depăşeşte întreaga stare a acestei vieţi.” 2 Metafizica 
are propriul său obiect, aşadar, şi o anumită autonomie, însă ea se îndreaptă în sus şi 
trebuie să fie împlinită de teologie. Altfel, omul nu îşi va împlini menirea pentru care 
a fost creat, nu va dori şi nu va tinde către acest scop. Iar Dumnezeu, ca obiect funda- 


1 Contra Gent., 3, 25. 

2 Contra Gent., 1, 5. 

mental al metafizicii, depăşeşte aprehensiunea metafizicianului şi a raţiunii naturale 
în genere, iar de vreme ce cunoaşterea deplină sau viziunea lui Dumnezeu nu poate 
fi atinsă în această viaţă, cunoaşterea conceptuală a lui Dumnezeu este completată de 
mistică. Teologia mistică nu intră în domeniul filosofiei, iar filosofia Sfântului Toma 
poate fi evaluată fără a ne referi la ea, dar nu trebuie să uităm că, pentru Sf. Toma, 
cunoaşterea filosofică nu este nici suficientă, nici ultimă. 

CAPITOLUL XXXII 


SF. TOMA DE AQUINO (2) 

FILOSOFIA ŞI TEOLOGIA 

Distincţia dintre filosofie şi teologie - Necesitatea morală a revelaţiei - Incompatibilitatea 
dintre credinţă şi ştiinţă în acelaşi timp, cu privire la acelaşi obiect - Finalitatea naturală 
şi finalitatea supranaturală - Sf. Toma şi Sf. Bonaventura - Sf. Toma ca „inovator". 


1. CA Sf. Toma a făcut o distincţie formală şi explicită între teologia dogmatică şi filo- 
sofie, este un fapt indubitabil şi de necontestat. Filosofia şi celelalte ştiinţe umane se 
bazează exclusiv pe lumina naturală a raţiunii: filosoful foloseşte principii cunoscute 
de raţiunea umană (cu concursul natural al lui Dumnezeu, desigur, însă fără lumina 
supranaturală a credinţei) şi ajunge la concluzii care sunt fructul raţionamentului 
uman. Pe de altă parte, teologul, deşi cu siguranţă îşi foloseşte raţiunea, acceptă anu¬ 
mite principii în virtutea autorităţii, a credinţei; le primeşte ca revelate. Introducerea 
dialecticii in teologie, proces ce pleacă de la una sau mai multe premise revelate şi 
ajunge în mod raţional la o concluzie, conduce la dezvoltarea teologiei scolastice, dar 
nu transformă teologia în filosofie atâta vreme cât principiile, datele, sunt acceptate ca 
revelate. Prin urmare, teologul poate să ajunge, cu ajutorul categoriilor şi al formelor 
de raţionament împrumutate din filosofie, la o înţelegere puţin mai bună a miste¬ 
rului Sfintei Treimi. Dar, prin aceasta, el nu încetează să procedeze ca un teolog, de 
vreme ce tot timpul el acceptă dogma Trinităţii Persoanelor într-o singură Natură, ba- 
zându-se pe autoritatea lui Dumnezeu care se revelează: aceasta constituie pentru el 
un dat sau un principiu, o premisă revelată acceptată prin credinţă, nu concluzia unui 
argument filosofic. încă o dată, în timp ce filosoful porneşte de la lumea experienţei 
şi ajunge prin raţiune la Dumnezeu, în măsura în care Dumnezeu poate fi cunoscut 
prin mijloacele naturale ale creaturii, teologul porneşte de la Dumnezeu aşa cum se 
revelează El pe Sine, iar metoda naturală în teologie merge de la Dumnezeu în Sine 
la lucrurile create, nu urcă de la lucrurile create la Dumnezeu, aşa cum face şi cum 
trebuie să facă filosoful. 

Din aceasta rezultă că principala diferenţă dintre teologie şi filosofie constă in fap¬ 
tul că teologul îşi primeşte principiile ca revelate şi consideră obiectele cu care intră 
în contact ca revelate sau deductibile din ceea ce este revelat, în vreme ce filosoful îşi 
primeşte principiile doar de la raţiune şi consideră obiectele cu care intră în contact 

nu ca fiind revelate, ci ca asimilabile şi asimilate de lumina naturală a raţiunii. Cu alte 
cuvinte, diferenţa fundamentală dintre filosofie şi teologie nu constă într-o diferenţă 
a obiectelor considerate în mod concret. Este adevărat că unele adevăruri sunt proprii 
teologiei, de vreme ce ele nu pot fi cunoscute prin raţiune, ci numai prin revelaţie, 
cum este de pildă misterul Sfintei Treimi, iar alte adevăruri sunt proprii numai fi- 
losofiei în sensul că nu au fost revelate. Există însă adevăruri comune teologiei şi 
filosofiei, care au fost revelate, dar pot fi în acelaşi timp stabilite de raţiune. Existenţa 
acestor adevăruri comune ne împiedică să spunem că teologia şi filosofia diferă în 
primul rând prin aceea că urmăresc adevăruri diferite. în unele cazuri, ele urmăresc 
aceleaşi adevăruri, dar o fac în moduri diferite - pentru teolog ele fiind revelate, iar 
pentru filosof, concluzii ale unui raţionament uman. De exemplu, filosoful îl poate 
descoperi pe Dumnezeu drept Creator, iar teologul vorbeşte, de asemenea, despre 
Dumnezeu-Creatorul; însă, pentru filosof, cunoaşterea lui Dumnezeu drept Creator 
vine ca o concluzie a unui argument pur raţional, în vreme ce teologul acceptă prin 
revelaţie faptul că Dumnezeu este Creator, pentru el acest lucru fiind o premisă şi nu 
o concluzie, o premisă care nu este asumată ipotetic, ci revelată. într-un limbaj mai 
tehnic, nu avem de-a face în primul rând cu o diferenţă „materială" a adevărurilor 
între teologie şi filosofie, o diferenţă ce priveşte conţinutul lor, ci cu o diferenţă „for¬ 
mală” între adevărurile acestora. Aşadar, acelaşi adevăr poate fi enunţat atât de teolog 
cât şi de filosof, dar teologul ajunge la el şi îl ia în considerare într-un mod diferit de 
cel al filosofului. Diversa ratio congnoscibilis diversitate scientiarum inducit.' „Dar nimic 
nu opreşte ca aceleaşi lucruri, despre care disciplinele filosofice tratează în măsura în 
care sunt cognoscibile prin lumina raţiunii naturale, ca altă ştiinţă să le trateze după 
felul cum sunt cunoscute prin lumina revelaţiei divine. Deci teologia, care se referă la 
doctrina sfântă, diferă ca gen de acea teologie care e considerată ca parte a filosofiei .” 1 2 
între teologia dogmatică şi teologia naturală există o anumită suprapunere, dar ştiin¬ 
ţele diferă generic una de cealaltă. 

2. Pentru Sf. Toma, aproape întreaga filosofie se îndreaptă către cunoaşterea lui 
Dumnezeu, cel puţin în sensul în care studiul temeinic al filosofiei este presupus şi 
cerut de teologia naturală, acea parte a metafizicii care tratează despre Dumnezeu. 
Teologia naturală, spune el, este ultima parte care trebuie învăţată în filosofie . 3 Aceas¬ 
ta nu presupune că cineva trebuie să înceapă expunerea filosofiei tomiste cu teologia 


1 „Raţiunea cunoscătoare diversificată duce la diversitatea ştiinţelor.” (lb. lat., n.r.) 

2 S.T., Ia, 1,1, ad 2. [trad. rom. Summa theologiae. Despre Dumnezeu, tiad. de Gheorghe Sterpu 
şi Paul Găleşanu, Bucureşti, Editura Ştiinţifică, 1997, p. 41.] 

3 Contra Gent., 1, 4. 

naturală; în orice caz, punctul pe care aş vrea să-l subliniez este că, având în vede¬ 
re că o abordare corectă a teologiei naturale cere un studiu şi o reflecţie temeinică, 
Sf. Toma insistă asupra faptului că revelaţia este moralmente necesară, dat fiind că 
Dumnezeu este finalitatea omului. Mai mult decât atât, nu numai că teologia naturală 
cere mai multă reflecţie şi mai mult studiu şi pricepere decât îi consacră majoritatea 
oamenilor, dar chiar şi atunci când adevărul este descoperit, istoria ne arată că el este 
adesea contaminat de eroare. Filosofii păgâni au descoperit, desigur, existenţa lui 
Dumnezeu, dar teoriile lor au conţinut adesea erori, cum ar fi cea că nu au surprins 
în mod adecvat unitatea lui Dumnezeu, au negat providenţa divină sau nu au reuşit 
să-l vadă pe Dumnezeu drept Creator. Dacă ar fi fost vorba doar de o problemă de 
astronomie sau din ştiinţele naturii, erorile nu ar fi însemnat atât de mult, pentru că 
omul îşi poate atinge finalitatea foarte bine, chiar dacă are şi anumite credinţe greşite 
pe teme de astronomie sau din alte ştiinţe; dar Dumnezeu este El însuşi finalitatea 
omului, iar cunoaşterea lui Dumnezeu este esenţială pentru ca omul să se îndrepte 
către această finalitate. Astfel, adevărul referitor la Dumnezeu este de o foarte mare 
importanţă, iar o eroare ce îl priveşte pe Dumnezeu este dezastruoasă. îndată ce am 
admis că Dumnezeu este finaliteatea omului, înţelegem că este moralmente necesar 
ca descoperirea unor adevăruri atât de importante pentru viaţa noastră să nu fie lăsate 
doar pe seama capacităţilor pur umane ale celor care au priceperea, zelul şi dorinţa să 
le descopere, ci ele trebuie să fie şi revelate.' 

3. Prima întrebare care se ridică în acest punct este dacă aceeaşi persoană poate în 
acelaşi timp să creadă (să accepte autoritatea credinţei) şi să cunoască (drept rezultat 
al demonstraţiei raţionale) acelaşi adevăr. Dacă existenţa lui Dumnezeu, de pildă, a 
fost demonstrată de un filosof, poate el în acelaşi timp să ajungă la ea prin credinţă? 
în De Veritate 1 2 3 , Sf. Toma răspunde că este imposibil să existe credinţă şi cunoaştere 
referitoare la acelaşi obiect, ca aceleaşi adevăruri sa fie, în acelaşi timp, atât cunoscute 
ştiinţific (filosofic), cât şi crezute (prin credinţă) de acelaşi om. în baza acestei supo¬ 
ziţii, s-ar părea că omul care a demonstrat unitatea lui Dumnezeu nu poate să ajungă 
la acelaşi adevăr prin credinţă. Pentru a nu ajunge la concluzia că un astfel de om nu 
poate avea acces la obiectele credinţei, Sf. Toma spune că asemenea adevăruri pre¬ 
cum unitatea lui Dumnezeu nu sunt propriu-zis obiecte ale credinţei, ci mai degrabă 
praeambula ad articulosJ în acelaşi timp, el adaugă că nimic nu împiedică asemenea 
adevăruri să fie obiecte de credinţă pentru omul care nu înţelege sau nu are timp să 


1 Cf. S.T., Ia, 1, 1; Contra Gent., 1, 4. 

2 14.9- 

3 S.T., Ia, 2, 2 ad 1; De Verii., 14, 9 ad 9. 

parcurgă demonstraţia filosofică 1 * 3 şi îşi menţine opinia că este adecvat şi corect ca 
astfel de adevăruri să fie propuse credinţei.'* El nu răspunde explicit la întrebarea dacă 
un om care înţelege demonstraţia, dar care nu ajunge la ea sau nu se referă la ea în 
acel moment, îşi poate exersa credinţa în unitatea lui Dumnezeu. Cât despre expresia 
din Crez (Credo in unum Deum - Cred într-unul Dumnezeu), care pare să implice că 
a crede în unitatea lui Dumnezeu este cerut tuturor, Toma este nevoit să spună, pe 
baza propriilor sale premise, că unitatea lui Dumnezeu nu trebuie înţeleasă aici în 
ea însăşi, ci împreună cu ceea ce rezultă din ea, aşadar ca o unitate de Natură într-o 
Treime a Persoanelor. 

Ar fi nepotrivit să explorăm mai departe această problemă şi să discutăm cu privi¬ 
re la genul de credinţă al celui ce crede adevărurile care sunt cunoscute (prin demon¬ 
straţie) de către filosof, nu numai pentru că este o problemă teologică, ci şi pentru că 
ea nu este discutată explicit de Sf. Toma: am menţionat această chestiune în primul 
rând pentru a ilustra ideea că Sf. Toma face cu adevărat o distincţie între filosofie şi 
teologie. Atunci când vorbim însă de „filosof’, nu trebuie să se înţeleagă că îl exclu¬ 
dem pe teolog: cei mai mulţi dintre scolastici au fost atât teologi, cât şi filosofi, iar 
Sf. Toma distinge aici între ştiinţe, nu între oameni. Putem vedea cât de importantă 
este pentru Sf. Toma această distincţie şi din poziţia pe care el o adoptă în privinţa 
problemei eternităţii lumii (la care mă voi întoarce mai târziu). El consideră că se 
poate demonstra că lumea a fost creată, dar nu crede că raţiunea poate demonstra că 
lumea nu a fost creată din eternitate, deşi ea poate respinge demonstraţiile ce arată că 
a fost creată din eternitate. Pe de altă parte, cunoaştem prin revelaţie faptul că lumea 
nu a fost creată din eternitate, ci a avut un început în timp. Cu alte cuvinte, teologul 
cunoaşte prin revelaţie că lumea nu a fost creată din eternitate, însă filosoful nu poate 
demonstra acest lucru - sau, mai bine zis, niciun argument propus în acest scop nu 
este concluziv. Această distincţie presupune sau implică în mod evident o distincţie 
reală între cele două ştiinţe - filosofia şi teologia. 

4. Se spune uneori că Sf. Toma diferă de Sf. Augustin prin aceea că, în vreme ce 
Sf. Augustin ia în considerare omul in concreto, chemat către o finalitate supranatura¬ 
lă, Sf. Toma distinge două finalităţi, una supranaturală, despre care tratează teologul, 
şi una naturală, ce îi corespunde filosofului. Şi, într-adevăr, este cu totul adevărat că 
Sf. Toma distinge cele două finalităţi. în De Veritate\ el spune că binele ultim, aşa 
cum este privit de filosof, este diferit de binele ultim al teologului, filosoful privind bi- 


1 S.T., Ia, 2, 2 ad 1; 

1 Contra Gent., I, 4. 

3 14. 3 - 

nele ultim (bonum ultimum) în raport cu capacităţile umane, în vreme ce teologul ur¬ 
măreşte binele ultim ce transcende capacităţile naturale, adică viaţa veşnică, prin care 
el înţelege, desigur, nu supravieţuirea, ci vederea lui Dumnezeu. Această distincţie 
este de o importanţă capitală şi are repercusiuni atât în morală, unde fundamentează 
distincţia dintre virtuţile naturale şi supranaturale, cât şi în politică, unde fundamen¬ 
tează distincţia dintre finalităţile Bisericii şi ale statului şi determină relaţiile care 
trebuie să existe între cele două societăţi. Dar nu este vorba despre o distincţie îiitre 
două finalităţi cărora le-ar corespunde două ordini ce se exclud reciproc, una supra¬ 
naturală, iar cealaltă „doar naturală"; este o distincţie între două ordini ale cunoaşterii 
şi activităţii la nivelul aceleiaşi fiinţe umane concrete. Fiinţa umană concretă a fost 
creată de Dumnezeu în vederea unei finalităţi supranaturale, fericirea desăvârşită, ce 
nu poate fi atinsă decât în viaţa de dincolo prin vederea lui Dumnezeu. Această vede¬ 
re nu poate fi căpătată de om numai prin capacităţile sale naturale, însă omul poate 
atinge o fericire imperfectă in această viaţă prin exerciţiul capacităţilor sale naturale, 
ajungând la o cunoaştere filosofică a lui Dumnezeu prin intermediul creaţiei sale 
şi prin dobândirea şi exerciţiul virtuţilor naturale. 1 Evident, cele două nu se exclud 
una pe cealaltă, de vreme ce omul poate atinge fericirea imperfectă, care constituie 
finalitatea sa naturală, fără ca prin aceasta să se abată de la calea către finalitatea su¬ 
pranaturală. Finalitatea naturală, fericirea imperfectă, este pe măsura naturii umane 
şi a capacităţilor umane, dar cum omul a fost creat pentru o finalitate ultimă suprana¬ 
turală, finalitatea naturală nu îl poate împlini, susţine Sf. Toma în Contra Gentiles; 2 ea 
este imperfectă şi este îndreptată dincolo de sine. 

Cum afectează acest lucru problema relaţiei între teologie şi filosofie? Iată cum. 
Omul are o singură finalitate ultimă, fericirea supranaturală, însă existenţa acestei 
finalităţi ce transcende capacităţile naturii umane, chiar dacă omul a fost creat pentru 
a o atinge şi i s-a dat posibililitatea să ajungă la ea prin har, nu poate fi cunoscută de 
raţiunea naturală şi nici găsită de către filosof: ea este accesibilă numai teologului. 
Pe de altă parte, omul poate atinge prin exerciţiul capacităţilor sale naturale o fericire 
naturală limitată şi imperfectă în această viaţă, iar existenţa acestei finalităţi şi mijloa¬ 
cele de a o atinge pot fi descoperite de către filosof, care poate să ajungă la existenţa 
lui Dumnezeu plecând de la lucrurile create, să dobândească o cunoaştere a lui Dum¬ 
nezeu prin analogie şi să definească virtuţile naturale şi mijloacele de a ajunge la ele. 
Putem, deci, spune că filosoful urmăreşte finalitatea omului în măsura în care aceas¬ 
tă finalitate poate fi descoperită de raţiunea umană, aşadar într-o manieră imperfectă 


Cf. tn Boethium de Trinitate, 6, 4, 5.; In I Sent., prol., 1,1; De Veritate, 14, 2; S.T., Ia, Ilae, 5, 5. 

3,27ff. 

şi incompletă. însă atât teologul cât şi filosoful consideră omul în concreteţea sa: 
diferenţa este că filosoful, capabil să privească şi să considere natura umană ca atare, 
nu poate descoperi tot ce este în om, nu poate descoperi vocaţia lui supranaturală, ci 
doar o parte din destinul omului, tocmai pentru că omul a fost creat pentru o finali¬ 
tate care transcende capacităţile naturii sale. Cu toate acestea, ar fi greşit să spunem 
că, pentru Sf. Toma, filosoful ia în considerare omul în starea ipotetică a simplei sale 
naturi, ca şi cum nu ar fi chemat către o finalitate supranaturală: el se apleacă asu¬ 
pra omului concret, dar nu poate accede prin cunoaşterea filosofică la tot ce poate fi 
cunoscut despre omul concret. Când Sf. Toma pune problema dacă Dumnezeu ar fi 
putut crea pe om in puris naturalibus,' el se întreabă pur şi simplu dacă Dumnezeu 
l-ar fi putut crea pe om (care şi în această ipoteză e considerat a fi fost creat pentru 
o finalitate superioară) fără harul sfinţitor, adică dacă Dumnezeu ar fi putut crea 
omul fără să-i dea şi mijloacele pentru a-şi atinge propria finalitate şi dacă i le-a dat 
pe acestea ulterior. Sf. Toma nu se întreabă dacă Dumnezeu ar fi putut da omului 
doar finalitatea ultimă naturală, aşa cum unii au interpretat scrierile lui. Oricare ar fi 
meritul ideii de stare de natură (acest punct nu face obiectul discuţiei noastre), ea nu 
are un loc prea important în concepţia filosofică a Sfântului Toma. în consecinţă, el 
nu diferă atât de mult de Sf. Augustin încât această diferenţă să fie demnă de luat în 
seamă, deşi Sf. Toma defineşte sferele celor două ştiinţe - filosofîa şi teologia - mai 
clar decât o face Augustin. Ceea ce face Toma este să reia augustinismul în termenii 
filosofiei aristotelice, fapt ce îl face să apeleze la noţiunea de finalitate naturală, deşi o 
interpretează de aşa manieră, încât nu putem spune că a adoptat un punct de plecare 
în filosofie diferit de cel al Sfântului Augustin. 

De fapt, ideea de stare de natură pură pare să fi fost introdusă în tomism de către 
Cajetan. După cum remarcă Suarez, care a preluat şi el această idee, „Cajetan şi teo¬ 
logii cei mai recenţi au considerat o a treia stare, pe care au numit-o de natură pură, o 
stare care poate fi considerată posibilă, deşi ea, de fapt, nu există.” 2 Dominicus Soto 3 
spune că este o pervertire a minţii Sfântului Toma, în vreme ce Toletus 4 remarcă fap¬ 
tul că există în noi o dorinţă naturală şi un apetit natural pentru vederea lui Dumne¬ 
zeu, deşi această opinie, exprimată de Scotus şi aparent şi de Toma, contravine celor 
spuse de Cajetan. 


‘ în 2 Sent., 29, 1, 2; ibid., 29, 2, 3; S.T., Ia, 95, 1, 4; Quodlibet, 1, 8. [„in cele în mod absolut 
naturale", lb. lat.] 

2 De Gratia. Prolegom., 4, c. 1, n. 2: 

’ In 4 Sent.. 49, 2,1; p. 903, ed. 1613. 

In Summam Sandi Thomae, Ia, 1, 1, t. 1, pp. 17-19, ed. 1869. 

5. Sf. Toma a crezut cu siguranţă că este teoretic posibil ca filosoful să-şi formeze 
un sistem metafizic adevărat fără să recurgă la revelaţie. Un astfel de sistem va fi 
în mod necesar imperfect, inadecvat şi incomplet, pentru că metafizicianul este în 
primul rând preocupat de Adevărul însuşi, de Dumnezeu ca principiu al adevărului, 
dar nu este în stare să descopere prin cercetări raţionale pur omeneşti întreaga cu¬ 
noaştere a Adevărului, a lui Dumnezeu, cunoaştere ce îi este necesară omului pentru 
a-şi atinge finalitatea ultimă. Niciun filosof nu poate spune nimic despre finalitatea 
supranaturală a omului ori despre mijloacele supranaturale de a atinge această fina¬ 
litate, şi cum cunoaşterea acestor lucruri este necesară pentru mântuirea omului, 
insuficienţa cunoaşterii filosofice este vădită. Pe de altă parte, incompletudinea şi 
inadecvarea nu sunt tot una cu falsul. Adevărul că Dumnezeu este unul nu este cu 
nimic viciat de faptul că, din punctul de vedere filosofic, nu se poate spune ori cu¬ 
noaşte nimic despre Preasfânta Treime. Adevărul acesta din urmă îl completează 
pe primul, dar primul adevăr nu este fals, chiar privit de unul singur. Dacă filosoful 
afirmă că Dumnezeu este unul, fără a spune nimic despre Treime, pentru că ideea 
de Treime nu o are în minte, sau dacă el cunoaşte doctrina Treimii şi nu crede în ea, 
mulţumindu-se să spună că Dumnezeu este unul, sau dacă îşi expune punctul de 
vedere referitor la Treime, pe care o înţelege greşit, într-un fel incompatibil cu unita¬ 
tea divină, rămâne totuşi adevărată concluzia că Dumnezeu este unul. Desigur, dacă 
filosoful susţine că Dumnezeu este o singură Persoană, atunci el susţine o concluzie 
falsă. Dar dacă spune doar că Dumnezeu este unul şi că este personal, fără să spună 
că Dumnezeu este o singură Persoană, el susţine o concluzie adevărată. Este greu de 
spus cum ar putea ajunge un filosof la concluzia că Dumnezeu este personal, dar, 
cel puţin teoretic, acest lucru este posibil. Dacă nu condamnăm intelectul uman ca 
atare şi dacă nu-i negăm posibilitatea de a ajunge la un adevăr metafizic, trebuie să 
admitem că până şi un filosof păgân poate construi o metafizică adecvată. Sf. Toma 
este departe de a -1 urma pe Sf. Bonaventura atunci când acesta din urmă îl exclude 
pe Aristotel din rândul metafizicienilor. Dimpotrivă, Aristotel este, în ochii lui Toma, 
filosoful prin excelenţă, întruparea capacităţii intelectuale a minţii umane care acţi¬ 
onează fără ajutorul credinţei divine. Sf. Toma ajunge să îl privească într-o manieră 
extrem de „caritabilă” pe Aristotel, ca pe un filosof compatibil cu revelaţia creştină. 

Dacă cineva ar accentua doar acest aspect al atitudinii Sfântului Toma faţă de 
filosofie, s-ar zice că tomismul nu poate adopta în mod coerent o atitudine polemică 
şi ostilă în faţa filosofiei moderne. Dacă cineva ar adopta poziţia lui Bonaventura şi ar 
susţine că metafizicianul nu poate atinge adevărul decât dacă face filosofie în lumina 
credinţei (fără însă ca demonstraţiile filosofice să se bazeze pe premise teologice), 
nu ne putem aştepta decât ca un filosof care refuză supranaturalul sau care acceptă 

religia numai în limitele raţiunii să meargă pe calea pierzaniei. Dar dacă suntem 
pregătiţi să admitem că până şi un filosof păgân poate elabora o metafizică mai mult 
sau mai puţin adecvată, ar fi cu totul nerezonabil să credem că, de-a lungul secole¬ 
lor, gândirea umană nu a scos niciun adevăr la lumină. în consecinţă, se pare că un 
tomist ar trebui să se aştepte să găsească noi iluminări intelectuale în paginile filoso¬ 
filor moderni şi să se apropie de ei cu simpatie şi cu aşteptări pozitive, nu cu rezerve, 
suspiciune sau cu ostilitate. 

Pe de altă parte, deşi atitudinea Sfântului Toma faţă de filosofii păgâni şi faţă de 
Aristotel în particular diferă de cea a Sfântului Bonaventura, nu ar fi corect să exage¬ 
răm diferenţele dintre ei. Aşa cum am spus deja, Sf. Toma a argumentat de ce este 
potrivit să fie propuse credinţei omului chiar şi acele adevăruri despre Dumnezeu ce 
pot fi descoperite de către raţiune. Unele dintre motivele care susţin argumentaţia sa 
nu sunt tocmai relevante pentru problema pe care am pus-o în discuţie. De exemplu, 
este perfect adevărat că mulţi oameni sunt atât de ocupaţi să-şi câştige pâinea cea 
de toate zilele încât nu au timp să se dedice reflecţiei metafizice, chiar dacă altfel ar 
avea capacitatea de a întreprinde această reflecţie, drept pentru care este de dorit ca 
aceste adevăruri metafizice importante pentru vieţile lor să le fie oferite în credinţă. 
Altfel, ei nu ar ajunge să le cunoască; 1 la fel cum majoritatea nu are nici timpul, nici 
energia să descopere America, dar acceptă că ea există apelând la mărturiile altora. Nu 
rezultă în mod necesar nici că cei care au timpul şi capacitatea să se dedice reflecţiei 
metafizice vor ajunge neapărat la concluzii greşite, decât în măsura în care gândirea 
metafizică este dificilă şi cere o concentrare deosebită, iar „unii oameni”, după cum 
observă Sf. Toma, sunt leneşi. în orice caz, ar trebui să reţinem şi altceva de aici, 2 şi 
anume că, dată fiind failibilitatea judecăţilor intelectului nostru şi intruziunea imagi¬ 
naţiei, falsul se amestecă în general ( plerumque) cu adevărul în concluziile spiritului 
omenesc. Printre concluziile demonstrate în mod veridic, apare uneori (aliquando) 
câte o concluzie falsă care nu a fost demonstrată, ci acceptată în baza unui raţiona¬ 
ment sofistic sau probabil confundată cu o demonstraţie. Rezultatul practic este că 
până şi concluzii sigure nu vor fi acceptate de oameni doar din auzite, mai ales atunci 
când ei îi văd pe filosofi învăţând doctrine diferite şi neputând distinge o doctrină 
bine demonstrată de una care conţine argumente probabile sau sofistice. în mod 
similar, în Summa theologiae, Sf. Toma subliniază că adevărul despre Dumnezeu a 
fost descoperit numai de raţiunea câtorva oameni, „în timp îndelung şi cu amestecul 


1 Contra Gent., 1, 4. 

2 Ibid. 

multor erori”. 1 Când Sfântul spune că este de dorit ca şi acele adevăruri despre Dum¬ 
nezeu care sunt raţional demonstrabile să fie propuse ca obiecte ale credinţei, adică 
să fie acceptate în baza argumentului autorităţii, el pune în evidenţă nevoile practice 
ale celor mai mulţi mai degrabă decât insuficienţa speculativă a metafizicii ca atare, 
dar admite că eroarea este frecvent amestecată cu adevărul, atât din cauza pripei de 
a sări la concluzii cât şi a influenţei pasiunii, emoţiei şi imaginaţiei. E posibil ca el 
să nu fi aplicat această idee lui Aristotel şi să se fi grăbit să-l interpreteze Aristotel 
ca un filosof compatibil cu învăţătura creştină, dar un fapt este cert, şi anume că 
Sf. Toma admite în teorie slăbiciunea intelectului uman în condiţia lui actuală, fără 
să accepte pervertirea sa radicală. Aşadar, Sf. Toma diferă de Sf. Bonaventura, prin 
aceea că admite posibilitatea abstractă - sau faptul concret în cazul lui Aristotel - a 
unei metafizici „adecvate”, elaborate de un filosof păgân, şi refuză să accepte că acest 
sistem metafizic, fiind incomplet, este şi viciat, deşi acceptă că orice sistem metafizic 
independent conţine erori. 

Cred că nu este exagerat să sugerăm că opiniile abstracte ale celor doi s-au crista¬ 
lizat în primul rând în jurul atitudinii faţă de Aristotel. S-ar putea obiecta, desigur, că 
punem carul înaintea boilor, dar teza noastră va părea mai rezonabilă dacă luăm în 
considerare circumstanţele în care cei doi au trăit şi au scris. în acea vreme, creştină¬ 
tatea latină se familiariza pentru prima dată cu un mare sistem filosofic care nu da¬ 
tora nimic creştinismului şi considerat de cei mai fervenţi adepţi, precum Averroes, 
drept ultimul cuvânt al înţelepciunii omeneşti. Importanţa lui Aristotel, profunzimea 
şi claritatea sistemului său sunt factori ce nu puteau fi ignoraţi de filosofii creştini din 
secolul al XlII-lea; dar abordarea şi tratarea lor putea, desigur, să fie foarte diferită. Pe 
de o parte, aşa cum fusese expus de către Averroes, aristotelismul intra în conflict cu 
învăţătura creştină în mai multe puncte importante, astfel că se putea adopta o atitu¬ 
dine ostilă şi nereceptivă faţă de metafizica aristotelică. Cei care adoptau o astfel de 
poziţie, precum Sf. Bonaventura, trebuiau să susţină fie că sistemul lui Aristotel afir¬ 
ma adevărul filosofic, deşi existau lucruri adevărate în filosofie care nu erau adevărate 
în teologie, de vreme ce Dumnezeu poate transgresa logica naturală, fie că metafizica 
lui Aristotel a mers pe o cale greşită. Sf. Bonaventura adoptă cea de a doua poziţie. 
Dar cum poate afirma Bonaventura că Aristotel a mers pe un drum greşit, el, cel mai 
mare constructor de sisteme din lumea antică? Bineînţeles, în virtutea faptului că 
orice filosof independent este sortit să eşueze în punctele importante, pur şi simplu 
că este independent: numai în lumina credinţei creştine se poate elabora un sistem 


1 S.T., Ia, 1,1, in corpore. [tr. rom. p. 40] 

filosofic complet şi satisfăcător, de vreme ce doar în lumina credinţei creştine filoso¬ 
ful poate să-şi deschidă filosofia către revelaţie. Dacă filosoful nu cercetează în această 
lumină, el va încerca să-şi închidă sistemul, iar dacă face asta, îl va şi deforma, mai 
ales în aspectele importante legate de Dumnezeu şi de finalitatea ultimă a omului. 
Pe de altă parte, cei care au văzut în sistemul aristotelic un instrument extraordinar 
de expunere a adevărului şi de punere în relaţie a adevărurilor divine din teologie şi 
filosofie, au admis capacitatea filosofului păgân de a ajunge la adevărul metafizic, cu 
toate că, potrivit interpretării date de Averroes şi alţii, au trebuit să admită şi să explice 
posibilitatea unor erori în anumite părţi din sistemul Filosofului. Aceasta este poziţia 
pe care a adoptat-o Sf. Toma. 

6 . Privind spre secolul al XllI-lea dintr-o perspectivă contemporană, nu observăm 
întotdeauna că Sf. Toma a fost un inovator, că felul în care a adoptat el aristotelismul 
a fost curajos şi „modem”. Sf. Toma se afla în faţa unui sistem ale cărui importanţă şi 
influenţă deveneau din ce în ce mai mari, şi care părea în multe privinţe incompatibil 
cu tradiţia creştină, dar care, desigur, captiva pe mulţi studenţi şi profesori, mai ales la 
Facultatea de Arte din Paris, prin măreţia sa, prin vădita coerenţă şi prin claritatea sa. 
Că Toma de Aquino a luat taurul de coarne şi a utilizat aristotelismul pentru a-şi clădi 
propriul sistem nu e nici pe departe o acţiune obscurantistă. Din contră, acţiunea sa a 
fost extrem de „modernă” şi de o mare însemnătate pentru filosofia scolastică şi pen¬ 
tru istoria filosofiei în general. Dacă unii scolastici de la sfârşitul Evului Mediu şi din 
Renaştere au făcut ca aristotelismul să fie discreditat prin adeziunea obscurantistă la 
toate tezele Filosofului, chiar şi la cele legate de ştiinţe, acest lucru nu are legătură cu 
Sf. Toma; este evident că aceştia nu au fost fideli spiritului gândirii Sfântului. Ori¬ 
cum, Sf. Toma a făcut un serviciu extraordinar gândirii creştine prin folosirea acestui 
instrument, prin interpretarea intr-un sens atât de favorabil, din perspectivă creştină, 
a lui Aristotel. Se înşală cei care afirmă că Sf. Toma nu a avut simţul interpretării 
corecte. Poate că unii nu sunt de acord cu toate interpretările pe care Sfântul le dă 
tezelor lui Aristotel, dar nu încape îndoială că, dat fiind contextul acelor vremuri şi 
sărăcia informaţiilor istorice relevante pe care le-a avut la dispoziţie, Toma rămâne 
unul dintre cei mai riguroşi şi mai subtili comentatori ai lui Aristotel care au existat 
vreodată. 

în concluzie, trebuie să subliniem că, deşi Sf. Toma a adoptat aristotelismul ca 
instrument pentru expunerea propriului său sistem, nu l-a venerat orbeşte pe Filo¬ 
sof, discreditându -1 pe Sf. Augustin în favoarea gânditorului păgân. în teologie, el 
merge pe urmele lui Sfântului Augustin, cu toate că adoptarea filosofiei lui Aristotel 
ca instrument de lucru îl face să sistematizeze, să definească şi să argumenteze logic 
doctrinele teologice într-o manieră cu totul străină atitudinii Sfântului Augustin; în 

filosofie, cu toate că există o legătură directă între sistemul lui şi cel al lui Aristotel, 
Sf. Toma îl interpretează adesea pe Aristotel într-o manieră apropiată de Sf. Augustin 
sau exprimă ideile Sfântului Augustin atunci când vorbeşte de categoriile aristotelice; 
poate că ar fi mai corect să spunem că face cele două lucruri în acelaşi timp. De exem¬ 
plu, atunci când vorbeşte despre cunoaşterea divină şi despre providenţă, Sf. Toma 
interpretează doctrina aristotelică despre Dumnezeu într-un sens care nu exclude 
cunoaşterea pe care Dumnezeu o are despre lume, iar tratând despre ideile divine, 
remarcă faptul că Aristotel l-a criticat pe Platon pentru teza că ideile sunt independen¬ 
te atât faţă de lucrurile concrete, cât şi faţă de intelect. Aceasta implică tacit că el nu 
l-ar fi criticat pe Platon dacă acesta ar fi plasat ideile în mintea lui Dumnezeu. Sigur, 
avem aici o interpretare a lui Aristotel in meliorempartem dintr-o perspectivă teologici 
şi, deşi interpretarea tinde să-i apropie pe Aristotel şi Augustin, este foarte probabil 
ca aceasta să nu fie, de fapt, teoria aristotelică despre cunoaşterea divină. însă despre 
relaţia dintre Sf. Toma şi Aristotel vom vorbi mai târziu. 

CAPITOLUL XXXIII 


SF. TOMA DE AQUINO (3) 

PRINCIPIILE FIINŢEI CREATE 

Motive pentru a începe cu fiinţa corporală - Hilomorfismul - Respingerea rationes 
seminales - Respingerea pluralităţii formelor substanţiale - Restrângerea compoziţiei 
hilomoifice la substanţele corporale - Act ţi potenţă - Esenţă ţi existenţă. 


1. În Summa theologiae, operă care, după cum îi indică numele, este un compendiu 
teologic, prima problemă filosofică pe care Sf. Toma o tratează este cea a existenţei lui 
Dumnezeu, după care ia în discuţie natura lui Dumnezeu şi apoi pe cea a Persoanelor 
divine, trecând după aceea la problema Creaţiei. în mod similar, în Summa contra 
Gentiles, care aduce mai mult a tratat filosofic (deşi nu poate fi considerată un simplu 
tratat filosofic, de vreme ce tratează şi teme pur dogmatice cum ar fi Treimea şi în¬ 
truparea), Sf. Toma începe tot cu problema existenţei lui Dumnezeu. Ar putea părea 
firesc să începem expunerea filosofiei Sfântului Toma cu demonstraţiile pe care el le 
construieşte pentru existenţa lui Dumnezeu; dar, în afara faptului (menţionat intr-un 
capitol anterior) că Sf Toma însuşi a afirmat că partea filosofiei referitoare la Dumne¬ 
zeu vine după celelalte ramuri ale filosofiei, demonstraţiile în sine au nevoie de nişte 
principii şi concepte fundamentale, şi chiar Sf Toma a compus De ente et essentia, 
de exemplu, înainte de a fi scris cele două Summae. Aşadar, în niciun fel nu ar fi 
potrivit să începem direct cu demonstraţiile existenţei lui Dumnezeu. Gilson însuşi, 
care insistă că modul firesc de a expune filosofia Sfântului Toma este în conformitate 
cu ordinea adoptată de acesta în Summae, începe şi el prin discutarea anumitor idei 
şi principii de bază. Pe de altă parte, ne-ar fi greu să discutăm întreaga metafizică a 
Sfântului Toma şi toate acele idei care sunt presupuse explicit sau implicit în teologia 
sa naturală: trebuie să restrângem cadrul discuţiei. 

Pentru un cititor modem, familiarizat cu problemele şi cursul filosofiei moderne, 
poate părea normal să începem cu o discuţie asupra teoriei Sfântului Toma despre cu¬ 
noaştere şi să ne întrebăm dacă Sfântul aduce o justificare epistemologică posibilităţii 
cunoaşterii metafizice. însă, deşi Sf. Toma a avut cu siguranţă o „teorie a cunoaşte¬ 
rii”, el nu a trăit după Kant, iar problema cunoaşterii nu avea în filosofia timpului său 
poziţia pe care avea să o ocupe în vremuri mai apropiate de noi. Eu consider că punc¬ 
tul natural de pornire al unei discuţii asupra filosofiei tomiste este o discuţie asupra 

substanţelor corporale. Până la urmă, Sf. Toma afirmă explicit că obiectul nemijlocit 
şi firesc intelectului omenesc în această viaţă îl constituie esenţa lucrurilor corporale. 
Principiile şi noţiunile fundamentale presupuse de teologia naturală nu sunt înnăs¬ 
cute, spune el, ci dobândite prin reflecţie asupra şi abstracţie din experienţa noastră 
cu privire la obiectele concrete; de aceea, pare logic să fie dezvoltate mai întâi aceste 
noţiuni şi principii fundamentale, aplecându-ne asupra substanţelor corporale. De¬ 
monstraţiile oferite de Sf. Toma în sprijinul existenţei lui Dumnezeu sunt aposteriori. 
Ele pornesc dinspre lucrurile create către Dumnezeu: natura lucrurilor create, lipsa 
autosuficienţei in ceea ce priveşte obiectele nemijlocite ale experienţei, este cea care 
relevă existenţa lui Dumnezeu. Mai mult, nu putem să obţinem prin lumina naturală 
a raţiunii decât acea cunoaştere a lui Dumnezeu ce poate fi atinsă prin reflecţia asupra 
lucrurilor create şi a relaţiei lor cu El. Luând acestea în considerare, ar părea „firesc” 
să încep expozeul asupra filosofiei tomiste cu o discuţie despre obiectele concrete ale 
experienţei, al căror studiu ne duce către acele principii fundamentale ce ne conduc, 
la rândul lor, la dezvoltarea unor demonstraţii pentru existenţa lui Dumnezeu. 

2. în privinţa substanţelor corporale, Sf. Toma adoptă de la bun început poziţia 
simţului comun, şi anume că există o multitudine de substanţe. Cunoaşterea minţii 
omeneşti este dependentă de experienţa senzorială, iar primele obiecte concrete pe 
care mintea le cunoaşte sunt obiectele materiale cu care interacţionează prin inter¬ 
mediul simţurilor. Reflecţia asupra acestor obiecte conduce dintr-o dată mintea la 
formarea unei distincţii, sau mai degrabă la descoperirea unei distincţii în obiectele 
în sine. Dacă mă uit primăvara pe fereastră, văd mesteacănul cu frunzele sale verzi 
şi fragede, pe când toamna văd că frunzele şi-au schimbat culoarea, deşi în parc este 
acelaşi mesteacăn. Mesteacănul este, din punct de vedere al substanţei, acelaşi, fie 
iarnă, fie vară, dar culoarea frunzelor sale nu este aceeaşi: culoarea se schimbă, fără 
ca mesteacănul să se schimbe substanţial. în mod similar, dacă mă duc în pădure, 
într-un an văd molizii ca pe nişte copaci mici, proaspăt plantaţi; mai târziu, îi văd ca 
pe nişte copaci mai mari. Dimensiunile lor s-au schimbat, dar tot molizi sunt. Vacile 
de pe câmp pe care le văd când într-un loc, când în altul, când într-o poziţie, când 
într-alta, stând în picioare sau culcate, păscând iarbă, rumegând sau dormind, făcând 
acum un lucru, apoi altul, fie că sunt mulse, fie că sunt plouate, fie că sunt mânate, 
sunt aceleaşi vaci tot timpul. Astfel, reflecţia ajută mintea să distingă între substanţă 
şi accident, precum şi între diferitele tipuri de accidente; Sf. Toma acceptă doctrina 
aristotelică a celor zece categorii de substanţe şi a celor nouă categorii de accidente. 

Până aici, reflecţia ne-a dus numai până la ideea de schimbare accidentală şi la 
noţiunea de categorii: dar reflecţia ulterioară va introduce mintea într-un nivel mai 
profund al constituirii fiinţei materiale. Atunci când vaca mănâncă iarbă, iarba nu 

mai este ceea ce era pe câmp, ci devine altceva prin asimilare; pe de altă parte, nu în¬ 
cetează pur şi simplu să fiinţeze, ci ceva rămâne în procesul de schimbare. Schimba¬ 
rea este substanţială, de vreme ce iarba însăşi este transformată, nu numai culoarea 
sau forma ei, iar analiza schimbărilor de substanţă conduce mintea către discernerea 
a două elemente, un element comun ierbii şi cărnii aflate în devenire şi un alt ele¬ 
ment care conferă acelui ceva determinarea, caracterul substanţial, facându-1 să fie 
mai întâi iarbă şi apoi came de vacă. Mai mult, în ultimă instanţă, putem concepe că o 
substanţă corporală se poate transforma într-o alta, nu neapărat direct sau nemijlocit, 
bineînţeles, dar cel puţin indirect şi mijlocit, după o serie de schimbări. Ajungem ast¬ 
fel, pe de-o parte, la ideea unui substrat permanent al schimbărilor, care, atunci când 
este luat în considerare în sine, nu poate fi numit cu numele vreunei substanţe definite, 
iar pe de altă parte, la ideea unui element determinant. Primul element este „mate¬ 
ria primă”, substratul nedeterminat al schimbării substanţelor, iar al doilea forma 
substanţială, care face ca substanţa să fie ceea ce este, o plasează într-o clasă anume 
şi o determină astfel ca iarbă, vacă, oxigen, hidrogen sau orice altceva. Astfel, fiecare 
substanţă materială este compusă din materie şi formă. 

Sf. Toma acceptă, aşadar, doctrina aristotelică a compoziţiei hilomorfice a sub¬ 
stanţelor materiale, definind materia primă ca pură potenţă, iar forma substanţială 
ca act prim al corpului fizic, „act prim” însemnând principiul care plasează corpul 
într-o clasa specifică şi îi determină esenţa. Materia primă este potenţă pentru toate 
formele ce pot fi forme ale unor corpuri, însă, luată în sine, nu are nicio formă, este 
potenţialitate pură: ea este, după cum a spus Aristotel, nec quid nec quantum nec quale 
nec aliud quidquam eorum quibus determinatur ens . 1 Din acest motiv, materia primă 
nu poate exista de sine stătătoare, pentru că ar fi contradictoriu să vorbim de o fiinţă 
care există fără act sau formă: de aceea, ea nu precedă temporal vorbind forma, ci a 
fost creată împreună cu aceasta. 2 Sf. Toma este, astfel, destul de clar asupra faptului 
că numai substanţele concrete, compoziţiile individuale de formă şi materie, există 
cu adevărat în lumea materială. însă, cu toate că este de acord cu Aristotel în negarea 
unei existenţe separate a universaliilor (deşi vom vedea că trebuie să avem rezerve 
faţă de această afirmaţie), el îl urmează pe Aristotel şi în afirmaţia că forma trebuie 
să fie individuată. Forma este elementul universal, cel care plasează un obiect într-o 
clasă, într-o specie, facându-1 să fie un cal, un ulm sau un fier: ea are nevoie, astfel, să 
fie individuată, pentru a deveni forma unei substanţe particulare. Care este principiul 


1 In 7 Metaf., lectio 2. [„nici ce, nici cât, nici ce fel, nici orice altceva din cele care determină 
fiinţa”, 1b. lat.] 

2 S.T., Ia, 66, 1, in corpore. 

individuării? El poate fi numai materia. Dar materia în sine este numai potenţa pură: 
nu are determinările necesare pentru a individua forma. Caracteristicile accidentale 
ale cantităţii sunt posterioare din punct de vedere logic compoziţiei hilomorfice a 
substanţei. Prin urmare, Sf. Toma a fost obligat să spună că principiul individuării 
este materia signata quantitate,' în sensul că materia are nevoie de o determinare can¬ 
titativă, pe care o primeşte din uniunea cu forma. Aceasta este o noţiune dificil de 
înţeles, deoarece deşi materia, nu forma, stă la baza multiplicării cantitative, materia 
în sine nu are o determinare cantitativă: avem aici, de fapt, o relicvă a elementului 
platonician din gîndirea aristotelică. Aristotel a criticat şi a respins teoria platoniciană 
a formelor, dar pregătirea sa platoniciană l-a influenţat în asemenea măsură, încât a 
ajuns să afirme că forma, fiind în sine universală, necesită individuare, iar Sf. Toma 
l-a urmat în această privinţă. Bineînţeles, Sf. Toma nu s-a gîndit la forme ca eristînd 
mai întâi separat şi apoi fiind individuate, deoarece formele obiectelor sensibile nu 
există într-o stare anterioară temporal substanţelor compuse; însă ideea individuării 
se datorează cu siguranţă modului platonician de a gândi şi de a vorbi despre forme: 
Aristotel a înlocuit noţiunea de formă „transcendentă" exemplară cu cea de formă 
imanentă substanţială, dar niciun istoric nu poate închide ochii în faţa moştenirii 
platoniciene din gândirea lui Aristotel şi, prin consecinţă, din cea a Sfântului Toma. 

3. Drept consecinţă logică a tezei că materia primă ca atare este potenţă pură, Sf. 
Toma respinge teoria augustiniană cu privire la rationes seminales : 1 2 acceptarea acestei 
teorii ar însemna, într-un fel, să atribuim act unui lucru lipsit în sine de orice act. 3 
Formele non-spirituale sunt extrase din potenţialitatea materiei sub acţiunea unui 
agent eficient, dar ele nu există înainte în materia primă ca forme înnăscute. Agen¬ 
tul, bineînţeles, nu acţionează asupra materiei prime ca atare, deoarece aceasta nu 
poate exista de sine stătătoare; însă el schimbă în aşa fel dispoziţiile unei substanţe 
corporale date încât creează nevoia unei noi forme. Schimbarea presupune astfel, 
atât pentru Toma, cât şi pentru Aristotel, o „lipsă” sau nevoia unei noi forme, pe care 
substanţa nu a primit-o încă, dar pe care o „cere", în virtutea modificărilor produse 
în ea de agent. Apa, de exemplu, se află într-o stare de potenţă de a deveni abur, dar 


1 „materia structurată de cantitate" (lb. lat., n.r.). 

2 In 2 Sent., 18,1, 2. 

3 Desigur, Sf. Toma a folosit termenul rationes seminales, numai că prin acesta el se referea 
la forţele active ale obiectelor concrete, de exemplu, la forţa activă care controlează geneza 
lucrurilor vii şi o restrânge la aceleaşi specii, nu la doctrina conform căreia ar exista forme 
înnăscute în materia primă. Această ultimă teorie el fie a respins-o, fie a afirmat că nu se 
potrivea cu învăţăturile Sfântului Augustin (cf. loc."cit., S.T., Ia, 115, 2; De Veritate, 5, 9, ai 8 
şi ad 9). 

nu va deveni abur până când nu va fi încălzită până la un anume punct de un agent 
extern, moment în care se dezvoltă o nevoie faţă de forma de abur, nevoie care nu îşi 
are originile în afară, ci în potenţa materiei. 

4. Aşa cum Sf. Toma a respins vechea teorie cu privire la rationes seminales, a 
respins şi teoria pluralităţii formelor substanţiale în substanţele compuse, afirmând 
unicitatea formei substanţiale în fiecare substanţă. în Comentariul său la Sentinţe, 
Sf. Toma pare să accepte ideea de forma corporeitatis ca prima formă substanţială din 
substanţa materială; 1 dar chiar dacă a acceptat asta la început, cu siguranţă a respins-o 
ulterior. în Contra Gentiles , 2 el susţine că, dacă prima formă constituie substanţa ca 
substanţă, formele următoare apar în ceva ce este deja hoc aliquid in adu, ceva ce 
subzistă în mod real, astfel încât nu pot fi mai mult decât nişte forme accidentale. în 
mod asemănător, el argumentează împotriva teoriei lui Avicebron, 3 4 arătând că numai 
prima formă poate fi forma substanţială, de vreme ce ea conferă caracterul de sub¬ 
stanţă, iar rezultatul este că alte forme, apărând într-o substanţă deja constituită, ar fi 
accidentale. (Implicaţia necesară este, bineînţeles, că forma substanţială in-formează 
în mod direct materia primă.) Această teză a generat numeroase reacţii adverse, fiind 
stigmatizată ca o inovaţie periculoasă, când ne vom ocupa de controversa în care a 
intrat Sf. Toma din cauza propriului său aristotelism. 

5. Compoziţia hilomorfică a substanţelor materiale a fost restrânsă de Sf. Toma la 
lumea corporală: el nu a extins-o, precum Sf. Bonaventura, la lucrurile create necor¬ 
porale, la îngeri. Existenţa îngerilor era considerată de Sf. Toma demonstrabilă raţio¬ 
nal, nu numai prin revelaţie, deoarece existenţa lor este cerută de caracterul ierarhic 
al scării fiinţei. Putem discerne ordinele ascendente sau rangurile formelor pornind 
de la formele substanţelor inorganice, trecând prin formele vegetative, formele iraţio¬ 
nale, sensibile ale animalelor, sufletul raţional al omului, până la Actul pur şi infinit, 
Dumnezeu; dar există o lacună în această ierarhie. Sufletul raţional al omului este 
creat, finit şi întrupat, pe când Dumnezeu e necreat, infinit şi spirit pur: în aceste 
condiţii, este rezonabil să credem că între sufletul uman şi Dumnezeu există forme 
spirituale finite şi create, dar care nu au trup. în vârful scării se află simplitatea abso¬ 
lută a lui Dumnezeu: în vârful lumii corporale se află fiinţa umană, parţial spirituală 
şi parţial corporală: de aceea, trebuie să mai existe între om şi Dumnezeu fiinţe com¬ 
plet spirituale, dar care nu posedă simplitatea absolută a Divinităţii.'* 


1 Cf. In 1 Sent., 8, 5, 2; 2 Sent., 3, 1, 1. 

2 4,81. 

3 Quodlibet, II, 5, 5, in corpore. 

4 Cf. De spirit, creat., 1, 5. 

Acest gen de argumentaţie nu era nou: fusese utilizat şi în filosofi a greacă, de Po- 
sidonius, de pildă. Sf. Toma a fost influenţat şi de doctrina aristotelică a inteligenţelor 
separate asociate cu mişcarea sferelor, această viziune astronomică apărând în filoso- 
fia lui Avicenna, cu care Sf. Toma era familiarizat; dar argumentul care a cântărit cel 
mai greu pentru el a fost cel extras din exigenţele ierarhiei fiinţei. Aşa cum a distins 
între diferitele grade ale formelor în general, el a distins şi între diferitele „coruri” de 
îngeri, în funcţie de obiectul cunoaşterii lor. Cei care cunosc cel mai bine divinitatea 
lui Dumnezeu în sine şi sunt însufleţiţi de iubire sunt serafimii, „corul” cel mai înalt, 
pe când cei însărcinaţi cu providenţa divină faţă de anumite creaturi, de exemplu, faţă 
de anumiţi oameni, sunt îngerii în cel mai restrâns sens al cuvântului, „corul” de pe 
ultima treaptă. Corul însărcinat, printre altele, cu mişcările corpurilor celeste (cauze 
universale ce influenţează această lume) este cel al Virtuţilor. Astfel, Sf. Toma nu a 
postulat existenţa îngerilor numai pentru a explica mişcarea sferelor. 

îngerii există; dar mai rămâne de aflat dacă au o compoziţie hilomorfică. Sf. Toma 
afirmă că nu este aşa. El arată că îngerii trebuie să fie pur imateriali, de vreme ce sunt 
inteligenţe asociate cu obiecte imateriale, iar locul lor în ierarhia fiinţelor presupune 
o imaterialitate deplină. 1 Mai mult, având în vedere că Sf. Toma vorbeşte despre o 
nevoie de cantitate a materiei (care s-ar putea să nu se potrivească cu caracterul ei 
de potenţă pură), el nu poate în niciun caz să le atribuie îngerilor o compoziţie hi¬ 
lomorfică. Sf. Bonaventura, de exemplu, a susţinut că îngerii trebuie să fie compuşi 
hilomorfic, fiindcă altfel ar fi act pur, or numai Dumnezeu este act pur; dar Sf. Toma 
argumentează pentru teza contrară, arătând că distincţia dintre esenţă şi existenţă în 
cazul îngerilor este suficientă pentru a demonstra contingenţa lor şi diferenţa radica¬ 
lă dintre ei şi Dumnezeu. 2 Voi reveni asupra acestei distincţii. 

O consecinţă a negării compoziţiei holimorfice a îngerilor este negarea multiplici¬ 
tăţii îngerilor în cadrul unei singure specii, de vreme ce materia este principiul indivi- 
duării, iar în cazul îngerilor nu există materie. Fiecare înger este formă pură: de aceea, 
fiecare înger trebuie să consume capacitatea propriei specii şi să fie propria sa specie. 
Corurile de îngeri, atunci, nu reprezintă tot atâtea specii de îngeri; ele constituie o 
ierarhie angelică, în care distincţia se face nu potrivit speciei, ci din punctul de vedere 
al funcţiei. Există atâtea specii câţi îngeri sunt. Este interesant să ne amintim că Aris- 
totel, când discută în Metafizica despre o pluralitate de lucruri mişcătoare, despre inte¬ 
ligenţe separate, se întreabă cum poate fi acest lucru posibil dacă materia este princi- 


1 S.T., Ia, 50, 2; De spirit, creat., 1,1. 

2 De spirit, creat., 1, 1; S.T., Ia, 50, 2, ad 3: Contra Gent., 2, 30; Quodlibet 9, 4,1. 

piui individuării, dar nu oferă vreo soluţie la această problemă. Dacă Sf. Bonaventura, 
admiţând compoziţia hilomorfică a îngerilor, a putut să vorbească despre multiplicita¬ 
tea lor în cadrul speciilor, Sf. Toma, dat fiind că, pe de-o parte, susţine că materia este 
principiul individuării, iar pe de altă parte, neagă prezenţa acesteia la îngeri, este nevo¬ 
it să nege această multiplicitate. In consecinţă, pentru Sf. Toma, inteligenţele devin cu 
adevărat universalii separate - bineînţeles, nu în sensul unor concepte ipostaziate. De 
altfel, una dintre descoperirile lui Aristotel a fost aceea că o formă separată trebuie să 
fie inteligentă, cu toate că nu a reuşit să vadă legătura istorică dintre propria sa teorie 
a inteligenţelor separate şi teoria platonică a formelor separate. 

6 . Stabilirea compoziţiei hilomorfice a substanţelor materiale relevă în acelaşi 
timp caracterul esenţialmente schimbător al acestor substanţe. Desigur, schimbările 
nu au loc la întâmplare, ci în funcţie de un anume ritm (astfel, nu ne putem aştep¬ 
ta ca o substanţă dată să devină imediat orice altă substanţă am dori, de vreme ce 
schimbările sunt ghidate şi influenţate de cauze generale, precum corpurile cereşti); 
iar schimbările de substanţă nu pot avea loc decât în corpuri, şi numai materia, sub¬ 
stratul schimbării, le face posibile. Pe baza principiului preluat de Sf. Toma de la 
Aristotel, conform căruia ceea ce se schimbă sau se mişcă este schimbat sau mişcat 
de „altceva”, ab alio, cineva ar putea imediat argumenta, pornind de la schimbările 
din lumea corporală, că există un Mişcător nemişcat, bazându-se pe principiul că un 
regres infinit în ordinea dependenţei este imposibil; dar înainte de a trece la demon¬ 
strarea existenţei lui Dumnezeu pe baza naturii, trebuie mai întâi să pătrundem mai 
adânc în constituţia fiinţei finite. 

Compoziţia hilomorfică este restrânsă de Sf. Toma la lumea corporală; dar există o 
distincţie şi mai importantă, pentru care distincţia dintre formă şi materie reprezintă 
doar o ilustraţie. Materia primă este, aşa cum am văzut, potenţă pură, pe când forma 
este act, astfel încât distincţia dintre materie şi formă este o distincţie între potenţă 
şi act, dar această din urmă distincţie are o mai mare aplicabilitate decât prima. în 
îngeri nu există materie, dar există potenţă. (Sf. Bonaventura argumenta că, de vre¬ 
me ce materia este potenţă, materia poate exista în îngeri. El a fost, astfel, nevoit să 
admită forma corporeitatis, pentru a distinge materia corporală de materie în general. 
Sf. Toma, pe de altă parte, deorece afirmă că materia este potenţă pură, însă îi nea¬ 
gă prezenţa în cazul îngerilor, este nevoit să atribuie materiei o nevoie de cantitate, 
dobândită prin formă. în mod clar, ambele viziuni au problemele lor.) îngerii se pot 
schimba, performând acte de intelect şi de voinţă, chiar dacă nu se pot schimba sub¬ 
stanţial: de aceea, ei posedă o anumită potenţă. Distincţia dintre potenţă şi act parcur¬ 
ge, astfel, întreaga creaţie, pe când distincţia dintre formă şi materie există numai în 
creaţia corporală. Astfel, pe baza principiului că trecerea de la potenţă la act cere un 

principiu care este în sine un act, ar trebui să ne aflăm în postura de a argumenta în 
favoarea existenţei Actului pur, Dumnezeu, pornind de la distincţia fundamentală ce 
străbate întreaga creaţie; mai întâi, trebuie să privim, însă, fundamentul potenţei ca 
aparţinând îngerilor. Să mai menţionăm în treacăt că distincţia dintre potenţă şi act 
este menţionată de Aristotel în Metafizica. 

7. Am văzut că Sf. Toma a restrâns compoziţia hilomorfică la substanţa corpo¬ 
rală; dar există o compoziţie mai profundă care in-formează fiecare fiinţă finită. O 
fiinţă finită este o fiinţă întrucât există, sau posedă existenţă: substanţa este ceea ce 
este sau are fiinţă, iar „existenţa este aceea în virtutea căreia o substanţă este numită 
o fiinţă.” 1 Esenţa fiinţei corporale este substanţa compusă din materie şi formă, pe 
când esenţa unei fiinţe finite imateriale este doar forma; dar existenţa (esse) este cea 
prin care o substanţă materială sau imaterială este o fiinţă reală (ens), existenţa fiind 
pentru esenţă ceea ce actul este pentru potenţă. Compoziţia actului şi a potenţei se 
găseşte, prin urmare, în orice fiinţă finită, nu doar în fiinţele corporale. Nicio fiinţă 
finită nu există în mod necesar; ea posedă existenţă, care diferă de esenţă aşa cum 
actul diferă de potenţă. Forma determină sau completează în sfera esenţei, dar ceea 
ce actualizează esenţa este existenţa. „în substanţele intelectuale care nu sunt com¬ 
puse din materie şi formă (în ele forma este o substanţă subzistentă), forma este cea 
care este; dar existenţa este actul prin care forma este; şi din această cauză există in 
ele doar o singură compoziţie de act şi potenţă, adică cea de substanţă şi existenţă 
(...) Totuşi, la substanţele compuse din formă şi materie, există o compoziţie dublă 
de act şi potenţă, prima fiind o compoziţie în substanţa însăşi, compusă din formă şi 
materie, cea de-a doua, o compoziţie a substanţei însăşi, care deja este compusă, cu 
existenţa. Această a doua compoziţie poate fi numită o compoziţie a quod essi şi esse, 
sau a quod est şi quo est ." 1 Aşadar, existenţa nu este nici materie, nici formă, nu este 
nici esenţă, nici parte a unei esenţe, ci este actul prin care esenţa este sau are fiinţă. 
„Esse denotă un anume act; pentru că un lucru nu este considerat a fi (esse) prin faptul 
că este în potenţă, ci prin faptul că este în act.” 3 Nefiind nici materie, nici formă, nu 
poate fi nicio formă substanţială sau accidentală; ea nu aparţine sferei esenţei, ci este 
cea prin care formele sunt. 

A existat o intensă dezbatere în Şcoli în jurul întrebării dacă Sf. Toma a considerat 
distincţia dintre esenţă sau existenţă ca fiind reală sau doar conceptuală. în mod clar, 
răspunsul la această problemă depinde foarte mult de sensul dat expresiei „distincţie 


1 Contra Gent., 2, 54. 

1 Ibid. 

3 Ibid., 1, 22. 

reală”. Dacă prin distincţie reală se înţelege distincţia dintre două lucruri care pot Fi 
separate unul de celălalt, atunci, în mod sigur, Sf. Toma nu a afirmat că există o dis¬ 
tincţie reală între esenţă şi existenţă, care nu sunt două obiecte separabile fizic. Egidio 
Romano avea o astfel de poziţie, considerând că distincţia este una fizică; pentru 
Sf. Toma însă, distincţia este metafizică, esenţa şi existenţa fiind cele două princi¬ 
pii metafizice constitutive ale oricărei fiinţe finite. Totuşi, dacă prin distincţie reală 
se înţelege o distincţie obiectivă, independentă de mintea noastră, atunci, în opinia 
mea, nu numai că Sf. Toma a susţinut că distincţia dintre esenţă şi existenţă este de 
această natură, ci a considerat-o esenţială pentru sistemul său, dându-i o foarte mare 
importanţă. Sf. Toma vorbeşte despre esse ca adveniens extra, în sensul că vine de la 
Dumnezeu, cauza existenţei; esse este act, diferit de potenţa pe care o actualizează. 
Numai în Dumnezeu, insistă Sf. Toma, sunt esenţa şi existenţa identice: Dumnezeu 
există în mod necesar tocmai pentru că esenţa Sa este existenţă; toate celelalte lucruri 
primesc sau „participă la" existenţă, or ceea ce primeşte trebuie să fie diferit de ceea 
ce este primit. 1 Din faptul că Sf. Toma argumentează pentru ideea că acela a cărui 
existenţă este diferită de esenţă trebuie să îşi fi primit existenţa de la un altul, şi că 
numai pentru Dumnezeu este valabil că existenţa Sa nu este diferită de sau alta decât 
esenţa Sa, decurge, în opinia mea, că el priveşte distincţia dintre esenţă şi existenţă 
ca fiind obiectivă şi independentă de minte. „A treia cale” de a demonstra existenţa 
lui Dumnezeu pare, de altfel, să presupună o distincţie reală între esenţă şi existenţă 
în lucrurile finite. 

Existenţa determină esenţa în sensul că este act şi prin ea esenţa are fiinţă; dar, 
pe de altă parte, ca act, ea este determinată de esenţă, ca potenţă, să fie existenţa unui 
anume fel de esenţă. 2 Totuşi, nu trebuie să ne închipuim că esenţa a existat înainte de 
a primi existenţă (ceea ce ar fi o contradicţie în termeni) sau că există un fel de exis¬ 
tenţă neutră care nu este existenţa niciunui lucru în particular până când se uneşte 
cu esenţa: cele două principii nu sunt două lucruri fizice, unite împreună, ci principii 
constitutive, create simultan ca principii ale unei fiinţe particulare. Nu există esenţă 
fără existenţă şi nici existenţă fără esenţă; cele două sunt create împreună, iar dacă 
existenţa încetează, esenţa concretă încetează să mai fie. Existenţa nu este, deci, ceva 
accidental pentru fiinţa finită: este aceea prin care fiinţa finită este fiinţă. Dacă recur¬ 
gem la imaginaţie, vom gândi esenţa şi existenţa ca două lucruri sau două fiinţe; însă 
problemele de înţelegere a doctrinei Sfântului Toma cu privire la acest subiect provin 


1 Cf. S.T., Ia, 3, 4; Contra Gent., 1, 22. 

2 De Potentia, 7, 2, ad 9. 

tocmai din folosirea imaginaţiei şi din presupunerea că, dacă el a susţinut o distincţie 
reală între cele două, trebuie să fi conceput această distincţie în sensul exagerat şi 
înşelător în care a conceput-o Egidio Romano. 

Filosofii musulmani discutaseră deja relaţia dintre existenţă şi esenţă. Alfarabi, de 
exemplu, observase că analiza esenţei unui obiect finit nu va releva existenţa acestuia. 
Daca ar fi aşa, atunci ar fi suficient să ştii ce este natura umană pentru a şti că omul 
există, ceea ce nu este adevărat. Prin urmare, esenţa şi existenţa sunt distincte, iar 
Alfarabi a tras de aici concluzia, oarecum nefericită, că existenţa este un accident al 
esenţei. Avicenna l-a unnat pe Alfarabi în această privinţă. Cu toate că Sf. Toma nu 
priveşte existenţa ca pe un „accident”, în De ente et essentia îi urmează pe Alfarabi 
şi Avicenna în modul lor de a analiza distincţia. Tot ce nu aparţine conceptului de 
esenţă vine către acesta din afară (adveniens extra) şi formează o compoziţie cu el. 
Nicio esenţă nu poate fi concepută fără acel lucru ce face parte din esenţă; dar orice 
esenţă finită poate fi concepută fără a include existenţa în esenţă. Pot concepe „om” 
sau „pasăre phoenix” şi, totuşi, să nu ştiu dacă există în natură. Ar fi, totuşi, o greşea¬ 
lă să îl interpretăm pe Sf. Toma în sensul că el ar fi susţinut că esenţa, înainte de a 
primi existenţa, ar fi ceva în sine, cu o existenţă proprie diminuată, ca să spunem aşa; 
esenţa există doar prin existenţă şi existenţa creată este întotdeauna existenţa unui fel 
sau altul de esenţă. Existenţa creată şi esenţa apar împreună şi, deşi cele două prin¬ 
cipii constitutive sunt distincte obiectiv vorbind, existenţa este cea fundamentală. De 
vreme ce existenţa creată este un act de potenţă, cea din urmă nu are altă actualitate 
în afara existenţei, care „dintre toate lucrurile este cea mai perfectă” şi „perfecţiunea 
perfecţiunilor”.* 

Sf. Toma descoperă astfel că în inima tuturor lucrurilor finite există o anume 
instabilitate, o contingenţă sau non-necesitate, care ne duce imediat la existenţa unei 
Fiinţe care este sursa existenţei finite, autoarea compoziţiei dintre esenţă şi existenţă 
şi care nu poate fi compusă Ea însăşi din esenţă şi existenţă, ci trebuie să aibă exis¬ 
tenţa ca însăşi esenţa sa, existând în mod necesar. Ar fi, deci, nedrept să îl acuzăm pe 
Francisco Suarez (1548-1617) şi pe alţi scolastici care au respins „distincţia reală” că ar 
fi negat prin aceasta caracterul contingent al fiinţei finite (Suarez a respins ideea unei 
distincţii reale între esenţă şi existenţă şi a susţinut că obiectul finit este limitat, fiind 
ah alio). dar eu personal nu am nicio îndoială că Sf. Toma însuşi a susţinut doctrina 
distincţiei reale, cu condiţia ca aceasta să nu fie interpretată aşa cum a facut-o Egidio 


' C. 4. (trad. rom. Despre fiind şi esenţă, trad. de Eugen Munteanu, ediţie bilingvă, ed. a Il-a 
revăzută, Iaşi, Ed. Polirom, 2008, pp. 76-89.] 

1 De Potentia, 7, 2, ad 9. 

Romano. Pentru Sf. Toma, existenţa nu este o stare a esenţei, ci este cea care pune 
esenţa într-o stare de actualitate. 

Se poate obiecta că am evitat adevărata problemă legată de acest subiect: în ce 
sens precis este distincţia dintre esenţă şi existenţă una obiectivă şi independentă 
de minte? Sf. Toma nu şi-a formulat însă doctrina într-o manieră care să evite orice 
controverse de interpretare. Totuşi, mi se pare evident că el a susţinut că distincţia 
dintre esenţă şi existenţă este o distincţie obiectivă între două principii metafizice 
care constituie întreaga fiinţă a lucrului creat, unul dintre aceste principii, mai precis 
existenţa, funcţionând pentru celălat, adică pentru esenţă, ca actul pentru potenţă. Şi 
nu văd cum Sf Toma ar fi putut atribui atâta importanţă câtă i-a atribuit acestei dis¬ 
tincţii, dacă nu ar fi crezut că este o distincţie „reală”. 

CAPITOLUL XXXIV 


SF. TOMA DE AQUINO (4) 

DEMONSTRAŢIILE EXISTENŢEI LUI DUMNEZEU 

Nevoia de demonstraţii - Argumentul Sfântului Anselm - Posibilitatea demonstraţiilor 
- Primele trei demonstraţii - A patra demonstraţie - Demonstraţia pe baza finalităţii - 

Centralitatea celei de-a treia căi. 


1. Înainte de a expune propriu-zis demonstraţiile existenţei lui Dumnezeu, Sf. Toma a 
încercat să demonstreze că reunirea unor astfel de argumente nu e o chestiune super¬ 
fluă sau inutilă, de vreme ce ideea existenţei lui Dumnezeu nu este, la drept vorbind, 
o idee înăscută, după cum nici propoziţia „Dumnezeu există” nu este opusul a ceea 
ce este de neconceput şi de negândit. într-adevăr, pentru noi, care trăim într-o lume 
în care ateismul este ceva obişnuit, în care filosofii puternice şi influente elimină sau 
„distrug" noţiunea de Dumnezeu, în care mulţi bărbaţi şi femei sunt educaţi fără a 
crede în Dumnezeu, pare natural să credem că existenţa lui Dumnezeu are nevoie să 
fie demonstrată. Kierkegaard şi acei filosofi şi teologi care l-au urmat poate că au res¬ 
pins teologia naturală în sensul ei obişnuit; însă, la drept vorbind, noi nici măcar nu 
putem concepe ca existenţa lui Dumnezeu să fie privită drept per se notum, aşa cum o 
numeşte Sf. Toma. Toma nu a trăit însă într-o lume în care ateismul teoretic era ceva 
obişnuit şi s-a simţit obligat să discute nu numai tezele unor gânditori creştini tim¬ 
purii, ce păreau să susţină că omul posedă o cunoaştere înnăscută a lui Dumnezeu, ci 
şi faimosul argument al Sfântului Anselm, care a încercat să arate că inexistenţa lui 
Dumnezeu nu poate fi concepută. Astfel, în Summa theologiae / Sf. Toma răspunde 
într-un articol la întrebarea utrum Deum esse sit per se notum , 1 2 3 iar în alte două capitole 
din Summa contra Gentiles 3 ia în considerare de opinione dicentium quod Deum esse 
demonstrări non potest, quum sit per se notum . 4 


1 Ia, 2,1. 

2 „dacă Dumnezeu poate fi cunoscut prin sine" (lb. lat., n.r.). 

3 1 , IO-II. 

4 „despre opinia celor care susţin că existenţa lui Dumnezeu nu se poate demonstra, fiindcă 
este cunoscută prin sine” (lb. lat., n.r.). 

Sf. Ioan Damaschin 1 afirmă omul posedă o cunoaştere înnăscută a lui Dumnezeu; 
Sf. Toma arată însă că această cunoaştere naturală a lui Dumnezeu este vagă şi confu¬ 
ză şi are nevoie de elucidare pentru a fi făcută explicită. Omul are o dorinţă naturală 
de fericire (beatitudo), iar o asemenea dorinţă naturală presupune o cunoaştere natu¬ 
rală; însă, cu toate că fericirea adevărată poate fi găsită numai în Dumnezeu, asta nu 
înseamnă că orice om posedă o cunoaştere naturală a lui Dumnezeu ca atare: omul 
are doar o idee vagă despre fericire, de vreme ce o doreşte, dar poate gândi că ferici¬ 
rea constă în plăcerile senzuale sau în posesiunea de bogăţii, astfel că este nevoie de 
reflecţie pentru a ajunge la concluzia că fericirea poate fi găsită numai în Dumnezeu. 
Cu alte cuvinte, chiar dacă dorinţa naturală de fericire poate constitui fundamentul 
unei demonstraţii pentru existenţa lui Dumnezeu, această demonstraţie este oricum 
necesară. Iarăşi, într-un anumit sens, este per se notum că există adevăr, de vreme ce 
un om care afirmă că nu există niciun adevăr afirmă, inevitabil, că este adevărat că 
nu există niciun adevăr, dar asta nu înseamnă că acel om ştie că există un Adevăr 
prim sau iniţial, un Izvor al adevărului, sau Dumnezeu; pentru a ajunge la această 
concluzie, este necesară reflecţia. La fel, deşi este adevărat că fără Dumnezeu nu 
putem cunoaşte nimic, aceasta nu înseamnă că, dacă am cunoaşte orice, am deţine 
cunoaşterea lui Dumnezeu, de vreme ce influenţa lui Dumnezeu, care ne permite 
să cunoaştem orice, nu este obiectul intuiţiei directe, ci este cunoscută numai prin 
reflecţie. 2 

în general, spune Sf. Toma, trebuie să facem distincţie între ce este per se notum 
secundum se şi ce este per se notum quoad nos. 3 Vom spune că o propoziţie este per se 
nota secundum se atunci când predicatul ei este inclus în subiect, ca în propoziţia că 
omul este un animal raţional, pentru că omul este exact un animal raţional. Propo¬ 
ziţia că Dumnezeu există este, astfel, o propoziţie per se nota secundum se, deoarece 
esenţa lui Dumnezeu este chiar existenţa Sa şi nu putem cunoaşte natura lui Dum- 


' Defide orthodoxa, i, 3. 

2 Poate părea că atitudinea Sfântului Toma cu privire la cunoaşterea „înnăscută" a lui 
Dumnezeu nu diferă substanţial de cea a Sfântului Bonaventura. într-un anume sens, 
este adevărat, de vreme ce niciunul dintre ei nu a adrms o idee înnăscută şi explicită de 
Dumnezeu: dar Sf. Bonaventura credea că există un fel de conştiinţă iniţială implicită a lui 
Dumnezeu, sau măcar că ideea de Dumnezeu poate fi făcută explicită doar prin reflecţie 
interioară, pe când toate dovezile oferite de Sf. Toma pornesc de la lumea exterioară. Chiar 
dacă scoatem in evidenţă aspectul „aristotelic” al epistemologiei Sfântului Bonaventura, 
rămâne adevărat că există o diferenţă de accent şi de perspectivă între teologiile naturale ale 
celor doi filosofi. 

3 „cunoscut prin sine în raport cu sine", respectiv „cunoscut prin sine în raport cu noi” (lb. 
lat., n.r.). 

nezeu, ceea ce este El, fără a cunoaşte existenţa Sa, altfel spus, că El este; omul nu po¬ 
sedă însă vreo cunoaştere a priori cu privire la natura lui Dumnezeu, ci poate ajunge 
la cunoaşterea faptului că esenţa lui Dumnezeu este însăşi existenţa Sa numai după 
ce ajunge să cunoască existenţa lui Dumnezeu. Aşadar, deşi propoziţia că Dumnezeu 
există este per se nota secundam se, ea nu este per se nota quoad nos. 

2. în ceea ce priveşte argumentul „ontologic" sau a priori al existenţei lui Dum¬ 
nezeu oferit de Sf. Anselm, Sf. Toma răspunde mai întâi că nu toată lumea înţelege 
prin Dumnezeu „ceva faţă de care ceva mai măreţ nu poate fi imaginat". E posibil ca 
această observaţie, deşi fără îndoială corectă, să nu fie, până la urmă, relevantă, decât 
în măsura în care Sf. Anselm a crezut că toată lumea înţelege prin „Dumnezeu” acea 
fiinţă a cărei existenţă el intenţiona să o demonstreze, şi anume Fiinţa suprem per¬ 
fectă. Nu trebuie să uităm că Sf. Anselm considera că argumentul său este, totuşi, un 
argument sau o demonstraţie, nu afirmaţia unei intuiţii imediate a lui Dumnezeu. Sf. 
Toma arată, atât în Summa contra Gentiles, cât şi în Summa theologiae, că argumentul 
Sfântului Anselm implică un proces sau o tranziţie ilicită de la ordinea ideală la cea 
reală. Chiar dacă Dumnezeu e conceput ca acea fiinţă faţă de care ceva mai măreţ nu 
poate fi imaginat, nu înseamnă neapărat că o asemenea Fiinţă există, în afara faptului 
că ea este concepută în afara minţii. Totuşi, acesta nu este un contraargument adecvat 
Ia adresa raţionamentului anselmian, cel puţin atunci când este luat de unul singur, 
de vreme ce neglijează caracterul specific al lui Dumnezeu, al fiinţei faţă de care ceva 
mai măreţ de atât nu poate fi imaginat. O asemenea Fiinţă este propria sa existenţă şi, 
dacă este posibil ca o asemenea Fiinţă să existe, atunci ea trebuie să existe. Fiinţa faţă 
de care ceva mai măreţ nu poate fi imaginat este Fiinţa care există în mod necesar, 
este Fiinţa necesară şi ar fi absurd să discutăm despre o Fiinţă necesară doar posibilă. 
Sf. Toma adaugă însă, după cum am văzut, că intelectul nu posedă vreo cunoaştere 
a priori a naturii lui Dumnezeu. Cu alte cuvinte, din cauza slăbiciunii intelectului 
uman, nu putem discerne a priori posibilitatea pozitivă a Fiinţei suprem perfecte, a 
Fiinţei a cărei esenţă este existenţa, ci ajungem la cunoaşterea faptului că o asemenea 
Fiinţă există nu prin analiză sau prin consideraţii asupra ideii unei asemenea Fiinţe, 
ci prin argumente pornind de la efectele ei, a posteriori. 

3. Dacă existenţa lui Dumnezeu nu poate fi demonstrată a priori, prin ideea de 
Dumnezeu, prin esenţa Lui, rămâne să fie demonstrată aposteriori, printr-o cercetare 
a efectelor lui Dumnezeu. Cineva ar putea spune că acest lucru este imposibil, de vre¬ 
me ce efectele lui Dumnezeu sunt finite, în vreme ce Dumnezeu însuşi este infinit, 
astfel încât nu există nicio proporţie între efecte şi Cauză, iar concluzia procesului 
de raţionare va conţine infinit mai mult decât premisele. Raţionamentul începe cu 
obiecte sensibile, astfel că ar trebui să se încheie tot cu un obiect sensibil, pe când 

demonstraţiile existenţei lui Dumnezeu duc către un Obiect care transcende în mod 
infinit orice obiect sensibil. 

Sf. Toma nu răspunde în niciun fel la această obiecţie, şi ar fi un anacronism 
absurd să ne aşteptăm ca el să discute şi să răspundă în avans la critica lui Kant la 
adresa metafizicii; el atrage însă atenţia că, deşi nu putem obţine o cunoaştere perfec¬ 
tă a unei cauze dacă pornim de la cercetarea unor efecte care sunt disproporţionate 
în raport cu ea, noi putem, totuşi, să cunoaştem faptul că această cauză există. Putem 
argumenta în favoarea existenţei unei cauze pornind de la efectele ei, iar dacă aceste 
efecte sunt de aşa natură încât pot proveni numai de la un anumit tip de cauză, putem 
susţine în mod legitim existenţa unei cauze de acel tip. (Nu trebuie să considerăm 
că utilizarea cuvântului „efect” presupune ceea ce e de demonstrat, că am avea de-a 
face cu o petitio principii: Sf. Toma argumentează pornind de la anumite fapte despre 
lume, arătând că aceste fapte cer o explicaţie ontologică. Desigur, este adevărat că el 
presupune că pricipiul cauzalităţii nu este pur subiectiv sau aplicabil numai în sfera 
„fenomenelor” în sensul kantian; însă este perfect conştient că trebuie demonstrat că 
obiectele sensibile sunt efecte, în sensul că nu conţin în ele însele propria explicaţie 
ontologică suficientă.) 

Un tomist modern, dorind să expună şi să apere teologia naturală a Sfântului 
în lumina gândirii filosofice post-medievale, ar trebui să spună ceva şi în apărarea 
gândirii speculative, a metafizicii. Chiar dacă el va considera că obligaţia de a oferi o 
demonstraţie cade mai degrabă în sarcina oponenţilor metafizicii, el nu poate negli¬ 
ja provocările la adresa legitimităţii şi chiar a sensului argumentelor şi concluziilor 
metafizice, provocări la care este obligat să răspundă. Nu îmi închipui, însă, cum ar 
putea un istoric al filosofiei medievale să îl trateze pe Sf. Toma ca şi cum ar fi vorba de 
un filosof contemporan, pe deplin conştient atât de critica lui Kant la adresa raţiunii 
speculative, cât şi de atitudinea pozitiviştilor logici faţă de metafizică. Este adevărat că 
însăşi teoria tomistă a cunoaşterii pune la dispoziţie, cel puţin în aparenţă, o puter¬ 
nică obiecţie împotriva teologiei naturale. Conform Sfântului Toma, obiectul propriu 
intelectului uman este quidditas sau esenţa obiectului material: intelectul porneşte 
de la obiectele sensibile, cunoaşte în funcţie de aparenţe şi este pe măsura obiectelor 
sensibile, în virtutea caracterului său întrupat. Sf. Toma nu acceptă ideile înnăscute şi 
nici nu face recurs la vreo cunoaştere intuitivă a lui Dumnezeu, iar dacă cineva aplică 
strict principiul aristotelian conform căruia nu există nimic în intelect care nu exista 
în simţuri înainte (Nilul in intellectu quod non prius fuerit in scnsu), ar putea părea că 
intelectul uman este mărginit la o cunoaştere a obiectelor corporale şi nu poate, din 
pricina naturii sale sau cel puţin din cauza stării lui actuale, să le transceandă. Cum 
această obiecţie reiese chiar din doctrina Sfântului Toma, este important să cercetăm 

dacă Sfântul a căutat să o preîntâmpine, iar dacă da, cum. Mă voi ocupa mai târziu 
de teoria tomistă a cunoaşterii omeneşti; 1 dar voi face în cele ce urmează o scurtă 
prezentare a poziţiei Sfântului Toma în această chestiune, aşa cum o văd eu, fără alte 
dezvoltări sau referinţe. 

Obiectele, fie că sunt spirituale sau corporale, pot fi cunoscute doar în măsura în 
care participă la fiinţă, sau sunt în act, iar intelectul ca atare este facultatea de apre¬ 
hensiune a fiinţei. Astfel, luat în sine, intelectul are ca obiect întreaga fiinţă; obiectul 
primar al intelectului este fiinţa. Totuşi, faptul că un anume tip de intelect, cel uman, 
este întrupat şi depinde de simţuri pentru a opera înseamnă că el trebuie să porneas¬ 
că de la lucrurile date prin simţuri şi că poate ajunge, în mod natural, să cunoască un 
obiect care transcende aceste lucruri (nu vorbim aici şi despre cunoaşterea de sine) 
numai în măsura în care obiectele sensibile au o relaţie manifestă cu acel obiect. 
Având în vedere că intelectul uman este întrupat, obiectul său natural şi propriu este 
obiectul corporal; dar aceasta nu distruge orientarea primară a intelectului spre fiinţă 
în genere, iar dacă obiectele corporale au o relaţie care poate fi discernută cu un obiect 
ce le transcende, intelectul poate cunoaşte existenţa unui astfel de obiect. în plus, în 
măsura în care obiectele materiale relevă caracterul Transcendenţei, intelectul poate 
obţine o anume cunoaştere despre natura acesteia; o astfel de cunoaştere nu poate 
fi însă adecvată sau perfectă, de vreme ce obiectele care ţin de simţuri nu pot releva 
într-un mod adecvat sau perfect natura Transcendenţei. Voi vorbi mai târziu despre 
cunoaşterea naturală a naturii lui Dumnezeu: 2 este suficient să subliniem aici că, 
atunci când Sf. Toma spune că obiectul corporal este obiectul natural al intelectului, 
el se referă la faptul că intelectul uman, în starea sa actuală, este orientat către esenţa 
obiectului corporal, dar aşa cum condiţia întrupată a intelectului uman nu distruge 
caracterul său primar de intelect, la fel şi orientarea sa, în virtutea stării întrupate, că¬ 
tre obiectul corporal, nu îi afectează orientarea primară către fiinţă în genere. El poate 
astfel să obţină o anume cunoaştere a lui Dumnezeu, în măsura în care obiectele 
corporale au legătură cu El şi îl dezvăluie; dar această cunoaştere este în mod necesar 
imperfectă şi inadecvată şi nu poate avea un caracter intuitiv. 

4. Prima dintre cele cinci demonstraţii ale existenţei lui Dumnezeu oferite de 
Sf. Toma este cea pe baza mişcării, care se găseşte la Ari s tot el 3 şi a fost folosită şi de 
Maimonide sau de Sf. Albert. Cunoaştem prin percepţii senzoriale că anumite lucruri 
din lume sunt mişcate, că mişcarea este un fapt. Mişcarea este aici înţeleasă în sen- 


1 Vezi Cap. XXXVIII. 

2 Vezi Cap. XXXV. 

3 Metafizica, Cartea 12; Fizica, Cartea 8. 

sul larg, aristotelic, al trecerii de la potenţa la act, iar Sf. Toma arată, urmându-1 pe 
Aristotel, că un lucru nu poate fi redus de la potenţă la act decât de ceva care este deja 
în act. în acest sens, „orice este mişcat este mişcat de un altul”. Dacă acel altul este 
el însuşi mişcat, atunci el trebuie să fie mişcat de un alt agent. Cum o serie infinită 
este imposibilă, ajungem la final la cel care mişcă fără să se mişte, primul care mişcă, 
„şi toţi înţeleg că acesta este Dumnezeu".' Acest argument este denumit de Sf. Toma 
manifestior via. 1 în Summa contra Gentiles, 1 argumentul este dezvoltat pe larg. 

A doua demonstraţie, sugerată de a doua carte a Metafizicii lui Aristotel, şi utili¬ 
zată de Avicenna, Alain de Lille şi de Sf. Albert, porneşte tot de la lumea sensibilă, 
numai că de această dată de la ordinea sau seriile cauzelor eficiente. Nimic nu poate 
fi propria cauză, fiindcă, pentru a fi aşa ceva, ar trebui ca un lucru să existe înainte de 
el însuşi. Pe de altă parte, este imposibil să mergem către infinitate în seria cauzelor 
eficiente: de aceea, trebuie să existe o primă cauză eficentă, „pe care toţi o numesc 
Dumnezeu". 

A treia demonstraţie, pe care Maimonide a preluat-o de la Avicenna şi a dezvol¬ 
tat-o, porneşte de la faptul că unele fiinţe încep să existe şi apoi pier, ceea ce arată că 
ele pot să fie şi să nu fie, că sunt contingente şi nu necesare, pentru că, dacă ar fi fost 
necesare, ar fi existat dintotdeauna şi nici nu s-ar fi născut, nici nu ar fi pierit. Sf. 
Toma argumentează apoi că trebuie să existe o fiinţă necesară, care este motivul pen¬ 
tru care lucrurile create contingente iau fiinţă. Dacă nu ar exista nicio fiinţă necesară, 
nu ar exista nimic. 

Deşi foarte pe scurt, trebuie făcute câteva remarce cu privire la aceste trei dovezi, 
în primul rând, atunci când Sf. Toma spune că o serie infinită este imposibilă (şi 
acest principiu este utilizat în toate cele trei dovezi), el nu vorbeşte despre o serie 
care îşi are originea înapoi în timp, de o aşa-numită serie „orizontală”. De pildă, el nu 
spune că, întrucât copilul îşi datorează viaţa părinţilor şi părinţii îşi datorează vieţile 
părinţilor lor şi aşa mai departe, trebuie să fi existat o pereche originară, care nu a 
avut părinţi, ci a fost creată direct de către Dumnezeu. Sf. Toma nu crede că se poate 
demonstra filosofic că lumea nu a fost creată din eternitate: el admite posibilitatea 
abstractă a creaţiei din eternitate, iar acest fapt nu poate fi acceptat fără admiterea 
posibilităţii unei serii fără început. Ceea ce el contestă este posibilitatea unei serii 
infinite în ordinea unor cauze care sunt dependente în mod actual, a unei serii infi¬ 
nite „verticale". Să presupunem că lumea a fost creată din eternitate. Ar exista atunci 


1 S.T., Ia, 2, 3, in corpore. [trad. rom. p. 62) 

2 Ibid. 

3 I, 13. 

o serie infinită orizontală sau istorică, dar ea ar fi constituită în întregime din fiinţe 
contingente, deoarece faptul existenţei sale fără început nu o face necesară. în con¬ 
secinţă, întreaga serie trebuie să depindă de ceva din afara ei. Dar dacă urcăm fără a 
ne opri vreodată, nu găsim nicio explicaţie pentru existenţa seriei: aşadar, trebuie să 
ajungem la concluzia că există o fiinţă care nu este dependentă. 

în al doilea rând, analiza remarcilor de mai sus ne va arăta că aşa-numitele serii 
matematice infinite nu au nicio legătură cu demonstraţiile tomiste. Sf. Toma nu neagă 
posibilitatea unei astfel de serii infinite, ci pe cea a unei serii infinite în ordinea onto¬ 
logică a dependenţei. Cu alte cuvinte, el neagă făptui că mişcarea şi contingenţa lumii 
cunoscute prin experienţă pot exista fără vreo explicaţie ontologică adecvată şi ultimă. 

în al treilea rând, poate părea o atitudine mai degrabă politicoasă din partea Sfân¬ 
tului Toma faptul că presupune că Mişcătorul nemişcat sau prima cauză sau fiinţa 
necesară este ceea ce numim noi Dumnezeu. în mod evident, dacă există ceva, atunci 
trebuie să existe şi o Fiinţă necesară: gândul trebuie să ajungă la această concluzie, 
dacă nu vrem să respingem întreaga metafizică; dar nu este atât de clar că fiinţa 
necesară este fiinţa personală pe care o numim Dumnezeu. Faptul că un argument 
pur filosofic nu ne poate duce la noţiunea de Dumnezeu pe deplin revelată nu mai 
are nevoie să fie dezvoltat; însă, chiar şi în afara noţiunii de Dumnezeu revelată de 
Christos şi propăvăduită de Biserică, ne poate duce un argument pur filosofic înspre 
o Fiinţă personală? Nu cumva credinţa Sfântului Toma în Dumnezeu l-a determinat 
să vadă mai mult în concluzia argumentului decât era în realitate? Nu cumva, cău¬ 
tând argumente care să demonstreze existenţa acelui Dumnezeu în care el credea, 
el s-a grăbit să identifice mişcătorul nemişcat, cauza primă şi fiinţa necesară cu acel 
Dumnezeu al creştinismului şi al experienţei religioase, Fiinţa personală căreia omul 
i se roagă? în opinia mea, trebuie să admitem că enunţurile pe care Sf. Toma le 
adaugă la demonstraţiile din Summa theologiae (et hoc omnes intelligunt Deum, causam 
efficientem primam quam omnes Deum nominant, quod omnesdicunt Deum), 1 dacă sunt 
luate separat, constituie nişte concluzii uşor pripite; însă, în afara faptului că Summa 
theologiae este în primul rând un manual teologic rezumat, aceste fraze nu ar trebui 
luate în considerare în mod izolat. De exemplu, rezumatul demonstraţiei existenţei 
unei fiinţe necesare nu conţine niciun argument explicit care să arate dacă acea fiinţă 
este materială sau imaterială, aşa că observaţia de la finalul demonstraţiei că această 
fiinţă este numită de toţi Dumnezeu poate părea lipsită de temei; dar în primul articol 
al problemei următoare, Sf. Toma se întreabă dacă Dumnezeu este material, un corp, 


1 „toţi înţeleg prin Dumnezeu cauza eficientă primă, pe care toţi o numesc Dumnezeu, 
fiindcă toţi îi spun Dumnezeu" (lb. lat., n.r.). 

şi susţine că nu este aşa ceva. Enunţurile în chestiune ar trebui, prin urmare, să fie 
înţelese ca expresii ale faptului că Dumnezeu este recunoscut de toţi cei care cred în 
el ca fiind Cauza primă şi Fiinţa necesară, nu ca o suprimare neîntemeiată a oricărui 
argument ulterior. în orice caz, demonstraţiile oferite de Sf. Toma sunt doar schiţate: 
el nu se gândea că scrie un tratat adresat ateilor declaraţi. Dacă ar fi avut de-a face cu 
marxiştii, fără îndoială că ar fi tratat altfel demonstraţiile, sau cel puţin le-ar fi dat o 
formă mai elaborată: scopul său primar este însă de a oferi o demonstraţie pentru 
preambula fidei. Chiar şi în Summa contra Gentiles, Sfântul nu discută cu ateii, ci mai 
degrabă cu musulmanii, care cred cu tărie în Dumnezeu. 

5. Al patrulea argument este sugerat de unele observaţii ale lui Aristotel din Me¬ 
tafizica' şi poate fi regăsit într-o formă substanţială la Sf. Augustin şi Sf. Anselm. El 
porneşte de la gradele de perfecţiune, de bine, de adevăr etc., existente în lucrurile 
din această lume, ce ne permit să emitem judecăţi comparative precum „acest lucru 
este mai frumos decât celălalt”, „acest lucru este mai bun decât celălalt”. Asumând că 
astfel de judecăţi au un fundament obiectiv, Sf. Toma arată că gradele de perfecţiune 
implică în mod necesar existenţa unui cel mai bun, cel mai adevărat, etc., care va fi 
fiinţa supremă ( maxime ens). 

Până în acest punct, argumentaţia ne conduce doar până la un cel mai bun doar 
relativ. Dacă se poate stabili cu adevărat existenţa unor grade de adevăr, bine şi fiin¬ 
ţare, o ierarhie a fiinţării, atunci trebuie să existe una sau mai multe fiinţe care sunt, 
comparativ sau relativ vorbind, supreme. Dar aceasta nu este de ajuns pentru a de¬ 
monstra existenţa lui Dumnezeu, iar Sf. Toma arată apoi că, de exemplu, ceea ce este 
suprem în privinţa binelui trebuie să fie cauza binelui în toate lucrurile. Mai departe, 
în măsura în care binele, adevărul şi fiinţarea sunt convertibile, trebuie să existe o 
Fiinţă supremă care este cauza fiinţei, a binelui, adevărului şi perfecţiunii de orice fel 
în orice altă fiinţă; et hoc dicimus Deum . 1 2 

Deoarece argumentul vorbeşte despre o Fiinţă care transcende toate obiectele sen¬ 
sibile, perfecţiunile în cauză pot fi numai acele perfecţiuni capabile să subziste prin 
ele însele, care nu implică nicio relaţie necesară cu extensia sau cantitatea. Argumen¬ 
tul este de sorginte platoniciană şi presupune ideea participării. Fiinţele contingente 
nu îşi posedă fiinţarea în ele însele şi nici binele sau adevărul ontologic; ele îşi pri¬ 
mesc aceste perfecţiunile şi le împărtăşesc cu alte fiinţe. Cauza ultimă a perfecţiunii 
trebuie să fie ea însăşi perfectă: nu îşi poate primi perfecţiunea de la o alta, ci trebuie 
să fie propria perfecţiune; este o fiinţă şi o perfecţiune care există prin sine însăşi. 


1 2, 1; 4, 4. 

2 „Şi pe acest lucru îl numim Dumnezeu.” (lb. lat., n.r.) 

Atunci, argumentul constă în aplicarea principiilor deja folosite în demonstraţiile 
anterioare la perfecţiunile pure: în pofida originii platonice, nu avem de-a face cu 
adevărat cu o îndepărtare de la spiritul general al celorlalte argumente. Totuşi, una 
dintre principalele probleme legate de acest argument este, după cum am indicat 
deja, nevoia de a demonstra că există într-adevăr grade obiective ale fiinţării şi perfec¬ 
ţiunii, înainte de a demonstra că există o Fiinţă care este absolută şi este Perfecţiunea 
existentă prin sine. 

6. A cincea cale este argumentul teleologic, pentru care Kant a avut un mare 
respect, ţinând cont de vechimea, claritatea şi puterea sa de convingere, cu toate că, 
în concordanţă cu principiile din Critica raţiunii pure, a refuzat să îi admită caracterul 
demonstrativ. 

Sf. Toma arată că noi considerăm obiectele neorganice ca operând în vederea unei 
finalităţi, iar acest fapt, ce se petrece întotdeauna sau foarte adesea, nu poate fi un 
efect al întâmplării, ci rezultatul unei intenţii. însă obiectele neorganice sunt fără cu¬ 
noaştere: aşadar, ele nu pot tinde către o finalitate decât dacă sunt direcţionate de către 
cineva care este inteligent şi posesor de cunoaştere, aşa „cum săgeata este direcţionată 
de către arcaş”. Astfel, există o Fiinţă inteligentă, care direcţionează toate lucrurile na¬ 
turale spre o finalitate; et hoc dicimus Deum. în Summa contra Gentiles, Sfântul enunţă 
acest argument într-o manieră uşor diferită, spunând că, atunci când multe lucruri cu 
calităţi diferite sau chiar opuse cooperează pentru realizarea unui scop, aceasta trebuie 
să pornească de la o Cauză inteligentă sau de la Providenţă; et hoc dicimus Deum. Dacă 
demonstraţia în forma din Summa theologiae pune accentul pe finalitatea internă a 
obiectului neorganic, în Summa contra Gentiles accentul cade, mai degrabă, pe coope¬ 
rarea dintre mai multe lucruri pentru a realiza o unică ordine sau armonie a lumii. 
Demonstraţia ne duce astfel la existenţa unui Arhitect sau Guvernator al universului, 
aşa cum a observat şi Kant; este nevoie totuşi de argumente suplimentare, pentru a 
arăta că acest Arhitect nu este numai un „Demiurg", ci şi un Creator. 

7. Aceste argumente au fost expuse în mai mult sau mai puţin aceeaşi manieră 
succintă în care au fost prezentate şi de Sf. Toma. Cu excepţia primului dintre ele, care 
este elaborat într-o oarecare măsură în Summa contra Gentiles, argumentele sunt abia 
schiţate, atât în Summa Theologica, cât şi în Summa contra Gentiles. Totuşi, nu am făcut 
nicio menţiune cu privire la exemplele fizice destul de nefericite (în opinia noastră) ale 
lui Toma - de pildă, el spune că focul este cauza tuturor lucrurilor fierbinţi -, pentru că 
aceste ilustraţii sunt, de fapt, irelevante pentru validitatea sau nevaliditatea argumente¬ 
lor. în mod natural, discipolii moderni ai Sfântului Toma trebuie nu numai să elabo¬ 
reze în detaliu aceste argumente şi să abordeze problemele şi obiecţiile la care cu greu 
s-ar fi putut gândi Sf. Toma, ci şi să justifice chiar acele principii pe care se bazează 

întregul argument. Astfel, în ceea ce priveşte al cincilea argument al Sfântului Toma, 
tomistul modem trebuie să ia în considerare şi teoriile recente care încearcă să facă 
inteligibilă geneza ordinii şi finalităţii în univers fără a recurge la ipoteza unui agent 
spiritual distinct de univers, iar în privinţa tuturor demonstraţiilor, nu numai că trebuie 
să justifice linia lor argumentare în raport cu critica lui Kant, ci trebuie să le răspundă şi 
pozitiviştilor logici, arătând că există o semnificaţie a cuvântului „Dumnezeu”. Nu este 
însă o sarcină a istoricului să dezvolte demonstraţiile aşa cum ar trebui ele dezvoltate în 
ziua de azi şi nici nu cade în sarcina sa justificarea acestor demonstraţii. Felul în care 
Sf. Toma enunţă demonstraţiile îi poate provoca anumite insatisfacţii cititorului, dar nu 
trebuie să uităm că Sfântul a fost, în primul rând, un teolog şi că. după cum am spus 
deja, el a fost interesat atât de o tratare exhaustivă a demonstraţiilor, cât să demonstre¬ 
ze într-o manieră succintă preambula fidei. Astfel, Sf. Toma s-a folosit de argumentele 
tradiţionale, care îşi găseau sau păreau să îşi găsească sprijin în scrierile lui Aristotel şi 
care fuseseră utilizate de unii dintre predecesorii săi. 

Sf. Toma oferă cinci argumente, iar dintre acestea pare să îl prefere pe primul, 
numindu -1 via manifestior.' Totuşi, indiferent ce părere avem despre această afirmaţie, 
fundamental este cel de-al treia argument sau „cale”, cel care decurge din contingen¬ 
ţă. în cadrul primei demonstraţii, argumentul bazat pe contingenţă este aplicat la 
cazul particular al mişcării sau schimbării, în cea de-a doua, la ordinea cauzalităţii 
sau a producţiei cauzale, în cea de-a patra, la gradele perfecţiunii, iar în cea de-a cin- 
cea demonstraţie, la finalitate sau la cooperarea dintre obiectele neorganice pentru 
atingerea ordinii cosmice. însuşi argumentul bazat pe contingenţă se întemeiază pe 
faptul că orice lucru trebuie să aibă o raţiune suficientă, raţiunea pentru care există. 
Schimbarea sau mişcarea trebuie să îşi aibă raţiunea suficientă în Mişcătorul nemiş¬ 
cat, seriile cauzelor şi efectelor secundare într-o cauză necauzată, perfecţiunea limita¬ 
tă în perfecţiunea absolută, iar finalitatea şi ordinea din natură într-o Inteligenţă sau 
un Arhitect. „Interioritatea” demonstraţiilor existenţei lui Dumnezeu, aşa cum sunt 
ele oferite de Sf. Augustin sau de Sf. Bonaventura, este absentă din cele cinci „căi” ale 
Sf. Toma. Asta nu înseamnă, desigur, că nu am putea aplica cele principii generale 
şi sinelui, dacă am vrea. în forma lor dată, cele cinci argumente ale Sfântului Toma 
pot fi considerate o explicitare a cuvintelor din Cartea înţelepciunii lui Solomon 2 şi ale 
Sfântului Pavel din Epistola către Romani, 1 conform cărora Dumnezeu poate fi cunos¬ 
cut prin lucrările Sale, ca aflându-se dincolo de ele. 


1 „calea evidentă” (lb. lat., n.r.). 

2 Cap. 13. 

3 Cap. 1. 

1 . Odată ce am stabilit că Fiinţa necesară există, ni se pare firesc să cercetăm natura 
lui Dumnezeu. Nu ne putem mulţumi cu a cunoaşte că Fiinţa necesară există decât 
dacă ştim, ci trebuie să ştim şi ce fel de Fiinţă este Fiinţa necesară. Şi aici apare o difi¬ 
cultate. în această viaţă nu avem parte de intuiţia esenţei divine; cunoaşterea noastră 
este dependentă de percepţiile senzoriale, iar ideile pe care ni le formăm provin din 
experienţa pe care o avem cu privire la alte lucruri create. Limbajul însuşi se formează 
pentru a exprima aceste idei; aşadar, el se referă, în primul rând, la experienţa noastră 
şi pare să aibă o referinţă obiectivă numai în sfera experienţei noastre. Cum putem 
atunci să cunoaştem o Fiinţă care transcende experienţa sensibilă? Cum am putea să 
ne formăm idei care să exprime natura unei Fiinţe care transcende nivelul experienţei 
noastre, al lumii create? Cum ar putea cuvintele vreunei limbi să fie aplicabile Fiinţei 
Divine? 

Sf. Toma a fost conştient de această dificultate; oricum, întreaga tradiţie a filoso- 
fiei creştine, marcată de scrierile lui Pseudo-Dionisie, el însuşi influenţat de neopla¬ 
tonism, l-ar fi ajutat, dacă ar fi fost cazul, să evite un exces de încredere în capacitatea 
raţiunii omeneşti de a pătrunde esenţa divină. Raţionalismul de tip hegelian i-a fost 
străin. Sf. Toma spune că nu putem ajunge la cunoaşterea lui Dumnezeu quid sit, nu 
putem cunoaşte ceea ce Dumnezeu este, esenţa Lui, ci numai an sit sau quod sit, că 
El este (existenţa Sa). Această afirmaţie, privită în sine, pare să implice un agnosti¬ 
cism radical cu privire la natura divină, dar nu acesta este sensul pe care îl vizează Sf. 
Toma, afirmaţia trebuind să fie interpretată în accord cu doctrina sa generală şi cu 
felul în care el o explică. Astfel, în Summa contra Gentiles , 1 Sf. Toma spune că „sub¬ 
stanţa divină întrece prin imensitatea ei orice formă pe care o poate atinge intelectul 


1,14. 

nostru, şi astfel nu putem pătrunde prin cunoaştere ceea ce ea este, dar avem câteva 
noţiuni despre ea care vin din cunoaşterea a ceea ce ea nu este". De pildă, ajungem să 
cunoaştem ceva despre Dumnezeu atunci când descoperim că El nu este şi nu poate 
fi o substanţă corporală. Negându-i corporalitatea, ne formăm o anumită noţiune a 
naturii Sale, de vreme ce ştim că El nu este un corp, cu toate că nu obţinem astfel o 
idee pozitivă despre ceea ce este în sine substanţa divină. Cu cât negăm mai multe 
predicate în privinţa lui Dumnezeu în această manieră, cu atât mai mult ne apropiem 
de o cunoaştere a Lui. 

Aceasta este celebra via remotionis sau via negativa atât de dragă lui Pseudo-Dionisie 
şi altor scriitori creştini care au fost puternic influenţaţi de neoplatonism; Sf. Toma 
adaugă însă o observaţie foarte utilă cu privire la calea negativă. 1 în cazul unei sub¬ 
stanţe create, spune el, pe care o putem defini, îi stabilim înainte de toate genul prin 
care cunoaştem în general ceea ce este ea şi apoi îi adăugăm diferenţa prin care ea 
este distinsă de alte lucruri; însă, în ce -1 priveşte pe Dumnezeu, noi nu-i putem sta¬ 
bili un gen, de vreme ce el transcende toate genurile. Astfel, nu -1 putem distinge de 
alte fiinţe pe baza diferenţelor pozitive (per affirmativas dijferentias). Cu toate acestea, 
chiar dacă noi nu ne putem forma o idee clară despre natura lui Dumnezeu în aceeaşi 
manieră în care putem reuşi să ajungem la o idee clară despre natura umană, adică 
printr-o succesiune de diferenţieri pozitive ori negative, precum viu, sensibil, animal 
sau raţional, putem avea o oarecare noţiune despre natura lui pe calea negativă, prin- 
tr-o succesiune de diferenţieri negative. De exemplu, dacă spunem că Dumnezeu nu 
este un accident, îl distingem de toate accidentele; dacă spunem că Dumnezeu nu 
este material, îl distingem de unele substanţe; şi putem proceda astfel până obţinem 
o idee despre Dumnezeu care să îi fie proprie numai lui (propria consideratio), care să 
fie suficientă pentru a-1 distinge de toate celelalte fiinţe. 

Trebuie, totuşi, să avem în minte că atunci când predicatele sunt negate cu privire 
la Dumnezeu, ele nu sunt negate pentru că Lui i-ar lipsi vreo perfecţiune cuprinsă în 
acele predicate, ci pentru că El depăşeşte infinit în bogăţie acea perfecţiune limitată. 
Cunoaşterea noastră naturală îşi are începuturile în simţuri şi se extinde atât cât poate 
fi ea condusă cu ajutorul obiectelor sensibile. 2 Cum obiectele sensibile sunt lucruri 
create de Dumnezeu, putem ajunge să cunoaştem că Dumnezeu există, dar nu pu¬ 
tem atinge prin intermediul lor nicio cunoştinţă adecvată despre Dumnezeu, de vre¬ 
me ce ele sunt efecte care nu sunt pe deplin proporţionale cu puterea divină. însă noi 


Contra Gentiles, I, 14. 
S.T., Ia, 12, 12, in corp ore. 

putem ajunge să cunoaştem ceea ce este cu necesitate adevărat despre El în calitate de 
cauză a tuturor obiectelor sensibile. Drept cauză a lor. El le transcende, nu este şi nu 
poate fi El însuşi un obiect sensibil: putem atunci să-i negăm orice predicat legat de 
materialitate sau inconsistent cu faptul că El este Cauza primă şi Fiinţa necesară. Dar 
haec non removentur ab eo propter ejus defectam, sed quia superexcedit.' Dacă afirmăm, 
totuşi, că Dumnezeu nu este material, nu vrem să spunem că Dumnezeu este mai 
puţin decît un corp, că îi lipseşte perfecţiunea presupusă de un corp, ci mai degrabă 
că el este mai mult decât un corp, că nu posedă niciuna din imperfecţiunile pe care le 
presupune în mod necesar existenţa unei substanţe materiale. 

Argumentând pe calea negativă, Sf. Toma arată că Dumnezeu nu poate fi mate¬ 
rial, de pildă, de vreme ce Mişcătorul nemişcat şi Fiinţa necesară trebuie să fie Act 
pur, în timp ce orice substanţă materială este în potenţă. încă o dată, nu poate exista 
nicio compoziţie în Dumnezeu, fie ea din materie şi formă, din substanţă şi acci¬ 
dent, din esenţă şi existenţă. Dacă ar exista o compoziţie din esenţă şi existenţă, de 
exemplu, Dumnezeu şi-ar datora existenţa unei alte fiinţe, lucru imposibil de vreme 
ce Dumnezeu este Cauza primă. Aşadar, nu poate exista compoziţie în Dumnezeu, 
întrucât aceasta ar fi incompatibilă cu faptul că El este Cauza primă, Fiinţa necesa¬ 
ră, Actul pur. Noi exprimăm această lipsă a compoziţiei prin intermediul cuvântului 
pozitiv „simplitate”, dar ideea simplităţii divine este atinsă în urma îndepărtării de la 
Dumnezeu a tuturor formelor de compoziţie care se regăsesc în lucrurile create, aşa 
că „simplitate” înseamnă aici lipsa compoziţiei. Nu ne putem forma o idee adecvată 
despre simplitatea divină aşa cum este ea în sine, de vreme ce transcende experinţa 
noastră: totuşi, noi ştim că ea se află la polul opus, ca să spunem aşa, faţă de simplita¬ 
tea lucrurilor create sau simplitatea lor relativă. în lucrurile create a căror experienţă 
o avem, substanţa mai complexă este superioară, aşa cum un om este superior unei 
stridii; simplitatea lui Dumnezeu înseamnă însă că El posedă plinătatea fiinţei şi per¬ 
fecţiunii Sale într-un singur act indivizibil şi etern. 

în mod similar, Dumnezeu este infinit şi perfect, de vreme ce al lui esse nu este 
ceva primit şi limitat, ci este existent în sine; El este imuabil, de vreme ce Fiinţa 
necesară este cu necesitate tot ceea ce este şi nu poate fi schimbată; El este etern, de 
vreme ce timpul presupune mişcare, iar în Fiinţa imuabilă nu poate exista mişcare. 
El este unul, de vreme ce este simplu şi infinit. Totuşi, strict vorbind, spune Sf. Toma, 
Dumnezeu nu este etern, ci este însăşi eternitatea, de vreme ce El este propriul Său 
esse subzistent într-un singur act indivizibil. Nu este necesar însă să parcurgem toate 


1 Ibid. [„acestea nu sunt respinse din prea puţin, ci din prea mult”, lb. lat.] 

atributele ale lui Dumnezeu ce pot fi cunoscute pe calea negativă: exemplele pe care 
le-am oferit sunt suficiente pentru a arăta cum, după ce a demonstrat că Dumnezeu 
există ca Mişcător nemişcat, Cauză primă şi Fiinţă necesară, Sfântul Toma trece apoi 
la îndepărtarea de la Dumnezeu, la negarea în relaţie cu Dumnezeu, a tuturor acelor 
predicate ale lucrurilor create ce sunt incompatibile cu caracterul lui Dumnezeu de 
Mişcător nemişcat, Cauză primă şi Fiinţă necesară. în Dumnezeu nu pot exista mate¬ 
rialitatea, compoziţia, limitarea, imperfecţiunea, temporalitatea ş.a.m.d. 

2. Predicate sau nume precum „imuabil” şi „infinit” sugerează, prin însăşi forma 
lor, faptul că sunt legate de calea negativă, imuabil fiind echivalent cu a nu putea fi 
schimbat şi infinit cu non-finit; există însă alte predicate aplicate lui Dumnezeu care 
nu sugerează asemenea asocieri, cum ar fi bun, înţelept ş.a. Pe lângă asta, în timp ce 
un predicat negativ, spune Sf. Toma, 1 nu face referire direct la substanţa divină, ci la 
„îndepărtarea" a ceva de la substanţa divină, adică la negarea aplicabilităţii unor pre¬ 
dicate în relaţie cu Dumnezeu, există predicate pozitive sau nume care sunt predicate 
depre substanţa divină în mod afirmativ. De exemplu, predicatul „ne-corporal” neagă 
materialitatea lui Dumnezeu, o îndepărtează de la el, în timp ce „bun” şi „înţelept" 
sunt predicate în mod afirmativ şi direct despre substanţa divină. Există, aşadar, pe 
lângă calea negativă, o cale afirmativă sau pozitivă. Care este însă temeiul ei, dacă 
aceste perfecţiuni, bunătatea, înţelepciunea etc., sunt experimentate de către noi aşa 
cum sunt ele în lucrurile create şi dacă termenii pe care îi folosim ca să le exprimăm 
stau pentru ideile pe care noi le derivăm din lucrurile create? Nu aplicăm noi cumva 
lui Dumnezeu idei şi cuvinte care nu au nicio aplicaţie în afară de cea din domeniul 
experienţei? Nu suntem oare noi puşi în faţa următoarei dileme? - Fie predicăm des¬ 
pre Dumnezeu predicate care se aplică numai lucrurilor create, caz în care afirmaţiile 
noastre despre Dumnezeu sunt false, fie am golit aceste predicatele de referinţele lor 
la lucrurile create, caz în care le lipsim de conţinut, de vreme ce ele au fost derivate 
tocmai din experienţa noastră a lucrurilor create şi exprimă această experienţă? 

înainte de toate, Sfântul Toma insistă asupra faptului că, atunci când sunt pre¬ 
dicate despre Dumnezeu predicate afirmative, acestea sunt predicate în mod pozitiv 
despre natura sau substanţa divină. El nu va accepta opinia celor ca Maimonide, care 
consideră toate predicatele despre Dumnezeu ca fiind predicate negative, şi nici pe 
a celor care afirmă că „Dumnezeu este bun” sau „Dumnezeu este viu” înseamnă 
doar că „Dumnezeu este cauza întregii bunătăţi” sau „Dumnezeu este cauza vieţii”. 
Când spunem că Dumnezeu este viu sau că Dumnezeu este viaţă, nu spunem doar 


1 S.T., Ia, 13, 2, in corpore. 

că Dumnezeu nu este ne-viu: când spunem că Dumnezeu este viu, această propoziţie 
este afirmativă într-un grad mai mare decât propoziţia Dumnezeu nu este un trup. 
Iar cel care afirmă că Dumnezeu este viu nu spune numai că Dumnezeu este cauza 
vieţii, a tuturor lucrurilor vii: el vrea să spună ceva pozitiv despre Dumnezeu însuşi, 
încă o dată, dacă afirmaţia că Dumnezeu este viu nu semnifică decât că Dumnezeu 
este cauza tuturor lucrurilor vii, ar trebui să spunem tot atât de bine că Dumnezeu 
este trup, atâta vreme cât el este cauza tuturor trupurilor. Totuşi, nu spunem că Dum¬ 
nezeu este trup, dar spunem că Dumnezeu este viu, iar aceasta arată că afirmaţia că 
Dumnezeu este viu înseamnă mai mult decât că Dumnezeu este cauza vieţii şi că 
facem prin ea o afirmaţie pozitivă referitoare la substanţa divină. 

Pe de altă parte, niciuna din ideile pozitive prin intermediul cărora concepem 
natura lui Dumnezeu nu îl reprezintă perfect pe Dumnezeu. Ideile noastre despre 
Dumnezeu îl reprezintă pe Dumnezeu doar aşa cum îl poate cunoaşte intelectul nos¬ 
tru; noi îl cunoaştem prin intermediul obiectelor sensibile, în măsura în care aceste 
obiecte îl reprezintă sau îl oglindesc pe Dumnezeu, şi cum lucrurile create îl repre¬ 
zintă sau îl oglindesc pe Dumnezeu doar într-un mod imperfect, ideile noastre, fiind 
derivate din experienţa lumii naturale, nu pot nici ele să-l reprezinte pe Dumnezeu 
decât în chip imperfect. Când spunem că Dumnezeu este bun sau viu, spunem că el 
posedă aceste calităţi, sau mai degrabă că el este perfecţiunea lor, bunătatea sau viaţa, 
dar într-un mod care depăşeşte şi exclude toate imperfecţiunile şi limitele lucrurilor 
create. în ceea ce priveşte ce este atribuit (bunătatea, de exemplu), atributul (predi¬ 
catul) afirmativ pe care îl predicăm despre Dumnezeu semnifică o perfecţiune fără 
niciun defect; în ceea ce priveşte însă felul în care acest lucru este atribuit, fiecare astfel 
de atribut (predicat) implică un defect, pentru că prin cuvânt (nomen) exprimăm un 
lucru în felul în care el este conceput de către intelect. Rezultă de aici că predicatele 
de acest fel, aşa cum remarcă Pseudo-Dionisie, pot fi atât afirmate cât şi negate despre 
Dumnezeu: afirmate propter nominis rationem, negate propter significandi modum.' De 
exemplu, când spunem că Dumnezeu este înţelepciune, această propoziţie afirmativă 
este adevărată dacă ne referim la perfecţiune ca atare, dar dacă am vrut să spunem 
că Dumnezeu este înţelepciune în sensul precis în care noi avem experienţa înţelep¬ 
ciunii, ea este falsă. Dumnezeu este înţelept, dar este înţelepciune într-un sens care 
transcende experienţa noastră; el nu posedă înţelepciunea ca pe o calitate sau ca pe o 
formă proprie. Cu alte cuvinte, când ne referim la Dumnezeu, afirmăm esenţa înţe¬ 
lepciunii sau a bunătăţii sau a vieţii, într-un mod „supraeminent” şi negăm în raport 


„în virtutea raţiunii care dă nume", respectiv „în virtutea raţiunii care dă sens" (lb. lat., n.r.). 

cu El imperfecţiunile înţelepciunii umane, înţelepciunea aşa cum o experimentăm 
noi. 1 în consecinţă, când spunem că Dumnezeu este bun, nu înţelegem prin aceasta 
că Dumnezeu este cauza bunătăţii sau că Dumnezeu nu este rău, ci că acel lucru pe 
care îl numim bunătate în lucrurile create preexistă în Dumnezeu secundam modum 
altiorem . 2 De aici nu rezultă că bunătatea îi aparţine lui Dumnezeu în măsura în care 
el este cauza bunătăţii, ci că, deoarece El este bun, difuzează bunătatea în lucruri, 
după cum spune şi Augustin; „pentru că Dumnezeu este bun, noi existăm”. 3 

3. Consecinţa acestor consideraţii este că nu putem cunoaşte în această viaţă esen¬ 
ţa divină aşa cum este ea în sine, ci numai aşa cum este ea reprezentată în lucrurile 
create şi de aceea numele pe care le aplicăm lui Dumnezeu semnifică perfecţiunile 
manifestate în lucrurile create. Putem să tragem de aici mai multe concluzii impor¬ 
tante, prima fiind aceea că numele pe care le asociem lui Dumnezeu şi lucrurilor 
create nu trebuie înţelese într-un sens univoc. De exemplu, când spunem că un om 
este înţelept şi că Dumnezeu este înţelept, cuvântul „înţelept” nu trebuie înţeles in- 
tr-un sens univoc, adică având exact acelaşi sens. Conceptul nostru de înţelepciune 
se formează pornind de la lucrurile create, iar dacă am aplica acest concept ca atare 
lui Dumnezeu, am spune ceva fals despre Dumnezeu, de vreme ce Dumnezeu nu 
este şi nu poate fi înţelept în acelaşi sens în care omul este înţelept. Pe de altă parte, 
numele atribuite lui Dumnezeu nu sunt nici pur echivoce, ceea ce înseamnă că nu au 
un înţeles cu totul diferit de cel pe care îl au când sunt aplicate lucrurilor create. Dacă 
ar fi pur echivoce, ar trebui să conchidem că nu putem avea nicio cunoaştere despre 
Dumnezeu pornind dinspre lucrurile create. Dacă înţelepciunea atribuită omului şi 
înţelepciunea atribuită lui Dumnezeu semnifică ceva complet diferit, atunci terme¬ 
nul „înţelept” atribuit lui Dumnezeu nu ar avea conţinut, nu ar avea semnificaţie, de 
vreme ce ceea ce cunoaştem despre înţelepciune provine de la lucrurile create şi nu 
se bazează pe experienţa directă a înţelepciunii divine. Desigur, s-ar putea obiecta că, 
deşi este adevărat că dacă termenii atribuiţi lui Dumnezeu ar fi folosiţi într-un sens 
echivoc nu am cunoaşte nimic despre Dumnezeu pornind de la lucrurile create, nu 
decurge de aici că noi putem şti ceva despre Dumnezeu pornind de la lucrurile create, 
însă, dacă Sf. Toma insistă asupra faptului că putem cunoaşte ceva despre Dumne¬ 
zeu pornind de la lucrurile create, el se bazează pe faptul că lumea creată, ca efect al 


1 Contra Gentiles, 1, 30. 

2 „într-un mod mai înalt" (lb. lat., n.r.). 

3 S.T., Ia, 13, 2. [In traducerea românească, acest citat din Augustin este redat astfel: „Pentru 
că Dumnezeu e bun, şi noi suntem buni”. în textul original al lui Copleston, citatul are însă 
un cu totul alt sens: „because He is good, we exist”) 

lui Dumnezeu, trebuie să îl manifeste pe Dumnezeu, chiar dacă numai într-un chip 
imperfect. 

Totuşi, dacă conceptele derivate din experienţa noastră a lucrurilor create şi apli¬ 
cate apoi lui Dumnezeu nu sunt folosite nici într-un sens univoc, nici într-un sens 
echivoc, atunci în ce sens sunt ele folosite? Există o a treia posibilitate? Sf. Toma 
răspunde că ele sunt folosite într-un sens analogic. Când un predicat este atribuit 
analogic la două fiinţe diferite, aceasta înseamnă că este atribuit în conformitate cu 
relaţia pe care fiinţele o au cu un al treilea lucru sau potrivit relaţiei pe care una o are 
cu cealaltă. Pentru primul tip de atribuire analogică. Sfântul Toma dă ca exemplu 
sănătatea, exemplul lui favorit. 1 Se spune despre un animal că este sănătos pentru că 
este subiect al sănătăţii, sau posedă sănătate, că medicamentul este sănătos pentru că 
este cauza sănătăţii şi că înfăţişarea este sănătoasă pentru că este semnul sănătăţii. 
Cuvântul „sănătos" este atribuit cu sens diferit animalului, medicamentului şi înfă¬ 
ţişării, potrivit relaţiei pe care fiecare o are cu sănătatea; dar această atribuire nu se 
face într-un sens pur echivoc, deoarece toate cele trei au o relaţie reală cu sănătatea. 
Medicamentul nu este sănătos în acelaşi sens în care animalul este sănătos, pentru 
că termenul „sănătos” nu este folosit în sens univoc, dar sensurile în care este folosit 
acest cuvânt nu sunt nici echivoce sau pur metaforice, ca atunci când vorbim despre 
o pajişte zâmbitoare. Nu acesta este însă modul în care noi predicăm atribute despre 
Dumnezeu şi lucrurile create, spune Sf. Toma, pentru că Dumnezeu şi lucrurile cre¬ 
ate nu au nicio relaţie cu un al treilea obiect: noi predicăm atribute despre Dumnezeu 
şi lucrurile create în măsura în care lucrul creat are o relaţie reală cu Dumnezeu. 
De pildă, când atribuim fiinţa lui Dumnezeu şi lucrurilor create, atribuim fiinţa în 
primul rând şi mai cu seamă lui Dumnezeu, ca fiinţă existentă în sine, şi numai în al 
doilea rând lucrurilor create, dependente de Dumnezeu. Noi nu putem predica fiinţa 
în mod univoc despre Dumnezeu şi lucrurile create, de vreme ce nu posedă fiinţă în 
acelaşi fel, dar nici nu putem să o predicăm într-un sens pur echivoc, de vreme ce 
lucrurile create au fiinţă, cu toate că fiinţa lor nu este asemenea fiinţei divine, ci este 
dependentă, o fiinţă prin participare. 

In ce priveşte înţelesul cuvintelor pe care noi le aplicăm lui Dumnezeu şi lucru¬ 
rilor create, el este atribuit în primul rând lui Dumnezeu şi numai în al doilea rând 
lucrurilor create. Fiinţa, după cum am văzut, aparţine în mod esenţial lui Dumnezeu, 
pe când lucrurilor create numai în dependenţă de Dumnezeu; acestea din urmă au 
fiinţă, dar un tip diferit de fiinţă în comparaţie cu fiinţa divină, de vreme ce ea este pri- 


1 Contra Gentiles, 1, 34; S.T., Ia, 13, 5. 

mită, derivată, dependentă, finită. Cu toate acestea, deşi lucrul semnificat este atribuit 
în primul rând lui Dumnezeu, numele este atribuit în primul rând lucrurilor create. 
Motivul este acela că noi cunoaştem lucrurile create înainte de a -1 cunoaşte pe Dum¬ 
nezeu, astfel încât, de vreme ce cunoaşterea noastră despre înţelepciune, de pildă, 
este derivată din lucrurile create, iar cuvîntul denotă în primul rând conceptul derivat 
din experienţa noastră a lucrurilor create, ideea de înţelepciune şi cuvântul sunt pre¬ 
dicate în primul rând despre lucrurile create şi în mod analogic despre Dumnezeu, 
chiar dacă în realitate înţelepciunea însăşi, faptul semnificat, aparţine în primul rând 
lui Dumnezeu. 

4. Predicaţia analogică se întemeiază pe asemănare. în De Veritate,' Sf. Toma 
distinge între asemănări de proporţie (convenientia proportionis) şi asemănări de pro- 
porţionalitate (convenientia propotionalitatis). între numărul 8 şi numărul 4 există o 
asemănare de proporţie, în timp ce între raportul dintre 6 şi 3 şi cel dintre 4 şi 2 există 
o asemănare de proporţionalitate, adică o asemănare sau similaritate a două proporţii 
una cu cealaltă. Predicaţia analogică într-un sens general poate fi făcută ţinând cont 
de ambele tipuri de asemănare. Predicarea fiinţei în raport cu substanţa şi accidentul 
create, fiecare având o relaţie cu celălalt, este un exemplu de predicaţie analogică după 
proporţie, în timp ce predicarea vederii în raport cu amândouă tipurile de vedere, 
oculară şi intelectuală, este un exemplu de predicaţie analogică după proporţionalita¬ 
te. Ceea ce este pentru ochi vederea materială este pentru minte aprehensiunea sau 
vederea intelectuală. Există o anumită similaritate între relaţia ochiului cu vederea şi 
relaţia minţii cu aprehensiunea intelectuală, o similaritate ce ne permite să vorbim 
despre „vedere” în ambele cazuri. Noi nu aplicăm cuvîntul „vedere” în cele două ca¬ 
zuri nici într-un mod univoc, nici pur echivoc, ci analogic. 

Este imposibil să predicăm ceva în mod analogic despre Dumnezeu şi lucrurile 
create în aceeaşi manieră în care putem să predicăm fiinţa substanţei şi a accidentu¬ 
lui, pentru că Dumnezeu şi lucrurile create nu au nicio relaţie mutuală reală: lucruri¬ 
le create au o relaţie reală cu Dumnezeu, dar Dumnezeu nu are nicio relaţie reală cu 
lucrurile create. Iar Dumnezeu nu este inclus în definiţia vreunui lucru creat în ace¬ 
laşi fel în care substanţa este inclusă în definiţia accidentului. Aceasta nu înseamnă 
că nu poate exista nicio analogie după proporţie între Dumnezeu şi lucrurile create. 
Deşi Dumnezeu nu este legat de lucrurile create printr-o relaţie reală, acestea din 
urmă au o relaţie reală cu Dumnezeu, iar noi putem aplica acelaşi termen lui Dumne¬ 
zeu şi lucrurilor create în virtutea acelei relaţii. Există perfecţiuni care nu sunt legate 


2,11, m corpore. 

de materie şi care nu implică în mod necesar nici un defect şi nicio imperfecţiune 
în fiinţa despre care sunt predicate. Fiinţa, înţelepciunea şi bunătatea sunt exemple 
de asemenea perfecţiuni. în mod clar, noi acumulăm cunoştinţe despre fiinţă sau 
bunătate pornind de la lucrurile create; dar asta nu înseamnă că aceste perfecţiuni 
există în primul rând în lucrurile create, şi numai în al doilea rând în Dumnezeu, sau 
că ele sunt predicate în primul rând despre lucrurile create şi doar în al doilea rând 
despre Dumnezeu. Dimpotrivă, bunătatea, de pildă, există înainte de toate în Dumne¬ 
zeu, care este bunătatea infinită şi cauza oricărei bunătăţi create, şi este predicată în 
primul rând despre Dumnezeu şi doar în al doilea rând despre lucrurile create, chiar 
dacă bunătatea creată este cea pe care o cunoaştem prima. Analogia după proporţie 
este aşadar posibilă, în virtutea relaţiei lucrului creat şi a asemănării lui cu Dumne¬ 
zeu. Mă voi întoarce în scurt timp la această chestiune. 

Unii au susţinut că Sf. Toma a renunţat la analogia după proporţionalitate în fa¬ 
voarea analogiei după proporţie (în sensul acceptabil al termenului), însă mie nu mi 
se pare că este aşa. în Comentariile la Sentinţe' el foloseşte ambele tipuri de analogii, 
şi chiar dacă în lucrările ulterioare, precum De Potentia, Summa contra Gentiles sau 
Summa theologiae, el pare pună accentul pe analogia după proporţie, nu mi se pare că 
acest lucru indică faptul că ar fi abandonat vreodată analogia după proporţionalitate. 
Acest tip de predicaţie analogică poate fi utilizat în două modalităţi, simbolică sau 
propriu-zisă. Noi putem să-l numim pe Dumnezeu „Soare", pentru a arăta că Dum¬ 
nezeu este pentru suflet ceea ce soarele este pentru ochiul trupesc, dar avem de-a face 
aici cu un sens simbolic: cuvîntul „soare” se referă la un lucru material şi poate fi 
predicat despre o fiinţă spirituală numai într-un sens simbolic. Putem spune, totuşi, 
că există o anumită asemănare între relaţia lui Dumnezeu cu activitatea Lui intelec¬ 
tuală şi relaţia omului cu activitatea sa intelectuală, iar în acest caz nu vorbim numai 
simbolic, de vreme ce activitatea intelectuală ca atare este o perfecţiune pură. 

Fundamentul tuturor analogiilor, cel care face posibilă predicaţia analogică, este 
deci asemănarea lucrurilor create cu Dumnezeu. Noi nu predicăm înţelepciunea 
despre Dumnezeu pur şi simplu pentru că Dumnezeu este cauza tuturor lucrurilor 
înţelepte, pentru că astfel am putea la fel de bine să-l numim pe Dumnezeu piatră, 
el fiind cauza tuturor pietrelor; noi îl numim însă înţelept pentru că lucrurile create, 
efectele lui Dumnezeu, îl manifestă pe Dumnezeu, sunt asemănătoare Lui, şi pentru 
că o perfecţiune pură ca înţelepciunea poate fi predicată formal despre El. Dar ce este 
această asemănare? înainte de toate, este o asemănare într-un singur sens: lucrul 


In 4 Sent., 49, 2, 1, ad 6. 

creat îi seamănă lui Dumnezeu, dar nu putem afirma că Dumnezeu este asemănător 
lucrului creat. Dumnezeu este standardul absolut, ca să spunem aşa. în al doilea 
rând, lucrurile create îi seamănă lui Dumnezeu doar intr-un chip imperfect; nu pot 
ajunge la o asemănare perfectă cu El. Aceasta înseamnă că lucrul creat este, în acelaşi 
timp, atât asemănător, cât şi diferit de Dumnezeu. Este asemănător lui Dumnezeu în 
măsura în care este o imitaţie a lui; este diferit de El deoarece asemănarea este imper¬ 
fectă şi lacunară. De aceea, predicaţia analogică se situează între predicaţia univocă şi 
cea echivocă. în predicaţia analogică atributul nu este aplicat lui Dumnezeu şi lucru¬ 
rilor create nici în exact acelaşi sens, dar nici sensuri cu totul diferite, ci în sensuri ce 
sunt în acelaşi timp atât asemănătoare, cât şi diferite.' Această noţiune a asemănării 
şi diferenţei simultane este esenţială în analogie. Această noţiune poate, ce-i drept, 
să ne creeze dificultăţi considerabile din punct de vedere logic; ar fi însă nepotrivit să 
discutăm aici obiecţiile pozitiviştilor moderni privind analogia. 

Sf. Toma distinge, aşadar, între analogia după proporţie (analogia secundam conve- 
nientiam proportionis) şi analogia după proporţionalitate (analogia secundam convenien- 
tiam proportionalitatis). După cum am văzut, el nu admite, în raport cu Dumnezeu şi 
lucrurile create, acea analogie după proporţie care este aplicabilă substanţei şi acci¬ 
dentului în ceea ce priveşte fiinţa; în teologia naturală, el înţelege prin analogia după 
proporţie acea analogie în care un atribut este aplicat în primul rând unui analog, şi 
anume lui Dumnezeu, şi abia în al doilea rând şi în chip imperfect celuilalt analog, 
şi anume lucrului creat, în virtutea relaţiei reale şi asemănării acestuia cu Dumne¬ 
zeu. Perfecţiunea atribuită analogilor este cu adevărat prezentă în amândoi, dar nu 
este prezentă în acelaşi fel; unul şi acelaşi atribut este utilizat în acelaşi timp în sen¬ 
suri care nu sunt nici complet diferite, nici complet asemănătoare. Terminologia s-a 
schimbat din vremea Sfântului Toma până în zilele noastre, iar acest tip de analogie 
poartă astăzi numele de analogie de atribuire. Analogia după proporţionalitate, ase¬ 
mănarea proporţiilor, este uneori numită analogia proporţiilor, pentru a o diferenţia 
de analogia de atribuire, însă nu toţi scolasticii şi comentatorii Sfântului Toma utili¬ 
zează termenii în exact acelaşi mod. 

Unii scolastici au susţinut că fiinţa, de pildă, poate fi atribuită lui Dumnezeu şi 
lucrurilor create numai printr-o analogie după proporţionalitate, nu printr-o analogie 
de atribuire. Fără a dori totuşi să deschid o discuţie referitoare la valoarea analogi¬ 
ei după proporţionalitate ca atare, nu văd cum am putea şti că Dumnezeu are vreo 
perfecţiune în afara modalităţii analogiei de atribuire. Toate predicaţiile analogice se 


1 Cf. S.T., Ia, 13,5, in corpore. 

bazează pe relaţia reală şi asemănarea lucrurilor create cu Dumnezeu, iar eu cred că 
analogia după proporţionalitate presupune analogia după proporţie sau de atribuire, 
cea din urmă fiind, deci, cea mai importantă. 

5. Atunci când citim ceea ce a spus Sf. Toma despre analogie, am putea avea 
senzaţia că el a examinat pur şi simplu modul în care noi vorbim despre Dumnezeu, 
implicaţiile verbale şi conceptuale ale afirmaţiilor noastre, şi că, de fapt, nu a stabilit 
nimic despre adevărata noastră cunoaştere a lui Dumnezeu. însă, pentru Sf. Toma, 
este un principiu fundamental acela că perfecţiunile lucrurilor create trebuie regăsite 
în Creator într-un mod supraeminent, într-un mod compatibil cu infinitatea şi spi¬ 
ritualitatea lui Dumnezeu. De exemplu, dacă Dumnezeu a creat fiinţele inteligente, 
atunci Dumnezeu trebuie să fi posedat intelect; noi nu putem presupune că este mai 
puţin decât lucrurile intelectuale. Mai mult, o fiinţă spirituală trebuie să fie o formă 
intelectuală, aşa cum spune Aristotel, iar fiinţa infinit spirituală trebuie să dispună de 
inteligenţă infinită. Pe de altă parte, inteligenţa lui Dumnezeu nu poate fi o facultate 
distinctă de esenţa ori natura lui, de vreme ce Dumnezeu este Act pur şi nu o fiinţă 
compusă, iar Dumnezeu nici nu poate cunnoaşte lucrurile succesiv, de vreme ce este 
fără schimbare şi inapt de a fi determinat într-un mod accidental. El cunoaşte eve¬ 
nimentele viitoare în virtutea eternităţii Sale, prin intermediul căreia toate lucrurile 
îi sunt prezente. 1 Dumnezeu trebuie să posede perfecţiunea intelectualităţii, dar noi 
nu putem să ne formăm niciun concept adecvat despre ce este inteligenţa divină, de 
vreme ce nu avem nicio experienţă a acesteia: cunoaşterea noastră despre inteligenţa 
divină este imperfectă şi inadecvată, însă nu este falsă; este o cunoaştere analogică. 
Ar fi falsă numai dacă nu am fi conştienţi de imperfecţiunea ei şi i-am atribui lui 
Dumnezeu inteligenţa finită ca atare: noi nu ne putem abţine să gândim şi să vorbim 
despre inteligenţa divină folosind limbajul şi conceptele omeneşti, de vreme ce nu 
avem altele la dispoziţie, dar în acelaşi timp suntem conştienţi de faptul că limbajul 
şi conceptele noastre sunt imperfecte. Nu putem să ne abţinem să vorbim despre 
Dumnezeu ca şi cum El „prevede” evenimentele viitoare, dar suntem conştienţi că 
pentru Dumnezeu nu există trecut sau viitor. La fel, trebuie să-i atribuim lui Dumne¬ 
zeu perfecţiunea liberului arbitru cu privire la alte obiecte decît El însuşi, dar liberul 
arbitru al lui Dumnezeu nu poate presupune schimbarea: el a vrut în mod liber să 
creeze lumea în timp, dar a vrut acest lucru în mod liber, din întreaga eternitate, în 
virtutea acelui unic act de voinţă identic cu esenţa Sa. Din acest motiv, nu putem să 
ne formăm nicio concepţie adecvată despre liberul arbitru divin, însă relaţia lucrurilor 


Cf. S.T., Ia, 14,13. 

create cu Dumnezeu ne arată că Dumnezeu trebuie să posede liber arbitru şi ne pu¬ 
tem da seama de unele lucruri în care nu poate consta liberul arbitru divin. Realitatea 
pozitivă a liberului arbitru divin depăşeşte înţelegerea noastră, tocmai pentru că noi 
suntem lucruri create, nu Dumnezeu. Numai Dumnezeu se poate înţelege pe sine. 

Nu poate fi negată, totuşi, o dificultate importantă legată de doctrina analogiei. 
Dacă ideea noastră despre inteligenţă, de exemplu, este derivată din inteligenţa uma¬ 
nă, este evident că ea nu poate fi aplicată ca atare lui Dumnezeu, iar Sf. Toma insistă că 
niciun atribut aplicat lui Dumnezeu şi lucrurilor create nu este aplicat în mod univoc. 
Pe de altă parte, nu putem accepta că aceste atribute sunt utilizate într-un sens pur 
echivoc, decât dacă am fi dispuşi să admitem agnosticismul. Care este atunci conţinu¬ 
tul pozitiv al concepţiei noastre despre inteligenţa divină? Dacă Sf. Toma ar fi aderat, 
pur şi simplu, la via negativa, dificultatea nu ar fi apărut: ar fi spus că Dumnezeu nu 
este ne-inteligent sau că el este supra-inteligent, admiţând că noi nu avem nicio idee 
pozitivă despre ceea ce este inteligenţa divină. Sf. Toma însă nu rămâne numai pe via 
negativa: el admite şi via affiimativa. Ideea noastră de inteligenţă divină are, de aceea, 
un conţinut pozitiv; care poate fi însă acest conţinut pozitiv? Este viabil răspunsul că 
un astfel de conţinut pozitiv se obţine prin negarea limitărilor inteligenţei umane, a 
caracterului ei finit şi discursiv, a potenţialităţii şi aşa mai departe? în acest caz, însă, 
noi am ajunge fie la un concept pozitiv al inteligenţei divine ca atare, fie la un concept 
despre „esenţa” inteligenţei, independent de finitudine sau infinitate, care ar părea să 
poată fi aplicat în mod univoc lui Dumnezeu şi lucrurilor create. Am putea chiar să 
credem că negaţiile fie şterg conţinutul cu totul, fie îl transformă într-o idee despre 
esenţa inteligenţei care ar fi univocă în ceea ce priveşte inteligenţa umană şi divină. 
Acesta a fost motivul pentru care Duns Scotus a insistat ulterior asupra ideii conform 
căreia noi ne putem forma concepte univoce aplicabile amândorura, lui Dumnezeu 
şi lucrurilor create, cu toate că nu există nicio univocitate în ordinea reală în ceea ce-i 
priveşte pe Dumnezeu şi lucrurile create. S-a afirmat uneori că conceptele analogice 
sunt parţial asemănătoare şi parţial diferite de conceptele univoce; însă ne lovim de 
aceeaşi dificultate. Elementul „de asemănare" va fi un element univoc, în timp ce 
elementul de „diferenţă” fie va fi negativ, fie nu va avea niciun conţinut, de vreme ce 
noi nu avem nicio experienţă imediată a lui Dumnezeu din care să derivăm această 
idee. Vom reveni cu consideraţii suplimentare asupra acestei chestiuni în secţiunea 
dedicată doctrinei tomiste a cunoaşterii.' 


Cf. Cap. XXXVIII, secţ. 4. 

6 . Menţionarea inteligenţei divine ne poate conduce în mod natural la întrebarea 
cu privire la ce anume a gândit Sf. Toma despre doctrina ideilor divine. în primul 
rând, el stabileşte faptul că trebuie să existe idei în mintea divină, necesse est ponere in 
mente divina ideas de vreme ce Dumnezeu nu a creat lucrurile la întâmplare, ci în 
mod inteligent, în conformitate cu ideea exemplară pe care a conceput-o în mintea 
Sa. El remarcă faptul că Platon a greşit afirmând existenţa ideilor care nu ar fi fost în 
niciun intelect şi atrage atenţia că Aristotel l-a criticat pe Platon tocmai din acest mo¬ 
tiv. La drept vorbind, Aristotel, care nu a crezut în vreo creaţie liberă a lui Dumnezeu, 
nu l-a blamat pe Platon pentru că a considerat ideile ca fiind independente de mintea 
divină, ci pentru că a susţinut că ele au o existenţă independentă de mintea umană, în 
ce priveşte realitatea lor subiectivă, şi independentă de lucruri, în ce priveşte realitatea 
lor obiectivă ca forme. Pentru a afirma existenţa ideilor în mintea divină, Sf. Toma 
merge pe urmele tradiţiei care a început cu Platon, s-a dezvoltat în platonismul de 
mijloc şi în neoplatonism şi a supravieţuit, în mediul creştin, în filosofia lui Augustin 
şi a celor care i-au urmat. 

Unul dintre motivele pentru care neoplatoniştii au situat ideea în Nous, a doua 
ipostază sau prima fiinţă divină emanată, şi nu în singura sau suprema divinitate, a 
fost acela că prezenţa unei pluralităţi de idei în Dumnezeu ar fi deteriorat, considerau 
ei, unitatea divină. Cum a întâmpinat Sf. Toma această dificultate, atîta vreme cât 
singura distincţie reală pe care o putea admite în Dumnezeu era distincţia între cele 
trei persoane divine în Treime (iar de această distincţie nu a fost, desigur, interesat ca 
filosof)? Răspunsul lui este că, dintr-un anumit punct de vedere, trebuie să admitem 
că există o pluralitate de idei în Dumnezeu, aşa cum a spus Augustin, de vreme ce 
Dumnezeu cunoaşte fiecare lucru individual care trebuie creat, dar că, dintr-un alt 
punct de vedere, nu poate exista o pluralitate de idei în Dumnezeu, pentru că acest 
fapt ar intra în contradicţie cu simplitatea divină. El vrea să spună următorul lucru. 
Dacă prin idee cineva se referă la conţinutul ideii, atunci acela trebuie să admită o 
pluralitate de idei în Dumnezeu, de vreme ce Dumnezeu cunoaşte multe obiecte; 
dacă însă prin idee altcineva înţelege determinarea mentală subiectivă, specia ideii, 
atunci acela nu poate admite o pluralitate de idei în Dumnezeu, de vreme ce intelectul 
lui Dumnezeu este identic cu esenţa lui indivizibilă şi nu poate primi determinări 
sau orice alt fel de compoziţie. Dumnezeu îşi cunoaşte esenţa divină nu doar aşa cum 
este ea în sine, ci şi ca fiind imitabilă în afara ei înseşi într-o pluralitate de lucruri 
create. Acest act de cunoaştere, aşa cum există el în Dumnezeu, este unul singur şi 


1 S.T., Ia, 15,1. 

indivizibil şi este identic cu esenţa Lui; însă de vreme ce Dumnezeu nu numai că îşi 
cunoaşte esenţa ca fiind imitabilă într-o pluralitate de lucruri create, ci şi faptul că, 
o dată ce îşi cunoaşte esenţa, cunoaşte o pluralitate de lucruri create, noi putem şi 
trebuie să vorbim despre o pluralitate de idei în Dumnezeu, unde „idei” nu înseamnă 
esenţa divină aşa cum este ea în sine, ci esenţa divină ca modelul unui obiect sau 
al altuia. Iar ea este modelul multor lucruri. Cu alte cuvinte, adevărul sau falsitatea 
afirmaţiilor noastre cu privire la Dumnezeu trebuie apreciate în termenii limbajului 
uman. A nega pluralitatea de idei în Dumnezeu în mod necondiţionat ar însemna a 
nega că Dumnezeu cunoaşte o pluralitate de obiecte; însă adevărul că Dumnezeu îşi 
cunoaşte esenţa ca fiind imitabilă de o pluralitate de lucruri create nu trebuie afirmat 
în aşa fel încât să implice că există o multiplicitate de specii reale sau modificări cu 
adevărat distincte în intelectul divin. 1 

Această discuţie despre ideile divine este de un anumit interes pentru că arată că 
Sf. Toma nu este sub nicio formă un simplu gânditor aristotelic, ci că, în ce priveşte 
această problemă cel puţin, el aderă la tradiţia platonic augustiniană. Intr-adevăr, cu 
toate că vede în mod limpede că trebuie să lupte împotriva oricărei deteriorări a sim¬ 
plităţii divine, el nu se mulţumeşte să afirme că Dumnezeu, printr-un singur act al in¬ 
telectului său, o singură „idee”, îşi cunoaşte esenţa ca fiind imitabilă într-o pluralitate 
de lucruri create, ci afirmă că în Dumnezeu există o pluralitate de idei. Bineînţeles, el 
îşi oferă propriile argumente pentru aceasta, dar rămânem cu impresia că, în spatele 
reverenţei de care dă dovadă faţă de Augustin şi felul acestuia de a vorbi, se ascunde 
un motiv neexprimat. In orice caz, trebuie făcută o distincţie. în ziua de azi, când 
folosim termenul „idee”, ne referim de obicei la o idee subiectivă sau la o modificare 
mentală, iar în acest sens Sf. Toma nu admite în Dumnezeu o pluralitate de idei dis¬ 
tincte în mod real una de cealaltă; însă Sf. Toma s-a gândit în primul rând la „idee" în 
sensul de formă exemplară, iar de vreme ce esenţa divină aşa cum este ea cunoscută 
de intelectul divin este cunoscută ca fiind imitabilă într-o pluralitate de lucruri create, 
ca model al multor obiecte, el s-a simţit îndreptăţit să vorbească despre o pluralitate 
de rationes în Dumnezeu, cu toate că a trebuit să insiste asupra faptului că această 
pluralitate constă, pur şi simplu, în cunoaşterea de către Dumnezeu a esenţei lui în 
raport cu pluralitatea lucrurilor create, nu într-o distincţie reală în Dumnezeu. 

7. Am vorbit despre inteligenţa divină şi voinţa divină, bunătatea divină, despre 
unitate, simplitate şi tot aşa. Sunt acestea atribute ale lui Dumnezeu cu adevărat dis¬ 
tincte unele de altele? Iar dacă nu sunt distincte unele de altele, ce temei avem pentru 


Cf. S.T., Ia, 15,1-3; Contra Gent„ 1, 53-54. 

a vorbi despre ele ca şi cum ar fi distincte? Atributele lui Dumnezeu nu sunt cu ade¬ 
vărat distincte unele de altele, de vreme ce Dumnezeu este simplu. Ele sunt identice 
cu esenţa divină. Inteligenţa divină nu este cu adevărat distinctă de esenţa divină, 
cum nu este nici voinţa divină: dreptatea divină şi milostivirea divină sunt identice 
deoarece există în Dumnezeu. Cu toate acestea, independent de faptul că structura 
limbii noastre ne constrânge să vorbim în termeni de subiect şi predicat, înţelegem 
perfecţiunea divină bucată cu bucată, ca să spun aşa. Dobândim cunoaşterea noastră 
naturală despre Dumnezeu numai prin consideraţii despre lucrurile create, efectele 
lui Dumnezeu, iar de vreme ce perfecţiunile lucrurilor create, manifestările sau re¬ 
flecţiile lui Dumnezeu în lucrurile create, sunt diferite, utilizăm nume diferite pentru 
a semnifica acele perfecţiuni diferite. Dacă însă am putea înţelege esenţa divină aşa 
cum este ea în sine şi dacă am putea să-i dăm numele adecvat, ar trebui să folosim 
numai unul singur. 1 Nu putem, oricum, să înţelegem esenţa divină, ci o cunoaştem 
numai cu ajutorul diferitelor concepte: trebuie, pentru aceasta, să utilizăm diverse 
cuvinte care să exprime esenţa divină, cu toate că ştim în acelaşi timp că adevărata re¬ 
alitate ce corespunde tuturor acelor nume este o realitate unică şi simplă. Dacă cineva 
obiectează că a concepe un obiect altfel decât este înseamnă a-1 concepe într-un mod 
fals, răspunsul va fi că noi nu concepem obiectul ca existând altfel decât există în rea¬ 
litate, pentru că noi ştim că Dumnezeu este de fapt o fiinţă simplă, ci concepem într-o 
manieră compusă un obiect pe care îl ştim ca fiind necompus. Aceasta înseamnă, pur 
şi simplu, că inteligenţele noastre sunt finite şi discursive şi că nu-1 pot înţelege pe 
Dumnezeu decât cu ajutorul diferitelor lui reflecţii în lucrurile create. Cunoaşterea 
noastră despre Dumnezeu este, de aceea, inadecvată şi imperfectă, însă nu este falsă. 2 
Există cu adevărat un anumit temei în Dumnezeu pentru conceptele noastre distincte 
şi compus, acest temei nefiind însă vreo distincţie reală în Dumnezeu între atributele 
divine, ci pur şi simplu perfecţiunea lui infinită, care tocmai din cauza infinitei sale 
bogăţii, nu poate fi înţeleasă de mintea umană într-un singur concept. 

8 . Potrivit Sfântului Toma, 3 cel mai potrivit nume al lui Dumnezeu este numele 
pe care i l-a revelat lui Moise la rugul aprins, 4 Qui est, Cel ce este. în Dumnezeu nu 
există distincţie între esenţă şi existenţă; el nu-şi primeşte existenţa, ci este propria Sa 
existenţă; esenţa lui este existenţa. în niciun lucru creat, oricare ar fi el, nu lipseşte 
distincţia dintre esenţă şi existenţă. Orice lucru creat este bun şi adevărat, însă niciu- 


1 Contra Gentiles, 1, 31. 

2 Cf. S.T., Ia, 13,12, in corpore şi ad 3. 

3 S.T., Ia, 13, 11; Contra Gentiles, 1, 22. 

4 Exodul, 3, 14. 

nul nu este propria sa existenţă; nu este esenţa niciunui lucru creat faptul de a exista. 
Existenţa în sine, ipsum esse, este esenţa lui Dumnezeu, iar numele derivat din această 
esenţă este cel mai potrivit pentru Dumnezeu. De pildă, Dumnezeu este bunătatea, 
iar bunătatea Sa este identică cu esenţa Sa, însă bunătatea, în experienţa noastră ome¬ 
nească, urmează şi acompaniază esse; cu toate că nu este cu adevărat distinctă, ea 
este concepută ca secundară. A spune însă că Dumnezeu este ipsum esse înseamnă a 
dezvălui, ca să spunem aşa, natura Lui interioară. Orice alt nume este într-o anumită 
măsură inadecvat. Dacă spunem, de exemplu, că Dumnezeu este dreptatea infinită, 
spunem ceva ce este adevărat; cum însă inteligenţele noastre fac în mod necesar dis¬ 
tincţia între dreptate şi milostivire, cu toate că ştim că în Dumnezeu ele sunt identice, 
afirmaţia conform căreia Dumnezeu este dreptatea infinită este o expresie inadecvată 
a esenţei divine. Numele pe care le utilizăm când vorbim despre Dumnezeu sunt de¬ 
rivate din experienţa noastră a formelor determinate şi sunt, în primul rând, expresia 
acestor forme; însă numele Cel ce este nu semnifică o formă determinată, ci „oceanul 
infinit al substanţei". 

CAPITOLUL XXXVI 


SF. TOMA DE AQUINO (6) 
CREAŢIA 


Creaţia din nimic - Numai Dumnezeu poate crea - Dumnezeu a creat în mod liber 
Motivul creaţiei - Imposibilitatea creaţiei din eternitate nu a fost demonstrată - 
Poate Dumnezeu să creeze o pluralitate infinită actuală?- 
Omnipotenţa divină - Problema răului. 


i. De vreme ce Dumnezeu este prima Cauză a lumii, de vreme ce fiinţele finite sunt 
fiinţe contingente ce-şi datorează existenţa Fiinţei Necesare, fiinţele finite trebuie să 
îşi aibă originea în Dumnezeu prin creaţie. Pe deasupra, această creaţie trebuie să fie 
o creaţie din nimic. Dacă fiinţele au fost făcute dintr-o materie preexistentă, această 
materie poate fi Dumnezeu însuşi sau altceva decât Dumnezeu. însă Dumnezeu nu 
poate reprezenta materia creaţiei, din moment ce El este simplu, spiritual şi de ne¬ 
schimbat, dar nici nu poate exista altceva în afara primei Cauze: poate exista o singură 
Fiinţă necesară. Prin urmare, Dumnezeu este anterior în mod absolut, şi dacă nu se 
poate schimba, sau nu se poate exterioriza în creaţie, El trebuie să fi creat lumea din 
nimic, ex nihilo. Această expresie nu trebuie înţeleasă în sensul că nimicul, nihil, ar 
fi o materie din care Dumnezeu a făcut lumea: atunci când afirmăm că Dumnezeu a 
creat lumea din nimic, fie vrem să spunem că la început nu a fost nimic şi apoi a fost 
ceva, fie că expresia ex nihilo trebuie înţeleasă ca fiind echivalentă cu non ex aliquo, 
„nu din ceva”. Obiecţia că din nimic nu poate proveni nimic este, prin urmare, irele- 
vantă, din moment ce nimicul nu este privit nici ca o cauză eficientă, nici ca una ma¬ 
terială; în creaţie, Dumnezeu este cauza eficientă şi nu există nicio cauză materială. 1 
Astfel, creaţia nu este o mişcare sau o schimbare în sens propriu, iar de vreme ce nu 
este o mişcare, nu există succesiune în actul creaţiei. 

Creaţia, considerată în termenii actului de creaţie, adică la nivelul lucrului creat, 
este o relaţie reală cu Dumnezeu ca principiu al faptului de a fi al lucrului creat. Orice 
lucru creat, prin însuşi faptul că este creat, poartă o relaţie reală cu Dumnezeu în 
calitate de Creator. Dar nu putem spune, pe de altă parte, că Dumnezeu are o relaţie 


Cu privire la sensul expresiei creatio ex nihilo, cf. De Potentia, 3, 1, ad 7; S.T., Ia, 45, 1 ad 3. 

reală cu lucrul creat. O astfel de relaţie în Dumnezeu ar trebuie să fie ori identică 
cu substanţa divină, ori un accident în Dumnezeu; însă substanţa divină nu poate 
fi legată în mod necesar de lucrurile create, deoarece, dacă ar fi aşa, însăşi existenţa 
lui Dumnezeu ar depinde într-o anumită măsură de lucrurile create; pe de altă parte, 
Dumnezeu, fiind absolut simplu, nu poate primi sau poseda accidente. 1 Afirmaţia că 
Dumnezeu în calitate de Creator nu are nicio relaţie reală cu lucrurile create sună, 
bineînţeles, destul de ciudat la început, căci s-ar părea că din aceasta rezultă că Dum¬ 
nezeu nu are grijă de lucrurile pe care le-a creat. însă această concluzie decurge într-o 
manieră strict logică din metafizica Sfântului Toma şi din doctrina sa despre natura 
divină. Sf. Toma nu ar putea admite ideea că Dumnezeu este legat de lucrurile cre¬ 
ate prin însăşi substanţa Sa, deoarece în acest caz nu numai că creaţia ar fi, în mod 
necesar, eternă, ci mai mult, Dumnezeu nu ar putea exista independent de lucrurile 
create; Dumnezeu şi lucrurile create ar forma o Totalitate şi ar fi imposibil să expli¬ 
căm naşterea şi pieirea lucrurilor create individuale. Pe de altă parte, dacă prin relaţie 
înţelegem una din cele nouă categorii ale accidentelor, o asemenea relaţie este, de 
asemenea, inadmisibilă pentru Dumnezeu. Admiterea unui asemenea accident ar 
permite creaţia în timp, ce-i drept, dar este imposibil să acceptăm aşa ceva în ce-1 pri¬ 
veşte pe Dumnezeu, dat fiind că Dumnezeu este Act pur, fără potenţă. Lui Toma i-a 
fost, aşadar, imposibil să admită că Dumnezeu Creatorul poartă o relaţie reală cu lu¬ 
crurile create: el a fost obligat să spună că relaţia este doar o relaţie mentală a raţiunii 
(relatio rationis), atribuită lui Dumnezeu de intelectul uman. Această atribuire este, 
totuşi, legitimă, de vreme ce Dumnezeu este Creatorul şi nu am putea exprima acest 
fapt în limbajul nostru fără să vorbim ca şi cum Dumnezeu s-ar afla într-o relaţie cu 
lucrurile create. Ce trebuie reţinut este că, atunci când vorbim despre relaţia lucruri¬ 
lor create cu Dumnezeu şi despre relaţia lui Dumnezeu cu lucrurile create, trebuie 
să ţinem minte că numai lucrurile create depind de Dumnezeu, nu şi Dumnezeu de 
lucrurile create, iar consecinţa este că numai în lucrurile create găsim această relaţie 
reală de dependenţă. 

2. Puterea creaţiei este o prerogativă a lui Dumnezeu şi nu poate fi transmisă ni- 
ciunei fiinţe. 2 Motivul pentru care unii filosofi, cum ar fi Avicenna, au introdus ideea 
fiinţelor intermediare, este că ei au gândit că Dumnezeu creează printr-o necesitate 
a naturii, astfel încât trebuie să existe etape intermediare între simplitatea absolută 
a lui Dumnezeu şi pluralitatea lucrurilor create. Dar Dumnezeu nu creează printr-o 


1 Contra Gent., 2, n-13; S.T, Ia, 45, 3; De Potentia, 3, 3. 

2 Cf. De potentia, 3, 4. 

necesitate a naturii şi nu există niciun motiv pentru care el nu ar fi putut crea în mod 
direct pluralitatea lucrurilor create. Petrus Lombardus a crezut că puterea creaţiei 
poate fi transmisă de Dumnezeu unui lucru creat, astfel încât acesta din urmă să 
acţioneze ca un instrument, nu prin propria-i putere. Dar acest lucru este imposibil, 
deoarece, dacă lucrul creat ar contribui în vreun fel la creaţie, ar fi implicate în aceas¬ 
ta puterea şi activitatea sa proprie, iar această putere, fiind finită asemenea lucrului 
creat, nu poate îndeplini un act care cere o putere infinită, actul de a străbate prăpastia 
infinită dintre nefiinţă şi fiinţă. 

3. Dar dacă Dumnezeu nu creează printr-o necesitate a naturii, cum anume cre¬ 
ează El? O fiinţă intelectuală în care nu există, să zicem aşa, niciun element incon¬ 
ştient, care se luminează şi se posedă pe sine în chip perfect, nu poate acţiona altfel 
decât în acord cu înţelepciunea, cu cunoaşterea deplină. într-o exprimare mai brută, 
Dumnezeu trebuie să acţioneze pentru un motiv anume, în vederea unui scop, a unui 
bine. Dar natura lui Dumnezeu nu este numai inteligenţa infinită, ci şi voinţa infi¬ 
nită, iar această voinţă este liberă. Dumnezeu se iubeşte pe Sine din necesitate, din 
moment ce El însuşi este binele infinit, dar obiectele distincte de el nu sunt neapărat 
ale Lui, de vreme ce, în perfecţiunea Sa infinită, El îşi este suficient Sieşi: voinţa Sa 
este liberă în ceea ce priveşte aceste obiecte. Prin urmare, cu toate că ştim că intelectul 
şi voinţa lui Dumnezeu nu sunt cu adevărat distincte de esenţa Sa, suntem obligaţi 
să spunem că Dumnezeu a ales în mod liber un obiect sau un scop conceput de El ca 
fiind bun. Limbajul folosit aici este, în mod evident, unul antropomorfizant, însă noi 
nu avem la dispoziţie decât acest limbaj omenesc şi nu putem exprima adevărul că 
Dumnezeu a creat lumea în mod liber fără să scoatem în evidenţă faptul că actul de 
voinţă prin care Dumnezeu a creat nu a fost niciorb, dar nici necesar, ci un act ce a 
urmat, pentru a vorbi în termeni omeneşti, aprehensiunea unui bine, un bine pe care 
nu îl vom considera totuşi ca fiind necesar pentru Dumnezeu. 

4. Care a fost motivul pentru care Dumnezeu a creat? în perfecţiunea Sa infinită, 
Dumnezeu nu a creat pentru a obţine ceva pentru Sine. El nu a creat pentru a obţine 
ceva, ci pentru a da, pentru a împărtăşi din propria divinitate (intendit solum communi- 
care suam perfectionem quae estejus bonitas ). 1 Aşadar, atunci când se afirmă că Dumne¬ 
zeu a creat lumea pentru propria sa slavă, această idee nu trebuie înţeleasă ca şi cum 
Dumnezeu ar fi avut nevoie de ceva ce nu avea deja şi cu atât mai puţin în sensul că a 
vrut să obţină, vorbind direct, un cor de admiratori, ci trebuie să înţelegem că voinţa 


1 S.T., Ia, 44, 4. [„intenţionează să împărtăşească perfecţiunea Sa, care este bunătatea Sa”, lb. 

lat.] 

lui Dumnezeu nu poate depinde de nimic în afară de El însuşi, că Dumnezeu ca bine 
infinit trebuie să fie finalitatea propriului Său act infinit de voinţă şi că acest act de 
voinţă are ca finalitate propria Lui bunătate, ce este transmisă unor lucruri din afara 
Sa. Bunăvoinţa divină este reprezentată în toate fiinţele, deşi creaturile raţionale îl au 
pe Dumnezeu ca finalitate într-un chip specific, fiind capabile să-L cunoască şi să-L 
iubească pe Dumnezeu: toate lucrurile create îl slăvesc pe Dumnezeu, reprezentând 
şi participând la bunătatea Sa, dar creaturile raţionale sunt capabile să aprecieze şi 
să iubească în mod conştient bunătatea divină. Slava lui Dumnezeu, manifestarea 
bunătăţii Sale, nu este, deci, ceva separat de bunătatea fiinţelor, de vreme ce lucrurile 
create îşi ating finalitatea, fac ceea ce este mai bine pentru sine, manifestând bună¬ 
tatea divină. 

5. Faptul că Dumnezeu a creat lumea în mod liber nu înseamnă că El a creat-o 
în timp, că timpul a avut un început. Fiind etern, El ar fi putut să creeze lumea din 
eternitate. Sf. Toma a refuzat să accepte că s-ar fi demonstrat caracterul imposibil al 
acestei supoziţii. El a considerat că se poate demonstra filosofic că lumea a fost creată 
din nimic, dar a susţinut că niciuna dintre demonstraţiile aduse în favoarea ideii că 
lumea a fost creată în timp, că există în mod ideal un prim moment al timpului, nu 
a fost concludentă, depărtându-se în această chestiune de Sf. Albert. Pe de altă parte, 
Sf. Toma a susţinut, împotriva tezelor averroiste, că nu se poate demonstra filosofic 
că lumea nu a putut să înceapă în timp, că ideea creaţiei în timp este imposibilă. Cu 
alte cuvinte, deşi a fost pe deplin conştient că lumea a fost, de fapt, creată în timp şi 
nu din eternitate, Sf. Toma a fost convins că acest fapt poate fi cunoscut numai, şi că 
filosoful nu poate dezbate chestiunea dacă lumea a fost creată în timp sau din eter¬ 
nitate. Astfel, opunându-se celor numiţi murmurantes, el a susţinut, pe cât ne putem 
da seama, posibilitatea creaţiei din eternitate. Practic, asta a însemnat că el a arătat, 
sau cel puţin a crezut că poate arăta, că genul de argument propus de Sf. Bonaventura 
pentru a demonstra imposibilitatea creaţiei din eternitate nu este concludent. Totuşi, 
nu este necesar să menţionăm încă o dată răspunsurile Sfântului Toma, de vreme ce 
acestea, sau cel puţin o parte din ele, au fost deja expuse atunci când am vorbit despre 
filosofia Sfântului Bonaventura. 1 Ajunge să reamintim aici că Sf. Toma nu a văzut 
nicio o contradicţie în ideea unei serii fără de început. în viziunea lui, nu trebuie să ne 
punem întrebarea dacă este posibil ca lumea să parcurgă un timp infinit, deoarece nu 
se poate vorbi propriu-zis de parcurgerea unei serii infinite, dat fiind că nu există un 
prim termen al seriei. Mai mult, pentru Sf. Toma, o serie poate fi infinită ex parte ante 


Pp. 262-265. 

şi finită ex parte post, putând fi astfel adăugată la ceva la acel capăt unde este finită. în 
genere, nu există nicio contradicţie între a fi adus în existenţă şi a exista din eternitate: 
dacă Dumnezeu este etern, El a putut crea din eternitate. 

Pe de altă parte, Sf. Toma respinge argumentele aduse pentru a demonstra că 
lumea trebuie să fi fost creată din eternitate. „Trebuie să susţinem ferm, aşa cum 
ne învaţă credinţa catolică, că lumea nu a existat dintotdeauna. Această poziţie nu 
poate fi respinsă prin nicio demonstraţie fizică.”' S-ar putea argumenta, de pildă, că 
de vreme ce Dumnezeu este Cauza lumii şi Dumnezeu este etern, lumea, ca efect al 
lui Dumnezeu, trebuie să fie şi ea eternă. Dat fiind că Dumnezeu nu se poate schim¬ 
ba, nu conţine niciun element de potenţialitate şi nu poate primi noi determinări 
sau modificări, actul creaţiei, actul liber de creaţie al lui Dumnezeu, ar trebui să fie 
etern. Efectul acestui act, în consecinţă, ar trebui să fie şi el etern. Sf. Toma trebuie 
să fie de acord, desigur, cu ideea că actul creaţiei ca atare, adică actul de voinţă al lui 
Dumnezeu, este etern, deoarece el este identic cu esenţa lui Dumnezeu. însă, apoi, 
argumentează că ceea ce decurge aici este, pur şi simplu, că Dumnezeu a voit în mod 
liber din eternitate să creeze lumea, nu că lumea a căpătat existenţă din eternitate. 
Dacă am privi problema doar sub aspect filosofic, adică dacă am face abstracţie de 
cunoaşterea noastră, căpătată prin revelaţie, cu privire la faptul că Dumnezeu a creat 
de fapt lumea în timp, tot ce putem spune este că Dumnezeu ar fi putut să voiască 
în mod liber din eternitate ca lumea să capete existenţă în timp sau că Dumnezeu ar 
fi putut să voiască liber din eternitate ca lumea să capete existenţă din eternitate. Nu 
suntem îndreptăţiţi să tragem concluzia că Dumnezeu trebuie să fi voit din eternitate 
ca lumea să existe din eternitate. Cu alte cuvinte, actul creaţiei lui Dumnezeu este cu 
siguranţă etern, însă efectul extern al acestui act va merge pe calea voită de Dumne¬ 
zeu, iar dacă Dumnezeu a voit ca efectul extern să aibă esse pot non-esse, el nu va avea 
esse ab aetemo, chiar dacă actul creaţiei, privit ca act în Dumnezeu, este etern. 1 2 

6 . Unul din motivele invocate de Sf. Bonaventura pentru a demonstra că lumea 
trebuie să fi fost creată în timp şi nu a putut fi creată din eternitate a fost acela că, 
dacă ar fi fost creată din eternitate, acum ar fi fost în viaţă un număr infinit de suflete 
omeneşti nemuritoare, iar o pluralitate infinită actuală este ceva imposibil. Ce a susţi¬ 
nut însă Sf. Toma cu privire la puterea lui Dumnezeu de a crea o pluralitate infinită? 
întrebarea se pune în legătură cu o pluralitate extra genus quantitatis, de vreme ce Sf. 
Toma l-a urmat pe Aristotel în respingerea posibilităţii unei cantităţi infinite. în De 


1 De potentia, 3, 17. 

2 în legătură cu acest subiect, vezi Contra Gent., 2, 31-37; S.T., Ia, 46, 1; De potentia, 3, 17; De 
aetemitate mundi contra murmurantes. 

Veritate , 1 Sfântul notează că singurul temei valid pentru a spune că Dumnezeu nu 
a putut crea o pluralitate infinită actuală ar fi o contradicţie sau o incompatibilitate 
esenţială în însăşi noţiunea unei atfel de infinităţi, însă amână să se pronunţe asu¬ 
pra chestiunii. în Summa Theologiae , 2 el afirmă în mod categoric că nu poate exista 
o pluralitate infinită actuală, de vreme ce orice pluralitate creată trebuie să fie de un 
anumit număr, în timp ce unei pluralităţi infinite nu i-ar corespunde niciun număr, 
însă în De aetemitate mundi contra Murmurantes, atunci când discută obiecţia la adre¬ 
sa posibilităţii creaţiei din eternitate, potrivit căreia ar exista atunci un număr infinit 
de suflete omeneşti nemuritoare, el răspunde că Dumnezeu ar fi putut face lumea 
fără oameni în ea sau că El ar fi putut crea lumea din eternitate, dar să nu -1 fi creat şi 
pe om tot atunci; pe de altă parte, el spune că „încă nu s-a demonstrat că Dumnezeu 
nu poate crea o infinitate în act". Ultima remarcă poate indica o schimbare de poziţie 
din partea Sfântului Toma sau o ezitare în ceea ce priveşte validitatea propriei lui de¬ 
monstraţii anterioare; însă el nu retractează în mod explicit ceea ce a spus în Summa 
theologiae, iar remarca ar putea să nu fie altceva decât un argumentum ad hominem, 
„voi încă nu aţi demonstrat că o pluralitate infinită actuală este imposibilă". în orice 
caz, luând în considerare afirmaţia din Summa theologiae şi proximitatea în timp a 
De aetemitate mundi cu prima parte din Summa theologiae, pare pripit să tragem con¬ 
cluzia că ar fi vorba de ceva mai mult decât de o posibilă ezitare din partea Sfântului 
Toma în ceea ce priveşte imposibilitatea unei pluralităţi infinite în act. 

7. Această discuţie cu privire la capacitatea sau incapacitatea lui Dumnezeu de 
a crea o pluralitate infinită actuală ne duce în mod natural către întrebarea mai cu¬ 
prinzătoare referitoare la sensul în care trebuie înţeleasă omnipotenţa divină. Dacă 
omnipotenţă înseamnă abilitatea de a face toate lucrurile, cum poate Dumnezeu să 
fie omnipotent, dacă nu poate să facă dintr-un om un cal sau ca lucrurile care s-au 
întâmplat să nu se fi întâmplat? Ca răspuns la această întrebare, Sf. Toma observă 
înainte de toate că atributul divin al omnipotenţei înseamnă că Dumnezeu poate face 
tot ceea ce este posibil. însă „tot ceea ce este posibil" nu trebuie înţeles, afirmă el în 
continuare, ca echivalent cu „tot ceea ce este posibil pentru Dumnezeu”, pentru că, 
dacă ar fi aşa, atunci când spunem că Dumnezeu este omnipotent, ar trebui să înţe¬ 
legem că Dumnezeu este capabil să facă tot ceea ce este capabil să facă, o afirmaţie ce 
nu ar spune nimic. Atunci cum anume trebuie să înţelegem expresia „tot ceea ce este 
posibil”? Este posibil ceea ce nu implică nicio incompatibilate intrinsecă în raport cu 


2 


2, IO. 

Ia, 7,4; 1, 46, ad 8. 

fiinţa, cu alte cuvinte, acel lucru a cărui existenţă nu implică o contradicţie. Ceea ce im¬ 
plică o contradicţie în însăşi noţiunea sa nu este nici adevărat, nici posibil, ci ne-fiinţă. 
De exemplu, ca un om, în timp ce rămâne om, să fie şi cal, presupune o contradicţie: 
omul este raţional, calul este iraţional, iar raţional şi iraţional sunt contradictorii. Pu¬ 
tem, cu siguranţă, să vorbim despre un cal uman sau un om hipic, însă aceste expresii 
nu indică vreun lucru, actual sau posibil; ele sunt doar nişte cuvinte, ce nu stau pentru 
nimic ce ar putea fi conceput. Aşadar, a spune că omnipotenţa lui Dumnezeu înseam¬ 
nă că Dumnezeu poate face tot ceea ce este posibil nu indică o limitare a puterii lui 
Dumnezeu, pentru că puterea are un sens numai în raport cu posibilul. Orice are sau 
poate avea fiinţă constituie obiectul omnipotenţei divine, însă ceea ce este intern con¬ 
tradictoriu nu este, pur şi simplu, un obiect. „Putem spune (..) mai potrivit, că aceste 
lucruri nu pot să existe în Dumnezeu, [decât că] (...) nu poate să le facă." 1 

Nu trebuie să ne imaginăm însă că în spatele lui Dumnezeu ar exista un principiu 
al non-contradicţiei, căruia Dumnezeu i s-ar supune aşa cum se supuneau zeii grecii 
Moirei sau Destinului. Dumnezeu este Fiinţa supremă, ipsum esse subsistens, iar voinţa 
Sa de a crea este o voinţă de a crea propria Sa asemănare, adică un lucru ce poate par¬ 
ticipa la fiinţă. Ceea ce presupune o contradicţie este în cel mai înalt grad îndepărtat 
de Fiinţă; nici nu are, nici nu poate avea vreodată vreo asemănare cu Dumnezeu, 
adică vreo fiinţă. Dacă Dumnezeu ar putea vrea ceea ce este contradictoriu în sine, 
s-ar îndepărta de propria Sa natură, ar iubi ceea ce nu comportă nicio asemănare cu 
el însuşi, ceea ce nu există, ceea ce este de negândit. Dacă Dumnezeu ar putea acţiona 
în acest fel, el nu ar mai fi Dumnezeu. Aceasta nu pentru că Dumnezeu se supune 
principiului non-contradicţiei, ci pentru că principiul non-contradicţiei este întemeiat 
pe natura lui Dumnezeu. A presupune, precum Sf. Petrus Damian sau Lev Şestov, că 
Dumnezeu este superior principiului non-contradicţiei, în sensul că Dumnezeu poa¬ 
te face ceea ce este contradictoriu în sine, ar însemna să presupunem că Dumnezeu 
poate să acţioneze într-o manieră inconsistentă cu şi contrară propriei lui naturi, iar 
aceasta este o presupunere absurdă. 2 

Nu trebuie să înţelegem însă de aici că Dumnezeu poate face numai ceea ce face. 
Este, cu siguranţă, adevărat că, de vreme ce Dumnezeu doreşte ordinea lucrurilor pe 
care le-a creat şi care există, el nu poate vrea o altă ordine, de vreme ce voinţa divină 
nu se poate schimba aşa cum se pot schimba vrerile noastre finite; însă întrebarea 
nu se referă la puterea divină ex suppositione, pornind de la ideea că Dumnezeu a 


1 Cf. S.T., Ia, 25, 3-4 [tr. rom. p. 395]; De Potentia, 1,7. 

2 Cf. Contra Gentiles, 1, 84. 

ales deja, ci se referă la puterea divină absolută, adică priveşte faptul dacă Dumnezeu 
a fost silit să voiască această ordine pe care a vrut-o sau ar fi putut să voiască o altă 
ordine. Răspunsul este că Dumnezeu nu a vrut această ordine a lucrurilor în mod 
necesar, iar motivul este că finalitatea creaţiei este binele suprem, bine ce depăşeşte 
orice ordine creată care există, aşa încât nu există şi nici nu poate exista vreo relaţie 
necesară între o ordine dată şi finalitatea creaţiei. Binele divin şi ordinea creată sunt 
incomensurabile şi nu poate exista nicio ordine creată, niciun univers, care să fie ne¬ 
cesar în raport cu bunătatea divină, infinită şi la care nu poate fi adăugat nimic. Dacă 
vreo ordine creată ar fi pe măsura bunătăţii divine, atunci înţelepciunea divină ar fi 
obligată să aleagă acea ordine particulară; însă de vreme ce bunătatea divină este infi¬ 
nită, iar creaţia în mod necesar finită, nicio ordine creată nu poate fi pe de-a-ntregul 
pe măsura bunătăţii divine.' 

Din cele de mai sus reiese răspunsul la întrebările dacă Dumnezeu ar putea face 
lucrurile mai bine decât le-a făcut sau dacă ar putea face lucrurile pe care le-a făcut 
mai bune decât sunt. 1 2 într-un sens, Dumnezeu trebuie să acţioneze întotdeauna în 
cel mai bun mod cu putinţă, de vreme ce manifestarea lui Dumnezeu este identică cu 
esenţa lui şi cu infinita lui bunătate; nu putem însă trage de aici concluzia că obiectele 
extrinseci ale actului divin, lucrurile create, trebuie să fie cele mai bune cu putinţă şi 
că Dumnezeu este obligat, dată fiind bunătatea Sa, să creeze cel mai bun univers cu 
putinţă, dacă este să creeze vreunul. Cum puterea lui Dumnezeu este infinită, poate 
exista întotdeauna un univers mai bun decât cel pe care Dumnezeu îl creează în mod 
actual, iar de ce alege El să producă o anumită ordine a creaţiei, aceasta este taina Sa. 
De aceea, Sf. Toma spune că, vorbind la modul absolut, Dumnezeu ar putea face ceva 
mai bun decât orice lucru dat. însă dacă întrebarea este ridicată în legătură cu univer¬ 
sul existent, trebuie trasată o distincţie. Dumnezeu nu ar putea face un lucru dat mai 
bine decât este în prezent în ceea ce priveşte substanţa şi esenţa lui, de vreme ce asta 
ar însemna să facă alt lucru. De exemplu, viaţa raţională este în sine o perfecţiune mai 
înaltă în comparaţie cu viaţa pur senzorială; dacă însă Dumnezeu ar face un cal raţi¬ 
onal, acela nu ar mai fi un cal, iar în acest caz nu se poate spune despre Dumnezeu 
că a făcut un cal mai bun. în mod asemănător, dacă Dumnezeu ar schimba ordinea 
universului, nu ar mai fi acelaşi univers. Pe de altă parte, Dumnezeu ar putea face un 
lucru mai bun în mod accidental; El ar putea, de pildă, să îmbunătăţească starea de 
sănătate a unui om sau, la nivelul supranatural, harul acestuia. 


1 Cf. S.T., Ia. 19, 3; 1, 25, 5; Contra Gentiles, 2, 26-27; De Potentia, 1, 5. 

2 S.T., Ia, 25, 6. 

Este limpede atunci că Sf. Toma nu ar fi de acord cu „optimismul” leibnizian şi nu 
ar susţine că această lume este cea mai bună dintre toate lumile posibile. Din perspec¬ 
tiva omnipotenţei divine, expresia „cea mai bună dintre toate lumile posibile” nu pare 
să aibă sens: ea ar avea sens numai dacă am presupune de la început că Dumnezeu 
creează dintr-o necesitate a naturii, ceea ce ar avea ca şi consecinţă, de vreme ce Dum¬ 
nezeu este binele însuşi, că lumea care porneşte de la el trebuie să fie în mod necesar 
cea mai bună cu putinţă. însă dacă Dumnezeu nu creează dintr-o necesitate a naturii, 
ci potrivit naturii Sale, potrivit inteligenţei şi voinţei Sale, adică în mod liber, şi dacă 
Dumnezeu este omnipotent, Dumnezeu trebuie să poată crea întotdeauna o lume 
mai bună. Atunci, de ce a creat El această lume şi nu alta? Aceasta este o întrebare 
la care noi nu putem da niciun răspuns satisfăcător, cu toate că putem foarte bine să 
încercăm să răspundem la întrebarea de ce Dumnezeu a creat o lume în care sunt 
prezente suferinţa şi răul: mai bine zis, noi putem încerca să răspundem la problema 
răului, atâta timp cât ţinem că nu ne putem aştepta să ajungem la nicio rezolvare 
deplină a acestei probleme în această viaţă, din cauza finitudinii şi a imperfecţiunii 
inteligenţelor noastre, precum şi a faptului că nu putem pătrunde înţelepciunea şi 
planurile divine. 

8 . Voind acest univers, Dumnezeu nu a voit relele cuprinse în el. Dumnezeu îşi 
iubeşte în mod necesar esenţa, care este bunătatea infinită şi voieşte în mod liber cre¬ 
aţia ca o transmitere a bunătăţii lui. El nu poate iubi ceea ce este opus binelui, adică 
răul. însă, vorbind în limbajul nostru omenesc, nu a prevăzut Dumnezeu relele din 
lume? Iar dacă a prevăzut relele din lume şi, totuşi, a voit această lume, nu înseamnă 
că el a voit aceste rele? Dacă răul ar fi o entitate pozitivă, ceva creat, atunci ar trebui 
să i -1 atribuim lui Dumnezeu în calitatea Lui de Creator, de vreme ce nu există niciun 
principiu ultim al răului, aşa cum credeau maniheiştii. însă răul nu este o entitate 
pozitivă, ci, aşa cum a spus Sf. Augustin, urmându -1 pe Plotin, o privare. Nu este 
aliquid, un lucru pozitiv, iar nu Dumnezeu nu l-a putut crea, de vreme ce nu poate 
fi creat, ci el există numai ca o privare a ceea ce este bun în sine, ca fiinţă. Mai mult, 
răul ca atare nu poate fi dorit nici chiar de o voinţă umană, pentru că obiectul voinţei 
este în mod necesar binele sau ceea ce este considerat ca atare. Cel care comite un 
adulter, spune Sf. Toma, nu vrea răul sau păcatul în sine, ci caută plăcerea simţurilor 
dintr-un act ce presupune răul. S-ar putea obiecta că unii oameni se angajează în vicii 
diabolice şi comit anumite acte tocmai pentru că ele constituie o ofensă la adresa lui 
Dumnezeu; însă chiar şi în acest caz există un bine aparent şi anume autonomia 
deplină, ce constituie obiectul voinţei: sfidarea malefică a lui Dumnezeu apare ca un 
bine şi este dorită sub specie boni. De aceea, nicio voinţă nu poate voi răul ca atare, iar 
despre Dumnezeu, care a creat o lume ale cărei rele le-a „prevăzut", nu putem spune 

că avoit aceste rele, ci numai că a voit lumea care, ca atare, este bună şi a voit să per¬ 
mită relele pe care le-a prevăzut. 

Totuşi, nu trebuie să ne imaginăm că, susţinând doctrina conform căreia răul 
ca atare este o privare, Sf. Toma vrea să spună că răul este ireal, în sensul că ar fi o 
iluzie. Asta ar însemna să-i înţelegem profund eronat poziţia. Răul nu este o fiinţă, 
entitas, în sensul că nu intră în vreuna dintre cele zece categorii ale fiinţei, dar dacă 
răspundem la întrebarea dacă răul există sau nu, răspunsul trebuie să fie afirmativ. 
Acest lucru sună paradoxal, desigur, dar Sf. Toma vrea să spună că răul există ca o 
privare de bine, nu ca o entitate pozitivă de sine stătătoare. De exemplu, lipsa capaci¬ 
tăţii de a vedea nu este o privare ce priveşte o piatră, pentru că nu i se pretinde unei 
pietre să vadă, iar „a fi orb” nu este pentru o piatră decât absenţa unei puteri care este 
incompatibilă cu natura pietrei; în cazul unui om însă, a fi orb este o privare, absenţa 
a ceva ce aparţine naturii complete a omului. A fi orb nu este însă o entitate pozitivă, 
ci o privare de vedere; odată ce privarea există, ea este reală, nu putem spune sub nicio 
formă că ar fi o iluzie ireală. Ea nu are niciun sens şi nicio existenţă separat de fiinţa 
în care există, dar, existând în acea fiinţă, privarea este perfect reală. în mod asemă¬ 
nător, răul nu poate să determine nimic de la sine şi prin sine, însă el există şi poate 
constitui o cauză prin fiinţa bună în care există. De exemplu, diformitatea în voinţa 
unui înger căzut nu poate fi prin sine o cauză, dar este o privare reală şi poate fi o cau¬ 
ză prin intermediul fiinţei pozitive în care există. Mai mult, cu cât este mai puternică 
fiinţa în care există, cu atât mai mari sunt efectele răului respectiv.' 

Chiar dacă Dumnezeu nu a creat răul ca o entitate pozitivă, nu ar trebui să spu¬ 
nem că el a voit, totuşi, răul într-un anumit sens, de vreme ce a creat o lume în care a 
prevăzut că răul va exista? în acest punct, trebuie să diferenţiem între răul fizic şi răul 
moral (malum culpae). Răul fizic a fost, cu siguranţă, permis de Dumnezeu şi se poate 
spune că, într-un anume sens, a fost chiar voit de Dumnezeu. Desigur, Dumnezeu 
nu l-a voit de dragul lui, per se, ci El a voit un univers, o ordine naturală, care presu¬ 
pune cel puţin posibilitatea defectelor fizice şi a suferinţei. Voind creaţia unei naturi 
sensibile, Dumnezeu a voit acea capacitate de a simţi atât durerea, cât şi plăcerea, ce 
este, în mod natural, inseparabilă de natura umană. El nu a voit suferinţa ca atare, ci 
acea natură (un bine) care este însoţită de capacitatea de a suferi. Mai mult, perfecţiu¬ 
nea universului, spune Sf. Toma, presupune existenţa unor fiinţe ce pot fi degradate, 
pe lângă cele ce nu pot fi degradate, iar dacă există fiinţe degradabile, degradarea şi 
moartea se vor petrece în acord cu ordinea naturală. Aşadar, Dumnezeu nu a voit de- 


Cf. S.T., Ia, 48, 1-3. 

gradarea (nu mai este nevoie să spunem că cuvântul nu este folosit aici într-un sens 
moral) de dragul ei însăşi, ci se poate spune că el a cauzat-o per accidens, prin aceea că 
a vrut să creeze şi a creat un univers a cărui ordine a pretins dispoziţia pentru defect 
şi degradare a anumitor fiinţe. La fel, menţinerea ordinii dreptăţii presupune ca răul 
moral să-şi primească pedeapsa (malum poenae), astfel că putem spune că Dumnezeu 
a voit şi a cauzat acea pedeapsă nu de dragul ei însăşi, ci pentru a menţine ordinea 
dreptăţii. 

De aceea, vorbind despre răul fizic, Sf. Toma tinde să-l privească pe Dumnezeu ca 
pe un artist şi universul ca o operă de artă. Perfecţiunea acestei opere de artă presupu¬ 
ne o varietate de fiinţe, printre care se vor găsi şi fiinţe muritoare şi capabile de sufe¬ 
rinţă, aşa încât se poate spune că Dumnezeu nu a vrut răul fizic per se, ci per accidens, 
de dragul binelui, al binelui întregului univers. Când este însă vorba de o problemă 
din ordinea morală, ordinea libertăţii şi a considerării fiinţei umane ca agent liber, ati¬ 
tudinea lui este diferită. Libertatea este un bine şi fără ea fiinţele umane nu ar putea 
să-i ofere lui Dumnezeu acea dragoste pe care el o merită, nu ar fi demne de laudă şi 
aşa mai departe: libertatea îl face pe om să semene mai mult cu Dumnezeu decât dacă 
nu ar fi liber. Pe de altă parte, libertatea omului, când nu are viziunea lui Dumnezeu, 
presupune puterea de a alege împotriva lui Dumnezeu şi a legii morale, de a păcătui. 
Dumnezeu nu a vrut sub nicio formă dezordinea morală sau păcatul, dar le-a permis. 
De ce? De dragul unui bine mai mare, ca omul să poată fi liber şi ca el să poată să-l 
iubească şi să-l servească pe Dumnezeu prin alegerile sale libere. Perfecţiunea fizică 
a universului presupune prezenţa unor fiinţe care pot să moară şi vor muri, astfel 
încât putem spune, ca mai înainte, că Dumnezeu a voit moartea per accidens. însă, 
deşi perfecţiunea universului presupune libertatea omului, ea nu îi impune omului 
să-şi întrebuinţeze greşit libertatea, sau să păcătuiască, astfel că despre Dumnezeu 
nu se poate spune că a vrut răul moral nici per se, nici per accidens. Cu toate acestea, 
este imposibil să existe o fiinţă umană în ordinea naturală liberă şi, în acelaşi timp, 
incapabilă să păcătuiască, astfel încât putem spune, pe bună dreptate, că Dumnezeu 
a permis răul moral, dar l-a permis numai în vederea unui bine mai înalt. 

Ar mai fi, desigur, multe de spus pe marginea acestui subiect, dacă ar fi să intro¬ 
ducem în discuţie şi consideraţii teologice. Orice abordare pur filosofică este, în mod 
necesar, mult mai puţin satisfăcătoare decât o abordare în care sunt incluse ambele 
tipuri de adevăruri, cele teologice şi cele filosofice. Ideea Căderii şi cea a Mântuirii, de 
pildă, aruncă o altă lumină asupra problemei răului, inaccesibilă unui raţionament 
strict filosofic. Totuşi, trebuie să trecem aici peste argumentele bazate pe revelaţie şi 
pe teologia dogmatică. Răspunsul filosofic al Sfântului Toma la problema răului, în 
relaţia acestuia cu Dumnezeu, poate fi rezumat în două afirmaţii. Prima este aceea că 

Dumnezeu nu a voit răul moral în niciun sens, ci doar l-a permis în vederea unui bine 
mai înalt decât cel ce putea Fi atins prin prevenirea lui, adică dacă nu l-ar fi făcut liber 
pe om; cea de a doua este că, deşi Dumnezeu nu a voit răul fizic de dragul lui, se poate 
spune că a vrut anumite rele fizice per accidens, în vederea perfecţiunii universului. 
Spun „anumite rele fizice”, de vreme ce Sf. Toma nu vrea să spună că Dumnezeu a 
voit toate relele fizice, nici măcar per accidens. Degradarea sau moartea se referă la un 
anumit tip de fiinţă, dar multe rele şi suferinţe fizice nu sunt legate deloc de perfecţi¬ 
unea sau binele universului, ci sunt rezultatul răului moral venit din partea omului: 
ele nu sunt „inevitabile”. Asemenea rele fizice Dumnezeu doar le permite. 1 


Pe tema răului şi a relaţiei lui cu Dumnezeu a se vedea, de exemplu, S.T., Ia, 19, 9; Ia, 48- 
49; Contra Gentiles, 3, 4-5; De Malo, întrebările 1-3; De Potentia, 1, 6. 

SF. TOMA DE AQUINO (7) 

PSIHOLOGIA 

Omul are o unică formă substanţială - Puterile sufletului - Simţurile interioare - 
Liberul arbitru - Cea mai nobilă facultate - Nemurirea - 
Raţiunea activă şi cea pasivă nu sunt identice numeric pentru toţi oamenii. 


1. Am văzut deja 1 că Sf. Toma a susţinut doctrina aristotelică a hilomorfismului şi că, 
îndepărtăndu-se de tezele predecesorilor săi, a apărat unicitatea formei substanţiale 
în substanţă. Se poate ca, la început, Sf. Toma să fi acceptat existenţa unei forma cor- 
poreitatis ca primă formă substanţială într-o substanţă materială, 2 însă, în orice caz, 
avea să se opună apoi acestui punct de vedere, afirmând că forma substanţială specifi¬ 
că in-formează materia primă în mod nemijlocit, nu prin intermediul unei alte forme 
substanţiale. El a aplicat această doctrină în cazul omului, afirmând că nu există de¬ 
cât o singură formă substanţială în compositum-ul uman. Această formă substanţială 
este sufletul raţional, care in-formează materia în mod direct: nu există nicio forma 
coiporeitatis, cu atât mai puţin vreo formă substanţială vegetativă sau sensibilă. Fiinţa 
umană este unitară, iar această unitate ar fi ştirbită dacă am presupune existenţa unei 
pluralităţi de forme substanţiale. Numele de „om” nu se aplică doar sufletului ori 
doar corpului, ci sufletului şi corpului împreună, materiei compuse. 

Aşadar, Sf. Toma îl urmează pe Aristotel, accentuând unitatea substanţei uma¬ 
ne. Sufletul este cel care îi conferă omului toate determinările pe care le are ca om, 
corporalitatea (prin faptul că in-formează materia primă), activităţile vegetative, sen¬ 
sibile şi raţionale. La plante sunt prezente doar principiul vegetativ sau sufletul care 
dă viaţă şi capacităţile de creştere şi de reproducere. La animale este prezent doar 
sufletul sensibil, care acţionează ca principiu nu doar al vieţii sensibile, ci şi al vieţii 
vegetative. La om, există numai principiul raţional sau sufletul, care nu este numai 
principiul activităţilor specifice lui, ci şi al funcţiilor vegetative şi sensibile. Când in¬ 
tervine moartea, iar sufletul se desparte de trup, acesta din urmă se dezintegrează. 
Atunci nu dispar numai funcţiile raţionale, ci şi cele sensibile şi vegetative: singurul 


1 Cap. XXXIII. 

2 Cf. Im Seni. 8, 5, 2; In 2 Seni, 3,1,1. 

principiu al acestor activităţi nu mai in-formează materia pe care o in-forma anterior, 
iar locul substanţei umane unitare este luat de o pluralitate de substanţe, noile forme 
substanţiale provenind din potenţialitatea materiei. 

Astfel, este evident că viziunea platonică asupra relaţiei dintre suflet şi trup a fost 
de neacceptat pentru Sf. Toma. Omul ca individ este cel care percepe nu numai faptul 
că gândeşte şi înţelege, ci şi pe acela că simte şi are senzaţii. Dar omul nu poate simţi 
fără trup, aşa încât nu doar sufletul, ci şi corpul trebuie să aparţină omului.' Un om se 
naşte atunci când un suflet raţional pătrunde trupul, şi moare atunci când acest suflet 
părăseşte trupul. La om nu există o altă formă materială substanţială decât sufletul 
raţional, iar acest suflet raţional exercită funcţiile formelor interioare, înfăptuind el 
însuşi ceea ce sufletul vegetativ înfăptuieşte la plante şi ceea ce înfăptuieşte sufletul 
sensibil în cazul animalelor iraţionale . 1 2 Rezultă de aici că uniunea sufletului cu trupul 
nu poate fi ceva nenatural: nu poate fi o pedeapsă a sufletului pentru păcatele dintr-o 
stare anterioară, aşa cum credea Origen. De exemplu, sufletul omenesc are faculta¬ 
tea senzaţiei, dar el nu poate exercita această funcţie fără să existe un trup. Posedă 
facultatea intelectului, dar nu are idei înnăscute, ci trebuie să şi le formeze în funcţie 
de experienţa sensibilă, pentru care are nevoie de un trup. Prin urmare, sufletul este 
unit cu trupul, deoarece are nevoie de acesta, fiind în mod natural forma trupului. 
Uniunea sufletului cu trupul nu este în detrimentul sufletului, ci spre binele acestuia, 
propter animam. Materia există pentru formă şi nu invers, iar sufletul este legat de 
trup pentru ca sufletul să poată acţiona conform naturii sale . 3 

2. Deşi Sf. Toma a subliniat unitatea omului, legătura strânsă dintre suflet şi 
trup, el a afirmat că există o distincţie între suflet şi facultăţile sale, precum şi între fa¬ 
cultăţile însele. Numai în Dumnezeu puterea de a acţiona şi actul însuşi sunt identice 
cu substanţa, pentru că numai în Dumnezeu nu există potenţă: în sufletul omenesc 
există facultăţi sau puteri de a acţiona care se află în potenţă în raport cu actele lor şi 
care trebuie să fie distinse în conformitate cu respectivele lor acte şi obiecte . 4 Unele 
dintre aceste puteri sau facultăţi aparţin sufletului ca atare şi nu depind intrinsec de 
vreo parte a corpului, în timp ce altele aparţin compositum-ului şi nu pot fi exercitate 
fără trup: astfel, primele rămân în suflet chiar şi atunci când acesta se desparte de 
trup, în timp ce cele din urmă rămân în sufletul separat doar în mod potenţial sau vir¬ 
tual (virtute), în sensul că sufletul are încă puterea abstractă de a-şi exercita facultăţile, 


1 S.T., Ia, 76,1. 

2 Ibid., Ia, 76, 4. 

3 Cf. Ibid., Ia, 76, 5; Ia, 89, 1. 

4 Ibid., Ia, 77, 1-3; De Anima, 1, lectio 2. 

dar numai dacă s-ar reuni cu trupul: dacă rămâne departe de trup, nu le poate folosi, 
De exemplu, facultatea raţională sau intelectuală nu depinde intrinsec de trup, deşi în 
stare de uniune cu trupul există o anumită dependenţă în ceea ce priveşte materialul 
cunoaşterii (într-un sens ce va fi explicat mai târziu). în schimb, este evident că facul¬ 
tatea senzaţiei nu poate fi exercitată fără trup. Pe de altă parte, nici trupul fără suflet 
nu poate exercita această facultate. „Subiectul” ei, prin urmare, nu este nici sufletul 
de unul singur, nici trupul de unul singur, ci compositum -ul uman. Senzaţia nu poate 
fi atribuită numai sufletului care foloseşte un trup (aşa cum credea Sf. Augustin); 
trupul şi sufletul joacă fiecare un rol în producerea actului senzaţiei, iar facultatea 
senzaţiei aparţine celor două în uniune, nu vreunuia dintre ele luat separat. 

Există o anumită ierarhie a puterilor sau facultăţilor. Facultatea vegetativă, care cu¬ 
prinde puterile nutriţiei, creşterii şi reproducerii, are ca obiect trupul unit cu sufletul 
sau trăirea prin intermediul sufletului. Facultatea sensibilă (care cuprinde simţurile 
externe - văzul, auzul, mirosul, gustul, atingerea - şi simţurile interioare ale sensus 
communis, phantasia sau imaginaţia, vis aestimativa şi vis mentor ativa sau memoria) 
are ca obiect nu doar trupul subiectului conştient, ci orice trup sensibil. Facultatea 
raţională (care cuprinde intelectul activ şi cel pasiv) are ca obiect nu doar trupurile 
sensibile, ci fiinţa în general. Cu cât puterea este mai mare, cu atât obiectul este 
mai cuprinzător. Prima facultate generală se referă la trupul subiectului, în timp ce 
următoarele două, cea sensibilă şi cea intelectuală, se referă la şi la obiecte extrinseci 
subiectului însuşi, ceea ce ne arată că mai există şi alte puteri în afară de cele men¬ 
ţionate. Dacă luăm în considerare aptitudinea obiectului exterior de a fi primit de 
subiect prin cogniţie, aflăm că există două tipuri de facultăţi, sensibilă şi intelectuală, 
prima având un domeniu mai restrâns decât cea de a doua. Dacă ne oprim însă la 
înclinaţia sufletului către obiectele exterioare, descoperim că există alte două puteri, 
cea a locomoţiei, prin care subiectul atinge obiectul prin propria sa mişcare, şi cea a 
apetenţei, prin care obiectul este dorit ca scop sau finis. Puterea locomoţiei ţine de 
nivelul vieţii sensibile; în schimb, puterea apetenţei este duală, cuprinzând dorinţa 
de la nivelul sensibil, sau apetenţa sensibilă, şi dorinţa de la nivelul intelectual, sau 
voliţia. Astfel, la nivelul vegetativ al vieţii, găsim cele trei puteri ale nutriţiei, creşterii 
şi reproducerii, la nivelul sensibil cinci simţuri externe, puterea locomoţiei şi apetitul 
emoţional, iar la nivelul raţional al vieţii aflăm intelectul activ, intelectul pasiv şi voin¬ 
ţa. Toate acestea sunt prezente în om. 

Aceste puteri şi facultăţi derivă din esenţa sufletului, ca principiu al lor, dar sunt 
diferite unele de altele. Ele au obiecte formale diferite (de exemplu, văzul are culoa¬ 
rea ca obiect), activităţile lor sunt diferite, aşa că ele sunt cu adevărat puteri distincte 

(operatio sequitur esse).' Cu toate acestea, nu trebuie să multiplicăm distincţiile reale 
fără a avea un temei suficient. De exemplu, unul dintre simţurile interioare este via 
memorativa sau memoria sensibilă, cu ajutorul căreia animalele îşi recunosc priete¬ 
nii sau duşmanii, ceea ce le-a făcut plăcere şi ceea ce le-a rănit, iar Sf. Toma spune 
că amintirile despre trecut ca atare aparţin memoriei sensibile, deoarece trecutul ca 
atare referă la lucruri particulare, iar memoria sensibilă este cea care vizează lucrurile 
particulare. Dacă, însă, prin memorie înţelegem păstrarea ideilor sau a conceptelor, 
atunci trebuie să o legăm de intelect şi atunci putem vorbi de memorie intelectuală, 
însă aceasta nu este o putere cu adevărat diferită de intelectul însuşi, mai precis de 
intelectul pasiv, este, altfel spus, intelectul însuşi, privit din perspectiva uneia dintre 
funcţiile lui. Actul de aprehensiune a adevărului nu derivă dintr-o putere sau facul¬ 
tate diferită de cea prin care raţionăm discursiv: intellectus şi ratio nu sunt facultăţi 
distincte, pentru că aceeaşi minte atinge adevărul şi raţionează de la acel adevăr la un 
alt adevăr. Iar „raţiunea superioară” (ratio superior ), care se ocupă cu lucrurile eterne, 
nu este o facultate diferită de ratio inferior, prin care dobândim cunoaşterea raţională 
a lucrurilor temporale. Cele două sunt una şi aceeaşi facultate, deşi poartă nume di¬ 
ferite, în conformitate cu obiectele actelor sale diferite, aşa cum spunea şi Augustin. 
Acelaşi lucru este valabil şi în cazul intelectului speculativ şi al celui practic, care nu 
constituie, de fapt, decât o singură facultate. 

3. Poate că este util să mai spunem câteva cuvinte despre chestiunea „simţurilor 
interioare”, pe care oamenii le au în comun cu animalele. Sf. Toma observă 1 2 că, în 
cartea sa Despre suflet, Avicenna a postulat cinci simţuri interioare, dar există, de fapt, 
doar patru. Ce înţelege aici Sf. Toma prin „simţuri”? Este evident că nu se referă la 
simţuri aşa cum folosim noi termenul respectiv, deoarece noi ne referim la cele cinci 
simţuri externe. Atunci de ce le numeşte simţuri? Pentru a indica faptul că ele sunt 
operaţii ce ţin de nivelul vieţii sensibile şi că nu implică raţiunea. De exemplu, trebuie 
să existe o operaţie instinctuală prin care păsările „se gândesc” că rămurelele pe care 
le văd pot fi folosite la construirea unui cuib: ele nu pot vedea această utilitate doar 
prin simţul văzului, concentrat asupra culorilor, dar nici nu puteam spune că ele 
chiar gândesc sau raţionează. Aşadar, le atribum un „simţ intern" prin care înţeleg 
utilitatea rămurelelor. 

Mai întâi de toate, trebuie să existe un simţ intern prin care se deosebesc şi se 
asociază informaţiile venite din simţurile externe particulare. Ochiul vede culoarea, 


1 „acţiunea urmează fiinţei” (lb. lat., n.r.). 

2 S.T., Ia, 78, 4. 

urechea aude sunetele, dar, deşi prin simţul văzului ochiul distinge o culoare de alta, 
el nu poate distinge culoarea de sunet, pentru că ochiul poate auzi. Din acelaşi motiv, 
el nu poate asocia un sunet cu obiectul colorat văzut, de pildă atunci când un om se 
adresează câinelui său. Această funcţie de distingere şi asociere este îndeplinită de 
simţul general sau sensus communis. în al doilea rând, animalele pot păstra formele 
cunoscute prin simţuri, iar această funcţie este îndeplinită de imaginaţie ( phantasia 
sau imaginatio), care este „un fel de vistierie a formelor dobândite prin simţuri". în 
al treilea rând, un animal este capabil să înveţe lucruri ce nu pot fi percepute prin 
intermediul simţurilor - cum ar fi că un lucru îi este folositor sau că cineva se poartă 
prietenos sau duşmănos cu el, iar aceasta se realizează prin via aestimativa, în timp ce 
via memorativa păstrează asemenea cunoştinţe. în ceea ce priveşte formele raţionale, 
Sf. Toma afirmă că nu există nicio diferenţă între oameni şi animale, deoarece sunt 
afectaţi în acelaşi fel de către obiectele exterioare sensibile; în ce priveşte însă apre¬ 
hensiunea lucrurilor care nu sunt percepute direct prin simţurile externe, există o di¬ 
ferenţă între oameni şi animale. Cele din urmă percep aceste lucruri ca fiind utile sau 
inutile, prietenoase sau ostile, printr-un instinct natural, în timp ce oamenii compară 
lucrurile. Ceea ce la animale Sf. Toma numeşte vis aestimativa naturalis, la oameni o 
numeşte vis cogitativa. Este vorba, deci, de ceva mai mult decât de simplul instinct. 

4. Pe lângă cele cinci simţuri externe, cele patru simţuri interne, puterea locomo- 
ţiei, apetitul sensibil şi facultăţile cognitive raţionale (la care vom reveni în următorul 
capitol, unde vom discuta despre teoria cunoaşterii a Sfântului Toma), omul mai este 
înzestrat şi cu voinţă (voluntas). Voinţa este diferită de apetitul sensibil, deoarece ea 
doreşte binele ca atare sau binele în genere (bonum sub communi ratione boni), în timp 
ce apetitul sensibil nu doreşte binele în genere, ci obiectele particulare ale dorinţei, 
aşa cum se arată ele simţurilor. Mai mult, voinţa este, prin natura sa, orientată către 
bine şi doreşte în mod necesar binele în genere. Totuşi, această necesitate nu este 
una constrângătoare, care să implice vreo forţă, ci vine din voinţa însăşi, care, prin 
natura sa, îşi doreşte scopul ultim sau fericirea (beatitudo). Deoarece voinţa este o fa¬ 
cultate apetitivă, ea nu poate fi înţeleasă în afara obiectului natural al dorinţei, finis-u\ 
natural, iar acest obiect, spune Sf. Toma urmându -1 pe Aristotel, este beatitudinea, 
fericirea, binele în genere. Noi ne dorim în mod necesar să fim fericiţi, nu putem să 
ne abţinem de la a dori acest lucru; necesitatea implicată aici nu ne este însă impusă 
din exterior prin forţă ( necessitas coactionis), ci este o necesitate naturală ( necessitas 
naturalis), ce provine din natura voinţei. 

Deşi omul îşi doreşte în mod necesar fericirea, aceasta nu înseamnă că nu este li¬ 
ber în ceea ce priveşte alegerile particulare pe care le face. Există unele bunuri particu¬ 
lare care nu sunt necesare fericirii, iar omul este liber să şi le dorească sau nu. în plus, 

chiar dacă fericirea adevărată îi aparţine numai lui Dumnezeu, ce atinge Binele infi¬ 
nit, asta nu înseamnă că Fiecare om trebuie să-l dorească în mod conştient pe Dum¬ 
nezeu sau că trebuie să-şi dorească, în mod necesar, acele mijloace care îl vor aduce 
către Dumnezeu. în această viaţă, intelectul nu deţine viziunea clară a lui Dumnezeu 
ca bine infinit şi izvor unic al fericirii, de care ar fi nevoie pentru a determina voinţa: 
omul doreşte în mod necesar fericirea, însă legătura dintre fericire şi Dumnezeu nu 
este îi atât de clară, încât să nu mai poată voi altceva în afara lui Dumnezeu. Desi¬ 
gur, într-un fel, el îl voieşte întotdeauna pe Dumnezeu, deoarece îşi doreşte în mod 
necesar fericirea, iar, de fac to, fericirea poate fi găsită numai în Dumnezeu, în Binele 
infinit; însă, din cauza lipsei unei viziuni clare a lui Dumnezeu ca Bine infinit, unele 
obiecte pot să-i pară ca fiind legate în mod necesar de fericirea proprie, deşi nu sunt. 
Orice ar voi, omul voieşte acel lucru ca fiind bun, chiar dacă este aşa cu adevărat sau 
numai în aparenţă (el voieşte în mod necesar sub ratione boni), dar nu voieşte în mod 
necesar Binele infinit real. într-un sens interpretativ, am putea spune că îl voieşte 
întotdeauna pe Dumnezeu; dar, dacă vorbim de alegeri conştiente, el poate voi altceva 
în afara lui Dumnezeu, chiar şi ceva ce îl exclude pe Dumnezeu. Dacă închide ochii 
în faţa adevărului şi îşi îndreaptă atenţia spre plăcerile senzuale pentru că vede în ele 
fericirea, atunci omul este vinovat din punct de vedere moral; asta nu schimbă însă 
cu nimic faptul că omului nu îi este deloc evidentă prin sine incompatibilitatea dintre 
dedarea la plăcerile senzuale dezordonate şi dobândirea adevăratei fericiri, astfel încât 
el îşi poate alege ca finalitate aceste plăceri senzuale. Putem lua un exemplu asemă¬ 
nător şi din activitatea intelectului. Dacă un om cunoaşte semnificaţia termenilor, 
atunci îi va fi imposibil să nu subscrie la principiile prime ale ordinii raţionale, pre¬ 
cum principiul identităţii, dar atunci când este vorba de un lanţ de raţionamente, cum 
ar fi o demonstraţie metafizică a existenţei lui Dumnezeu, el poate refuza să fie de 
acord, nu pentru că argumentul ar fi insuficient de puternic, ci pentru că nu doreşte 
să fie de acord şi îşi îndreaptă atenţia intelectuală în altă parte decât înspre percepe¬ 
rea sau stabilirea relaţiei necesare dintre premise şi concluzie. în acelaşi sens, omul 
voieşte în mod necesar sub ratione boni, îşi doreşte în mod necesar fericirea, însă îşi 
poate întoarce atenţia de la relaţia necesară dintre fericire şi Dumnezeu, permiţând 
altui lucru să-i apară ca fiind izvorul adevăratei fericiri. 

Liberul arbitru (liberum arbitrium) nu este o putere sau o facultate diferită de vo¬ 
inţă, dar există o distincţie mentală între acestea: termenul „voinţă” stă pentru o fa¬ 
cultate ce constituie întregii noastre voliţii, fie că aceasta din urmă este necesară (pri¬ 
vind scopul, fericirea), fie că este liberă (privind alegerea mijloacelor pentru atingerea 
scopului respectiv), în timp ce „liber arbitru” referă la aceeaşi facultate, dar numai ca 
principiu al alegerilor noastre libere privitoare la mijloacele pentru îndeplinirea sco- 

pului. Aşa cum am spus deja, Sf. Toma precizează că, deşi omul îşi doreşte în mod 
inevitabil scopul, fericirea, el nu are o viziune clară a relaţiei dintre mijloacele specifi¬ 
ce şi acel scop, fiind astfel liber să aleagă orice mijloace, fiindcă nu are nicio obligaţie 
internă sau externă. Acel om este liber ca urmare a faptului că este raţional. Oaia 
„judecă" pe baza instinctului natural că trebuie să evite lupul, însă omul gândeşte că 
trebuie să obţină un bine anume sau să evite răul printr-un act liber al inteligenţei 
sale. 1 Raţiunea, spre deosebire de instinct, nu este determinată în judecăţile ei privi¬ 
toare la alegeri particulare. Alegerile privesc mijloacele de îndeplinire a scopului final 
(fericirea), iar omul poate să ia în considerare orice obiect sub mai multe aspecte. îl 
poate considera fie sub aspectul său bun, judecând că ar trebui ales, fie sub aspectul 
său rău, judecând că ar trebui evitat. 2 Astfel, liberum arbitrium este puterea prin care 
omul este capabil să judece liber. 3 Ar putea părea că libertatea aparţine raţiunii şi nu 
voinţei, dar Sf. Toma observă 4 că, atunci când afirmăm că liberul arbitru este puterea 
prin care omul poate judeca liber, nu ne referim la orice fel de judecată, ci la judecata 
hotărâtoare a alegerii, care pune capăt deliberării ce urmează din faptul că un om 
poate lua în considerare un obiect posibil al alegerii din mai multe puncte de vedere. 
De exemplu, dacă se pune probema să merg să mă plimb sau nu, pot să percep plim¬ 
barea ca pe ceva bun, ca un exerciţiu sănătos, ori ca pe ceva rău, care îmi ia din timpul 
pe care ar trebui să-l folosesc scriind o scrisoare înainte să se închidă poşta. Judecata 
hotărâtoare care spune că voi merge să mă plimb (sau nu, depinde de situaţie) este 
influenţată de voinţă. Judecata ca atare ţine de raţiune, dar libertatea judecăţii ţine 
direct de voinţă. Totuşi, este adevărat că perspectiva Sfântului Toma asupra libertăţii 
are un caracter intelectualism 

5. Acest raţionalism este evident în răspunsul său la întrebarea care dintre cele 
două facultăţi este mai nobilă: raţiunea sau voinţa? Sf. Toma răspunde că, vorbind la 
modul absolut, raţiunea este o facultate mai nobilă, deoarece raţiunea posedă obiectul 
prin intermediul cunoaşterii, îl conţine prin asimilare mentală, în timp ce voinţa tin¬ 
de spre obiect ca o formă externă şi este mai bine să posezi perfecţiunea obiectului în 
sine decât să tinzi spre el ca obiect ce există în afara ta. Aşadar, în privinţa obiectelor 
fizice, a le cunoaşte este mai bine şi mai nobil decât a le dori, deoarece prin cunoaşte¬ 
re posedăm în noi înşine formele acestor obiecte, iar formele respective există într-un 
fel mai nobil în sufletul raţional decât în obiectele fizice. în mod similar, esenţa vizi- 


1 S.T., Ia, 83,1. 

2 S.T., Ia, Ilae, 13, 6. 

3 De Veritate, 24, 4 şi 6. 

4 Ibid., 24, 6. 

unii beatifice rezidă în actul de cunoaştere prin care noi îl atingem pe Dumnezeu. Pe 
de altă parte, deşi a poseda un obiect prin raţiune este, în sine, mult mai bine decât a 
tinde spre el prin dorinţă, în anumite privinţe, voinţa poate fi mai nobilă decât raţiu¬ 
nea, secundum quid. datorită unor motive accidentale. De pildă, cunoaşterea lui Dum¬ 
nezeu pe care o dobândim în această viaţă este imperfectă şi analogică. îl cunoaştem 
pe Dumnezeu doar indirect, în timp ce voinţa se îndreaptă direct spre Dumnezeu: 
dragostea de Dumnezeu este, astfel, mult mai bună decât cunoaşterea lui Dumne¬ 
zeu. în cazul obiectelor fizice, care sunt mai puţin nobile decât sufletul, putem avea 
o cunoaştere nemijlocită, iar aceasta este mai bună decât dorinţa, însă în cazul lui 
Dumnezeu, un obiect care transcede sufletul omenesc, nu ajungem în această viaţă 
decât la o cunoaştere mijlocită, astfel că dragostea noastră de Dumnezeu este mult 
mai bună decât cunoaşterea Lui. Totuşi, în viziunea beatifică din paradis, atunci când 
sufletul vede nemijlocit esenţa lui Dumnezeu, se reafirmă superioritatea intrinsecă 
a raţiunii faţă de dorinţă. în acest fel, Sf. Toma, adoptând atitudinea raţionalistă a lui 
Aristotel, o interpretează într-o manieră creştină. 1 

6. Am văzut că Sf. Toma respinge viziunea platonic-augustiniană asupra relaţiei 
dintre suflet şi trup şi o adoptă pe cea aristotelică, a sufletului ca formă a trupului, pu¬ 
nând accentul pe caracterul compact al unităţii dintre cele două. La oameni, nu există 
nicio forma corporeitatis, ci doar o formă materială, sufletul raţional care in-formează 
în mod nemijlocit materia primă direct şi care este cauza tuturor activităţilor umane 
la nivelurile vegetativ, sensibil şi raţional: senzaţia nu este un act al sufletului care 
foloseşte trupul, ci unul al compositum-ului. Nu avem idei înnăscute, ci mintea de¬ 
pinde de experienţele senzoriale pentru dobândirea cunoaşterii. Se ridică întrebarea 
dacă nu cumva Sf. Toma a accentuat atât de mult ideea naturii compacte a uniunii 
dintre suflet şi trup, încât să facă imposibilă ideea existenţei sufletului uman în afara 
trupului. Cu alte cuvinte, doctrina aristotelică a relaţiei dintre suflet şi trup nu este in¬ 
compatibilă cu nemurirea personală? Dacă pornim de la teoria platonică a sufletului, 
nemurirea este asigurată, dar este greu de înţeles uniunea sufletului cu trupul. Dacă 
pornim de la teoria aristotelică a sufletului, s-ar părea că trebuie să sacrificăm nemu¬ 
rirea, că sufletul ar fi atât de legat de trup încât nu ar putea exista în afara acestuia. 

Sufletul este, într-adevăr, forma trupului şi, aşa cum spune Sf. Toma, îşi păstrea¬ 
ză întotdeauna capacitatea de a in-forma un trup, tocmai pentru că este de la natură 
forma unui trup. Cu toate acestea, sufletul raţional şi puterile sale nu se epuizează 
prin aceea că in-formează un trup. Când discută propriu-zis despre nemurirea sufle- 


De Veritate, 22, n: cf. S.T., Ia, 82, 3. 



CAPITOLUL XXXVII - SF. TOMA DE AQUINO (7) 


tului, Sf. Toma arată că sufletul este nedegradabil, fiindcă este o formă subzistentă. 
Un lucru se degradează fie prin sine (per se), fie în mod accidental (per accidens), prin 
degradarea unui alt lucru de care depinde existenţa lui. Sufletul animalului depinde 
de trup pentru toate activităţile sale şi se degradează atunci când trupul se degradează 
(1 corruptio per accidens ); în schimb, sufletul raţional, fiind o formă subzistentă, nu poa¬ 
te fi afectat de degradarea unui trup de care nu depinde în mod intrinsec. 1 Dacă Sf. 
Toma ar fi spus numai acest lucru pentru a dovedi nemurirea, s-ar fi făcut vinovat de 
petitio principii, deoarece argumentul porneşte de la premisa că sufletul omenesc este 
o forma subsistens, or tocmai asta trebuia demonstrat. Sf. Toma argumentează însă 
că sufletul raţional trebuie să fie spiritual şi o formă subzistentă, deoarece el poate 
cunoaşte natura tuturor corpurilor. Dacă ar fi material, atunci ar trebui să fie limitat 
la un anumit obiect, aşa cum vederea constă în percepţia culorii. Dacă ar depinde 
intrinsec de un organ corporal, ar fi limitat la cunoaşterea unui anumit fel de obiect 
corporal, ceea ce nu este cazul, 2 în timp ce, dacă ar fi el însuşi un corp material, nu 
s-ar putea reflecta pe el însuşi. 3 Din aceste cauze, dar şi din altele, sufletul omenesc, 
care este un suflet raţional, trebuie să fie imaterial, adică spiritual, de unde rezultă că 
este indestructibil sau etern. Fizic vorbind, el ar putea fi, desigur, anihilat de Dum¬ 
nezeu, care l-a creat, însă nemurirea vine din natura sa şi nu este gratuită, decât în 
sensul în care existenţa oricărui lucru creat este gratuită. 

Sf. Toma îşi susţine punctul de vedere pornind şi de la dorinţa de permanenţă 
în fiinţă. Există o dorinţă naturală a nemuririi, iar o dorinţă naturală, fiind sădită de 
Dumnezeu, nu poate fi zadarnică. 4 „Este imposibil ca o dorinţă naturală să fie în van. 
Or, omul are o dorinţă naturală de a persista pentru totdeauna în fiinţă. Acest lucru 
este evident din faptul că existenţa (esse) este dorită de toate lucrurile, dar omul posedă 
o înţelegere intelectuală a lui esse ca atare, nu a lui esse aici şi acum, precum animalele. 
Astfel, omul ajunge la nemurirea sufletului său, prin care înţelege esse ca atare, fără 
vreo limită temporală." 5 Omul, prin faptul că se deosebeşte de animalul iraţional, poa¬ 
te concepe existenţa perpetuă, detaşată de momentul prezent, iar acestei înţelegeri îi 
corespunde o dorinţă naturală de nemurire. Fiindcă această dorinţă trebuie să fi fost 
sădită de Creatorul Naturii, ea nu poate fi zadarnică (frustra sau inane). Această teorie 
a fost contestată mai de târziu de Duns Scotus, care a afirmat că, atâta timp cât este 


1 S.T., Ia, 75, 6; Contra Gent., 2, 79. 

2 S.T., Ia, 75, 2. 

3 Contra Gent., 2, 49. 

4 S.T., Ia, 75, 6. 

5 Contra Gent., 2, 79. 

vorba de o dorinţă naturală ( desiderum naturale), omul şi animalul se află la nivelul 
la care amândoi caută să evite moartea, în timp ce în privinţa unei dorinţe deliberate 
sau conştiente, trebuie mai întâi să arătăm că îndeplinirea ei este posibilă înainte să 
afirmăm că trebuie îndeplinită.' S-ar putea răspunde că posibilitatea îndeplinirii do¬ 
rinţei se demonstrează prin aceea că sufletul nu depinde intrinsec de trup, ci este de 
natură spirituală. Asta ar însemna să acceptăm că argumentul bazat pe spiritualitatea 
sufletului este fundamental. 

Din perspectiva epistemologiei Sfântului Toma, a insistenţei lui asupra originii 
senzoriale a ideilor omeneşti şi a rolului fanteziei în formarea acestor idei, s-ar părea 
că el se contrazice atunci când spune că mintea umană nu depinde intrinsec de trup. 
De asemenea, ar putea părea că sufletul separat de trup este incapabil de activitate in¬ 
telectuală. Cu toate acestea, referitor la prima chestiune, el afirmă că mintea are nevo¬ 
ie de trup pentru activitatea sa, dar nuca organ al activităţii mentale, deoarece aceasta 
este o activitate numai a minţii, ci datorită obiectului natural al minţii omeneşti din 
această viaţă, atunci când se uneşte cu trupul. Cu alte cuvinte, pentru a exista, mintea 
nu depinde instrinsec de trup. Atunci, poate ea să-şi exercite activitatea într-o stare de 
separaţie faţă de trup? Da, pentru că modul său de cunoaştere urmează starea în care 
se află. Când se uneşte cu trupul, sufletul raţional nu ajunge să cunoască lucruri decât 
convertendo se ad phantasmataf însă când este separat de trup, nu mai este incapabil să 
se cunoască pe sine şi pe alte suflete într-o manieră perfectă şi directă, iar pe îngeri, 
într-o manieră imperfectă. S-ar părea astfel că e mai bine ca sufletul să fie separat 
de trup decât unit cu acesta, deoarece spiritele sunt obiecte de cunoştere mai nobile 
decât lucrurile materiale. Sf. Toma nu poate accepta însă această teorie, insistând 
pe ideea că este ceva firesc ca sufletul să fie unit cu trupul, iar această uniune este 
benefică sufletului. El nu ezită să tragă concluzia că starea de separaţie este praeter 
naturam, } iar modul de cunoaştere al sufletului în această stare de separaţie este şi el 
praeter naturam, 1 2 * 4 

7. Când Sf. Toma demonstrează nemurirea sufletului, el se referă în mod natural 
la nemurirea personală. în opoziţie cu averroiştii, el afirmă că intelectul nu este o 
materie diferită de sufletul omenesc şi comună tuturor oamenilor, ci este multiplicat 
„conform multiplicării trupurilor.’’ 5 Nu am putea explica diversitatea ideilor şi a ope- 


1 Opus Oxon., 4, 43, 2, 29 ff. 

2 „luând forma plăsmuirilor” (lb. lat., n.r.). 

5 „în afara naturii” (lb. lat., n.r.). 

4 S.T., Ia, 89,1 ff. 

5 Ibid., Ia, 76, 2. 

raţiilor intelectuale printre oameni dacă am presupune că toţi au un singur intelect. 
Nu numai senzaţiile şi plăsmuirile diferă de la om la om, ci şi vieţile şi activităţile 
lor raţionale. Este absurd să presupunem că ei au un singur intelect, la fel cum ar fi 
absurd să presupunem că au un singur văz. 

Este important să spunem că nu teza lui Avicenna despre caracterul separat şi 
unicitatea intelectului activ este cea care distruge ideea nemuririi personale (de altfel, 
unii filosofi medievali au susţinut ideea nemuririi personale, identificând în acelaşi 
timp intelectul activ cu Dumnezeu sau cu activitatea lui Dumnezeu în suflet), ci teza 
lui Averroes privind caracterul separat şi unicitatea atât ale intelectul activ, cât şi ale 
celui pasiv. La începutul textului De unitate intellectus contra Averroistas, Sf. Toma pre¬ 
cizează foarte clar că Averroes este principalul său oponent în această chestiune. Dacă 
se acceptă teoria averroistă, „înseamnă că după moarte nu mai rămâne nimic din 
sufletul omenesc, în afară de intelect. în acest fel, nu mai există răsplată şi pedeapsă." 
Desigur, aceasta nu înseamnă că Sf. Toma a acceptat teoria unicităţii intelectului ac¬ 
tiv; dimpotrivă, el o combate în Summa contra Gentiles,’ dar şi în Summa theologiae . 1 2 
Unul din argumentele sale este că, dacă toţi oamenii ar avea un singur intelect activ, 
atunci funcţionarea acestuia ar fi independentă de controlul individului şi ar fi con¬ 
stantă, în timp ce noi ne putem angaja şi putem renunţa la o activitate intelectuală 
după bunul plac. Sf. Toma interpretează pasajul, celebru prin obscuritatea lui, din De 
Anima a lui Aristotel 3 ca o învăţătură despre caracterul individual al intelectului activ 
la nivelul indivizilor umani. Este imposibil să ne pronunţăm în mod definitiv asupra 
acurateţii intepretării lui Toma la Aristotel (eu unul înclin să fiu de acord cu ea), dar 
corectitudinea sau incorectitudinea acestei interpretări nu afectează problema adevă¬ 
rului sau falsităţii propriei sale viziuni asupra intelectului activ. 4 

Unicitatea intelectului pasiv este combătută de Sf. Toma în De unitate intellectus 
contra Averroistas şi în Summa contra Gentiles . 5 Argumentele sale pornesc în cea mai 
mare parte de la premisele psihologiei şi epistemologiei aristotelice, însă acest fapt 
era inevitabil, deoarece nu numai că Sf. Toma a adoptat doctrina aristotelică, aşa cum 
a înţeles-o şi a interpretat-o, ci şi averroiştii erau adepţi ai aristotelismului. Aşadar, 
faptul că Sf. Toma a pornit de la premisele psihologiei şi epistemologiei aristotelice 


1 2,76. 

2 Ia. 79 . 4 - 5 - 

3 3 . 5 ; 430 a. 17 ff. 

4 Despre Aristotel, a se vedea Summa contra Gentiles, 2, 78 şi Comentariul la De Anima, 3, 
lectio 10. 

2, 73 - 75 - 


5 

nu înseamnă decât că el a încercat să le demonstreze averroiştilor că noţiunea lor 
despre caracterul unitar şi separat al intelectului pasiv era inconsistentă cu propriile 
lor principii. Dacă sufletul este forma trupului, cum ar putea intelectul pasiv să fie 
acelaşi pentru toţi oamenii? Un singur principiu nu ar putea fi forma unei pluralităţi 
de materii. La fel, dacă intelectul pasiv ar fi un principiu separat, atunci el ar fi etern. 
Astfel, ar trebui să conţină toate specie intelligibiles care au fost primite, iar fiecare om 
ar trebui să fie capabil să înţeleagă toate acele lucruri care au fost înţelese de ceilalţi 
oameni, ceea ce nu este cazul. Mai mult, dacă intelectul activ ar fi separat şi etern, 
ar funcţiona din eternitate, iar intelectul pasiv, daca l-am presupune drept separat 
şi etern, şi-ar primi şi el ideile din eternitate. Acest lucru ar face inutile simţurile şi 
imaginaţia pentru activităţile intelectuale, în timp ce experienţa ne arată că ele sunt 
inseparabile. Şi cum s-ar putea explica diferenţele de capacitate intelectuală dintre 
oameni? Astfel de diferenţe trebuie să depindă, într-o anumită măsură, de diferenţele 
de capacitate infra-intelectuală dintre oameni. 

Poate fi destul de greu pentru noi, cei de astăzi, să înţelegem cât de mult interes 
a stârnit în acea vreme teoria averroistă. Ea a fost, în orice caz, incompatibilă, cu 
doctrina creştină a nemuririi şi a pedepselor în viaţa de apoi. Chiar dacă Sf. Toma 
încearcă să-l disocieze pe Aristotel de Averroes, consecinţele morale şi religioase ale 
tezelor averroiste au fost mai importante pentru el decât încercarea lui Averroes de 
a-şi întemeia viziunile pe gândirea filosofului grec. Aristotelicii şi augustinienii au 
avut un adversar comun în averroişti. Pentru comparaţie, gândiţi-vă la reacţia stârnită 
de sistemele metafizice şi psihologice modeme care par să pună în pericol persona¬ 
litatea umană, cum ar fi idealismul absolut, împotriva căruia s-au situat filosofi aflaţi 
altfel pe poziţii radical diferite. 

SF. TOMA DE AQUINO (8) 

CUNOAŞTEREA 

„Teoria cunoaşterii" la Sf. Toma - Procesul cunoaşterii; cunoaşterea universalului şi a 
particulamlui - Cunoaşterea de sine a sufletului - Posibilitatea metafizicii. 


i. Ar fi inutil să căutăm la Sf. Toma o epistemologie, în sensul unei întemeieri a cu¬ 
noaşterii sau al unei încercări de demonstrare a obiectivităţii cunoaşterii, în opoziţie 
cu idealismul subiectiv de un tip sau altul. Pentru Sf. Toma, la fel ca şi pentru Sf. Au- 
gustin, este evident că toţi oamenii, până şi cei ce se declară sceptici, au convingerea 
că o anumită cunoaştere poate fi dobândită. în măsura în care există o problemă a cu¬ 
noaşterii pentru Sf. Toma, aceasta este cum se poate apăra şi întemeia metafizica în 
faţa psihologiei aristotelice, nu întemeierea obiectivităţii cunoaşterii noastre despre 
lumea extramentală în faţa unui idealism subiectiv care nu apăruse încă sau demon¬ 
strarea legitimităţii metafizicii în faţa criticii kantiene, care avea să vină şi ea mult mai 
târziu. Desigur, aceasta nu înseamnă că principiile tomiste nu pot fi dezvoltate în aşa 
fel încât să ne ducă la răspunsuri la idealismul subiectiv şi la kantianism. însă nu ar 
trebui să cădem în anacronismul de a -1 vedea pe personajul istoric Toma ca oferind 
răspunsuri la probleme cu care nu s-a confruntat de fapt. însuşi faptul de a trata te¬ 
oria cunoaşterii propusă de Sf. Toma independent de doctrina sa psihologică are în 
sine ceva anacronic, dar eu cred că putem totuşi oferi nişte temeiuri pentru aceasta, 
dat fiind că problemele cunoaşterii se nasc din psihologie şi pot fi tratate separat, cel 
puţin din motive de convenienţă. Pentru a clarifica această problemă a cunoaşterii, 
este necesar, înainte de toate, să schiţăm modul în care, potrivit Sfântului Toma, 
ajungem în posesia ideilor şi a cunoaşterii noastre naturale. 

2. Obiectele fizice acţionează asupra organelor de simţ, iar senzaţia este un act 
al compositum-ului, al sufletului şi al trupului, nu numai al sufletului singur care se 
foloseşte de un trup, aşa cum credea Augustin. Simţurile se limitează în mod natural 
la aprehensiunea particularului, ele neavând acces la universal. Animalele simt şi ele, 
dar nu înţeleg ideile generale. Plăsmuirea sau imaginea, care apare în imaginaţie şi 
reprezintă obiectul material particular perceput de simţuri, este ea însăşi particulară, 
plăsmuirea unui obiect sau a unor obiecte particulare. Cogniţia intelectuală umană 
vizează universalul: fiinţa umană aprehendează, în operaţiile sale intelectuale, forma 

obiectului material în abstract; altfel spus, ea aprehendează un universal. Prin senza¬ 
ţie, putem aprehenda numai oameni sau copaci individuali, de exemplu, iar imagini¬ 
le sau plăsmuirile interne ale oamenilor sau copacilor sunt întotdeauna particulare. 
Chiar dacă avem o imagine compusă a omului, care nu reprezintă un om anume, ci 
mai mulţi, într-o manieră confuză, ea rămâne particulară deoarece imaginile sau păr¬ 
ţile din imaginile cu oameni reali fuzionează, formând o imagine ce poate fi „generi¬ 
că” în privinţa persoanelor reale particulare, dar rămâne ea însăşi particulară, fiind o 
imagine a unui om particular imaginat. Mintea poate însă să conceapă ideea generală 
de om, care cuprinde în extensiunea sa toţi oamenii, şi chiar o face. O imagine a 
omului în mod sigur nu se va aplica tuturor oamenilor, însă ideea intelectuală de om, 
chiar dacă este concepută în dependenţă de aprehensiunea sensibilă a oamenilor par¬ 
ticulari, se aplică tuturor fiinţelor umane. Imaginea unui om trebuie să fie ori a unui 
om care are păr pe cap, ori a unuia care nu are. Prima nu-i va reprezenta pe oamenii 
cu calviţie, iar a doua nu-i va reprezenta pe oamenii care nu au calviţie. Dacă însă ne 
formăm conceptul de om ca animal raţional, această idee îi acoperă pe toţi oamenii, 
fie că au sau nu calviţie, sunt albi sau negri, înalţi sau scunzi, deoarece este vorba de 
ideea esenţei umane. 

Atunci, cum se realizează trecerea de la cunoaşterea sensibilă şi particulară la 
cogniţia intelectuală? Deşi senzaţia este o activitate a sufletului şi trupului laolaltă, 
sufletul raţional şi spiritual nu poate fi afectat direct de un lucru material sau de 
plăsmuiri. Este nevoie de o activitate din partea sufletului, deoarece conceptul nu se 
poate forma în mod pasiv. Este vorba de acea activitate a intelectului activ care „ilumi¬ 
nează” plăsmuirea şi abstrage din ea „speciile inteligibile” sau universale. Sf. Toma 
vorbeşte aici de iluminare, dar nu foloseşte cuvântul în sensul augustinian (cel puţin 
nu potrivit interpretării celei mai plauzibile a sensului pe care i -1 dă Augustin); el vrea 
să spună că intelectul activ, prin puterea sa naturală şi fără vreo iluminare venită de la 
Dumnezeu, face vizibil aspectul inteligibil al plăsmuirii, dezvăluie elementul formal 
şi posibil universal conţinut implicit în plăsmuire. Apoi, intelectul activ extrage de 
unul singur elementul universal, producând în intelectul pasiv species impressa. Reac¬ 
ţia intelectului pasiv la această determinare din partea intelectului activ este verbum 
mentis (species expressa), conceptul universal în sensul deplin al cuvântului. Funcţia 
intelectului activ este una pur activă, de a extrage elementul universal din elemente¬ 
le particulare ale plăsmuirii, de a crea species impressa în intelectul pasiv. Intelectul 
omului nu conţine idei înnăscute, dar are capacitatea de a recepta concepte: el trebuie 
redus, deci, la act, iar această reducere trebuie să se facă, la rândul ei, printr-un princi¬ 
piu aflat în act. întrucât acest principiu activ nu poate furniza de unul singur idei dej a 
formate, el trebuie să-şi ia materialele din ceea ce-i asigură simţurile, adică trebuie să 

abstragă elementul inteligibil din plăsmuiri. A abstrage înseamnă a izola intelectual 
universalul de notele particularizante. Astfel, intelectul activ abstrage esenţa univer¬ 
sală a omului dintr-o plăsmuire particulară, lăsând de o parte toate notele particulare 
care o limitează la un om sau la anumiţi oameni particulari. Deoarece intelectul activ 
este pur activ, el nu-şi poate imprima asupra sieşi universalul, ci îl imprimă asupra 
elementului potenţial al intelectului uman - intelectul pasiv - iar reacţia la această 
imprimare este conceptul în sensul deplin al cuvântului, verbum mentis. 

Totuşi, este important să realizăm că un concept abstract nu este un obiect al 
cunoaşterii, ci un mijloc de cunoaştere. Dacă respectivul concept, ca modificare a 
intelectului, ar fi el însuşi obiect al cunoaşterii, atunci, cunoaşterea noastră ar fi o 
cunoaştere a ideilor, nu a lucrurilor care există în afara minţii noastre, iar raţiona¬ 
mentele ştiinţifice ar viza nu aceste lucruri exterioare, ci conceptele din mintea noas¬ 
tră. Conceptul este însă, în fapt, înfăţişarea obiectului produsă în minte, fiind astfel 
mijlocul prin care mintea cunoaşte obiectul. în limbajul Sfântului Toma, el este id 
quo intelligitur, iar nu id quod intelligitur.' Desigur, mintea are puterea de a-şi reflecta 
propriile modificări şi poate transforma astfel conceptul în obiect, însă este vorba 
doar în mod indirect de un obiect al cunoaşterii, pentru că el rămâne în primul rând 
un instrument al cunoaşterii. Afirmând acest lucru, Sf. Toma evită să se plaseze în 
poziţia idealismului subiectiv, cu toate problemele asociate. El se opune în mod expli¬ 
cit teoriei lui Platon, însă aceasta nu afectează cu nimic faptul că, adoptând atitudinea 
respectivă, a evitat să intre într-o capcană din care i-ar fi fost practic imposibil să iasă 
apoi. 

Deoarece a afirmat că raţiunea cunoaşte în mod direct esenţa, universalul, Sf. 
Toma trage o concluzie logică, anume că mintea omenească nu cunoaşte în mod 
direct lucrurile materiale singulare. Accentul este pus, desigur, pe „minte” şi pe „a 
cunoaşte”, deoarece nu se poate nega faptul că fiinţa omenească aprehendează obiec¬ 
tele materiale particulare prin simţuri. Obiectul simţurilor este tocmai particularul 
sensibil. Intelectul, însă, ajunge la cunoaştere prin abstragerea speciilor inteligibile 
din materia individualizată, putând astfel să dobândească doar o cunoaştere directă 
a universalului. Cu toate acestea, chiar şi după abstragerea speciilor inteligibile, in¬ 
telectul îşi exercită activitatea de cunoaştere numai printr-o „conversie”, o îndreptare 
a atenţiei către plăsmuirile în care aprehendează universalul. în acest mod, are o 
cunoaştere reflexivă sau indirectă a lucrurilor particulare reprezentate de plăsmu¬ 
iri. Astfel, aprehensiunea sensibilă a lui Socrate permite minţii să abstragă „omul” 


S.T., Ia, 5, 2. [“acela prin care se înţelege”, respectiv „acelacare se înţelege”, lb. lat.] 

universal, însă ideea abstractă este pentru intelect un mijloc sau un instrument al 
cunoaşterii numai în măsura în care se referă la plăsmuiri, fiind deci capabilă să îşi 
formeze judecata că Socrate este om. în concluzie, nu este corect să-i atribuim Sfân¬ 
tului Toma teza că raţiunea nu poate cunoaşte obiectele particulare corporale. Ceea ce 
susţine el este că mintea posedă doar o cunoaştere indirectă a particularelor, obiectul 
direct al cunoaşterii ei fiind universalul. 1 Această idee nu trebuie înţeleasă însă ca 
având consecinţa că obiectul primar al cogniţiei intelectuale ar fi ideea abstractă ca 
atare: mintea aprehendează elementul formal, de pildă, elementul potenţial universal 
al lui Socrate, pe care îl abstrage din materia individualizată. în limbaj tehnic, obiec¬ 
tul primar al acestei cogniţii este universalul direct, universalul aprehendat ia nivelul 
particularului: ea aprehendează numai într-un mod secundar universalul ca atare, 
universalul reflexiv. 

Trebuie făcute in acest punct două remarci explicative. Sf. Toma explică faptul că, 
atunci când susţine că mintea abstrage universalul din particularul corporal, abstră- 
gându-1 din materia individualizată, el vrea să afirme că, atunci când mintea abstrage 
ideea de om, să zicem, o abstrage din această carne şi din aceste oase, adică din materia 
particulară individualizată, şi nu din materie în genere, din „materia inteligibilă” (adi¬ 
că, din materie ca subiect al cantităţii). Corporalitatea intră în ideea de om ca atare, 
deşi materia particulară nu intră în ideea universală de om. 2 în al doilea rând, Sf. 
Toma nu vrea să spună că lucrul particular ca atare nu poate constitui obiectul direct 
al cogniţiei intelectuale, ci mai degrabă obiectul particular sensibil sau corporal. Cu 
alte cuvinte, obiectul corporal particular nu poate fi obiectul direct al cogniţiei intelec¬ 
tuale nu pentru faptul în sine că este particular, ci pentru că este material, iar mintea 
cunoaşte numai prin procesul de abstragere din materie ca principiu al individuării, 
adică, din această materie sau din alta. 3 

3. Potrivit Sf ântului Torna, aşadar, mintea omenea scă are de la început capacitatea 
de a cunoaşte, dar nu posedă idei înnăscute. Singurul sens în care ideile sunt înnăs¬ 
cute este acela că mintea are capacitatea naturală de a abstractiza şi a forma idei: în ce 
priveşte ideile propriu-zise, mintea este iniţial o tabula rasa. Sursa cunoaşterii minţii 
este percepţia senzorială, deoarece sufletul, ca formă a trupului, are ca obiect natu¬ 
ral al cunoaşterii esenţele obiectelor materiale. Sufletul raţional se cunoaşte pe sine 
numai prin intermediul actelor sale, aprehendându-se pe sine nu direct în esenţa sa, 


' S.T., Ia, 86,1. 

2 S.T., Ia, 83,1. 

3 Ibid., Ia, 86,1, ad 3. 

ci în actul prin care abstrage speciile inteligibile din obiectele senzitive. 1 Cunoaşterea 
de sine a sufletului nu este astfel o excepţie de la regula generală conform căreia în¬ 
treaga noastră cunoaştere începe cu percepţia senzorială şi depinde de aceasta. Acest 
lucru este exprimat de Sf. Toma prin afirmaţia că intelectul, unit fiind cu trupul în 
această viaţă, nu poate ajungă să cunoască nimic nisi convertendo se ad phantasmata . 2 
Mintea omenească nu gândeşte în absenţa unei plăsmuiri, aşa cum ne dovedeşte şi 
introspecţia, şi depinde de astfel de plăsmuiri, după cum o demonstrează că o putere 
dezordonată a imaginaţiei (ca în cazul nebunilor) stă în calea cunoaşterii. Motivul 
pentru aceasta stă în faptul că puterea cognitivă este pe măsura obiectului ei natural. 3 
Pe scurt, sufletul omenesc, după cum spunea şi Aristotel, nu înţelege nimic fără o 
plăsmuire, aşa încât putem spune: nihil in intellectu quod prius nonfiierit in sensu. 

4. Din cele de mai sus rezultă, în mod evident, că mintea omenească nu poate 
dobândi în această viaţă o cunoaştere directă a substanţelor imateriale, care nu sunt 
şi nici nu pot fi obiecte ale simţurilor. 4 Se ridică însă şi întrebarea dacă, pornind de 
la aceste premise, mai putem vorbi de vreo cunoaştere metafizică, dacă mintea ome¬ 
nească se poate ridica deasupra lucrurilor sensibile şi poate atinge cunoaşterea lui 
Dumnezeu, de pildă, de vreme ce Dumnezeu nu poate fi un obiect sensibil. Dacă in¬ 
telectul nostru depinde de plăsmuiri, cum poate el cunoaşte acele obiecte ce nu sunt 
nici plăsmuiri şi nici nu acţionează asupra simţurilor noastre? 5 Urmând principiul 
nihil in intellectu quod prius nonjuerit in sensu, cum putem ajunge la cunoaşterea lui 
Dumnezeu, când nu putem spune quod Deus priusjuerit in sensu? Cu alte cuvinte, date 
fiind psihologia şi epistemologia Sfântului Toma, s-ar părea că teologia lui naturală 
este, în mod inevitabil, invalidată: nu putem transcende obiectele sensibile şi nu am 
avem acces la vreo cunoaştere a obiectelor spirituale. 

Pentru a înţelege răspunsul dat de Sf. Toma la această obiecţie serioasă, trebuie să 
ne reamintim doctrina sa privind intelectul ca atare. Simţurile sunt limitate în mod 
necesar la un tip particular de obiecte; intelectul însă, fiind imaterial, este facultate de 
aprehensiune a fiinţei. Intelectul ca atare este direcţionat spre întreaga fiinţă. Obiec¬ 
tul intelectului este inteligibilul: nimic nu este inteligibil decât în măsura în care este 
în act, participă la fiinţă şi tot ceea ce este în act este inteligibil numai întrucât este în 
act. Dacă luăm în considerare intelectul uman ca atare, trebuie să admitem, aşadar, că 


1 Ibid., Ia, 87, 1. 

2 Ibid., Ia, 84, 7. 

3 Ibid., Ia, 84, 7. 

4 S.T., Ia, 88, x. 

5 Ibid., Ia, 84, 7, ad 3. 

obiectul lui primar este fiinţa. Intellectus respicit suum obiectum secundum communem 
rationem entis; eo quod intellectus possibilis est quo est omniafieri.' Primo autem in concep- 
tione intellectus cădit ens; quia secundum hoc unumquodque cogniscibile est, inquantum 
est actu... Unde ens est proprium obiectum intelelectus 2 Prima mişcare a intelectului este 
astfel, îndreptată spre fiinţă, nu spre fiinţa sensibilă în particular, iar intelectul poate 
cunoaşte esenţa unui lucru material numai în măsura în care el este fiinţă. Abia apoi 
un tip particular de intelect, intelectul omenesc, se îndreaptă spre un gen particular 
de fiinţă. Datorită stării sale întrupate şi nevoii de conversio ad phantasma, obiectul 
natural şi „adecvat" al aprehensiunii intelectului omenesc este obiectul sensibil, însă 
el nu îşi pierde prin aceasta orientarea către fiinţă în genere. Ca intelect omenesc, el 
trebuie să pornească de la simţuri, de la fiinţele materiale, însă ca intelect omenesc, 
poate trece dincolo de simţuri, nefiind mărginit la esenţele materiale, deşi poate face 
acest lucru numai în măsura în care obiectele materiale se manifestă în şi prin lumea 
sensibilă, altfel spus, în măsura în care obiectele materiale poartă o relaţie cu obiecte¬ 
le imateriale. Ca intelect întrupat, ca tabula rasa, al cărui obiect natural este substanţa 
materială, intelectul nu îl aprehendează şi nici nu îl poate aprehenda de unul singur 
pe Dumnezeu în chip direct. însă obiectele sensibile, finite şi contingente, îşi dezvă¬ 
luie relaţia cu Dumnezeu, astfel încât intelectul poate şti că Dumnezeu există. Mai 
mult, aceste obiecte sensibile, ca efecte ale lui Dumnezeu, îl manifestă pe Dumnezeu 
într-o anumită măsură, astfel că raţiunea poate ajunge să cunoască ceva despre natura 
lui Dumnezeu, deşi această cunoaştere mu poate să fie desigur mai mult decât ana¬ 
logică. Nevoia de conversio ad phantasma înseamnă că noi nu putem să-L cunoaştem 
pe Dumnezeu în mod direct, dar îl putem cunoaşte în măsura în care aceste obiecte 
manifestă existenţa Lui şi ne permit să dobândim o cunoaştere analogică, indirectă şi 
imperfectă a naturii Sale: îl putem cunoaşte pe Dumnezeu ut causam, et per excessum, 
et per remotionem) 

O presupoziţie inclusă în această viziune este cea a caracterului activ al intelectului 
omenesc. Dacă intelectul omenesc ar fi pur şi simplu pasiv, dacă conversio ad phantas¬ 
ma ar însemna că ideile sunt determinate într-o manieră pur pasivă, atunci ar fi evi¬ 
dent că nu poate exista o cunoaştere naturală a lui Dumnezeu, deoarece Dumnezeu 


1 Ibid., Ia, 79, 7. 

2 Ibid., Ia, 5, 2. [„Intelectul priveşte obiectul potrivit în raport cu raţiunea generală a fiinţei; 

ceea ce [face] ca intelectul să fie posibil este ceea ce face ca toate să fie posibile. La început 

în percepţia intelectului ajunge fiinţa; apoi urmează ceea ce este cognoscibil diferenţiat, 
anume în act... De aici rezultă că fiinţa este obiect al intelectului.”, 1 b. lat.] 

5 S.T., Ia, 84, 7 ad 3. [“drept cauză, ca ieşire din sine şi analogic”, lb. lat.] 

nu este printre obiectele simţurilor, iar despre Dumnezeu şi alte fiinţe imateriale non 
sunt phantasmata. Puterea activă a intelectului este cea care îi permite să interpreteze, 
cum ar veni, relaţia cu fiinţa imaterială în fiinţa sensibilă. Cogniţia senzorială nu este 
cauza totală şi perfectă a cogniţiei noastre intelectuale, ci mai degrabă materia causae 
a acestei cogniţii: intelectul activ face inteligibile plăsmuirile prin operaţii de abstrac¬ 
ţie. Prin urmare, în măsura în care cogniţia sensibilă nu este cauza totală a cogniţiei 
intelectuale, „nu este de mirare dacă această cogniţie intelectuală se extinde dincolo 
de cogniţia sensibilă”. 1 Intelectul omenesc, fiind unit de un trup, are ca obiect natural 
esenţa lucrurilor materiale, însă prin aceasta poate ajunge la „un fel de cunoaştere 
a lucrurilor invizibile". Aceste obiecte imateriale le putem cunoaşte doar per remo- 
tionem, negându-le anumite caracteristici specifice obiectelor sensibile, sau în mod 
analogic; însă nu le-am putea cunoaşte deloc în lipsa puterii active a intelectului. 2 

Ne mai rămâne de discutat încă o problemă, pe care deja am menţionat-o. Cum 
poate exista un conţinut pozitiv al ideii noastre de Dumnezeu sau al ideii oricărui 
obiect spiritual? Dacă spunem, de pildă, că Dumnezeu este personal, evident că nu 
intenţionăm să-I atribuim lui Dumnezeu o personalitate umană. Dacă, totuşi, vrem 
să afirmăm că Dumenzeu nu este mai puţin decât ceea ce noi numim a fi personal, 
există vreun conţinut pozitiv în această idee a noastră de personalitate divină? „Nu 
mai puţin decât personal” este o idee pozitivă? Dacă formulăm în termeni pozitivi, 
„mai mult decât personal” are un conţinut pozitiv? Dacă nu, atunci suntem limitaţi 
la via negativa şi putem să-L cunoaştem pe Dumnezeu numai per remotinem. Totuşi, 
Sf. Toma nu adoptă, pur şi simplu, vio negativa, ci foloseşte şi via afirmativa, pledând 
pentru ideea că îl putem cunoaşte pe Dumnezeu per excessum. Dacă atunci când îi 
atribuim înţelepciune, să zicem, lui Dumnezeu, spunem că atribuim înţelepciune 
modo eminentiori, este greu de văzut care este cu adevărat conţinutul ideii noastre de 
înţelepciune divină. Ea trebuie să se bazeze pe înţelepciunea omenească, aceasta fiind 
singura înţelepciune pe care o experimentăm în mod natural şi direct. Şi, totuşi, nu 
poate fi identică cu înţelepciunea omenească. Dar dacă este vorba de înţelepciunea 
omenească fără limitările şi formele specifice ei, ce conţinut pozitiv are această idee, 
când noi nu am avut nicio experienţă a înţelepciunii fără limite? S-ar părea că, dacă 
suntem hotărâţi să susţinem că ideea are un conţinut pozitiv, trebuie să spunem fie 
că ideea de înţelepciune umană împreună cu o negare a limitărilor ei ar constitui o 
idee pozitivă, fie, precum Duns Scotus, că putem dobândi o idee a esenţei înţelepciu- 


1 Ibid., Ia, 84, 6, incorpore şi ad 3. 

2 Cf. Ibid. Ia, 84, 7, in corpore şi ad 3. 

nii, ca să o numim aşa, care ar putea fi predicată în mod univoc despre Dumnezeu 
şi om. Cea de-a doua variantă, deşi folositoare în anumite privinţe, nu este pe deplin 
satisfăcătoare, deoarece nici Sf. Toma şi nici Duns Scotus nu afirmă că înţelepciunea 
sau orice altă calitate se realizează în mod univoc în Dumnezeu şi în lucrurile crea¬ 
te. Primul răspuns ar putea părea un fel de evitare a problemei, însă o reflecţie mai 
atentă ne va arăta că a spune că Dumnezeu este înţelept, înţelegând prin aceasta că 
Dumnezeu este mai mult decât înţelept (în sensul uman), nu este deloc acelaşi lucru 
cu a spune că Dumnezeu nu este înţelept (în sensul uman). O piatră nu este înţeleap¬ 
tă (în sensul uman) dar nu este nici mai mult decât înţeleaptă, ci este mai puţin decât 
înţeleaptă. Este adevărat că, dacă folosim cuvântul „înţelept" în sensul de înţelepciune 
a cărei experienţă o avem, şi anume înţelepciunea omenească, putem spune pe bună 
dreptate nu numai că piatra nu este înţeleaptă, ci şi că Dumnezeu nu este înţelept. 
Totuşi, sensul celor două afirmaţii nu este acelaşi, iar dacă sensul nu este acelaşi, 
trebuie să existe un conţinut pozitiv în afirmaţia că Dumnezeu nu este înţelept (sau 
că Dumnezeu este mai mult decât înţelept în sensul omenesc al termenului). Aşa¬ 
dar, afirmaţia că Dumnezeu este înţelept ("înţelept” însemnând aici că infinit mai 
mult decât înţelept în sensul uman) are un conţinut pozitiv. Dacă am pretinde ca 
ideile analogice să aibă un conţinut perfect clar şi exprimabil, astfel încât să poată fi 
înţeles pe deplin în termenii experienţei umane, am înţelege greşit întreaga natură 
a analogiei. Sf. Toma nu a fost un raţionalist, deşi a fost de acord că putem ajunge la 
aliqualis cognitio Dei.' Din infinitatea obiectului, Dumnezeu, decurge că mintea ome¬ 
nească finită nu poate ajunge la o idee corectă şi perfectă a naturii lui Dumnezeu. 
Asta nu înseamnă că nu poate ajunge la o noţiune imperfectă şi incorectă a naturii 
lui Dumnezeu. A şti că Dumnezeu posedă înţelegere înseamnă a şti ceva pozitiv 
despre Dumnezeu, deoarece ne spune cel puţin că Dumnezeu nu este iraţional ca o 
piatră sau o plantă, chiar dacă a şti ce este înţelegerea divină în sine depăşeşte puterea 
noastră de comprehensiune. 

Revenind la exemplul personalităţii, afirmaţia că Dumnezeu este personal depin¬ 
de de argumentul că Fiinţa necesară şi prima Cauză nu pot fi mai puţin bune decât 
ceea ce rezultă din ele sau depinde de ele. Pe de altă parte, psihologia şi epistemologia 
aristotelic-tomistă ne împiedică să afirmăm că un argument de acest gen ne va duce 
către o idee adecvată privind ceea ce este în sine personalitatea divină. Dacă cineva 
ar pretinde că a avut o asemenea idee, aceasta ar veni din experienţă şi ar reprezenta 
în mod inevitabil datele experienţei. în practică, aceasta ar fi echivalent cu a spune 


„o anumită cunoaştere a lui Dumnezeu” (lb. lat., n.r.). 

că Dumnezeu este o Persoană, iar consecinţa ar fi o contradicţie între revelaţie şi fi- 
losofie. Dacă totuşi realizăm că, numai prin argumente filosofice, nu putem ajunge 
la nicio idee adecvată a personalităţii divine, vom înţelege că tot ceea ce suntem în¬ 
dreptăţiţi să afirmăm dintr-o perspectivă filosofică este că Dumnezeu este personal, 
nu că Dumnezeu este o Persoană. Atunci când aflăm prin revelaţie că Dumnezeu 
este alcătuit din trei Persoane într-o singură Natură, cunoaşterea noastră privitoare 
la Dumnezeu se lărgeşte, fără să apară vreo contradicţie între teologie şi filosofie. Iar 
când susţinem că Dumnezeu este personal, ceea ce vrem să spunem de fapt este că 
El nu este mai puţin decât personalitatea a cărei experienţă o avem noi, în sensul că 
perfecţiunea personalităţii trebuie să fie în El numai în chipul în care poate fi într-o 
Fiinţă infinită. Dacă se ridică obiecţia că asta ar însemna să presupunem deja răspun¬ 
sul la întrebare, pentru că problema este tocmai dacă personalitatea şi infinitatea sunt 
compatibile, putem răspunde că demonstraţiile privind personalitatea şi, respectiv, 
infinitatea lui Dumnezeu sunt independente, astfel încât putem şti că personalitatea 
şi infinitatea trebuie să fie compatibile, chiar dacă nu avem experienţa directă a per¬ 
sonalităţii sau infinităţii divine. Existenţa unui conţinut pozitiv de un anume fel al 
ideii noastre de personalitate divină este demonstrată de faptul că sensul afirmaţiei 
„Dumnezeu este supra-personal” (adică, mai mult decât ceea ce noi experimentăm 
în mod direct ca personalitate) diferă de sensul lui „Dumnezeu nu este personal” 
(în orice sens, aşa cum piatra nu este personală). Dacă am avea motive să credem că 
Dumnezeu nu este personal în sensul în care o piatră nu este personală, ar trebui să 
vedem inutilitatea închinării şi rugăciunii, însă afirmaţia că Dumnezeu este personal 
sugerează imediat că venerarea şi rugăciunea sunt întemeiate, chiar dacă nu avem ni¬ 
cio idee adecvată despre ce este personalitatea divină în sine. Despre o Fiinţă infinită 
nu putem avea decât o cunoaştere naturală finită şi analogică, tocmai pentru că noi 
înşine suntem finiţi. însă o cunoaştere finită şi imperfectă nu este acelaşi lucru cu 
lipsa oricărei cunoaşteri. 

TEORIA MORALĂ 

Eudaimonismul - Viziunea lui Dumnezeu - Binele şi răul - Virtuţile - Legea naturală 
- Legea eternă şi întemeierea moralităţii în Dumnezeu - Virtuţile naturale recunoscute 
de Sf. Toma, dar nerecunoscute de Aristotel; virtutea religiei. 


Nu putem trata aici în detaliu teoria morală a Sfântului Toma, dar o discuţie în jurul 
câtorva puncte mai importante ne poate ajuta să arătăm ce relaţie poartă ea cu etica 
lui Aristotel. 

1. în Etica nicomahică, Aristotel susţine că orice agent acţionează în vederea unui 
scop şi că agenţii umani acţionează în vederea fericirii, cu scopul de a dobândi ferici¬ 
rea. Fericirea, spune el, este o activitate, în primul rând activitatea care perfecţionează 
cea mai înalte facultate a omului, îndreptată către cele mai înalte şi mai nobile lucruri. 
El ajunge la concluzia că fericirea umană constă în principal în theoria, în contempla¬ 
rea celor mai înalte lucruri, în primul rând în contemplarea Mişcătorului nemişcat, 
Dumnezeu, deşi tot Aristotel admite că şi alte bunuri, precum prietenia sau, privite 
cu moderaţie, bunurile exterioare, sunt necesare pentru fericirea perfectă. 1 Etica lui 
Aristotel are un caracter eudaimonist, teologic şi profund intelectualist, de vreme 
ce, pentru el, contemplarea însemna, în mod evident, contemplarea filosofică; el nu 
se referă la un fenomen religios cum ar fi extazul lui Plotin. Mai mult, scopul (telos) 
activităţii morale este unul care trebuie înfăptuit în această viaţă, atâta vreme cât în 
etica lui Aristotel nu există niciun indiciu al vreunei viziuni a lui Dumnezeu în viaţa 
de apoi şi este discutabil dacă el a crezut, de fapt, în nemurirea personală. în viziunea 
lui Aristotel, omul cu adevărat fericit este filosoful, nu sfântul. 

Sf. Toma a adoptat şi el un punct de vedere eudaimonist şi teleologic, iar teoria 
sa cu privire la scopul activităţilor umane este intelectualistă în anumite privinţe. 
Dar este evidentă o schimbare a accentelor, care marchează o diferenţă considerabilă 
între teoria etică a lui Toma şi cea a lui Aristotel. Singurele acte ale omului ce cad 


Pentru o tratare cuprinzătoare a eticii aristotelice, vezi pasajele din primul volum al acestei 
serii: Frederick Copleston, Istoria Jilosofiei. I. Grecia şi Roma, trad. de Ştefan Dominic 
Georgescu şi Dragoş Roşea, Bucureşti, ALL, 2008, pp. 299-316. 

propriu-zis in sfera morală sunt actele libere, actele care au la origine omul ca atare, 
omul ca fiinţă raţională şi liberă. Aceste acte umane (actiones humanae, spre deosebire 
de actiones hominis) provin din voinţa omului, iar obiectul voinţei este binele ( bonum ). 
Este specific omului să acţioneze în vederea unui scop pe care şi l-a stabilit singur şi 
fiecare acţiune întreprinsă de om este în vederea unui astfel de scop, dar scopul sau 
binele specific în vederea căruia este săvârşit un act uman particular nu poate desă¬ 
vârşi cu adevărat şi nici satisface voinţa umană, îndreptată către binele universal şi 
poate găsi satisfacţie doar în atingerea acestuia. Ce este, însă, binele universal? El nu 
poate consta în bogăţie, spre exemplu, aceasta fiind numai un mijloc pentru atinge¬ 
rea altui scop. Or, binele universal trebuie să fie, în mod necesar, scopul ultim, ce nu 
poate fi mijloc pentru alt scop. Nu poate consta nici în plăcerea sensibilă, de vreme ce 
aceasta mulţumeşte doar trupul, nu omul în totalitatea sa. Nu constă nici în putere, 
care nu împlineşte omul în întregime şi nici nu satisface complet voinţa, şi care poate 
fi pervertită, or este de neconceput ca binele ultim şi universal să fie pervertit sau fo¬ 
losit pentru un scop rău sau nedemn. Nu poate consta nici măcar în studiul ştiinţelor 
speculative, de vreme ce speculaţia filosofică, cu siguranţă, nu satisface complet voin¬ 
ţa şi intelectul uman. Cunoaşterea noastră naturală provine din experienţa sensibilă, 
dar omul aspiră la cunoaşterea cauzei ultime aşa cum este ea în sine, iar acest lucru 
nu poate fi dobândit prin metafizică. Ce-i drept, Aristotel a spus, într-adevăr, că binele 
omului constă în studiul ştiinţelor speculative, dar el se referea la fericirea imperfec¬ 
tă, aşa cum poate fi ea atinsă în această viaţă. Fericirea perfectă, sau scopul ultim, nu 
poate fi găsită în niciun lucru creat, ci doar în Dumnezeu, care este Binele suprem şi 
infinit. Dumnezeu este binele universal şi, deşi el este finalitatea tuturor lucrurilor, 
atât a creaturilor raţionale cât şi a celor iraţionale, numai creaturile raţionale pot atin¬ 
ge acest bine ultim prin cunoaştere şi prin iubire; căci doar ele pot ajunge la viziunea 
lui Dumnezeu, singura fericire perfectă. în această viaţă, omul poate cunoaşte ca 
Dumnezeu există şi poate ajunge la o noţiune analogică şi imperfectă a naturii lui 
Dumnezeu, însă nu îl poate cunoaşte pe Dumnezeu aşa cum este EI în Sine decât în 
viaţa ce va să vină şi niciun alt scop nu îl poate satisface pe deplin.' 

Sf. Toma spune că Aristotel se referea la fericirea imperfectă, aşa cum poate fi 
ea atinsă în această viaţă; insă, după cum am precizat, Aristotel nu spune nimic în 
Etică despre vreo altă fericire. Etica lui era una ce privea comportamentul uman în 
această viaţă, în vreme ce Sf. Toma s-a concentrat asupra fericirii perfecte, ce poate 
fi atinsă doar în viaţa de apoi. Această fericire constă în primul rând în viziunea lui 


1 A se vedea in special S.T., Ia, Ilae, q. 1-3. 

Dumnezeu, deşi presupune, desigur, şi satisfacerea voinţei, în vreme ce alte bunuri 
- precum compania prietenilor - contribuie la acel bene esse al fericirii, niciun alt bun 
în afară de Dumnezeu nefiind propriu-zis necesar pentru atingerea acesteia. 1 Prin 
urmare, teoria morală a Sfântului Toma trebuie privită dintr-un alt unghi decât cea a 
lui Aristotel, de vreme ce, oricât ar folosi Sf. Toma limbajul lui Aristotel, introducerea 
ideii vieţii de apoi şi a viziunii lui Dumnezeu în teoria morală este complet străină 
de spiritul lui Aristotel. 2 Ceea ce Aristotel numeşte fericire, Sfântul Toma numeşte 
fericire temporară sau fericire ce poate fi atinsă în această viaţă. El priveşte această 
fericire imperfectă ca fiind subordonată fericirii perfecte, aceasta din urmă putînd fi 
atinsă doar în viaţa de apoi şi constând în mod esenţial în viziunea lui Dumnezeu. 

2. Afirmaţia Sfântului Toma că fericirea perfectă a omului constă în viziunea lui 
Dumnezeu ridică o problemă foarte delicată pentru orice comentator al teoriei sale 
morale, problemă de o importanţă mult mai mare decât pare la prima vedere. Modul 
obişnuit de a prezenta etica tomistă este de a o asimila eticii lui Aristotel, în măsura 
în care aceasta este considerată compatibilă cu doctrina creştină a Sfântului Toma, şi 
pretinde că Sf. Toma, ca filosof moral, ia în considerare omul „în ordinea naturală”, 
fără a se referi la vreo finalitate supranaturală. în consecinţă, atunci când vorbeşte de 
fericire în filosofia morală, el ar trebui să se refere la fericirea naturală, la acea atin¬ 
gere a binelui suprem. Dumnezeu, care este accesibilă omului în ordinea naturală, 
fără să aibă nevoie de un har supranatural. Diferenţa dintre el şi Aristotel ar consta în 
faptul că el introduce în discuţie ideea vieţii de apoi, despre care Aristotel nu spune 
nimic. Fericirea ar consta astfel, în principal, în iubirea şi cunoaşterea naturală a lui 
Dumnezeu, aşa cum poate fi ea atinsă în această viaţă (fericirea naturală imperfectă) 
şi în viaţa de apoi (fericirea naturală perfectă). Din această perspectivă, ar fi bune acele 
acţiuni compatibile cu atingerea unei astfel de fericiri, iar rele, cele incompatibile cu 
ea. Iar dacă Sfântul Toma vorbeşte despre atingerea viziunii esenţei divine (ca scop 
supranatural al omului, ce nu poate fi atins fără un har supranatural) atunci când 
ne-am aştepta ca el sa continue să discute despre filosofie morală, aceasta se întâm¬ 
plă pentru că nu recurge la o separare metodică a rolurilor de filosof şi de teolog şi 
vorbeşte când ca filosof, când ca teolog, fără a indica precis această schimbare de po¬ 
ziţie. Dacă nu ar fi aşa, ar trebui explicate referinţele la viziunea lui Dumnezeu ce nu 
presupun nicio viziune supranaturală a esenţei divine, ci pur şi simplu cunoaşterea 
lui Dumnezeu care ar putea fi atinsă de om în viaţa de apoi, fără ca el să aibă vreo 


1 Vezi S.T., Ia, Ilae, 4. 

2 Acest lucm se aplică învăţăturilor morale ale Sfântului Toma din Summae. Nu vreau să 
implic prin aceasta că Toma ar respinge posibilitatea unei etici pur filosofice. 

finalitate supranaturală. Urmând această linie, Sf. Toma este considerat un filosof 
moral care a completat etica aristotelică, introducând ideea vieţii de apoi. 

Din păcate pentru adepţii acestei interpretări, nu numai că Sfântul Toma pare să 
se refere la viziunea lui Dumnezeu în sens propriu, dar el chiar vorbeşte de o „dorinţă 
naturală” pentru aceasta. „Fericirea perfectă şi ultimă constă numai în viziunea esen¬ 
ţei divine”. Aceasta, spun unii comentatori, nu se referă la viziunea lui Dumnezeu ca 
bine suprem, aşa cum este El în Sine, ci doar la viziunea lui Dumnezeu în calitate de 
cauză primă. Dar cum poate Sf. Toma să vorbească de cunoaşterea Iui Dumnezeu în 
calitate de cauză primă, ca şi cum o astfel de cunoaştere este sau ar putea fi o viziune a 
esenţei divine? Prin lumina naturală a raţiunii, ştim că Dumnezeu este cauza primă, 
dar Sfântul Toma afirmă că „pentru fericirea perfectă este necesar ca inteligenţa să 
ajungă la însăşi esenţa cauzei prime”.' Iar „fericirea ultimă constă în viziunea esenţei 
divine, care este însăşi esenţa binelui". 1 * * Pentru a atinge această viziune, există în om 
o dorinţă naturală de a cunoaşte esenţa sau natura cauzei prime.’ Indiferent dacă Sf. 
Toma are sau nu dreptate în această privinţă, mi se pare de neconceput ca el să se 
fi referit doar la ceea ce Cajeton numea potentia obedientialis : 4 ce poate fi o „dorinţă 
naturală", dacă nu ceva pozitiv? Pe de altă parte, nu se pune problema să presupunem 
că Sf. Toma ar fi vrut să nege caracterul supranatural şi gratuit al viziunii beatifice 
a Iui Dumnezeu. Unii comentatori (Suarez, de pildă) au depăşit această dificultate, 
spunând că Sf. Toma ar fi vrut să afirme prezenţa în persoana umană a unei dorinţe 
naturale condiţionate, şi anume condiţionate de ridicarea omului de către Dumnezeu 
în ordinea supranaturală şi de primirea de la El a mijloacelor de atingere a finalităţii 
supranaturale. Este, fără îndoială, o poziţie rezonabilă, dar trebuie oare să presupu¬ 
nem că, prin dorinţă naturală, Sf. Toma înţelege mai mult decât o simplă dorinţă de 
a cunoaşte natura cauzei prime, adică, in concreto, dată fiind înălţarea omului în ordi¬ 
nea supranaturală şi menirea sa către o finalitate supranaturală, o dorinţă ce vizează 
viziunea lui Dumnezeu? Cu alte cuvinte, ceea ce încerc să sugerez este că Sf. Toma îl 
priveşte pe om in concreto, iar atunci când spune că există în om o „dorinţă naturală” 
de a cunoaşte esenţa lui Dumnezeu şi de a dobândi viziunea lui Dumnezeu, el vrea 
să spună dorinţa naturală a omului de a cunoaşte atât cât îi este posibil cauza ultimă, 
este în ordinea concretă şi actuală, o dorinţă de a-L vedea pe Dumnezeu. Aşa cum vo¬ 
inţa este în mod natural îndreptată către binele universal şi aşa cum mişcarea ei către 


1 S.T., Ia, Ilae, 3.8. 

1 Ibid., 4, 4. 

} Ibid., 3, 8. 

4 „puterea supunerii” (lb. lat., n.r.). 

acest bine îşi găseşte satisfacţia şi împlinirea doar în faptul de a-L găsi pe Dumnezeu, 
tot astfel inteligenţa este făcută pentru adevăr şi nu poate fi satisfăcută decât prin 
viziunea Adevărului absolut. 

S-ar putea obiecta că acceptarea acestei idei ar implica, pe de o parte, că omul are 
o dorinţă naturală pentru viziunea beatifică (cuvântul „natural” se opune aici lui „su¬ 
pranatural”), şi în acest caz este dificil să păstrăm gratuitatea ordinii supranaturale, şi, 
pe de altă parte, că Sf. Toma foloseşte termenul „natural” în sensul lui obişnuit, adică 
opus lui „nenatural” mai degrabă decât lui „supranatural”, ceea ce ar însemna să-i 
interpretăm spusele într-o manieră arbitrară şi neîntemeiată. însă ceea ce sugerez eu 
este că Sf. Toma vorbeşte aşa cum ar vorbi şi Sf. Augustin, luând în considerare omul 
concret, menit unei finalităţi supranaturale, şi că, atunci când spune că omul are o 
dorinţă naturală de a cunoaşte esenţa lui Dumnezeu, nu presupune prin aceasta că 
omul, privit într-o stare ipotetică de natură, ar avea o astfel de dorinţă naturală, fie ea 
absolută sau condiţionată, ci doar că finalitatea mişcării naturale a intelectului uman 
către adevăr este de fado viziunea lui Dumnezeu. Aceasta nu pentru că ar putea prin 
el însuşi să îl vadă pe Dumnezeu, fie în această viaţă, fie în cea de apoi, ci pentru că, de 
fado, singura finalitate a omului este cea supranaturală. Nu cred în niciun caz că Sf. 
Toma se gândeşte la o stare ipotetică de natură, vorbind despre desiderium naturale, 
iar dacă este aşa cum spun eu, înseamnă că teoria sa morală nu este şi nu poate fi o 
teorie pur filosofică. Teoria morală a Sfântului Toma este în parte filosofică, în parte 
teologică. El se foloseşte de etica aristotelică, dar o adaptează creştinismului. Până la 
urmă, şi Aristotel a considerat omul in concreto, în măsura în care a ştiut ce este de 
fapt omul in concreto, iar Sf. Toma, care a ştiut mai bine decât Aristotel ce este cu ade¬ 
vărat omul in concreto, a fost pe deplin îndreptăţit să apeleze la gândirea lui Aristotel, 
considerând-o suficient de riguroasă şi compatibilă cu perspectiva creştină. 

Este perfect adevărat că Sf. Toma se referă la fericirea imperfectă, la binele tempo¬ 
ral al omului şi tot aşa; dar asta nu înseamnă că el ia în considerare omul într-o stare 
ipotetică pur naturală. Dacă Sf. Toma spune că Biserica este menită să-l ajute pe om 
să-şi atingă binele supranatural şi că statul este menit să-l ajute să-şi atingă binele 
temporal, ar fi absurd să tragem concluzia că, judecând relaţia dintre om şi stat, el îl 
priveşte pe om într-o condiţie pur ipotetică. Sf. Toma ia în considerare omul actual, 
cu anumite trăsături şi funcţii. Aceasta nu înseamnă că el ar ignora faptul că atinge¬ 
rea adevăratei finalităţi a omului depăşeşte capacităţile omului ca atare, ci că, în teoria 
morală, el îl priveşte pe om ca fiind destinat acestei finalităţi. Atunci când răspunde 
la întrebarea dacă fericirea odată obţinută poate fi pierdută, el spune că fericirea im¬ 
perfectă din această viaţă poate fi pierdută, dar că fericirea perfectă a vieţii de apoi nu 

poate fi pierdută, pentru că este imposibil ca cineva care a văzut deja esenţa divină să 
dorească să nu o mai vadă. 1 2 Se vede, deci, destul de clar că este vorba despre fericirea 
supranaturală. Răspunzând la a doua obiecţie, el spune că voinţa este subordonată 
finalităţii ultime printr-o necesitate naturală, 1 dar acest lucru nu înseamnă nici că 
finalitatea ultimă despre care se vorbeşte aici este doar naturală, nici, dacă este supra¬ 
naturală, că Dumnezeu nu l-ar fi putut crea pe om fără să îl îndrepte către această fi¬ 
nalitate. Voinţa doreşte în mod necesar fericirea, beatitudinea, iar această beatitudine 
poate fi găsită, defacto, numai în viziunea lui Dumnezeu. Putem spune, prin urmare, 
că fiinţa umană concretă doreşte în mod necesar viziunea lui Dumnezeu. 

Cred că această interpretare este confirmată de tezele din Summa contra Gentiles. 
Mai întâi, 3 Sfântul Toma afirmă că finalitatea oricărei substanţe intelectuale este să 
îl cunoască pe Dumnezeu. Toate lucrurile create sunt subordonate lui Dumnezeu - 
finalitatea lor ultimă 4 -, iar creaturile raţionale îi sunt subordonate, în primul rând şi 
în mod specific, prin capacitatea lor cea mai înaltă, intelectul. Dar, deşi finalitatea şi 
fericirea omului trebuie să constea în primul rând în cunoaşterea lui Dumnezeu, cu¬ 
noaşterea aceasta nu este cea care poate fi atinsă pe calea filosofică, prin demonstra¬ 
ţie. Prin demonstraţie cunoaştem mai degrabă ceea ce Dumnezeu nu este decât ceea 
ce Dumnezeu este. 5 Fericirea umană nu constă nici în cunoaşterea lui Dumnezeu, 
obţinută prin credinţă, deşi prin credinţă putem cunoaşte mai mult despre Dumne¬ 
zeu decât prin demonstraţia filosofică. „Dorinţa naturală” este satisfăcută prin atin¬ 
gerea scopului ultim, a fericirii complete, dar „cunoaşterea prin credinţă nu satisface 
dorinţa, ci mai degrabă o aţâţă, de vreme ce fiecare doreşte să vadă ceea ce crede”. 6 
Scopul final al omului şi fericirea lui trebuie să fie deci viziunea lui Dumnezeu aşa 
cum este El în Sine, viziunea esenţei divine, care ne-a fost promisă în Scripturi şi prin 
care omul îl va vedea pe Dumnezeu „faţă în faţă". 7 Ajunge să îl citim pe Sf. Toma ca 
să ne dăm seama că el vorbeşte despre viziunea esenţei divine în sensul propriu. La 
fel, este suficient să îl citim pe Sf. Toma pentru a constata că el a fost perfect conştient 
de faptul că „nicio substanţă creată nu poate, prin puterile sale naturale, să îl vadă 


1 S.T., ia, Ilae, 5, 4. 

2 lbid. 

3 3- 25- 

4 3,18. 

5 3- 39- 

6 3.4° 

7 3.5i- 

pe Dumnezeu în esenţa sa” 1 şi că, pentru a ajunge la această viziune, este nevoie de 
înălţare şi de ajutor supranatural. 2 

Ce putem spune atunci despre „dorinţa naturală"? Nu spune Sf. Toma explicit că 
„de vreme ce este imposibil ca dorinţa naturală să fie în zadar ( inane) şi de vreme ce, 
dacă ar fi aşa, nu ar fi posibil să ajungem la cunoaşterea substanţei divine, pe care ori¬ 
ce minte o doreşte în mod natural, este necesar să spunem că este posibil ca substanţa 
lui Dumnezeu să fie văzută de către intelect”, 3 chiar şi ţinând seama că această viziu¬ 
ne nu poate fi atinsă în această viaţă? 4 Dacă există cu adevărat o „dorinţă naturală" de 
a -1 vedea pe Dumnezeu, nu este pus în pericol caracterul gratuit al fericirii suprana¬ 
turale? în primul rând, trebuie să subliniem încă o dată că Sf. Toma afirmă explicit 
că omul nu poate ajunge la viziunea lui Dumezeu prin propriile eforturi, ci doar 
prin harul divin. 5 Totuşi, ne aflăm în mod evident în faţa unei dificultăţi atunci când 
încercăm să explicăm cum harul lui Dumnezeu, singurul care face posibilă atingerea 
scopului final, nu I se datorează intr-un fel şi omului, de vreme ce există o „dorinţă 
naturală” de a l vedea pe Dumnezeu, dorinţă ce nu poate fi zadarnică. Poate că nu 
vom ajunge la nicio concluzie definită privind ce anume a înţeles Sf. Toma prin deşi- 
derium naturale, dar pare legitim să presupunem că el a privit această dorinţă naturală 
a intelectului de a cunoaşte Adevărul absolut în lumina ordinii actuale şi concrete. 
Intelectul uman este orientat în mod natural spre fericire, care constă în primul rând 
în cunoaşterea Adevărului absolut. Dar, în ordinea concretă actuală, omul a fost rân¬ 
duit unei finalităţi supranaturale şi nu poate fi satisfăcut cu mai puţin de atât. Dacă 
privim dorinţa naturală în lumina celor cunoscute prin revelaţie, atunci putem spune 
că omul are o „dorinţă naturală” de a -1 vedea pe Dumnezeu. în De Veritate , 6 Sf. Toma 
spune că omul, conform naturii sale, are o dorinţă naturală pentru aliqua contemplatio 
divinorum , 7 atât cât îi este posibil unui om să obţină prin puterea naturii, şi că înclina¬ 
ţia acestei dorinţe către un scop gratuit şi supranatural (viziunea lui Dumnezeu) este 
lucrarea harului. Prin urmare, în acest loc, Sf. Toma nu admite o „dorinţă naturală” 
în sensul strict către vederea lui Dumnezeu, astfel că mi se pare rezonabil să presu¬ 
punem că, atunci când vorbeşte în Summa theologiae şi Summa contra Gentiles despre 

o dorinţă naturală de a -1 vedea pe Dumnezeu, el nu vorbeşte strict ca filosof,' ci atât ca 
filosof, cât şi ca teolog, adică presupune o ordine supranaturală şi interpretează datele 
care provin din experienţă în lumina acestei supoziţii. în orice caz, cele spune până 
aici ar trebui să fie suficiente pentru a arăta diferenţa dintre viziunea lui Aristotel şi 
cea a Sfântului Toma cu privire la finalitatea omului. 2 

3. Prin urmare, voinţa doreşte fericirea sau beatitudinea ca finalitate a ei, iar acte¬ 
le umane sunt bune sau rele în măsura în care sunt sau nu mijloace pentru atingerea 
acestei finalităţi. Desigur, fericirea trebuie să fie înţeleasă în relaţie cu omul ca atare, 
ca fiinţă raţională: scopul este acel bine care îl împlineşte pe om ca fiinţă raţională, 
nu ca intelect separat, pentru că omul nu este un intelect separat de trup; împlinirea 
funcţiilor vegetative şi sensibile trebuie să aibă loc într-un mod subordonat capacităţii 
prime, care este cea raţională. Scopul este cel care îl împlineşte pe om ca atare, pe om 
ca fiinţă raţională, nu ca animal. Fiecare act uman individual, fiecare act deliberat este 
fie în acord cu ordinea raţiunii (scopul său imediat este în armonie cu scopul final), 
fie în dezacord cu ordinea raţiunii (scopul său imediat este incompatibil cu scopul 
final). Astfel, fiecare act uman este fie bun, fie rău. Un act care nu este deliberat, cum 
ar fi actul reflex de a goni o muscă, poate fi „indiferent”; dar niciun act uman deliberat 
nu poate fi indiferent, adică nici bun, nici rău.’ 

4. Sf. Toma îl urmează pe Aristotel atunci când tratează virtuţile morale şi inte¬ 
lectuale ca habitus- uri, dispoziţii sau calităţi ale minţii, prin care omul trăieşte corect. 4 
Dispoziţia virtuoasă se formează prin acte bune şi uşurează reuşita actelor ce ur¬ 
măresc acelaşi scop. Virtuţile intelectuale, cu excepţia prudenţei, pot fi dobândite în 
absenţa virtuţilor morale; la fel, este posibil să dobândim virtuţile morale, în absenţa 
celor intelectuale, cu excepţia prudenţei şi a înţelegerii. 5 Virtutea morală constă într-o 
medie (in medio consistit). Rolul virtuţii morale este de a garanta şi facilita confor¬ 
marea părţii apetitive a sufletului la regulile raţiunii. Această conformitate implică 
evitarea extremelor, adică a excesului şi a insuficienţei. Aceasta înseamnă că apetitul, 
sau pasiunea, se supune regulilor raţiunii. Desigur, considerând doar conformitatea 
cu raţiunea, virtutea este o extremă, şi orice abatere de la regula raţiunii, fie prin 
exces fie prin insuficienţă, constituie cealaltă extremă (când spunem că virturea este 
o medie, nu vrem să spunem că virtutea constă în mediocritatea). Dar dacă privim 

Cf. De Veritate, loc.cit. şi de Malo, 5,1,15. 

Despre problema „dorinţei naturale" de a -1 vedea pe Dumnezeu, cf. rezumatul şi discutarea 
tezelor lui A. Motte în Bulletin Thomiste, 1931 (nr. 651-676) şi 1934 (nr. 573-590). 

S.T., Ia, Ilae, 18, 9. 

virtutea morală în raport cu subiectul său propriu, pasiunea sau apetitul respectiv, ea 
este văzută ca o medie. Adoptarea acestei teorii a lui Aristotel pare să facă greu de sus¬ 
ţinut castitatea sau sărăcia voluntară, de exemplu, dar Sf. Toma subliniază că absoluta 
castitate, de exemplu, este virtuoasă doar dacă este conformă cu raţiunea luminată de 
Dumnezeu. Dacă este privită în acord cu voinţa sau cu chemarea lui Dumnezeu, şi 
în virtutea scopului supranatural al omului, ea este în acord cu regula raţiunii şi este 
astfel, în sensul în care Sf. Toma foloseşte acest cuvânt, o medie. Dacă, însă, castitatea 
şi sărăcia voluntară ar fi practicate doar din superstiţie sau din orgoliu, ar fi vorba de 
un exces. în general, o virtute poate fi privită ca o extremă atunci când o raportăm 
unei circumstanţe şi ca medie dacă o raportăm la alta. 1 Cu alte cuvinte, factorul de 
bază în acţiunea virtuoasă este conformitatea cu regula raţiunii, care îndreaptă actele 
omului către scopul său ultim. 

5. Regula şi măsura actelor umane este raţiunea, pentru că raţiunea este cea care 
îndreaptă activitatea omului către scopul său. 2 Raţiunea este cea care dă ordine, care 
impune obligaţii. Dar aceasta nu înseamnă că raţiunea este o sursă arbitrară a obliga¬ 
ţiei sau că ea ar putea impune orice obligaţie ar vrea. Primul obiect al raţiunii practice 
este binele, care are natura unui scop, iar raţiunea practică, recunoscând binele ca 
scop al comportamentului uman, îşi enunţă primul său principiu: Bonum est faci - 
endum et prosequendum, et malum vitandum, binele este pentru a fi făcut şi urmărit, 
iar răul pentru a fi evitat. 3 Dar pentru om, binele este ceea ce se potriveşte naturii 
sale, acel lucru pentru care are o înclinaţie naturală ca fiinţă raţională. Astfel, omul 
are în comun cu alte substanţe înclinaţia naturală de a-şi conserva propria fiinţă, iar 
raţiunea, reflectând asupra acestei înclinaţii, dictează mijloacele necesare conservării 
vieţii. Prin urmare, sinuciderea va fi evitată. De asemenea, omul are în comun cu 
celelalte animale înclinaţia naturală de a-şi perpetua specia şi de a avea urmaşi, în vre¬ 
me ce, ca fiinţă raţională, are înclinaţia naturală de a căuta adevărul, mai ales adevărul 
referitor la Dumnezeu. Prin urmare, raţiunea ordonă că specia trebuie perpetuată, 
iar copiii crescuţi, precum şi că adevărul trebuie căutat, mai ales acel adevăr care este 
necesar pentru atingerea scopului omului. Aşadar, obligaţia este impusă de raţiune, 
dar ea se găseşte în mod nemijlocit în însăşi natura umană. Legea morală este raţio¬ 
nală şi naturală, în sensul că nu este arbitrară şi capricioasă. Este o lege naturală, lex 
naturalis, care îşi are fundamentul în însăşi natura umană, cu toate că este enunţată 
şi dictată de raţiune. 


r S.T., Ia, Ilae, 64,1. 

2 Ibid., Ia, Ilae, 90,1. 

3 Ibid., Ia, Ilae, 94, 2. 

Cum legea naturală se află în natura umană ca atare, în natura care este aceeaşi 
pentru toţi oamenii, ea se referă în primul rând la acele lucruri care sunt necesare 
naturii umane. De exemplu, există o obligaţie de a ne conserva viaţa, dar aceasta nu 
înseamnă că toţi oamenii trebuie să îşi conserve viaţa exact în acelaşi fel. Omul tre¬ 
buie să mănânce, dar asta nu înseamnă că este obligat să mănânce cutare şi cutare 
lucru, într-o anumită cantitate sau în alta. Cu alte cuvinte, actele pot fi bune şi confor¬ 
me cu natura fără a fi obligatorii. Mai mult decât atât, deşi raţiunea vede că niciun om 
nu-şi poate conserva viaţa fără să mănânce şi că niciun om nu îşi poate ordona viaţa 
în mod corect fără să îl cunoască pe Dumnezeu, ea vede, de asemenea, că preceptul 
perpetuării speciei nu se aplică individului, ci mulţimii, şi că el este satisfăcut chiar 
dacă nu toţi indivizii îl respectă. (Acesta ar fi răspunsul lui Toma la obiecţia potrivit 
căreia castitatea ar fi contrară legii naturale.)' 

Pentru că legea naturală se fundamentează pe însăşi natura umană, ea nu poate fi 
schimbată, natura umană rămânând esenţialmente aceeaşi, şi asta este valabil pentru 
toţi. Ea poate fi „completată”, în sensul că preceptele folositoare vieţii umane pot fi 
promulgate prin legea divină şi prin legea umană, chiar dacă aceste precepte nu cad 
în totalitate sub legea naturală, dar ea nu poate fi schimbată, dacă prin schimbare se 
înţelege sustragerea de la lege. 2 

Preceptele primare ale legii naturale (de exemplu, că viaţa trebuie să fie conser¬ 
vată) sunt întrutotul de neschimbat, pentru că împlinirea lor este absolut necesară 
pentru binele omului; concluziile cele mai apropiate de primele precepte sunt şi ele 
de neschimbat, deşi Sf. Toma admite că acestea ar putea fi schimbate în câteva cazuri 
particulare, ţinând cont de raţiuni speciale. Dar Sf. Toma nu se gândeşte aici la ceea 
ce numim „cazuri grele”, ci se gândeşte mai degrabă la cazuri precum acela al israeli- 
ţilor care au fugit cu bunurile egiptenilor. El vrea să arate că, în acest caz, Dumnezeu, 
acţionând ca domn şi stăpânitor a toate mai degrabă decât ca legiuitor, a transferat 
stăpânirea bunurilor respective de la egipteni la israeliţi, astfel încât israeliţii nu au 
comis de fapt un furt. De aceea, atunci când Sf. Toma admite schimbarea precepte¬ 
lor secundare ale legii naturale în cazuri particulare, el se referă mai mult la ceea ce 
scolasticii numesc mutatio materiae decât la schimbarea preceptului însuşi. Circum¬ 
stanţele actului sunt atât de mult modificate, încât putem spune că el nu mai cade sub 
interdicţia respectivă, nu că interdicţia propriu-zisă a fost schimbată. 

Mai mult, tocmai pentru că legea naturală se bazează pe însăşi natura umană, 
oamenii nu pot ignora ceea ce se referă la principiile generale, deşi este adevărat că ei 


’ Cf. S.T., Ia, Ilae, 152, 2. 
2 Ibid., Ia, Ilae, 94, 5. 

pot da vina pe influenţa unor pasiuni atunci când nu eşuează în aplicarea unui prin¬ 
cipiu la un caz particular. Cu privire la preceptele secundare, oamenii le pot ignora 
din cauza unui prejudecăţi ori a unei pasiuni şi tocmai din această cauză ele trebuie 
să fie confirmate prin legea divină pozitivă.' 

6. Obligaţia, după cum am văzut, înseamnă determinarea voinţei libere pentru 
a realiza acel act necesar pentru atingerea scopului ultim, scop care nu este ipotetic 
(adică nu putem alege dacă să-l dorim sau nu), ci absolut, în sensul că voinţa nu se 
poate abţine de la a -1 voi, fiind binele interpretat în termenii naturii umane. Până aici, 
etica Sfântului Toma este fidelă celei aristotelice. Şi mai departe? Este legea naturală 
promulgată de raţiune fără niciun temei transcendental? Etica eudaimonistă a lui 
Aristotel era, desigur, conformă cu perspectiva sa finalistă, însă ea nu se întemeia în 
Dumnezeu şi nici nu ar fi putut să fie aşa, de vreme ce Dumnezeul aristotelic nu era 
nici Creator şi nici nu-şi exercita providenţa: el era cauza finală, dar şi nu şi prima 
cauză eficientă sau cauza exemplară supremă. în schimb, în cazul Sfântului Toma, ar 
fi extrem de ciudat dacă etica nu ar avea nicio legătură cu metafizica, şi de fapt, găsim 
această legătură în spusele lui. 

Din ipoteza că Dumnezeu a creat şi guvernează lumea (demonstraţia pentru 
aceasta nu ţine de etică) rezultă că înţelepciunea divină trebuie să fie concepută ca 
fiind cea care ordonează acţiunile umane către scopul lor. Dumnezeu, pentru a vorbi 
oarecum antropomorfic, are o idee exemplară a omului şi a actelor care împlinesc 
natura umană şi care sunt necesare pentru atingerea finalităţii omului. înţelepciunea 
divină, îndreptând actele umane către atingerea acestui scop, constituie legea eternă. 
Cum Dumnezeu este etern şi ideea Lui de om este eternă, promulgarea legii este 
eternă ex parte Dei, deşi ea nu este eternă ex parte creaturae . 1 2 Această lege eternă care 
există în Dumnezeu este originea şi temeiul legii naturale, care participă la legea 
eternă. Legea naturală este exprimată pasiv în înclinaţiile naturale ale omului şi este 
promulgată de lumina raţiunii care reflectă asupra aceste înclinaţii, astfel încât, în 
măsura în care orice om posedă în mod natural înclinaţiile către scopul său şi lumi¬ 
na raţiunii, legea eternă este promulgată pentru fiecare individ. Legea naturală este 
totalitatea prescripţiilor universale ale raţiunii drepte cu privire la binele natural care 
trebuie urmat şi la răul care trebuie evitat, iar raţiunea omenească ar trebui, măcar în 
teorie, să ajungă de una singură la cunoaşterea acestor prescripţii. Totuşi, de vreme 
ce, aşa cum am arătat, influenţa pasiunilor şi a înclinaţiilor care nu sunt în acord cu 


1 S.T., Ia. Ilae, 95, 6: 99, 2, ad 2. 

2 S.T., Ia, Ilae, 9, 1; 93,1 ff. 

raţiunea dreaptă îl poate conduce pe om pe o cale greşită şi deoarece ce nu toţi oame¬ 
nii au timpul şi capacitatea sau răbdarea de a descoperi de unii singuri legea naturală 
în plenitudinea ei, este moralmente necesar ca legea naturală să fie exprimată pozitiv 
de către Dumnezeu, aşa cum a şi făcut-o prin revelarea Decalogului lui Moise. Trebu¬ 
ie să mai spunem că omul are defacto o finalitate supranaturală şi pentru a putea să o 
atingă este necesar ca Dumnezeu să îi dea prin intermediul revelaţiei legea suprana¬ 
turală, dincolo de şi deasupra legii naturale. „Omul fiind destinat unui scop care este 
fericirea veşnică, ce întrece capacităţile facultăţilor umane naturale, a fost necesar ca 
pe lângă legea naturală şi legea umană, să fie îndreptat către scopul său printr-o lege 
de natură divină.” 1 

Este foarte important să înţelegem bine că întemeierea legii naturale în legea 
eternă, întemeierea metafizică a legii naturale, nu înseamnă că legea naturală este 
nestatornică sau arbitrară, că ar putea fi altfel decât este: legea naturală nu depinde 
în primul rând de voinţa divină, ci de raţiunea divină, care priveşte ideea exemplară a 
naturii umane. Dată fiind natura umană, legea naturală nu ar putea fi altfel decât este. 
Pe de altă parte, nu trebuie să ne imaginăm că Dumnezeu se supune legii morale, 
ca unui lucru care ar fi diferit de Sine. Dumnezeu îşi cunoaşte esenţa divină ca fiind 
imitabilă într-o mulţime de moduri finite, unul dintre acestea fiind natura umană, iar 
în natura umană El discerne legea fiinţei ei şi voieşte această lege. O voieşte pentru 
că se iubeşte pe Sine, Binele suprem, şi nu poate fi în dezacord cu Sine. De aceea, 
legea morală se întemeiază, în ultimă instanţă, pe însăşi esenţa divină; deci, ea nu 
se poate schimba. Dumnezeu o voieşte în mod necesar, dar ea nu depinde de niciun 
act arbitrar al voinţei divine. Când spunem, deci, că legea morală nu depinde în mod 
primar de voinţa divină, nu înseamnă că ar exista o lege morală misterioasă care s-ar 
afla în spatele lui Dumnezeu şi L-ar guverna: Dumnezeu este valoarea supremă, iz¬ 
vorul şi măsura tuturor valorilor. Valorile depind de El, dar în sensul în care ele sunt 
participări sau reflexii ale lui Dumnezeu, nu în sensul în care Dumnezeu le-ar conferi 
arbitrar caracterul de valori. Doctrina lui Toma cu privire la întemeierea metafizică 
sau teistă a legii morale nu ameninţă în niciun fel caracterul raţional sau necesar al 
acestei legi. în esenţă, legea morală este ceea ce este pentru că Dumnezeu este ceea ce 
este, de vreme ce natura umană, legea acestui tip de fiinţe, este exprimată prin legea 
naturală, care depinde la rândul ei de Dumnezeu. 

7. în final, mai putem spune următorul lucru: faptul că Sf. Toma vorbeşte despre 
Dumnezeu ca un Creator, ca stăpân al tuturor lucrurilor, l-a făcut - ca şi pe alţi sco- 


Ibid., Ia, Ilae, 91, 4. 



CAPITOLUL XXXIX - SF. TOMA DE AQUINO (9) 


lastici, desigur - să recunoască valorile naturale pe care Aristotel nu le putea desco¬ 
peri dată fiind viziunea lui despre Dumnezeu. Să luăm un exemplu, acela al virtuţii 
religiei (religio). Religia este virtutea prin care oamenii îi oferă lui Dumnezeu adoraţia 
şi închinarea pe care I-o datorează ca „Principiu prim al creaţiei şi al guvernării lu¬ 
crurilor". Este superioară altor virtuţi morale pentru că este mult mai apropiată de 
Dumnezeu, de finalitatea ultimă. 1 Ea este însă subordonată virtuţii dreptăţii (ca virtus 
annexa), căci prin această virtute a religiei, omul îi oferă lui Dumnezeu adoraţia şi 
respectul ce I se cuvin, altfel spus, care I se cuvin de drept. 2 Aşadar, religia se referă la 
relaţia omului cu Dumnezeu, a creaturii cu Creatorul, a slujitorului cu Domnul. Cum 
Aristotel nu l-a privit pe Dumnezeu ca fiind Creator, nici ca pe un Dumnezeu care gu¬ 
vernează şi care îşi exercită conştient de Sine providenţa, ci numai drept cauză finală, 
închisă în sine şi aflată la originea felului în care este lumea într-un mod inconştient, 
el nu a putut să conceapă o relaţie personală între om şi Mişcătorul nemişcat, deşi s-a 
aşteptat, desigur, ca omul să recunoască şi să onoreze într-un fel Mişcătorul nemiş¬ 
cat ca pe cel mai nobil obiect al contemplaţiei filosofice. Sf. Toma, pe de altă parte, 
pornind de la ideea clară că Dumnezeu este Creator şi îşi exercită providenţa asupra 
universului, a văzut că datoria primară a omului este a manifesta în act relaţia cu Cel 
de care este legată fiinţa sa. Omul virtuos al lui Aristotel este, într-un anume sens, 
omul cel mai independent, în vreme ce omul virtuos al Sfântului Toma este într-un 
fel omul cel mai dependent, omul care este pe deplin conştient de relaţia de depen¬ 
denţă faţă de Dumnezeu şi manifestă această relaţie cu adevărat prin ceea ce face. 


1 Cu privire la virtutea religiei, cf. S.T., Ia, Ilae, 81,1-8. 

2 S.T., Ia, Ilae, 80, articulus unicus. 

SF. TOMA DE AQUINO (io) 

TEORIA POLITICĂ 

Sfântul Toma şi Aristotel - Originea naturală a societăţii şi a guvernământului omenesc 
- Societatea umană şi autoritatea politică voită de Dumnezeu - Biserica şi Statul - 
Individul şi Statul - Legea - Suveranitatea - Constituţiile - 
Teoria politică a Sfântului Toma ca parte integrantă a sistemului său. 


i. Teoria etică sau a vieţii morale pe care o propune Sf. Toma se întemeiază filosofic 
pe teoria morală a lui Aristotel, deşi Sf. Toma i-a adăugat un fundament teologic care 
lipsea din teoria lui Aristotel. în plus, teoria tomistă este mai complexă şi pentru că 
Sf Toma, creştin fiind, crede că omul are defacto un scop unic, o finalitate suprana¬ 
turală, aşa încât etica filosofică este în ochii lui doar un îndrumar insuficient pentru 
practică. El nu poate pur şi simplă să adopte aristotelismul ca atare şi să se mărgineas¬ 
că la atât. Acelaşi lucru este valabil şi pentru teoria politică. Sf Toma adoptă cadrul ge¬ 
neral al discuţiei aristotelice, dar trebuie, în acelaşi timp, să lase „deschisă” teoria po¬ 
litică. Aristotel spunea că Statul satisface sau ar trebui în mod ideal să satisfacă toate 
nevoile omului.' Sf. Toma nu poate susţine însă acelaşi lucru, de vreme ce consideră 
că finalitatea omului este una supranaturală, astfel că Biserica şi nu Statul se preocu¬ 
pă de atingerea acestei finalităţi. Aceasta înseamnă că o problemă care nu a fost şi nu 
putea fi tratată de Aristotel avea să fie cercetată de Sfântul Toma şi de alţi autori me¬ 
dievali de teorie politică, şi anume problema relaţiilor dintre Biserică şi Stat. Cu alte 
cuvinte, deşi Sf. Toma împrumută mult de la Aristotel referitor la subiectul şi metoda 
de abordare a teoriei politice, el priveşte acest subiect din perspectiva creştinismului 
medieval şi modifică sau completează aristotelismul în acord cu exigenţele credinţei 
creştine. Marxiştii poate vor dori să sublinieze influenţa condiţiilor economice, soci¬ 
ale şi politice asupra teoriei Sfântului Toma, dar diferenţa cea mai importantă dintre 
Aristotel şi Sf Toma nu constă în faptul că unul a trăit în Cetatea-Stat grecească şi 
celălalt în epoca feudală, ci mai degrabă că, pentru Aristotel, scopul natural al omului 


Cel puţin aceasta a fost viziunea pe care a adoptat-o Aristotel, care cu greu ar putea fi 
contrazisă, deşi este adevărat că idealul individual de contemplaţie teoretică a tins să-l 
depăşească, în gândirea lui, pe cel al autarhiei Cetăţii-Stat. 

este auto-suficient şi este atins prin viaţa în cadrul Statului, în vreme ce pentru Sf. 
Toma scopul omului este supranatural şi este atins pe deplin doar în viaţa de apoi. 
Dacă melanjul aristotelismului cu perspectiva creştină asupra omului şi a scopului 
său este o sinteză consistentă şi coerentă sau doar o apropiere fragilă, este o întrebare 
de care ne vom ocupa mai târziu. Insistăm pentru moment asupra faptului că ar fi o 
greşeală să considerăm că Sf. Toma a fost influenţat de contextul medieval mai mult 
decât de religia creştină ca atare, aceasta din urmă nefiind un produs al Evului Mediu 
şi nefiind limitată la această epocă. Forma exactă pe care o ia problema relaţiei dintre 
Biserică şi Stat trebuie, desigur, să fie privită în lumina contextului medieval, dar, în 
ultimă instanţă, problema apare din confruntarea a două concepţii diferite despre om 
şi destinul său. Formularea sa exactă în contextul unei epoci date sau al unui gânditor 
dat este o problemă particulară. 

2. Statul este, pentru Sf. Toma, ca şi pentru Aristotel, o instituţie naturală, înte¬ 
meiată pe natura omului. La începutul tratatului De regimine principum' el arată că 
fiecare lucru creat are finalitatea sa şi că, în vreme ce unele lucruri create îşi ating 
finalitatea în mod necesar sau instinctiv, omul trebuie să se îndrepte către atingerea 
finalităţii sale prin raţiune. Dar omul nu este un individ izolat care îşi atinge scopul 
doar ca individ, folosindu-şi capacitatea raţională individuală, ci este, prin natura sa, 
o fiinţă socială sau politică, născută pentru a trăi în comunitate cu semenii săi. Omul 
are nevoie de societate mai mult decât alte animale. Aceasta pentru că natura le-a 
înzestrat pe animale cu mijloace de apărare şi cu veşminte potrivite etc., în timp ce pe 
om nu l-a dotat cu acestea, ci l-a lăsat în situaţia de a şi le procura singur, folosindu-se 
de propria raţiune, iar el poate să facă acest lucru numai cooperând cu alţi oameni. 
Diviziunea muncii este un lucru necesar; astfel, unul se ocupă de medicină, altul de 
agricultură şi aşa mai departe. Dar semnul cel mai evident al naturii sociale a omului 
este capacitatea sa de a-şi comunica ideile celorlalţi oameni, prin intermediul limba¬ 
jului. Alte animale îşi pot exprima sentimentele doar prin semne foarte generale, însă 
omul îşi poate exprima conceptele în totalitate ( totaliter). Aceasta arată că omul este 
făcut pentru a trăi în societate în mai mare măsură decât orice alt animal gregar, mai 
mult chiar decât furnicile sau albinele. 

Prin urmare, societatea este naturală pentru om; dar dacă societatea este naturală, 
la fel este şi guvernământul. Aşa cum trupurile oamenilor şi ale animalelor se des¬ 
compun atunci când principiul regulativ şi unificator (sufletul) le părăseşte, la fel şi 
societatea umană tinde să se destrame din pricina numărului fiinţelor umane şi al 


1,1. 

preocupării lor naturale pentru sine, în lipsa cuiva care să ia aminte la binele comun 
şi să conducă activităţile indivizilor către acest bine. Oriunde există o pluralitate de 
creaturi cu un bine comun de atins, trebuie să existe o putere comună care să le con¬ 
ducă. în trup există un membru principal, inima sau capul; trupul este condus de su¬ 
flet, iar în suflet partea irascibiă şi cea dezirativă sunt conduse de raţiune. în univers, 
luat în sens larg, corpurile inferioare sunt conduse de cele superioare, în conformi¬ 
tate cu dispoziţiile providenţei divine. Aşadar, ceea ce este adevărat despre univers în 
general şi despre om ca individ trebuie să fie adevărat şi despre societate. 

3. Dacă societatea umană şi guvernământul sunt naturale, adică sunt prefigurate 
în natura umană, atunci ele au o autoritate şi o justificare divină, de vreme ce natura 
umană a fost creată de Dumnezeu. Creându -1 pe om, Dumnezeu a dorit societatea 
umană şi guvernarea politică şi nimeni nu este în măsură să spună că Statul a rezul¬ 
tat din păcat. Dacă nimeni nu ar fi greşit, desigur că unele activităţi şi instituţii ale 
Statului nu ar fi fost necesare, dar chiar şi în starea de inocenţă, în ipoteza că ea s-ar fi 
menţinut, ar fi trebuit să existe o autoritate care să aibă grijă de binele comun. „Omul 
este prin natură un animal social. Aşadar, în starea de inocenţă, oamenii ar fi trăit 
în societate. Dar o viaţă socială comună a mai multor indivizi nu ar putea exista dacă 
nimeni nu ar avea conducerea, pentru a atinge binele comun." 1 Mai mult, trebuie să 
fi existat o inegalitate a înzestrărilor chiar şi în starea de inocenţă, iar dacă un om ar 
fi fost mai presus decât ceilalţi în privinţa cunoaşterii sau a corectitudinii, ar fi fost 
nepotrivit ca el să nu aibă ocazia să-şi exercite capacităţile sale superioare în vederea 
binelui comun, conducând activităţile comune. 

4. Afirmând că Statul este o instituţie naturală. Sfântul Toma i-a dat, intr-un anu¬ 
mit sens, o întemeiere utilitaristă, dar utilitarismul său este aristotelic. Cu siguranţă, 
el nu a considerat Statul o creaţie a egoismului luminat. A recunoscut forţa egois¬ 
mului, desigur, şi tendinţa sa centrifugă în relaţie cu societatea, dar a recunoscut, de 
asemenea, tendinţa şi înclinaţia socială a omului, şi tocmai această tendinţă socială 
face ca societatea să reziste în ciuda celeilalte tendinţe egoiste. Hobbes, care a privit 
egoismul drept singura înclinaţie fundamentală, a trebuit să găsească principiul prac¬ 
tic al coeziunii în folosirea forţei, de vreme ce societatea se întemeiază, potrivit lui, pe 
dictatele motivate de prudenţă ale egoismului luminat, însă nici forţa, nici egoismul 
iluminat nu sunt suficiente pentru ca societatea să reziste, dacă omul nu are o ten¬ 
dinţă socială de la natură. Cu alte cuvinte, aristotelismul creştin al Sfântului Toma îi 
permite să respingă atât ideea că noţiunea de Stat este rezultatul păcatului originar, 


S.T., Ia, 96,4. 

teză de care a fost atras Sf. Augustin, cât şi pe aceea că Statul ar fi doar un produs al 
egoismului. Statul este înscris în natura umană, şi de vreme ce natura umană este 
creaţia lui Dumnezeu, el este voit de Dumnezeu. Din aceasta rezultă o consecinţă 
importantă, anume că Statul este o instituţie de drept, cu o finalitate şi o sferă proprie. 
Aşadar, Sf. Toma nu putea să adopte o poziţie extremă în ceea ce priveşte prblema re¬ 
laţiilor dintre Biserică şi Stat. Nu putea, pentru că ar altfel ar fi fost ilogic, să considere 
Biserica un supra-Stat şi Statul ca fiind dependent de Biserică. Statul este o „societate 
perfectă” ( comunitas perfecta) şi are la dispoziţia sa toate mijloacele necesare pentru 
a-şi atinge propria finalitate, adică bonum commune sau binele comun al cetăţenilor.' 
Atingerea binelui comun presupune mai întâi de toate pacea în interiorul Statului, 
între cetăţeni, în al doilea rând, conducerea unitară a activităţilor cetăţenilor ad bene 
agendum, iar în al treilea rând, asigurarea corespunzătoare a celor necesare vieţii. 
Guvernarea Statului este instituită pentru a asigura aceste condiţii necesare binelui 
comun. Este, de asemenea, necesar, în vederea binelui comun, ca ameninţările la 
adresa vieţii bune, cum ar fi pericolul reprezentat de duşmanii din afară sau efectele 
delictelor, care ating integritatea Statului, să fie înlăturate, iar monarhul are la dispo¬ 
ziţia sa mijloacele de a înlătura aceste ameninţări, în forţa armată şi în sistemul judi¬ 
ciar/ Finalitatea supranaturală a Bisericii este mai presus decât cea a Statului. Acesta 
trebuie să se supună Bisericii atunci când este vorba despre viaţa supranaturală, dar 
asta nu afectează faptul că Statul este o „societate perfectă”, cu o sferă autonomă. 
Vorbind în termenii teologiei mai recente, Sf. Toma trebuie socotit ca un susţinător 
al puterii indirecte a Bisericii asupra Statului. Când Dante recunoaşte în De Monarchia 
cele două sfere, cea a Bisericii şi cea a Statului, el este în acord cu Sf. Toma cel puţin 
în ceea ce priveşte aspectul aristotelic al teoriei politice a acestuia. 3 

Cu toate acestea, sinteza realizată între ideea aristotelică de Stat şi ideea creştină 
de Biserică a fost destul de precară. în De regimine principum 4 Sf. Toma susţine că 
scopul societăţii este viaţa bună şi că viaţa bună este viaţa în acord cu virtutea, astfel că 
viaţa virtuoasă este scopul societăţii umane. El remarcă apoi că scopul final al omului 
nu este de a trăi virtuos, ci de a se bucura de Dumnezeu printr-o viaţă virtuoasă, şi că 
atingerea acestei scop depăşeşte capacităţile naturii umane. „Pentru că omul nu atin- 


' Cf. S.T., Ia, Ilae, 90, 2. 

2 Cf. De regimine principum, I, 15. 

1 Dante a fost mai degrabă preocupat să sprijine autoritatea împăratului în raport cu 
autoritatea papală şi a nutrit vise imperiale destul de anacronice, dar a adoptat cu grijă 
teoria celor două sfere. 

4 1, 14. 

ge acest scop care este de a se bucura de Dumnezeu prin puterea sa umană, ci doar 
prin puterea divină, după cum spune Apostolul: „harul lui Dumnezeu, viaţa eternă" 1 , 
a-1 conduce pe om către scopul său nu aparţine legii umane, ci legii divine”. Misiunea 
de a -1 conduce pe om către la finalitatea sa ultimă îi este încredinţată lui Christos şi 
Bisericii sale, astfel încât în noua împărăţie a lui Christos regii trebuie să se supună 
preoţilor. Sf. Toma admite, desigur, că regele are în mâinile sale conducerea lucruri¬ 
lor pământeşti şi omeneşti şi ar însemna să îl interpretăm incorect dacă am susţine că 
el neagă că Statul are propria lui sferă, dar el insistă asupra faptului că regele trebuie 
să le ofere o viaţă bună supuşilor săi fără a scăpa din vedere atingerea fericirii veşnice: 
„să ceară acele lucruri care conduc la fericirea cerească şi să le îndepărteze, pe cât 
posibil, pe cele contrare.” 2 Ceea ce este important este că Sf. Toma nu spune că omul 
are două scopuri finale - unul temporal, care ar fi urmărit de Stat, şi unul supranatu¬ 
ral şi veşnic, care ar fi urmărit de Biserică. El afirmă că omul are o singură finalitate, 
una supranaturală, şi că sarcina monarhului în conducerea lucrurilor pământeşti este 
aceea de a uşura atingerea acestei finalităţi. 3 Puterea Bisericii asupra Statului nu este 
o potestas directa, căci este problema Statului şi nu a Bisericii să se ocupe de chestiu¬ 
nile economice şi de menţinerea păcii; dar Statul trebuie să se îngrijească de aceste 
chestiuni luând în considerare finalitatea supranaturală a omului. Cu alte cuvinte, 
Statul poate fi „o societate perfectă”, dar înălţarea omului la ordinea supranaturală 
presupune ca Statul să fie un ajutor pentru Biserică. Acest punct de vedere nu se 
sprijină atât pe practicile şi obiceiurile medievale, cât mai ales pe credinţa creştină, 
şi nu este identic - e poate inutil să o mai spunem - cu viziunea lui Aristotel, care 
nu a vorbit deloc despre finalitatea supranaturală şi veşnică a omului. Nu pot să neg 
că există o oarecare sinteză între teoria politică a lui Aristotel şi exigenţele credinţei 
creştine în gândirea Sfântului Toma, dar, aşa cum am spus mai devreme, cred că 
sinteza aceasta este cumva precară. Dacă elementele aristotelice ar fi fost accentuate, 
rezultatul ar fi fost o separare teoretică între Biserică şi Stat, străină gândirii Sfântului 
Toma. De fapt, această abordare a relaţiei dintre Biserică şi Stat nu este foarte diferită 
de abordarea relaţiei dintre credinţă şi raţiune. Raţiunea îşi are sfera ei proprie, dar 
filosofia este, totuşi, inferioară teologiei; tot aşa, Statul îşi are sfera proprie, dar este, 
prin scopul şi menirea lui, ajutorul Bisericii. Iar dacă cineva ar adera într-o asemenea 
măsură la viziunea lui Aristotel încât ar considera filosofia ca fiind absolut autonomă 
în sfera sa proprie, va voi desigur, în teoria politică, să considere Statul absolut auto- 


1 Romani 6, 23. 

2 De regimine principium, 1, 15. 

3 Sfântul Toma se referă, desigur, la un prinţ creştin. 

nom în propria lui sferă. Aşa au făcut averroiştii, dar Sf. Toma nu a fost în niciun caz 
un averroist. S-ar putea atunci spune că teoria politică a Sfântului Toma reprezintă 
intr-un fel situaţia de fapt din acea vreme, în care Statele-naţiuni căpătaseră o conşti¬ 
inţă de sine, dar autoritatea Bisericii nu fusese încă repudiată în mod explicit. Aristo- 
telismul Sfântului Toma îi permite acestuia să facă din Stat o societate perfectă, dar 
faptul că este creştin, convingerea că omul are o sigură finalitate ultimă, îl împiedică 
să considere Statul ca o societate autonomă absolută. 

5. O ambiguitate similară apare în doctrina Sfântului Toma cu privire la relaţia 
dintre individ şi Stat. în Summa theologiae 1 el arată că, de vreme ce partea este subor¬ 
donată întregului, la fel cum ceea ce este imperfect este subordonat faţă ceea ce este 
perfect, iar individul este o parte a societăţii perfecte, în mod necesar legea trebuie să 
se preocupe de fericirea comună. Este adevărat că Toma încearcă să arate doar că legea 
se referă în primul rând la binele comun şi apoi la binele indivizilor, dar el vorbeşte ca 
şi cum cetăţeanul considerat ca individ este subordonat întregului a cărui parte este. 
Acelaşi principiu conform căruia partea există pentru întreg este aplicat de Sf. Toma 
de mai multe ori pentru a discuta relaţia dintre individ şi comunitate. De exemplu, 2 
el susţine că este corect ca autoritatea publică să ia viaţa unui cetăţean pentru crime 
grave, pentru că individul este ordonat comunităţii, a cărui parte el este, aşa cum este 
ordonat finalităţii sale. Iar în Comentariul la Etica 3 el oferă o aplicare a aceluiaşi prin¬ 
cipiu atunci când spune că virtutea curajului este vădită când cineva îşi dă viaţa pentru 
lucrurile cele mai bune, ca în cazul unui om care moare apărându-şi ţara. 

Dacă s-ar pune accentul pe acest principiu, că partea este ordonată întregului, 
reprezentând aristotelismul Sfântului Toma, s-ar crede că Toma subordonează într-o 
foarte mare măsură individul Statului. Dar el insistă asupra faptului că cel ce caută 
binele comun al unui grup de oameni caută şi binele său personal, de vreme ce binele 
personal nu poate fi atins decât dacă binele comun este obţinut, cu toate că este ade¬ 
vărat că în corpus -ul articolului respectiv mai arată şi că raţiunea dreaptă consideră că 
binele comun este preferabil binelui individual. 4 Dar acest principiu nu trebuie supra¬ 
estimat, de vreme ce Sf. Toma a fost în aceeaşi măsură un filosof şi un teolog creştin 
şi un admirator al lui Aristotel, având credinţa, după cum am arătat deja, că finalitatea 
ultimă a omului este în af ara sferei Statului. Omul nu este doar un membru al Statu¬ 
lui; cea mai importantă trăsătură a omului este este vocaţia sa supranaturală. Aşadar, 


1 Ia, Ilae, 90, 2. 

2 S.T., Ila, Ilae, 65,1. 

3 Etic., lect. 4. 

4 S.T., IIa, Ilae, 47,10, in corpore şi ad 2. 

nu putem vorbi de totalitarism la Sf. Toma, pentru că este clar că aristotelismul l-ar fi 
împiedicat să acepte o teorie despre Stat asemenea celei a lui Herbert Spencer: Statul 
are o funcţie pozitivă şi o funcţie morală. Pentru el, fiinţa umană este o persoană cu 
o valoare proprie, nu doar un „individ”. 

6 . Teoria Sfântului Toma asupra legii şi a originii suveranităţii ne arată foarte 
clar că el nu a avut nimic de-a face cu totalitarismul. Există patru tipuri de lege: legea 
eternă, legea naturală, legea pozitivă divină şi legea pozitivă umană. Legea pozitivă di¬ 
vină este legea lui Dumnezeu aşa cum este ea revelată pozitiv, evreilor într-o manieră 
imperfectă, iar în Christos în chip perfect, 1 în timp ce legea Statului este legea pozitivă 
umană. Funcţia legiuitorlui uman este în primul rând de a aplica legea naturală 2 şi 
a o impune prin sancţiuni. 3 De exemplu, crima este interzisă de legea naturală, dar 
raţiunea ne arată necesitatea unor dictate pozitive prin care crima să fie definită cu 
claritate şi să fie impuse sancţiuni, legea naturală ne oferind o definiţie clară şi precisă 
a crimei şi nici sancţiuni imediate. Prima funcţie a legiuitorului este, deci, de a defini 
şi a explicita legea naturală, aplicând-o în cazurile particuare şi facând-o efectivă. Re¬ 
zultă, deci, că legea pozitivă umană derivă din legea naturală şi că fiecare lege umană 
este o lege adevărată doar în măsura în care derivă din legea naturală. „Dar dacă 
contravine în vreun fel legii naturale, ea nu mai este o lege, ci o perversiune a legii.” 4 
Legiuitorul nu poate promulga legi contrare sau incompatile cu legea naturală (sau 
cu legea divină, desigur): puterea sa legiuitoare vine în ultimă instanţă de la Dumne¬ 
zeu, pentru că orice autoritate vine de la Dumnezeu, iar legiuitorul este responsabil 
de felul în care este folosită această putere. El însuşi se supune legii naturale, pe care 
nu o poate încălca, şi nici nu poate ordona cuiva să facă ceva incompatibil cu legea. 
Legile umane drepte obligă conştiinţa în virtutea legii divine din care derivă, iar legile 
umane nedrepte, nu. O lege poate fi nedreaptă pentru că este contrară binelui comun 
sau este aplicată doar din egoism sau pentru scopurile particulare ale legiuitorului, 
impunându-le astfel obligaţii nejustificate supuşilor, sau pentru că le impune su¬ 
puşilor obligaţii într-o manieră inechitabilă; asemenea legi, fiind mai mult acte de 
violenţă decât legi, nu obligă conştiinţa, decât poate în situaţia în care nerespectarea 
lor ar duce la un rău şi mai mare. în ce priveşte legile contrare legii divine, nu este 
niciodată legitim să le respectăm, de vreme ce trebuie să-l ascultăm pe Dumnezeu 
mai degrabă decât pe oameni. 5 


1 Ibid., Ia, Ilae, 91,5. 

2 Ibid., 3. 

3 Ibid., 95,1. 

4 S.T., Ia, Ilae, 95, 2. 

5 Cf. Ibid., Ia, Ilae, 96,4. 

7- Vedem astfel că, în gândirea Sfântului Toma, puterea legiuitorului este departe 
de a fi absolută; acelaşi lucru rezultă şi din analiza teoriei sale despre suveranitate şi 
guvernământ. Toţi comentatorii sunt de acord că, pentru Sf. Toma, că suveranitatea 
politică vine de la Dumnezeu; de asemenea, pare probabil că el a susţinut că suvera¬ 
nitatea este dată de Dumnezeu poporului ca întreg, care o delegă apoi conducătorului 
sau conducătorilor. însă acest lucru nu pare atât de sigur pe cât susţin unii autori, 
de vreme ce se poate pretinde că unele texte ale Sfântului Toma spun contrariul. Ori¬ 
cum, este de netăgăduit că Toma se referă la conducător ca reprezentant al poporului' 
şi spune clar 1 2 3 că un conducător deţine puterea legislativă doar atunci când este în 
locul (g erit personam) poporului’; asemenea aserţiuni pot, pe bună dreptate, să fie în¬ 
ţelese ca implicând că suveranitatea ajunge la conducător de la Dumnezeu via popor. 
Trebuie, totuşi, să admitem în acelaşi timp că Sf. Toma nu a discutat într-o manieră 
suficient de formală şi explicită această chestiune. Oricum ar fi însă, conducătorul 
deţine suveranitatea numai în vederea binelui întregului popor, nu pentru binele său 
particular, şi dacă abuzează de putere, devine un tiran. Asasinarea unui tiran este 
un act condamnat de Sf. Toma, care dedică un spaţiu amplu discutării relelor la care 
poate duce rebeliunea împotriva unui tiran. De pildă, în cazul în care rebeliunea eşu¬ 
ează, tiranul poate să devină şi mai tiranic, iar dacă rebeliunea are succes, s-ar putea 
ca singurul efect să fie înlocuirea unei tiranii cu o alta. Dar destituirea unui tiran este 
legitimă, mai ales dacă poporul are dreptul să îşi aleagă singur regele. (Sf. Toma se 
referă aici, probabil, la monarhia electivă.) într-o astfel de situaţie, poporul nu greşeş¬ 
te când îl destituie pe tiran chiar dacă i s-a supus acestuia pentru un timp îndelungat, 
pentru că tiranul şi-a atras destituirea nesăbuind încrederea supuşilor săi. 4 Oricum, 
având în vedere relele care pot însoţi o rebeliune, este de departe preferabil să se pre¬ 
vină pervertirea monarhiei în tiranie decât să se recurgă la o revoltă împotriva unei 
tiranii deja instalate. în măsura în care este posibil, nimeni nu trebuie făcut conducă¬ 
tor dacă există bănuiala că ar putea deveni un tiran. în orice caz, puterea monarhului 
trebuie temperată astfel încât conducerea să nu poată fi uşor transformată în tiranie. 
Cea mai bună constituţie va fi, de fapt, o constituţie „mixtă”, în care şi aristocraţia şi 
democraţia îşi au locul lor, în sensul că alegerea anumitor magistraţi este în mâinile 
poporului. 5 


1 Cf. S.T., Ia, Ilae, 90, 3. 

2 Deşi, aparent, vorbeşte despre conducerea aleasă. 

3 S.T., la, Ilae, 97, 3 ad 3. 

4 De regimine principium, 1, 6. 

5 S.T., Ia, Ilae, 105,1. 

8. Cu privire la clasificarea formelor de guvernământ. Sfântul Toma îl urmează 
pe Aristotel. Există trei tipuri bune de guvernământ (democraţia în respectul legii, 
aristocraţia şi monarhia) şi trei forme rele (democraţia demagogică şi iresponsabilă, 
oligarhia şi tirania), tirania fiind cea mai rea formă dintre cele rele, iar monarhia cea 
mai bună dintre cele bune. Monarhia întăreşte unitatea şi conduce mai bine către 
pace decât celelalte forme. Mai mult chiar, ea este mai „naturală”, permiţând o analo¬ 
gie cu rolul raţiunii asupra celorlalte funcţii ale sufletului şi al inimii asupra membre¬ 
lor trupului. Mai mult, chiar albinele au o monarhie a lor, iar Dumnezeu domneşte 
asupra întregii creaţii. 1 Dar idealul care ar face din cel mai bun om un monarh nu este 
uşor de atins, astfel că, în practică, cea mai bună constituţie este, după cum am văzut, 
o constituţie mixtă, în care puterea monarhului este temperată de cea a magistraţilor 
aleşi de popor. Cu alte cuvinte şi în termeni moderni, Sf. Toma înclină către monar¬ 
hia limitată sau constituţională, deşi nu consideră vreo formă particulară de guver¬ 
nământ decent ca fiind de ordin divin. Nu forma de guvernământ este importantă, 
cât mai ales promovarea binelui public, iar dacă în practică, forma de guvernământ 
are o mare importanţă, aceasta se întâmplă în virtutea relaţiei cu binele public. To¬ 
tuşi, teoria politică a Sfântului Toma are un caracter flexibil, nu este nici rigidă, nici 
doctrinară, şi dacă refuză absolutismul, refuză şi teoria laissez-faire. Sarcina celui care 
guvernează este să promoveze binele public prin promovarea bunăstării economice 
a cetăţenilor. In concluzie, teoria politică a Sfântului Toma se caracterizează prin 
moderaţie, echilibru şi bun-simţ. 

9. în încheiere, putem spune că teoria politică a Sfântului Toma este parte inte¬ 
grantă a sistemului său filosofic, nu doar un adaos la acesta. Dumnezeu este Domnul 
şi Guvernatorul suprem al universului, dar El nu este cauza unică, deşi este cauza 
primă şi cauza finală. Dumnezeu conduce creaturile raţionale către propria lor fina¬ 
litate prin acte a căror măsură şi corectitudine sunt vădite prin raţiune. Dreptul ca o 
creatură să le conducă pe celelalte, fie că este vorba despre dreptul unui tată de familie 
asupra membrilor familiei, fie că este vorba de cel al suveranului asupra supuşilor 
săi, se bazează pe raţiune şi trebuie să se exercite în conformitate cu raţiunea. Cum 
toată puterea şi autoritatea vin de la Dumnezeu şi sunt date cu un scop anume, nicio 
creatură nu este îndreptăţită să-şi exercite autoritatea fără limite, potrivit propriilor ca¬ 
pricii sau în mod arbitrar, asupra altei creaturi raţionale. Legea este definită, prin ur¬ 
mare, ca un „dictat al raţiunii în vederea binelui comun, făcut de cel care se îngrijeşte 


1 De regimine principium, 1, 2. 

de comunitate şi promulgat”. 1 Suveranul ocupă un loc natural în ierarhia universului, 
iar autoritatea sa trebuie să se exercite ca o parte a schemei generale prin care este 
condus universul. Orice viziune a suveranului ca fiind complet independent şi netre- 
buind să răspundă în faţa nimănui este cu totul străină de filosofia Sfântului Toma. 
Suveranul îşi are datoriile sale şi supuşii au datoriile lor. „Dreptatea legală" care tre¬ 
buie să existe atât în suveran cât şi în supuşi îndreaptă toate actele de virtute către 
binele comun. 2 3 Aceste datorii vor fi privite în lumina relaţiei dintre mijloace şi scopul 
obţinut, iar aceasta pentru întreaga creaţie. Cum omul este o fiinţă socială, pentru ca 
natura lui să fie împlinită este necesară societatea politică; dar până şi vocaţia omului 
de a trăi în societatea politică trebuie văzută în lumina scopului final pentru care omul 
a fost creat. între finalitatea supranaturală a omului şi finalitatea lui naturală trebuie 
să existe armonie şi subordonarea celei din urmă faţă de cea dintâi. Astfel, se cuvine 
ca omul să prefere între toate atingerea scopului ultim, iar dacă suveranul îi cere să 
acţioneze într-un mod incompatibil cu atingerea scopului ultim, el nu va asculta de 
suveran. Nu putem atribui Sfântului Toma nicio idee conform căreia individul s-ar 
supune Statului în mod absolut şi complet, şi asta nu pentru că ar fi fost un „papist" 
extrem, căci nu a fost defel, ci datorită întregului său sistem teologico-filosofi c, în care 
ordinea, proporţia şi subordonarea merg de la regnul inferior către cel mai înalt, dar 
fără ca asta să presupună sclavia şi anihilarea morală a regnului inferior. în întreaga 
schemă a creaţiei şi a providenţei, omul îşi are locul său: abuzurile şi exagerările din 
practică nu pot altera ordinea şi ierarhia ideală care se întemeiază în ultimă instanţă 
în Dumnezeu însuşi. Formele de guvernământ se pot altera, dar omul are o esenţă 
sau o natură clar fixată care este fundamentul necesităţii şi justificării morale a Statu¬ 
lui. Statul nu este nici Dumnezeu, nici Anticrist: este unul dintre mijloacele prin care 
Dumnezeu îndreaptă creaturile raţionale întrupate către finalitatea lor. 

Notă privind teoria estetică a Sfântului Toma 

Nu se poate pune problema unei discuţii formale a unei teorii estetice în filosofia 
Sfântului Toma, iar ceea ce el spune cu privire la acest subiect este mai degrabă îm¬ 
prumutat de la alţi scriitori, astfel încât, deşi rândurile în cauză pot fi privite ca punct 
de plecare al unei teorii estetice, ar fi excesiv să dezvoltăm o teorie estetică pornind de 
aici şi să-i atribuim această teorie Sfântului Toma ca şi cum el însuşi ar fi dezvoltat-o. 
De remarcat totuşi că, atunci când observă că pulchra dicuntur quae visa placenta el nu 


1 S.T., Ia, Ilae, 90, 4. 

2 Ibid., Ha, Ilae, 58, 6. 

3 S.T., Ia, 5, 4, ad I. [„lucrurile frumoase sunt cele care plac privirii”, 1 b. lat.) 

neagă obiectivitatea frumuseţii. Frumosul constă, spune el, în proporţia corectă şi 
aparţine cauzei formale. Este obiectul puterii cognitive, aşa cum binele este obiectul 
dorinţei. 1 Pentru frumuseţe sunt cerute trei elemente: integritatea sau perfecţiunea, 
proporţia justă şi claritatea: 2 forma oferă strălucire, de exemplu prin culoare, şi este 
obiectul unei aprehensiuni dezinteresate (non-apetitive). Sf. Toma recunoaşte, prin 
urmare, obiectivitatea frumuseţii şi faptul că experienţa sau aprecierea estetică este 
ceva sui generis, care nu poate fi identificat pur şi simplu cu cogniţia intelectuală şi nu 
poate fi redus la aprehensiunea binelui. 


1 Ibid. 

2 Ibid., Ia, 39, 8. 

SF. TOMA ŞI ARISTOTEL: CONTROVERSE 

Valorificarea lui Aristotel de către Sf. Toma - Elemente nearistotelice ale tomismului - 
Tensiuni latente în sinteza tomistă - Opoziţia la „noutăţile" tomiste. 


i. Deşi Sf. Albert făcuse câţiva paşi în direcţia valorificării filosofi ei aristotelice, sar¬ 
cina împăcării depline a aristotelismului cu teologia creştină i-a revenit Sfântului 
Toma. Dorinţa de a desăvârşi această reconciliere este clară, pentru că respingerea 
sistemului aristotelic ar însemna respingerea celei mai puternice şi mai clare sinteze 
intelectuale cunoscute în lumea medievală. Mai mult. Sfântul Toma, cu talentul său 
în realizarea sintezelor, a spus explicit care este folosul principiilor filosofiei aristote¬ 
lice în construcţia unei sinteze filosofice şi teologice sistematice. Dar când spunem 
că Sfântul Toma a văzut „folosul" aristotelismului, aceasta nu înseamnă că l-ar fi 
abordat dintr-o perspectivă pragmatică. El a privit principiile aristotelice ca adevărate, 
şi fiind adevărate, ca utile; nu le-a privit ca adevărate pentru că erau utile. Desigur, ar 
fi absurd să pretindem că filosofia tomistă constă doar în aristotelism, căci Sf. Toma 
a apelat şi la alţi autori precum Sf. Augustin şi Pseudo-Dionisie, la predecesori medi¬ 
evali, gânditori evrei (mai ales Maimonides) şi la filosofi arabi. Dar, în mare măsură, 
sinteza tomistă este unificată de aplicarea principiilor aristotelice fundamentale. O 
mare parte a filosofiei lui Toma este, într-adevăr, doctrina lui Aristotel, dar aceasta 
este regândită de o minte puternică, nu doar preluată servil. Dacă Sf. Toma a adop¬ 
tat aristotelismul, el a făcut-o în primul rând pentru că era vorba despre adevăr, nu 
doar pentru că Aristotel era un nume celebru sau pentru că un Aristotel „nebotezat” 
ar fi fost un pericol grav pentru dreapta credinţă. Un om cu mintea pătrunzătoare 
a Sfântului Toma, devotat adevărului, nu ar fi adoptat sistemul unui filosof păgân, 
nu l-ar fi considerat ca atare drept adevărat, mai ales când unele dintre ideile sale 
erau contrare tradiţiei şi ar fi dus la scandal şi la discuţii aprinse. Cu toate acestea, 
convingerea că filosofia pe care a adoptat-o este adevărată nu l-a condus pe Toma la 
adoptarea mecanică a unui sistem nedigerat. A dat multă atenţie şi a arătat mult in¬ 
teres aristotelismului, aşa cum putem constata din comentariile asupra operelor lui 
Aristotel şi chiar operele sale personale lasă să se vadă grija cu care a analizat impli¬ 
caţiile principiilor pe care le-a adoptat şi relaţia lor cu adevărul creştin. Dacă sugerez 
acum că sinteza creştinismului şi a aristotelismului în gândirea Sfântului Toma este 

oarecum precară, asta nu înseamnă că dezmint ceea ce am spus mai sus şi că presu¬ 
pun că Sf. Toma a preluat mecanic aristotelismul, deşi cred că este adevărat că el nu 
a conştientizat pe deplin tensiunea latentă dintre credinţa creştină şi aristotelism, în 
unele puncte precise. Iar dacă este aşa, nu trebuie să fim surprinşi. Sf. Toma a fost 
un mare filosof şi teolog, dar nu a avut o minte infinită, iar o inteligenţă inferioară lui 
poate să privească în urmă şi să discearnă posibile puncte slabe din sistemul clădit de 
un mare spirit, fără ca asta să afecteze măreţia acestuia din urmă. 

Cât despre utilizarea temelor aristotelice în vederea sistematizării nu ne putem 
permite decât unul sau două exemple. Una dintre ideile fundamentale ale filosofiei 
aristotelice este aceea de act şi potenţă sau potenţialitate. Ca şi Aristotel, Sf. Toma 
a văzut corelarea actului şi a potenţei în schimbările substanţiale şi accidentale ale 
lumii materiale şi în mişcările (în sens strict aristotelic) tuturor creaturilor. Adoptând 
principiul aristotelic conform căruia nimic nu este trecut din potenţă în act decât 
prin acţiunea a a ceea ce este act în sine, el l-a urmat pe Aristotel în construirea unei 
raţionament plecând de la faptul observabil al mişcării, al schimbării, spre existenţa 
Mişcătorului nemişcat. Dar Sf. Toma a văzut mai departe decât Aristotel. A remarcat 
că în fiecare lucru finit există o dualitate a principiilor, a esenţei şi a existenţei, că 
esenţa este în potenţă propria existenţă, că ea nu există în mod necesar, şi aşa a putut 
să vorbească nu de Mişcătorul nemişcat, ci de Fiinţa necesară, Dumnezeu Creatorul. 
Mai mult, el a putut discerne esenţa lui Dumnezeu ca existenţă, nu doar ca Gândire 
gândindu-se pe Sine, ci ca ipsum esse subsistem; astfel, mergând pe urmele lui Aris¬ 
totel, a putut să îl depăşească. Nedistingând clar esenţa şi existenţa în fiinţele finite, 
Aristotel nu a putut ajunge la ideea Existenţei însăşi ca esenţă a lui Dumnezeu, din 
care provin toate existenţele limitate. 

încă o dată, o idee de bază a filosofiei aristotelice este cea a finalităţii. într-adevăr, 
această idee este intr-un sens mai importantă decât aceea a actului şi a potenţei, căci 
orice trecere de la potenţă Ia act are loc în vederea atingerii unei finalităţi, iar potenţa 
există doar în vederea unei finalităţi. Nu trebuie să mai insistăm acum asupra faptului 
că Sf. Toma foloseşte ideea finalităţii în teoriile sale cosmologice, psihologice, etice şi 
politice, dar trebuie să amintim ajutorul pe care l-a găsit în ideea finalităţii pentru ex¬ 
plicarea creaţiei. Dumnezeu, acţionând în acord cu înţelepciunea, a creat lumea pen¬ 
tru un scop, iar acest scop nu poate fi altul decât Dumnezeu însuşi. El a creat lumea 
pentru a-şi manifesta perfecţiunea, comunicându-se lucrurilor create prin participare, 
prin difuzarea bunătăţii sale. Lucrurile create există propter Deum, pentru Dumnezeu, 
scopul lor ultim, deşi El nu este scopul ultim al tuturor lucrurilor create în acelaşi fel; 
doar creaturile raţionale se pot apropia de Dumnezeu prin dragoste şi cunoaştere. 
Desigur, lucrurile create au scopuri proxime, ce privesc împlinirea naturii lor, dar 

împlinirea naturii creaturilor este subordonată scopului final al întregii creaţii, slava 
lui Dumezeu, manifestarea desăvârşirii sale divine prin împlinirea lucrurilor create, 
astfel încât slava lui Dumezeu şi binele lucrurilor create nu sunt defel idei antitetice. 
Sf. Toma a putut astfel să folosească doctrina aristotelică a finalităţii în cadrul dat de 
creştinism sau, mai bine zis, intr-un mod care s-a armonizat cu religia creştină. 

Printre ideile punctuale împrumutate de Sf. Toma de la Aristotel sau care depind 
de filosofia lui Aristotel trebuie să o menţionăm pe următoarea. Sufletul este forma 
trupului, individualizat de materia pe care o in-formează. Nu este o substanţă cu 
drepturi depline, dar sufletul şi trupul împreună formează o substanţă completă, un 
om. Această forţă a legăturii strânse dintre suflet şi trup şi respingerea teoriei plato¬ 
niciene referitoare la această relaţie facilitează explicaţia faptului că sufletul trebuie să 
fie unit cu trupul (sufletul este prin natură forma trupului), dar în acelaşi timp suge¬ 
rează că, dată fiind nemurirea sufletului, învierea trupului este cerută de suflet. 1 Ca 
şi teza asupra materiei ca principiu de individuare, a cărei consecinţă este că fiinţele 
angelice, în lipsa materiei, nu se pot înmulţi în cadrul unei specii, această doctrină 
a suscitat ostilitate din partea criticilor tomismului, după cum vom vedea. Acelaşi 
lucru este valabil şi pentru doctrina că există o singură formă substanţială în orice 
substanţă, o doctrină care, aplicată substanţei omeneşti, duce la respingerea oricărei 
forma corporeitatis. 

Adoptarea psihologiei aristoteliene a mers în mod natural mână în mână cu adop¬ 
tarea epistemologiei aristoteliene şi cu accentul pe faptul că cunoaşterea umană este 
derivată din experienţa senzorială şi reflecţia pe marginea acesteia. Aceasta a însem¬ 
nat respingerea ideilor înnăscute, chiar şi într-o formă virtuală, precum şi a teoriei 
iluminării divine sau mai degrabă a interpretării iluminării divine ca fiind echivalen¬ 
tă luminii naturale a intelectului cu concursul natural şi obişnuit al lui Dumnezeu. 
Această doctrină ridică probleme, după cum am văzut mai devreme, în ceea ce priveş¬ 
te cunoaşterea analogică a omului despre Dumnezeu. 

Cu toate că Sf. Toma nu a ezitat să adopte o poziţie aristotelică chiar şi când aceas¬ 
ta îl conducea la un conflict cu teoriile tradiţionale, el a făcut acest lucru numai când 
a considerat că poziţiile aristotelice erau adevărate în ele însele şi erau astfel compa¬ 
tibile cu revelaţia creştină. Când a fost vorba de poziţii care erau în mod clar incom¬ 
patibile cu doctrina creştină, el le-a respins, sau a susţinut că interpretarea averroistă 


1 Răspunsul nu poate fi decât că este conveniens, nu de domeniul datoriei, pentru că nu poate 
fi realizată prin mijloace naturale. S-ar părea că suntem în faţa unei dileme, căci, pe de o 
parte, după moarte, fără intervenţia lui Dumnezeu, sufletul rămâne înr-o condiţie „nenatu¬ 
rală”. pe de altă parte, doctrina legăturii sufletului cu trupul ar trebui revăzută. 

a lui Aristotel asupra acestor puncte nu era interpretarea adevărată sau cel puţin nu 
decurgea în mod necesar din spusele lui Aristotel. De exemplu, comentând pe mar¬ 
ginea descrierii aristotelice a lui Dumnezeu ca gând care se gândeşte pe sine, Sf. 
Toma spune că aceasta nu implică că gândurile, altele decât Dumnezeu, nu îi sunt 
necunoscute pentru că, cunoscându-se pe sine, El cunoaşte toate celelalte lucruri. 1 
Probabil însă că Aristotel nu s-a gândit la Mişcătorul nemişcat ca având o cunoaştere 
despre lume ori exercitându-şi providenţa: el este cauza finală a mişcării, nu cauza 
eficientă. în mod asemănător, aşa cum am menţionat deja, comentând pe marginea 
afirmaţiilor foarte obscure ale lui Aristotel din De Anima privitoare la intelectul activ 
şi la persistenţa lui după moarte, Sf. Toma interpretează pasajul in meliorem parte, nu 
în sensul averroist: nu trebuie să tragem concluzia că pentru Aristotel intelectul este 
unul în toţi oamenii şi că nu există nemurire personală. Sf. Toma a vrut să-l salveze 
pe Aristotel din laţul lui Averroes şi să arate că filosofia lui nu a presupus în mod ne¬ 
cesar negarea providenţei divine sau a nemuririi şi a şi reuşit acest lucru, chiar dacă 
interpretarea lui cu privire la ce a gândit cu adevărat Aristotel despre aceste chestiuni 
probabil că nu este cea corectă. 

2. Aristotelismul Sfântului Toma este atât de evident încât există uneori tendinţa 
să fie omise elementele nearistotelice din gândirea lui, cu toate că asemenea elemen¬ 
te există în mod cert. De exemplu, divinitatea din Metafizica lui Aristotel, deşi este 
cauză finală, nu este şi cauză eficientă; lumea este veşnică şi nu a fost creată de Dum¬ 
nezeu. Mai mult, Aristotel a avut în vedere posibilitatea cel puţin a unei pluralităţi de 
mişcătoare nemişcate corespunzătoare diferitelor sfere, a căror relaţie unele cu altele 
şi cu cel mai înalt Mişcător nemişcat a lăsat-o neclară. 2 Pe de altă parte. Dumnezeul 
teologiei naturale a Sfântului Toma este în aceeaşi măsură cauză finală, primă cauză 
eficientă şi creator: El nu este învăluit într-o splendidă izolare, ca obiect al erosului, ci 
acţionează ad extra, creând, conservând şi exercitându-şi providenţa. Sf. Toma a făcut 
o anumită concesie ipotezelor lui Aristotel, admiţând că imposibilitatea creaţiei din 
eternitate nu a fost demonstrată; dar chiar dacă lumea nu ar fi putut avea un început 
în timp, putem, totuşi, demonstra faptul că ea a fost creată, dependenţa ei absolută de 
Dumnezeu. Sf. Toma admite numai că ideea de creatio ab aetemo nu s-a demonstrat a 
fi contradictorie în sine, dar nu şi că nu am putea demonstra ideea creaţiei. Se poate 
spune că poziţia Sf. Toma în teologia naturală a constituit o adăugire sau o comple¬ 
tare a doctrinei lui Aristotel şi că ea nu este în niciun caz nearistotelică. Dar trebuie 


1 In 12 Metaph., lect. 11. 

2 Cf. primul volum din această Istorie aJîlosojiei, pp. 283-287. 

reamintit că, pentru Sf. Toma, Dumnezeu creează în acord cu inteligenţa şi voinţa şi 
că el este cauză eficientă, creator, în calitate de cauză exemplară. Trebuie spus că El 
creează lumea ca pe o imitare finită a esenţei sale divine pe care o cunoaşte ca fiind 
imitabilă ad extra într-o pluralitate de moduri. Cu alte cuvinte, Sfântul Toma se folo¬ 
seşte de teza Sfântului Augustin privitoare la ideile divine, o poziţie care, vorbind din 
punct de vedere filosofic, a fost derivată din neoplatonism, care la rândul său a fost 
o dezvoltare a filosofiei şi a tradiţiei platonice. Aristotel a respins ideile exemplare 
ale lui Platon, aşa cum a respins şi noţiunea platonică de Demiurg. Ambele noţiuni 
sunt însă prezente în gândirea Sfântului Augustin, unde sunt transformate şi făcute 
consistente din punct de vedere filosofic, fiind legate şi de doctrina creatio ex nihilo la 
care grecii nu ajunseseră; iar acceptarea de către Sf. Toma a acestor noţiuni îl apropie 
în acest punct de Augustin, deci şi de Platon, prin intermediul lui Plotin, mai degrabă 
decât de Aristotel. 

Iarăşi o spun, credinţa creştină a Sfântului Toma s-a manifestat sau a avut în 
multe privinţe o influenţă importantă asupra filosofiei lui. De exemplu, fiind convins 
că omul are un scop final supranatural, şi numai acest scop, el a trebuit să vadă în 
cunoaşterea lui Dumnezeu aşa cum este El în Sine vârful ascensiunii intelectului 
uman, nu cunoaşterea metafizicianului sau a astronomului; a trebuit să situeze sco¬ 
pul final al omului în viaţa ce va să vină, şi nu în aceasta, transformând astfel con¬ 
cepţia aristotelică despre fericire; a trebuit să recunoască incapacitatea Statului de a 
împlini toate nevoile omului, precum şi subordonarea Statului în faţa Bisericii în ceea 
ce priveşte valoarea şi demnitatea lui; a trebuit nu doar să ţină seama de sancţiunile 
divine în viaţa morală a omului, ci şi să lege etica de teologia morală şi să admită 
insuficienţa vieţii morale naturale in ceea ce priveşte dobândirea fericirii, de vreme 
ce fericirea are un caracter supranatural şi nu poate fi atinsă doar prin mijloace pur 
omeneşti. Am putea să dăm, fără îndoială, multe alte ilustrări ale acestei influenţe 
a teologiei asupra filosofiei Sfântului Toma. Dar faptul asupra căruia vreau să atrag 
atenţia acum este tensiunea latentă existentă în anumite puncte între creştinismul şi 
aristotelismul Sfântului Toma. 

3. Dacă privim filosofia lui Aristotel ca un sistem complet, apare inevitabil o anu¬ 
mită tensiune atunci când încercăm să o îmbinăm cu o religie a supranaturalului. 
Pentru filosoful aristotelic, ceea ce contează este universalul şi totalitatea, nu indivi¬ 
dualul ca atare: perspectiva este una care ar putea fi numită a fizicianului, iar în parte 
a artistului. Indivizii există pentru binele speciei: specia este cea care persistă prin 
succesiunea indivizilor. Fiinţa umană individuală îşi atinge fericirea în această viaţă 
sau nu o atinge deloc: universul nu este destinat sau subordonat omului, ci omul este 
un element sau o parte a universului: contemplarea corpurilor cereşti este mult mai 

valoroasă decât contemplarea omului. Pentru creştini, pe de altă parte, fiinţa umană 
individuală are o vocaţie supranaturală: vocaţia ei nu este pământească, fericirea ei 
finală nu poate fi atinsă în această viaţă sau prin propriile eforturi naturale; individul 
se află într-o relaţie personală cu Dumnezeu şi oricât de mult ar accentua cineva 
aspectul colectiv al creştinismului, rămâne adevărat că fiecare persoană umană este 
în mod ultim de mai mare valoare decât întregul univers material, care există de dra¬ 
gul omului, cu toate că atât omul, cât şi universul material există în ultimă instanţă 
pentru Dumnezeu. E drept că este posibilă în mod legitim o perspectivă din care 
omul este văzut ca un membru al universului, de vreme ce el chiar este un membru 
al universului, înrădăcinat prin corpul său în universul material, iar dacă adoptăm, 
aşa cum a făcut Sf. Toma, psihologia aristotelică, adică doctrina sufletului care este 
prin natura sa forma trupului, fiind individualizat de trup şi dependent de trup în 
cunoaşterea sa, atunci vom pune accentul mai mult pe locul omului ca membru al 
cosmosului. Aceasta este perspectiva din care, de pildă, putem ajunge să privim de¬ 
fectele fizice şi suferinţa fizică, moartea şi degradarea individului, drept contribuţii 
la binele şi armonia universului, aşa cum umbrele scot în relief luminile tabloului ca 
întreg. Tot din această perspectivă, Sf. Toma vorbeşte despre parte ca existând pentru 
întreg, la fel cum membrul există pentru trupul întreg, utilizând o analogie legată de 
organism. Există ceva adevărat în acest punct de vedere, aşa cum se admite îndeobşte, 
şi această poziţie a fost susţinută mai ales ca o corecţie adusă falsului individualism 
şi antropocentrismului: universul creat există pentru slava lui Dumnezeu, iar omul 
este o parte din univers. Dar există, de asemenea, şi o altă perspectivă. Omul există 
pentru slava lui Dumnezeu, iar universul material există pentru om; cu adevărat im¬ 
portantă este nu cantitatea, ci calitatea; omul este mic din punct de vedere cantitativ, 
însă din punct de vedere calitativ toate corpurile cereşti laolaltă devin nesemnificative 
în comparaţie cu o persoană umană; mai mult, „omul”, care există pentru slava lui 
Dumnezeu, nu este pur şi simplu specia om, ci o societate de suflete nemuritoare, în 
care fiecare are o vocaţie supranaturală. A-l contempla pe om are mai multă valoare 
decât a contempla stelele. Istoria omenească este mai importantă decât astronomia. 
Suferinţele fiinţelor umane nu pot fi explicate pur şi simplu „artistic". Nu vreau să 
spun că cele două puncte de vedere nu pot fi îmbinate, după cum Sfântul Toma a 
şi încercat. Sugerez însă că există în îmbinarea lor o anumită tensiune şi că această 
tensiune este prezentă în sinteza tomistă. 

De vreme ce, vorbind din punct de vedere istoric, aristotelismul a fost un sistem 
„închis", în sensul că Aristotel nu a preconizat ordinea supranaturală şi nici nu ar fi 
putut-o face şi. de vreme ce a fost o producţie a raţiunii fără ajutorul revelaţiei, el a 
reprezentat în mod firesc pentru medievali împlinirea potenţelor raţiunii naturale: a 

fost cea mai mare realizare intelectuală pe care ei o cunoşteau. Aceasta înseamnă că 
orice teolog care a acceptat şi utilizat filosofia aristotelică aşa cum a făcut-o Sf. Toma 
a trebuit să recunoască autonomia teoretică a filosofiei, chiar dacă a privit în acelaşi 
timp teologia ca o normă şi un criteriu extrinsec. Atât timp cât a fost o problemă a 
teologilor, balanţa dintre teologie şi filosofie a fost, desigur, lăsată neschimbată; când 
însă a devenit o problemă a gânditorilor care nu erau în primul rând teologi, statutul 
acordat filosofiei a tins să devină o declaraţie de independenţă. Privind înapoi din 
perspectiva actuală şi având în minte înclinaţiile, caracterele, temperamentele şi apti¬ 
tudinile intelectuale omeneşti, putem vedea că acceptarea unui mare sistem filosofic, 
despre care se ştia că fusese conceput fără ajutorul revelaţiei, trebuia aproape sigur, 
mai devreme sau mai târziu, să conducă filosofia pe drumul ei independent faţă de 
teologie. în acest sens (şi judecata este una istorică, nu evaluativă) sinteza realizată 
de Sf. Toma a fost în sine precară. Intrarea deplină în scenă a aristotelismului a dus, 
pe termen lung, la naşterea unei filosofii independente, care a stat de la început pe 
propriile picioare în timp ce a încercat să păstreze pacea cu teologia, uneori în mod 
sincer, alteori probabil mai puţin sincer, pentru ca într-un final să înlăture prin forţă 
teologia şi să-i absoarbă conţinutul. De la începutul erei creştine, teologii au utilizat 
unele sau altele din elementele filosofiei greceşti în formularea propriilor teze despre 
datele revelaţiei şi acest proces a continuat pe parcursul etapelor dezvoltării scolasticii 
medievale; însă apariţia unui sistem filosofic de sine stătător, cu toate că a fost esen¬ 
ţială în construcţia sintezei tomiste, a însemnat o mare provocare pe termen lung. 
Nu este scopul scrierii de faţă să pună la îndoială rolul filosofiei aristotelice în crearea 
unei sinteze creştine a teologiei şi filosofiei sau să diminueze în vreun fel importanţa 
realizărilor Sfântului Toma, ci mai degrabă să arate că, atunci când gândirea filosofică 
a devenit mai mult sau mai puţin matură şi şi-a câştigat o anumită autonomie, era 
de aşteptat că ea nu se va mulţumi la nesfârşit să rămână acasă ca băiatul mai mare 
din parabola fiului risipitor. Botezarea filosofiei de către Sfântul Toma în persoana 
lui Aristotel nu putea, istoric vorbind, să oprească evoluţia filosofiei, iar, în acest sens, 
sinteza lui conţine o tensiune latentă. 

4. Să ne oprim acum, pe scurt, la opoziţia pe care a suscitat-o adoptarea aristote¬ 
lismului de către Sf. Toma. Această opoziţie trebuie privită pe fundalul crizei cauzate 
de averroism, adică de interpretarea în manieră averroistă a scrierilor lui Aristotel, 
asupra căreia ne vom opri în capitolul următor. Averroiştii au fost acuzaţi, nu fără 
rost, că ar fi preferat autoritatea unui filosof păgân în locul celei a Sfântului Augustin 
şi a Sfinţilor în general şi că ar fi subminat integritatea revelaţiei; iar unii tradiţiona¬ 
lişti zeloşi au considerat că Sf. Toma a cedat trecerea duşmanului. Prin urmare, ei 
au făcut tot posibilul să implice şi tomismul în condamnarea la adresa averroiştilor. 

întregul episod ne aminteşte că Sf. Toma a fost un inovator pentru timpul său, că a 
păşit pe noi căi: este util de amintit acest lucru astăzi, când tomismul este considerat 
ca ţinând de tradiţie, de soliditatea şi siguranţa teologică. Unele din punctele în care 
Sf. Toma a fost atacat cel mai dur ar putea să nu ne pară ieşite din comun astăzi, însă 
motivele pentru care au fost atacate erau în mare parte teologice în substanţă, aşa în¬ 
cât este clar că tomismul aristotelic a fost la un moment dat privit ca „periculos” şi că 
omul care stă acum în faţa noastră în calitate de stâlp al ortodoxiei a fost odată privit, 
cel puţin de capetele înfierbântate, ca un semănător de noutăţi. Atacul nu a venit nu¬ 
mai din partea unor oameni din afara ordinului său religios, ci Sf. Toma a trebuit să 
suporte chiar şi ostilitatea dominicanilor înşişi: de-abia mai târziu şi în mod gradual 
tomismul a devenit filosofia a ordinului Dominican. 

Unul din punctele atacate a fost teoria Sfântului Toma cu privire la unicitatea for¬ 
mei substanţiale. Problema a fost dezbătută într-o adunare de la Paris, în faţa episco¬ 
pului, în jurul lui 1270; dominicanii şi franciscanii, în special franciscanul Peckham, 
l-au acuzat pe Sf. Toma că susţine o teză contrară învăţăturilor sfinţilor, mai cu seamă 
celor augustiniene şi anselmiene. Peckham şi dominicanul Robert Kilwardby au ar¬ 
gumentat cu tărie pentru acest punct de vedere în scrisorile lor, principalul punct al 
criticii fiind acela că doctrina tomistă era incapabilă să explice cum de trupul mort al 
lui Christos a fost acelaşi cu trupul viu, de vreme ce, potrivit Sfântului Toma, există 
doar o singură formă substanţială în substanţa umană, iar această formă, sufletul, se 
retrage o dată cu moartea, alte forme apărând din potenţa materiei. Este cert că Sf. 
Toma a considerat că trupul mort al unui om nu este identic cu trupul viu, ci este la 
f el cu acesta doar secundam quid,‘ iar Peckham şi prietenii lui au privit această teorie 
ca fiind dăunătoare pentru venerarea trupurilor şi a moaştelor Sfinţilor. Sf. Toma a 
susţinut însă că trupul mort al lui Christos a rămas unit cu divinitatea, astfel încât, 
chiar şi în mormânt, a rămas unit cu Cuvântul lui Dumnezeu şi demn de adoraţie. 
Doctrina referitoare la pasivitatea materiei şi aceea a simplităţii îngerilor au fost, de 
asemenea, printre ideile inovatoare atacate atunci. 

în data de 7 martie 1277, Etienne Tempier, episcopul Parisului, a condamnat 219 
propoziţii, ameninţând cu excomunicarea pe oricine le-ar fi susţinut. Această con¬ 
damnare a fost ridicată în primul rând contra averoiştilor, în mod particular împotri¬ 
va lui Siger de Brabant şi a lui Boetius din Dacia, dar un număr de propoziţii aparţi¬ 
neau atât lui Siger, cât şi Sfântului Toma, aşa încât tomismul a fost vizat şi el de actul 
episcopului. Deşi teoriile despre unicitatea necesară a lumii, a materiei ca principiu al 

individuaţiei, a individuării îngerilor şi a relaţiei lor cu universul au fost condamnate, 
cea privind unicitatea formei substanţiale nu a apărut totuşi în condamnare şi se pare 
că nu a fost niciodată condamnată în mod formal în Paris, în afară de a fi cenzurată 
în disputele şi dezbaterile scolastice. 

Condamnarea pariziană a fost urmată, pe data de 18 martie 1277, de condamnarea 
de la Oxford, iniţiată de Robert Kilwardby, Arhiepiscop de Canterbury, în care figu¬ 
rau, printre alte propoziţii, cele despre unicitatea formei substanţiale şi a pasivităţii 
materiei. Kilwardby a notat într-o scrisoare că a interzis propoziţiile pe motivul că 
sunt periculoase, fără a le considera eretice, şi pare să nu se fi bucurat prea mult de 
rezultatele acestei interdicţii, de vreme ce a oferit o indulgenţă de patruzeci de zile ori¬ 
cui s-ar fi abţinut de la promovarea ideilor ofensatoare. Condamnarea lui Kilwardby 
a fost repetată şi de succesorul său în arhiepiscopia de Cantebury, franciscanul Peck- 
ham, pe data de 29 octombrie 1284, cu toate că la acea vreme tomismul fusese deja 
aprobat în cadrul ordinului Dominican. Peckham a interzis încă o dată propoziţiile 
inovatoare pe data de 30 aprilie 1286, declarându-le eretice. 

între timp popularitatea tomismului a crescut printre dominicani, cum era de 
altfel de aşteptat, fiind vorba de o astfel de realizare splendidă a unuia dintre ei. în 
anul 1278, adunarea de canonici Dominicani de la Milano şi, în 1279, adunarea de ca¬ 
nonici de la Paris au făcut primii paşi în a contracara atitudinea ostilă evidentă printre 
dominicanii de la Oxford, adunarea de canonici din Paris interzicând condamnarea 
tomismului, cu toate că nu a susţinut adoptarea lui. în 1286, o altă adunare canonică 
de la Paris a propus îndepărtarea din post a profesorilor care ar fi manifestat ostilitate 
faţă de tomism, cu toate că acceptarea obligatorie a doctrinei de către toţi membrii 
ordinului nu a intrat în vigoare până în secolul al XlV-lea. Popularitatea crescândă 
a tomismului în ultimele două decade ale secolului al XlII-lea a condus în mod na¬ 
tural la publicarea de către unii autori dominicani a unor replici la atacurile contra 
tomismului. Astfel, Correctorium Fratris Thomas, publicat de William de la Mare, un 
franciscan, a atras o serie de Corecţii la Corecţii, cum ar fi Apologeticum veritatis su¬ 
per corruptorium (cum numeau ei Correctorium- ul), publicat de Rambert din Bologna 
spre sfârşitul secolului, la care franciscanii au replicat la rândul lor. Spre sfârşitul lui 
1279, în Adunarea Generală Canonică de la Assisi, franciscanii au interzis accepta¬ 
rea propoziţiilor condamnate la Paris în 1277, iar în 1282, în Adunarea Generală a 
Canonicilor de la Strasbourg, au ordonat ca aceia care utilizează Summa theologiae a 
Sfântului Toma să nu o facă fără a consulta Correctorium-ul lui Guillaume de la Mare. 
Totuşi, atacurile franciscanilor şi ale altora au scăzut în intensitate în mod firesc după 
canonizarea Sfântului Toma pe data de 18 iulie 1323, iar în 1325, episcopul de atunci 
al Parisului a ridicat cenzura pariziană. La Oxford se oare că nu au existat asemenea 

ridicări formale ale cenzurii, dar succesorii lui Peckham nu au mai confirmat ori 
repetat cenzura acestuia şi lupta a ajuns treptat la sfârşit. La începutul secolului al 
XlV-lea, Thomas din Sutton vorbeşte despre Sf. Toma de Aquino ca fiind, potrivit 
mărturiei tuturor, Doctorul Comun (in ore omnium communis doctor dicitur). 

Tomismul s-a stabilizat el însuşi în mod natural în viziunea gânditorilor creş¬ 
tini datorită completitudinii, lucidităţii şi profunzimii sale: a fost o sinteză minuţios 
gândită a filosofiei şi a teologiei, care s-a inspirat din trecut şi l-a încorporat în sine, 
valorificând totodată cel mai mare sistem pur filosofic din antichitate. însă cu toate 
că suspiciunea şi ostilitatea iniţială faţă de tomism sau faţă de anumite aspecte ale 
acestuia, erau destinate să moară de moarte naturală în faţa meritelor de necontestat 
ale sistemului, nu trebuie presupus că tomismul ar fi reuşit vreodată în Evul Mediu 
să dobândească acea poziţie oficială în cadrul vieţii intelectuale a Bisericii, pe care a 
ocupat-o după Enciclica Aetemi Patris a papei Leon al XlII-lea. Sentinţele lui Petrus 
Lombardus, de pildă, au continuat să fie comentate timp de mulţi ani, în timp ce, în 
vremea Reformei, existau catedre în universităţi nu numai pentru expunerea doc¬ 
trinelor Sfântului Toma, ale lui Duns Scotus sau Egidio Romano, ci şi pentru cele 
ale unor nominalişti ca William Ockham şi Gabriel Biel. Diversitatea a fost, de fapt, 
regula şi, cu toate că tomismul a devenit de timpuriu sistemul oficial al ordinului 
dominican, s-au scurs multe secole până când a devenit sistemul oficial al Bisericii. 
(Nu vreau să spun prin aceasta că, după Aetemi Patris tomismul, în sensul în care se 
diferenţiază de scotism, de exemplu, a fost impus tuturor ordinelor religioase şi insti¬ 
tuţiilor bisericeşti de studii academice; dar el a fost în mod cert propus ca normă faţă 
de care filosoful catolic putea să aibă alte păreri doar dacă avea argumente care i se 
părea că se impun, şi nici măcar atunci cu lipsă de respect. Poziţia singulară acordată 
acum tomismului trebuie privită, pentru a fi înţeleasă, în lumina circumstanţelor 
istorice ale timpurilor recente; aceste circumstanţe nu au fost, de fapt, cele din Evul 
Mediu.) 

AVERROISMUL LATIN: SIGER DE BRABANT 

Tezele „averroismului latin" - Siger de Brabant - Dante şi Siger de Brabant - 
Opoziţia faţă de averroism; condamnările. 


i. Termenul „averroism latin” a devenit atât de comun încât e greu să nu îl folosim, 
dar trebuie să spunem că mişcarea caracterizată prin acest nume a fost o mişcare a 
aristotelismului integral şi radical. Aristotel a fost adevăratul mentor al mişcării, nu 
Averroes, deşi acesta din urmă a fost considerat Comentatorul par excellence şi a fost 
urmat în interpretarea lui monopsihistă a gândirii aristotelice. Doctrina care arată că 
intelectul pasiv, ca şi cel activ, este unul şi acelaşi la toţi oamenii şi că acest intelect 
unitar supravieţuieşte după moartea trupului, astfel că nemurirea individuală este 
exclusă, a fost înţeleasă în secolul al XlII-lea ca fiind o caracteristică a aristotelismului 
radical, iar faptul că această doctrină a fost susţinută de interpretarea averroistă a lui 
Aristotel a făcut ca adepţii ei să fie cunoscuţi ca averroişti. Nu ştiu cum se poate folosi 
acest termen în măsura în care este clar că cei care erau numiţi „averroişti” se consi¬ 
derau ei înşişi ca fiind mai degrabă aristotelicieni decât averroişti. Se pare că au apar¬ 
ţinut facultăţii de arte din Paris şi au împins simpatia lor pentru Aristotel, aşa cum 
era interpretat de Averroes, atât de departe încât au ajuns să predea doctrine filosofice 
care nu mai erau compatibile cu dogma creştină. Punctul fierbinte al doctrinei lor şi 
unul dintre cele care au atras cel mai mult atenţia a fost teoria care afirma că există 
doar un singur suflet raţional în toţi oamenii. Adoptând interpretarea averroistă a 
unor pasaje mai obscure din textele lui Aristotel dedicate acestei chestiuni, ei au afir¬ 
mat că nu numai intelectul activ, dar şi cel pasiv, este unul şi acelaşi în toţi oamenii. 
Consecinţa logică a acestei poziţii este negarea nemuririi individuale şi a pedepselor 
din viaţa de apoi. O altă doctrină ieşită din canoane, în mod sigur de sorginte aristote¬ 
lică, a fost cea a eternităţii lumii. în acest punct putem să semnalăm deosebirea dintre 
averroişti şi Sf. Toma de Aquino. Dacă pentru Sf. Toma eternitatea lumii create nu 
era imposibilă, deşi, cu siguranţă, că nu fusese demonstrată ca fiind adevărată (şi cu¬ 
noaştem prin revelaţie că lumea nu a fost creată din eternitate), averroiştii au susţinut 
că eternitatea lumii, eternitatea mişcării şi a devenirii, poate fi demonstrată filosofic. 
La fel, se pare că unii dintre ei, urmându -1 pe Aristotel, au negat providenţa divină şi 
l-au urmat pe Averroes în susţinerea determinismului. Se poate înţelege, în aceste 

condiţii, de ce teologii vremii au atacat averroismul, aşa cum a făcut Sf. Bonaventura, 
care l-a atacat pe Aristotel însuşi, sau Sf. Toma, care a arătat nu numai că poziţiile 
averroiste sunt false, dar şi că ele nu reprezentau gândirea autentică sau, cel puţin, 
învăţăturile explicite ale lui Aristotel. 

Averroiştii sau aristotelicienii radicali au fost astfel obligaţi să-şi reconcilieze doc¬ 
trinele filosofice cu dogmele teologice, dacă nu voiau (şi cu adevărat nu doreau acest 
lucru) să le nege pe cele din urmă. Cu alte cuvinte, au trebuit să ofere o teorie despre 
relaţia raţiunii cu credinţa care să le permită să afirme, împreună cu Aristotel, că 
există un singur suflet raţional în toţi oamenii şi, în acelaşi timp, să susţină împreună 
cu Biserica faptul că fiecare om îşi are propriul suflet raţional individual. Unii spun 
că, pentru a realiza această conciliere, ei au recurs la teoria dublului adevăr, afirmând 
că o teorie poate fî adevărată în filosofie, potrivit raţiunii, şi totuşi opusa ei să fie 
adevărată în teologie, potrivit credinţei. Intr-adevăr, Siger de Brabant foloseşte ase¬ 
menea formulări, considerând că anumite formulări ale lui Aristotel şi Averroes sunt 
imposibil de respins deşi opusele lor sunt adevărate potrivit credinţei. Astfel, se poate 
demonstra raţional că nu există decât un singur suflet intelectual în toţi oamenii, dar 
credinţa ne asigură că există un suflet intelectual în fiecare individ. Filosoful îşi folo¬ 
seşte raţiunea naturală, iar aceasta îi spune că sufletul intelectual este unul pentru toţi 
oamenii; teologul însă, care vorbeşte despre ordinea supranaturală şi exprimă revela¬ 
ţia divină, ne asigură că Dumnezeu a multiplicat în mod miraculos ceea ce natura nu 
putea să multiplice. In acest sens, ceea ce este adevărat în filosofie este fals în teologie 
şi vice versa. Desigur că această modalitate de autoapărare nu a convenit teologilor, 
care erau cu totul nepregătiţi să admită că Dumnezeu a intervenit în realizarea mira¬ 
culoasă a ceea ce raţional era imposibil. Nu s-a bucurat de prea multă simpatie nici 
metoda alternativă de autoapărare a averroiştilor, anume aceea de a susţine că ei nu 
ar fi făcut decât să prezinte învăţăturile lui Aristotel. Potrivit unei mărturii din acea 
vreme, probabil a Sfântului Bonaventura, „sunt unii studenţi la filosofie care spun 
unele lucruri care nu sunt adevărate potrivit credinţei. Când li se spune că afirmaţiile 
lor sunt contrare credinţei, ei răspund că Aristotel este cel care a afirmat acestea şi că 
ei înşişi nu susţin aceste aspecte ci numai prezintă ideile lui Aristotel.” Această mo¬ 
dalitate de apărare a fost tratată ca un subterfugiu de către teologi în virtutea atitudinii 
lui Averroes faţă de Aristotel. 

2. Cel mai important dintre averroiştii sau aristotelicienii radicali a fost Siger de 
Brabant, care s-a născut în 1235 şi a devenit profesor la facultatea de arte din Paris, 
în 1270, el a fost condamnat pentru doctrinele lui averroiste şi se pare că s-a apărat 
afirmând că el nu făcea decât să prezinte tezele lui Aristotel şi că nu intenţiona să 
afirme ceea ce nu era compatibil cu credinţa. Mai mult chiar, şi-a modificat poziţia. 

S-a sugerat că ar fi renunţat la averroism datorită scrierilor Sfântului Toma, dar nu 
există o dovadă certă că ar fi abandonat, de fapt, această doctrină. Dacă a făcut-o, ar fi 
dificil să explicăm de ce a fost implicat în condamnarea din 1277 şi de ce în acel an In¬ 
chizitorul Franţei, Simon de Val, i-a cerut să apară în faţa curţii de judecată. Oricum, 
modificările care au avut loc în convingerile lui Siger de Brabant nu pot fi stabilite cu 
certitudine până nu e stabilită cronologia operelor lui. Lucrările care au fost descope¬ 
rite cuprind De anima intellectiva, De aetemitate muncii, De necesitate et contingentia ca- 
usarum, Compendium de generatione et corruptione, câteva Quaestiones naturales, câteva 
Quaestiones morales, câteva Quaestiones logicales, Quaestiones in Metaphysicam, Quaes¬ 
tiones in Physicam, Quaestiones in libros tres de Anima, şase Impossibilia şi fragmente 
din De intellectu şi din Liber de felicitate. Se pare că De intellectu a fost un răspuns la 
lucrarea Sfântului Toma De unitate intellectus contra Averroistas şi că, în acest răspuns, 
Siger a afirmat că intelectul activ este Dumnezeu, iar fericirea omului pe pământ con¬ 
stă în uniunea cu intelectul activ. Dacă Siger era încă monopsihist la acea vreme sau 
nu, aceasta depinde de ceea ce gândea el despre unicitatea sau caracterul multiplu al 
intelectului pasiv: nu putem trage concluzia că el era încă un monopsihist în sensul 
averroist al termenului numai pe baza identificării intelectului activ cu Dumnezeu. 
Faptul că Siger a făcut apel la Roma în urma deciziei Inchiziţiei franceze înseamnă 
că s-a considerat acuzat pe nedrept de heterodoxie. A murit la Orvieto în jurul anului 
1282, fiind asasinat de propriul secretar care era nebun. 

Dacă am vorbi despre Siger de Brabant doar în legătură cu controversa averroistă, 
ar însemna să oferim doar o viziune parţială asupra gândirii lui, căci el a expus un 
sistem întreg, nu doar aspecte izolate în care îl urma pe Averroes. Sistemul lui, deşi 
un sistem de sorginte aristotelică, diferă în multe privinţe importante de filosofia 
propriu-zis aristotelică, şi aceasta pentru că el a urmat învăţătura averroistă despre 
Aristotel. De pildă, în timp ce Aristotel îl considera pe Dumnezeu ca fiind primul 
Mişcător în sensul de cauză finală ultimă, şi nu în sensul de primă cauză eficientă, 
Siger urmează gândirea averroistă, potrivit căreia Dumnezeu este prima cauză crea¬ 
toare. Dumnezeu acţionează însă prin intermediul altor cauze, adică prin inteligenţe 
emanate succesiv. în această privinţă, Siger îl urmează mai degrabă pe Avicenna de¬ 
cât pe Averroes, astfel că, aşa cum a remarcat Van Steenberghen, filosofia lui Siger nu 
poate fi considerată un averroism radical. Din aceleaşi motive, nu poate fi privită nici 
ca un aristotelism radical, dacă îl avem în vedere chiar pe Aristotel ca personaj istoric, 
deşi descrierea poate fi adecvată dacă ne referim la intenţiile lui Siger. în ceea ce pri¬ 
veşte eternitatea creaţiei, Siger îl urmează pe „Aristotel”, dar mai degrabă pentru că 
filosofii arabi l-au urmat pe „Aristotel" în această privinţă decât în virtutea a ceea ce a 
spus Aristotel însuşi despre această problemă, căci Aristotel, de fapt, nu a vorbit deloc 

despre creaţie. La fel, ideea lui Siger că toate evenimentele terestre sunt determinate 
de mişcări ale corpurilor cereşti trimite direct la filosof ia islamică. De asemenea, în 
timp ce ideea potrivit căreia nicio specie nu poate avea un început aşa că nu poate 
exista un prim om este o idee aristotelică la origine, ideea unei eterne repetări sau a 
unui proces ciclic al evenimentelor detenninate nu se regăseşte la Aristotel. 

în ceea ce priveşte tezele averroiste ale monopsihismului şi ale eternităţii lumii, 
Siger pare să-şi fi retractat opiniile heterodoxe. Comentând De anima, el nu numai 
că admite că monopsihismul averroist nu este adevărat, ci acceptă şi forţa obiecţiilor 
aduse împotriva acestuia de către Sf. Toma şi alţii. Astfel, el spune că este imposibil 
pentru două acte individuale din două persoane diferite să purceadă simultan dintr-o 
facultate sau un principiu intelectual unic. La fel, în Quaestiones in Physicam, el ac¬ 
ceptă că mişcarea nu este eternă şi că a avut un început, deşi acest început nu poate fi 
demonstrat raţional. Totuşi, aşa cum am menţionat deja, este greu de spus cu certitu¬ 
dine dacă această aparentă modificare a inclus o reală schimbare a opiniilor sau dacă 
a fost o atitudine prudentă, adoptată din cauza condamnării din 1270. 

3. Faptul că Dante îl plasează pe Siger de Brabant în Paradis, ba chiar îl imaginează 
pe Sf. Toma elogiindu- 1 , este greu de explicat. Mandonnet, considerând, pe de o parte, 
că Siger a fost un adevărat averroist şi, pe de altă parte, că Dante a fost un anti-aver- 
roist, a fost nevoit să conchidă că Dante nu era probabil familiarizat cu doctrinele lui 
Siger. Dar, aşa cum a arătat Gilson, Dante îl plasează în Paradis şi îl alătură Sfântului 
Bonaventura şi pe abatele Gioacchino da Fiore, ale cărui doctrine au fost respinse atât 
de Sf. Bonaventura cât şi de Sf. Toma, şi este greu de crezut că Dante nu ştia ce făcea 
în ambele cazuri, al lui Gioacchino şi al lui Siger. Gilson a sugerat şi el că Siger de 
Brabant, aşa cum apare în Divina Comedie, nu este atât de mult persoana istorică Siger 
de Brabant, cât mai degrabă un simbol. Sf. Toma simbolizează teologia speculativă, 
Bernard, teologia mistică, iar în timp ce Aristotel reprezintă filosofia în Limb, Siger, 
fiind creştin, o reprezintă în Paradis. Prin urmare, atunci când Dante descrie cum Sf. 
Toma îl elogiază pe Siger de Brabant, nu ar intenţiona să-l facă pe omul istoric Toma 
de Aquino să-l laude pe omul istoric Siger de Brabant, ci să facă teologia speculativă să 
aducă laudele necesare filosofiei. (Gilson explică intr-un mod analog şi elogiul pe care 
Dante prin Sf. Bonaventura i -1 face lui Gioacchino în Divina Comedie ). 

Explicaţia lui Gilson mi se pare rezonabilă. Dar există şi alte posibilităţi. Bruno 
Nardi a arătat (şi a fost urmat de Miguel Asin) că explicaţia problemei se află în faptul 
că Dante nu era un tomist pur, ci a adoptat doctrine nu numai din alte surse scolas¬ 
tice dar şi din filosofii musulmani, mai ales din Averroes, pe care l-a admirat în mod 
special. Cum Dante nu putea să-i plaseze pe Avicenna şi pe Averroes în Paradis, i-a 
situat în Limb, iar pe Mahomed l-a plasat în Infern. Dar cum Siger era creştin, l-a 

aşezat în Paradis. Dante ar fi acţionat astfel în mod deliberat, arătându-şi aprecierea 
pentru devoţiunea lui Siger faţă de filosofia islamică. 

Chiar dacă Bruno Nardi are dreptate în ceea ce afirmă despre sursele filosofice 
ale lui Dante, mi se pare că explicaţia lui poate fi combinată cu aceea a lui Gilson. 
Dacă Dante i-a admirat pe filosofii islamici şi a fost influenţat de ei, aceasta ar explica 
de ce l-a plasat pe Siger în Paradis. Dar explică oare de ce l-a făcut el pe Sf. Toma să 
rostească acele elogii la adresa lui Siger? Dacă Dante a ştiut că Siger era averroist, cu 
siguranţă că a ştiut că Toma era un antiaverroist. Oare nu cumva Dante a făcut din Sf. 
Toma simbolul teologiei speculative, aşa cum sugerează Gilson, iar din Siger averro- 
istul simbolul filosofiei tocmai pentru că Siger era un membru al facultăţii de arte şi 
nu un teolog? în acest caz, aşa cum spune Gilson, elogiile Sfântului Toma la adresa 
lui Siger ar reprezenta omagiul teologiei in faţa filosofiei. 

Problema a fost complicată de Van Steenberghen, care a afirmat că Siger de Bra- 
bant a abandonat averroismul întrucât acesta intra în conflict cu teologia şi s-a apropi¬ 
at de poziţia Sfântului Toma. Dacă este aşa şi Dante a fost conştient de faptul că Siger 
şi-a modificat opiniile, dificultatea explicării faptului că Sf. Toma rosteşte laudele la 
adresa lui Siger ar fi cu mult simplificată. Cu alte cuvinte, pentru a obţine o explicaţie 
adecvată a faptului că poetul l-a plasat pe Siger în Paradis şi, mai mult chiar, l-a făcut 
pe adversarul lui, Sf. Toma, să îl elogieze, ar trebui mai întâi să avem o imagine preci¬ 
să nu numai a simpatiilor filosofice ale lui Dante, ci şi a evoluţiei opiniilor lui Siger. 1 

4. Am văzut că filosofia Sfântului Toma a provocat multe obiecţii însemnate din 
partea altor filosofi scolastici; dar chiar dacă s-a făcut încercarea de a-1 implica pe 
Toma în condamnarea aristotelismului averroist, rămâne, totuşi, adevărat că disputa 
asupra unor doctrine tomiste, precum cea a unicităţii formei substanţiale, a fost o 
controversă obişnuită, care poate fi deosebită de controversa averroistă propriu-zisă, 
în care teologii în general, inclusiv Sf. Toma, s-au unit într-un front comun împotriva 
filosofilor heterodocşi. Astfel, franciscanii, de la Alexander de Hales şi Sf. Bonaventu- 
ra până la Duns Scotus, s-au aflat pe aceeaşi poziţie cu dominicani precum Sf. Albert 
şi Sf. Toma, iar augustinieni precum Egidio Romano şi clerici ca Henric din Gent, 
s-au coalizat într-o opoziţie faţă de ceea ce ei considerau o mişcare periculoasă. Din 
punct de vedere filosofic, cea mai importantă caracteristică a opoziţiei lor era, desigur, 
respingerea critică a teoriilor ofensatoare şi, din acest punct de vedere, se poate men¬ 
ţiona lucrarea Sfântului Albert, De unitate intellectus contra Averroem (1256), lucrarea 


1 Cf. P. Mandonnet, Siger de Brabant, ed. Il-a, 1911; B. Nardi: Sigieri di Brabante nella Divina 
Commedia şi Lejonti dellafilosofia di Dante, 1912; F. Van Steenberghen: Ies oeuvres et la doc¬ 
trine de Siger de Brabant, 1938; E. Gilson: Dante et la philosophie, 1939 (trad. engl., 1948). 

Sfântului Toma, De unitate intellectus contra Averroistas (1270), lucrările lui Egidio 
Romano, De purificatione intellectus possibilis contra Averroem şi Errores Philosophorum 
(care prezintă erorile iui Aristotel şi ale filosofilor islamici, dar nu spune nimic despre 
Siger de Brabant), precum şi scrierile lui Raymundus Lullus, Liber contra errores Boetii 
et Segerii (1298), Liber reprobationis aliquorum errorum Averrois, Disputatio Raymundi et 
Averroistae şi Sermones contra Averroistas. 

Teologii nu s-au mulţumit însă să scrie şi să vorbească împotriva averroiştilor; ei 
au căutat să provoace o condamnare oficială venită din partea autorităţilor bisericeşti. 
Acest lucru era ceva firesc, aşa cum se poate vedea din analiza confruntărilor dintre 
filosofia averroistă şi credinţa creştină, precum şi din analiza consecinţelor teoretice 
şi practice ale unor teorii precum monopsihismul şi determinismul. Ca urmare, în 
1270, episcopul Parisului, Etienne Tempier, a condamnat mai multe doctrine: mono- 
psihismului, negarea nemuririi personale, determinismul, eternitatea lumii şi nega¬ 
rea providenţei divine. Totuşi, în ciuda acestei condamnări, averroiştii au continuat să 
predea în secret („pe la colţuri şi în faţa tinerilor”, după cum afirmă Toma), deşi din 
1272 profesorii de la facultatea de arte nu au mai avut dreptul să abordeze probleme 
teologice şi în 1276 învăţământul secret din universitate a fost interzis. Aceasta a dus 
la o nouă condamnare în 7 martie 1277, când episcopul Parisului a condamnat 219 
teze şi a excomunicat pe oricine ar fi continuat să le susţină. Condamnarea a ţintit în 
special doctrinele lui Siger de Brabant şi Boetius din Dacia şi a inclus „teoria dublului 
adevăr”. Boetius din Dacia, care a fost contemporan cu Siger de Brabant, a susţinut 
ideea intelectualistă a fericirii expusă de Aristotel, prin care se afirma că doar filosofii 
pot atinge adevărata fericire iar non-filosofii păcătuiesc împotriva ordinii naturale. 
Tezele condamnate, „nu există o stare mai bună decât aceea de a te devota filosofiei" 
şi aceea că „oamenii înţelepţi ai lumii sunt doar filosofii”, par să fi fost extrase din 
învăţăturile lui Boetius care, ca profesor al facultăţii de arte, a omis să facă referire la 
ordinea supranaturală şi a tratat concepţia aristotelică despre fericire ca fiind adecvată 
cel puţin din perspectiva raţiunii. 

CAPITOLUL XLIII 


GÂNDITORII FRANCISCANI 

Roger Bacon: viaţa şi opera - Filosofia lui Roger Bacon - 
Matteo di Aquasparta - Pierre Jean Olivi - Roger Marston - 
Richard din Middleton - Raymundus Lullus. 


i. Unul dintre cei mai interesanţi gânditori medievali este Roger Bacon (c.i2i2-după 
1292), numit şi Doctor Mirabilis. Bacon este de interes pentru noi, fie şi numai pentru 
atenţia pe care a acordat-o ştiinţei experimentale şi aplicării matematicii în cunoaşte¬ 
re. Dar ceea ce -1 face mult mai interesant este faptul că preocupările lui ştiinţifice sunt 
combinate cu un interes accentuat pentru filosofie în sine şi că aceste două direcţii 
s-au îmbinat în cazul lui cu un accent tipic franciscan asupra gândirii mistice. Astfel, 
elementele tradiţionale s-au împletit cu o perspectivă ştiinţifică, de-a dreptul străină 
majorităţii teologilor şi filosofilor din epocă. 1 Mai mult chiar, Bacon, un om impulsiv, 
intolerant şi uşor iritabil, convins fiind de adevărul şi valoarea propriilor opinii şi 
a obscurantismului multora dintre personalităţile epocii lui, mai ales al celor de la 
Paris, devine interesant nu numai ca filosof dar şi ca om. A fost un fel de prezenţă 
furtunoasă în Ordinul din care a făcut parte, dar în acelaşi timp una dintre celebri¬ 
tăţile acestui Ordin şi o figură remarcabilă a filosofiei britanice. Dacă s-ar impune o 
comparaţie între Roger Bacon şi Francis Bacon (1561-1626), nu e deloc sigur că ea l-ar 
avantaja pe cel din urmă. Aşa cum a remarcat profesorul Adamson, „este mai mult 
decât probabil că atunci când vorbim despre reforma baconiană in ştiinţă, ar trebui 
să ne referim la acel uitat călugăr din secolul al Xlll-lea mai mult decât la celebrul 
Cancelar strălucitor din secolul al XVII-lea.” 2 Bridges observă că, deşi Francis Bacon 
a fost „incomparabil superior ca scriitor, Roger Bacon a avut fineţea estimării şi capa¬ 
citatea rafinată a combinării gândirii deductive cu cea inductivă, combinaţie care este 
semnul unui mare inovator în ştiinţă”. 3 

Născut la Ilchester, Roger Bacon a studiat la Oxford sub patronajul lui Adam 
Marsh şi Robert Grosseteste. Pentru acesta din urmă, Bacon a avut cea mai mare 


1 Mă refer, desigur, la ştiinţa experimentală. 

2 Roger Bacon: The Philosophy of Science in the Middle Ages, p. 7. 

3 J.H. Bridges, Introducere la Opus Maius, pp. xci-xcii. 



43 8 /439 


admiraţie, remarcând cunoştinţele lui de matematică şi perspectivă şi considerând că 
ar fi putut şti orice; Grosseteste mai cunoştea şi destule limbi vechi pentru a-i înţelege 
pe înţelepţii antichităţii. 1 De la Oxford, Bacon a plecat la Paris unde se pare că a predat 
timp de câţiva ani. A avut destul de puţin respect pentru profesorii parizieni. Despre 
Alexander din Hales şi Summa lui, a spus că lucrarea cântărea mai mult decât un cal, 
ba chiar i-a contestat autenticitatea; 2 3 în acelaşi timp, el i-a acuzat pe teologi pentru 
incursiunile lor în f ilosofie, pentru ignoranţa de care dădeau dovadă în domeniul şti¬ 
inţelor şi pentru respectul nemeritat pe care i -1 acordau lui Alexander din Hales şi lui 
Albert cel Mare.’ Necunoaşterea ştiinţelor şi a limbilor străine au fost cele mai mari 
reproşuri pe care le-a adus împotriva contemporanilor lui. A considerat că veneraţia 
acordată Sentinţelor lui Petrus Lombardus în acea epocă era mai mare decât cea acor¬ 
dată Bibliei însăşi. A fost, totodată, nemulţumit de exegeza biblică a vremii, căreia i-a 
reproşat în special faptul că era plină de greşeli. Astfel, criticile lui (deseori nedrepte, 
mai ales în ceea ce -1 priveşte pe Albert cel Mare) ne arată caracterul ambivalent al 
gândirii sale, un devotament faţă de ştiinţă dublat de o atitudine tradiţională sau con¬ 
servatoare referitoare la teologie şi metafizică. în ceea ce -1 priveşte pe Aristotel, Bacon 
a fost un mare admirator al Filosofului, dar a detestat ceea ce el considera că sunt 
traducerile proaste şi derutante făcute de latini şi a afirmat că i-ar fi ars pe rug pe toţi 
traducătorii operei aristotelice dacă ar fi fost în puterea lui să ia o asemenea decizie. 4 5 

Dar, cu toate că Bacon nu a fost deloc încântat de marile figuri ale Universităţii din 
Paris, pe care le compara cu conaţionalii lui, el a cunoscut la Paris cel puţin un om 
care a avut o influenţă durabilă asupra gândirii lui: Pierre de Maricourt, din Picardia, 
autor al unei Epistola de magnete şi al unei Nova compositio Astrolabii particularism Po¬ 
trivit lui Roger Bacon, 6 el era un om demn de laudă pentru realizările lui în cercetarea 
ştiinţifică. „în ultimii trei ani a lucrat la realizarea unei oglinzi care poate să aprindă 
un foc la distanţă, o problemă pe care latinii nu au rezolvat-o niciodată şi nici nu au 
încercat să o rezolve, deşi au fost scrise destule cărţi despre acest subiect." Pierre i-a 
stimulat în mod cert lui Bacon interesul pentru ştiinţa experimentală şi i-a câştigat 
respectul punând întrebările sale direct Naturii în loc să încerce să dea răspunsuri a 
priori, fără ajutorul experimentelor. 


1 Opus Tertium, c. 25. 

2 Opus Minus, ed. J.S. Brewer, p. 326. 

3 Ibid., p. 322 ff. 

4 Compendium philosophiae, p. 469. 

5 Numele purtat de Pierre, Peregrinus. pare să se datoreze faptului că a participat la o cruciadă. 

6 Opus Tertium, c. 13. 

în jurul anului 1250, Bacon a intrat în Ordinul Franciscan, predând apoi la Oxford 
până în 1257, când a trebuit să abandoneze învăţământul deoarece stârnise suspiciu¬ 
nea şi ostilitatea superiorilor lui. I s-a permis totuşi să scrie, deşi nu mai avea voie să 
îşi publice lucrările. în iunie 1266, Papa Clement al IV-lea, un prieten al lui Bacon, i-a 
cerut să îi trimită la Roma lucrările pe care le scrisese. Papa a murit însă la puţin timp 
după aceea şi nu se ştie cu certitudine dacă textele lui Bacon au mai ajuns la Roma, 
iar dacă au ajuns, ce atenţie le-a fost acordată. Bacon a intrat în bucluc în 1277 scriind 
Speculum astronomiae, în care şi-a susţinut ideile despre astrologie şi a criticat decizia 
lui Etienne Tempier de a condamna astrologia. Conducătorul general al Ordinului 
Franciscan din acea vreme, leronim din Ascoli, a cerut ca Bacon să fie adus la Paris, 
în faţa unui consiliu religios, sub acuzaţia că predă ştiinţe noi, iar rezultatul a fost 
trimiterea lui Bacon la închisoare in 1278. Se pare că a rămas în închisoare până în 
1292, iar în acest an sau nu mult după, Bacon a murit, fiind înmormântat la Oxford 
în Biserica Fanciscană. 

Lucrarea principală a lui Bacon este Opus Maius, care a fost, probabil, terminată 
pentru a fi trimisă Papei. Opus Minus şi Opus Tertium sunt mai mult sau mai puţin 
rezumate ale materialului încorporat în Opus Maius deşi ele conţin şi material su¬ 
plimentar. în Opus Minus, Bacon tratează despre cele şapte păcate ale teologiei. Alte 
lucrări, precum Quaestiones supra libros octo Physicorum Aristotelis şi Quaestiones supra 
libros Primae Philosophiae, au fost publicate în 14 volume din Opera hactenus inedita Ro- 
geri Baconi din care au apărut 16 fascicule până acum. Unele dintre aceste lucrări par 
să fi fost scrise ca părţi ale unei Scriptum Principale. Bacon a mai scris un Compendium 
Philosophiae, un Compendium studii Philosophiae şi un Compendium studii Theologiae. 

2. în prima parte din Opus Maius, Bacon enumeră patru cauze principale ale 
neştiinţei şi neputinţei omeneşti de a atinge adevărul: supunerea faţă de o autoritate 
lipsită de merit, influenţa obişnuinţei, prejudecăţile gândirii comune şi tentaţia de a 
da impresia de înţelepciune pentru a ascunde propria neştiinţă. Primele trei cauze ale 
erorii au fost recunoscute de gânditori ca Aristotel, Seneca sau Averroes. A patra este 
cea mai periculoasă, căci îl ajută pe om să-şi camufleze propria ignoranţă afirmând 
cu tărie că înţelepciunea constă în slăvirea fără zăbavă a autorităţii - un obicei şi o 
prejudecată foarte răspândită. De pildă, pentru că Aristotel a spus ceva, acea afirmaţie 
este considerată adevărată. Dar Avicenna putea să-l fi corectat pe Aristotel iar Aver¬ 
roes, pe Avicenna. Iar pentru că Părinţii Bisericii nu au studiat ştiinţele, se consideră 
că asemenea studii sunt lipsite de valoare. însă contextul acelor vremuri de demult 
era diferit şi ceea ce putea fi o scuză pentru ei nu mai este şi pentru noi. Oamenii nu 
înţeleg cât de mare este valoarea studiilor matematice şi a limbilor străine şi astfel 
diminuează rolul acestora din cauza propriilor prejudecăţi. 



440/441 


în a doua parte, Bacon scoate în evidenţă caracterul dominant al teologiei în com¬ 
paraţie cu celelalte ştiinţe: tot adevărul se află în Scriptură. Dar pentru lămurirea 
Scripturii avem nevoie de ajutorul legii canonice şi al filosofiei. Filosofia şi apelul la 
raţiune nu pot fi condamnate, căci raţiunea vine de la Dumnezeu. Dumnezeu este 
intelectul activ (aşa îl interpretează Bacon pe Sf. Augustin, apelând, de asemenea, la 
Aristotel şi Avicenna) şi El iluminează gândirea individuală, participând la activitatea 
ei. Scopul filosofiei este să-l călăuzească pe om către cunoaşterea şi slujirea lui Dum¬ 
nezeu, culminând cu filosofia morală. Ştiinţele speculative şi morale ale păgânilor 
sunt, desigur, inadecvate şi sunt completate doar prin teologia creştină şi etica ei. Dar 
nu e corect să condamnăm sau să neglijăm nicio părticică de adevăr. De fapt, spune 
Bacon, filosofia nu a fost o invenţie păgână, ci a fost revelată profeţilor. Apoi revelaţia 
a fost întunecată prin păcat, dar filosofii păgâni au contribuit la redescoperirea ei sau 
a unor părţi din ea. Cel mai important dintre aceştia a fost Aristotel, iar Avicenna 
i-a expus cel mai bine gândirea. în ceea ce -1 priveşte pe Averroes, acesta a fost un 
bărbat cu adevărat înţelept care a îmbogăţit sub multe aspecte ceea ce au afirmat 
prdecesorii lui, deşi propriile lui teorii au uneori nevoie de corecţie. în fine, trebuie 
să folosim filosofia păgână într-o manieră inteligentă, fără atitudinea ignorantului 
care, pe de o parte, respinge şi condamnă în bloc şi, pe de altă parte, aderă slugarnic 
la o anumită gândire. E obligaţia noastră să ducem mai departe şi să imbunătăţim 
gândirea înaintaşilor, amintindu-ne că, deşi funcţia adevărului este să-l ducă pe om 
spre Dumnezeu, nu trebuie să considerăm ca lipsite de valoare studiile care nu au 
imediată legătură cu teologia: orice adevăr, din orice domeniu este el, ne duce in cele 
din urmă către Dumnezeu. 

A treia parte este dedicată de Bacon cercetărilor asupra limbajului. El pune accen¬ 
tul pe importanţa practică a studiului limbilor. Fără o cunoaştere a limbilor ebraică şi 
greacă, Scriptura nu poate fi interpretată şi tradusă corect şi nici manuscrisele nu pot 
fi corectate. Sunt necesare, totodată, traduceri corecte ale lucrărilor filosofilor greci 
şi arabi. Iar pentru o traducere corectă nu este suficientă acurateţea limbajului, ci 
trebuie evitată atitudinea servilă. 

în partea a patra, Bacon discută despre matematică, pe care o consideră „cheia şi 
poarta” celorlalte ştiinţe. Matematica a fost studiată de Patriarhi şi a ajuns la cunoştin¬ 
ţa grecilor prin mijlocirea caldeenilor şi a egiptenilor. Dar ea a căzut în uitare printre 
latini. Cu toate acestea, matematica este quasi innata, sau cel puţin este învăţată mai 
uşor şi nemijlocit şi printr-o dependenţă mai restrânsă faţă de experienţă decât cele¬ 
lalte discipline, aşa că se poate spune că este presupusă de acestea. Logica şi gramati¬ 
ca depind într-o oarecare măsură de matematică şi este evident că fără matematică nu 
se poate progresa în astronomie, precum şi că ea este utilă chiar şi teologiei: astrono- 

mia matematică poate, de pildă, să demonstreze dimensiunile infime ale Pământului 
în comparaţie cu cerurile, fără să mai vorbim de faptul că matematica este utilă pentru 
rezolvarea problemelor cronologice puse de Scriptură şi că ea arată cât de inadecvat 
este calendarul iulian, o problemă la care Papa ar trebui să fie sensibil. Apoi Bacon 
vorbeşte despre lumină şi despre propagarea ei, despre reflecţie şi refracţie, despre 
eclipse, maree, forma sferică a pământului, unicitatea universului şi alte subiecte simi¬ 
lare. După care trece la studiul geografiei şi al astrologiei. Aceasta din urmă e privită 
cu suspiciune, căci se consideră că presupune determinismul, dar această suspiciune 
este nedreaptă. Influenţa şi mişcările corpurilor cereşti afectează evenimentele terestre 
şi umane şi produc chiar dispoziţii naturale în fiinţele umane, dar nu distrug liberul 
arbitru. A fi prudent înseamnă a dobândi cunoaşterea pe care o putem asimila şi apoi 
folosi în scopuri bune. Bacon aprobă sfatul dat de Aristotel lui Alexandru referitor la 
cum ar trebui tratate anumite triburi: transportarea lor într-o altă zonă şi, astfel, într-un 
alt climat, şi prin aceasta modificarea comportamentului lor moral. 

Optica formează subiectul părţii a cincea, în care Bacon analizează structura ochiu¬ 
lui, principiile văzului şi condiţiile vederii, reflecţia, refracţia şi aplicaţiile practice ale 
ştiinţei opticii. El sugerează că oglinzile pot fi plasate în locuri mai înălţate pentru ca 
amplasarea şi mişcarea trupelor unui duşman să poată fi observate, iar prin folosirea 
refracţiei am putea să facem ca lucrurile mici să pară mari şi obiectele îndepărtate 
să pară apropiate. Nu există dovezi că Bacon ar fi inventat telescopul, dar el a gândit 
posibilitatea unui asemenea instrument. 

în partea a şasea, Bacon abordează ştiinţele experimentale. Raţiunea poate să că¬ 
lăuzească gândirea la o concluzie corectă, dar numai confirmarea prin experienţă eli¬ 
mină orice îndoială. Acesta este unul dintre motivele pentru care geometria foloseşte 
diagrame şi figuri. Multe credinţe false sunt respinse cu ajutorul experienţei. Dar 
experienţa este de două feluri. în unul din ele folosim simţurile noastre corporale, 
ajutate de instrumente şi observaţii, iar celălalt constă în experienţa lucrurilor spiritu¬ 
ale şi are nevoie de har. Acest ultim tip de experienţă urcă mai multe trepte, ajungând 
până la extazul mistic. Primul tip de experienţă poate fi folosit pentru prelungirea 
vieţii (prin îmbunătăţirea cunoştinţelor de medicină şi descoperirea unor antidoturi 
la otrăvuri), poate contribui la inventarea de substanţe explozive, la transformarea 
unor metale de bază în aur şi pentru ameliorarea calităţii aurului, ajutând astfel la 
subminarea încrederii în false credinţe magice. 

în fine, în partea a şaptea din Opus Maius, Bacon discută despre filosofia morală, 
care se află deasupra filologiei, matematicii sau ştiinţelor experimentale. Aceste ştiin¬ 
ţe sunt raportate la acţiuni de diverse feluri, pe când filosofia morală vorbeşte despre 
acţiunile prin care devenim buni sau răi şi îl instruieşte pe om în privinţa relaţiei lui 

cu Dumnezeu, cu semenii lui şi cu sine însuşi. Astfel, ea este strâns legată de teologie 
şi împărtăşeşte ceva din demnitatea acesteia.' Presupunând „principiile metafizicii" 
care includ revelaţia creştină, Bacon abordează moralitatea civică şi apoi, mai pe larg, 
moralitatea individuală, folosindu-se de scrierile gânditorilor greci, latini şi arabi, mai 
ales de lucrările lui Seneca, stoicul roman. în concluzie, el discută temeiurile pentru 
acceptarea religiei creştine. Revelaţia este necesară, iar creştinii acceptă Credinţa ca 
pe o autoritate, dar atunci când avem de-a face cu necredincioşi, nu ne putem baza 
numai pe această autoritate, ci trebuie să recurgem şi la raţiune. Astfel, fîlosofia poate 
demonstra existenţa lui Dumnezeu, unitatea şi infinitatea Lui, în vreme ce credibili¬ 
tatea gânditorilor sacralizaţi se bazează tocmai pe sanctitatea lor, pe înţelepciunea şi 
minunile lor, pe statornicia credinţei lor şi atitudinea lor fermă în faţa persecuţiilor, 
pe izbânda lor în pofida originilor umile şi a condiţiilor potrivnice. Bacon încheie cu 
doctrina comuniunii omului cu Christos şi cu participarea lui prin Christos la viaţa 
divină. Et quid potest homo plus petere in hac vita? Ce altceva mai mult îşi poate dori 
omul în această viaţă? 

Din cele afirmate, se desprinde în mod clar caracterul dublu al filosofiei lui Bacon. 
Accentul pus pe relaţia dintre filosofie şi teologie, amintind funcţia celei dintâi de a 
călăuzi omul spre Dumnezeu, precum şi, dintr-o perspectivă practică sau morală, 
rolul important pe care îl joacă în gândirea lui cunoaşterii interioare a lui Dumnezeu 
şi a lucrurilor spirituale, care culminează în extaz, relaţia strânsă pe care o stabileşte 
între teologie şi filosofie, ideea de Dumnezeu ca intelect activ care iluminează, 1 adop¬ 
tarea teoriilor despre „temeiuri ultime” (pentru dezvoltarea cărora materia are un fel 
de apetit activ) sau despre compoziţia hilomorfică universală a celor create şi despre 
multitudinea formelor (de la forma corporală până la forma individualis ): toate acestea 
îl caracterizează ca un continuator al tradiţiei augustiniene. în pofida respectului său 
pentru gândirea lui Aristotel, nu sunt rare cazurile când nu îl interpretează corect şi 
chiar îi atribuie doctrine care nu i-au aparţinut. Astfel, el descoperă o serie de elemen¬ 
te ale revelaţiei creştine în filosofia lui Aristotel, care nu existau, de fapt, acolo. Deşi 
se referă şi la Sf. Toma, nu pare să fi fost influenţat de poziţiile tomiste sau să fi ma¬ 
nifestat vreun interes special pentru ele. Pe de altă parte, întinderea intereselor sale şi 
vigoarea cu care a insistat asupra ştiinţelor experimentale, a dezvoltării astronomiei 
prin contribuţia matematicii şi a aplicaţiilor practice ale ştiinţei ni-1 arată ca vestitor 
al unei epoci viitoare. Bacon a fost un om destul de mulţumit de sine, înclinat spre 


Cu siguranţă că această doctrină nu e averroistă. Monopsihismul lui Averroes a fost criticat 
de Bacon, care l-a considerat o erezie. 

impetuozitate şi critici vehemente, nu întotdeauna motivate. Dar a scos în evidenţă 
multe puncte slabe din ştiinţa vremii, precum şi din morală şi din viaţa ecleziastică. A 
apelat în mare măsură la alţi gânditori pentru a-şi întemeia propriile teorii ştiinţifice, 
dar a înţeles repede posibilitatea dezvoltării şi aplicării ştiinţelor şi a avut un spirit 
de cercetător care şi-a însuşit rapid metodele ştiinţifice, de combinare, deducţie şi 
inducţie, mai mult decât Francis Bacon, Cancelarul Angliei, a cărui insistenţă asupra 
necesităţii experimentului şi observaţiei, precum şi asupra aplicaţiilor practice ale 
cunoaşterii, a fost descrisă adesea ca şi cum n-ar fi fost anticipată de niciun filosof 
înaintea lui. 

3. Un augustinian de un tip diferit a fost Matteo di Aquasparta (c.1240-1302), care 
a studiat la Paris, a predat la Bologna şi Roma şi a devenit Conducătorul general al 
Ordinului Franciscan în 1287, fiind ales cardinal în 1288. Autor al unui Comentariu 
la Sententiae, Quaestiones disputatae şi Quaestiones quodlibetales, Matteo di Aquasparta 
a aderat la poziţia Sfântului Bonaventura, considerându -1 pe Sf. Augustin un izvor de 
înţelepciune. Astfel, în vreme ce admite că ideile omeneşti despre obiectele materiale 
sunt formate doar în raport cu experienţa senzorială, el refuză să admită că lucrurile 
materiale pot in-forma altceva decât trupul: sufletul este răspunzător de senzaţii ca 
atare, aşa cum a afirmat Augustin, deşi senzaţia presupune, desigur, ca un organ 
senzorial să fie in-format de obiectele sensibile. Intelectul activ transformă species 
sensibilis şi produce ideea în intelectul pasiv. Matteo apelează explicit la Sf. Augustin 
în această privinţă. 1 Dar activitatea sufletului nu este suficientă de una singură pentru 
a explica procesul cunoaşterii: este necesară iluminarea divină. Ce este iluminarea 
divină? Prezenţa reală a lui Dumnezeu în activitatea intelectului uman, o prezenţă 
prin care intelectul este stimulat să cunoască obiectul. Dumnezeu ne stimulează să 
cunoaştem obiectul de la care primim species sensibilis, iar această mişcare este ilumi¬ 
narea divină. Obiectul este corelat cu modelul lui exemplar etern, ratio aetema sau 
ideea divină, iar lumina divină este cea care ne dă posibilitatea să discernem această 
relaţie; rationes aetemae exercită un efect regulativ asupra intelectului. Dar noi nu dis¬ 
tingem lumina sau participarea divină şi nici ideile eterne nu sunt percepute în mod 
direct, ci le cunoaştem mai mult ca principii care mişcă intelectul pentru a cunoaşte 
esenţa creată, ut obiectum movens et in aliud ducens, nu ca obiectum inse ducens . 2 Putem 
înţelege astfel cum operează lumina divină asupra tuturor oamenilor, buni sau răi, 
căci nu se pune problema viziunii ideilor divine şi a esenţelor divine ca atare, în ele 


' Q.Disp. de cognitione, pp. 280, 291. 
2 Ibid., p. 254. 

însele. Dumnezeu participă la toate activităţile lucrurilor create, dar mintea umană 
este făcută după chipul lui Dumnezeu intr-un mod special, iar participarea lui Dum¬ 
nezeu la activitatea gândirii umane este numită iluminare. 

în aceeaşi lucrare. De cognitione, Matteo menţionează doctrina tomistă potrivit 
căreia intelectul cunoaşte lucrul individual per quandam rejlexionem, printr-un act al 
reflecţiei. 1 în final, el respinge această doctrină. Este dificil de înţeles această poziţie, 
spune el, căci cunoaşterea individualului per reJlexionem ad phantasma înseamnă că 
intelectul cunoaşte singularul fie prin plăsmuiri, fie direct în el însuşi. A doua presu¬ 
poziţie (cunoaşterea directă a lucrurilor individuale) nu este analizată de Sf. Toma, iar 
pe de altă parte, plăsmuirea nu este inteligibilă (intelligibile actu), ci trebuie abstrasă 
species intelligibilis. în opoziţie cu viziunea tomistă, Matteo afirmă că intelectul cu¬ 
noaşte lucrurile singulare în ele însele şi nemijlocit, cu ajutorul unei species singulares. 
Intuiţia sensibilă este aceea care cunoaşte obiectul ca existând, iar intuiţia intelectuală 
este cea care aprehendează quidditatea sau esenţa individuală. Dacă gândirea nu are o 
intuiţie a obiectului individual, ea nu o poate abstrage din noţiunea universală. Astfel, 
species universalis presupune species singularis. Desigur, lucrurile individuale nu sunt 
inteligibile, dacă prin inteligibil înţelegem ceea ce e deductibil şi demonstrabil, căci 
ele sunt contingente şi trecătoare. Dar dacă prin inteligibil înţelegem ceea ce poate fi 
aprehendat prin intelect, atunci trebuie acceptat că lucrul individual este inteligibil. 2 
Altfel, nu este posibil să explicăm satisfăcător abstracţia şi întemeierea reală a ideii 
universale. 

O altă teorie a Sfântului Toma pe care Matteo o respinge este aceea potrivit căreia 
sufletul, atât cât este unit cu trupul, nu are o intuiţie directă a sinelui propriu şi a 
dispoziţiilor şi capacităţilor sale, dar cunoaşte indirect că el şi dispoziţiile lui există, 
prin percepţia actului prin care el cunoaşte obiectele, prin acele species abstrase din 
plăsmuiri. Această teorie a cunoaşterii indirecte de sine a sufletului este respinsă 
de Matteo ca fiind contrară învăţăturii Sfântului Augustin şi cerinţelor raţiunii. Nu 
e raţional să presupunem că sufletul este atât de adâncit în trup încât să nu poată 
înţelege nimic fără o imagine sau o plăsmuire. Sufletul se poate cunoaşte pe sine şi 
dispoziţiile lui în mod indirect. „Pare absurd să presupunem că intelectul este atât 
de orb încât nu se poate vedea pe sine când tocmai prin intelect sufletul cunoaşte 
lucrurile.” 3 Matteo îşi expune propria teorie cu multă grijă. Cât priveşte începutul cu¬ 
noaşterii, „afirm fără nicio îndoială că sufletul nu se poate intui nici pe sine, nici de- 


p. 307. 

2 De cognitione, p. 311. 
> Ibid., p. 328. 

prinderile pe care le are, şi nici nu poate fi orientat primul act al cunoaşterii către sine 
sau către cele ce se află în el.” 1 Sufletul are nevoie de un stimul din partea simţurilor 
trupului pentru a-şi începe cunoaşterea şi apoi, meditând asupra actului propriu de 
cunoaştere, ajunge să-şi cunoască propriile capacităţi şi pe sine ca având existenţă. 
Apoi, sufletul se întoarce spre sine (quadam spirituali conversione in semetipsam revoca¬ 
ta est ) 2 3 * şi poate avea o intuiţie directă a sinelui propriu şi a deprinderilor sale, acestea 
nemaifiind concluziile neintuite ale unui proces de raţionare, ci constituind obiectul 
direct al unei viziuni mentale. Pentru ca această viziune intelectuală să aibă loc, sunt 
necesare patru condiţii, la fel ca pentru vederea sensibilă, anume: un obiect vizibil 
care este prezent ca atare, o capacitate de a vedea bine distribuită, proporţia reciprocă 
şi iluminarea. Toate aceste condiţii sunt sau pot fi realizate. Sufletul este un obiect 
vizibil intelectual şi este prezent în intelect. Intelectul este o capacitate imaterială şi 
nu este dependent intrinsec de vreun organ senzorial. Atât intelectul cât şi sufletul 
însuşi sunt obiecte finite intelectuale şi nimic nu este pe măsura sufletului mai mult 
decât sufletul însuşi. în fine, iluminarea divină este mereu prezentă. 5 

Astfel, Matteo di Aquasparta a aderat, deşi în mod raţional şi cu moderaţie, la tra¬ 
diţia augustiniană şi este de presupus că a aderat şi la teoriile despre rationes seminales 
şi forma corporeitas. în plus, el a susţinut doctrina Sfântului Bonaventura despre com¬ 
poziţia universală hilomorfică a lucrurilor create, respingând distincţia dintre esenţă 
şi existenţă ca explicaţie a finitudinii şi contingenţei lor. 

4. Un adept mai puţin fervent al tradiţiei augustiniene a fost Pierre Jean Olivi (c. 
1248-1298), o figură proeminentă printre „spiritualii” franciscani. A susţinut teoria 
compoziţiei hilomorfice a tuturor lucrurilor create, precum şi teoria posibilităţii mul¬ 
tiplicării îngerilor în aceleaşi specii, dar şi doctrina pluralităţii formelor. El a negat 
însă existenţa acelor rationes seminales şi a afirmat că această respingere este în acord 
cu doctrina lui Augustin. O anticipare a teoriei lui Duns Scotus, distinctio formalis a 
parte rei, intermediarul dintre distincţia reală şi cea conceptuală, apare în filosofia lui; 
ea este prezentă, de pildă, între atributele divine, aşa cum va afirma Duns Scotus mai 
târziu. Olivi a adoptat şi teoria lui Ioan Philoponos, potrivit căreia, atunci când un 
proiectil este pus în mişcare, cel care generează mişcarea conferă un impulsus asupra 
proiectilului, care îl mişcă pe acesta chiar şi atunci când nu mai este în contact cu cel 
care l-a acţionat; în plus, astfel este învinsă rezistenţa aerului şi alte forţe care se opun. 


1 Ibid., p. 329. 

2 Ibid., p. 329. [,,s-a întors în sine însuşi printr-un fel de transformare spirituală”, lb. lat.] 

3 Doctrina intuiţiei de sine a sufletului şi cea a cunoaşterii intelectuale a individualelor apar 

şi în gândirea franciscanului Vital du Four (mort în 1327). 

Dar o abordare mai profundă a acestei teorii, care a presupus abandonarea teoriei aris¬ 
totelice a mişcării „nenaturale”, este rezervată volumului următor, când vom vorbi de 
acei gânditori care au ajuns la concluzii noi şi au pregătit drumul pentru o concepţie 
nouă despre lumea materială. Remarci suplimentare despre distinctio formalis a parte 
rei vor fi făcute în relaţie cu sistemul lui Duns Scotus. Motivaţia de bază pentru men¬ 
ţionarea lui Oii vi aici este doar aceea de a mă referi la teoria lui despre suflet şi relaţia 
acestuia cu trupul. Această teorie, sau o parte din ea, a fost condamnată de Conciliul 
de la Viena din 1311; chestiunea merită menţionată deoarece unii autori au afirmat în 
trecut că acest Conciliu a condamnat ceea ce, de fapt, nu voia să condamne. 

Potrivit lui Olivi, există trei „părţi” constitutive ale sufletului: principiul sau forma 
vegetativă, principiul sau forma sensibilă şi principiul sau forma intelectuală. Aceste 
trei forme constituie împreună sufletul omenesc, sufletul raţional, ca părţi constitu¬ 
tive ale sufletului întreg. Nu e nimic nou în această teză a pluralităţii formelor, dar 
Olivi derivă din ea concluzia aparte că cele trei părţi formale sunt unite prin materia 
spirituală a sufletului, astfel încât forma superioară influenţează şi mişcă formele in¬ 
ferioare numai prin mijlocirea acestei materii spirituale. El mai susţine că, în vreme 
ce părţile vegetativă şi sensitivă in-formează trupul, partea intelectuală nu in-formea- 
ză ea însăşi trupul, ci se foloseşte de celelalte părţi ca instrumente. Olivi afirmă că, 
plasând originea tuturor celor trei părţi în materia spirituală a sufletului, el salvează 
astfel unitatea omului şi respinge ideea că partea intelectuală a sufletului in-formea- 
ză trupul în mod direct. Acest ultim aspect a stârnit critici vehemente chiar printre 
franciscani. Una din cauze a fost aceea că, dacă era adevărat că forma intelectuală 
nu in-formează trupul în mod direct, ci doar mijlocit, prin forma sensibilă, rezulta 
că Iisus Christos nu a fost, în condiţia lui umană, alcătuit din suflet raţional şi trup, 
aşa cum ne învaţă credinţa. 1 în 1311, Conciliul de la Viena a condamnat ca eretică 
afirmaţia că sufletul raţional sau intelectiv nu in-formează trupul în mod direct (per 
se) şi esenţial ( essentialiter). Conciliul nu a condamnat însă doctrina pluralităţii forme¬ 
lor, punând în schimb teza tomistă, aşa cum au încercat să susţină unii autori mai 
târziu. Membrii Conciliului, sau cei mai mulţi dintre ei, au susţinut şi ei pluralitatea 
formelor. Conciliul a dorit să păstreze unitatea omului, afirmând că sufletul intelec¬ 
tual in-formează trupul în mod direct. Această idee este exprimată clar prin referire la 
învăţătura christică. Natura umană a lui Christos constă dintr-un trup uman muritor 
şi un suflet uman raţional care in-formează trupul, cele două alcătuind împreună 


1 în sprijinul tezei lui Olivi, s-a adus argumentul că, dacă forma intelectuală ar afecta trupul 
în mod direct, atunci fie şi-ar transmite astfel propria nemurire trupului, fie şi-ar pierde 
propria nemurire prin afectarea trupului. 

natura umană. Conciliul nu a fost interesat de problema acelei forma corporeitatis sau 
dacă există sau nu „părţi” multiple în sufletul uman: ceea ce a afirmat este doar că 
sufletul raţional participă la guvernarea trupului în mod direct şi, astfel, el este un 
principiu constitutiv al omului: teza condamnată a fost cea a separaţiei dintre sufletul 
intelectual şi trupul uman, iar nu doctrina pluralităţii formelor. Este greşit, deci, să 
afirmăm că acest Conciliu de la Viena a declarat că sufletul omenesc in-formează 
materia primă în mod direct şi că Biserica impune teoria tomistă. 

5. Dacă Pierre Jean Olivi a fost un gânditor independent, care s-a îndepărtat în 
unele privinţe de tradiţia augustiniană şi a pregătit calea pentru etapele ulterioare 
ale gândirii franciscane, Roger Marston (mort în 1303), care a fost pentru un timp 
Conducătorul provincial al Ordinului Franciscan din Anglia, a fost un augustinian 
devotat. El a susţinut toate teoriile augustiniene, cum ar fi cea a aprehensiunii inte¬ 
lectuale a lucrururilor singulare, preeminenţa voinţei în faţa intelectului, compoziţia 
universală hilomorfică a lucrurilor create sau pluralitatea formelor, şi l-a criticat pe 
Sf. Toma pentru că a admis posibilitatea aparentă a creaţiei din eternitate şi pentru 
că a renunţat la rationes seminales. Acest englez hotărât şi conservator a considerat că 
şi Matteo di Aquasparta a fost prea blând şi a respins cu fermitate orice încercare de 
îndepărtare de ceea ce el a considerat a fi doctrina originară a Sfântului Augustin şi 
a Sfântului Anselm: ar trebui să-i preferăm pe „sfinţi" acelor „oameni ai infernului”, 
filosofii păgâni. 

în lucrarea sa De Anima, Roger Marston oferă o interpretare hotărâtă a învăţăturii 
lui Augustin despre iluminarea divină. Intelectul activ poate fi considerat o parte a 
sulfetului dacă prin intelect activ înţelegem o dispoziţie naturală a sufletului pentru 
cunoaşterea adevărului (sicut perspicuitas naturalis in oculo). Dar dacă prin intelect ac¬ 
tiv înţelegem actul iluminării, trebuie să spunem că este vorba de o substanţă separa¬ 
tă, Dumnezeu însuşi. 1 Intelectul activ este lumina necreată sau eternă care acţionea¬ 
ză asupra gândirii, asemeni unei forme care se imprimă în ceară, o impresie activă 
care lasă o impresie pasivă ce va constitui principiul formal al cunoaşterii lucrurilor 
neschimbătoare. 2 Lumina eternă, Dumnezeu, nu asigură conceptele sau termenii ju¬ 
decăţii, ci adevărul etern. 3 De pildă, lumina eternă nu transmite gândirii conceptul de 
întreg şi conceptul de parte, ci radierea luminii eterne este cea care conferă gândirii 
capacitatea de a înţelege infailibilitatea relaţiei dintre termeni, adevărul etern potrivit 
căruia întregul este mai mare decât partea. Ideile eterne sunt astfel temeiul ultim al 


1 De Anima, p. 259. 

2 Ibid., p, 263. 

3 Ibid., p. 262. 



448/449 


unor judecăţi sigure şi infailibile ( rationes aetemae aliqualiter attinguntur). Explicaţia 
faptului că omenirea este de acord asupra adevărurilor fundamentale trebuie găsită 
în iluminarea comună a minţilor umane de către lumina divină, iar Roger Marston 
refuză să accepte că această lumină se întemeiază doar pe creaţia intelectului uman 
ca imitaţie finită a intelectului divin. Cei care neagă că intelectul activ este lumina pri¬ 
mară şi necreată sunt cei care „s-au îmbătat cu nectarul filosof iei” şi care pervertesc 
semnificaţia gândirii Sfântului Augustin şi a celorlalţi Sandi . 1 Dacă Sf. Augustin nu 
vrut să spună decât ceea ce îi atribuie aceşti oameni, atunci argumentele lui ar fi fără 
susţinere şi ar stârni întrebări, căci dacă s-ar accepta că intelectul uman este sursa 
propriei iluminări, nu s-ar mai putea argumenta existenţa unei lumini necreate, aşa 
cum afirmă Sf. Augustin în mod clar. 2 

6. Un alt franciscan englez a fost Richard din Middleton, care a studiat la Oxford 
şi Paris. El a plecat la Paris în 1278, iar după ce şi-a luat diploma, a ocupat una dintre 
catedrele franciscane de teologie până în 1286, când a devenit profesorul lui Ludovic 
de Toulouse, fiul lui Carol al II-lea al Siciliei. Data morţii lui nu este sigură, dar s-a 
petrecut cândva pe la sfârşitul veacului. A compus Comentarii la Sentinţele lui Petrus 
Lombardus şi s-a ocupat de Quaestiones Disputatae şi Quodlibets. 

în unele privinţe, Richard din Middleton urmează tradiţia generală franciscană, 
afirmând, de pildă, imposibilitatea creaţiei din eternitate, căci aceasta ar presupune un 
infinit creat, compoziţia universală hilomorfică a lucrurilor create, pluralitatea forme¬ 
lor şi primatul voinţei. Pe de altă parte, el reprezintă noua mişcare franciscană ce tinde 
spre modificarea augustinismului, marele reprezentant al acesteia având să fie Duns 
Scotus. Astfel, Richard insistă nu numai asupra faptului că toate demonstraţiile valide 
despre existenţa lui Dumnezeu sunt a posteriori, dar şi asupra ideii că a noastră cunoaş¬ 
tere intelectuală a lucrurilor spirituale şi materiale este abstrasă din experienţa sensi¬ 
bilă, astfel că nu este necesară postularea niciunei iluminări speciale sau identificări a 
intelectului activ cu Dumnezeu. Pe de altă parte, gândirea aprehendează individualul, 
deşi o face prin intermediul aceluiaşi concept prin care aprehendează universalul. 

în plus, Richard afirmă unele teze mai mult sau mai puţin originale. Una dintre 
cele mai puţin fericite este aceea că mintea nu atinge direct lucrul însuşi, ci esse repra- 
esentatum a acestuia. El a inventat de asemenea un principium pure possibile pentru a 
explica modul în care pot să apară forme noi din acţiunea unui agent creat. La prima 
vedere, s-ar părea că nu este vorba aici decât de materia primă, însă materia, care este 


1 Ibid., p. 273. 

2 Ibid., p. 256. 

de un gen diferit în lucrurile spirituale şi în cele materiale şi, deci, nu este omoge¬ 
nă, are o anumită actualitate proprie în viziunea lui Richard, în timp ce principiul 
principium pure possibile nu are nicio actualitate proprie, este încorporat în materie 
şi nu poate exista separat de ea. Dacă materia este gândită ca temei fundamental al 
devenirii naturale, ca acel ceva care este comun tuturor celor supuse devenirii, care 
primesc o formă, atunci ea este diferită de principiul potenţial pur care este transfe¬ 
rat în forma însăşi. Principiul potenţial pur poate fi numit potenţialitatea materiei 
(potentia materiae), dacă această potenţialitate este înţeleasă ca însemnând principiul 
din care agentul creat deduce forma şi care este transferat în forma dedusă. Dar, în 
acest caz, potentia materiae este cu adevărat distinctă de materia însăşi. în mod simi¬ 
lar, dacă prin potentia materiae se înţelege capacitatea materiei de a primi o formă, 
ea este identică cu materia însăşi, dar în acest caz este distinctă de principium pure 
possibile . 1 Cu alte cuvinte, capacitatea de a primi formă nu este aceeaşi cu capacita¬ 
tea de a deveni formă. Pe lângă materia primă ca subiect al modificării, care are o 
anumită actualitate a sa proprie şi care primeşte formă, Richard postulează un fel 
de receptacul al formelor, un principiu potenţial, transferat în acele forme care sunt 
primite de materie. El consideră că această teorie reprezintă o îmbunătăţire a teoriei 
despre rationes seminales şi caută să arate că Sf. Augustin a vorbit despre existenţa 
unui principiu pur potenţial care devine formă, nu despre forţe active (care ar duce 
ia o latitatio formarum ). în virtutea acestei potenţialităţi pozitive, se poate spune că 
formele simt create de la început în potenţă, dar aceasta nu trebuie să presupună 
prezenţa „seminţelor”. Principiul se află în materie, iar Richard îl numeşte partea cea 
mai intimă a materiei şi potenţialitatea sa pasivă. După cum am văzut, acest princi¬ 
piu nu este identic cu materia ca subiect al modificării şi recipient al formei. 2 Deci, 
nu este ceva complet separat de materie, ci este distinct de ea într-un sens obişnuit. 
Aceasta pare să ducă la o apropiere de concepţia tomistă a materiei prime şi chiar aşa 
şi este, într-o anumită măsură. Dar Richard refuză să renunţe la concepţia tradiţio¬ 
nală despre materie ca având o anumită actualitate a ei şi, astfel, trebuie să distingă 
materia, ca element în lucrul compus, de principiul potenţial care devine formă sub 
acţiunea agentului creat. 

Pe lângă faptul că este compus din materie şi formă, orice lucru creat este compus 
din esenţă şi existenţă. Dar existenţa nu este ceva complet distinct de esenţă, faţă de 
care este un accident. Pe de altă parte, existenţa nu este numai conceptual distinctă 


1 In 2 Sent. 12, 1,10. 

2 Ibid., 12, 1,1. 

de esenţă, căci adaugă ceva la esenţă. Ce adaugă ea? O relaţie dublă: o relatio rationis 
cu sine, în măsura în care existenţa conferă esenţei demnitatea de a fi o ipostază a 
substanţei, şi o relaţie reală cu Creatorul. 1 în această privinţă, Richard din Middleton 
a acceptat poziţia lui Henric din Gent. 

La sfârşitul lucrării sale Richard din Middleton , 2 Părintele E. Hocedez spune: „Ri¬ 
chard a încheiat o epocă”. Ca ultim reprezentat al Şcolii Serafice, el a căutat să reali¬ 
zeze o sinteză ţ nouă, dar prudentă ) în care poziţiile fundamentale ale Sfântului Bona- 
ventura, adâncite şi perfecţionate, să fie împletite cu ceea ce a considerat a fi mai bun 
din aristotelism şi din teologia Sfântului Toma. Este clar că Richard din Middleton a 
încorporat idei din afara tradiţiei augustiniene, dar nu pot să fiu de acord cu Hocedez 
că această mişcare de gândire „nu avea viitor” şi că Duns Scotus a orientat filosofia 
franciscană „în noi direcţii care aveau să se sfârşească în nominalism”. Cred că, mai 
degrabă, filosofia lui Richard a constituit o etapă în drumul spre gândirea lui Duns 
Scotus, care a deschis şi mai larg uşa către aristotelism, dar nu a fost în niciun caz 
nominalistă sau favorabilă nominalismului. 

7. Unul dintre cei mai interesanţi gânditori franciscani a fost Raymundus Lullus 
(12.32/35—1315). Născut în Mallorca, Raymundus Lullus a trăit un timp la curtea regelui 
Iacob al II-lea, dar, în jurul anului 1265, s-a convertit şi şi-a părăsit familia pentru a se 
dedica celei mai mari sarcini din viaţa lui, lupta împotriva Islamului, şi pentru a con¬ 
tribui la înlăturarea averroismului. Cu acest scop în gând, s-a dedicat vreme de nouă 
ani studiului limbii şi filosofiei arabe, primul rezultat al perioadei fiind lucrarea Ars 
Magna, urmată de Liber principiorum philosophiae. S-a alăturat celui de-al Treilea Ordin 
al Sfântului Francisc şi a plecat în Africa pentru a-i converti pe mauri. A predat la Paris 
şi a combătut averroismul, a scris lucrări de logică, filosofie, teologie şi literatură atât 
în catalană, cât şi în arabă şi latină. A murit martirizat în Tunisia, în 1315. Pe lângă 
cele două lucrări menţionate mai sus, se pot aminti: Ars demonstrativa. Ars brevis, Ars 
generalis ultima şi lucrări anti-averroiste cum ar fi Liber contra errores Boetti et Segerii 
(împotriva lui Boetius din Dacia şi a lui Siger de Brabant), De naturali modo intelligendi, 
Liber reprobationis aliquorum errorum Averrois, Disputatio Raymundi et Averroistae şi Ser- 
mones contra Averroistas. Toate acestea formează doar o selecţie a unui corpus uimitor 
de voluminos, realizat de un om care a fost apostol şi călător, poet şi mistic. 

Preocupările apostolice ale lui Raymundus Lullus nu sunt în niciun caz irelevante 
pentru filosofia sa; ele sunt parţial răspunzătoare pentru atitudinea generală pe care 


' In 2 Sent., 3, 1, 1; Quodlibet, 1, 8. 
2 Paris, 1925. 

o adoptă faţă de filosofie, a cărei relaţie de subordonare faţă de teologie o semnalează 
întotdeauna. Lullus este conştient de distincţia dintre credinţă şi raţiune şi compară 
credinţa cu uleiul care continuă să rămână neamestecat cu apa, chiar dacă sporeşte 
cantitatea de apă. Interesul său pentru convertirea musulmanilor l-a dus la o anumită 
insistenţă nu numai asupra faptului că filosofia este subordonată teologiei, dar şi 
asupra capacităţii raţiunii de a face acceptabile dogmele credinţei. în această lumină 
trebuie să înţelegem propunerea lui de a „demonstra” articolele credinţei prin „raţiu¬ 
nile necesare". El nu propune raţionalizarea (în sens modem) a misterelor creştine, 
nu mai mult decât Sf. Anselm sau Richard din St. Victor, care au vorbit de „raţiunile 
necesare” pentru Treime. Pentru el, credinţa abordează teme pe care raţiunea uma¬ 
nă nu le poate înţelege. Dar vrea să le arate musulmanilor că religia creştină nu se 
opune raţiunii şi că raţiunea poate rezolva obiecţiile aduse ei. Mai mult, considerând 
că acuzaţia adusă împotriva averroiştilor cum că au susţinut un „dublu adevăr” este 
justificată şi că teoria lor este contradictorie şi absurdă, Lullus este interesat să arate 
că nu este nevoie să recurgem la o astfel de separaţie radicală între teologie şi filosofie, 
că dogmele teologice se armonizează cu raţiunea, dar nu pot fi conduse de raţiune. 
Cu privire la anumite teorii ale averroiştilor, consideră că acestea sunt contrare atât 
credinţei, cât şi raţiunii. De pildă, monopsihismul contrazice mărturia conştiinţei: 
suntem conştienţi de actele noastre de gândire şi voinţa ne aparţine în totalitate. 

Dacă cineva ar privi doar spre teoriile obişnuite ale augustinismului susţinute 
de Lullus, cum ar fi imposibilitatea creaţiei din eternitate, compoziţia hilomorfică 
a lucrurilor create, pluralitatea sau primatul voinţei asupra intelectului, nu va găsi 
mari inovaţii în gândirea lui; dar astfel de lucruri noi pot fi găsite în Ars combinatoria. 
Raymundus Lullus presupune mai întâi că există principii generale sau categorii care 
sunt evidente şi comune tuturor ştiinţelor, în sensul că fără ele nu pot exista nici 
filosofia şi nici alte modalităţi de cunoaştere. Cele mai importante dintre aceste mo¬ 
dalităţi de cunoaştere sunt nouă predicate absolute: bunătatea, măreţia, eternitatea, 
puterea, înţelepciunea, voinţa, virtutea, adevărul, gloria. (Aceste predicate exprimă 
atribute ale lui Dumnezeu.) Există alte nouă concepte care exprimă relaţii (între fiin¬ 
ţe): diferenţa, acordul, contrariul, începutul, mijlocul, sfârşitul, ceea ce e mai mare, 
egalul, ceea ce e mai mic. Pe lângă acestea, există anumite întrebări fundamentale, 
cum ar fi: când? unde? cum? etc., probleme referitoare la virtuţi şi vicii. Nu trebuie să 
credem că Lullus acordă o importanţă aparte cifrei 9, care apare în Ars generalis, căci 
în alte texte el numără altfel atributele divine sau predicatele absolute. De pildă, în 
Liber de voluntate infinita et ordinată, el vorbeşte de douăsprezece astfel de atribute sau 
predicate, în timp ce în De possibili et impossibili găsim douăzeci. Ideea de bază este că 
există anumite idei fundamentale, esenţiale pentru filosofie şi ştiinţe. 

O dată presupuse aceste idei fundamentale, Raymundus Lullus consideră că prin 
combinaţia lor s-ar putea descoperi principiile ştiinţelor particulare şi chiar noi adevă¬ 
ruri. Pentru a uşura procesul de combinare, el recurge la simbolism, conceptele fun¬ 
damentale fiind simbolizate prin litere, şi la mijloace mecanice de grupare şi tabelare. 
De pildă, Dumnezeu este reprezentat prin litera A, iar, în scrierile mai târzii, nouă 
principia, simbolizate tot prin litere, vor reprezenta atributele divine care îl înconjoa¬ 
ră. Aceste principii pot fi combinate în 120 de modalităţi prin folosirea figurilor şi cer¬ 
curilor concentrice. Nu e de mirare că unii gânditori au văzut în schemele lui Lullus o 
anticipare a visului leibnizian al acelor caracteristica universalis, iar Ars combinatoria a 
fost considerată ca un fel de simbolism algebric şi s-a crezut că utilizarea ei ar fi per¬ 
mis deducerea din concepte fundamentale nu numai a adevărurilor deja recunoscute, 
dar chiar şi a unor noi adevăruri. Aşa cum am menţionat, Lullus pare să presupună 
un asemenea obiectiv şi, dacă acesta a fost cu adevărat scopul lui, gândirea lui ar tre¬ 
bui să fie privită ca distanţând u-se de tradiţia scolastică. Dar el afirmă răspicat 1 că sco¬ 
pul lui este să simplifice folosirea memoriei. Trebuie să ne amintim de interesele sale 
apostolice, care sugerează că schema lui a fost gândită mai mult pentru expunere şi 
explicare şi mai puţin pentru deducţie în sens strict. Faptul că Leibniz a fost influen¬ 
ţat de Lullus nu probează nimic cu privire la intenţiile acestuia din urmă. Potrivit lui 
Otto Keicher, 2 principia sunt cele care constituie esenţa nu numai în Ars generalis, ci 
în întregul sistem al lui Raymundus Lullus. Dar, deşi este destul de evident că aceste 
concepte considerate de Lullus fundamentale au reprezentat într-un fel temelia sis¬ 
temului său, se pare că „arta” lui nu poate fi redusă totuşi la stabilirea unor principii 
sau categorii: filosoful însuşi crede că este vorba de mai mult decât atât. Desigur, dacă 
accentuăm aspectul didactic, expozitiv al artei lui, nici nu mai e nevoie să discutăm 
despre elemente esenţiale şi neesenţiale ale acesteia. Dar dacă privim acest sistem ca 
o anticipare a gândirii lui Leibniz, atunci ar fi relevant să distingem între schematis¬ 
mul şi tehnica mecanică ale lui Lullus şi noţiunea generală a deducţiei principiilor cu¬ 
noaşterii din combinarea conceptelor fundamentale, de vreme ce Lullus l-ar fi putut 
anticipa pe Leibniz în privinţa principiilor generale ale acestuia din urmă, chiar dacă 
„algebra lui logică" era radical deficitară. Aceasta este viziunea lui Bernhard Geyer 3 şi 
consider că este corectă. Lullus îşi realizează deducţia pornind de la trei principii de 
bază: 4 să considerăm ca adevărat orice afirmă cea mai mare armonie dintre Dumne- 


1 Compendium artis demonstrativae , prol. 

2 Beitrăge, 7, 4-5, p. 19. 

3 Ueberweg-Geyer, Die patristische und scholastische Philosophie, p. 460. 

4 Cf. articolul „Lulle”, de E. Longpre, în Dictionnaire de theologie catholique, voi. 9. 



CAPITOLUL XLIII - GÂNDITORII FRANCISCANI 


zeu şi fiinţa creată, să atribuim lui Dumnezeu ceea ce este perfect şi să considerăm că 
Dumnezeu a făcut tot ceea ce există ca fiind cel mai bun. Nu există niciun argument 
împotriva acestei interpretări: ea arată fără îndoială înrudirea spirituală dintre Lullus 
şi tradiţia augustiniană, anticipând, în acelaşi timp, unul dintre aspectele importante 
ale sistemului pe care urma să-l construiască Leibniz după câteva secole. 

EGIDIO ROMANO ŞI HENRIC DIN GENT 

a) Egidio Romano - Viaţa şi opera - Independenţa lui Egidio ca gânditor - 
Esenţă şi existenţă - Formă şi materie; suflet şi corp - Teoria politică, 
b) Henric din Gent - Viaţa şi opera - Eclectismul gândirii lui, ilustrat prin doctrina 
iluminării şi a ineismului - Ideea de metafizică - Esenţă şi existenţă - Dovezi despre 
existenţa lui Dumnezeu - Spiritul general şi semnificaţia filosofiei lui Henric. 


a) Egidio Romano 

i. Egidio Romano (Aegidius Romanus) s-a născut în 1247 sau puţin înainte de 
acest an şi a intrat în ordinul Ermiţilor Sfântului Augustinîn preajma anului 1260. 
Şi-a făcut studiile la Paris şi se pare că a audiat cursurile lui Toma de Aquino între 
1269 şi 1272. De asemenea, se consideră că el este autorul lucrării Errores Philosopho- 
rum, scrisă prin 1270, în care enumeră erorile lui Aristotel, Averroes, Avicenna, Alga- 
zel, Alldndi şi Maimonide. Comentariile la De Generatione et corruptione. De Anima, 
Fizica, Metafizica şi la tratatele de logică ale lui Aristotel, Comentariul la prima carte 
a Sentinţelor, precum şi lucrările intitulate Theoremata de Corpore Christi şi De plurifi- 
catione intellectus possibilis, se pare că au fost scrise înainte de 1277. în acel an a avut 
loc celebra condamnare de către Etienne Tempier, episcopul Parisului (7 martie), 
între Crăciunul lui 1277 şi Paştele din 1278, Egidio a mai scris De gradibusformarum, 
în care adoptă o poziţie vehementă împotriva doctrinei pluralităţii formelor. Pentru 
aceasta şi pentru alte ofense aduse Bisericii, Egidio a fost somat să retracteze, dar a 
refuzat şi a fost exclus din universitatea pariziană înainte de a-şi fi încheiat studiile 
teologice. în perioada cât a fost absent din Paris, a scris Theoremata de esse et essentia 
şi un Comentariu la Cărţile a doua şi a treia ale Sentinţelor. 

în 1285, Egidio revine la Paris şi i se permite să obţină licenţa în teologie, dar este 
nevoit să retracteze oficial viziunea anterioară. Apoi a predat teologie la Paris până 
când a fost ales Conducătorul general al Ordinului Franciscan, în 1292. în 1295 a fost 
numit arhiepiscop de Bourges. Lucrările pe care le-a scris după ce a plecat din Paris, 
în 1285, au fost: Quaestiones disputatae de esse et essentia, Quaestiones Quodlibetales, 
un Comentariu la Liber de Causis, lucrări exegetice precum In Hexaemeron şi tratate 
politice cum ar fi De regimine principum şi De potestate ecclesiastica. Egidio a murit la 
Avignon în 1316. 

2. Egidio Romano a fost uneori văzut ca un „tomist". însă, deşi a fost de acord cu 
concepţiile Sfântului Toma în unele privinţe, opunându-se astfel franciscanilor, cu 
greu am putea să-l considerăm un discipol al lui Toma. Egidio a fost un gânditor in¬ 
dependent, chiar şi în probleme în care poate să pară la o primă vedere că îl urmează 
pe Toma. De pildă, deşi susţine ideea unei distincţii reale între esenţă şi existenţă, el 
mers în mod cert dincolo de spusele lui Toma în această chestiune. Mai mult, deşi a 
respins pluralitatea formelor în 1277, ajungând până la a declara că această doctrină 
era împotriva credinţei catolice, 1 s-a demonstrat că nu aceasta a fost dintotdeauna 
viziunea lui. în Comentariul la De Anima , 2 el vorbeşte ezitant şi cu îndoială despre 
unicitatea formei substanţale în om, la fel şi în Theoremata de Corpore Christi , 3 în timp 
ce în Errores Philosophorum afirmă că doctrina unicităţii formei substanţiale în om 
este falsă. 4 Este clar, deci, că a pornit de la o viziune augustiniană sau franciscană şi că 
a avansat spre teoria opusă doar încetul cu încetul. 5 Cu siguranţă că a fost influenţat 
de Sf. Toma în această problemă, dar nu este deloc clar că ar fi preluat pur şi simplu 
doctrina acestuia. Nu a ezitat să critice poziţiile tomiste sau să se abată de la ele atunci 
când a dorit să o facă; iar când a fost de acord cu ele, este evident că le-a acceptat ca 
rezultat al gândirii personale, nu pentru că era sau fusese discipolul Sfântului Toma. 
Legenda lui Egidio Romano „tomistul” a fost doar o concluzie derivată din faptul că 
el a audiat cursurile Sfântului Toma, dar participarea la cursurile unui profesor nu 
garantează neapărat şi asumarea unui rol de discipol. 

3. Egidio Romano a fost puternic influenţat de teoria neoplatonistă a participaţiei. 
Existenţa (esse) emană de la Dumnezeu şi este o participaţie la existenţa divină. Ea 
este primită de esenţă, fiind distinctă în mod real de aceasta. Faptul că este primită 
de esenţă poate fi stabilit empiric pentru lucrurile materiale, căci existenţa lor are un 
început, ele nu au dintotdeauna o existenţă, fapt care arată că ele se află într-o stare 
de potenţă în raport cu existenţa şi că, în cazul lucrurilor sensibile, existenţa este dis¬ 
tinctă în mod real de esenţă. Dacă existenţa nu ar fi în mod real distinctă de esenţă în 
toate lucrurile create, acestea nu ar fi propriu-zis create; ele ar exista datorită propriei 
esenţe şi ar fi independente de activitatea creatoare a lui Dumnezeu. Ca urmare, nu¬ 
mai o distincţie reală poate salva doctrina creaţiei. Nu mai e nevoie să spunem că afir- 


' De gradibus fromarum, f. 211 v. 

2 1,12,16. 

5 Prop. 47, f. 36 v. 

4 i, n. 

5 In legătură cu problema datării şi autenticităţii lucrării Enores Philosophorum, vezi ediţia lui 
J. Kach menţionată în bibliografie. 

maţia potrivit căreia existenţa creată este o participare la existenţa divină nu implică 
panteismul. Egidio vrea să susţină tocmai caracterul creat al lucrurilor finite, al parti- 
cipaţiilor. Prin esenţă, el înţelege, în cazul lucrurilor materiale, compusul alcătuit din 
formă şi materie. Esenţa compusă sau corporală posedă un mod de existenţă ( modus 
essendi ), derivat din unirea formei cu materia (în cazul lucrurilor imateriale, modul de 
existenţă vine numai din formă); dar nu posedă existenţă ca atare ( esse simpliciter) . ci 
o primeşte. Prin atribuirea unui modus essendi esenţei, se pare că ajungem să privim 
esenţa ca un lucru şi tocmai acest aspect al teoriei este scos în evidenţă de Egidio în 
mod explicit atunci când spune că esenţa şi existenţa nu sunt doar distincte, ci şi sepa- 
rabile. De fapt, Egidio nu ezită să vorbească despre ele ca fiind lucruri separabile. 

Această versiune exagerată a teoriei distincţiei reale a dus la o vie dezbatere între 
Egidio Romano şi Henric din Gent, care a atacat doctrina lui Egidio în lucrarea Quo- 
dlibet (1276). Quaestiones disputatae de esse et essentia conţin răspunsul lui Egidio; dar 
Henric a replicat în Quodlibet (1286), la care Egidio a dat un nou răspuns prin cele do¬ 
uăsprezece Qauestio disputata, afirmând că dacă existenţa şi esenţa nu ar fi distincte, 
în sensul în care a vorbit el despre o distincţie reală, pieirea oricărui lucru creat ar fi 
imposibilă. El a continuat să susţină că, o distincţie reală este absolut necesară pentru 
a salva dependenţa totală a lucrului creat în raport cu Dumnezeu. Faptul că a susţinut 
o distincţie reală între esenţă şi existenţă îl apropie de Sf. Toma. Dar Sf. Toma nu a 
afirmat că esenţa şi existenţa sunt două entităţi separabile; aceasta este contribuţia 
originală (şi cumva neobişnuită) a lui Egidio. 

4. Egidio Romano a fost înclinat să presupună, în teoria lui despre esenţă şi exis¬ 
tenţă, că oriunde gândirea detectează o distincţie reală, există separabilitate. Astfel, 
gândirea abstractizează universalul din individual (abstractizarea fiind activitatea 
intelectului pasiv, atunci când acesta şi plăsmuirile lui sunt iluminate de intelectul 
activ), prin aprehensiunea formei obiectului, independent de materie. Prin urmare, 
forma şi materia sunt cu adevărat distincte şi separabile. Materia, care se află doar în 
lucrurile corporale, este principiul individuaţiei, de unde decurge că, dacă materia şi 
toate condiţiile individuale care decurg din ea pot fi eliminate, indivizii oricărei specii 
ar fi, de fapt, un singur individ. Probabil că aceasta este o concluzie legitimă dacă 
pornim de la doctrina materiei ca principiu al individuaţiei; în orice caz, este, totuşi, 
evidentă tendinţa către ultrarealism, iar de aceasta se face parţial responsabilă şi încli¬ 
naţia lui Egidio de a pune semnul egal între „distinct în mod real" şi „separabil”. 

Forma (sufletul) şi corpul sunt distincte şi separabile. Nu este nimic nou în aceas¬ 
tă idee, desigur, dar Egidio sugerează că trupul poate rămâne trup, adică numeric 
acelaşi trup, după separaţia de formă, de vreme ce a fost separabil înainte de separaţia 

propriu-zisă, iar această separaţie nu îi schimbă identitatea numerică.' în acest sens, 
prin corp s-ar înţelege materia întinsă şi organizată. Această teorie i-a oferit o expli¬ 
caţie simplă a modului în care corpul lui Christos a fost identic numeric înainte şi 
după moartea lui pe cruce. Egidio nu a trebuit nici să recurgă la doctrina unei forma 
corporeitatis (în care el nu a crezut) şi nici să pună în relaţie identitatea numerică a 
corpului lui Christos în mormânt cu corpul Lui dinaintea morţii, tocmai datorită uni¬ 
unii corpului cu Divinitatea. Mai mult chiar, una din motivaţiile pentru care Egidio a 
atacat doctrina pluralităţii formelor ca fiind incompatibilă cu linia teologică acceptată 
de Biserică a fost faptul că, în opinia lui, ea punea în discuţie chiar doctrina despre 
moartea lui Christos. Dacă există mai multe forme în om şi numai una dintre ele, 
care e specifică omului şi nu apare la alte animale, este separată la moarte, atunci nu 
se poate spune că Iisus Christos a suportat moartea trupească. Raţiunea teologică nu 
a fost singura motivaţie a lui Egidio de a ataca pluralitatea formelor; el a crezut cu 
insistenţă că formele diferite sunt contrare şi nu pot coexista în aceeaşi substanţă. 

5. De ecdesiastica potestate este o lucrare interesantă, nu numai pentru că abordea¬ 
ză relaţia dintre Biserică şi Stat, dar şi pentru că a fost una dintre lucrările care au fost 
folosite de Papa Bonifaciu al VlII-lea în compunerea celebrei lui Bule, Unam Sanctam 
(18 noiembrie 1302). în De regimine prindpum, scrisă pentru prinţul care avea să de¬ 
vină Filip cel Frumos al Franţei, Egidio este influenţat de Aristotel şi Sf. Toma, dar în 
De potestate ecclesiastica el propune o doctrină a absolutismului şi suveranităţii papale 
şi a autorităţii Papei chiar şi în problemele laice, doctrină care s-a opus astfel pretenţi¬ 
ilor monarhilor şi a fost extrem de agreată de Bonifaciu al VlII-lea. în această lucrare, 
Egidio se bazează mai mult pe concepţia Sfântului Augustin despre Stat decât pe gân¬ 
direa politică a Sfântului Toma, iar afirmaţiile lui Augustin privind imperiile păgâne 
sunt aplicate de Egidio la regatele din vremea sa, adăugând la aceste idei şi doctrina 
supremaţiei papale. 2 Există două puteri, sau două săbii, aceea a Papei şi aceea a rege¬ 
lui; dar puterea laică se supune celei spirituale. „Dacă puterea terestră se îndreaptă 
spre o cale greşită, va fi judecată de puterea spirituală, care îi este superioară; dar dacă 
puterea spirituală, şi mai ales puterea suveranului pontif, acţionează greşit, ea poate 
fi judecată doar de Dumnezeu." 3 Când Filip al IV-lea îl acuză pe Bonifaciu al VlII-lea 


1 S-ar putea crede că, potrivit teoriei lui Egidio, sufletul (sau forma) nu ar fi individual în starea 
de separaţie faţă de trup; dar trebuie să ţinem seama că, pentru el, ca şi pentru Sf. Toma, 
sufletul a fost individuat prin uniunea cu materia şi îşi păstrează această individualitate. 

2 Nu VTeau să afirm că Augustin ar fi respins preeminenţa Scaunului papa); dar ar fi absurd 
să spunem că el a susţinut doctrina autorităţii papale în problemele laice. 

5 i,5- 

că a afirmat în Bulla Unam Sanctam că Sfântul Scaun are o putere directă asupra 
regilor chiar şi în problemele laice. Papa a replicat că nu aceasta a fost intenţia lui: nu 
a vrut să uzurpe puterea regilor, ci să lămurească faptul că regii, ca orice alt membru 
al Bisericii, se supun Bisericii ratione peccati. Se pare, totuşi, că Egidio Romano, care 
a vorbit doar în calitate de teolog şi exprimând o opinie personală, a mers mult mai 
departe în această problemă decât Bonifaciu însuşi. El admite că există două săbii şi 
că o putere este atribuită monarhului, iar cealaltă Bisericii, şi mai ales papalităţii, dar 
continuă spunând că preoţii, şi mai ales suveranul pontif, nu ar trebui, potrivit noilor 
legi, adică legilor creştine, să folosească sabia reală, materială, şi nici pe cea spiritu¬ 
ală; aceasta nu pentru că Biserica nu posedă sabia materială ci, dimpotrivă, tocmai 
pentru că o posedă, non ad usum, sed ad nutum. Cu alte cuvinte, aşa cum Christos 
posedă toată puterea, spirituală şi materială, dar nu şi-a folosit puterea laică, tot la fel 
Biserica posedă puterea laică, deşi ea nu trebuie să o folosească în mod nemijlocit şi 
continuu. Aşa cum trupul este subordonat şi trebuie să se supună sufletului, tot astfel 
puterea temporală este subordonată celei spirituale şi trebuie să îi fie supusă chiar şi 
în problemele laice. Biserica are, aşadar, o autoritate supremă chiar şi în chestiunile 
laice; iar consecinţa logică este că regii nu sunt decât nişte locotenenţi ai Bisericii. 1 
„Toate lucrurile temporale sunt situate sub domnia şi puterea Bisericii şi mai ales a 
suveranului pontif.” 2. Această teorie a fost adoptată de Iacob din Viterbo în lucrarea sa 
De regimine Christiana (septembrie 1302). 

în 1287, Egidio Romano a fost recompensat cu titlul de Doctor al Ordinului său, 
nu numai pentru lucrările scrise până atunci, dar şi pentru cele pe care ar fi trebuit 
să le scrie în continuare. 

b) Henric din Gent 

6. Henric din Gent s-a născut la Tournai sau la Gent la o dată care nu poate fi sta¬ 
bilită. (Familia lui era din Gent, dar nu era de origine nobilă, aşa cum spune legenda.) 
în 1276, a devenit arhidiacon de Bruges, iar în 1279, arhidiacon principal de Tournai. 
îndatoririle lui în această funcţie nu par să îi fi adus prea multă satisfacţie, căci a pre¬ 
ferat să predea la Paris, mai întâi la facultatea de arte şi apoi (din 1276) la teologie. în 
1277, a fost numit membru al comisiei de teologi care l-au asistat pe Etienne Tempier, 
episcopul Parisului. Printre lucrările lui se numără Summa Theologica, cincisprezece 
Quodlibets, Quaestiones super Metaphysicam Aristotelis ( 1 - 6 ), Syncathecorematum Liber 


1 Cf. 1, 8-9. 

2 2,4- 

şi un Commentum in Librurn de Causis; se pare că ultimele trei lucrări nu îi pot fi atri¬ 
buite cu toată certitudinea şi acelaşi lucru se poate spune despre Comentariul la Fizi¬ 
ca lui Aristotel. Ca urmare, Summa Theologica şi Quodlibets sunt cele care constituie 
sursa sigură pentru cunoaşterea gândirii lui Henric. A murit pe 29 iunie 1293. Nu a 
fost niciodată membru al Ordinului Servit, aşa cum au susţinut unii istorici. 

7. Henric din Gent a fost un gânditor eclectic şi nu poate fi considerat nici augus- 
tinian, nici aristotelician. Eclectismul lui poate fi ilustrat prin teoria sa a cunoaşterii. 
Dacă ne uităm la o afirmaţie ca omnis cognitio nostra a sensu. ortum habet,' am putea pre¬ 
supune că Henric a vrut să fie un adevărat aristotelician, având puţină simpatie pentru 
augustinism, mai ales dacă citim această afirmaţie în relaţie cu teza sa că omul poate 
şti ceea ce este adevărat în lucrul creat fără ajutorul vreunei iluminări divine, ci doar 
prin puterile sale naturale, ajutate de contribuţia obişnuită a divinităţii. 1 2 Dar acesta este 
doar un aspect al gândirii lui. Cunoaşterea lucrurilor create pe care o putem atinge prin 
experienţa senzorială nu este decât o cunoaştere superficială şi, deşi putem să cunoaş¬ 
tem lucrurile create fără iluminarea divină, nu putem cunoaşte fără aceasta adevărul. 
Motivul pentru care cunoaşterea întemeiată doar pe experienţa senzorială este super¬ 
ficială este următorul. Species intelligibilis nu conţine mai mult decât ceea ce este conţi¬ 
nut în species sensibilis: prin ultima, cunoaştem obiectul în individualitatea lui, iar prin 
prima, cunoaştem obiectul în caracterul lui universal. Dar niciuna din ele nu ne dă 
esenţa inteligibilă a obiectului în relaţia sa cu ideile divine, iar fără cunoaşterea esenţei 
inteligibile nu ne putem forma o judecată despre obiect. „Adevărul” ( Veritas ) obiectului 
constă în relaţia lui cu adevărul imuabil, iar pentru a cunoaşte această relaţie avem ne¬ 
voie de iluminarea divină.’ Astfel, atunci când Henric din Gent spune că cunoaşterea 
noastră îşi are originea în simţuri, el restrânge semnificaţia termenului „cunoaştere”: 
„una este să cunoşti ce este adevărat într-un lucru creat şi alta este să cunoşti adevărul 
lui.” „Adevărul” lucrului este gândit de el în sens augustinian: cunoaşterea lui necesită 
iluminarea. Se poate spune că a folosit destul de puţin teoria iluminării şi că a diluat 
într-o anumită măsură augustinismul, dar elementele augustiniene au fost, cu sigu¬ 
ranţă, prezente în gândirea lui: operaţiile naturale ale simţurilor şi intelectului explică 
ceea ce am putea numi cunoaşterea umană normală, care este o cunoaştere superficia¬ 
lă a obiectelor, dar ele nu pot explica întregul domeniu al cunoaşterii omeneşti. 

O tendinţă eclectică similară poate fi observată în doctrina lui despre caracterul 
înnăscut al ideilor. Henric a respins doctrina platonică a ineismului şi a reminiscen- 


1 Summa, 3, 3, 4; 3, 4, 4. [„toată cunoaşterea noastră îşi are originea în simţuri”, lb. lat.] 

2 Summa, 1, 2 ,11 şi 13. 

5 Ibid., 1, 2, 26. 

ţei, precum şi teoria lui Avicenna cum că, în această viaţă, ideile sunt impregnate de 
Dator formarum. Dar nu a acceptat doctrina lui Aristotel (aşa cum s-a interpretat de 
obicei), potrivit căreia toate ideile noastre sunt formate prin reflecţia asupra datelor 
experienţei senzoriale. Henric şi-a apropriat poziţia lui Avicenna, şi anume că ideile 
de fiinţă, lucru şi necesitate sunt de un tip aparte, astfel încât ele sunt imprimate 
nemijlocit în suflet, iar această imprimare nu datorează nimic vreunei idei anterioare 
şi mai bine cunoscute. 1 Pe de altă parte, ideile primordiale, dintre care cea mai impor¬ 
tantă şi ultimă este ideea de fiinţă, nu sunt înnăscute în sens strict, ci sunt concepute 
împreună cu experienţa obiectelor sensibile, chiar dacă nu sunt derivate din acea 
experienţă. 2 Gândirea pare să extragă aceste idei din sine însăşi sau să şi le formeze 
cu ocazia experienţei senzoriale. 3 Cum ideea de fiinţă cuprinde atât fiinţa creată cât şi 
cea necreată, 4 ideea de Dumnezeu poate fi numită înnăscută într-un anume sens, dar 
aceasta nu înseamnă că omul are de la naştere o idee despre Dumnezeu, a cărei origi¬ 
ne este complet independentă de experienţă. Ideea este înnăscută numai într-un sens 
virtual, în sensul că omul şi-o formează din ideea de fiinţă, ea însăşi presupusă de 
experienţa concretului, dar nu apare în mod clar în conştiinţă, căci ea nu se formează 
până nu se realizează experienţa. Cum metafizica constă în cercetarea ideii de fiinţă şi 
în realizarea relaţiei dintre esenţele inteligibile ale fiinţelor create şi ale celor necreate, 
am putea să credem că necesitatea iluminării ar fi scoasă astfel în evidenţă. Dar Hen¬ 
ric descrie geneza ideilor şi a cunoaşterii fără să facă referire la o iluminare specială, 
fiind, probabil, sub influenţa lui Aristotel şi Avicenna. Tendinţa lui spre eclectism 
pare să-l fi dus la o anumită lipsă de atenţie faţă de consistenţa demonstraţiei. 

8. în timp ce filosoful naturii sau physicus porneşte de la obiectul individual şi 
apoi, prin abstracţie, îşi formează noţiunea universală a obiectului sensibil, metafizi¬ 
cianul porneşte de la ideea de fiinţă (sau res, sau aliquid) şi ajunge să descopere esen¬ 
ţele inteligibile conţinute virtual în acea idee. 5 Desigur, există o anumită suprapunere 
între domeniul fizicii şi cel al metafizicii, de vreme ce metafizicianul, de exemplu, 
atunci când spune că omul este un animal raţional, aprehendează acelaşi obiect ca 
şi fizicianul care spune că omul este un trup şi un suflet. Dar punctul de pornire şi 
modalitatea de abordare a metafizicianului sunt deosebite de cele ale fizicianului. 


1 Avicenna, Metaphysics, I, 2, 1; Henric, Summa, I, 12, 9; 3, I, 7. 

2 Cf. Summa, 1,11, 6; 1, 5, 5. 

3 Cf. îbid., 1,11,18. 

4 Pentru o dezvoltare pe marginea acestei idei, care face ca ea să nu mai pară strict vorbind 
adevărată, vezi secţiunea 10. 

5 Quodlibet, 4, 4, 143. 

Metafizicianul, pornind de la universal spre mai puţin universal, de la gen spre spe¬ 
cie, defineşte esenţa inteligibilă a omului, în vreme ce fizicianul porneşte de la omul 
individual şi, prin abstractizare, aprehendează şi enunţă componentele fizice ale tu¬ 
turor oamenilor. 

Fiinţa sau res în sensul cel mai cuprinzător include, pe de o parte, res secundum opi¬ 
nionem (cum ar fi un munte de aur), care posedă doar o fiinţare mentală, şi, pe de altă 
parte, res secundum veritatem, care posedă o fiinţă actuală sau posibilă extramentală, 1 
şi care constituie ens metaphysicum, obiectul metafizicii. Aşa cum ens, în sensul larg, 
este divizată analogic, tot astfel ens metaphysicum este divizată analogic în ceea ce este 
ipsum esse, Dumnezeu, şi ceea ce cui convenit esse, lucrurile create. Fiinţa nu este, deci, 
un gen sau un predicat. Apoi, fiinţa în ultimul sens, aliquid cui convenit vel natum este 
convenire esse , 2 3 cuprinde şi este divizată analogic în substanţe care există în ele însele 
(esse in se) şi accidente care există în altceva (esse in alio), adică în substanţe. Este ade¬ 
vărat că şi Aristotel privea metafizica drept o ştiinţă a fiinţei ca fiinţă, însă, pentru el, 
ideea de fiinţă nu era punctul de pornire, a cărui analiză să ducă la descoperirea divi¬ 
ziunilor analogice ale fiinţei: Henric din Gent s-a inspirat în această privinţă din gân¬ 
direa lui Avicenna, a cărui filosofie a influenţat, de asemenea, construcţia sistemului 
lui Duns Scotus. Potrivit lui Henric din Gent şi lui Scotus, metafizicianul studiază 
ideea de fiinţă, iar metafizica lucrează în mod primar la nivel conceptual. 

Ar putea părea că, din această perspectivă, nu numai că este dificil să se realizeze 
o trecere de la nivelul esenţial la cel existenţial, dar şi că se creează o confuzie între 
res secundum opinionem şi res secundum veritatem. Henric afirmă însă că esenţele care 
sunt actualizate sau sunt posibile obiectiv au o realitate proprie pe care o putem dis¬ 
cerne, o esse essentiae, iar posesia acesteia le deosebeşte de nişte simple entia rationis. 
Teoria lui esse essentiae, pe care Henric a preluat-o de la Avicenna, nu trebuie înţelea¬ 
să în sensul că ar presupune un fel de existenţă amorfa, ca şi cum esenţa ar avea o 
existenţă extramentală de un tip rudimentar. Henric îl acuză pe Egidio Romano că a 
susţinut o asemenea teorie, ceea ce înseamnă că, pentru el, esenţa există în mod real 
în gândire, că ea este definibilă, că este o esenţă inteligibilă.’ Inteligibilitatea sau po¬ 
sibilitatea ei intrinsecă o deosebeşte de res secundum opinionem, cum ar fi ideea unei 
fiinţe care este jumătate om şi jumătate capră, o noţiune contradictorie. Cât priveşte 
relaţia dintre nivelul esenţial şi cel existenţial, este evident că putem cunoaşte existen¬ 
ţa individualului doar prin experienţa lui (în filosofia lui Henric nu se pune problema 


1 Ibid., 7, 1, 389. 

2 „adică ceva în legătură cu care s-a convenit să'o denumim fiinţă” (lb. lat., n.r.j. 

3 Cf. Quodlibet, 3, 2, 80. 

vreunei deducţii a individualelor), pe când esenţa inteligibilă, care este universală în 
caracter, nu este atât dedusă din noţiunea de fiinţă, ci mai degrabă este „aşezată" sub 
noţiunea de fiinţă. Aşa cum am văzut, filosoful naturii detectează în om componen¬ 
tele lui fizice, trupul şi sufletul; metafizicianul, însă, îl defineşte pe om ca un animal 
raţional, în termenii unui gen şi ai unei specii, în termenii esenţei lui inteligibile. 
Această esenţă inteligibilă este aşezată sub noţiunea de fiinţă, iar „contracţiile" ei 
(analogice), ca tipuri particulare de substanţă. Dar faptul că omul există în realitate 
este cunoscut numai prin experienţă. Pe de altă parte, esenţa inteligibilă este o reflec¬ 
ţie (un exemplatum sau ideatum) a Ideii în Dumnezeu, esenţa exemplară sau absolută, 
şi Dumnezeu cunoaşte lucrurile individuale prin esenţa lor, privită ca multiplicabilă 
în substanţe sau supposita numeric diferite: nu există idei ale lucrurilor individuale în 
Dumnezeu, ci lucrurile sunt cunoscute de Dumnezeu în şi prin esenţa lor specifică. 1 
De aici rezultă, se pare, fie că lucrurile individuale sunt conţinute într-un fel sau altul 
în ideea universală şi sunt, cel puţin teoretic, deductibile din ea, fie că trebuie să se re¬ 
nunţe la orice încercare de a face ca lucrurile individuale să fie inteligibile. 2 Henric nu 
permite ca individualitatea să adauge vreun element real la esenţa specifică: 3 4 lucrurile 
individuale diferă unul de altul pur şi simplu în virtutea faptului că ele există în mod 
real şi extramental. Prin urmare, dacă individuaţia nu poate fi explicată în termenii 
unui element real adăugat, ea trebuie să fie explicată unei negaţii, o negaţie dublă, 
care priveşte atât divizarea internă sau intrinsecă, cât şi identitatea cu orice altă fiinţă. 
Duns Scotus a criticat această viziune, pe temeiul că principiul individuaţiei nu poate 
fi o negaţie şi că negaţia trebuie să presupună ceva pozitiv. Henric a presupus însă, în 
mod cert, ceva pozitiv, şi anume existenţa/ 

Expunerea de mai sus poate părea un rezumat confuz şi irelevant al unor elemen¬ 
te diferite din doctrina lui Henric, dar intenţia mea a fost de a scoate în evidenţă o di¬ 
ficultate fundamentală a sistemului lui. în măsura în care metafizica este studiul ideii 
de fiinţă şi al esenţelor inteligibile, iar individualele sunt considerate ca inteligibile 
doar în măsura în care sunt conţinute în esenţă, metafizica lui Henric este de tip pla¬ 
tonic, în vreme ce teoria lui despre individuaţie se deschide spre viziunea ockhamistă, 
care afirmă că nu este necesar să căutăm niciun principiu al individuaţiei, de vreme 
ce un lucru este individual prin chiar faptul de a exista. Dacă primul punct de vedere 
necesită o explicaţie a lucrurilor în termenii esenţei, al doilea necesită o explicaţie în 


1 Duns Scotus a criticat această teorie a lui Henric din Gent. 

2 Cf. Quodlibet, 2, 1, 46. 

3 Ibid., 8, 57 sq. 

4 Pentru doctrina lui Henric despre dubla negaţie, cf. Quodlibet , 5, 8, 245 sq. 

termenii existenţei, ai creaţiei şi ai producerii; iar Henric juxtapune cele două puncte 
de vedere fără să le armonizeze într-o manieră adecvată. 

9. Am văzut că Henric din Gent a dotat esenţa inteligibilă cu o esse essentiae, dis¬ 
tinsă de esse existentiae. în ce constă această distincţie? în primul rând, Henric res¬ 
pinge teoria lui Egidio Romano, care a transferat distincţia în plan fizic şi a făcut 
din ea o distincţie între două lucruri separabile, esenţa şi existenţa. împotriva acestei 
concepţii, Henric a argumentat în mai multe Quodlibets: în primul (9), al zecelea (7) 
şi al unsprezecelea (3). Dacă existenţa ar fi deosebită de esenţă în sensul postulat de 
Egidio Romano, existenţa ar fi ea însăşi o esenţă şi ar necesita o altă existenţă pentru 
a exista; astfel, am ajunge la un proces infinit. Mai mult chiar, ce anume ar fi această 
existenţă, diferită de existenţă? O substanţă sau un accident? Nu se poate susţine ni- 
ciunul dintre răspunsuri. De asemenea, Henric respinge distincţia reală înţeleasă ca 
distincţie metafizică: esenţa unui obiect existent nu este în niciun mod independentă 
de existenţa sau inexistenţa acestuia; în ordinea concretă, un lucru ori este, ori nu 
este. Existenţa nu este un element constitutiv sau un principiu al unui lucru, astfel 
încât lucrul să fie o sinteză a esenţei şi existenţei; orice sinteză care ar putea să se 
realizeze s-ar obţine prin însumarea existenţei şi a esenţei, dar numai în spaţiul gân¬ 
dirii.' Pe de altă parte, conţinutul conceptului de esenţă nu este identic cu conţinutul 
conceptului de existenţă: ideea unei esenţe existente conţine mai mult decât simpla 
idee a esenţei ca atare. Distincţia, deci, deşi nu e o distincţie reală, nu este una pur 
logică, ci o distincţie „intenţională”, exprimând diverse intentiones care se referă la 
acelaşi lucru simplu. 1 2 

Dar dacă esenţa actualizată conţine mai mult decât esenţa gândită ca posibilă şi 
dacă distincţia reală dintre esenţă şi existenţă nu trebuie reintrodusă, ce poate să în¬ 
semne acest „mai mult”? Potrivit lui Henric din Gent, el constă într-o relaţie, aceea 
dintre efect şi cauză, dintre lucrul creat şi Creator. Este unul şi acelaşi lucru ca ceva 
creat să existe şi să depindă de Dumnezeu: 3 a fi un efect al lui Dumnezeu şi a avea esse 
existentiae ab ipso sunt acelaşi lucru, anume un respectus sau o relaţie cu Dumnezeu. 
Esenţa gândită ca posibilă este un exemplatum şi depinde de cunoaşterea divină, în 
vreme ce esenţa actualizată sau existentă depinde de puterea creatoare a divinităţii, 4 
astfel încât noţiunea din urmă conţine noţiunea dintâi. Dar, deşi relaţia esenţei ac¬ 
tualizate cu Dumnezeu este o relaţie reală de dependenţă, ea nu este distinctă de 


1 Cf. Quodlibet, 3, 9, 100; Summa, 21, 4, 10. 

2 Cf. Summa, 21, 4, 7 sqq.; 27,1, 25; 28, 4, 7. 

3 Quodlibet, 10, 7, 153. 

4 Summa, 21, 4,10. 



CAPITOLUL XLIV - EGIDIO ROMANO ŞI HENRIC DIN GENT 


esenţa din ordinea concretă printr-o distincţie reală. Din punct de vedere metafizic, 
Dumnezeu singur poate fi gândit fără nicio relaţie cu nicio altă fiinţă; lucrul creat nu 
este nimic în afara relaţiei duale cu Dumnezeu (între exemplatum şi Exemplar şi între 
efect şi Cauză). Numai prin prima relaţie, esenţa nu există „în afara” lui Dumnezeu; 
prin a doua relaţie, ea există ca o esenţă actualizată; dar, în afara acestei relaţii, ea nu 
are nicio esse existentiae, căci esse existentiae şi respectus ad Deum sunt identice. 

io. Henric din Gent admite demonstraţiile a posteriori ale existenţei lui Dumne¬ 
zeu, dar le priveşte ca având un caracter fizic (ideea lui de fizică sau filosofie naturală 
şi aceea de metafizică nu-1 puteau duce decât la această concluzie) şi ca fiind inferioa¬ 
re demonstraţiei a priori. Demonstraţiile fizice ne pot ajuta să recunoaştem o Fiinţă 
preeminentă, dar nu ne pot dezvălui esenţa acelei Fiinţe: aceste demonstraţii nu ne 
pot revela decât existenţa lui Dumnezeu ca o existenţă în fapt, nu ca una de drept. 
Demonstraţia metafizică, pe de altă parte, ne face să vedem existenţa lui Dumnezeu 
ca necesară sau identică cu esenţa Lui. 1 In mod similar, numai demonstraţia metafi¬ 
zică poate stabili în mod ferm unicitatea lui Dumnezeu, arătând că esenţa divină este 
•incompatibilă cu orice multiplicare. 2 

Ideea a priori de Dumnezeu, de perfecţiune supremă simplă, care nu poate să nu 
existe, a fost asumată de Henric din Gent ca una dintre noţiunile lui primare, printre 
care se numără şi cele de Fiinţă, lucru, esenţă şi Necesitate. Ne-am putea aştepta ca el 
să deducă noţiunile de Fiinţă necesară şi fiinţă contingenţă dintr-un concept originar 
şi unitar de fiinţă. Dar, de fapt, el refuză să accepte caracterul univoc al conceptului 
de fiinţă. Capacitatea noastră de a înţelege ce este Fiinţa necesară şi ce este fiinţa 
contingenţă se dezvoltă pari passu: nu putem avea o cunoaştere imperfectă a celei din 
urmă fără să avem o cunoaştere imperfectă a celei dintâi şi nu vom avea o cunoaştere 
perfectă a celei din urmă fără o cunoaştere perfectă a celei dintâi. 3 Nu există niciun 
concept univoc de fiinţă, comun lui Dumnezeu şi lucrurilor create; există două con¬ 
cepte, unul al Fiinţei necesare şi celălalt al fiinţei contingente, iar conceptul nostru de 
fiinţă trebuie să fie unul dintre ele. Totuşi, noi putem să le confundăm. Există două 
feluri de indeterminări, una negativă şi una privativă. O fiinţă este indeterminată ne¬ 
gativ atunci când ea exclude orice posibilitate a determinării în sensul finitudinii, iar 
în această accepţiune numai Dumnezeu este indeterminat. Pe de altă parte, o fiinţă 
este indeterminată în sens privativ atunci când poate sau trebuie să fie determinată 
dar nu a fost încă determinată sau este considerată făcând abstracţie de determinaţi- 


1 Cf. ibid., 24, 6, 7; 22, 4; 22,5. 

2 Ibid., 22, 3; 25, 2-3. 

3 Ibid., 24, 8, 6; 7, 7. 

ile ei. 1 Astfel, dacă cineva ia în considerare fiinţa făcând abstracţie de determinaţiile 
ei, el va lua în considerare fiinţa creată, care trebuie să fie substanţă sau accident in 
concreto, dar poate fi privită independent de aceste determinaţii, iar acest concept de 
indeterminatum privativ nu -1 cuprinde pe Dumnezeu, care este indeterminatum nega¬ 
tiv. Gândirea poate însă foarte uşor să confunde cele două concepte şi să le considere 
ca fiind unul singur. Afirmând aceste teze şi excluzând orice concept unitar de fiinţă, 
comun lui Dumnezeu şi lucrurilor creature, Henric din Gent a dorit să evite ideea avi- 
cenniană de creaţie necesară, care ar părea să rezulte dacă cineva ar deduce dintr-un 
concept originar şi unitar de fiinţă atât fiinţa necesară, cât şi pe cea creată. Dar astfel 
s-a apropiat într-un mod periculos de doctrina că cele două concepte de fiinţă sunt 
echivoce, fiind chiar acuzat de Duns Scotus pentru aceasta. Este adevărat că Henric a 
propus o doctrină a analogiei şi a afirmat că „fiinţa” nu este folosită într-un sens pur 
echivoc în legătură cu Dumnezeu şi cu lucrurile create. 2 3 însă a insistat atât de mult 
asupra faptului că conceptul de fiinţă este fie cel al lui Dumnezeu, fie cel al lucrurilor 
create, şi că nu există nicio comuniune pozitivă între ele, ci doar una negativă (fără 
să existe vreun temei pozitiv pentru negaţie, adică pentru „indeterminare”), încât ar 
putea să pară că acuzaţia lui Duns Scotus este destul de justificată. 5 Duns Scotus a 
obiectat că, pornind de la viziunea lui Henric, orice argument adus de fiinţele create 
în privinţa lui Dumnezeu ar trebui să fie fals. într-adevăr, dacă punem accentul pe 
acest aspect al gândirii lui Henric pe care îl respinge Duns Scotus, s-ar părea că sin¬ 
gurul mod în care poate fi salvată cunoaşterea filosofică a lui Dumnezeu pe care o 
posedă omul ar fi recunoaşterea existenţei unei idei a priori de Dumnezeu, care să nu 
fi fost derivată din experienţa lucrurilor create. 

11. Henric din Gent a fost un gânditor eclectic, după cum am spus deja. Iată câte¬ 
va exemple. Deşi combate teoria distincţiei reale a lui Egidio Romano (şi chiar pe cea 
a Sfântului Toma, Egidio fiind, totuşi, tinţa predilectă a atacului) şi refuză să accepte 
posibilitatea creaţiei din eternitate şi respinge teoria tomistă a individuaţiei, Henric 
respinge în acelaşi timp doctrina hilomorfismului universal pentru lucrurile create 
şi se opune doctrinei pluralităţii formelor în privinţa fiinţelor materiale altele decât 
omul. în primul Quodlibet, Henric adoptă teoria tomistă a unicităţii formei substan¬ 
ţiale în om, dar în al doilea Quodlibet îşi schimbă opinia şi admite forma corporeitatis 
în om. Pe de altă parte, cu toate că postulează o iluminare specială de un tip restrâns 
şi afirmă superioritatea liberului arbitru asupra intelectului, el preia destul de mult şi 


1 Cf. ibid., 21, 2,14. 

2 Cf. ibid., 21, 2, 6 şi 8. 

3 Cf ibid., 21, 2,17; 21, 2, ad 3. 

din gândirea aristotelică şi este puternic influenţat de filosofia lui Avicenna, iar prin 
doctrina individuaţiei se apropie mult mai mult de gânditorii din mişcarea ockhamis- 
tă decât predecesorii lui. Cu toate acestea, a numi „eclectic" un filosof fără a aduce 
nuanţări suplimentare ar însemna că el nu a realizat nicio sinteză, că filosofia lui 
este o colecţie de opinii juxtapuse, preluate din diverse surse. în cazul lui Henric din 
Gent, o asemenea caracterizare ar fi o nedreptate. Este clar că el nu a avut întotdeauna 
consistenţa necesară în argumentare şi nici nu şi-a armonizat întotdeauna opiniile şi 
tendinţele. Dar Henric aparţine tradiţiei platonice din gândirea creştină, iar preluarea 
unor idei de la Aristotel şi alţi gânditori aristotelici nu afectează această direcţie fun¬ 
damentală a gândirii lui. Sf. Bonaventura însuşi a folosit doctrinele aristotelice, dar a 
rămas cu toate acestea un augustinian. Tendinţa principală a lui Henric ca metafizi¬ 
cian este de a construi o metafizică a inteligibilului, o metafizică a esenţelor mai mult 
decât a concretului, iar acest fapt îl marchează ca filosof ce aparţine platonismului 
medieval. 

Dar Henric nu a aparţinut numai tradiţiei platonice, ci a fost şi un filosof creştin. 
El a susţinut cu tărie doctrina creaţiei libere din nimic. Nu a încercat să deducă exis¬ 
tenţa creată din ideea de fiinţă şi, în dorinţa lui de a evita creaţia necesară, a respins 
univocitatea conceptului de fiinţă ca punct de plecare pentru deducţia metafizică. 
Platon nu a realizat niciodată o deducţie „idealistă” de acest tip; dar Henric, spre 
deosebire de Platon sau de oricare alt gânditor păgân, a avut o idee clară despre crea¬ 
ţie şi a accentuat dependenţa tuturor fiinţelor create faţă de Dumnezeu, afirmând că 
acestea nu sunt nimic dacă sunt privite separat de relaţia lor faţă de Dumnezeu. Acest 
element creştin important din gândirea lui îl plasează în mod clar în linia augustini- 
ană, din care şi-a extras doctrinele despre iluminare şi despre ideile virtual înnăscute, 
ideile care se pot forma din interior. Pe de altă parte, în timp ce a căutat să evite ceea 
ce a considerat greşeala filosofiei lui Avicenna, metafizica lui a fost puternic influen¬ 
ţată de gândirea filosofilor arabi, astf el că Gilson are dreptate când vorbeşte despre un 
augustinisme avicennisant. Pe lângă faptul că Henric pune la un loc pe Dumnezeu, în 
funcţia Lui de iluminator (Augustin), şi intelectul activ separat al lui Avicenna (o apro¬ 
piere care nu a fost caracteristică doar lui Henric), această doctrină ineistă combinată 
l-a dus în mod natural spre o metafizică a esenţelor inteligibile mai mult decât spre 
o metafizică a concretului, astfel că, asemeni lui Avicenna, el a atribuit o anumită 
realitate sau obiectivitate, una care nu e independentă însă de Dumnezeu, esenţelor 
gândite ca posibile, esenţelor care decurg cu necesitate din intelectul divin şi sunt 
astfel deductibile, cel puţin în ele însele. Dar când a venit vorba de existenţă, de lumea 
concretă a creaţiei, a trebuit să se alăture lui Avicenna. Acesta din urmă, privind voin¬ 
ţa divină ca fiind supusă aceleiaşi necesităţi ca şi intelectul divin, a conceput apariţia 

existenţei în paralel cu apariţia esenţelor, inteligenţele subordonate fiind răspunză¬ 
toare de prelungirea activităţii Cauzei prime şi de înfăptuirea trecerii de la universal la 
particular. Henric însă, fiind un gânditor creştin, nu a putut susţine această doctrină, 
ci a trebuit să admită atât ideea creaţiei libere, cât şi pe cea a creaţiei în timp. El a în¬ 
ţeles că sensibilul sau concretul nu poate fi făcut pe deplin inteligibil, dacă a face pe 
deplin inteligibil înseamnă a explica în termenii esenţei, astfel că a trasat o distincţie 
clară între metafizică şi fizică, fiecare ştiinţă avându-şi propriul punct de plecare şi 
propria modalitate de abordare. 

în pofida tendinţelor platonice şi avicenniene din gândirea lui, Henric din Gent a 
contribuit la apariţia nominalismului. Insistenţa asupra iluminării a dus la un anumit 
scepticism referitor la capacitatea gândirii de a construi un sistem metafizic, bazat pe 
experienţă, iar tendinţa lui Henric de a simplifica atunci când vorbeşte despre lumea 
creată (de exemplu, prin negarea oricărei distincţii reale dintre esenţă şi existenţă, sau 
prin teoria sa despre individuaţie, care implică respingerea realismului) poate fi vă¬ 
zută ca o prevestire a tendinţelor simplificatoare şi a conceptualismului din secolul al 
XlV-lea. Desigur, acesta este doar un aspect al filosofiei lui, nici cel mai important şi 
nici cel mai specific, dar trebuie să recunoaştem că este un aspect real. Ockham a cri¬ 
ticat gândirea lui Henric din Gent sub alte aspecte; dar aceasta nu înseamnă că gândi¬ 
rea lui Henric nu a avut nicio influenţă asupra mişcării pe care a condus-o Ockham. 
Henric a fost numit o figură „intermediară”, de tranziţie, între secolul al XlII-lea şi 
secolul al XlV-lea, fapt ce nu poate fi negat. Dar înainte de apariţia ockhamismului, 
Duns Scotus, cel care l-a criticat atât de des pe Henric, aşa cum şi Henric l-a criticat 
la rândul lui pe Egidio Romano, avea să încerce să dezvolte şi să întemeieze o sinteză 
a augustinismului cu aristotelismul, îndeplinind astfel într-o manieră satisfăcătoare 
ceea ce nu reuşise să facă pe deplin Henric. 

CAPITOLUL XLV 

DUNS SCOTUS (I) 

Viaţa - Opera - Spiritul JilosoJiei lui Duns Scotus. 


i. John Duns Scotus, Doctor Subtilis, s-a născut în Scoţia, la Maxton, în regiunea 
Roxburgh, numele său de familie, Duns, provenind de undeva din regiunea Berwick. 
Astăzi avem certitudinea că era scoţian, nu numai pentru că în vremea lui scoţienii şi 
irlandezii nu mai erau numiţi fără deosebire Scoţi, ci şi în baza descoperirii unei serii 
de documente care dovedesc acest lucru şi a căror autoritate nu este pusă la îndoială. 
Insă, dacă ştim unde s-a născut, nu ştim atât de sigur şi când; s-ar părea că s-a născut 
în 1265 sau 1266 şi că a intrat în ordinul Fraţilor Minori în 1278, a îmbrăcat haina lor 
în 1280 şi a fost hirotonisit preot în 1291. Data probabilă a morţii lui este 8 noiembrie 
1308. A murit la Koln şi a fost îngropat în biserica franciscanilor din acest oraş. 

Datele despre cariera academică a lui Scotus nu sunt deloc certe. Se pare că a 
studiat la Paris cu Gonzalo din Spania între 1293 şi 1296, după o scurtă perioadă 
petrecută la Oxford. Potrivit celor mai mulţi istorici, s-a întors apoi la Oxford, unde 
a comentat Sentinţele şi a scris Opus Oxoniense sau Comentariul de la Oxford al Sen¬ 
tinţelor. Faptul că în a patra carte din Opus Oxoniense a citat o bulă a papei Benedict 
al Xl-lea din 31 ianuarie 1304 nu este un argument convingător împotriva acestei 
ipoteze, de vreme ce Duns Scotus a revizuit şi a completat ulterior această lucrare. 1 
în 1302, Duns Scotus s-a întors la Paris şi a continuat comentariul asupra Sentinţelor, 
dar în 1303 a fost alungat din Paris pentru că a susţinut tabăra papală în conflictul cu 
regele Filip cel Frumos. Nu este foarte clar unde şi-a petrecut perioada de exil; s-ar 
părea că la Oxford, Koln sau Bologna. Oricum, suntem siguri că a predat la Oxford în 
anul academic 1303-1304, s-a întors la Paris în 1305 şi şi-a luat doctoratul în teologie în 
1305. E posibil să se fi reîntors la Oxford pentru o scurtă perioadă, dar, cu siguranţă, 
se afla la Paris, prins în comentariile asupra Sentinţelor, în vara lui 1307, când a fost 
trimis la Koln. Aici s-a dedicat activităţii didactice, iar în 1308, aşa cum am spus mai 
sus, a murit, la vârsta de 42 sau 43 de ani. 

2. Aceste incertitudini cu privire la viaţa lui Scotus sunt regretabile, dar şi mai 
regretabilă este nesiguranţa privitoare la autenticitatea unora dintre lucrările atribuite 


1 Se spune că Duns Scotus a predat şi la Cambridge, fie înainte, fie după ce a predat la Oxford. 

lui în ediţia Iui Luke Wadding. Totuşi, din fericire, putem spune că autenticitatea celor 
două mari comentarii la Sentinţe nu este pusă la îndoială în mare, deşi nici Opus Oxo- 
niense, nici Reportată Parisiensia, în forma în care au fost preluate de tradiţie, nu îi pot 
fi atribuite în totalitate lui Duns Scotus. Iar în privinţa lucrării Opus Oxoniense, textul 
original, aşa cum l-a lăsat Scotus ( Ordinatio , din care nu a fost descoperit încă niciun 
manuscris) a primit adăugiri din partea discipolilor săi, care au vrut să întregească 
opera maestrului oferind o expunere completă a gândirii sale; în unele versiuni ulte¬ 
rioare, îngrijitorii textelor au încercat să delimiteze aceste adăugiri. O situaţie asemă¬ 
nătoare apare în legătură cu Reportată Parisiensia: şi în acest caz, dorinţa de a prezenta 
exhaustiv învăţătura lui Duns Scotus i-a făcut pe discipolii maestrului să adune la un 
loc prezentări parţiale din surse diferite, fără să facă totuşi nicio încercare serioasă de 
a descoperi autoritatea şi valoarea proprie a diferitelor părţi ale mozaicului. Sarcina 
Comisiei numite pentru a coordona apariţia ediţiei critice a operelor lui Duns Scotus 
nu este, aşadar, una uşoară. Dar deşi Comentariile de la Oxford şi Paris reprezintă o 
sinteză a gândirii lui Scotus, nu putem avea o imagine certă şi definitivă în această pri¬ 
vinţă până când nu va apărea ediţia critică a Comentariilor, mai ales până când textul 
iniţial al lucrărilor Ordinatio sau Liber Scoţi nu va fi publicat, fără adăugiri. 

Autenticitatea scrierii De primo principio nu este pusă la îndoială, deşi argumen¬ 
tele invocate de Părintele Ciganotto pentru a arăta că a fost ultima lucrare a lui Duns 
Scotus, scrisă la Koln, nu par a fi hotărâtoare. Quaestiones Quodlibetales sunt, de ase¬ 
menea, autentice, 1 ca şi cele patruzeci şi şase de Collationes (Wadding cunoştea doar 
patruzeci, dar C. Balic a descoperit alte şase) şi primele nouă cărţi din Quaestiones sub- 
tilissimae super libros Metaphysicorum Aristotelis. Cât priveşte De Anima, autenticitatea 
ei a fost o chestiune discutată. Pelster a susţinut că este autentică, în timp ce Longpre 
a încercat să demonstreze că nu este autentică, deşi argumentele sale au fost declarate 
insuficiente de către Fleig. Astăzi, acest tratat este acceptat în mare ca autentic chiar 
şi de către Longpre. Pe de altă parte, Grammatica speculativa trebuie atribuită lui Tho- 
mas din Erf urt, în timp ce De rerum principio este şi ea neautentică, fiind probabil, cel 
puţin în parte, un plagiat după Quaestiones Quodlibetales a lui Godffoy de Fontaines. 
Tot neautentice sunt Metaphysica textualis (ce trebuie atribuită probabil lui Antoine 
Andre), Conclusiones metaphysicae şi comentariile asupra Fizicii şi Meteorologiei lui 
Aristotel. 

Este în mod clar important să putem spune cu certitudine care sunt şi care nu 
sunt lucrările autentice ale lui Duns Scotus. Unele doctrine care apar în De rerum 


1 P. Glorieux: La litterature quodlibetique, t. 2 (Bibliotheque thomiste, 21), Paris, 1935. 

principia, de pildă, nu apar şi în operele a căror autenticitate este certă, astfel încât, 
dacă am accepta autenticitatea lui De rerum principia (aşa cum am menţionat deja, 
aceasta este acum respinsă), ar trebui să presupunem că Duns Scotus a susţinut iniţi¬ 
al o doctrină pe care mai târziu a abandonat-o, deoarece nici nu se spune problema să 
acceptăm existenţa unor contradicţii flagrante în gândirea lui. în cazul unor teze mai 
puţin însemnate, probabil că nu ar fi atât de grav să vorbim despre o schimbare de 
opinie, care, de fapt, să nu fi avut loc, chiar dacă acest lucru ne-ar duce la o prezentare 
incorectă a evoluţiei doctrinare a lui Duns Scotus. Dar problema autenticităţii devine 
mult mai importantă atunci când vorbim despre Theoremata. în această lucrare, Duns 
Scotus afirmă că nu se poate demonstra că există un Principiu ultim sau că Dumne¬ 
zeu este infinit, sau că este inteligent, şi tot aşa, ceea ce contrazice în mod vădit ceea 
ce spune el în alte lucrări, a căror autenticitate este e netăgăduit. Prin urmare, dacă 
am accepta Theoremata drept autentică, fie ar trebui să presupunem o schimbare de 
poziţie uimitoare din partea lui Duns Scotus, fie ar trebui să ne aventurăm într-un 
demers extrem de dificil de interpretare şi armonizare a ideilor lui. 

Prima contestare a autenticităţii lucrării Theoremata a venit din partea Părintelui 
de Basly, în anul 1918, şi a fost continuată de părintele Longpre. Cel din urmă a arătat 
că nu a fost descoperit încă niciun manuscris care să atribuie în mod explicit lucrarea 
lui Duns Scotus, că învăţătura conţinută în lucrare este contrară celei cuprinse în lu¬ 
crările neîndoielnic autentice ale lui Duns Scotus, că Ockham şi Thomas din Sutton, 
care au criticat teologia naturală a lui Duns Scotus, niciodată nu citează lucrarea ca 
fiind a lui, că doctrina din Theoremata are un caracter nominalist şi trebuie să fie atri¬ 
buită şcolii ockamiste, precum şi că John din Reading, care îl cunoştea pe Duns Sco¬ 
tus, citează din lucrările autentice atunci când este vorba despre problema dacă exis¬ 
tenţa lui Dumnezeu poate fi dovedită sau nu prin lumina naturală a raţiunii, dar nu 
menţionează Theoremata. Aceste argumente au părut a fi convingătoare şi au fost, în 
general, acceptate ca lămurind problema, până când părintele Balic a adus alte argu¬ 
mente pentru a contesta poziţia lui Longpre. Remarcând că argumentele lui Longpre 
erau în cea mai mare parte bazate pe dovezi interne, Balic a încercat să demonstreze 
nu doar că aceste argumente sunt neconvigătoare, ci şi că avem bune temeiuri, bazate 
pe dovezi externe, pentru a trage concluzia că Theoremata i-a aparţinut cu adevărat lui 
Duns Scotus. Astfel, patru codice îi atribuie în mod explicit această lucrare lui Duns 
Scotus, în timp ce în capitolul al patrulea din De primo principio, apar cuvintele In 
sequenti, scilicet in Theorematibus, ponentur credibilia. Expresia scilicet in Theorematibus 
nu poate să fi fost adăugată de Wadding, deoarece ea se găseşte şi în unele codice. în 
plus, Theoremata este considerată opera lui Duns Scotus şi de Ioannes Canonicus, 
printre alţii, un scotist din secolul al XlV-lea. Baudry a încercat să arate că, deşi unele 

dintre teoriile cuprinse în Theoremata trădează un spirit nominalist, doctrinele fun¬ 
damentale ale lucrării nu sunt de origine ockhamistă, iar Gilson (în Archives d’histoire 
doctrinale et litteraire du moyen ăge, 1937-1938) a încercat să demonstreze că prime¬ 
le primele şaisprezece Theoremata nu intră în contradicţie cu lucrările neîndoielnic 
autentice ale lui Duns Scotus. După Gilson, Duns Scotus vorbeşte în Theoremata 
(presupunând că opera este într-adevăr scrisă de el) ca un filosof care arată ce poate 
realiza raţiunea umană fără ajutor din afară, în timp ce în Opus Oxoniense, o lucrare 
teologică, el arată la ce putem ajunge prin metafizică, ajutată de teologie. Chiar dacă 
concluziile la care a ajuns în Theoremata par să se apropie de cele ale lui Ockham, 
spiritul este diferit, deoarece Duns Scotus a crezut că teologul poate oferi argumente 
metafizice şi demonstrative în favoarea existenţei şi a atributelor lui Dumnezeu, în 
vreme ce Ockham a negat acest lucru şi a recurs doar la credinţă. în cea mai recentă 
ediţie (1944) a lucrării sale La philosophie au moyen ăge, Gilson lasă deschisă proble¬ 
ma autenticităţii operei Theoremata, dar susţine că dacă Theoremata este lucrarea lui 
Duns Scotus, nu întâmpinăm nicio dificultate în a împăca doctrina pe care o conţine 
ea cu doctrina din Opus Oxoniense. Filosoful pur vorbeşte despre fiinţă într-un sens 
universal şi nu poate trece niciodată de un Mişcător nemişcat, primul într-un lanţ de 
cauze fără a fi şi el parte din acest lanţ; el nu poate ajunge să-L conceapă pe Dumne¬ 
zeu aşa cum îl concepe filosoful care este şi teolog. 

Consider că teza susţinută de Gilson este destul de îndoielnică. în Comentariul 
Oxford, Duns Scotus afirmă că multe atribute esenţiale ale lui Dumnezeu pot fi cu¬ 
noscute de metafizician 1 şi în ambele comentarii el susţine că omul poate atinge o cu¬ 
noaştere naturală a lui Dumnezeu, deşi nu poate ex puris naturalibus ajunge la adevă¬ 
ruri precum cel al Treimii. 2 în opinia mea, este implauzibil să presupunem că, atunci 
când Duns Scotus spune că omul poate ajunge la cunoaşterea adevărurilor despre 
Dumnezeu ex puris naturalibus, are în vedere un metafizician care este şi teolog. Şi 
nici nu consider că Duns Scotus a intenţionat să limiteze cunoaşterea lui Dumnezeu 
pe care o poate dobândi filosoful la cunoaşterea Lui ca Mişcător nemişcat: el spune 
clar că metafizicianul poate merge mai departe decât physicus . 3 în plus, mi se pare 
extrem de ciudat, presupunând că Theoremata este lucrarea lui Duns Scotus, că Duns 
Scotus ar demonstra în De primo prindpio că Dumnezeu sau primul Principiu este 
inteligent, iar apoi, în Theoremata, ar afirma că acest adevăr este credibile şi nu poate 
fi demonstrat. Fără îndoială că el a limitat într-o anumită măsură capacitatea raţiunii 


1 Ox„ Prob, 4, nr. 32. 

2 Ibid., 1,3,1; Rep., 1,3,1; Rep., Prol., 3, nr. 1 şi 4. 

3 Rep., Prol., 3,1. 

naturale în ceea ce priveşte cunoaşterea lui Dumnezeu (nu a considerat, de pildă, că 
atotputernicia lui Dumnezeu poate fi demonstrată numai prin raţiunea naturală); dar 
din Comentarii, din De primo principio şi din Collationes s-ar părea că Duns Scotus a 
considerat că o teologie naturală este perfect posibilă, indiferent dacă filosoful este 
şi teolog sau nu. 1 Desigur, dacă s-ar dovedi vreodată în mod definitiv, prin dovezi ex¬ 
terne, că Theoremata este lucrarea autentică a lui Duns Scotus, ar trebui să recurgem 
la o teorie asemănătoare celei a lui Gilson pentru a explica contradicţia brută dintre 
Theoremata şi celelalte lucrări ale lui Duns Scotus. Dar până atunci, cred că tentativa 
de armonizare este dusă prea departe atunci când se sugerează că nu există nicio con¬ 
tradicţie, iar propunerea mea este să omitem Theoremata atunci când vorbim despre 
teologia naturală a lui Duns Scotus. Totuşi, cu toate că las deoparte Theoremata, recu¬ 
nosc, aşa cum tocmai am menţionat, că în cazul în care autenticitatea lucrării ar fi do¬ 
vedită în mod satisfăcător, am fi obligaţi să spunem împreună cu Gilson că în această 
lucrare Duns Scotus se referă pur şi simplu la posibilitatea pe care o are filosoful care 
se ocupă de filosofia naturală (physicus) de a atinge cunoaşterea naturală a lui Dum¬ 
nezeu. Ceea ce afirm eu este că, până când autenticitatea lucrării Theoremata v a fi do¬ 
vedită, nu avem niciun motiv potrivit sau hotărâtor pentru a afirma că metafizicianul 
despre care este vorba în lucrările cu autenticitate recunoscută este în mod necesar 
un metafizician care apelează la ajutorul credinţei. De aceea, voi trata aici Theoremata 
ca o lucrare neautentică, fără a pretinde că am lămurit definitiv această problemă sau 
că am adus vreun argument nou pentru a respinge autenticitatea lucrării. 

Am discutat mai pe larg această problemă a lucrării Theoremata pentru a arăta cât 
de dificil este să oferim o interpretare adecvată a gândirii lui Duns Scotus. Chiar dacă 
am susţine că doctrinele din Theoremata şi din Opus Oxoniense nu se află în contradic¬ 
ţie, ci pot fi armonizate, o astfel de armonizare va presupune o descriere a filosofi ei 
lui Duns Scotus care cu greu s-ar desprinde dintr-o simplă lectură a lui Opus Oxonien¬ 
se. Totuşi, chiar dacă autenticitatea lucrării Theoremata nu a fost demonstrată, şi chiar 
dacă ar părea preferabil să fie respinsă, simplul fapt că ne facilitează expunerea nu 
reprezintă, desigur, un criteriu al autenticităţii, şi nu putem exclude posibilitatea ca, 
peste câtva timp, să se demonstreze că lucrarea este în mod cert autentică, chiar dacă 
dovezile interne de care dispunem ne sugerează acum contrariul. 


1 Minges, acceptând Theoremata, încearcă să demonstreze că în această lucrare Scotus înţe¬ 
lege demonstraţia în cel mai strict sens aristotelic, ca demonstratio ex causis. Desigur, dacă 
acest lucru ar putea fi dovedit, nu ar fi nicio contradicţie între Theoremata şi lucrările lui 
Scotus a căror autenticitate este certă. Longpre argumentează însă contra acestei interpretări 
a sensului voit de autor. Cf. Minges, Voi. 2, pp. 29-30; Longpre, p. 109 (cf. Bibliografie). 

3. Există mai multe interpretări generale ale filosofiei lui Duns Scotus: de la in¬ 
terpretarea care îl vede ca un gânditor revoluţionar, ca precursor direct al lui Ockham 
şi Luther, până la încercarea de a nivela diferenţele vădite dintre scotism şi tomism 
şi de a -1 considera pe Duns Scotus un continuator al operei Sfântului Toma. Prima 
interpretare, cea a lui Landry, poate fi eliminată, cel puţin în forma sa extremă, ca 
extravagantă şi insuficient argumentată, în timp ce, pe de altă parte, nu pot fi negate 
diferenţele dintre scotism şi tomism. Dar putem oare să îl privim pe Duns Scotus ca 
un continuator al tradiţiei franciscane, care a preluat în acelaşi timp multe idei de la 
Aristotel, precum şi de la predecesorii săii medievali nefranciscani, sau ar trebui să îl 
considerăm un gânditor care a dus mai departe tradiţia aristotelică a Sfântului Toma, 
dar a şi corectat-o în lumina a ceea ce el însuşi a considerat a fi adevărat, sau să îl 
privim pur şi simplu ca un gânditor independent, care s-a folosit ca orice filosof de 
tezele predecesorilor săi pentru a aborda anumite probleme? Nu este uşor să răspun¬ 
dem la această întrebare, iar încercarea de a da un răspuns definitiv trebuie amânată 
până la apariţia ediţiei critice a operelor lui Duns Scotus. Dar s-ar părea că există ceva 
adevărat în fiecare dintre opiniile precedente. Duns Scotus a fost, într-adevăr, un Doc¬ 
tor franciscan, şi chiar dacă a renunţat la unele doctrine susţinute de alţi franciscani 
înaintea lui, el s-a considerat în mod sigur un adept al tradiţiei franciscane. La fel, deşi 
Duns Scotus a criticat teze ale Sfântului Toma referitoare la subiecte importante, el 
poate fi considerat un continuator al operei de sinteză căreia i s-a dedicat Sf. Toma. în 
fine, el a fost în mod cert un gânditor independent, dar, în acelaşi timp, şi-a construit 
gândirea pe o temelie deja existentă. Deşi scotismul nu a implicat o ruptură completă 
de trecut, este corect să scoatem în evidenţă aspectele originale şi independente ale 
gândirii lui, atrăgând astfel atenţia asupra diferenţelor dintre scotism şi alte sisteme. 

în unele privinţe, gândirea lui Duns Scotus a continuat tradiţia augustiniano-fran- 
ciscană. De exemplu, în doctrina sa despre superioritatea voinţei în raport cu inte¬ 
lectul, sau în admiterea pluralităţii formelor şi utilizarea argumentului anselmian 
pentru existenţa lui Dumnezeu. în plus, s-a demonstrat că Duns Scotus nu a inventat 
o distinctio formalis a parte rei, ci ea fusese folosită de unii gânditori franciscani înain¬ 
tea lui. Totuşi, Duns Scotus a dat adesea o notă sau un accent particular elementelor 
pe care le-a preluat din tradiţie. Astfel, atunci când a vorbit despre relaţia voinţei cu 
intelectul, el a pus accentul pe libertate, mai degrabă decât pe dragoste, deşi este ade¬ 
vărat şi că a susţinut superioritatea dragostei faţă de cunoaştere, o superioritate strâns 
legată de teoria sa că principiul practic suprem este că Dumnezeu ar trebui să fie iubit 
mai presus de toate lucrurile. La fel, deşi a folosit argumentul anselmian, aşa-numitul 
„argument ontologic”, nu l-a acceptat ca pe o demonstraţie definitivă a existenţei lui 
Dumnezeu, ci a susţinut atât că mai trebuie „colorat” înainte de a putea fi folosit cu 

rost, cât şi că nici aşa nu va reprezenta o demonstraţie certă a existenţei lui Dumne¬ 
zeu, de vreme singurele astfel de demonstraţii sunt cele aposteriori. 

Dacă, în unele privinţe, Duns Scotus a continuat tradiţia augustiniano-ffancis- 
cană, în altele el s-a disociat de această tradiţie. Nu este foarte clar dacă a susţinut 
ideea compoziţiei hilomorfice a îngerilor, dar este cert că a respins, ca inutile, teoriile 
despre rationes seminales şi despre iluminarea specială a intelectului uman. De ase¬ 
menea, el nu a văzut nicio contradicţie - aşa cum a văzut Sf. Bonaventura - în ideea 
creaţiei din eternitate, chiar dacă a vorbit într-un mod mai ezitant decât Sf. Toma 
despre acest subiect. Aşadar, influenţa aristotelismului a pătruns mai adânc decât 
filosofia Sfântului Bonaventura în gândirea scotistă; trebuie menţionată mai ales in¬ 
fluenţa lui Avicenna. De exemplu, Duns Scotus insistă că obiectul metafizicianului 
este fiinţa ca fiinţă, iar în insistenţa sa asupra acestui subiect, ca şi în modul său de 
a dezbate problema lui Dumnezeu, el pare să fi fost influenţat de filosoful islamic, al 
cărui nume apare adesea în paginile operelor sale. Este adevărat că însuşi Aristotel a 
spus că metafizica, sau mai degrabă filosofia primă, este ştiinţa despre fiinţă ca fiinţă. 
Dar metafizica aristotelică s-a centrat în jurul doctrinei celor patru cauze, în timp ce 
Duns Scotus se referă pe larg la ideea şi natura fiinţei, iar în această privinţă pare să 
fi fost influenţat în parte de Avicenna. De asemenea, şi tezele sale despre universalii 
par să îi datoreze multe lui Avicenna. 

Chiar dacă Duns Scotus le-a datorat mai mult lui Aristotel şi comentatorilor săi 
decât Sfântului Bonaventura şi chiar dacă a apelat la autoritatea lui Aristotel pentru 
a-şi susţine unele teorii, el nu a fost nici pe departe un simplu continuator al „Filoso¬ 
fului” şi nu a ezitat să îl critice. Mai mult, în afara acestor critici ocazionaliste, trebuie 
spus că inspiraţia filosofică a lui Duns Scotus, ca să spunem aşa, a fost diferită de cea 
a lui Aristotel. în opinia sa, a -1 privi pe Dumnezeu ca Mişcător nemişcat este o viziune 
nepotrivită, ce nu permite depăşirea lumii fizice şi atingerea Fiinţei transcendente şi 
infinite de care depind în mod esenţial toate finţele finite. De asemenea, din doctrina 
etică a lui Duns Scotus se înţelege că etica aristotelică este, probabil, insuficientă, 
deoarece nu apare în ea noţiunea de obligaţie dependentă de voinţa divină. Desigur, 
se poate spune că orice filosof creştin ar găsi astfel de lipsuri la Aristotel, ba chiar Sf. 
Toma a fost nevoit să completeze aristotelismul cu idei augustiniene. Dar ceea ce 
vreau să spun este că Duns Scotus nu s-a abătut de la calea sa pentru a -1 „explica” pe 
Aristotel sau pentru a „armoniza” opiniile acestuia cu ceea ce el însuşi considera a 
fi adevărat. De pilfâ, în măsura în care putem vorbi de o filosofie morală scotistă în 
sensul propriu, dependenţa sau împrumuturile ei din aristotelism sunt departe de a 
fi evidente. 

Atitudinea lui Duns Scotus faţă de Sf. Toma a fost analizată în ultimii ani într-o 
lumină destul de diferită de cea în care fusese uneori descrisă înainte: poate fi ob¬ 
servată o tendinţă, oarecum naturală, de a minimiza divergenţele dintre scotism şi 
tomism. De exemplu, a fost evidenţiat faptul că criticile sale au avut adesea ca ţintă 
alţi gânditori, de exemplu, pe Henric din Gent. Acest lucru este cert, dar la fel de si¬ 
gur este că el critică în mod frecvent poziţiile tomiste, prezentând şi apoi respingând 
argumentele Sfântului Toma. Dar, oricâtă dreptate ori nedreptate ar putea fi în cutare 
sau cutare critică individuală, Duns Scotus, cu siguranţă, nu a criticat de dragul cri¬ 
ticii. Dacă, de pildă, a insistat asupra unei anumite intuiţii intelectuale a obiectului 
individual şi dacă a pus accentul pe realitatea „naturii comune", fără a cădea însă în 
realismul exagerat al filosofilor medievali din perioada timpurie, a făcut acest lucru 
nu doar pentru a fi diferit de Sf. Toma, ci pentru a salva obiectivitatea cunoaşterii, aşa 
cum o înţelegea el. în mod asemănător, dacă a insistat asupra caracterului univoc al 
conceptului de fiinţă, a făcut-o deoarece a considerat că propria sa doctrină este abso¬ 
lut necesară pentru a evita agnosticismul, adică pentru a salva caracterul obiectiv al 
teologiei naturale. Iar dacă a folosit pe larg distinctio formalis a parte rei, nu a fost doar 
pentru a îşi arăta subtilitatea, deşi cu siguranţă a fost un gânditor şi dialectician subtil 
şi uneori sinuos, ci pentru că a considerat că un asemenea uzaj era cerut de fapte şi 
de referinţa obiectivă a conceptelor noastre. Aşadar, în măsura în care Duns Scotus 
poate fi privit ca un succesor al Sfântului Toma sau un continuator al tomismului, 
trebuie să spunem că el s-a străduit să corecteze ceea ce a considerat, pe drept sau pe 
nedrept, a fi omisiunile şi opţiunile periculoase din filosofia tomistă. 

Trebuie să ţinem seama de preocuparea lui Duns Scotus pentru protejarea teore¬ 
tică a obiectivităţii cunoaşterii umane şi a teologiei naturale în special, deoarece satis¬ 
facerea acestei preocupări acţionează ca o contra-greutate faţă de tendinţa de a-1 privi 
drept un critic eminamente distructiv. Este adevărat că Duns Scotus a avut o viziune 
foarte strictă în privinţa demonstraţiilor şi nu a acceptat, de pildă, demonstraţii în 
favoarea nemuririi sufletului pe care le-a considerat neconcludente. Cu toate acestea, 
filosofia sa rămâne una dintre marile sinteze medievale, rodul unui mare travaliu de 
gândire constructivă şi pozitivă. Mai mult, gândirea sa a avut o inspiraţie religioasă, 
aşa cum se vede din invocările lui Dumnezeu care apar uneori în scrierile sale şi pe 
care nu le putem reduce la o convenţie literară. 

Totuşi, dacă privim scotismul ca o etapă în dezvoltarea gândirii medievale, ar fi 
inutil să negăm că, de fado, el a ajutat la stimularea mişcării critice din secolul al 
XlV-lea. Când Duns Scotus afirmă că unele dintre atributele divine nu pot fi demons¬ 
trate prin raţiunea naturală şi neagă forţa demonstrativă a argumentelor pentru ne¬ 
murirea sufletului omenesc, el nu are intenţia de a submina filosofia pozitivă; dar 

privind subiectul din punctul de vedere pur istoric, este clar că critica lui a pregătit 
calea pentru critica mult mai radicală a lui Ockham. Faptul că acesta din urmă a privit 
scotismul cu ostilitate nu este propriu-zis relevant pentru discuţia de faţă. în mod 
similar, deşi Duns Scotus nu a făcut ca orice lege morală să depindă de alegerea arbi¬ 
trară a voinţei divine, cu greu poate fi negat faptul că elementele voluntariste din filo- 
sofia sa au pregătit calea pentru autoritarismul lui Ockham: de exemplu, doctrina sa 
despre obligaţia morală şi afirmaţia că preceptele secundare ale decalogului nu ţin în 
sens strict de legea naturală şi fac obiectul unor dispense divine în cazuri particulare. 
Nu vreau să sugerez că ockhamismul este copilul legitim al scotismului, ci pur şi sim¬ 
plu că, după înfăptuirea marii sinteze medievale tomiste, era de aşteptat intervenţia 
intelectului critic sau a funcţiei critice a filosofiei, iar folosirea limitată şi moderată a 
criticii de către Duns Scotus a pregătit, de fapt, calea pentru critica radicală şi violentă 
caracteristică ockhamismului. O judecată istorică de acest tip nu implică în mod ne¬ 
cesar că abordarea critică a lui Duns Scotus nu a fost întemeiată şi nici că radicalismul 
critic al gânditorilor ulteriori nu a fost întemeiat. Cel ce trebuie să hotărască în această 
privinţă este filosoful, nu istoricul. Desigur, dacă vreodată s-ar dovedi că Theoremata 
este autentică, aceasta ar contribui la evidenţierea aspectului critic al scotismului. 

în concluzie, filosofia lui Duns Scotus este orientată atât înspre trecut, cât şi către 
viitor. Ca sistem pozitiv şi constructiv, ea aparţine secolului al XlII-lea, secol care a 
fost martorul filosofiilor Sfântului Bonaventura şi, mai presus de toate, a Sfântului 
Toma. Dar în aspectele sale critice şi în elementele voluntariste, chiar dacă acestea 
din urmă sunt asociate cu tradiţia augustiniano-franciscană, ea a privit către secolul al 
XlV-lea. Un triumf al capacităţilor dialectice şi al gândirii atente şi prudente, filosofia 
lui Duns Scotus este opera unui om care, deşi puternic influenţat de tradiţie, a fost 
un gânditor de forţă, viguros şi original, un om care într-adevăr a aparţinut sfârşitu¬ 
lui epocii „filosofiei dogmatice”, dar care a anunţat în acelaşi timp noua tendinţă a 
filosofiei. 

DUNS SCOTUS (2) 

CUNOAŞTEREA 

Obiectul primar al intelectului uman - De ce depinde intelectul de plăsmuiri - 
Incapacitatea sufletului de a se intui pe sine in această viaţă - Aprehensiunea intelectuală 
a lucrului individual - Este teologia o ştiinţă? - Cunoaşterea noaştră se bazează pe 
experienţa sensibilă şi nu avem nevoie de nicio iluminare specială în activitatea 
intelectuală - Cunoaşterea intuitivă şi cunoaşterea abstractă - Inducţia. 


i. Obiectul natural primar al intelectului nostru este fiinţa ca fiinţă, de unde decurge 
că orice fiinţă, orice lucru inteligibil, aparţine domeniului intelectului. 1 Printre alte 
demonstraţii, Duns Scotus preia una din Avicenna pentru a arăta că, dacă fiinţa nu 
ar fi obiectul primar al intelectului, ea ar putea fi descrisă sau explicată în termenii a 
ceva mai fundamental decât ea, ceea ce este imposibil. Dar dacă fiinţa ca fiinţă este 
obiectul natural al intelectului şi dacă fiinţa este considerată a include orice obiect 
inteligibil, nu înseamnă că Fiinţa infinită, Dumnezeu, este un obiect natural al in¬ 
telectului uman? într-un anumit sens, răspunsul trebuie să fie afirmativ, deoarece 
fiinţa cuprinde fiinţă infinită şi pe cea finită, dar asta nu înseamnă că omul are o 
cunoaştere naturală nemijlocită a lui Dumnezeu, deoarece intelectul omului în sta¬ 
rea sa prezentă este îndreptat în mod nemijlocit numai spre lucrurile sensibile. Dar, 
spune Duns Scotus, dacă vorbim despre obiectul primar al intelectului, este înţelept 
să vorbim numai despre ceea ce constituie obiectul primar al intelectului ca atare, nu 
despre obiectul primar al intelectului în cutare sau cutare caz particular. De exemplu, 
nu vom spune că obiectul primar al văzului este ceea ce ochiul vede la lumina lumâ¬ 
nării; ci ne referim la ceea ce este obiectul văzului în sine, ca putere sau facultate. 2 
în consecinţă, chiar dacă omul în starea sa actuală (homo viator) ajunge mai întâi de 
toate să cunoască lucrurile create, nu înseamnă că obiectul primar al intelectului său 
nu este fiinţa ca fiinţă. Se poate adăuga faptul că această doctrină nu înseamnă că 
intelectul uman are o putere naturală de cunoaştere a esenţei divine în ea însăşi sau 
a Persoanelor divine ale Treimii, de vreme ce conceptul general (şi univoc) de fiinţă 


' 0 %, Prol., q. i. 

2 Ibid., i, 3, 3, nr. 24. 

nu include această esenţă particulară ca atare, iar lucrurile create nu sunt copii atât de 
perfecte ale lui Dumnezeu, încât să poată descoperi esenţa divină aşa cum este ea în 
sine. 1 Esenţa divină ca atare se mişcă ( movet) în mod natural şi este obiectul natural 
doar pentru intelectul divin; ea poate fi cunoscută de intelectul uman nu prin puterea 
naturală a acestuia, ci numai prin libera alegere şi activitate a lui Dumnezeu. 

Dar dacă Duns Scotus, desemnând fiinţa ca fiinţă drept obiectul primar adecvat al 
intelectului uman, nu confundă prin aceasta cunoaşterea supranaturală cu cea natu¬ 
rală, în egală măsură el vrea să respingă punctul de vedere al Sfântului Toma în ceea 
ce priveşte obiectul primar al minţii umane, aşa cum îl interpretează el. Sf. Toma 2 a 
susţinut că obiectul natural al intelectului uman este esenţa lucrului material, ce devi¬ 
ne inteligibilă pentru intelect atunci când este abstrasă din materia individualizantă. 
Este natural pentru intelectul îngerilor să cunoască o natură care nu există în mate¬ 
rie. Dar intelectul uman nu poate face acest lucru în starea sa prezentă, unit fiind cu 
trupul. Iar a fi unit cu trupul este starea naturală a intelectului uman; a fi separat de 
trup este praeter naturam. Astfel, Sf. Toma argumentează că, de vreme ce obiectul 
natural al intelectului uman este forma lucrului material şi iar acest tip de formă îl 
cunoaştem abstragându-1 din „plăsmuiri", cunoaşterea intelectului omenesc depinde 
în mod necesar de „plăsmuiri" şi, prin urmare, de experienţa sensibilă. 3 Duns Scotus 4 
îi atribuie Sfântului Toma teza că quidditatea sau esenţa, cunoscută prin abstragere 
din plăsmuiri, este obiectul primar al intelectului uman, privit nu doar ca aflându-se 
într-o anumită stare, adică în condiţia sa prezentă, ci în natura sa ca putere sau facul¬ 
tate de un anumit tip, şi răspunde că această părere nu poate fi susţinută de un teolog, 
adică de un om care acceptă viaţa de apoi şi doctrina fericirii eterne. în Rai, sufletul 
cunoaşte în mod nemijlocit lucrurile imateriale. Iar intelectul rămâne aceeaşi putere 
în Rai ca şi în această lume. De aceea, dacă el poate cunoaşte lucruri imateriale în Rai, 
nu putem spune că obiectul său primar este esenţa lucrului material: obiectul său 
primar, dacă privim intelectul ca o putere, trebuie să cuprindă şi lucrurile materiale 
şi pe cele imateriale, chiar dacă în această viaţă el nu poate cunoaşte în mod direct 
lucrurile imateriale. Limitarea sa în această viaţă la un anumit tip de obiecte are o 
importanţă secundă aici. Dacă se răspunde că în Rai intelectul este înălţat, astfel încât 
să poată cunoaşte obiectele imateriale, Duns Scotus răspunde că această cunoaştere 


' Ox., 3, 2, 16, cf. Quodlibet 14: Utrum anima suae naturali perfectioni relicta possit cognoscere 
Trinitatem personarum in Divinis. 

2 S.T., Ia, 12, 4. 

3 Cf. Ibid., Ia, 85, x. 

4 Ox., 1, 3, 3, nr. 1 sq. 

fie depăşeşte puterea intelectului, fie nu o depăşeşte. Dacă nu o depăşeşte, atunci 
obiectul primar al intelectului, considerat ex natura potentiae, nu poate fi quidditatea 
lucrului material, în timp ce dacă o depăşeşte, atunci intelectul în Rai ar deveni o altă 
putere, ceea ce Sf. Toma cu siguranţă că nu vrea să afirme. 

De asemenea, Duns Scotus susţine că, dacă opinia Sfântului Toma ar fi corectă, 
ştiinţa metafizicii ar fi inaccesibilă intelectului nostru, deoarece metafizica este ştiin¬ 
ţa fiinţei ca fiinţă. Dacă obiectul primar al intelectului uman ar fi esenţa lucrului ma¬ 
terial, atunci el nu ar mai putea cunoaşte fiinţa ca fiinţă, după cum facultatea vederii 
nu poate trece dincolo de obiectul său natural, culoarea sau lumina.' Dacă viziunea 
tomistă ar fi adevărată, metafizica fie ar fi imposibilă, dacă este înţeleasă în sensul său 
propriu, fie nu ar transcende fizica. în concluzie, „nu pare potrivit să limităm inte¬ 
lectul, considerat ca o facultate, la lucrul sensibil, astfel ca el să transceandă simţurile 
doar prin modul său de cunoaştere”, nu şi prin obiectul său. 

Deoarece Duns Scotus susţine* şi că există în intelectul uman o dorinţă naturală 
de a cunoaşte în mod clar „cauza" şi că o dorinţă naturală nu poate fi zadarnică, şi 
deoarece el conchide că obiectul primar al intelectului nu poate consta în lucrurile 
materiale, care sunt efectul cauzei imateriale, ar putea părea că Duns Scotus îşi con¬ 
trazice afirmaţia, anume că nu putem avea o cunoaştere naturală a esenţei divine. 
Dar trebuie să amintim că el nu neagă faptul că intelectul uman în starea sa prezentă 
este limitat, deşi insistă că obiectul unei puteri într-o anumită situaţie nu trebuie să 
fie confundat cu obiectul puterii considerată în ea însăşi. Mai mult, el nu consideră 
că o analiză a fiinţei ca fiinţă ne poate oferi cunoaşterea esenţei divine aşa cum este 
ea în sine, pentru că, deşi fiinţa este obiectul primar adecvat al intelectului uman, nu 
rezultă de aici că ne formăm ideea despre fiinţă pe altă cale decât prin abstracţie. în 
general, putem spune că Duns Scotus a acceptat sensul aristotelic al abstracţiei, deşi a 
considerat că intelectul activ şi cel pasiv nu sunt două puteri distincte, ci două aspecte 
sau funcţii ale unei singure puteri. 1 2 3 

2. în ceea ce priveşte motivul pentru care intelectul uman în starea sa actuală, 
în această viaţă, depinde de plăsmuiri, Duns Scotus declară că este tocmai datorită 
ordinii stabilite de înţelepciunea divină, fie ca pedeapsă pentru păcatul originar, fie în 
vederea activităţii armonioase a diverselor noastre capacităţi (propter naturalem concor- 
diam potentiarum animae in operando) 4 - simţurile şi imaginaţia aprehendând lucrul 


1 Ox., 1, 3, 3, nr. 1 sq. 

2 Ibid., 1, 3,3, nr. 3. 

3 De Anima, 13. 

4 „în scopul armoniei naturale a capacităţilor sufletului în acţiune” (lb. lat., n.r.). 

individual, intelectul înţelegând esenţa universală a acelui lucru sau altfel ca urma¬ 
re a imperfecţiunii noastre (ex infirmitate). El repetă că intelectul în starea sa prezentă 
este mişcat în mod nemijlocit doar de ceea ce este imaginabil sau sensibil, iar motivul 
pentru aceasta poate fi dreptatea punitivă (forte propter peccatum, sicut videtur Augus- 
tinus dicere)’ sau poate fi o cauză naturală, în măsura în care ordinea sau armonia 
capacităţilor poate cere acest lucru în starea actuală. „Natura” în acest caz înseamnă, 
aşadar, natură într-o stare sau condiţie specială, nu natura considerată în mod absolut: 
Duns Scotus insistă asupra acestui lucru. 2 Aceasta nu este o explicaţie foarte satisfăcă¬ 
toare şi nici foarte clară sau hotărâtă; dar Duns Scotus este foarte explicit în legătură 
cu faptul că intelectul, considerat în mod absolut, este facultatea fiinţei ca fiinţă şi 
respinge cu fermitate ceea ce consideră a fi doctrina tomistă. Este o altă problemă dacă 
Duns Scotus este sau nu riguros în interpretarea Sfântului Toma. Uneori, însuşi Sf. 
Toma afirmă în mod explicit că obiectul propriu al intelectului este fiinţa. 3 

Totuşi, este adevărat că Sf. Toma insistă asupra caracterului natural al necesităţii 
conversia ad phantasma , 4 argumentând că, dacă această necesitate ar fi pur şi simplu 
rezultatul uniunii cu un trup, şi nu ar fi naturală pentru sufletul însuşi, ar însemna că 
uniunea sufletului cu trupul se face pentru binele trupului, şi nu al sufletului, deoa¬ 
rece sufletul ar fi împiedicat în operaţiile sale naturale prin această uniune cu trupul. 
Accentuând acest aspect al doctrinei tomiste, Duns Scotus conchide că tomismul nu 
poate, logic vorbind, să întemeieze posibilitatea ştiinţei metafizicii. 

3. Viziunea lui Duns Scotus despre obiectul primar al intelectului uman are, de¬ 
sigur, efecte asupra modului în care tratează el problema controversată a cunoaşterii 
de sine a sufletului. Conform Sfântului Toma, sufletul, în starea sa prezentă, care este 
starea sa naturală, ajunge să cunoască prin intermediul ideilor abstrase din obiectele 
sensibile, iar de aici trage concluzia că sufletul nu posedă niciun fel de cunoaştere 
nemijlocită a propriei sale esenţe, ci ajunge să se cunoască pe sine doar în mod indi¬ 
rect, reflectând asupra actelor prin care abstrage idei şi cunoaşte obiectele prin acele 
idei. 3 Duns Scotus susţine însă că, deşi sufletului îi lipseşte o intuiţie nemijlocită re¬ 
feritoare la sine în această viaţă, el este un obiect natural al intelectului şi se poate, de 
fapt, intui pe sine, „dacă nu este împiedicat” 6 . Duns Scotus sugerează apoi care sunt 


1 „din pricina [existenţei] unui păcat grav, după cum se pare că zice Augustin” (lb. lat., n.r.). 

2 Cf. Ox„ 1, 3, 3, nr. 24; 2, 3, 8, nr. 13. 

3 Ca în S.T., Ia, 5, 2, de exemplu. 

4 S.T., Ia, 89,1. 

3 Cf. S.T., Ia, 87. x. 

6 Ox., 2,3,8, nr. 13. 

cauzele acestor piedici, pe care le-am menţionat deja. Diferenţa între Duns Scotus şi 
Sf. Toma priveşte deci mai degrabă explicaţia unui fapt decât faptul însuşi. Amândoi 
sunt de acord că sufletul nu are de fapt o intuiţie de sine nemijlocită în această viaţă; 
dar, în timp ce Sf. Toma explică acest fapt raportându-se la natura sufletului uman, 
atacând părerea platonică despre relaţia sufletului cu trupul, Duns Scotus o expli¬ 
că nu prin raportare la natura sufletului, considerat în mod absolut, ci la o piedică, 
sugerând că această piedică poate fi cauzată de păcate şi citându -1 pe Sf. Augustin 
în sprijinul acestei idei. Atitudinea Sfântului Toma derivă din adoptarea psihologiei 
aristotelice, în timp ce poziţia lui Duns Scotus poate fi asociată cu tradiţia augustini- 
ană. Prin urmare, în această chestiune ar trebui să îl privim pe Duns Scotus nu ca pe 
un inovator, un revoluţionar sau un critic violent al tomismului, ci mai degrabă ca un 
apărător al tradiţiei augustiniano-franciscane. 

4. Am văzut că Duns Scotus consideră doctrina sa referitoare la obiectul primar 
al intelectului ca fiind esenţială pentru protejarea şi întemeierea metafizicii: de ase¬ 
menea, el consideră doctrina aprehensiunii intelectuale a obiectului individual drept 
esenţială pentru protejarea obiectivităţii cunoaşterii omeneşti. Conform Sfântului 
Toma, 1 intelectul nu poate cunoaşte în mod direct lucrurile individuale materiale, 
deoarece el ajunge să cunoască doar abstragând universalul din materie, principiul 
individuaţiei. Totuşi, el recunoaşte că mintea posedă o cunoaştere indirectă a lucruri¬ 
lor individuale, deoarece ea nu poate cunoaşte de fapt universalul abstras decât prin 
„convertirea în plăsmuiri”. întotdeauna imaginaţia îşi are rolul său, iar imaginea este 
a lucrului individual; obiectul primar şi direct al cunoaşterii intelectuale este, totuşi, 
universalul. 

Duns Scotus refuză să accepte această doctrină tomistă. Respingerea vehementă 
a doctrinei ca falsă şi chiar eretică (pe motiv că Apostolii au crezut că o anumită 
fiinţă umană vizibilă, palpabilă, individuală, este Dumnezeu) poate fi găsită într-o 
operă cu autenticitate nerecunoscută. De rerum principio. Dar lucrările autentice ale 
lui Duns Scotus lămuresc pe deplin poziţia acestuia. El acceptă în general ideile lui 
Aristotel despre abstracţie, dar insistă că intelectul are o intuiţie primară neclară a 
obiectului individual. Principiul său este acela că puterea superioară cunoaşte ceea 
ce aprehendează puterea inferioară, dar prima o face într-o manieră mai desăvârşită 
decât cea de-a doua, astfel încât intelectul, şi el activ în actul de percepere, cunoaşte în 
mod intuitiv obiectul individual perceput de simţuri. Intelectul recunoaşte propoziţii 
adevărate contingente şi face raţionamente plecând de la ele. Asemenea propoziţii se 


1 S.T., Ia, 86,1. 

referă la lucruri individuale cunoscute intuitiv drept existente. Deci, deşi cunoaşterea 
abstractă şi ştiinţifică se referă la universalii, aşa cum, pe bună dreptate, a arătat Aris- 
totel, trebuie să recunoaştem şi o cunoaştere intelectuală a lucrului singular ca exis¬ 
tent.' Aşa cum am menţionat deja, respingerea vehementă a poziţiei tom iste atribuită 
lui Duns Scotus de către părintele Parthenius Minges, de exemplu, 1 2 îşi are originea 
în lucrarea neautentică De rerum principia, şi anumite remarci din lucrările autentice 
ne-ar putea face să credem că poziţia lui Duns Scotus în privinţa cunoaşterii intelec¬ 
tuale a lucrului singular este perfect similară cu poziţia sa în ceea ce priveşte intuiţia 
de sine a sufletului. El insistă asupra faptului că lucrul singular este inteligibil în sine 
şi că intelectul uman are cel puţin o capacitate slabă de a -1 înţelege. Dar s-ar părea că 
el presupune sau chiar afirmă explicit că, în situaţia prezentă, intelectul este incapabil 
să facă acest lucru. „Lucrul singular este inteligibil în sine, atâta timp cât ne referim 
doar la lucrul însuşi; dar dacă el nu este inteligibil vreunui intelect, de pildă intelec¬ 
tului nostru, aceasta nu se datorează neinteligibilităţii lucrului singular în sine.” 3 La 
fel, „nu este o imperfecţiune a cunoaşte lucrul singular", dar „dacă mi se spune că 
intelectul nostru nu înţelege lucrul singular, eu răspund că aceasta este o imperfecţi¬ 
une în starea sa prezentă”. 4 Totuşi, se pare că Duns Scotus vrea să spună că, deşi noi 
nu avem o cunoaştere clară a lucrului singular ca atare, o deficienţă care se datorează 
nu lipsei de inteligibilitate a lucrului singular, ci imperfecţiunii operaţiilor noastre 
intelectuale în această viaţă, putem spune că avem o intuiţie intelectuală primară, deşi 
vagă, a lucrului singular ca existent. Aceasta pare a fi opinia exprimată în Quodlibet , 3 
unde Duns Scotus argumentează că, dacă se spune că avem o cunoaştere intelectuală 
a universalului şi o experienţă sensibilă a singularului, acest lucru nu trebuie înţe¬ 
les în sensul că cele două capacităţi sunt egale şi disparate, astfel încât intelectul nu 
ar cunoaşte deloc singularul, ci în sensul că capacitatea inferioară este subordonată 
celei superioare şi că, deşi capacitatea superioară poate acţiona într-un mod în care 
cea inferioară nu poate, contrariul nu poate fi considerat drept adevărat. Din faptul 
că simţurile nu pot cunoaşte universalul, nu rezultă că intelectul nu poate cunoaşte 
singularul. Intelectul poate avea o cunoaştere intuitivă a singularului ca existent, deşi 
cunoaşterea esenţei de către intelect este o cunoaştere a universalului. 


1 Ox., 4, 45,3, nr. 17. 

2 J. Duns Scoli Doctrina Philosophica et Theologica, p. 247. 

3 Ox., 2, 3, 6, nr. 16. 

4 Ox., 2, 3, 9. nr. 9. 

3 13,8-10. 

Dacă suntem dispuşi să acceptăm De Anima ca autentică, părerea lui Duns Scotus 
este dincolo de orice îndoială. în această lucrare, 1 Duns Scotus respinge doctrina to- 
mistă despre cunoaşterea singularului, precum şi doctrina tomistă a principiului in¬ 
dividualei, pe care se bazează prima doctrină, şi argumentează că lucrul singular este 
(i) inteligibil în sine, (ii) inteligibil pentru noi chiar în starea noastră prezentă, dar (iii) 
nu este inteligibil pentru noi în sensul unei cunoaşteri riguroase. Lucrul singular este 
inteligibil în sine, căci ceea ce nu este inteligibil în sine nu ar putea fi cunoscut de 
niciun intelect, or lucrul singular este cunoscut cu siguranţă de către intelectul divin 
şi cel îngeresc. Este inteligibil şi pentru noi în starea noastră actuală, aşa cum se vede 
din inducţie şi din faptul că putem iubi lucruri individuale, iar iubirea presupune 
cunoaşterea. Cu toate acestea, lucrul singular nu ne este inteligibil în întregime şi cu 
claritate (sub propria ratione) în starea noastră actuală. Dacă două lucruri materiale ar 
fi lipsite de orice distincţie prin accidente (loc, culoare, aspect etc.), nici simţurile şi 
nici intelectul nu le-ar putea diferenţia unul de celălalt, chiar dacă „singularităţile” lor 
(haecceitas în textul original) se păstrează, iar acest fapt ne arată că putem dobândi, 
în starea noastră prezentă, doar o cunoaştere vagă şi incompletă a singularităţii unui 
lucru. Putem afirma, deci, că obiectul simţurilor este lucrul individual şi obiectul 
intelectului este universalul, dacă vrem să spunem prin aceasta că intelectul nu este 
mişcat de singularitatea ca atare şi nu o cunoaşte în mod clar şi complet în starea sa 
prezentă; dar nu suntem în măsură să spunem că intelectul nu are intuiţia lucrului 
individual ca existent. Dacă spunem aceasta, negăm obiectivitatea cunoaşterii. „Este 
imposibil să ajungem prin abstracţie de la singular la universal fără o cunoaştere 
prealabilă a singularului; pentru că, în acest caz, intelectul ar proceda la abstracţie 
fără a şti din ce a abstras.” 2 Este limpede că Duns Scotus respinge doctrina tomistă nu 
numai pentru că se opune ideii tomiste a individuaţiei şi nici pentru simplul motiv 
că inducţia ar demonstra falsitatea acestei doctrine, ci mai ales pentru că este convins 
că ea pune în pericol obiectivitatea acelei cunoaşteri ştiinţifice şi universale pe care 
tomiştii au pus atât de mult accentul. Duns Scotus nu intenţionează să respingă (o 
spune destul de limpede) doctrina aristotelică conform căreia ştiinţa umană este cea a 
universalului, ci consideră esenţial să completeze această doctrină, acceptând intuiţia 
noastră intelectuală a lucrului singular ca existent, şi crede că această completare este 
cerută de fapte. Putem constata aceeaşi grij ă pentru protejarea obiectivităţii cunoaşte¬ 
rii omeneşti şi în modul în care Duns Scotus abordează problema universaliilor, dar 


22. 

De Anima, 22, 3. 

este preferabil să analizăm această problemă în capitolul dedicat metafizicii, unde ea 
poate fi tratată alături de cea a individuaţiei. 

5. Dintr-un anumit punct de vedere, nu ar fi deplasat să susţinem, asemeni altor 
comentatori, că idealul de ştiinţă al lui Duns Scotus a fost ştiinţa matematicii. Dacă 
ştiinţa este înţeleasă în sensul în care Aristotel foloseşte acest termen în prima carte 
a Analiticii Secunde, adică presupunând necesitatea obiectului, ca şi evidenţa şi certi¬ 
tudinea, înseamnă că nu putem spune că teologia, ce se ocupă cu întruparea şi rela¬ 
ţiile lui Dumnezeu cu omul în genere, este o ştiinţă, deoarece întruparea nu este un 
eveniment necesar sau deductibil.' Pe de altă parte, dacă privim teologia prin prisma 
obiectului său primar. Dumnezeu aşa cum este El în sine, ea se ocupă de adevăruri 
necesare precum cel al Treimii şi este, deci, o ştiinţă. Dar trebuie să adăugăm că este 
o ştiinţă în ea însăşi şi nu pentru noi, deoarece adevărurile în discuţie, deşi certe, nu 
sunt de la sine evidente. Dacă cineva ar fi incapabil să înţeleagă argumentele geome¬ 
trilor, dar le-ar accepta concluziile pe cuvânt, geometria ar fi pentru acea persoană 
un obiect de credinţă, nu o ştiinţă, deşi ea ar fi totuşi o ştiinţă în ea însăşi. 1 2 Teologia, 
socotită prin prisma obiectului său, Dumnezeu în El însuşi, este, aşadar, o ştiinţă în 
sine, dar nu pentru noi, deoarece, în ciuda necesităţii obiectului, conţinuturile sale 
sunt acceptate prin credinţă. Pe de altă parte, teologia, socotită prin prisma operaţiilor 
externe ale lui Dumnezeu, vorbeşte despre „contingent”, adică despre evenimente 
ne-necesare, şi din acest punct de vedere nu este o ştiinţă. în sensul strict al termenu¬ 
lui, este clar că modelul de ştiinţă al lui Duns Scotus este ştiinţa geometriei. 

Totuşi, ar trebui adăugat că, atunci când Duns Scotus neagă faptul că teologia este 
o ştiinţă în sensurile indicate mai sus, el nu intenţionează să discrediteze teologia sau 
să işte îndoieli în ceea ce priveşte certitudinea ei.El spune explicit că, dacă noi înţele¬ 
gem termenul „ştiinţă" nu în cel mai strict sens, ci aşa cum este înţeles de Aristotel 
în cartea a Vl-a din Etica nicomahică, şi anume în contrast cu opinia şi conjectura, ea 
este o ştiinţă, deoarece este certă şi adevărată, deşi este mult mai potrivit să fie denu¬ 
mită „înţelepciune”. 3 Mai mult, teologia nu este subordonată metafizicii, deoarece, 
deşi obiectul ei este într-o anumită măsură cuprins în obiectul metafizicii, pentru că 
Dumnezeu, care poate fi cunoscut prin lumina naturală a raţiunii, este cuprins în 
obiectul metafizicii, ea nu-şi primeşte principiile de la metafizică şi nici adevărurile 
teologiei dogmatice nu sunt demonstrabile prin intermediul principiilor fiinţei ca 
atare. Principiile teologiei dogmatice sunt acceptate prin credinţă, prin autoritate; ele 


1 Ox., Prol., 3, nr. 28. 

2 Ibid., Prol., 2 lat., nr. 4. 

3 Ox., Prol., 3, nr. 28. 



CAPITOLUL XLVI - DUNS SCOTUS (2) 


nu sunt demonstrate prin raţiunea naturală şi nici nu pot fi demonstrate de către 
metafizician. Pe de altă parte, metafizica nu este, în sens strict, o ştiinţă subordonată 
teologiei, deoarece metafizicianul nu-şi împrumută principiile de la teolog. 1 

Potrivit lui Duns Scotus, teologia este o ştiinţă practică, dar oferă o explicaţie foar¬ 
te atentă pentru această afirmaţie. 2 „Chiar teologia necesară”, şi anume cunoaşterea 
teologică a adevărurilor necesare care se referă la Dumnezeu în Sine, este în mod 
logic anterioară actului voinţei prin care îl alegem pe Dumnezeu, iar primele principii 
ale comportamentului potrivit provin de aici. Duns Scotus aduce în discuţie părerile 
lui Henric din Gent şi ale altora, respingându-le în favoarea propriei teze. Aşadar, el 
adoptă altă opinie decât Sf. Toma, care spune 3 că teologia este o ştiinţă speculativă, 
tot aşa cum opiniile lor diferă atunci când Sf. Toma afirmă că teologia este o ştiinţă. 4 
Duns Scotus, aşa cum ne-am aştepta ca urmare a doctrinei sale despre preeminenţa 
voinţei faţă de intelect, accentuează calitatea teologiei de ghid practic al comporta¬ 
mentului uman. 

Consideraţiile anterioare pot părea irelevante pentru că se referă la teologia dog¬ 
matică, dar dacă înţelegem poziţia lui Duns Scotus faţă de teologia dogmatică, putem 
vedea cât de nedrepte şi false sunt unele dintre acuzaţiile care i-au fost aduse. Dacă 
am spune, pur şi simplu, că, în timp ce Sf. Toma consideră teologia o ştiinţă specu¬ 
lativă, Duns Scotus declară că teologia nu este o ştiinţă şi că, în măsura în care ea 
poate fi numită ştiinţă, ea este o ştiinţă practică, am putea trage concluzia că, pentru 
Duns Scotus, doctrinele teologice au doar o valoare practică şi pragmatică. De fapt, 
Duns Scotus chiar a fost comparat cu Kant în această privinţă. însă dacă luăm în 
considerare sensul voit de Duns Scotus, o asemenea interpretare este în mod evident 
nedreaptă şi falsă. De exemplu, Duns Scotus nu neagă că teologia este o ştiinţă, din 
punctul de vedere al certitudinii ei; el spune doar că, dacă definim ştiinţa în sensul în 
care geometria este o ştiinţă, atunci teologia nu poate fi numită ştiinţă. Sf. Toma ar fi 
de acord cu această poziţie. Teologia, spune el, este o ştiinţă, deoarece principiile sale 
derivă din cele ale unei ştiinţe mai înalte, proprie lui Dumnezeu şi celor aleşi, care se 
bucură de certitudinea absolută; ea nu este o ştiinţă în acelaşi sens în care geometria 
şi aritmetica sunt ştiinţe, deoarece principiile ei nu sunt evidente de la sine pentru 
lumina naturală a raţiunii. 5 La fel, Duns Scotus spune că teologia este, pentru noi, o 


1 Ibid., Prol., 3, nr. 29. 

2 Ibid., Prol., 4. 

3 S. T„ Ia, 1, 4. 

4 Ibid., Ia, 1, 2. 

5 S.T., Ia, 1, 2. 

ştiinţă practică în primul rând pentru că revelaţia ne este dată ca un ghid pentru com¬ 
portament, pentru a ne atinge scopul ultim, în vreme ce pentru Sf. Toma 1 teologia 
este în primul rând, dar nu în mod exclusiv, o ştiinţă speculativă, deoarece ea se ocu¬ 
pă mai mult de cele divine decât de actele omeneşti. Cu alte cuvinte, diferenţa dintre 
ei devine, din această perspectivă, una de accent. în vreme Sf. Toma pune accentul 
pe intelect şi pe contemplaţia teoretică, la Duns Scotus accentul cade pe voinţă şi iu¬ 
bire, iar viziunea sa trebuie să fie înţeleasă în lumina tradiţiei aristoteliciene şi a celei 
franciscane, mai degrabă decât în lumina kantianismului sau pragmatismului. Dacă 
cineva ar vrea să facă din Duns Scotus un kantian dinainte de Kant, nu ar găsi teme¬ 
iuri solide pentru această idee în tezele lui Duns Scotus despre teologia dogmatică. 

6. Cu toate că, după cum am arătat, Duns Scotus insistă asupra ideii că obiectul 
primar al intelectului este fiinţa în genere, nu simplele esenţe materiale, aristotelis- 
mul său îl determină să accentueze faptul că modul în care cunoaştem în prezent îşi 
are originea în simţuri. Prin urmare, nu există idei înnăscute. în Quaestiones subti- 
lissimae super libros Metaphysicorum , 2 Duns Scotus afirmă că intelectul nu posedă, în 
virtutea propriei sale constituţii, nicio cunoaştere naturală, fie că e vorba de noţiuni 
simple, fie de noţiuni complexe, „deoarece orice cunoaştere a noastră provine din 
simţuri". Acest lucru se aplică şi cunoaşterii primelor principii. „Mai întâi, simţurile 
sunt mişcate de un obiect simplu, nu de unul complex, şi prin această mişcare a sim¬ 
ţurilor, intelectul este mişcat şi înţelege obiectele simple; este primul act al intelectu¬ 
lui. în al doilea rând, după înţelegerea obiectelor simple urmează un alt act, acela de a 
pune împreună obiecte simple, iar după această compunere, intelectul este capabil să 
adere la adevărul complexului, dacă acesta este un prim principiu." Cunoaşterea na¬ 
turală a primelor principii nu înseamnă nici mai mult nici mai puţin decât că, atunci 
când termenii simpli au fost înţeleşi şi combinaţi, intelectul aderă imediat, în virtutea 
proprei sale lumini naturale, la adevărul principiului; „dar cunoaşterea termenilor 
este obţinută prin obiectele sensibile”. Asta vrea să spună Duns Scotus. Obţinem 
noţiunile de „întreg” şi de „parte”, de exemplu, prin intermediul experienţei sensi¬ 
bile; dar când intelectul aduce laolaltă termenii, el vede imediat adevărul propoziţiei 
că întregul este mai mare decât partea. Cunoaşterea a ceea ce este un întreg şi a ceea 
ce este o parte provine din experienţa sensibilă; dar lumină naturală a intelectului îl 
face pe acesta capabil să vadă imediat adevărul obiectului complex, principiul prim. 
Răspunzând obiecţiei lui Averroes care pretinde că, în acest caz, toţi oamenii ar fi 


1 S. T„ Ia, 1, 4. 

2 2, i,nr. 2. 

de acord cu principiile prime, când, de fapt, creştinii nu sunt de acord cu principiul 
conform căruia „nimic nu este făcut din nimic", Duns Scotus precizează că el se re¬ 
feră la principiile prime în sens strict, cum ar fi principiul contradicţiei sau acela că 
întregul este mai mare decât părţile sale, nu la ceea ce cred unii a fi principii şi nici la 
concluzii trase din primele principii, în Comentariul de la Paris, totuşi, 1 el subliniază 
că intelectul nu poate să se înşele cu privire la acele principii şi concluzii despre care 
el crede că decurg în mod clar din principiile prime. în acelaşi loc el descrie intelectul 
ca o tabula nuda, ce nu coţine principii sau idei înnăscute. 

Duns Scotus respinge, de asemenea, ideea că este nevoie de o iluminare specială 
a intelectului pentru a avea acces la anumite adevăruri. Astfel, el critică argumentele 
lui Henric din Gent legate de teoria iluminării, arătând că din ele pare să decurgă 
concluzia că orice cunoaştere certă şi naturală este imposibilă. 2 De exemplu, dacă ar fi 
adevărat că nu putem ajunge la vreo certitudine în privinţa unui obiect mereu schim¬ 
bător (iar, după Henric, obiectele sensibile sunt în mod constant schimbătoare), ilu¬ 
minarea nu ar ajuta în niciun fel, pentru că nu ajungem la certitudine atunci când 
cunoaştem un obiect altfel decât este el în fapt. Duns Scotus adaugă că, în orice caz, 
doctrina conform căreia obiectele sensibile sunt continuu schimbătoare este doctrina 
lui Heraclit şi este falsă. Tot astfel, în cazul în care caracterul schimbător al sufletului 
şi ideile sale sunt un obstacol în calea certitudinii, iluminarea nu va remedia deficien¬ 
ţa. Astfel, teza lui Henric ne-ar conduce la scepticism. 

Aşadar, Duns Scotus apără activitatea şi capacitatea naturală a intelectului uman 
şi o preocupare similară se manifestă în respingerea de către el a doctrinei Sfântului 
Toma, conform căreia sufletul, când este separat de trup, nu poate dobândi idei noi 
din lucrurile însele. 3 El prezintă opinia Sfântului Toma în aproape aceleaşi cuvinte 
pe care acesta din urmă le foloseşte în Comentariul său la Sentinţe 4 şi argumentează 
că ţine de natura sufletului să cunoască, să abstractizeze, să voiască, astfel încât, de¬ 
oarece sufletul este de o asemenea natură încât poate exista separat de trup, putem 
conchide în mod legitim că el poate obţine noi cunoştinţe prin mijloace naturale, în 
această stare de separaţie. Duns Scotus susţine că părerea Sfântului Toma degradează 
sufletul uman. Această afirmaţie este legată desigur de opinia sa că, în această viaţă, 
dependenţa sufletului de simţuri este pro stătu isto, forte ex peccato. 5 Ea este asociată, 


1 2, 23, nr. 3. 

2 Ibid., 1, 3, 4, nr.5. 

3 Ox., 4, 45, 2. 

4 4, 50, 1, 1; şi cf. S.T., Ia, 89,1-4. 

3 „în virtutea acestei stări, poate din pricina păcatului" (lb. lat., n.r.). 

de asemenea, cu respingerea doctrinei conform căreia sufletul are un caracter pur 
pasiv, iar plăsmuirile dau naştere ideilor. Sufletul, în această stare de separaţie faţă 
de trup, poate, deci, căpăta noi cunoştinţe şi nu poate fi limitat la intuiţie, ci îşi poate 
exercita şi puterea de abstracţie. 

7. Duns Scotus face distincţia între cunoaşterea intuitivă şi cea abstractă. Cunoaş¬ 
terea intuitivă este cunoaşterea unui obiect ca prezent în existenţa sa reală; a cunoaşte 
un obiect care nu este, de fapt, existent şi prezent este împotriva naturii cunoaşterii 
intuitive. 1 Totuşi, Duns Scotus face o distincţie şi între cunoaşterea intuitivă perfectă, 
care este cunoaşterea nemijlocită a unui obiect ca prezent, şi cunoaşterea intuitivă 
imperfectă, care este cunoaşterea unui obiect ca existând în viitor, prin anticipaţie, 
sau ca existând în trecut, prin amintire. 2 * Pe de altă parte, cunoaşterea abstractă este 
cunoaşterea esenţei unui obiect considerat prin abstracţie în raport cu existenţa sau 
non-existenţa lui. 5 Diferenţa dintre cunoaşterea intuitivă şi cea abstractă nu constă, 
deci, în faptul că prima ar fi cunoaşterea unui obiect existent, iar a doua, a unui obiect 
non-existent, ci mai degrabă în faptul că prima este cunoaşterea unui obiect ca exis¬ 
tent şi prezent în mod actual, altfel spus, într-o intuiţie în sens propriu, în vreme ce 
a doua este cunoaşterea esenţei unui obiect făcând abstracţie de existenţa lui, indi¬ 
ferent dacă obiectul există în mod real sau nu. „Putem avea o cunoaştere abstractă a 
unui obiect non-existent, la fel ca şi a unui obiect existent, dar nu putem avea decât 
cunoaşterea intuitivă a unui obiect existent ca existent.” 4 Ar trebui să adăugăm cuvin¬ 
tele „şi prezent”, pentru că „este împotriva naturii cunoaşterii intuitive să fie despre 
ceva care, de fapt, nu este existent şi prezent.” 5 Drept urmare, Duns Scotus spune că, 
deşi cei aleşi îl pot vedea pe el în Dumnezeu, adică având o viziune beatifică a lui ca 
existând şi scriind, aceasta nu ar fi o cunoaştere intuitivă, deoarece „eu nu sunt de 
fapt prezent în Dumnezeu, cel pe care cei aleşi îl contemplă în ceruri”. 6 Doctrina lui 
Duns Scotus privind cunoaşterea abstractă, cunoaşterea esenţelor prin abstracţie faţă 
de existenţă şi non-existenţă, a făcut ca acest aspect al gândirii sale să fie comparat cu 
metoda şcolii fenomenologice moderne. 

8. Duns Scotus s-a hrănit îndeajuns cu spiritul logicii aristotelice încât să pună 
accentul pe deducţie şi să aibă o noţiune riguroasă a argumentului demonstrativ; dar 


1 Ox., 1, 2, 7, nr. 42; 2, 9, 2, nr. 29. 

2 Ibid., 3,14,3, nr. 6. 

5 Ibid., 2, 3,9, nr. 6. 

4 Q^uodlibet, 7, nr. 8. 

5 Ox., 2, 9, 2, nr. 29. 

6 Ibid., 4, T4, 3, nr. 6. 

el a făcut şi unele remarci interesante despre inducţie. Nu putem avea experienţa tu¬ 
turor cazurilor de un anumit tip de eveniment natural. Dar experienţa unui număr de 
cazuri poate fi suficientă pentru a-i arăta omului de ştiinţă că evenimentul respectiv 
provine dintr-o cauză naturală şi întotdeauna va urma acelei cauze. „Orice se întâm¬ 
plă în majoritatea cazurilor (adică în cazurile pe care am fost capabili să le observăm) 
nu provine dintr-o cauză liberă, ci este efectul natural al cauzei.” Această propoziţie 
este recunoscută ca adevărată de către intelect, care vede că o cauză liberă nu va pro¬ 
duce acelaşi efect. în cazul în care cauza ar putea produce un alt efect, ar trebui să 
observăm acest lucru. Dacă un efect este produs în mod frecvent de o aceeaşi cauză 
(din perspectiva experienţei noastre), cauza nu poate fi o cauză liberă în acea privinţă, 
nici nu poate fi o cauză „oarecare”, ci trebuie să fie cauza naturală a acelui efect. Une¬ 
ori avem experienţa efectului şi putem reduce efectul la o relaţie cauzală evidentă prin 
sine, în care caz putem deduce efectul, obţinând astfel o cunoaştere şi mai certă decât 
am avut prin experienţă, în timp ce, în alte ocazii, putem avea experienţa cauzei, astfel 
încât nu putem demonstra legătura necesară dintre cauză şi efect, ci doar că efectul 
provine din cauză, privită ca o cauză naturală. 1 


Ibid., 1, 3, 4, nr. 9. 

CAPITOLUL XLVII 


DUNS SCOTUS (3) 

METAFIZICA 

Fiinţa şi atributele ei transcendentale - Conceptul univoc de fiinţă - 
Distincţia obiectivă formală - Esenţă şi existenţă - Universaliile - Hilomorfismul - 
Rationes seminales respinse, pluralitatea formelor acceptată - Individuaţia. 


i . Metafizica este ştiinţa fiinţei ca fiinţă. Conceptul de fiinţă este cel mai simplu din¬ 
tre toate conceptele şi este ireductibil la alte concepte ultime: aşadar, fiinţa nu poate 
fi definită. 1 Putem concepe fiinţa în mod distinct prin ea însăşi, pentru că în sensul 
cel mai larg ea înseamnă pur şi simplu ceea ce nu admite nicio contradicţie, ceea ce 
nu este intrinsec imposibil. Iar orice alt concept, orice concept al unui gen distinct 
de fiinţă, include conceptul de fiinţă. 2 în sensul cel mai larg, fiinţa cuprinde atât ceea 
ce are fiinţă extramentală, cât şi ceea ce are fiinţă intramentală, 3 şi transcende toate 
genurile. 4 

Există mai multe passiones entis (le-am putea spune categorii ale fiinţei, cu preci¬ 
zarea că prin „categorie" nu ne referim la sensul aristotelic al cuvântului), passiones 
convertibiles şi passiones disiunctae. Primele sunt acele categorii ale fiinţei care sunt 
desemnate printr-un nume, care nu merg în perechi distincte şi sunt convertibile cu 
fiinţa. De exemplu, unul, adevărul, binele sunt passiones convertibiles. Orice fiinţă este 
una, este adevărată şi este bună prin însuşi faptul că este fiinţă şi nu există o distinc¬ 
ţie reală între aceste passiones convertibiles sau între ele şi fiinţă, dar putem vorbi de o 
distincţie formală între ele, pentru că se referă la diferite aspecte ale fiinţei. 5 Pe de altă 
parte, passiones disiunctae nu sunt înlocuibile cu fiinţa dacă le luăm una câte una, dar 
sunt convertibile dacă sunt luate în perechi. De exemplu, nu orice fiinţă este necesară 
şi nu orice fiinţă este contingenţă, dar orice fiinţă este fie necesară, fie contingenţă. 
Tot astfel, nu orice fiinţă este doar act şi nu orice fiinţă este doar potenţă, dar orice 


1 Quodlibet, 7, nr. 14; 1, 39, nr. 13. 

2 Ox„ 1, 3, 2, nr. 24. 

3 Quodlibet, 3, nr. 2. 

4 Ox., 2, 1, 4, nr. 26. 

5 Ibid., 1, 3, 3, nr. 7; 2,16, nr. 17. 

fiinţă trebuie să fie sau act sau potenţă, sau act în unele privinţe şi potenţă în altele. 
Duns Scotus vorbeşte de passiones disiunctae ca fiind transcendente,' pentru că, deşi 
nicio passio disiuncta nu cuprinde toate fiinţele şi nu este înlocuibilă cu noţiunea de 
fiinţă pur şi simplu, ele nu plasează un obiect într-un gen sau o categorie determina¬ 
tă, în sensul aristotelic. Faptul că o fiinţă este contingenţă, de exemplu, nu ne spune 
dacă este vorba despre o substanţă sau un accident. 

Cum Duns Scotus a afirmat univocitatea conceptului de fiinţă, în sensul strict pe 
care îl vom analiza mai jos, s-ar părea că el a încercat să deducă astfel realitatea acestor 
passiones disiunctae; însă nu aceasta a fost intenţia lui. Din noţiunea de fiinţă, nu pu¬ 
tem nicicum deduce că există fiinţe contingente, nici nu putem arăta că există fiinţa 
contingenţă pentru că există fiinţa necesară, deşi putem arăta că, dacă există fiinţa 
contingenţă, atunci există şi fiinţa necesară şi că, dacă există fiinţa finită, atunci există 
şi fiinţa infinită. Cu alte cuvinte, nu putem deduce existenţa unei passio disiuncta im¬ 
perfecte din existenţa uneia perfecte, dar putem proceda în direcţia inversă. Doar prin 
experienţă putem cunoaşte că fiinţele contingente există în mod real. 1 2 

2. Am văzut că, în opinia lui Duns Scotus, trebuie să susţinem că obiectul pri¬ 
mar al intelectului este fiinţa în genere dacă vrem să salvăm posibilitatea metafizicii. 
Dar prin aceasta nu vreau să sugerez că teoria lui Duns Scotus cu privire la obiectul 
primar al intelectului ar fi motivată doar de consideraţii pragmatice. El susţine mai 
degrabă că intelectul ca atare este facultatea de a înţelege fiinţa în genere, iar apoi 
scoate în evidenţă ceea îi pare a fi o concluzie nefericită ce decurge din poziţia tomis- 
tă. în mod asemănător, Duns Scotus susţine că, dacă nu există un concept univoc de 
fiinţă, acelaşi cu privire la Dumnezeu şi la lucrurile create, cunoaşterea metafizică a 
lui Dumnezeu nu este posibilă, dar nu susţine această teorie a caracterului univoc al 
conceptului de fiinţă doar din considerente de utilitate. El este convins că există cu 
adevărat un astfel de concept univoc şi arată apoi că, dacă existenţa lui nu este admisă, 
nu putem salva posibilitatea unei cunoaşteri metafizice a lui Dumnezeu. Conceptele 
noastre se formează pe baza percepţiilor senzoriale şi reprezintă în mod nemijlocit 
quiddităţi sau esenţe materiale. Dar niciun concept de quidditate materială ca atare 
nu este aplicabil lui Dumnezeu, pentru că Dumnezeu nu este inclus printre lucru¬ 
rile materiale. Astfel, dacă nu ne-am putea forma un concept care nu se limitează 
la quidditatea materială ca atare, ci este comun fiinţei infinite şi fiinţei finite, fiinţei 
imateriale şi fiinţei materiale, nu am putea ajunge vreodată la o cunoaştere adevărată 


1 Ibid., i,8, 3, nr. 19. 

2 Ox., x, 39, nr. 13. 

a lui Dumnezeu prin intermediul conceptelor care îi sunt proprii Lui. Dacă teoria lui 
Henric din Gent despre caracterul echivoc al conceptului de fiinţă, aplicat lui Dum¬ 
nezeu şi lucrurilor create, ar fi adevărată, ar rezulta că mintea umană este limitată (cel 
puţin în această viaţă) la simpla cunoaştere a creaturilor; consecinţa teoriei lui Henric 
ar fi, deci, agnosticismul.' Dacă am menţionat mai întâi acest aspect al problemei, am 
făcut-o nu pentru a arăta că Duns Scotus ar fi motivat de consideraţii pur utilitare sau 
pragmatice, ci mai degrabă pentru a arăta că, în viziunea lui, problema nu este una 
strict academică. 

Ce are în vedere Duns Scotus prin conceptul univoc al fiinţei? In Comentariul de 
la Oxford, 1 2 3 el spune: et nefiat contentio de nomine univocationis, conceptum univocum 
dico, qui ita est unus, quod ejus unitas sufficit ad contradictionem, affirmando et negando 
ipsum de eodem. Sufficit etiam pro medio syllogistico, ut extrema unita in medio sic uno, 
sinefallacia aequivocationis, concludantur inter se unum) Aşadar, ceea ce vrea să spună 
Duns Scotus este, în primul rând, că un concept univoc înseamnă un concept a cărui 
unitate este suficientă pentru a implica o contradicţie dacă afirmăm şi negăm ideea 
în cauză cu privire la acelaşi subiect, în acelaşi timp. Dacă am spune „câinele (adică 
patrupedul) aleargă” şi, în acelaşi timp, „câinele (însemnând steaua sau câinele de 
mare) nu aleargă”, nu am avea aici o contradicţie reală, deoarece „aleargă” şi „nu 
aleargă" nu sunt afirmate în legătură cu acelaşi subiect: contradicţia este pur verbală, 
în mod asemănător, dacă am spune „inorogul este” (însemnând că inorogul are o 
existenţă intramentală) şi „inorogul nu este” (însemnând că inorogul nu are o exis¬ 
tenţă extramentală în realitate), iarăşi nu ar fi vorba de nicio contradicţie reală. Duns 
Scotus se referă însă la cuvinte ale căror înţelesuri sunt suficient de apropiate încât să 
poată produce o contradicţie reală dacă le-am afirma sau nega în legătură cu acelaşi 
subiect în acelaşi timp. De exemplu, dacă am spune că inorogul este şi că inorogul nu 
este, înţelegându-1 pe „este” în ambele judecăţi ca referindu-se la existenţa extramen¬ 
tală, atunci am avea o contradicţie reală. Tot aşa, dacă am spune că Dumnezeu este 
şi că Dumnezeu nu este, referindu-ne în ambele cazuri la existenţa reală, am avea o 
contradicţie. Ce înţelege Duns Scotus prin sufficit? în judecăţile „Dumnezeu este” şi 


1 Ox., 1, 8, 3, nr. 4 sq. Aceasta reprezintă interpretarea oferită de Duns Scotus pentru teoria 
lui Henric. 

2 1, 3, 2, nr. 5. 

3 „şi pentru a nu se naşte o dispută în privinţa termenului de univocitate, numesc conceptul 
aşa, căci astfel avem noţiunea de unu, dat fiind că unitatea este suficientă pentru [a expri¬ 
ma] contradicţia, afirmând şi negând ceva despre acelaşi lucru. Este potrivit şi din punct de 
vedere al judecăţii, pentru ca cele contradictorii, unite astfel într-unul mijlociu, fără viclenia 
neclarităţii, să se desăvârşească în unitate.” (1b. lat., n.r.) 

„Dumnezeu nu este”, este suficient pentru apariţia contradicţiei ca „este” să însemne 
opus nimicului sau nefiinţei. Este contradictoriu să spunem că Dumnezeu este opus 
nimicului şi că Dumnezeu nu este opus nimicului. Trebuie amintit că Duns Scotus 
susţine existenţa unui concept univoc al fiinţei aplicabil lui Dumnezeu şi lucrurilor 
create, astfel încât putem spune că Dumnezeu este şi lucrul creat este, folosind cu¬ 
vântul „este" cu acelaşi sens. El este perf ect conştient, desigur, că Dumnezeu şi lucrul 
creat se opun, de fapt, nimicului în moduri diferite; nu intenţionează să nege aceasta. 
El afirmă doar că, dacă înţelegem prin „este” doar opusul nimicului sau al nefiinţei, 
atunci putem folosi cuvântul „fiinţă” atât pentru Dumnezeu, cât şi pentru lucrurile 
create, în acelaşi sens, făcând abstracţie de modul concret în care ele sunt opuse ni¬ 
micului. Drept urmare, el spune sufficit ad contradictionem fără să dea de înţeles că 
Dumnezeu şi lucrurile create sunt opuse nimicului în acelaşi fel. Dar, deşi se opun 
nimicului în moduri diferite, Dumnezeu şi lucrurile create se opun, totuşi, în aceeaşi 
măsură nimicului, iar dacă ne formăm un concept de fiinţă ce denotă o opoziţie clară 
faţă de nimic, un concept care implică o contradicţie dacă ar fi afirmat şi negat despre 
acelaşi subiect în acelaşi timp, acest concept poate fi aplicat în mod univoc lui Dum¬ 
nezeu şi lucrurilor create. 

In ceea ce priveşte remarca despre silogism, Duns Scotus spune că un concept 
univoc, aşa cum îl înţelege el, este un concept care, atunci când este folosit ca termen 
mediu într-un silogism, are în ambele premise acelaşi înţeles „intr-o măsură sufici¬ 
entă” ca să evite formarea unui sofism prin echivocitate. Să luăm un exemplu simplu: 
dacă afirmăm „orice berbec este un animal, acest obiect (desemnând un instrument 
pentru pomparea apei) este un berbec, prin urmare acest obiect este un animal”, 
silogismul ar fi un sofism din pricina echivocului şi nu ar fi valid. Acum să luăm 
următorul argument. Dacă există înţelepciune în unele lucruri create, atunci trebuie 
să existe înţelepciune în Dumnezeu. Dar în unele lucruri create există înţelepciune, 
prin urmare există înţelepciune în Dumnezeu. Dacă termenul „înţelepciune" ar fi 
folosit în mod echivoc în sensuri complet diferite, cu privire la Dumnezeu şi respec¬ 
tiv la lucrurile create, argumentul ar fi nevalid. Pentru ca argumentul să fie valid, 
ideea de înţelepciune aplicată lui Dumnezeu şi lucrurilor create trebuie să fie aceeaşi 
într-o măsură suficientă pentru a evita echivocul. Duns Scotus îl critică pe Henric 
din Gent, care susţinea că predicatele pe care le aplicăm lui Dumnezeu şi lucrurilor 
create sunt echivoce, deşi cele două înţelesuri seamănă atât de mult unul cu celălalt 
încât poate fi folosit un singur cuvânt pentru ambele. Duns Scotus obiectează că, dacă 
admitem adevărul opiniei lui Henric ar însemna să admitem că fiecare argument 
care porneşte de la lucrurile create pentru a ajunge la Dumnezeu foloseşte echivocul 
şi este fals. Univocitatea pe care o afirmă Duns Scotus nu este limitată, atunci, la 

conceptul de fiinţă. „Toate lucrurile comune lui Dumnezeu şi lucrurilor create sunt 
astfel încât aparţin atât fiinţei finite cât şi celei infinite.” 1 în cazul în care considerăm 
fiinţa făcând abstracţie de diferenţa dintre fiinţa infinită şi cea finită, adică însem¬ 
nând simpla opoziţie faţă de nimic, avem un concept univoc de fiinţă, iar atributele 
transcendentale ale fiinţei, passiones convertibiles, pot, de asemenea, să dea naştere 
unor concepte univoce. Dacă ne putem forma un concept univoc al fiinţei, ne putem 
forma şi concepte univoce cum ar fi unul, adevărul, binele . 2 * Ce putem spune însă des¬ 
pre înţelepciune? Bunătatea este o passio convertibilis, în măsura în care orice fiinţă 
este bună prin simplul fapt că ea este o fiinţă; dar nu orice fiinţă este înţeleaptă. Duns 
Scotus răspunde' că passiones disiuncte, precum necesar şi posibil, act şi potenţa, sunt 
transcendente, în sensul că niciuna nu-şi determină subiectul ca aparţinând unui gen 
anume, şi că înţelepciunea şi atributele asemănătoare pot fi numite şi ele transcen¬ 
dente, adică depăşind clasificarea fiinţei în genuri. 

Duns Scotus insistă asupra teoriei univocităţii. Orice cercetare metafizică referitoa¬ 
re la Dumnezeu implică luarea în considerare a unui atribut şi îndepărtarea de ideea 
pe care ne-o facem cu privire la imperfecţiunea acelui atribut, aşa cum îl găsim în lu¬ 
crurile create. Astfel, ajungem la o idee a esenţei de ratioformalis a atributului, pe care 
o putem apoi atribui lui Dumnezeu în toată perfecţiunea ei. Duns Scotus ia exemplul 
înţelepciunii, al intelectului şi al voinţei. 4 De exemplu, mai întâi, îndepărtăm din ide¬ 
ea de înţelepciune imperfecţiunile înţelepciunii finite şi ajungem astfel la un concept 
de ratioformalis a înţelepciunii, ceea ce este înţelepciunea în sine. Apoi, atribuim lui 
Dumnezeu înţelepciunea sub modalitatea ei cea mai desăvârşită (peifectissime). „Prin 
urmare, orice cercetare referitoare la Dumnezeu presupune că intelectul are acelaşi 
concept univoc pe care îl primeşte de la lucrurile create.” 5 Dacă este negat faptul că 
noi putem să ne formăm o idee de ratioformalis a înţelepciunii şi a altor atribute de 
acest gen, concluzia ar fi că nu am ajunge la nicio cunoaştere a lui Dumnezeu. Pe de 
o parte, cunoaşterea noastră este bazată pe experienţa pe care o avem în legătură cu 
lucrurile create, în timp ce, pe de altă parte, nu putem să-l determinăm pe Dumnezeu 
prin niciun atribut care să fie exact aşa cum îl găsim în lucrurile create. Aşadar, dacă 
nu putem obţine un termen mediu comun cu un înţeles univoc, nu este posibil sau 
valid niciun argument dinspre lucrurile create spre Dumnezeu. Duns Scotus ia ca 


1 Ox., 1, 8, 3, nr. 18. 

2 Ibid., 1, 8, 3, nr. 19. 

5 Ibid. 

4 Ibid., 1, 3, 2, nr. 10. 

5 Ibid. 

un dat al experienţei faptul că ne formăm un concept univoc de fiinţă, fără referire la 
infinit sau finit, necreat sau creat. 1 

Duns Scotus este de acord cu Henric din Gent în privinţa faptului că Dumnezeu 
nu este într-un gen, dar nu şi atunci când Henric neagă caracterul univoc al conceptu¬ 
lui de fiinţă. „îmi susţin părerea moderată că este compatibil cu simplitatea lui Dum¬ 
nezeu faptul că ar trebui să existe un concept comun Lui şi creaturii, dar acest concept 
comun nu este un concept comun generic.” 2 In opinia lui Duns Scotus, Henric din 
Gent susţine că acest concept de fiinţă, aplicat lui Dumnezeu şi lucrurilor create, este 
echivoc, şi este uşor de înţeles de ce nu este de acord cu teza lui Henric. Dar care 
este atitudinea sa faţă de doctrina Sfântului Toma privind analogia? In primul rând, 
Duns Scotus afirmă cu fermitate că Dumnezeu şi lucrul creat sunt complet diferiţi în 
ordinea reală, sunt primo diversa in realitate, quia in nulla realitate conveniunt , 3 Aşadar, 
a -1 acuza pe Duns Scotus de spinozism este absurd. In al doilea rând, Duns Scotus 
nu respinge analogia atribuirii, deoarece admite că fiinţa aparţine în principal şi în 
primul rând lui Dumnezeu şi arată că fiinţele create sunt pentru Dumnezeu precum 
mensurata ad mensuram, vel excessa ad excedens , 4 5 în timp ce în De Anima 5 spune că om- 
nia entia habent attributionem ad ens primum, quod est Deus . 6 In al treilea rând, totuşi, 
insistă că analogia însăşi presupune un concept univoc, deoarece nu am putea com¬ 
para lucrurile create cu Dumnezeu ca mensurata ad mensuram, vel excessa ad excedens, 
decât dacă ar exista un concept comun ambelor. 7 Dumnezeu poate fi cunoscut de 
către om în această viaţă doar prin intermediul conceptelor care provin din lucrurile 
create şi nu am fi niciodată capabili să comparăm lucrurile create cu Dumnezeu, 
imperfectul cu perfectul, decât dacă aceste concepte ar fi comune lui Dumnezeu şi 
lucrurilor create: altfel nu ar exista nicio punte între creaturi şi Dumnezeu. Chiar 
acei învăţaţi care neagă univocitatea o presupun, de fapt. 8 Dacă nu ar exista niciun 
concept univoc, am avea doar o cunoaştere negativă a lui Dumnezeu, ceea ce nu este 
cazul. Putem spune că Dumnezeu nu este o stâncă, dar putem spune, de asemenea, 


1 Cf. Ibid., i, 3, 2, nr. 6. 

2 Ox„ 1, 8, 3, nr. 16. 

5 Ibid., 1, 8, 3, nr. 11. [„sunt de la început diferiţi în realitate, fiindcă în nicio realitate nu 
converg”, lb. lat.] 

4 Ibid., 1, 8, 3, nr. r2. [„precum cele măsurate în raport cu măsura, sau cele excesive în raport 
cu excesul”, lb. lat.] 

5 21, nr. 14. 

6 „toate cele existente au legătură cu fiinţa primă, care este Dumnezeu” (lb. lat., n.r.). 

7 Ox., 1, 8, 3, nr. 12. 

8 Rep., 1, 3,1, nr.7. 

că o himeră nu este o stâncă, astfel încât, spunând că Dumnezeu nu este o stâncă, nu 
cunoaştem mai mult despre Dumnezeu decât despre o himeră.' Mai mult, faptul de 
a cunoaşte că ceva este un efect al lui Dumnezeu nu este suficient prin sine pentru 
a ne da cunoaşterea lui Dumnezeu. O stâncă este un efect al lui Dumnezeu, dar nu 
spunem că Dumnezeu este o stâncă, pentru că El este cauza stâncii, în schimb chiar 
spunem că El este înţelept şi acest lucru presupune un concept univoc de înţelepciu¬ 
ne transcendent (în sensul dat de Duns Scotus). în fine, doctrina lui Duns Scotus 
este că, deşi toate lucrurile create se află într-o relaţie esenţială de dependenţă faţă de 
Dumnezeu, acest lucru nu ar fi suficient pentru a ne permite o cunoaştere pozitivă 
a lui Dumnezeu, deoarce nu posedăm intuiţia naturală a lui Dumnezeu decât dacă 
ne putem forma concepte univoce comune lui Dumnezeu şi lucrurilor create. Drept 
urmare, el spune că „toate fiinţele au o atribuţie faţă de fiinţa primă, Dumnezeu (...); 
totuşi, în pofida acestui fapt, se poate ajunge prin abstracţie de la toate acestea la un 
concept comun exprimat prin cuvântul fiinţă, iar acesta din punct de vedere logic, dar 
nu şi din punct de vedere natural sau metafizic”, adică din perspectiva unui filosof 
natural sau a unui metafizician. 1 2 

Această ultimă remarcă dă naştere întrebării dacă Duns Scotus a considerat sau 
nu univocitatea conceptului de fiinţă ca fiind, intr-adevăr, limitată la ordinea logică. 
Unii autori sunt de părere că da. Pasajul din De Anima care tocmai a fost citat pare 
să spună acest lucru, iar observaţia lui Duns Scotus, citată mai sus, că Dumnezeu şi 
lucrurile create sunt primo diversa in realitate, quia in nulla realitate conveni unt, ar părea 
să arate acelaşi lucru. Dar dacă acest concept univoc al fiinţei ar fi limitat la ordinea 
logică, astfel încât să fie un ens rationis, cum ar putea el să sprijine cunoaşterea obiec¬ 
tivă a lui Dumnezeu? în plus, în Comentariul de la Oxford, 3 Duns Scotus discută o 
obiecţie la teoria sa, potrivit căreia materia are o esse a sa proprie. Obiecţia este că, în 
cazul expresiilor analoage, un lucru sau un atribut este prezent în mod real doar în 
expresia analogă primă: în cealaltă expresie nu este tocmai prezent, excepţie făcând 
cazul în care există o relaţie cu expresia analoagă primă. Sănătatea este în mod real 
prezentă în animal, în timp ce, în urină, ea este prezentă doar per attributionem ad il- 
lud. 4 Esse provine din formă, deci nu este prezentă în mod real în materie, ci doar prin 
relaţie cu forma. Ca răspuns la această obiecţie, Duns Scotus spune că exemplul dat 
este fără valoare, deoarece există o sută de exemple contrare şi apoi remarcă: „pentru 


1 Ox„ 1, 3, 2; 1, 8, 3, nr. 9. 

2 De Anima, 21, nr. 14. 

3 2,12, 2, nr. 2. 

4 „prin atribuire la acela [animalul]” (lb. lat, n.r.). 



500/501 


că nu există o mai mare analogie decât cea dintre creatură şi Dumnezeu in ratione 
essendi, şi totuşi esse, existenţa, îi aparţine în principal şi în primul rând lui Dumne¬ 
zeu, în aşa fel încât ea aparţine în acelaşi timp, în mod real şi univoc, şi creaturii; 
se întâmplă acelaşi lucru cu bunătatea, cu înţelepciunea şi cu altele asemănătoare”. 1 
Aici el foloseşte cuvintele „în mod real şi univoc” ( reaiiter et univoce ) laolaltă. Dacă 
doctrina univocităţii este menită să asigure cunoaşterea obiectivă a lui Dumnezeu de 
către lucrurile create, ar părea esenţial ca acest concept univoc să nu fie folosit aici ca 
un simplu ens rationis, ci ar trebui să aibă un temei sau un corespondent în realitatea 
extramentală. Pe de altă parte, Duns Scotus insistă asupra faptului că Dumnezeu nu 
este într-un gen, iar Dumnezeu şi creaturile sunt în ordinea reală primo diversa. Cum 
pot fi împăcate cele două categorii de afirmaţii? 

Conceptul de fiinţă este abstras din lucrurile create; este un concept de fiinţă fără 
nicio determinare. El este în mod logic anterior împărţirii fiinţei în fiinţă infinită şi 
fiinţă finită. Dar, în ordinea reală, orice fiinţă trebuie să fie ori infinită, ori finită; tre¬ 
buie să fie opusă nimicului ori ca fiinţă infinită, ori ca una finită: nu există în mod real 
nicio fiinţă care să nu fie nici infinită, nici finită. în acest sens, conceptul univoc de fi¬ 
inţă, fiind în mod logic anterior împărţirii fiinţei în infinită şi finită, posedă o unitate 
care aparţine ordinii logice. Desigur că filosoful care se ocupă de filosofia naturală nu 
priveşte fiinţa în acest sens, aşa cum nici metafizicianul nu o face, din moment ce el 
se ocupă de fiinţa existentă în mod real şi de fiinţa posibilă, deoarece conceptul unei 
fiinţe care nu ar fi nici finită, nici infinită, nu ar fi conceptul unei fiinţe posibile. Pe de 
altă parte, chiar dacă orice fiinţă reală este fie finită, fie infinită, orice fiinţă este opusă 
cu adevărat nimicului, deşi în moduri diferite, astfel încât există un temei real pentru 
conceptul univoc de fiinţă. Ca intentio prima, conceptul de fiinţă este întemeiat pe re¬ 
alitate, pentru că altfel nu ar putea fi obţinut prin abstracţie, şi are referinţă obiectivă, 
în timp ce, ca intentio secunda, este un ens rationis. Dar conceptul de fiinţă ca atare, 
considerat fie ca intentio prima, fie ca intentio secunda, nu exprimă ceva care să aibă o 
existenţă formală în afara minţii. Este, prin urmare, un concept logic. Logicianul „se 
referă la intenţiile secunde în măsura în care acestea sunt aplicate intenţiilor prime", 
spune Duns Scotus când vorbeşte de universalii, 2 şi ceea ce este univoc pentru logici¬ 
an este echivoc 3 pentru filosoful care studiază lucrurile reale. Putem spune atunci că 


' Ox., 2,12, 2, nr. 8. 

2 Ox., 2, 3, 1, nr.7. 

3 Pentru Duns Scotus, „echivoc" înseamnă cu înţelesuri distincte sau diferite. Omul de ştiin¬ 
ţă, de exemplu, are ca obiect de studiu corpurile reale, într-un mod propriu, dar ne putem 
forma un concept comun despre trup în general. 

acest concept univoc de fiinţă este un ens rationis. Pe de altă parte, conceptul univoc de 
fiinţă are un temei real în actualitate. Cazul lui este comparabil cu cel al universalului. 
Fără îndoială că Duns Scotus nu a luat în consideraţie în mod adecvat toate obiecţiile 
posibile la teoria sa; dar el pare să fi fost atât de încrâncenat în a respinge doctrina lui 
Henric din Gent, despre care a crezut că pune în pericol sau face imposibilă orice cu¬ 
noaştere obiectivă a lui Dumnezeu în această viaţă, încât nu a acordat întreaga atenţie 
complexităţii problemelor şi dificultăţilor care ar putea apărea în relaţie cu propria sa 
teorie. Trebuie amintit, totuşi, că Duns Scotus a postulat o distincţie formală între 
atributele fiinţei, precum şi între atribute şi fiinţă. „Aşa cum Aristotel demonstrează 
la începutul celei de a patra cărţi a Metafizicii, fiinţa conţine multe atribute care nu 
sunt lucruri diferite de fiinţa însăşi, dar care se disting în mod formal şi din punct de 
vedere al quiddităţii unul de altul, adică printr-o distincţie formală întemeiată obiec¬ 
tiv, şi, de asemenea, se disting de fiinţă printr-o formalitate reală şi quidditativă, cum 
s-ar zice.” 1 în acest caz, conceptul univoc de fiinţă nu poate fi un simplu ens rationis, 
în sensul unei construcţii pur subiective. Nu există un lucru separat sau separabil 
existând extramental care să corespundă conceptului univoc de fiinţă; dar acest con¬ 
cept are, totuşi, un temei obiectiv. Putem spune atunci că acest concept univoc de 
fiinţă nu este unul pur logic, cu condiţia ca, prin aceasta, să nu înţelegem că există 
vreun lucru în realitatea extramentală care să corespundă conceptului. 

3. Am tratat pe larg doctrina univocităţii nu doar pentru că ea este una dintre 
doctrinele reprezentative pentru scotism, ci şi pentru că Duns Scotus i-a acordat o 
importanţă foarte mare, ca garanţie a teologiei naturale. Voi trece acum la o scurtă 
analiză a unei alte doctrine caracteristice a lui Duns Scotus, distinctio formalis aparte 
rei sau distincţia obiectivă formală, care joacă un rol important în sistemul său şi că¬ 
reia tocmai i-am menţionat una dintre utilităţi. 

Doctrina distincţiei formale nu a fost o invenţie a lui Duns Scotus. O găsim, de pil¬ 
dă, în filosofia lui Olivi şi i-a fost atribuită chiar şi Sfântului Bonaventura. în orice caz, 
ea a devenit o doctrină comună printre gânditorii franciscani, iar ceea ce a făcut Duns 
Scotus a fost să preia doctrina de la predecesorii săi şi să îi dea o întrebuinţare mai 
largă. Pe scurt, această doctrină spune că există o distincţie care este mai puţin decât o 
distincţie reală, dar mai obiectivă decât o distincţie posibilă. O distincţie reală se apli¬ 
că între două lucruri separabile din punct de vedere fizic, cel puţin de către puterea 
divină. Este destul de clar că există o distincţie reală între cele două mâini ale omului, 
deoarece acestea sunt lucruri distincte; dar există, de asemenea, o distincţie reală 


1 Ox., 2, 16, quaestio unica, nr. 17. 

între forma şi materia oricărui obiect material. O distincţie pur mentală reprezintă o 
distincţie făcută de minte atunci când nu există o distincţie obiectivă corespunzătoare 
în lucrul însuşi. Distincţia între un lucru şi definiţia sa, de exemplu, între „om” şi 
„animal raţional”, este pur mentală. O distincţie formală se aplică atunci când mintea 
distinge intr-un obiect două sau mai multe formalitates distincte din punct de vedere 
obiectiv, dar care sunt inseparabile una de cealaltă, chiar de către puterea divină. De 
exemplu, Duns Scotus a susţinut o distincţie formală între atributele divine. Mila şi 
dreptatea sunt distincte din punct de vedere formal, deşi dreptatea divină şi milostivi¬ 
rea divină sunt inseparabile, deoarece, în pofida distincţiei formale dintre ele, fiecare 
este identică în mod real cu esenţa divină. 

Un exemplu din psihologie poate să lămurească ceea ce vrea să spună Duns Sco¬ 
tus. în om există doar un suflet, astfel că nu poate exista o distincţie reală între sufle¬ 
tul sensibil şi sufletul intelectual sau raţional al omului: omul gândeşte şi simte în 
virtutea unui singur principiu vital. Nici măcar Dumnezeu nu poate separa sufletul 
raţional al unui om de sufletul său sensibil, pentru că nu ar mai fi un suflet uman. Pe 
de altă parte, senzaţia nu este gândire: activitatea raţională poate exista fără activitatea 
sensibilă, aşa cum este în cazul îngerilor, iar activitatea sensibilă poate exista fără 
activitate raţională, cum este cazul sufletului pur sensibil al animalelor. Aşadar, în 
om, principiile sensibil şi raţional sunt distincte din punct de vedere formal, printr-o 
distincţie obiectivă, adică independentă de activitatea prin care mintea distinge; dar 
ele nu sunt cu adevărat lucruri distincte; ele sunt formalitates distincte ale unui lucru, 
sufletul uman. 

De ce susţine Duns Scotus existenţa acestei distincţii formale şi nu se mulţumeşte 
să o numească distinctio rationis cum jundamento in re? Motivul fundamental este, 
desigur, că s-a gândit ca distincţia este nu doar întemeiată, ci şi cerută de natura cu¬ 
noaşterii şi a obiectului cunoaşterii. Cunoaşterea este aprehensiunea fiinţei, iar dacă 
mintea este forţată, ca să spunem aşa, să recunoască distincţii în obiect, adică dacă nu 
construieşte pur şi simplu, în mod activ, o distincţie în obiect, ci crede că recunoaş¬ 
terea unei distincţii îi este impusă, distincţia nu poate fi doar o distincţie mentală, 
ci construirea distincţiei în minte trebuie să fie o distincţie obiectivă în obiect. Pe 
de altă parte, există cazuri când temeiul distincţiei nu poate fi existenţa unor factori 
separabili distincţi în obiect. Este, deci, necesar să găsim loc pentru o distincţie care 
este mai puţin decât o distincţie reală, aşa cum se întâmplă în privinţa sufletului şi 
trupului omenesc, dar care, în acelaşi timp este întemeiată pe o distincţie obiectivă 
în obiect, o distincţie care poate fi doar între formalităţi diferite, dar neseparabile, ale 
unuia şi aceluiaşi obiect. O asemenea distincţie va conserva obiectivitatea cunoaşterii, 
fără a altera, totuşi, unitatea obiectului. Desigur, se poate obiecta că distincţia formală 

aşa cum o aplică Duns Scotus, cel puţin în unele cazuri, alterează unitatea necesară a 
obiectului şi că ea cedează prea mult în faţa „realismului”; dar se pare că Duns Scotus 
a considerat-o necesară pentru a proteja obiectivitatea cunoaşterii 

4. Una dintre chestiunile în care Duns Scotus aplică distincţia sa formală este 
problema distincţiei dintre esenţă şi existenţă în lucrurile create. 1 El refuză să recu¬ 
noască o distincţie reală între esenţă şi existenţă: „este pur şi simplu fals că existenţa 
(esse) este diferită de esenţă”. 2 * La fel, „este falsă propoziţia conform căreia tot aşa cum 
existenţa se bazează pe esenţă, şi operaţia ( operări ) se bazează pe potenţă, pentru că 
existenţa este în realitate aceeaşi cu esenţa şi nu purcede din aceasta, în timp ce actul 
sau operaţia purcede din potenţă şi nu este în realitate acelaşi lucru cu potenţa." 5 
Afirmaţia simpliciter falsum est, quod esse sit aliud ab essentia 4 pare să fie de fapt în¬ 
dreptată contra unor teze ale Sfântului Toma precum Ergo oportet quod omnis talis res, 
cuius esse est aii ud a natura sua, habeat esse ab alioJ Dar dată fi ind concepţia lui Duns 
Scotus despre o distincţie reală, negarea de către el a unei distincţii reale între esenţă 
şi existenţă în creaturi este mai relevantă pentru doctrina lui Egidio Romano, pentru 
care esenţa şi existenţa erau separabile din punct de vedere fizic, decât pentru cea a 
Sfântului Toma. 

Dar atunci când Duns Scotus discută despre relaţia dintre esenţă şi existenţă, pole¬ 
mica sa nu este atât de mult îndreptată contra Sfântului Toma sau a lui Egidio Roma¬ 
no, cât contra lui Henric din Gent. Henric nu a susţinut o distincţie reală între esenţă 
şi existenţă în lucrurile create, dar a făcut distincţia între esse essentiae şi esse existenti- 
ae, prima fiind starea esenţei aşa cum este cunoscută de Dumnezeu, iar cea de a doua 
fiind starea ei după creaţie, creaţie care nu adăugă niciun element pozitiv esenţei, 
ci doar o relaţie cu Dumnezeu. Henric a propus această doctrină a lui esse essentiae 
pentru a da seama de faptul ştiinţei, adică de cunoaşterea adevărurilor eterne despre 
esenţe, indiferent de existenţa reală a unor asemenea obiecte. Duns Scotus arată însă 
că doctrina lui Henric subminează ideea creştină a creaţiei. De pildă, creaţia este un 
act de producere din nimic; dar dacă o stâncă avea înaintea creaţiei sale esse verum re- 


1 Trebuie spus că Duns Scotus se limitează la negarea distincţiei reale şi nu aplică în mod ex¬ 
plicit distincţia obiectivă formală la relaţia dintre esenţă şi existenţă în lucrurile create. Dar 
doctrina scotiştilor în această privinţă mi se pare a fi o interpretare rezonabilă a sensului 
dat de Duns Scotus. 

2 Ox„ 4,13,1, nr. 38. 

5 Ibid., 2, 16, nr. 10. 

4 „pur şi simplu este fals că fiinţa este altceva decât esenţa” (lb. lat., n.r.). 

5 De ente et essentia, 5. [„Aşadar, trebuie ca orice lucru, a cărui existenţă este altceva prin na¬ 
tura sa, să aibă fiinţă prin altul.”, lb. lat.] 

ale, atunci când este produsă de o cauză eficientă, nu se poate spune că a fost produsă 
din nimic. 1 în plus, deoarece esenţa este cunoscută în mod etern de către Dumnezeu, 
ar rezulta din această noţiune că esenţa înaintea existenţei prezente posedă deja esse 
reale şi că actul creaţiei este etern: aşadar, ar trebui să admitem alte fiinţe necesare în 
afara lui Dumnezeu. Doar ceea ce există cu adevărat are esse reale ; existenţa posibilă 
(esse possibile ) este doar esse secundam quid . 2 Se poate spune că esenţa, aşa cum este 
ea cunoscută, posedă esse diminutum; dar această existenţă (esse) a esenţei în mintea 
divină înaintea producerii ei reale este doar esse cognitum. Duns Scotus şi Sf. Toma 
sunt de acord în această privinţă: creaţia înseamnă producerea obiectului întreg din 
nimic şi esenţa înaintea creaţiei nu are nicio esse a sa proprie. Totuşi, Duns Scotus 
şi Sf. Toma au vederi diferite în ceea ce priveşte relaţia dintre esenţă şi existenţă în 
obiectul creat, deoarece Duns Scotus respinge o distincţie reală - deşi, aşa cum am 
menţionat deja, această respingere vizează mai degrabă distincţia reală susţinută de 
Egidio Romano decât pe cea propusă de Sf. Toma. 

5. Distincţia obiectivă formală a mai fost folosită de Duns Scotus în discuţia des¬ 
pre universalii. în privinţa universaliilor, Duns Scotus nu este defel un realist exage¬ 
rat, iar afirmaţia lui Suarez 3 cum că Duns Scotus a susţinut că natura comună este 
identică numeric în toţi indivizii unei specii, deformează poziţia acestuia, cel puţin 
dacă este scoasă din context şi din relaţia cu doctrina lui Suarez. Duns Scotus afirmă, 
fără pic de ambiguitate, că „universalul în act nu există decât în intelect” şi că nu 
există niciun universal care să poată fi atribuit altui obiect decât cel în care există de 
fapt. 4 Natura comună nu este identică numeric pentru Socrate şi pentru Platon, de 
exemplu, ea nu poate fi comparată cu esenţa divină, care este identică numeric în cele 
trei Persoane divine. 5 Cu toate acestea, există o unitate, mai puţin decât identitatea 
numerică (unitas minor quam numeralis). Deşi natura fizică a unui obiect este insepa¬ 
rabilă de haecceitas -ul lui („acest-itatea” sau principiul individuaţiei obiectului, despre 
care vom vorbi îndată) şi deşi ea nu poate exista în niciun alt obiect, există o distincţie 
obiectivă formală între natura umană şi „socrateitatea” sau haecceitas -ul lui Socrate, 
dar nu o distincţie reală, astfel încât natura umană poate fi considerată pur şi simplu 
ca atare, fără referire la individualitate sau la universalitate. Invocându -1 pe Avicenna, 6 


1 Ox., 1, 36. nr. 3. 

2 Ibid., 1, 30, 2, nr. 15. 

3 Disputationes Metaphysicae, 6,1, nr. 2. 

4 Rep., 2,12, 5, nr. 12. 

5 Ibid., 2,12, 5, nr. 13. 

6 în Metafizica, 5, 1. 

Duns Scotus spune că ecvestritatea înseamnă pur şi simplu ecvestritate (equinitas est 
tantum equinitas ) şi că ea nu are prin sine nici esse singulare, nici esse universale . 1 Cu 
alte cuvinte, între haecceitas şi natura unui obiect concret există o distinctio formalis a 
parte rei, iar postularea unei astfel de distincţii este necesară, deoarece altfel, adică în 
cazul în care natura ar fi prin sine individuală - de exemplu, dacă ar fi prin sine natura 
lui Socrate -, atunci nu ar exista niciun fundament obiectiv, niciun temei valid pentru 
afirmaţiile noastre universale. Procesul de abstracţie a universalului logic presupune 
o distincţie în obiect între natură şi haecceitas. 

Totuşi, este important să amintim că această distincţie nu este o distincţie reală, 
adică nu este o distincţie între două entităţi separabile. Forma şi materia sunt sepa- 
rabile, dar natura şi haecceitas nu sunt separabile. Nici măcar puterea divină nu poate 
separa din punct de vedere fizic „socrateitatea" lui Socrate de natura umană a lui 
Socrate. Prin urmare, chiar dacă afirmaţia lui Duns Scotus despre distincţia obiectivă 
formală este, intr-adevăr, intr-un anumit sens, o concesie făcută realismului, ea nu 
lasă să se înţeleagă că natura umană a lui Socrate este identică din punct de vedere 
obiectiv şi numeric cu natura umană a lui Platon. Duns Scotus este preocupat nu de 
a susţine realismul exagerat, ci mai degrabă de a justifica referinţa obiectivă a judecă¬ 
ţilor noastre universale. Desigur, este o altă problemă dacă suntem sau nu de acord 
cu teoria lui; dar, în orice caz, a-1 acuza că ar fi adoptat o formă medievală timpurie de 
realism exagerat înseamnă a-i fi înţeles greşit şi a-i prezenta greşit poziţia. Duns Sco¬ 
tus înclină să spună, ca şi Averroes, 2 că Intellectus est quifacit universalitatem in rebus . 1 
El insistă, însă, că această propoziţie nu trebuie să fie înţeleasă ca excluzând unitas 
realis minor unitate numerali 4 care există înaintea operaţiei mentale, deoarece această 
excludere ar face imposibilă o explicaţie pentru faptul că „intelectul este mişcat să 
obţină prin abstracţie un concept specific de la Socrate şi Platon mai degrabă decât 
de la Socrate şi de la o stâncă”. 5 Ceea cel interesează pe Duns Scotus este referinţa 
obiectivă a ştiinţei. 

J. Kraus 6 a susţinut că Duns Scotus distinge trei universalii. Mai întâi, există uni¬ 
versalul fizic, care este natura specifică existentă în mod real în obiectele individuale; 
în al doilea rând, există universalul metafizic, care este natura comună, nu aşa cum 


' Ibid., 5,11. 

2 De Anima, 1,8. 

3 „Intelectul creează universalul în lucruri.” (lb. lat., n.r.) 

4 „unitatea realului este inferioară unităţii numelor” (lb. lat., n.r.). 

5 Rep., 2,12, 5, nr. 13. 

5 Die Lehre des J. Duns Skotus von der natura communis, Freiburg, 1927. 

există ea, de fapt, în lucrul concret, ci cu acele caracteristici pe care le obţine ca ur¬ 
mare a procesului de abstracţie a intelectului activ, şi anume nedeterminarea pozi¬ 
tivă sau predicabilitatea multor indivizi in potentia proxima; în al treilea rând, există 
universalul logic, universalul în sens strict, care este universalul metafizic conceput 
reflexiv în predicabilitatea sa şi analizat în notele sale constitutive. Dar această triplă 
distincţie nu trebuie să fie înţeleasă ca implicând faptul că universalul fizic ar fi se- 
parabil sau distinct în mod real de individualitatea obiectului în care există. Obiectul 
concret constă din natură şi haecceitas, iar între ele nu există o distincţie reală ci o 
distinctio formalis a parte rei. Faptul că Duns Scotus menţionează relaţia dintre mate¬ 
rie şi formele succesive 1 nu ar trebui să ne inducă în eroare, deoarece, pentru Duns 
Scotus, există o distincţie reală între materie şi formă şi aceeaşi materie poate exista 
sub forme succesive, deşi nu poate exista simultan sub diferite forme care determină 
în mod ultim. Totuşi, universalul fizic, deşi, considerat în el însuşi, este independent 
de orice haecceitas particulară, nu poate avea o existenţă de sine stătătoare în afara 
minţii şi este inseparabil din punct de vedere fizic de haecceitas. 

6. Este destul de clar că Duns Scotus a fost adeptul doctrinei hilomorfismului. 2 3 
Dar nu este la fel de clar dacă el a acceptat sau nu atribuirea bonaventuriană a com¬ 
poziţiei hilomorfice îngerilor. Dacă De rerum principio ar fi autentică, nu am avea 
nicio îndoială că Duns Scotus a acceptat punctul de vedere al Sfântului Bonaventura. 
Dar De rerum principio nu este opera lui Duns Scotus, iar în scrierile autentice el nu 
susţine nicăieri în mod explicit doctrina bonaventuriană. Astfel, părintele franciscan 
Parthenius Minges, care apelează la De rerum principio în lucrarea sa Johannis Duns 
Scoţi Doctrinaphilosophica et theologica, este nevoit să recunoască faptul că „în Comen¬ 
tariile la Sentinţe, în Quaestiones quodlibetales şi în întrebări în legătură cu Metafizica lui 
Aristotel, Duns Scotus nu susţine în mod explicit această doctrină, ci se apropie cum¬ 
va de ea, făcând aluzii sau presupunând-o în ceea ce spune”. 5 Mi se pare că modul 
în care Duns Scotus discută despre materie în Comentarii ar „presupune” doctrina 
compoziţiei hilomorfice a sufletului raţional şi a îngerilor doar dacă suntem hotărâţi 
să presupunem că el a susţinut această doctrină sau dacă suntem convinşi că De re¬ 
rum principio este opera lui Duns Scotus. Ce-i drept, este adevărat că, în De anima 4 , el 
remarcă faptul că „probabil se poate spune că în suflet există materie”. Totuşi, Duns 
Scotus urmăreşte aici să arate că prezenţa materiei în suflet poate fi derivată cu un 


1 Loc. Cit. 

2 Cf. Ox„ 2, 12, 1. 

3 p. 46- 

15, nr. 3 sq. 

anumit grad de probabiltate din premisele lui Aristotel şi ale Sfântului, Toma chiar 
dacă Sf. Toma nu a susţinut propriu-zis această doctrină. De exemplu, el argumen¬ 
tează că, dacă materia este principiul individuaţiei, aşa cum Sf. Toma (nu şi Duns 
Scotus) a susţinut, atunci trebuie să existe materie în sufletul raţional. Este inutil să 
spunem că sufletul, când este separat de trup, se distinge de alte suflete prin relaţia sa 
cu acel trup, mai întâi pentru că sufletul nu există de dragul trupului, în al doilea rând 
pentru că relaţia sau înclinaţia către trup, care nu mai există, nu ar fi mai mult decât 
o relatio rationis, iar în al treilea rând, pentru că înclinaţia sau relaţia presupune un 
fundament, adică acest suflet, astfel încât acest-itatea nu ar putea fi datorată relaţiei. 
Prin urmare, Duns Scotus încearcă să arate în De Anima că, dacă susţinem împreună 
cu Sf. Toma că materia este principiul individuaţiei, ar trebui să afirmăm prezenţa 
materiei în sufletul raţional pentru a explica individualitatea sufletului raţional după 
moarte. El nu afirmă că această concluzie reprezintă propria sa opinie. S-ar putea 
ca ea să reprezinte opinia lui şi ca el să fi dorit să arate că tomiştii ar trebui, pe baza 
propriilor premise, să-i împărtăşească părerea. Dar ne-ar fi greu să fim de acord că 
Duns Scotus a susţinut fără niciun dubiu doctrina Sfântului Bonaventura, iar dacă 
avem argumente pentru a respinge autenticitatea lucrării De Anima, atunci s-ar părea 
că nu există niciun motiv convingător pentru a afirma că Duns Scotus a susţinut în 
vreun fel această doctrină. 

Dar oricare ar fi fost părerea lui Duns Scotus despre hilomorfismul universal, el a 
susţinut în mod cert că materia, distinctă în mod real de formă, este o entitate de sine 
stătătoare şi că ea este potentia subjectiva, nu doar potentia obiectiva, în sensul că este 
ceva ce există, nu ceva ce este doar posibil. 1 în plus, materia este un ens absolutum, în 
sensul că ar putea exista în sine fără formă, cel puţin prin puterea divină. 2 O entitate 
distinctă de şi anterioară unei alte entităţi poate exista separat de acea altă entitate fără 
să fie implicată nicio contradicţie. Dovada că materia este distinctă de formă este fap¬ 
tul că, împreună cu forma, ea alcătuieşte o fiinţă compusă reală, iar dovada că este an¬ 
terioară formei, cel puţin din punct de vedere logic, este faptul că ea primeşte forma, 
iar ceea ce primeşte formă trebuie să fie din punct de vedere logic anterior formei. 3 La 
fel, deoarece Dumnezeu creează materia în mod nemijlocit, ar putea să o conserve în 
acelaşi fel, adică fără medierea vreunui factor secund de conservare. încă o dată, for¬ 
ma nu aparţine esenţei materiei şi nici esse, a cărei formă prevalează asupra materiei, 


r Ox„ 2,12, 1, nr. 10. 

2 Cf. Ibid., 2,12, 2; Rep., 2, 12, 2. 
Ox., loc. Cit., nr. 3. 

nu aparţine materiei înseşi, deoarece este înlăturată în schimbările substanţiale. 1 Cu 
alte cuvinte, realitatea schimbărilor substanţiale ne conduce la realitatea materiei. Ca 
răspuns la obiecţia tomistă că este contrar principiului contradicţiei să pretindem că 
materia ar fi o entitate reală ce poate exista fără o formă, deoarece a spune că materia 
există prin sine şi a spune că ea are o formă sunt unul şi acelaşi lucru, Duns Scotus 
spune că actul şi forma nu sunt în mod necesar termeni echivalenţi. Desigur, dacă se 
consideră că actul înseamnă act primit, care acţionează şi distinge, atunci materia, fi¬ 
ind receptivă, nu este act. Dar dacă actul şi potenţa sunt înţelese într-un sens mai larg, 
orice lucru extra causam suam este în act, chiar şi absenţele, şi în acest sens materia 
este în act, deşi nu este formă. 2 * 

7. Duns Scotus respinge teoria despre rationes seminales, pe motivul că ea nu este 
necesară pentru a evita concluzia că agentul creat eficient creează şi anihilează în 
schimbările pe care le provoacă dar şi pentru că nu există vreun alt argument con¬ 
vingător pentru a o accepta.* Dar, deşi el respinge teoria privind rationes seminales, o 
adoptă pe cea a pluralităţii formelor. împotriva afirmaţiei tomiştilor că nu este ne¬ 
voie să se postuleze o formă a corporalităţii, deoarece sine necessitate non est ponenda 
pluralitas , 4 * Duns Scotus răspunde că în acest caz este necesar, hic enim est necessitas 
ponendi plura , s şi arată apoi că, deşi trupul, când este părăsit de suflet, tinde spre diso- 
luţie, el rămâne trup cel puţin pentru un timp şi trebuie să aibă acea formă care face 
ca un trup să fie un trup. 6 In plus. Trupul lui Christos în mormânt trebuie să fi po¬ 
sedat o formă a corporalităţii. Din faptul că un trup uman tinde în mod natural spre 
disoluţie atunci când sufletul l-a părăsit, nu rezultă că trupul, într-o stare de separaţie 
faţă de suflet, nu are o formă proprie. Rezultă doar că el nu are o subzistenţă perfectă 
proprie şi motivul este că forma corporalităţii este o formă imperfectă, care părăseşte 
trupul pentru o formă mai înaltă, sufletul. 

Dar, deşi Duns Scotus afirmă existenţa unei forme a corporalităţii în trupul ome¬ 
nesc şi, de altfel, în orice trup organic, transmisă de către părinţi în acelaşi timp în 
care Dumnezeu induce în trup sufletul raţional şi distinctă de acest suflet raţional (de 
care poate fi separată), nu ar trebui să ne imaginăm că el divide sufletul uman în trei 
forme sau chiar părţi cu adevărat distincte, principiile vegetativ, sensibil şi intelectual; 


1 Rep., 2,12, 2, nr.5. 

2 Ox., 2, 12, 2, nr. 7. Diviziunea materiei prime în materia primo prima, materia secundo prima 
şi materia tertio prima se găseşte doar în lucrarea neautentică De rerum principio. 

> Rep., 2, 18, x. 

4 „fără necesitate nu poate fi luată în calcul pluralitatea" (lb. lat., n.r.). 

„aici [intervine] necesitatea de a lua în calcul pluralitatea” (lb. lat., n.r.). 

Ox., 4,11, 3, nr. 54 sq. 

ci respinge teoriile care îi par a distruge unitatea sufletului. Sufletul raţional al omu¬ 
lui cuprinde aceste trei puteri unite, „deşi ele sunt formal distincte". 1 Ar fi fals să suge¬ 
răm că Duns Scotus a vorbit despre existenţa a trei suflete în om şi că ar fi susţinut că 
puterile vegetativă şi sensibilă sunt diferite de puterea raţională în acelaşi mod în care 
este distinctă forma corporalităţii. în timp ce distincţia dintre forma corporalităţii şi 
sufletul omenesc este o distincţie reală, între puterile din interiorul sufletului există 
doar o distincţie formală, care apare într eforrnalitates inseparabile ale unui obiect, nu 
între entităţi sau forme separabile. 

8. Este necesar să spunem câteva cuvinte şi despre doctrina scotistă oarecum ob¬ 
scură a individuaţiei, obscuritatea fiind legată mai degrabă de latura pozitivă, decât de 
cea negativă a doctrinei. 

Duns Scotus critică şi respinge teoria Sfântului Toma, conform căreia materia 
primă este principiul individuaţiei. Materia primă nu poate fi temeiul primar al dis¬ 
tincţiei şi diversităţii, deoarece este prin sine indistinctă şi nedeterminată. 2 3 Mai mult, 
dacă materia este principiul individuaţiei, rezultă că, în cazul schimbării substanţiale, 
cele două substanţe, cea coruptă şi cea generată, sunt exact aceeaşi substanţă, deoa¬ 
rece materia este aceeaşi, chiar dacă formele sunt diferite. Se pare că, potrivit teoriei 
Sfântului Toma, cantitatea este, de fapt, principiul individaţiei, dar cantitatea este un 
accident, iar o substanţă nu poate fi individuată printr-un accident. De altfel, Duns 
Scotus încearcă să arate că Aristotel este citat greşit ca autoritate pentru viziunea to- 
mistă asupra individuaţiei. 

Principiul individuaţiei nu este aşadar materia primă, nici nu poate fi natura ca ata¬ 
re, deoarece noi suntem preocupaţi tocmai de individuala naturii. Atunci ce este? Este 
o entitas individualis. „Această entitate nu este nici materie, nici formă, nici lucru com¬ 
pus, în măsura în care niciunul dintre acestea nu este o natură, ci este realitatea ultimă 
a fiinţei care este materie sau formă sau un lucru compus.”’ Entitas singularis şi entitas 
naturae, dacă cea din urmă este materie, formă sau un compositum, sunt distincte for¬ 
mal; dar ele nu sunt şi nu pot fi două lucruri. Ele nu sunt lucruri separabile; nici entitas 
singularis nu se bazează pe entitas naturae ca diferenţă specifică faţă de gen. 4 5 Cuvântul 
haecceitas nu este folosit pentru principiul individuaţiei în Comentariul de la Oxford, 
dar apare ca atare în Reportată Parisiensia 5 şi în Quaestiones in libros Metaphysicorum . 6 


1 Ox„ 2, 16, nr. 17. 

2 Ibid., 2, 3, 5, nr. 1. 

3 Ibid., 2, 3, 6, nr. 15. 

4 Ox., 2, 3, 6, nr. 15. 

5 2,12, 5, nr. 1, 8,13,14. 

i 7,13, nr. 9 şi 26. 

Nu este atât de uşor să înţelegem exact ce este, de fapt, această haecceitas sau 
entitas singularis vel individualis sau ultima realitas entis. Aşa cum am văzut, nu este 
nici materie, nici formă, nici lucru compus, ci o entitate pozitivă, realitatea finală a 
materiei, a formei şi a lucrului compus. De exemplu, o fiinţă umană este această fiinţă 
compusă, alcătuită din această materie şi această formă. Haecceitas nu conferă nicio 
determinare calitativă suplimentară, dar pecetluieşte fiinţa ca această fiinţă. Desigur, 
concepţia lui Duns Scotus nu poate fi comparată cu teoria conform căreia orice natu¬ 
ră este de la sine individuală, deoarece el respinge explicit această teorie, deşi având 
în vedere faptul că Duns Scotus, atunci când postulează o distincţie formală între 
haecceitas şi natură, neagă distincţia reală dintre ele, se pare că un lucru are haecceitas 
sau „acest-itate” prin simplul fapt că există. Teoria sa nu este identică cu cea a nomi¬ 
naliştilor, pentru că postulează contracţia naturii prin „realitatea ultimă”, dar faptul 
că el vorbeşte despre „realitatea ultimă” pare să implice că o natură îşi capătă această 
realitate ultimă prin existenţă, deşi nu este, spune Duns Scotus, existenţa însăşi.' 


Questiones in libros Metaph., 7, 13, nr. 7. 

CAPITOLUL XLVIII 


DUNS SCOTUS (4) 

TEOLOGIA NATURALĂ 

Metafizica şi Dumnezeu - Cunoaşterea lui Dumnezeu prin lucrurile create - 
Demonstrafia existenţei lui Dumnezeu - Simplitatea şi inteligenţa lui Dumnezeu - 
Dumnezeu este infinit - Argumentul anselmian - Atributele divine ce nu pot fi 
demonstrate filosofic - Distincţia între atributele divine - 
Ideile divine - Voinţa divină - Creaţia. 


1. Dumnezeu nu este, propriu-zis, un obiect al ştiinţei metafizicii, spune Duns Scotus, 1 
în pofida faptului că metafizica este ştiinţa fiinţei, iar Dumnezeu este fiinţa primă. Un 
adevăr aparţine în mod propriu acelei ştiinţe în care este cunoscut a priori, din prin¬ 
cipiile ei, iar metafizicianul cunoaşte adevărurile despre Dumnezeu doar a posteriori. 
Dumnezeu este, aşadar, obiectul propriu al teologiei, ştiinţă în care este cunoscut aşa 
cum este El în esenţa Sa, în Sine. El este obiectul metafizicii numai secundum quid, în 
măsura în care filosoful ajunge să îl cunoască pe Dumnezeu prin efectele Sale. 

Cu siguranţă, această afirmaţie nu înseamnă că, pentru Duns Scotus, filosoful sau 
metafizicianul ar fi incapabil să ajungă la vreo cunoaştere certă despre Dumnezeu. 
„Prin puterea noastră naturală ( ex naturalibus) putem cunoaşte unele adevăruri cu 
privire la Dumnezeu”, spune Duns Scotus, 2 care explică apoi că multe lucruri (multa) 
pot fi cunoscute de către filosofi cu privire la Dumnezeu prin cercetarea efectelor Lui. 
Prin puterea naturală a raţiunii, putem conchide că Dumnezeu este unul, suprem, 
bun, însă nu putem afirma că Dumnezeu este în trei Persoane. 3 Teologia tratează în 
mod specific mai degrabă despre Persoanele divine decât despre atributele esenţiale 
ale lui Dumnezeu, pentru că majoritatea atributelor esenţiale ( essentialia plurima) le 
putem cunoaşte în metafizică. 4 Aşadar, în sens strict, afirmaţia că Dumnezeu este 
mai degrabă obiectul teologiei decât al metafizicii nu înseamnă că Duns Scotus ex¬ 
clude din metafizică abordarea studiului lui Dumnezeu, pentru că, deşi Dumnezeu 


1 Rep., Prol., 3, nr. 1. 

2 lbid., Prol., 3, nr. 6. 

3 Ox., 1,1, 2, nr. 2. 

4 Ox., Prol., 4, nr. 32. 

nu este obiectul primar al metafizicii, nu este mai puţin adevărat că metafizica rămâ¬ 
ne calea cea mai nobilă prin care Dumnezeu poate fi studiat într-o ştiinţă naturală.' 
în De primo principio , 2 Duns Scotus recapitulează perfecţiunile pe care filosofii le-au 
demonstrat ca aparţinând lui Dumnezeu şi le distinge de alte perfecţiuni, precum 
atotputernicia şi providenţa universală şi particulară, care aparţin mai mult acelor cre- 
dibilia - adevărurilor pe care filosofii nu au să le dovedească, dar care sunt crezute de 
Catholici. Aceste adevăruri din urmă, spune Duns Scotus, vor fi analizate în sequenti 
( tractatu ) - la care au fost adăugate cuvintele scitică in Theorematibus. în capitolul 
XLV, am menţionat deja că s-a încercat să se dovedească falsitatea acestei identificări 
dintre tratatul „următor” şi Theoremata, şi că această încercare s-a datorat în mare 
măsură contradicţiei, cel puţin aparente, dintre Theoremata şi De primo principio. Aşa 
cum am explicat acolo, propun să expunem teologia naturală a lui Duns Scotus por¬ 
nind de la presupunerea că Theoremata nu este opera autentică a lui Duns Scotus, cu 
condiţia de a ne angaja să justificăm contradicţia aparentă pe care o arată raţionamen¬ 
tele lui Gildon, dacă autenticitatea lucrării Theoremata ar fi vreodată dovedită în mod 
satisfăcător. în orice caz, Duns Scotus a arătat foarte limpede în lucrările sale neîndo¬ 
ielnic autentice că filosoful poate demonstra multe adevăruri despre Dumnezeu prin 
intermediul raţiunii naturale, fără a apela la datele revelaţiei. Unele dintre subiectele 
referitor la care Duns Scotus a limitat sf era intelectului uman ca atare vor fi dezbătute 
în paginile următoare. Este, însă, important de remarcat că Duns Scotus nu a fost nici 
sceptic, nici agnostic în ceea ce priveşte teologia naturală, iar Theoremata, chiar dacă 
ar fi autentică, nu ar fi suficientă pentru a combate dovezile nenumărate şi clare în 
această privinţă, oferite în Comentariile la Sentinţe şi în De primo principio. 

2. Fără îndoială, Duns Scotus a considerat că existenţa lui Dumnezeu are nevoie 
de demonstraţii raţionale şi că acestea trebuie să fie a posteriori. Mai târziu voi vorbi şi 
despre cum a valorificat el argumentul anselmian. 

Mai întâi de toate, omul nu posedă o cunoaştere intuitivă a lui Dumnezeu în 
această viaţă, deoarece a-L intui pe Dumnezeu este exact forma de cunoaştere care îl 
situează pe om extra statum viae. } Cunoaşterea noastră începe de la lucrurile sensibi¬ 
le, iar prin reflecţia asupra obiectelor experienţei, ajungem la o cunoaştere naturală 
conceptuală a lui Dumnezeu. 4 Considerând lucrurile create drept efecte ale lui Dum¬ 
nezeu, mintea umană este capabilă să formeze concepte pe care le poate aplica lui 


' Ibid., Prol., 4, nr. 20. 

2 E.g. 4 , nr. 36, 37. 

3 Quodlibet, 7, nr. 8. 

4 Ox., 1, 3, 2, nr. 1 şi 30. 

Dumnezeu. Trebuie să adăugăm, însă, că aceste concepte ale lui Dumnezeu, formate 
pornind de la lucrurile create, sunt imperfecte, 1 prin opoziţie cu conceptele întemeia¬ 
te în însăşi esenţa divină. Prin urmare, cunoaşterea naturală a lui Dumnezeu pe care 
o posedăm este indistinctă şi obscură, deoarece nu este o cunoaştere a lui Dumnezeu 
ca prezenţă nemijlocită în intelectul nostru prin esenţa Sa. 2 

Cunoaşterea noastră naturală a lui Dumnezeu se bazează pe capacitatea noastră 
de a ne forma concepte univoce, aşa cum am arătat în capitolul precedent. Duns 
Scotus afirmă că acele „creaturi care îşi imprimă propriile idei ( species ) asupra in¬ 
telectului, pot să îşi imprime şi ideile de transcendent (atribute) care le aparţin în 
comun atât lor, cât şi lui Dumnezeu”; 3 dar nu am putea să trecem de la o cunoaştere 
a lucrurilor create la cunoaşterea lui Dumnezeu, dacă nu am fi capabili să ne formăm 
concepte univoce pornind de la lucrurile create. Atunci când intelectul îşi formează 
astfel de concepte, le poate îmbina pentru a-şi forma o idee quidditativă compusă a lui 
Dumnezeu. Aşa cum imaginaţia poate îmbina imaginea muntelui şi a aurului pentru 
a-şi forma imaginea unui munte de aur, la fel intelectul îmbină ideile de bunătate, 
supremaţie şi existenţă reală, formându-şi conceptul unei fiinţe supreme bune şi rea¬ 
le. 4 Este inutil să spunem că această comparaţie nu ar trebui să ne inducă în eroare şi 
să credem că, pentru Duns Scotus, activitatea minţii de îmbinare în teologia naturală 
este identică cu cea a imaginaţiei şi a fanteziei. Prima dintre activităţi este guvernată 
de adevărul obiectiv şi de înţelegerea necesităţii logice, în timp ce construcţia imagi¬ 
nativă a muntelui de aur este „imaginară”, adică arbitrară sau un rod al fanteziei. 

3. Cum demonstrează Duns Scotus existenţa lui Dumnezeu? In Comentariul 
Oxford, 5 el afirmă că existenţa cauzei prime este demonstrată mult mai bine pornind 
de la atributele ( passiones ) lucrurilor create, aşa cum sunt ele cercetate în metafizică, 
decât pornind de la cele analizate de filosoful care se ocupă de filosofia naturală. „Pen¬ 
tru că a cunoaşte fiinţa primă ca fiinţă primă sau necesară reprezintă o cunoaştere 
mai profundă şi imediată decât a o cunoaşte ca Mişcător nemişcat." Aici, Duns Scotus 
nu neagă că filosoful care studiază filosofia naturală poate demonstra că faptul mişcă¬ 
rii presupune un Mişcător nemişcat, dar punctul său de vedere este că argumentul pe 
baza mişcării nu transcende, prin sine, ordinea fizică şi nu ajunge la fiinţa necesară, 
care este cauza totală ultimă a efectelor sale. Mişcătorul nemişcat, considerat ca ata- 


r Ibid., Prol., 1, nr. 17. 

2 Rep., Prol., 3, 2, nr. 4. 

3 Ox., 1, 3, 2, nr. 18. 

4 Ibid. 

5 Prol., 2 lateralis, nr.21. 

re, este doar cauza mişcării; el nu este conceput drept cauza fiinţei tuturor celorlalte 
lucruri, ci este o ipoteză (necesară) pentru a explica faptul fizic al mişcării. Aşadar, 
argumentul care porneşte de la mişcare nu este nici pe departe demonstraţia favorită 
a lui Duns Scotus. Se poate remarca în treacăt că, dacă ar fi autentic Comentariul la 
Fizica, în prezent respins ca fiind fals, dificultatea de a accepta Theoremata ar putea fi 
mult diminuată. In prima lucrare, 1 autorul îşi prezintă clar convingerea că argumen¬ 
tul mişcării nu ne duce de unul singur la un concept recognoscibil al lui Dumnezeu, 
deoarece el ajunge doar la un Mişcător nemişcat, fără a ne indica natura acestuia. 
Deci, dacă s-ar putea susţine că autorul lucrării Theoremata vorbeşte despre filosofia 
naturală atunci când spune că nu se poate dovedi că Dumnezeu este viu sau inteligent, 
se pare că aparenta contradicţie dintre Theoremata şi operele neîndoielnic autentice 
ale lui Duns Scotus ar putea fi lămurită. Totuşi, deoarece lucrarea întrebări în legătură 
cu Fizica lui Aristotel nu este autentică, iar autenticitatea lui Theoremata nu a fost dove¬ 
dită, nu merită să discutăm mai mult această problemă. In orice caz, este adevărat că 
Duns Scotus a pus accentul pe acele demonstraţii ale existenţei lui Dumnezeu bazate 
pe passiones metaphysicae. în plus, în Comentariul de la Oxford, 2 Duns Scotus remarcă 
faptul că propoziţia în care se afirmă că motorul şi ceea ce este mişcat trebuie să fie 
diferite „este adevărată doar în legătură cu lucrurile corporale” şi continuă: „Cred, de 
asemenea, că (nici măcar) în acel caz ea nu este în mod necesar adevărată”, deşi „ Sus¬ 
ţin cel puţin că, referitor la fiinţele spirituale, ea este pur şi simplu falsă...” 

In De primo principio , J Duns Scotus argumentează pentru existenţa unei cauze pri¬ 
me şi a unei fiinţe necesare, pornind de la faptul contingenţei. Este limpede că există 
fiinţe care pot avea fiinţă după nefiinţă, care pot căpăta o existenţă, care sunt contingen¬ 
te; astfel de fiinţe necesită o cauză a fiinţei lor, deoarece nici nu îşi pot fi propria cauză, 
nici nu pot fi create din nimic (nec a se nec a nihilo). Dacă A este cauza fiinţei unui obiect 
contingent, el însuşi trebuie să aibă sau nu o cauză. Dacă are o cauză, să zicem că B 
este cauza lui A. Dar este imposibil să mergem aşa la nesfârşit. Prin urmare, trebuie 
să existe, în cele din urmă, o cauză care să nu fie ea însăşi cauzată. Duns Scotus face 
o distincţie clară între seria de essentialiter ordinată şi seria de accidentaliter ordinată, şi 
subliniază că ceea ce neagă el nu este posibilitatea unui regres nesfârşit al unor cauze 
succesive, fiecare dintre acestea, luată în ea însăşi, fiind contingenţă, ci posibilitatea 
unei serii nesfârşite (verticale) de cauze totale simultane. După cum remarcă el, chiar 
dacă admitem posibilitatea unei serii infinite de cauze succesive, întregul şir necesită o 

explicaţie, iar această explicaţie trebuie să fie exterioară şirului însuşi, deoarece fiecare 
verigă a lanţului are o cauză şi, deci, este contingenţă. O serie infinită de fiinţe con¬ 
tingente succesive nu îşi poate explica propria existenţă, deoarece întreaga serie este 
contingenţă, dacă fiecare verigă este contingenţă: este necesar să se postuleze o cauză 
transcendentă. „Totalitatea efectelor ordonate (causatorum) îşi are o cauză proprie; prin 
urmare, (a fost determinată) de o cauză care nu ţine de acea totalitate.” 1 Dacă, de exem¬ 
plu, postulăm că originile rasei umane nu pot fi aflate în timp, vom avea o succesiune 
infinită de părinţi şi copii. Părintele este cauza copilului; dar după moartea părintelui, 
copilul continuă să existe şi să fie contingent. Este necesară o cauză ultimă, nu doar 
pentru prezenţa aici şi acum a fiului, ci pentru întreaga serie de părinţi şi fii, deoarece 
regresul infinit nu face ca seria să fie necesară. Acelaşi principiu trebuie să fie extins 
la universul fiinţelor contingente în genere: universul fiinţelor contingente necesită o 
cauză transcendentă reală (fără o cauză proprie). O succesiune nesfârşită „nu este posi¬ 
bilă decât în virtutea unei anumite naturi de o durată infinită ( durante infinite), de care 
depinde întreaga succesiune şi fiecare verigă a ei”. 2 

Apoi, Duns Scotus demonstrează că prima cauză în ordinea esenţială a dependenţei 
trebuie să existe cu adevărat şi nu poate fi doar posibilă, 3 că ea este o fiinţă necesară, 
adică nu poate să nu existe, 4 şi că este unică. 5 6 Nu poate exista mai mult de o fiinţă ne¬ 
cesară. Duns Scotus afirmă că, dacă ar exista două fiinţe necesare cu o natură comună, 
ar trebui să distingem în mod formal între natura comună şi individualitate, care ar 
fi altceva decât fiinţa necesară. Dacă ni se răspunde că nu există o astfel de distincţie 
într-o fiinţă necesară, rezultă că cele două fiinţe nu pot fi distinse şi, deci, sunt una 
şi aceeaşi. Acest argument, deşi bazat pe teoria lui Duns Scotus referitoare la natura 
comună şi la individuaţie, ne aminteşte de un argument analog oferit de Sf. Anselm. 
Mai mult, ordinea esenţială unică a Universului presupune doar un primam effectivum. 
Duns Scotus demonstrează apoi că există o cauză finală primă, primum finitivumf şi 
o fiinţă supremă în ordinea perfecţiunii, 7 arătând în continuare că primam effectivum, 
primam finitivum şi primam eminens (sau perfectissimum) sunt identici. 8 


1 De primo principia, 3, 3. 

2 Ibid., 3, 4. 

3 Ibid., 3, nr. 5. 

4 Ibid., 3, nr. 6. 

5 Ibid., 3, nr. 6-7. 

6 Ibid., 3, nr. 9. 

7 Ibid., nr. 9-10. 

8 Ibid., nr. 11-14. 

In Comentariul de la Oxford la Sentinţe , 1 Duns Scotus argumentează în aceiaşi ter¬ 
meni. Trebuie să pornim dinspre lucrurile create către Dumnezeu, luând în conside¬ 
rare relaţia cauzală (fie că e vorba de cauzalitatea eficientă, fie de cea finală) sau relaţia 
dintre excessum şi excedens în ordinea perfecţiunii. Fiinţa contingenţă, effectibile, este 
creată din nimic, prin ea însăşi sau de altcineva. Cum este imposibil ca ea să fie cre¬ 
ată di n nimic sau să îşi fie propria cauză, trebuie să aibă o altă cauză decât ea însăşi. 
Dacă aceasta este cauza primă, am aflat ceea ce căutam: dacă nu, trebuie să mergem 
mai departe. Dar nu putem continua la nesfârşit în ordinea verticală a dependenţei. 
Infinitas autem est impossibilis in ascendendo . 2 Nici nu putem presupune că fiinţele con¬ 
tingente îşi sunt cauze unele altora, pentru că atunci am ne-am mişca într-un cerc, 
fără a ajunge la vreo explicaţie ultimă a contingenţei. Este inutil să spunem că lumea 
este eternă, pentru că seria eternă a fiinţelor contingente necesită ea însăşi o cauză. 3 
în mod asemănător, în ordinea cauzalităţii finale, trebuie să existe o cauză finală care 
să nu fie îndreptată spre nicio altă cauză finală ultimă într-un grad mai mare, 4 în timp 
ce în ordinea perfecţiunii trebuie să existe o fiinţă perfectă, o suprema natura . 5 Acestea 
trei sunt una şi aceeaşi fiinţă. Prima cauză eficientă acţionează având în vedere scopul 
final; dar nimic altceva decât fiinţa primă însăşi nu îşi poate fi propriul scop final. Tot 
astfel, prima cauză eficientă nu este univocă în relaţie cu efectele ei, adică nu poate fi 
de aceeaşi natură cu ele, ci trebuie să le depăşească. Fiind cauza primă, ea trebuie să 
fie fiinţa „cea mai eminentă”. 6 

4. Deoarece fiinţa primă nu îşi are o cauză, ea nu poate avea părţi esenţiale pre¬ 
cum materia şi forma şi nici nu poate poseda accidente: pe scurt, nu poate fi compusă 
în niciun fel, ci trebuie să fie simplă în mod esenţial. 7 Trebuie să fie inteligentă şi să 
aibă voinţă. Forţele naturale din lume, care nu acţionează în mod conştient în vederea 
unui scop, acţionează, totuşi, pentru un scop, ceea ce înseamnă că fac aceasta prin pu¬ 
terea şi cunoaşterea pe care le posedă agentul ce le transcende. Dacă forţele naturale 
din lume acţionează teleologic, acest lucru presupune că prima cauză le cunoaşte şi 
le doreşte scopul, deoarece nimic nu poate fi îndreptat spre un scop decât în virtutea 
cunoaşterii şi a voinţei (aşa cum, am putea spune, săgeata este îndreptată spre o ţintă 
de către un arcaş care cunoaşte şi doreşte atingerea respectivei ţinte.). Dumnezeu se 


1 Ox., 2, 2, nr. 10 sq. 

2 Ox, 2, 2, nr. 11. 

3 Ibid., nr. 14-15. 

4 Ibid., nr. 17. 

' Ibid.. nr. 18. 

6 Ibid. 

De primo principia, 4, nr. 1-4. 

iubeşte pe Sine şi se voieşte pe Sine în mod necesar; dar El nu doreşte în mod nece¬ 
sar nimic din afara Sa, pentru că nimic din afara Sa nu îi este necesar: El singur este 
fiinţa necesară. Rezultă că El îşi cauzează efectele în mod liber, iar nu în mod necesar. 
Dumnezeu cunoaşte şi înţelege din eternitate tot ceea ce poate produce; El posedă 
înţelegerea reală şi distinctă a fiecărui inteligibil şi această înţelegere este identică cu 
El însuşi ( idem sibi).' 

5. Duns Scotus a acordat, însă, cea mai mare atenţie infinităţii lui Dumnezeu. 
Conceptul cel mai simplu şi mai desăvârşit al lui Dumnezeu pe care ni -1 putem forma 
este cel al Fiinţei infinite în mod absolut. Este mai simplu decât conceptul de bine 
sau altul asemănător, pentru că infinitatea nu este ca un atribut sau o passio a fiinţei 
despre care este afirmată, ci semnifică modul intrinsec al acelei fiinţe. Este conceptul 
cel mai desăvârşit, deoarece fiinţa infinită include în mod virtual adevărul infinit, bu¬ 
nătatea infinită şi orice perfecţiune compatibilă cu infinitatea. 1 2 Este adevărat că orice 
perfecţiune în Dumnezeu este infinită, dar „ea îşi are perfecţiunea formală de la infi¬ 
nitatea esenţei ca rădăcină şi bază". 3 Toate perfecţiunile divine îşi au temeiul în esenţa 
divină, descrisă cel mai bine ca infinitatea fiinţei: aşadar, nu este corect să afirmăm 
că, pentru Duns Scotus, esenţa divină constă în voinţă. „Deşi voinţa este infinită în 
mod formal, totuşi, ea nu include în sine toate perfecţiunile intrinseci în mod formal 
(...) ci numai esenţa include toate perfecţiunile în acest fel.” 4 5 

în Opus Oxoniense 5 şi în De primo principio , 6 Duns Scotus aduce o serie de do¬ 
vezi în favoarea infinităţii divine. Presupunând compatibilitatea infinităţii cu fiinţa, 
Duns Scotus ia ca subiect al primului său argument cuvintele lui Aristotel, Primum 
movet motu infinito; ergo habet potentiam infinitam, şi arată că această concluzie nu 
este valabilă dacă este înţeleasă ca rezultând din mişcarea infinită ca durată, deoarece 
durata nu face ca un lucru să fie mai desăvârşit, dar este corectă dacă este privită ca o 
consecinţă a puterii de a produce prin mişcare efecte infinite, în mod succesiv. Dum¬ 
nezeu, ca primă Cauză eficientă, capabil să producă o infinitate de efecte, trebuie 
să fie infinit ca putere. în plus, dacă Dumnezeu posedă în Sine, în mod desăvârşit, 
cauzalitatea tuturor cauzelor secundare posibile, El trebuie să fie infinit în Sine, in¬ 
tensive . 7 în al doilea rând, Dumnezeu trebuie să fie infinit pentru că El cunoaşte o 


1 De primo principio, 4, nr. 14. 

2 Ox„ 1, 2, 3, nr. 17. 

3 Ibid., 4, 3,1, nr. 32. 

4 Ibid., 4, 13, 1, nr. 32. 

5 2, 2, nr. 25 sq. 

6 4, nr. 15 sq. 

7 Cf. Ox., 1, 2, 2, nr. 25-29. 

infinitate de obiecte inteligibile. Acest argument ar putea părea o simplă petitio prin¬ 
cipii, dar Duns Scotus oferă un argument aparte pentru teza că Dumnezeu cunoaşte 
o infinitate de intelligibilia. „Toate lucrurile infinite în potenţă, astfel încât, luate unul 
după altul, pot să nu aibă un sfârşit, sunt infinite şi în act, dacă sunt împreună în act. 
Dar este destul de limpede că obiectele inteligibile sunt infinite în potenţă în raport 
cu intelectul creat, iar în intelectul necreat toate cele care devin succesiv inteligibile 
pentru intelectul creat sunt, de fapt, înţelese împreună. Deci, există acolo (în intelec¬ 
tul necreat) un număr infinit de obiecte înţelese laolaltă în mod real.” 1 în al treilea 
rând, Duns Scotus discută despre finalitatea voinţei. „Voinţa noastră poate dori şi iubi 
un obiect mai mare decât orice obiect finit (...) şi, în plus, în ea pare a fi, mai presus 
de toate, o înclinaţie naturală spre iubirea unui bine infinit. (...) Astfel, se pare că în 
actul de iubire avem experienţa unui bine infinit; într-adevăr, voinţa pare a nu afla un 
repaus perfect în niciun alt obiect...". Prin urmare, binele infinit trebuie să existe. 2 Al 
patrulea argument din Comentariului de la Oxford 3 4 spune că, deşi nu este incompa¬ 
tibil cu o fiinţă finită faptul de a exista o fiinţă mai desărvâşită, este incompatibil cu 
ens eminentissimum să existe o astfel de fiinţă. Dar infinitatea este mai mare şi mai 
desăvârşită decît finitudinea, iar infinitatea şi fiinţa sunt compatibile. Prin urmare, 
ens eminentissimum trebuie să fie infinită. Demonstraţia pentru teza că infinitatea este 
compatibilă cu fiinţa se reduce la a spune că nu discernem în aceasta nicio incompa¬ 
tibilitate. In De primo principia? Duns Scotus demonstrează infinitatea lui Dumnezeu 
şi din faptul că intelectul Său este identic cu substanţa Sa, ajungând la concluzia că o 
astfel de identificare este imposibilă într-o fiinţă finită. 

După ce a demonstrat, într-o manieră mulţumitoare cel puţin pentru el însuşi, 
infinitatea lui Dumnezeu, Duns Scotus este în măsură să arate că Dumnezeu trebuie 
să fie unul şi doar unul. 5 

6. In discuţia despre infinitatea divină, Duns Scotus introduce aşa-numitul argu¬ 
ment ontologic al Sfântului Anselm. 6 Tocmai a remarcat că intelectul, al cărui obiect 
este fiinţa, nu vede nicio contradicţie între „fiinţă” şi „infinit”, şi că ar fi uimitor, pre¬ 
supunând că cele două ar fi cu adevărat incompatibile, dacă intelectul nu ar discerne 
incompatibilitatea, „când o disonanţă deranjează atât de uşor auzul”. Dacă există o 


1 Ox., r, 2, 2, nr. 30; cf. De primo principia, 15 sq. 

2 Ox., 1, 2, 2, nr. 31. 

3 1, 2, 2, nr. 31-32. 

4 4, nr. 21. 

5 Ox., 1, 2, 3; Deprimo principio, 4, nr. 38-40. 

6 Ox., 1, 2, 2, nr. 32. 

asemenea incompatibilitate, de ce intelectul nu „se retrage” din faţa ideii de infinit, 
dacă el este incompatibil cu propriul său obiect, care este fiinţa? Duns Scotus afirmă 
apoi că argumentul Sfântului Anselm din primul capitol al lucrării Proslogium poate 
fi „colorat" ( potest colorări ) şi că ar trebui să fie înţeles astfel: „Dumnezeu este Cel prin 
comparaţie cu Care, fi ind conceput fără contradicţie, nimic mai mare nu poate fi gân¬ 
dit fără contradicţie. Este limpede că (aceste cuvinte) „fără contradicţie” trebuie adău¬ 
gate, pentru că este de negândit ceva în a cărui gândire este inclusă (adică implicată) 
o contradicţie...”. Unii comentatori au spus că Duns Scotus respinge aici argumentul 
anselmian, de vreme ce afirmă că el trebuie să fie „colorat”. Este însă evident că el 
nu îl respinge pur şi simplu. De ce l-ar „colora”, dacă nu pentru a -1 folosi? Şi, de fapt, 
chiar îl foloseşte. Mai întâi încearcă să arate că ideea de summum cogitabile este ne- 
contradictorie, adică este posibilă esenţa sau esse quidditativum, şi apoi remarcă faptul 
că, dacă summum cogitabile este posibil, acesta trebuie să existe, trebuie să aibă esse 
existentiae. Majus igitur cogitabile est, quod est in re quam quod est tantum in intellectum. 
Ceea ce există este majus cogitabile în raport cu ceea ce nu există, ci este doar conceput, 
pentru că ceea ce există cu adevărat este „vizibil” sau apt de a fi intuit, iar ceea ce poate 
fi intuit este „mai mare” decât ceea ce poate fi doar conceput sau poate fi cunoscut 
doar prin gândirea abstractă. Rezultă atunci că summum cogitabile trebuie să existe cu 
adevărat. Duns Scotus nu spune că avem o intuiţie naturală a lui Dumnezeu; el oferă 
un argument pentru teza conform căreia ceea ce există cu adevărat este mai mare sau 
mai desăvârşit decât ceea ce nu există cu adevărat în afara minţii. 

Nu încape îndoială că Duns Scotus se foloseşte de argumentul anselmian. De 
aici apar două întrebări. Mai întâi, în ce constă coloratio a argumentului? In al doilea 
rând, cum crede Duns Scotus că această folosire a argumentului este compatibilă cu 
afirmarea clară de către el a faptului că putem demonstra existenţa lui Dumnezeu 
doar aposteriori? Mai întâi, coloratio constă într-o încercare de a arăta că ideea fiinţei 
celei mai desăvârşite este ideea unei fiinţe posibile, remarcând că nicio contradicţie 
nu este sesizabilă în ideea de fiinţă perfectă. Cu alte cuvinte, el anticipează încercarea 
lui Leibniz de a arăta că ideea de Dumnezeu este ideea unei fiinţe posibile, în măsura 
în care ideea nu implică nicio contradicţie, iar ideea unei fiinţe care nu implică nicio 
contradicţie constituie ideea unei fiinţe posibile. Pe de altă parte, Duns Scotus nu 
consideră că simplul faptul că nu putem observa nicio contradicţie în ideea fiinţei per¬ 
fecte ar fi o dovadă demonstrativă a faptului că nu este implicată nicio contradicţie în 
această idee. Nu putem arăta apodictic şi a priori că fiinţa perfectă este posibilă şi, de 
aceea, el afirmă altundeva că argumentul anselmian face parte din acele demonstraţii 

ce nu depăşesc persuasiones probabiles . 1 Aceasta ne oferă răspunsul la cea de-a doua 
întrebare. Duns Scotus consideră că folosirea argumentului anselmian este compa¬ 
tibilă cu afirmaţia sa conform căreia putem demonstra existenţa lui Dumnezeu doar 
a posteriori, pentru că el nu priveşte argumentul anselmian ca pe o demonstraţie, ci 
doar ca pe o „convingere probabilă”, o dovadă probabilă. El nu respinge pur şi simplu 
argumentul, aşa cum a procedat Sf. Toma, ci este doar nemulţumit de el şi îl „colorea¬ 
ză”. Pe de altă parte, nu are convingerea că această „culoare”, argumentul că ideea de 
Dumnezeu este ideea unei fiinţe posibile, ar fi o dovadă demonstrativă, aşa că avan¬ 
sează argumentul ca unul ce ţine de probabil. îl foloseşte ca argument auxiliar pentru 
a arăta ce este implicat sau presupus în ideea de Dumnezeu, nu ca o demonstraţie 
riguroasă a existenţei lui Dumnezeu. Este ca şi cum ar spune: „este tot ceea ce putem 
face cu acest argument, îşi are utilizările sale dacă îi acceptăm premisele, dar nu pri¬ 
vesc argumentul ca pe o demonstraţie. Dacă este necesară o demonstraţie riguroasă a 
existenţei lui Dumnezeu, va trebui să procedăm a posteriori." 

7. Duns Scotus nu consideră că putem demonstra prin raţiunea naturală toate 
atributele esenţiale ale lui Dumnezeu. Astfel, în De primo principio , 2 el spune că tra¬ 
tarea atributelor de atotputernicie, imensitate, omniprezenţă, adevăr, dreptate, milă 
şi providenţă îndreptată către toate lucrurile create, în special către creaturile inteli¬ 
gente, va fi dezbătută în tratatul următor, deoarece ele sunt credibilia, adică obiecte 
revelate ale credinţei. S-ar putea să pară ciudat să citim că atotputernicia, de exemplu, 
nu poate fi demonstrată din punct de vedere filosofic ca atribut divin, când Duns 
Scotus nu ezită să tragă concluzia infinităţii lui Dumnezeu din puterea Sa infinită; 
dar el face distincţia între atotputernicie în sensul teologic propriu (proprie theologice), 
care nu poate fi demonstrată cu certitudine de către filosofi, şi puterea infinită (po- 
tentia infinita) care poate fi demonstrată de către filosofi. 3 Distincţia constă în aceasta: 
puterea lui Dumnezeu de a produce orice efect posibil, nemijlocit sau mijlocit, poate 
fi demonstrată filosofic, dar nu şi puterea Sa de a produce nemijlocit toate efectele 
posibile. Chiar dacă prima cauză posedă în ea însăşi eminentius cauzalitatea cauzei se¬ 
cunde, nu rezultă în mod necesar, spune Duns Scotus, că prima cauză poate produce 
în mod nemijlocit efectul unei cauze secundare, fără cooperarea cauzei secundare, nu 
deoarece cauzalitatea cauzei prime ar avea nevoie şi de altceva, ca să spunem aşa, ci 
pentru că imperfecţiunea efectului poate să ceară, din perspectiva filosofului, operaţia 
cauzală a cauzei finite ca explicaţie a sa. Duns Scotus nu respinge, deci, demonstra- 


1 Rep., 1, 2, 3, nr. 8. 

2 4- nr. 37. 

3 Ox., 1, 42, quaestio unica, nr. 2. 

bilitatea puterii creatoare a lui Dumnezeu: ceea ce spune el este că propoziţia „orice 
poate face cauza eficientă primă cu cooperarea cauzei secunde, o poate face şi în mod 
nemijlocit prin sine” nu este evidentă prin sine, nici demonstrabilă din punct de 
vedere filosofic, ci este cunoscută prin credinţă ( non est nota ex terminis neque ratione 
naturali, sed est tantum credita ). Obiecţia că această cauzalitate universală nemijlocită 
a lui Dumnezeu ar anihila cauzalitatea proprie lucrurilor create nu poate fi rezolvată 
doar prin raţiune. 1 

Cât priveşte imensitatea şi omniprezenţa divină, Duns Scotus neagă demonstra- 
bilitatea acestui atribut al lui Dumnezeu ca urmare a faptului că neagă respingerea 
tomistă a lui actio in distans, a acţiunii la distanţă. Conform Sfântului Toma, 2 adio in 
distans este imposibilă, în timp ce pentru Duns Scotus, cu cât este mai mare eficaci¬ 
tatea agentului, cu atât este mai mare puterea sa de a acţiona la distanţă. „De aceea, 
deoarece Dumnezeu este agentul perfect, nu se poate trage concluzia, prin natura 
acţiunii, că El este împreună cu (prezent în mod esenţial lângă) orice efect a cărui 
cauză este, ci mai degrabă El este la distanţă.” 3 Este dificil de înţeles ceea ce ar putea 
însemna actio in distans referitor la Dumnezeu. Dar în ceea ce -1 priveşte pe Duns Sco¬ 
tus, el nu neagă că Dumnezeu este omniprezent sau că omniprezenţa este un atribut 
necesar al lui Dumnezu, ci doar că omniprezenţa lui Dumnezeu poate fi demonstrată 
din punct de vedere filosofic şi, în special, că presupusa imposibilitate a lui actio in 
distans este un argument valabil pentru ideea că Dumnezeu este omniprezent. 

Probabil că „adevărul" trebuie luat în considerare împreună cu mila şi dreptatea, 
ca având în acest context aproape acelaşi sens ca şi dreptatea. Cel puţin, dacă această 
sugestie a comentatorilor nu este acceptată, este extrem de greu să înţelegem ceea 
ce Duns Scotus a vrut să spună, deoarece adevărul şi veracitatea sunt înşirate printre 
atributele divine cunoscute prin raţiunea naturală. 4 în ceea ce priveşte dreptatea, Duns 
Scotus pare uneori a spune că dreptatea divină poate fi cunoscută prin lumina natura¬ 
lă a raţiunii. 5 Dar, atunci când neagă că dreptatea lui Dumnezu poate fi demonstrată 
din punct de vedere filosofic, el pare a spune că nu se poate dovedi că Dumnezeu răs¬ 
plăteşte în viaţa de apoi, deoarece filosoful nu poate demonstra cu stricteţe că sufletul 
este nemuritor, 6 sau că nu putem justifica prin raţiunea noastră toate căile lui Dum- 


‘ Cf. Rep., x, 42, 2, nr. 4: Quodlibet, 7, nr. 4 şi 18. 

2 S.T., Ia, 8,1, ad 3. 

3 Rep., 1, 37, 2, nr. 6 sq. 

4 Cf. De primo principia, 4, nr. 36 sq.; Ox., Prol., 2, nr. 10; 3, 23, nr. 5; 3, 24, nr. 22. 

5 Cf. Ibid., 4,17, nr. 7; Rep., 4,17, nr. 7. 

6 Cf., Ox., 4, 43, 2, nr. 27. 

nezeu în privinţa omului. Nu se poate demonstra filosofic că Dumezeu este milostiv 
în sensul iertării păcatelor şi al abţinerii de la pedepse excesive. în fine, când Duns 
Scotus spune referitor la providenţa divină că nu poate fi demonstrată din punct de 
vedere filosofic, el pare a spune nu că providenţa nu ar putea fi deloc demonstrată, ci 
că acţiunea providenţială nemijlocită sau specială din partea lui Dumnezeu, fără folo¬ 
sirea unor cauze secundare, nu poate fi demonstrată din punct de vedere filosofic. în 
mod cert, Duns Scotus crede că pot fi demonstrate creaţia, conservarea şi guvernarea 
lumii de către Dumnezeu. 

8. Duns Scotus respinge teoria Sfântului Toma şi pe cea a lui Henric din Gent 
referitoare la absenţa în Dumnezeu a oricărei distincţii în afară de distincţia reală 
între Persoanele divine şi postulează o distincţie obiectivă formală între atributele 
divine. De pildă, ratio formalis a înţelepciunii nu este identică cu ratio formalis a bu¬ 
nătăţii. „Infinitatea nu distruge ratio a celui la care se adaugă”. 1 Dacă, prin urmare, 
caracterul formal al conceptului univoc de înţelepciune nu este acelaşi cu caracterul 
formal al conceptului univoc de bunătate, înţelepciunea infinită va fi distinctă din 
punct de vedere formal de bunătatea infinită. Rezultă, deci, că atributele divine ale 
înţelepciunii şi bunătăţii vor fi distincte din punct de vedere formal, independent de 
operaţia minţii umane. Pe de altă parte, nu poate exista compunere în Dumnezeu şi 
nicio distincţie reală în sensul strict între atributele divine. Distincţia între atributele 
divine trebuie să fie, aşadar, nu o distincţie reală, ci o distinctio formalis a parte rei: 
atributele sunt identice în mod real sau substanţial (in re), dar distincte din punct 
de vedere formal. „Asfel, admit că adevărul este identic cu bunătatea in re, dar nu şi 
că adevărul este bunătate din punct de vedere formal.” 2 Duns Scotus argumentează 
că distincţia dintre esenţa divină şi atributele divine şi dintre atributele însele nu 
afectează simplitatea divină, deoarece atributele nu sunt accidente ale lui Dumnezeu 
şi nici nu-L determină pe Dumnezeu aşa cum accidentele finite determină substan¬ 
ţele finite. Pentru că sunt infinite, ele sunt în mod real identice cu esenţa divină, iar 
Dumnezeu poate fi numit Adevăr sau înţelepciune sau Bunătate; rămâne valabil însă 
faptul că rationes formales ale adevărului, înţelepciunii şi bunătăţii sunt distincte din 
punct de vedere formal şi obiectiv. 3 

9. Unii exegeţi au susţinut în trecut că, potrivit lui Duns Scotus, ideile divine 
depind de liberul arbitru al lui Dumnezeu, aşa încât ideile exemplare sunt creaţia ar¬ 
bitrară a lui Dumnezeu. însă Duns Scotus spune, de fapt, în mod explicit că intelectul 


1 Ox„ 1, 8, 4, nr. 17. 

2 Ibid., 1, 8, 4, nr. 18. 

3 Ibid., nr. 18 sq. 

divin este cel care produce ideile: „intelectul divin ca atare produce în Dumnezeu ra- 
tiones ideales, naturile ideale sau inteligibile". 1 Totuşi, esenţa divină este fundamentul 
ideilor. „Dumnezeu cunoaşte mai întâi esenţa Sa şi, în clipa următoare. El înţelege 
(intelligit) creaturile prin intermediul esenţei Sale, şi apoi, în acest mod, obiectul care 
poate fi cunoscut depinde de înţelegerea divină a fiinţei cunoscute a obiectului (in 
esse cognito), deoarece este alcătuit în a sa esse cognito de către acea înţelegere.” 2 Ideile 
divine nu depind, prin urmare, de voinţa divină. „Intelectul divin, într-un anumit fel, 
adică, anterior din punct de vedere logic actului voinţei divine, produce acele obiecte 
în fiinţa lor inteligibilă (in esse intelligibili) şi astfel, în ceea ce le priveşte, se pare că 
există o cauză pur naturală, deoarece Dumnezeu nu este o cauză liberă în raport cu 
orice, ci în ceea ce presupune într-un fel voinţa Sa sau un act al voinţei Sale.’’ 3 Posi¬ 
bilele nu sunt produse de atotputernicia divină, ci de către intelectul divin, care le 
produce in esse intelligibili, 4 

Ideile divine sunt infinite ca număr şi sunt identice din punct de vedere substan¬ 
ţial cu esenţa divină, dar nu sunt identice şi din punct de vedere formal cu aceasta: 5 
ele sunt necesare şi eterne, dar nu sunt necesare şi eterne din punct de vedere formal 
exact în acelaşi sens ca esenţa divină, deoarece esenţa divină are o anumită prioritate 
logică. De asemenea, „deşi esenţa divină a fost din eternitate cauza exemplară a stân¬ 
cii în fiinţa sa inteligibilă, totuşi, printr-o anumită ordine a priorităţii, Persoanele au 
fost „produse” înaintea stâncii în fiinţa inteligibilă (...) chiar dacă aceasta este eternă." 6 
Din punct de vedere logic, esenţa divină este imitabilă înainte ca intelectul divin să o 
înţeleagă ca imitabilă. 7 Ideile sunt participări sau imitaţii posibile ale esenţei divine, 
înţelese de intelectul divin, şi deoarece esenţa divină este infinită şi imitabilă într-un 
număr infinit de moduri, ideile sunt infinite, deşi prezenţa lor nu îl obligă pe Dum¬ 
nezeu să creeze obiecte corespunzătoare. 8 

10. Duns Scotus nu a susţinut că voinţa divină acţionează într-un mod capricios 
şi arbitrar, deşi i-a fost atribuită această viziune. „Voinţa în Dumnezeu este esenţa Sa 


1 Ox., 1, 36, nr. 4, cf. nr. 6. 

2 Rep., 1, 36, 2, nr. 33. 

3 Ox., 1, 3, 4, nr. 20. 

4 Ibid., 2,1,2, nr. 6. 

5 Rep., 1, 36, 3, nr. 27. 

6 Collationes, 31, nr. 5. 

7 Ox., 1, 35, nr. 8. 

8 Ibid., 1, 38, nr.5. 

în mod real, perfect şi identic”, 1 iar actul de voinţă divină este un act în sine. 2 Voinţa 
divină şi actul voinţei divine, care este unul in re, nu se pot schimba, aşadar, deşi 
nu rezultă de aici că ceea ce Dumnezeu vrea în mod etern trebuie în mod necesar 
să existe etern. „Operaţia (voinţei) este în eternitate şi producerea lui esse existentiae 
este în timp.” 5 Logic vorbind, chiar şi în Dumnezeu înţelegerea precedă voinţa, iar 
Dumnezeu vrea ceea ce este cel mai raţional ( rationabilissime). Deşi există, din punct 
de vedere ontologic, doar un act de voinţă divină, putem distinge actul prim prin care 
Dumnezeu voieşte finalitatea sau finis, pe El însuşi, actul secundar prin care El voieş¬ 
te ceea ce este în mod nemijlocit subordonat finalităţii - de exemplu, predestinarea 
celor aleşi -, al treilea act prin care El voieşte acele lucruri necesare pentru atingerea 
acestei finalităţi (de exemplu, harul), şi al patrulea act prin care El voieşte mijloace 
mai îndepărtate, precum lumea sensibilă. 11 Dar, cu toate că înţelegerea divină precede, 
din punct de vedere logic, voinţa divină, aceasta din urmă nu are nevoie să fie condu¬ 
să ca şi cum ar putea greşi sau alege ceva de nedorit şi, în acest sens, voinţa divină îşi 
este propria sa regulă. Uneori, Duns Scotus afirmă că voinţa divină voieşte pentru că 
voieşte şi nu trebuie dat niciun alt temei pentru aceasta, explicând apoi foarte clar ce 
vrea să spună prin aceasta. După ce citează din Aristotel atunci când spune că este 
caracteristica omului needucat să caute raţiuni demonstrative pentru fiecare lucru, 
Duns Scotus arată că nu numai principiile ultime nu pot fi demonstrate, ci şi lucru¬ 
rile contingente, pentru că lucrurile contingente nu decurg din principii necesare. 
Ideea naturii umane este necesară în Dumnezeu; dar de ce anume a vrut Dumnezeu 
ca natura umană să fie reprezentată în cutare sau cutare individ, în cutare sau cutare 
moment, este o problemă căreia nu îi poate fi dat niciun răspuns, cu excepţia urmă¬ 
torului: „pentru că El a vrut să fie aşa, aşadar a fost bine pentru că aşa trebuia să fie”. 5 
Ideea lui Duns Scotus este că lucrurile contingente nu pot fi deduse prin demonstra¬ 
ţii necesare, deoarece dacă ar fi aşa, ele ar fi necesare, nu contingente. El spune că, 
dacă ne întrebăm de ce încălzeşte căldura, singurul răspuns posibil este: căldura este 
căldură; astfel, singurul răspuns la întrebarea de ce Dumnezeu a vrut un lucru con¬ 
tingent este pentru că aşa a vrut El . 6 Duns Scotus nu neagă că Dumnezeu acţionează 
pentru un scop, pentru El însuşi, că acţionează „cel mai raţional”, ci vrea să arate 


' Rep.. 1, 45, 2, nr. 7. 

2 Ox., 1,17, 3, nr. 18. 

5 Ox., 1, 39, nr. 21, cf. ibid., 2, 1, 2, nr. 7. 

4 1, 2, nr. 7. 

5 Ibid., 2,1, 2, nr. 65. 

6 Ibid., 1, 8, 5, nr. 23 sq.; cf. Quodlibet, 16. 

absurditatea căutării unui motiv necesar pentru ceea ce nu este necesar. „Dintr-un 
(principiu) necesar nu rezultă nimic contingent.” 1 Alegerea liberă a lui Dumnezeu 
este raţiunea ultimă a lucrurilor contingente şi nu putem să desluşim în mod legitim 
alegerea liberă a lui Dumnezeu şi să căutăm un motiv necesar care a determinat acea 
alegere. Intelectul lui Dumnezeu nu-i determină opera creatoare prin raţiuni necesa¬ 
re, deoarece creaţia este liberă şi nici El nu este determinat de bunătatea obiectelor, 
deoarece obiectele nu există încă. Ele sunt bune pentru că El voieşte ca ele să fie bune. 
Se înţelege că Dumnezeu poate crea numai ceea ce este o imitaţie a esenţei Sale şi că 
nu poate crea, aşadar, nimic rău. 

Duns Scotus insistă, deci, asupra libertăţii voinţei lui Dumnezeu în ceea ce priveş¬ 
te operaţiile Sale ad extra; dar susţine şi că, deşi Dumnezeu se iubeşte pe Sine în mod 
necesar şi nu poate a nu se voi şi iubi pe Sine, această dragoste este, totuşi, liberă. 
Desigur, această teorie pare neobişnuită. Faptul că voinţa lui Dumnezeu este liberă 
în privinţa obiectelor finite distincte de Sine rezultă din infinitatea voinţei divine care 
poate avea ca obiect necesar doar un obiect infinit, pe Dumnezeu însuşi. Dar faptul 
că Dumnezeu ar trebui să se iubească pe Sine în mod necesar şi liber în acelaşi timp 
pare să implice o contradicţie destul de clară, cel puţin la prima vedere. Poziţia lui 
Duns Scotus este următoarea: libertatea aparţine perfecţiunii voinţei şi ea trebuie 
să fie prezentă în mod formal în Dumnezeu. Deoarece voinţa îndreptat îndreptată 
către scopul final este forma perfectă de voinţă, ea trebuie să includă ceea ce aparţine 
perfecţiunii voinţei. Aşadar, ea trebuie să fie liberă. Pe de altă parte, voinţa divină, 
identifică fiind cu Dumnezeu, nu poate decât să voiască şi să iubească scopul final, pe 
Dumnezeu însuşi. Principiul armonizării celor două idei aparent contradictorii este 
că necesitatea actului suprem de voinţă nu înlătură, ci mai degrabă întăreşte ceea ce 
ţine de perfecţiunea voinţei. „Condiţia intrinsecă a puterii înseşi, fie ea în sine sau în 
relaţie cu un act perfect, nu este incompatibilă cu perfecţiunea operaţiei. Dar liber¬ 
tatea este o condiţie intrinsecă a voinţei, în mod absolut sau în relaţie cu actul de a 
voi. Prin urmare, libertatea este compatibilă cu o condiţie posibilă perfectă a operaţiei 
şi o asemenea condiţie este necesitatea, mai ales atunci când este posibilă." 2 Duns 
Scotus dă şi un exemplu. „Dacă cineva se aruncă în mod deliberat într-o prăpastie 
(voluntarie se praecipitat) şi, în timp ce cade, continuă să dorească acest lucru, el cade 
în mod necesar prin necesitatea gravitaţiei naturale şi, totuşi, voieşte în mod liber 
acea cădere. Astfel, Dumnezeu, deşi trăieşte în mod necesar prin viaţa Sa naturală şi 


' Rep., 1,10, 3, nr. 4. 
2 Quodlibet, 16, nr. 8. 

această necesitate exclude orice libertate, voieşte totuşi în mod liber să trăiască prin 
această viaţă. Aşadar, nu situăm viaţa lui Dumnezeu sub semnul necesităţii (adică nu 
atribuim necesitatea vieţii lui Dumnezeu) dacă înţelegem prin „viaţă", viaţa aşa cum 
o iubeşte Dumnezeu prin voinţă liberă.” 1 Se pare că Duns Scotus vrea să spună că 
putem distinge în Dumnezeu necesitatea naturală prin care el se iubeşte pe Sine şi li¬ 
bera Sa validare a acestei necesităţi, ca să spunem aşa, astfel încât dragostea necesară 
de Sine şi dragostea liberă de Sine nu sunt incompatibile. Am putea crede că această 
distincţie nu e de mare folos; în orice caz, este limpede că doctrina voluntaristă şi 
libertariană a lui Duns Scotus nu presupune că Dumnezeu ar putea să se abţină de la 
a se dori pe Sine sau că dragostea Sa pentru Sine este arbitrară. Adevărul problemei 
este că Duns Scotus a acordat o aşa mare valoare libertăţii ca perfecţiune a voinţei, 
încât a şovăit în a o exclude chiar din acele acte de voinţă pe care a fost nevoit să le 
considere drept necesare. Acest lucru va fi evident atunci când vom discuta despre 
doctrina referitoare la voinţa umană. 

11. Duns Scotus susţine că puterea lui Dumnezeu de a crea din nimic poate fi 
demonstrată prin lumina naturală a raţiunii. Dumnezeu, ca primă cauză eficientă, 
trebuie să fie capabil să producă efecte în mod nemijlocit, deoarece altfel nu ar putea 
să producă efecte nici măcar mijlocit (considerând ca dovedit faptul că El este prima 
cauză eficientă). „Prin urmare, este limpede pentru intelectul natural că Dumnezeu 
poate determina de aşa manieră ca ceva să fie din El (de exemplu, ca ceva să-şi aibă 
fiinţa de la Dumnezeu) fără ca vreun element din sine să fie presupus sau fără vreun 
element receptiv în care el să fie primit. Deci, este limpede pentru raţiunea naturală 
că, deşi Filosoful (Aristotel) nu a spus acest lucru, se poate dovedi că Dumnezeu este 
capabil să cauzeze ceva în acest fel.” „Şi spun că Aristotel nu a afirmat că Dumnezeu 
creează ceva astfel; dar de aici nu rezultă că nu poate fi cunoscut contrariul (părerii lui 
Aristotel) prin raţiunea naturală...” 2 în plus, poate fi demonstrat faptul că Dumnezeu 
poate crea din nimic. 3 Dar relaţia implicată de creaţie nu este reciprocă: relaţia lucru¬ 
lui creat cu Dumnezeu este o relaţie reală, în timp ce relaţia lui Dumnezeu cu lucrul 
creat este doar o relaţie mentală (relatio rationis), deoarece Dumnezeu nu este în mod 
esenţial Creator şi nu poate fi numit Creator în acelaşi sens în care este numit înţelept 
sau bun. El este, într-adevăr. Creator; dar relaţia Sa cu lucrurile create nu este o relaţie 
reală, deoarece El nu este Creator prin esenţă, caz în care ar crea în mod necesar, iar, 
pe de altă parte, nici nu poate intra într-o relaţie accidentală. 


1 Ibid., 16, nr. 9; cf. Rep., 1, 10, 3, nr. 3 sq. 

2 Rep., 2,1, 3, nr. 9-11.; cf. Ox., 2, 1, 2; Collationes, 13, nr! 4. 

5 Ox., 4, 1, 1, nr.27 sq. 

în ceea ce priveşte întrebarea dacă poate fi demonstrată creaţia în timp, Duns 
Scotus înclină spre părerea Sfântului Toma, deşi nu acceptă argumentele acestuia 
pentru teza că creaţia în timp nu poate fi demonstrată filosofic. Prioritatea logică a lui 
nihil poate fi demonstrată, „deoarece altfel creaţia nu ar putea fi admisă”; dar nu este 
necesar ca prioritatea logică să implice prioritatea temporală. Totuşi, Duns Scotus 
vorbeşte cu şovăială despre această chestiune. „Nu pare a fi necesar ca nihil să precea¬ 
dă temporal lumea; dar pare a fi suficient să o preceadă logic.’’ 1 Cu alte cuvinte, Duns 
Scotus respinge opinia Sfântului Bonaventura, cum că imposibilitatea creaţiei din 
eternitate poate fi demonstrată din punct de vedere filosofic, şi înclină spre părerea 
Sfântului Toma, care a susţinut imposibilitatea demonstraţiei filosofice a creaţiei în 
timp; dar el vorbeşte mai ezitant decât Sf. Toma în legătură cu acest subiect. 


1 Ox„ 2, 1, 3, nr. 19. 

DUNS SCOTUS (5) 

SUFLETUL 

Forma specifică a omului - Unitatea sufletului şi a trupului - Voinţa şi intelectul - 
Nemurirea sufletului nu poate fi propriu-zis demonstrată. 


i. Faptul că sufletul raţional este forma specifică a omului poate fi demonstrat 
filosofic, 1 iar opinia lui Averroes că intelectul este un principiu separat este neinte¬ 
ligibilă. „Toţi filosofii, vorbind în general, au inclus termenul „raţional” în definiţia 
omului, ca fiind differentia sa specifică, înţelegând prin „raţional” că sufletul intelectu¬ 
al este o parte esenţială a omului.” Niciun filosof de seamă nu neagă acest lucru, „deşi 
afurisitul de Averroes, în ficţiunea sa Despre suflet, care nu este inteligibilă nici pentru 
el însuşi, nici pentru nimeni altcineva, afirmă că intelectul este o anumită substanţă 
separată, care ne poate fi alăturată prin intermediul phantasmata; o unire pe care nici 
el însuşi, nici vreun discipol de-al său nu a putut să o explice până în prezent, şi nici 
nu a putut, prin această unire, susţine (adevărul) că omul înţelege. După părerea sa, 
omul nu ar fi, în mod formal, nimic altceva decât un tip de animal iraţional superior, 
mai desăvârşit decât orice alt animal datorită tipului său de suflet iraţional sensibil.” 2 

Duns Scotus demonstrează printr-o entimemă că sufletul raţional este forma 
omului. „Omul înţelege (intelligit, aprehendează intelectual) în mod formal şi pro¬ 
priu; prin urmare, sufletul intelectual este forma proprie a omului.” 3 El spune că pre¬ 
misa pare a fi destul de clară în virtutea autorităţii lui Aristotel; dar în cazul în care, 
prin absurd, cineva o neagă, trebuie oferită şi o demonstraţie raţională pentru ea. A 
înţelege în mod propriu (intelligere proprie) înseamnă a înţelege printr-un act de cu¬ 
noaştere care transcende orice tip de cunoaştere sensibilă, iar faptul că omul posedă 
înţelegere în această accepţiune poate fi demonstrat după cum urmează. A exercita 
o activitate intelectuală în sensul propriu înseamnă, după cum am spus, a exercita o 
activitate care transcende capacităţile simţurilor. înţelegerea sensibilă este o funcţie 
organică, deoarece fiecare dintre simţuri are un tip determinat de obiect, obiectul 


1 Ox„ 4, 43, 2, nr. 4-5. 

2 Ibid., 4,43,2,111.5. 

3 Ibid., 4, 43, 2, nr. 6. 

simţului particular în discuţie. Astfel, văzul este determinat să perceapă culoarea, au¬ 
zul să perceapă sunetul. Dar intelectul nu este determinat în acest mod: obiectul său 
este fiinţa şi nu este legat de un organ din corp, aşa cum este legată senzaţia. El poate 
sesiza obiecte ce nu sunt date în mod nemijlocit simţurilor, precum relaţiile generice 
şi specifice. Cogniţia intelectuală transcende, aşadar, capacităţile simţurilor, de unde 
rezultă că omului îi stă în putinţă intelligere proprie.' 

Se poate arăta în două moduri că din premise decurge concluzia entimemei ori¬ 
ginale („prin urmare, sufletul intelectual este forma proprie a omului”). Cogniţia in¬ 
telectuală, ca activitate a omului, trebuie să fie „primită” în ceva din omul însuşi care 
nu este nici întins şi nu este nicio parte, nici întregul trupului. Dacă a fost primită în 
ceva întins, ar fi ea însăşi întinsă şi o funcţie pur organică, şi s-a demonstrat că nu 
este aşa. Când Duns Scotus vorbeşte despre cogniţia intelectuală ca fiind „primită”, 
el vrea să spună că ea nu este aceeaşi cu substanţa noastră, deoarece nu ne exercităm 
mereu puterea cogniţiei intelectuale, aşa că ea trebuie să fie actul unui principiu din 
noi. Dar ea nu poate fi actul părţii materiale a omului: aşadar, trebuie să fie actul unui 
principiu spiritual formal, şi care poate fi acesta, dacă nu sufletul intelectual, princi¬ 
piul care are capacitatea de a exercita activităţi intelectuale? în al doilea rând, omul 
este stăpân pe actele sale de voinţă, este liber, iar voinţa sa nu este restrânsă la niciun 
tip de obiect al dorinţei. Astfel, ea transcende dorinţele organice, iar actele ei nu pot 
fi actele niciunei forme materiale. Rezultă că actele noastre libere, voluntare, sunt 
actele unei forme intelectuale, şi dacă actele noastre libere sunt actele noastre, aşa 
cum şi sunt, atunci forma ale cărei acte sunt ele trebuie să fie forma noastră. Sufletul 
intelectual este, deci, forma omului: ea este forma lui specifică, ce îl diferenţiază pe 
om de animale. 1 2 

2. în om există doar un suflet, deşi există, cum am menţionat deja, şi o formă a 
corporalităţii. Aşa cum am văzut mai înainte, există diferite .formalităţi” în sufletul 
uman unic, care, deşi nu sunt distincte (separabile) în mod real una de cealaltă, sunt 
diferite printr-o distinctio formalis a parte rei, deoarece activităţile intelectuale, sen¬ 
sibile şi vegetative sunt distincte în mod formal şi obiectiv; dar ele sunt formalităţi 
ale sufletului raţional al omului, care este unul singur. Acest suflet raţional unic nu 
este, deci, principiul cogniţiei raţionale a omului, ci este şi principiul activităţii sale 
sensibile şi al vieţii sale. El dă esse vivurn şi este principiul formal în virtutea căruia 


1 Ox., 4, 43, 2, nr. 6-n. 

2 Ibid., 4, 43, 2, nr. 12. 

organismul este viu: 1 este forma substanţială a omului. 2 3 Sufletul este, aşadar, o parte 
a omului, şi poate fi numit subzistent doar în mod impropriu, deoarece este parte a 
unei substanţe mai degrabă decât o substanţă în sine; doar fiinţa compusă din suflet 
şi trup este un per se unum. J Sufletul, în starea de separaţie faţă de trup, nu este pro- 
priu-zis o persoană. 4 Sufletul desăvârşeşte trupul doar când acesta din urmă este încli¬ 
nat în mod propriu spre aceasta, atunci când acest suflet are o înclinaţie pentru acest 
trup. Aceasta înseamnă, spune Duns Scotus, 5 că sufletul nu poate fi individualizat de 
către materia căreia îi dă formă, deoarece sufletul, adică un suflet anume, este infuzat 
într-un trup şi creaţia acelui suflet este în mod logic anterioară unirii lui cu trupul. 

Duns Scotus face opinie separată de Sf. Toma şi atunci când susţine că sufletul 
raţional nu conferă esse simpliciter, ci esse vivum şi esse sensitivum: după cum am spus 
deja, există o formă a corporalităţii. Dacă sufletul raţional ar conferi esse simpliciter 
omului, nu s-ar putea spune cu adevărat că omul moare. Moartea presupune degra¬ 
darea „entităţii” omului, şi deci că atât sufletul cât şi trupul au o realitate de sine stă¬ 
tătoare, că fiinţa omului ca om este fiinţa sa ca un compositum, nu fiinţa sa ca suflet. 
Dacă sufletul ar conferi esse simpliciter şi nu ar exista nicio altă formă în trup, sepa¬ 
rarea sufletului de trup nu ar însemna o degradare a fiinţei omului ca om. Pentru ca 
moartea să aibă loc, fiinţa omului trebuie să fie compositum, o fiinţă distinctă de aceea 
a părţilor sale componente, luate separat sau împreună, căci această fiinţă a omului ca 
un compositum este cea care se degradează la moarte. în plus, Sf. Toma, în opinia lui 
Duns Scotus, se contrazice. „Altundeva el spune că starea sufletului în trup este mai 
desăvârşită decât starea sa în afara trupului deoarece este o parte a lui compositum 
totuşi, în acelaşi timp, el afirmă că sufletul conferă şi, deci, posedă esse simpliciter, şi 
că nu este mai puţin desăvârşit doar prin faptul că nu comunică acel esse niciunui alt 
lucru în afară de sine însuşi. „După tine, sufletul posedă acelaşi esse în totalitate atât 
în starea de separaţie, cât şi atunci când este unit cu sufletul (...) Aşadar, nu este în 
niciuncaz mai puţin desăvârşit prin faptul că nu comunică acel esse trupului.” 6 

Sufletul este unit cu trupul în vederea perfecţiunii omului ca întreg, care este al¬ 
cătuit din suflet şi trup. Conform Sfântului Toma, 7 sufletul este unit cu trupul pentru 


1 Ibid., 2, 16, nr. 6. 

1 Ibid., 2, 1, 4, nr. 25. 

3 Ox., 4, 2,1, nr. 19. 

4 Quodlibe t, 9, nr. 7, şi 19, nr. 19. 

5 Ibid., 2, 3 sq. 

6 Ox., 4, 43,1, nr. 2-6. 

S.T., Ia, 89,1. 

binele sufletului. Sufletul este în mod natural dependent de simţuri pentru a cu¬ 
noaşte, conversio ad phantasma fiindu-i naturală, 1 şi astfel sufletul este unit cu trupul 
pentm binele sufletului, pentru ca el să poată opera conform naturii sale. Cu toate 
acestea, potrivit lui Duns Scotus, aşa cum am văzut deja, îndreptarea intelectului 
uman către lucrurile materiale şi dependenţa sa de fado de simţuri îşi are originea 
nu atât în natura raţiunii umane, cât în starea prezentă a sufletului, condiţia sa în 
trup de pelerin (cu sugestia alternativă că păcatul poate fi factorul responsabil). Sf. 
Toma ar obiecta că, în acest caz, unirea sa cu trupul este pentru binele trupului, nu 
al sufletului, şi că acesta este iraţional, „deoarece materia este pentru formă şi nu 
invers”. La o asemenea obiecţie, răspunsul lui Duns Scotus este că sufletul este unit 
cu trupul nu pur şi simplu pentru binele trupului, ci pentru binele fiinţei compuse, al 
omului. Omul, fiinţa compusă, este scopul actului de creaţie, nu sufletul luat în sine 
sau trupul luat în sine, şi unirea dintre suflet şi trup are loc pentru ca această fiinţă 
compusă să poată fi înfăptuită: uniunea există, aşadar, pentru binele omului luat în 
totalitate, propter perfedionem totius. Uniunea dintre suflet şi trup nu se face „pentru 
perfecţiunea trupului, nici doar pentru perfecţiunea sufletului, ci pentru perfecţiunea 
întregului alcătuit din aceste părţi; şi astfel, deşi nicio perfecţiune nu poate fi adău¬ 
gată cutărei sau cutărei părţi, perfecţiune pe care nu ar fi posedat-o fără o astfel de 
uniune, totuşi, uniunea nu are loc în van, deoarece perfecţiunea întregului, care este 
prin natură principala finalitate, nu ar putea exista decât în acest mod.” 2 

3. Despre viziunea lui Duns Scotus asupra activităţii intelectuale a omului am 
vorbit deja în capitolul despre teoria cunoaşterii. Dar trebuie, totuşi, să spunem ceva 
şi despre doctrina cu privire la relaţia dintre voinţă şi intelect, pentru că aceasta a dat 
naştere unor neînţelegeri referitoare la poziţia generală a lui Duns Scotus. 

Intelectul nu este, precum voinţa, o putere liberă. „Nu stă în puterea intelectului 
să îşi restrângă asentimentul faţă de adevărurile pe care le cunoaşte; pentru că, în 
măsura în care adevărul principiilor devine limpede pentru el încă din termeni sau 
adevărul concluziilor devine limpede din principii, el trebuie să-şi dea asentimentul 
faţă de aceste adevăruri, lipsindu-i libertatea de a nu o face.” 3 Aşadar, dacă adevărul 
propoziţiei că întregul este mai mare decât partea devine limpede pentru intelectul 
care realizează ce este un întreg şi ce este o parte, sau dacă adevărul concluziei că 
Socrate este muritor devine limpede pentru intelect, luând în considerare premisele 


' Cf. ibid., Ia, 84, 7. 

2 Ox., 4, 45, 2, nr. 14. 

3 Ibid., 2, 6, 2, nr. 11. 

că toţi oamenii sunt muritori şi că Socrate este om, atunci intelectul nu este liber să-şi 
refuze asentimentul faţă de propoziţia că întregul este mai mare decât partea sau că 
Socrate este muritor. Intelectul este, deci, o potentia naturalis. 

Totuşi, voinţa este liberă, o potentia libera, şi ea este în mod esenţial liberă, ratio 
formalis a sa constând în primul rând în libertatea sa, şi de-abia apoi în caracterul său 
apetitiv. 1 Este necesar să distingem între voinţă în sensul unei înclinaţii naturale şi 
voinţă ca fiind liberă, şi numai voinţa liberă este cu adevărat voinţă; de aici rezultă 
că voinţa este liberă prin însăşi natura sa şi că, de exemplu, Dumnezeu nu ar putea 
crea o voinţă raţională care să fie în mod natural incapabilă de păcat. 2 Printr-un act al 
voinţei sale libere, spune Duns Scotus, Sf. Pavel a vrut „să se anihileze pe sine şi să fie 
cu Christos”; dar acest act a fost contrar „voinţei” sale naturale, în sensul de înclinaţie 
naturală. 3 Deci, cele două sunt distincte şi această distincţie este importantă când 
luăm în considerare aspiraţia omului spre fericire sau spre scopul său final. Voinţa ca 
apetit natural sau înclinaţie spre propria perfecţiune doreşte în mod necesar fericirea 
mai presus de orice, şi deoarece fericirea sau beatitudinea este, de fapt, de aflat doar 
în Dumnezeu, există în om o înclinaţie naturală spre beatitudinea „autentică”, spre 
Dumnezeu. Dar nu rezultă de aici că voinţa, văzută drept liberă în mod necesar şi 
continuu, doreşte finalitatea ultimă, nici că ea alege în mod necesar un act conştient 
şi deliberat referitor la acel obiect. 4 Duns Scotus spune în mod clar că voinţa poate să 
aleagă suferinţa ca atare sau răul ca atare: „Nu vreau fericirea” nu este acelaşi lucru 
cu „Doresc opusul fericirii"; înseamnă că, aici şi acum, nu aleg un act în raport cu el 
însuşi, nici nu fac o alegere opusă, care nu poate fi un obiect al voinţei. Dacă, totuşi, 
aleg un act, şi anume un act prin care voiesc fericirea, acel act va fi liber, deoarece 
orice act ales de voinţă este liber. 5 Mai mult, Duns Scotus nu ezită să tragă concluzia, 
din doctrina sa despre libertatea esenţială a voinţei, că cei binecuvântaţi din rai îl vo¬ 
iesc şi îl iubesc pe Dumnezeu în mod liber. 6 Apoi, respinge doctrina Sfântului Toma 
conform căreia, atunci când este prezent în mod clar summum bonum, voinţa îl alege 
şi îl iubeşte în mod necesar, şi merge până într-acolo încât spune că cei binecuvântaţi 
îşi înfrânează puterea de a păcătui. Dar atunci când afirmă aceasta, nu vrea să spună 
decât că voinţa ca atare rămâne liberă în rai, pentru că este liberă în mod esenţial şi 


1 Ox., 1, 17, 3, nr. 5; 2, 25, nr. 16. 

2 Ibid., 2, 23, nr. 8 şi 7. 

3 Ibid., 3, 15, nr. 37. 

4 Cf. ibid., 4, 4, 49,10, nr. 3; 2, 23, nr. 8; 1, 1, 4, nr. 16; Collationes 16, nr. 3. 

5 Cf. Ox., 4, 49,10, nr. 8 sq. 

6 Ox., 1, 1, 4, nr. 13 sq. 



534/535 


raiul nu îi anulează libertatea: din punct de vedere moral, cei binecuvântaţi din rai 
nu numai că nu vor păcătui, dar nici nu pot păcătui, deşi această necesitate este doar 
secundam. quid, provenind din „deprinderea gloriei" (habitus gloriae) şi înclinaţia pro¬ 
dusă în voinţă, şi nu dintr-o determinare fizică a voinţei. 1 Aşadar, voinţa celor bine¬ 
cuvântaţi este impecabilă din punct de vedere moral, deşi nu şi impecabilă din punct 
de vedere fizic. Părerea lui Duns Scotus nu diferă de cea a Sfântului Toma în ceea 
ce priveşte faptul real că cei binecuvântaţi nu vor păcătui: el spune că aceşti oameni 
binecuvântaţi nu pot păcătui, dacă „nu pot” nu este luat intr-un sens care ar implica 
faptul că esenţa voinţei este în vreun fel alterată. 2 

Aşadar, intelectul este o potentia naturalis, iar voinţa o potentia libera, şi, dată fiind 
insistenţa lui Duns Scotus asupra libertăţii ca perfecţiune, poziţia sa în controversa 
privitoare la întâietatea intelectului faţă de voinţă sau a voinţei faţă de intelect nu poa¬ 
te fi pusă la îndoială. în mod cert, cunoaşterea precedă orice act liber al voinţei, deoa¬ 
rece voinţa nu poate face o alegere cu privire la un obiect cu totul necunoscut (Duns 
Scotus nu a fost un „iraţionalist"), şi este greu, deşi nu imposibil, ca voinţa să nu se 
încline spre ceea ce este în cele din urmă dictat de raţiunea practică; dar, pe de altă 
parte, voinţa îi poate comanda intelectului. Desigur, Duns Scotus nu vrea să spună 
că voinţa îi poate comanda intelectului să adere la propoziţii care sunt în mod evident 
false: voinţa nu adaugă nimic la actul de înţelegere ca atare, 3 nici nu este cauza actelor 
intelectului. 4 Dar voinţa poate coopera în mod mijlocit, ca o cauză eficientă, determi¬ 
nând intelectul să participe la cutare sau cutare obiect inteligibil, să ia în considerare 
cutare sau cutare argument. 5 Rezultă că „voinţa, comandându-i intelectului, este o 
cauză superioară faţă de actul său, dar intelectul, dacă este cauza voliţiei (ca o cauză 
parţială, asigurând cunoaşterea obiectului), este o cauză supusă voinţei.” 6 

Duns Scotus oferă şi alte argumente pentru afirmarea întâietăţii voinţei. Voinţa 
este mai desăvârşită decât intelectul, deoarece coruperea voinţei este mai dăunătoare 
decât coruperea intelectului. A-L urî pe Dumnezeu este mai rău decât a nu-L cunoaşte 
sau decât a nu crede în Dumnezeu. Din nou, păcatul înseamnă a voi ceva rău, în timp 
ce a te gândi la ceva rău nu este în mod necesar un păcat: este un păcat doar atunci 
când voinţa consimte sau află plăcere în a gândi răul. 7 La fel, dragostea este un bine 


1 Ox., 4, 49, 6, nr. 9. 

2 Cf., Collatio, 15. 

3 Rep., 2,42,4, nr. 7. 

4 Collationes, 2, nr. 7. 

5 Rep., 1, 35, 1, nr. 27. 

6 Ox., 4, 49, quaestio ex latere, nr. 16 şi 18. 

7 Ibid., nr.i7. 

mai mare decât cunoaşterea şi dragostea rezidă în voinţă, 1 iar voinţa este cea care 
joacă rolul principal în fericirea finală, unind sufletul cu Dumnezeu, aflându-L şi 
bucurându-se de Dumnezeu. Deşi ambele puteri, intelectul şi voinţa, sunt implicate 
în fericire, facultatea superioară, voinţa, este calea nemijlocită a uniunii cu Dum¬ 
nezeu. 2 Duns Scotus respinge, aşadar, doctrina tomistă a întâietăţii intelectului şi a 
esenţei fericirii, rămânând fidel tradiţiei şcolii augustiniano-franciscane. Nu pare a fi 
o problemă crucială dacă cineva adoptă punctul de vedere tomist sau scotist, pentru 
că ambele părţi sunt de acord că fericirea, privită extensiv, implică ambele puteri, dar 
este necesar să explicăm poziţia lui Duns Scotus pentru a arăta cât de nesăbuite sunt 
acuzaţiile de iraţionalism şi de voluntarism excesiv. 

4. Ne-am fi putut aştepta, având în vedere învăţăturile explicite ale lui Duns Sco¬ 
tus - cum că activitatea intelectuală a sufletului transcende puterile simţurilor, şi că 
se poate dovedi din punct de vedere filosofic că ea transcende puterile simţurilor şi 
ale materiei -, ca el să încerce să demonstreze nemurirea sufletului uman; dar în 
realitate, el nu a crezut că acest adevăr poate fi demonstrat ca atare în filosofie şi a 
criticat demonstraţiile oferite de predecesorii săi. Dintre cele trei propoziţii - prima, 
că sufletul raţional este forma specifică a omului, a doua, că sufletul este nemuritor 
şi a treia, că sufletul după moarte nu va rămâne într-o stare perpetuă de separaţie faţă 
de trup (adică trupul va învia) - prima este cunoscută prin lumina naturală a raţiunii, 
eroarea opusă ei, cea a lui Averroes, fiind „nu doar împotriva adevărului teologiei, ci 
şi împotriva adevărului filosof iei" (adică doctrina lui Averroes nu este doar împotriva 
adevărului aşa cum este cunoscut prin credinţă, ci poate fi şi respinsă filosofic). „Dar 
celelalte două (propoziţii) nu sunt cunoscute în mod suficient prin raţiunea naturală, 
deşi există anumite argumente probabile şi persuasive (persuasiones probabiles) în fa¬ 
voarea lor. într-adevăr, pentru cea de-a doua există mai multe (argumente) probabile; 
de aceea Filosoful pare a-i fi susţinut magis expresse." Dar referitor la cea de-a treia, 
există mai puţine argumente şi, prin urmare, concluzia care rezultă din acestea nu 
este suficient cunoscută prin raţiunea naturală. 3 Poziţia generală a lui Duns Scotus 
este că putem demonstra filosofic că sufletul raţional este forma specifică a omului, 
dar nu putem demonstra filosofic nici că sufletul este nemuritor şi nici că trupul va 
învia. Argumentele filosofice în favoarea nemuririi sufletului au o mai mare greutate 
decât cele în favoarea învierii trupului, dar ele sunt, totuşi, doar argumente probabile, 
argumentele a priori, şi anume acelea bazate pe natura sufletului, fiind mai bune de- 


1 Ibid., nr. 21. 

2 Rep., 4, 49, 3, nr. 7; Ox., 4, 49, 3, nr. 5 sq. 

3 Ox., 4, 43, 2, nr. 26. 

cât argumentele a posteriori, întemeiate pe nevoia unor sancţiuni în viaţa de apoi. Se 
poate spune că nemurirea sufletului poate fi demonstrată dintr-o perspectivă morală, 
ex inductione, şi este, cu siguranţă, mai probabilă din punct de vedere filosofic decât 
teoria contrarie; dar argumentele aduse în favoarea ei nu sunt argumente demonstra¬ 
tive şi necesare, care să se bucure de o certitudine absolută.' 

în ceea ce priveşte autoritatea lui Aristotel, Duns Scotus spune că opinia acestuia 
nu este tocmai clară. „Pentru că el vorbeşte în diferite moduri în diferite locuri şi pen¬ 
tru că a avut diferite principii, dintr-unele pare să rezulte o părere opusă, din altele o 
alta. Atunci probabil că s-a îndoit mereu de acea concluzie şi s-a apropiat când de o par¬ 
te când de cealaltă, după cum trata o problemă care se potrivea mai mult cu una sau cu 
alta.” 1 2 în orice caz, nu toate afirmaţiile filosofilor au fost demonstrate de ei prin raţiuni 
necesare, ci „în mod frecvent, ei au avut doar unele convingeri probabile (unele argu¬ 
mente probabile şi persuasive) sau părerea generală a filosofilor precedenţi." 3 Deci, 
autoritatea lui Aristotel nu este un argument infailibil pentru nemurirea sufletului. 

în ceea ce priveşte argumentele aduse de Sf. Toma şi alţi filosofi creştini, acestea 
nu sunt în mod absolut concluzive. în Summa theologiae , 4 Sf. Toma susţine că sufletul 
uman nu poate fi corupt per accidens, în virtutea coruperii trupului, deoarece este o 
formă subzistentă, şi nici nu poate fi corupt per se, deoarece esse aparţine unei forme 
subzistente, astfel încât coruperea naturală a formei ar însemna separarea formei de 
ea însăşi. La aceasta Duns Scotus răspunde că Sf. Toma cere să fie crezut pe cuvânt, 
deoarece presupune că sufletul omului este o forma per se subsistens, adică tocmai 
ceea ce trebuie demonstrat. Propoziţia conform căreia sufletul uman este o formă de 
acest tip este acceptată ca un obiect al credinţei, dar nu este cunoscută prin raţiunea 
naturală. 5 Dacă s-ar obiecta că această critică nu este corectă, având în vedere faptul 
că Sf. Toma a dedicat anterior un articol (2) pentru a arăta că sufletul uman este un 
principiu imaterial şi subzistent, Duns Scotus răspunde că, deşi se poate arăta că su¬ 
fletul raţional, în activitatea sa intelectuală, nu foloseşte un organ trupesc şi că această 
activitate a sa transcende capacităţile simţurilor, nu rezultă în mod necesar că sufletul 
raţional nu depinde, în însăşi fiinţa sa, de întregul compositum, care este în mod cert 
coruptibil. 6 Cu alte cuvinte, faptul că sufletul uman nu foloseşte un organ trupesc în 


1 Cf. Rep., 4, 43, 2, nr. 15 sq. 

2 Ox., 4, 43, 2, nr. 16. 

3 Ibid. 

4 Ia, 75, 6. 

5 Ox., 4, 43, 2, nr. 23. 

6 Ox., 4, 43, 2, nr. 18. 

activitatea sa pur intelectuală nu demonstrează în mod necesar că el nu depinde în 
mod natural, pentru însăşi existenţa sa, de existenţa continuă a compositum-u\m. Ar 
trebui să se demonstreze separat că o formă care transcende materia într-o anumită 
operaţie este în mod necesar independentă în existenţa sa, iar până acum, spune 
Duns Scotus, nu a fost oferită o astfel de demonstraţie convingătoare. 1 2 

în ceea ce priveşte argumentul bazat de dorinţa de a fi fericit, care ar implica 
nemurirea, Duns Scotus notează că, dacă prin dorinţă se înţelege o dorinţă naturală 
în sens strict, pur şi simplu o înclinaţie naturală spre ceva, atunci este clar că o do¬ 
rinţă naturală pentru un lucru nu poate fi demonstrată decât dacă mai întâi a fost 
demonstrată posibilitatea naturală a acelui lucru dorit: a afirma existenţa unei încli¬ 
naţii naturale spre o stare, a cărei posibilitate este încă necunoscută, înseamnă a te 
face vinovat de o petitio principii. Dacă însă, prin dorinţa naturală se înţelege o dorinţă 
naturală într-un sens mai larg, adică o dorinţă aleasă, care este în acord cu o înclinaţie 
naturală, nu se poate demonstra că dorinţa aleasă este naturală în acest sens până 
când nu se demonstrează că există o dorinţă naturală în sens strict. Se poate spune că 
un obiect care devine obiectul unei dorinţe alese de îndată ce este aprehendat trebuie 
să fie obiectul unei dorinţe sau înclinaţii naturale; dar în acest caz am putea la fel de 
bine arăta că, deoarece un om rău este înclinat în mod nemijlocit să dorească obiectul 
viciului său atunci când îl percepe, el are o înclinaţie naturală sau o dorinţă naturală 
pentru el, pe când natura nu este, de fapt, rea prin sine şi, cu siguranţă, nu în orice 
om. Nu are rost să spunem că un obiect care, de îndată ce este perceput, devine obiec¬ 
tul unei dorinţe alese conform dreptei raţiuni este obiectul unei dorinţe naturale, 
deoarece întreaga problemă este de a descoperi dacă dorinţa de nemurire este sau nu 
în acord cu dreapta raţiune: acest lucru nu poate fi presupus de la început. Mai inult, 
dacă spunem că omul are o dorinţă naturală de nemurire deoarece în mod natural 
el fuge de moarte şi că de aceea nemurirea este cel puţin o posibilitate, am putea la 
fel de bine arăta că o fiară are o dorinţă naturală de nemurire şi că ea chiar poate să 
trăiască după moarte/ 

Este de folos să amintim şi că Duns Scotus nu neagă că argumentele în favoarea 
nemuririi sunt probabile sau persuasive, cu atât mai puţin că ele sunt importante: 
ceea ce spune el este că nu sunt argumente demonstrative. Argumentul bazat pe 
dorinţă nu este concluziv, deoarece dacă vorbim despre înclinaţia biologică de a evita 
moartea sau ceea ce duce la moarte, fiarele posedă şi ele această înclinaţie, în timp ce 


1 Cf. şi Rep., 4, 43, 2, nr. 18. 

2 Ox., 4, 43, 2, nr. 29-31. 

dacă vorbim despre o dorinţă aleasă, conştientă, nu putem ajunge în mod legitim de 
la dorinţa de nemurire la faptul nemuririi decât dacă am arătat mai întâi că nemurirea 
este o posibilitate, că sufletul uman poate supraveţui dezintegrării lui compositum. 
Putem spune foarte bine că suferinţele din această viaţă cer o compensaţie într-o altă 
viaţă; dar rămâne adevărat faptul că omul este expus suferinţei în această viaţă tot aşa 
cum este capabil de plăcere şi bucurie în această viaţă, prin însăşi natura sa, astfel 
încât suferinţa este naturală, şi nu putem conchide, fără alte argumente, că suferinţa 
trebuie să fie compensată de fericirea din viaţa de apoi. în ceea ce priveşte argumen¬ 
tul că trebuie să existe sancţini într-o altă viaţă, deci trebuie să existe o viaţă de apoi, 
argumentul nu este valabil până când nu se arată că Dumnezeu cu adevărat răsplă¬ 
teşte şi pedepseşte astfel oamenii, iar Duns Scotus nu crede că acest lucru poate fi 
demonstrat în mod pur filosofic. 1 Cel mai bun argument în favoarea nemuririi sufle¬ 
tului uman este poate cel întemeiat pe independenţa intelectului faţă de orice organ 
trupesc, mai exact pe activitatea spirituală a intelectului. însă, deşi Duns Scotus crede 
că acest argument are un grad înalt de probabilitate, el nu consideră că ar fi vorba de 
un argument concluziv în mod absolut, deoarece s-ar putea ca sufletul, creat ca parte 
a compositum- ului, să nu poată exista decât ca atare. 


Ox., 4, 43, 2, nr. 27. 

CAPITOLUL L 


DUNS SCOTUS (6) 

ETICA 

Moralitatea actelor umane - Actele indiferente - 
Legea morală şi voinţa lui Dumnezeu - Autoritatea politică. 


Scopul meu în acest capitol nu este de a expune toate tezele etice ale lui Duns Sco- 
tus, ci mai degrabă de a arăta că acuzaţia care i-a fost adusă, aceea că ar fi susţinut 
că legea morală are un caracter pur arbitrar, depinzând numai de voinţa divină, este 
nedreaptă. 

i. Un act este bun în mod natural ( naturaliter bonus) atunci când el are tot ceea ce 
este necesar pentru a sa esse naturale, aşa cum un trup este frumos atunci când are 
toate caracteristicile de mărime, culoare, formă etc., care i se potrivesc trupului însuşi 
şi care sunt în armonie unele cu altele. Un act este bun din punct de vedere moral 
atunci când deţine tot ceea ce este necesar, nu prin natura actului luat pur şi simplu 
în sine, ci prin dreapta raţiune, recta ratio. Pentru a pătrunde în ordinea morală, un 
act trebuie să fie liber, pentru că „un act nu este nici lăudabil, nici condamnabil, decât 
dacă izvorăşte din voinţa liberă”; dar, în mod cert, acest lucru este cerut şi de actele 
bune din punct de vedere moral şi de cele rele din punct de vedere moral; ceva mai 
mult decât libertatea este necesar pentru un act bun din punct de vedere moral şi 
care este conform dreptei raţiuni. 1 „A atribui bunătatea morală înseamnă a atribui 
conformitatea cu raţiunea dreaptă.” 2 * Orice act bun din punct de vedere moral trebuie 
să fie bun din punct de vedere obiectiv, în sensul de a avea un obiect care să poată fi 
conform cu dreapta raţiune. Dar niciun act nu poate fi bun privit doar astfel, cu ex¬ 
cepţia iubirii lui Dumnezeu, care nu poate fi în nicio circumstanţă rea din punct de 
vedere moral, tot aşa cum niciun act nu este rău din punct de vedere moral doar în 
virtutea obiectului său, cu excepţia urii faţă de Dumnezeu, care nu poate fi bună din 
punct de vedere moral în nicio împrejurare. 5 Este imposibil, de exemplu, să-l iubeşti 
pe Dumnezeu cu o intenţie rea, deoarece aceea nu ar fi dragoste, tot aşa cum este im- 


1 Ox., 2, 40, quaestio unica, nr. 2-3. 

2 Ibid., 1, 17, 3, nr. 14. 

5 Rep. : 4, 28, nr. 6. 

posibil să-l urăşti pe Dumnezeu cu o intenţie bună. Totuşi, în alte cazuri, „bunătatea 
voinţei nu depinde doar de obiect, ci de toate celelalte împrejurări şi mai ales de scop" 
(a fine), care se află în poziţia cea mai importantă dintre „împrejurările” actului. 1 Dar, 
deşi scopul deţine această poziţie primară, un act nu este bun din punct de vedere 
moral doar pentru că scopul este bun: scopul nu justifică mijloacele. „Este necesar ca 
toate împrejurările (cerute) să apară laolaltă în orice act moral, pentru ca el să fie bun 
din punct de vedere moral. Lipsa oricăreia dintre împrejurări este suficientă ca (actul) 
să fie rău din punct de vedere moral’’: 2 „Lucrurile rele este interzis să fie făcute pentru 
ca toate să se termine prin bine (rezultatele).” 3 Atunci, pentru ca un act să fie bun din 
punct de vedere moral, el trebuie să fie liber, trebuie să fie bun în mod obiectiv şi să 
fie făcut cu intenţie bună, într-un mod potrivit şi aşa mai departe. Dacă el are loc în 
aceste circumstanţe, va fi în conformitate cu raţiunea dreaptă. 

2. Orice act uman, adică orice act liber, este bun sau rău într-un anumit fel, nu 
doar în sensul că orice act considerat doar din punct de vedere ontologic, ca o entitate 
pozitivă, este bun, ci şi în sensul că orice act are un obiect fie în conformitate cu raţi¬ 
unea dreaptă, fie contrar acesteia. Dar, în măsura în care bunătatea tuturor împreju¬ 
rărilor este necesară pentru ca un act să fie moralmente bun în mod desăvârşit, este 
posibil, dacă vreo împrejurare nu posedă bunătatea pe care ar trebui să o aibă, ca un 
act să fie „indiferent”. De exemplu, pentru ca un act filantropic să fie cu adevărat un 
act bun din punct de vedere moral, pentru a avea întreaga valoare morală, el trebuie 
să fie făcut cu o intenţie morală. A face un act de filantropie cu o intenţie rea ar face 
ca actul să fie rău, dar este posibil să fad un act filantropic doar dintr-un gest spontan, 
de pildă, iar un asemenea act, spune Duns Scotus, poate fi numit indiferent din punct 
de vedere moral. El nu este niciun act rău, niciun act pe de-a-ntregul moral. 4 Dacă ad¬ 
mitem actele pe care le-am numit mai sus indiferente (iar Duns Scotus precizează că 
nu vorbeşte despre acte reflexe precum alungarea unei muşte de pe faţă), 5 * trebuie să 
îi atribuim lui Duns Scotus o poziţie opusă celei susţinute de Sf. Toma, dar pentru a-i 
înţelege viziunea, este important să realizăm că, pentru el, „primul principiu practic 
este: Dumnezeu trebuie să fie iubit”. 13 O persoană nu este întotdeauna obligată să-şi 
raporteze actul său la Dumnezeu, fie în mod real, fie virtual, deoarece, spune Duns 


1 Ox., i, distincţia ultima, nr. i, 2. 

2 Ox., 1, distinctio ultima, nr. 1, 2. 

3 Ibid., 4, 5, 2, nr. 7. 

4 Rep., 2, 41, nr. 2. 

5 Cf. Ox., 2, 41, nr. 4. 

G Ibid., 4, 46, 1, nr. 10. 

Scotus, Dumnezeu nu ne-a lăsat această obligaţie, dar dacă acest lucru nu este făcut, 
actul nu va fi pe deplin bun din punct de vedere moral. Pe de altă parte, de vreme ce 
nu suntem obligaţi să ne raportăm astfel la fiecare act, nu rezultă că un act care nu 
îndeplineşte această condiţie ar fi un act rău. Dacă el este incompatibil cu iubirea de 
Dumnezeu, va fi rău; dar poate fi compatibil cu iubirea de Dumnezeu fără a fi rapor¬ 
tat la Dumnezeu fie în mod real, fie virtual. în acest caz, avem de-a face cu un act 
indiferent. Se pare că Scotus a considerat că referinţa „habituală" nu este suficientă 
pentru a-i da unui act o valoare morală deplină. 

3. Am văzut că actul moral bun trebuie să fie în acord cu dreapta raţiune. Dar 
care este norma dreptei raţiuni şi a moralităţii acţiunilor noastre? După Duns Scotus, 
„voinţa divină este cauza binelui, şi astfel, prin faptul că El voieşte ceva, acel lucru este 
bun... V Luată în sine, afirmaţia pare a spune că legea morală depinde doar de voinţa 
arbitrară a lui Dumnezeu; dar nu aceasta este poziţia lui Duns Scotus, ci el vrea să 
spună pur şi simplu că ceea ce voieşte Dumnezeu este bun pentru că, prin natura Sa, 
Dumnezeu nu poate voi altceva decât binele. Totuşi, Duns Scotus susţine că legea 
morală depinde într-un sens de legea divină şi trebuie să lămurim această poziţie. în 
măsura în care intelectul divin, considerat ca precedând un act al voinţei divine, per¬ 
cepe actele în conformitate cu natura umană, legea morală veşnică şi neschimbătoare 
îşi capătă astfel conţinutul, dar ea capătă un caracter obligatoriu doar prin libera ale¬ 
gere a voinţei divine. S-ar putea spune, deci, că legea morală datorează voinţei divine 
nu conţinutul său, ci caracterul obligatoriu, forţa ei morală constitutivă. „Faptul de a 
porunci este propriu doar apetitului sau voinţei." 1 2 Intelectul recunoaşte ceea ce este 
adevărat şi ceea ce este neadevărat, atât în domeniul practic cât şi în cel speculativ, şi 
astfel înclină spre acţiuni de un anumit tip, fără să dicteze că actele trebuie îndeplinit 
în cutare fel. Duns Scotus nu spune doar că obligaţia revine de fapt fiinţelor umane 
doar pentru că Dumnezeu a voit să le creeze, ceea ce ar fi, desigur, suficient, pentru 
că nu ar putea fi obligaţi dacă nu ar exista; el spune că voinţa divină este fundamentul 
obligaţiei. Din aceasta pare să rezulte că, dacă Dumnezeu nu ar fi ales să impună 
obligaţia, moralitatea ar ţine de desăvârşirea de sine, în sensul că intelectul ar realiza 
că un anumit curs al acţiunii este ceea ce se potriveşte naturii umane şi ar considera 
că este rezonabil şi prudent să acţioneze în acel mod. Ar fi o etică de tipul celei aris¬ 
totelice. Dar Dumnezeu a ales, de fapt, acel curs al acţiunii şi voinţa Lui se reflectă în 
obligaţia morală: încălcarea legii nu este, prin urmare, doar iraţională, ci este un păcat 
în sensul teologic al cuvântului. 


1 Rep., 1, 48, quaestio unica. 

2 Ox., 4,14, 2, nr. 5. 

Duns Scotus arată foarte clar că legea morală, conţinutul ei, nu se datorează doar 
capriciului sau alegerii arbitrare a lui Dumnezeu. Referindu-se la păcatul lui Adam,' 
el spune: „Un păcat care este un păcat doar pentru că este interzis este mai puţin un 
păcat din punct de vedere formal, decât ceea ce este rău în sine şi nu pentru că este 
interzis. A mânca din cutare copac nu era mai mult un păcat decât a mânca din alt 
copac, dacă privim actul ca atare, ci doar pentru că era interzis. Dar toate păcatele care 
privesc cele zece porunci sunt un rău din punct de vedere formal, nu doar pentru că 
sunt acte interzise, ci pentru că sunt rele; de aceea sunt interzise, pentru că prin legea 
naturală a te opune unei porunci este un rău, şi prin raţiunea naturală omul poate 
pricepe că oricare din aceste precepte trebuie să fie ascultat." Aici Duns Scotus arată 
clar că cele zece porunci nu sunt doar precepte arbitrare şi că omul poate discerne 
validitatea lor prin folosirea naturală a raţiunii. Acest lucru ne conduce la concluzia 
că Dumnezeu însuşi nu le poate schimba, nu pentru că S-ar supune lor, ci pentru că 
ele sunt întemeiate în mod ultim în natura Lui. 

Există aici, totuşi, o dificultate, şi anume că Dumnezeu ar fi acordat dispense de 
la unele dintre preceptele secundare ale decalogului (preceptele celei de a doua table). 
De exemplu, le-a spus Israeliţilor să-i jefuiască pe Egipteni, şi lui Abraham i-a cerut 
să-l sacrifice pe fiul său Isaac. Cu privire la acestea, Duns Scotus se întreabă mai întâi 
dacă toate cele zece porunci aparţin legii naturale şi face o distincţie. Acele legi mo¬ 
rale evidente prin ele însele, sau care decurg din principii practice care sunt evidente 
prin ele însele, aparţin legii naturale în sens strict şi în cazul lor nicio dispensă nu 
este posibilă. De exemplu, Dumnezeu nu poate permite omului să aibă alţi zei în 
afară de El, sau să ia numele său în deşert, asemenea acte fiind incompatibile cu fina¬ 
litatea omului, cu dragostea de Dumnezeu ca Dumnezeu, care include cu necesitate 
adoraţia şi închinarea exclusivă. Pe de altă parte, o lege morală poate aparţine legii 
naturale, nu pentru că decurge în mod necesar din principii evidente prin sine, ci în 
primul rând pentru că este în mod necesar în acord cu principiile practice; de acest tip 
sunt principiile din cea de-a doua tablă. în cazul acestor porunci morale. Dumnezeu 
poate acorda o dispensă. 2 Duns Scotus continuă prin a analiza acesta argument, 3 spu¬ 
nând că până şi dragostea de aproapele nostru aparţine legii naturale în sens strict, 
aşa încât trebuie să voim ca aproapele nostru să-l iubească pe Dumnezeu, asta nu în¬ 
seamnă neapărat că trebuie să voim ca el să aibă cutare sau cutare bun. Totuşi, aceasta 


' Rep., 2, 22, quaestio unica, nr. 3. 

2 Ox., 3, 37, quaestio unica, nr. 5-8. 

3 Ibid., 3, 37, quaestio unica, nr. 11 

nu îl împiedică pe Duns Scotus să continue spunând 1 că preceptele decalogului sunt 
obligatorii şi că, înainte chiar ca legea scrisă să fie dată, toţi oamenii erau obligaţi să le 
respecte, „pentru că ele erau scrise în interior, în inimă, sau poate în învăţătura lăsată 
de Dumnezeu pe care părinţii o transmit copiilor lor.” Mai mult, el arată că fiii lui Is¬ 
rael nu au avut nevoie de nicio dispensă atunci când I-au jefuit pe egipteni, pentru că 
Dumnezeu le-a transferat israeliţilor bunurile egiptenilor şi, astfel, ei nu au luat ceea 
ce nu era al lor. Cu toate acestea, poziţia generală a lui Duns Scotus este că primele 
două porunci din prima tablă a decalogului aparţin legii naturale în sens strict (cu 
privire la cea de-a treia poruncă, cea cu privire la respectarea Sabatului, Duns Scotus 
are unele dubii), iar preceptele celei de a doua table nu aparţin legii naturale în sens 
strict, dar îi aparţin în sens larg. Dumnezeu poate, deci, în cazul preceptelor celei de 
a doua table, da o dispensă, dar nu poate da dispensă în cazul poruncilor care aparţin 
în mod strict legii naturale. In privinţa posibilităţii dispensei, poziţia lui Duns Scotus 
diferă de cea a tomiştilor, care nu acceptă că Dumnezeu poate acorda vreo dispensă 
în cazul vreunui precept al decalogului, toate derivând în mod nemijlocit sau mijlocit 
din principiile practice primare. Tomiştii explică aparentele dispense care l-au preo¬ 
cupat pe Duns Scotus ca exemple ale mutatio materiae, adică aproape în acelaşi fel în 
care Duns Scotus explică jefuirea egiptenilor de către israeliţi. 

Nu putem discuta aici aceste pasaje din Scripturi, pentru că ele nu intră în sfera 
filosofiei, dar trebuie să remarcăm că, deşi Duns Scotus admite posibilitatea acordă¬ 
rii dispensei în cazul unor porunci, faptul că respinge această posibilitate în cazul 
preceptelor morale care aparţin în mod strict legii naturale arată dar că el nu a privit 
toate legile morale ca datorându-se pur şi simplu deciziei arbitrare a voinţei divine. Se 
poate să fi crezut că inviolabilitatea proprietăţii particulare şi răul hoţiei, ce decurge 
din aceasta, nu erau atât de legate de legea naturală încât nicio excepţie să nu poată fi 
legitimată nici măcar „în cazurile grele”, dar a susţinut cu siguranţă că, dacă un pre¬ 
cept moral aparţine legii naturale în sens strict, el este inalterabil. Nu se poate nega că 
Duns Scotus a făcut remarci precum aceea că voinţa divină este prima regulă a drep¬ 
tăţii şi că „orice nu include o contradicţie nu este respins la modul absolut de voinţa 
divină, aşa încât orice ar face sau ar putea face Dumnezeu este corect şi drept”; 2 dar cu 
siguranţă el nu a gândit că Dumnezeu poate ordona sau permite, fără a se contrazice, 
fapte contrare principiilor practice evidente prin sine sau principiilor care decurg cu 
necesitate din acestea. Unii vor vedea probabil o legătură între doctrina cu privire la 


1 Ibid., 3, 37, quaestio unica, nr. 13-15. 

2 Rep., 4, 46, 4, nr. 8. 



544/545 


obligaţia morală şi cea despre preceptele secundare ale decalogului. Primele precepte 
sunt evidente prin sine sau în legătură atât de strânsă cu preceptele evidente prin sine, 
încât caracterul lor de obligativitate este de netăgăduit. Oricum, preceptele secundare 
nu sunt imediat deductibile din primele precepte practice, chiar dacă este evidentă ar¬ 
monia dintre ele sau faptul că ele derivă din primele. Caracterul lor obligatoriu nu este, 
aşadar, evident în sine sau în mod necesar, ci depinde de voinţa divină. Nici conţinutul 
lor nu este în întregime arbitrar, pentru că armonia şi relaţia cu principiile necesare, 
din care ele derivă, sunt evidente; dar legătura nu este atât de strictă încât Dumnezeu 
să nu poată face excepţii. Dacă voinţa Sa este cea care întăreşte armonia naturală a 
preceptelor secundare cu principiile necesare în aşa fel încât preceptele secunde devin 
obligatorii în sensul moral deplin, voinţa Sa poate să acorde şi dispense. 

S-ar părea, aşadar, că Duns Scotus ocupă o poziţie de mijloc, dacă ne este îngăduit 
să spunem aşa, între Sf. Toma şi Ockham. El este de acord cu Sf. Toma în privinţa 
recunoaşterii inalterabilităţii principiilor morale şi nu admite că întreaga lege morală 
ar depinde de decizia arbitrară a voinţei divine. Pe de altă parte, Duns Scotus atribuie 
o mai mare importanţă rolului voinţei divine în determinarea ordinii morale decât 
a făcut-o Sf. Toma şi are în mod clar convingerea că, cel puţin în ceea ce priveşte 
anumite porunci, depinde de această voinţă, pe care o consideră distinctă de inte¬ 
lectul divin. Aşadar, dacă uitându-ne la filosofia lui Duns Scotus ca atare trebuie să 
admitem că doctrina sa morală nu este una a autoritarismului divin arbitrar, luând 
în considerare evoluţia doctrinară cronologică, trebuie să recunoaştem şi că viziunea 
sa morală a pregătit calea pentru doctrina lui Okcham, în ochii căruia legea morală, 
căreia îi aparţine şi decalogul, este creaţia arbitrară a voinţei divine. 

4. în ce priveşte autoritatea politică, Duns Scotus o distinge atent de autoritatea 
paternă,' şi pare să sugereze că ea se bazează pe liberul consimţământ. „Autoritatea 
politică (...) poate fi dreaptă prin consimţământ şi prin alegerea comunităţii înseşi." 1 2 * 
Duns Scotus se referă la poporul care vede că nu se poate descurca fără o autoritate şi 
care cade de acord să încredinţeze grija comunităţii unei persoane sau unui grup de 
persoane, fie şi unui singur om - aşa încât succesorul său să fie ales -, fie unui om şi 
urmaşilor săi. 5 într-un alt pasaj, 4 el vorbeşte despre mai mulţi oameni independenţi 
care, „pentru a ajunge la o pace continuă, sunt capabili prin consimţământ mutual să 
aleagă dintre ei un prinţ...". 


1 Rep., 4, 15, 4, nr. 10-11. 

2 Ox„ 4,15, 2, nr. 7. 

5 Ox., 4,15, 2, nr. 7. 

4 Rep., 4, 15, 4, nr. 11. 

Una dintre condiţiile cerute legiuitorului este autoritatea legitimă, cealaltă condi¬ 
ţie este „prudenţa”, capacitatea de a conduce conform cu dreapta raţiune. 1 Legiuitorul 
nu trebuie să folosească legea în propriul avantaj, ci pentru binele comun, care este 
finalitatea acţiunii sale. 2 Mai mult, legea umană pozitivă nu trebuie să fie în conflict 
nici cu legea morală naturală, nici cu legea divină pozitivă. Ca şi Sf. Toma, Duns 
Scotus nu a avut niciun fel de simpatie pentru ideea guvernării despotice sau pentru 
aceea că Statul ar fi izvorul moralităţii. 


1 Ox., 4, 15, 2, nr. 6. 

2 Ibiii., 4,14, 2, nr. 7. 

CAPITOLUL LI 


CONCLUZII 

Teologie şi filosofie - „Filosofie creştină" - Sinteza tomistă - 
Diferite moduri de a privi şi de a interpreta filosofia medievală. 


O trecere în revistă a filosofi ei medievale trebuie în mod evident lăsată pentru în¬ 
cheierea volumului următor; în orice caz merită a fi menţionate aici câteva aspecte 
generale ale progresului filosofiei prezentat în cartea de faţă, chiar dacă lipsa ockha- 
mismului, care va fi analizat în cel de-al treilea volum, limitează orizontul acestor 
reflecţii. 

i. Dezvoltarea filosofi ei în lumea creştină, începând din vremea Imperiului Ro¬ 
man până la sintezele secolului al XIIMea, poate fi privită din perspectiva relaţiei 
cu teologia. Cu greu se poate vorbi de filosofie în sensul modern pentru perioada 
primelor secole creştine, mai exact în sensul de disciplină diferită de teologie. Părinţii 
Bisericii erau conştienţi desigur de diferenţa dintre raţiune şi credinţă, dintre conclu¬ 
ziile ştiinţifice şi datele revelaţiei; dar a diferenţia între raţiune şi credinţă nu e în mod 
necesar acelaşi lucru cu a face o distincţie clară între filosofie şi teologie. Apologeţii şi 
scriitorii creştini care doreau să arate latura raţională a religiei creştine au făcut apel la 
raţiune pentru a arăta, spre exemplu, că nu există decât un singur Dumnezeu, iar în 
măsura în care au făcut aceasta se poate spune că au elaborat teme filosofice; totuşi, 
scopul acestora era apologetic şi nu în primul rând filosofic. Chiar şi acei autori cu 
atitudine ostilă faţă filosofia greacă au nevoiţi să recurgă la instrumentul raţiunii în 
scopuri apologetice şi s-au aplecat asupra unor teme considerate îndeobşte a aparţine 
domeniului filosofiei; dar chiar dacă putem separa acele argumente şi dispute pe care 
le putem numi filosofice, ar fi lipsit de temei să pretindem că un astfel de apologet 
creştin era un filosof declarat; e posibil ca acesta să fi adoptat, într-o oarecare măsură, 
idei din diverşi filosofi, dar „filosofia” era privită aproape ca o corupătoare a adevăru¬ 
lui şi ca un adversar al creştinismului. Cât despre scriitorii creştini ce îmbrăţişau o 
atitudine în mare măsură favorabilă filosofiei greceşti, ei înclinau să o privească pe 
aceasta din urmă drept o pregătire pentru înţelepciunea creştină, ultima cuprinzând 
nu numai tainele revelate ale credinţei, ci orice adevăruri asupra lumii şi a vieţii ome¬ 
neşti aşa cum apar acestea prin ochii creştinului. în măsura în care Părinţii Bisericii 
nu numai că au folosit raţiunea în înţelegerea, expunerea corectă şi apărarea datelor 

revelaţiei, dar au analizat teme care au fost cercetate de filosofii greci, ei au contribuit 
nu numai la dezvoltarea teologiei, ci au furnizat şi materia necesară construirii unei 
filosofii compatibile cu teologia creştină; ei au fost însă teologi şi exegeţi, nu filosofi 
în sens strict, cu rare excepţii; iar chiar şi atunci când s-au ocupat de teme filosofice, 
ei mai degrabă au şlefuit, pentru a spune astfel, întregul înţelepciunii creştine decât 
au construit o filosof ie sau o ramură filosofică diferită. Acest lucru este adevărat chiar 
şi în ceea ce-1 priveşte pe Sf. Augustin, căci deşi se poate reconstrui o filosofie pe baza 
scrierilor acestuia, el a fost teolog înainte de toate şi nu a fost preocupat de construirea 
unui sistem filosofic ca atare. 

Părinţi ai Bisericii, precum Sf. Grigore de Nyssa şi Sf. Augustin, care au utilizat 
în scrierile lor elemente împrumutate din neoplatonism, au găsit acolo lucruri care 
i-au ajutat în construirea unei „filosofii” a vieţii spirituale căreia, precum creştinii 
de rând şi sfinţii, îi acordau o atenţie sporită. Era natural ca ei să vorbească despre 
suflet, despre relaţia acestuia cu trupul şi despre ascensiunea lui către Dumnezeu, fo¬ 
losind termeni amintind puternic de platonism şi neoplatonism; dar dat fiind că ei nu 
puteau (şi oricum nu doreau) să considere ascensiunea sufletului către Dumnezeu 
separat de teologie şi revelaţie, filosofia acestora, ce concentra atât de multe despre 
suflet şi ascensiunea acestuia către Dumnezeu, a fost în mod inevitabil întreţesută cu 
şi integrată în teologia lor. E greu să privim, de exemplu, doctrina Sfântului Augustin 
asupra iluminării drept o teorie pur filosofică; aceasta ar trebui privită în contextul 
doctrinei sale mai largi privitoare la relaţia sufletului cu Dumnezeu şi la ascensiunea 
acestuia către Dumnezeu. 

Atitudinea generală a Sfinţilor Părinţi a dat tonul, ca să spunem aşa, la ceea ce 
numim „augustinism”. De exemplu, Sf. Anselm a fost teolog, dar a înţeles că trebuie 
demonstrată cumva existenţa lui Dumnezeu, Cel care a revelat tainele religiei creşti¬ 
ne şi, astfel, a construit o teologie naturală sau a ajutat la dezvoltarea unei teologii na¬ 
turale, deşi ar fi o greşeală dacă ni l-am imagina pregătindu-se să elaboreze un sistem 
filosofic ca atare. Fides quaerens intellectum, pentru a ne exprima simplist, poate func¬ 
ţiona în ambele sensuri. Poate funcţiona pe direcţia ce porneşte de la datele revelaţiei 
şi prin raţionalizarea dogmelor teologice pentru a le înţelege cât mai bine cu putinţă, 
dând naştere teologiei scolastice; sau poate funcţiona invers, în sensul cercetării axi¬ 
omelor revelaţiei, dezvoltând astfel dovezile existenţei lui Dumnezeu. Dar în ambele 
cazuri este vorba de mintea teologului, deşi în al doilea caz aceasta funcţionează în 
domeniul şi cu instrumentele filosofiei. 

Dacă spiritul augustinismului, născut din scrierile Sfinţilor Părinţi, era acela al 
Jidcs quaerens intellectum, el poate fi numit şi spirit al homo quaerens Deus. Acest aspect 
al augustinismului este vizibil mai ales la Sf Bonaventura, a cărui gândire era atât de 

impregnată de puternica spiritualitate franciscană. Cineva poate contempla creaturi¬ 
le, lumea dinafară şi lumea dinăuntru, poate înţelege natura acestora; dar cunoaşte¬ 
rea sa e fără valoare dacă acesta nu găseşte vestigium Dei în natură şi imago Dei în sine 
însuşi, dacă nu poate discerne lucrarea lui Dumnezeu în propriul suflet, lucrare ce, 
ca atare, e ascunsă dar devine vizibilă prin efectele ei, prin puterea ei. Cu siguranţă, o 
parte din „augustinieni” au susţinut doctrina iluminării, de pildă, din conservatorism 
sau respect pentru tradiţie; dar in cazul cuiva precum Sf. Bonaventura, conservarea 
acestei doctrine ţinea de ceva ce depăşeşte tradiţionalismul. S-a spus că dintre cele 
două doctrine, una care atribuie mai mult lui Dumnezeu şi cealaltă mai puţin, adep¬ 
tul augustinismului o alege pe cea ce atribuie mai mult lui Dumnezeu şi mai puţin 
lucrurilor create; dar acest lucru este adevărat doar în măsura în care doctrina pare să 
se armonizeze cu şi să exprime experienţa spirituală şi în măsura în care se armoni¬ 
zează cu şi poate fi înglobată în perspectiva teologică generală. 

Dacă motto-uljîdes quaerens intellectum este înţeles ca exprimând spiritul augusti¬ 
nismului şi ca indicând locul filosofiei în mintea adeptului acestui curent, s-ar putea 
obiecta că o asemenea descriere a augustinismului este mult prea largă şi că astfel 
ar putea fi clasificaţi drept augustinieni gânditori care nu pot fi numiţi astfel în mod 
normal. Trecerea de la credinţă la „înţelegere”, pe de o parte înspre teologia scolastică 
şi, pe de alta, spre filosofie, a fost în ultimă instanţă rezultatul faptului că creştinismul 
a fost dat lumii ca doctrină revelată a mântuirii, nu ca filosofie în sens academic şi 
nici măcar ca filosofie scolastică. în primul rând creştinii credeau, şi numai apoi, din 
dorinţa de a apăra, explica şi înţelege ceea ce credeau, au dezvoltat teologia şi, subor¬ 
donată acesteia, filosofia. într-un anume sens, aceasta a fost atitudinea nu numai a 
primilor creştini şi a Părinţilor Bisericii, ci şi a tuturor acelor gânditori medievali care 
au fost în primul rând teologi. înainte de toate, aceştia credeau, iar abia în al doilea 
rând încercau să înţeleagă. Acest lucru poate fi afirmat chiar despre Sf. Toma. Dar 
cum poate fi numit augustinian Sf. Toma? Nu ar fi mai bine ca termenul „augus- 
tinian” să fie restrâns la anumite doctrine filosofice? Doar după ce este făcut acest 
lucru apare un criteriu de discriminare între augustinieni şi ne-augustinieni: altfel ne 
găsim într-o confuzie fără de ieşire. 

Această afirmaţie conţine un adevăr foarte important şi trebuie admis că, pen¬ 
tru a putea discrimina între augustinieni şi ne-augustinieni în ce priveşte conţinutul 
filosofiilor acestora, e de dorit a clarifica mai întâi care din aceste doctrine pot fi re¬ 
cunoscute drept augustiniene şi de ce; dar acum discut despre relaţia dintre teologie 
şi filosofie, iar în legătură cu această problemă susţin că, luând în seamă o condiţie 
importantă ce va fi prezentată mai jos, nu există nicio diferenţă esenţială de atitu¬ 
dine între Sf. Augustin şi marii teologi-filosofi ai secolului al Xlll-lea. Bineînţeles 

că Sf. Toma de Aquino a făcut o distincţie formală şi metodologică între filosofie şi 
teologie, deosebire ce nu apare în mod clar la Sf. Grigore de Nyssa, Sf. Augustin sau 
Sf. Anselm; în orice caz, el a aderat la atitudinea fides quaeres intellectum. Din această 
perspectivă aş fi dispus să-l clasez pe Sf. Toma drept „augustinian”. E adevărat că în 
ce priveşte conţinutul doctrinar trebuie adoptat alt criteriu. Sf. Bonaventura a făcut 
şi el o distincţie formală între teologie şi filosofie, deşi a susţinut şi a pus accentul 
pe doctrine universal recunoscute drept „augustiniene”, în timp ce Sf. Toma le-a res¬ 
pins, iar din perspectiva acestor doctrine filosofia lui Bonaventura poate fi numită 
„augustiniană” şi filosofia lui Toma, ne-augustiniană. Mai mult, după cum am văzut, 
Sf. Bonaventura a accentuat mult mai puternic decât Sf. Toma insuficienţa filosofiei 
autonome, de aceea s-a spus că unitatea sistemului Sfântului Bonaventura trebuie 
căutată la nivel teologic şi nu la cel filosofic. în orice caz, Sf. Toma nu a crezut că 
o filosofie pe deplin autonomă ar fi, în mod efectiv şi în practică, satisfăcătoare pe 
deplin, el fiind, ca şi Sf. Bonaventura, teolog în primul rând. Ar fi multe de spus în 
privinţa afirmaţiei d-lui Gilson că, pentru Sf. Toma, sfera filosofiei este sfera a ceea ce 
poate fi revelat (le revelable, în sensul în care d-1 Gilson foloseşte termenul, şi evident 
că nu în orice sens). 

Iată care este „condiţia importantă” de care vorbeam înainte. Datorită descoperirii 
întregii opere aristotelice şi adoptării acesteia de către Sf. Toma, în măsura în care 
aceasta concorda cu dreapta credinţă din punct de vedere teologic, Sf. Toma furnizea¬ 
ză materia pentru o filosofie autonomă. După cum am sugerat atunci când am vorbit 
despre Sf. Toma, folosirea sistemului aristotelic a ajutat filosofia să devină conştientă 
de sine şi să tindă către independenţă şi autonomie. Atunci când materialul filosofic e 
relativ redus, precum în perioada patristică şi în primele secole ale Evului Mediu, nu 
poate fi vorba de o filosofie autonomă ce ar evolua pe o cale proprie (nu e nevoie de 
a lua prea în serios fenomenul logicienilor); dar odată ce aristotelismul, ce părea cel 
puţin a fi un sistem filosofic complet, construit independent de teologie, îşi face apa¬ 
riţia în peisajul intelectual şi îşi câştigă dreptul la existenţă, separarea pare a fi practic 
inevitabilă: filosofia s-a maturizat, iar în curând îşi va cere drepturile naturale şi va 
părăsi căminul. însă aceasta nu era deloc intenţia Sfântului Toma, care intenţionase 
să folosească aristotelismul în construirea unei extinse sinteze teologico-filosofice în 
care teologia ar fi trebuit să fie etalonul fundamental. Dar copiii, după ce ai crescut, 
nu se comportă întotdeauna exact cum s-au aşteptat sau cum au dorit părinţii. Sf. 
Bonaventura, Sf. Albert cel Mare, Sf. Toma au utilizat şi înglobat o cantitate tot mai 
mare din noile materiale filosofice, dar în tot acest timp ei creşteau un copil ce urma 
să o apuce în curând pe propriul drum; iar cei trei, deşi diferiţi în multe puncte ale 
doctrinelor filosofice, se regăseau totuşi în idealul unei sinteze creştine. Ei aparţineau 

de Sandi, nu de philosophi ; iar dacă se doreşte găsirea unui contrast radical între 
gânditorii medievali cu privire la punctul acestora de vedere asupra relaţiei dintre 
teologie şi filosof ie, nu ar trebui comparaţi atât Sf. Anselm şi Sf. Bonaventura, pe de 
o parte, şi Sf. Toma pe de alta, cât mai ales Sf. Anselm, Sf Bonaventura, Sf Toma şi 
Duns Scotus, pe de o parte, cu averroiştii latini şi, începând cu secolul al XlV-lea, cu 
şcoala ockhamistă, pe de altă parte. Philosophi şi peripateticii radicali stau în opoziţie 
cu Părinţii, teologii şi Sandi. 

2 . Cele despre care tocmai am discutat duc la problema „filosofiei creştine”. Poate 
fi vorba de o „filosofie creştină” a Evului Mediu şi dacă da, în ce sens? Dacă filosofia 
este un domeniu legitim şi autonom al cercetării şi cunoaşterii umane ("autonom” în 
sensul că filosoful îşi are propria metodă şi propriul obiect), s-ar părea că aceasta nu 
este şi nu poate fi „creştină". Ar fi absurd să se vorbească despre „biologie creştină” 
ori „matematică creştină”: biologul sau matematicianul poate fi creştin, dar nu şi 
biologia ori matematica acestuia. La fel poate fi spus despre filosof că poate fi creştin, 
dar nu şi filosofia sa. Filosofia acestuia poate fi adevărată şi compatibilă cu creştinis¬ 
mul; dar o afirmaţie ştiinţifică nu poate fi numită creştină pentru simplul motiv că e 
adevărată şi compatibilă cu creştinismul. La fel cum matematicile nu pot şi nici păgâ¬ 
ne, nici musulmane ori creştine, deşi matematicienii pot fi păgâni, musulmani sau 
creştini, tot la fel filosofia nu poate şi nici păgână, nici musulmană ori creştină, deşi 
filosofii pot fi păgâni, musulmani sau creştini. Chestiunea relevantă în ce priveşte 
o ipoteză ştiinţifică este adevărul ori falsitatea acesteia, dacă e adeverită ori respinsă 
prin observaţie şi experiment, nu dacă e propusă de un creştin, un hindus ori un 
ateu; iar în ce priveşte o doctrină filosofică, important e dacă aceasta este adevărată 
sau falsă, mai mult sau mai puţin potrivită drept explicaţie a fenomenelor pe care se 
presupune că le explică, nu dacă e expusă de cineva care crede în Zeus, de un adept 
al lui Mahomed sau de către un teolog creştin. Maximumul de înţeles pe care-1 poate 
avea în mod legitim sintagma „filosofie creştină” este acela de filosofie compatibilă 
cu creştinismul; în caz ca înseamnă mai mult, atunci e vorba de o filosofie care nu e 
pur şi simplu filosofie, ci este, cel puţin parţial, teologie. 

Acesta este un punct de vedere rezonabil şi de înţeles, şi bineînţeles că înfăţişează 
un aspect al atitudinii Sfântului Toma faţă de filosofie, aspect exprimat în distincţia 
formală făcută de acesta între teologie şi filosofie. Filosoful porneşte de la creaţie, 
iar teologul, de la Dumnezeu; principiile filosofului sunt cele percepute prin lumi¬ 
na naturală a raţiunii, cele ale teologului sunt revelate; filosoful cercetează ordinea 
naturală, iar teologul ordinea supranaturală în primul rând. Dar dacă se însuşeşte 
prea strict acest aspect al tomismului, se poate ajunge într-o situaţie oarecum di¬ 
ficilă. Sf. Bonaventura nu credea că se poate ajunge la o metafizică mulţumitoare 

eludând lumina credinţei. Spre exemplu, doctrina filosofică a exemplarismului e 
strâns legată de doctrina teologică a Logosului. Prin urmare, trebuie afirmat că Sf. 
Bonaventura nu avea propriu-zis o filosofie ori trebuie separate elementele teologice 
din cele filosofice? Iar în acest din urmă caz nu există riscul de a construi o „filosofie 
bonaventuriană”, filosofie pe care Sf. Bonaventura însuşi cu greu ar vedea-o ca pe o 
expresie adecvată a gândurilor şi scopurilor sale? Nu ar fi mai uşor de admis că ideea 
de filosofie a Sfântului Bonaventura era aceea a unei filosofii creştine, în sensul unei 
sinteze creştine generale precum cea la care se străduiau să ajungă primii scriitori 
creştini? Istoricul ar fi îndreptăţit să adopte acest punct de vedere. Dacă se vorbeşte 
doar din punctul de vedere al filosofului care este convins că filosof ia ori e autonomă 
ori nu e filosofie, atunci nu se va admite existenţa unei „filosofii creştine”; sau, cu 
alte cuvinte, dacă se vorbeşte doar din calitatea de „tomist”, atunci va fi respinsă orice 
altă concepţie diferită asupra filosofiei. Dar, din perspectiva istoricului, ce priveşte 
dinafară, pentru a spune astfel, se remarcă faptul că au existat două concepţii asupra 
filosofiei: cea a Sfântului Bonaventura, a filosofiei creştine şi cea a Sfântului Toma şi 
a lui Duns Scotus, a unei filosofii ce nu poate fi numită în mod just creştină, decât 
dacă prin aceasta se înţelege că e compatibilă cu teologia. Din această perspectivă se 
poate spune că Sf. Bonaventura, deşi a făcut o distincţie formală între teologie şi filo¬ 
sofie, a continuat tradiţia Părinţilor Bisericii, în timp ce odată cu Sf. Toma filosofia îşi 
capătă o legitimitate proprie. în acest sens tomismul a fost „modern” şi anticipator. 
Ca sistem de filosofie autonomă, tomismul poate intra în competiţie şi dialog cu alte 
filosofii, deoarece se poate detaşa complet de teologia dogmatică, în timp ce filosofia 
creştină de tip bonaventurian nu prea poate face asta. Adevăratul adept al filosofiei 
Sfântului Bonaventura ar putea, desigur, să dialogheze cu filosofii moderni asupra 
anumitor probleme, cum ar fi dovezile existenţei lui Dumnezeu; dar acest sistem, în 
întregul lui, nu poate pătrunde pe scena filosofică fără handicap dat fiind că nu e pur 
şi simplu un sistem filosofic, ci o sinteză creştină. 

Şi, totuşi, nu există o accepţie în care pot fi numite creştine filosofiile Sfântului 
Augustin, Sfântului Bonaventura, Sfântului Albert cel Mare şi a Sfântului Toma? 
Problemele asupra cărora se aplecau aceştia erau în cea mai mare parte date de teo¬ 
logie sau de nevoia de a apăra adevărul creştinismului. Atunci când Aristotel vorbea 
în favoarea existenţei unui mişcător nemişcat, el răspundea astfel unei probleme ridi¬ 
cate de metafizică (şi de fizică); dar când Sf. Bonaventura şi Sf. Toma au demonstrat 
existenţa lui Dumnezeu, prin aceasta se facea evidentă motivaţia raţională pentru 
acceptarea unei revelaţii în care ei credeau deja. Sf. Bonaventura s-a preocupat şi de a 
arăta activitatea divină imanentă în suflet; şi chiar dacă Sf. Toma a folosit argumentul 
lui Aristotel, el nu a răspuns prin aceasta unei probleme abstracte şi nici nu a fost 

interesat pur şi simplu să arate că există un mişcător nemişcat, o cauză ultimă a miş¬ 
cării; el a dorit să demonstreze existenţa lui Dumnezeu,- a Fiinţei ce avea o importanţă 
mult mai mare pentru Sf. Toma decât mişcătorul nemişcat. Evident că argumentele 
sale pot fi luate ca atare, iar din punct de vedere filosofic ele trebuie luate ca atare; dar 
el a analizat problema din punctul de vedere al unui teolog, văzând în demonstrarea 
existenţei lui Dumnezeu praeambulum fidei. Mai mult, deşi Sf. Toma cu siguranţă 
vede metafizica sau filosofia ca ştiinţă a fiinţei ca fiind şi, deşi afirmaţia sa că seg¬ 
mentul cel mai înalt al filosofiei e cunoaşterea lui Dumnezeu, spre care tind toate 
celelalte părţi ale filosofiei, poate fi privită ca fiind inspirată de cuvintele lui Aristotel, 
în ale sale Summae (ce sunt de o importanţă capitală şi din punct de vedere filosofic, 
şi din punct de vedere teologic) el urmează calea sugerată de teologie, iar filosofia sa 
se încadrează perfect în propria teologie, înfaptuindu-se astfel o sinteză. Sf. Toma nu 
a abordat problemele filosofice în spiritul profesorului facultăţii pariziene de arte, ci 
în cel al teologului creştin. Iar în ciuda aristotelismului său şi a faptului că reia afir¬ 
maţiile lui Aristotel, se poate susţine, cred, că pentru Sf. Toma filosofia nu e atât un 
studiu al fiinţei în genere, cât un studiu al divinităţii, al activităţii lui Dumnezeu şi al 
manifestărilor Acestuia, în măsura în care ne este permis de către raţiunea naturală; 
astfel că Dumnezeu este centrul filosofiei şi al teologiei sale, acelaşi Dumnezeu, deşi 
căile prin care se ajunge la el sunt diferite. Mai devreme am sugerat că întemeierea 
formală a filosofiei la Sf. Toma a însemnat că filosofia urma să-şi găsească propriul 
drum, aceasta fiind de altfel şi părerea mea; dar aceasta nu înseamnă a spune că Sf. 
Toma a avut în vedere sau a dorit o „separare” a filosofiei de teologie. Dimpotrivă, 
el a încercat o vastă sinteză, iar aceasta ca un teolog creştin şi totodată filosof; fără 
îndoială, el a considerat că acele lucruri ce îi păreau a fi aberaţiile şi erorile filosofilor 
din ultimele secole se datorau în mare măsură aceloraşi cauze ce l-au determinat să 
afirme revelaţia ca necesară din punct de vedere moral. 

3 . Filosofiei Sfântului Toma de Aquino i-au fost dedicate mai multe capitole decât 
oricărui alt filosof, iar aceasta pe bună dreptate, dat fiind că tomismul este, fără îndo¬ 
ială, cea mai impresionantă şi mai cuprinzătoare sinteză discutată în cartea de faţă. 
Am subliniat pe alocuri acele aspecte ale tomismului ce nu sunt de origine aristoteli¬ 
că şi cred că acest lucru merită reţinut pentru a nu uita că tomismul este o sinteză, nu 
o adoptare literală a aristotelismului; oricum, tomismul poate fi privit, desigur, drept 
cristalizarea unui proces prin care creştinismul apusean s-a îndreptat către adoptarea 
şi utilizarea filosofiei greceşti al cărei exponent e Aristotel. Datorită faptului că în 
timpul Părinţilor Bisericii filosofia era, ca intenţie şi scop, neoplatonistă, a se folosi de 
filosofia greacă însemna, pentru Sfinţii Părinţi, a utiliza neoplatonismul: spre exem¬ 
plu, Sf. Augustin nu cunoştea prea multe despre sistemul originar al lui Aristotel, se- 



554/555 


parat de neoplatonism. în plus, caracterul spiritual al neoplatonismului era atrăgător 
pentru gândirea Sfinţilor Părinţi. Faptul că, în timpul Evului Mediu timpuriu, catego¬ 
riile neoplatonismului au continuat să influenţeze gândirea creştină a fost firesc, dat 
fiind că Părinţii Bisericii le-au utilizat şi dat fiind că acestea au fost consacrate prin 
prestigiul lucrărilor lui Pseudo-Dionisie, cel despre care se credea că a fost convertit 
de către Sf. Pavel. Mai mult, chiar atunci când corpusul operelor lui Aristotel a devenit 
disponibil în traducerile latine din greacă şi arabă, diferenţele dintre aristotelismul ca 
atare şi neoplatonismul propriu-zis nu erau deloc clare: acestea nu puteau fi distinse 
clar atâta vreme cât Liber de causis şi Elementatio theologica erau atribuite lui Aristo¬ 
tel, mai ales că marii comentatori musulmani s-au inspirat masiv din neoplatonism. 
Faptul că Aristotel l-a criticat pe Platon reieşea foarte clar din Metafizica', însă natura 
şi amploarea precisă ale acestei critici nu erau la fel de clare. Adoptarea şi folosirea 
lui Aristotel nu însemna, deci, negarea şi respingerea întregului neoplatonism, iar 
deşi Sf. Toma admite că Liber de causis nu aparţine lui Aristotel, interpretarea pe care 
o dă acesta lui Aristotel poate fi privită ca fiind în acord cu creştinismul, nu doar ca 
o interpretare in meliorem partem (deşi aşa şi era, din punctul de vedere al oricui e şi 
creştin şi istoric), ci şi drept decurgând din concepţia universal răspândită în acea vre¬ 
me în ceea ce-1 priveşte pe Aristotel. Sf. Bonaventura credea, desigur, despre critica 
pe care Aristotel i-o aduce lui Platon, că implică respingerea exemplarismului (în ce 
mă priveşte, cred că Sf. Bonaventura avea dreptate); dar Sf. Toma nu era de aceeaşi 
opinie şi el l-a interpretat pe Aristotel în consecinţă. S-ar putea crede că Sf. Toma pur 
şi simplu îl reinventează pe Aristotel; însă trebuie reţinut că „Aristotel”, pentru Sf. 
Toma, însemna ceva mai mult decât e Aristotel în concepţia modernă a istoricului 
filosofiei greceşti; acesta era, cel puţin într-o anumită măsură, un Aristotel văzut prin 
ochii filosofilor şi comentatorilor ce nu aparţineau ei înşişi unui aristotelism pur. 
Chiar cei a căror concepţie generală era aristotelismul radical, în speţă averroiştii 
latini, nu aparţineau aristotelismului pur în sens strict. Dacă se adoptă acest punct 
de vedere e mai uşor de înţeles de ce Aristotel este „Filosoful” pentru Sf. Toma şi se 
poate înţelege că, atunci când acesta din urmă creştinează aristotelismul, el nu îl fo¬ 
loseşte pur şi simplu drept înlocuitor pentru neoplatonism, ci încheie acel proces de 
absorbţie a filosofiei greceşti început odată cu primele licăriri ale erei creştine. Dintr-o 
anume perspectivă putem spune că neoplatonismul, augustinismul, aristotelismul şi 
filosofiile musulmane şi iudaice s-au întâlnit şi s-au contopit în tomism, dar nu în 
sensul că anume elemente s-ar fi suprapus automat, ci în sensul că s-a ajuns la o ade¬ 
vărată fuziune şi sinteză sub îndrumarea normativă a anumitor idei fundamentale, 
în sens plenar, tomismul este astfel o sinteză a teologiei creştine şi a filosofiei greceşti 
(aristotelismul pătruns de elemente străine, ori aristotelismul interpretat în lumina 

fîlosofiei recente la acea dată) în care filosofia e privită prin prisma teologiei, iar teolo¬ 
gia însăşi este exprimată într-o măsură considerabilă prin categorii împrumutate din 
filosofia greacă, în special de la Aristotel. 

Am spus că tomismul este o sinteză a teologiei creştine şi a fîlosofiei greceşti, 
fapt ce pare să conducă la ideea că tomismul în sens restrâns, adică denumind doar 
filosofia tomistă, este o sinteză a fîlosofiei greceşti şi nimic altceva. în primul rând, 
este preferabil să vorbim despre filosofie greacă în loc de aristotelism pentru simplul 
motiv că filosofia Sfântului Toma era o sinteză a platonismului (folosind termenul în 
sens larg, pentru a include şi neoplatonismul) şi a aristotelismului, deşi nu trebuie 
uitat că filosofii musulmani şi iudei au constituit influenţe marcante în constituirea 
gândirii acestuia. în primul volum al prezentei istorii am arătat că Platon şi Aristotel 
ar trebui priviţi ca gânditori complementari, cel puţin în anumite privinţe, şi că e 
necesară o sinteză. Cel care înfăptuieşte această sinteză este Sf. Toma de Aquino. în 
consecinţă nu putem considera filosofia acestuia ca fiind pur şi simplu aristotelism; 
aceasta e mai degrabă o sinteză a fîlosofiei greceşti armonizată cu teologia creştină, 
în al doilea rând, tomismul e o sinteză veritabilă şi nu doar o simplă alăturare de 
elemente eterogene. De exemplu, Sf. Toma nu a preluat tradiţia platonico-plotinia- 
no-augustiniană a ideilor exemplare, a arhetipurilor din intelectul divin, doar pentru 
a o alătura doctrinei aristotelice a formelor substanţiale: el a atribuit fiecărui element 
propriul statut ontologic, trecând forma substanţială în subordinea ideii exemplare 
şi explicând în ce sens se poate vorbi despre „idei" ale divinităţii. Sau, dacă a adoptat 
noţiunea (originar) platonică de participare, el nu a folosit-o într-o manieră care ar 
contrazice elementele aristotelice ale metafizicii sale. Sf. Toma a mers dincolo de 
hilomorfismul aristotelic şi a găsit în distincţia reală dintre esenţă şi existenţă 1 o expli¬ 
caţie mai profundă a principiului potenţei şi actului. Această distincţie i-a oferit posi¬ 
bilitatea de a folosi noţiunea platonică de participare pentru a explica fiinţa finită, iar 
în acelaşi timp, concepţia sa despre Dumnezeu ca ipsum esse subsistens mai degrabă 
decât doar ca mişcător nemişcat l-a făcut capabil să folosească ideea de participare în¬ 
tr-o asemenea modalitate, încât să scoată în evidenţă ideea de creaţie, idee de negăsit 
la Platon ori Aristotel. Nu mai e nevoie să spunem că Sf. Toma nu a luat participarea, 
în sens plenar, drept o premisă; ideea completă de participare nu putea fi obţinută 
până nu era demonstrată existenţa lui Dumnezeu, dar materialul pentru elaborarea 
ideii a fost asigurat de distincţia reală dintre esenţă şi existenţă. 

4 . Anumite puncte de vedere prezente în această carte pot părea oarecum discor¬ 
dante; dar trebuie reţinut că e posibil să adoptăm perspective diferite în ce priveşte 


De ente et essentia este, în traducerea lui Eugen Munteanu, Despre fiind fi esenţă (n.r.). 

istoria filosofiei medievale ori chiar privitor la filosofia oricărei epoci. în afară de 
faptul că fiecare va adopta în mod firesc un punct de vedere diferit şi va interpreta 
dezvoltarea filosofiei într-o lumină diferită după cum acesta e torni st, adept al lui 
Duns Scotus, kantian, hegelian, marxist ori susţinător al pozitivismului logic, e posi¬ 
bil chiar ca aceeaşi persoană să diferenţieze între diferite principii sau modalităţi de 
interpretare, neputând să respingă drept complet neîntemeiate ori să le proclame ca 
fiind adevărate şi necesare în întregime. 

Astfel că e posibil şi perfect întemeiat din anumite puncte de vedere să adoptăm 
metoda liniară sau progresivă de interpretare. E posibil a vedea absorbţia şi utilizarea fi¬ 
losofiei greceşti de către gânditorii creştini ca pornind practic de la zero în primii ani ai 
erei creştine, drept crescând prin gândirea Părinţilor Bisericii până la scolastica Evului 
Mediu timpuriu, ca fiind relativ brusc îmbogăţită prin traducerile din arabă şi greacă şi 
ca dezvoltându-se prin gândirea lui Guillaume din Auvergne, Alexander din Hales, Sf. 
Bonaventura şi Sf. Albert cel Mare până la culmile sale reprezentate de sinteza tomistă. 
Potrivit acestei linii de interpretare, ar fi necesar ca filosofia Sfântului Bonaventura să 
fie privită drept etapă în dezvoltarea tomismului, nu drept o filosofie paralelă şi diferită. 
Realizarea Sfântului Toma ar putea fi văzută nu atât ca o adoptare a lui Aristotel în 
locul lui Augustin sau al platonismului neoplatonic, ci mai degrabă drept confluenţă şi 
sinteză a diferitelor curente din filosofia greacă, plus a filosofiilor islamică şi iudaică, 
precum şi a ideilor originale aduse de gânditorii creştini. Filosofia medievală dinaintea 
Sfântului Toma poate fi privită nu ca un „augustinism" opus aristotelismului, ci ca o 
filosofie scolastică pre-tomistă ori ca scolastică a Evului Mediu incipient. Această linie 
de interpretare îmi pare perfect întemeiată şi-are foarte marele avantaj de a nu conduce 
la ideea deformată a tomismului ca aristotelism pur. Ar fi chiar posibil şi legitim de a 
privi tomismul mai degrabă ca pe un platonism aristotelizat decât ca pe un aristotelism 
platonizat. Ceea ce s-a spus deja despre caracterul „sintetic” al tomismului şi asupra 
relaţiilor acestuia din urmă cu filosofia greacă şi cea islamică în general mai mult decât 
cu aristotelismul în particular susţine această linie de interpretare, direcţie sugerată 
de altfel şi de ceea ce s-a spus în primul volum al prezentei istorii privitor la caracterul 
complementar al filosofiilor platonică şi aristotelică. 

Pe de altă parte, dacă este urmată doar această linie de interpretare există riscul 
de a rata complet întreaga bogăţie a filosofiei medievale şi personalitatea diferiţilor 
filosofi. Gândirea Sfântului Bonaventura nu coincide cu cea a lui Roger Bacon şi nici 
cu cea a Sfântului Toma, iar istorici francezi precum d-1 Gilson ne-au făcut un imens 
serviciu atrăgând atenţia asupra şi scoţând în relief personalitatea spirituală specifică 
fiecărui gânditor în parte. Această „individualizare" a filosofiei medievale e cu atât 
mai binevenită având în vedere că gânditorii creştini porneau de la acelaşi fond teo- 

logic comun, astfel că diferendele lor filosofice se petreceau într-un câmp relativ re¬ 
strâns, acestea având ca rezultat faptul că filosofia medievală ar putea părea să constea 
dintr-o serie de repetiţii asupra unor probleme esenţiale şi o serie de certuri pe teme 
relativ nesemnificative. Dacă s-ar spune pur şi simplu că Sf. Bonaventura a postulat 
un anume fel de iluminare şi că Sf. Toma a respins-o, dezacordul acestora nu ar pre¬ 
zenta la fel de mult interes ca în cazul în care teoria Sfântului Bonaventura asupra 
iluminării este legată de întregul gândirii acestuia, iar respingerea făcută de Sf. Toma 
oricărei iluminări speciale e văzută în contextul general al sistemului său. Dar între¬ 
gul gândirii Sfântului Bonaventura ori sistemul general al lui Toma nu pot fi descrise 
fără a sublinia personalitatea spirituală specifică fiecărui gânditor. Se prea poate să 
fie adevărat că d-1 Gilson, după cum am sugerat mai devreme în prezentul volum, a 
exagerat neînţelegerile dintre Sf. Bonaventura şi Sf. Toma, şi că este posibil ca filoso¬ 
fia Sfântului Bonaventura să fie privită ca o etapă în evoluţia tomismului mai degrabă 
decât ca o filosofie paralelă şi diferită, dar e posibil, de asemenea, ca persoane diferite 
să aibă concepţii diferite asupra a ceea ce este filosofia, iar dacă cineva nu acceptă 
perspectiva tomistă, atunci probabil că nu va fi mai înclinat să vadă în Bonaventura 
un Toma incomplet decât ar fi un platonist să vadă în Platon un Aristotel incomplet. 
Cred că e o greşeală a se insista atât de mult pe tipul liniar de interpretare încât să fie 
respins drept neîntemeiat tipul de interpretare reprezentat de d-1 Gilson sau, invers, a 
insista pe caracteristicile şi profilurile spirituale specifice ale diferiţilor gânditori până 
la a pierde din vedere evoluţia generală a gândirii către o sinteză completă. Un orizont 
îngust al vederii cu greu poate conduce la o înţelegere suficientă. 

Pe lângă acestea, dacă e posibil a privi dezvoltarea filosofiei medievale ca o evolu¬ 
ţie spre sinteza tomistă, iar filosof iile pre-tomiste drept etape în această evoluţie, şi 
dacă e posibil a acorda o importanţă crescută caracteristicilor aparţinând diferitelor 
filosofii şi geniului specific diferiţilor gânditori, în acest caz se pot vedea şi scoate în 
relief câteva linii generale de dezvoltare diferite. Astfel devine posibilă distincţia între 
diferite tipuri de „augustinism” în loc de a ne mulţumi cu un singur concept general; 
spre exemplu, a distinge între augustinismul franciscan clasic al Sf. Bonaventura 
de augustinismul aristotelizat al lui Richard din Middletown ori de augustinismul 
avicennian al lui Henric din Gent şi, într-o oarecare măsură, al lui Duns Scotus. E 
posibilă regăsirea fiecărei influenţe exercitate asupra gândirii medievale de către Avi- 
cenna, Averroes şi Avicebron, putându-se astfel încerca o clasificare corespunzătoare. 
Astfel au rezultat sintagmele folosite de istoricii francezi: augustinisme avicennisant, 
augustinisme avicebronisant, avicennisme latin. Bineînţeles că cercetarea unor astfel de 
influenţe este valoroasă; dar clasificarea rezultată dintr-o astfel de cercetare nu poa¬ 
te fi privită ca fiind o clasificare completă şi pe de-a-ntregul suficientă a filosofiilor 

medievale, dat fiind că a stărui pe influenţa trecutului tinde să pună în umbră con¬ 
tribuţiile originale şi, în acelaşi timp, depinde în mare măsură de criteriile filosofice 
folosite de clasificator pentru a plasa un filosof ca fiind influenţat de Avicenna ori 
Averroes ori Avicebron. 

Mai mult, dezvoltarea filosofi ei medievale poate fi privită din perspectiva relaţiei 
dintre gândirea creştină şi „umanism”, gândire greacă, cultură şi ştiinţă în genere. 
Astfel, dacă Sf. Petru Damian a fost un reprezentant al atitudinii negative faţă de 
umanism, Sf. Albert cel Mare şi Roger Bacon au reprezentat atitudinea favorabilă, în 
timp ce, din punct de vedere politic, tomismul reprezintă o armonizare a ceea ce ţine 
de natură şi umanism cu supranaturalul ce lipseşte din teoria politică specifică lui 
Egidio Romano. Iar despre Sf. Toma, prin importanţa covârşitoare pe care o acordă 
activităţii umane în cunoaştere şi faptă comparativ cu unii dintre predecesorii şi con¬ 
temporanii săi, se poate spune că reprezintă tendinţa umanistă. 

în cele din urmă, filosofia medievală poate fi cercetată sub diferite perspective, 
fiecare dintre acestea fiind întemeiată, şi ea trebuie văzută în acest fel pentru a putea 
ajunge la o viziune corespunzătoare asupra acesteia; dar orice tratare pe larg a filoso- 
fiei medievale în genere trebuie amânată până în capitolul concluziv al următorului 
volum, după ce e discutată şi filosofia secolului al XlV-lea. Marea sinteză a Sfântului 
Toma ocupă în mod firesc şi pe bună dreptate în volumul de faţă un loc central, deşi, 
după cum am văzut, filosofia medievală şi filosofia Sfântului Toma nu sunt acelaşi 
lucru. Secolul al XlII-lea a fost secolul gândirii speculative şi un secol neobişnuit de 
bogat în astfel de gânditori. A fost secolul gânditorilor originali, al căror spirit nu fu¬ 
sese încă osificat în tradiţiile dogmatice ale şcolilor filosofice. Dar deşi marii gânditori 
ai secolului al XlII-lea erau diferiţi în doctrinele lor filosofice şi se criticau reciproc, ei 
făceau aceasta pe un fond de principii metafizice general acceptate. Critica privitoare 
la aplicarea principiilor metafizice acceptate trebuie diferenţiată de cea referitoare 
la înseşi bazele sistemelor metafizice. Prima a fost practicată de toţi marii gânditori 
speculativi ai Evului Mediu, pe când a doua nu va apărea decât în secolul al XVI-lea. 
Am încheiat volumul de faţă cu un studiu dedicat lui Duns Scotus, care, din punct 
de vedere cronologic, se află la graniţa dintre secolele al XIII-lea şi al XlV-lea; dar, 
chiar dacă se pot găsi în filosofia acestuia germenii unui spirit critic mult mai radical 
ce va caracteriza mişcarea ockhamistă a secolului al XlV-lea, critica făcută de acesta 
contemporanilor şi predecesorilor săi nu implica şi negarea principiilor metafizice 
general acceptate în secolul al XlII-lea. Aruncând o privire asupra Evului Mediu, pu¬ 
tem fi înclinaţi să vedem în sistemul lui Duns Scotus o punte de legătură între două 
secole, între epoca Sfântului Toma şi epoca lui Ockham; cu toate acestea, e mai mult 
ca sigur că Ockham însuşi nu vedea în Duns Scotus un spirit înrudit şi, chiar dacă 

filosofia lui Scotus a pregătit terenul pentru o critică mai radicală, cred că sistemul 
său trebuie privit ca ultima dintre marile sinteze speculative medievale. Nu poate fi 
negat, îmi pare, că anumite opinii ale lui Scotus privitoare la psihologia raţională, 
teologia naturală şi etică se îndreptau, pentru a spune astfel, spre critica ockhamistă a 
metafizicii şi spre viziunea specific ockhamistă asupra naturii legii morale; dar dacă 
se ia în considerare în sine filosofia lui Duns Scotus, fără legătură cu un viitor cunos¬ 
cut nouă, dar necunoscut autorului acesteia, suntem siliţi să concluzionăm că aceasta 
a reprezentat un sistem metafizic în aceeaşi măsură ca oricare dintre marile sisteme 
ale secolului al XlII-lea. De aceea am crezut de cuviinţă să-l includ pe Duns Scotus 
în acest volum, mai degrabă decât în următorul. Vreau ca în acest următor volum să 
prezint filosofia secolului al XlV-lea, filosofiile Renaşterii şi revitalizarea scolasticii în 
secolele al XV-lea şi al XVI-lea. 

Titlurile onorifice acordate în Evul Mediu filosofilor analizaţi în acest volum 


RABANUS MAURUS: 
ABELARD: 

ALAIN DE LILLE: 

AVERROES: 

ALEXANDER DIN HALES: 

SF. BONAVENTURA: 

SF. ALBE RT CEL MARE: 

SF. TOMA DE AQUINO: 
ROGERBACON: 

RICHARD DIN MIDDLETON: 
RAYMUNDUS LULLUS: 
EGIDIO ROMANO: 

HENRIC DIN GENT: 

DUNS SCOTUS: 


Praeceptor Germaniae 
Peripateticus Palatinus 
Doctor universalis 
Commentator 
Doctor irrefragibilis 
Doctor seraphicus 
Doctor universalis 

Doctor angelicus şi Doctor communis 

Doctor mirabilis 

Doctor solidus 

Doctor illuminatus 

Doctor fundatissimus 

Doctor solemnis 

Doctor subtilis 

Capitolul II: Perioada patristică 

Texte: Colecţii generale 
Migne (ed.), Patrologia Graeca. Paris. 

Migne (ed.), Patrologia Latina. Paris 

Die griechischen christlichen Schriftsteller der ersten drei Jahrhunderte. Leipzig. 
Corpus scriptorum ecclesiasticorum Latinorum. Vienna. 

Ante-Nicene Christian Library, Translations of the writings of the Fathers down to 
A.D. 325. Edinburgh. 

A Library of the Fathers (trad. engl.). Oxford. 

Ancient Christian Writers: the works of the Fathers in Translation. Westminster, 
Maryland, SUA, 1946 (ed. J. Quasten şi J.C. Plumpe). 

(a) Texte particulare 

ARISTIDES. Apology. In Zwei griechische Apologeten, J. Geggcken. Leipzig, 1907. 
Apology. In Texte und Untersuchungen, IV. E. Hennecke (ed.). Leipzig, 1893. 
ARNOBIUS. Libri 7 adversus gentes. Adăugat la Lactantii opera omnia (L.C. Firmi- 
ani). Paris, 1845. 

ATHENAGORA. Apology. In Zwei griechische Apologeten. J. Geffcken. Leipzig, 
I 9°7- 

Libellus pro Christianis şi Oratio de resurrectione cadaverum. In Texte und 
Untersuchungen, IV. E. Schwartz (ed.). Leipzig, 1891. 

CLEMENT DIN ALEXANDRIA. The Exhortation to the Greeks, etc. G.W. Butter- 
worth (ed.). Londra, 1919. 

EUSEBIU. The Proof of the Gospel (Demonstratio Evangelica). 2 voi. W.J. Ferrar 
(ed.). Londra, 1920. 

GRIGORE DE NYSSA, SF. The Catechetical Oration of St. Gregory of Nyssa. J.H. 
Srawley (ed.). Londra, 1917. 

HIPOLIT. Philosophumena. 2 voi. F. Legge (ed.). Londra, 1921. 

IRENEU, SF. The Treatise of Irenaeus of Lugdunum against the heresies. F.R. Mont- 
gomery Hitchcock (ed.). Londra, 1916. 

IUSTIN MARTIRUL, SF. The Dialogue with Trypho. A.L. Williams (ed.). Londra, 
I93°- 

LACTANTIU. Opera omnia. L.C. Firmiani. Paris, 1843. 

MINUCIUS FELIX.The Octavius of Minucius Felix. J.H. Freese (ed.). Londra (f.a.). 
ORIGEN. Homelies surla Genese. L. Doutreleau (ed.). Paris, 1943. 

Origen on First Principles. G.W. Butterworth (ed.). Londra, 1936. 

TAŢIAN. Oratio ad Graecos. In Texte und Untersuchungen, IV. E. Schwartz (ed.). 
Leipzig, 1888. 

TERTULLIAN. Tertullian concerning the Resurrection of the Flesh. A. Souter (ed.). 
Londra, 1922. 

Tertullian against Praxeas. A. Souter (ed.). Londra, 1920. 

Tertullian’s Apology. J.E.B. Mayer (ed.). Cambridge, 1917. 

Alte lucrări 

FAYE, E. DE. Gnostiques et gnosticisme. Paris, 1925 (ed. a Il-a). 

HITCHCOCK, F.R. MONTGOMERY. Irenaeus of Lugdunum. Cambridge, 1914. 
LEBRETON, J. Histoire du dogme delaTrinite. Paris, 1910. 

MONDESERT, C. Clement d’Alexandrie. Lyon, 1944. 

MORGAN, J. The Importance of Tertullian inthe development of the Christian dog¬ 
ma. Londra, 1928. 

PICHON, R. Etude sur le mouvements philosophiques et religieux sous le regne de 
Constantin. Paris, 1903. 

PRESTIGE, G.L. God in Patristic Thought. Londra, 1936. 

PUECH, A. Histoire de la litterature grecque chretienne depuis Ies origines jusqu’â 
la fin du IVe siecle. 3 voi. Paris, 1928-1930. 

RIVIERE, J. Saint Basile, eveque de Cesaree. Paris, 1930. 

THAMIN, R. Saint Ambroise etla morale chretienne au IVe siecle. Paris, 1893. 

Capitolele III - VIII: Sf. Augustin 


Texte 

Patrologia Latina (Migne), voi. 32-47. 

Corpus scriptorum ecclesiasticorum latinorum, voi. 12, 25, 28, 33, 34, 36, 40, 41-44, 
51-53, 57, 58, 60, 63. 

City of God. 2 voi. (Ediţia Everyman). Londra, 1945. 

Confessions. F.J. Sheed. Londra, 1943. 

The Letters of St. Augustine. W.J. Sparrow-Simpson (ed.). Londra, 1919. 

Studii despre Sf. Augustin 

BARDY, G. Saint Augustin. Paris, 1946 (ed. a Vl-a). 

BOURKE, V.J. Augustine’s QuestofWisdom. Milwaukee, 1945. 

BOYER, C. Christianisme et neo-platonisme dans la formation de saint Augustin. 
Paris, 1920. 

L’idee de verite dans la philosophie de saint Augustin. Paris, 1920. 

Essais sur la doctrine de saint Augustin. Paris, 1932. 

COMBES, G. La doctrine politique de saint Augustin. Paris, 1927. 

FIGGIS, J.N. The Political Aspects of St. Augustine’s City of God. Londra, 1921. 
GILDON, E. Introduction â l’etude de saint Augustin. Paris, 1943 (ed. a Il-a). 
GRAMBANN, M. Der gottliche Grund menschlicher Wahrheitserkenntnis nach Au- 
gustinus and Thomas von Aquin. Koln, 1924. 

Die Grundgedanken des heiligen Augustinus liber Seele und Gott. Koln, 1929 
(ed. a Il-a). 

HENRY, P. L’extase d’Ostie. Paris, 1938. 

HESSEN, J. Augustins Metaphysik der Erkenntnis. Berlin, 1931. 

LE BLOND, J.M. Les conversions de saint Augustin. Paris, 1948. 

MARTIN, J. La doctrine sociale de saint Augustin. Paris, 1912. 

Saint Augustin. Paris, 1923 (ed. a Il-a). 

MAUSBACH, J. Die Ethik des heiligen Augustinus. 2 voi. Freiburg, 1929 (ed. a Il-a). 
MESSENGER, E.C. Evolution and Theology. Londra, 1931. (Despre teoria lui Augus¬ 
tin privind rationes seminales.) 

MUNOZ VEGA, P. Introducciân a la sintesis de San Augustin. Roma, 1945. 
PORTALIE, E. Augustin, saint. Dictionnaire de theologie catholique, voi. 1. Paris, 
1902. 

SWITALSKI, B. Neoplatonism and the Ethics of St. Augustine. New York, 1946. 

Lucrări publicate cu ocazia celui de-al cincisprezecelea centenar al Sfântului Augustin 
A Monument to St. Augustine. Londra, 1930. 

Aurelius Augustinus. Koln, 1930. 

S. Agostino. Milano, 1931. 

Etudes sur S. Augustin. Archives de Philosophie, voi. 7, caietul 2. Paris, 1930. 

Religion y Cultura. XV Centenario de la Muerte de San Augustin. Madrid, 1931. 
Melanges augustiniens. Paris, 1930. 

Miscellanea agostiniana. 2 voi. Roma, 1930-1931. 

Capitolul IX: Pseudo-Dionisie Areopagitul 


Texte 

Patrologia Graeca, voi. 3-4. 

Dionysius the Areopagite on the Divine Names and the Mystical Theology. C.E. Roit 
(ed.). Londra, 1920. 


Capitolul X: Boethius, Casiodor, Isidor 


Texte 

Patrologia Latina (Migne); voi. 63-64 (Boethius), 69-70 (Casiodor), 81-84 (Isidor). 
BOETHIUS. The Theological Tractates and The Consolation of Philosophy. H.F. Ste- 
wart şi E.K. Rând (ed.). Londra, 1926. 

De Consolatione Philosophiae. A. Fortescue (ed.). Londra, 1925. 

Studii 

BARRETT, H.M. Boethius: Some Aspects of his Times and Work. Cambridge, 

I 94°- 

PATCH, H.R. The Tradition of Boethius, a Study of his Importance in Medieval Cul- 
ture. New York, 1935. 

RÂND, E.K. Founders of the Middle Ages; cap. 5, Boethius the Scholastic. Harvard 
U.P., 1941. 


Capitolul XI: Renaşterea carolingiană 


Texte 

Patrologia Latina (Migne); voi. 100-101 (Alcuin), 107-112 (Rabanus Maurus). 

Studii 

BUXTON, E.M. WILMOT. Alcuin. Londra, 1922. 

LAISTNER, M.L.W. Thought and Letters in Western Europe, A.D. 500-900. Londra, 
1931. 

TAYLOR, H.O. The Mediaeval Mind, voi. 1. Londra, 1911 

TURNAU, D. Rabanus Maurus praeceptor Germaniae. Miinchen, 1900. 

Capitolele XII-XIII: Ioan Scotus Eriugena 


Texte 

Patrologia Latina (Migne); voi. 122. 

Selecţii (în limba engleză), în Selectionsjrom Mediaeval Philosophers, voi. 1, R. McKeon. 
Londra, 1930. 

Studii 

BETT, H. Johannes Scotus Eriugena, a Study in Mediaeval Philosophy. Cambridge, 
1925. 

CAPPUYNS, M. Jean Scot Erigene, sa vie, son ceuvre, sa pensee. Paris, 1933. 
SCHNEIDER, A. Die Erkenntnislehre des Johannes Eriugena im Rahmen ihrer me- 
taphysischen und anthropologischen Voraussetzungen. 2 voi. Berlin, 1921-1923. 
SEUL, W. Die Gotteserkenntnis bei Johannes Skotus Eriugena unter Beriicksichti- 
gung ihrer neo-platonischen und augustinischen Elemente. Bonn, 1932. 

Capitolul XIV: Problema universaliilor 


Texte 

Patrologia Latina (Migne); voi. 105 (Fredegisius), 139 (Gerbert d’Aurillac), 144-145 (Sf. 
Petrus Damiani), 158-159 (Sf. Anselm), 160 (Odo de Tournai), 163 (Guillaume de 
Champeaux), 178 (Abelard), 188 (Gilbert de la Porree), 199 (Ioan din Salisbury), 
I 75" I 77 (Hugo de Saint-Victor). 

B. GEYER. Die philosophischen Schriften Peter Abelards. 4 voi. Miinster, 
I9I9-I933- 

Selecţii din Abelard, în Selectionsjrom Mediaeval Philosophers, voi. 1, R. McKeon. Lon¬ 
dra, 1930. 

Studii 

BERTHAUD, A. Gilbert de la Porree et sa philosophie. Poitiers, 1892. 

CARRE, M.H. Realists and Nominalists. Oxford, 1946. 

COUSIN, V. Ouvrages inedits d’Abelard. Paris, 1836. 

DE WULF, M. Le probleme des universaux dans son evolution historique du IXe au 
XlIIe siecle. Archiv fur Geschichte der Philosophie, 1896. 

LEFEVRE, G. Les variations de Guillaume de Champeaux et la question des univer¬ 
saux. Lille, 1898. 

OTTAVIANO, C. Pietro Abelardo, La vita, le opere, il pensiero. Roma, 1931. 
PICAVET, F. Gerbert ou le pape philosophe. Paris, 1897. 

Roscelin philosophe et theologien, d’apres la legend et d’apres l’histoire. Paris, 1911. 
REINERS, J. Der aristotelische Realismus in der Friihscholastik. Bonn, 1907. 

Der Nominalismus in der Friihscholastik. Miinster, 1910 (Beitrăge, 8, 5). 
REMUSAT, C. DE. Abaelard. 2 voi. Paris, 1845. 

SICKES, J.G. Peter Abaelard. Cambridge, 1932. 

Capitolul XV: Sf. Anselm de Canterbury 


Texte 

Patrologia Latina (Migne); voi. 158-159. 

Studii 

BARTH, K. Fides quaerens intellectum. Anselms Beweis der Existenz Gottes im Zu- 
sammenhang seines theologischen Programms. Miinchen, 1931. 

FISCHER, J. Die Erkenntnislehre Anselms von Canterbury. Miinster, 1911 (Beitrăge, 
10. 3)- 

FILLIÂTRE, C. La philosophie de saint Anselme, ses principes, sa nature, son influ- 
ence. Paris, 1920. 

GILSON, E. Sens et nature de l’argument de saint Anselme, în Archives d’histoire 
doctimale et litteraire du moyen ăge, 1934. 

KOYRfi, A. L’idee de Dieu dans la philosophie de saint Anselme. Paris, 1923. 

LEVASTI, A. Sânt’ Anselmo, Vita e pensiero. Bari, 1929. 

Capitolul XVI: Şcoala de la Chartres 


Texte 

Patrologia Latina (Migne); voi. 199 (Ioan din Salisbury, conţine de asemenea fragmen¬ 
te din Bernard de Chartres, coloanele 666 şi 938), 90 (Philosophia lui Guillaume 
de Conches, printre lucrări ale lui Beda). 

JANSSEN, W. Der Kommentar des Clarembaldus von Arras zu Boethius De Trinita¬ 
te. Breslau, 1926. 

BARACH, C.S. & WROBEL, J. Bernardus Silvestris, De mundi universitate libri duo. 
Innsbruck, 1896. 

WEBB, C.C.J. Metalogicon. Oxford, 1929. 

Policraticus. 2 voi. Oxford, 1909. 

Studii 

CLERVAL, A. Les ecoles de Chartres au moyen âge du Ve au XVIe siede. Paris, 
1895. 

FLATTEN, H. Die Philosophie des Wilhelm von Conches. Koblenz, 1929. 

SCHARSCHMIDT, C. Joannes Saresberiensis nach Leben und Studien, Schriften 
und Philosophie. Leipzig, 1862. 

WEBB, C.C.J. John of Salisbury. Londra, 1932. 

Capitolul XVII: Şcoala de la St.Victor 


Texte 

Patrologia Latina (Migne); voi. 175-177 (Hugo), 196 (Richard şi Godefroy) 

Studii 

EBNER, J. Die Erkenntnislehre Richards von Sankt Viktor. Miinster, 1917 (Beitrăge, 
19. 4)- 

ETHIER, A.M. Le De Trinitate de Richard de Saint-Victor. Paris, 1939. 

KILGENSTEIN, J. Die Gotteslehre des Hugo von Sankt Viktor. Wiirzburg, 1897. 

MIGNON, A. Les origines de la scolastique et Hugues de Saint-Victor. 2 voi. Paris, 
1895. 

OSTLER, H. Die Psychologie des Hugo von Sankt Viktor. Miinster, 1906 (Beitrăge, 

6, 1). 

VENET, F. Hugues de Saint-Victor. Dictionnaire de theologie catholique, voi. 7. 

Capitolul XVIII: Dualiştii şi panteiştii 

ALPHANDERY, P. Les idees morales chez les heterodoxes latins au debut du XHIe 
siecle. Paris, 1903. 

BROEKX, E. Le catharisme. Louvain, 1916. 

CAPELLE, G.C. Autour du decret de 1210: III, Amaury de Bene, Etude sur son pan- 
theisme formei. Paris, 1932 (Bibliotheque thomiste, 16). 

RUNCIMAN, S. The Mediaeval Manichee. Cambridge, 1947. 

THERY, G. Autour du decret de 1210: I, David de Dinant, Etude sur son pantheisme 
materialiste. Paris, 1925 (Bibliotheque thomiste, 6). 

Capitolul XIX: Filosofia islamică 


Texte 

ALFARABI. Alpharabius de intelligentiis, philosophia prima. Venezia, 1508. 

Alfarabis philosophische Abhandlungen, aus dem arabi schen iibersetzt. Fr. Die- 
terici. Leiden, 1892. 

Alfarabi iiber den Ursprung der Wissenschaften. CI Baeumker. Miinster, 1933. 
Alfarabius de Platonis Philosophia. Ed. F. Rosenthal şi R. Walzer. Plato Arabus, 
voi. 2. Londra, Warburg Institute, 1943. 

ALGAZEL. Alagazel’s Metaphysics, a Mediaeval Translation. Toronto, 1933. 
AVICENNA. Avicennae Opera. Venezia, 1495-1546. 

Avicennae Metaphysices Compendium. Roma, 1926 (latină). 



ANEXA 2 


AVERROES. Aristotelis opera omnia, Averrois in ea opera commentaria. ii voi. Ve- 
nezia. 

Die Epitome der Metaphysik des Averroes. S. Van den Bergh. Leiden, 1924. 
Accord de la religion et de la philosophie, trăite d’Ibn Rochd (Averroes), trad. şi 
adnotări de L. Gauthier. Alger, 1905. 

Studii generale 

BOER, T.J. DE. History of Philosophy in Islam. Trad. E.R. Jones. Londra, 1903. 
CARRA DE VAUX, B. Les penseurs d’Islam. 5 voi. Paris, 1921-1926. 

MUNK, S. Melanges de philosophie juive et arabe. Paris, 1927. 

O’LEARY, DE LACY. Arabic Thought andits Place in History. Londra, 1922. 

The Legacy of Islam. T. Amold şi A. Guillaume (ed.). Oxford, 1931. 

Studii particulare 

ALONSO, M. Teologia de Averroes. Madrid-Granada, 1947. 

ASlN Y PALACIOS, M. Algazel: Dogmatica, moral, ascetica. Saragossa, 1901. 
CARRA DE VAUX, B. Gazali. Paris, 1902. 

Avicenne. Paris, 1900. 

GAUTHIER, L. La theorie d’Ibn Rochd sur les rapports de la religion et de la philo¬ 
sophie. Paris, 1909. 

Ibn Roschd (Averroes). Paris, 1948. 

GOICHON, A.M. Introduction â Avicenne. Paris, 1933. 

La distinction de l’essence et de l’existence d’apres Ibn SDnD (Avicenna). Paris, 1937. 
La philosophie d’Avicenne. Paris, 1944. 

HORTEN, M. Die Metaphysik des Averroes. Halle, 1912. 

KLEINE, W. Die Substanzlehre Avicennas bei Thomas von Aquin. Freiburg, 1933. 
RENAN, E. Averroes et l’averroisme. Paris, 1869 (ed. a IlI-a). 

SALIBA, D. Etude sur la metaphysique d’Avicenne. Paris, 1927. 

SMITH, M. Al-Ghazali, the Mystic. Londra, 1944. 

SWEETMAN, J.W. Islam and Christian Theology, voi. I. Londra, 1945. 

WENSINCK, A.J. La Pensee de Ghazzali. Paris, 1940. 

Capitolul XX: Filosofia evreiască 


Texte 

Avencebrolis Fons Vitae, ex arabico in latinum translatus ab Johannes Hispano et 
Dominico Gundissalino. Munster, 1892-1895. 

MOISE MAIMONIDE. Le guide des egares, trăite de theologie et de philosophie. 3 
voi. Paris, 1856-1866. 

Studii 

GUTTMANN, J. Die Philosophie des Judentums. Miinchen, 1933. 

HUSIK, I. A History of Mediaeval Jewish Philosophy. New York, 1918. 

LEVY, L.G. Ma'imonide. Paris, 1932 (ed. a Il-a). 

MUNK, S. Melanges de philosophie juive et arabe. Paris, 1927. 

MUNZ, j. Moses ben Maimon, sein Leben und seine Weke. Frankfurt pe Main, 
1912. 

ROHNER, A. Das Schopfungsproblem bei Moses Maimonides, Albertus Magnus 
und Thomas von Aquin. Miinster, 1913 (Beitrăge, 11, 5). 

ROTH, L. Spinoza, Descartes and Maimonides. Oxford, 1924. 

Capitolul XXI: Traducerile 

Vezi bibliografia din M. De Wulf, Histoire de la philosophie medievale, voi. 2, ed. a Vl-a. 
(în ediţia engleză, trad. Dr. E.C. Messenger, bibliografia şi secţiunile despre tra¬ 
duceri, realizate de A. Pelzer, au fost scurtate.). Vezi de asemenea B. Geyer, Die 
patristische und scholastische Philosophie (1928), pp. 342-351, cu bibliografia cores¬ 
punzătoare, p. 728. 

Capitolul XXII: Introducere (pentru secolul al XIII-lea) 

BONNEROT, }. La Sorbonne, sa vie son role, son oeuvre i travers Ies siecles. Paris, 
1927. 

DENIFLE, H. şi CHATELAIN, A. Chartularium Universitatis Parisiensis, 4 voi. Pa¬ 
ris, 1889-1897. 

Auctuarium Chartularii Universitatis Parisiensis. 2 voi. Paris, 1933-1934. 

Les universites franţaises au moyen âge. Paris, 1892. 

GLORIEUX, P. Repertoire des maiîtres en theologie de Paris au XlIIe siecle. 2 voi. 
Paris, 1933-1934. 

GRABMANN, M. I divieti ecclesiastici di Aristotele sotto Innocenzo e Gregorio IX. 
Roma, 1941. 

LITTLE, A.G. The Grey Friars in Oxford. Oxford, 1892. 

RASHDALL, H. The Universities of Europe in the Middle Ages. Ediţie nouă, ed. F.M. 

Powicke şi A.B. Emden. 3 voi. Oxford, 1936. 

SHARP, D.E. Franciscan Philosophy at Oxford in the Thirteenth Century. Oxford, 
1936. 

Capitolul XXIII: Guillaume d’Auvergne 


Texte 

Opera. 2 voi. Paris, 1674. 

Studii 

BAUMGARTNER, M. Die Erkenntnislehre des Willhelm von Auvergne. Miinster, 
1895 (Beitrăge, 2,1). 

MASNOVO, A. Da Guglielmo d’Auvergne a San Tomasso d’Aquino. Milano, voi. 1 
(1930 şi 1945); voi. 2 (1934 şi 1946); voi. 3 (1945). 

Capitolul XXIV: Robert Grosseteste şi Alexander din Hales 


Texte 

Die philosophischen Weke des Robert Grosseteste, Bischov von Lincoln. L Baur. 
Miinster, 1912 (Beitrăge, 9). 

THOMSON, S.H. The Writings of Robert Grosseteste, Bishop of Lincoln, 1175-1253. 
Cambridge, 1940. 

Doctoris irrefragabilis Alexandri de Hales, O.M. Summa Theologica. 3 voi. Quaracchi, 
1924-1930. 

Studii 

BAUR, L. Die Philosophie des Robert Grosseteste. Miinster, 1917 (Beitrăge, 18, 4-6). 
Pentru Alexander din Hales, vezi introducerea la ediţia critică Quaracchi (supra). 

Capitolele XXV-XXIX: Sf. Bonaventura 


Text 

Opera omnia. 10 voi. Quarracchi, 1882-1902. 

Studii 

BISSEN, J.M. L’exemplarisme divin selon saint Bonaventure. Paris, 1929. 

DE BENEDICTIS, M.M. The Social Thought of Saint Bonaventure. Washington, 
r 946. 

GILSON, E. The Philosophy of St. Bonaventure. Londra, 1938. 

GRUNEWALD, S. Franziskanische Mystik. Versuk zu einer Darstellung mit beson- 
derer Beriicksichtigung des heiligen Bonaventura. Miinchen, 1931. 

LUTZ, E. Die Psychologie Bonaventuras. Miinster, 1909 (Beitrăge, 6, 4-5). 

LUYCKX, B.A. Die Erkenntnislehre Bonaventuras. Miinster, 1923 (Beitrăge, 23, 3-4). 

O’DONNELL, C.M. The Psychology of St. Bonaventure and St. Thomas Aquinas. Wa¬ 
shington, 1937. 

ROBERT, P. Hylemorphisme et devenir chez S. Bonaventure. Montreal, 1936. 
ROSENMOLLER, B. Religiose Erkenntnis nach Bonaventura. Munster, 1925 (Bei- 
trăge, 25, 3-4). 


Capitolul XXX: Sf. Albert cel Mare 


Texte 

Opera Omnia. A. borgnet. 38 voL Paris, 1890-1899. (Vezi, de asemenea, G. Meersse- 
man. Introductio in opera omnia beati Alberti Magni, O.P. Bruges, 1931.) 

De vegetalibus. C. Jessen. Berlin, 1867. 

De animalibus. H. Stradler. Munster, 1916 (Beitrăge, 15-16). 

Studii 

ARENDT, W. Die Staats- und Gesselschaftslehre Alberts des Grossen nach den 
Quellen daargestellt. Jena, 1929. 

BALES, H. Albertus Magnus als Zoologe. Miinchen, 1928. 

FRONOBER, H. Die Lehre von der Materie und Form nach Albert dem Grossen. 
Breslau, 1909. 

GR ABMANN, M. Der Einfluss Alberts des Grossen auf das mittelalterliche Geistesle- 
ben, în Mittelalterliches Geistesleben, voi. 2. Miinchen, 1936. 

LIERTZ, R. Der selige Albert der Grosse als Naturforscher und Lehrer. Miinchen, 
1931. 

REILLY, G.C. Psychology of St. Albert the Great compared with that of St. Thomas. 
Washington, 1934. 

SCHEEBEN, H.C. Albertus Magnus. Bonn, 1932. 

SCHMIEDER, K. Alberts des Grossen Lehre von natiirlichem Gotteswissen. Frei- 
burg, 1932. 

SCHNEIDER, A. Die Psychologie Alberts des Grossen. Munster, 1903-1906 (Bei- 
trăge, 45-6). 


Capitolele XXXI-XLI: Sf. Tornade Aquino 


Texte 

Opera omnia (ediţia Leonină). Roma, 1882.15 volume au fost publicate până acum. 
Opera omnia (ediţia Parrna). 25 voi. Parma, 1852-1873. Retipărită, New York, 1948. 
Opera omnia (ediţia Vives). 34 voi. Paris, 1872-1880. 

Ordinul Dominican englez a publicat traduceri ale lucrărilor Summa theologica, 
Summa contra Gentiles şi Quaestiones disputatae. Londra (B.O.W.) Există şi o anto- 

logie (în engleză) în cadrul colecţiei Everyman Library, Londra. 

Basic Writings of St. Thomas Aquinas, ed. A. Pegis, 2 voi. New York, 1945. 

Bibliografie 

BOURKE, V.J. Thomistic Bibliography, 1920-1940. St. Louis Mo, S.U.A., 1945. 
GRABMANN, M. Die echten Schriften des heiligen Thomas von Aquin. Miinster, 
1920. 

(ed. a Il-a) Die Werke des heiligen Thomas von Aquin. Miinster, 1931. 
MANDONNET, P. Des ecrits authentiques de St. Thomas. Fribourg, 1910 (ed. a 
Il-a). 

MANDONNET, P. şi DESTREZ, J. Bibliographie thomiste. Paris, 1921. 

Biografii 

CHESTERTON, G.K. St. Thomas Aquinas. Londra, 1933,1947. 

DE BRUYNE, E. St. Thomas d’Aquin, Le milieu, l’homme, la vision du monde. Bru¬ 
xelles, 1928. 

GRABMANN. Das Seelenleben des heiligen Thomas von Aquin. Mtinchen, 1924. 
Studii generale 

D’ARCY, M.C. Thomas Aquinas. Londra, 1931. 

DE BRUYNE, E. Vezi supra. 

GILSON, E. LeThomisme. Paris, 1944 (ed. a V-a). 

Trad. engl., The Philosophy of St. Thomas Aquinas. Cambridge, 1924, 1930,1937. 
LATTEY, C. (ed.). St. Thomas Aquinas. Londra, 1924. (Cambridge Summer School 
Papers.) 

MANSER, G.M. Das Wesen des Thomismus. Fribourg, 1931. 

MARITAIN, J. St. Thomas Aquinas. Londra, 1946 (ed. a IlI-a). 

OLIGIATI, F. A Key to the Study of St. Thomas. Trad. J.S. Zybura. St. Louis (S.U.A.), 
1925. 

PEILLAUBE, E. Initiation a la philosophie de St. Thomas. Paris, 1926. 

RIMAUD, J. Thomisme et methode. Paris, 1925. 

SERTILLANGES, A.D. Foundations ofThomistic Philosophy. Trad. G. Anstruther. 
Londra, 1931. 

S. Thomas d’Aquin. 2 voi. Paris, 1925 (ed. a IV-a). 

VANN, G. Saint Thomas Aquinas. Londra, 1940. 

Metafizică 

FINANCE, J. DE. Etre et agir dans la philosophie de S. Thomas. Bibliotheque des 
Archives de philosophie. Paris, 1945. 

FOREST, A. La structure metaphysique du concret selon S, Thomas d’Aquin. Paris, 
I 93 I - 

GILSON, E. L’Etre et l’essence. Paris, 1948. 

GRABMANN, M. Doctrina S. Thomae de distinctione reali inter essentiam et esse 
ex documentis ineditis saeculi XIII ilustrata. Roma, 1924. (Acta hebdomadae tho- 
misticae.) 

HABBEL, J. Die Analogie zwischen Gott und Welt nach Thomas von Aquin und 
Suarez. Fribourg, 1929. 

MARC, A. L’idee chez S. Thomas et dans la scolastique posterieure. Paris, 1931. (Ar- 
chives de philosophie, 10, i.)E 

PIEPER, J. Die Wirklichkeit und das Gute nach Thomas von Aquin. Miinster, 1934. 

REGNON, T. DE. La metaphysique des causes d’apres S. Thomas et Albert le Grand. 
Paris, 1906. 

ROLAND-GOSSELIN, M.D. Le ‘De ente et essentia’ de S. Thomas d’Aquin. Paris, 
1926. (Bibliotheque thomiste, 8.) 

SCHULEMANN, G. Das Kausalprinzip in der Philosophie des heiligen Thomas von 
Aquin. Miinster, 1915 (Beitrăge, 13, 5). 

WEBERT, J. Essai de metaphysique thomiste. Paris, 1926. 

Vezi şi Studii generale. 

Teologia naturală 

GARRIGOU-LAGRANGE, R. God: His Existence and His Nature. 2 voi. Trad. B. 
Rose. Londra, 1934-1936. 

PATTERSON, R.L. The Concept of God in the Philosophy of Aquinas. Londra, 1933. 

ROLFES, E. Die Gottesbeweise bei Thomas von Aquin und Aristoteles. Limburg, 
1927 (ed. a Il-a). 

Vezi şi Studii generale. 

Cosmologie 

BEEMELMANNS, F. Zeitund Ewigkeit nach Thomas von Aquin. Miinster, 1914 (Bei¬ 
trăge, 17, 1). 

CHOISNARD, P. Saint Thomas d’Aquin etl’influence des astres. Paris, 1926. 

CORNOLDI, G.M. The Physical System of St. Thomas. Trad. E.H. Dering. Londra, 
1895. 

MARLING, J.M. The Order of Nature in the Philosophy of St. Thomas Aquinas. Wa¬ 
shington, 1934. 

Vezi şi Studii generale. 

Psihologie 

LOTTIN, O. Psychologie et morale aux XIIe et XlIIe siecles. Tome i. Problemes de 
Psychologie. Louvain, 1942. 

MONAH AN, W.B. The Psychology of St. Thomas Aquinas. Londra, f.a. 

O’MAHONY, L.E. The Deşire of God inthe Philosophy of St. Thomas Aquinas. Lon¬ 
dra, 1929. 

PEGIS, A.C. St. Thomas and the Problem of the Soul in the Thirteenth Century. 
Toronto, 1934. 

Vezi şi Studii generale. 

Cunoaşterea 

GRABMANN, M. Der gottliche Grund menschlicher Wahrheitserkenntnis nach Au- 
gustinus und Thomas von Aquin. Koln, 1924. 

HUFNAGEL, A. Intuition und Erkenntnis nach Thomas von Aquin. Koln, 1924. 

MARECHAL, f. Le point de departdela metaphysique. Cahier 5; Le thomisme devant 
la philosophie critique. Louvain, 1926. 

MEYER, H. Die Wissenschaftslehre des Thomas von Aquin. Fulda, 1934. 

NOEL, L. Notes d’epistemologie thomiste. Louvain, 1925. 

PEGHAIRE, J. Intellectus et Ratio selon S. Thomas d’Aquin. Paris, 1936. 

RAHNER, K. Geist in Welt. Zur Metaphysik der endlichen Erkenntnis bei Thomas 
von Aquin. Innsbruck, 1939. 

ROMEYER, B. S. Thomas et notre connaissance del’esprit humain. Paris, 1928 (Ar- 
chives de philosphie, 6, 2). 

ROUSSELOT, P. The Intellectualism of St. Thomas. Trad. Fr. James, O.S.F.C. Lon¬ 
dra, 1935. 

TONQUEDEC, J. DE. Les principes de la philosophie thomiste. La critique de la co¬ 
nnaissance. Paris, 1929 (Bibliotheque des Archives de Philosophie). 

VAN RIET, G. L’epistemologie thomiste. Louvain, 1946. 

WILPERT, P. Das Problem der Wahrheitssicherung bei Thomas von Aquin. Miin- 
ster, 1931 (Beitrăge, 30, 3). 

Teoria morală 

GILSON, E.S. Thomas d’Aquin. (Les moralistes chretiens.) Paris, 1941 (ed. a Vl-a). 

LEHU, L. La raison regie de la moralite d’apres St. Thomas d’Aquin. Paris, 1930. 

LOTTIN, O. Le droit natural chez S. Thomas etses predecesseurs. Bruges, 1926. 

PIEPER, J. Die ontische Grundlage des Sittlichen nach Thomas von Aquin. Miinster, 
1929. 

ROUSSELOT, P. Pur l’histoire du probleme de l’amour au moyen âge. Miinster, 
1908 (Beitrăge, 6, 6). 

SERTILLANGES, A.D. La Philosophie Morale de S. Thomas d’Aquin. Paris, 1942 
(ediţie nouă). 

Teoria politică 

DEMONGEOT, M. Le meilleur regime politique selon S. Thomas. Paris, 1928. 

GRABMANN, M. Die Kulturphilosophie des heiligen Thomas von Aquin. Augsburg, 
1925. 

KURZ, E. Individuum und Gemeinschaft beim heiligen Thomas von Aquin. Frei- 
burg, 1932. 

MICHEL, G. La notion thomiste du bien commun. Paris, 1932. 

ROCCA, G. DELLA. La politica di S. Tommaso. Napoli, 1934. 

ROLAND-GOSSELIN, B. La doctrine politique de S. Thomas d'Aquin. Paris, 1928. 

Teorie estetică 

DE WULF, M. fitudes historique sur l’esthetique de S. Thomas d’Aquin. Louvain, 
1896. 

DYROFF, A. Uber die Entwicklung und den Wert der Aesthetik des Thomas von 
Aquino. Berlin, 1929 (Festgabe Ludwig Stern). 

MARITAIN, J. Art and Scholasticism. Londra, 1930. 

Controverse 

EH RLE, F. Der Kampf um die Lehre des heiligen Thomas von Aquin in den ersten 
funfzig Jahren nach seinem Tode. In Zeitschriftfur katholische Theologie, 1913. 

Capitolul XLII: Averroismul latin: Sigerde Brabant 


Texte 

BAEUMKER, C. Die Impossibilia des Siger von Brabant. Miinster, 1898 (Beitrăge, 
2, 6). 

BARSOTTI, R. Sigeri de Brabant. De aetemitate mundi. Miinster, 1933 (Opuscula et 
Textus, 13). 

DWYER, W.J. L’Opuscule de Siger de Brabant ‘De Aeternitate Mundi’. Louvain, 

1937- 

GRABMANN, M. Die Opuscula De summo bono sive de vita philosophi und De 
sompniis des Boetius von Daccien. In Mittelalterliches Geistesleben, voi. 2. 1936. 
Neueaufgefundene Werke des Siger von Brabant und Beotius von Dacien. (Ana¬ 
lele Academiei din Miinchen, Filosofie.). 1924. 

MANDONNET, P. Sigerde Brabant et l’averroisme latin. (Les Philosophes Belges, 6.) 
Louvain, 1908, 1911. 

STEGMOLLER, F. Neugefundene Quaestionen des Sigers von Brabant. în Recherches 
de theologie ancienne et medievale, 1931. 

VAN STEENBERGHEN, F. Siger de Brabant d’apres ses oeuvres inedits. (Les Philo- 
sophes Belges, 12.) Louvain, 1931. 

Studii 

BAEUMKER, C. Zur Beurteilung Sigers von Brabant. In Philosophisches Jarhbuch, 
1911. 

MANDONNET, P. Vezi supra (Les Philosophes Belges, 6-7). 

OTTAVIANO, C. S. Tommaso d’Aquino, Saggio contro la dottrina avveroistica 
dell’unita dell’intelletto. Lanciano, 1930. 

SASSEN, F. Siger de Brabant et la double verite. Revue neoscolastique, 1931. 

VAN STEENBERGHEN, F. Les oeuvres etla doctrine de Siger de Brabant. Bruxelles, 

I93 8 - 

Vezi supra (Les Philosophes belges, 12-13). 

Aristote en Occident. Louvain, 1946. 

Capitolul XLIII: Gânditorii franciscani 


1. Bacon: Texte 

BREWER, J.S. Fratris Roger Baconi opera quaedam hactenus inedita. Londra, 1859. 
BRIDGES, J.H. The Opus Maius of Roger Bacon, 2 voi. Oxford, 1897. 
Supplementary volume. Oxford, 1900. 

BURKE, R.B. The Opus Maius of Roger Bacon. 2 voi. (Engl.). Philadelphia, 1928. 
RASHDALL, H. Fratris Rogeri Baconi Compendium studii theologiae. Aberdeen, 
1911. 

STEELE, R. Opera hactenus inedita Rogeri Baconi. 16 fascicule publicate până în 
prezent. Oxford, 1905-1940. 

Studii 

BAEUMKER, C. Roger Bacons Naturphilosophie. Mrinster, 1916. 

CARTON, R. La synthese doctrinale de Roger Bacon. Paris, 1929. 

L’experience mystique del’illumination interieure chez Roger Bacon. Paris, 1924. 
L’experience physique chez Roger Bacon, contribution â l’etude de la methode et 
de la Science experimentale au XlIIe siede. Paris, 1924. 

CHARLES, E. Roger Bacon, sa vie, ses ouvrages, ses doctrines. Paris, 1861. 

LITTLE, A.G. Roger Bacon, Essays contributed by various writers. Oxford, 1914. 

2. Matteo di Aquasparta: Texte 

Quaestiones disputatae de fide et de cognitione. Quaracchi, 1903. 

A. Daniels (Beitrăge, 8,1-2, Minister, 1909) oferă extrase din Comentariul la Sentinţe. 

Studii 

LONGPRE, E. Matthieu d’Aquasparte. Dictionnaire de theologie catholique, voi. 10. 
1928. 

3. Pierre Jean Olivi: Texte 

B. Jansen. Petri fohannis Olivi Quaestiones in 2 librum Sententiarum. 3 voi. Qua¬ 
racchi, 1922-1926. 

Petri Joannis Provencalis Quodlibeta. Venezia, 1509. 

Studii 

CALLAEY, F. Olieu ou Olivi. Dictionnaire de theologie catholique, voi. 11. 1931. 
JANSEN, B. Die Erkenntnislehre Olivis. Berlin, 1931. 

Die Unsterblichkeitsbeweise bei Olivi und ihre philosophiegeschichtliche Bedeu- 
tung. In Franziskanische Studien. 1922. 

Quonam spectet defmitio Concilii Viennensis de anima. în Gregorianum, 1920. 

4. Roger Marston: Texte 

Fratris Rogeri Marston, O.F.M., Quaestiones disputatae. Quaracchi, 1932. 

Studii 

BELMOND, S. La theorie de la connaissance d’apres Roger Marston. In France fran- 
ciscaine, 1934. 

GILSON, E. Roger Marston, uncas d’augustinisme avicennisant. In Archives d'histoire 
doctrinale et litteraire du moyen ăge, 1932. 

JARR AUX, L. Pierre Jean Olivi, sa vie, sa doctrine. în Ftudesfranciscaines, 1933. 
PELSTER, F. Roger Marston, ein englischer Vertreter des Augustinismus. In Scho- 
lastik, 1928. 

5. Richard din Middleton: Texte 
Quodlibeta. Venezia, 1509; Brescia, 1591. 

Studii 

HOCEDEZ, E. Richard de Middleton, sa vie, ses oeuvres, sa doctrine. Paris, 1925. 

6. Raymundus Lullus: Texte 

Opera omnia, I. Salzinger. 8 voi. Mainz, 1721-1742. 

Obras de Ramon Lull. Palma, 1745. 

O. Keicher (vezi mai jos) a publicat Declaratio Raymundi în seria Beitrăge. 

Studii 

BLANES, F. SUREDA. El beato Ramon Lull, su epoca, su vida, sus obras, sus empre- 
sas. Madrid, 1934. 

CARRERA Y ARTAU, T. şi J. Historia de la Filosofîa Espanola. Filosofîa Christiana 
de los Siglos XIII al XIV. Voi. 1 şi 2. Madrid, 1939-1943. 

KEICHER, O. Raymundus Lullus und seine Stellung zur arabischen Philosophie. 
Miinster, 1909 (Beitrăge, 7, 4-5). 

LONGPRE, E. Lulle. în Dictionnaire de theologie catholique, voi. 9. 

OTTAVIANO, C. L’ars compendiosa de Raymond Lulle. Paris, 1930. 

PEERS, E.A. Fool of Love; the Life of Ramon Lull. Londra, 1946. 

PROBST, J.H. Caractere et origine des idees du bienheureux Raymond Lulle. Tou- 
louse, 1912. 

La mystique de Raymond Lull et l’Art de Contemplation. Miinster, 1914. (Beitrăge, 
13 . 2 - 3 ). 


Capitolul XLIV: Edigio Romano şi Henric din Gent 
1. Egidio Romano: Texte 

Ediţii vechi. Vezi Ueberweg-Geyer, Die patristische und scholastische Philosophie, 
PP- 532 .- 533 - 

HOCEDEZ, E. Aegidii Romani Theoremata de esse et essentia, texte precede d’une 
introduction historique etcritique. Louvain, 1930. 

KOCH.}. Giles of Rome; Errores Philosophorum. Ediţie critică. Trad. J.O. Riedl. Mi- 
lwaukee, 1944. 

SCHOLZ, R. Aegidius Romanus, de ecclesiastica potestate. Weimar, 1929. 

Studii 

BRUNI, G. Egidio Romano e la sua polemica antitomista. în Rivista difilosofia neo- 
scolastica, 1934. 

HOCEDEZ, E. Gilles de Rome et saint Thomas. In Melanges Mandonnet. Paris, 
1930. 

Gilles de Rome et Henri de Gând. In Gregorianum, 1927. 

2. Henric din Gent: Texte 

Summa theologica. 2 voi. Paris, 1520; 3 voi. Ferrara, 1646. 

Quodlibeta, 2 voi. Paris, 1518; Venezia, 1608. 

Studii 

HOCEDEZ, E. Gilles de Rome et Henri de Gând. în Gregorianum, 1927. 

PAULUS, J. Henri de Gând. Essai sur Ies tendances de sa metaphysique. Paris, 
1938. 


Capitolele XLV-L: John Duns Scotus 


Texte 

WADDING, L Opera Omnia. Lyon, 1639. 12 voi. 

Opera Omnia (ed. a Il-a). Paris (Vives), 1891-1895. 26 voi. 

B.f.D. Scoţi Commentaria Oxoniensia (la primele două cărţi ale Sentinţelor). Qua- 
racchi, 1912-1914. 2 voi. 

Tractatus de Primo Principio. Quaracchi, 1910. 

MULLER, P.M., O.F.M. Tractatus de Primo Principio. Editionem curavit Marianius. 
Freiburg, 1941. 

încă lipseşte o ediţie critică a operelor lui Duns Scotus. 

Cf. Ratio criticae editionis operum omnium J. Duns Scoţi Relatio a Commissione Scotisti- 
ca exhibita Capitulo Generali Fratrum Minorum Assisii A.D. 3939 celebrato. Roma, 
1939. 

Pentru o sinteză a discuţiilor şi articolelor recente despre opera lui Duns Scotus, pre¬ 
cum şi despre doctrina lui, cf.: 

BETTONI, E., O.F.M. Vent'anni di Studi Scotisti (1920-1940). Milano, 1943. 

Studii 

BELMOND, S., O.F.M. Essai de synthese philosophique du Scotisme. Paris, Bureau 
de ‘La France Franciscaine’. 1933. 

BETTONI, E., O.F.M. L’ascesa a Dioin Duns Scoto. Milano, 1943. 

DE BASLY, D., O.F.M. Scotus Docens ou Duns Scot enseignant la philosophie, la 
theologie, la mystique. Paris, ‘La France Franciscaine'. 1934. 

GILSON, E. Avicenne et le point de depart de Duns Scot. Archives d’histoire doctri- 
nale et litteraire du moyen âge, voi. 1, 1927. 

Les seize premiers Theoremata et la pensee de Duns Scot. Archives d’histoire 
doctrinale et litteraire du moyen âge. 1937-1938. 

GRAJEWSKI, M.J., O.F.M. The Formal Distinction of Duns Scotus. Washington, 
I 944- 

HARRIS, C. Duns Scotus. Oxford, 1927. 2 voi. (Face numeroase referiri la lucrarea 
neautentică De Rerum Principio.) 

HEIDEGGER, M. Die Kategorien - und Bedeutungslehre des Duns Scotus. Tubin- 
gen, T916. 

KRAUS, J. Die Lehre des f. Duns Skotus von der Natura Communis. Fribourg, 
1927. 

LANDRY, B. Duns Scot. Paris, 1922. 

LONGPRE, E., O.F.M. La philosophie du B. Duns Scot. Paris, 1924. (Conţine un răs¬ 
puns la lucrarea lui Landry.) 

MESSNER, R., O.F.M. Schauendes und begriffliches Erkennen nach Duns Skotus. 
Freiburg, 1942. 

MINGES, P., O.F.M. Derangeblich exzessive Realismus des Duns Skotus. 1908 (Bei- 
trăge, 8, 1). 

J. Duns Scoţi Doctrina Philosophica et Theologica quoad res praecipuas proposita 
et exposita. Quaracchi. 1930. 2 voi. (Citează opere controversate, dar este o lucrare 
foarte utilă.) 

PELSTER, F. Handschrifliches zu Skotus mit neuen Angaben iiber sein Leben. Fran- 
zisk. Studien, 1923. 

ROHMER, J. La finalite chez Ies theologiens des saint Augustin â Duns Scot. Paris, 
1939. 

256, 262-263, 2,84-290, 385-393, 479- 
49 1 

cunoaştere a priori vezi cunoaştere 
înnăscută 

cunoaştere de sine 132, 236, 339, 388-389 
cunoaştere înnăscută 285-287, 335-336, 
461 

cunoaştere senzorială 54, 225, 284, 288- 
291, 307, 324, 339, 345, 380, 382, 388- 
389, 391, 423, 443, 445, 460-461 
Cuvântul divin 18, 24, 27, 31, 70, 120-121, 
124,125, 232-233, 243, 248, 260-262, 
270, 289-292, 428 
Vezi şi logos 

damnare vezi iad 
Dator Formarum 193, 461 
Decalog 406, 477,542-544 
deducţie 437, 443, 452, 467, 490 
Demiurg 16, 18, 20, 343, 425 
democraţie 416-417 
destin 316, 367, 410 
determinism 18, 431, 436, 441 
dialectică 3, 5, 6, 9, 31, 36, 100,108, 145- 
146,148, 152,155-156, 160, 163, 165, 
166,173,176,180, 295, 311, 476 
diversitate 445-446,474, 476, 501, 505, 
522,530 

dragoste 34-35, 56, 78-81, 83, 85,177,192, 


275, 371, 380, 397, 422, 474, 525-526, 

534 . 539 . 542 

dreptate 34, 83-85, 170-172, 286, 359-360, 
418, 482, 502, 521 

dualism 20, 33, 40,181-183, 236. Vezi şi 
maniheism 

Dumnezeu, existenţa lui 

argumente 5, 17, 21, 22, 31, 37, 46, 

59, 66, 71, 99,156,160,176,179, 
203, 222, 234-235, 247, 251-258, 

281, 296, 307, 313, 324, 335-344. 
442, 448, 465-466, 474, 512-517, 
519-520 

Dumnezeu, natura lui 

cunoaşterea naturală a - 339, 397, 

473 - 513 

act pur 253, 275, 296, 307, 328, 347, 
355 - 362 

finalitate ultimă a tuturor lucrurilor 
316, 317, 320, 400, 407, 533 
imuabil 18,19, 26, 59, 65, 69, 77-80, 
235, 252, 288, 297, 347, 348 
incomprehensibil 15, 19, 122-123,132, 
235; vezi şi Via Negativa 
infinit 355, 392 - 393 - 44 2 - 517-518. 5 2 5 
înţelepciune 496-500, 522 
omnipotent 161,176,189,194, 296, 
366-369 

omniprezent 520-521 
personal 56, 391-393 
primă cauză eficientă 222, 340, 405, 
424. 433 . 5 l6 - 5 J 7 . 526 
providenţă 19, 37, 95, 99,175, 204, 
220,254, 266, 313, 321, 328, 343, 
405, 407, 424, 431, 512, 520, 522 
simplitate 70, 327, 347, 357, 362, 498, 
516-517 

substanţă vezi substanţă 
transcendenţă 34, 35, 60, 90, 92-93, 
116,118, 201, 203, 259, 296-297, 

339 . 475 . 515 . 54 i. 543-544 
unicitate 465 

voinţă 93, 201-202, 236, 358, 359, 
363-364, 367, 406, 467, 475, 523- 

525, 541-544 

economia în istoria filosofiei 10 
egoism 411-412 

emanaţie 20, 27, 29, 32, 57, 71, 89, 91, 93, 
99,116, 121-123,170, 201-202, 220-221, 
226, 238, 297, 307 
la filosofii arabi 190,193-197 
empirism 213 
epicurianism 21, 51, 77 
epistemologie 49,140, 336n., 382, 383, 
385,389,392,423 
Esse vezi esenţă; existenţă 
Esse diminutum 504 
esenţă 18, 26, 31, 32, 58-59, 69, 70, 90, 
117-120,123,147,151,153,159,161,179, 
I 9 I ' I 95. 219-221, 223, 226, 237, 238, 
261-262, 269, 270, 277-278, 287, 296, 
298, 330 - 333 - 336 - 339 . 345 - 347 - 357-36o, 
368 , 375, 379 - 38 o, 398, 406, 422, 443- 
445, 449 - 45 °. 452 , 456 - 457 . 461-465. 
480-482, 503-504, 513, 517, 522-523, 555 
eternitate 

creaţia din - vezi creaţie 
- a lumii vezi lume 
în Dumnezeu vezi Dumnezeu, natura 
lui 

etică 

Sf. Augustin 77-82 
Sf. Toma 395-407 
Duns Scotus 539-545 
eudaimonism 77, 395, 405 
exemplarism 69-70,163,170, 243, 259- 
262, 266, 290, 292, 552, 554 
existenţă 192,194, 219-220, 221, 223, 

226, 237, 298, 330-333. 347- 359. 422, 
445, 449, 456-457. 461-465. 503 - 504 . 555 
existenţialism 306-307 
extaz 34, 201, 291, 292, 303, 395, 441, 442 


facultăţi 224, 238, 269, 280, 283, 284, 
290-291, 374 - 376 , 377-379 
fericire vezi beatitudine 
Fides quaerens intellectum 548-550 
fiinţă 116, 158, 253, 255, 295, 345, 351, 367, 
370, 372, 422, 479, 493-501, 518 
fiinţă, ideea de 10,141,161,191, 257, 296, 
461-463, 465-467, 476, 493-501 
filosofie 

definiţie, natură 10, 15, 25, 246,146, 

305. 55 i. 552 . 557 
diviziuni 99, 191 
~ primă 306, 308, 475 
şi teologie 7,131,156,197,198, 208, 
240, 242-247, 259, 292, 295-296, 
311-321, 413, 425, 442, 451, 547, 550, 
553 

filosofie arabă 187-199, 207-208, 219, 221, 
225-226, 263, 300, 421, 467 
filosofie creştină 14, 37, 82,188, 244, 551- 
553 

filosofie evreiască 201-204 
filosofie franciscană 217, 241, 448, 450, 
456 , 474 - 549 

filosofie greacă 8, 13-19, 21-22, 25, 26, 28, 
30, 78, 201, 307, 328, 547, 555-556 
filosofie morală vezi etică 
filosofie naturală 6, 30, 78,183, 208, 245, 
465. 473. 5°o. 5 T 3. 5i4 
filosofie politică 170-172, 409-419 
finalitatea omului 56, 313, 315-317, 320, 
399, 402, 407, 409-410, 413, 414, 418, 
542 
fizică 

în sensul medieval vezi filosofie 
naturală 

în sensul modern vezi ştiinţă 
şi metafizică vezi metafizică 
formă 

accidentală 327, 330 
corporală 193, 202, 231, 273, 297, 327, 
329, 373, 380, 423, 442, 445, 447, 

458, 466,508-509 
materială 230, 274, 374, 380, 530 
specifică 152, 193, 529-530, 535 
spirituală 238, 239, 273, 280, 284, 327 
subzistentă 381, 536 
substanţială 238, 275-276, 325 
Forma Corporeitatis 193, 202, 297, 327, 

329 . 373 . 38o, 423. 445 . 447 - 458 . 4 66 
Forma Essendi 170 
Forma Individualis 442 
frumuseţe 

Sf. Augustin 46, 50, 56-57, 59, 61, 62, 
66, 68,74 
Sf. Toma 419 

generare 120,197, 231, 277 
gen 138-140,143 
Geneza 29, 74, 276 
geometrie 16,100,108,166,190,441, 
486,487 

gnosticism 17,19-20, 24-25 
gramatică 100, 108, 166, 168, 440 

Haecceitas vezi individualitate 
har 27, 34, 35, 42, 44, 46, 70, 79-80,115, 
128,176, 441, 524 

Sf. Bonaventura 270, 276, 283, 291 
Sf. Toma 315, 316, 368, 397, 401, 413 
hegelianism vezi Hegel în Indexul de 
nume 

Iad 27, 434, 447 
idee 

abstractă 296, 388 
divină vezi idei divine 
generală 139,144, 296, 385, 386 
înnăscută vezi idei înnăscute 
universală 67,149, 226, 388, 444, 
463 

idealism absolut 384 
idei divine 56-58, 63, 70,150,190, 460, 
522-523 


Sf. Bonaventura 263, 288 
Sf. Toma 321, 357-358, 425 
idei înnăscute 256, 285, 287, 324, 338, 

374, 380, 386, 388, 460-461, 488, 489 
Idei, teoria platonică 56-58, 70, 76, 201 
Vezi şi prototipuri 
idolatri 235, 254 

ierarhia fiinţei 75, 202, 269, 328, 342 
iluminare divină 30, 60-62, 257, 288, 443, 
445, 447, 460 

imaginaţie 143,179, 232, 283-284, 294, 
308, 318, 319, 331, 332, 375, 377, 384, 385, 
389,481, 483, 513 

imagine 53,149,170, 256, 261, 269-270, 
385-386, 444, 483, 513 
Imago Dei 53, 256, 268-270, 279, 282, 
286, 291, 549 
Imperiul Asirian 82 
Imperiul Roman 1 
indeterminare 193, 465-466 
individuale 32, 93,139, 142-144, 150, 220, 
261, 299, 444, 445n„ 457, 463 
individualitate 149, 275, 283, 460, 463, 
504, 506, 507, 515 

individuale 193-195, 274-275, 429, 457, 
463, 466-468, 483, 485-486, 509-510, 
515 

inducţie 437, 443, 490-491 
instincte animale 220 
intelect activ 62,190, 193-195,197-198, 
204, 224, 226, 238, 283-285, 375, 383- 
384, 386-387, 391,424, 431, 433, 440, 
442, 447-448. 457 . 467. 481 
intelect pasiv 193, 224, 238, 283-284, 375- 
376, 384, 386-387, 431, 442, 481 
intelectualism 29, 50, 56, 193, 379, 395, 
436 

intuiţie 58, 201, 285, 336-339, 345, 444- 
445, 476, 482-484, 490, 499, 512, 519 
istoria filosofiei 2-4, 8, 244 

înclinaţie 286, 375, 401,403, 405, 507, 

518,531. 533-534.537 
îndoială 67, 254, 256-257, 265 
îngeri 32,126, 128, 232, 274, 282, 297, 
328-329, 422 

întrupare 27, 88, 95,126,151,155,162, 

167,180, 269, 275, 298, 323, 327-330, 
428-429, 445, 475, 480, 486, 502, 506 
învierea trupului 23, 127, 128, 246, 423 

judecată 30,55, 64,139,152,157,162-163, 
171, 239n., 284, 289, 292, 379, 388 

laissez-faire 417 

latitatio formarum 277, 449 

lege 

divină 79, 404, 405, 413, 415,54 1 . 545 

eternă 79,405-406,415 

morală 21, 85, 237, 403, 406,477, 

541- 544; vezi şi obligaţie morală 
naturală 21, 171, 403-406, 415, 477. 

542- 543 

pozitivă 415, 545 
legiuitor vezi conducător 
liber arbitru 24, 27, 80, 204, 239, 355-356, 
377-379. 44 1 - 522 

Liber de causis 189, 205, 207-209, 297, 

455.554 

limbaj 92, 345, 355, 358, 410, 440 
logică 30, 36, 108,166,189-191, 209, 221, 
245, 319, 440, 450 

logos 16-17, 25, 27, 29, 31-32,34-35,57, 
126,130,133, 201, 202,552 
Vezi şi Cuvântul divin 
Logos Spermatikos 73 
lucruri create 64, 67,115,118-124, 1 3 2 . 

133, 219-220, 237, 311, 315, 324, 327, 340, 

347-354. 356, 359. 3 fi 2, 364, 400, 422, 
456, 462, 466, 480, 494, 496-500, 503, 
512-513, 520, 526 
lume 

cea mai bună ~ posibilă 270-271, 369 
eternitatea ~ 6,194,195, 209, 220, 


226, 264, 431, 436 

finalitatea - 344, 368, 396, 400, 407 
materială 10, 54, 71,125, 127, 179, 

204, 225, 239, 244, 251, 325, 422, 
446 

unicitatea - 428, 441 

maniheism 20, 40, 41, 50, 81 
marxism 8-10, 342, 409, 556 
matematică 10, 30, 51, 57, 58, 74, 75, 99, 
152,166,190,191,196, 230, 233, 245, 
285, 341, 437-442,486, 551 
materialism 23, 24, 40, 41,183 
materie 

Sf Bonaventura 273-278 
Sf. Toma 325- 330, 347, 353, 361, 373, 
374, 382, 388, 423, 428, 429 
Duns Scotus 480, 483, 506-510, 535 
eternă 29, 198 
materie primă 

Sf. Toma 325-329; fi 33, 72,133,182, 
183, 223, 231, 276, 373, 380, 447- 
449,508,509 

materie spirituală 202, 275, 280, 281, 282, 
284, 446 

Vezi şi compoziţie hilomorfică 
mănăstiri 43,106,108, 109, iii, 112, 
137,148, 173, 301, 302 

mântuire 19, 20, 44, 46,145, 155, 167, 317 
memorie 129, 142, 284, 299, 375, 376, 
452^ 

metafizică 

Sf. Bonaventura 243, 245-248, 259, 
261, 266, 273, 274, 287, 290-293 
Sf Toma 308, 309, 312, 317-320, 323, 
328,330,331, 333, 338, 385, 39 fi . 
405-407 

Duns Scotus 475, 481, 486, 493-510, 

512, 5!î 

de asemenea 49, 189-191, 229, 295, 
438, 442, 461-464, 558, 559 
îndreptată spre Dumnezeu 309, 312, 

5 11 

şi fizică 189,468 
şi teologie 501 
mila lui Dumnezeu 520,521 
miracol 203, 299 

misticism 35, 87, 91, 95,173,176,180, 

188,190,196 

mişcare 15, 66,116,119,126,166,169, 
175,189, 231, 238, 253, 264, 273, 296, 

339 - 34 i. 347 - 375 - 3 fi i> 422- 445 - 446 
Mişcător nemişcat 

Sf. Toma 329, 341, 344, 347, 348, 395, 
407, 422, 424 

Duns Scotus 472, 475, 513, 514 
de asemenea 99, 222, 296, 552, 553, 
555 

Moira 367 

monarh vezi conducător 
monarhie 137, 166, 416, 417 
monism 88,116, 141, 183 
monopsihism 279, 431,433, 434. 43 ^, 
442,451 

montanism 22,34 

moralitate 79, 81,172, 442, 541, 545 

Natura Naturata 197 

natura umană vezi om 

natură (ca esenţă) 482 

natură (ca totalitate) 115,116, 120,121, 

126,129,168 

Vezi şi lucruri create 

necesitate 61-65,191,192, 377, 461, 465, 
467, 525,526,534, 542 
Vezi şi adevăruri eterne 
nemurirea sufletului omenesc 

Sf. Bonaventura 279, 281, 282 
Sf. Toma 380-384 
Duns Scotus 476, 521, 529, 535-538 
de asemenea 24, 29, 32, 75, 76,124, 
167, 193, 194,197, 204, 224, 298, 
299, 423, 424, 426, 431, 446 
neoplatonism 1,14-16, 20, 26-29, 32, 33, 


37 - 4 1 - 4 2 - 44 - 57 - 59 - 60, 70,71, 77, 78, 
87-89, 91, 93, 95, 97, 99,100,113,116, 
121,123,125,127,132,133,150,189-191, 
196, 201, 207, 220, 221, 226, 260, 293, 
296, 297, 299, 307, 345, 346,357, 425, 
456,548,553-556 

Nihil in Intellectu nisiprius in sensu 287 
nominalism 137, 143,144, 150,430, 450, 
468, 471, 510,568 
Vezi şi ockhamism 

Nous 29, 34, 57, 70,133,150,168, 182, 357 
număr 74, 75, 274 

obligaţie morală 78, 379, 43, 404, 475, 541 

ocazionalism 195, 475 

ockhamism 1, 9, 63, 467, 468, 472, 477, 

547 - 55 i. 558.559 
oligarhie 417 
om 

Sf. Toma 327, 398, 401, 402, 404-407 
de asemenea 46, 79, 125, 126, 128,130, 
222 

facultâţi/puteri 374-376 
Vezi şi trup omenesc; finalitatea 
omului; persoană; suflet uman 
ontologism 

Sf. Augustin 58-63 
Sf. Bonaventura 256, 290 
optică 441 
optimism 369 

ordine naturală 370, 371, 397, 551 
Vezi şi finalitatea omului 
ordine supranaturală 398, 402,413, 426! 
432, 436, 551 

Vezi ş i finalitatea omului; ordine 
naturală 

Ordinul Carmelit 216 
Ordinul Dominican 215-217, 219, 293, 
299, 301, 302, 428-435, 574 
Ordinul Franciscan 215-217, 219, 233, 241, 
243,302, 428, 429,435, 443, 445-45°. 
455, 456, 469, 474, 488, 501,535, 549, 

572 

originea ideilor ( psihologie ) 50, 57, 144, 

190, 225, 386, 388, 443,460, 461, 513 
Ve.zi şi abstracţie; iluminare divină; 
idei divine; idei înnăscute 

panteism 

Eriugena 116,119-122,126,129, 133 
arabi 194,196,197 
de asemenea 169, 170, 181-183, 570 
papalitate 137, 165, 459 
participare 123,125, 157, 159, 215, 220- 
222, 232, 342, 457, 523, 555 
particulare vezi individuale 
Passiones entis 493 
Passiones metaphysicae 514 
păcat 80,115,175, 176,182,235,236,369, 
371,411,440,532-54, 54 1 , 542 
păcat originar 23, 44, 54, 76, 85, 141, 238, 
279, 411, 481 

Părinţii Bisericii 13-37, 46, 113, 119,127, 
128,130,132, 160,167, 224, 234, 263, 
547 - 554 . 556 

pedeapsă 16, 76, 115,128,129,133,172, 
! 94 . 37 i, 374 , 383, 481, 586 
perfecţiune 160-162, 251, 252, 256, 257 
a lui Dumnezeu vezi Dumnezeu, natura 
lui: infinit 

Per se notum 335, 336 
persoană 24, 98,177, 415, 426, 531 
în Dumnezeu vezi Dumnezeu, natura 
lui: personal 

Phantasia vezi imaginaţie 
pitagorism 16, 20, 74, 75 
platonism 

Părinţii şi primii creştini i, 2,16,17, 
26, 28, 31-33, 565 
Sf. Augustin 54, 56 
Sf. Bonaventura 247, 252, 257, 260, 
280, 287, 288 

Sf. Toma 325,326,329,342,343,357, 
358 , 374 . 380, 423, 425 


de asemenea 90,153,157-159,163,165, 
167,168, 196, 201, 224, 226, 238, 
467, 468, 483, 548, 555, 556 
Vezi şi neoplatonism 
plăsmuire 289, 382, 383, 385-389, 391, 
444, 457, 479 - 48 i, 483, 49 ° 
pluralitate 121,153, 177, 202, 323, 327, 328, 
357.358, 361-363, 365,366, 373, 374, 

384,411,424, 425,445, 446-448, 451. 
455 - 456, 458, 466, 474, 493,508 
Porunci, Cele Zece 542-544 
posibilitate 192, 193, 195, 274, 276, 319, 
323, 445, 462, 464, 467, 514, 515, 519, 
523 

potenţă şi act 

Sf. Toma 329-333, 347, 374, 422, 428 
de asemenea 192,193, 253, 456, 508 
a materiei 197, 277, 327, 428 
pură 192, 326, 328, 329 
Potentia Naturalis , Potentia Libera 533, 534 
pozitivism logic 117, 556 
Praedicamenta vezi categorii 
predestinare 112, 196, 524 
predicate absolute (R. Lullus) 451 
predicate echivoce 496,498 
predicate univoce 392, 498, 516 
preexistenţa sufletului 24, 27, 29, 32, 76 
principii prime 57, 79, 225, 285, 287, 295, 
378, 487, 489, 543 
Vezi şi contradicţie, principiul - 
principiul limitării 202 
prototipuri 120-122 
psihologie 

Sf. Augustin 50, 54, 62 
Sf. Bonaventura 279-292 
Sf. Toma 373-384, 426 
Duns Scotus 529-538 
de asemenea 173,189, 226, 229 
Vezi şi idee; cunoaştere; suflet uman 
etc. 

putere 

a lui Dumnezeu vezi Dumnezeu, 

natura lui: omnipotent 
a omului vezi facultăţi 

quadrivium 108 

Quinque Viae ale Sfântului Toma 339-343 
Quolibet 215 

Rai vezi viziune beatifică 
Rationes Aetemae vezi idei divine; 
adevăruri eterne 

Rationes Seminales vezi temeiuri ultime 
raţiune umană 

şi credinţă vezi credinţă şi raţiune 
ca opusă intelectului ( Ratio et 
Intellectus ) 376 

răsplată vezi sancţiune morală 
rău 20, 26, 27, 32, 77, 80, 94, 95, 128, 

236, 239, 262, 379, 395, 403, 405, 533, 

534 . 543 

- moral vezi păcat 
rău, problema - 

Sf. Toma 369-372 
realism moderat 139, 150-152 
realitate imaterială, cunoaşterea - 389- 
392 

rebeliune 416 

rege vezi conducător 

reminiscenţă (platonică) 9, 59, 62, 460 

Renaşterea Carolingiană 105-133 

revelaţie 

Sf. Toma 312-314, 393 ' 3 6 5 > 427. 426 
de asemenea 81, 99, 122, 128,131, 156, 
175,176, 208, 259, 276, 295, 442, 
488, 512,547, 548 

scepticism 41, 49-53, 139, 288, 385, 468, 
489, 512 
schimbare 

accidentală 324, 325 
substanţială 98, 279, 325, 329, 508, 
509 

scolasticism 1, 2, 3, 5, 8, 30, 36, 64,72, 81, 


117, 194-196, 221, 242, 314, 320,559 
scotism 430-474, 476, 477, 501 
senzaţie 54-57, 75, 76, 279, 280, 284, 374, 
375 

Sfânta Scriptură 17, 18, 26, 28, 29, 31, 41, 
45, 66, 74, 101,107,113,119,127-131, 

203, 242, 243, 246, 276, 440, 441, 543 
simplitate 

a îngerilor 428 

a lui Dumnezeu vezi Dumnezeu, 
natura lui 

a sufletului uman vezi suflet uman 
Vezi fi compoziţie hilomorfică 
simţuri interne 375, 376, 377 
Vezi şi imaginaţie; memorie 
singularitate (Haecceitas) vezi 
individualitate 

societate 83-85,101, 409-414, 418 
Vezi şi Statul 

specie 138-144,146, 1 49 ‘ I 53 > 443‘445 
Statul 

Sf. Augustin 83-85 
Ioan din Salisbury 170-172 
Sf. Toma 411-418 

stoicism 14,17,18, 22-24, 73,170, 201 
substanţă 98-100, 144-146,149-151,462- 
464 

şi accidente 145,146,150, 223, 324- 
327, 462, 464, 466 
şi existenţă 330 

Dumnezeu, ca- 117,118, 159-160, 
182,183,197 

materială 325, 327, 330, 347, 373 
suflet 223 

Vezi şi schimbare substanţială; formă 
substanţială 

subzistenţă vezi formă subzistentă 
suferinţă vezi rău 
suflet uman 

creştinii timpurii 19, 23, 24, 27, 33, 34 

Sf. Augustin 75-76 

Sf. Bonaventura 279-292 

Sf. Toma 373-384 
Duns Scotus 529-538 
de asemenea 125, 127, 193, 199, 224, 
443-447 

cunoaştere de sine vezi conştiinţă de 
sine 

origine vezi creaţionism 
un suflet pentru toţi oamenii vezi 
monopsihism 
suveran vezi conducător 
suveranitate vezi autoritate politică 
şcoala serafică vezi filosofie franciscană 
ştiinţă 165, 167, 311-314. 440-443, 484- 
488 

temeiuri ultime 46, 71-74, 273, 276, 278, 
297, 323, 326, 442, 445, 447, 449, 475, 
493, 508, 566 
teofanie 116,122,125,133 
teologie 

definiţie, natură 305 
negativă 34 

şi filosofie 14, 17, 36, 82,123,131,146, 
156, r757,197, 241, 245-248, 295, 

311 312. 315.320, 393, 427. 442. 45 1 - 
547-552 

pentru teorii ale relaţiilor dintre - şi 
filosofie vezi filosofie 
pentru istoria reală a influenţei - 
asupra filosofiei în Evul Mediu vezi 
teologie naturală 
Vezi şi Dumnezeu, existenţa lui; 
Dumnezeu, natura lui 
teologie naturală 5, 15, 98, 156, 473, 548 
teoria identităţii (universalii) 146,147 
teoria indiferenţei (universalii) 147, 148 
tiranie 416, 417 

timp 69, 220, 221, 263, 264, 363-369 
tomism 47, 48, 427-430, 474, 476, 551-558 
traduceri 205-210 
traducianism 23, 24, 76,141 
transsubstanţiere 145 


Treime, Sfânta 2, 27, 28, 31, 91, 92,121, 
131,148,156,177, 234, 246, 2457, 269, 
314, 317, 323, 357, 451 
Vezi şi logos; Cuvântul divin 
trup omenesc 19, 32-33, 60, 68, 73, 75- 
125-128,130,149,163,174,181,197, 224, 
238, 265, 279, 280-281, 283, 373-375. 
380-382, 411, 423, 426, 428, 444-447, 
457, 463, 480, 482, 502, 508, 531-532, 
535-536 

trupul lui Christos, mort 458, 508 

ultrarealism 457 
umanism 165,168, 558 
univers vezi cosmos 
universalii (problema ontologică) 

Sf. Toma 325, 329, 386-388 
Duns Scotus 483-485, 504-506 
de asemenea 137-153 
Universale ante rem, in re, post re 153, 

î93 

universalism 165-167 

Unul 29, 57, 60, 75, 193, 246, 365 

valori 406, 407 
Via Afirmativa 117, 356, 391 
Via Negativa 26, 117,122, 204, 346, 356, 
39 1 

Vin Remotionis vezi Via Negativa 
virtuţi (la îngeri) 328 

virtuţi (la oameni) 286, 287, 315, 402, 403 

Vis Memorativa vezi memorie 

viziune beatifică 176, 270, 292, 380, 398, 

399-49° 

voinţă 

a lui Dumnezeu şi legea morală 541- 
544 

şi intelect 375, 376 
primatul voinţei asupra intelectului 
45i 

voluntarism 477, 526, 535 





mOSOFIA MEDIEVALĂ 


CUPRINS 


Studiu introductiv 
I. Introducere. 


Partea Întăi 

INFLUENŢE PRE-MEDIEVALE 

II. Perioada patristică.13 

Creştinism şi filosqfie greacă - Apologeţi greci (Aristides, Sf. Iustin Martirul, Taţian, 
Athenagoras, Teofil) - Gnosticismul şi gânditorii anti-gnostici (Sf. Ireneu, Hipolit) 
- Apologefii latini (Minucius Felix, Tertullian, Amobius, Lactanţiu) - Şcoala ca- 
tehetică de la Alexandria (Clement, Origen) - Părinţii greci (Sf. Vasile, Eusebiu, 
Sf. Grigore de Nyssa) - Părinţii latini (Sf. Ambrozie) - Sf. Ioan Damaschinul - 
Rezumat. 


III. Sf. Augustin (i) .39 

Viaţa şi opera - Sf. Augustin şifilosofia. 

IV. Sf. Augustin (2): Cunoaşterea.49 


Cunoaşterea în vederea beatitudinii - împotriva scepticismului - Cunoaşterea prin 
experienţă - Natura senzaţiei - Idei Divine - Iluminare şi abstracţie. 

V. Sf. Augustin (3): Dumnezeu.65 

Argumentul existenţei lui Dumnezeu bazat pe adevărurile eterne - Argumente por¬ 
nind de la Creaţie şi de la ordinea universală - Diversele argumente ca stadii ale unui 
singur proces - Atributele lui- Dumnezeu - Exemplarismul. 

VI . Sf. Augustin (4): Lumea.71 

Creaţia liberă din nimic - Materia - Rationes seminales - Numerele - Sufletul şi 
trupul - Nemurirea - Originea sufletului. 

VII. Sf. Augustin (5): Teoria morală.77 

Fericirea şi Dumnezeu - Libertatea şi obligaţia - Necesitatea harului - Răul - Cele 
două cetăţi. 

VIII. Sf. Augustin (6): Statul. 83 

Statul şi cetatea Babilonului nu sunt identice - Statul păgân nu întruchipează ade¬ 
vărata dreptate - Biserica este superioară Statului. 

IX. PSEUD 0 -DI 0 N 1 S 1 E.87 

Opera şi autorul - Calea afirmativă - Calea negativă - Interpretarea neoplatonică 
a Treimii - învăţătura ambiguă despre creaţie - Problema răului - Caracter corect 
doctrinar? 

X. Boethius, Casiodor, Isidor .97 

Transmiterea ideilor aristotelice de către Boethius - Teologie naturală - Infiuenţa 
asupra Evului Mediu - Casiodor despre cele şapte arte liberale şi spiritualitatea sufle¬ 
tului - Etimologiile lui Isidor şi Sentinţele. 

Partea a Doua 

RENAŞTEREA CAROLINGIANĂ 

XI. Renaşterea carolingiană. 105 

Carol cel Mare - Alcuin şi Şcoala Palatină - Alte şcoli, programa şcolară, bibliotecile 


- Rabanus Maurus. 

XII. Ioan Scoruş Eriugena (i).iii 

Viaţa şi opera. 

XIII. Ioan Scotus Eriugena (2).115 


Natura - Dumnezeu şi creaţia - Cunoaşterea lui Dumnezeu pe cale afirmativă şi pe 
cale negativă; imposibilitatea de a aplica lui Dumnezeu categoriile - Cum se poate 
spune că Dumnezeu a făcut lumea? - Ideile divine în Cuvânt - Lucrurile create ca 
participări şi teofanii; fiinţele create sunt în Dumnezeu - Natura omului - Reîntoar¬ 
cerea tuturor lucrurilor la Dumnezeu - Pedeapsa eternă în lumina revenirii cosmice 

- Interpretarea sistemului lui Ioan Scotus. 

Partea a Treia 

SECOLELE ALX-LEA, AL XI-LE A ŞI ALXII-LEA 

XIV. Problema Universaliilor .137 

Situaţia în perioada ulterioară morţii lui Carol cel Mare - Sursa discuţiilor din 
textele lui Porfir şi Boethius - Importanţa problemei - Realismul exagerat - „No¬ 
minalismul" lui Roscelinus - Atitudinea faţă de dialectică a lui Petrus Damiani 

- Guillaume de Champeaux - Abelard - Cilbert de la Porree şi Ioan din Salisbury 

- Hugo de St. Victor - Sf. Toma de Aquino. 

XV. Sf. Anselm de Canterbury.155 

Sf. Anselm ca filosof - Argumente în favoarea existenţei lui Dumnezeu în Monolo- 
gium - Argumente în favoarea existenţei lui Dumnezeu în Proslogium - Ideea de 
adevăr şi alte elemente augustiniene în gândirea lui Anselm. 

XVI. Şcoala de la Chartres. 165 

Universalismul de la Paris şi sistematizarea ştiinţelor în secolul al XlI-lea - Regiona¬ 
lism, umanism - Platonismul de la Chartres - Hilomoifismul de la Chartres - Pan¬ 
teismul prima fade - Teoria politică a lui Ioan din Salisbury. 

XVII. Şcoala de la St. Victor.173 

Hugo de St. Victor; dovezi ale existenţei lui Dumnezeu, credinţă, misticism - Ri- 
chard de St. Victor; argumente în favoarea existenţei lui Dumnezeu - Godefroy de 
St. Victor şi Walter de St. Victor. 

XVIII. DUALIŞTI Şl PANTEIŞTl .l8l 

Albigenzii şi catharii - Amalric de Bene - David de Dinant. 

Partea a Patra 

FILOSOFIA ISLAMICĂ ŞI EVREIASCĂ: TRADUCERILE 

XIX. Filosofia islamica.187 

Motivaţii pentru analizafilosofiei islamice - Originile filosofiei islamice - Alfarabi - 
Avicenna - Averroes - Dante şi filosofii arabi. 


XX. Filosofia evreiasca.201 

Cabala - Avicebron - Maimonide. 

XXL Traducerile. 205 


Operele traduse - Traducerile din greacă şi din arabă - Efectele traducerilor şi anti- 
aristotelismul. 

Partea a Cincea 
SECOLUL AL XIII-LEA 

XXII. Introducere.213 

Universitatea din Paris - Universităţi închise şi instituţii privilegiate - Curriculum 
- Ordinele religioase la Paris - Curente de gândire în secolul al XlII-lea. 

XXIII. Guillaume D’Auvergne.219 

Motive pentru analiza gândirii lui Guillaume d’Auvergne - Dumnezeu şi lucrurile 
create; esenţă şi existenţă - Creaţia lui Dumnezeu, divină şi în timp - Argumente 
în favoarea existenţei lui Dumnezeu - Hilomoifismul - Sufletul - Cunoaşterea - 
Guillaume d'Auvergne, un gânditor de tranziţie. 

XXIV. Robert Grosseteste şi Alexander din Hales.229 

a) Viaţa şi scrierile lui Robert Grosseteste - Doctrina luminii - Dumnezeu şi lucru¬ 
rile create - Doctrina adevărului şi a iluminării. 

b) Atitudinea lui Alexander din H ales faţă de filosofic - Argumente privind existenţa 
lui Dumnezeu - Atributele divine - Compunerea fiinţelor create - Sufiet, intelect. 


voinţă - Spiritul filosofiei lui Alexander din Hales. 

XXV. Sf. Bonaventura (i) .241 

Viaţa şi opera - Spiritul - Teologie şi filosofic - Atitudinea faţă de aristotelism. 

XXVI. Sf. Bonaventura (2): Existenţa lui Dumnezeu.251 

Spiritul argumentelor Sf. Bonaventura privitoare la existenţa lui Dumnezeu - Do¬ 


vezi oferite de lumea sensibilă - Cunoaşterea a priori a lui Dumnezeu - Argumentul 
anselmian - Argumentul bazat pe adevăr. 

XXVII. Sf. Bonaventura (3): Relaţia celor create cu Dumnezeu.259 

Exemplarismul - Cunoaşterea divină - Imposibilitatea creaţiei din eternitate - Ero¬ 
rile care decurg din negarea exemplarismului şi creaţiei - Asemănarea celor create cu 
Creatorul, analogia - Este această lume cea mai bună lume posibilă? 

XXVIII. Sf. Bonaventura (4): Creaţia materiala.273 

Structura hilomorfică a celor create - Individuaţia - Lumina - Multitudinea de 
forme - Rationes seminales. 


XXIX. Sf. Bonaventura (5): Sufletul uman.279 

Unitatea sufletului uman - Relaţia sufletului cu trupul - Nemurirea sufletului 


uman- Caracterul fals al mono psihismului averroist - Cunoaşterea lucrurilor sensi¬ 
bile şi a primelor principii logice - Cunoaşterea realităţilor spirituale - Iluminarea 
- înălţarea sufletului la Dumnezeu - Sf. Bonaventura, filosof al vieţii creştine. 

XXX. Sf. Albert cel Mare.293 

Viaţa şi activitatea intelectuală - Filosofie şi teologie - Dumnezeu - Creaţia - Sufle¬ 
tul - Reputaţia şi importanţa Sf. Albert cel Mare. 

XXXI. Sf. Toma de Aquino (i).301 

Viaţa - Opera - Modul de prezentare a filosofiei Sf. Toma - Spiritul filosofiei Sf. 
Toma. 

XXXII. Sf. Toma de Aquino (2): Filosofia şi teologia.311 

Distincţia dintre filosofie şi teologie - Necesitatea morală a revelaţiei - Incompatibili¬ 
tatea dintre credinţă şi ştiinţă în acelaşi timp, cu privire la acelaşi obiect - Finalitatea 
naturală şi finalitatea supranaturală - Sf. Toma şi Sf. Bonaventura - Sf. Toma ca 
„inovator". 

XXXIII. Sf. Toma de Aquino (3): Principiile fiinţei create. 323 

Motive pentru a începe cu fiinţa corporală - Hilomorfismul - Respingerea rationes 
seminales - Respingerea pluralităţii formelor substanţiale - Restrângerea compoziţiei 
hilomorfice la substanţele corporale - Act fi potenţi - Esenţă şi existenţă. 

XXXIV. Sf. Toma de Aquino (4): Demonstraţiile existenţei lui Dumnezeu. 335 

Nevoia de demonstraţii - Argumentul Sf. Anselm - Posibilitatea demonstraţiilor - 
Primele trei demonstraţii - A patra demonstraţie - Demonstraţia pe baza finalităţii 

- Centralitatea celei de-a treia căi. 

XXXV. Sf. Toma de Aquino (5): Natura lui Dumnezeu. 345 

Calea negativă - Calea afirmativă - Analogia - Tipuri de analogie - O dificultate 

- Ideile divine - Nu există o distincţie reală între atributele divine - Dumnezeu ca 
existenţă în sine. 

XXXVI. Sf. Toma de Aquino (6): Creaţia. 361 

Creaţia din nimic - Numai Dumnezeu poate crea - Dumnezeu a creat în mod li¬ 
ber - Motivul creaţiei - Imposibilitatea creaţiei din eternitate nu a fost demonstrată 

- Poate Dumnezeu să creeze o pluralitate infinită actuală?- Omnipotenţa divină - 
Problema răului. 

XXXVII. Sf. Toma de Aquino (7): Psihologia. 373 

Omul are o unică formă substanţială - Puterile sufletului - Simţurile interioare - Li¬ 
berul arbitru - Cea mai nobilă facultate - Nemurirea - Raţiunea activă şi cea pasivă 
nu sunt identice numeric pentru toţi oamenii. 

XXXVIII. Sf. Toma de Aquino (8): Cunoaşterea. 385 

„Teoria cunoaşterii" la Sf. Toma - Procesul cunoaşterii; cunoaşterea universalului şi 
a particularului - Cunoaşterea de sine a sufletului - Posibilitatea metafizicii. 

XXXIX. Sf. Toma de Aquino (9): Teoria morala. 395 

Eudaimonismul - Viziunea lui Dumnezeu - Binele şi răul - Virtuţile - Legea na¬ 
turală - Legea eternă şi întemeierea moralităţii în Dumnezeu - Virtuţile naturale 
recunoscute de Sf. Toma, dar nerecunoscute de Aristotel; virtutea religiei 

XL. Sf. Toma de Aquino (io): Teoria politica. 409 

Sf. Torna şi Aristotel - Originea naturală a societăţii şi a guvernământului omenesc 

- Societatea umană şi autoritatea politică voită de Dumnezeu - Biserica şi Statul 

- Individul şi Statul - Legea - Suveranitatea - Constituţiile - Teoria politică a Sf. 
Toma aa parte integrantă a sistemului său. 

XLI. Sf. Toma şi Aristotel: Controverse. 421 

Valorificarea lui Aristotel de către Sf. Toma - Elemente nearistotelice ale tomismului 
- Tensiuni latente în sinteza tomistă - Opoziţia la „noutăţile" tomiste. 

XLII. Averroismul latin: Siger de Brabant. 431 

Tezele „averroismului latin” - Siger de Brabant - Dante şi Siger de Brabant - Opo¬ 
ziţia faţă de averroism; condamnările. 

XLIII. Gânditorii franciscani. 437 

Roger Bacon: viaţa şi opera - Filo sofia lui Roger Bacon - Matteo di Aquasparta - 
Pierre Jean Olivi - Roger Marston - Richard din Middleton - Raymundus Lullus. 

XLIV. Egidio Romano şi Henric din Gent. 455 

a) Egidio Romano - Viaţa şi opera - Independenţa lui Egidio ca gânditor - Esenţă 
şi existenţă - Formă şi materie; suflet şi corp - Teoria politică. 

b) Henric din Gent - Viaţa şi opera - Eclectismul gândirii lui, ilustrat prin doctrina 
iluminării şi a ineismului - Ideea de metafizică - Esenţă şi existenţă - Dovezi despre 
existenţa lui Dumnezeu - Spiritul general şi semnificaţia filosofiei lui Henric. 


XLV. Duns Scotus (i) .469 

Viafa - Opera - Spiritul filosofiei lui Duns Scotus. 

XLVI. Duns Scotus (2): Cunoaşterea .479 


Obiectul primar al intelectului uman - De ce depinde intelectul de plăsmuiri - Inca¬ 
pacitatea sufletului de a se intui pe sine în această viaţă - Aprehensiunea intelectuală 
a lucrului individual - Este teologia o ştiinţă? - Cunoaşterea noaştră se bazează pe 
experienţa sensibilă şi nu avem nevoie de nicio iluminare specială în activitatea inte¬ 
lectuală - Cunoaşterea intuitivă şi cunoaşterea abstractă - Inducţia. 

XLVII. Duns Scotus (3): Metafizica. 493 

Fiinţa şi atributele ei transcendentale - Conceptul univoc defiinţă - Distincţia obiec¬ 
tivă formală - Esenţă şi existenţă - Universaliile - Hilomorfismul - Rationes semi- 
nales respinse, pluralitatea formelor acceptată - Individuaţia. 

XLVIII. Duns Scotus (4): Teologia naturala. 511 

Metafizica şi Dumnezeu - Cunoaşterea lui Dumnezeu prin lucrurile create - De¬ 
monstraţia existenţei lui Dumnezeu - Simplitatea şi inteligenţa lui Dumnezeu - 
Dumnezeu este infinit - Argumentul anselmian - Atributele divine ce nu pot fi de¬ 
monstrate filosofic - Distincţia între atributele divine - Ideile divine - Voinţa divină 
- Creaţia. 

XLIX. Duns Scotus (5): Sufletul.529 

Forma specifică a omului - Unitatea sufletului şi a trupului - Voinţa şi intelectul - 
Nemurirea sufletului nu poate fi propriu-zis demonstrată. 

L. Duns Scotus (6): Etica. 539 

Moralitatea actelor umane - Actele indiferente - Legea morală şi voinţa lui Dumne¬ 
zeu - Autoritatea politică. 

LI. Concluzii.547 

Teologie şi filosofie - „Filosofie creştină" - Sinteza tomistă - Diferite moduri de a 

privi şi de a interpreta filosofia medievală. 

Anexa 1 .561 

Anexa II: Scurtă bibliografie. 563 

